
CSONGOR  ÉS  TÜNDE. 

SZÍNJÁTÉK  ÖT  FELVONÁSBAN. 
1830. 


SZEMÉLYEK. 

Csongor,  ifjú  hős. 

Kalmár,  \ 

'  j 

Fejedelem,       ,     vándorok. 

Tudós,  ) 

Balga,  fóldmivelő,  utóbb  Csongor  szolgája. 

Dimitri}  boltos  rácz. 

Kurrah,  \ 

1  j 

Berreh,  .     ördögfiak, 

Duzzog",  ) 

Tünde,  tündérleány. 

Ilma,  Balga  hitvese,  Tünde  szolgálója. 

Mirigy,  boszorkány. 

Tündérek,  Nemtők  stb. 

(A  pogány  kunok  idejéből.) 


ELSŐ    FELVONÁS. 

(Kert.) 

(Közepett  magányosan  virágzó  tündérfa  áll,  alatta  Mirigy  kötözve  ül. 
Csongor  jö.) 

Csongor.         Minden  országot  bejártam, 

Minden  messze  tartományt, 

S  a  ki  álmaimban  él, 

A  dicsőt,   az  égi  szépet 

Semmi  földön  nem  találtam. 

Most  mint  elkapott  levél. 

Kit  süvöltve  hord  a  szél, 

Nyugtalan  vagyok  magamban, 

Örömömben,  bánatomban, 

S  lelkem  vágy  szárnyára  kél. 

Ah,  de  mit  látok  ?  középen 

Ott  egy  almatő  virít, 

Csillag,  gyöngy  és  földi  ágból, 

Három  ellenző  világból, 

Új  jelenség,  új  csoda, 

S  a  ki  ott  kötözve  ül. 

A  gonosz  kaján  anyó, 

Nénje  tán  a  vén  időnek, 

Mint  lelánczolt  fergeteg 

Zsémbel  és  zúg ;  mit  jelent  ez  ? 

Vén  Mirigy  — 
Mirigy.  Ah,  nagy  szerencse 

Elhagyott  agg  ősz  fejemnek, 

Csongor  úrfi,  hogy  közelgesz. 

Látod,  mint  vagyok  lekötve, 

Minden  embertől  kerülve, 

Félig  éh,  félig  halott, 
Csongor  (félre).    Minden  szó,  mint  a  hamis  pénz, 

Oly  balul  cseneg  fülemben.  (Mirigyhez.) 

Szólj,  mi  baj  ? 
Mirigy.  Csodát  beszélek, 

Millyen  a  nemes  hazában 

Rég  nem  történt. 
Csongor.  Tedd  röviddé 

Mirigy  (félre).    Hogy  parancsol !  —  Halld  tehát, 

Kedves  úrfi,  kit  szemfénynek, 

Örömének,  kellemének 

Szült,  s  nevelt  föl  szép  anyád  — 

Csongor.         Vén  penész,  ne  tétovázz, 

Térj   dologra,  vagy  biz  Isten 

Itt  felejtlek  a  fatőben. 
Mirigy.  Légy  kegyes.  (Félre.)  Hah!  büszke  gyermek, 

Veszsz  el,  mint  a  fűzi  gomba : 

Légy  egérré,  légy  bogárrá, 

Vagy  légy   ollyan,  mint  Mirigy. 
Csongor.         Mit  morogtál,  vén  Mirigy  ? 
Miríyp.  Csak  tűnődtem,  mint  beszéljem  — 

Látod  itt  ez  almafát : 

Mennyi  ág,  a  hány  levél, 

Annyi  új   csodát  terem. 

Ezt  —  de  nem  vallok  neki  — 

Ezt  a  rossz  kopár  tető, 

Tán  a  naptól  s  csillagoktól 

Terhbe  jutván,  úgy  fogadta, 

S  szülte  mint  bosszú  jelét ; 

Mert  eddig  rajt'  egyéb 

Rossz  bogácsnál  8  árvahajnál 

Nem  termett :  azért  leve, 

„A  boszorkánydomb"   neve. 
Csongor.         Mily  utálatos  zavart  szól, 

Szép  s  rutákból  összeszőve. 
Mirigy.  Most,  nézd  úrfi,   a  kopáron, 

E  szép  almatő  virágzik. 

Szín  ezüstből  van  virága. 

S  mint  fehér  rózsák  ölében 

Mász  a  fészkelő  bogár, 

Mint  a  légy,  mely  tejbe  hullott, 

Mint  új  hóban  agg  bogyó  — 
Csongor.         Mily  kemény  vas  türödelmem, 

Hogy  még  rá  figyelhetek  ? 

Szólj,  s  ne  tétovázz,  vagy  e  láncz 

Megkettőzik  csontodon  ma. 
Mirigy  (félre).    Hogy  gebedj  meg,  azt  kivánom, 

Mérged  tengerében,  —  Úrfi, 

Hogy  heves  vagy,  nem  csodálom, 

Ifjú  még  s  tán  sejted  is  már, 

Hogy  tündér,  aranyhajú  lány  — 

Mit  beszéltem ! 
Csongor.  Mit  beszélsz  ? 

Mirigy.  Csak  álom. 

Vén  ajak,  tudod,  csevegni 

Jobb'  szeret,  mint  enni  inni. 

Halld  tovább :  ezüst  virága 

Csügg  e  tündér  almafának, 

S  benne  drága  kő  ragyog, 

Három  ízben  elvirágzik 

Ez  naponnan,  este  rajta, 

Mint  a  sziíz  emlői  bimbók, 

Oly  kis  almák  duzzadoznak, 

És  mikor  közelget  a 

Szép  borongó  éjszaka, 

És  az  éjfél,  a  gyilkosnak, 

Denevérnek  és  tolvajnak, 

S  kósza  szellemnek  dele, 

Száll,  mint  holló   szárnya  le  : 

S  felleg  ül  vad  csillagon, 

Felleg,  melyet  az  mocsárból, 

Sárkányok  sohajtatából, 

S  nyilt  sirokból  összevon, 

S  szürke  apján  a  bagoly 

Szemmeresztve  lovagol, 

Rém  a  bolygó  rém  nyakán, 

Csép   anyó  a  piszkafán, 

Szép  regében  halandóknak 

Bal  szerencsét,  gyászt  huhognak, 

S   a  gyújtónak  őr  szeménél 

Egy  leégett  ház  tövénél 

Isznak,  esznek,  alkudoznak, 

S  bömböl  a  bölömbika, 

S  a  szüzek  legjobbika 

Most  fiát  megy  eltemetni, 

Ölni,  aztán  eltemetni  — 
Csongor.         Hah  utálat,  förtelem. 

Nem  !  tovább  nem  tűrhetem. 
Mirigy i  Elmegy,  itt  hagy,  kell  sietnem, 

Úrfi !  úrfi  !  végezem  már. 
Csonyor.         Elfutnék  a  szörnyetegtől, 
S  a  kívánság  nem  bocsát : 
Hallanom  kell. 
Mirigy.  Légy  figyelmes. 

Mint  mondám,  az  éj,  ha  jő, 
Érni  kezd  a  fán  az  alma, 
S  mint  egy  most  szült  lánykafu, 
Oly  aranynyá  duzzad  halma, 
Még  is  ebben  agg  apádnak 
Ea  anyádnak  haszna  nincsen  ; 
Mert  bár  mennyien  vigyáznak, 
Báj   szellő  kel  éj  felében, 
Melytől  a  szemek  lehunynak, 
S  reggel  a  szedett  fa  áll, 


Mint  a  puszta  tüskeszál. 

S  mert  legaggabb  én  vagyok, 

Legtovább  viraszthatok, 

Azt  beszélték,  s  ide  köttek 

A  fatőhöz,  s  megnevettek, 

Engem  is  pedig  lesújt  a 

Bűvös  álom  ón  hatalma, 

És  ez  harmad  éje  már, 

Étlen  szomjan,  hogy  vigyázok. 
Csongor.         Mily  nem  ösmert  gondolat, 

Új  kívánat,  új  remény  ez, 

Mely  mint  vert  hab  tengerén 

Vándor  éji  villanat, 

Háborús  eszembe  hat  ? 
Mirigy,  Hogy  pusztuljon  a  kegyetlen  ! 

Még  sem  old  el  lánczaimtól. 

Vallanom  kell  többet  is, 

Vallanom  kell  a  valót.  — 

Halljad  úrfi,  mely  gyanúm  van ! 

Innen  tündér  szép  leányzó, 

A  ki  e  fát  ülteté  tán, 

Hordja  vissza,  mint  sajátját, 

Az  arany  gyümölcsöt  is. 
Csongor  (Mirigy  lánczait  leveri).  Menj,  siess  el :  lánczaidtól 

Megmentett  karom ;  de  menj  el. 

Merre  lábad  visz,  szemed  lát. 

Mert  ha  még  e  szent  helyen 

Itt  talállak,  eltemetlek. 
Mirigy.  Áldjon  Isten  —  megboszúllak  — 

E  jó  tétedért  —  megfojtlak, 

Csak  tehetném !  —  légy  szerencsés  — 

Mint  az  ördög  pap  süvegben. 
Csongor.         Menj,  menj,  menj,  ne  lássalak. 
Mirigy  (mentében).   Nem  megyek,  míg  büszkeséged 

Szarva  nem  jut  körmeimbe, 

Mint  a  sánta  nyúl  leszek, 

Mely  kilencz  fiát  megette, 

S  a  harasztba  bujdosott.  (El.) 
Csongor.        Szép  fa,  kertem  új  lakója. 

Mely,  mint  nem  várt  ritka  vendég 

Félig  föld,  félig  dicső  ég, 

Ösmeretlen  kéz  csodája 

Állsz  előttem,  s  a  kopárra 

Életet,  fényt,  gazdagságot, 

S  hintesz  álmot  a  sovárra, 

Mint  tehessem,  mint  lehet, 

» 

Hogy  ne  nyomjon  engem  álom, 

S  megláthassam  kincsedet  ? 

Földben  állasz  mely  gyököddel, 

Égbe  nyúlsz  magas  fejeddel, 

S  rajtad  csillagok  teremnek, 

Zálogul  talán  szivemnek, 

Hogy,  ha  már  illyen, 

Üdv,  gyönyör  lesz  szép  gyümölcsöd. 

Szép  fa,  tündér  kéz  csodája, 

Vajha  illyen  légy  nekem. 

Ah,  de  mit  tekint  szemem  ? 

Szerelemnek  rózsaszája, 

Mondd,  minek  nevezzem  öt, 

A  nem  földit,  a  dicsőt  ? 

Hattyú  szállá  távol  égből, 

Lassú  dal  volt  suhogása, 

Boldog  álom  láthatása. 

S  most,  mint  ébredő  leány, 

Ringató  szél  lágy  karján, 

Úgy  közelget  andalogva ! 

Ah,  tán  ez,  kit  szívdobogva 

Vártam  annyi  hajnalon  ? 

Ah,  tán  e  fa  ültetője, 

Ennyi  bájnak  és  gyönyörnek, 

Ennyi  kincsnek  asszonya  ? 

Rejts  el  lombok  sátora, 

Rejts  el  éjfél,  szív,  ne  dobbanj, 

El  ne  árulj,  el  ne  rontsad 

A  szerencse  útait. 

Dal. 

Alom,  álom, 

Édes  álom, 
Szállj  a  csendes  föld  fölé ; 

Minden  őrszem 

Hunyjon,  csak  nem 
A  várt  s  váró  kedvesé. 

Csongor.         Alom,  álom,  édes  álom 

Ah,  csak  most  ne  légy  halálom.   (Elrejtezik.) 

Tünde,  Ilma  (jönek). 

Ilma.  Asszonyom,  tudod,  hogy  engem 

E  poros  földről  emeltél 
A  magas  tündér  hazába, 
S  csak  azért,  hogy  ott  napestig 
Csongor  úrfiról  beszéljek, 

Ssép  szeméről,  szép  hajáról, 
Fejedelmi  termetéről, 
És  arról  a  mézajakról 
Mely  dalt  s  csókokat  terem. 
Tünde.  Ah,  hogy  ennyit  tudsz  csevegni. 

Ilma  Lásd,  nem  ok  nélkül  heszélek. 

Itt  nekem  férjem  maradt, 
A  kit  Balgának  neveznek. 
Olyan  Isten-verte  had 
Nincsen  talán  a  fél  világon, 
Szomja,  éhe  mondhatatlan, 
E  nagy  föld,  kenyér  ha  volna, 
S  hozzá  sajt  a  holdvilág, 
Már  eddig  felfalta  volna, 
Hold  az  égen  nem  ragyogna, 
S  most  itt  nem  járhatna  láb. 
S  hogy  még  vannak  tengerek, 
Nincs  egyébtől,  mint  csak  attól, 
Hogy  bennök  nem  bor  pezseg. 
S  asszonyom,  lásd,  e  gonosz  csont, 
Első  nap  már  verni  kezdett, 
És  ijeszte,  hogy  megesz,  ha 
Enni  nem  hozok  neki. 
Tudni  most  azért  szeretném : 
Meddig  tart  e  buj dosásunk? 
Mert,  mi  könnyen  eshetik, 
Hogy  még  itt  e  csipkefán 
A  rokonságnak  miatta, 
Fenn  akad  csipkés  ruhám, 
S  Balga  itt  talál  az  ágon, 

Azt  gondolja,  som  vagyok, 

És  nekem  jön,   és  leszed: 

Akkor  jaj   lesz  életemnek, 

Jaj  szegény  tündér  fejemnek  ! 
Tünde.  Ah !  ne  kelts  föl  bánátimból. 

Ilma !  Ilma  !  messze  honból, 

Látod,  mily  hiába  járok. 

E  kies  fát  mily  hiába 

Ültetem  vad  föld  porába, 

Kedvesemre  nem  találok. 

A  fa  kincseket  terem, 

A  fő  kincs,  a  szerelem, 

Szép  világa  álmaimnak, 

Mellyek  e  vidékre  vonnak, 

Ah,  az  rajta  nem  terem. 
Ilma.  Asszonyom,  mit  adsz,  ha  mondom, 

Hogy  belííl  a  lomb  alatt, 

Csongor  úrfi  szunyád  ott  ? 
Tünde.  Ilma,  mit  beszélsz  bohóúl  ? 

Ilma.  Engedd  hát,  hogy  én  öleljem. 

Tünde.  Áldott,  kedvező  szerencse, 

Mint  köszönjem  ezt  neked  ! 
Ilma.  A  szerencse  vak  gyerek, 

Ezt  inkább  nekem  köszönjed. 
Tünde.  Vágyaimnak  vég  határa, 

Itt  vagy,  s  reszketek  belépni. 
Ilma.  Késel  ?  Megmutassam-e, 

Mint  kell  sürü  galy  között 

A  szerelmest  föltalálni  ? 
Tünde.  Hagyd  el,  Ilma,  a  szerelmes 

Csillagot  hordoz  szemében  : 

Annak  nincs  sötét  s  homály  ; 

Bár  bolyongjon  éj  felében, 

Kedvesére  rá  talál. 

Menj,  mig  itt  mulat  szerelmem, 

S  régi  kinjait  elenyelgem. 

Keltsd  föl  a  kis  csalogányt, 

Hogy,  mig  senki  nincsen  ébren, 

0  szerelmi  kéjt  zenegjen, 

S  dallal  töltse  a  magányt.  (El.) 
Ilma.  Úgy  legyen :  de  ah,  mi  szépen 

Körmöcziznek  itt  az  almák. 

Kár,  hogy  nem  lehet  megenni  ! 

Itt  egy  férges  is  fityeg, 

S  mert  az  alma  színarany, 

Férge  nem  gyémánt-e  vájjon  ? 

Vagy  tán  Balga  lett  bogárrá, 

A  mióta  elvagyok, 

S  most  itt  benne  bujdosik? 

Ah,  be  megjárnám  vele. 

Nem  kell  férges  alma,  nem. 

(Le  akar  egyet  szakasztani,  s  nem  tud.) 
Hah,  hogy  nem  nekünk  terem  ! 
(•A  kert  belsejébe  vonul.  Mirigy  jö.) 
Mirigy.  Átkozott  hatalmas  álom  ! 

Háromszor  kivájta  körmöm 
E  hitetlen  két  szemet, 
Es  háromszor  visszatettem 
Mérges  harmatban  mosottan, 
Fénybogárral  megrakottan, 
Még  is  álom  nyomta  el. 
De  mi  ez,  mely  ritka  fény  ? 

Fenn  ragyognak  már  az  almák, 

S  a  szerelem  puha  ágyán, 

Hah,  ott  szunyád  a  tündér  lány. 

Dús  aranyló  hájazatja 

A  szép  ifjat  elborítja, 

S  boldogságot  álmodik. 

Nem,  nem,  ezt  nem  nézhetem, 

A  boszú  hajt  és  kajánság, 

Szép  hajában  kárt  teszek. 

(Tünde  s  Csongor  egy  gyepágyon  a  fan  belül,  annak  lombjaitól  félig  elt 
karva  látszanak.  Mirigy  lopvaközelít  Tündéhez,  s  hajából  egy  fürtöt  leváj 

Mirigy.  Megvan,  megvan  !  e  hajakkal 

Elborítom  lányomat. 

Csongor  lássa  s  megcsalódjék, 

Karjain  elandalodjék, 

S  akkor  én  uralkodom.  (El.) 
Ilma  (jö).  Istenem,  már  reggel  is  lesz, 

Még  is  a  földön  vagyunk  ; 

S  milly  unalmas  itt  az  élet, 

Annak,  a  ki  nem  szeret, 

Hát  még,  a  kit  nem  szeretnek  ! 

Ah,  de  mit  látok  ?  riadva 

És  bosszúsan  jö  ki  Tünde. 

Tünde  és   Csongor  (jönek), 

Csongor  (esdekelve).  Tünde,  nem  maradsz  tovább  ? 

Tünde.  Csongor,  nem  lehet,  bocsáss. 

Csongor.         Nem  kötöz  le  hü  szerelmem  ? 

Tünde.  Ah,  szerelmed  üz  tovább. 

Csongor.         Éltemet  viszed  magaddal. 

Tünde.  Eltemet  hagyom  helyette. 

Csongor.         Tünde  !  Tünde  !  még  alig 

Láttam  arczod  hajnalában, 

Szép  szemed  két  csillagában 

Felderülni  mennyemet ; 

Illetetlen  ajkaiddal 

Szívkötő  hajfodraiddal 

Még  nem  játszhatott  szerelmem 

S  Tünde,  búcsút  kell-e  vennem  ? 
Tünde.  Mig  alig  szemléltelek, 

Hü  szerelmem  hajnalát, 

Rózsabokrát  vágyaimnak, 

Rég  óhajtott  kincsemet, 

S  ösmeretlen  karjaidtól, 

Még  nem  ízlett  csókjaidtól, 

Elszakasztom  szívemet. 

Csongor.        Vérzenem  hagysz  — 

Tünde.  Vérzem  én  is 

Orvosolhatatlanul. 
Csongor.         Ajkad  hajnalló  egén 

Ily  halálszó  zúg-e,  Tünde? 
Tünde.  Ah  hocsáss,  nem  késhetem. 

Csongor.         Szólj,  mi  hajt  el  édesem  ? 
Tünde.  Csongor,  ah  —  vagy  mondjam-e? 

Egy  gonosz  van,  a  ki  üldöz, 

Egy  hatalmas  gyűlölője 

Új   szerelmünk  frígyinek. 

Érzem,  érzem  nagy  hatalmát  — 
Csongor.         Napfényt  többé  soha  nem  lát, 

Mondd,  ki  az  ?  hogy  kardra  hányjam, 

S  mélyen,  mélyben  tengereknél, 

Eltemessem,  mint  az  ólmot. 

Szólj,  nevezd  meg  a  gonoszt  — 

És  — 
Tünde.  Ne  lázadj  fel  hiába : 

Hős  karod  nem  árthat  annak, 

A  ki  titkon  vétkezik. 

Nézzed  e  fát,  a  gyönyörnek 

Fája  volna ;  itt  reméltem. 

Szerelemtől  boldogítva, 

Senkitől  sem  háborítva, 

Vágyaimnak  álmait 

Teljesedni  karjaidban ; 

Itt  reméltem  árnyaiban, 

S  mily  gyönyörnek  éjeit ! 

S  ím  az  első  éjjelen 

Or  kezek  megbántanak, 

És  elárult  titkaimmal, 

Káróhajtó  hatalommal, 

Ellenségim  játszanak. 

Vissza  hát  a  messze  honba, 

Visszahordom  kincsemet, 

Hol  magányos  napjaimban, 

Mig  szivemben  egy  sóhaj  van, 

Érted  égve,  érted  aggva, 
Mondhatatlan  bú  temet. 
Csongor.        Tünde,  egy  szót  hagyj  szivemnek  ; 

Merre  tartod  honodat  ? 
Tünde.  Ah,  ne  újítsd  kínomat : 

A  madárnak  tolla  van, 
S  nem  repülhet  annyira  : 
A  folyamnak  árja  van, 

S  nem  foly  árja  oly  tova. 
Zúgva  kél  a  fergeteg, 
S  Tündérhonban  üdlakig 
Hol  magányos  búm  lakik, 
Míg  éléi,  alig  piheg: 
Gyenge  szellőként  lebegvén 
A  legifjabb  rózsa  keblén, 
Mint  sóhajtás,  úgy  hal  el. 
A  kis  illatajku  méh, 
Melly  az  ifjú  rózsa  keblén 
Almadozva  ringadoz, 
Föl  nem  ébred,  nem  gyanítja, 
Hogy  vihar  fuvalma  volt, 
Mely  miatt  az  ág  hajolt, 
így,  hová  sebes  madár, 
Fergeteg,  viz  el  nem  érnek, 
Kedves,  ah,  hogyan  jöhetnél, 
Ertem  sors  bitangja  lennél! 
Csongor.         Ah,  ha  nézlek,  és  ha  hallak, 
Szívem  elvész  bánatában, 
És  ez  egy  lélek  csekély, 
Meggondolni,  mint  birálak, 
Mint  vagy  itt,  s  mint  nem  leendesz  ? 

Tünde  nézz  körül  utószor : 

Még,  ha  föld  ez,  és  az  ég, 

Hidd,  meglátlak  valaha. 
Tünde.  Most  és  többé  nem  soha. 

Csongor,  ah  ne  légy  felejtóm. 

Hü  szerelmem  e  kebelben 

Mint  az  általültetett  ág, 

Mely  tavaszt  és  új  napot  vár, 

Úgy  fog  várni  évről  évre, 

És  örökre  nem  virítni  — 

Csongor,  ah  az  éj  múlik, 

Végzetemnek  üz  hatalma 

Tünde  búcsút  mond,  siralmast, 

Az  örömnek  és  neked.  (Ei.) 
Csongor.         Volt-e  ?  vagy  csak  álmodám  ? 

És  az  éjnek  költeménye 

Font  körül  e  gyász  tünettel? 

Hah  ki  ez,  még  —  Böske,  állj   meg, 

Böske,  kérlek. 
Ilma  (jö).  Hma  kérem, 

Oly  paraszt  név  nincs  divatban, 

A  hol  Tünde  tart  lakást. 
Csongor.         Ilma  hát  — 

Ilma.  Kis  szolgálója. 

Csongor.         Asszonyod,  ha  oly  kegyetlen, 

Ilma,  állj  te  meg  szavamra. 

Mondd  el  fényes  üdlakot 

Tündérhonban  hol  keressem. 
Ilma.  Csongor  úrfi,  megbocsáss, 

Már  a  hajnal  csillag  int 

S  mig  hattyúvá  változom, 

Ahhoz  is  csak  kell  idő. 

Aztán,  jól  tudod,  melegben 

Nem  jó  járni  az  egekben. 
Csongor.         Ilma,  dévaj,  mit  beszélsz  V 

Azt  csak,  Ilma :  merre  menjek, 

Napkeletre,  napnyugotra  — 
Ilma.  «Sík  mezőben  hármas  út, 

Jobbra,  balra  szerte  fut, 

A  középső  czélra  jut." 

Csongor  úrfi,  jó  szerencsét.   (El.) 
Csongor.         Jaj,  mi  szörnyen   elhagyattam  ! 

Tündérálmaim  világa, 

Ah,  miért  is  hajnalodtál. 

Ily  hamar  hogy  elborulj  ? 

Most  fényhez  szokott  szememnek 

E  ború,  az  éj  sötété 

Olly  ijesztő,  olly  nehéz. 

Éjfél  fekszik  a  napon, 

A  szelid  hold  nem  világít, 

Míg  elveszett  üdvömet, 

Tünde,  téged  nem  talállak, 

Puszta  légy,  s  kietlen  ég, 

Légy  vadonná,  föld  ;  szivemben 

Végtelen  vadon  nyilik. 

S  benne  bujdosik  szerelmem 

Boldogsága  romjain  —  de 

Mit  tűnődöm  itt  ?  Megyek  : 

Isten  áldjon  agg  apám, 

Isten  áldjon  agg  anyám, 

Megsirattok  tán  ;  de  többé 

Engem  nem  találtok  itt. 

Tündérhonban  üdlakon, 

Virrad  ékes  hajnalom : 

Arra,  mint  vihar,  ragadnak 

Öt  óhajtó  vágyaim. 

Nincs  nyugalmam,  életem  nincs, 
Míg  nem  bírják  karjaim.  (El.) 


16     — 


(Sík.) 
(Közepett  hármas  út.  Az  ördögfiak  háromfelöl  jönek.  Leg- 
előbb Duzzog  egy  rókafiat  hajt  által  a  színen.) 

Duzzog.  Hőhe  !  höhe  !  hőhe,  hő  !  (El.) 

Kurrah.  Berreh,  höhe ! 

Berréh.  Kurrah,  hő  ! 

Kurrah.  Mit  kerestél  ? 

Berreh.  Mit  találtál? 

Kurrah.  Ürge  czombot. 

Berreh.  Szárcsa  lábot. 

Kurrah.  Rossz  ebéd. 

Berreh.  Szegény  ebéd. 

Kurrah.  Vissza,  vissza,  vissza  még.  (El.) 

Berreh.  Jobbra  én,  te  balra  mégy.  (El.) 

Duzzog  (kívül).  Höhe  !  róka,  höhe,  hő  ! 

Csülködet  már  elharaptam, 

Gödrödet  befojtogattam  ; 

Hőhe  !  róka,  hőhe,  hő  ! 

Kurrah,  Berreh  (jönek). 

Kurrah.  Mit  kerestél? 

Berreh.  Mit  találtál? 

Kurrah.  Loptam  loptam  egy  tojást, 

Berreh.  Add,  hadd  lássam  micsodást. 

Kurrah.  Tarka  barka. 

Berreh.  Szép  tojás. 

Kurrah.  Vén  bagolyból  vén  tojás. 

Fészken  ült,  nagy  álma  volt : 

Ifjú  nőnek  ablakán 

(Szőke  volt  és  halovány) 

Zörgetett  a  vén  zsivány, 

Hármas  három  éjszakán  ; 

Most  alutt,  majd  összedűlt, 

Szürke  hátán  bolha  ült. 
Berreh.  Azt  megetted. 

Kurrah.  Elvetettem. 

Berreh.  Majd  kikel 

Kurrah.  Bagolyba  tettem. 

Azt  álmodta,  csibehús. 
Berreh.  A  bolondos  vén  anyás  ! 

Kurrah.  Loptam  egy  tojást  alóla, 

S  megkopasztottam  magát. 
Berreh.  Ily  csodát  még  nem  hallottam. 

Kurrah.  Majd  kikölti  nyolcz  fiát. 

És  repülni  nyavalyás 

Nem  fog  tudni,  mászva  mász, 

És  megeszszük,  jó  ebéd  lesz. 
Berreh.  Jobb,  ha  eszszük,  mint  ha  ö  esz  ! 

Kurrah.  Mit  kerestél,  mit  találtál  ? 

Berreh.  Parti  bürkön  kék  bogár  ült. 

Kurrah.  Add,  hadd  lássam. 

Berreh.  Útra  készült, 

S  megfogám. 
Kurrah.  Nem  hoztad  el  ? 

Berreh.  Domb  alatt  tehén  legel, 

Annak  adtam,  hogy  pusztuljon, 

Teje  tőle  megromoljon, 

Borja  tejtől  dombra  hulljon. 
Kurrah.  Ott  megeszszük,  jó  ebéd  lesz, 

Berreh.  Jobb,  ha  eszszük,  mint  ha  ő   esz. 

Kurrah.  Vissza,  vissza,  vissza  még.  (gi.) 

Berreh.  Jobbra  én,  te  balra  mégy.  (gi.) 

Duzzog  (kívül).   Hőhe  !  róka,  hőhe,  hő  ! 

Vagy  megeszlek,  vagy  egyél  meg, 

Körmeim  között  gebedj   meg. 

Hőhe,  róka,  hőhe,  hő  ! 

Kurrah,  Berreh  (jönek.) 

Kurrah.  A  bagoly  megkergetett. 

Vén  Mirigy  volt  a  bagoly. 
Berreh.  A  tehén  megkergetett, 

Vén  Mirigy  volt  a  tehén. 
Kurrah.  Nyolcz  tojását  mind  megitta. 

Berreh.  Borja  tőgyét  vérre  szopta. 

Kurrah.  Megijedtem,  elszaladtam, 

A  tojást  is  összezúztam. 

Nincs  mit  inni,  nincs  mit  enni. 
Berreh.  Étlen,  szomjan  kell  heverni. 

Duzzog        (a  rókát  kergetve  jö).   Sánta  róka,  hőhe,  hő  ! 

Már  alig  piheghetek  ; 

Megharaptál,  én  megeszlek  : 

Hőhe  !  sánta  róha,  hő  !  (Elfogja  a  rókát.) 
Kurrah.  Mit  kerestél  ? 

Berreh.  Mit  találtál? 

Duzzog     ^    (a  rókát  mutogatva).   Rókahúst, 

Csibehúst. 

Róka  a  csibét  megette, 

Hogy  keresték,  csak  nevette. 

Most  elfogtam,  és  megeszszük, 

Gyomrainkba  eltemetjük. 
Kurrah.  Mely  dicső  egy  lakzi  ez. 

Vörösmarty  összes  költ.  II.  köt. 

Berreh.  Rókahúsból  csibe  lesz. 

Duzzog  (elbocsátja  a  rókát.)   Rókahús, 

Csibehús, 

El  ne  fuss ! 
Mind  (a  róka  után  futva).   Hőhe,   sánta   róka,   hö  !    (El.) 

Mirigy  (jó).  Haj  ki  lányom,  rókalányom, 

Hajj  eló !  — 

Hogy  zavartak  minapában, 

Félelemből  lányom  arczát 

Rókabőrbe  öltözém  át, 

S  elbocsátám  a  harasztban, 

Már  eddig  südő  lehet. 

Most  meg  visszaalakítom, 

Szép  arany  hajjal  borítom, 

Csongor  majd  belé  szeret. 

Hajj  ki,  lányom,  rókalányom, 

Hajj  elő  !  —  hogy  nem  találom  ! 

A  majorba  ment  talán 

Csirkesziv,  lúdmáj  után. 

Hajj  ki,  lányom,  rókalányom, 

Hajj    elő  !    —    (A  bokrokat  megzörgetve,  el.) 

Tünde,  Ilma  fjönek). 

Tünde.  Ilma  én  itt  meghalok. 

Ilma.  Ah,  ne  halj  meg  asszonyom, 

Nincs,  hová  temesselek. 
Tünde.  Veszteségem  kínja  tenger, 

Rajta  szélvész  bánatom. 
Ilma.  Tenger  színe  változandó. 

Tündi-.  Veszteségem  kínja  nem. 

Unna.  A  szélvészek  elmulandók. 

Tünde.  Bánatom  hatalma  nem. 

Ilma.  Ah,  ez  mind  azért  vagyon, 

Mert  magad  sem  vagy  halandó. 
Timde.  Ilma,  mondd  el,  mit  tegyek  ? 

A  hitetlen  ész  tanácsa 

Lelkemet  már  nem  szolgálja, 

S  szívem  olly  igen  beteg. 
Ilma.  Azt  igen  bölcsen  teszed. 

Hogy  tanácsomat  kívánod, 

Itt  a  földön,  asszonyom, 

Hol  te,  mint  én,  nem  születtél, 

Mert  a  gönczöl  csillagán, 

Úgy  termettél  rózsafán  ; 

Onnan  egy  vihar  lerázott, 

S  Csongor  úrfi  kebelén 

Virradál  meg,  ébredél  fel : 

Kínos  édes  érzeménynyel 

S  most  kérsz,  hogy  segítsek  én. 
Tünde  Ilma,  ily  vigasztalóm  vagy  ? 

Ilma.  Halld  tovább  :  a  munka  nem  nagy 

Csongor  úrfi  erre  jő, 

Itt  e  hármas  litelő, 

Erre,  mondtam,  hogy  menendünk, 
Tünde.  S  az,  mi  hasznot  hajt  nekem  ? 

Ilma.  Itt  az  úton  jelt  tegyünk. 

Tünde.  Ilma,  Ilma  kedvesem, 

Mondd,  mi  jel  legyen? 
Ilma.  Halálfő. 

Tünde.  Visszaréműl 

Ilma.  Hát  remény  fő. 

Tünde.  Millyen  az  ? 

Ilma.  Halld  asszonyom  : 

Hagyd  itt  a  kis  ujj  ódat. 

A  kis  ujj  már  azt  jelenti, 

Hogy  nagyobb  ujj  is  vagyon. 
Tünde.  Lelkemet,  ha  úgy  lehetne, 

Hagynám,  Ilma,  zálogul. 

Tán  felfogná  társául, 

S  avval  hozzám  elsietne.  — 

Ah,  de  úgy  sem  volna  jó : 

Mert  ha  lelkem  nála  lenne, 

Vissza  hozzám  nem  sietne, 

A  mint  vissza,  tört  hajó 

Árva  parthoz  nem  siet, 

Mellyen  a  búbánat  él, 

A  reménység  sem  remél, 

S  mindent  pusztaság  temet. 
Ilma.  Hagyd  el  a  nehéz  tűnődést 

Asszonyom,  te  szép  virágszál, 

Már  tudom,  mi  jelt  teszünk. 

Nézd,  a  tiszta  szép  homok 

Ebben  a  kis  lábnyomok 

Csongor  úrfinak  szemében 

Mind  vezérlő  csillagok. 

Add  inkább  hát  lábadat, 

Hadd  nyomom  le  a  homokba. 
Tünde.  Ilma,  nézd  itt  lábnyomom. 

Ilma.  S  most  én  is  nyomot  hagyok, 

S  mellé  hosszú  nagy  fület, 

Balga  férjem  czímerét. 


2* 


—     20     — 

Tünde.  A  sötétben  szikra  is  világit, 

Jó  reményem  el  ne  hagyj,  (ei.) 
Ilma.  Jaj,  jaj!  ott  a  telken  Balga  ásít; 

Nincs  más  mentség,  mint :  szaladj,  ^ei.) 

Mirigy  s  a  Manók  jönek. 

Mirigy.  Hah,  hogy  átkaim  kifogytak ! 

Kurrali.  Kell-e  róka,  vén  Mirigy  ? 

Mirigy.  Veszsz  meg  érte  hogy,  megetted. 

Btrrc.lt.  Kell-e  róka,   vén  Mirigy? 

Mirígy.t  Vére  benned  föllobogjon  ; 

Égj  miatta,  mint  pokol. 
Duzzog.  Höhe,  róka,  sánta  róka, 

Kell-e  rókahús,  Mirigy? 
Mirigy.  Ordítson  föl  álmaidból, 

A  mit  ettél,  rossz  kölyök. 
Mind.  Kell-e  róka  vén  Mirigy  ? 

Mirigy.  Mindegyik  falat  haraggá 

Forrjon  össze  bennetek  ; 

A  gyűlölség  ostorozzon, 

Egymás  ellen  fölhuszítson : 

Marakodva  vesszetek.  (El.) 
Kurrah.  Hah,  mi  hő  ez. 

Berreh.  Jaj,  megégek  ! 

Kurrah.  Duzzog,  Duzzog  !  én  megütlek. 

Duzzog.  Kurrah,  Kurrah  !  megharaplak. 

Berreh  (Kurrához).  Üsd  fülön,   rossz  húst  hozott. 

Jaj  megégek. 
Kurrah.  Hah,  minő  hév. 

Berreh.  Meg  ne  verd,  csak  üsd  agyon. 

Duzzog.  yén  szebndek,  nem  nagyon. 

Kurrah.  ■        Összetörlek. 
Berreh.  Összezúzlak. 

Duzzog.  Megkörmöllek,  megharaplak. 

Kurrah.  Itt  a  bocskor,  érd  utói. 

Berreh.  Itt  az  ostor,  vágd  poful. 

Duzzog.  A  palást  meg  rám  borúi. 

(Elkapkodják  egymástól  a  pörös  jószágokat.) 

Kurrah.  Állj  elébe. 

Berreh.  Törd  agyon. 

Duzzog.  Vén  szelindek,  nem  nagyon. 

MÁSODIK  FELVONÁS. 

(Hármas  út  vidéke.) 

Csongor.         Tévedésnek  hármas  úta, 
Utam  itt  ez  volua  hát, 
Mellyen  éltem  sugarát 
Fölkeresnem  Ilma  mondta. 
A  közép  a  biztos  út, 
Oh,  de  mellyik  nem  közép  itt  V 
Mellyik  az,  melly  czélra  jut  ? 
Itt  egymásba  összefutnak, 
Egy   csekély  ponton  nyugosznak, 
S  mennyi  ország,  mennyi  tenger 
Nyúlik  végeik  között ! 
Vagy  tán  vége  nincs  az  útnak 
Végtelenbe  téved  el, 
S  rajt'  az  élet  úgy  vesz  el, 
Mint  mi  képet  jégre  írnak  ? 
ím,  de  itt  a  hármas  útvég, 
Mint  varázskör  áll  előttem  ; 
A  kívánság,  a  reménység, 
Int,  von,  ösztönöz  belépnem. 
(Fellép  a  hármas  útra.) 

Hah !  mely  tekintet !   Egy  raj  a  világ, 

A  legkisebb  por,  mint  él,  mint  mozog. 

S  mi  vándor  arczok  jőnek  itt  elém  ? 
Kalmár  (jö).   Szomszédim  a  két  Indiák  nekem, 

S  az  új  világnak  minden  partjai 

Ösmérnek  engem  és  hajóimat. 

Még  egyszer  ennyi !   és  a  felvilág 

Kincsét  zsebemben  hordozom. 

Mi  lesz  még  zárva  ennyi  báj   előtt ! 

Az  éjét  nappá,  éjjé  a  napot 

Varázslom  által,  és  a  szerelem 

Arany  bilincsre  kötve,  mint  urát, 

Fog  bébocsátni  titkos  ajtaján ; 

S  örömnek,  fénynek,  kedvnek  kútfeje, 

Barátokat  fog  látni  palotám, 

A  millyeket  szív  s  ész  óhajt. 
Csongor.  Megállj. 

Kalmár.         Pénz  kell-e  ?  izzadj  ;  járj   utána,  s  lesz. 

Tőlem  csak  annak  jut,  ki  dolgozik. 
Csongor.         Más  az,  mit  kérek  :   tedd  le  gondodat, 

Te  sokfelé  jársz,  dús  hajóidor, 


A  hol  kel  és  száll,  láttad  a  napot, 
Szólj,  Tündérhonban  üdlak  merre  van? 
Kalmár.         Ah,  hát  beteg  vagy  ?  Odd  magad,  hogy  a 
Tündér  hazában  éhen  el  ne  veszsz. 
Itt  van  zsebemben  a  tündér  világ, 
Itt  láthatod  meg,  jersze,  légy  búvár.  (Megy.) 
Ez  a  fiú  megunta  étkeit, 
S  most  csillagokra  éhezik  szegény. 
Nagyon  mohón  !   a  csillag  messze  van 
És  fenn,  igen  fenn  !  —  s  színezüst-e  vájjon  ? 

(Vissza  kiált,  zsebére  ütve.) 
Itt  a  Tündérhon,  itt  van,  nézd,  viszem. 
Csongor.         Hideg  pénzbánya !  minden  kincsedért 
Az  egy  szerelmet,  még  nevét  sem  adnám  : 
Jobb,  égjen  a  szív,  mint  fagy  ölje  meg. 
Fejedelem       mjj).  Te  Zeusz,  te  Isten,  vagy  bár  milly  nevű   légy 
Ki  e  világot  részre  szaggatád, 
Földünket  mért  nem  alkotád  nagyobbá. 
Nem  akkorává,  hogy  ha  bírhatom, 
Ne  kelljen  búnom  a  napfény  elöl, 
A  nagyban  e  kis  morzsadomb  urának.  (Seregeihez.) 
Ti  napkeletre,  napnyugotra  ti, 
Hatalmamat  hordozza  kardotok. 
Hogy,  mig  leszáll  ott,  itt  már  fenn  ragyogjon 
Szolgálatomban  a  nap  s  birtokom, 
Mig  én  leszek,  ne  lásson  éjszakát. 
Csongor.         Megállj  ! 

Fejedelem.  Te  por,  kit  lábam  eltapod. 

Csongor.         Nem  por,  ha  ember,  ollyan  mint  te  vagy, 

Vagy  inkább  ember  és  por  mint  te  vagy. 
Fejedelem.       Ne  ölj  időt,  ha  por  vagy,  szólj,  mi  kell  ? 
Csongor.  Csak  egyre  kérlek    Mert  te  messze  bírsz, 

S  nagy  birodalmad  nem  tud  éjszakát, 
Mondd  meg  nekem,  hová  kell  tartanom, 
Hogy  Tündérhonban,  érjem  üdlakot? 
Fejedelem.       Vagy  úgy?  kireppent  a  madár,  az  ész, 
S  a  fészek  puszta,  szellők  sípja  lett. 
Tündérhon,  üdlak?  oh  igen,  talán 
Ha  úgy  mehetnék,  mint  a  gondolat, 
Vagy  mint  az  égben  repkedő  sugár, 
Egyik  csillagtól  másig,  s  a  mi  van, 
Mind  meghódolna.  —  Menj,  menj,  jó  fiú, 
Tündérhon  ott  van,  a  hol  én  vagyok. 
Jer,  légy  vitézem!  Nem  tetszik?  De  menj  bár. 
Ha  feltalálod,  meghódíttatom, 
S  rabságra  fűzöm  minden  emberét.  (Magában.) 

Szegény  fiú,  kár  érte,  semmivé  lesz, 

S  mi  szép  halála  lenne  harczaimban  !   (ei.) 
Csongor.         Az  megvető  volt,  ez  még  gőgös  is, 

Raboknak  rabja  !  kincs  és  hatalom 

Már  nem  segíthet.  —  Itt  a  tudomány 

Jő,  távolaiba  elmerült  szemekkel. 

Kinyílt  előtte,  mint  könyv,  a  világ, 

S  ö,  mint  ki  könyv  nélkül  is  tudja  már, 

Olvassa  folyvást,  a  mi  benne  van. 

Vagy  inkább,  a  mit  gondol,  s  benne  nincs. 

De  várjuk  el,  tán  tudja  üdlakot, 

S  tanácsa  által  boldoggá  teszen. 
Tudós  f  (elmélkedve  jö).     Erő  az  Isten  !  úgy  kell  lennie, 

Esz  és  erő,  vagy  inkább  még  erő  : 

Erő   az  ész  is,  mert  uralkodik, 

S  mi  az  ?  természet,  most  felelj,  ha  tudsz. 

Munkáit  értem,  nem  tudom  magát. 

Erő,  vagy  Isten,  mellyik  szó  erősebb  ? 

Szavak,  nevek,  ti  öltök  minket  el ! 

Ezerszer  oszlatám  már  szűz  elemre 

Az  össze-visszajárt  természetet ! 

A  képzelődés  elfáradt  agyamban, 

S  még  Istenem  sincs.  Nem  tudom,  mi  az  ? 

Vagy  kit  nevezzek  annak.  És  ezért 

Fáradtam  annyi  éjimen,  s  naponnan, 

Hogy  azt  mondhassam,  semmit  sem  tudok  ! 

És  mégis  ezt  a  nem  tudást  nem  adnám 

Egész  hadért,  mely,  hogy  tud,   azt  hiszi. 
Csongor.  A  bölcseségnek  ez  csodálatos, 

Könnyű  nemét  választja.   „Nem  tudom," 

Ez  minden,  a  mit  tud,  s  valóban, 

Ez  nem  sok  fejtörést  kivan,  s  ez  által 

Egyszerre   minden  gáncs  elől  kitérünk, 

Oh  ember,  ember,  önség  áldozatja. 
Tudós.  S  a  lélek  !   —  a  mi  gondol  és  akar, 

Óhajt  és  képzel,  búsong  és  örül ; 

Ez  a  világok  alkotója  bennem, 

S  rontója  annak,  a  mit  alkotott ; 

A  lélek  !  a  mi  emberré  teszen, 

Azt  mondom  annak,  s  még  nem  ösmerem, 

Én  én  vagyok,  s  mi  ez  ?  nem  tudhatom. 

Oh,  miért  az  észnek  nincs  fogó  keze, 

Vagy  mért  a  lélek  ineg  nem  fogható  ? 
Csongor.         Rettentő  ember,  lelkét,  Istenét 

Elrázza,  mint  a  terhes  út  porát ; 

S  a  szép  világot  bús  éjjé  teszi, 

Csakhogy  ne  lássa,  mint  lesz  semmivé  ! 

Oh !  Tündérhont  ez  nem  mutat  nekem. 

Szúnyadj  szerelmem,  még  nincs  hajnalod. 
Tudós.  Az,  a  mi  van,  lesz  túl  az  életen  ! 

Hinném  ;  de  késő  ;  álmom  elröpült. 

De  ím,  egy  ifjú  vár  az  úton  ott, 

Egy  ember,  ollyan,  mint  anyám  fia. 

Talán  tanulni  vágyna  ?  megkínálom  ; 

Mert  milly  öröm  találni  hallgatót. 
(Csongorhoz.) 

Jó  ifjú,  mit  kivánsz  megtudni,  szólj  ! 

A  nap  körül  hány  kis  világ  forog. 

Az  üstökös  hány,  hány  a  bujdosó, 

Kit  ember  ösmer,  a  mióta  él, 

És  írni  tud  —  mind  elszámlálhatom. 

Hányféle  fajból  áll  a  földi  nem 

Bogártól  emberig,  s  a  szörnyekig, 

Kiket  csodául  a  tenger  nevel ! 

Mi  a  villám,  a  szélvész  és  eső, 

Vagy  a  természet  durva  testei 

Emberkéz  által  mint  fajulnak  el, 

Elet  s  halálnak  kétes  eszközeivé? 

Mindent  tudok  már,  mindent,  —  még  egyet  - 
Csongor.         Kevés,  de  minden,  a  mit  kérdezek  : 
Nézd,  ifjú  lelkem  Tündérhonba  vágy, 
Dúst  és  hatalmast  kérdek,  merre  van, 
És  senki  meg  nem  mondta,  mondd  te  meg 
S  nyisd  fel  tudásod  kincstárát  előttem. 
Tudós.  Költők  világa,  szép  tündérvilág, 

Mi  kár,  hogy  álom,  gyermeknek  való  ! 
Ébredj  föl !  vagy,  ha  még  álmodni  jobb, 
Menj,  álmodd  vissza,  a  mit  álmodál, 
Mert  a  valóság  csalt  remény  — 
Csongor.  Ne  ronts  el, 

Ez  egy  kívánság  éltet ;  nélküle 
Pusztább  az  élet,  mint  egy  pusyta  domb, 
Melyen  bogácsot  kerget  a  vihar. 
Tudós.  S  úgy  van;  de  ott  a  tenger,  halj  bele. 

Ha  már  meguntad,  látni  a  napot. 
Vagy  élj,  s  mozogj,  hogy  életet  ne  únj. 
Csongor.         S  ez  minden,  a  miért  az  ember  él  ? 
Setét,  üres,  határtalan  kebel, 
Oh,  a  te  magányod  rémítő  lehet ! 
S  így  utazóim  útra  nem  vezetnek. 
Egyik  mint  bálványt,  hitvány  port  ölel, 
A  másik  rommá  tenné  a  világot, 

Csakhogy  fölötte  ö  lehessen  úr. 

S  ez  a  legszörnyebb  mindenek  között : 

Mint  a  halál  jár  élő  lábakon, 

És  pnszta  sírt  hord  hő  kebel  helyett. 

Oh  szerelem,  gyújts  utamra  csillagot. 

S  te  légy  vezérem  Tündérhon  felé  !  (Kilép.) 
Balga  (jö).  Jaj  nekem  ! 

Csongor.  Ki  jajgat  itt  ? 

Balga  Jaj  !  az  ágon  fennakadtam. 

Csongor.         S  most  mi  hord  itt  ? 
Balga.  Leszakadtam, 

Mert  a  madzag  gyenge  volt. 
Csongor.        Hah !  tehát  ágról  szakadt. 

Szólj,  ki  vagy? 
Balga.  Hej  !  Csongor  úrfi, 

Kár,  hogy  engem  még  nem  ösmersz, 

Látod,  én  tudom,  ki  vagy. 
Csongor.         Meglehet. 
Balga.  r  De  úgy  van,  úr  vagy, 

Én  pedig  szabó  vagyok, 

A.  sívány  földnek  szabója  ; 

Én  kivágom,  és  bevarrom. 
Csongor.         Foldozója  vagy  tehát  ? 
Balga.  Rá  kalász  ruhát  adok. 

Csongor.         Csak  latorkodol ;  ne  hidd. 
Balga.  Nem  biz  én  !  de  halld  tovább. 

Udvarodnál  egy  leány  volt, 

Böske  néven,  a  kit  ösmersz ; 

Ezt  én  eljegyeztem  immár, 

S  most  egyszerre  szárnya  nőtt, 

Mint  az  ájtatos  közönség 

A  faképnél  a  papot, 

Itt  felejtett,  itt  hagyott. 
Csongor.         S  a  düh  gatyamadzagával, 

Hogy  nyakon  kötötted  a  bút, 

Mind  ezért  volt? 
Balga.  Mind  ezért. 

Csongor.         S  a  düh  meztelen  maradt. 
Balga.  Úgy,   s  a  madzag  elszakadt. 

Csongor  (félre).    Ostobának  kedvez  a  sors, 

Úgy  beszélik,  és  való. 

Úti  társnak  ezt  veszem  föl.  — 

Szólj,  miért  nem  térsz  ekédhez? 
lialga.  Jaj  !  ne  búsíts  !  földem  ollyan 

Mint  az  árva  tót  deák. 

Elfogadja  a  magot, 

És  terem,  de  nein  gyümölcsöt, 
Durva  tüskét,  rossz  csalánt, 
S  háládatlan  vad  zabot. 
A  paraj   s  gyom  benne  oly  nagy, 
Mint  bozótban  parti  nád : 
Tátos  róka  bál  alatta, 
Mérges  gyíkot  fojtogat ; 
Sárkány  fészken  kan  lidércz  fii. 
S  illyen-adtát  kurjogat. 
Szörnyűség  csak  látni  is  : 
Borzas,   mint  az   ördög  anyja, 
Kit  hajánál  fogva  hurczol 
Fergeteg  — 
Csongor.  Hagyd,  már  eléggé 

Látom,  ellensége  vagy. 
Telkeden,  ha  orra  buktál, 
És  nem  szívesen  hasaltál, 
S  rajtad  tánczolt  volna  bot, 
Jobban  immár  nem  gyűlölnéd. 
Babja.  Úgy  van,  úgy  van,  azt  cselekvém. 

Csongor.         S  mert  már  vissza  nem  sóhajtasz, 

Szólj,  hová  vagy  elmenendő  ? 
Balga.  Böske  nyomdokát  csapászom, 

S  felkötöm,  ha  megtalálom, 
0,  tudom,  le  nem  szakad. 
Csongor.         Akkor  hárman  hullanátok. 
Balga.  Oh  a  föld  elég  erb's. 

( 'songor.         Hogy  neveznek  ? 
Balga.  A  ki  csúfol 

Annak  Balga,  másnak  Árki 
Tisztességes  jó  nevem. 
Csongor.         Balga,  hallod,  Böske  híved, 
Ilma  már,  nem  Böske  többé  ; 
S  Tündérhonba  költözött. 
Balga.  Vájjon  ugy-e  ?  t 

Csongor.  Úgy  vagyon. 

Tündérhonban  üdlakot, 
Merre  van,  tán  tudhatod. 
Balga.  Hogy  ne  !  megvan  sok  mesében, 

Tán  az  álmoskönyvben  is. 
De  hogy  ó  is,  Böske  —  Ilma, 
Hogy  tündérré  változott  ! 
Varjúvá  tán  ?  meglehet, 
De  tündérré  nem  lehet. 
Csongor.         Balga,  jer  szolgálj  nekem. 
Balga.  Oh  örömmel,  száz  örömmel. 

Csongor.         Menjünk  Tündérhon  felé. 
A  szép  Tünde  ott  világol. 

Balga.  Ott  világol  — 

Csongor.  Elmerültél, 

Mit  csodálsz  ! 

Balga.  Itt  a  homokban  — 

Csongor.         Mit  ? 

Balga.  f  Szamárfület  találtam, 

Es  tehéncsapást ;  ha  ez  nem 
Böske  lába,  veszszek  el. 

Csongor.  Oh  öröm,  s  ez  Tünde  lába, 

Mert  kié  is  lenne  illyen  ? 
A  szemérem  ajtajánál, 
Melly  a  szépség  arczain  hál, 
A  szerelem  ily  lábakon  jár, 
Csendesen,  hogy  fel  ne  verje, 
S  nyugodalmát  édesítse ; 
Az  öröm  busúlt  szivekbe 
Hlyen  lábakon  suhan  be, 
S  alszik  a  gond,  mint  a  gyermek, 
Mely  sírásban  fáradott  meg, 
Föl  nem  ébred,  meg  nem  hallja, 
Hogy  vendég  jön  és  megyén ! 

Balga.  Medve  czammog  a  hegyen, 

S  annak  illyen  lába  van  ; 
Hlyen  lábon  csúsz  az  ólnál, 
Nád  sövényü  juhakolnál ; 
S  míg  ez  mindent  Ö3szemász, 
Alszik  a  boros  juhász, 
Ügy  megalszik,  szinte  nyeg, 
A  szakállos  köpönyeg, 
(Bunda  máskép),  melly  alatta 
A  szugolyban  hentereg, 
S  föl  nem  ébred,  meg  nem  hallja, 
Hogy  zsivány  jön  és  megyén. 

Csongor.  Oh,  ez  a  láb  szív  lehetne, 

Oly  parányi,  oly  csinos. 

Balga.  Oh,  ez  a  láb  láb  lehetne, 

Csak  ne  volna  oly  temérdek. 

Csongor.         Tünde!  Tünde!  erre  jártál. 

Balga.  Halld  uram,  mint  szolga,  illik, 

Hogy  megértsem,  mit  beszélsz  ? 
Tünde  mondod  ? 

Csongor.  Fény  leánya. 

Balga.  Az  tán  villámlás  lehet. 

Ctongor.         Csillag. 

Balga.  Gönczöl  hintajában 

A  kerékagy. 
Csongor.  A  teremtés 

Nála  nélkül  sírhalom. 
Balga.  Holt  tetem ;  de  mondd,  mi  ez, 

A  mit  itt  pajzsodra  vágsz  ? 
Csongor.         Lábnyomának  másolatja. 
Balga.  S  Tünde  lába  volna  ez  ? 

Csongor.  Úgy  imádd,  hogy  üdvözülj. 

Balga.  Megcsalódol,  kéznyom  az, 

Böske  tán  orrára  bukkant, 

S  lába  itt,  a  kéz  amott 

A  homokban  jelt  hagyott. 
Csongor.         Balga,  mit  mondasz,  mi  láb  ez  ? 
Balga.  Böske,  hogy  pofon  csapott, 

Rajtam  oly  nyomot  hagyott. 
Csongor.  Oh,  a  kéz  is  undok  ehhez, 

S  a  legszebb  láb  medvetalp. 

Én  ezt  pajzsomon  viszem, 

S  nem  lesz  álmom,  nem  nyugalmam, 

Mig  valóját  nem  nyerem. 
Balga.  Én  is  Böske  lábnyomát 

E  darab  deszkán  viszem. 

Eddig  ajtó,  most  paizs, 

Haj,  de  láb  ám  még  ez  is-, 

Kár,  hogy  rá  nem  fér  egészen  ! 

Majd  csak  hozzá  gondolom, 

Ami  még  hibázni  fog. 
Csongor.         Jösz-e  már  ? 
Balga.  Megyek,  futok. 

De  hová  ? 
Csongor.         Fel,  Tündérhonba. 
Balga.  Ah,  a  láb  is  elkopik, 

Míg  elér  oly  messzire. 
Csongor.  Üdlakon  kell  megpihennünk. 

Balga.  Addig  megpenészedünk. 

Csongor.         Oh  kívánság,  légy  viharrá, 

Vígy,  ragadj   el  engemet. 
Balga,  Rossz  szekér  az,  bakja  nincsen, 

Balga  nem  talál  ülést. 
Csongor  (megáll).     Melly  üvöltés,  mely  kiáltás  ! 

Hallod  a  zajt  ? 
Balga.  A  siketség 

Hallaná,  bár  föld  alatt, 

Mint  elásott  kincs,  nyugodnék. 
Csongor.         Nézd,  mi  baj,  menj. 

Balga.  Oh  uram, 

Három  árva  ördög  ordít, 
Egymást  marva,  öldökölve. 

Csongor.  Szörnyű  harcz. 
Balga.  Szint'  annyi  karcz. 

Csongor.  Arczok  egy  nagy  karczolat. 

lialga.  Hatok  egy  nagy  daganat. 

Csongor.  Új  körömnek,  új   ökölnek 

Rajtok  már  hely  sem  maradt 

Balga.  Oh,  az  ördög  is,  ha  árva. 

Mily  bolondul  vész,  szegény ! 

Csongor.  Szólj,  vagy  ints,  hogy  jöjjenek. 

Balga.  Értenék  csak  nyelvökön  — 

Csongor.  Tudsz-e  sógorul? 
Balga.  Nem  én. 

Csongor.  Hát  a  medvebátya  nyelvén  ? 

Balga.  A  mi  a  gyertyát  eloltja? 

Csongor.  Ügy. 

Balga.  Miből  a  fergeteg  lesz  ? 

Csongor.  Ugy  no  ! 

Balga.  Nem  tudok  biz  én. 

Csongor.  Kár  !  talán  megértenének. 

Balga.  Földi,  hej  !  vagy  földalatti ! 
Erre,  erre. 

Csongor.  Úgy  látszik,  megértenek. 
(A  manók  marakodva  jönck.) 

Kurrah.  Én  a  bocskort  — 

Berreh.  Én  az  ostort  - 

Duzzog.  A  palástot  nem  bocsátom. 

Berreh.  Nem  hagyom. 

Duzzog.  Nem  engedem. 

Kurrah.  Oh  te  pacsmag. 

Berreh.  Oh,  te  poszméh. 

Duzzog.  Vén  libucz,  te  bélevö. 

Berreh.  Hallod?  üsd,  míg  benne  tart. 

Duzzog.  Bélevö  te,  megharaplak. 

Balga.  Álljatok  meg. 

Mind.  Megmarunk. 

Balga.  Azt  ne  tennétek  talán. 
Jertek  errébb,  ott.  uram, 

Egy  tanúit,  bölcs,  ékes  ifjú, 
Majd  igazságot  teszen. 

Duzzog.  Vagy  gazságot. 

Balga.  Oh,  te  féreg. 

Berreh.  Üsd. 

Kurrah.  Jerünk,  ez  jót  akar. 


30 


Duzzog.  Kurrah,  hát  ha  megvakar. 

Azt  gondolja,  hogy  keszeg  vagy; 

S  mint  a  tót,  ha  elszalajt, 

Majd  kiáltja  :   „Nem  vakarlak, 

Jöszte  vissza!  keszegem." 
Kurrah  (üti  Duzzogot).  Grömböcz  puff? 

( 'songor.  Megálljatok, 

Mely  viszály  van  köztetek  ? 
Duzzog.  Szólj,  te  szürke,  szólj,  te  ráró. 

Kurrah.         Béka,  csitt!  vagy  hasbarúglag.  ■ — 

Halld  meg,  és  itélj  felőlünk  : 

Árva  gyermekek  vagyunk, 

Bocskor,  ostor  és  palást 

Örökünk,  s  egy  birtokunk. 
Csongor.         Az  csekélység.  A  palást, 

Mint  a  ház  az  osztozóknál, 

A  kisebbé 
Mind.  t       Nem,  nem,  úgy  nem. 

Csongor.         És  miért  nem  ? 
Kurrah.  Halld   tovább    (Duzzogot  hátba  üti.) 

Búj  ki  Duzzog  a  palástból  — 

Ostor  a  szó,  mely  megindít  — 
Balga.  Az  való,  hogy  jól  megindít. 

Kurrah.  Bocskor  a  ló,  mely  viszen  — 

Balga.  Kár,  hogy  csak  gyalog  viszen. 

Csongor         Balga  csenddel. 
Kurrah.  ,  A  palást  rejt. 

( 'songor.         És  mi  ebből  a  haszon  ? 
Kurrah.  A  ki  így  felöltözik, 

Senkitől  sem  láttatik ; 

Megvagdalja  bocskorai, 

Lép,  mint  egy  bérez  akkorát, 

S  hol  kivánja,  ott  terem. 
Csongor.         S  látom  ezt  nem  engeded? 
Kurrah.  Hogy  ne?  Adjátok  reám. 

Berréh.  Itt  az  ostor. 

Duzzog.  Megragadlak.   (Bele  kapaszkodik.) 

Kurrah  (a  dombra  áll).  Látsz-e  most  ? 

Csongor.  A  dombon  állsz. 

Kurrah  (beburkózik).    Látsz-e  még  is? 

Csongor.  ^  Nem,  de  hallak. 

Kurrah.  Deh,  te  bocskor,   deh,  te  szíj, 

így  la !  ott  nálad  legyek. 
<  'songor.        S  itt  vagy  ? 

Kurrah  (kiburkozik  a  palástból).   Nézz  meg. 

Csongor.  Itt  valóban.  — 

Most  tudom  már,  osztozástok 

Mért  bajos,  sőt  majd  lehetlen, 

Mert  egyenként  bírni  káros, 

A  minek  csak  hárma  jó. 
Kurrah.  Úgy  van.  t 

Berreh.  Úgy  van. 

Balga  ,  (üti  Dnzzogot).  Mondd,  hogy  úgy  van. 

Duzzog.       Ugy  van,  hogy  te  medve  vagy. 
Csongor.         Három  domb  van  napkeletre. 

Távol  innen,  egyiránt. 

A  szem  eltéved  közöttük, 

Olly  egyenlők.     ( 
Kurrah.  Úgy  van.  , 

Berreh.  Ugy  van. 

Csongor.         Halljatok  szót.  Háromé 

E  jószágtok  nem  lehetvén, 

Egyre  kell  majd  jutnia; 

Rakjátok  le  hát  élőmbe, 

Fussatok  föl  a  hegyekre, 

S  a  ki  elsőbb  ér  ide, 

Mind  a  hármat  az  vigye. 
Kurrah.  Oh,  mi  bölcsen. 

Berreh.  Oh,  mi  szépen. 

Kurrah.  Itt  az  ostor. 

Berreh.  Itt  a  bocskor. 

Duzzog.  A  palástot  nem  hagyom. 

Kurrah  (elveszi  Duzzogtól  a  palástot). 

Összetéplek  rossz  kölyök.  — 

Jól  vigyázz  hát,  a  ki  első, 

A  jószágot  az  viendő. 
Csongor.         Ugy  legyen. 

Berreh.  Hop  a  hegyre  hát!  (El.) 

Kurrah.  Hop,  hop,  hop,  a  hegyre  hop  !  (El.) 

Duzzog.  Ott  szakadj  meg,  tök  kolop, 

Addig  itt  ez  jól  meglop.  (El.) 
Balga.  Nem  nehéz  lesz  eltalálnom, 

Csongor  úrfi,  min  tünődöl ? 
Csongor.         Mondd  el. 
Balga.  t  Nemde  így  ítélsz  : 

Árva  jószág,  úgy  is  elvesz, 

Hogy  ne  veszszen,  én  viszem. 
Csongor.         Volna  kedvem,  azt  mivelni. 
Balga.  Szánd  meg  őket,  tedd  meg  azt, 

( 'songor.         Oh,  egyébként  itt  veszek  ; 

Mert  az  út  oly  végtelen, 

Hogy  csak  a  gyors  gondolat 

Képes  azt  bejárni.  —  Balga, 

Nézd,  mint  szélvész,  úgy  erednek, 

Nyomban  e  helyen  teremnek. 

Balga  tartsd  meg  őket  itt, 

Én  majd  érted  eljövendek. 

(Elviszi  a  manók  jószágait.) 
Balga.  Balga,  tarts  meg  őket  itt ! 

A  parancs  jól  hangzanék, 

Csak  ne  volna  benne  Balga. 

Jaj  nekem,  jaj  szemeimnek, 

Itt  rohannak,  itt  ügetnek, 

Mit  csináljak,  merre  fussak  ? 
(A  mint  fut,  elesik,  a  Manók  mind  a  hárman  által  esnek  rajta.) 
Kurrah.  Jaj   fejem  ! 

Berréh.  Jaj  tomporom  ! 

Duzzog.  Oh  palástom,  —  jaj  nekem. 

Veszszen  el  vén  lelketek. 

Most  koldussá  tettetek. 
Kurrah.  Elszökött  a  tolvaj  ! 

Berréh.  Elment. 

Elrabolta  mindenünket. 
Duzzog.  Ügy-e  mondtam,  s  nem  hivétek  ? 

Most  bámultok,  mint  a  tök, 

Mely  még  éretlen  korában, 

Felmászott  a  szilvafára, 

S  vén  otromba  nagy  kobakja 

Érni  kezdvén  nyári  napra. 

Bámul,  hogy  le  nem  jöhet. 
Kurrah.  Duzzog  hallod,  a  helyett. 

Hogy  gorombán  csúfolódol, 

Mondd  el  a  bűszavakat, 

A  mi  rád  maradt  apánktól. 

És  szállítsd  le  tolvajunkat. 
Berréh.  Tedd  meg,  tedd  meg,  az  neked  van 

Adva  gazdag  örökül. 
Duzzog.  Volna  kedvem  meg  nem  tenni. 

Kurrah  és  Berréh.  Volna  kedved  meggebedni  ? 
Duzzog.  Megteszem  már,  megteszem, 

Csak  ne  fojtogassatok. 

Szállj  le  tolvaj   a  palásttal, 

Bocskorommal,  ostorommal : 

Bokron,  árkon  és  hegyen, 

Szörnyű  hullatod  legyen  ;, 

Csipkebokron  fennakadj, 

Árkon,  vizén  elmaradj, 

Szállj  le,  szállj  le  és  ne  fuss, 

Ördögök  körmébe  juss. 
Berreh.  Jertek,  ezt  most  összetépjük. 

Kurrah.  Meggyötörjük.  —  Csalfa  szolga, 

Hátadon  szíjat  hasitsunk, 

És  eb  bőr  lesz  bocskoiunk. 
Duzzog.  Körmöm  éhezik  beléd. 

Balga.  Mit  csináljak,  mit  hazudjak  ? 

Kurrah.  A  ki  tolvaj  szolga  vagy, 

Szólj,  hová  ment  szép  urad, 

A  gazember  szólj,  hová  ment? 
Balga.  Halljátok,  ne  bántsatok, 

Még  nem  ettem  ördögöt,  de 

Most  eszem,  ha  bántotok. 
Berreh.  Hah,  minő   száj. 

Duzzog.  Hah,  minő  fog. 

Kurrah.  Szólj,  beszéld  el,  merre  indult? 

Szólj,  te  ferde  rossz  kerék,  szól. 
Balga.  Furcsa  dolgokat  kivántok, 

A  kit  a  ló  elragad, 

Avval  nem  lehet  beszélni. 

Megy,  mert  a  ló  elviszi, 

S  ott  pihen,  hol  leteszi. 
Kurrah.  Szólj,   mi  történt? 

Balga.  Hadd  pihenjek. 

Duzzog.  Hogy  hazudhass. 

Berreh.  Szólj . 

Duzzog.  Beszélj. 

Balga.  A  kit  itt  szemléltetek, 

Lelni  kezdte  a  hideg. 

Láttam,  hogy  nagyon  beteg. 

A  palástot  rávetettem, 

S  gondoljátok  el,  mi  történt? 
Kurrah.  Vaj  !  mi  ? 

Berreh.  Szólj,  mi  ? 

Balga.  Elveszett, 

Mint  a  déli  báb  a  síkon. 

Aztán  nem  tudom  mi  történt. 
Kurrah.  A  palást  őt  eltakarta. 

Berreh.  Hát  az  ostor  ? 

Duzzog.  r  Hát  a  bocskor  ? 

Balga.  Úgy  bizony,  s  hát  menni  kezdett, 

S  a  bocskorban  megbotolván, 

Az  szilaj  volt,  elragadta. 
Kurrah.  Hallod  ember,  ez  hazugság, 

Olyan  vastag,  mint  fejed. 

Szólj,  vezess  el,  merre  ment. 

Vörösmarty  összes  költ.  II.  köt. 

Vagy  ne  élj  meg,  addig  űzünk, 

Mig  egészen  elkopandol, 

Mint  a  koldus  bocskora. 
Babja.  En  tán  tudnám,  merre  ment. 

Berreh.  Szólj,  ha  jót  akarsz, 

Bakja.  Mit  ér  az  V 

Rajtam  általestetek,  s  most 

Sánta,  béna,  rongy  vagyok. 

Mennék,  s  járnom  nem  lehet, 

Lábam  eltört,  nem  vihet. 
Kurrah.  Elviszünk,  csak  jer  velünk. 

Égre  fordult  két  kerékkel, 

Áll  egy  kordély  útfelén  —  — 
Balga.  Ah,  az  én  szegény  kocsim. 

Kurrah.  Abba  ülj,  mi  el  viszünk  : 

Csak  mutasd  meg,  hol  lakik. 
Balja.  Úgy  segéljen  két  kerék! 

Megteszem,  ha  —  jaj  bokám,  — 

Itt  ez  úton  jobbra  húztok.  (Félre.) 

A  nagyobb  úr  én  vagyok. 

Csongor  úrfi  rossz  lovon  ment, 

Három  lóval  én  kocsin.    (Mind  el.) 


HARMADIK  FELVONÁS. 

(Sík.) 
(Messziről  palota  látszik,  s  feléje  bokrok  között  egy  gyalogút  visz.) 

Mirigy^  Itt  van  Hajnal  palotája, 

És  a  tündér  tömkeleg. 

Tünde,  s  Csongor  —  úgy  mutatják 

Messzelátó  szemeim  — 

Erre  jönek,  az  pihenni, 

Ez  mint  árnyék,  öt  követni ; 

S  a  manók  is  —  mely  szerencse ! 

Üldözésem  tárgyai, 

Erre  jönek.  E  határon 

Most  én  kővé  változom, 

Rút,  varacskos,  régi  kővé, 

Hogy,  mit  önkényt  elbeszélnek, 

S  fúrt  agyokban  végezének, 

Majd,  ha  mind  kihallgatom, 

Meg  lehessen  rontanom. 
(Leül,  s  összezsugorodik.  A  Manók  húzzák  kordélyon  Balgát  s  bólyogatnak.) 
Balga.  Deh,  te  Duzzog !  e  biz  alszik, 

Mind  a  három,  mint  az  ürge, 

Jól  teszik,  hadd  nőjenek. 

(Leszáll,  s  nyújtózik.) 
Ej,  ha  !  szinte  megmeredtem  ! 
Ugy,  de  Bezzeg  Balga  bátyó, 
Mit  csináljunk  a  manókkal  ? 

(Hirtelen  föleszmélve.) 

Úgy  van,  úgy  lesz,  azt  teszem. 

(Lassan  félre  fordítja  a  kordélyt.) 

Megfordítom  a  szekerkét, 

S  e  varacskos  vén  követ, 

Felnyalábolom  fölébe. 

Aztán  hadd  ballagjanak, 

Mind  a  vízig  szárazon. 

Deh,  te  szürke,  deh,  te  ráró. 

(A  manók  bólyogatva  elballagnak.) 
Mirigy  (egy  kissé  fölemelkedve).     Elmegye 

Itt  vigyázok,  mint  az  örvény, 

S  jaj  neked  te  csalfa  szolga, 

Meg  lesz  ágyad  vetve  nálam, 

Meg !  csalánból  és  tövisből, 

S  szúnyogokból  szemfedőd.  (El 
Balga. f  Mintha  szóltak  volna?  --j<  Senki. 

így  la  !  most  szabad  vagyok. 

Hej  !  de  mit  szemlélek  ott  ? 

Ember  az,  vagy  morzsalék  ? 

Olly  alatt  mász  a  t  gödörben. 

Csongor  úrfi.  —  0  az,  ő  az  ! 

Oh,  be  messze  van  szegény. 

Hol  jár  itt  az  Isten  adta? 

Átkozom  rossz  bocskora 

Millyen  hirtelen  meghozta. 

Soha  !  soha !  Csongor  úrfi, 

Erre  !  Erre  ! 
Csongor  (jg).  Itt  vagy,  Balga? 

Balga.  Itt  biz  én,  pedig  kocsin. 

Csongor.         Hál'   az  égnek,  hogy  kimásztam. 
Balga.  Úgy-e,  a  bocskor  vetett  le  ? 

Csongor.         Nem  tudom.  Mint  gondolat, 

Mint  sugár,  mely  egyik  égből, 

Egy  világi  messze  végből, 

Más  világba  szökve  hat, 

Jöttem,  vagy  csak  álmodám, 

És  alattam,  és  fölöttem, 

Oldalattam,  és  köröttem 

A  világot  láthatám. 

Egy  nagy  arcz  volt,  végtelen, 

Rajta  millió  szemek : 
Mind  oly  ékes,  oly  remek, 
Hogy  beszédem  képtelen, 
Méhdongás,  szunyogzene, 
A  hogyan  forrt  fenn,  s  alattam 
A  világok  mindene. 
Balga.  S  ily  magasról  porba  hullni, 

Mily  keserves  hullomás ! 
Csongor.         Úgy  van,  s  azt  nem  érzi  más, 
Mint,  ki  már  fenn  kezde  járni. 
De  beszéld  el,  Balga,  mint  van, 
Ily  hamar,  hogy  itt  teremtél  ? 
Balga.  A  ki   ösmer,  nem  csodálná. 

Mig  te  égen,  csillagon 
Össze-vissza  nyargalóztál, 
Addig  én  kordélyomon, 
Jöttem  itt  a  vert  utón. 
Mennyi  csárda,  mennyi  csapszék 
Volt  előttem  és  utánam  ! 
Az  egész  út  csárda  volt. 
S  rajta  százezer  pohár 
Csillogott,  mint  napsugár. 
S  mennyi  zaj,  mily  kurja  volt, 
Azt  én  el  nem  mondhatom, 
A  mennydörgő  mennykü  dobszó, 
S  a  legmérgesebb  mozsár  szó 
Ahhoz  képest  czimbalom. 
Csongor.         Jó  szerencse,  hogy  talállak. 
Ott  a  házba  költözünk  most, 
S  hírt,  tudósitást  veszünk. 
Balga.  Vagy  még  inkább  jól  eszünk, 

És  annál  inkább  iszunk. 
Csongor.         Telhetetlen  !  annyi  csárda 

Volt  előtted,  s  szomjúhoznál  ? 
Balga.  Telhetetlen,  és  mivel  ? 

A  temérdek  semmivel. 
Mint  fizettél,  úgy  ihattam, 
Szégyenedre  —  csak  vizet. 
Csongor.         Majd  a  jobb  idő  fizet. 
Balga,  hallod,  itt  megálljunk. 
Balga.  Elhiszem;  mert  két  leány  jő, 

Két  parányi  mézedény. 
Csongor.         Oh,  az  első  mily  sugár, 

Mily  dicsőség  mozdulatja. 
Balga.  Kár!  a  fátyol  elborítja. 

Csongor.         Lába  két  ezüst  madár  — 

Balga.  Hímtelen  nép,  árva  pár. 

Csongor.         Mely  enyelgve  jár  a  földön  — 
Balga.  Legkivált  a  búzaföldön. 

Csongor.         Oly  múlón,  oly  könnyűden, 

Mintha  csókot  kérne  kölcsön 

A  füvektől,  a  virágtól, 

S  félni  kell,  hogy  meg  nem  adja, 

Hogy  legottan  elrepül, 

S  a  virágot  sírni  hagyja. 
Balga.  Ej  !  a  tüske  majd  meg  fogja, 

Mondhatom,  gyöngy  két  személy. 
Csongor.         Oh,  ne  mondd  kettőnek,  egy, 

S  a  mi  ott  utána  megy, 

Az  csak  árnya  termetének. 
Balga.  Az  nekem  már  czifra  ének  ! 

Hát  az  árnyék  vastagabb-e 

Törzsököbb-e,  izmosabb-e? 

S  a  valóság  ösztövér  ? 

Oh  uram,  még  olly  árnyékot 

Össze-vissza  s  átölelni 

Nem  legböjtibb  gondolat. 
Csongor.         Szószatyor  !  ne  tátogass  itt, 

Nyeld  el  félkapált  eszednek 

Lúdtömő  termékeit. 

Menj,  mig  e  nap  rajzolatja 

A  szűk  utat  el  nem  hagyja, 

Térdepelve  állj  elébe. 

Kérjed,  kényszerítsd  nevemben  : 

Nincs-e  tiltva  s  kedve  ellen 

Mondhatatlan  kellemeinek 

Elborulnom  zsámolyánál, 

S  mint  utasnak,  idegennek 

Kérdést  tenni  szűz  magánál  ? 

Menj,  ne  késsél,  menj  sietve. 

Tünde,  Ilma   (jönek)- 
Ilma.  Azt  mondottad,  asszonyom,  hogy 

Itt  a  Hajnal  honja  van. 
Tünde.  Ugy  van,  Ilma,  ott  ama  ház, 

Mely  rőt  tajtékból  fuvalva, 

S  csillaggal  van  koszorúzva, 

És  e  tündér  kert  megette 

A  szépf  Hajnal  birodalma. 
Ilma.  Úgy,  de  az  csak  tréfa  volt, 

Hogy  tilalmas  birtokában 

Lánynyal  szólni  férfinak, 

Még  tilalmasb  nyájaskodni, 

S  csókért  csókkal  adakozni? 
Tünde.  Csak  valóság,  a  mit  mondasz. 

Hogy  legelsöbb  kedveséhez 

A  szerelmes  lányka  szólt, 

Elpirultak  arczai, 

S  szebbek  lőnek  Hajnalénál, 

És  azóta  e  hazában 

A  mely  lány  szól  kedveséhez, 

Eljátszotta  kedvesét, 

Eljátszotta  szíve  üdvét, 

Mely,  mint  forrás  a  hegyekből, 

Omlik,  ömlik,  s  vissza  nem  tér. 

Csak  mikor  fenn  tündököl 

A  világos  dél, 

S  Hajnal  messze  múlat,  egy  más 

Ország  szélinél, 

Akkor  kertje  belsejében 

Lop  a  szerelem, 

S  egy  rövidke  édes  órát 

Enged  töltenem. 

Ah,  de  innen,  innen  is 

Elhajt  végzetem, 

S  a  kivel  felboldogulnék, 

Nincsen  itt  velem. 

Csongor  ah,  még  egy  delem  van, 

Egy  kis  óra  tartománya, 

Es  te  messze,  messze  vagy  még, 

Mint  a  végtelen  világvég. 
Ilma.  Már  azt  meg  kell  vallani, 

Ily  hohó  kis  rendelést 

Nem  találni  hét  megyében. 

Férfihoz  nem  szólni  lánynak ! 

Szörnyűség  az.  — 
Tünde.  Ilma,  hallod, 

Emlékezned  illik,  hol  vagy. 
Ilma.  Már  azt  meg  nem  állhatom, 

Legalább  hagyd  megsiratnom. 

(Meglátván  Csongort  és  Balgát.) 

Ah  !  szegényke  szolgálójok. 
Tünde.  Oh  öröm,  kit  látok  ott. 

Ilma,  Ilma,   Csongor  eljött. 
Ilma.  Oh  keserves  állapot, 

Balga  is  nyomába  jött. 
Tünde.  Oh  !  örömnek  fájdalomnak 

Kínos  édes  érzeménye  ! 

Ilma.  Asszonyom,  nem  volna  jó, 

Míg  időnkben  tart,  ölelni  ? 
Tünde.  Hagyd  el,  Ilma,  jer,  siessünk. 

Vár  kivúl  egy  ház  vagyon, 

Tisztes  özvegyasszony  lakja, 

Ott  Csongornak  hírt  hagyunk 

Délben  Tündét  hol  találja. 

Jer,  ne  lépj  oly  pípesen, 

Mintha  boltba  küldenélek, 

Jer,    szaladjunk.    (Balga  eléjök  térdepel.) 
Ah,  de  nézzed, 

Itt  egy  ember  — 
Ilma.  Tátogat. 

Tünde.  S  millyen  harcsaszája  van. 

Ilma.  Vájjon  ?  s  Csongor  úrfi  szebb-e  ? 

Tünde.  A  majomhoz  is  hasonlít. 

Ilma.  No  bizony  !  - —  de  nem  haragszom 

Férfi,  mint  a  többiek. 
Tünde.  Ilma  mondd  el,  mit  tegyek  ? 

Ilma.  Én  egy  tápot  sem  megyek. 

Balga.  Ne  tovább,  szelíd  galambok, 

Térdem  itten  a  határ. 

Ott  egy  ékes  ifjú  vár  — 
Ilma.         Éhes,  ugy-e  ?  hadd  igyék. 
Balga.  Az,  nevében  szólalandok. 

Ilma.  Oh,  az  ürge,  a  vakandok, 

Hogy  beszélhet  ily  bolondot ! 
Tünde.  Ilma,  nézzed,  nem  bocsát ; 

Szűk  utunkat  mind  elállta. 
Balga.  Oh,  talán  nem  hallotok, 

Vagy  magyar  szót,  szép  virágim, 

Még  ti  nem  tanúitatok  ? 

És  ez  a  kis  gyenge  száj, 

Gyenge,  mint  a  csibemáj, 

Oly  hiába  volna  szép, 

És  hiába  oly  pirosló, 

Hogy  határin  semmikép 

Nem  terem  meg  a  magyar  szó  ? 

Azt  kívánom  tudni  —  Mennykő  ! 

Egyik  sem  fülel  rám. 
Tünde.  Ilma. 

Ibna.  Tessék. 

Tünde.  Ments  meg  innen. 

Ilma.  A  majomtól  ? 

Tünde.  Ah  nem,  Ilma, 

A  legnyájasabb  legény. 

Ilma.  Férfi. 

Tünde.  A  természet  oszlopa. 

Ilma.  Mit  parancsolsz  asszonyom  ? 

Tünde.  Tedd,  hogy  félre  menjen  innen  ; 

Mert  különben  itt  veszünk. 
Ilma.    t  Megcsipem,  hogy  vére  csordul, 

És  tudom,  hogy  visszafordul. 
Balga.  Jaj,  mi  szörnyű  tíz  köröm, 

A  boszorkány  körmök  illyek. 
(Ilma  körmei  előtt  hunyászkodva  átborúl  a  keskeny  gyalogúton.) 
Ilma.  Asszonyom,  nézd,  elterült, 

S  híd  gyanánt  lesz  lábaidnak. 

Annak  is  rossz  bár ;  de  menj  át, 

Addig   én   Őrt   állok   itt.    (Tünde  átmegy.) 
Balga.  Vaj  !  mit  volt  ez,  bolhaugrás, 

Vagy  szunyogtáncz  hátamon?  (Ilma  átmegy.) 

Jaj  nekem,  jaj  tomporom, 

Oh,  ez  átkozott  szekér  volt.  (ismét  térdre  áll.) 
Csongor.         Már  nem  állhatom  tovább. 

Elborulok  ott  előtte, 

S  válaszát  magam  veszem. 
Letérdepel,  Tünde,  urna  közbe  szorulnak. 
Tünde.  Ilma  !  lásd,  hová  vezettél  ? 

Most  középen  itt  rekedtünk. 

Ott  a  szolga,  itt  az  úr. 
Ilma.  Szörnyűség,  most  mondja  bár  ki, 

Hogy  leánynak  lenni  könnyű ! 

Útját  úgy  eltérdelik, 

Hogy  nem  képes  elszaladni. 

Mint  lehullott  férges  alma 

Láb  előtt  hever  körüle 

A  sok  csalfa  férfi  szív ; 

S  aztán  lépjen,  s  ne  botoljon ! 

Oh,  én  inkább  hódolok. 
Csongor  (Tündéhez).     Nap,  ki  elborulsz  előttem, 

Éjbe  foglalt  délvilág, 

Szólj,  miként  nevezzelek, 

Hogy,  ha  fénynek  mondalak, 

Még  csekély  ne  légyen  a  név. 

Nem  felelsz  ?  ah,  ajkaid  közt, 

Mint  szeretnék  lenni  szó, 

Titkos,  édes,  fél  kimondott. 

Szólj   csak  ennyit  is,  ne  kinozz. 

Nincs  szebb,  mint  a  némaság, 

Mely  szép  ajkakon  mulat : 

Tó  az.  mely  bár  pusztaság, 

Még  is  mennyet  mutogat. 
Oh,  de  már,  ha  tiltva  van, 
Látnom  rózsaréveit 
Szózatodnak,  hallanom  hagyd 
Szívbetöltő  hangjait. 
Intesz  ?  félre  térjek  innen, 
S  meg  ne  tudjam,  hol  vagyok  ? 
Ah,  ha  még  te  is  kegyetlen, 
Millyek  úgy  a  szirt  s  fagyok  ? 
Elveszek  !  —  de  nem  busítlak, 
Szívemet  hagyom  hidúl ! 
Lásd,  hogyan  mégy  rajta  át. 
Mert  alatta  tenger  a  bú, 
S  a  sóhajtás  fergeteg. 

(Felkel,  Tünde  s  Ilma  mennek.) 

Semmi  szép  szó,  semmi  kéret 

Meg  nem  tartja ;  elmegy,  itt  hagy. 

Szólj,  te  töke,  szólj,  te  szikla, 

Szólj,  te  békasó  !  mivel 

Bánthatád,  hogy  nem  felel  ? 
Balga.  Én  ? 

Csongor.  S  ki  volna  más  ?  te  szirt, 

Irgalmatlan  rossz  kova, 

Kedvem  volna,  addig  ütni  — 
Balga.  Rossz  kován  nehéz  kiütni. 

Csongor.         Összezúzlak,  sár  göröngy. 
Balga.  Azt  ne  tedd  az  Istenért ! 

Ily  gyaloghíd,  mint  magam, 

Fél  világon  sem  terem  több, 

Mellyen  istenasszonyok 

Járdogálnak,  lépdegélnek. 

Ugy  beszélik,  egy  volt  illyen, 

Mellyet  Jákob  álma  látott, 

S  Balga  alkalmas  hitellel, 

Még  ez  őstől  származik. 

Oh,  az  a  láb! 
Csongor.  Mit  beszélsz  ? 

Balga.  Általlejte  hátamon. 

Oh,  mi  láb  az ! 
Csongor.  Gyenge  volt-e  ? 

Balga.  Ah,  mi  gyenge  ! 

Csongor.  Szólj,   kicsiny  volt? 

Balga.  Ah,  mi  kisded  ! 

Csongor.  Könnyű  volt-e  ? 

Balga.  Mint  a  szellő. 

Csongor.  És  nyomása  ? 

Balga.  Édes,  ízes  és  csiklandós. 

Minden  porczikám  megindult : 

Szívem,  májam,  agyvelőm, 

Még  a  — 
Csongor.  Nem  hallgatsz-e  ? 

Balga.  Még  a 

Hátam  is  nyögött  belé, 

Úgy  megnyomta  —  meg  ne  üss  hát  — 

Az  nem  ö,   csak  árnya  volt, 

A  ki  úgy  reám  dobolt ; 

S  dobbanása  oldalaim  közt 

Most  is  nyögve  bujdosik. 
Csongor.         Ah,  ha  Tünde  volt  —  de  hírét 

Itt  kimondja  most  nekem? 

Elnémult  a  szerelem, 

S  a  kivül  nincs  semmi  hivem, 

Mely  vezetne  utamon. 

Nem  tudom,  hová  legyek. 
Balga.  Nagy  baj.  Uly  esetben  a  hős 

Torkon  metszi  a  keservet, 

Elsóhajt  egy  illyenadtát, 

S  szépen  meghalálozik. 

A  szokás  ez  — 
Csongor.  A  szokás  az, 

Hogy  te  most  letérdepelj, 

Durva  szolga,  mert  miattad 
•  Hagy  el  mindenütt  szerencsém. 
Balga.  Ah,  kegyelmezz. 

Csongor.  Nem,  letörlek, 

Annyi  veszteségemért. 
Balga.  Ah,  kegyelmes  úr,  csak  egy  szót  ! 

Vedd  le  lábadat  nyakamról, 

Itt  találtam  egy  nyomot. 
Csongor.         Mit  találtál  ? 
Balga.  Hátamon  van, 

S  itt  a  földön  a  homokban. 
Csongor.         Mily  jelek,  mily  gyenge  lábnyom  ? 

Egy  van  illyen  a  világon  ! 

0  az,  ö  az,  Tünde  jár  itt, 

Tünde  !  —  oh  öröm,  ne  ölj  meg. 
Balga.  Hej  !  be  jó,  hogy  a  homok 

Minden  úton  megterem. 
Csongor.         Jer,  kövess,  tán  úton  érjük. 

Oh  szerencse,  oh  örömnap  !  (Ei.) 
Balga.  Szinte  meghalék  ;  de  semmi ! 

Oh  szalonna,   oh  kenyérnap  !   (El.) 

A  Manók  húzzuk  a  szekeret  Mirigygyei. 

Mirigy.  Hóba ! 

Kurrah.  Höhe  !  itt  megálljunk. 

Berreh.  Oh  mi  kárhozott  fiak  ! 

Duzzog.  Mért  nem  róka,  hogy  megenném! 

Kurrah.  Elszökött  az  átkozott. 

Berreh.  Rajtunk  egy  követ  hagyott. 

Duzzog.  Egy  varacskos  vén  követ, 

Melly  alatt  kigyó  tenyészik, 
S  a  penészes  héka  nyög. 
Berreh.  Döntsük  el,  hogy  összezúzzék. 

Kurrah.  A  ki  ráül,   elkárhozzék, 

Duzzog.  Holtig  álmatlan  legyen. 

A  ki  rajta  megpihen. 
Mirigy.  (fölemelkedve).       Höhe  ! 

Berreh.  Melly  ijesztő. 

Duzzog.  Melly  utálat. 

(Berreh,  Duzzog  elszaladnak.) 
Kurrah.  Bár  utálat  nézni  rád, 

S  hozzád  nyúlni  förtelem ; 
Megragadlak,  undok  állat, 
Meghúzattál,  most  fizess. 
Mirigy.  Oh  fiam,  kár  vesztegetned 

Szép  erődet  oly  hiába. 
Hát,  ha  még  majd  rád  ijesztek  ? 
Kurrah.  Szállj  le,  és  ne  tétovázz, 

Egy  van,  a  ki  rám  ijeszthet. 
Mirigy.  S  egy  van,  a  ki  bánthat  engem, 

Tudd,  s  rémülj,  az  ördög  az. 
Kurrah.  Tudd  meg  hát,  és  veszsz,  az  ördög, 

A  ki  bánthat,  én  vagyok. 
Mirigy.  Ro&sz  manó  !  ki  rád  ijeszthet. 

Vén  Mirigy,  tudd,  én  vagyok. 
Kurrah.  Hah,  utálat ! 

Mirigy.  Meg  ne  indulj  ; 

Mert,  ha  lábad,  mint  az  örvény, 
Mint  az  orsó  pördül  is. 
Vén  Mirigy  mint  gondolat, 
A  boszúuak  gondolatja, 
Úton  ér,  és  elemészt. 
Kurrah.  Vagy,  vagy  sem  ;  de  szólj,  mi  kell  még  ? 

Mirigy.  Látod  a  fehér  lakot? 

Vár  kivíil  egy  dombon  áll. 
Ott  most  én  lakom,  cselédes, 
Tisztes  özvegy  képiben. 

Csongor,  a  ki  most  ezen  jár, 

Mert  egyéb  nincs  a  vidéken, 

Kisded  hajlakomba  száll. 
Kurrah.  Hah  !  leginkább  ö  az,  a  kit 

Körmeim  keresnek  itt. 
Mirigy.  Hagyd  el !  itt  erőszakért 

Büntetés  vár.  Jól  tudom, 

A  mi  kárt  tett,  az  idővel 

Visszaszerzem,  csak  figyelj  rám. 
Kurrah.  Mit  tegyek,  szólj  ? 

Mirigy.  Légy  szolgája. 

A  ki  most  van,  azt  rekeszd  el, 

S  öltözzél,  mint  ő  vagyon, 

Légy  bohó,  mint  az,  s  fecsegj, 

Hogy,  ha  Csongor  lát,  ne  sejtse, 

A  mi  változott  körötte. 
Kurrah.  Ertem,  értem,  mit  tovább  ? 

Mirigy.  Csongor  majd  egy  kertbe  visz 

A  közép  dél  fényekor, 

Hintsd  meg  ottan  e  porokkal, 

S  ő'  alunni  fog,  ha  szinte 

Fél  világot  érne  is 

Minden  perez,  ki  ott  elalszik. 
Kurrah.  És  azontúl  ? 

Mirigy.  Bizd  reám ; 

Károd  megtéríttetik. 

Most  eredj,  én  majd  követlek. 
Kurrah  (félre).  Nem  hiszek  !  de  úgy  cselekszem, 

Hogy  jutalmam  meglegyen.  (El.) 

Ledér  (sietve  jö). 

Mirigy.  Pszt ! 

Ledér.  Ki  szólít ! 

Mirigy.  Pszt ! 

Ledér.  Ki  az,  no  ? 

Mirigy.  Pszt ! 

Ledér.  Hiszen  megyek,  de  merre  ? 

Mirigy.  Kis  leány. 

Ledér..  Oh,  oh,  bizony  ni ! 

Kis  leány. 
Mirigy.  No,  nagy  leány  hát ! 

Ledér.  Hát  bizony,  nem  mindenik 

Ollyan  ám,  mint  nénike. 

Oly  redőből  szőtt  öreg  zsák. 
Mirigy.  Kis  babám  ne  légy  oly  boszús, 

Ledér.  Oly  töpörtő  !  a  kinek  már 

Fogfájása  sincs  — 
Mirigy.  No  kedves 

Kis  madárkám,  csillapodjál. 
Ledér  (nevetve).  Néne,  úgy-e  szép  dolog, 

Szántóföldet  vinni  arczán, 
Melyben  agg  szeplő  virágzik, 
A  mint  egy  tisztes  régi  szűz, 
A  szömörcs  szakállt  ereszt  V 
Jaj,  beh  furcsa  kép  maga! 
Mirtgy.  Fúdd  ki  már  lúdmérgedet, 

Dévaj,  álnok,  csapdi  szer  te. 
Én  tudom,  hogy  nem  vagy  oly  rossz, 
Mint  szavadból  mondanálak ; 
Lásd  a  kort  tisztelni  illik, 
S  én  behintve  bár  redőkkel, 
Még  javadra  élhetek  tán; 
Mert,  leányom,  a  redők 

(Ledér  arczát  végig  simogatja.) 
Majd  ez  arczon  is  tanyáznak. 
Ledér  (megborzadva).  Hah,  mi  jég  kéz  ! 

Mirigy.  El  ne  rémülj. 

Hát  hová  mégy  szép  leányom  ? 
Ledér.  Hát  hová,  s  hová  ne  mennék  ? 

Mirigy.  Oh,  te  gyöngy,  te  pávatoll! 

S  hát  hová  mégy  gyermekem  ? 
Ledér.  Erre  is,  meg  arra  is, 

Tudja  Isten,  vagy  mi !  merre  ? 
Mirigy.  Valld  meg  édes,  nemde  otthon 

Kór  apád  van,  s  szenvedő ! 
Nincs  egyéb,  mint  csak  te,  a  ki 
Gyámolítsa  és  kötözze, 
S  most  füvekkel  gazdagon 
Visszatérsz,  hogy  azt  tegyed. 
Úgy-e  bár !  tudom,  mi  üz  ? 
Ledér.  Ah ! 

Mirigy.  No  lásd,  leányom: 

Az  nagyon  szép,  mert  atyád  volt, 
A  ki  téged  benn  szorultat 
A  rettentő  tüzhalálból, 
Másod  élettel  megáldott, 
S  már  te  ép  vagy,  ő  pedig  mint 
Szén  az  izzadó  kohóban, 
Vész,  fogy,  s  tán  hamvába  dől. 
Ledér.  Oh  jaj,  oh  jaj  !, 

Mirigy.  És  az  árvák, 

Oh,  az  a  két  gyenge  gyermek. 

A  ki  porban  mász  előtte, 

S  mint  oroszlán  rí  az  éhség 

Ajkaik  közt,  hogy  miatta 

A  sivány  port  rágdogálják. 

S  a  szegény,  e  férgek  atyja 

Nem  segíthet,  nem  mozoghat, 

Köny  helyett  kínlángokat  sír, 

És  az  égre  így  kiált  föl : 

Isten,  Isten  ?  élsz-e  még  ? 
Ledér  aeül  és  sír).    Jaj  nekem,  jaj   elhagyottnak  ! 

Mirigy.  Kelj  föl.  kelj,  te  kis  bohó  te, 

Hisz  csak  tréfa  volt  beszédem. 
Ledér.  Jaj  nekem,  jaj  !  mit  tehettem. 

Egy  setétlö  kis  teremben 

A  pokolmécs  pillogása, 

Bűnös  ajkak  snttogása 

Elboríták  lelkemet. 

Elpirultam,  és  nem  látszott, 

Visszavágytam,  nem  bocsáttak, 

Vagy  bocsáttak,  s  nem  jöhettem, 

Nem  kivántam  jöni  már. 

Hév  kar  ége  vállamon, 

S  a  merész,  az  áruló  csók 

Elcsattant  tüzajkamon. 

S  oh,  azóta  szörnyű  élet ! 

Oh,  én  elveszett  leány,  én ! 
Mirigy.  Hagyd  leányom  a  keservet, 

Egy  szép  úrfi  vár  reád. 
Ledér.  t  Jaj  nekem !  szegény  apám  !  — 

Átkozott  az  óra  is. 
Mirigy.  Kelj,  ne  sírj,  te  kis  bohó, 

Nézd  e  szép  arany  hajat. 
Ledér.  (fölkel).  Azt  is  átkozom  — 

Mirigy.  Te  dévaj  ! 

Lásd,  neked  van  szánva,  l<ell-e? 

S  oh,  az  a  szép  gazdag  ifjú ! 
Ledér.  Én  testvérimhez  megyek  ! 

Mirigy.  Mintha  aztán  nem  mehetnél ! 

Oh,  mi  szép  az  ifjú  vérnek 

Ugy  lobogni,  úgy  szökelni, 

Félig  alkonyult  teremben 

Bíbor  ágyon  a  fehér  lány 

Mint  elöntött  tejhab  alszik. 

Vagy  csak  úgy  tesz,  mintha  alunnék, 

S  mint  a  megrezzent  harang, 

Hangzik  és  ver  a  tüzes  szív  : 

Akkor  a  szép  ifjú  jön 

Titkon,  csendben,  egyedül. 

Jer  velem,  ne  búslakodjál. 

Jer,  te  csínos  kis  boszorkány. 
ljedér.  Oh  jaj   —   elmegyek  haza. 

Mirigy.  Hogy  ne  mennél!  most  velem  jöj. 

Mennyi   szál  hajad  terem, 

Mind  aranynyá  változik, 

Ollyan  gazdaggá  tehetlek. 
Ledér.  Istenem  !  hát  merre  menjünk  ? 

Én  tán  elmegyek  haza. 
Mirigy  (elvonja).    Kis  bohó,  nem  !  most  velem  jösz.  (Félre.) 

Csongor,  ezt  neked  szereztem. 

Ennél  lelj  utált  szerelmet, 

Azt  óhajtom,  s  végrehajtom, 

S  többé  nem  keres  boszúm. 


NEGYEDIK    FELVONÁS. 

(Mirigy  házának  udvara.) 
Csongor  és  Balga  (jönnek,  Balga  leül). 

Csongor.         Erre  jöj,  tán  erre  mentek. 

Hát  te  lomha  dög  leülsz-e  ? 
Balga.  Látod. 

Csongor.  Oh  te  medveczímer. 

Balga.  Én  utazni,  nem  szaladni 

Jöttem. 
Csongor.  Oh,  vad  állat  !   —  ám  de         , 

Várj  itt,  míg  e  házba  térek, 

Utasítást  ad  talán, 

Vagy  ha  nem,  szállásra  fölvesz 

A  jövendő  éjszakán. 
Balga.  f  Ennyi  aggság,  ennyi  bolygás, 

És  miért  ?  egy   asszonyért, 

Egy  piczin  kis  asszonyért, 

S  abból  is  csak  mennyi  asszony  ! 

Jaj  bokám,  jaj  térdeim. 

Én  biz'  itt  leülök  addig, 

Gyámolítom  a  falat. 

Duzzog  (jö  szolgáló  képiben). 

Kis  komám   szeretsz-e  még  ?    (BAönti  a  szemetet.) 
Balga.  Oh,  hogy  mind  a  két  szemed 

Lábad  ujját  ékesítse  ! 

Arra  néz,  és  engem  önt  le. 

Még  ez  ám  a  ferde  had  ! 
Berreh  (mint  részeg  jö  s  leönti). 

Féreg  inná  meg  borát ! 

Ollyan  mint  a  kéneső. 

Hadd  csorogjon  a  szeméten. 
Balga.  Hé ! 

Berreh.  Hohó  ! 

Balga.  Az  ördögökbe  ! 

Berreh.  Vagy  te  voltál,  szent  öcsém  V 

Semmi,  semmi,  no  !  nagyot  nőj. 
Balga.  Nőj   te  vén  bak  akkorát, 

Mint  a  legfőbb  Tátra  bérez, 

S  akkor  ünnepelj,  mikor 

Legtöbb  mennykő  üt  beléd.  — 

Ssedte  vettet !  még  bizony 

Rám  szoknak,  ha  itt  ülök. 

Már  csak  feltápászkodom.  (PelálL) 
Kiirrah  (mint  utas  jö  egy  szamárral). 

Hóha !  maczkó,  itt  megálljunk, 

A  bitófa  vár  reád. 

(Balga  derekához  köti  a  szamarat.) 

Ezt  az  Isten  szép  lovát 
Úgy  cseréltem  egy  juhásztól 
Harminczhárom  birka  bőrön, 
S  természet  szerint:  szegénytől 
Azt  is  tőle  loptam  el. 
Csillagot  nem  rúg,  de  mondják : 
Jobb  szamáron,  mint  gyalog. 
Most  a  szállást  megtekintem, 
Addig  maczkó,  meg  ne  moczezanj. 
Balga.  Én  s  bitófa !  oh  te  sárkány, 

Oh,  hogy  a  penész  befogja 
Mind  a  két  szemhéjadat!  —  De 
Jól  van  !  a  bitó  fölül, 
S  a  szamárnak  szamarán 
Uriasan  lovagol. 
(Fölül  a  szamárra.  Dimitri  kinyitja  a  bolt  felső  ajtaját  s  kinéz.) 

Dimitri.  Ez  vidéki,  s  tán  iszákos, 

Majd  jól  megfizettetem,  (Balgához.) 

Kedves  úr!  szegény  szolgája. 
Balga.  Úgy  is  illik  !  Ab,  vagy  úgy, 

Jó  napot  Dimitri  bátya ; 

Csillagom  szülötte  !  hát  még 

Itt  is  megterem  ketek? 

Dimitri.  Oh  !  mi  mindenütt  vagyunk. 

Mint  a  napfény  — 
Balga.  Mennydörgöttét ! 

Mért  nem  mint  a  gyom  3  giliszta  ? 
Dimitri.  Mondok,  egy  kis  papramorgót 

Nem  parancsol,  édes  úr  ? 
Balga.  Szinte  mérgelődtem. 

Dimitri.  Egy  kis  — 

Balga.  Oh  igen !  de  törköly  úgy-e  ? 

Vagy  talán  rozs  ? 
Dimitri.  Mentsen  Isten  ! 

Szilva,  kedves  úr,  valódi 

Szilva,  finom,  s  olly  erős,  hogy  ! 
Balga.  Most  nem  szomjuzom. 

Dimitri.  Bizony 

Mondhatom  pedig,  hogy  illyet 

Nem  találni  messze  földön. 
Balga.  Majd  egy  éhkor. 

Dimitri  No,  de  tessék  ! 

Balga.  Annyi,  mint  az  !  ide  hát. 

Majd  hiszen  Dimitri  bátya, 

Meg  lesz  ám  az  ára  is, 

Mert  mi  itt  fogunk  tanyázni, 
Dimitri  (félre).     Ah  szegényke!  pénze  sincs.  — 

Mindjárt  itt  leszek.    (Bevonul.) 
Balga.  No,  végre 

Emberemre  is  találtam. 

Mondom,  szinte  szomjuzom  már, 

Ollyan  szörnyű  éh  vagyok.  —  No's  ? 
Dimitri  (jő).  Isten  ucscseg  !  kedves  úr, 

Szívesen  adnám,  de  nincs.  (Boltját  bezárja.) 
Balga.  Nincs-e  ?  oh  bab,  oh  olaj, 

Mért  nem  öltétek  meg  őt. 

(Kurrah  kijön,  s  vezetni  kezdi  a  szamarat.) 

Hé!  hová! 
Kurrah.  Vagy  kend  is  itt  van  ? 

Balga.  Majd  leszállok  —  engedelmet. 

Kurrah.         Semmi  szállás  !  csak  maradjunk. 

Jó  szelíd  egy  állat  ez. 

Ott  imént,  hogy  érkezem, 

Egy  bitófához  kötöttem. 
Balga.  A  bitófa  én  valék. 

Kurrah.  Furcsa !  hát  bitófa  úr, 

Csak  maradjunk  a  szamáron. 
Balga.  Jaj  nekem  !  hogy  veszne  meg  ! 

Még  az  ólba  is  behurczol. 

Vörösmarty  összes  költ.  II.  köt. 

Kurrah  (nagy  zajjal  énekel). 

Ha  a  csipkebokron  rózsa  nem  teremne, 

Bolond  madár  volna,  a  ki  rá  röppenne. 

Hej,  dínom  dánom  ! 
(Az  alatt  Balgát  szamarastul  az  ólba  hurczolja.) 
Csongor  (kijö).    Délben  kell  tehát  találnom  : 

Mert  egyébkor  tiltva  van. 

Oh  idő,  csekély  idö,  mint 

Fogsz  te  tőlem  elsuhanni. 

De  sietnem  kell,  megyek. 

Balga ! 
Kurrah  (belől).    Mindjárt. 

Csongor.  Balga,  hol  vagy  ? 

Jösz-e  már  ? 
Balga  (belől).  Jaj,  megkötöznek. 

Csongor         Majd  megoldlak,  csak  ne  mozdulj. 
Kurrah  (^kijö  Balga  öltözetében).   Itt  vagyok  már. 

Balga  (benn  kiált).   Csongor  úrfi  ! 

Csongor  (visszafordulva  Kurrához).   Mit  süvöltesz,   dőre  állat 

Kurrah.  Csak  kiálték,  hogy  ne  fuss. 

Balga  (benn).  Csongor  úrfi  ! 

Csongor.  No's  mi  kell ! 

Kurrah.  Mondok,  merre  lesz  menésünk  ? 

Csongor.         Joj  utánam. 
Balga  (benn).  Csongor  úrfi ! 

Csongor.         Megveszel,  hogy  úgy  üvöltesz  ? 
Kurrah.  Légy  nyugott,  csak  visszahangzik, 

A  mit  ordíték  előbb. 
Balga  (benn).   Csongor  úrfi  ! 

Csongor.  Oh  természet. 

Légy  egészen  visszahangzó, 

Szép  nevével  zengj  örökké  ! 
(Csongor,  Kurrah  el.) 
Balga.  (benni.   Csongor  úrfi  ! 

(Szoba.) 
Mirigy  és  Ledér. 

Mirigy.  Nézd,  leánykám,  itt  van  a  lak. 

Tégy  azonként,  mint  beszéltem, 
Mig  karodba  csalhatod. 
Akkor  —  érts  meg  —  akkor  olvadj, 
Égj,  lobogj,  mint  a  tüzes  bérez, 
S  repkény  karjaid  közül 
El  ne  hagyjad  bontakozni. 
Menj,  siess  és  ékesülj  fel.  (Ledér  el.) 

Én  a  kertbe  térek  addig, 

Ott  vigyázok   dolgaimra, 

S  majd,  ha  Csongor  álom  által 

Elszalasztá  kedvesét, 

Ezt  ölelje  megcsalódva. 

S  hah,  ha  majd  a  förtelembó'l 

Ébred,  és  irtózni  kezd 

Ön  magától,  életétől, 

Majd  ha  tiszta  nyugodalma, 

Mint  vihartól  felzavart  tó 

Oly  habokkal  víja  lelkét, 

És  örökre,  mindörökre 

Látja  tűnni  szép  világát, 

A  szerelmet,  édes  álmát; 

S  keble,  mint  az  elhagyott  ház, 

Oly  rideg,  bús,  oly  komor  lesz. 

Akkor  lásson  engem  ülve, 

Örömemben  énekelve, 

Megnyílt  sírja  szélein.  (EL) 

Berreh  és  Duzzog  (kétfelől  jönek). 

Duzzog.  Berreh,  Berreh,  hop  hop  hop. 

Berreh.  Mit  vadásztál,  kis  kolop  ? 

Duzzog.  Itt  az  elrabolt  örökség. 

Berreh.  Több,  mint  várhat  a  reménység. 

Visszalopjuk,  visszalopjuk ! 
Duzzog.  Nem  !   cseréljük,  s  tréfaság  lesz, 

Majd,  ha  rajta  menni  vágynak, 

És  a  bocskort  ostorozzák, 

És  a  bocskor  nem  megyén. 
Berreh.  Jól  van,  jól  van  elcseréljük. 

Duzzog.  E  palástot  — 

Berreh.  Hol  szerezted  ? 

Duzzog.  Kis  zsidótól  vettem  el. 

A  hideg  már  majd  megvette  : 

Hogy  ne  fázzék,  sárba  tettem, 

És  nyakiglan  eltemettem. 

Hogy  nyavalygott,  mint  üvöltött ! 

Mintha  hátúi  metszenék. 
Berreh.  Hahha  !  jól  van,  elcseréljük. 

Bocskor  is  van,  nézz  ide. 

Puszta  palláson  hevert  már. 

Lopva  nószött  benn  egérke, 

S  fölnevelte  kölykeit, 

Meztelen  kis  férgeket. 

Czinczogásuk  jelt  adott, 

A  kandúr  ott  czammogott, 

A  bocskorra  felkapott ; 

Én  a  kandúrt  földhöz  üttem, 

Én  a  bocskort  elemeltem. 

Oh,  ez  czifra  kis  mulatság. 

Nézd  ez  ostort !  Nyakkötö  volt, 

Egy  szegény  dög  függe  rajta, 

A  ki  míg  élt,  makkirály  volt, 

Most  alatta  fútt  el  a  szél, 

És  az  árvíz  el  nem  érte. 

Én  levágtam,  madzagából, 

Nézd  ez  a  szép  ostorom  van. 
Berreh.  Add  csak,  ezt  is  elcseréljük, 

Hadd  morogjon  a  banya. 
Duzzog.  Utszu !  bocskor,  meg  ne  csoszszanj, 

Isten  hozzád,  kapufa.  (El.) 

(Kert.) 
Csongor  és  Kurrah. 

Csongor.         Mért,  hívatlan  bűnös  álom, 

Mért  ömölsz  el  most  szememre, 

Most,  midőn  szerelmi  kéjre 

Földelelne  szép  világom  ? 

Hány  király  óhajta,  s  nem  jött 

Áldomásod  ón  szemére. 

Hány  búsongó  szív  könyörgött, 

Hogy  borulnál  sebhelyére  ? 

Mindazoktól  elfutottál, 

Itt  mulatsz  a  boldogabbnál, 

A  ki  ébren  vágyna  lenni, 

Tünde  karján  édelegni. 
Kurrah.  Egy  gyepágy  kínálkozik, 

Hűvös  illatú  ölével, 

S  elföd  a  lomb  ernyejével. 

Jer,  fogadd  el,  itt  pihenj  meg. 
Csongor.        Balga,  kelts,  ha  kedvem  jön. 

Ah  tovább  nem  állhatok  ; 

Vajha,  míg  leszúnyadok, 

Bal  szerencsém  elkerüljön.  (Elalszik.) 

Tünde,   Ilma  (jönek). 

Tünde.  Jaj  nekem  !  mit  látok  ott  ? 

Alva  vár-e  Csongor  engem  ? 
A  ki  érte  a  halálból 
Vissza  tudnék  lelkesedni, 
Alva  vár-e  engem  ő  ? 

Ilma.  Tán  csak  rólad  álmadozni 

Szúnyadott  el,  raig  lejönéi ; 
Mert  az  álom  édes  álom 
Arról,  kit  szivünk  szeret. 
Tünde.  Hagyj   el,  Ilma,  hagyj   magamra.  — 

Engedelmet  rózsaszáj, 
Hogy  virágodat  szedem.  (Megcsókolja.) 
Csók,  szelíd  galamb  te,  menj  el, 
Csak  te  vagy  szelíd  eléggé, 
Mely  az  álmák  hajnalából 
Visszahíjad  szellemét. 
Hát  nem  ébredsz,  édesem  ? 
Visszarablott  csókjaiddal, 
Hogy  fogolylyá  tégy,  nem  ébredsz  ? 
Ah,  hiába  csattanai  el, 

Csók,  te  hittelen  galamb, 

Hírhozónak  vissza  nem  térsz. 

Csongor,  ébredj   —  mint  derült  ég 

Arczod  ollyan,  napja  nincs-e? 

Nincs-e  fény,  mely  elfogadjon, 

Égve,  aggva  kedvelödet  ? 

Nyisd  fel,  ah,  nyisd  a  szemet, 

Mely  megbírta  szívemet, 

Mely  belőle,  mint  korán  nőtt 

Szép  virágot,  a  szerelmet 

Fölcsalá,  s  most  fagyni  hagyja; 

Nyisd  fel,   ah,  nyisd  a  szemet. 

Melyben  üdvöm  gondolatja 

Fogva  tartja  lelkemet.  — 

Kedves,  ébredj,  csókjaim  közt 

Elcseréltem  ajkamat, 

Elveszítem  magamat, 

Kelj,  találj  fel  karjaid  közt.  — 

Csongor,  hát  nem  kelsz-e  fel, 

Még  ma  láthatsz,  holda  kelve, 

Tartományokat  bejárhatsz, 

Tévelyeghetsz,  bujdokolhatsz, 

Bú  magadnak,  kín  nekem, 

Nem  találsz  meg,  soha  nem  !  (Ráborul.) 
Ilma.    ;  (Kurráhhoz.)  Csempe  szádat,  jól  ha  nézem, 

És  vitorla  két  fülednek 

Lebve  lógó  szárnyait, 
És  ha  "nézem  görbe  lábad 
Lőcsnek  épült  csontozatját, 
Oh,  te  messze  földi  vendég, 
Úgy  hiszem,  hogy  ösmerélek. 

Kurrah.  Úgy  vau,  s  hogy  ne  volua  úgy? 

Oh  szemem  világa  te ! 
Ilma.  Jaj  !  ne  mondd  azt,  gyík  lehetnék, 

Sánta  koldus  tyúkszeme, 

Csak  szemed  világa  nem. 

Szólj,  szurokban  mosdol-e, 

Vagy  mitől  van,  hogy  pofádon 

Szinte  fénylik  a  sötétség, 

Mint  a  rongyos  csizmaszáron, 

Mellyet  a  szegény  deák 

Tolluírral  megcsiszolgat.  — 

S  még  sem  ösmersz,  bünvirág  te  ? 
Kurrah.  Oh  én  csillagom,  galambom. 

Ilma.  Oh,  az  Istenért,  ne  tedd  azt. 

Tégy  akármit,  üss  agyon, 

Csak  ne  kezdj  el  mosolyogni, 

Oly  vagy  akkor,  mintha  társát 

Konczevö  eb  megmorogja. 
Kurrah.  Látod  angyalom,   mi  jó  vagy, 

Oh  én  boldog  szerető. 
Ilma.  Oh,  te  fűzfa,  oh,  te  töke, 

Még  sem  ösmersz  ?  nézz  ide, 

Böske,  hitvesed  vagyok. 

Vagy,  hogy  megdicsértelek, 

Az  vadít  el  ?  jöszte,  inkább 

Félre  nézek,  úgy  ölelj  meg, 
Kurrah  (megöleli).    Kedves,  édes,  házi  bútor. 

Ilma.  Oh,  te  puskapor  szagú, 

Hol  pokolban  vetted  a  bűzt? 
Kurrah.         Csókot,  asszony  ! 
Ilma.  Jaj  !  megégtem  ; 

Ez  pokolnak  fajzata. 
Kurrah.         Meg  ne  moczczanj,  mert  befallak, 

És  megeszlek,  mint  az  almát. 

(Ilma  ijedten  félrevonul  tőle.) 
Tünde.  Jaj  nekem  !  nem  álom  ez, 

A  kajánság  müve  inkább. 

Elrepüle  gyors  időm  már ; 

Menni  kell,  és  nem  remélni, 

Mindörökre  kínban  élni. 

Lelkem  édes  gondolatja, 

Csongor,  itt  marad  fölötted, 

Vajha,  oh  megsiratandó, 

Vajha  még  meglássalak, 
Kurrah.         Mit  parancsolsz,  asszonyom, 

Majd,  ha  ébred,  mondanom  ? 

Tiim/f.  Mondd,  hogy  egy  szeggel  uaagasbra 

Villogó  kardját  akaszsza.  (Magában.) 

Úgy  gyanítom,  bün  fia, 

Eszköz  e  rosszban  te  voltál.  — 

Ilma  menjünk  gyász  utunkra.  (Tünde,  Ilma  el.) 
Kurrah  t  (megilletvén  Csongort).    így  ba  !    ébredj,    tolvaj    Úrfi. 

És  bámuld  meg  a  napot. 
Csongor.         Mintha  mély  sír  lettem  volna. 

S  benne  lelkem  a  halál, 

Oly  sötét  volt  álmaimban, 

A  sors,  mely  fölöttem  áll. 

Szólj,  mi  történt  míg  aluttam  ? 
Kurrah.         A  tündérek  itt  valának. 
Csongor.         És  te,  —  rettentő  gonoszság ! 

Alva  hagytál,  nem  verél  fel ! 
Kurrah.         Mint  csalódol,  jó  uram. 

Annyi  szóra,  annyi  zajra, 

Azt  csodálom,  hogy  rekedtté, 

Nem  levek,   te  meg  siketté. 

Mint  szamárnak  vemhe,  mely 

Édes  anyját  elveszíté, 

Vagy  mint  a  szamár  maga, 

Mely  kemény  szelet  jövendöl, 

TJgy  üvölték,  úgy  rikolték  ! 

És  az  a  rnézforradék, 

Mit  tön  és  nem  tön  miattad ! 

Fölvevénk,  és  meg'  letettünk, 

Szólogattunk,  megsirattunk, 

Mind  hiába,  nem  keléi. 
Csongor.         Átkozottak  gyermeke, 

Mindeneknél  átkozottabb, 

Haj  !  most  merre  térjek  én  ? 

Oh,  az  elveszett  időt 

Mellyik  Isten,  mellyik  ember 

Szerzi  vissza  életemnek  ? 

Elment,  mint  sebes  hajó, 

Nyom  helyett  örvényt  hagyó, 

Melyben  elmém  sírja  nyílt  meg, 

S  összetépett  lelkemé. 
Kurrah.  Jobb  szeretnék  messze  lenni. 

Csongor.         Most  hová,  haj!  merre  menjek? 
Kurrah.  Azt  izente,  hogy  magasbra 

Tedd  egy  szeggel  kardodat. 
Csongor  (gondolkozva).    Hah  !  mi  az  ?  hát  csalt  vétenek  ? 

És  talán  e  szolga  arra 

Bűnös  eszközül  szegődött  ? 

Ügy  van,  úgy  van,  szörnyen  úgy  van ! 
Csalfa  szolga,  halj  meg  érte. 
Futsz-e  ?  fuss  bár,  bűn  cseléde, 
Űzni  foglak,  mint  az  árnyék, 
És  árnyékká  rontalak.  (ei.) 

(Szoba.) 
(Mirigy  hajlékában.) 

Ledér  (arany  fürtösen  belép).     így,  ni !  Most  belém  szerethet 

Még  a  szívtelen  halál  is.  (Énekel.) 

Túl  a  Tiszán,  túl  a  Dunán, 

Innen  is, 
Úgy  galambom  a  kis  leány, 

Ha  hamis.   (Ásit.) 

Ah  !  biz  én  már  unom  is  ; 
A  bolondos  vén  anyó 
Biztatott,  hogy  szép  fiú  jön. 
S  most  az  ördög  sem  köszönt  be, 
Még  az  ördög  öcscse  sem. 
(Egy  rózsát  vesz  le  kebeléről,  s  leveleit  széthintve,  azokon  sétálva,  énekel.) 

Pesten  jártam  iskolában. 
Térdig  jártam  a  rózsában. 

(Hirtelen  megáll.) 
Ah  !  szegény  levélkék, 
Elszaggattalak, 
(Leül,  ölébe  szedi  a  leveleket,  s  énekel.) 

Rózsalevél,  kicsi  rózsalevél, 
Miért  van,  hogy  haloványnyá  lettél? 
Haloványnyá,  mint  a  lány  orczája, 
Mint  a  télnek  hideg  hóruhája. 
Rózsalevél,  kicsi  rózsalevél  — 

Jaj  nekem!  —  ki  monda  jajt? 
Ah  Ledér  !  Ledér  ! 
Hol  van  a  te  régi  kedved, 
És  mosolygó  gyermek  álmod  ? 
Sírsz-e  ?  sírj,  ha  nem  nevethetsz, 
Rég  óhajtott  köny  szemedben, 
Rózsakendö  kezeidben. 
Sírj,  s  töröld  el  könnyedet. 
(Egy  kis  ideig  arczát  eltakarva,  szótlan  ül,  aztán  hirtelen  fölugrik.) 
Hah!  ki  jó,  mi  zaj  közelget? 
Én  bolondos  mit  csináltam! 

Nem,  nem,  ezt  nem  állhatom  ki : 

Oh  magány,  te  ölsz  meg  engem. 
Balga  (jö  egy  darab  deszkával).  Beste  lélek  rossz  hada ! 

Engem  így  elzárni  tőle  ! 

Ólba  zártak ;  de  kitörtem 

Ajtaját,  s  ím  hordozom ; 

A  ki  nem  hisz  lássa  meg.    (Meglátván  Ledért.) 

Á  —  bocsánat  szép  kisasszony.    (Félre.) 

Vagy  talán  csak  ő  kegyelme, 

A  tündér,  az  eszem  adta, 

Oh !  beh  szépen  fut  szegényke. 
Ledér.  Szörnyűség  !  a  vén  tarisznya 

Ily  bohókás  majmot  üz  rám. 

Oh  vigyorgó  fa  kutya ! 

Nem,  nem,  abból  semmi  sem  lesz. 

Megszököm !  —  de  még  előbb 

Megcsigázom  a  bohót.    (Baiga  felé  fordul.) 

Ah! 
Balga.  Sóhajt ! 

Ledér.  Oh ! 

Balga.  Oh  szegényke  ! 

Mint  a  böjti  szél  az  úton, 

Oly  keservesen  sóhajt.    (Ledérhez  térdelve.) 

Szólj,  parancsolj,  mit  tegyek. 

A  világot,  mint  darab  húst, 

Erted  fölfalom,  ha  kell.  — 

Eltaláltam,  már  vidámabb. 

S  ah  a  lelkem  !  hogy  mosolyg, 

Olly  ördöngös  kedvesen, 

Mint  a  teli  pinczeszáj. 

Melyben  a  piros  bor  áll : 

Most  majd  én  is  rá  sóhajtok, 

Ah! 
Ledér.  Ah  ! 

Balga.  Ah ! 

Ijedér.  Az  élhetetlen  ! 

Már  nekem  kell  arra  térnem, 

Mert  különben  ott  ragad. 

Kedves  — 
Balga.  Oh  én  boldog  állat 

Minden  emberek  között ! 
Ledér.  Nem  vigasztalsz  meg  szavaddal  ? 

Lásd,  én  bús  vagyok  miattad, 

Mint  az   árva  gerlicze. 
Balga.  Oh  a  lelkem  gilicze ! 

Tán  meg  is  kén,  már  ölelnem  ? 

Úgyde  Csongor  V  megbocsásson, 

Hogy  nem  ö  sziveltetik, 

És  hogy   Balga  szebb  kölyök  tán, 

Arról  Balga  nem  tehet. 
Ledér.  Ott  kemény  lesz  térded  alja  — 

Balga.  Sőt  itt  jó  helyen  vagyok, 

Hagy  pihenni  lábaidnál. 
Ledér.  t  Oh  ökör,  sőt  csorda!. mit  csináljak  ?  (Balgához.) 

ím,  hogy  kedvedet  tegyem, 

Itt  ölellek,  édesem. 
Balga.  0  ölel  meg,  oh  szerencse, 

Légy  szelíd  bor,  meg  ne  fojts. 
Ledér.  Szived  a  rév,  ott  kötök  ki, 

Ékes  ifjú.  el  ne  űzz. 
Balga.  Oh,  én  ékes  ijfu,  én  ! 

Ledér  Hunyj   szemet,   te  gyöngyvirágom, 

Mert  megégetsz,  húnyi  szemet. 
Balga.  Oh  te  csalfa  !  hát  behunyjam  ? 

Ledér  Hunyd,  ha  kedvelsz. 

Balga.  S  így  maradjak  ? 

Ledér  így  !  szerelmed  zálogául 

Nem  kívánok  egyebet. 

S  ah,  mi  szép,  mi  kellemes  vagy.  (Félre.) 

Mint  a  macskafaj  vakon. 
Balga.  Hát  ne  nézzek  még  szemedbe,- 

Kincsem-adta  kis  csalója ! 
Ledér  Légy  türelmes,  kedvesem. 

(Egy  rongyos  tömött  karszéket  tol  maga  helyébe  ;  félre.) 

így,  öleld  atyád  fiát. 

Én  tudom,  hogy  megszököm.  (El.) 
Balga  (a  széket  ölelve).    Mily  puhák  szép  karjaid, 

Mint  a  szép  fehér  szalonna, 

Kedves,  édes  oldalborda. 

És  ez  a  fürt  —  oh  ölellek. 
(A  szék  nagy  zörgéssel  összedűl,  Balga  ijedve  fölugrik,  egy  pamat 
lóször  kezében  maradván.) 

Szürke  lóször  és  fa  láb  ! 

Hát  ki  látott  ily  csodát? 

Férgek  háza,  bolbafészek, 

Összezúzlak,  átkozott  szék, 

Tűzre  teszlek,  tolvaj   szerdék. 

Mennydörgő  !  de  nem  haragszom  ; 

Csongor  úrfit  kell  kutatnom, 

Mit  csináljak,  mit  tegyek  most  ? 

(Meglátja  az  asztalon  a  niauók  vélt  örökét.) 

Oh  szerencse  !  itt  van  a  kincs. 

Búsuljon  a  szamár, 

Elég  nagy  feje  van.  (öltözni  kezd.) 

Balga  vígan  éli  napját. 

A  bocskorba  dobja  lábát, 

S  úgy  megy,  mint  a  gondolat. 

Deh  !  te  bocskor,  deli!  te  szíj, 

Csongor  úrfinál  legyek 

Nos  ?  megyünk,  vagy  nem  megyünk  ! 

E  biz  azt  csoszogja :  nem  ! 

(Mindenfélekép  erőlködik  fölemelkedni.) 
Átkozom  rossz  bocskora, 
Arra  vár,  hogy  én  vigyem, 
Vagy,  hogy  jól  megabrakoljam. 

(Ostorozza  bocskorait.) 

Deh,  te  szürke,  deh,  te  ráró  ! 
Csongor.  (jö  s  Balgát  nyakon  fogja). 

Most  szaladj,  ha  tudsz,  hitetlen. 
Balga.  így  adod  ki  béremet? 

Csongor.         Úgy,  hogy  e  helyen  megöllek, 

Áruló,  ki  elraboltad 

Minden  üdvösségemet. 
Balga.  Semmit  én  még  nem  raboltam, 

Mint  imént  ez  egy  ütést, 

Ezt  is  jó  szüböl  adád. 
Csongor.         Csúfolódol  ?  veszsz  el,  álnok. 
Balga.  Úrfi !  én  nem  értelek. 

Csongor.         Nem  ?  no  megteszem,  hogy  érts. 
Balga.  Mért  akarsz  a  földre  nyomni  ? 

Csongor.         Hogy  nyakadra  hágjak,  ördög, 

És  tiporjam  lelkedet. 
(A  manók  jószágaikat  mutogatva,  hirtelen  általmennek  a  színen. 

Hah  !  mi  ez  ?  te  kétszer  is  vagy, 

Balga  itt,  és  Balga  ott. 
Balga.  Bocskor  itt,  és  bocskor  ott. 

Csongor.         Most  gyanítom  !  a  manó  volt, 

A  ki  megcsalt  képed  által. 
Balga.  t  Most  tudom  mért  nem  mehettem, 

És  nyakamra  mért  tiportál. 
Csongor.         Oh !  a  végtelen  világon 

Senki  sincs  boldogtalan, 

Én  egyedül  vagyok  az. 
Balga.  És  miért?  a  bocskorért! 

A  bocskor  nem  csizma  bár, 

Lopni  még  sem  illik  azt  is  ; 

És  az  ördög  visszaváltja, 

A  mi  hozzá  tartozik. 

Csongor.         Balga,  hallod. 

Balga.  Hallom  úrfi. 

Csongor.         Jöj  nyomomba.  t 

Balga  És  hová? 

Csongor.         Azt  ne  kérdd,  ha  még  hivem  vagy. 

Balga.  S  így  örökké  bujdosásra 

Szántad  ifjú  életed  ? 
Csongor.         Mindörökké,  és  azon  túl ! 

Égjen  bár  le  akkorára 

A  magas  dél  fénysugara, 

Mint  egy  kisded  fénybogár ; 

Melly  az  égben  félve  jár, 

S  úgy  bolyongjon  egyedül 

A  sötétlő  végtelenben, 

Hogy  magát  se  lássa  többé  : 

En  tüzénél  akkor  is  még. 

Tünde,  érted  bujdosandom.  (jei.) 
Balga.  Már,  ha  úgy  van,  ám,  j erünk  bár, 

Míg  csak  annyi  lesz  belőlem 

Mint  egy  elfőtt  birkaláb, 

Én  is  bujdosó  leendek, 

És  evendem,  és  ivandom, 

Míg  csak  bennem,  s  benne  tart. 
(Elindul,  kis  várat  után  ismét  jö.) 

Birkalábot  emlegettem, 

Vájjon,  a  hová  nem  tettem, 

A  szekrényben  ott  van-e? 
(A  mint  a  szekrényt  nyitja,  Mirigy  alakja  áll  előtte.) 

Huh  Mirigy !  a  vén  utálat. 

(Ajtó  felé  fut,  ott  is  Mirigy  alakjával  találkozik.) 

Jaj  fejemnek,  jaj   szememnek, 

Mily  csodán  kell  borzadoznom  ! 

Két  alakban  egy  boszorkány, 

Itt  is,  ott  is  ő  az  undok : 

Söprű  fegyver  van  kezeiben, 

Rut  halál  sötét  szemeiben, 

Csongor  úrfi !  jaj  !  segítség. 

Ablak,  ajtó,  merre  vagytok, 

Jaj  fejem,  jaj  tomporom! 

(Mirigy  alakjai  kétfelöl  söprüvel  kergetik,  mig  végre  az  ablakon  kiugril 
Mirigy  alakjai  egyesülnek.) 

Mirigy  Minden  el  van  veszve,  minden  ! 

És  kaczag  bolond  Mirigyen 
A  pokolnak  feneke. 
Hát  Mirigy  csak  oly  eke, 
Ollyan  szolga  dáb  pemét. 

Mellyen  minden  gyáva  szánthat, 
Minden  gyáva  lovagolhat? 

(Haragosan  dobbant  lábaival.) 

Nem,  nem,  mondd  pokol,  hogy  nem, 

Zúgj,  ha  hallod,  és  feleld:  nem. 
Föld  alól.      Nem !  nem  !  nem  ! 
Mirigy. t         Itt  vagy,  itt  vagy,  érzelek. 

Átok  érte,  hogy  feleltél, 

Átok  háladíj  gyanánt. 

Halld  tehát:  egy  jós  lakik 

Vén  berek  közt  sziklarésben, 

Kétszer  alszik  három  hétben, 

Azt  helyéből  messze  űzöm, 

S  én  jövendölök  nevében. 
Föld  alól         (kaczaj).      Hahaha ! 
Mirigy.  Tetszik,  úgy-e  ?  megteszem. 

Tünde,  Csongor  elmenendők 

A  bereknél,  és  tanácsot 

Tőlem,  általam  veendők. 

Én  elrontom  a  szerelmet, 

És  helyette  veszedelmet 

Mag  gyanánt  vetek  beléjök, 

Hogy  magokban  veszszenek. 
Földali  hang.      Nem !  nem !  nem  ! 
Mirigy  Ha  szolgáltam  valaha. 

Földali  hang.      Hahaha! 
Mirigy.  Lelket  vittem  útaidra, 

Földali  hang.      Hahaha ! 
Mirigy.  Csúfolódol?  tán  meleg  van, 

Hogy  kaczajt  ütsz,  kínaidban? 

Gyáva  szellem,  veszsz  magadban  ! 

Egy  meg  kettő  három  a  szám, 

Nélküled  megy  végre  munkám. 
(El.  Föld  alatt  nagy  kaczaj.) 

(Barlang.) 

(Mindenfelöl  sürü  lombos  fáktól  árnyékozva,  előtte  borított 
kút.  Mirigy  jö,  s  a  kutat  feltakarja). 

Mirigy.  Itt  van  a  kút,  a  jövendő 

Mélyen  nyugszik  tükörében. 
Lássa  sorsa  visszáját  benn 
A  szűz,  mely  partjára  feljő. 

(A  kutat  háromszor  kerülvén.) 
Forrj  kút  habja,  forrj, 
Tajtékot  sodorj, 
(Egy  irást  tárt  a  kút  fölé,  mely  meggyúl.) 


—     62     — 

Csalfa  eskü  vérrel  írva, 

Bíinös  szívtől  lángra  gyúlva; 

Mély  vizedbe  hull  le  hamva, 

Forrj,  kút  habja,  forrj.  (Megáll.) 

Csillag,  mellyen  a  halál 

Csonton  embercsonton  áll, 

Felhő,  melly  a  sírra  száll, 

A  hol  vérzik  a  fűszál, 

Szél,  mely  tűzben  lángolál, 

Bennveszők  siralminál, 

Szálljatok  le,  szálljatok  le.  (Eltávozik  a  kúttól.) 

Mintha  jőne,  a  kit  várok. 

Itt  jön,  itt  vau,  lássa  most, 

A  mit  meg  sem  álmodott  ; 

Én  pedig  Csongort  hozom  meg, 

Hogy  jövendőt  itt  vegyen. 

Evek  éve  múlhatik, 

Míg  egyűlnek  útaik.  (Ei.) 

Tünde,  Ilma  (jönek). 

Tünde.  Ilma.  jó  jel ! 

Ilma.  Jaj,  minő  hely  ! 

Itt  boszorkány  lakhatik. 
Tünde.  Oh  nem,  itt  egy  jós  lakik, 

Egy  rideg  nő,  melly  időkben 

Búvárkodva  messze  lát, 

S  a  leendők  fonalát 

Tarfja  biztosan  kezében. 
Ilma.  Már  ha  úgy  van,  keztyüt  húzzunk, 

Itt  van  a  szép  kis  tenyér, 

Tiszta,  mosdott  és  fehér, 
Tünde.  Ah,  mi  boldog  pillanat ! 

A  varázskút  nincs  befödve, 

Nem  lebeg  gyász  fátyola. 

Boldog,  a  ki  most  belé  néz, 

Azt  nem  éri  bánat  és  vész, 

Kedvez  annak  csillaga. 

Haj  !  de  még  is  rettegek, 

Borzadás  fog  el  jövendőm 

Még  nem  látott  képinél. 

Ilma,  menj  elő  te,  nézz  be. 

És  beszéld  el,  mit  látsz  benne. 
Ilma.  Legfölebb  is  zöld  vizet, 

S  egy  pár  pislogó  szemet, 

Melly  az  úszó  békafejből 

A   világra  fölnevet.   (Lenéz  a  kútba.) 

Ah  nem,  ah  nem,  Balga  lelkem, 

Hát  te  vagy,  te  olly  alant? 

Mit  csinálsz  ott  a  hűvösben, 

Mit  csinálsz  ott,  gyönyörű  ? 

Jer  föl,  égek,  olvadok, 

Mint  a  gyenge  vaj  vagyok. 

Oh  !  a  lelkem  hogy  szeret, 

Csókot  kér,  nem  kenyeret ; 

Jőj  ;  ha  nem  jősz,  én  megyek  le, 

S  ott  találom  enyhemet. 
Tünde.  Ilma,  látom,  lelked  örvend, 

S  boldogsága  özönében 

Fürdik,  mint  a  víg  madár. 

Hagyj  most  engem,  hagyj  lenéznem ! 
Ilma.  Ah !  mért  versz  ki  álmaimból, 

Fogfájásra   ébredek.  (Még  egyszer  lenéz  a  kútba.) 

Balga,  Balga,  kedvesem, 

Nem  pártolsz  el,  úgy-e  nem  ? 
Tünde  (a  kúthoz  közelítve).    Csillagok,  kik  a  jövendőt 

Fénybetüvel  kék  mezőben 

írjátok  le  a  nagy  égben 

Ti  a  menny  szép  szemei, 

Kedvezőn  mosolyogjatok 

A  varázskút  éjjelébe, 

Sorsom  nyugszik  rajtatok.   (Lenéz.) 

Ah,  mi  táj   az,  mely  világ  ! 

Zöld  mezőben  egy  leányka 

S  egy  kis  bárány  játszanak, 

Szép  és  ifjú  a  leányka, 

Fürge  s  dévaj  a  kis  állat, 

És  játékok  oly  vidám, 

Ollyan  boldog,  mint  magok. 

Hah  !  de  mely  gyász-tünemény  az  ? 

Hős  fiú  jön  fegyverestül, 

Vérben,  porban,  lankadottan, 

Elborul  a  szűz  előtt. 

S  ím,  a  lányka  összetépi 

Hó  ruhája  fodrait, 

A  sebesre  felkötözni 

Keble  patyolatjait. 

Hálabuzgón  föltekint 

A  vitéz  —  oh  mennyi  kínt 

Kell  megérnem !  o  az,  ő  az, 

A  hitetlen  szerető. 

S  a  leányka  —  jaj  nekem  — 
Ilma.  Asszonyom,  ne  állj  tovább  igjr ; 

Mert  szoborrá  változol.  (Félre.) 
Balga  tán  megtetszett  neki, 
Attól  tartok,  elszereti.  (Tündéhez.) 
Asszonyom,  ha  engeded, 
Inkább  osztozom  veled.  — 
Nem  szól,  hallgat,  sir  szegény, 
Én  pedig  fohászkodom.  (Ásít.) 
Tünde.  Boldog,  tán  nem  boldog  lányka, 

Mondd,  hová  vesz  nézeted? 
Ah!  mi  van  csalárd  szemében, 
Mely  lerejtett  kincs,  hogy  azt, 
Mint  búvár  a  gyöngyöket, 
Olly  epedve,  olly  örömmel 
Mélyen,  hiven  keresed  ? 
Ah,  ne  higyj,  az  ál  sugárnak  — 
Ah,  ne  higyj,  de  mit  beszélek  ? 
Oh  szerelmem  álmai ! 
Már  ölében  a  leányka, 
Harcza  gyenge,  mint  maga, 
Csókja  ég  már  arczain, 
A  hitetlen,  melly  adóul 
Régen  engem  illetett ; 
S  mellyet  annyi  gondom  ápolt, 
Annyi  édes  aggodalmam, 
Ketten  ők  szerelmimen 
Nélkülem  hogy  osztakoznak ! 
Jaj  nekem,  jaj  kárhozottnak  ! 
A  ligetben  andagolva 
Járnak  ketten  boldogul, 
S  a  bárányka,  mint  szerelmem 
Árván,  búsan,  elhagyottan, 
Fejcsüggesztve  jár  után  ok  ; 
Játszó  társa  már  nem  játszik, 
Ah,  vagy  játszik,  és  eljátszsza 
Rég  óhajtott  üdvömet. 
Járnak,  mennek  a  ligetben, 
S  mindig  mélyen  és  mélyebben, 
Ott  kaján  lomb,  itt  könyim, 
Ah !  nem  látnak  szemeim. 
Ilma.  Már  ez  még  is  szörnyűség ; 

Veszszen  a  rossz  kútja !  inkább 
Eltemessük,  mint  hogy  ártson. 
Asszonyom,  nézd,  itt  a  kő  — 
Tünde.  Oh  nem,  Ilma,  el  kell  vennem 

Sors  kezéből  a  keservnek 
Telmértékű  poharát. 

Most  vagy  máskor  el  kell  vennem, 

Vagy  az  elme,  vagy  szerelmem 

Győzni  fognak  szívemen,  (ismét  a  kútba  néz.) 

Mit  találok?   új  vidék; 

Puszta  tenger,  puszta  szirt, 

És  a  szirtem  a  leányka, 

Eltemetve  bánatába, 

Bomlott  szívvel,  bomlott  hajjal, 

Néz  a  hullám  távolába. 

Jaj  !  hová  lön  üdvössége, 

Hol  szerelme  kéjei  ? 

A  hitetlen  fut  hajóján, 

Mint  a  szélvész,  mely  virágot 

Tört  le,  fut  kegyetlenül. 

És  a  szirton  áldozatja, 

A  megcsalt  lány  összerogy  ! 

Égő  szíve  lángjait 

Oltják   tenger  habjai.    (Eltávozik  a  kúttól.) 

Hlyen  minden  férfi  szív  ? 

S  Csongor  annyi  kellemekkel, 

Ollyan  arczczal,  oly  szemekkel, 

Csongor  öldökölhet  így  ? 

Kárhozott  légy,  csalfa  kút, 

Kárhozott  a  szellem  is, 

Mely  pokolnak  bímtövéből 

A  világra  felhozott. 

Puszta  légy,  és  elvadult, 

És  vaduljon  messze  tőled 

Minden,  a  mi  boldog  és  jó. 

Oh,  hitemnek  romladéka, 

Bánat !  merre  viszlek  el !  (El.) 
Ilma.  Mely  baj   ez  már  meg'  nekem ! 

Még  Balgával  sem  csevegtem, 

S  asszonyom  már  elmegyen.  (a  kúthoz  lép.) 

Balga  lelkem,  egy  pogácsa 

Van  zsebemben,  nézd  galambom, 

Azt  is  itt  hagyom  neked. 
(Egy  darab  süteményt  hajit  le  a  kútba,  melyre  az  nagy  lángot 
vet.  Ilma  sikoltva  elszalad,  Mirigy  feljö  a  kútból  a  láng  után.) 

Mirigy.  Már  megjártam  utamat. 

Kis  leányzó  képiben, 
Jóstanácsot  elfogadni. 
Csongort  erre  csaltam  el.  (a  kúthoz  megy.) 

Kút  leánya, 
Kút  csodája, 

Vörösmarty  összes  költ.  II.  köt. 

Kelj,  ha  keltelek, 

Menj,  ha  küldelek. 

Kút  palaczkja, 

Kút  galambja, 

Szállj,  ha  intelek. 

Kút  leánya, 

Kút  csodája, 

Légy  az  ifjú 

Csalogánya : 

Hol  hazája 

Várva  várja, 

Megpihentet 

Ott  találja  ; 

Csak  szerettet, 

Soha  Tündét, 

Bár  kivánja, 

Meg  ne  lássa, 

Mindörökre, 

Mindörökre, 

Ne  találja. 
Kész  a  jóslat  veszedelme, 
Itt  a  vendég,  most  helyemre. 
(Fekete  fátyollal  befödi  a  kutat,  s  a  barlangba  rejtezik. 

Csongor,   utóbb    Balga  jönek. 

Csongor.  Merre   tűnt   el  a  leányzó? 

Jóslatot,   mondott,   vehetnem, 

Csak  követném  nyomdokát. 

Itt  vagyok,  huh  !  mily  vidéken, 

Itt  ez  a  hely  borzadásnak, 

Félelemnek  gyászhelye  : 

Ez   lesz    a  jós    lakhelye.   (A  barlangboz  fordulva. 

Jós,  időknek  hü  búvára, 

Jós  a  szirtek  templomában, 

A  homálylyal  s  gondolattal 

Társalkodva  lakozó, 

Jós,  ha  jósnak  hívatol, 

S  nem  vagy  a  név  ellenére 

Rossznak,  gyásznak  hirdetője, 

Szólj,  szerelmem  sorea  millyen. 

Merre  törjek,  merre  térjek. 

Kedvesemhez  hogy  elérjek  ? 
Szózat.  A  mit  látni  fogsz,  kövesd, 

Szép  leányka,  meg  ne  vesd, 

Arcza  csendes,  mint  az  est, 

Kit  hunyó  naprózsa  fest ; 

Szeme  tiindök,  mint  az  est, 
Melyben   csillag  fénye  reng, 
Lába  könnyű,   mint  az  est, 
Melly  a  szellőn  játszva  leng, 
Uta  arra,  hol  az  est 
Alkonyába  dőlni  kezd, 
Arra  indulj,  ott  pihenj  meg, 
Ott  találod  a  kegyest. 

(A  fátyol  emelkedik,  alóla  a  kútból  egy  leányaink  tim  föl, 

mely  Csongorhoz  integetve   tova  leng). 
Csongor.         Álmok   édes  képzeménye, 

Csodaszíílte  szűz  alak, 

Szólj,  ki  vagy,  menny  küldeménye? 

Csalsz-e,  vagy  jól  láttalak? 

Ah  !  megállj,  vagy  bár  sietve 

Menj  világon  s  végeken  túl, 

Csongor  nem  remeg  bajoktól, 

Fog  követni,   menj   elő.   (El.) 
Balga.  Bámulok,  meg'  bámulok, 

Szám  csekély  a  bámulásnak, 

De,  he  egyre  bámulok, 

Majd  egyedül  maradok. 

(A  barlanghoz  fordulva.) 

Asszony'ám  !  —  nem  hall  !  —  nagy  asszony  ! 

Jaj,  nagyot  hall  nyomorú. 

Néne,  egy  kis  jó  tanácsot, 
(Azalatt  egy  palaczk  bor,  s  egy  sült   galamb  emelkedik  a 
kútból,  s  Balga  homlokába  ütköznek.) 

<  )ha  !  még  bizony  kivernék 

Mind  a  két  szemem  világát.  — 

Láncz  lobogó  !  az  bizony  bor, 

S  ez  meg'  ollyan  sült  galamb, 

A  mint  én  nem  vagyok  az. 

Szállj  le,  szép  piros  palaczkom, 

Szállj  le  hozzám,  szép  galambom, 

Meg  nem  eszlek,  meg  nem  iszlak, 

Csak  szivecskémhez  szorítlak  ! 

Nem  hiszik,  s  az  nagy  baj  !  oh  én 

Árva  elhagyott  legény. 

Intenek,  hogy  nyomba  menjek, 

Engem  úgyse  !   megteszem. 

Várjatok  meg,  hej  !  megyek  már, 

Itt  vagyok  már,  szálljatok  le, 

Hadd  fogódzam  bennetek. 

Huj  ja  huj  !  ha  sapka  vagy, 

Üsd   le   azt   a  rőt  palaczkot.  (Süvegét  utánok  hajitja  s  el. 

Mirigy  (előjön).      Meglön  a  mit,  s  rnint  akartam, 

Most  aranyfa,  szép  gyümölcsöd, 
Szép  almád  nekem  terem. 
Meglopom,  meg !  az  lesz  dolgom, 
S  a  manókat  kergetem. 


ÖTÖDIK  FELVONÁS. 

(Kietlen  táj.) 
Tünde,  s  Ilma  jönnek. 

Ilma.  Hol  vagyunk  itt,  asszonyom, 

Mely  kietlen  tartományban  ? 

Én,  ha  engem  kérdenének, 

Jobb  szeretnék,  messze  lenni, 

Legalább  is  ollyan  messze, 

Mint  Pozsonytól  Hortobágy. 
Tünde.  Légy  nyugott,  s  ne  aggj  veszélytói, 

Hü  árnyéka  bánatomnak, 

Itt  az    Ej  országa  van. 

A  gyűlölt  fény  birodalma 

Lelkem  annyi  fellegét 

Nyílsugárral  hasogatja, 

Nem  kívánom  szebb  egét ; 

Ide  húz  a  bú  homálya, 

A  reménynek  csüggedése, 

És  a  csüggedés  reménye 

Itt  találják  honjokat. 
Ilma.  Ah,  bizony  nem  jól  találják. 

Kis  szemem  már  úgy  kinyílt, 

Mint  a  tányérbélvirág. 
Tünde.  Ah,  a  szív  is  úgy  nyílik  meg, 

Mint  sötétben  a  szemek. 

Boldogságban  zárva  tartja 

Rózsaszínű  ajtaját 

Az  örömnek  gazdag  árja, 

Hogy  ne  fojtsa  el  lakát ; 

Búban,  kínban,  szenvedésben 

Titkos  mélyeit  kitárja, 

Hogy,  ha  még  van,  a  reménynek 

Elfogadja  sugarát. 
Ilma.  S  ezt,  hogy  tudjuk,  ily  kietlen 

Földre  kellé  bujdokolnunk, 

Hogy  madár  se  jöjjön  onnan, 

A  hol  nap  van  és  világ  ? 
Tünde.  Légy  türelmes,  bánatommal. 

Vég  utat  tesz  most  szerelmem  : 

Itt  vesz  enyhet  vagy  halált. 

Jer,  kövess  e  vég  utamban, 

S  lássad    ott    az    Ejt  magát. 
Ilma.  Mit  csináljak,  merre  fussunk  ? 

Tünde.  Puszta  parton,  fátyolában 

Egy  komoly  bús  asszony  ül : 

Csermely  folydogál  előtte, 

Csillagokkal  tündökölve  — 
Ilma.  Borzadok,  ha  rá  tekintek. 

Tünde.  ir  Ö  az,  kit  keres  reményem, 

0  az  Éj  gyász  asszonya, 

Nála  vannak  rejtve  mélyen 

A  jövendők  titkai: 

Kérni  fogjuk  elborulva, 

S  esküinkkel  kényszerítni, 

Hogy  felfödjék  ajkai. 
Urna.    p  Jaj,  ne  menjünk  ;  mintha  szólna, 

Érthetetlen  hangokat 

Mormol  ajka.r 
Tünde.  Álmodik, 

S  a  pataknak  elbeszéli 

Halhatatlan  álmait. 

Várakozzunk,  mert  boszúja, 

Véghetetlen  és  súlyos, 

Éri  azt,  ki  háborítja. 
Éj.  Sötét  és  semmi  voltak:  én  valék, 

Kietlen,  csendes,  lénynemiakta  Éj, 

És  a  világot  szültem  gyei'mekííl. 

Mindenható  sugárral  a  világ 

Fölkelt  ölemből ;  megrázkódtatá 

A  semmiségnek  pusztaságait, 

S  ezer  fejekkel  a  nagy  szörnyeteg, 

A  Mind,  előállt.  Hold  és  csillagok 

A  menny  csodái  lőnek  bujdosók, 

Kimérhetetlen  léghatárokon. 

Megszűnt  a  régi  alvó  nyugalom  : 

A  test  megindult,  tett  az  új  erő, 

S  tettekkel  és  mozgással  gazdagon 

Megnépesült  a  puszta  tér  s  idő, 

Föld  és  a  tenger  küzdve  osztozának 

Az  eltolt  légnek  ősi  birtokán ; 

Megszűnteié  a  tenger  habjait, 

S  melyet  haraggal  ostromolt  imént, 

Most  felmosolyga  mélyiből  az  ég ; 

S  mint  egy  menyasszony,  szépen  és  vidáman 

Virágruhába  öltözött  a  föld. 
A  por  mozogni  kezdett  és  az  állat, 
S  királyi  fejjel  a  lelkes  porond, 
Az  ember  lön,  és  folytatá  faját 
A  jámbort,  csalfát,  gyilkost  és  dicsőt.  — 
Sötét  és  semmi  vannak :  én  vagyok, 
A  fény  elől  bujdokló  gyászos  Ej.  — 
A  féreg,  a  pillantat  buboréka, 
Elvész ,  idő  sincs  mérve  lételének. 
Madár  a  szárny,  a  körmök  állatot 
Nem  váltanak  meg,  kérges  büszke  fát 
Letesznek  századoknak  súlyai. 
Az  ember  fejlő,  lelke  fényfolyam, 
A  nagy  mindenség  benne  tükrözik. 
Megmondhatatlan  kéjjel  föltekint, 
Merőn  megbámul  földet  és  eget ; 
De  ifjúsága  gyorsan  elmúlik, 
Erőtlen,  aggott  egykét  nyár  után, 
S  már  nincs,  mint  nem  volt,  mint  a  légy  fia. 
Kiirthatatlan  vágygyal,  a  mig  él, 
Túr  és  tűnődik,  tudni,  tenni  tör : 
Halandó  kézzel  halhatatlanul 
Vél  munkálkodni,  és  mikor  kidőlt  is, 
Még  a  hiúság  müve  van  porán, 
Még  kőhegyek  ragyognak  sírjain, 
Ezer  jelekkel  tarkán  s  fényesen 
*  Az  ész  s  erőnek  rakván  oszlopot. 
De  hol  lesz  a  kő,  jel,  s  az  oszlopok, 
Ha  nem  lesz  föld,  s  a  tenger  eltűnik. 
Fáradtan  ösvényikből  a  napok 
Egymásba  hullva,  összeomlanak  : 
A  Mind  enyész,  és  végső  romjain 
A  szép  világ  borongva  hamvad  el  ; 
És  a  hol  kezdve  volt,  ott  vége  lesz : 
Sötét  és  semmi  lesznek  :  én  leszek. 
Kietlen,  csendes,  lény  nem  lakta  Ej. 

Ilma.  Ah,  szegény  bús  asszonyságnak 

Millyen  furcsa  álmai  vannak ! 

Tünde.  Borzadással  tölt  el  e  szó. 

Borzadással  issza  lelkem 
A  mulóság  poharát. 
Most  jer,  Ilma,  jer,  közelgjünk 
Tisztelettel  elborulva, 
Illessük  meg  fátyolát. 

Éj.  És  a  sötéten  túl  van  a  világ  — 

Mi  vakmerő  kéz  illet  engemet, 

Mulandóságról  békén  álmodót? 

Osmerlek,  nyughatatlan  lányka,  te  ; 

Tündér  hazádban  üdvnek  századi 

Valának  megszámlálva  éltedül : 

De  föld  szerelme  vonta  szívedet, 

A  fényhazából  földre  bujdosál  ; 

S  mert  boldogságod  ott  is  elhagyott, 

Segélyt  keresni  későn  visszatérsz  ; 

De  mindörökre  számkivetve  légy, 

Legyen  mint  vágytál,  a  kis  föld  hazád, 

Órákat  élj   a  századok  helyett, 

Rövid  gyönyörnek  kurta  éveit. 

Indulj,  ne  lásson  itt  tovább  szemem  ; 

Mert,  a  ki  halhatatlan  Ej  vagyok ! 

Ollyan  sötétté  teszlek,  mint  az  árny, 

Hogy  rózsaberkiből  a  szerelem 

Irtózva  nézzen,  mint  iszonyra,  rád, 

S  illat  helyett  gyötörjön  vad  tövis. 

Menj,  menj,  mert  a  mit  mondtam,  megteszem. 

(Tünde,  Ilma  el.) 
Omoljatok  nem  késő  habzatok, 
Az  Éj   az  álmok  partjain  bolyong.  (j;i.) 

(Hármas  út  vidéke.) 
(Csongor  a  leányalak  után  jö.) 

Csongor.  Csalfa,  tündér,  játszi  kép  te 

A  világon  s  életen  túl, 
Merre  csábít  gyorsaságod  ? 
Százszor  véllek  megragadni ! 
Százszor  e  megdobbanó  szív 
Készül  csalfa  szívedet 
Elfogadni  szerelemmel, 
És  te  eltűnői  suhanva, 
Mint  az  élet,  mint  az  álom  ; 
Nyughatatlan  lábaiddal 
Meg  nem  várod  jöttömet. 
Intesz  újra  ?  Nem  hiszek. 
Hányszor  puszta  dombokon, 
Hol  vezérled  utamat, 
Hányszor  láttalak  megállni, 
Nyílt  kebellel,  nyílt  karokkal  ? 
Vágyaimtól  részegen, 
Elfelejtem  a  bolyongást, 
Es  nem  láttam   a  kietlent, 
Mert  te,  szív-  és  szemcsalója, 
Téged  láttalak,  s  imádtam 

Fátyolodnak  titkait. 

Állj  meg,  állj  meg  és  ne  hagyj  el, 

Add  jutalmát  annyi  kínnak. 

Hagyj  pihennem  karjaid  közt, 

És  elsírnom,   veszteségim 

Mondhatatlan   sereit.     (Fellép  a  hármas  útra.) 

Hah,  itt  vagy  egyszer  annyi  vágy  után  ! 

(A  leányalak  eltűnik.) 
Mi  volt  ez  ?  árnyék  !  és  én  hol  vagyok  ! 

(Kis  ideig  gondolkozva  áll.) 
Forrás  után  a  szarvas  nő  eped, 
Nő  társ  után  a  szarvas  gím,  oroszlán 
Mind  a  kettőnek  üzi  nyomdokát. 
Forráshoz  ér  a  nő,  a  gím  nejéhez, 
S  erője  dúló  vadnak  czélt  mutat. 
A  hangya  futkos,  apró  léptei 
Alig  mutatnak  járást  és  halad; 
Nagy  távolokról,  gátak  ellenére 
Fáradva  és  mozogva  hon  terem  : 
Földhöz  ragadtan  mász  a  vak  csiga, 
De  a  természet  válhatatlanúl 
Hátára  tette  biztos  hajlakát, 
Mikor  kívánja,  hon  van,  s  elpihen : 
Elérhetetlen  vágy  az  emberé, 
Elérhetetlen,  tündér,  csalfa  czél ! 
S  miért  az  olthatatlan  szomj,  miért 
Rejtékeny  álom,  csalfa  jóslatok, 
S  remény  vezérrel  eltűrt  hosszas  út, 
Ha,  a  hol  kezdtem,  vége  ott  legyen, 
Bizonytalanság  csalfa  közepén  ? 
Oh !  hármas  útnak  kétes  ál  köre, 
Mi  más  kebellel  léptem  föl  reád, 
Virág  reményim  reggelében  akkor. 
Most  kínnal  rakva,  búval  gazdagon 
Az  elhanyatlott  szivnap  alkonyán ! 
Balga  (jö  a  lebegő  étkek  után). 

Hát  én  mindig  éh  legyek, 
S  untalan  csak  szomjúhozzam? 
Es  e  gyomrot,  és  e  torkot 
Csak  bolonddá  tartogassam  ? 
A  ki  hús  vagy,  rossz  galambhús  ! 
A  kit  egresből  csináltak, 
Bor  !  megállj,  vagy  összeontlak, 
Itt  e  kővel  fejbe  sujtlak. 
Hah  !  leszállnak  —  Balga !  halkan, 
Szőrmentében  bánj  velők  most. 

Hóha  !  hóba!  így,  csak  így, 

Rég  így  kellett  volna  már. 
(Fellép  a  hármas  útra,  s  mint  étkeihez  akar  nyúlni,  elomolnak.) 

Mi  ez  ?  homokká  lettél,  rossz  palaczk, 

Sivány  homokká  porlol,  döggalamb  ? 

S  azért  van  éhem,  hogy  most  port  egyem  ? 

Te  átkozott,  te  csámpaláb,  megállj  : 

Inkább  galambbá  sülök  e  helyen, 

S  egyen  meg,  a  ki  ébebb,  mint  magam. 
(A  földre  veti  magát.) 
Csongor.         Hah  !  mely  kalandor  nép  közéig  felém, 

Tépetten,  mint  a  vert  had,  s  szomorún  ? 

S  bút  lássak,  ismét  bú  elöl  futó? 

De  enyh  a  bajnak  látni  társait  ; 

Bevárom  őket,  ó'k  sem  boldogok. 
Kalmár  (mankóján  támolyogva  jö). 

Segíts  tovíibb,  te  fáradt  gyenge  láb, 

Segíts,  te  gyámbotj  rossz  lábpótolék ; 

Te  még  is  hű  vagy  :  köszvény,  zsibbadás 

Nem  rontanak  meg,  jó,  rossz  út  között, 

Nem  válogatva  mégy,  a  merre  kell, 

S  ha  pályavéget  ér  az  utazó, 

Vénsége  zordon,  bús,  rideg  telén, 

Még  tűzre  rak,  s  utószor  felhevülve, 

Végig  tekint  a  tarka  életen, 

Mint  a  ruhán,  mely  hajdan  dísze  volt, 

Most  a  szegénység  ronda  bélyege 

Az  elkopott  fény  foltjait  mutatja.  — 

Hol  vagytok,  összehordott  kincseim  ? 

Reményem  fája  dúsan  felvirult, 

S  arany  virágit  szélvész  szórta  el. 

Megitta  tenger,  a  mit  föld  adott, 

A  víz  ajándit  föld  rabolta  meg, 

S  a  sors  szegődi  kénye,  melly  emelt, 

Most  zsámolyává  tette  hátamat. 

Kik  ösmerék,  mig  volt,  csak  pénzemet, 

Nem  ösmernek  rám  most  az  emberek, 

S  a  büntetésnek  súlya  rajtam  az, 

Hogy  még  is  uálok  kell  segélyt  találnom. 

Ki  ád  a  fáradottnak  enyhhelyet  ? 

Etelt  ki  ád  az  éhnek,  és  italt 

A  lankadónak,  bú  és  szomj  miatt? 

Ki  ád  a  bujdosónak  rejteket, 

Paloták  urának  hajdan?  víg  torok 

Gazdáját  vendégül  ki  híja  meg, 

Hogy  a  lehullott  csontot  fölvegye  ? 


74 


Egykor  selyemmel  béllelt  sors  fiát. 

Ki  köntösít  fel  most  ruhátalant 

Dér  és  nap  ellen,  mely  megbánt,  ha  néz, 

Botránkozással  fordul  el,  ha  látott, 

S  még  inkább  mint  dér,  zápor  s  szél  gyötör  ? 

Segíts  tovább,  te  fáradt  gyenge  láb, 

Segíts  tovább,  te  gyámbot :  menni  kell, 

Gazdálni  a  múlékony  életen, 

Imez  bojtorjántermő  zálogon  ; 

Még  a  halál,  a  váltó,  nincsen  itt.  (El.) 
Balga  (ki  eddig  csak  fejét  emelgette,  most  fölül). 

De  már  evvel  majd  Balga  sem  cserél. 

Az  Isten-adta  millyen  sápogást  tesz. 

Egyik  lélekzet  benne  szomjúság, 

A  másik  éhezet,  s  a  rongy  miatt 

Olyan  vitorlás,  mint  a  szélmalom ; 

Mért  nem  lesz  szélmalommá  ?  —  Hát  ki  az, 

Ki  hág  fel  ismét,  melly  ország  fia, 

Olyan  szemekkel,  mint  egy  üstökös  ? 

Ha  úgy  lehetne,  a  mint  nem,  talán 

A  földet  is  kirúgná  láb  alól. 

De,  Balga,  csitt !   most  bölcsebb   száj  nyilik. 
Fejedelem       (jö). 

Égsz  még,  s  nem  égsz  el,  nap,  mely  verve  látsz  ? 

Rengsz,  s  el  nem  omlol  föld,  e  láb  alatt, 

Mely  vérjelekkel  nyomta  hátadat? 

Ha  ölnyi  térben  hírem,  és  magam 

Bőven  tanyázunk,  mért  e  hosszas  út? 

Mért  e  hegyekkel  büszke  földdarab 

Egy  sírhalommá  nem  lesz,  nem  nagyobbá, 

Mint  mennyi  kell,  hogy  lábamat  kinyújtsam  ? 

Magam  szeretnék  lenni,  mint  valék, 

A  földön  úr,  és  föld  a  föld  alaít ; 

Ez  a  homok  faj,  mely  mohón  tenyész, 

Ne  mondaná,  ha  rajtam  elmegyen  : 

Imitt  királynak  gázolom  porát. 

Le  a  fejemről,  hitvány  czifraság, 

Te  csalfa  fényből  alkotott  ragyogvány, 

El  a  kezekből,  fejedelmi  bot, 

Erőtök  nincs  ;  míg  volt,  én  voltam  az. 

Ez  a  kebel  volt  műhely  ezrekért, 

Magában  és  magától  szüntelen 

A  hír  s  dicsőség  tettein  koholt.   — 

Fenségben  ültem,  mint  a  bérezi  kő, 

Rokon  szív  nélkül,  szörnyen  egyedül. 

Az  átvirrasztott  éjek  rémei, 

A  barna  gondok,  szélvész  háború, 
Villám  s  hideg  fény  voltak  táborom  ; 
Lábamnál  nyílt  és  hervadt  a  virág; 
De  úr  valék,  s  betöltve  a  hiány. 
Egy  gondolat  volt,  én  gondoltam  azt, 
Akarat  csak  egy  volt,  én  akartam  azt, 
S  egyik  végtől  a  másikig  hatott. 
Itt  várak  dőltek,  bérez  múlt,  víz  kitért. 
Amott  merészen  kelt  új    épület, 
A  sivatag  csodája,  s  tornyokot 
Határon  túl  a  felhők  közt  viselt. 
Intettem,  és  egy  ország  puszta  lőn, 
Akartam,  és  egy  másik  támadott. 
Ki  adja  vissza  múlt  hatalmamat? 

Gyermek  volt  a  nép,  bábok  istenei; 
Én  fölneveltem  őket,  báb  helyett 
Kitettem  a  hírt,  s  bátor  fajzatok 
Hagyták  el  a  baromság  ólait. 
Erőt  nevelve,  őrző   gondomon 
Nagy  nemzetekké  serdült  a  világ: 
Nyakamra  nőttek,  s  mely  nagy  tő  valék, 
Most  földre  húztak  önnön  ágaim. 
Tehettem  mindent,  s  mindent  megtevék, 
Hatalmamon  túl  egy  volt,  s  azt  kívánták, 
A  mindeneknek  tetszőt!  nem  tevém; 
Mert  nem  tehettem,  és  elért  bajom. 

Titkos  haraggal,  mélyen  s  gyászosan, 
Mint  a  setét  pók,  szőtt  az  árulás, 
A  bizalomnak  hószín  fonalát, 
Mely  vad  kezei  közt  tüstént  megszakadt, 
A  rossz  gyanúnak  barna  szálival 
Férczelte  össze  csalfán,  ördögül ; 
S  jött  a  hízelgés  hímes  köntösében, 
Mely  a  barátság  képivel  kivül, 
Benn  szerte  vonszolt  arczczal  a  boszút, 
S  gyilkos  haragnak  rejté  szörnyeit. 
Kellett  az  áldozat,  s  én  lettem  az. 

Mi  van  még  hátra  ?  merre  költözünk  ? 
Lefeküttem,  s  rám  villant  az  ég  tüze, 
A  föld  be  nem  vesz  ;  ember  átkai 
Fölvernek  onnan,  és  ön  álmaim 
Nem  hagynak  alunni  ollyan  szűk  helyen, 
Mely  kéz  mutatja  most  meg  síromat  ? 
Ha  már  letettem  e  nehéz  fejet, 
Ez  a  lélek,  mely  roppant  termetével 
Láng  óriásként  égi  boltot  üt, 

Hol  lel  magának  méltó  temetőt  ? 
Lázadj  fel  tenger,  bérez,  te  hullj   alá, 
Gördülj   ki  föld  e  fáradt  láb  alól, 
Szakadjatok  rám  égő  csillagok, 
Romlástok  harsogása  jel  legyen, 
Hogy  egy  királyi  lélek  sírba  megy.  (El.) 

Balga.  Ha  ez  király  volt,  mérges  lehetett. 

Huh  !  mily  kegyetlen  dolgokat  beszél ! 
Sajnálnom  kéne,  és  csak  bámulok, 
Mint,  a  ki  szappant  vett  a  sajt  helyett. 

ÍA  tudós  mélyen  elmerülve  jö.) 
Mit  látok  ?  oh,  ez  czifra  élet  itt. 
Hová  botorkál  szalmaszál  uram, 
Hová,  te  donga,  görbe  léczdarab  ? 
Háromszor  menykő  !  ez  van  ám  csehül. 
Ha  söprünyélből  vannak  emberek, 
Ez  a  királyok.  S  millyen  színtelen  ! 
De  tátogat  már,  halljuk  a  harist. 

Tudós.  f  Az  élhetetlenség 

És  halhatatlanság 
Két  nagy  dolog,  két  régi  fejtörés. 
Az  élni  nem  tudónak  baj,  hogy  él, 
A  halhatlannak  baj,  hogy  halni  kell, 
S  melyik  nagyobb,  azt  méltó  kérdeni. 

Az  élhetetlen  ?  nem  tud  halni  is, 
S  ez,  a  mi  őt  legárvábbá  teszi ; 
Mert  a  szegény,  földhöz  ragadt  fiu, 
Kit  még  az  ág  is  húz,  a  gyáva  szív, 
Kit  a  leány  is  megcsal ;  a  bolond, 
Kin  a  szerencse  nyargal  föl  alá, 
Az  érdem,  mely  magára  hagyva  teng, 
S  az  életen  túl  várja  díjait; 
Éjfél  barátja  a  vak,   életunt, 
S  kinek  nejével  más  hivalkodik, 
Ki  tartományán  más  uralkodik, 
A  pénzülő,  a  koczkák  vert  fia, 
A  szívbeteg,  szerelme  martaléka, 
S  minden  reményhez  esküdött  bohó, 
Mind  ez,  ha  halni  tudna,  mily  hamar 
Látnók  az  élhetetlenségek  vég  baját ! 

Ellenben  a  halhatatlannak  is, 
Ha  halni  még  előbb  nem  köllene, 
Mi  könnyű  dolga  volna  e  világon. 
De  így  sem  él,  sem  hal,  csak  tébolyog 
Lét  és  nem  lét  közt,  mint  a  vert  kuvasz, 
Kit  udvarából  a  juhász  kitilt. 

S  mért  élhetetlen  ?  vagy  mért  halhatatlan  ? 
Mért  élhetetlen,  a  ki  élni  vágy, 

S  mikor  nem  az,  mért  halhatatlan  akkor  ? 

Elet-  s  halálban  mért  az  a  lehet, 

Az  élhet,  halhat,  mért  van  eltörölve  ? 

S  én  nem  kívántam,  hogy  legyek   s  vagyok  ! 
Majd  nem  kívánnék  halni  s  meghalok  ! 

S  akkor  ha  láttam  hitvány ságomat, 

Tán  úgy  kívánnám,  s  meg  nem  halhatok  ! 

Sörökre  nem!  nem!  mindig  nem !  gyötör.  (Homlokára  üt.; 

Ki  vagy  te,  a  ki  bennem  háborogsz  ? 

Ész,  vagy  nem   ész  ?  elő  !  hadd  lássalak, 
(Merőn  kinyújtott  tenyerébe  néz,  mintha  valamit  róla  elszállani  látna.) 

így  !  pille  voltál,  most  már  lepke  vagy  ? 
(Örjöngösen  előbbre  lépve.) 

Megállj  !  ne  menj  még,  én  is  elmegyek.  — 

Nem  áll  meg,  elmegy,  elhagy,  eltűnik  — 

Sötét  van,  álmodozzunk,  itt  az  éj,  (El.) 
Csongor.         Mit  láttam  én,  mi  vándor  arczokat ! 

Megjöttek  régi  ösmerőseiin. 

Nem  mint  a  fecske,  mely  tavaszt  jelent, 

Mint  zajmadár  a  vészben  jöttek  el, 

Búmat  nagyítók,  gyász  történetekkel. 

Fordult  szerencse  ül  a  gazdagon, 

(Szerencse  hátán  ült  ő  egykoron), 

S  ki  a  világot  rabbá  tenni  ment, 

Most  —  s  mennyi  gyötrelemmel  !  halni  megy. 

Betette  könyvét  a  tudós,  s  ki  a 

Tudás  határát  érni  láttatott, 

Most  túl  azon,  kétségek  tengerében, 

Mint  egy  veszendő   sajka  hányatik, 

S  kormányon  ész  helyett  a  dőreség, 

Csillagra  nem  tekintve,  czéltalan 

Áll  a  habok  közt,  mellyek  elnyelendik, 

S  a  rá  agyargó  szörnyeken  mosolyg. 

El  a  világnak  ál  tekintetétől. 

Koldus  a  gazdagság,  a  hatalom 

Leszállt  fokáról,  hamvadott  üszök 

A  tudománynak  napszövétneke, 

S  közöttök  a  nem  boldog  szerelem 

Mint  a  magányos  gerle  nyögve  jár. 

El  innen  a  magánynak  rejtekébe, 

El,  a  hol  ember  nem  hagyott  nyomot 

Deríís  homályban,  szélmoraj   között 

Az  észmeiengés  búja  ott  lakik. 

Ott  álmadoztat  ifjú  képzelődést, 

Elmúlt  szereim  és  meghiúlt  remény, 
S  a  szív  halála  lassú,  nem  gyötör,  (jja.) 
Balga.  Elmenjünk  hát,  s  ne  lássunk  több  csodát  ? 

S  pusztába  menjünk,  s  éktelen  vadonba  ? 
De  menni  kell  ;  ott  mégis  fü  terem, 
S  ezentúl  Balga  nem  kényeskedik, 
Szénával  él,  mint  a  rivó  szamár, 
És  vizzel,  mint  az  eb.  Szegény  fejem ! 
Nem  süt  nekem  már  Böske  lágy  czipót, 
És  nem  vet  ágyat  nap  leszálltakor ; 
ínséggel,  a  mint  kezdtük,  hagyjuk  el, 
S  mi  a  futások  vége  ?  döghalál.  (El.) 

(Szabad  tér.) 
(Egy  elvadult  kert  közepén.) 

Tünde,  Ilma  jönek. 

Tünde.  Vége  vándor  útainknak, 

Állj  meg,  Ilma,  és  pihenj. 
Ilma.  Hála  Isten  !  hogy  megjöttünk. 

Tünde.  Itt  e  táj  volt,  e  fenyér, 

Hol  legelsöbb  andalogva 

Ültetem  a  szerelemnek, 

A  gyönyörfa  sarjadékát. 

Ért  arany  gyümölcse  már, 

És  a  vágy,  s  e  szív  elöl 

Elszedé  a  sors  viharja. 

.álljon  íVjlag  e  helyen, 

A  kopárnak  bámulandó 

Dísze,  s  messze  tündököljön. 

És  ha  hü  még,  és  hivem, 

A  kit  nem  felejt  szerelmem, 

Csalfa  jóslat  ellenére 

Itt  találjon  enyhhelyére: 

De  ha  hűtlen,  és  a  jóslat 

Képe  nem  csal,  akkor  ah  ! 

Hervadj,  hervadj,  drága  fa, 

Hervadásnak  átka  rajtad. 
Ilma.  Mily  kegyetlen  szózat  ez  ? 

Hát  ha  férfi  hütelen  volt, 

Ollyan  ritkaság-e  az, 

S  egy  hitetlen  szív  miatt 

Minden  férfit  kell  gyűlölni, 

És  nem  inkább  kegybe  venni? 

Nem  jöhet  szebb,  vagy  ha  nem  szebb, 

Nem  jöhet  jobb  ?  és  ha  nem  jobb, 

Nem  jöhet  más,   a  ki  szinte 

Férfi,  mint  a  többi  volt  ? 

Asszonyom,  ha  kérnem  engedsz, 

Változtasd  parancsodat ; 

Kár  az  illyen  ritka  fát, 

Egy  hitetlen  férfiért, 

Hervadásra  vesztegetni ; 

Mert,  ha  így  megy  mindenütt, 

Nem  marad  fa,  nem  marad  lomb, 

S  heryadásnak  vége  nem  lesz, 

A  mig  férfi  és  fa  van. 
Tünde.  Akkor  váljék  bár  örökre 

A  természet  hervataggá, 

S  bú  és  bánat  lakja  azt. 

De  ha  boldogul  szerelmem, 

Akkor  itt  e  puszta  domb 

Fénylakommal  diszesedjék  : 

E  vadon,  mely  mint  ijesztő 

Áll  a  néma  sivatagban, 

És  a  hajdan  ékes  kertnek 

Már  benőtte  vitait, 

Akkor  mint  egy  éden  álljon, 

S  benne  e  kicsinded  élet, 

Mint  egy  rózsa,   úgy  virítson 

Csermelyárnak  partjain. 

Harmat  gyöngye  hullja  meg, 

Ifjú  napfény  melegítse, 

Égi  szellő  hűtögesse, 

S  méhajakkal,  mézajakkal 

Lopja  róla,  hajnalonként 

A  szerelem  csókjait. 

S  hervadása  érje  bár  : 

Szép  volt,  s  édes  illatú. 

De  jer,  Ilma,  félre  innen, 

Várjuk,  mit  hoz  a  Szerencs 

Lég'  kicsinded  szellemi, 

Gyenge  Nemtők,  szálljatok, 

Legyetek  fám  Őrei. 

Minden   bűnöst,  minden   ártót 

Tőle  messze  tiltsatok,  (ei.) 
Ilma.  így  van  !  a  legjobb  tanács  is, 

Mint  a  bunda  nyár  hevében 

Félre  zugba  vettetik. 

Isten  hozzád,  drága  fa, 

Férfi  hűség  képe  vagy, 

Elhervadtál,  oda  vagy  !  (El.) 

Nemtök  éneke  a  légben. 

Játszadozunk. 

S  az  óra  halad. 

Légi  lakunk 

Van  csillag  alatt. 
S  a  csillag,  ka  este  mosolyogva  kijő, 
Tündöklik  utána  az  égi  mező. 

Csillag  után 

Jár  kis  seregünk, 

Menny  kapuján 

At  játszva  megyünk. 
Ki  hí  le,  ki  hí  le,  a  földre  ki  hí  ? 
A  menny  ragyog,  ékes ;  a  föld  gyönyörű. 

(A  nemtök  egymásután  földre  szállanak.) 

Első.  Hop  !  leszálltam,  itt  vagyok, 

Ej  !  beh  csiklandós  fü  ez. 
Második.        Hop  !  leszálltam,  itt  vagyok. 

Könnyű  szellő,  lengedezz. 
Harmadik.     Hop  !  leszálltam,  itt  vagyok. 

Gyenge  harmat  permetezz. 
Nemtökirály.  Szíízleányszív  dobogása  bölcsöm, 

Ki  kér  tőlem  boldogságot  kölcsön  ? 

Százleányszív  dobogása  ringat, 

Ott  aluszom,  s  a  kis  lány  kacsingat. 
Ötödik. t  Kedvesb  illat  a  virágnál, 

És  az  illat  én  vagyok. 
Hatodik.         Ah  !  leszálltam,  itt  vagyok, 

A  sóhajtás  én  vagyok. 
Hetedik.  Szép  leánynak  ajakán 

Minden  csókért  csók  a  vám : 

Én  mosolygó  csók  vagyok. 
Nyolczadik.     Várjatok  meg,  várjatok  meg, 

Én  az  égő  szív  vagyok. 
Kilenczedik.     Gyönyör  úrfi  én  vagyok. 

Mit  csináljunk  hadnagyok  ? 
Többen.  Játszszuuk  !  játszszuuk  ! 

Mások.  Micsodát  ? 

Némelyek.       Méhcsoportot,  rózsafát. 
Első.  A  királyné  én  leszek. 

Második.         Én  kis  gyenge  raj  leszek. 
Többen.  Mink  is,  mink  is  raj  leszünk. 

Andalogva  és  dönögve 

Ágról  ágra  röppenünk. 
Harmadik.     Én  virágzó  rózsafa  — 
Nemtökirály.  Álljatok  meg,  itt  egy  ág  van, 

Égi  tőből  sarjadék. 

Hogy  viruljon  föld  porában, 

Itt  mulassunk,  itt  enyelgjünk 

Tiszta,  édes  illatában. 
Második.  Adsz-e  rózsát,  rózsafa  ? 

Harmadik.  Pille  vagy,  te  menj  tova. 

Második.  Ah  !  nem,  én  kis  raj  vagyok, 

Szánj   meg,  oly  szomjú  vagyok. 
Harmadik.  Mit  ihatnál  ? 

Második.  Harmatot. 

Harmadik.  S  mely  jutalmát  adhatod  ? 

Második.  .    Csókot  érte  vagy  hatot. 

Harmadik.  Nem  kell !  nem  kell  ! 

Második.  Meghalok ! 

Harmadik.  Illatot  szíj   azt  adok, 

Második.  Szíttam,  ah,  s  megrészegültem, 

Szárnyaimmal  lankadok, 

Hullok,  hullok,  jaj,  lehulltam. 

Rőt  levélke  ing  alattam. 

Ah  !  beh  jó  itt,  ah  !  be  lágy, 

Jertek,  társak,  itt  fürödjünk. 
Többen.  Jertek  oda,  mézet  szedjünk. 

Rózsaillat,  rózsaharmat,  rózsaágy, 

Ah  !  beh  kedves,  ah  !  beh  édes,  ah  !  beh  lágy. 

•  (A  harmadikat  sorra  csókolják.) 
Harmadik.  (sírva).    Jaj  nekem,  jaj  !  hagyjatok, 

Tüske  szúrja  lábamat. 
Első.  Jaj  nekem,  jaj  !  bágyadok, 

Hangya  csípi  arczomat. 
Második.  Légy  ijesztget,  a  szúnyog  bánt, 

Hagyjuk  e  rossz  tartományt. 

Mirigy  ]ö. 

Nemtökirály.       Hah  !  mi  jö,  mely  fortéiéin. 
Negyedik.  Rá  tekintni  gyötrelem. 

Kilenczedik.  Képtelen  fej,  fejtelen  kép, 

Mindene  rút,  maga  sem  szép. 
Első.  Lába  kéz,  és  keze  láb, 

Hagyjuk  itt  e  vad  csodát. 
Nemtökirály.        Vissza,  vissza,  vissza  ; 

A  föld  nem  nekünk  való, 

Durva,   zordon  és  csaló.  (Elszállanak.) 
Mirigy.  Mit  csinált  itt  e  kölyökhad  V 

Azt  tudom,  hogy  rá  rivaszték, 

S  játszadozva  elfelejt. 

S  most,  aranyfa  j ö j  velem, 

Ifjúságnak  drága  fája, 

Vörösmarty  összes  költ.  II.   köt. 

Tán  lehull  a  kor  homálya, 
Almádat,  ha  ízlelem. 
Asszonyod  már  nem  keres, 
Mert  búvában  epedezve, 
Nincs  e  tájhoz  többé  kedve  ; 
Megcsalám,  és  oda  vesz.  — 
Áslak,  áslak,  addig  áslak 
Körmeimmel,  míg  kivájlak. 
(Vájni  kezd  a  fa  tövében.  A  manók  három  felül  jönek.) 

Kurrah.  Mit  találok,  mely  szerencse  ! 

Berreh.  Mely  öröm  hogy  összejöttünk. 

Duzzog.  Szent  a  béke  már  közöttünk. 

Berreh.  Merre  jártunk? 

Kurrah.  t  A  hegyen  túl. 

Duzzog.  Én  a  völgyeken  mulattam. 

Hát  te,  bátya? 
Berreh.  Tengeren  túl! 

Elszakadt  a  bocskorom. 
Kurrah.  Egy  boszorkányt  hátba  vágtam, 

Elszakadt  az  ostorom. 
Duzzog.  Fergeteg  jött,  a  palástot 

Összetépte  a  hátamon. 
Berreh.  Mit  csináljunk,  mit  míveljünk  ? 

Zúg  az  éhség  ölyve  bennünk. 
Kurrah.  Szép  mulatság  a  zene, 

ím,  egy#  régi  czimbalom. 
Berreh.  Én  egy  rozzant  hegedűnek 

Eégi  fáját  hordozom. 
Duzzog.  Három  a  szám  !  hangotokhoz 

Bodzasípomat  fuvom. 
Kurrah.  Csendesen!  mit  látok  ott? 

Berreh.  Mely  dicső  ág  a  kopáron! 

Kurrah.  Halljátok  tanácsomat. 

Készen  vár  reánk  a  szerencse, 
Csak  kezet  kell  nyújtanunk. 
Berreh,  Duzzog.  Halljuk,  halljuk. 
Kurrah.  A  fa  ott 

Egy  tündérnek  égi  fája, 
S  a  ki  azt  körmével  vájja, 
Az  Mirigy,  a  vén  gonosz, 
Rajta  menjünk,  megkötözzük, 
Hárskötéllel  összefűzzük, 
Hársfa  lyukba  czövekeljük ; 
Míg  világ  lesz  a  világ, 
Onnan  el  nem  szabadul. 

A  tündér  ezt  látni  fogja  ; 
S  végtelen  jutalmat  ád. 
Berreh,  Duzzog,  Úgy  van,  úgy  van,  s  úgy  legyen, 

Itt  teremjünk  hirtelen.  (El.) 
Mirigy.  Ág,  ki  hitvány  görbe  ág  vagy, 

Hol  pokolban  ágazál  el, 
Hogy  gyöködhöz  nem  jutok  ? 
Vagy  kívánod,  ezt  a  földet. 
Hogy  keresztül  vájjam  érted ! 
Megteszem!   (A  manók  rajta  mennek.) 
Kurrah.  Ha  meglehetne  ! 

Most  mozogj,  ha  tudsz,  zsivány. 
(Tünde  és  Ilma  távolról  látszanak.) 
Mirigy.  Hah  !  kiket  lát  itt  szemem  ? 

Átkozottak,  összetéplek. 
Berreh.  Nem  lehet ! 

Mirigy.  Megvakítlak. 

Duzzog.  Nem  lehet. 

Mirigy.  Bocsássatok, 

Vagy  hernyóvá  változtatlak, 
S   pille   lesz   belöletek.    (A  manók  kaozagnak.) 
Hah,  hogy  ugy  van!  nem  lehet. 
Kérni  kell  tán,  és  Ígérni, 
És  Ígértet  meg  nem  adni.  — 
Oldjatok  meg,  gyermekim. 
Kurrah.  Mondd  fiadnak  a  vizekben, 

A  ki  békát  fojtogat. 
Mirigy.  Maszlagot  nyelétek-e, 

Hogy  reám  dühültetek  ? 
Berreh.  Tán  nem  ösmerünk,  zsivány  ? 

Duzzog.  Jersze,  száradj  meg  a  fán. 

Mirigy.  Mely  bohóság  tőletek  ? 

E  fa,  látjátok,  magában 
Áll  előttünk,  elhagyatva: 
Mert  szerelmes  ültetőjét 
Mcgcsalám,  és  nem  jön  érte, 
Átokkal  néz  e  vidékre. 
S  mind  e  kincs  nekünk  marad. 
Én  tevém ;  de  osztozunk, 
Oldjatok  meg,  oldjatok  meg, 
És  felezve  osztozunk. 
Kurrah.  Új  csalással  súlyosodtál, 

Hogy  lepottyanj,  mint  a  vaczkor, 
S  végezd  undok  létedet, 
Jer,  kövess,  nincs  irgalom  : 
Hársfa  lyukban  fogsz  hüselni, 

Zárva,  fogva  mindörökre, 

S  élni,  míg  rossz  lelked  élhet  ; 

Jer,  ne  szólj,  mert  mind  hiába  ! 

Egyszer  szólj  csak  életedben, 

Ezred  évi  rejtekedben, 

Akkor  is  azt :  jaj  nekem  ! 

(A  manók  lmrczolják  Mirigyet.; 
Mirigy.  Éj   legyen  napfényetek, 

Méreg  minden  étketek  ; 

Mérges  harmat  hintse  meg, 

És  utálat  fózze  meg. 
Berréh.  Hadd  beszéljen,  míg  beszélhet, 

Ihizzog.  Hársfa  lyukban  majd  regélhet. 

Mirigy.  Nyomorogjon  lelketek. 

Béna  koldus  testetek, 

Mint  a  rossz  szekér  legyen  ; 

Fájjon  ülve,  fájjon  állva, 

Csikorogjon  ébren,  alva, 

És  ijeszszen  álmotokból. 

Legvidámabb  múlatástok, 

Fogcsikorgatás  legyen. 
Kurrah.  Jól  van,  jól,  öreg;  de  menjünk; 

Vagy  szorítsak  torkodon  ? 
Mirigy.  Jaj  nekem  ! 

Kurrah.  Hah,  csak  hogy  jajgatsz! 

Jöj  sietve,  és  ne  nyögj,  (El.) 

(Tünde  és  Ilma,  kik  eddig  rejtekben  állottak,  elöjünek.) 
Tü/nde.  Mit  kell  végre  hallanom  ! 

E  gonosznak  áldozatja 
Voltának  hát  üdveim  ? 
Most  gyanítom  csalait, 
S  borzadozva  nézek  vissza, 
Mint  ki  örvényt  lát  nyomában, 
Mellyen  átkelt,  szembehúnyva. 
Csongor,  ah  !  gyanúm  megölt 
Egy  lakót,  a  bizodalmat 
E  kebelben,  mely  hived ; 
Most  az  újra  éledez, 
S  éledése  több  öröm, 
Mint  birása  volt  előbb. 
S  Ej,  ki  nem  nagy  bűnömért 
Fényhazámból  számkivettél, 
S  kis  gyönyört  és  kéjt  Ígértél, 
Add  meg  őket,  s  nem  sóhajtok, 
Fogyhatatlan  évekért. 
(A  manók  visszajönek,  s  Tünde  előtt  térdre  borúinak.) 

Keljelek  fel,  barna  szolgák. 
Mindent  láttam  és  tudok. 
Keljetek  fel,  már  ezentúl 
Udvaromnak  népei, 
Gazdagon  jutalmaimmal, 
Bőven,  fényben  fogtok  élni. 
Kurrah.  Hála  érte,  hála  s  áldás  ! 

Berreh.  Mit  parancsolsz,  hogy  tegyünk? 

Duzzog.  Mit  kívánsz,  hogy  ne  tegyünk  V 

Tünde.  E  vidéken  rejtekezve, 

Vizsga  lesben  álljatok, 
És  ha  kit  látandatok, 
A  fatöben  megpihenni, 
Tartsátok  meg  itt  kötözve, 
S  jöjetek,  hírt  mondani,  ^ei.) 
Kurrah.  Teljesítve  lesz  parancsod,  (iimához.) 

S  lányasszonyka  meg  sem  állna  ? 
Vagy  nem  ösmer,  úgy-e  bár  ? 
Ilma.  Hát  ki  ösmer  téged,  undok  ? 

Kurrah.  A  ki  egykor  fenn  a  kertben, 

Balga  néven  nevezett, 
S  csókjával  megenyvezett. 
Ilma.  Hát  te  voltál  ?  meglehet. 

Ösmerem  lépésedet. 
Kurrah.  És,  ha  kérdenem  szabad, 

Mily  neműnek  ösmered  ? 
Ilma.  Sánta  voltál,  most  biczegsz. 

Kurrah.  Kedves  !  —  oh  hadd  illetem  meg 

Szép  ruhája  fodrait. 
Ilma.  Majd  letépem,  fúlj  meg  rajtok.  (ei.) 

Duzzog.  Vájjon  !  lássa  bár  az  ember, 

A  hernyóból  pille  lett, 
Berreh.  Ráröpült  a  csipkefára, 

S  pillangója  elveszett. 
Kurrah.         Mit  csevegtek?  kémekedve, 
Jertek,  álljunk  leshelyünkre  : 
A  jutalmak  napja  vár.  (El.) 
Csongor        íj;;,.    Meddig  égsz  még  e  kebelben, 
Mint  szorult  tűz  a  hegyekben, 
Oh,  beteg  sziv  régi  búja? 
Legrettentőbb  háborúd 
E  kebelt  még  meddig  dúlja? 
A  kivánság  elhagyott, 
Mely,  mint  rózsaajku  méh, 
Ült  gyönyörnek  kútfejénél ; 
Mely  keservim  éjjelébe, 

Szebb  jövőnek  küldte  féuyét, 
A  reménység  elhagyott; 
Csak  te  vagy  híí,  csak  te  vagy  társ, 
Szűnhetetlen  gyötrelem  ; 
Tél  a  szívnek,  tél  az  észnek 
Kétségb'ejtő  szerelem, 
Csak  te  nem  hagysz,  s  mint  sötét  por, 
Mint  felhő  a  vész  elöl, 
Hasztalan  fut  szüm  előled. 
(A  manók  leseikből  kirohannak,  s  megragadják.) 
Duzzog.  A  ki  lelked  van!  megállj. 

Berreh.  Meg  ne  motszanj. 

Csongor.  Hol  vagyok  ? 

Mely  szilaj  haug  zúg  fülembe  ? 
Oh  ebek,  hát  véretekkel 
Fessem  a  mezőt?  el  innen, 
Vagy  vasat  nyel  a  ki  bánt. 
Kurrah.  Ember,  add  meg  magadat. 

Éhen  vesztél  volna  úgy  is, 
Most  majd  fellógasztanak.  (Megkötözik.) 
Berreh.  Felmagasztalunk,  ne  búsulj. 

Duzzog.  Ej  !  tudom,  hogy  majd  lejönéi, 

Ha  szemedbe  pillant  a  dél. 
Kurrah.  Nem,  nem  !  jobb  ott  a  magasban, 

Szellő  hűti  talpait. 
Berreh.  Varjú  száll  a  homlokára. 

Duzzog.  Kár!    kár!  kár!  szemét  kivájja. 

Jó  éjszakát. 
Berreh.  Jó  éjszakát. 

Kurrah.  Nem  sokára  látjuk  egymást.  (A  manók  el.) 

Csongor.         Csongor!  erre  kell-e  jutnod, 
Hogy  szerencséd  alkonyán 
Pór  kezek  kötözzenek  meg, 
És  gúnyolják  sorsodat? 
Hát  vitézlő  karjaidnak 
Hol  maradt  el  pártfogása? 
Félni  nem  tudó  szivednek 
Győzhetetlen  bátorsága 
Hol  maradt  az  áruló  el, 
Pór  kezektói  hogy  ne  veszsz  el  ? 
Haj,  nem  ők  !  a  fájdalom, 
A  kegyetlen  ölyv,  s  a  bánat 
Győztek  engem,  s  kötve  tartják 
Rég  kifáradt  lelkemet. 
Hogy  romoljak  el,  mi  szükség 
Ellenimnek  összegyűlni  ? 

Ellensége  én  magamnak 

Többet  ártok,  mint  ölöim, 

Többet,  mint  a  várt  balál.  (Zene  távolról.) 

Hah  !  mi  ez  ?  mely  hangzatok, 

Mely  varázsos  zengemény  ? 

Mért  kelnek  ki  sírjaikból 

A  kívánat  és  remény  ? 

Mért  boronganak  szememben 

Boldog  álom  képei, 

S  mintha  lelkem  újra  élne, 

A  szereimnek  és  örömnek 

Várja  vendég  népeit. 

Engedek  már,  engedek, 

A  megrendült  idegeknek 

Nyugalom  kell  s  enyhület. 

Fájdalom  !  jó  éjszakát, 

Csongor  búcsút  mond  örökre, 

S  kedvesének  szép  szeméről 

És  gyönyörről  álmodik. 
(Lefekszik  a  fa  tövébe,  elszúnyad.  Tünde  s  a  manók  jönek.) 
Kurrah.  Nézd,  kegyelmes  asszonyom, 

Híveid  mit  cselekedtünk, 

Egy  zsiványt  itt  megkötöttünk. 
Tünde.  0  az,  ö  az  —  oh  örök  sors, 

Melly  örömdíjt  neveiéi  föl 

Annyi  búnak  kínain  !  (a  manókkoz.) 

Oldjátok  meg  ót  vigyázva, 

S  őrhelyére  mindenik 

Álljon  el,  míg  híva  nem  lesz, 

(A  manók  féloldják  Csongort,  s  elmennek.) 

Oh,  kit  e  szív  dobbanása 

Megjövendölt  vágyaimnak, 

Csongor,  itt  vagy,  karjaimtól 

Többé  el  nem  távozandó, 

Megkötöttek.  Csongor !  ah  nem 

Ily  kötélre  vagy  te  méltó. 

Lelkeinket  oldhatatlan 

És  szelídebb  láncz  köti. 

Még  is  e  virágfüzért, 

A  vadonnak  koszorúját, 

Vedd  s  viseld,  míg  visszatérek, 

És  nyugodjál ;  még  nem  illik 

Megzavarnom  álmodat. 

Több  gyönyörrel  várom  én  azt 

Földerítni !  még  nyugodjál, 

S  álmodd  boldogságomat.  (Indul.  Balga  Ilmát  hurezolva  jö.) 

Balga.  Hát  hitetlen  álnok  asszony, 

így  kell  futnod  a  világon. 
Mintha  férjed  már  nem  élne? 
Hányszor  éhezem  miattad, 
Hány  ezerszer  szomjúhoztam, 
Korhely,  hitszegő  teremtmény  ! 
És  te  —  ördög  tudja  jobban  — 
Addig  merre  sátoroztál, 
Hol  nevettél,  hol  mulattál  ? 
Özvegyasszony  képiben 
így  kell  csalnod  a  világot  ? 
Állj  meg,  s  valld  ki  bűnödet, 
Vagy  tudom,  hogy  addig  ütlek, 
Mig  gombóczczá  változol. 
Tünde.  Melly  időtlen  szóvitály  ez  ? 

Ilma.  Ah  !  segíts  meg  ;  a  kegyetlen 

Balga  megjött,  és  veréssel 
S  szidalommal  üdvözöl. 
Tünde.  (Balgához).  Vakmerő  !  bocsásd  el  őt. 

Balga  (Elbocsátja  Ilmát.)  lm,  kegyelmes  asszonyom  — 

Tünde.  És  te,  Ilma,  mit  határzál  ? 

Válaszsz  közte  és  közöttem, 
Mondd  el :  mégy-e,  vagy  maradsz  ? 
Ilma  (szünet  után).  Jobb  szeretném  mind  a  kettőt: 

Menni  is,  maradni  is. 
Tünde.  Ugy  legyen  hát.  Most  vonulj   el, 

Légy  hatalmas  férjeden, 
S  büntetésül  addig  hizlald, 
Mig  mozogni  s  enni  tud. 
Balga.  Ah  !  kegyelmes  asszonyom, 

Csókolom  kis  lábaidnak 
Legparányibb  ujjait. 
Tünde.  Sok  szerencsét !  —  Ilma,  tedd,  hogy 

Boldogságom  ünnepén 
Senki  itt  ne  háborítson.  (El.) 
Ilma.  Jer,  te  gyilkos. 

Balga.  Oh,  te  méz  ! 

Ilma.  Most  az  egyszer  megbocsátok, 

S  elfelejtem  a  pofont. 
Balga  (megöleli).    Oh  te  drága  oldalcsont. 

(Mindketten  el.  Kevés  idö  múlva  nagy  roppanással  egy  f'éuyes  palota 

emelkedik  a  tündérfa  ellenében.  Csongor  fölébred.) 
Csongor.        Hah  !  mi  bájra  ébredek  ? 
Mely  szokatlan  fény  ömöl  rám  ? 
A  lakatlan  bús  vadonból 
E  virágzó  tömkeleg ! 

Mily  szerencsés  változás  ez  ? 

Mit  jelent  e  rózsaláncz, 

Mely  lehabzik  vállaimról  ? 

S  e  gyönyörfa,  nielly  az   emlék 

Tükörével  a  mosolygó 

Múltba  visszaboldogít  ? 

Mit  jelent  a  fényalak  ott, 

Bámulandó  koronája 

A  kopárnak  ?  mindezek, 

Mely  hatalmas  kéz  csodái  ? 

És  valók- e  ?  vagy  talán 

A  hiú  lég  tüneményi, 

S  csúfolódnak  álmaimmal  ? 

(Tünde,  s  utána  hat  kisérö^cányi  jünek,  fátyolozva.) 

Mit  szemlélek  ?  mely  sereg 

Jő  a  fénylakból  elém? 

Es  ki  az,  ki  oly  dicsőn 

Jár  elől  a  szép  seregben  ? 

Mely  hatalmas  csillagoknak 

Fénye  jő  itt  eltakarva? 

Mért  remegnek  ízeim, 

S  mint  a  megrezzent  ideg 

Mért  ad  e  szív  kétesen 

Fájdalomnak  és  örömnek 

Egybetévedt  hangjait? 

Elborulok  e  helyen, 

Tisztelettel  elborulva, 

Lásson  ösmert  és  nem  ösmert, 

S  már  imádott  asszonyom. ( 
Tünde.  (egyedül  közelebb  jö).  Utas,  a  ki  e  magánynak 

Sérthetetlen  szent  határit 

Általhágni  nem  remegtél, 

Vakmerő  te,  szólj,  ki  vagy, 

Mellyik  tartomány  lakója, 

Mily  szüléknek  gyermeke? 
Csongor.         Haj  !  ne  kérdezd  honnomat ! 

Mely  csapongva  jár  az  égben, 

A  madárnak  fészke  van ; 

Melly  ijedve  fut  vadásztól, 

A  kis  őznek  völgy  ölében  . 

Nyugodalmas  berke  van  ; 

Mely  panaszszal  csörgedez 

A  kietlen  messzeségben, 

A  pataknak  medre  van  ; 

Még  a  hold  is,  a  mosolygó 

Fájdalommal  messze  bolygó, 

Végre  békés  hont  talál, 

Bérez  mögé  uyugonni  száll. 

Elhagyottabb  én  ezeknél, 

Ah,  én  hontalan  vagyok, 

S  a  szülék,  e  lét  adói 

Mennyi  kinnak,  gyötrelemnek, 

Szívemésztö  üldözetnek 

Szültek  átkos  gyermeket ! 
Tünde.  Vajha  sorsnak  üldözötté 

Elkerülted  voln'  e  tájt, 

S  most  ne  érne  itt  veszély. 

Én,  szánod  bár  és  barátod 

Annyi  búdnak  hallatára, 

Még  sem  irgalmazhatok  : 

Büntetésed  szabva  van  már 

Visszavonhatatlanul. 
Csongor.         Mondd  ki  bátran,  és  ne  késsél 

Megnyugtatni  lelkemet. 

Mondj  halált  rám,  s  ajkaidról 

Azt  öröm  lesz  elfogadnom. 
Tünde.  A  halál  nem  büntetése 

Annak,  a  ki  halni  vágy, 

Várj  egyébre,  s  óva  válaszsz, 

Mert  választanod  szabad  : 

„Vagy  bolyongnod  a  vadonban 

Kell  siralmas  végedig, 

Míg  csak  búnak  és  nyomornak 

Rajtad  kedve  telhetik. 

Ön  magadnak  üldözője 

Kór  eszednek  almival 

Futni  fogsz  és  czélt  nem  érni, 

Míg  reményed  oda  hal ; 

S  akkor  fájó  zsibbadásban 

Unalomtól  betegen 

Hamvadozni  fogsz  sötétül, 

Mint  csillag  mely  lemegyen. 

A  ridegség  s  elhagyottság 

Lesznek  néma  társaid, 

A  szív  többé  nem  vigasztal, 

És  az  ész  megszomorít  — " 
Csongor.         Szűnj  meg,  szűnj  meg,  és  ne  mondd  el 

Régi  szenvedésimet. 

A  ridegség  s  elhagyottság 

Voltak  úti  társaim, 

Vagy  ha  ők  nem,  üldözőim 

Válhatatlan  kínaim. 

Már  e  hüntetést  kiállani, 
E  tovább  eltürhetetlent : 
Mondj  más  sorsot,  mondj  halált  rám, 
S  esküszöm,  nem  mondok  ellent. 
Tünde.  Ám,  ha  ea  nem  volna  tetsző, 

S  büntetésnek  sanyarú, 
Halld  meg,  egy  más  sorsod  is  vár, 
Nem  kevésbbé  szomorú  : 
E  virágos  csendligetben 
A  szerelem  hív  ölében, 
Mint  a  halmok  csermelyének, 
Gyöngyvirággal  koszorúzva, 
Víg  dalokkal  hangadozva, 
Kell  lefolyni  életednek. 
HU  kebelnek  dobogása 
Lesz  bölcsője  álmaidnak, 
Hév  ajaknak  csókadása 
Megfejtője  vágyaidnak. 
A  gyönyörrel  fogsz  fekünni, 
A  gyönyörrel  ébredezni. 
S  elmúlt  napjaid  keserve, 
Boldogságba  eltemetve, 
Mint  regében  o  csoda 
Vissza  fog  mosolygani, 
S  több  örömnek  lesz  oka. 
Nézz  körűi,  s  ha  tartja  kedved, 
E  gyönyörfa  és  ama  lak 
Bús  viránynak  mezején 
Mind  reád  vár,  mint  sajátod, 
S  boldog  alkotójok  —  én. 

(Hirtelen  félrevonja  fátyolát.) 
Csongor.         Tünde  !  —  ah,  vagy  még  ne  higyjem 
A  csalóka  tüneményt, 
E  szavaknak,  e  szemeknek  V 
Jaj,  ha  még  is  álmodom ! 
Nem,  nem,  e  szem  és  az  arcz, 
E  kar  és  a  rózsaujjak, 
E  sugárból  alkotott  test, 
És  e  minden  oly  dicsőén 
Egy  tökélybe  összetéve, 
Nem  lehet  más,  nem  lehet  több  •, 
Egy  van  ily  kép  mindörökké, 
S  csalhatatlanul  való. 
Tünde,  Tünde,  ah,  te  vagy  ! 
S  annyi  szenvedés  után 
Nyugszom  égi  kebleden  ! 

Sírok  égi  kebleden  !    (Megöleli.) 

S  szívom  istenajkaiának 

Halhatatlan  csókjait. 
Tünde.  t  Csongor,  ah,  elfárad  a  szó, 

És  az  ész  elégtelen 

Elgondolni,  elbeszélni, 

A  mit  e  megfáradott  szív 

Erez  és  tixd,  sejt  s  óhajt. 

Jer  nyugodjál  e  karok  közt, 

S  hagyj  nyugonnom  karjaid  közt 

Háboríthatatlanul 

így  fogunk  mi  csendben  élni, 

S  a  bajoktól  messze  lenni; 

Hagyd  virágzó  ajkaidnak 

Rám  omolni  csókjait, 

És  fogadd  el  ajkaimnak 

Szívből  áradt  válaszit, 

Megzavarhatatlanúl 

így  fogunk  mi  kéjben  élni. 

S   a  világgal  nem  cserélni. 
(A  kisérö  leánykák  miucl  inkább  el%-onulnak,  mig  utóbb    nem  látszanak. 
Azonban  az  arany  alma  hull,  s  messziről  imez  ének  hallatik  :) 

Éjfél  van,  az  éj  rideg  és  szomorú, 
Gyászosra  hanyatlik  az  égi  ború: 
Jőj,  kedves,  örülni  az  éjbe  velem, 
Ébren  maga  van  csak  az  egy  szerelem. 

ELSŐ  FELVONÁS. 

(Zágony  háza.) 
Szilágy  és  Jolán. 

Jolán.       Hiába,  kedves,  mely  ház  ajtaját 

Keményszívű  fukarság  zárta  el, 

Annak  csak  egy,  csak  gyémánt  kulcsa  van. 

Fáj   mondanom  ;  de  agg  apám  szive 

Egy  illyen  ház.  mely  mostohán  lezár 

Minden  szerencsét,  melynek  küszöbén 

Reményeink  bájtükre  megtörik, 

S  ezer  darabban  rémeket  mutat: 

Mind  bús  jövendőnk  gyászos  képeit. 

Hiába  vínod  öt  lágy  kérelemmel, 

Az  csak  haragját  rögzi  ellened ; 

Hiában  a  jövendő  napjait 

Fel-felruháznod  új  reményeiddel : 

Csak  megvetését  nyerted  általa. 

Kincs,  kincs,  az,  melylyel  ébred,  álmodik, 

S  megfoghatatlan  szomjában  felejti, 

Hogy  háza  ekkép  vég  ínségre  jut. 

így  tölt  el  vágyban  évet  év  után, 

S  tatárnak  inkább,  mint  értéktelennek 

Szegény  Jolánt  od'   adták  volna  már, 

Ha  szíve  rajta  megszakadna  is. 
Szilágy.     A  mit  busítót  és  gonoszt  tudál, 

Elmondtad ;  immár  azt  hagyd  értenem, 

S  világosan :  mit  kelljen  tenni  most, 

Vagy  inkább,  mit  kívánsz,  hogy  én  tegyek ; 

Mert  így  maradnom  nem  lehet  —  pokol  ! 
Jolán.       Épen  az,  a  mi  aggódásba  ejt: 

Tanácsot  adni  s  venni  nem  tudok. 
Szilágy.     Ha  úgy  akarnád,  mint  én,  messze  volnánk, 
S  a  gond  utánunk,  mint  a  sánta  eb, 
Hiába  marná  a  meghűlt  nyomot. 
Jolán.       Nem,  jó  Szilágy,  azt  nem  kívánhatod. 
Szilágy.     Mit  hát,  az  isten  szent  nevére,  mit  ?  (Szünet  után.) 
Mint  gondolod,  ha  ezt  a  frigykötést, 
Mely  téged  engem  kínnal  fogva  tart. 
Elbontanók  és  lennénk  szabadok  ? 
Jolán.       Mi  ez,  Szilágy,  mely  kérdéssel  gyötörsz? 
S  ez  a  szokatlan  láng  mért  arczodon  ? 

Szilágy.     Felelj  csak  arra,  a  mit  kérdezek. 

Jolán.       De  így,  Szilágy  így  nem  felelhetek. 
Hogy  szóltam,  csendesebbnek  hittelek  ; 
Most  látom,  a  tüz,  mely  szemedben  ég, 
Csak  rejtve  volt ;  de  benned  dúla  már. 
Az  Istenért,  szólj,  mit  határozál  ? 

Szilágy.     Azt  megtudod  még  jókor ;  most  felelj  : 
A  frigy  közöttünk  megmaradjon-e, 
Melyet  szülődnek  sírján  esküvénk, 
Vagy  — 

Jolán.  Csillapodjál,  aztán  felelek. 

Szilágy.      Jolán,  ha  még  szeretsz,  s  a  nőszokásként 
Nem  báb  szerelmed  és  nem  tréfaság, 
Nem  játszi  hullám  véred   torlatán, 
Mely  változik,  miként  a  vér  kereng : 
Azon  napokra,  kikben  még  reméltünk, 
Azon  boszúra,  melly  ér  hitszeget, 
Könyörgök,  kényszerítlek,  szólj,  beszélj, 
S  őszinte  légy,  mert  Isten  a  tanú. 

Jolán.       Szilágy,  valóban,  azt  nem  érdemeltem, 
Hogy  így  szorongass,  és  így  elijeszsz  ; 
Hiszen  ma  oly  vad,  ollyan  szörnyű  vagy. 
Milylyé  lehetni  nem  képzeltelek. 
De  már,  ha  arra  emlékeztetél, 
Mit  borzadással  tart  titkúl  szívem, 
Ámbár  tudom,  hogy  rosszkor,  elbeszélem, 
Szövetségünkről  a  mit  gondolok. 
Tudod,  Szilágy,  hogy  az  nem  jó  lehet. 

Szilágy.     Valóban,  azt  már  én  is  hinni  kezdem. 

Jolán.       Ha  áttekintem  elmúlt  napjainkat, 
Kemény  atyámnak  őr  tilalmait. 
Parányi  kéj  közt  annyi  szenvedést, 
Oly  mondhatatlan  lelki  kínokat: 
S  hogyan  gyötörjük  egymást  hasztalan, 
S  találkozásunk  millyen  keserű, 
Mert  a  reménytől  távolabb  esünk, 
Minél  gyakortább  összejuthatánk  : 
Mindezt,  ha  megtekintem,  úgy  hiszem, 
Gyötrelmeimben  úgy  kell  hinnem  :  ott  fenn 
Nincs  áldva  frigyünk. 

Szilágy.  Úgy  van,  áldva  nincs  ! 

Jolán.       Azért  tanácsosb  oly  találkozást, 

Mely  kínt  szerez  csak  és  nem  nyújt  reményt, 
Bár  mily  nehéz  is,  megszüntetni  most, 
S  időtől  várni  a  baj   orvosát. 

Szilágy.    Oh  ez  dicső,  felséges  gondolat ! 

Jolán.       Te  csúfolódol  ?  szánj  inkább,  ha  rám  nézsz. 
Te  a  világban  járhatsz  tétova, 
Mulathatsz  társaid  közt  — 

Szilágy.  Oh  igen, 

Csak  meg  ne  hallják  fogcsikorgatásom. 

Jolán,       Neked  vadászat,  helyváltoztatás, 

S  a  férfiak  szép  kincse,  a  szabadság  — 

Szilágy.    Melynek  szerelem  törte  szárnyait  — 

Jolán.       És  minden,  a  mi  ahhoz  kötve  van, 
Pótlékot  adnak  társaságomért : 
De  én  lekötve,  mint  elátkozott 
Várában  a  gonosznak  szelleme, 
Itt  ülök,  egy  mogorva,  bús  öregnek 
Aggságait  hallgatni  kénytelen, 
S  tisztelni  tartozó  öt,  mert  atyám. 
S  ha  elmaradsz,  nincs  semmim,  semmim,  Endre 
Elö  alakban  holt,  temetett  vagyok. 

Szilágy.  S  még  is  Jolán,  még  is  távozzam  el  ? 

S  ha  jó  időig  elmaradtam  innen  ? 

Jolán.  Atyám  szelídebb  lesz  talán  irántam. 

Szilágy.  Oh,  már  e  kímélettel  tartozom. 

Jolán.  S  azonban  a  szerencse  felsegít, 

Ha  a  Szerencsét  jobban  keresed. 

Szi) 'ágy.  Igen,  ha  felsegít,  s  én  megjövök 

És  itt  talállak  Vári  karja  közt, 
A  gaz,  de  pénzes  Vári  karja  közt, 
Kit  senki  sem  tud,  honnan  jött  ide   — 
Halványodol,  lány  ?  nemde  eltaláltam  ? 
Oh,  most  megértem  már  beszédidet. 
S  szent  Isten  !  én  jutottam  ennyire  ! 
Ezért  adám  el  ifjúságomat, 
Ezért  kötém  le  délezeg  lelkemet, 
És  számkiűzve  álom-  s  nyugalomtól 
Ezért  csikorgók  mint  a  rossz  szekér, 
Melyet  nyomornak  terhel  bútora ; 
S  ezért  vagyok  hü  minden  gondolattal, 
S  egyébre  bennem  nincs  is  gondolat, 
Ezért  kivüle  nincsem  életem, 
És  életemnek  gondja,  mint  csak  ő, 
Hogy  végre  illyen  csúfosan  csalódjam  ! 
Ledér  teremtmény  a  leány  neve, 
S  a  férfiaknak  átok,  hogy  szerencsét 
Alkhatni  vélnek  lenge  szíveken, 
Melyekben  a  hitlenség  fészke  van. 

Jolán.        Boldogtalan  !  hát  kell-e  még  ez  is, 

Hogy   annyi  kínt  e  legfőbből   tetézz, 

Hogy  felriaszd  a  féltés  ördögét  ? 
Szilágy.     Tagadd  tehát,  tagadd,  ha  merheted, 

Tagadd,  ha  annyi  lelked  van  ! 
Jolán.  Szilágy, 

Nem  szóltam  eddig  ;  mert  kiméltelek. 
Szilágy.     Oh,  azt  ne  mondd,  csak  e  rovásra  ne, 

Akárhogy  inkább,  így  ne  mentsd  magad. 
Jolán.        Uj  kínomat  titkoltam,  hogy  te  is 

Velem  ne  szenvedj,  majd  ha  megtudod. 
Szilágy.     Ha  megtudom  !  s  hajh,  úgy  van,  mint  tudom. 

S  vigasztalás  ez  hallgatásodért, 

Hogy  úgy  van,  a  mint  végre  megtudnám! 
Jolán.        Igaztalan,  szivetlen  férfi  te, 

Hogy  így  gyötörsz  gyötröttet  annyikép  ; 

De  látja  Isten,  bűntelen  vagyok. 
Szilágy.     Ha  szinte  jobbot  adsz  is  Várinak. 
Jolán.       Nem  azt,  Szilágy,  azt  nem  fogok  soha. 
Szilágy.     De  még  is  öt  megbiztatád  vele? 
Jolán.        Ha  jó  vagy,   ollyat  hinned  sem  szabad, 
Szilágy.     Hát  csalfa  hír  az,  mellyet  én  tudok? 

Jolán,  te  ötét  meg  nem  biztatád? 
Jolán.        Mióta  van,  hogy  nem  hiszesz  szavamnak  ? 

Még  egyszer  mondom,  s  végszer:  nem! 
Szilágy.  Jolán ! 

Te  megbocsátasz,  úgy-e  meg,  nekem  ? 
Jolán.        Szegény  Szilágy  ! 
Szilágy.  Hogy  oly  méltatlanul 

Kétségeimmel  bántam  lelkedet, 

Hogy  úgy  jövök,  mint  gyötrő  angyalod, 

S  öröm  hozója  nem  vagyok  soha, 

Te  megbocsátsz,  jó  lélek,  úgy-e,  meg? 

Oh,  én  kimondhatatlant  szenvedek, 

S  kín  szólt  belőlem,  hogy  bántottalak. 
Jolán.        Feledd  azt,  kedves,  én  már  nem  tudom. 
Szilágy.     Te  mindig  oly  szelíd,  oly  jó  valál. 
Jolán.        Oh  Endre,  ha  még  mink  is  elleneskedünk, 

Ki  lesz  barátunk  a  nagy  ég  alatt  ? 

Légy  nyugton,  édesem  ;  bár  elszakaszt 

Atyám  tilalma  tőled,  nincs  hatalma, 

Hogy  kényszerítsen  más  kezét  fogadnom  : 

Hacsak  tiéd  nem,  másé  nem  leszek. 
Szilágy.     Jolán,  Jolán,  te  édes  ajkú  jós  ! 

Az  ég  megáld  ily  szép  hűségedért. 
Jolán.        És  látogass  meg,   Endre,   többször  is, 

Ne  hallgass  arra,,   mit  most  csevegek  : 

Vörösmarty  összes  költ.  II.  köt. 

Hiszen,  szivemnek  ellenére  szóltam. 

Szegény  Jolánt,  ne  hagyd  el  így  magát ; 

Egyedül  atyámnak  fusd  tekintetét ; 

De  less  időt,  és  jőj,  ha  távozik, 

Siralmat  ont  bár  jöttöd  s  távozásod  ; 

De  ollyan  az,  mint  jóltevő  eső, 

Melytől  megenyhül  a  lángszomjú  föld. 
Szilágy.     Nem  angyal,  így  nem  gyötrelek  tovább, 

Látnom  naponként  szenvedésedet, 

És  nem  segítnem  rajta,  kázhozat, 

Mely  e  kebelnek  kínját  százszorozza. 

Nem,  a  szerelmet  sassá  nem  teszem, 

Hogy  sziveinket  marja  untalan : 

Csak  azt  kívántam,  a  mit  már  tudok. 

Kincscsel  jövök,  ha  még  egyszer  jövök, 

Habár  pokollal  volna  is  határos, 

Felvájom  azt  a  bérezek  mélyiből ; 

S  ha  a  nagy  éghez  van  bűvölve  fenn, 

Letépem  azt  a  csillagok  közöl. 

Én  sem  hiába  hallgaték  regét, 

Én  nem  hiába  jártam   a  hegyet  ; 

Minden  zugát  nem  ingyen  ösmerem. 

Tudom,  hol  a  kút,  a  pokolkapu, 

És  a  törött  kád  szirté  ;  mindezekhez 

Kincset  rakának  hajdan  őseink. 

S  a  kincs  leszállott,  mint  a  múlt  idő, 

És  senki  eddig  föl  nem  vette  még. 

De  én  magamnak  ott  verek  tanyát ; 

Ott  élek,  mint  szerelmi  remete, 

S  az  Isten  földét  addig  forgatom, 

Míg  föl  nem  adja,  a  mi  rejtve  van  ; 

Vagy  én  is  a  kövekhez  fekszem  ott, 

S  örökre  kincsről,  rólad  álmodom. 

Isten  veled  most !  ott  közéig  atyád, 

S  a  csákányt  hozza  fáradt  vállain. 

Ugy,  úgy  fogok  majd  én  is  járni  ott, 

S  tán  boldogabb,  ha  jól  imádkozol. 
Jolán.       Ah  Endre,  mit  beszélsz  az  Istenért ! 

Gondolj   atyámra,  nézd  meg  a  nyomort, 

Melyet  magára  és  reám  hozott ; 

Ha  ez  csekély,  úgy  nincs  mit  szólanom. 

Akkor  barátom  nem  lesz  a  világon 

Búmon  kívül,  mely  végre  eltemet. 
Szilágy t    (félre).    Mit  szóltam  gondolatlan?  —  Légy  nyugott 

Ábrándom  elragadt.  Ne  hidd,  Jolán, 

Hogy,  a  mit  szóltam,  tenni  szándokom. 

Ah,  jól  tudom,  hogy  a  föld  háládatlan : 

Nem  annak  ád  termést,  ki  míveli ; 

Nem  annak  ád  kincset,  ki  benne  túr, 

Nem  annak  ád  nyugtot,  ki  fáradott. 

S  ha  keblén  a  szegény  nyugonni  vágy, 

Megrázkódik,  hogy  felriaszsza  öt. 

S  kopogj  be  bár  rémséges  ajtaján, 

Ha  csüggedésed  bús  árnyéka  hajt, 

Meg  nem  nyilandik  fáradt  csontjaidnak  ; 

De  légy  rokon,  barát,  vagy  szerető, 

Váratlanul  lesülyed  lábaidnál, 

Vagy  elnyelendi,  a  kit  szeretél. 

Más  mód,  merészebb  az,  mit  gondolok, 

Mely  egy  vetéssel  gazdaggá  teszen, 

S  ha  nem,  nyugalmat  ád.  De  mái- 
Nem  késhetem  5  mert  a  kaján  szeme, 

Ha  itt  talál,  új  kínt  szerez  neked. 

Nézz  jól  szemembe,  és  megemlegess, 

Ha  egykorig  nem  látnál.  (El.) 
Jolán.  f  Endre,  Endre, 

így  hagysz-e  el,  s  ily  félem  között?  — 

Már  elsuhant,  s  ki  tudja,  látom-e  ? 
(Leül  s  elfedi  arczait.  Zágony  köhécselve  jö,  s  ásó  szereit 
egy  sarokba  leteszi.) 

Zágony.         Még  egy  nap,  s  Béla  kincse  fenn  vagyon, 

A  drága  kincs,  melyet  tar  kő  megé 

Futásakor  letett  az  üldözött. 

S  fölvenni  nem  tudák  :  mert  hétszeres 

Átokkal  ült  rá  a  rőt  morkoláb. 

De  a  javos  könyv,  melynek  hátradőlt 

Arany  betűkkel  írtak  lapjai, 

Arany  szegettel  fénylők  szélei, 

Azt  mondja  :   „hét  évet,  hét  hónapot, 

És  hét  napot  ki  ás  a  tar  kövön, 

Az  felveendő  Béla  kincseit." 

S  hét  éve  múlt  és  hét  hónapja  már, 

Hogy  túrom  a  föld  átok-zárta  kérgét, 

És  a  napok  végsője  itt  vagyon, 

Holnap  kezemben  a  világi  kincs, 

S  dúsabb  leszek,  mint  —  hah,  de  hol  vagyok  ? 

Hol  vagy  te  rossz  leány  ?  hol  rejtezel, 

Te  napjaimnak  súlya! 
Jolán.  Ah  atyám  ! 

Hisz  én  nem  vétek  semmit  is  neked. 
Zágony.         Nem  vétesz  ?  oh,  azt  én  jobban  tudom. 

Nem  vétek  a  fejesség,  úgy-e  nem  V 

7* 

En  mint  óhajtom  boldogságodat, 

És  napjaim  nyugalmát,  s  dús,  deli 

Férjet  hozok,  dőlt  házam  támaszát, 

S  te  báb,  te  kényes  czifraság,  daczolsz 

És  elveted  sárként  a  vőlegényt, 

Hitvány  virághoz  nyúlsz  gyümölcs  helyett, 

Koldúsfiúnak  adsz  kezet,   s  szivet, 

Kinek  csak  az  az  egy  istenadta  lelke  van, 

Ki  egy  sóhajtást  sem  tud  megfizetni. 

Ahá  !  hogy  illyen  gyermek  is  vagyon ! 

S  mikor  jövök  megtörten,  lankadottan, 

Mutatsz-e  víg,  derült  ábrázatot, 

Hogy  felviduljak  fáradásimért? 

Nem  !  sírt  szemekkel  jösz  apád  elé, 

Hogy  agg  fejemnek  még  több  bút  okozz. 

Hadd  lássalak!  hah,  ismét  könyben  ázál. 

Tán  rég  nem  láttad  azt  a  szép  madárt  ? 

Rég  nem  panaszlál  ellenem  neki, 

S  ő  hogy  vidítson,  rég  nem  átkozódott, 

S  nem  biztatott,  hogy  asszonynyá  teszen  ? 
Jolán.       Atyám,  az  Istenért !  ha  én  hibáztam  ; 

De  illyen  vádat  ő  nem  érdemel. 
Zágony.    Ne  szólj,  ne  szólj  :  mert  őrületbe  hozsz. 

Adj   enni !  —  vagy  talán  ne  adj,  hiszen 

Egy  éjjel  étlen  el  nem  vész  az  ember. 

S  aztán  te  arról  nem  gondoskodói, 

Mert  más  van,  a  mi  birja  gondodat. 

Nem,  semmi  sem  kell !  Hagyj  nyugonni  s  menj  ! 
Jolán.       Oh  nem,  ne  hajts  el  így,  atyám,  magadtól, 

Hiszen  naponként  csökken  s  vész  erőd. 
Zágony.    Oh,  azt  te  nem  bánnád  olyan  nagyon. 
Jolán         (magában).     Ah,  jaj  nekem  !  mint  érdemeltem  ezt? 

Tudtam,  hogy  elfáradva  jösz  haza, 

S  im,  egy  kis  estebédre  vártalak, 

S  felhoztam  a  bort,  melyet  Vári  küldött. 
Zágony       (csillapodva).  Ugyan?  —  no  lássak,  mid  van. 
Jolán  (az  asztalhoz  megy,  s  egy  pár  tálat  feltakar).    Itt   atyám. 

Zágony.     Milyen  pazarlás.  Átok  és  halál ! 
Jolán.        Ne  légy  magadhoz  oly  kemény,  atyám  : 

Van,  a  miből  eléldegélhetünk. 
Zágony.    De  ez  zabálás,  duska  !  —  és  ma  van, 

Ma  bőven  is  van,  holnap  koplalunk. 

Oh,  én  hiába  aggok  és  tűnődöm  : 

Vén  napjaimra  tönkre  tétetem. 
Jolán.        S  aztán  atyámnak  születése  napja 

Holnap  vagyon  :  de  holnap  sem  leszen  honn  ; 

Azért  kívántam  még  ma  tartani: 

Atyám,  az  Isten  éltessen  soká  ! 
Zágony.    Mit  mondasz?   —  Úgy  van,  holnap  a  heted  nap 

És  születésem  napja  !  —  Jól  vagyon. 

Adj  széket ;  úgy  van,  úgy  van,  a  heted  nap.    (Leül.) 

Ah,  összeroskadok.  Vén  csontjaim  ! 

Csak  holnapig  még  el  ne  hulljatok.  — 

Adj  bort  inkább,  add  azt  a  bort  ide. 

És  holnap  születésem  napja  van.  —  Jolán, 

Te  nem  voltál  rossz  gyermek,  nem,  hiszen 

Anyádra  üttél  s  az  jó  volt,  szegény. 

Csak  azt  ne  látnám,  hogy  te  sírsz,  leány ! 
Jolán.       Atyán,  feledd,  ha  megbántottalak, 

Ezen  napért  feledd  és  megbocsáss. 

S  légy  oly  szíves,  nyúlj   étkeimhez  is  ; 

Neked  valának  szánva :  meg  ne  vesd. 
Zágony.     Oh  nem,  leány,  megvetni  nem  fogom.  (Kezd  enni.) 

Te  jó  sütő  vagy.   Mint  kis  gyermeket 

Taníta  még  anyád,  a  boldogult. 

S   te  jól   tanultál,    értesz   a   dologhoz.    (Hirtelen  fölkél.) 

De  sírsz,  leány,  te  sírsz  és  hervadozsz, 

És  ifjúságod  búban  hamvad  el. 
Jolán.       Szent  Isten  !  merre  most  e  kín  elól  ? 
Zágony.     S  mikor  könyezni  látlak   s  hervadozni, 

Akkor  megátkozom,  hogy  születem, 

Meg,  hogy  születtél  gyermekem,  ki  vagy  ! 
Jolán.       Az  Istenéit,  atyám  ! 
Zágony  (ieüi)).  De  jól  vagyon. 

Holnap  van  a  heted  nap,  s  meglehet, 

Érted,  Jolán  ?  az  könnyen  meglehet, 

Hogy  sírni  nem  fogunk.  —  Adj  bort  ide, 

Hol  a  borod,  ki  küldte  ezt  neked, 

Hogy  is  mondád,  szólj. 
Jolán.  Vári. 

Zágony.  Vári-e  ? 

Nem,  most  nem,  ebből  inni  nem  fogunk. 

Tudd  meg,  leány,  e  jószág,  mellyen  itt 
Szegényül  tengünk,  mellyen  agg  fejem 

Letenni  véltem  őseim  porához, 

Mihelyt  akarja,  a  dús  Várié. 

Nem  tudtam  eddig,  ám  de  úgy  vagyon  : 

írást  mutat,  s  azt  mondják,  van  joga. 

Még  is  ma  e  borból  nem  ihatom, 

Ugy  tetszik,  mintha  tenger  volna,  mély, 

Mint  a  halál  örvénye,  mellyen  a 

Reménytelennek   gondolatja  csügg.  (Kivül  zaj  hallik). 

Nem  holnapig.  —  Ki  az,  ki  vagy,  felelj. 
(Vári  szembetűnő  zavarodással  hirtelen  bejö,  s  nyugtalanul  körültekin 

Hah,  Vári!  vagy  csalódnak  szemeim? 
Vári.         Zágony,  megengedj,  én  vagyok.  —  Vadászat 

Késleltetett,  az  erdőn,  s  bármiért 

El  nem  mulatnám,  hogy  meglássalak, 

Midőn  lakodhoz  ily  közel  juték. 
Zágony.    Köszönjük  a  hű  ránk  emlékezést. 
Vári  (folyvást  zavarban). 

Későcske  van  ;  de  nem  késem  soká. 
Zágony.    Az  semmi  baj,  tégy  úgy,  mint  honn  ha  vagy  ; 

Pihend  ki  Dalunk  fáradásidat. 
Vári.        Ha  engeded,  letenném  e  gúnyát. 

Mely  hajnal  óta  nyomja  vállamat. 
(Felső  ruháját  egy  zugba  veti.) 
Zágony    (magában).    Ez  embert  én  ma  meg  nem  ösmerem. 
Jolán       (magában).  Ah,  mily  vad,  milly  ijesztő  ember  ez. 
Vári.         Mióta  lelkem  nyugta  elhagyott, 

Csak  a  vadászat  tölti  kedvemet : 

Abban  van  éltem  minden  öröme. 
Zágony.     És  abban  oly  erősnek  tártától, 

Hogy  messze  földön  lelni  párodat. 
Vári.         Megvallom,  értem  mesterségemet ; 

De  még  is  a  sebzett  vad  én  vagyok, 

És  űzni  látszván,  vérig  űzetem, 

Mert  üldözőmben  nincs  több  irgalom, 

Mint  a  repülő  ónban,  mely  talál. 
Zágony.    Tréfálsz,  uram ;  de  légy  nyugodt ;  idővel 

Derűre  változik  még  a  ború. 

Foglalj  helyet,  mint  látom  fáradott  vagy  ; 

Pihenj  ki  nálunk. 
(Kivül  zaj  hallik,  melyre  Vári  nagy  nyugtalansággal  ügyel.) 

Ez  nem  ért  ma  szót. 
Vári      t     (eszmélve  magában). 

Úgy  tetszik,  megkínált.  —  Ah,  engedelmet ! 

(Leült  a  teritett  asztalhoz.) 

Vadászgyomor  nem  vár  kinálgatást. 
Zágony     (csodálkozva  félre). 

Valóban  ?  —  már  csak  hozzá  kell  szegődnöm. 

Megfoghatatlan !  (Leül.) 
Vári  (félre).    így  nem  sejtenek  rám. 

(Poharat  tölt,  s  Jolánra  köszönti.) 

Kedves  kisasszony,  engedd,  e  pohárt 

Ürítnem  érted  s  boldogságodért, 

Melyet,  szivemből,  tartandót  óhajtok. 

Bár  mindaz,  a  mi  választ  két  szivet, 

Gyanú  s  okatlan  idegenkedés, 

Ezen  pohárba  volna  fojtva  most, 

Felhajtanám  azt,  bár  mily  keserű, 

Csakhogy  kegyedhez  jussak  közelebb. 
Jolán.       Köszönöm  ;  de  arra  méltatlan  vagyok. 
(Az  alatt  Szilágy  kivül  jö  s  midőn  Vái'ifc  megpillantja,    hirtelen  megáll.) 

Szilágy       (Várinak  fordultan  magában). 

Hah  !  hogy  te  volnál  a  futó  zsivány, 

S  e  kard  kezemben  hóhérpallosod. 
Vári  (magában).  Nem  távozom,  ha  ön  bajomra  is  ; 

Gyanútalan,  már  nem  távozhatom. 
Zágony.    Mit  látok  ?  Hallod,  vakmerő  fiú  ! 

De  nem,  nem  így  kell.  Hallod  jó  legény  — 
Jolán.        Oh  Istenem,  mi  vésznek  napja  ez  ? 
Szilágy.     Zágony,  megengedj,  önkényt  nem  jövék  ; 

Mert  jól  tudom,  jól  érzem,  hogy  gyűlölsz. 

De  kénytelenség  hajta ;  emberi 

Tisztből  kereslek  most  fel  — 
Zágony.  •         Hagyjuk  azt ; 

Térj  a  dologra. 
Szilágy.  Mint  parancsolod. 

Vásárosok  ménének  erre  át, 

A  bérezi  ösvényt,  mint  kurtább  utat 

Választa,  hogy  hamarb  eljussanak 

Czéljok  helyéhez.  S  ím,  egy  gaz  csoport, 
(Vári  növekedő  nyugtalansággal  fölkél.) 

Haramja  nép  rajtok  megy,  s  pénzöket, 

Azt  a  keserves  és  szűk  munkabért, 

Melyért  szegények  vérrel  izzadának, 

Fölkéri  tőlök  fegyveres  kezekkel, 

A  fegyveretlen  néptől :  és  ezek 

Már  engedők,  kis  gyüjteményöket 

Halomra  rakták,  akkor  —  akkor  én 

Előjövék.  — 
Vári  (kitörő  haraggal).    Hah,   átkozott  fiú  ! 

(Mindnyájan  rá  bámulnak.) 
Szilágy.     Uram  ? 
Vári     t     (magát  igazítva).  A  hitvány  gaz  csoport ! 

És  nem  zavartad  őket  poklokig? 

Miért  veled,  melletted  nem  valék ! 

Nem  tetted  a  gaznépet  semmivé  ? 
Szilágy.     Megtettem,  a  mi  telt.  A  gazcsoport 

Talán  gyanítva,  többen  is  vagyunk, 

Futásnak  indult  és  elszéledett. 
Vári  (félre).   Hah,  ródd  fel  ezt,  ezért  még  számot  adsz. 

Jolán         (félre).    Oh,  Endre,  Endre,   vakmeröködöl. 

De  nem  szabad  vádolnom  tettedéi 
Zágony.  S  végtére  is  mi  baj  hozott  ide  ? 
Szilágy.     Légy  tííredelmes,  végzem  a  mesét. 

Hogy  a  szegény  nép  vérszemet  kapott 

Üldözni  kezdtük  a  zsiványokat, 

S  csaknem  lenyomtunk  egy  rideg  futót, 

Midőn  az  itt  hallatlan  vakmerőn 

A  vízmosáson  által  ugratott, 

S  lakodba  menté  'úgy  látszék  magát. 
Zágony.  S  ha  még  is  itten  nem  találkozik  ? 
Szilágy.    Akkor  tovább  kell  mennem,  megbocsáss, 

Ha  tán  zavartam  házi  csendedet. 
Zágony.    Egyedül  vagyunk,   mint  látod  :   én,   leányom, 

És  Vári  szomszéd  és  jóakarónk. 
Szilágy      (magában).  Kételkedem  ;  de  hallgatok  s  megyek. 
Vári.         S  a  vakmerő,  ki  méltatlan  gyanút 

Csak  fél  szemével  hárit  is  reám, 

Meg  fog  lakolni,  meg,  keservesen. 

Becsületemben  csorbát  nem  tűrök. 

E' házat,  a  ki  bántja,  engem  bánt. 
Szilágy.     A  mit  beszélsz,  nem  vártam  hallani, 

Mert  hogy  beszéld,  nem  adtam  rá  okot. 

Azonban  jó  barátok  nem  vagyunk. 

S  ha,   a  mit  mondái,  engem  érdekel, 

Rendelj  időt  s  helyet,  s  akármikor 

Szilágy  magáért  megfelelni  kész.  (El.) 
(.Jolán  aléltan  egy  székre  rogy.) 

Zágony.    Mi  lelt,  leány,  te  elhalványodol  ? 

Eszmélj,  ne  hozz  rám  szégyent  s  kárt;  hiszen 

Mint  a  fehér  fal,  ollyak  arczaid. 

Eredj,  eredj,  nincs  semmi  dolgod  itt. 
Vári     t    (félre).    A  rossz  fiú  még  itt  is  útban  áll : 

Érette  halványodnak  arczai. 

De  ennyi  bántást  nem  visz  szárazon. 
Jolán.       (felkél).  Csak  szédülök,  atyám  :  ne  légy  boszús  ; 

Fejem  gyakorta  szenved  ily  bajokban. 
Zágony.    Eredj,  leány,  eredj   nyugonni,  menj  ; 

Megárt  a  hosszú  virrasztás.  Eredj, 

És  hagyj   magunkra :  bizvást  nyughatol. 
Jolán        (magában;.  Nyugodjam?  ah,  elment  az,  a  kiért 

Nyugodni  nem  fog  e  szív,  még  soká  : 

Őrizze  Isten  minden  útain.  (El.) 
Vári.         Atyám,  ha  így  nevezni  nem  tilos. 

Kit  mint  atyámat  tisztelek,  mivel 

Egyedül  vagyunk,  engedd  meg,  kérdenem, 

Mint  áll  ügyem,  s  mikor  remélhetek  ? 
Zágony.  Magad  leginkább  láthatd  sorsodat. 
Vári.         S  úgy  látva,  én  nem  látok  kedvezőt, 

Nem  avval,  a  mit  Ígértél,  rokont. 
Zágony.    Leányszív  titka  nem  nyilik  hamar ; 

Talán  megérjük,  a  mi  most  halad. 
Vári.         Ezt  többször  is  mondottad,  jó  öreg. 

De  várva  várni,   s  nem  remélni,   kín. 
Zágony.    Nagyobb,  atyának  kényszerítve  lenni, 

Hogy  ön  leánya  szívét  fojtsa  meg. 
Vári.         S  így  a  barátság  köztünk  megszakad. 
Zágony.    Nem  úgy  ;  ne  légy  oly  szerfelett  mohó, 

S  kimélj,  ha  e  leányt,  ez  egyemet 

El  nem  hajííom  mint  a  rossz  kovát; 

Ha  tőle  végszer  válnom  oly  nehéz, 

Mint  drága  gyöngyétől  a  kór  csigának  , 

Csak  egy  napot  még :  még  csak  egy  napot, 

Igenre,  nemre  aztán  eljöhetsz, 

Es  lelkemet,  ha  kéred,  elvihetd, 

A   mit  kívánsz  ;  csak  most  nyugonni  hagyj. 
Vári.        Holnap  tehát  ?  Remegve  várom  azt ; 

Mert  nem  tudom,  mint  végzed  sorsomat. 

Csak  még  egy  szót.   —  Minthogy  köröskörül 

Haramja  nép  mutatja  itt  magát, 

Erszényemet,  melyet  véletlenül 

Magammal  hoztam,  lennél  oly  szives. 

Vennéd  magadhoz,  míg  majd  eljövök. 
(Erszényét  az  asztalra  teszi.) 

Személyemet  megvédni  bizhatom  ; 

De   ennyi  pénzzel  járni  nem  tanácsos. 

S  igen  becsültnek  érzeném  magam, 

11a  úgy  tekintnéd  e  pénzt,  mint  tiédet, 

És  alkalomként  élnél  is  vele  : 

Előttem  az  nevelné  értekét. 
Zágony.    S  én  ennyi  pénzt  itt  nálam  rejtsek  el  ? 

Ha  megtudják,  feldúlják  házamat. 

Azonban,  mert  magaddal  nem  vihetd, 

Maradjon  bár,  míg  érte  jőni  fogsz. 
Vári.        Vedd  érte  hálámat.  Jó  éjszakát.  (El.) 
Zágony.    Mi  ember  ez,  ki  nem  tanulhatom. 

Angyal  vagy  ördög  ?  Titkos  borzadásom 

Jelenti  ördögömnek,  a  ki  rám 

Mohón   kinyújtja  kárhozó  kezét. 
(Az  erszényt  megnyitja-  s  nézegeti.) 

S  ez  mind  arany,   s   hah,   mennyi   egy  halomban  ? 

De  félre  innen,  nem  nézek  reá ; 

Mert  mintha  köny  villogna  pénzein, 

S  halvány  szegény  leányom  arczai 

Ijesztenek,   ha  hozzá  nyúlni  vágynék. 

Azt  mondta,  úgy  tekintsem,  mint  enyémet. 

Ördög,  ne  kisérts,  még  csak  holnapig  ne : 

Holnap  lesz  a  nap,  mellyen  mért  időm 

A  teljesülét  perczét  megüti. 

Hét  éve,  hét  hónap  s  hét  napja  lesz. 

Hogy  felvevém  a  tar  kő  fedelét ; 

Es  ástam  fáradatlan  egyedül 

A  nap  hevétől  tikkasztott  karokkal, 

S  a  holdvilágos  éjek  rémi  közt, 

Holnap  bevégezem  napszámomat, 

És  elhalasztott  béremet  kamattal 

Veszem  meg  a  földtől,  mely  oly  soká 

Szenvedni  látott.  Holnap  úr  leszek. 

S  ha  alkuszunk,  feltételt  én  szabok ; 

Holnap  királyi  kincsnek  birtokában 

Független  úr  leszek,  vagy  Várinak 

Gazdag  jegyért  elszánom  lányomat. 

S  agg  napjaimnak  nyugtát  meghozom. 

MÁSODIK    FELVONÁS. 

(Szikla,  fáktól  környékezve.) 
(Zágony  egy  kis  vas  szekrényt  hoz  ki  a  szikla  mélyiböl.) 
Záijony.    Ilt  van  tehát,  e  régen  várt  lakója 

Az  alvilágnak,  itt  a  nap  előtt, 

Nem  csalfa  rejtvény  többé  :  nyilt  valóság. 

Csákányom  egy  csapása  felfödi 

E   régi  rozsdák   minden   titkait,    (Ráteszi  csákányát. 

Undok  szegénység !  most  hát  végre  tágulsz  ; 

Nem  rágod  többé  fáradt  sarkamat, 

Hogy  menjek  és  csak  menjek,  semmiért ! 

Hogy  ismét  ott  légy,  a  hol  én  vagyok. 

Miért  születtem,  mért  nem  haltam  el  ? 

Eremben  élénk,  pezsgő,  ifjú  vér, 

Előttem  a  dicső,  gazdag  világ. 

S  én  annyi  vágygyal,  s  lángként  epedő 

Szomjával  a  pusztákon  utazónak, 

Nem  juthaték  el  a  forrás  tövéhez  ; 

Aggá  levek,  mint  a  bérezek  köve, 

S  nem  ittam  enyhet  ifjító  vizéből ! 

De  végre  most,  most  végre  megragadlak, 

Tündér  aranybáb  !  körmeim  között  vagy. 

Most  végre  gazdag,  fényes  úr  vagyok. 
És  annyi  kínnal  teljes  év  után 
Egy  pillanatnak  kéjét  éldelem. 
Körültekintek  rajtad,  oh  világ. 
Megátkozlak  rút  fösvénységedért, 
És  meghalok  ;  de  gazdagon  halok  meg. 
(Leüti  a  lakatot,  mohón  feltarja  a  szekrényt,  s  egy  koponyát 
vesz  ki,  melytől  földre  tántorodva  kétségb'esetten  nevet.) 
Ha  ha  ha  ha!  (Fölkél.)  Ki  az,  ki  itt  kaczag? 
Sülyedj  le,  föld,  és  tűnj  elő,  pokol ! 
Ez  a  te  szemfényvesztő  hírnököd. 
Ha  ha  ha  ha !  most  hát  gazdag  vagyok. 
A  hetven  évnek  súlya  vállamon, 
Házamban  a  kétségbeesett  nyomor, 
S  kezemben  e  halálfej  rémjelííl  ! 
Oh  fej  !  barát  vagy  ellen  tett  ide, 
Jó  vagy  gonosz  szellem  volt  éltetöd, 
Te  mesterem  vagy  :  élni  nem  tudék, 
Te  megtanítasz  halni.  Mért  hideg, 
Mért  ily  nyugott,  mint  most  te,  nem  vagyok 
Mélyen  leásva  néma  föld  alá, 
S  nem  tudva  semmit  a  világ  felöl ! 
De  jó,  halálom  óráját  jelented, 
S  az  nem  sokáig  késik.  Jőj  velem, 
Te  rossz  hizelkedő,  ki  nem  beszélsz 
Mást,  mint  keserves,  rettentő  valót, 
És  mégis  elcsábítád  lelkemet : 
Megnyerted  azt  a  sírnak  és  halálnak. 
Igen,  velem  jösz  sírba,  régi  csont ; 
Folytathatod  borzasztó  álmodat. 
Siromban  senki  meg  nem  háhorít : 
Mellettem  kincset  nem  fognak  keresni.  (El.) 

(Erdő.) 

Szilágy      (jö).  Itt  egy  zsivány  jár  s  pusztít  a  vidéken. 
Tíz  szép  telek  díj  van  fejére  téve. 
E  tiz  telek  nekem  gazdag  vagyon 
E  tíz  telek  Jolánomhoz  segít, 
Azért  levek  az  erdő  bujdosója, 
Nyomába  jártam  éijcl  és  naponnan, 
S  megleltem  őt.  E  borzasztó  gyanút 
El  nem  bocsátom.  0,  e  gazdag  úr, 
Ki  a  fejére  tett  díjhoz  maga, 
Hogy  a  világ  szemét  kiszúrja,  telket  ád, 
Ez  ember,  a  vén  Zágonynak  barátja, 
S  tán  férje  egykor  mátkámnak  —  zsivány  ! 


—     108     — 

S  ha  mondom  ezt  az  embereknek,  én, 
Szegény  a  gazdag  ellen  ;  megkaczagnak, 
S  nevemnek  és  szivemnek  romjain 
A  gaz  bitorló  tartja  ünnepét, 
így  nem  lehet;  tovább  kell  bujdokolnom, 
Nyomába  járnom,  míg  kifejthetem 
Öt  a  becsület  orzott  köntöséből. 
S  mikor  lesz  ez?  reményem  fogyni  kezd. 
De  hol  vagyok  ?  nem  e  pokolkapu, 
Mely  ott  a  völgynek  fénytelen  zugában, 
Élőmbe  tárja  bűvös  torkolatját, 
Melyről  a  nép  csodálatost  regél  ? 
Kincs  rejtezik,  temérdek,  belsejében: 
De  a  ki  még  bement,  mind  elveszett, 
Vagy  rémietek  kioltván  észvilágát 
Gyógyíthatatlanul  örült  maradt. 
Bemenjek  vagy  ne  menjek  ?  egy  veszély. 
Eltem  szegény,  s  ha  nem  koczkáztatom, 
Kamatja  nem  jő  semmi  táj  felől. 
Megyek,  megfejtem  a  büvÖ3  mesét. 
Vagy  a  zsiványnak  fészkét  fölverem. 
Igen  !   ez  üreg  vagy   ördögök   tanyája, 
Vagy  a  zsivány é,  a  kit  keresek. 
Jolánom!  érted  élek  vagy  halok.  (El.i 
Barlang  lielseje,  melynek  közepén  tíiz  világol.; 
Vári  íegyedüD.   Mióta  e  tanyába  költözém, 

Magányhoz   inkább   szokni  látszatom, 
S  a  képzelet  szelídebb  álmai 
Körüllebegnek,  mint  méhkerti  raj 
A  lombot,  melly  eléjök  hajladoz 
Ott  fenn   az   élet  dúlongásiban, 
Ott  tenni  kell  !  mert  tétlen  a  ki  áll, 
Vagy  elmarad,  vagy  eltiportatik  ; 
De  itt  alant,  az  élet-hagyta  űrben, 
Hol  a  világot  éj   és  csend  teszi, 
Hol  nem  derül  a  honnos  éj   soha, 
S  a  csendet  nem  zavarja  semmi  zaj  : 
Csak  a  hideg  kő  cseppen  el  koronként, 
És  munkál  óriási  szobrain  ; 
S  rideg  hullása,  mint  az  óra  int, 
Hogy   a  mi  volt,  nincs,  nincsen  a  mi  lesz, 
És  a  jelen  csak  perez,  mely  elenyész, 
Mint  a  lecseppent  kő  után  a  hang  : 
Itt  ébred  a  meggondolás,  s  jövőn 
S  múlton  csapongnak   messze  gondjaim. 
Setéten,   a  hollónak  szárnyain 

Repül  el  tőlem  a  múlt  fellege ; 

De  a  remény,  mint  zengő  csalogány 

Száll  a  tavasznak  bokrain  felém, 

S  kies  jövendőt  hirdető  dala. 

S  miért  ne  hagyjam  menni,  a  mi  megy, 

A  múltat,  mely  már  vissza  nem  jöhet? 

Miért  ne  várjam  a  kiesb  jövőt, 

Mely  biztat,  és  a  melynek  jőni  kell? 

Rabló  valék :  most  gazdag,  i'ir  leszek, 

És  férje  annak,  kit  szeretni  üdv 

Még  akkor  is,  ha  nem  szeret  viszont. 
(Hang  kivül).  Hej   liliomadta  !  ki  van  oda  lenn  ? 
Vári,,  Liliom  !  —  ez  az  én  emberem. 

(A  barlang  titkos  ajtaja  megnyílik.  Víg  Bandi  jö.) 

Nos  Bandi,  hány  hét  a  világ  ? 

Bandi. 
Hát  uram,  biz  a  csak  mával  is  kevesebb. 

Vári. 
Vagy  több,  Bandi,  ha  a  mai  napot  a  multakhoz  adod. 

Bandi. 
Igaz  ;  de  így  nekünk  annál  kevesebb  marad  belőle. 

Vári. 

Annál  kevesebb  töltés  kell  a  gyomornak  és  fojtás  a  toroknak,  Bandi. 
S  tudod,  jó  dolog  az,  ha  az  embernek  gondja  kevesedik.  ,Több  nap  mint 
kolbász'  mondja  a  jó  gazda. 

Bandi. 

Vigye  el  a  manó  !  így  hát  legjobb  a  Dunába  ugrani,  ha  messze 
nem  volna,  s  annak,  ki  a  csukát  szereti. 

Vári. 
Vagy  a  kit  a  csukák  szeretnek. 

Bandi. 

De  uram,  már  úgy  nem  jó  volna ;  inkább  mindennap  hét  sánta 
zsidót  koppasztok  meg. 

Vári. 

Tedd  azt,  Bandi,  s  nagy  megnyugvására  szolgáland  lelkednek. 
A  többek  közt  hogy  áll  lelkiismereted?  s  mint  tetszik  az  erdei  élet? 
Nem  jobb-e  itt  szabadon  legénykedni,  s  másokéból  költeni,  mint,  hogy 
otthon  szántsanak  rajtad,  s  utójára  is  ne  te  takarítsd  el,  a  mit  learattál  ? 

Bandi. 

Biz  uram,  finom  egy  élet  ez  itt;  olyan  a  paraszthoz,  mint  a  sajt 
vagy  a  szalonna  a  kenyérhez  képest ;  csakhogy  én  a  szalonnát  is  kenyér- 
rel szeretem. 

Vári. 

Azaz  :  te  olyan  becsületes  gazember,  vagy  inkább  gaz  becsületes 
ember  szeretnél  lenni,  s  mit  a  gazember  bűnösen  kuporitott,  azt  a 
becsületes  szép  tisztesen  eltakarítaná  ?  Hohó  !  fiú,  ily  bolondra  többre  is 
találnál.  De  már  itt  csak  tégy  le  minden  rossz,  vagy  inkább  jó  tulajdon- 
ságokról ;  különösen  keményítsd  meg  szívedet  a  könyörületesség  ellen : 
tedd  pedig  érzékenynyé  minden  iránt,  a  mi  még  nem  tiéd.  S  a  f  ő  törvény  : 
mit  szemed  lát,  kezed  ott  ne  hagyja. 

Bandi, 
Köszönöm  bölcs  intésedet,  uram,  s  ez  nem  első,  mit  tőled    tanulok. 
Fogadom  és  vallom,  hogy  ezentúl,  a  mennyire  gyönge  erőmtől  telik,  kiirtok 
magamból    minden    ártalmas  szelídséget.    Csak    egy    dologgal    nem    tudok 
egészen  megbarátkozni. 

Vári. 

Talán  csak  az  akasztófával  ?  oh,  azt  hagyd  utójára,  Bandi. 

Bandi. 

Szíves  örömest,  csak  az  is  engem  utójára  hagyjon  !  de  azt  mondják, 
gonosz  nyakszívó  ereje  van,  mely  a  leghatalmasabb  legényt  is  amúgy 
ördöngösen  a  levegőbe  kapja,  hogy  még  lábujja  sem  éri  a  földet.  Minap, 
hogy  Veszprém  mellett  elnyargaltam,  épen  három  függött  a  törvényfán, 
köztök  ama  híres  Arany  Laczi  is.  Messze  földön  nem  lehetett  oly  délczeg 
fiút  látni:  szép  fiatal,  bátor  legény  volt!  szép  leánykák  hímezték  ruháit: 
olyan  volt  mindene  mint  az  oltár.  —  S  most,  uram,  lesütötte  fejét,  mintha 
szomorkodott  volna. 

Vári. 

Lenézegetett :  mert  módja  volt  benne.  S  nem  pompás  dolog-e,  magas- 
ról lenézegetni. 

Bandi. 

Biz  igen :  de  rá  is  lenéztek  ám.  Egy  veszett  tarvarju  épen  feje 
búbjára  ült,  s  oly  hamisan  pislogott  szemeibe,  mintha  csak  szerelmes  lett 
volna  belé.  S  mikor  visszajöttem,  uram,  Laczinak  már  nem  voltak  szemei. 

Vári. 
Háromszázezer  mennykő  !    —    De  ne  búsulj  Bandi,   ha    valaha    tör- 
vényfán látlak,  s  fejeden  varjú  vendégeskedik,  lelövöm  az  ilyenadtát,  hogy 
mindjárt  lábad  alá  fordul ;  aztán  elmondatom  fölötted  Arany  Laczi  énekét : 

„  Beteg  sem  volt,  még  is  meg  holt. 
Hajh  pedig  beh  szép  legény  volt 
Nincsen  neki  szemfödele  : 
Eltemette  a  vármegye." 

Valamennyi    szép    leány    van    a    környéken,  mind    rólad    énekel    a 
bnóban. 

Bandi. 

Az  a  mennykőség,  hogy  én  abból  mit  sem  hallok  már. 

Vári. 

Annál  jobb,  legalább  füleid  meg  lesznek  kiméivé.  —  Azonban  az 
dő  eljár,  Bandi.  Eredj  most  a  szorosra,  hogy  az  a  részeges  Haris  vala- 
íogy  el  ne  alugya  az  utazókat.  Két  Ábrahám  fiát  várok  estére,  rongyosak, 
nint  az  ágról  szakadt.  Ne  higyjetek  nekik?  pénzök  annyi  mint  a  köles, 
éjfél  előtt  itt  teremjetek. 

Bandi. 
Értem,  uram.  (ej.) 
Vári.         Még  semmi  hír  !  Mi  kínos  élet  ez  ! 
Mióta  láttam  e  bájos  leányt, 
Rablókkal  élnem  unalom,  csömör. 
Hallgatni  még  is  nem  szabad  ;  gyanús 
Előttök,  a  ki  hallgat  s  nem  cseveg, 
Mint  ók  kívánják.  Ám,  ha  kedvez  a  sors, 
Mindennek  vége  lesz.  Gazdag  vagyok. 
A  kincs,  mit  eddig  gyűjtöttem  veszélylyel, 
Több  mint  elég,  hogy  dúsan  s  gondtalan 
Eléljek  távol,  ösmeretlenűl, 
Hol  senki  sem  tud  tetteim  felöl. 
Azóta,  hogy  szivetlen  emberek 
Fondorkodása  e  vadonba  zárt, 
Csak  egy  reménység  tartja  lelkemet : 
A  hátralévő  órák  gyönyöre. 

(Pénzt  önt  ki  egy  szekrényből.) 
lm,  mennyi  pénz,  s  mi  bűvösen  ragyog, 
Mi  szemfényvesztő  csillogása  van  ! 
Magában   semmi,  s  még  is  mindene 
Az  embereknek,  mellyért  fáradoznak, 
Tűrnek,  tanulnak  és  elvérzenek  : 
Sőt  megfordítván  természetlenííl 
Valódi  czélját,  még  éheznek  is  ! 
E  csalfa  fényben  oszlik  fel  vegyest 
A  vak  halandók  kínja  s  öröme: 
Itt  látjuk  a  méltatlan  elnyomott 
Árvák  szemének  drága  gyöngyeit ; 
A  megvásárlóit,  eladott  erényt ; 
Itt  a  hiú  pompának  ál  tüzét, 
S  ritkán   az   érdem,   munka  és  szemérem 
Jutalmait.   S   én,   rabló,  mondom  ezt, 
Ki  könnyű  szerrel  nyertem  e  hatalmat. 

Ki  tán,  ha  becsület  útján  fáradék, 

Kidőltem  volna  szomjan,  mint  a  ló, 

Mely  fösvény  úrnak  hordja  kincseit. 

De  mi  ez  ?  nem  léptet  hallok-e  ?  (Szilágy  jü.) 

Kit  látok  itt?  Szilágy-e  az,  ki  jő  ? 

Minden  gyűlölség  elveszett  szivemből ; 

Még  egy  van,  a  kit  vérig  gyűlölök, 

S  ez  is  kezemben,  a  halál  fia  ! 

De  nem,  nem  így  kell  érdemelnem  őt : 

Orgyilkosul  Jolánért  nem  vivők. 

Álljon  ki,  s  váljék  most  örökre  el, 

Ki  nyerjen  üdvösséget,  én  vagy  ÖV 

Kincs  és  leány  a  harcznak  díjai, 

Leányt  és  kincset  nyerjen,  a  ki  győz  !  (skünet  után.) 

Én  balgatag  ;  s  egyenlő  harcz-e  ez  ? 

Ha  győzök,  a  leány  még  nem  enyém, 

S  becsesb  felével  díjam  csonka  les?. 

Essék  el   ő,   s  leány  s  a  kincs   enyém,  (Félre  vonul.) 
Sziláyy.     Hová  juták,  mily  borzasztó  hely  ez  ? 

Szűkebb  ha  volna,  sirnak  mondanám, 

Mert  minden  élet  itt  kihalva  van. 

És  még  is,  mintha  tííz  lobbanna  fel 

A  pislogó  parázsból,  földerül 

Nyiló  szememnek  a  rém  al'kú  ház, 

És  óriásul  látom  szobrait 

Eelnyúladozni,  mint  gyász  őröket 

A  láthatatlan  kúpnak  éjihez. 

Királyi  sír,  ha  itt  ér  a  halál, 

S  te  itt  ird  fel  a  sziklára,  szerelem, 

Hogy  eltemettél,  hű  vitézedet. 

De  nem  csalódom,  tííz  világol  ott, 

S  vezérsugára,  mint  jótétemény 

A  szenvedő  borongós  napjain, 

Úgy  hat  rezegve  a  homályon  át. 
(A  tüz  felé  közelgve.) 

Minél  inkább  derülni  kezd  szemem, 

Annál  borúsabb  e  mély  titku  lak, 

S  több  borzadással  tölti  lelkemet. 

Jól  látok  ?  vagy  szemembe  a  pokol 

Szemfényvesztése  játsza  e  világot? 

Arany  —  temérdek,  drága  kincs.   —   S  enyém 

A  szenvedő,  az  angyalszívü  lány  ! 
Vári  (félre).  Nem,  rossz  fiú  !  azért  még  alkuszunk. 

Szilágy.     Most  Zágony  !  most  ne  mondd,  hogy  koldusul 

Kérem  leányod  jobbját  :   kincseket 

Viszek  jegyül,  vőd,  drága  kincseket, 

Milyekre  szomjú  lelked  rég  sóvár. 
S  te  szenvedő,  te  drága,  tiszta  lélek. 
Kit  bal  szerencsém  régen  kötve  taft, 
Ne  félj,  hogy  ismét  bút  hozok,  ne  félj, 
A  bú  kiszáradt,  mint  a  nyári  kút, 
S  aszott  helyén  öröm  virága  kél. 

(A  kincs  felé  fordulva.) 
Oh  szellem,  a  ki  e  kincs  őre  vagy, 
Áldás  reád,  és  buzgó  hála  tőlem, 
Boldogtalantól  mind  ez  óráig, 
Most  boldogabbtól  minden  embereknél. 
S  ha  kárhozottnak  lelke  vagy,  ki  itt 
Virrasztasz  e  hatalmas  kincs  felett, 
Szólalj  fel,  és  jelentsd  ki,  mit  tegyek  ? 
Mivel  segítsek  kínlódásodon? 
Vári  (félre.)  Egy  gondolat  villan  meg  lelkemen  : 

Önnön  hitével  foghatom  meg  őt ! 
A  szellem,  a  kincs  őre  én  leszek, 
S  kárhozzam  el,  ha  kincsemen  kivííl 
A  főbbet,  a  leányt  is  nem  birom. 
(Fenszóval,  de  elváltozott  hangon.) 
Ifjú,  megállj,  ne  illess  aranyat! 
Átok  s  halál  van  birtokán,  ha  hozzá 
Avatlanúl,  szentetlen  nyujtsz  kezet. 
De  majd,  ha  éjfél  csendórája  üt, 
Jőj   s  hozd  magaddal,  kit  szived  szeret, 
A  tiszta  és  szemérmes  hajadont, 
Annak  jutand  fölvenni  kincsedet. 
Szilágy.     Hah,  mily  kívánat,  mily  föltétel  ez  ? 
Melyik  leány  fog  rémületlenííl, 
Midőn  az  éjfél  gyász  órája  üt, 
Sőt  mellyik  élve  e  pokolba  szállni, 
Mely  a  világhoz  nem  tart  semmi  közt  ? 
Melyhez  még  ember  nem  nyitott  kaput  ? 
Én  férfiú  vagyok,  s  csak  félig  az, 
Midőn  lejuttam,  mert  megrémülék. 
Nem,  ördög,  őt  te  meg  nem  látod  itt ; 
De  jer,  mutasd  meg  undok  képedet, 
Én  szembe  nézek,  bármi  vagy,  veled  ; 
Jer,  védd,  ha  bírod,  a  kincs  birtokát, 
Mert  puszta  kézzel  én  nem  távozom. 
Kincs  vagy  halál !  e  kettő  jelszavam. 
(Közelíteni  akar,  azonban  Vári  észrevétlenül  port  vet  a 
tűzbe,  mely  azt  nagy  ropogással  szétveti.  Setétség.) 

Vári.        Halld,  vakmerő,  a  vég  ítéletet : 
Kincs  és  leány  örökre  elveszett, 

Vörösmarty  összes  költ.  II.  köt. 

Ha  engedetlenséged  visszatér. 

De  járj  az  ész  után  és  boldogulj ! 

Mondj   esküt,  hogy  lánykádat  elhozod, 

S  bántatlanul  mehetsz. 
Szilágy.  Pokol,  körülfonál : 

Minden  nyomon  mélyebbre  síílyedek. 

De  jól  van  !  halld  az  esküt :  esküszöm  ! 
(A  visszhang  :  esküszöm  !) 

Hah !  visszazenged,  a  mit  hall  füled  ; 

De  zengj  akár  a  dörgés  hangjain, 

A  minden  élők  Istenére  mondom, 

Hogy  teljesítem  kívánságodat. 
(Vári  egy  kötelet  húz  meg,  melyre  a  barlang  ajtaja  megnyilik.) 
Vári.         Megemlékezzél  szentül  eskeidre  ! 

Ha  jösz,  kiáltsad  kedvesed  nevét, 

S  az  alvilág  megnyitja  zárait. 
Szilágy.    Mi  drága  áros  vagy  te,  alvilág ! 

Egy  szűz  nevet  fonsz  bíínvarázsaidba  : 

De  várj  reám,  éjfélre  megjövök, 

Ha  csak  azért  is,  hogy  síromat  találjam.  (El.) 
(Az  ajtó  utána  csapódik.) 
Vári.         Most  jó  szerencse  !  körmeim  között  vagy, 

El  nem  bocsátlak  többé,  csalfa  hölgy! 

Kezemre  fűzve  kényes  fürteid, 

Hurczolni  foglak,  míg  e  hó  kebel 

Ez  érczszilárdan  alkotott  tagok, 

S  e  telhetetlen  lélek  szomjai 

Eloltva  lesznek  fénynyel  és  gyönyörrel, 

Míg  elfelejtem  élve,  hogy  halál  van, 

S  e  bár  rövid,  de  gazdag  életen 

Kimerítem  egy  öröklét  üdveit. 

HARMADIK  FELVONÁS. 

(Zágony  háza.) 

(Zágony  egyedül,  setét  ábrándozással  ül  egy  asztalnál, 
melyen  a  koponya  van.) 

Zágony.    Mit  szólsz,  te  néma  bölcs,  a  semmiből  lett, 
És  semmivé  leendő  emberek 
Legrégibb  oktatója  ?  Mely  titok 
Vigyorg  felém  fehér  fogaid  közöl, 
Mi  van  felírva  puszta  homlokodra, 
Koponyád  alatt  mi  gondolat  kereng, 
Üres  szemed  mi  érzelmet  lobog  ki? 
Oh  semmit,  semmit,  és  ez  a  titok  ! 

Búvárkodás  s  képzelgés  álmai, 

Minek  nekünk  hit  s  büszke  tudomány  ! 

Itt  minden  meg  van  fejtve.  A  halál, 

E  telhetetlen,  éhes  szörnyeteg, 

Nem  nyelt-e  még  el  mindent,  a  mi  élt? 

S  mi  fáradunk,  bolondok  nemzedéke, 

S  hasonló  nemzedéknek  atyjai ; 

Mi  még  hiszünk,  képzelgünk  és  fejünket 

Törjük,  hogy  azt  elérjük,  a  mi  ez  ! 

Szép  látomány  !  ím  régiség  búvára, 

Itt  egy  kis  romiadékot  mutatok. 

Hol  rajta  a  teremtésnek  keze? 

Hol  a  művészet  drága  rongyai  ? 

Hölgyecske  volt ;  hol  vannak  fürteid, 

Nemes  kisasszony,  a  kaczér  szemek, 

Hol  a  mosolygó  ajkak  csábjai  ? 

Hős  volt  talán,  vagy  jámbor,  jótevő, 

Világhírű  bölcs,  vagy  hatalmas  úr? 

Hol  a  kegyesség  s  bátorság  jele, 

A  homlok  büszke  méltósága,  hol 

Csak  egy  vonás  az  élet  fényszakából  ? 

Mindent  lerágott  a  halál  foga ; 

A  szép  hazudság  máza  odavan ; 

Csak  az  maradt  meg,  a  mi  rút  s  való  ! 

Ki  jő?  leányom?  Ez  ne  lásson  így. 

Ne  tudja  meg  szándékomat.  Maga 

Titkon  kívánta  tán  halálomat : 

Ez  az  egy  öröm  lesz,  a  mit  ráhagyok. 
(Zíigcmy  félrevonul.  Jolán  virágokkal  jö,  s  egy  függő  képhez  megyén.) 
Jolán.        Szülőmnek  sírján  termett  e  virág  ; 

Nem  egyszer  öntözék  bús  könyeim, 

És  még  is  oly  szép,  ollyan  illatos  : 

Nem  látszik  rajta  gyászos  eredet. 
Mikor  jön  a  nap,  hol  sok  bánatom 

Megtermi  végre  várt  örömvirágát  5 
Hiába  vártam  eddig,  s  kín  között. 

(A  virágokat  a  kép  mellé  tűzve.) 
Itt  álljanak  bús  emlékül.  —  Atyám 
El  nem  fogadja  üdvözlésimet ; 
Azért  anyámnak  tartom  ünnepét, 
Hajh,  kétszer  árva,  mert  atyám  gyűlöl. 
(A  kép  előtt  térdre  kuli.) 

Zágony.    Igen  !  sokáig  éltem.  Elmegyek. 

Hadd  éljen,  a  kinek  még  kedve  van  : 
Koczkám  megállt;  én  már  nem  játszhatom.  (El.) 

Jolán         (fölkel.)  Ő  ment-e  el,  vagy  szellem 'jára  itt? 

8* 

Soká  marad  rna  ismét,  s  vajha  egyszer 

Nyugottan  térne  meg ;  de  bajt  szerez 

Magának,  mondhatatlan  kínt  nekem, 

Hogy  nem  deríthetem  vég  napjait. 

Szent  Isten  !  add  meg  egyszer  nyugtomat ; 

Szerencsét  nem  kívánok.  Ah,  mi  az  ? 

Szilágynak  mintha  hallanám  szavát ; 

S  a  csalfa  Váriét.  Hová  legyek  ! 

Ki  kell  sietnem,  mert  veszélyt  gyanítok.  (El.) 

(Kert.) 
(Egy  felöl  Vári,  másfelöl  Szilágy  jönek.) 

Vári.         Ez  a  zágony  végképen  megvadult. 

Határnapot  ma  rendelt  válaszúi, 

S  hogy  eljövök,  némán  erszényemet 

Kezembe  nyomja,  és  tovább  rohan, 

Mint  a  kinek  tüz  bántja  sarkait. 

De  így  vagy  úgy  !  én  már  nem  veszthetek. 
Szilágy.     Kit  látok  itt?  a  gyűlölt  Vári  jő. 
Vári.         Rosszkor  találkozom ;  de  ám  legyen  ; 

Nem  bántom,  mert  kezemre  dolgozik. 
Szilágy.     Miért  a  hegyekben  nem  találtam  őt ! 
Vári.         Alkalmasint  a  lányt  kémlelni  jött. 

Szerencse  hozzá!  ő  hadd  fogja  meg; 

De  a  madár  majd  másnak  énekel. 
Szilágy.     Úgy  látom,  egy  nyomot  sem  távozik. 
Vári.         Most  nem  tanácsos  elvonulnom  innen  : 

Szemközt  megyek  szép  nyájasan  vele. 
Szilágy.     Épen  nem  úgy  tesz,  mintha  menni  vágyna, 

S  most  semmikép  nem  tűrhetem  meg  itt. 
Vári.  Boszúsnak  látom ;  kétlem,  mit  tegyek. 
Szilágy.     Előbb  utóbb  a  kard  leszen  biránk ; 

S  inkább   előbb,  mint  későn,  vagy  soha.  (Várihoz.) 

Egy  szóra,  jó  uram ! 

(Vári  menni  akar,  Szilágy  elébe  áll.) 
Vári  (félre).    Szeretném  elseperni  őt ! 

Szilágy.  Uram  -  - 

Vári         (félre).  Valóban,  ez  nem  tréfál.  —  Engedelmet, 

Szilágy  barátom  —  egy  szó  annyi  mint  száz, 

És  száznak  ismét  vége  is  csak  egy  : 

Azért  talán  most,  jobb,  ha  szétmegyünk. 
Szilágy.     Csak  egy  nyommá  sem,  míg  nem  végezünk. 
Vári.         Sőt  inkább,  hogy  végezzünk,  menni  kell. 

Ki  veszteg  áll,  nem  végez  semmit  is. 
Szilágy.     Te  ellenem  megbántó  szózatot 

Mondái,  holott  azt  föl  nem  foghatám, 

Vári.        Ha  nem  fogad  fel,  úgy  már  elröpült, 

És  a  mi  nincs,  az  bántó  nem  lehet. 
Szilágy.     Szópengető  !  de  hogy  te  gyáva  vagy, 

Az,  mert  valóság,  bántó  is  lehet. 
Vári  (félre).  Mért  barlangomban  nem  mondottad  ezt . 

De  csendesen.  -  Valóban,  ifjú  táis, 

Vitézségem  nem  a  legjobb  aczel, 

Vagy  szerfölött  is  hajló,  vagy  tónk, 

S  ma  épen  kis  lábujjom  körme  fáj, 

És  szarvasodni  kezd  a  hold.  -  Hanem 

El  nem  marad,  még  nap  van  holnap  is, 

És  a  behorpadt  hold  majd  megtelik. 
Sziláyy      (lagában).  És  ez  a  czudar  még  gúnyolódni  mer  ■ 
Vári  '       (indulva).  Isten  velunk.^^  ^^  ^  , 

™ ?V'  ,u      ,         *    Lator?  —  pokolra  hitvány,  rossz  fiu  ! 

Vári        (kardjához  kapva),  -^a™1 ;  y  B„ow^„  9 

Szilágy.     Hah,  eltaláltam,  a  mit  nem  szeretsz  í 
Most,  most  vagy  emberem;  mert  sápadó 
Arczod  gúnyolja  bátorságodat.    ^ 
Rég  hordozom  fejemben  a  gyanút, 
S  kinomba  telt  azt  fogva  tartanom ; 
De  most  kimondom  ég  és  föld  előtt, 
Hogy  minden  hallja  meg :  haramja  vagy, 
És  annyi  titkos  bűnnek  mestere, 
A  mennyit  ördög  számlálhat  csak  el ; 
S  tetőtől  talpig,  a  mily  nagy  tetem  vagy, 
Becsület  benned  egy  morzsányi  sincs, 
S  ezt  ellened,  kit  vérig  gyűlölök, 
És  minden  ellen,  a  ki  nem  hiszi, 
Bajvívó  kardom  megmutatni  kész. 
Vári         És  hogy  hazug  vagy,  átkozott,  tudódig, 
'  Kardommal  azt  fejedre  felrovom. 
Elég  a  szó!  jer  gyermek,  és  lakó  j.  . 

Jolán        fiö  ,  Mely  vad  viszály?  mily  rémítő  zaj   ez? 
Nagy  Mén!  -  Endre,  Endre,  mit  cselekszel? 
Vári  Bocsánat,  szép  Jolánka,  e  zajért, 

Melynek  valóban  nem  valék  oka; 
Mert  bűn  előttem  csendedet  zavarni. 
De  nem  leszek  mentője  enmagamnak  ; 
Ez  ifjú  társ  majd  mindent  elbeszel, 
Mi  köztünk  történt,  s  híven,  úgy  hiszem.  (SjflAgyho*. 
S  mi  mint  barátok  válunk. 
„  .,  ,  Oh   igen!  (Titkon  Várihoz) 

Szilagy.  ,  ,„  „     °, 

Ha  majd  tüdődbe  mártom  toromét, 

Vári  (titkon  Szilágyhoz). 

Vagy  én  kiűzöm  utált  lelkedet.  (Magában.) 

Nyugottan  távozom;  mert  gondomat 

Az  fogja  nyögni,  a  ki  most  örül. 

Serényen,  vőfél !  várom  a  mennyasszonyt,  (ei.) 

Jolán.       Mi  volt  ez,  Endre  ?  ah,  oly  rémület 
Fogott  el,  s  reszket  lelkem  is  belé. 

Szilágy. .     Légy  nyugton,  édes,  nincs  már  semmi  baj. 
És  a  mit  láttál,  csaknem  tréfa  volt. 

Jolán.        Kegyetlen  tréfa !  nektek  minden  az. 
S  ez  hát  ama  szent  férfi  szenvedél, 
Az  annyiszor  kihírlelt  szerelem, 
Hogy  oly  okért,  mint  hajszál  lebbenése, 
Vad  harczra  tesztek  sorsot,  életet, 
Bár  ahhoz  szívünk  üdve  kötve  van  ? 
Oh,  férfi  lánykát  nem  szeret  soha  ; 
Magát  imádja  csak  s  nyers  kéjeit, 
S  a  férfi  szívnek  bármely  szenvedély, 
Harag,  szereim  s  hír  mind  egy  érdekű. 
Csupán  szeretni  unalom  nekik  ; 
Azért  meg  is  kell  víni,  s  az  teszi 
Kapóssá  a  szerelmet  és  leányt, 
Mert  délczeg  bajvivásra  tárgy  lehet. 

Szilágy.     Nem  érdemeltem  vádadat,  Jolán, 
S  most  legkevésbbé  van  reá  idő. 
Szűnjék  meg  aggodalmad,  vége  mái- 
Minden  bajunknak,  minden  gyötrelemnek. 
Deríts  örömre  arczot  és  szivet, 
Mert  a  mely  választott  oly  mostohán, 
Be  van  már  töltve  a  hiú  gödör, 
És  a  szegénység  óriási  árnya 
Az  arany  tüzénél  tünedezni  kezd. 
Enyém,  enyém  vagy,  és  csak  most  vagy  az, 
Csak  most  ölellek  kéjjel  s  biztosan. 
Kivíttalak  sok  szenvedéseidből, 
Es  a  szerencsét  hoztam  násznagyul, 
Mely  ünnepünket  boldoggá  tegye. 

Jolán.       Nem  értelek  ;  szólj  mit  jelentenek 
Ez  új   öröm,  s  ez  ékes  szózatok, 
S  a  rég  nem  érzett,  rég  elhunyt  remény  ? 

Szilágy.     Megáldta  Isten  hűségünk  ügyét : 
Kincset  találtam. 

Jolán.  Ah,  ne  csald  magad  ! 

Szegény  atyám  mióta  jár  oda, 
S  a  drága  kincs,  melyet  magának  ás, 
Komor  tűnődés,  életgyűlölet, 
S  a  félelem,  hogy  koldusbotra  jut. 

Szilágy.    Jolán,  te  nem  tudod  most  mit  beszélsz. 

Vagy  álmot  hímzek   én  ?  nem  mondom-c  : 

Kincset  találtam,  ollyan  drága  kincset, 

Mely  agg  apádnak  szomját  elveri, 

Mely  gondot  oszlat,  s  minden  akadályt. 

De  rajtad  a  sor,  megmutatni  most : 

Szerelmed  oly  való-e  mint  hiszem  ? 

A  kincs  terád  vár,  csak  te  bírhatod  fel, 

Ha  majd  az  éjfél  csendórája  üt. 
Jolán.       Mily  foghatatlan  rémes  dolgokat  szólsz  ! 
Szilágy.    Jer,  jer,  vonuljunk  félre.  Lépteket 

Hallék.  Atyádnak  tudni  nem  szabad, 

Hová  megyünk  ;  különben  megzavarna. 

Elég,  ha  egyszer  gazdaggá  tehetjük  : 

Legyen  miénk  a  gond  és  fáradás. 
Jolán.       Ah,  jó  Szilágy !  tudod,  hogy  kedvedért 

Mindent  teszek.  Vigyázz  reám,  Szilágy  : 

Oltalmam  a  világon  csak  te  vagy. 
(El.  Zágony  ásó  szereivel  s  a  koponyával  jö,  s  egy  fa  alatt  megállapodik.) 
Zágony.   Jobb  napjaimban  itt  ez  almatő 

Árnyékkal  és  gyümölcscsel  ápolóm, 

Gyönyört  adott  és  enyhet ;  most  kora 

Súlyától  elgörbedve,  mint  magam, 

Kiaszva,  meddőn,  lombitói  taron, 

A  megromoltnak  vég  nyugalmat  ád. 

Ki  győzze  végig  várni  a  mesét  ? 

Az  élettréfát  végig  játszani  ? 

Holott  a  vég  előbb-utóbb  csak  egy  ! 

Uralkodók  itt  gond,  baj   és  nyomor, 

De  utat  nem  találnak  föld  alá.  (Ás.) 

Kalmár  nagy  útnak  s  tengernek  hiszen, 

S  gyakorta  értékével  oda  vész  ; 

Erőben  bízik  a  hős,  s  porba  dől 

Előbb,  mint  a  hírpályát  végezné  ; 

Áldást  esőtől  vár  a  földmives, 

És  zöld  reményit  jég  tarolja  le. 

Én  elhivém  a  bérezek  belsejének, 

A  mit  felölök  tart  ős  hagyomány ! 

És  tűrtem  hőt,  fagyot  hét  éven  át, 

Verítékemben  mosdott  szikla  rög  : 

És  mit  találtam  ?  puszta  koponyát ! 

Intő  jelül,  hogy  napszámom  kivan.  (igmót  ás.) 

Vagy  tán  eladjam  önnön  véremet 

A  pénzes,  a  csapongó  Várinak  ? 

S  kéjelmeim  közt,  melyeket  talán  ad, 

S  minden  falainál,  mely  tán  jutni   fog, 

Lássam  leányom  köir  hullásait. 


120 


És  titkos  hervadása  bús  telét, 

Mely  még  előttem  sírba  fekteti  ? 

Vagy  lássam  öt  Szilágynak  karjain, 

Rideg  szegényből  mint  lesz  többszörös, 

Minden  nyomornak  s  kínnak  ágyasa  ? 

S  ezt  látva,  rajtok  még  élődjem  is, 

Dologtalan  vén,  s  szíjam  éltöket 

A  gombaként,  mely  élhetetlenül 

Teng  a  fa  derekán,  s  elsorvasztja  azt  ? 

Hogy  végre  unjanak,  s  vén  lelkemet 

Titkos  fohászszal  föld  alá  kívánják  ? 

Oh  én  csalódott  !  kincset  kergetek, 

Melyet  csak  a  szerencsés  visz  haza, 

S  a  kincset,  mellyet  mindenik  talál, 

Keresni  elmulattam  :  most  teszem, 

S  örökre  megkészítem  házamat. 

(Ismét  ás,  ruajd  leül  a  gödör  szélére.) 

Hah,  szinte  jó,  hogy  mélyebben  vagyok. 

Most  jőjetek,  ti  karvalyszivüek  ! 

Szilágy  és  Vári,  nászszatok  leányért : 

Azé  legyen,  ki  engem  betemet. 
Jolán        (jő).  Még  sem  jön.  Istenem  !  ha  nem  bizott, 

S  kétségeimmel  elvesztettem  őt. 

Szilágy,  Szilágy,  hol  késel  oly  soká  ?  — 

Egek,  ki  az  ?  ki  ül  ott  egyedül 

Egy  félig  ásott  sírnak  szélein  ? 

Oh,  én  korán  és  szörnyen  bűnhődöm. 

Atyám,  atyám  !  (Zágony  elé  borul.) 
Záyony.  Téged  nem  vártalak. 

Miért  hagyád  el  ágyadat,  leány  ? 

Nem  nyughatol,  fölvernek  álmaid  ? 

Ne  álmodozzál,  —  úgy  majd  jobban  alszol. 
Jolán.       Atyám,  bocsásd  meg  ezt  az  egy  hibát. 
Záyony.    Én  mindent  megbocsátok. 
Jolán.  Jaj  nekem, 

Csak  az  beszél  így,  a  ki  halni  tér. 
Záyony.    Te  útra  készülsz  ?  menni,  szökni  nemde, 

Elhagyni  agg  apádat,  mint  ki  vén 

Megunt  ruháját,  melly  elveszni  nem  tud, 

Az  ágon  hagyja  végre  s  elszalad, 

Hogy  tőle  ment  legyen  ? 
Jolán.  Bocsánat,  ah, 

Bocsánat !  ím,  én  már  nem  távozom  : 

Te  lészsz  az  oltár,  melyhez  járulok. 

Szilágy   jö,  s  hallgatózva  megáll. 

Zágony.   Sőt  menj,  ha  menni  vágysz.  Én  nem  fogok 

Élődni  rajtatok,  nem  húzom  el 

Az  ételt  szájatokból,  nem  teszem 

Italtokat  bú  ürmétől  fanyarrá : 

Én  nem  fogok  tengődni  rajtatok. 

Hogy  átkozzátok  hosszú  éltemet. 
Szilágy      (félre).  S  atyától  kell  ezt  leánynak  hallani. 
Jolán.       Atyám,  mi  szörnyű,  sújtó  szózat  ez  ! 

A  szent  egekre  !  hagyd  el  e  helyet, 

És  jőj  nyugonni.  ím,  én  esküszöm, 

Ha  szívedet  csak  az  nyugtatja  meg, 

Hogy  a  szerelmet,  mely  hozzá  csatol, 

S   minden   szövődést.   —    (Szilágyot  meglátva.) 
Oh  ég,  Szilágy. 
Zágony.    Menj,  menj,  ne  háboríts,  ha  nem  akarod 

Fejedre  vonni  átkomat.   Szabad  vagy. 

Én  kincset  ások,  és  te  érzelegsz. 

Tégy  a  mi  tetszik.  Semmi  esküvést ! 

Én  nem  kívánok  semmit  hallani.   (Magában.) 

Fülem  bezárom  a  hazug  beszédnek, 

És  ajkam  nemsokára  néma  lesz. 
Jolán         (magában).  Mily  élet  ez?  nagy  Isten,  mit  tegyek? 

Elhagyjam  éjjel  és  ily  egyedül  ? 

De  így  virraszt  ő  hét  év  óta  már, 

S  nekem  van  érte  kínos  éjjelem. 

Szilágy,  jövök.  Ha  kedvez  a  szerencse, 

Atyámat  e  kíntól  megválthatom, 

S  tán  felderítem  végső  napjait.  (Csüggedten  el.) 
Zágony.    Elment ;  magam  vagyok,  magam  s  az  éj, 

Mely  hold  szemével  gyász  munkámra  néz. 

Fél  ember  nagyság  még,  s  alant  vagyok, 

S  fejem  fölött  a  sírhant  összehull. 

(Ás,  ásója  egy  szekrénybe  ütközik.) 

Mi  ez  ?  Megint  az  ördög  czimborál  ? 
Üj   szemfényvesztés  csábja  fon  körül? 
Szekrény  megint,  s  talán  egy  új  halálfej  ? 
Mindegy :  legyen  bár  minden  koponya 
Itt  egy  rakásban  mint  a  Mátrabércz, 
Nem  rettegem. 

(Felveszi,  s  kiteszi  a  gödör  szélére.) 

Nehéz,  mint  tagjaim. 
Nyugottan  jó  öreg,  légy  eszeden  ; 
Ne  várd  a  jót,  ne  rettegj  a  gonosztól : 

Jó  rossz  között  neked  már  nincs  külöinbség. 

(Fölnyitja  a  szekrényt,  s  kivesz  egy  marok  aranyat.) 

Arany  !   arany  !  arany  ! 

(Lerogy  a  szekrényre,  majd  lassan  fölemelkedik,  s  körülnéz.) 

Eszem  megállj,  ne  szédülj,  vén  fejem  ! 

Nem  új   csalódás  káprázatja  ez  ? 

Nem !  a  heted  nap  most  telik  be  még ; 

A  régen  várt  kincs  itt  előttem  áll. 

(A  szekrénybe  nyúl.) 
Pénz,  kincs,  arany,  fenékig  mind  arany ! 
.Bocsánat,    oh   egek  !    (Aggodalmasan  körülnéz.)' 

Nincs  senki  itt  ? 
Magam  vagyok.  De  most  e  kincseket 
Be,  és  fejem  alatt  kell  pihenniök. 
(Fölemeli,  s  vagy  négy  lépést  viszi.) 
Hah  !  nem  birom  ;  roskadnak  tagjaim. 
Jolán,  Jolán  !  Nem  hallja  senki  is, 
Szilágy,  Jolán,  hol  vagytok,  gyermekim  ? 
Nem,  nem  !  ha  zajt  ütök,  meghallanak, 
S  ha  Vári  leskelődnék  ?  Csak  ne  ő ! 
Besietek,  és  kihívom  lányomat. 
Tüstént,  legitt.  Hold,  légy  kegyes, 
Őrizd  meg  kincsemet,  mit  juttatál. 
Tüstént  jövök.    (Elindul  meg  visszajö.) 

Nincs  senki  itt  közel. 
Minden  nyugodt,  csendes  mint  a  halál. 
(Megy,  s  többször  visszanéz.) 

Megyek,  futok ;  nincs  senki  itt ;  megyek. 

(El.  Kevés  váratra  két  paraszt  jö.) 

Első  paraszt. 

Bizony,  János  koma,  úgy  maradtam  én,  mint  a  szedett  tőke.  Minden 
keresményem  haramiakézben.  Még  ruháimból  is  kifosztottak  az  átkozottak, 
s  ezt  a  rongyot  vetették  nyakamba. 

Második  paraszt. 
Hát  én  ?  mindenem  oda  van.  Utósó  értékemet  ragadták  el,  s  azon 
fölül  úgy  halántékon  ütött  egy  gaz  kölyök,  hogy  eszmélet  nélkül  rogytam 
le  a  úton.  Verje  meg  az  Isten    valamennyi    gazember    van  a  világon,  s  a 
ki  még    a    szegénynek    véres    verítékkel    szerzett   vagyonát    is    elveszi,    a 
pokolban  ébredjen  fel  az  itélet  napján. 

Első  paraszt. 
Ej  ej  !  János  koma,  azért,  ha  szerencsétlenül  jártunk  is,  ne  károm 
kodjunk.  Az  Isten  megsegít,    ha    iparkodunk,    s    a    zsiványnak    utójára  is 
akasztófán  a  helye. 

Második  paraszt. 
Hiszen  koma,  nem  is  káromkodom  én,  mert  csak  azt  mondom,  a 
mi  igaz.  Ha  a  becsületes  ember  fáradsága  után  Istentől  várbat  jót,  úgy 
a  haramiának  csak  az  ördög  körme  közé  kell  jutni,  s  égni  és  jajgatni  az 
örök  kárhozatban.  Dejszen,  csak  el  ne  szédültem  volna,  majd  meg  is  lapí- 
tottam volna  a  gaz  czimborának  fejét.  —  De  ni  ni !  koma,  mi  van  itt  a 
földön  ? 

(Megbotlik  a  szekrényben.) 

Arany ! 

Első  paraszt. 
Arany  !  lehetetlen. 

Második  paraszt. 
Már  akár  lehetetlen,  akár  nem,  ez  még  is  arany,  még  pedig  annyi, 
hogy  akár  disznót  hizlaljunk  vele,  ha  vaczkorrá  válik. . 

Első  paraszt. 
De  azt  már  ne  tegye.  Inkább  zsebeljünk  fel  belőle  derekasan,  aztán 
álljunk  tovább.  Legalább  szegény  cselédeinket  megmentjük  az  éhenhalástól. 

Második  paraszt. 
Mit    zsebelni  ?    Elvisszük    koma,    így    a    mint    van    s    megosztozunk 
emberségesen. 

Első  paraszt 
Hisz  az  mind  jó  volna,    János    koma,  de    talán    nem    is    számunkra 
tették  ide  ezt  a  drága  kincset,  mi? 

Második  paraszt. 
Nem-e?  Hát  ki  számára,  ha  nem  a  kárvallottakéra?    Aztán  nem  is 
úgy  tették  ezt  ide,  hanem  a  föld  vetette  fel ;    mert    kitelt  az  ideje.  Csak 
fogja  kee  fülön,  koma,  aztán  vigyük. 

Első  paraszt. 
Megálljon  keed  egy  kicsint.  Hát  ha  ez  a  sátán  ajándéka? 

Második  paraszt. 
Bánom  is  én,  ha  mindjárt  a  sánta  ördögé  is,  csakhogy  itt  van.  Fogja 
kee,  mert  mindjárt  magam  viszem  el. 

Első  paraszt. 
No    no,    csak    ne    hirtelenkedjünk.    Látja    keed,    itt    olyan    kertféle 
helyen  járunk.  Igazság  szerint  a  kert  gazdájának    kéne    valamit    juttatni. 

Második  paraszt. 
Isten  neki  !  csakhogy  egyszer  már  szabadulhassunk  innen.  Döntsünk 
ide  ebbe  a  gödörbe  vagy  egy  süvegre  valót ;  de  aztán  illa  berek  ! 

Első  paraszt. 

Annyi  mint  az  :  legalább  becsülettel  megosztozunk. 

(A  szekrényt  a  gödör  szélire  viszik,  s  pénzt  kotornak  bele.) 
Második  paraszt. 
Elég!     (Felfogják  a  szekrényt,  s  indulnak.)     Már    most    Isten     őrizz    meg 
bennünket;  a  pénznek  majd  gondját  viseljük. 

Első  paraszt. 

Valaki  jön.  Fussunk. 
(Elsietnek  a  szekrénynyel,  nem  sokára  Zágony  jö.) 
Zágony.    A  ház  üres  !  leányom  elszökött. 

Egyetlen  leányom  !  Kergesd  öt,  vihar, 
A  merre  jár.  De  nem  !  hiszen  magam 
Üzem  el  egy  setét  órában  őt. 
De  jó.  Legyen  szabad.  Házam  közel : 
Kiürítem  a  szekrényt,  míg  tart  az  éj. 
Itt  hagytam  a  szekrényt.  Hohó  !  nem  itt. 
A  másik   oldalon.   (Tovább  megy.) 

Ne  vedd  el  eszemet. 
Mindenható !  a  kincset  nem  lelem. 

(Kutatva  körülmegy.) 
Csak  lassan,  lassan,  itt  kell  lennie.  (Lehajol.) 
Mit  látok  itt  ?  A  szekrény  itt  feküdt, 
S  mellette  lábnyom. 
(Felsikoltva  térdre  rogy,  haját  megragadja.) 

Elraboltatott, 
A  drága  szép  kincs  elraboltatott ! 
(Szünet  után  a  csákányt  megragadja.) 

De  hallga !  nem  beszédet  hallok-e  ? 

Talán  nem  késő,  még  itt  érem  őket. 

Jaj   annak,  a  kit  csákányom  megér. 

Megálljatok,  tolvaj  gazemberek  ! 

Égesd  meg  őket,  hold,  temesd  el,  éj  ! 

De  csitt!  ne  hallja  senki  szavamat, 

Utánok  indulok,  mint  a  halál, 

Halkan  lopózva,  észrevétlenül,  (indul  s  megáll.) 

Hah,  ördög-sugta  gondolat !  talán 

Leányom  és  Szilágy  a  tolvajok. 

Ki  volna  máa  ?  Itt  nem  jár  senki  más. 

Ne  hozd  élőmbe  őket,  oh  nagy  ég ! 

Ne  hozz  élőmbe  embert !  Féktelen 

Harag  foganzik  lelkemben.  Halál 

És  gyilkolás  most  minden  elemem. 

Reszkessetek,  szerencsém  tolvaji, 

Véu  Zágony  vért  kivan  a  kincsekért, 

Tolvaj,  zsivány,  rabló!  megálljatok.  (Bőszülten  el.) 

(Barlang.) 
Víg  Bandi,  Kiliti,  Fillér,   közöttük   Haris  teli  kulacscsal. 

Haris. 
Halljunk  szót ! 

Víg  Bandi. 
Halljuk  Harist! 

Kiliti. 
Halljuk  a  vén  Harist,  az  ivó  Harist,  az  erdők  és  harasztok  madarát! 

Fillér. 
Böcsülettel  szóljatok  Harisról ;  szaván  fogjátok. 

Víg  Bandi. 
Halljuk  Harist ;  Haris  szólni  akar. 

Kiliti. 
Meg  akar  szólamlani,  mint  Bálám  szamara.  Halljuk ! 

Haris. 
Böcsülettel    legyetek,    vagy    fejetekhez    vágom    a  kulacsot,    száz  és 
milliom  — 

Kiliti. 
Korty  ! 

Haris. 
A  ki  engem  meg  nem  becsül  — 

Fillér. 
Becsüld  meg  magadat,  mond  az  irás. 

Víg  Bandi. 
Halljuk  Harist ! 

Mindnyájan. 
Halljuk. 

Haris. 
No  hát  hallgassatok,  vagy  fonyadjatok  el,  mint  a  gomba  a  madzagon. 
—  Hallgassatok    fiaim,    annyi  félelemmel,    a  mennyi    csak    rettenthetetlen 
szíveiktől  kitelhetik,   és  a  bortól,  melyet  ittatok.  Legelőször  is  tehát  bátor- 
ságnak okáért  —  éljenek  a  kik  meg  nem  haltak  !  (iszik.) 

Kiliti. 
Azaz  :  igyunk  másokért,  mert  magunknak  igen  jól  esik. 

Fillér. 
Koldusbocskor    legyek,  ha  ez  az  ember    nem    csap    alatt    született. 
Legelső  lélekzését  is  iváson  kezdette.  Szeretnék  csapot  ütni  kobakjába,  s 
fölébe  írni :  Vendégfogadó  a  csaphoz  ! 

Víg  Bandi. 
Éljen  Haris,  a  kulacs  fejedelme  ! 

Fillér. 
Éljen  és  uralkodjék,  mint  sári  tök  a  gyepün. 

Kiliti. 
Éljen,  a  mig  csak  ihatik. 

Haris. 

Köszönöm,  de  száz  és  milliom  !  hallgassatok,  vagy  — 

Mindnyájan. 
Halljuk!  halljuk! 

Fillér. 

Ne  hagyjátok  Harist  méregbe  joni.    —  Igyál,    ne    szólj    és    halljuk. 
Idd  le  vitéz  mérgedet,  Haris,  azután  halljuk  ! 

Kiliti. 
Veszszek  el,  ha  szót  nem  fogad. 

Haris  (iszik). 
Száz  és  milliom  !  hol  is  hagytam  el  ? 

Fillér. 
A  hol  kezdted,  az  ivásnál. 

Haris. 
Igen  tehát !  Azt  mondom  vala :  éljenek  a  kik  meg  nem  haltak. 
(Inni  akar,  de  a  többiek  megragadják  a  kulacsot,  s  nem  engedik  szájához  vinni.) 

Mindnyájan. 
Halljuk  Harist ! 

Kiliti. 

Ne  hagyjátok  inni,  míg  Vári  halálát  el  nem  beszéli. 

Fillér. 
Egy  mondásra  egy  korty,  mint  az  irás  mondja.    —    Mondj    nekünk 
valamit  Vári  haláláról. 

Víg  Bandi. 
Halljuk  Harist ! 

Haris. 
Ha  a  kulacsot  nem  eresztitek  — 

Kiliti. 
Kivel  harczolt  a  mi  vitéz  hadnagyunk  ? 

Fillér. 
Ki  vágta  agyon  ? 

Víg  Bandi. 
Hol  szúrták  meg  ?  Halljuk  Harist,  o  látta,  mikor  elesett. 

Haris. 
Addig  sem  láttam,  sem  hallottam,  míg  a  kulacsot  el  nem  eresztitek. 

Fillér. 
Született  és  megholt,  mint  az  irás  bizonyítja. 

Kiliti. 
Döfést  kapott-e  vagy  szúrást  ? 

Fillér. 
Elíü-e  vagy  hátul  ? 

Kiliti. 
Tarkón-e  vagy  homlokon  ? 

Fillér. 
Megverték-e,  vagy  csak  megütötték  ? 

Vig  Bandi. 
Haris  látta,  mikor  mellbe  szúrták.   —   Halljuk  Harist ! 

Kiliti. 
Hová  temettétek  ? 

Fillér. 
Beszélj,  hogy  ihassál. 

Haris  (elereszti  a  kulacsot,  s  haltájához  kap.) 
Száz   és  milliom  !   én  ütök  mint  Tsten  nyila,   méregbe  hoztok. 

Kiliti. 
Hozzátok  méregbe  !  akaszszátok  föl  lábainál  fogva. 

Fillér. 
Hagyj  lógjon,  úgy  is  bajosan  áll. 

Kiliti. 

Akaszszuk  fel,  hogy  lábai  az  ég  felé  álljanak,  mint  a  szegény 
ember  lőcse. 

Vig  Bandi. 
Álljon  tót  ágast. 

Haris. 
Száz  és  milliom  !  összeaprítalak.    (Kürtszó  hallik.) 

Víg  Bandi. 
A  hadnagy ! 

Kiliti. 
Mondom,  hogy  a  vén  kobak  rászedett  bennünket. 

Haris  fölveszi  az  elejtett  kulacsot,  s  kebelébe  dugja. 
Bátorságnak  okáért  ezt  jó  lesz  elrejteni. 

Fillér. 
Ezért  csillagot  rúgsz,  Haris. 

Vári  jö. 

Itt  vagytok  épen,  mint  látom  ;  de  szint  oly 
Üres  kezekkel. 

Fillér  félre  Kilitihez. 

És  jó  fejjel,  kivált,  Haris  koma,  s  annak  keze  sem  üres  ;  oly  vitézül 
forgatja  a  kulacsot,  mint  Nagy  Sándor  az  apja  dárdáját,  csakhogy  szün- 
telen magát  veri  pofon. 

Kiliti. 

Azért  is  örök  pirongásban  van,  mintha  minduntalan  elszégyenlené 
magát. 

Vári  Harishoz. 

Hah,  vén  szipoly,  te  ismét  a  kulacs 
Szájával  csókolódál  ?  jobb  szeretném, 
Máskorra  hagynád  lakzidat.  Vigyázó 
Es  józan  ember  kell  a  gátra  ma. 

Haris. 
Uram,  én  ittam  is,  iszom  is  ;  de  azért  még  is  helyén  van  az  eszem. 

Vári. 

Csak  lábad  volna  úgy,  te  tántorogsz, 
S  fejedbe  szállott  a  földindulás. 

Haris. 
Száz  és  milliom  !  akár  kanásztánczot  járjak. 

Vári. 

Inkább  hiszem,  mint  megmutasd.   —   De  hol 
Maradt  zsidótok?  vagy  nem  jött  nyilasra? 

Víg  Bandi. 

Uram,  csak  egy  rossz  zsidókölyök  volt,  öregapja  bársonynadrágá- 
ban, melyet  a  tízparancsolattal  épen  nyakánál  kötött  meg,  hogy  inába  ne 
szakadjon.  Kezei  a  két  oldalzseben  lógtak  ki,  mint  valami  veszedelmes 
horog,  mely  mindent  magához  húz.  Haris  azt  gondolta  eleinte,  hogy 
medvebocs  ;  de  én  megfogtam  nyakán  a  tízparancsolatot. 

Vári. 
Mit  nyeggetőztök  oly  hitvány  kölyökkel ! 

Víg  Bandi. 

Kikérdeztem,  uram,  aztán  útnak  eresztem  ;  hadd  nőjön,  míg  csalni 
megtanul.  Most  még  nagyon  sovány  piócza  volt ;  nem  volt  nála  több 
másfél  gerezd  hajmánál,  s  két  pénznél.  Hárommal  indult  meg  Budáról  az 
eszéki  vásárra,  s  még  pézzel  ér  oda,  ha  így  gazdálkodik.  —  Azt  mondta: 
a  két  vén  zsidó   csak  harmad  nap  múlva  jön  erre. 

Vári  (türtelenül). 

Jegyezd  meg  a  napot  —  s  most  társaim, 

Nagy  munka  vár  reánk,  vigyázzatok. 
Mindnyájan.      Parancsolj  !  mindent  megteszünk. 
Vári.  Kettő  a  más  tanyának  útjain 

Vigyázzon  :  kettő  itt  marad  velem. 

Az  elmenők  hírt  hozzanak,  ha  tán 

Nem  ment  az  út.  Kik  megmaradtok  itt, 

Vonuljatok  meg  e  kőszál  megett, 

Es  várakozva  lesben  álljatok. 

Egy  ifjú  és  egy  lányka  fog  lejőni: 

Lopózzatok  ki  majd,  ha  már  lejött, 

S  midőn  az  égő  fáklyát  fellököm, 

Rohanjatok,  s  fogjátok  a  leányt, 

S  kímélve  bár,  de  minden  gyorsasággal 

Vörösmarty  összes  költ.  II.  kíjt.  9 

Vigyétek  félre.   S  míg  én  végezek 

Az  ifjúval,  tartsátok  fogva  öt. 
Haris.  Isten  éltesse  a  mi  hadnagyunk  szeretőjét ! 

Vári.  Hallgas,  öreg,  még  nincs  meg  a  madár, 

S  madárfogónak  nem  szabad  zajogni. 

Csak  tőletek  függ,  hogy  vesszőnkre  szálljon. 

Azért  hát  csendesen,  s  ha  jól  sül  el, 

Vár  hétszeres  díj  s  hála.  —  Menjetek. 
(A  haramiák  rendelt  helyeikre  mennek.  Vári  előhozza  a  kincset,   s  felfedi, 
majd  két  szövétneket  gyújt,  s  a  kőszálak  mögé  tűzi,  mely  által  a  barlang 

egy  kevéssé  földerül.) 
Vári,  Derülj,  sötétség  puszta  temploma, 

Pillants  ki  éjed  kormos  fátyolából, 

S  mutas  meg  ismeretlen  arczodat. 

Eddig  szilaj,  vad  férfiak  tanyáját 

Félénk  menyasszony  látogat  ma  meg, 

Nem  sejtve,  hogy  menyekző  vár  reá. 

Való,  hogy  a  menyekző  nem  szelíd, 

S  tán  fél  örömmel  csonkább  mint  lehetne  ; 

De  mit  nem  ád  a  sors,  ezt  venni  kell ; 

Különben  a  várónak  élete, 

Mint  szép  virágok  közt  a  bérczpatak, 

Lefoly  s  kietlen  pusztaságba  vész. 
(Kivül  Jolán  neve  kiáltatik,  melyre  megnyilik  az  ajtó.) 

Szilágy  és  Jolán  jönek. 

Vári.         Jőnek  !  Szerencse,  légy  velem.  (Elvonul.) 
Jolán.       Ah,  milyen  rémületnek  háza  ez  ! 
Szilágy.    Kedves,  ne  félj,  nem  érhet  itt  veszély, 

S  ha  érne,  megvéd  híved  és  az  ég. 
Jolán.       Ki  számot  tart  az  égi  oltalomra, 

Nem  kísért  Istent,  s  nem  jár  ily  helyen. 

Oh,  hagy  pihennem,  Endre,  olly  igen 

Bágyadt  vagyok. 
Szilágy      (magában;.  Csak  most  ne  hagyd  el  őt, 

Oh  szent  erő.  —  Pihenj  hát,  kedvesem, 

Pihenj  ki  keblemen,  jer. 
Jolán.  Ah  Szilágy  ! 

Szilágy.     Mit  kívánsz,  oh  Jolán  ? 
Jolán.  Hová  megyünk  ? 

Vagy  ah  ! 
Szilágy.     Nyugodiál,  s  végy  erőt,  Jolán. 
Jolán.       Oh,  itt  csak  szenvedélyek  malma  van  : 

Ez  a  te  kebled  nem  nyugvás  helye  : 

Oly  szertelen  dobog. 
Szilágy.  Kiirtanám, 

Ha  nem  dobogna  most,  midőn  örül, 

Hogy  boldogsága  rajta  megpiben. 
Jolán.       Mi  az?  mi  nyúl  fel  ott  oly  rémalakban, 

Mint  egy  temérdek  óriási  szörny  ? 
Szilágy.     Kő  az,  Jolán,  lelketlen  néma  kő, 

Kit  durván  a  természet  képze  ki, 

S  titkos  termének  oszlopul  adott. 

Máshol  ba  látnók,  szépnek  mondanád. 
Jolán.       De  ott  alant  a  barlang  fenekén 

Nem  szellemeknek  mécse  pillog  ott  ? 
Szilágy.    A  kincs  világít,  a  kincs  lángja  az. 

Időnk  halad  ;  jer,  már  közel  vagyunk. 
Jolán.       (megállapodva).  Mely  szózat,  millyen  tompa  suttogás 

Oly  szókat  hallék,  mint  az  emberé, 

De  titkos  hangjok  borzadásba  hoz. 
Szilágy.     Csalódol,  rettegésed  súgja  csak. 

(Lemennek  a  barlang  közepéig.) 

Most  bátorodjál,  pillanatra  csak, 

Hogy  hosszan  élö  üdvhöz  nyiss  utat. 

Szerelmünk  esküjére  késztelek, 

S  mindenre,  a  mi  frigyet  szentesít, 

Menj  bátran,  csüggedetlen  menj  elő, 

S  vedd,  a  mit  a  szerencse  jobbja  nyújt.  (Mennek.) 
Jolán.       Szilagy,  megengedj  késedelmemért. 

Rettegtem,  és  midőn  már  itt  vagyok, 

S  a  titkos  házzal  megbarátkozám, 

Félelmem  oszlik.  íme,  indulok. 

S  rövid  búcsúra  nyújtom  ajkamat. 
Szilágy      (megöleli.)  Jolán,  Jolán.  —  De  menj,  az  édeset 

Idő  előtt  ne  lopjuk  el  magunktól. 

Menj,  e  helyen  bevárlak.  —  Hah,  mi  ez  ! 
(Jolán  a  kines  felé  megy.  Vári  fellöki  az  égő  szövétneket,   melyre   Haris 
és  Kiliti  kirohannak  s  Jolánt  félre  ragadják.    Szilágy    utána    rohan,    de 

Vári  útját  állja.) 
Vári.         Megállj,  fiú,  egy  nyommá  se  tovább. 
Szilágy.     Hatalmas  ég !  mi  rettentő  csalódás  ! 
Vári.         Bámulj  !    Jolánnal  többé  nem  beszélsz. 
Szilágy.    Hah  ördög,  csak  most  ismerek  reád ! 
Vári.        Reszkess,  ha  ismersz.  Rég  elölhetélek ; 

De  mára  tartam  büntetésedet. 
Szilágy.     Jolán,  Jolán,  szólj,  merre  yagy  ?  megyek. 
Vári.        Ha  e  vas  nem  szakasztja  útadat. 
Szilágy.     Alávaló  !   oh  ördög  czimborája, 

Ily  bíín  csak  a  te  kézmüved  lehet ; 

Tágulj,  vagy  általrontok  lelkeden. 
Vári        (hátrálva).    Hejh  társak  !  a  leányt  vigyétek  el 

9* 

A  más  tanyára,  s  várjatok  be  ott.  (Szilágyhoz.) 

S  most  jer,  ha  bátorságod  nem  hazug. 
Szilágy      (kardját  lebocsátva ) 

Megállj,  a  szent  egekre !  —  Oh  Jolán, 

Mi  siratandó  sorsra  hoztalak  ! 
Vári.         No's  úrfi,  alkuszunk  ? 
Szilágy.,  Megösmerem, 

Úr  vagy  fölöttem  s  boldogságomon. 
Vári.         Add  által  önként  s  gazdagon  mehetsz  el. 
Szilágy.     Nem  úgy,  nem  úgy  !  Ne  vidd  el  innen  öt  ; 

Hagyd  a  helyen,  hol  fölnevelkedett, 

S  minden  jogom  szivéhez  veszszen  el. 

Eltépek  önként  mindent,  a  mi  köt; 

Korhely  leszek,  csapongó,  részeges  ; 

Káromkodással  undok  és  hazug, 

S  minden  gonoszba  torkig  elmerült, 

Hogy  meggyülöljön  s  végre  elfelejtsen. 

S  önként  kívánja  társaságodat. 

De  mit  beszélek.  Nincs  bün,  nincs  gonoszság, 

Mely  oly  utálttá  tenne,  mint  te  vagy. 

Rabló ! 
Vári.         Ez  a  mi  téged  most  megöl. 

S  halálod  óráján  kétségbe  ejt.  (Társaihoz. 

Ne  késsetek,  vigyétek  a  leányt. 
Szilágy.    Előbb  te  halj  meg,  poklok  czimborája. 
(Összecsapnak.  Az  alatt  Jolán,  kire  a    haicz  kimenetelét    vigyázó    hara- 
miák nem  igen  ügyelnek,  föleszmél.) 

Jolán.       Ah,  melly  ijesztő  zajra  ébredek ! 

Ott  küzdenek;  Nagy  Isten! 
(A  vivók  közé  rohan,  hol    megsehesitve    lerogy,    miután   a    viadal   meg- 
szűnik.) 

Oh  Szilágy! 

Te  jól  találtál.. 
Szilágy.  Átok  !  mit  tevék  ! 

Jolán         (haldokolva).  En  meghalok,  Szilágy ;  itt  balfelöl 

Kardod  hideg  —  hideg,  mint  a  halál, 

Atyám  —  Szilágy  —  segíts  —  én  meghalok.  (Meghal.) 
Szilágy       (Jolánhoz  térdepelve). 

Jolán,  a  szent  egekre!  szólj,  beszélj, 

Csak  egy  kis  szót  még,  mint  vagy,  mit  tegyek? 

Vagy  bár  a  legszörnyebbet  mondd  ki  rám, 

Hogy  nem  szeretsz,  csak  élni  tudjalak. 

Ébredj,  Jolán  ;  ne  zárd  el  a  szemet, 

Mely  ifjúságom  napja  volt  ;  Jolán 

Csak  egyszer  is  még  pillants  föl  reám, 

Jelül,  hogy  megbocsátasz  bűnömért, 

Hogy  el  nem  átkozsz  a  más  életen, 

Hogy  gyilkosoddal  megbékülsz  örökre. 

Nem  szólsz,  nem  intesz  —  én    elkárhozom.    (Re&  borúi.) 
Haris.       Uram,  ledöfjük  ezt  a  gyermeket  ? 
Vári.         Távozzatok,  ti  hitvány  czimborák  ! 

Távozzatok,  mondom,  ne  lássalak. 

Kiüti. 

Jer,     öreg ;    hadnagyunknak    rossz  lakodalma    történt, 
ilyenkor  nem  jó  késedezni.  Adjunk  hírt  a  többinek. 

Haris.       Száz   és  milliom  !   gyerünk.   (Kiüti  és  Haris  el.) 
Szilágy.     Jolánom  !  ah  korán  vesztettelek. 

Ez  a  hideg  csók,  mellyet  ajkad  ád, 

Csekély  a  szomjnak,  melly  éretted  ég, 

S  éretted  égni  fogna  lángolón, 

Ha  századokra  nyúlnék  életem. 

Mért  nem  lehet  cserélnünk,  oh  Jolán  ? 

Leszállnak  érted  a  mély  földközépig, 

Csakhogy  te  élj  és  rólam  emlékezzél. 
Vári.         Fel  onnan,  gyermek,  pompás  bánatodból  ! 

Nem  tűröm  el,  hogy  csak  magad  kesergj. 

Én  hallgatók  ;  de  érzem  káromat. 

S  ha  szertelenség  a  gyász  ily  halotton, 

Versenybe  hílak  égre  átkozódni, 

És  káromolni  mindent  a  mi  szent. 

Én  is  szerettem  őt ! 
Szilágy.  Oh  szörnyeteg  ! 

Nézd,  gyilkos,  ezt  az  arczot !  Nézd,  hogyan 

Halványodott  el  rózsahajnalából. 

Nézd  a  legédesb  szózat  ajkait, 

És  e  lezárt  szem  párját,  melly  imént 

Legszebb  sugárból  szőtte  csillagát, 

S  egy  életüdvnek  mennyét  foglalá  ; 

Nézd  itt  ez  összeomlott  termetet, 

Mindez  hogyan  lön  néma  és  setét, 

És  mozdulatlan  renyhe,  mint  a  föld  : 

Te  müved  ez  mind  s  ördög  lelkedé ! 
Vári.         Ne  káromolj,  a  sors  akarta  úgy. 

De  én  nem  állok  többé  port  veled. 

Élj  boldogul,  ha  élhetsz,  s  menj  tova : 

Én  nem  kivánom  már  halálodat. 
Szilágy. .     De  én  kivánom,  gyilkos,  lelkedet, 

És  semmit  nem  kívánok,  mint  csak  azt. 

Oh,  vajha  minden  elhunyt  kellemet 

Egy-egy  halállal  tudnám  visszavenni, 

Mind  szíved  vérén  váltanám  meg  azt. 

S  te  tartanád  meg  éltedet,  lator, 
Hogy  a  világnak  még  több  átka  légy, 
S  kétségbe  bozd  az  Istenben  hivöt  ? 

Vári.  Ne  ingerelj  elég  egy  áldozat. 

Szilágy.     Egy  égnek  !  egy  pokolnak,  s  ez  te  légy. 
(Vínak  ;     Vári  elesik.) 

Vári.         Meggyözhetlennek  hittem  kardomat, 

S  most  porba  száll  velem.  —  Ha  eltemetsz 
Szilágy,  bírd  ott  a  kincseket,  s  fölém 
Jolán  hajából  egy  kis  fürtöt  adj, 
Csak  egy  kis  fürtöt  lelkem  nyugtáért ! 
De  nem,  ne  tedd  ;  nehezb  lesz  az  nekem, 
Mint  a  kerek  föld  minden  halmai : 
Megtértem  volna  —  s  elvesztettem  ót. 
Kemény  az  ágy,  a  melybe  fektetél. 
S  fejem  nehéz  és  lelkem  —  is.    (Ábrándozva.) 
Szilágy  !  merítsd  mélyebben  a  vasat. 
Úgy  úgy'  no  most  már  alhatunk  reá. 
Születni  nem  méltó  ily  életért, 
S  meghalni  átkozott  kín.    (Meghal.) 

Szilágy       (Jolán  holtteste  mellett  térdepelve).    Rút  halál  ! 
Korán  keléi  a  vőlegény  jogába. 
Undok  kerítő  !  ennyi  kellemet, 
Az  ifjúság  virító  tagjait 
A  pornak  s  éhes  férgeid  fogának, 
S  e  szózatokkal  zengő  ajkadat 
A  tompa  némaságnak  jegyzed  el. 
S  én,  a  ki  mind  eddig  fukarkodám 
Szerelmeimmel,  a  ki  kéjeit 
Csak  félve  ízelém,  hogy  egykoron, 
Mint  annak,  a  ki  pénzét  bérbe  adta, 
Kamattal  s  százszorozva  térjenek  meg 
Kifogyhatatlan  drága  kincs  gyanánt ; 
En,  a  ki  vártam,  most  lemondjak-e  ? 
Ezen  gyönyörnek  ékes  hajiokát, 
E  csaknem  illetetlen  ajkakat 
A  semmiségnek  szomjan  adjam  át  ? 
Ah  kedvesem,  te  alszol  csendesen, 
De  mondhatatlan  kín  maradt  nekem  ! 
Megbánhatatlan  bűnöm,  hogy  reád 
En  hoztam  e  veszélyt,  utánad  int. 
Hogy  állanék  meg  a  világ  előtt  ? 
Örült,  ki  tündérségnek  hittem  azt, 
Mit  a  zsiványnak  durva  szája  szólt ! 
Örült,  botor  !  kaczagnom  kellene, 
Ha  nem  volnék  oly  minden  szer  felett 

Boldogtalan.  De  elmegyek, 

Oh  drága  lélek,  várj  meg,  én  megyek.  (Fölkel.) 

Magam  vagyok,  mint  éjszakán  az  árny, 

A  mit  szerettem,  s  gyűlölék,  megöltem, 

És  tettim  száma  egy  hián  betelt ; 

Ez  egyre,  a  végsőre  most  török. 

A  gyáva  retteg  egy  kis  tor  hegyétől, 

S  a  kárhozat,  mint  rém  elébe  áll ; 

De  kárhozat  csak  ott  van,  a  hol  ő  nincs. 

Itt  lenni  több  mint  kárhozat  nekem. 

(Felülről  Szilágy  ós  Jolán  neveik  kiáltatnak.  Nem  sokára  Zágony  ógö 
fáklyával  jő,  ntóbb  ifjú  vadászok.) 

Szilágy,     Még  éltek  ott  fenn  ?  szinte  elfeledtem, 

Hogy  felvilág  is  van  ;   de  nem  kacsingatok 

Én  már  a  nappal,  a  hízelkedő 

Életnek  többé  nem  hiszem  szavát.   (Kiáltva,) 

Jőj   Zágony !   a  kincs  s  lányod  itt  vagyon. 

És  itt  van  a  ki  elvesztette  őt.    (Kardjába  döl.) 

Jolán  —  szerelmünk  —  a  halálban  egy. 
(Jolán  mellett  összerogy  s  meghal.) 
Zágony.    Kincs  s  lányom  itt  van,  jól  hallottam-e  ? 

Hah  !  mily  halálnak  tartománya  ez  ? 

Itt  vári  fekszik  vérben,  ott  Szilágy, 

S  itt  lányom  —  oh  szemfényvesztő  pokol  ! 

És  itt  a  kincs,  a  melyért  fárad  ék. 

Légy  átkozott  világ !    (összerogy.) 
Egyik  vadász.  Méltán  kesergesz,   sors-üldözte  agg, 

Kincset  vadásztál,  s  kettős  gyászt  leiéi : 

Vőd  a  halál  lőn.  Hajh,  de  minket  is 

Ért  sajnos  veszteség ;  egy  ifjú  társ 

Hagyott  el,  a  ki  lelkünk  volt,  kinek 

Szép  csillagáról  sorsot  jósolánk, 

Mely  ily  korán  s  ily  gyászosan  lehunyt. 

Jertek  !  vigyük  fel  a  holttesteket. 

Tegyünk  föléje  büszke  ravatalt: 

De  zászlajoknak  színe  vér  legyen  ; 

Mert  vérben  estek  el ! 

ELSŐ    FELVONÁS. 

(Mez^i  lak  tája.) 
Remete,  Dóra,  Lenke. 

Remete.     Cselédim,  én  megyek.  —  Csend  van  megint 
Mindenfelé  a  rég  zajos  hazában. 
Gábor  letette  már  a  koronát, 
S  a  béke  szent  galambja,  félve  bár, 
Leszáll  körünkbe  és  tanyát  keres. 
A  harcz  kemény  szolgája,  melly  imént 
Kártékonyán  csaponga,  visszatér 
Családihoz,  s  hajléka  tűzhelyénél 
Törvényt  s  nyugalmat  kénytelen  becsülni. 
Őrizzen  Isten  !  nincs  már  annyira 
Szükségtek  férfi  ótalomra ;  s  engem 
Rég  várnak  bérczeim,  hol  megtanultam, 
Elzártan  élet  s  indulat  zajától, 
Lelkemnek  élni,  melly  az  Istené, 
S  nem  e  tetemnek,  melly  a  föld  pora. 
Megáldjon  Isten  !  éljetek  nyugottan. 

Dóra.        Ah  Istenem  !  mi  félelem  lesz  az, 
Magunknak  lenni  ily  rideg  helyen. 

Lenke.       Bizony  !  mi  félünk  ily  magányosan. 

Remete.     Nyugodjatok  meg  távozásomon, 

Nem  tart  soká  ;  de  most  már  menni  kell. 

Lenke.       S  mit  hozsz  nekem,  ha  ismét  jösz,  atya? 

Remete.     Mit  hozhatok  mást,  mint  csak  magamat? 
De  még  is  mit  kívánnál  ? 

Lenke.        r  Egy  füvet. 

Dóra.        Ahá  !  te  dőre,  mit  csevegsz  megint  ? 

Remete.     S  miféle  fű  az,  mellyet  úgy  kívánsz  ? 

Lenke.       Sokan  nevezték,  láthatatlan  fűnek, 
Mert  láthatatlan,  a  ki  bírja  azt ! 
Bár  ö  igen  jól  lát. 

Remete.  Mily  babonás 

Ez  a  leány  !  mily  telve  van 
Haszontalan,  rég  elkallóit  regékkel. 
De  végre  is,  ha  volna  s  megszerezném, 
Mit  vagy  teendő  látatlan  füveddel  ? 

Lenke.       Nem  mondom  el,  ha  megharagszol  érte. 

Remete.     Haragunni  nem  szokásom,  csak  beszélj. 

Lenke.       Szeretnék  láthatatlan  lenni  általa. 

Dóra.        Leány,  leány,  te  rosszul  jársz  ma  még. 

Remete.     Mily  elbizottság !  Hát  most  nem  vagy-e 
Eléggé  láthatatlan  ?  nem  vagy-e 
Elég  csekély,  hogy  észrevétlenül 
Lengj   a  világon,  annak  látható  csak, 
Ki  fenn  van,  s  minden  fűszálat  megolvas  ? 
Mi  mind  csekélyek,  csaknem  porszemek 
Vagyunk,  leányom,  mindnyájan,  s  te  főkép 
Elég  kicsin  vagy  még,  hogy  fel  ne  tűnj. 
S  telnék  be  bár  bohó  kivánatod, 
Alig  hiszem,  hogy  jól  élnél  vele. 

Lenke.       Ma  nagy  szigorral  bánsz,  atyám,  velem. 
En  oly  gonosz,  mint  véled,  nem  vagyok, 

Bemeié.     De  dőre  vagy,  s  az  is  sok  kárt  tehet. 

Lenke.       Kárt  nem,  de  egy  kis  zűrzavart  okoznék. 
De  meg  kell  hallanod,  s  aztán  itélj. 
Először  is  nagy  tükröt  tartanék. 
S  a  büszke  éretlent,  s  a  vén  hiút, 
S  az  ostobát,  ki  tisztre  vágy,  midőn 
Legjobban  álmodozna  álmait, 
Tükörbe  nézetném,  hogy  látva  ott 
Együgyű  képét  a  nagy  gondolatnál, 
Szégyenlené  magát.  A  haragost 
S  dühöst,  irigyet  szint'  igy  játszanám  meg, 
Hogy  önmagától  visszatántorodnék. 
Pénzasztalához  ülnék  a  fukarnak. 
S  midőn  legédesb  hangját  hallaná 
A  százezerszer  olvasott  ezüstnek, 
Elhúzogatnám  titkon  azt,  s  zsebébe 
Bocsátanám,  hogy  végre  asztalát 
Söpörve  lelné  ;  s  majd  ha  kinja  közt 
Futosna  kétségb'esve,  pajkosan 
Kidöntenem  zsebét,  hogy  százfelé 
Gördülni  látná  szép  tallérait, 
S  halomba  kézzel-lábbal  kotraná. 
Erszényt  mutatnék  a  pazér  fiúnak, 
Ürest,  nagyot  s  azt  hordanám  előtte, 
Rém  és  örökké  intő  jel  gyanánt; 
A  részeget  lőrével  tartanám, 
S  kancsó  helytt  dézsát  nyújtanék  neki : 
Gyáváknak  fűzfa  kardot  metszenék, 
S  jobb  oldalokra  kötném  azt.  Fejébe 
Nagy  medvecsákót  nyomnék  a  pörös 
S  uralkodó  asszonynak,  fejkötőt 
A  gyáva  férjnek,  s  lenszöszt  és  guzsalyt. 
Leánynak,  a  ki  tánczra  vágyakodnék 

Előbb,  mint  dolgát  végzené,  czipőit 
Elrejteném,  és  apja  bocskorai 
Tenném  elébe.  Agg  Tihany  fölött 
Viszhang  helyett  megállnék  a  hegyen, 
S  ki  jó  napot  kívánna,  adjon  Istent 
Viszonzanék,  s  a  vastag  hangokat 
Vékonynyal  váltanám,  hogy  majd  utóbb 
Szitkokkal  menne  el,rs  én  szitkait 
Kaczajra  fordítnám.  És  végre  is, 
Mert  minden  kis  csínt  el  nem  mondhatok, 
Az  éhező  szegénynek  sült  galambot 
Repítenék  szájába,  hogy  csak  egyszer 
A  példaszó  betelnék.  Jó,  pohos 
S  nyilt  könyveiknél  elszúnyadt  atyáknak 
Fordítva  adnám  könyvöket  kezökbe, 
S  mulatna  majd,  ha  ébredvén,  fonákul 
Kintornálnának.  S  így  mennék  tova 
A  nagy  világba  könnyű  gondolattal, 
S  ha  már  megunnám  a  kalandozást,. 
Tréfáimon  nevetni  visszajőnék, 
S  gúzsaihoz  ülnék,  mint  más  jó  leány. 
Remete.     Ej  !  ej  !  leány,  te  csintalanka  vagy, 

S  ha  mást  nem  is,  csevegni  módosan  tudsz. 
De  jó  leányom,  még  neked  magadnak 
Vagyon  leginkább  szükséged  tanácsra 
S  igazgatásra,  nem  hogy  mást  taníts. 
Azért,  ha  már  látatlan  lenni  vágysz, 
Tedd  azt  az  által,  hogy  ne  mutogasd 
Még  őrizetlen  ifjúságodat. 
Ne  tedd  magad  látványul  utakon, 
Hol  harczoló,  vagy  fényes  úr  megy    el, 
Kiknek  szemében  tőr  van  és  veszély. 
Ne  lásd  magad  fölöttébb  tükreidben  ! 
Hogy  el  ne  bizakodjál.  El  ne  bámulj 
Átnyargaló  vitézek  fegyverén, 
Vagy  úri  pompán,  s  csalfa  fényeiknél 
A  pilleként  ne  égj  el  botorul. 
Ezt  tartsd  eszedben  Lenke,  s  majd  ha  ismét 
Megjöttem,  egyszer  a  hegyekbe  viszlek, 
Hol  Máriának  rejtett  képe  áll. 
Ott  dolgokat  beszélek  majd  neked, 
Miket  javadra  lészen  hallanod. 
Most  áldjon  Isten,  jó  asszony,  s  te  lány, 
A  mit  beszéltem,  jól  eszedbe  zárd. 
Lenke.       Kalitja  leszek  jó  tanácsidnak. 

De  mind  hiába,  már  te  mégy,  atya. 

Foglalj  imádságidba  engem  is. 
Dóra.        Kisérjen  Isten  !   el  ne  hagyj  sokára.  (Remete  el.) 

Jer,  jer,  leány,  ne  ácsorogj  tovább. 

Már  este  is  lesz,  s  itt  az  útfelén 

Nem  jó  kiállni  hívó  jel  gyanánt, 

Jerünk,  ha  mondom. 
Lenke.  Ah  anyus, 

Oly  szép  az  este  itt. 
Dóra.  Az  este  szép,  ha  szép, 

A  házban  is,  s  ott  dolgot  is  találsz. 
Lenke.       Ah,  mintha  hadrobaj  közelgene. 
Dóra.        Annál  sietvébb  távozzunk.  Jere. 
Lenke.       Csak  egy  kicsint,  csak  egy  pillanatig. 
Dóra.        Nem  nem,  csak  egy    szikrát  sem  ;  hallod-e  ? 
Lenke.       Ah  nézd  anyus,  mily  szép  magyar  had  az. 
Dóra.        Dicsérd,  ha  majd  nyakunkra  hajtanak. 
Lenke.       Oh  nem,  hiszen  most  béke  van,  s  nem  is 

Mind  oly  vad  ám  az,  a  ki  katona. 

Mily  szépen  állnak  rendben  és  elül 

Az  a  vezér,  ki  ott  feltündököl. 

Arany  virágzik  kék  sötét  ruháján, 

Csótára  gazdag,  mint  a  napkelet. 

Bizonynyal  azt  töröktől  vette  el, 

Kinek  fejét  nagy  harczban  vágta  le. 

Könnyen  lebeg,  mint  a  madár,  lován, 

Lovának  minden  lépte  röppenés ; 

Valóban  az  derék  egy  hős  lehet, 

S  úgy  látszik,  elbocsátja  népeit, 

Mert  a  keresztút  pontján  álla  meg. 
Dóra.        Leány,  igen  hamar  felejted  el, 

Mit  elmenetkor  szólt  a  remete, 

Kit  mint  atyádat  illenék  becsülnöd. 

De  ám  maradj,  én  nem  leszek  veled. 
Lenke.       Pillantatig  csak,  jó  anyám;  hiszen 

Már  elbocsáta,  látod,  a  hadat, 

S  jő  csak  kevéssel  nyargalvást  felénk ; 

Hadd  lássam  őt,  csak  ezt  hagyd  látnom,  aztán 

Sokáig  engedelmes  lány  leszek, 

Már  itt  van,  már  most  csak  nem  szökhetünk  el, 

Mert  azt  hihetné,  rablónak  neveztük, 

S  méltán  haragra  gyúlna  ellenünk. 
Dóra.        Szent  Isten,  itt  egy  más  csapat  robog  fel. 

Ha  szembe  jó'nek,  véres  ütközet  lesz. 

A  Krisztus  őrizzen,  jaj  most  nekünk. 

Szaladj  leány,  ha  kedves  életed.  (Elsiet.) 

Telegdi  jö. 
Lenke.       Ah,  várj  anyám,  ne  hagyj   itt  magamat. 
Telegdi.    Eredj,  leány,  eredj   anyád  után. 
(Lenke  elsiet.  Telegdivel  szemközt  egy  kis  csapat  jö  fegyveresen, 
elöttök  Kolta.) 
Ki  népe  vagytok,  földiim? 
Kolta.  Magunké, 

S  Gábor  királyé,  a  ki  lelke  van  ; 
Telegdi.     Gábor  király  nincs.  Nem  tudjátok-e, 

Hogy  már  letette  a  bitolt  nevet  V 
Kolta.        Ha  tette,  rosszul  tette,  végi  van, 
S  bitorlott:  nem  bitolt,  egy  manó! 
Csak  név  legyen  s  posztó,  ha  pénze  nincs. 
No's  kelhetünk  ?  vagy  ón  galuska  kell  V 
Telegdi.    Miattam  nyílt  az  út:  de  intelek, 
Hogy  béke  van,  s  a  kóborlás  tilos. 
Kolta.        Mi  mennykő  !  hát  a  hold  nem  kóborol  ? 
S  még  a  mi  több,  az  égen  s  éjtszaka  ! 

(Elhalad,  s  ismét  megáll.) 
Vagy  tetszik,  vagy  nem!  a  ki  nem  szeret, 
Jőjön  fel  a  hegyekbe,  s  megtalál. 
S  most  jobbra,  balra!  éljen,  a  ki  mer.  (E1.) 
Telegdi.     Elég  kevély  vagy  éretlen  korodhoz  ! 
Ily  hangot  ád  a  hordó,  míg  üres. 
Kár  ifjúságáért:  okos  tanács, 

S  vessző  alatt  még  emberré  lehetne.  (Embereihez.) 
Vigyázzatok!  betérek  egy  kevéssé^ 
E  házhoz  itt.  Tartsátok  szemmel   őket. 
(A  katonák  elvonulnak.  Telegdi  közelít  a  házhoz.) 
Valahányszor  e  vidéken  átmegyek, 
S  szemembe  ötlik  e  kis  tiszta  ház, 
Úgy  tetszik,  mintha  festve  volna  csak, 
Mintegy  beköltve  a  komor  valóba, 
Tanyátokúi,  szent  béke  s  nyugalom  !  pora  jö.) 
De  ember  lakja  s  tündérsége  vész.  (Dórához.) 
Ne  félj,  anyó,  nem  ellenség  vagyok. 
Légy  oly  szives,  hozz  egy  pohár  italt.  (Dóra  el.) 
Szomjan  vagyok  ;  bár  testem  volna  csak. 
A  gyenge,  gyarló  test!  ki  mondja  azt, 
Hogy  telhetetlen?  A  gödény  torok, 
S  a  farkas,  a  gyomor,  nem  laknak-e 
Étel-  s  itallal  jól  s  királyilag  ? 
A  lélek  szomja  olthatatlan  ég! 
S  gyümölcse  kívánsága  tárgyinak, 
Mint  fáé,  melly  a  földben  ver  gyököt 

De  vég  sudarával  a  felhőkbe  vész,  — 

Nem  érik  itt,  fenn  csillagok  között 

Elérhetetlen  ágon  csügg  alá 

Az  üdvözület  istenasztalára, 

(Lenke  jö,  s  egy  kupát  hoz.) 

Mit  látok  !  új,   és  aggból  ifjú  kép, 

Tavasz  virág  a  renyhe  tél  után  ; 

Ki  vagy  te,  szép  leány  ? 
Lenke.  Bocsánatot, 

Nagyságos  úr!  anyám  kijoni  félt  — 
Telegdi.     Anyád,  s  te  nem  ? 
Lenke  Nem  vétek  senkinek, 

S  azt  gondolám,  nem  bánthat,  a  ki  jó. 
Telegdi      (átveszi  a  kupát).  Ne  vesztegesd  szép  bizodalmadat 

Sok  szenvedett  már,  a  ki  bűntelen. 

S  nem  tudni  mindenkor,  ki  jó,  ki  nem  ? 
(Iszik,  s  a  kupát  visszaadja.) 

Köszönöm,  leánykám,  a  jó  hűs  italt.  (Dóra  félve  jö.) 

Jó  asszony,  légy  nyugott.  Már  távozom, 

S  tőlem  s  hadamtól  nincs  mit  tartanod. 
Dóra.        Ah,  jó  uram,  megengedj  rossz  szememnek, 

Hogy  rád  nem  ismerek.  Rossz  a  világ, 

Kivált  időnkben.  S  itt  magányosan 

Szegény  fehérnép  méltán  félhetünk. 
Telegdi.     S  ismertek  engem  ? 
Dóra.  Oh,  az  volna  szép, 

Ha  pártfogónkat  elfelejtenők. 

Hányszor  nem  áldánk  téged  s  népedet, 

Hogy  a  vidéket  ótta  kardotok, 

Midőn  körül  vad  háború  rabolt. 
Telegdi     Ha  öntudatlan  ennyi  jót  tevék, 

Most  tudva  már,  kik  lakják  e  helyet, 

Kétszerzem  gondomat.  Ne  féljetek. 

Míg  a  vidéket  nyugtán  nem  tudom, 

Közel  tanyázok  és  még  látni  foglak. 
Dóra.  Az  ég  kegyelme  áldjon  érte  meg. 
Telegdi     (félre).   Mi  van  még  a  mit  kéne  mondanom, 

Hogy  nem  birok  távozni?    (Lenkéhez.)  Melly  italt 

Adál,  leánykám,  jó  és  kellemes, 

Csak  egy  hibája,  hogy  szomjat  nem  olt.    (Magában.) 

Félek,  hogy  ollyant  ittam,  a  minek 

Nem  a  pohárban  voltak  csépjei : 

Szememmel  ittam  s  lelkemig  hatott.  (Lenkéhez.) 

Hogy  hínak,  szép  leányom  ? 
Dóra.  Ah  szegény  lány  ! 

Hogy  elpirult.   No  Lenke,  szólj  leány ! 

Pedig  mi  bátor,  más  ha  kérdezi.  — 
Lenkének  hívják  öt,  kegyelmes  úr. 
Telegdi       (Lenkéhez).   Az  ég  neveljen  olly  erkölcsüvé 
A  millyen  s/.épnek  alkotott  kegye, 
Meglátlak  nem  sokára  és  gyakortább, 
Ha  erre  hoznak  dolgaim. 
Dóra.  Szerencse 

Hozzon  minél  előbb,  jóságos  úr ! 
Telegdi      (menve).  Az  alkotóra,  a  ki  szívbe  lát ! 
Egy  asszony  élt  csak,  a  ki  érdekelt, 
S  az  újra  élni  látszik  e  leányban, 
A  kit  vagy  bírni  kell,  vagy  látni  sem. 
Eltávozom  ;  de  úgy,  hogy  visszatérjek,  rgl.) 
Dóra.        Mily  szíves,  áldott  úri  ember  ez, 

Csak  ollyan  bús  ne  volna.  —  Nos  leány. 
Te  tán  a  füvet  olvasod,  hogy  úgy 
Elandalodva  s  szem-lesütve  állsz  ? 
Jer,  láss  a  konyhához.    Bánó  deák 
ígérkezett,  hogy  eljön  éjszakára. 
Lenke.      Anyám ! 
Dóra.  Mi  baj? 

Lenke.  Ez  volt  a  vár  ura  ? 

Dóra.        Természetes,  hogy  ő  is  vár  ura, 

De  mellyiké,  azt  még  te  nem  tudod. 
Lenke.       Remete  atyánkkal  voltam  rég,  igen  rég, 
Sr  egy  vár  alatt  menénk,  mely  egyedül 
Állt  a  vidéken  csendes  tó  felett. 
Ugy  látszék  messziről,  mint  egy  komor, 
Parancsolásra  termett  büszke  úr. 
A  hogy  közel  jutánk,  elrettenek 
Magas  falától,  vas  kapuitól, 
S  szédülve  néztem  tornya  kúpfejére, 
Hol  a  csikorgó  szélvitorla  ing. 
Felbátorodtam  majd,  s    futosva  szedtem 
A  kék  virágot  pázsitos  tövében. 
Benéztem  aztán  egy  szűk  ablakon; 
De  oh  anyám,  mit  kellé  hallanom, 
A  vár  sóhajtott  — 
Dóra.  Mit  beszélsz  !  Bizony 

Még  engem  is  megrémít.  Hagyd  el  e 
Bohó  beszédet.  A  vár  nem  sóhajt, 
Hisz  annak  lelke  és  tüdője  nincs. 
Lenke.      Atyám  is  azt  monda,  a  remete. 

Hogy  az  csuk  a  szél  lebbenése  volt. 
De  én  haliám,  s  ha  visszagondolom, 

Megborzadok,  mert  a  vár  úgy  sóhajtott, 
Mint  a  beteg  sóhajt,  vagy  a  kit  bánat  ér. 

Dóra.        Hogy  is  ne !  Jer  be.  Jobb  bizony  ha  addig 
Imádkozol,  s  e  furcsaságokat 
Elmédből  elvered  — 

Lenke.  Jerünk,  anyám.  (Félre.) 

Ha  egyszer  még  e  jó  úr  eljövend, 
Megkérdem  öt,  mely  várban  tart  lakást. 
Ha  ily  sóhajtás  ott  is  hallható, 
Belé  nem  mennék  minden  kincsekért.  (El.) 


(Vár.) 
Telegdi  utóbb   Gerő. 

Telegdi.    Tizenhat  éve,  hogy  még  nöm  vala, 
S  két  új   szülött,  gyengéded  ikreim, 
Tizenhat  éve,  hogy  nincs  gyermekem, 
Hogy  nöm  kihalt.  S  örültem  balgatag 
Első  dühömben  elveszítni  őket ; 
De  boldog  nem  vagyok.  Nincs  örökös, 
Ki  e  sok  őstől  rám  maradt  nevet, 
A  puszta  házban  most  csak  magamét, 
A  késő  századokra  átvigye. 
S  ép  férfi  korban  mindennel  birok, 
Csak  házi  üdvöt  még  nem  ösmerék  ; 
De  ösmerek  fanyar  kínt  a  helyett, 
S  megbánhatatlan  bűnnek  súlya  nyom. 
Elég !  elég !  —  Hé,  vén  Gerő  s  te  itt  ? 

Gerő.        Uram,  megengedj  ;  hivatal. 

Telegdi.  Igen. 

Jer  elé,  családom  krónikája  te, 
Te  czímeretlen  régi  oklevél. 
Te  nem  ragyogsz,  mint  Mátyás  könyvei, 
Gyöngyös  kapocscsal,  bársonyos  födéllel  ; 
Nem  oly  vagy,  mint  a  melyből  mérgesen 
A  rókatorkos  s  rőt  öves  papok 
Egymásra  czáfot,  s  kárhozást  idéznek. 
Te  olvasatlan  koptál  meg,  csupán 
A  kor  miatt;  de  nincs  hizelkedés, 
S  haszontalanság  nincsen  irva  benned. 
Tapasztalásból  tudsz  és  csak  valót, 
Csak  ollyat,  a  mi  szükség.  Szólj. 

Gerő.  Uram  ! 

Még  nem  tudom,  mit  kívánsz  agg  hívedtől, 
És  mit  jelentsen  e  nagy  felhívás. 


—     145     — 

De  félek  tőle,  mert  mit  én  tudok, 
Több  bús  van  abban,  mint  örvendetes. 
Telegdi.    Nem  mondtam?  ob,  te  liíí  emlékezet  vagy. 
Igen  tehát,  szólj,  hányad  éve  most, 
Hogy  a  gyűlölt  fajt,  mellyet  idegen 
Oltott  kibátlan  vérem  törzsökébe, 
Átengedem  a  sors  koczkáinak, 
Hogy  szégyenében  s  búban  ifja  nőm 
Utánok  halt? 
Gen'i.  Ah,  kíméld  magadat. 

Minek  beszéljek  lélekháborítót  ? 
Legjobb  feledve,  a  mi  múlt,  ha  bús, 
Telegdi.    Feledve  mondod  ?  Nem,  nem  !  Lásd  öreg, 
Én  egy  sok  éves  álmot  álmodom, 
S  mindig  csak  azt,  mely  válhatatlanúl 
Kisér  utaimban,  s  mint  árny  est  felé, 
Nem  fog,  de  nő  delemnek  szálltakor, 
Mig  végre  óriássá  változik, 
S  az  álmodóval  elmerül  az  éjbe. 
Nem,  illyen  álmot  sírba  nem  viszek. 
Letéptem  egyszer  bűvös  fátyolát, 
Eszemből  mindent,  a  mi  nem  valóság, 
Kiirtok  ogy  csapással.  Szólj   öreg, 
Ösmered  nemzetségemet  ? 
Gerő.  Mióta 

Eszemet  tudom,  csak   őket  ismerém. 
Nagy  atyádnál  serdülék  fel  ifjúvá  : 
Atyádat,  s  három  hős  testvéreit 
Első  csatába  én  kísértem  el, 
És  téged  e  kezek  hordoztanak, 
Mint  kisdedet. 
Telegdi.  Szerencse  nem  vala 

Osztályok  e  földön :  korán  vészének 
Kül  s  bel  hadaktól  háborús  hazában  ! 
De  volt-e  köztök,  szólj,  csak  egy  faj  is 
Nem  tiszta  származat,  s  Telegdivér  ? 
Gerti.        Szelídek  voltak  anyjaik  s  szivökben 
A  erkölcs  harmat,  mely  virágra  szállt, 
S  csak  tiszta  napsugárral   párosul. 
Telegdi.    S  üdvömre  mondom  !  ollyak  voltak  ők, 
Olyaknak  kellé  lenniök,  ha  hit  van, 
De  én,  de  én  !  korcsoknak  atyja  lettem, 
Gyermektelen,  mert  őket  elvetőm, 
S  anyjok  miatt!  pedig  mi  szép  vala. 
Király ilag  szép  !    Otet  ünnepen 
Teve  ki  a  természet  nézetül. 

Vörösmarty  összes  költ.  II.  köt. 

Oltárra  tettem  volna,  és  imádnák  ; 
Vadak  közé,  s  haragjok  meglohadna  ; 
Halálos  ellenségek,  látva  öt, 
Megbékülnének  lába  zsámolyánál  — 
És  még  is  híítelen  !  —  Hogyan  szerettem  öt ! 
Nem  esküvel  fogadtam  öt  szeretni, 
De  bennem  minden  érzet  s  gondolat, 
Minden  remény  és  vágy,  és  képzelet 
Egy  összefoglalt  nagy  s  szent  eskü  volt, 
Csak  lelkem-  s  Istenemnek  hallható. 
S  nem  büszkeségből  mondám  őt  enyémnek  : 
Mint  drágamíves  legbecsesb  kövét. 
Arany  hitembe  foglalám  be  képét, 
És  még  is  hitszegő  !   Nem  így  van-e  ? 
Nem  volt-e  ő  szép  háznak  gyermeke  ? 

Gerő.  Szépségre  szép,  s  birtokra  dús  vala, 
Nagy  messze  földön  pártalan  szerencse. 
De  téged  is,  még  ifjan  hőst,  hogy  arra 
Méltóvá  lennél,  sorsod  jegyze  ki. 

Telegdi.    Nem  úgy,  öreg !  szüléink  rendelek, 
Míg  éltének,  még  is  korunkban,  úgy  ; 
S  én  mint  halász,  ki  hálót  halra  vet, 
S  helyette  kincset  húz  ki,  bámulám 
A  szép  jegyesben  a  nem  várt  szerencsét, 
S  bálványozója  lettem,  nem  gyanítva, 
Mily  nagy  csapás  lesz  egykor  vesztenem. 
De  ez  csak  kezdet ;  egy  név  zeng  örökké 
Lelkemben  vissza,  melylyel  bíívölők 
Leköthetnének  holdat,  csillagot, 
Mely  átokul  a  napfényt  elborítná, 
Ha  mind  az  üdvösséget,  mellyet  ölt, 
S  a  kárhozatnak,  mellyet  szerze,  súlyát 
Együtt  gondolnák,  mint  én  gondolom, 
S  úgy  érzenék  mint  érzem  — 

Gerő.  Oh  uram  ! 

Telegdi.     Közelb,  közelb  !  ki  volt  az,  a  ki  engem, 
Egy  égnek  angyalát,  szivetlenűl 
Leránta  enmagamnak  ördögül. 
Ki  édenemből  poklott  alkotott  ? 
Nézz  hátra  agg  fejedben,  vén  Gerő, 
Emlékezetednek  vond  meg  húrjait, 
S  nevezd  meg  őt  nekem ! 

Gerő.  Tanár. 

Telegdi.  Tanár ! 

Én  és  Tanár  szerettük  a  leányt. 
De  nem  hivém,  hogy  aljas  névtelen, 

Szűk  birtokú  a  dúsnál  jobb  lebet 
És  kedvesebb  az  ifjú  lány  szemében. 
Délczeg  legény  volt,  s  visszaléptekor 
A  bú  királyként  székelt  homlokán, 
Kevély  lemondás  udvarolva  azt. 
De  veszte  ;  s  én,  ha  boldog  nem  valék, 
Oly  szerfölött  csak  enmagamnak  érző, 
Sajnáltam  volna  öt ;  én  balgatag ! 
Üt,  a  ki  engem  messze  számkivetve 
Rideg  malommá  tett  a  bú  patakján, 
Holott  magamnak  őrlők  bánatot, 
S  belsőm  zajától  fölrettenve,  az 
Éjféli  házként  rém  s  iszony  vagyok. 
Vagy  nem  vetém-e  én  a  két  kicsint, 
Első  szíílöttit  nőmnek,  rengetegbe. 
Gyanú  kigyója  marván  keblemet, 
Éhség-  s  vadaknak  martaléknál  ? 
Gerö.         Ne  kínozd  érte  lelked,  jó  yram. 
Megbántad  azt  már  és  megbüphödél, 
Bár  néma  búdat  más  nem  értfíeté. 
Telegdi.     Oh,  azt  ne  mondjad.  Minden  tetteim  közt 

Ezt  legkevésbbé  bánom,  és  sc^h£ 
Megbánni  nem  fogom.  —  Velairf  valál, 

Hogy  a  pogány  kezéből  megsz&k,éíik, 

(Hová  egy  bal  harcz  juttatott,  korán         5  #A> ' 

Eltiltva  tőlem  hölgyem  karjait). 

Együtt  jövénk  bujdosva  s  mindenütt 

Fülembe  zúgott  a  hír ;   „jó  Telegdi 

Elhagyta  ifjú  nőjét  s  harczba  ment, 

Azonban  otthon  más  ölel  helyette  : 

Várán  s  nején  Tanár  bitorkodik." 

Nem  volt-e  ez  lesújtó  hír  nekem  ? 

Pusztákra  tértem,  hogy  ne  halljam  a  hírt, 

De  zenge  az,  mint  mennydörgő  ítélet ; 

Gyanúm,  a  százfejíí  szörny,  felkele, 

És  ostorozta  lassúságomat. 

Repültem  s  honn  valék.  És  jaj  Tanár 

Neked,  ha  ott  talállak  !  Haragom 

Minden  dühével  téged  rontlak  el ; 

De  csendes  volt  a  ház  és  ünnepi, 

Mint  melyben  ember  jött  világra,  s  én, 

Atyjok  s  nem  atyjok,  álltam,  mint  küszöb, 

Sem  künn,  sem  benn  ;  érzelmem  tőr  vala, 

Kétélű  tőr  és  Aetna  lángjai. 

Látám  a  rajt :  tükörben  sem  hasonlóbb, 

Mint  itt,  magához  :  mind  Tanár  vala, 

Tanár  kacsintott  rám  koromszemeikből ! 
Feketék  valának  mint  az  éj  s  övéi. 
Szemeikben  hoztak  bűnvallást  magokkal, 
S  mosolygásokban  szája  gúnya  volt, 
Nem,  ily  fajokra  nincs  szükség  !  ezekből 
Lesz  a  hazug  s  a  kém,  a  hitszegő  ; 
Az  éji  tolvaj  innen  származik, 
A  rágalommal  és  orozva  gyilkos : 
Ilyen  beoltott  korcs  árulja  el 
A  jó  barátot,  és  a  szent  hazát ; 
Mely  harmad  ízen  már  haramja  lesz, 
S  a  földet  bűnösökkel  rakja  meg. 
És  mégis,  a  mit  tettem,  bűn  vala, 
Irtózatos  bűn,  s  annál  súlyosabb, 
Hogy  nem  kivánom  csak  megbánni  is. 
De  a  dologra  most.  Öreg,  te  voltál, 
Ki  átvevéd  a  korcs  ikert,  s  azóta 
Nem  vágytam  tudni  sorsokat.  Feledni 
Reméltem  azt  sok  évi  hallgatással, 
De  élt  az  emlék  irthatatlanúl, 
Majd  a  vadak,  majd  éhség  körme  közt 
Sorvadtan,  elhagyatva  véresen 
Találták  őket  éber  álmaim  ; 
Majd  mentve  hittem  őket,  s  képeik 
Előttem  álltak  serdült  ifjulag, 
S  látszottak  számot  kérni   anyj okért. 
Hányszor  s  mi  tarka  képben  látom  őket ; 
S  ez  álmaim  gyötrőbbek  a  valónál. 
Azért,  öreg,  beszéld  el  a  mi  történt, 
Mint  ősz  hajadhoz  illik,  hímezetlen  : 
Hová  levének  ők  ? 

Gerö.  Jó  Isten  tudja  azt ! 

De  halljad,  a  mit  én  tudok  felölök. 
Midőn  nagy  esküvel  reám  kötéd 
Az  ikreket  kitenni  rengetegbe, 
Anyjok  körül  szúnyadva  leltem  őket. 
Nem  mondom  el,  mint  érze  a  szülő. 
Sejté  a  végzést  s  kínja  tengerében 
El  volt  merülve,  mint  a  tört  hajó, 
Majd  hogy  föleszmélt,  egy  arany  szivet, 
Mely,  mint  ei*eklye,  anyjáról  maradt  rá, 
Vőn  el  nyakáról,  s  monda  :   osztanám  el 
A  két  szülött  közt  a  kis  érez  szivet, 
S  függeszteném  nyakokba  emlékül, 
Még  kért,  midőn  már  keble  megszakadt. 

Telegdi.    Tovább,  tovább  ! 

£erö.  Vevérn  a  kis  szivet, 

Megengedj,  rá  könyűim  hulltanak, 
És  ingadoztam.  Ám  anyjok  nem  élt  már, 
S  parancsod  sürgetett.  Felosztva  len 
A  szíík  örök,  csak  fél  szív,  s  érez  az  is, 
A  mely  jutott;  de  játszanak  vele 
Az  ébredők.  S  én  mint  megesketél, 
Vadonba  veszni  vittem  őket  el 
Telegdi.    S  mit  gondolsz,  élnek,  vagy  meghaltak  ott? 

Azóta  nem  hallád-e  híröket? 
Gerö.        Elmondom  híven  a  mint  volt,  uram  ; 
S  már  sokszor  készülék,  de  hallgatásod 
Komoly  hatalma  kötve  tárta  eddig. 
Mélyen  behatván,  egy  kis  térközön 
Letettem  a  bús  terhet.  Rémesen 
Suhogtak  rám  az  erdő  tölgyei, 
Fejemre  láttam  dőlni  lombjukat. 
És  mintha  meglepetném  bűnömön, 
Ijedve  álltam,  s  ajkam  reszketett. 
Majd  megfuték.  Csak  így  jöhettem  el, 
Mert  szívem  folyvást  visszahúz  vala. 
De  hogy  megálltam  a  vég  fák  alatt, 

Tűnődni  kezdek.  Vontán  hallgatám 

A  bús  vadonnak  néma  suttogását, 

És  gyermeksírást  tetszék  hallanom. 

Minden  madárban,  melly  előtalált. 

Gyilkost  gyaníték,  minden  kis  neszen 

Halálnyögést  s  már  észrevétlenül 

Utón  valék,  de  későn  érkezem. 

A  két  gyerek  nem  volt  a  térközön, 

Bár  semmi  vérnyom  nem  mutatkozott. 
Telegdi.    Ha  élnek  ők  !  Egy  bűntettel  szegényebb 

De  gondnyomottabb  ;  nyugott  nem  vagyok. 

Azóta  semmi  híred  rólok  ? 
Qerö.  Nincs,  uram  : 

Minden  nyomozásom  hasztalan  maradt. 
Telegdi     (gondolkodva).  S  ha  még  is  élnek,  ott  nem  haltának 

Félig  szerencse,  félig  bűn.  Egészen 

Használhatott;  de  így  még  megzavar. 

Azonban  éljenek,  s  bár  boldogul, 

De  engem  átok  érjen  s  kárhozat,  _ 

Ha  hajlom  őket  gyermekül  fogadni. 

Omoljanak  le  házam  sarkai, 

Ha  itt  tanyát  és  enyhelyet  találnak  ; 

Csak  itt  ne,  máshol  a  világon  mindenütt. 

S  most  hagyj   magamra  jó  öreg,  vagy  inkább 

Készíts  uradnak  ünneplőbb  ruhát. 

Rendeld  csinosbbá  özvegy  házamat ! 

Mert  meglehet,  hogy  vendég  érkezik, 

Váratlan  bár,  de  kedves,  úgy  hiszem. 
Gerő  (mentében).  Jó  Isten  adja,  a  mit  rég  óhajtok. 

Kezemben  hordám  még  mint  gyermeket, 

Megérjem,  hogy  megaggjon  itt  velem, 

Hogy  elpusztuljon  a  Telegdi  ház  ? 

Ép  férfi  még,  de  barna  fürti  közt 

Már  látni  itt-ott  intő  szálakat, 

S  a  dér  után  a  tél  nem  messze  van. 
Telegdi.     S  te  mégis  itt  öreg,  mién  tünödöl  ? 
Gerő.        Imádkozám  éretted  jó  uram  ; 

De  már  megyek. 
Telegdi.  Légy  nyúgott,  mindeneknek 

Jó  vége  lesz,   ha  Isten  úgy  akarja. 
Gerő.         Akarja  bár  úgy,  mint  javadra  van.  (ei.) 
Telegdi.    Eljegyzem  öt,  nőmmé  kell  lennie  ! 

Még  most,  ma  mindjárt.  Búsan  vagy  vigan 

Gyönyör-  vagy  unalomban  egyiránt, 

Lejár  az  élet,  e  csekély  örök. 

Én  elmerültem,  mint  a  telt  vödör, 

De  feljövök  most  újra  s  megtekintem 

Mint  áll  körülem  a  derű  világa. 

Nem  gazdag  ő,  de  annál  jobb  lehet, 

Nem  főnemü,  s  így  büszke  nem  leend  ; 

Még  ifjú,  s  így  nincs  megromolva  szíve  ; 

Mint  gyenge  repkény  kerti  fára  nő, 

Úgy  fog  tapadni  házam  törzsökéhez 

Felnőni  hozzám  boldogságomul, 

Úgy  fog  kinőni  aljas  helyzetéből 

A  tőhöz  híven,  melly  erőt  ada, 

És  fényt  s  nem  Ízlelt  birtokot  neki. 

Egy  fő  hibája  van,  hogy  szép  igen, 

Szebb,  mint  erénynyel  tán  megférhető  ; 

S  ha  oly   sötét  nem  volna  kék  szeme, 

Hajának  fürti  ollyan  feketék, 

Azt  mondanám,  ő,  a  hitetlen,  az. 

De  mit  tűnődöm?  ő  vagy  senki  nőm! 

Szép  hölgy  vivé  el  tőlem  üdvömet, 

Szép  hölgy  kezéből  kérem  vissza  azt. 

S  asszony  szerelme  menny,  pokol  lehet, 

Poklát  izéltem,  most  tán  mennye  vár.  (El.) 

Lucza  (]ö  egy  söprüvel  s  megáll). 

Krisztusom  !  micsoda  pókháló  fészek  ez  !  Ha  sokáig  így  maradna, 
még  kötelet  lehetne  belőle  gyártani.  —  De  igy  van  az  !  tizenhat  éve, 
mondják,  hogy  asszony  nem  volt  benne.  Ez  már  csak  szörnyűség.  Aztán 
még  is  annyi  a  nőtelen  ember  !  pedig  mit  tudnak  azok  a  férfiak  asszony- 
személy nélkül  ?  Legfölebb  egymásnak  nyakát  szegni,  hogy  utójára  majd 
minden  férfinak,  Isten  bocsa  !  három  feleség  jut.  S  már  most  hol  kezdjem 
el  ?  Bizony  még  fennakadok  valahol,  mint  az  éhen  haló  gözű. 

»  Kuvik   (jö  S  megáll). 

Csak  egy  szép  darab  leány  ez  a  Lucza !  Akárki  mit  beszél,  jól 
gondolta  Isten  ő  felsége,  hogy  asszonyt  teremtett,  ha  mindjárt  a  férfi 
bordáinak  egy  kis  fogyatkozásával  is ;  mert  különben  hogy  állna  ez  az 
én  Luczám  most  itt  oly  tenyeres-talpasán,  mintha  csak  czöveknek  állí- 
tották volna.  S  azt  mondják  a  Kuvik  nemzetségről,  hogy  az  folyvást 
férfiak  és  asszonyok  által  tartotta  fenn  magát,  úgy  szaporodott  el  széles 
e  világon.  S  én  úgy  hiszem,  igen  keresztényül  és  kuvikul  fogok  csele- 
kedni, ha  most  rá  ijesztek,  azaz  ha  hirtelen  megragadom,  s  a  csókot, 
melyet  egyszer  álmomban  ígért,  most  megveszem  rajta. 


Lucza  (észreveszi,  s  neki  lordul  a  seprűvel). 

Ide  ne  jőj,  ha  azt  a  két    hollónak    való  szemedet    kedveled.     Nincs 
egyéb  dolgod,  mint  a  szegény  fehér  népet  ijesztgetni  V 

Kuvik. 
Hát  neked  nincs  egyéb  dolgod,  mint    szüntelen  rólam     gondolkodni, 
a  helyett,  hogy  a  seprűhöz  látnál  ? 


Lucza. 
Majd  hozzá  látok,  ha  azt  a    bozontos    fejedet    megsimogatom    vele. 

Kuvik. 
Miért  haragszol  rám  Lucza  ? 

Lucza. 
Azért,  hogy  múltkor  is  megkergettél  a  kútnál. 

Kuvik. 
Igen,  de  te  akkor  nyakon  öntél,  s  aztán  elszaladál. 

Lucza. 
Hát  tegnapelőtt  nem  értetted  hozzám  azt  a  ferde  szádat  ? 

Kuvik. 
Igen,  mert  meg  akartalak   csókolni,  de  te  sikoltottál. 

Lucza. 
Aztán  a  karomat  is  megszorítottad,  hogy  még  most  is  kék  a  helye. 

Kuvik. 
Látod  Lucza,  az  mind  szeretetből  történt. 

Lucza. 
Hogy  ne !   a  szegény  ember  is  szerettéböl  szorította  agyon  csikaját. 

Kuvik. 

Oh    gyöngyöm !    micsoda    szép    dolgokat    tudsz    te !    szeress    engem 
Lucza. 

Lucza. 
Ha  csak  az  a  bajod ! 

Kuvik. 

Nem  hittem  volna,  hogy  olyan  könnyen  áll  nálad  a  szerelem. 

Lucza. 

Mint  a  köhentés.  De  most    eredj  :    mert  mindjárt  feléd  fordítom  ezt 
a  seprűnyelet. 

Kuvik. 
Lucza ! 

Lucza. 
Eredj,  mondom. 

Kuvik. 

Lucza,  tudod  miért  tisztogatunk  mi  ma  ? 

Lucza. 
Miért  V  hát  hogy  minden  tiszta  legyen. 

Kuvik. 

Az    épen    annyit    tesz  ;    mintha    mondanád :    azért    csicsomázod    fel 
magadat,  hogy  csinos  légy,  s  nem  azért,  hogy  nekem  tessél. 

Lucza. 
Oh  te  czirmos. 

Kuvik. 

No  jól  van  ;  ha  épen  mit  sem  akarsz  tudni  ;  Isten  velünk. 

Lucza. 
Kuvik  te  ! 

Kuvik. 

Mikor  az  ember  tizenhat  esztendeig  szomorkodik,  pókhálóval  aggatja 
be  ablakait,  s  azután    egyszerre    tisztogattat !    nem    mindennapi  dolog  az. 

Lucza. 

Igaz  !  a  mi  tizenhat  esztendőben    egyszer    esik,  az  nem  mindennapi 
dolog. 

Kuvik   (magában). 
Hogy  ez  a  leány  épen  nem  kíváncsi  ? 

Lucza. 
Hanem  te  Kuvik  ! 

Kuvik. 

Nos? 

Lucza. 

Még    is,    miért    kell    nekünk    most    minden    szobát    feltisztogatni,  a 
képeket  leporozni,  s  az  apródoknak  a  fegyvereket  kifényesíteni  ? 

Kivik. 

Ahá  !  ■ —  Én  hiszen  tudom  a  mit    tudok.  De    nem  is  csoda,  kölyök- 
korom  óta  a  háznál  növekedtem. 

Lucza 
Édes  Kuvikom ! 

Kuvik. 

Én  urunknak  első  feleségét  is  láttam. 

Lucza. 
Hát  második  is  lesz  ?  ugyan  te  Kuvik  — 

Kuvik. 

Szent    Bornemisza !    mit  nem    tudok  én,    ha    szólni    akarnék.     En   a 
lakadalmon  is  ott  voltam. 

Lucza. 

Kedves  aranyos  Kuvikom.  — 

Kuvik. 
Én  a  temetést  is  láttam  — 

Lucza. 
Tstcncm  !  hát  temetés  is  volt? 

Kuvik. 
S  ha  ember  azt  tudhatná,  a  mit  én  megértem   — 

Lucza   (nyugtalanul.) 
Hallod-e  Kuvik? 

Kuvik   (hozzá  fordulva). 
De  hát  mi  bajod?  hiszen  te  mit  sem  akarsz  tudni. 

Imczcl. 

Mentsen  Isten  olyan  szerencsétlenségtől !  én  mindent,  de  mindent 
akarok  tudni  és  hallani ;  mindent  a  mi  csak  kigondolható,  érted-e  Kuvik, 
mindent,  mindent. 

Kuvik. 

Ohó  !  te  engem  ki  akarnál  nyomni  mint  a  naspolyát,  hogy  azután 
elvess.  Nem  úgy  verik  a  czigányt ! 

Lucza. 
Kuvik  te  !  inkább  aztán  meg  is  csókollak. 

Kuvik. 
Már  az  egészen  inas.  Hát  mi  a  kívánságod  ? 

Lucza. 

Hát  Kuvik,  szép  volt-e  az  első  asszonyság!  mikor  halt  meg?  miért 
nem  házasodik  urunk  ?  mért  olyan  mogorva  ?  s  miért  kell  nekünk  most 
takarítani  ? 

Kuvik. 

Egy,  kettő,  három,  négy,  öt !  Hallod  Lucza,  ezt  csak  valódi  szívre- 
ható öt  ölelésért  lehet  megfejteni. 

Lucza. 
Isten  neki!  ölelj  meg  egy  kicsinyt,  de  azután  beszélj,  (összeölelkeznek.) 

Kuvik. 
Oh  kincsem  ! 

Lucza. 

Oh  angyalom!  —  Ne  nézz  hát  mint  a  sült  hal;  beszélj  már  egyszer. 

Kuvik. 
Szinte  szédülök  örömömben.  —  Hát  látod,  édes  Luczám,    urunknak 
régen,  igen  régen  egy  igen,  igen  szép  felesége  volt,  kivel  csak  két  hónapig 
élt,  aztán  harczba  ment  a  törökre  ;  de  megfogták. 

Lucza. 
Krisztusom  !  a  szép  fiatal  asszonyság    bizonyosan  meghalt  buvában. 

Kuvik. 

Dehogy !  Azt  gondolod,  oly    könnyen    áll    aszonynak  a  halál  V  Egy 
kísértet  jára  fel  hozzá  a  föld  alól  remete  ruhában. 

Lucza. 
Kísértet !   —  Kuvik,  én  elszaladok  innen. 


Kuvik. 

És  az  a  kísértet  régi  szeretője  volt. 
Gerö         (szolgákkal  jö).  Hát  csürhe  nép,  ti    mit    csevegtek  itt? 

Nincsen  dolog,  vagy  már  jól  laktatok  ? 

S  nekem  törődött  aggnak  kell-e,  hogy 

Munkára  intselek?  Lóduljatok! 

Ti  ketten  dárdát,  vértet,  s  kardhüvelyt 

Csiszoljatok  ki  tisztán,  fényesen, 

Hogy  tündököljön  a  nagy  ház  falán. 

Ti  nyissatok  ki  ajtót,  ablakot, 

Porozzatok  ki  mindent  gondosan  ; 

A  képterembe  menjetek  ti  ketten, 

Vigyázzatok,  hogy  a  nagy  képszobornál, 

Mely  ós  Telegdit  ábráz,  ostobául 

Paraszt  kezekkel  orrot  és  fület 

Ne  sértsetek,  s  a  tisztes  képeket 

Agyon  ne  verjétek,  ti  gyilkosok. 

Siessetek  !  mert  sarkatokra  gyújtok.   (Szolgák  el.) 
Lticza.       Hát  Greró  bácsi,  én  is  oda  menjek? 
Gerö.    t    Hová,  te  czinke  ?  férfiak  közé  ? 

Épen  bizony  !  nyihogni  s  dulakodni? 

Mily  rossz,  romolt  fajnép  a  mostani, 

Ha  férú  s  nő  együtt  van.  Jőj  velem, 

Vagy  inkább  menj   elül  a  bal  szobába, 

Míg  én  ezekkel  itt  rendelkezem- 
Lucza.       Igen,  de  én  félek  ám  ott  magam. 
Gerö.         Te  félsz,  boszorkány  ? 
Lucza.       Ugy  ám  !  de  én  nem  vagyok  boszorkány. 
Gerö.        Maj   az  leszesz,  ha  Isten  úgy  akarja, 

Hogy  férjtelen  megvénülj.  Menj,  ha  mondom, 

Tüstént  ott  termek  én  is. 
Lucza.       Ha  mindjárt  nem  jön,  én  sikoltok  ám.  (El.) 
Gerö.        Mily  sok  beszéd  ez  egy  leányban  is, 
Hát  még  ha  több  lesz;  ám  csak  jöjenek. 

Hadd   éljen  ismét  e  halotti  ház. 

Rég  vártam  e  napot,  s  mily  örömem, 

Hogy  végre  itt  van.  Jó  uram,  hiszi, 

Hogy  a  mit  most  teend,  én  nem  tudom. 

De  rég  kilestem  én  már  útait, 

És  a  leánynak  titkon  megsugám, 

Mi  vár  reá,  ha  meg  tud  tetszeni. 

Bocsássa  Isten  !  jó  szűböl  tevém, 
Lucza.       (belül).    GrerÖ"  bácsi ! 
Gerö.        Megyek,  megyek,  te  sárkány  ne  kiálts,  (ei.) 

MÁSODIK  FELVONÁS. 

(Mezei  lak.) 

Lenke,   varr,    Bano    egy  időig  hallgatva  néz  rá. 

Bánó.        Leány ! 

Lenke.       Deák  ! 

Bánó.        Te  másszor  engem  bátyádnak  neveztél  ! 

Lenke.       S  te   másszor  engem  húgodnak  neveztél  ! 

S  mi  több,  még  szépnek  s  kellemesnek  is. 
Bánó.        Te  most  is  az  vagy,  csakhogy  rossz  nagyon. 
Lenke.       Magamnak  volnék  rossz,  s  ha  az  vagyok, 

Még  most  szabad,  még  most  enyém  vagyok. 
Bánó.        Mi  finomul,  mi  szépen !  úgy  de  Lenke, 

Te  egy  vitézzel  kezdesz  mulatozni, 

Ki  téged  titkon  meg-meglátogat. 
Lenke.       Nos  ? 

Bánó.  Oh  bölcs  Cicero  !  s  ez  nem  elég  ? 

Lenke.       Csehül  beszélsz  ? 
Bánó.  Nagyobb  vád  kell-e  még, 

Mint,  hogy  sziveddel  játszol  s  nem  tudod 

Kinek  zsebébe  hányod  el,  holott 

Rossz  pénz  gyanánt  fog  árván  pengeni, 

Midón  van,  a  ki  azt  aranyba  zárná. 
Irénke.       Ha  tudniillik  volna  is  neki. 
Bánó.        Való,  hogy  nincs,  az  Isten  látja  azt, 

De  — 
Lenke.       Semmi  dék !  nincs  még  más  panaszod  ? 
Bánó.        Te  igy  beszélsz  ?  ki  hát,  ki  most  vele  ! 

Elmondom,   a  mit  bíin  elfojtanom, 

Kárára  lelkednek,  s  nagy  kínomul ; 

Te  rossz  utón  vagy,  lány  ! 
Lenke.  Hogy  értsem  azt  ? 

Bánó.        Oh  Herkules  !  még  ó  hogy  értse  ezt  ? 

Hát  azt  mint  érted,  hogy  kemény  a  kö, 

Hogy  a  tüz  a  tüz,  s  a  sapka  nem  süveg. 
Hanem  csak  épen  sapka  — 
Lenke        (folytatva).  A  bohó      ^ 

Nem  bölcs,  hanem  csak  épen  oly  bohó, 
Mint  most  te  vagy,  s  voltál  is  és  maradsz. 
Bánó.        Nagy  Jupiter!  —  s  te  csúfolódol  is? 
Lenke        (varrását letéve).  No  Iá,  még  ö  haragszik!  nem  vagy-e 
Te  egy  valódi  megrögzött  pogány  ? 
Ha  más  keresztény  lélek  esküszik, 
Vagy  szitkozódik,  érti  minden  ember. 
De  millyen  áldáz  dolgokat  beszélsz  te, 
Töröktatárúi,  s  Isten  tudja  hogy? 
És  még  is  én  vagyok  rossz  ?  Könyveket 
Jámbor  vasárnap  olvas,  a  ki  tud, 
S  azt  sem  sokat,  csak  épen  délután, 
Ha  rossz  idő  van,  s  szent  szííz  Margita  ! 
Te  minden  istenadta  nap  csak  könyveket  busz, 
A  szent  dologra  szánt  napon  henyélve, 
Csak  a  betűkre  bámulsz,  és  belölök 
Kiolvasod,  mit  régen  tán  örökre 
Minden  jó  lélek  elfelejte  már. 
Úgy  !   úgy  !  kinyithatsz  szájt,  szemet,  fület ; 
Van  a  mit  bámulj  :  én  csak  egy  szegény 
Hitvány  leány  vagyok  ;  s  a  mennyi  kell 
Imádkozom  vasárnap  s  reggel,  este, 
De  nappal  varrok,  főzök,  dolgozom  ; 
Addig  te  nem  tudnál-e  tenni  jót? 
És  most  ki   a  rossz?  én-e  vagy  te?  szólj. 
Bánó.        Békülj  meg,  Lenke,  én  ma  bús  vagyok. 

Azért. beszéltem  úgy. 
Lenke.  Hát  hallgatok. 

Bánó'       Nem,  nem,  beszélj   csak,  az  nekem  gyönyör; 

Szidj   és  pirongass,  csakhogy  halljalak. 
Lenke.       Nevetnem  kell !  Hát  ily  hamar  kifogysz, 
Mint  a  dudából  a  sok  czifra  hang  ? 
Melyet,  ha  senki  nem  fú,  végtire 
Megnyekkenik.  Csak  szólj,  ha  kezdted,  én 
Elhallgatom,  bár  mely  bohót  beszélsz. 
Bánó         Beszélj   egyébről  Lenke.  Ez  csipős  volt, 
És  fojtós  mint  a  vaczkor.  Szólj  szivedből. 
Oly  kedvesen  tudál  te  egykoron 
Csevegni  semmiről.  Való,  hogy  az 
Régecske  volt,  talán  már  éve  is  múlt. 
S  még  akkor  nem  valál  ily  szép  magas, 
Nem  illyen  karcsú  teljes  !  szemeid 
Nem  villogtattak  mint  most  oly  tüzet  ; 

S  halvány  világát  ifjú  arczaidnak 

Pezsgő  pirosság  nem  zavarta  ínég  : 

Kisebb  valál  s  jobb,  bár  ily  szép  nem  is. 

Te  most  felette  szép  vagy  ám,  leány, 

Szép  és  virító,  mint  egy  kis  bokor, 

Melyen  vad  rózsa  nyílik  hajnalon.  — 

S  te  engem  Lenke,  látom,  nem  szeretsz. 
Lenke.        (nem  figyelve).  Ma  szép    idő    van,    a    hol  nincs  hid< 
Bánó.        Hát  így  felelsz  nekem  ! 
Lenke.  Mi  furcsaság  az  ! 

Elmúlt  hidegnek  nem  kell  bunda  többé, 

És  mégis  a  paraszt,  ha  nyár  van  is, 

Bundában  jái.  Örömmel  a  szegény  juh 

Levetné  hátáról  a  gyapjakat ; 

De  a  pimasz  pór  díszül  felveszi, 

S  híívösb  van,  úgymond,  birkabőr  alatt, 

Mint  a  ki  ön-bőrében  jár  csupán. 
Bánó         (félre).   Egek,  s  én  erre  juttam ! 
Lenke.  Láöd  Bánó, 

Nem  illik  ám  az,  hogy  szemtől  szememben 

Ügy  megdicsérj,  s  a  vért,  mely  mindenütt 

Szükség  a  testben,  mind  arczomba  hajtsd. 

S  aztán  te,  a  ki  olvassz  s  írni  tudsz. 

Nem  szégyenelsz  szerelmet  mondani, 

A  mit  talán  gondolni  kéne  csak  ; 

De  szóba  hozni  illetlen  dolog. 
Bánó.        Még  is  leány,  kell  tudnom  sorsomat. 

Üdv  s  kárhozat  szavadban  rejtezik  ; 

Ma  kell  azt  felfödöznöm,  vagy  soha. 
Lenke         (hallgatózva).  Ez  az  ő  lovának  dobbanása  volt. 
Bánó.        Térj,  Lenke,   térj  magadhoz  és  felelj. 

Válts  meg  szavaddal ;  még  zsidó  vagyok. 
Lenke        (félre).   Eltűnt !  miért  is  térne  ő  be  a 

Szegény  leányhoz,  ő,  a  fényes  úr  ! 

0  büszke  várban  mint  király  lakik  ; 

Én  fú  vagyok,  mely  a  kővár  tövéből 

Hideg  falára  árván  felnövök, 

Hogy  észrevétlen  ott  hervadjak  el. 
Bánó.        Te  szólasz  avval,  a  ki  nincs  jelen, 

S  én,  a  ki  kérlek,   választ  nem  kapok? 

Leány,  leány,  te  szörnyet  változál. 
Lenke.       Egy  dobbanás  csak,  s  már  oda  van. 
(Bánóhoz.) 

Légy  pappá,  jó  Bánóm,  te  oly  szelíd, 

Oly  jó  vagy,  mint  az  oltott  fák  gyümölcse, 

S  természet  ellen  vétenél,  ha  másra 

Mint  szent  életre  szánnád  magadat. 

Eltart  az  oltár.  S  millyen  szép  lesz  az, 

Midőn  aranyhímvarratos  ruhában 

A  szent  igéket  mondod,  vagy  pedig 

Az  orgonával  verSent  énekelsz, 

S  én  hallom  azt,  s  szent  buzgalom  fog  el, 

S  hideg  kövekre  hajtva  térdemet, 

Imádok  Istent  érted  s  magamért, 

És  mindekért,  kik  hozzánk  tartozók, 

Ha  majd  búcsút  fogsz  szent  kúthoz  vezetni, 

Kisérni  foglak  a  jó  nép  között, 

Mint  jó  húgod.  Ha  bűneim  tudása 

Nyomandja  lelkemet,  hozzád  megyek. 

Meggyónom,  hányszor  szegtem  böjtöket, 

Hányszor  haragvám,  hány  misét  mulattam, 

Vagy  álmos  fővel  hányszor  szunytam  el 

Imádkozatlan,  és  több  Hlyeket, 

Mint  vetni  szoktunk  gyarló  emberek. 

S  ha  még  megesnék  férjhez  mennem  egykor, 

Te  légy  az  eskető  majd  — 

Bánó         (elfordul).  Istenek ! 

Ezért  születtem  én ! 

Lenke        (megcsókolja).  Megengedj  bácsikám. 

Ezt  nem,  valóban  nem  akartam  mondani. 
Ah,  légy  nyugott.  Az  nincs  születve  még, 
Ki  hölgyül  engem  oltárhoz  vigyen, 
A  szűz  nénékhez  állok  kedvedért, 
Lemondok  a  világról  jó  korán. 
Hisz  én  csak  könnyelmű,  rossz  nem  vagyok, 
S  a  mit  beszéltem,  dévaj   szó  vala. 

(Ismét  megcsókolja.) 
Te  nem  haragszol,  úgy-e  nem  Bánó  ? 

Bánó.        Távozz  boszorkány,  jobban  meg  ne  ronts. 
Vagy  nem  tevéi- e  már  is  szörnyeteggé, 
Haszontalanná  en  magamhoz  is  ? 
Hagyj   el,  darázs  !  döngésed  méhi  volt, 
De  tőrfulánkod  gyilkos  mint  fajod. 
S  hiszed,  hogy  a  mit  ajkad  vétkezett, 
Hitetlen  csókja  helyre  hozza  azt? 
Álnok  vagy  még  a  csontokon  belül  is, 
Sokkal  hamisb,  mint  hinné,  a  ki  lát. 
Mikor  jövék  oktatni,  hogy  ne  lennél 
Tudatlan,  mint  a  néma  báb,  ki  volt 
Az  első  akkor,  a  ki  rám  szökött, 
Nyakamba  fűzte,  mint  a  láncz  magát  ? 
Kért  és  könyörgött  és  hízelkedett  ? 

Hol  van  szemed  most,  a  két  csalfa  nap, 
Melylyel  szemembe  látszál  olvadozni, 
És  mintha  tiltott  vágyat  rejtenél, 
Elandalodtan  rám  feledkezel  ? 
Hol  most  azon  sze/n,  melylyel  szívemet, 
Mint  a  madárt  fészkéből  elcsalád, 
•   Hogy  vándoroljon  béke-  s  hontalan? 
Sziréna  vagy  ;  leány  csak  látszatul, 
De  halhideg  paizszsal  kebleden, 
Kívül,  belül  jég,  gúny  és  csalfaság. 
De  teljék  kedved,  én  felöltözöm, 
S  csak  azt  könyörgöm,  hogy  szerelmet  erezz, 
Oly  hot  s  nagyot,  mint  mellyet  meg  vetél, 
S  üvöltni  fogsz  kínodban,  mint  a  vad, 
S  mint  én,  ha  ágra  nem  kötöm  magam.  (Elrohan.) 
Lenke.       Szent  Isten,  mily  rémitő  ember  ez  ? 

Vádol,  hogy  megcsalám,  s  én  nem  tudom. 
Haragszik  rám,  és  nem  tudom  miért. 
Való,  hogy  most  a  tréfa  messze  ment, 
S  tán  több  mint  puszta  tréfa  volt;  de  meg  van. 
Eztán  vigyázóbb,  s  marczonább  leszek, 
Vagy  a  minőnek  leánynak  lenni  kell, 
Ha  meg  tudom  tanulni.  —  Ah  ki  ez  ? 
rfano.         (visszajö,  egy  időig  némán  néz  Lenkére). 

Te  szebb  vagy,  mint,  hogy  engemet  szerethess. 
Mért  is  szeretnél,  hajh!  ha  nem  szeretsz? 
Dús  nem  vagyok,  még  csak  levente  sem. 
Csak  én  hibáztam :  élj  te  boldogul. 
Lenke.       Bánó  !  ne  menj   el  így  ! 
Bánó.  Szeretsz-e  hát? 

Lásd,  egy  szavamra  nincsen  válaszod, 
S  ez  engem  innen  számkiüz  örökre. 
Te  jobb  akarnál  lenni  mint  lehetsz, 
Mindenre  kész  vagy,  csak  szeretni  nem  ; 
Mert  ehhez  nincs  erőd.  De  élj   örömben  : 
En  a  monostort  választom  lakúi.  (El.) 
Lenke.       Egy  jó  baráttal  ismét  kevesebb, 

S  még  sincs  szavam,  hogy  visszahíjam  őt. 
És  mintha  bajtól  mentem  volna  meg, 
Könnyebbnek  érzem  mellemet,  hogy  elhagy. 
Ah,  én  egy  háládatlan  lány  vagyok  ! 
Ha  ollyan  jó  nem  volna,  tán  szeretném, 
Vagy  is  ha  jobb  volnék.  De  elhagyott, 
S  kiálltam  a  bajt,  melytől  rettegek. 

Dóra  (jö). 

Hát  szépséges  kisasszony,  úgy  kell  a  jó  embereket  a  háztól  elide- 
geníteni ?  Ez  a  köszönet,  hogy  kitanogatott  együgyűségedböl  ?  Lássa 
meg  az  ember  !  még  ő  válogat  és  csúfolódik,  és  kedvei  vannak,  hol  jó, 
hol  fanyar,  mint  egy  nagyságos  asszonynak  !  Egyszeriben  lódulj  utána, 
kövesd  meg  szépen,  hogy  ne  haragudjék  ! 

Lenke. 
Igen  anyám  ;  de  ő  nem  akar  visszajőni,  azt  mondja,  klastromba  megy. 

Dóra. 

Mondom  !  ez  a  leány  még  kétségbe  ejti  az  embereket  .  .  .  Elhit- 
tem bizony  !  ha  valami  csörgő-zörgő  fegyverü  huszár  keresné,  az  már 
tetszenék  a  kisasszonykának.  Csak  lódobogást,  s  kardceörrenést  halljon, 
már  akkor  résen  a  szeme  ;  már  akkor  fut  mint  az  eszeveszett.  —  Mondd 
el  már  most  mi  akar  belőled  lenni  ?  Uram  fia  !  nagy  dicséreteimmel  annyira 
viszem  a  dolgot,  hogy  a  fiú  belészeret,  a  télre  talán  meg  is  kérette  volna, 
s  már  most  oda  van  ;  a  kényes  báb  eligazítja  magától ;  pedig  már  meg 
volt  neki  igérve,  hogy  iró  deákká  teszik,  ha  általmegy  Gábor  királyhoz, 
a  ki  ugyan  nem  sokkal  jobb,  mint  valóságos  pártütő,  s  igazi  eretnek ; 
de  azért  szinte  nagy  úr,  és  sok  pénze  van. 

Lenke. 

Azt  épen  nem  jól  tévé,  anyám,  hogy  Bánót  belém  szerelmesítette. 
0  most  engem  vádol,  pedig  én  semminek  oka  nem  vagyok.  Aztán,  ha 
még  úgy  szeretném  Bánót,  s  ő  megkérne  is,  soha  hozzá  nem  mennék ; 
mert  anyámtól  is  mindig  azt  hallottam  :  két  szegény  egy  pár  ;  s  hogy  ha 
szegény  szegényhez  megy,  csak  a  nyomorúságot  nevelik  a  földön ;  neki 
pedig  semmije  sincs,  valamint  nekem;  még  ruháját  is  sokszor  kutyabőr- 
rel foltozza  be,  a  mit  régi  könyvekből  vagdal  ki ;  én  nem  akarok  kutya- 
bőrben és  papirosban  járni,  mint  a  három  királyok  karácsonkor,  vagy 
mint  a  sárkány,  melyet  a  gyermekek  levegőbe  bocsátanak.  Ha  pedig  ő  a 
pártütőkhöz  készül,  én  nem  akarok  pártütő  lenni. 

Dóra. 

Már  most  nézze  el  az  ember  !  mit  nem  tud  ez  a  csirke  eszű  leány ! 
(Telegdi  jö.)  Ah  édes  nagyságos  uram,  biz'  észre  sem  vettem;  adj  széket 
te  rossz  leány.  Hozta  Isten  kegyelmedet.  Oly  régen  nem  láttuk,  hogy 
helyemet  sem  találom  örömemben. 

Telegdi. 
Távol  lakom,  s  ritkán  van  utam  erre, 
Ha  csak  vadászat,  vagy  harcz  nem  hoz  el. 
Hát  mint  vagytok,  mi  újság  e  vidéken  ? 
Az   én  kis  varróném  mit  dolgozik  ? 

Vörösmarty  összes  költ.  II.  köt.  11 


—     162     — 

Dóra. 

Ah  édes  nagy  uram,  most  is  vele  sémbelődöm.  Annyi  a  baj  vele 
mintha  tizenkét  fiam  volna.  Akaratos,  finnyás,  szófogadatlan,  s  úgy  meg 
felelget,  mintha  csak  könyvből  olvasná. 

Telegdi. 
Az  én  szép  Lenkém  ily  rossz  volna-e  ? 

Dóra. 
Az  Isten  bocsássa  meg !  hiszen  szép  csak  volna,  ha  jó  is  voln: 
hozzá.  De  mivel  a  szépség  Isten  adománya,  lássa  kegyelmed,  a  jóság 
pedig  szerencsétől  függ,  azért  ő  ebben  semmikép  nem  akar  erősödni 
most  is  egy  régi  jó  barátunkat  idegenítette  el  dőre  beszédivel,  pedig  mái 
annyira  voltak,  mint  ha  megkérette  volna. 

Lenke. 
Ah  jó  anyám,  ne  mondjon  illyeket. 

Dóra. 
De    mondok    bizony,  csak    azért  is    megmondom,  hogy  a  nagyságos 
úr  megpirongasson. 

Telegdi. 

S  ő  hát  az  első  kérőről  lemondott  ? 

Dóra. 

Annyira  felháborította,  hogy  monostorba  akar  menni.  Pedig  lássa 
kegyelmed,  csak  nem  akarnám,  hogy  nyakamra  vénüljön. 

Telegdi. 
Légy  megnyugodva  jó  asszony  ;  talán 
Váró  leányt  jól  várt  szerencse  ér. 

Dóra. 

Jó  Isten  adná,  hogy  öreg  napjaimra  nyughatnám  miatta.  De  mos! 
megyek.  Nagyságod  fáradott ;  ha  meg  nem  veti  csekély  ajánlásunkat,  egj 
kis  reggelit  készítek. 

Telegdi. 

Jó  gondolat ;  vadászom  egy  kis  őzet 
Fog  általadni,  mellyet  mest  lövénk. 
Lenkédet  addig  társul  itt  fogom, 
S  megvallatom,  hogy  bűnét  mondja  ki. 

Dóra. 

Oh  tegye  meg  kegyelmed,  bizony  jót  tesz  vele.  Te  meg  leány  ne 
légy  olyan,  mint  a  néma  hal,  mulasd  a  nagyságos  urat.  —  Ajánlom 
magamat.  Egyszeriben  itt  termek.  (El.) 

Telegdi. 

Oly  rég,  hogy  itt  vagyok,  s  szép  Lenke  te 

Nem  örvendeztetsz-  egy  szavaddal  is  ! 

Miért  vagy  illyen  szótalan,  mi  bánt  ? 

Másszor  jövök,  ha  nem  vagy  kedveden, 

Mert  lásd,  ma  attól  sok  szerencse  függ, 

Hogy  téged  jobb  órádban  leljelek. 

Azért,  ha  most  bal  napra  virradál, 

Ha  nem  vagy  a  derültség  déli  pontján, 

Várok  napot,  hetet  míg  felderülsz, 

S  oly  pont  időt  lesek  ki  kéjeidből, 

Melyben  barátod  még  az  ellen  is, 

S  a  kedvezésnek  rózsa  fellegében 

Érinti  minden  tárgy  szép  lelkedet ! 

Akkor  talán  meghallgatsz  engem  is, 

S  kemény  birám,  ha  szólok,  nem  leendesz, 
Lenke.       Fölötte  sok  kegy  az,  nagyságos  úr ! 
Telegdi.    Kegyről  ne  szólj,  és  hagyd  a  czimeket. 

Olynak  tekints  mint  jó  szomszédodat, 

Ki  tőled  messze  bár,  de  gondolattal 

Melletted  ül,  és  kellemidre  néz. 

Nézz  mint  egyenlő  társadat ;  de  én, 

Ámbár  a  kortól  még  nem  fáradott, 

Előhaladtam  már  az  élet  útján, 

Midőn  te  még  csak  most  nyitod  meg  azt. 

S  bár  van,  mitől  az  évek  hossza  által 

Szeretnék  távol  esni  kedvedért 

Még  is  kívánnám  ifjúságomat. 

Azért  felejtsd  az  éveket,  törölj  ki 

Kor  és  szerencse  áldomásiból, 

A  mit  fölösnek  tartasz,  hogy  közöttünk 

Ne  álljon  több  különbség,  mint  mi  kell, 

Hogy  teljesíthesd  egy  kérelmemet.  — 

Te  szebb  vagy  ismét,  teljesebb,  nagyobb 

Mióta  nem  látálak,  kis  leánykám  ; 

Mint  vagytok  itthon  ?  szólj,  nem  ért-e  baj  ? 
Lenke.       Mi  jók  valánk,  s  jó  Istenünk  megőrze. 
Telegdi.    És  jó  valál-e  Lenkém,  jó  te  is  ? 

Szép  s  jó  együtt  mi  drága  összeség ! 

E  két  elemből  áll  az  angyal  is, 

S  azért  én  elhiszem  ;  te  jó  valál. 
Lenke.       Szorgalmas  is  valék,  a  jegyruhát, 

Melyet  parancsolál  készítenem, 

Ma  végezem  és  tüstént  elhozom. 
Telegdi.    Hogy  illyet  is  felejtek  !  Ám  ne  szólj  meg : 

11* 

Körödben  minden  elvonul  eszemből, 
S  vagy  díszeidben  csak  magad  jelen. 
De  bátorodjál,  félni  nincs  okod. 
Nem  mint  csapongó  ifjú  jöttem  én 
Kicsalni  szóval  pillanatnyi  kéjt, 
S  hivalkodólag  űzni  únt  napot. 
Minden  szavammal  élet  és  szerencse 
Koczkája  van  kezedbe  általadva : 
Te  játszbatol  csak,  és  nem  én,  vele, 
Most  menj,  de  hozd  felöltve  a  ruhát  ; 
Szeretném  látni,  mint  áll  hölgyemen, 
Ha  oly  találna  lenni,  mint  te  vagy.  (Lenke  el.) 
Mi  könnyűden  lejt !  sajkalebbenés 
Járása,  s  ifjúsága  játszi  hullám. 
Kitol  kormány  s  czél  nélkül  hajtatik 
Tündéri  sikján  élet  tengerének, 
Nem  aggva  még  a  révről,  melybe  kössön. 
És  én  a  puszta  part,  itt  várom  őt, 
Kétkedve  :  hozzám  tart-e  vagy  tova  ? 
Óhajtva  és  gyanúval :  nem  visz-e 
.    Több  boldogságot  menve,  mint  hozott  ? 
És  mégis  vissza  már  nem  léphetek  ! 
Gondszüntetőnek  vágytam  venni  őt, 
S  im,  mintha  évek  nem  szakasztanak 
A  régi  szenvedélyt  a  mostitól, 
Szeretve  függök  rajta,  s  ifjulag 
Hév  és  emésztő  lángok  érzetim.  (Lenke  jö.) 
Méltó  reá  ?  de  íme  jön,  s  mi  díszt 
Ad  a  ruhának,  melybe  öltözött. 
Csak  bátran,  Lenke,  jőj  közelb,  leánykám. 
Dicsérem  a  munkát ;  oly  csínos  az, 
Milyen  magad  vagy.  —  Mit  tartasz  felőle  ? 
Tetszésedet  vájjon  megnyerte-e  ? 

Lenke.       Azt  tőled  illenék  meghallanom. 

Telegdi.     Én  nem  tudok  bírálni,   mindenütt 
Téged,  csak  téged  látva  s  bajodat, 
Mely  mint  viharban  elhunyt  ébredőt 
A  tiszta  hajnal  váratlan  lepett  meg. 
Te  néma  vagy,  de  mintha  ajkidon 
Kérdés  lebegne  ;  szólj,  ne  titkolódjál. 
Barátkoztass  meg  minden  ötleteddel, 
Hogy  mint  barátod  felfoghassam  azt. 
Szólj,  mit  kívántál  tőlem  kérdeni? 

Lenke.  t    Azt  kérdezendém.  .  .  Ám  de  megbocsáss, 
Én  egy  bohó  s  együgyű  lány  vagyok. 

Telegdi.     Oh  mondd,  mi  az,  mit  tudni  vágy  ? 

Lenke.  Ki  less 

Ama  szerencsés  hölgy,  ki  e  ruhát 
Viselni  fogja  egykor,  mint  jegyes  ? 
Telegdi.     S  miért  kivánnád-ezt  megtudui,  szólj. 
Lenke.       Imádtam  érte.   hogy  boldog  legyen. 
Telegdi.     Csak  rajtam  álljon  avvá  tenni  őt, 

Lelkem-  s  hitemre  mondom,  az  legyen! 
De  Lenke,  nyájas  kis  leányka  te, 
Most  mondd  meg  azt  is  nyilt  szived  szerint, 
Mi  hölgyet  szánnál,  mifélét  nekem  ? 
Lenke.       S  elégled  majd,  a  millyet  én  kivánok  ? 
Telegdi.    Te  lesz  birám  és  büntetőm,  ha  nem. 
Lenke         (gondolkozás  után). 

Regét  beszélek,  megbocsáss,  ha  rossz. 
Egy  özvegy  asszonynak  volt  egy  fia, 
S  az  özvegy  így  szólt  útra  kész  fiának  : 
Ne  házasodjál  ;  mert  a  hölgy  hamis,^ 
Csalóka,  míg  leány,  s  megcsal,  ha  nőd  ; 
Leánykoráhan  angyal,  ám  hamar 
Asszonynyá  vétkezik,  ha  hitvesed. 
Nyilt  könyv  gyanánt  áll,  míg  leány,  előtted, 
S  bezárkózik,  ha  nőddé  válhatott. 
Tündérnek  látszik  és  csak  változó, 
Virágnak  látszik  s  már  is  hervadoz. 
Gyarló  szer  &  kín,  ha  meg  nem  nyerheted; 
És  kín,  ha  birod  ;  mindennél  nagyobb, 
Ha  elveszíted:  s  így  ne  házasodjál. 
Telegdi.     S  mit  monda  erre  a  reges  fiú  ! 
L,enke.       Nem  hitte,  s  mégis  nőtelen  maradt. 
Gyerkőcze  volt  még;  madarászni  ment. 
Telegdi.    Oh  csapodár !  s  te  így  csalsz  engemet  ? 
Lenke.       Engedd  regémet  végig  mondanom, 
A  gyermek  férjfivá  lőn,  s  akkoron 
így  szólt  as  özvegy  :  házasodni  menj, 
Mert  a  csapongó  élet  üdvtelen : 
Rövid  gyönyörből  hosszú  fájdalom, 
Vagy  élt  napoknak  zsibbadt  mámora. 
Azért  leányt  keress  ;  de  hitedet 
Ne  kösd  le  semmiért  és  óvakozzál, 
Mert  a  csalódás  s  késő  bánat  egy. 
Elmés  legyen,  mert  máskép  czifra  báb  ; 
Vidám  legyen,  különben  holt  alak  ; 
Szorgos  legyen,  mert  házad  tönkre  megy. 
Szép  is  lehet,  de  nem  fölötte  szép ; 
Jó  is  lehet,  de  nem  fölötte  jó  ; 
Gazdag  lehet,  de  nem  fölötte  dús  : 


—     166     — 

S  még  is,  ha  mind  ezt  egyben  feltalálod, 
Adj  hálát  Istenednek  térdiden  ; 
Kérd,  adjon  hozzá  még  hűséget  is, 
És  hozd  el  öt  lakodba  hölgyedül. 

Telegdi.    Te  finomul  regélsz,  s  ha  sorsom  engedi, 
Regéd  szavát  követni  kész  vagyok : 
Elmés,  vidám  a  lány,  kit  kedvelek, 
S  fölötte  szép,  de  nem  kevély  reá  : 
És  jó,  szelíd,  de  öntudatlanul ; 
S  erényben  s  mindenekben  gazdag  ő, 
Mik  nőt  szeretni  méltóvá  tehetnek. 
És  jobban  kedvelem,  mint  mondható, 
Hevebben,  mint  azt  elhihetni,  hűbben, 
Mint  azt  fogadni  esküvel  lehet. 
És  a  leány,  kit  kedvelek,  te  vagy! 
Igen,  leány,  én  tégedet  szeretlek, 
S  talán  fölöttébb,  mint  javamra  volna, 
Ha  nem  hihetném  bírni  szívedet. 
De  gondolkozzál  róla,   én  megyek. 
Rég  puszta  váram,  s  csendes  mint  az  éj  ; 
Ott  áll  magában  mint  egy  néma  jegy  : 
És  szállást,  a  ki  boldog,  nem  vesz  ott, 
Mert  bús  urának  sülyedt  szelleme. 
Elébe  tükröt  tart  egy  tiszta  tó, 
Belőle  látni  szép  nagy  "tartományt, 
S  szerencse,  birtok  hozzá  kötve  van  : 
Öröm  hián  volt  mégis  ekkorig, 
Mert  bús  lakója  harcz  és  zaj  között 
Örömtanyává  nem  tehette  azt. 
De  most  a  béke  szent,  s   a  koronát 
Letette  a  hatalmas  Gábor  is. 
Egy  pártütő  van  még  a  nagy  hazában, 
Mely  béketörvényt  nem  hall,  sem  királyt ; 
Éretted  vivó  szenvedélyem  ez. 
Mely  nyugtom  ellen  zajgó  pártot  üt. 
Azért  szerezd  meg  nyugtomat  —  szeress. 
De  végy  időt  meggondolásra :  én 
Itt  termek  ismét.  Kérd  tanácsodat 
Egyedül  szivedtől ;  mert  az  csalhatatlan.  (El.) 

Lenke.       Tiszteltem  eddig,  most  szeressem  őt  ? 
Elmélkedésre  nincs  idő  s  azért 
Övé  vagyok  s  a  sorsé,  mely  hozá. 
Vagy  nem  csalódás  múló  hangjai 
Ámítanak,  s  ily  kellőn  s  édesen  ? 
De  nem !  nem  új   az,  a  mi  meglepett : 
Merészek  voltak  képzelgéseim  ; 

Eladtam  álmaimnak  lelkemet, 
És  most,  midőn  az  álom  megvalósul, 
Már  nem  vagyok  sajátom.  Nem  magam 
Hímzék-e  enmagamnak  jegyruhát  ? 
Selyembogárként  nem  fonám-e  be 
En vágyaim  hálójába  éltemet? 
Megnézem   a  napot,  fenn  áll-e  még  ? 
És  a  világot,  nem  szükült-e  meg  ? 
Fölötte  nagy  volt  eddig,  most  kicsin, 
Mert  láthatárát  kézzel  foghatom. 
De  eddig  bujdosám,  most  hon  vagyok.  (El.) 
(Erdő.) 
Bailó    (ruháját  ágra  függesztvén,  kijö  a  fc'ik  közül). 
Itt  függj  barát !  te  légy  az  Absolon  ! 
Az  én  akasztófám  még  nem  virult  fel  ! 
De  ékesítsd  te  ezt  a  száraz  ágat, 
Csak  száraz  ágon  voltál  rajtam  is. 
Megint  panasz  ?  nem,  nem  panaszkodom. 
Szűk  a  monostor  és  hideg,  setét ; 
A  szívnek  farkasverme  \  társaság, 
De  társaságtalan  s  örömhagyott, 
Mint  sziklafőn  a  vén  holló  tanyája. 
S  nyugtot  csak  annak  ád,   ki  már  nyugott, 
De  nem  nekem !  Buzgón  áhítozám, 
Böjtöltem  és  sanyargék  :  hasztalan  ! 
Hogy  nincs  erőm  jobb  lenni,  mint  vagyok, 
Üdvömre  mondom,  mely  nincs !  nem  hibám. 
Oh,  oh,  hogy  én  még  sírni  sem  tudok  ! 
De  itt  legalább  ordítanom  lehet, 
És  arra  nagy  kedvem  van.  Jőjetek, 
Erdő  lakói,  vérengző  vadak, 
S  kiket  vadásznak  üldöz  fegyvere, 
Vadabb  és  üldözöttebb,  mint  ti,  én 
Veletek  kivánok  bőgni,  szánjatok. 
Oh  Lenke  !  Lenke  !  (El.) 

Kolta  s  csapatja  jö. 

Kolta.        Megálljatok,  ma  itt  ütünk  tanyát. 
Megjött-e  már  a  kém,  a  fürge  Vid? 

Hajdú.       Nem  még  uram,  de  majd  vigyázzuk  őt. 

Kolta.        így  nem  lehet  soká.  Ha  Gábor  úr 
E  gyáva  békét  el  nem  esküszi, 
Magam  leszek  királylyá,  annyira 
Meguntam  ezt  az  életet.  Nos  aztán  ? 
Ti  megnevettek  ?  innom  adjatok, 
Szomjazom  ;   száraz   még  a  lelkem  is. 

Aztán  az  özet  nyársra  tűz  fölé  : 

Ma  tort  csapunk,  ha  nem  halottit  is, 

De  még  is  ollyat,  melytől  halni  kell, 

Mert  én  ma  ütközetre  készülök. 
(Iszik,  majd  boszúsan  elveti  a  korsót.) 

Mi  ördög  !  evvel  ürgét  öntsetek. 

Bort  adjatok  nekem  ! 
Hajdú.  Ha  volna  sincs. 

Kolta.        Hogy  érted  azt  fiú  ? 
Hajdú.  Csak  úgy  uram. 

Hogy  volt,  de  nincs. 
Kolta.  Oh  röt  zsivány,  hazudsz. 

Bort  adj,  pirók,  vagy  kékre  festelek. 
Hajdú.       A  röt  hajú  is  ember  mint  egyéb, 

Es  nem  zsiványabb  mint  akárki  más. 
Kolta.        No  nézze  bár  ki,  még  kényeskedik. 

El  kell-e  pirulnod  ?  nem  vagy  rőt  eléggé  ? 

S  apád  vagyok-e,  ha  röt  hajad  van  is, 

Hogy  rám  neheztelsz  ?  róka  vagy,  ha  mondom, 

S  még  rókatorkos  mentém  lesz  belőled, 

Ha  bőrödet  lehúzom.  Pifre,  paf! 

Vagy  tetszik  vagy  nem !  bort  szerezz  nekem, 

Különben  megszököm. 
Hajdú.  Ne  légy  boszús  ; 

Egy  óra  múlva  borral  termek  itt. 
Kolta.        Megállj  !  ma  vízivó  leszek.  Pokol ! 

Hogy  minden  ollyan  békeszínt  visel. 

Csak  égi  háború  sincs  !  s  benned  is, 

Te  rőt  lator,  nincs  egy  morzsányi  szív, 

Egy  szikra  pártütő-vér  sem  buzog  ; 

Unalmasabb  vagy  mint  a  hosszú  böjt. 

Hát  elfeledtél  káromkodni  már  ? 

Csak  egy  szitok  sem  jő  ki  torkodon? 
Hajdú.       Nem  tudtam,  hogy  ma  ily  rossz  kedvű  vagy. 
Kolta.        S  te  türödelmes  vagy  mint  a  szamár. 

De  légy  barátom !  Mind  szamár  az  ember, 

S  mellette  mint  a  borsos  tót,  megyén 

A  sors  gyalog,  de  súlyos  bútorát 

Hordozza  hátán  a  szegény  deres, 

S  bot  és  sovány  zab  a  mit  érte  kap. 

S  csak  békeség  ne  volna ! 
Hajdú.  Lásd  uram  ! 

Hogy  föl  vagy  lelkesülve,  hogy  hevülsz, 

S  ezt  mind  nekem  köszönhetd  !  én  vagyok 

A  tüz,  a  láng,  mely  téged  gyújtalak. 

Én  gazdagítlak  elmés  ötletekkel, 

Különben  néma  volnál.  Rőt  hajamra! 

Ez  óra  óta  becsben  tartom  e  főt: 

Te  gyújtsd  meg  nála  elméd  taplaját. 
Kolta.       Mennykőt !  te  végre  csúfolódol  is  ? 

De  menj,  s  akármint,  hozd  elő  Videt, 

Hírt  várok  tőle. 
Hajdú.  Farkast  emlegetsz. 

Ott  pislog  a  bokorban,  s  kémlelődik. 
Kolta.       Hé  Vid,  Vid,  jőj  szabadba;  mink  vagyunk. 

Ha  még  pogánynyá  nem  lettél,  siess. 
Vid  (jö).  Bagoly  legyek,  ha  rátok  ösmerék. 

Azt  hittem,  hadnagy,  hogy  vadászfi  vagy, 

S  ez  a  veres  vad  a  bak,  kit  lövél. 
Kolta.       Biz'  Isten  !  nem  hibáztál,  én  s  Peti 

Erős  csatában  voltunk,  csakhogy  én 

Ököllel,  ő  hátával  győzte,  s  nyert. 
Hajdú.      Ti  ollyak  vagytok  mint  a  puskapor. 

Magatokra  hagylak,  mert  félek,  netán 

Felgyújtsalak,  s  ha  ellobantatok, 

Mint  a  vak  töltés,  füstbe  mentek  el. 

Verjen  meg  a  sas  !  én  ebédelek.  (El.) 
Vid.  Hogy  megsziporkál !  tán  ütötted  őt  ? 

Kolta.        Oh  a  világért  nem  lennék  aczéla ! 

Nehéz  és  tompa,  mint  a  békasó. 

Különben  is  magában  pislog  ő, 

Mint  a  reves  fa,  csak  setét  legyen. 

De  most  beszélj,  Vid,  hírt  beszélj  nekem : 

Hogy  áll  a  sík? 
Vid.  Nincs  rajta  semmi  gaz. 

Kolta.       Azaz  te  nem  vagy  ott  már.  Ez  nem  újság. 

Mást  mondj  nekem. 
Vid.  Ha  szómat  hallgatod  ; 

De  el  ne  fogd  előbb,  mint  megfutott. 

Azt  mondtam  :  nincs  a  síkon  semmi  gaz  ; 

Török  s  tatártól  puszta  ekkorig, 

És  visszaszállott  már  a  német  is. 
Kolta.        Ez,  jó  Vid,  rajtunk  még  mind  nem  segít. 

Nincs  semmi  zaj  ?  Bethlen  nem  háborog  ? 

A  békét  ő  csak  úgy  szeretheti, 

Hogy  lábait  megvesse,  s  biztosabban 

Uj  harczra  keljen. 
Vid.  Híre  van,  de  csak  hír, 

Hogy  a  törökökkel  czimborál, 

S  újabb  csapásra  gyűjti  népeit. 
Kolta.        Oh  Mahomet !  még  az  mind  messze  van. 

S  most  mit  tegyünk  ?  Erdélytől  elszakadva, 

Maroknyi  nép  itt  meg  nem   élhetünk  ; 

Erdélybe  élve  el  nem  juthatok, 

Akarva  vagy  nem,  rablókká  leszünk. 

Én  pártot  inditok,  ha  háború  nincs, 

Csinálok  azt  magam. 
Vid.  S  ki  tartja  fen  ? 

Félek,  hogy  úgy  jársz  mint  a  szélmalom  : 

Szél  szüntekor  megállsz  és  itt  veszünk. 
Kolta.        Gábor  nevében  folytatok  hadat : 

Legelső   dolgom  egy  vár  véte  lesz, 

Melyben  tanyázunk,  míg  ő  jőni  fog, 

Fejemre  eskünném,  hogy  jőni  fog. 

Csak  három  hónap  sem  múlik  bele, 

Gondolkodói  ?  mit  szólsz  e  terv  felől  ? 
Vid.      t     Jó  mint  a  zabkenyér,  ha  nincs  egyéb. 

Én  hozzád  állok  s  kész  a  háború. 
Kolta.        Hahó  !  mi  baj  ?  mit  bőg  a  balga  nép  ?  (Egy  hajdú  jö.) 

Hajdú. 
Uram,  embereink   egy  kis  cseri    barátot  fogtak;    azt    akarják,  hogy 
prédikáljon  nekik. 

Kolta.        S  miért  ne  tenné  ?  hozzátok  közénk. 
Vid.      f    Ez  már  valódi  tábor ;  papja  is  lesz. 

Ágról  vevéd  ?  vagy  égből  hulla  le  ? 
Hajdú.       Nem  tudom,  uram  ;  de  ág  alatt  fekíítt. 

Vid. 
Filiszteus  legyek,  ha  nem  az,  kit  visszajövet  itt  közelében  láttam. 
Egy  száraz  fa  mellett  álldogált :  ugy  tetszett,  valamelyik  ágával  szerelembe 
esett ;  oly  kíváncsin  nézegetett  föl  reá,  mintha  gyümölcse  kívánt  volna 
lenni ;  de  mivel  mellette  egy  mély  vízmosás  is  volt,  attól  félt,  hogy  ha 
az  ággal  leszakad,  a  gödörbe  esik  s  így  a  mélység  nem  engedte,  hogy 
magasra  jusson.  Furcsa  volt  látni,  mily  szerelmesen  méregette  szemével 
hol  az  ágat,  hol  a  gödröt,  de  végtére  gyepre  vetette  magát,  s  búvában 
elalutt.   Siettem,  különben  megugrattam  volna. 

Kolta. 

Hozzátok  őtet,  látni  akarom  ; 

Hadd  prédikáljon  kérges  lelkeikre, 

Hogy  mint  a  vaczkor,  megpuhuljanak. 

Főkép  a  böjtöt  bőven  szabja  ki. 

A  hús-zabálók  !  faljanak  füvet, 

S  az  istenadta  vizzel  éljenek. 

Már  czinke  sincs  az  erdőben  miattok. 

Koplaljon  a  ki  üdvözülni  vágy.   (Hajdú  el.  Vidhez.) 

Nos  nem  királyi  élet  ez,  komám  ? 

Vid.  Hogyan  köszöntsük  öt,  ha  eljövend  ? 

Kolta.        Köszönts  rá  egy  pohár  bort !  ah,  ha  volna  ! 
Isten  nevében  adjon  oktatást, 
Kérd  öt,  s  mivel  nem  illik,  hogy  magam 
Szólítsam  fel,  helyettem  mondd  neki, 
Szép  ékesen,  de  büszkén  s  megvetöleg, 
Szelíden,  bár  nem  szinte  nyájasan, 
S  jó  vastagon,  ha  bár  szerényen  is  — 
S  a  többi,  a  mint  majd  jobban  tudod   — 
Hogy  nagy  kívánság  bánt  öt  hallani. 

Vid.  Ha  a  kivánság  is  bánt,  nem  tanácsos 

Bevárni  teljesültét,  az  megöl. 
De  már  húzódik,  állom  tisztemet. 

(Bánót  hozzák.) 
Annak  nevében,  a  ki  hadnagyunk, 
És  fővezérünk,  s  ott  egy  ágon  ül, 
Üdvözlöm  szépen  atyaságodat. 

Bánó.        Hibáztok,  én  egy  szegény  diák  vagyok. 

Vid.  Hát  én  hazudtam  ?  Villám  és  taraczk ! 

Itt  egy  sereg  vitéz  ember  lakik, 
A  mely  ha  szól,  kér,  és  ha  kér,  parancsol, 
Parancs  után  üt,  mint  a  buzogány. 
Azért  atyám,  szépen  könyörgenénk, 
Egy  kis  beszédet  tartanál  nekünk 
Lelkünk  javái'a.  Az  nem  árt,  ha  hosszú, 
Annál  kevesbbé  a  rövid  ;  de  benne 
Ördög,  pokol  jó  sünien  legyen, 
Mert  Iá!  kemény  a  bajnok  élete, 
S  minden  csekély  szó  meg  nem  hatja  őt. 
Ne  válogass  szót,  csak  magyar  legyen, 
S  jó  borsos  és  erős  —  s  most  halljuk  azt, 
Mert  meg  kell  lenni,  mint  az  egy  halálnak, 

(Koltához.) 
Nos  hadnagy,  jól  van  igy  ?  nem  szóltam-e 
Vala  mintha  szádból  vettem  volna  ki  ? 

Kolta.        Szivem  szerint.  Te  gyémánt  vagy,  fiú. 
De  halljuk  őt. 

Bánó.  Természet  hallj  meg  engem! 

Kolta.        Hohó  !  hisz  úgy  nem  szokták  kezdeni. 

Bánó.   .     S  ti  kik  körülem  álltok,  bajnokok, 
És  minden,  a  ki  embersarj adék, 
S  nem  tőről  vágott  cser,  vagy  a  hegyek 
Tetőiről  legördült  szirt  darab, 
Hallgassa  szómat,  hallgasson  meg  engem  : 
Én  bús,  szerelmi  áldozat  vagyok. 

Kolta.       Tüzes  tatárt !  Vid,  ez  nem  tréfaság. 

Vid.  Épen  nem  !  a  legszárazabb  valóság, 

Csak  attól  tartok,  hogy  torkán  akad. 
Kolta,       Azon  segíthet  a  hátdöngetés, 

Csitt  emberek  !  beszélj  tovább,  barát. 
Bánó.        Pogány  Milóról  mondják  könyveink, 

Hogy  az  magának  egy  tinót  nevelt, 

Kit  már  mint  borjut  kezde  hordani, 

S   naponként  hordta  mind   azon  korig, 

Midőn  a  borjú  szarvat  ölte  már, 

S  lett  izmos  állat,  nagy  komor  bika, 

Melyét  remegve  hallott  bőgni  rét 

És  rengeteg,  kinek  minden  kitért, 

De  ő,  ki  megszoká  hordozni  azt, 

Könnyűnek  vélte  terhét  a  csalódott, 

Míg  meghittsége  áldozatja  lőn. 

így  lettem  én  szerelmi  áldozat ! 
Vid  (Koltához).  S  már  most  ki  volt  a  borjú  ? 

Kolta.  Hát  ki  más, 

Mint  a  szerelem  ? 
Vid.  Nem !  őt  a  szerelem 

Hordozta  s  végre  mint  rossz  vén  bikát, 

Ledobta  válláról  és  elfutott. 
Kolta.        Csitt !  halljad  őt ;  még  most  jön  a  java. 
Bánó.        Parányi  volt  a  kezdő  szerelem, 

S  én   dőre  megszokván  kis  terheit, 

Örömmel  s  elbizottan  hordozám. 

Míg  végre  tűnvén  elmém  hályoga, 

Szörnyedve  láttam  óriásomat. 
Vid.  Ez  már  csak  baj. 

Kolta.  Kirántom  nyelvedet. 

Vid.  Inkább  hüvelybe  rejtem ;  légy  nyugott. 

Bánó.  t     Én  egy  leánykát  ösmerék.  Kicsin  volt, 

És  gyenge  még :  de  bimbajában  is 

Gyaníthatólag  a  legszebb  virág, 

Mely  a  kerek  nagy  földön  nyilhatik. 

Lassan,  koronként,  s  mindig  bajosabban 

Fejlett  előttem  mint  a  szép  tavasz. 

Szerettem,  s  nem  tudám,  hogy  szeretem. 
Kolta.        Én  szánakozni  kezdek  rajta,  Vid. 
Vid.  És  én  szeretném  megdöngetni  őt. 

Bánó.        Napok  mulának,  s  én  a  könyveket, 

Melyek  barátim  voltak,  unni  kezdem  ; 

Ah,  kellemeinek  könyve  nyílt  előttem, 

Csak  abba  voltam  végkép  elmerült, 

Éjente  s  nappal  abból  olvasék. 

Abból  tanultam,  a  mi  most  megöl. 

Látáin  az  apró  játszi  gyermekéből 
Mint  sugárzott  fel  dísztermete, 
Kihajnalodni  láttam  arczait, 
S  szemfényit  lenni  égető  napokká. 
Szépsége  kísért  mint  a  tiszta  ég ; 
S  mert  csak  mosolygó  s  nyájas  lehete, 
Én  elveszett,  azt  hittem:  rám  mosolyg. 
S  most  öt  kevély  és  dölyfös  úr  viszi 
Várába,  régen  őrzött  kincsemet, 
Hol  az  csak  sirni  és  hervadni  fog. 
Azért  ha  kedves  a  harcz,  jőjetek, 
Ostromra  viszlek.  Van  miért  csatázni, 
Én  elvezetlek  titkos  utakon, 
Első  leszek  csatán  és  ostromon, 
Csak  őt,  az  egyet,  hagyjátok  nekem. 

Kolia.       Hitemre  mondom,  melly  igaz  keresztény, 
Bohónak  véltem  s  észgyarlónak  őt, 
De  bölcsebb  mint  akármely  krónika. 
S  aranygyűrűbe  illők  szavai. 
Elő  fiú  !  a  tűzhöz  és  együnk, 
Aztán  csatára.  A  legszebb  leány  ! 
S  Gábor  király  lesz  kettős  jelszavunk.  (El.) 
(Vid  hátra  marad.) 

Vid.  Nem  álmodom  ?  való  !  a  legvalóbb 

Valóság  a  mit  látok.  Boldog  Isten, 
Mi  lesz  belőlünk  !  dőre  kalauz, 
Szélvész  vezér,  bolond  nép  ;  szép  sereg ! 
De  illyen  is  kell  a  hollófiaknak.  (gi.) 


HARMADIK  FELVONÁS. 

(Mezei  lak.) 

Remete.     Mióta  lett  e  hajlék  illy  üres? 
Oly  tárva  s  őrizetlen,  mint  a  szív, 
Mely  minden  indulatnak  nyiltan  áll  ? 
Milyen  szerencse  hozta  változását? 
Jó  nem  lehet,  mert  tudnom  kellene. 
És  még  is  rendben  állnak  mindenek, 
Épségben  a  szegénység  bútora, 
Mely  tiszta  kézből  véve  ápolást, 
Tükör  gyanánt  szól   ép  lakóiról. 
De  nem  leszek  hitlenné  czél talán 
Jövendöléssel  ;  elvárom,  mi  jő.  (Leül.) 
Mi  boldog  az,  kit  nő  és  gyermekek 
Fogadnak  el,  ha  útról  visszatér  ; 

Kit  földhöz  kötve  ily  szerencse  tart; 
Kinek  tanyáján  földi  mennye  van, 
Hol  gond-  s  örömből  szőve  összeérnek 
Munkálkodása  végső'  szálai ! 
Én  is  reméltem  egykor,  s  nem  nekem, 
Hatalmas  ellenemnek  nyílt  az  éden. 
És  künn  rekedtem  Ádám-Évaként, 
S  a  kis  de  boldog  istenkert  helyett 
A  nagy  silány  föld,  e  határtalan, 
Lett  nem  hazám,  de  bujdosó  helyem  ; 
Holott  tövissel  borzad,  és  vadakkal 
S  vadnál  is  ádázb   emberekkel  utam, 
Hol  kínos  ágyam  hosszú  fájdalom, 
Fejemnek  alja  bú  és  régi  gond, 
S  komor  tűnődés  gondolatjaim, 
Melyekre  fátyolt  álom  néha  von. 
S   mégis   nyugottnak  illik  látszanom, 
Ruhámhoz  szabni  lelkem  s  arczomat, 
Hogy  a  kaján  nép  gyöngeségemen 
Okot  ne  leljen  megbántó  kaczajra. 
Lelkem  hazája  túl  van  a  világon, 
Hol  ő,  a  megsirathatatlan,  él, 
S  hozzá  halál  a  rémes  boltu  híd. 

Dóra  (fáradtan  ]ö). 
Dóra. 
No  hála  Isten !  csak  hogy  itt    találom.    Ah !     csodálom,    hogy    még 
lélek/.etem  maradt.  Az  az  istenadta  bérez,  girbe-görbe,  mint  bűnös  ember 
útja:  Isten  bocsa'!  úgy  elfáradtam,  hogy  alig  szólhatok. 

Remete. 
Azt  nem  tapasztalom  ;  de  mit  jelentsen 
Ez  a  sietség,  futkosás,  zavar? 
Mi  bajtok  történt,  s  Leuke  hol  marad  ? 

Dóra. 
Ah    édes     remete     atyám,    hisz    éppen     arról    akarám    kegyelmedet 
tudósítani,  épen  csak  azért    másztam    fel     törődött     csontjaimmal    arra    a 
gonosz  hegyre,  de  nem  találtalak. 

Remete. 
Igen,  de  végre  itt  vagyok  s  szeretném, 
Ha  megfelelnéd,  a  mit  kérdezek. 

Dóra. 
Csak  egy   kis    tííredelmet  !    Csak    hogy    igazán    lélekzetet    vehessek, 
mindent  elbeszélek.  Úgy  elfúltam   — 

Remete. 
Folyvást  beszélsz,  csak  azt  nem,  a  mi  kell. 
Asszony!  te  aggódásba  hozsz  ;  beszélj, 
Mi  bal  szerencse  érte  házadat! 

Dóra. 
Bal  szerencse  ?  A  Krisztus  őrizzen  !    szerencse,  nagy,    ritka  jó  sze- 
rencse ért,  engem,  Lenkét,  remeteségedet  is.    Csupa    szerencse,    és    Isten 
áldása,  a  mi  reánk  szállott.    Kegyelmed    azon    igen    megörül,    tudom,    ha 
elbeszélhetem. 

Remete. 
Te  engem  elrémítesz.  Asszony,  asszony  ! 
Aligha  jóban  törted  eszedet. 
Hová  tevéd  öt?  Lenke  hol  vagyon? 

Dóra. 
Ah  a  bohó  kis  leány,  az  jól  imádkozott.    Hogy  is  kezdjem  azt  sem 
tudom    örömömben,    hol    áll    a    fejem.     —    Hát    Lenke,    édes    jó    atyám, 
mennyasszony. 

Remete. 
Menyasszony  ! 

Dóra. 
Vagy  inkább  már  asszony  is  lesz,  most  van  az  esküvő  ;  s  én  azért 
jártam  oda,  hogy  hírt  vigyek  felöle. 

Remete. 
Gyarló   teremtmény,  gyáva  gyenge  asszony 
S  nem  szólhatál  te  erről  jó  korán  ? 
És  így  adám-e  én  őt  át  neked, 
Hogy  hírem  nélkül  add  el,  mint  silány 
Unt  házi  bútort  ?  ő  nem  volt  tied, 
S  nem  adhatád  ily  gondolatlanúl. 

Dóra. 
Ne  legyen  bosszús  kegyelmed!  Isten  ójon,  hogy  én  adtam  volna  el 
őt:  maga  akarta  legjobban. 

Remete. 
Annál  inkább  meg  kellé  mondanod, 
Hogy  visszatartsam  bal  kivánatoktól. 
Anyát  hivék  találni  benned,  és 
Te  dajka  voltál,  mely  silány  tejen, 
De  nem  szivén  nevelte  gyermekét. 
Mikor  van  esküvője  ? 
Dóra.  Most,  uram  ! 

Remete. 
Most?  szent  egek!  hogy  semmi  sejtelem 
Meg  nem  jelenté  e  bal  esetet  ? 
S  tudod  te  asszony,  hogy  Lenkéd  nagyon, 
Igen  nagyon  boldogtalan  lehet  ? 
S  van  annyi  érték  benned,  hogy  leródd, 
A  bíínt,  ha  súlya  egykor  rád  esik  ? 

Dóra. 

Az  istenért,  ne  ijeszszen  így  el  kegyelmed.  Hiszen  férjhez  menni 
csak  nem  lehet  olyan  irtóztató  szerencsétlenség.  Aztán  Isten  látja  lelkemet, 
bizony  jót  akartam  vele. 

Remete. 

Jó,  jó,  te  úgy  tevéi,  mint  tudhatál, 

Lenkével  össze,  nókép,  botorul. 

S  mint  mondatik,  vak  tyúk  is  néha  napján 

Lel  gyöngyöt  a  porondon,  meglehet, 

Hogy  Lenke  választása  jól  esek. 

De  tőle  s  tőled  szivtelen,  ha  nem 

Hálátlan  és  bizonynyal  oktalan 

Előttem  illyet  eltitkolni.  Kedves, 

És  gyermekemként  édes,  drága  volt 

A  lány  szivemnek,  és  ha  vesztenem  kell, 

Pótolhatatlan  veszteség;  de  szólj, 

Ki  az,  ki  tőlem  elvoná  e  kincset, 

Mi  ember,  s  mily  rendíi  a  vőlegény? 

Dóra . 

Ah  édes  jó  uram,  az  egy  igen,  igen  gazdag,  díszes  úr,  kinek 
temérdek  cselédei,  szolgái  s  katonái  vannak.  Kastélya  nagy  mint  egy 
egész  falu,  s  oly  régi,  hogy  talán  Béla  idejéből  való.  Aztán  —  Isten 
bocsássa  meg,  úgy  szereti  Lenkét,  hogy  majd  meghal  érette. 

Remete. 

Jőj   észre  asszony.  Folyvást  hasztalan 

S  bűnös  világi  dolgokat  beszélsz, 

Mondd  meg  nevét,  hogy  ösmerjem  meg  őt. 

Dóra. 
Ha  el  nem  feledém.  Hogy  is  nevezték  ?  Ah  én  oly  szegény  feledős 
asszony  vagyok.   —    Kelen  —  nem,  Tele  —  úgy,    úgy,  Telegdi    a    neve. 

Remete. 
Üdvödre  mondom,  asszony  !   millió   — 
Sőt  a  világon  minden  név  közöl 

Nem  mondhatál  szörnyebbet,  nem  nekem 

Gyűlöltet  inkább,  és  nem  kárbozóbbat 

Mindenre,  a  mihez  még  kötve  volt, 

Oh  Lenke,  Lenke  !  mily  rossz  kézre  hagytam, 

Boldogtalan  leányka,  sorsodat. 

De  még  talán  nem  késő  :  menj,  siess, 

Asszony,  fogass  szekérbe,  vagy  fogadj 

Lovast,  ki  tüstént  megvigye 

A  várba  e  hirt !  Lenke  nem  leányod, 

S  hogy,  a  ki  atyját  tudja,  eljövend, 

Üzend  vagy  mondd,  hogy  addig  várjanak 

Az  esküvővel,  míg  én  eljövök. 

Ne  nézz  az  útra,  menj   csak  czél  után  ; 

Mert  Lenke  boldogsága  s  ten  nyugalmad 

Függ  tőle,  későn  érsz-e  vagy  korán. 

Menj,  menj,  ne  késsél;  én  is  ott  leszek.  (Dóra  el.) 

Mindenható  !  mit  kellé  hallanom  ! 

Minden  csapás  közt,  mellyet  várhaték, 

Ezt  legkevésbbé  hittem  eshetőnek, 

S  azért  hagyám  el  a  világi  zajt  ! 

S  a  bántott  szívnek  oly  édes  boszút, 

E  még  egyetlen  enyhítő  italt, 

Melylyel  szerencsém  balja  megkinált, 

Azért  tolám  el  égő  ajkaimtól, 

Hogy  másod  ízben  koldussá  tegyen  ! 

Nem  ingyen  hagytam  én  őt  megnyugonni. 

Nagy  esküm  álla,  rajta  megbőszülnöm, 

Mit  Isten  ember  ellen  vétkezett. 

De  feltalálván  e  kis  gyermeket, 

Azt  véltem,  a  rabló  büntetve  van, 

Kegyetlenül  büntetve,  mert  bolondul, 

Ön  boldogságát  öldökölte  meg. 

Azt  gondolám,  ö  nő-  s  gyermektelen, 

Míg  én  örültem  éledezve  látni 

A  hamvadót  serdülő  lányomon. 

Mi  enyhadó  volt  nőni  látnom   őt, 

Es  felvirulni,  díszül  egykoron 

Hozzája  méltó  férj   erényinek. 

Azonban  ö  mint  a  setét  bagoly 

Várában  ült,  és  nem  volt  semmié. 

Harczokba  ment  és  nem  várta  vissza  senki. 

Azt  véltem  érzi  lelke  ostorát, 

S  letettem  a  haragnak  fegyverét. 

Es  ím  !  nem  oly  törődött,  mint  hivém, 

Még  ő  szerencsét  vár,  s  tán  üdvöt  is, 

S  avval  kívánja  bűneit  beszegni, 

Melyekre  ál  szín  vonta  fátyolát. 
A  bús  bagoly  kijő  rabolni  rnég, 
S  nem  hagyja,  a  mit  vére  megszokott, 
De  itt  a  perez,  bogy  felriaszszatn  öt. 
Képet  fogok  szemébe  tartani, 
Melytől  egekre  borzad  fel  haja, 
Mely  őrületbe  dönti  szellemét : 
S  e  kép,  e  rémitö  váz  maga  lesz. 
Lefestem  öt,  hogy  ismerjen  magára, 
S  mint  a  tükörbe  néző  szörnyeteg, 
Önnön  szemével  ölje  meg  magát,  (ei.) 

(Vár.) 

Telegdi,  Lenke. 

Telegdi.    Most  hát  enyém  vagy  Lenke  ;    emberek, 

S  oltár  előtt  enyém,  örökre  az. 

Örökre  !  mert  egy  lét  nem  fogja  be 

Szerelmi  boldogságom  napjait : 

A  lélek  földöntúli  életében 

Még  hosszú  édes  emlék  álma  jő 

Utánok  egykor  halhatatlanul. 

Enyém  vagy.  Ah  rég  e  kis  szó  , enyém', 

Mely  sok  halandót  boldogít,  előttem 

Értéke-veszett  volt  és  becstelen, 

S  tartalma  terh  inkább,  mint  kéj-adó  ; 

Most  mint  egy  Isten  titkos  temploma, 

Kicsin,  de  gazdag,  s  boldog  mint  az  ég, 

Nyilik  meg  rég  zarándok  vágyaimnak, 

Felfödve  a  megáldó  rejteményt, 

Hol  leplezetlen  hófehér  szoborként 

Áll  istenarczczal  a  szent  üdv  maga. 

Enyém  vagy,  és  ily  szép  tartalmú  szót 

A  földön  ember  nem  mondhat,  csak  én. 

Oh  szólj,  hogy  érzed  ezt  a  változást? 

Kivánatiddal  nálam  honn  vagy-e  ? 

Vagy  még  maradt-e,  a  mit  megtegyek. 

Hogy  kedvedet  ne  sértse  meg  hiány  ? 

Mindennek  a  mit  látsz  s  még  látni  fogsz, 

Váramnak  és  magamnak  asszonya. 

Csak  szólj,  kivántod  teljesítve  van. 
LenJce.       Bocsásd  meg  hallgatásomat,  s  hogy  ennyi  szépért 

Még  csak  köszönni  sem  tudok.  Nagyon 

Új  még  előttem  minden,  és  magam 

Magamnak  ösmeretlen  állok  itt. 

És  hallgatózom,  s  mint  tündérrege, 

Beszéded  édes  hallgatásra  csal. 
De  kész  vagyok  tanulni.  Meg  fogom 
Jegyezni,  a  mit  mondasz  és  belőle 
Kitudni,  mint  lehet  tetszésedet 
Megnyernem  és  soká  megtartanom. 
A  mily  tudatlan  s  egyszerű  vagyok, 
Oly  hü  tanítvány  s  oly  serény  leszek, 
Csak  türödelmes  légy  az  oktatásban. 
Telegdi.    Mi  szépen  és  mi  elmésen  beszélsz  te  ! 
Bölcsebben  mint  hogy  oktatód  lehetnék. 
Nem,  arra  nem  szorultál :  a  virágnak 
Hogy  illatozzék,  nem  kell  oktató  : 
Az  illatozni  és  virítni  fog, 
Ön  indultából  szép  természetének. 
Azért  mit  elméd  gondol,  mondd  ki  bátran. 
Kellőbb  az  minden  eltanulhatónál. 
De  egyben  mégis  mestered  leszek, 
Tanítni  foglak,  hogy  becsülni  tudd, 
Mi  által  engem  boldoggá  teszesz. 
Tanítni  foglak,  mint  tekints  tiédnek, 
Mind  avval,  a  mi  itt  körül  vészen. 
Először  is  cselédim  lássanak, 
Hogy  mindenik,  ki  hozzám  tartozik, 
Tisztelje  benned  a  ház  asszonyát. 
Gerő  !    Gerő  !    (Kivül  csatazaj  hallik.  Gerő  ijedve.) 
Nos  agg  szolgám,  mi  baj  ? 
Gerő.         Veszély  fenyít  bennünket  oh  uram. 
Az  árkokon  kül  fegyveres  csapat  van, 
Mely  felkivánja  büszkén  váradat. 
Telegdi.    Mi  ez?  mennyekzőm  napján  háború! 
Oly  szerfölött  hosszú-e  nyugodalmam, 
És  új  szerencsém  oly  fölösleg-e, 
Hogy  már  irigye  támadt  ?  Istenemre  ! 
Véres  boszúval  állom  útjokat. 
Kik  ők  ?  mifélék  e  veszett  hadak, 
Melyek  rabolni  jőnek  békekor  ? 
Gerö.         Gábor  király  s  a  szép  lány  jelszavok. 
S  Gábor  nevében  kérik  váradat, 
És  mindent,  a  mi  benne  birtokod  van. 
Tűzzel  s  kegyetlen  vassal  elveendők, 
Ha  megtagadnád,  a  mit  kértének. 
Telegdi.    A  martalóczok!  várat  nem,  de  sírt 
S  halált,  ha  kérnek,  azt  adok  nekik. 
Fegyvert  elő  !  vagy  nem  !  magam  megyek, 
Te  asszonyodnál  légy  és  bátorítsd  (Lenkéhez.) 
Ne  rémülj,  Lenke  !  sorsunk  hozza  ugy, 

Hogy  baj  szövődjék  kedveink  közé. 

Itt  termek  én  azonnal. 
Lenke.  r  Ah  Telegdi  ! 

Én  félek  itt! 
Telegdi.  Ne  csüggedj   édesem, 

Nem  birja  senki,  mit  megvédni  nem  tud  ! 

Eddig  szerencse  álda  meg  veled, 

De  most  kivílak  a  bal  sors  kezéből, 

S  megváltalak,  ha  kell,  véremmel  is, 

Hogy  annál  biztosabban  bírjalak. 

Becsülj   meg  avval  Lenke,  hogy  ne  félj  ; 

Legitten  látni  foglak  ;  légy  nyugott. 
Lenke.       Ah  mely  veszélyes,  mily  bal  kezdet  ez? 

Alant  nem  ére  baj,  s  hogy  feljövék, 

Már  a  dulónak  érzem  ostromát. 

Oh  légy  kegyelmes,  ég,  ha  ez  nekem 
_  Nagyokra  vágyó  lánynak  büntetés  ! 

Remete  jö  csendesen  s  megáll. 

Gerő.         Ne  légy  magad  gyötröje,  asszonyom. 
Ne  bántsd  meg  a  végző  hatalmakat, 
Melyek  közünkbe  kedvezőn  adának. 
Rég  ismerem  már  e  vár  kő  falát, 
De  még  vívóját  nem  tudok,  kinek 
Szégyen  nem  mérte  volna  lépteit. 
-    Remete.     O  nincsen  itt  !  ha  elvész,  annyival  jobb, 
De  a  leányt  megmentem. 

Lenke   a  remetét  látva  megijed. 

Jaj  nekem  ! 

Kit  látok  itt? 
Remete.  Hah  érzed  bűnödet  ? 

Te  háládatlan,  elpártolt  leány  ! 

De  Isten  adja,  hogy,  mint  keresed. 

Oly  szörnyükép  ne  bűnhődjél  miatta. 
Gerő.        Ki  ez,  ki  itt  ily  gőgösen  tanít? 
Remete.    S  gyarló  öreg  te,  mit  szólasz  bohón 

Megvíhatatlan  várról  ?  nézz  alá. 

Lásd  e  hadat,  mely  vesztetekre  jött. 

A  férfi  harczczal  állja  meg  helyét, 

De  gyenge  hölgyet  gyámolítni  kell. 

S  én  mint  baráttok  jöttem;  még  egy  út  van, 

Mely  a  szabadra  biztosan  viszen  : 

A  titkos  út  az,  add  át  kulcsait. 
(Gerö  menni  akar.) 

Nem,  meg  ne  mozdulj   s  tedd  parancsomat : 

Mert  megteszem,  hogy  egy  nyommá  se  menj. 
(Ruhái  alatt  egy  kardot  mutat.) 

Tudod  mi  ez  ? 
Gerő.  Tudom  s  nem  rettegem  ! 

Juhöltözetben  farkas  körmei : 

De  ősz  hajam  ne  hozzon  tévedésbe. 

Jer,  álbarát,  és  nyeld  el  e  vasat. 

Vagy  ölj,  ha  tudsz  !  én  tisztemben  halok  meg. 
Lenke.       Szent  Istenem,  mit  kell  megérni  még. 

Ha  szívetek  van  !  ah  ne  küzdjetek. 
Remete.     Agg  bűnös,  állj   meg  ;  olvasót  emelj, 

Az  jobban  illik  hozzád  mint    a  kard. 

Osmersz-e  még?  Nézz  jól  ezen  szemekbe! 

Rettegj  ha  ösmersz  ;  én  tudom,  ki  vagy. 
Gerö         (megösmeri.)    Irgalmas  ég  ! 
Remete       (félrevonja,  s  egy  jelt  húz  elö  ruhájából). 

S  most  nézd  meg  e  jelet! 

(Gerö  nézi  s  megdöbben.) 

S  ez  a  te  asszonyod,  te  bün  fia. 

És  most  ha  még  reményled  üdvödet, 

Ha  lelki  nyugalommal  vágysz  kimúlni, 

Nyiss  utat,  nyisd  meg  titkos  zárodat. 
Gerö         (félre).     Mindentudó!  ez  büntető  kezed, 
Lenlce.       Mit  súgnak  ők  oly  érthetetlenül, 

S  gyanús  ijesztő  arczczal  ellenem? 

Imént  dühöktől  s  harcztól  rettegek, 

Most  békülésök  hoz  rám  aggodalmat. 
Remete.     Jőj,  Lenke,  jőj  leányom,  a  veszély 

Pillanatonként  nő,  nem  késhetünk. 

S  Gerő,  te  menj  és  nyiss  utat  nekünk. 
Lenke.       Hogyan  Gerő  !  te  alkuszol  fölöttem  ? 

Nem  vagyok-e  én  uradnak  hitvese 

És  asszonyod  ?  s  ily  hűség  illik-e 

Ez  ősz  hajak-  s  e  sírközei  korodhoz?  (A  remetéhez.) 

Megengedj  jó  atyám  és  ápolóm, 

Én  haladattal  tartozom  neked, 

De  esküvésem  tartja,  hogy  maradjak 

Jó,  rossz  napokban  férjem  hitvese. 

Én  élni  halni  tartozom  vele. 

S  azért  ne  kérd,  hogy  most  elhagyjam  őt. 
Remete.     Oh  balga  lány!  te  rosszul  bölcs  magadnak, 

Halld  a  dörömbölést,  a  harczi  zajt, 

Képzeld  belőle  sorsodat.  S  velem 

Átalsz-e  jőni  inkább   mint  zsiványok 

Kezébe  jutni  ?  károdat  mikor 

Kivántam  én  hogy  biztalankodol? 

Jöj,  és  ha  visszajőni  vágysz,  jelentsd. 

Mihelyt  kívánod,  megtérhetsz  velem. 

Bántatlanul,  az  égre  esküszöm  ! 

De  most  kell  jönöd,  okvetetlenül, 

Vesztedre  téged  itt  hagynom  gonoszság 

És  gyávaság  is  volna  ;  jőj,  siess. 
Lenke.       Nem  szívesen,  de  ám  ha  kell,  megyek. 

S  uramnak  add  te  hírül,  jó  Gerö, 

Hogy  avval  a  ki  régi  jótevőm 

S  atyám  helyett  atyám  volt,  mentem  el, 

S  hogy  visszatérni  kész  vagyok,  mihelyt 

Azt  biztosan  merészlenem  lehet. 
Gerö  (a  remetéhez).  Én  engedek.  Vedd  át  a  kulcsokat. 

De  oh  uram,  ha  benned  irgalom  van, 

Légy  ápolója,  el  ne  hagyd  az  árvát. 

Korán,  nagyon  korán  boldogtalan, 

Boldogtalaub,  mint  szóval  mondható. 
Remete.     Arról  ne  aggj.  Több  ok  von  engem  arra, 

Mint  hinni  képes  vagy.  De  mondd  uradnak, 

Ha  élve  visszatér,  hogy  itt  valék, 

S  hogy  számot  adni  kész  vagyok,  ha  kell. 
(Remete,  Lenke  el.) 
Gerö.        Soha  !  soha !  nem  mondom  azt  neki, 

Az  öt  megölné  törnél  gyilkosabban. 

Oh,  oh,  hogy  én  nem  halhaték  meg  eddig  ! 

Siromba  szállok  s  nem  lesz  nyugodalmam, 

Mert  én  valék  e  gyásznak  eszköze!  (El.) 
Bánó        (jő).  Itt  sincs  s  ez  már  a  legbelső  terem. 

Későn  jövék  !  a  gyöngyház  itt  maradt, 

De  gyöngytelen,  hajh  azt  más  szedte  ki. 

Szerelem,  szerelem !  ha  bűnbe  iktatál, 

Miért  nem  adtad  érnem  czélomat  ? 

Ah  !  jőnek,  és  aligha  társaim. 

A  latrok,  úgy  harczolnak  mint  az  eb  : 

Leghathatósb  csatájok  ugatás. 

De  őket  is  kerülnöm  kell :  tudom, 

Vesztő  dühökben  izre  rontanának. 

Csak  most  ki  tudjak  jutni  sértelen, 

Erdőmbe  térek  vissza  álmadozni, 

Mert  engem  a  való  nem  boldogít.  (El.) 
Telegdi     (künn).     Hozzátok  őt,  a  vakmerő  latort. 

Hadd  lássam  és  hadd  büntessem  meg  őt ! 
(Bejö  Gerövel.) 

Mi  ez  Gerő  ?  hol  a  te  asszonyod  ? 

Öreg,  miért  nyögsz,  mért  vonaglol  így? 

Hová  tevéd  őt,  szólj  ;  ne  tétovázz. 

Gerő         (térdepelve).     Oh  ölj  meg  engem,  ölj  meg  e  helyen. 
Telegdi.    Vér  háború  !  mit  kell  még  hallanom. 
Ne  mássz  előttem,  féreg;  válaszolj. 
Vagy  czimborává  lettél,  agg,  te  is  ? 
Ha  Istened  van,  mondd  meg,  hol  van  ő? 
Gerő.        Oh  én  igen  boldogtalan  vagyok. 
Telegdi.     Öreg,  ne  ingerelj  !  azt  várod-e, 

Hogy  átkaimmal  mennyet  s  poklokat 
Felzúgjak  ellened?  szólj,  hol  van  ő? 
Ne  tégy  fenébbé  mint  a  fenevad  ; 
Hová  tevéd,  hová  rejtetted  őt?^ 
Gerő.        Oh,  mért  maradtam  hírmondónak  én  ! 

Nincs  asszonyunk,  szép  hölgyed  oda  van. 
Telegdi.    A  régi  gyászdal  zendül  ujrá  meg! 
Hát  meglopák  a  rablók  váramat? 
S  te  gyáva  élsz,  hogy  ezt  elmondd  nekem? 
Gerő.        Élek,  hogy  ölj  meg,  rajtam  állj  boszút. 

(Katonák  jönek  egy  kötözöttel.) 
Telegdi.    Hé  lóra !  lóra  !  férfiak  s  utánok ! 
A  rablók  elragadták  hölgyemet, 
Száz  telket  annak,  a  ki  visszahozza, 
Utánok,  a  ki  hívem  és  vitéz  !  (Katonák  el.) 
S  öreg,  te  itt  e  foglyot  vidd  alá, 
S  a  felső  börtönökbe  zárd  ;  de  úgy 
Vigyázz  mint  ősz  fejedre  ;  mert  az  ég 
Nagy  Istenére  mondom,  meg  nem  élsz, 
Ha  visszajőve  nem  találom  őt. 
(Mindnyájan  el.  A  megkötött  Kolta  s  Gerő  hátra  maradnak.) 
Gerő.        Ez  megleszen ;  de  hölgyed  elmarad. 
Boldogtalan,  ha  nem  találhatod, 
Boldogtalan,  ha  megtalálod  őt; 
Számodra  földön  több  szerencse  nincs.    (Koltához.) 
Mily  gyermek  ez !  s  már  rabló  és  gonosz, 
A  rosszra  ember  mily  korán  megérik, 
S  jóban  hiányos  holta  napjáig. 
Jöj  ifjú  társ  !  setét  tömlöczbe  most, 
S  a  még  setétebb  sírba  nemsokára. 
Kolta.        A  sír  nyugalma  háboríthatatlan.  (El.) 

(Erdő.) 

(Bokrok  között  remetelak  s  vasrostély    ajtajú   kápolna  látszik,  mellette 

egy  mély  vizárok  megy  el,  rajta  keskeny  buru   van,    a    remete   s    Lenke 

általjönek.  A  remete  a  bürút  áthúzza,  s  leereszti.) 

Lenke.       Te  félelembe  ejtesz,  jó  atyám, 
A  jótevő  bürüt  mért  rontod  el, 
Mely  a  riasztó  mélyen  átemelt? 

Remete.     Jobb  elszakadni,   lányom,  a  vidéktől, 

Melyből  jövénk.  Itt  most  már  honn  vagyunk. 

Lenke.       Ab  !  itt  a  borzadás  hazája  van. 

Remete.     Nem  !  itt  az  eszmélet  hazája  van, 
És  a  magába  térő  bánaté. 

Lenke.       Mi  bűnt  követtem  el,  hogy  így  beszélsz  ? 

Remete.     Mind  bűnösek  vagyunk.  Nézz  jól  körül, 
Nézd  e  szelíden  zárt  völgy  ajtaját, 
Mely  a  kiesre  messze  nézni  hagy. 
Hol  a  nagy  ég  a  síkkal  összefoly, 
Hol  mintegy  végtelenbe  vész  a  szem  ; 
S  nézd  itt  ez  elszakasztott  völgykebelt, 
Ezt  a  vadonba  fojtott  tartományt, 
Melyet  hegy,  erdő  zordonan  kerít, 
Melynek  tövissel  rakvák  útai ! 
Hol  mély  mederben  kis  patak  csörög, 
S  hulló  virágok  a  rövid  tavaszt 
Hamar  jövendő  télnek  jegyzik  el. 
Ez  itt  az  élet ;  ott  a  túlvilág. 
Szép  és  kies  ;  de  ösmeretlen  új  hon, 
Melynek  határinál  megáll  az  ész, 
S  a  visszadöbbent  szívtől  kér  tanácsot. 
Örök  hazánk  az  mégis,  ez  tanya. 

Lenke.       Jégborzadásba  hoznak  szózatid, 
Oh  jótevőm,  bár  puszta  hangjokat 
Hallom  csak,  s  értésökre  nincs  erőm  ; 
Vagy  inkább  rettegek  megérteni, 
Mi  engem  érdekel.  Való  tehát, 
Hogy  földi  jónak  oly  rövid  birása, 
Hogy  a  szerencsét  én  csak  álmodám  ? 
S  nincs  visszatéret  távozás  után  ? 
Ah  !  félni  kezdek,  hogy  bal  óra  volt, 
Melyben  kiléptem  al  sorsom  köréből. 

Remete.     Bal  óra  volt,  de  nem,  ha  visszatérsz 
Kivánatiddal  csendbe  és  magánba, 
Ha  fényes  vágyaidtól  elszakadsz, 
S  elégled  azt,  mit  Isten  rendelend. 
Oh  lyányom,  a  világi  fény  hiú, 
Valódi  üdvöt  szívalázat  ád. 

Lenke.       Te  ollyat  kívánsz,  a  mi  nem  lehet. 
Hitem  kötött  le  férjem  sorsfokához, 
Követnem  illik,  nem  kerülnöm  azt. 

Remete.     De  késznek  illik  lenned  veszteségre, 
Mert  férjed,   a  kit  említsz,  halhat  is. 

Tjenlce.       Az  ég  ne  adja  érnem  azt  soha! 

S  ha  él,  s  veszélyes  napja  elmúlik, 
Magad  mondád,  hogy  vissza  adsz  neki. 
Remete.     Igen,  ha  azt  kívánni  is  fogod. 
Lenke.       Bün  volna  nem  kívánnom,  mert  hitem 

Kötött  le  hozzá,  s  ahhoz  hű  leszek. 
Remete.    Szegény  leány,  te  nem  tudod,  ki  vagy. 
Lenke.       Mi  ez?  Miért  szólsz  így  rejtélyesen? 
Ez  engem  elrémít.  Nem  ösmerém 
Atyámat,    az  való  ;  de  tisztelém, 
S  korán  kimúltát  sokszor  síratám. 
Remete.    Én  ösmerém,  hajh  jól  ösmertem  öt. 
Lenke.       ígérted  többször,  hogy  felöle  szólsz, 

S  hiába  vártam  eddig,  hallgatál. 
Remete.     Oh  !  a  titok  sem  mindig  rejtve  jó. 
Én  azt  hivém,  és  megcsalatkozám, 
De  végy  erőt,  leányom,  s  kérd  az  Istent, 
Hogy  a  ki  sorsot  mére  rád,  az  adjon 
Hozzá  türelmet  és  vigasztalást. 
Lenke.  r    Oly  bús  az,  a  mit  készülsz  mondani  ? 

Én,  míg  beszélsz,  e  kőre  hajlom  itt.  (Leül.) 
Remete.    S  a  kő  nagyon  jól  illik  gyámodúi, 
Kemény  az,  mint  atyádnak  szíve  volt. 
S  minden  termék  közt  a  kő  legsajátabb 
Betűje  sorsod  zordonságinak. 
De  halld,  kevés  szóm  adja  tudtodúl : 
Elég  rövid  hír  a  bús  nem   lehet. 
Lenke.      Légy  irgalommal  —  oh,  vagy  csak  beszélj, 

Készen  vagyok,  bevárom  a  csapást. 
Remete.    Nem  úgy,  leányom  !  még  nyugott  lehetsz, 
Csak  bízd  az  égre  lelkedet.  De  halld: 
Én  s  egy  vitéz  szerettünk  egy  leányt. 
Nem  mondom  el,  mily  szép  volt,  s  mennyire 
Szerettem  őt.  Mind  ennek  vége  van. 
Amaz  szerencsésb,  mert  gazdag  vala, 
Elvitte  őt  várába  ;  én  az  erdők 
Barátja  lettem  gyászos  remete, 
Én  férfi  akkor  és  most  csaknem  agg  ! 
De  nem  tön  engem  kor  s  az  év  öreggé  ; 
Bú,  gond  alatt  hajolt  meg  termetem, 

»S  idő  előtti  tél  hervaszta  el. 
Ám  boldog  ő  se  volt.  Harcz  vonta  ki 
Szerelmi  életéből  s  én  a  hölgyet 
Még  egyszer  látni  vágytam,  láttam  őt : 
Nem  volt  boldogtalan  ;  mert  jó  vala, 
S  változhatatlan  sorsán  megnyugott. 
S  én  erdeimbe  mélyebben  vonultam, 

Nem  eléggé  mélyen  lelki  búm  elöl  ; 

Az  ott  is  üldözött  és  üldözend, 

Míg  sírba  nem  megyek.  — 

Te  sírsz,  leányom  ?  bála  könnyedért ! 

De  halld  tovább.  Amaz  rabul  esek. 

Majd  megszökött  és  jött  —  örömre  nem! 

Avval  nem  áldá  öt  meg  Istene  ; 

Jött,  hogy  megejtse  öt  a  rágalom. 

Hogy  hölgye  hütelen,  hogy  titkosan 

Tiltott  szerelmet  élt  velem,  —  velem ! 

Gonosz  nyelv  súgta,  és  ö  hitt  neki. 

Nem  méltó  bízni  angyal  hitvesében, 

Hitetlenül  megrontá  ön  magát. 

Két  gyermekét,  kit  az  szült,  elvété. 

Erdőbe  hányta  vadnak  ételül ; 

A  hölgy  búvában  elhalt  nyomorún. 
Lenke.       S  a  férj,  ki  ezt  tehette? 
Remete.  Volt  atyád. 

Lenke.  t     Oh  szörnyű,  szörnyű !  mért  van  illy  atya ! 

Én  árva  !  most  anyátlan  is  vagyok. 
Remete.     Halljad  tovább.  Az  ikreket,  midőn 

A  szolga  hozná,  úgy  akarta  Isten, 

Hogy  észrevenném.  Jól  ismertem  őt, 

S  mert  a  gonosz  hír  hozzám  is  hatott, 

Gyanítám,  a  minek  történni  kell. 

Reszketve  vártam  távoztat  s  mene. 

De  nem  magam  valák  erdőlakó, 

Haramja  jött,  egy  durva  férfiú, 

S  vassal  kiváná  a  két  gyermeket. 

Harczoltam  értök  ;  rejtett  kardomat, 

Melyet  vadakra  tarték,  ember  ellen 

Villogtatám  még  egyszer,   s  a  lator 

Nem  győzhetett ;  de  elfogyott  erőm, 

S  osztályra  kellé  állnom  :  a  fiút 

Vivé  el  ő,  én  a  lányt,  tégedet 

Mentettelek.  S  hogy  az  vagy,  a  kinek 

Tartálak,  e  kicsin  jel  győze  meg, 
(A  Gerönek  mutatott  j elet  előveszi.) 

Anyád  nyakán  sokszor  szemléltem  ezt ; 

De  ott  egész  volt,  itt  csak  fél,  felet 

S  testvéredet  haramja  vitte  el. 
Lenke.       Oh,  mért  előbb  nem  mondottad  meg  ezt! 

Hívalkodólag  éltem  s  könnyűden, 

Holott  a  földön  búra  s  gyötrelemre 

Több  tárgya  senkinek  sincs  mint  nekem  ! 

De  add  atyám,  add  által  a  jelet, 

Szivem  fölött  fogom  viselni  azt. 

Szivemben  oh  !  anyám  gyászképe  lesz. 
Remete    (éitaladja  a  jelet).  Jó  helyre  tedd  :    ez    minden    örököd  ! 
Lenke      (nyakába  akasztja).    Oh  drága  jel !  mely  gyászos  oktatás 

Van  érczesítve  a  te  fél  szivedben  1 

Érez  s  fél  szivíí  volt,  —  ah  nem,  —  szívtelen, 

Ki  engem  illy  ínségre  juttatott. 

De  nem,  nem  —  megbocsássatok  nekem 

Anyámnak  hamvai,  és  te  drága  jel ! 

Ti  engem  csak  jóságra  intetek. 

Bocsánat  annak,  a  ki  vétkezett ! 
Remete.     Bocsánatot  csak  ég  kegyelme  ád. 
Lenke.       S  nem  méltó  arra,  a  ki  megbukott  ? 

Kit  rágalomnak  toré  ejte  meg? 
Remete.     ítélje  azt  meg  fenn  a  nagy  biró. 
Lenke.       ítélje  bár,  de  én  sajnálom  őt. 

Bizonynyal  ő  a  legboldogtalanb 

Halandó  mindenek  közt.  Harczba  ment, 

Kemény  rabéltet  élt,  a  megszökés 

Félelmeit  kiállta,  és  mikor  jött, 

Szilaj  gyanú  kígyói  mardosák. 

Ah !  ő  a  bűnre  ingerelve  volt. 

Atyám  !  remegve  kérdem,  él-e  ő  ? 
Remete.     Neked,  leányom,   ő  már  meghala. 
Lenke.  t     Nekem  ?  Tehát  él  !  mondd,  atyám,  ki  az  ? 

Én  nem  menendek  háborgatni  öt, 

Hogy  lássa,  a  kit  egykor  elvetett : 

De  hosszú  boldog  éltet  s  tettiért 

Bocsánatot  fog  esdekelni  szívem. 

Megadja  Isten  szent  kegyelme  azt. 
Remete.     Ég  szent  kegyelme  adjon,  jó  .leányom, 

Erőt  neked,  hogy  eltűrd  hallani, 

A  legszörnyebbet,  a  mi  mondható  : 

Telegdi  férjed  — 
Lenke.  Oh  ne  mondd,  ne  mondd  ! 

Remete.     Atyád,  vagy  inkább  eskütt  férjed,  ö  ! 
Lenke.        Irtózatos  !  (Aléltan  a  köre  rogy.) 
Remete.     Irtózatos  !  s  mi  fájdalom  nekem, 

Hogy  fenn  maradtam  kínodat  nevelni. 

Vidám  s  bajoktól  ment  napokra  vártam 

Felhajnalodni  ifjúságodat, 

S  ím  az  viharba  sülyed  s  éjjelét 

Villám  ijesztő  fénye  nyitja  meg. 

Jer,  jer  leányom.  —  Ah,  boldogtalan 

Kemény  a  sziklaágy,  jer  onnan  el. 

De  nem  csodálom,  hogy  nem  bírsz  magaddal, 

Ilyen  csapás  erösbnek,  mint  te  vagy, 

Viselhetetlen  volna,  téged  elzúz. 

Eszmélj,  leányom  ;  Lenke,  szólj,  miként  vagy, 

Még  nem  veszett  el  minden,  nyugtodat 

Még  visszahozza  távolság  s  idő. 

Bíínt  nem  követtél,  bal  szerencse  ért, 

S  ezért  adózni  nem  te  fogsz.  Jere, 

Pihenj,  leányom,  jőj,  pihenj  meg  itt. 

Klastromba  viszlek  aztán,  míg  ügyed 

Szakad,  hogy  ott  élj  békén,  s  biztosan. 

Eljósz-e  Lenke  ? 
Lenke.  El. 

Remete.  Szegény  leány  ! 

Nem  tudja,  mit  beszél.  Jer  Lenke,  jer, 

Pihenj  ki  itt,   én  tüstént  megjövök. 
(A.  kápolnába  vezeti.) 

Itt  ülj,  leányom,  az  nem  szikla  már. 

Szűz  asszonyunk  ójon  meg  ;  én  megyek. 

Hogy  megjöhessek  annál  hamarább. 
(Kijö  s  a  rostélyajtót  bezárja. ) 

Lelkem  remeg,  hogy  itt  kell  hagynom  öt ! 

De  ily  törötten  nem  jöhet  velem  : 

Nem  biztos  a  hegy,  fárasztó  az  út. 

Jó  Isten,  ódd  meg  öt,  az  elhagyottat, 

Kívüled  égen  földön  gyáma  nincs.  (El.) 

NEGYEDIK    FELVONÁS. 

(Vár.) 

Teleydl     (szolgáihoz).  Hozzátok  őt,  a  pártütőt  elé !  (a  szolgák  el.) 
Megkémlem  őt  a  legkisebb  jelig, 
Kinézem  egyszer  végre,  s  megtudom, 
Mily  arczon,  mily  szemekben  rejtezik 
Az  ellenem  eskütt  sors  intézete. 
Kifejtem  e  balsággal  terhes  írást 
Rejtélyiből,  s  zarándokúi  megyek 
A  nagy  világba,  hogy  kiirtsam  azt, 
Kit  a  kajánul  kérleíhetlen  átok 
Megrontásomra  felhatalmazott. 
Vad  állatokhoz  járok  iskolába, 
Es  megtanulom  mint  kell  ártani. 
Ádáz  leszek,  mint  a  párduczfiú, 
Kegyetlen,  mint  a  vért  szagolt  oroszlán, 
Agyarkodó  a  fára  kelt  hiúzként ; 
Nyilván  és  lesben,  mint  az  ál  kigyó, 

Utána  járok,  hogy  megejtsem  azt, 

Kitol  nyugalmam  nincs  ez  életen. 

De  mind  hiába',    hölgyem'  oda  van ; 

Haszontalan  volt  minden  fáradásom, 

S  utána  jártam  távol  és  közel : 

Erdő,  berek  nem  adják  vissza  öt. 

Eldúlt  szerencsém  romján  egyedül 

A  kárörömnek  égő  áldozatja 

Táplálja  bennem  még  ez  életet, 

S  ez  ünnepnél  az  áldozó  pap,  én, 

Gyönyör  helyett  véráldomást  iszom,    (Kolta  elévezettetik.) 

Jön  s  mintha  ismerősöm  volna :  az  ! 

E  rossz  fiú  jött  szemközt  a  helyen, 

Hol  Lenke  állt  s  először  láthatám. 

Átok,  halál,  hogy  el  nem  zúztam  őt ! 
Kolta.       Ki  itt  az  úr?  ki  hivat  engemet? 
Telegdi.    Eossz  gyermek,  azt  még  jókor  megtudod, 

Korábban  mint  szeretnéd  ;  jöjj  közelb. 

Hozzátok  őt. 
Kolta.  Ne  hidd,  hogy  rettegek, 

Ha  még  sötétebb  volnál  is,  noha 

Elég  sötét  vagy,  bogy  bakóm  lehess. 
Telegdi.     Lator,  te  még  daczolsz  ?  kevesled-e 

Gaz  tetteidet,  melyekkel  ember,  Isten 

Megbántva  és  te  kárhoztatva  vagy  ? 
Kolta.       Nincs  hatalom,  melly,  a  mi  téve  van, 

Nem-tettre  változtassa.  Légy  rövid  ; 

Akaszsz  vagy  üss  agyon,  csak  czenket  ölsz. 

Kit  számba  nem  kér  még  az  Isten  is  : 

Én  egy  kihányt,  hitvány  fattyú  vagyok. 
Telegdi.     Mind  oly  nevek,  melyek  rád  illenek, 

De  meg  se  gondolod,  hogy  halálodat 

Eléglem  egyszerűn.  Te  élni  fogsz, 

S  gyötörtetel,  mig  kedvem  telhetik, 

Vagy  a  mit  elraboltál,  megkerül, 

Tanítni  foglak  mint  az  iskolást, 

Hogy  érezd   azt  a  lelki  kinteherí. 

Melyet  reám  hozál,  hogy  tudd,  azért 

Mily  haladattal  tartozom  neked. 

Mennyekzőm  áldva  volt  az  égiektől, 

S  rablóvezér !  te  lettél  ördöge  ! 
Kolta.        En  váradat  kívántam. 
Telegdi.  S  hölgyemet  ? 

Kolta.        Asszonyra  nincs  szükségem.  Asszonyom 

A  szent  szabadság,  mellyért  harczolok. 
Telegdi.     Szabadság  !  millyen  a  vad  farkasé, 

Szabadság,  melylyel  a  vad  állat  él, 

A  kánya,  holló,  a  setét  bagoly, 

S  mind,  a  ki  lopni  és  rabolni  tud. 

A  szent  szabadság  és  ti !  oh  lator, 

Ez  a  szabadság  ront  el  engemet, 

Ez  tölt  nekem  most  olly  örömpohárt, 

Melynek  fanyarja  el  nem  vész  izemből, 

Míg  lelkem  hosszadalmas  léte  tart. 

Mosolygasz,  gyermek?  sírj,  és  megteszem 

Hogy  sírni  fogsz  és  enyhet  nem  találsz. 

En  meg  nem  öllek,  élni  fogsz,  fiú. 

Az  égnek  hála,  hogy  még  ifjú  vagy  ! 

Alig  hogy  éltél,  s  legszebb  napjaid 

Még  hátra  volnának  ;  de  megteszem, 

Hogy  e  napok  borzasztók  legyenek, 

Hogy  átkozódjál  hosszúságokon. 
Kolta         (magában).  Ez  ember  rémítő  kezd  lenni.  Szív ! 

Ne  ingadozz,  vagy  asszonynak  nevezlek. 
Telegdi.    Kellök  az  első  kornak  álmai : 

Hír  és  szerencse-pálya  nyitja  meg 

Szép  templomát  az  ifjúság  előtt, 

S  hév  lelke  tettel  vágy  elérni  azt. 

Én  téged  ettől  visszarántalak : 

Gyalázat  és  nyomor  tengessenek, 

S  kilátásod  kétségb'esés  legyen. 

Az  ifjúnak  szivében  ég  lakik, 

S  abban  szerelmi  boldogság  az  üdv, 

S  barátkozás  ön  nyájabéliekkel  : 

Neked  barátod  nem  lesz  e  világon. 

S  ne  láss  szivedhez  hajló  nőt  soha. 

Örvendetes  fiúnak,  a  ki  megtér, 

Baj  és  veszély  után  az  ősz  atyát 

Meglátni  egyszer  még  a  sír  előtt ; 

Ha  illy  atyád  van,  őt  te  nem  fogod 

Meglátni  többé,  nem  testvéridet ; 

Még  a  ki  fájdalommal  szült  s  nevelt, 

Ha  él,  egy  aggodalmas  jó  anyád, 

0  sem  fog  látni  visszatért  fiát, 

Te  vissza  nem  térsz  hozzá,  nem  soha. 

Vagy  elhalának  már  szülőid  ?  oh 

Még  is  szeretnél  látni  ember-arczot. 

S  derűt  borút  a  szállt  kelt  nap  után, 

S  az  évszakoknak  változásait, 

De  mind  ezekben  részed  ne  legyen  : 

Semmit  ne  láss  gyász  falnál  egyebet. 

Semmit  ne  hallj,  mint  sóhajtásodat, 

Semmit  ne  erezz,  mint  ínségedet, 

És  még  se  tudj  meghalni !   Szándokom 

Volt,  hogy  megöljelek  ;  de  légy  rabom, 

A  legsetétebb  tömlöczöm  lakója, 

Hol  sem  barát  sem  ellen  nem  talál  fel, 

S  te  veszve  vagy,  ha  én  meghaltam  is.  — 

Mint  tetszik  ez?  Még  puszta  kedvcsapongás, 

S  oly  tréfaság,  mint  vélted,  ártani, 

S  másokra,  bút,  kárt  hozni  oktalan  ? 

Mutasd  meg  gúnymosolygó  arczodat ! 

Hadd  lássam  azt  a  könnyelmű  vitézt, 

Ki  a  halálról  oly  megvetve  szól  ? 

Meg !  megkísértem  bátorságodat.  (Szolgáinak  int.) 

Kolta.       Megállj,  megállj  ! 

Telegdi.  Hah  !  sírsz- e  hát  fiú  ? 

Kolta.       Igen !  te  szörnyű  vagy,  s  irtózatosb 
Mint  képzelem,  mint  arczod  jósolá. 
S  ha  sírnom  érdem,  tengerköny  leszek, 
S  feláradok,  míg  szíved  sziklavárát 
Ki  nem  vivandják  bús  hullámaim  : 
Ne  tégy  le  engem  szörnyű  foghelyedbe. 

Telegdi.    Vigyétek  öt !  nem  hallgatok  reá. 

Kolta.        ím,  lábaidhoz  omlóm  s  itt  veszek, 

Míg  össze  nem  törsz,  mint  egy  pormüvet, 
Melyet  magának  pajzán  kényü  sors 
Hitvány,  veszendő  játékul  teremtett. 
Halált  és  nem  kegyelmet  kérek  én  ; 
Bár  ifjú  még,  megszoktam  a  halált 
Felemnek  nézni  s  egygyel  tartozom. 
De  szörnyű  tömlöczödtöl  borzadok  ; 
Ha  ember  és  nem  ördög  malma  vagy, 
Ölj  meg,  ne  tégy  már  élve  is  halottá. 

Telegdi.     Mi  bátorít,  hogy  alkudozni  merj  ? 
Nem  alkhatál-e  addig,  míg  szegény, 
Mig  koldus  nem  valék  ?  Országokat 
Kész  lettem  volna  érted  felkutatni, 
Ha  tudjam  e  jövendőt,  hogy  betöltsem 
A  feltalált  kincsekkel  szomjadat. 
Most  semmim,  semmim  a  boszún  kivül 
Nincs,  a  minek  becsülném  értekét. 
S  ez  alku  tárgya  nem  lehet.  Lemégy, 
De  nem  maradsz  ott,  a  hová  jutandasz  ; 
Mélyebbre  teszlek,  mint  a  kútfenék  ; 
Hol  mint  az  óra,  négy  szűk  fal  között, 
Magadnak  kint  és  hervadást  jelentve, 
Fogsz  ványolódni,  míg  időd  lejár. 


—     192     — 

S  megismered  még  élve  a  halált. 

Ne  késsetek,  tüstént  vigyétek  öt. 
Kolia.        Megálljatok !  s  te  hallgass  meg,  kegyetlen, 

Avagy  legitt  atyámnak  mondalak, 

S  rád  esküszöm :  mert  minden  emberek  közi, 

Hozzád,  ha  él,  csak  az  lehet  hasonló. 

Igen !  te  benned  sok  van,  a  mit  én 

Atyámnak  mondanék :  az  én  atyám 

Lehete  csak  oly  kegyetlen,  mint  te  vagy. 

De  halld  meg,  a  mit  ten  javadra  mondok  ! 

Bocsáss  el  engem  menten,  szabadon, 

S  én  visszaszerzem  hölgyedet,  ha  él. 
Telegdi.    Mit  szólsz  fiú  ?  vagy  jól  hallottam-e  ? 
Kolta.        Igen;  de  tartsd  meg  nyájasb  arczodat, 

Azt,  mely  reád  jobb  órákból  maradt. 

Ne  nézz  reám  ez  öldöklő  szemekkel, 

Ezekben  börtönt  látok  és  halált. 

Dölyfös  valék  és  délczeg,  s  ez  ha  bánta, 

ím  gyáva  most  és  esdeklő  vagyok. 

Mi  hasznod  abban,  engem  gyötrened  ? 

Atyát,  anyát  én  nem  láték  soha : 

Egész  Erdélyben  nincs  atyám  nekem, 

S  itt  e  hazában  hontalan  vagyok. 

S  a  puszta  fájaként,  ha  elveszék, 

Nem  fogja  senki  szánni  vesztemet, 

Örülni  nem  fog  senki  éltemen ; 

De  ifjú  lelkem  örvend  élni  még, 

S  a  szép  világot  látni  gyönyöre. 

Igen  !    te  jól  gyanítád,  ifjúnak 

Hír  és  szerencse  nyitnak  szép  mezőt ; 

S  hírt  és  szerencsét  álmadoztam  én  is, 

S  nem  rettegem  útálló  vészeit. 

Hagyj   élni  még,  s  én  szolgád  maradok, 

Mig  tartozásom  mind  leróva  nem  lesz. 

Bocsáss  el  s  én  hölgyeddel  megjövök. 

Bajtársim,  őt  ha  elvivék,  bizonynyal 

Rám  várni  fognak.  Felhajhászom  őket, 

Ha  a  világnak  végén  vannak  is. 

Én  utjokat  tudom  s  bár  délczegek, 

De  nő  iránt  nem  fognak  véteni, 

S  én  visszaszerzem  őt  bántatlanul. 
Telegdi.     S  ha  vissza  nem  szereznéd  ? 
Kolta.  Megjövök, 

S  te  állj  bosszút,  mint  tőled  telhetik. 
Telegdi.     Nem  rosszakat  beszélsz.  De  mit  teszek, 

Ha  vissza  nem  térsz  ? 

Kolta.  Értlek,  én  lator 

S  rabló  gyanánt  rohantam  váradat  meg, 
S  te  nem  hiszesz  szavamnak.  Átkokat 
Fogadhatnék  fejemre,  őröket 
Adhatnál  mellém.  Úgy  de  őreidtől 
Megrémülendők  elszórt  társaim, 
S  gyanús  lehetne  esküm  s  átkaim. 
Nem  átkozódom  hát,  nem  esküszöm  ; 
De  él  az  Isten  és  az  hallja  meg  : 
Megszerzem  őt,  és  megjövök,  ha  nem. 
Telegdi      (gondolkodva).  Oldjátok  őt.  Szabad  vagy.    Menj   tova. 
Magadra  hagylak  s  ten  ajánlatodra. 
De  halld  s  jegyezd  meg,  a  mit  végre  mondok  : 
Légy  hü  szavadhoz,  töltsd  be  s  tartsd  meg  azt, 
Mert  úgy  hiszem,  tehetségedben  áll. 
Nem  mondom,  mit  teszek,  ha  teljesíted  ; 
De  szörnyeteggé  változom,  ha  csalsz, 
És  rád  találok  még  a  földben  is. 
Siess  ;  és  hű  maradj. 
Kolta.  Nem  szólhatok  ; 

De  tetteim  mutassák,  mily  vagyok.  (ei.) 
Telegdi.     Távozzatok,  te  Andor  itt  maradj, 
(Szolgák  el  Kuvikon  kivül.) 
Nem  volt  szokásom  és  nem  tettem  eddig, 
Hogy  a  mi  jót  adék,  felhányjam  azt. 
Dús  gazdaként,  ki  nagyban  tudja  csak 
Jószágait,  kicsinre  nem  vala 
S  aprókra  gondom.  Most  szorulni  kezdve, 
Számon  veszek  minden  kis  tartozást. 
Téged  magam  neveltelek,  kicsin, 
De  fürge  gyermek  jöttél  hajlakomba, 
S  most  már  vitéz  és  bátor  szolga  vagy. 
Ha  élek,  nem  lészsz  elfeledve  ;  menj  most 
S  kisérd  ezen  fiút,  kit  elbocsátok, 
De  titkon,  észrevétlen,  útain. 
Nézd  mit  teszen,  hol  jár  és  mit  talál. 
Az  erdőszéleken  várandlak  én, 
Ott  elfogadni  híredet,  ha  lesz. 
Ne  nézd,  mikor  van  nap,  mikor  van  éj, 
Kapcsoljad  egybe  a  két  fél  időt, 
S  szolgálatomra  fordítsd  hasznosan. 
Nem  szükség  mondanom,  hogy  asszonyod, 
Mit  feltalálni  s  visszahozni  kell. 
De  légy  okos,  ravasz,  ne  vakmerő. 
Ha  a  fiu  magán  lesz,  s  szökni  készül, 
A  mit  te  útadból  fogsz  észrevenni, 

Hozd  halva  is,  de  inkább  élve  meg. 
Adj  hírt,  ha  feltalálta  társait. 
Utánad  én  még  kémeket  fogok 
Rendelni  mindenütt,  hogy  el  ne  légy 
Szakadva  őrtanyámtól.  Most  eredj, 
S  szemesnek  a  világ  !   —  járj  boldogul. 
Te  késel? 

Kuvik. 
Nem  akarnék  szó  nélkül  elmenni,  uram  :  de  nem  tudom  mit  mondjak. 
Én  elmegyek  s  ha  hárman  nem  jövünk  vissza,  nem  az  én  hibám  lesz. 
Egy  szó  mint  száz  én  semmivel  nem  leszek  jámborabb,  mint  egy  kutyafejű 
tatár,  esak  hogy  neked  híven  szolgálhassak.  Ha  o  rókává  készül  lenni,  én 
kopója  leszek ;  ha  nyúllábakat  ölt,  én  bizonyosan  agara  leszek ;  ha  ör- 
döggé változik,  én  még  ördögebb  leszek  s  minden  ábrázatában  addig 
üldözöm  mig  lihegve  vissza  nem  tér  oda,  honnan  szökni  akart.  Különben 
pedig  itt  leszek,  mikor  nem  is  vélnéd,  ha  Isten  is  úgy  akarja. 

Telegdi. 
Menj  jó  fiú,  menj,  s  tedd  a  mit  fogadsz.  (Kuvik  el.) 
Ha  lelke  jobb  nem  volna,  mint  szava, 
Nem  küldenem  :  de  jól  ismerem  öt. 
Nem  rossz  madár,  bár  rosszul  énekel. 
A  fülmilével  nem  vetekedik, 
De  harczos  mint  a  sólyom  s  gyors  kapó. 
Szerencse  !  kísérd  öt  és  hozd  haza 
Avval,  ki  szívem  vérétől  szakadt  el. 
De  nem  bizom  rá  végkép  dolgomat. 
Én  is  vigyázok  s  örvénypont  gyanánt 
Magamhoz  szívok  minden  tudhatót, 
Hogy  a  hol  tenni  kell  majd,  ott  teremjek, 
Miként  a  sors  hozandja,  új   örömre, 
Vagy  vérontással  rettentő  boszúra. 

(Erdő.) 

(Egyfelől  a  kápolna  látszik,    Lenke  rostélyába  fogózva  s  fejét    arra  tá- 
masztva, térdepel,  más  felöl  Bánó  gondolkozva  áll.) 

Bánó.        Ismét  szahad  vagyok :  szabad  ?  csak  lábam  az, 
De  lelkem  nyűgözött ;  bús  szárnyain 
Szerelem  az  oldhatatlan  vasbilincs, 
Ha  fölveszem  sír,  sír  ha  fektetem  : 
Akármiképen  kín  és  fájdalom. 
Gábor  !  te  nem  vagy  pártütő  ;  de  én, 
Én  az  kívánnék  lenni  a  világ 
S  természet  ellen,  s  hajh  már  az  valék, 
Mert  bűnt  követtem  s  nem  hasznomra  el. 

Őrült  vagyok,  csak  hogy  még  nem  tudom. 
S  most  makkal  éljek  itt?  oh  Jupiter, 
Tégy  vad  galambok  társává,  ha  élsz, 
Hadd  búgjam  el  siralmas  éltemet. 
De  hol  vagyok?  nem  a  jó  remete 
Tanyája  ez,  ki  Lenke  jótevője  ? 
Lenke.       Atyám ! 
Bánó.  Mi  ez  ?  van  még  boldogtalan 

Kívülem  itt  ? 
Lenke.  Atyám,  az  Istenért, 

Ha  itt  vagy,  szólj,  ne  hagyj  ily  védtelen 

Bús  martalékká  lennem.  Oh  nagyon 

Keservesen  lakoltam  vétkemért, 

Megvallom  azt:  hívságos  lengeség 

És  fényre  vágyás  birták  lelkemet ! 

De  szerfölötti  a  mit  szenvedek. 

Éj  volt  szivemben,  a  mint  elhagyál, 

Éj   és  ború,  hogy  ébredek,  szememben. 

Álmom  kietlen  s  borzasztó  vala, 

S  az  éj  körülem  kézzel  fogható  ; 

Sürü  sötétség  mindenütt  s  iszony. 

Oly  illyen  éj,  ha  még  egy  ér,  megöl  ! 

Nem  láthaték  ;  de  hallék  szörnyeket : 

Vad  állatok  harczoltak  véresen 

A  szomszéd  ormokon  ;  s  mindig  közelb 

S  közelb  hátának  vad  zajgásaik. 

A  farkas  ordított,  a  róka  nyítt, 

És  a  vadmacska  borzasztó  rivása 

Végig  hatott  az  éjen  s  lelkemen. 

Ajtómra  túrt  a  gyilkos  erdei, 

Haliám  fogának  csattogásait, 

S  mély  horkantása  öldöklő  zaját. 

Nem  éltem  többé  ;  éltem  rémület 

S  kín  összesége  volt.  —  Ah,  jó  atyám, 

Atyám  és  jótevőm,  nem  hallasz-e  ? 

Oh  légy  kegyelmes,  vígy  akárhová, 

Csak  itt  ne  hagyj  meghalnom,  vígy  legott 

Klastromba  s  én  áhítatos  leszek, 

Lemondok  a  világról  mindörökre, 

Hogy  megbocsásson  Isten  bűnömért 

Ah  !  senki  sincs  itt  s  esdeklő  szavam 

Vadonban  hangzik  el  ! 
Bánó        (közelit).  Hatalmas  ég! 

Kit  hallok,  mely  szívszaggató  panaszt? 

Oh  Lenke,  Lenke  így  talállak  itt! 
Lenke.       Szent  Isten  !  nem  Bánónak  hangja  ez  ? 

Bánó.        Osméred  azt  még  ?  oh  boldogtalan, 

Mi  vész  hozott  e  helyre  tégedet  ? 
Lenke.       Ne  kérdd,  ha  benned  irgalom  lakik. 

Bánó  !  én  téged  megbántottalak, 

Csak  téged  a  világon.  Ah  Bánó, 

Légy  embereknél  jobb,  légy  angyalom : 

Bocsáss  meg,  s  ments  ki  rémítő  helyemből. 
Bánó.       Megyek,  megyek.  —  De  hol  van  olly  erő, 

Mely  e  kajánul  összevert  reteszt 

Fel  birja  törni?  Oh  mért  óriás, 

Mért  Sámson  nem  vagyok  !  De  várj,  jövök. 

(Megy  s  egy  ködarabbal  visszatér,  s  a  zárt    több    izben.  de  sikertelenül, 
letörni  iparkodik. 1 

Hiába !  nincs  erőm.  De,  Lenke,  várj, 

Én  tüstént  megjövök  s  te  mentve  lészsz. 
Lenke.       Ne  menj,  ne  menj  !  így  nem  vagyok  magam, 

S  rabságom  tűrhetőbb,  ha  társ  maradsz. 
Bánó.       A  mint  kívánod.  Itt  ülök  veled, 

És  itt  halok  meg.  Vagy  nem !   azt  az  ég 

Nem  fogja  hagyni.  Oh  e  vas  rekesz 

Nem  oly  erős  gát  köztünk,  mint  amaz, 

Mely  tőlem  elválasztja  szívedet. 

De  nem  fogok  szerelmet  emlegetni, 

Sok  kínomat  szerezte  már  is  az ! 

És  téged  nem  gyötörlek.  Légy  nyugott. 

Leülök  és  tűnődöm,  mint  lehessen 

Felnyitnom  e  zárt.    hirtelen.)    S    úgy    lesz,  úgy  teszek  ? 
Lenke.       Félek,  Bánó,  hogy  itt  veszünk  s  nekem 

Csak  hálaszóm  sincs  sok  jóságodért. 

Hagyj   engem  itt. 
Bánó.  Nem  minden  kincsekért! 

Csak  egy  kis  tűrést !  Ez  feszítse  ki 

Kegyetlen   zárodat.  (Egy  heverő   doronggal  kifesziti  az  ajtót.) 

És  légy  szabad ;  zárad  feltörve  már. 

(Lenke  Bánó  előtt  térdepel,  Bánó  fölemeli.) 

Ne  térdepelj  !  vagy  én  elsűlyedek, 
Hagyd  megcsókolnom  ezt  a  kezedet. 
Mely  nem  lehet  s  enyém  nem  lesz  soha. 
Oh  Lenke  !  Lenke  ! 
Lenke.  Hagyj   engem,  Bánó, 

Hagyj  lábaidhoz  esnem,  vagy  tapodj   el, 
Mint  eltapodtam  hívságos  szeszélyben 
Szived  szerelmét,  háládatlan  én. 
Minden  sebek  közt,  mellyek  értenek, 
Ez   a  leginkább  vérző. 

Bánó.  Hagyd  el  ezt, 

Ha  nem  kívánod  távozásomat. 
Nem  látod  Lenke,  mily  boldog  vagyok  ? 
Bohó  valék,  hiú,  és  oktalan 
Mind  szólva,  mind  cselekve  \  s  nem  csoda, 
Hogy  megvetél  :  csak  megvetőm  lehettél : 
Olyan  csodává  tön  a  szerelem, 
S  a  mit  kívántam,  őrület  vala. 
Most  ép  vagyok  ;  kigyógynlt  szellemem 
Hívságiból.  Szeretlek,  oh  igen, 
Szeretendlek,  míg  lelkem  élte  tart, 
De  nem  vadul,  nem  durva  földileg. 
Szerelmem  tiszta  lesz  s  gyönyörteli, 

S  oly  bűntelen,  mint  angyalé  lehet. 

Szeretni  foglak  s  arra  áldozom 

E  szenvedélyt,  hogy  szolgáljon  neked. 

Világ  előtt  légy  másnak  birtoka, 

De  a  nemesb,  a  szellemibb  szereim, 

Az  engem  illet.  0   csak  a  jelent 

Bírhatja  tőled  ;  engem  távol  is 

Helytől,  időtől  menten  üdvözít 

Érzelmem,  és  te  emlékezni  fogsz 

Barátodról,  ha  tőled  elszakadt. 

Ne  sírj,  ne  sírj  !  hová  vezesselek  ? 

Ne  bontsa  meg  siralmad  üdvömet  : 

Szolgád  vagyok,  parancsolj,  s  elmegyek 

A  leghalálosb  ellenséghez  is. 

Jőj   és  vigasztald  váró  férjedet. 

Én  elvezetlek  hozzá.  Jősz-e  Lenke  ? 
Lenke.        Oh  vigy  klastromba  engemet,  Bánó. 
Bánó.        Klastromba?  hát  te  nem  vagy  boldog  ott, 

A  fényes  úrnál,  s  gazdag  őslakon  ? 

Csalatkozál?  vagy  mely  balság,  mi  baj 

Az,  a  mi  tőle  téged  számkivet? 

De  nem  gyötörlek.   Hallgasd  el,  ha  fáj 

Megmondanod.  Szerencséd  felboszonta  : 

Azt  gondolám,  te  kéjben  s  boldogul  élsz, 

Mig  elvetett  én,  mint  a  kárhozott 

Angyal  csikorgók  kín  és  bú  miatt. 

S  te  még  szerencsés  sem  vagy !  Oh  ez  engem 

Örökre  meggyógyíta ;  megbocsáss 

E  szózatért ;  megbűnhődöm,  ha  kell. 

Szerencsét  én  már  el  nem  fogadok, 
Az  nem  lehet  jó,  nem  kívánatos, 

Mert  téged  elhagyott.  Balsors  legyen 
Barátom,  mert  az  a  te  társad  is. 

Frigyébe  állok  bajnak  és  nyomornak, 
Mert  ízleled  te  azt,  s  én  boldogabb 
Lehetni  nem  kivánok,  mint  te  vagy. 
Hová  megyünk?  hová  vezesselek? 

Lenke.       Vígy  a  hol  nem  lát  ismerőst  szemem, 
Hol  a  rideg  monostor  szüzei 
Elzártan  élik  szent  magányokat. 
Oh  vígy  el  engem,  s  rejts  el  ott  örökre. 
S  ha  elhagyott  Lenkének  gondolatja, 
Mely  haladatból  áll  még  egyedül, 
Neked  díjúi  lehet,  közel  leszek 
Hü  gondolattal  hozzád  szüntelen, 
S  e  hála  gondolatja  nem  szakad  meg, 
Míg  lelkem,  elmém  gondolkodni  tud. 

Bánó.        Áldjon  meg  Isten  e  szép  szavakért : 
Lelkembe  zárom  tiszta  hangjokat, 
S  az  visszazeng  ott  még  sok  év  után, 
Midőn  már  elszakadtak  útaink. 
De  mely  veszély  jön  ujolag  reánk? 
Zajt  s  durva  szókat  hallok.  Jer,  siessünk, 
Vagy  rejtekezzünk  itt  e  fák  megé, 
Mig   általmennek.    (Vid  s  társai  messze  látszanak./ 

Ah  késő  !  azok 
Kiket  leginkább  rettegek.  Jere, 
Ha  még  nem  láttak,  elhaladhatunk, 
(Vid  s  társai  berohannak.) 

Vid.  Hohó  !  fiú,  add  azt  a  leányt  ide. 

Utána  társak,  el  kell  fogni  őt. 

Hajdú.      Az  asszonyt  add  vagy  bőrödet,  fiú, 
Vagy  mind  a  kettőt.  Dörgő  karabély  ! 
Hisz,  ez  volt  a  ki  minket  jégre  vitt, 
Hol  hadnagyunk  vagy  halt,  vagy  elveszett. 

Vid.  Megállj  fiú,  hagyd  itten  a  leányt, 

Ha  kedves  életed. 

Lenke.  Ah  elveszünk. 

Bánó.        Távozzatok!  nincs  hozzá  jogotok. 
Míg  élek,   őt  én  el  nem  hagyhatom. 

Hajdú.      De  elhagyod,  ha  én  megfojtalak. 
Jer  áruló !  én  irgalmaskodom  ; 
Lemetszelek,  hogy  fel  ne  kössenek. 

Vid.  Hátrább  pirók !  te  nem  vagy  itt  az  úr, 

Hogy  életet  szíj   és  halált  lehelj, 
Mint  a  bozóti  sárkány.  Hátra,  mondom, 
Pünkösdi  rózsa !  Itt  vitézkedel, 
De  hadnagyunkat  gyáván  elhagy ád. 
Igen,  pirók,  te  hagytad  őt  oda. 

De  félre  most,  és  hadnagyunk  nejében 
Hallgassa  szómat  minden,  a  ki  hü. 
Többen.     Halljuk  Vidot ! 
Vid,  Először  is  mind  hátrább  álljatok. 

S  te  asszonyom,  szüntesd  félelmedet, 
Itt  senki  sem  bánt,  míg  parancsolok. 
Bánó.        Légy  áldva  e  kegyelmes  szózatért. 
Vid,  Oh  az  leszek,  ha  nem  kívánod  is, 

De  még  is  egy  kérdésem  vau,  felelj  : 
Ez  a  megtámadt  várnak  asszonya? 
Bánó.        Igen ! 
Lenke.        (ijedve).  Nem,  oh  nem  az !  Bánó. 

Miért  felelted  azt! 
Vid.  Mi  a  veszély! 

Ti  összesúgtok  ?  nyilván  szóljatok, 
Vagy  a  barátság  köztünk  megszűnik. 
Igen  vagy  nem? 
Bánó.        (Lenkéhez).        Oh  Lenke,  mondj  igent! 

Különben  elveszünk. 
Len]ce.  Nem  mondhatom. 

Ah  így  is,  úgy  is  már  elvesztem  én. 
Vid.  Hogyan  ?  meguntad  férjedet  talán  ? 

Megengedj,  ifjú  hölgy!  az  nem  segít. 
Te  itt  maradsz,  de  hadnagyunk  helyett 
Váltságban  ismét  visszatérsz  uradhoz. 
S  e  hírt  a  várba  társad  megvigye. 
Kolfá       (íö).  Megálljatok  hé  !  én  is  itt  vagyok. 
Vid.  Hah  Kolta,  Kolta !   a  mi  hadnagyunk. 

(Zúgás  a  csapat  között ) 

Isten  hozott,  hol  késtél  ily  soká? 
Kolta.       Ott  a  hol  késni  kellett,  jó  fiú  ! 

De  sok  dolog  van,  a  mit  elbeszélek, 
Ha  megpihentem.  Nyújts  kezet  Vidom, 
Te  is  Pető,  bár  elhagyál ;  de  ott 
Nagyobb  erő  volt,  mint  te  győzheted. 
Örülök,  hogy  talállak  társaim, 
Sokat  hiába  jártam  értetek. 

Vid.  Mi  rejtve  voltunk  míg  te  elvalál, 

Csak  kémeink  kutatták  a  cserét, 
Sok  aggodalmunk  volt,  hogy  ott  rekedsz. 

Kotta.        Vegyétek  hálámat ;  de  társaim, 
A  régi  dévaj  Kolta  ott  maradt, 
Hol  rá  pokolnyi  tömlöcz  ölbe  várt, 
S  itt  annak  csak  kisértő  lelke  van. 
Kit  látok  itt?  nem  a  mi  várvivónk  ez? 
S  a  hölgy  nem  a  vitt  várnak  asszonya? 

Vid.  Az  ö  ;  s  ez  ifjúval  találtuk  itt, 

S  letartóztattuk  fejváltságodúi. 
Kelta.        Váltságomúl,  Vid !  oh  több  rnint  fejem, 

Több  mint  mi  embernyelven  mondható, 

Függött  azon,  hogy  megtaláljam  őt. 

Mi  boldog  óra !  még  csak  most  vagyok 

Tiétek  társaim,  csak  most  tudom, 

Hogy  élek,  és  nem  kínoz  életem. 

De  menni  kell,  egy  út  vár  még  reám, 

Szép   asszony,  bátorodjál ;  nincs  okod 

Rettegni  tőlünk,  megtérsz  nem  sokára 

A  házba,  hol  rád  áldás  s  béke  vár. 
Lenke        (magában).  Hajh  kín,  pokol ;  de  áldás,  béke  nem, 
Kolta.        S  te  rossz  madár,  bukásunk  eszköze, 

Köszönd  szerencse  kedvezésinek, 

Hogy  most  megélsz  ;  de  bűnös  szándokod 

Itt  véget  érjen.  Menj   a  merre  tetszik. 
Lenke.       Légy  irgalommal.  Hagyd  meg  őt;  neki 

Többel  mint  életemmel  tartozom. 
Koüa.        Ne  mondhassad,  hogy  zordonak  vagyunk, 

Kisérjen  ő  is  és  legyen  tanúm, 

Hogy  jól  viseltem  gondodat.  Jerünk.  (El.) 
Kuvik        (elöjö).   Többet  tanultam,  mint  tán  kellene. 

A  hölgy  a  várba  nem  kívánkozik, 

Hol  rá  epedve  aggó  férje  vár. 

De  elbeszélem,  a  mit  tudni  illik, 

A  többit  fergeteg  fütyölje  el.  (El.) 
(Bánó  vissznjö.) 
Bánó.        Nem  szívesen  megyek  ;  de  Lenke  küld, 

Hogy  fölkeressem  anyját  s  jótevőjét. 

A  vár  haláli  borzadásba  hozza, 

S  attól  kíván  megmeuni  által  ok. 

Okát  kitudnom  még  nem  eshetett, 

De  a  mit  ő  mond,  annak  lenni  kell. 

Halálba  is,  ha  ő  küld,  elmegyek 

Itt  gyáva  annyi  ellen  védni  őt, 

Javára  ott  munkálok,  hol  lehet. 

Az  ég  fogadja  addig  ótalomba  !  (El.) 

ÖTÖDIK  FELVONÁS. 

(Remetelak  tája.) 
Remete.    Későn  jövök.  Csapongó  bajnokok 
Tárták  fel  utamat  s  feltörve  van 
S  megfosztva  bús  foglyától  zárt  lakom. 
A  bűnösül  elszerzett  hölgyet  én 

Az  égnek  vágytam  visszajegyzeni, 
S  a  szent  monostor  szűz  főasszonya 
Utón  van  férfi   őrcsapattal  erre, 
Hogy  elfogadja  új  mennyasszonyát. 
S  ő  nincsen  itt!  Oh  mért  jár  a  nyomor 
A  bajnak  annyi  gyászkiséretében, 
Mig  gyér  s  rideg  majd  minden,  a  mi  jó? 
Miért  a  büntetés  csak  bíínt  nem  ér, 
Mért  sújt  s  gyötör  feláldozott  erényt? 
Hová  lön  a  boldogtalan  leány? 
Talán  Telegdi  lelte  öt  fel  itt? 
Oh  ez  megölné  elroncsolt  szivét ! 
Talán  gonoszb,  tán  rabló  kézbe  jött? 
Oh  akkor  a  föld  nincs  az  ég  alatt, 
S  pokol !  te  lettél  úr  az  emberen. 
Föl  kell  találnom  öt,  föl  kell,  ha  bár 
Zarándokúi  menendek  is  tova. 
De  mintha  emberléptet  hallanék  ! 
Lassú  dobajnak  hangja  közelít, 
Eemény  és  félelem  közt  várom  azt ; 
De  elvonulok,  hogy  ne  lássanak, 
S  talán  segít  kilesnem  utjokat. 
(ElvoniU,  Kolta  és  Lenke  jönek). 
Kolta.       Helyen  vagyunk;  de  látod  asszonyom, 
Hogy  a  kit  vársz,  az  még  nem  érkezik. 
Fáj  mondanom,  de  kell,  hogy  itt  tovább 
Nem  késhetünk,  s  bár  kedved  ellenére, 
Férjed  lakába  viszlek.  Marig  is 
Tovább  mulattam,  mint  szabad    vala. 
Lenke.       Megáldjon  Isten  e  jóságodért ! 
ínségeim  közt  nagy  vigasztalásom 
Nemes  szivednek  pártfogó  hatalma, 
Oh  légy  kegyes  tovább  is  ;  egy  napért, 
Csak  egy  rövid  nap,  a  miért  könyörgök, 
Ha  nem  kivánod  szívhalálomat. 
Kimondhatatlan,  a  mi  engem  ért, 
Kimondhatatlan,  a  mit  szenvedek. 
De  egy  napot  várj,  még  csak  egy  napot, 
S  mentőm  bizonynyal  eljövend,  ha  él ! 
Kolta.        Mentőd  ?  s  nekem  halál !  nem  ifjú  hölgy 
Ez  áldozatra  nincs  erőm,  s  ha  volna, 
Adott  szavammal  játszni  nem  fogok. 
Férjed  dühében  rettentő  vala: 
Halálomig  négy  szűk  falak  között 
Sorvadni  volt  kimérve  sorsomul, 
Több  mint  halál  és  borzasztóbb  nekem. 

Akkor  fogadtam  végső  küzdetiuiben, 

Hogy  visszaszerzem  elrabolt  nejét. 

S  ezt  meg  kell  tartanom,  vagy  visszatérnem, 

Hol  tömlöczének  pokla  vár  reám. 
Lenke.       Ab,  mindenütt  oly  kérlelhetlen  ö  ! 

De  téged,  ifjú  bajnok,  még  soká 

Öröm,  szerencse  bordjon  útidon. 

Én  elmegyek,  ha  kell ;  de  halld 

Utolsó  kértemet.  Vígy  engem  el 

A  szent  szüzek  monostorába  s  hagyj, 

Míg  visszatérsz  a  várból,  őr  alatt. 

De  hogy  hiteit  nyerj,  vidd  ezen  jelet, 

Kínnal  veszem  le  szívemről,  de  vidd 

S  mutasd  Telegdinek,  (Átadja  a  jelet.) 
Mondjad  neki, 

Hogy  ezt  nejétől  hoztad. 
Kolta  (fólre).  Ezt  s  nejétől?  (Magában.) 

Megfoghatatlan !  Vagy  te  játszol  így 

Csalárd  szerencse,  s  titkos  vágyaim 

Csúfjára  bíívöléd  fel  e  jelet, 

Melyet  hiába  kértem  annyiszor  ? 

Oh  e  jelen  törik  meg  életem 

Minden  bajának  üldöző  hatalma. 
Lenke.         Határozatlan  állasz,  szellemed 

Küzdésiben,  s  szelíd  nemes  tanács 

Látszik  ragyogni  lángzó  arczodon  ! 

Te  szánsz  bizonynyal  és  kímélni  fogsz. 

Oh  mondd,  mi  az,  mit  rólam  végezel  ? 
Kolta        (magában).  Bajtársakat  szerencse  hoz  s  viszen. 

S  a  híí  kebel  meghitt  barátod  ád  ; 

De  a  kit  vérrokonság  nem  csatol, 

Az  árva  lesz,  mig  él.  Reménysugár ! 

Oh,  hozd  nekem  fel  a  rég  várt  napot. 
Lenke.       Tűnődve  várok  szót,  s  te  elmerülsz. 

Mi  az,  mi  ily  nagy  álmélatba  hoz? 
Kolta.   r     Bocsáss  meg,  drága  hölgy ;  eltévedek 

Abrándozásim  tündér  képi  közt. 

De  szólj,  kitől  van  e  kicsin  jeled, 

Hogy  birtokától  válnod  oly  nehéz  ? 
Lilike.       Ah,  bús  jel  az,  de  drága  énnekem: 

Egyetlen  emlék  haldokló  anyámtól. 

Kit  szégyen  és  bú  ölt  méltatlanul. 
Kolta.       Boldogtalan,  ha  ollyan  anya  volt ! 

De  látod,  e  jel  csak  felet  mutat, 

S  félszivet  annak,  kit  szeret,  soha 

Szülő  nem  adhat  emlékül,  ha  jó. 

Lenke.       Ne  mondj  reá  ily  vádat  :  jó  szivén 

Én  és  egy  bátya,  ketten  osztozánk. 
Kolta.        Atyád  után  nincs^semmid  ? 
Lenke.  Semmi  sincs  : 

Gyanúból  veszni  a  vadonba  hányt. 
Kolta.       De  bátyád,  a  ki  e  jelt  bírja,  él  ? 
Lenke.       Ha  él  is,  én  öt  nem  láttam  soha, 

És  látni  nem  fogom.  Mint  kisdedet 

Rabló  vivé,  s  tán  elveszette  öt. 
Kolta.       S  haramja  volt,  kitől  én  megszökém  ! 

Oh  jőj  szivemre,  kedves,  drága  húg, 

Te  édes,  édes  lány  !  A  durva  férfi, 

Ki  tőled  elszakaszta,  mondta  gyakran, 

Hogy  húgom  él.  És  gyakran  láttalak 

Föltűnni  képzelődő  lelkemen, 

Majd  könnyen  és  deiülten,  majd  borúban, 

Mint  napjaiinnak  színe  változott. 

Most  bírlak  és  e  nem  remélt  öröm 

Gyönyörbe  andalítva  rezgi  át 

A  rég  sóvárgó  lélek  húrjait.   (Meg  akarja  ölelni.) 

Te  elvonulsz  és  idegenkedel  ? 

Nincs  érzetidben  a  mi  mondaná, 

Hogy  elveszett  bátyád  előtted  áll  ? 

(Egy  jelet  tár  fel  kebelén). 

Nézd,  én  is  őrzöm  a  kis  fél  szivet, 

Bús  származásom  titkos  képjelét, 

S  ez  minden  a  mit  rablómtól  hozék. 

Ne  félj   ölelni  és  add  csókodat ; 

Testvéri  csókért  e  szív  rég  eped, 

Régen  sohajtoz  testvérszív  után.  (Megöleli). 

Oh  !  édes  a  te  ajkad  énnekem, 

Mint  tiszta  forrás  hüs  viránytanyán, 

Mely  a  homok  pusztákon  utazónak 

Erője  fogytán  végre  feltűnik. 

Te  szépen  felsúgárzál  kis  húgom, 

Szép  és  szelíd  vagy  és  sok  száz  között 

Választanom  ha  kéne,  nem  vehetnék 

Testvéremül  kedvesbet,  mint  te  vagy. 
Lenke        (x&  borulva).    Oh  bátya,  édes  bátyám  ! 
Kolta.  Szólj,  hugem, 

Miként  elégszel  bátyáddal  ?  szegény  te  ! 

Jelesb  rokont  s  jobb  sorsot  várhatál, 

S  most  egy  csavargó  karja  fog  körül. 
Lenke.       Oh,  azt  ne  mondd  !  te  több  vagy  mint  király, 

Több  mint  akármely  gazdagság  nekem  ! 
Kolta.        Szeretsz-e  így  mint  most  vagyok  ?  szilaj 

S  zordon  valék  ;  de  már  szelíd  leszek, 
Nyájas,  szerény  és  csendes,  mint  te  vagy. 

Lenke.       Te  jó,  szíves  vagy,  mint  testvérhez  illik  ! 
De  ah  nagyon,  nagyon  boldogtalan 
Hugód  nem  képes  viszonozni  azt. 

Kotta.        Ha  egy  világ  nagy  súlya  nyomna  is, 
Felejteném  e  nem  remélt  örömben. 
Felejts  te  is,  ha,  mint  én,  úgy  örülsz. 

Lenke.       Ah  !  minden  boldogság,  az  üdv  maga 
Nem  édesíti  meg  keservemet. 
Mint  no  s  leány  szerencsétlen  vagyok. 

Rolta.        Többször,  mióta  látnom  enged  a  sors, 
Hallottam  e  mély,  elfojtott  panaszt  ! 
De  mindezig  csak  félig  érdekelt. 
Most  keblemet  mint  láng  s  tor  járja  meg. 
Nem  nyughatom,  míg  nem  tudom,  mi  bánt. 
Mint  húgomat  jogom  van  védni  téged, 
S  minden  bajoktól  óva  tartanom. 
Szólj,  mely  veszély  az,  melly  úgy  retteget? 
Vagy  tán  a  házban,  melyhez  tartozol, 
Nincsen  nyugalmad,  nincsen  örömed : 
Tán  zordon  a  férj   és  mogorva,  bús  ? 

Lenke.       Lett  volna  bár  az,  most  nem  sinlenék. 

Kotta.        Vagy  megcsalódál  s  bánod  a  kötést  ? 
Oldhatlan  az  ;  de  ketté  vágható 
Vagy  mért  uradhpz  visszatérni  félsz  ? 

Lenke.       Oh  bátya,  szánj  meg,  mindennél  nagyobb, 
Lélekzuzóbb  az,  a  mi| engem  üld  : 
Nekem  Telegdi  férjem  és  atyám. 
(Arczát  Kolta  keblébe  rejti.) 

Kotta.        Boldogtalan  s  te  most  tudád  meg  azt  ? 

Lenke.       Csak  most,  midőn  már  késő  !  Esküvőm 
Megvolt,  mikor  a  hír  fülembe  jött. 

Kotta.        Oh  ez  fanyar  hír  a  nem  várt  örömre  ! 
O  hát  az  a  jó,  a  szelíd  atya, 
Ki  minket  elhányt  mint  rossz  czenkeket, 
S  vadakra  bízta,  hogy  neveljenek  ? 
Igen  !  ki  engem  falba  zárni  készült, 
Ki  a  halálnál  szörny ebb  kínokat 
Oly  kedvteléssel  tudta  mérni  rám, 
E  szíves  ember  hát  az  én  atyám, 
S  atyád,  szegény,  feláldozott  leány  ? 
Ismerem  én  őt,  ezt  a  jó  szivet, 
Láttam   szerelme  villogó  tüzében, 
Mint  oszta  szánakozva  életet, 
Mely  sokkal  inkább  gyötrő  mint  halál  ! 

Érzem  ölelgö  karja  súlyait: 

Hogy  összetörjön,  már  kinyújtva  volt. 

S  szent  a  te  szód  természet !  azt  kiáltád ! 

Ha  él  atyád  és  elvetöd,  ez  az  ! 

De  látni  akarom  szemtől  szembe  öt, 

Még  egyszer  látni,  aztán  nem  soha. 

Elébe  nyújtom  ezt  a  kis  jelet, 

Fiúi  báladatból  megteszem! 

Hogy  lássa  nagyra  felserdült  fiát, 

S  ha  bölgyét  kéri  tőlem,  lássa  ezt, 

Ez  a  kis  jel  felelni  fog  neki. 
Remete      (jö).  Ifjú  megállj,  vesztedbe  ne  rohanj  ! 

Nem  ösmered  te  még  atyád  dühét, 

Nem  azt  az  elpusztító  háborút, 

Melyet  magadra  mégy  lázítani. 

Ki  megdühödt,  az  néma  és  siket, 

Csak  karja  s  gyilka  van,  mely  ölni  kész, 

Mihelyt  talál,  miben  megütközik. 
S  mi  természetlen  volna  gyilkosul 

Fiúnak  és  atyának  vad  csatában 

Egymás  szivébe  kardot  mártani, 
Hogy  a  nyomor  s  bíin  poklokig  lehúzza 
Bús  élet-sorsotok  bal  mérlegét ! 
Maradj  te  ifjú  védtelen  húgodnál. 
Őrizd,  vigasztald:  én  atyátokat 
Tudósitandom  arról,  a  mi  történt, 
S  a  mit  ti  nem  tudhattok,  én  tudok. 
A  büszke,  a  hiú,  letörve  lesz, 
Ha  látni  fogja  tetteiben  magát. 
És  ez  lesz  a  legrettentőbb  boszú ! 
Mert  szívre,  nem  csak  bőrre  s  csontra  hat. 
Kolta.        Ki  vagy  te  jámbor  férfiú,  kinek 
Szelíd  és  bölcs  tanács  jő  ajkairól? 
Lenke.       Tiszteljed  őtet,  bátya,  jótevőm, 
Ki  engem  a  vadaktól  mente  meg, 
S  ápolni  meg  nem  szűnt  mindekkorig. 
Kolta.        S  ki  a  latorral  harczolt  értem  is? 

Mert  úgy  beszélte  rablóm,  hogy  kemény 

Bajt  vitt  miattam  egy  nagy  rengetegben. 

Remete.     Én  voltam  az,  de  bú-sanyarta  kézzel 

Nem  győzhetek,  s  így  osztakozni  kellé. 
Kolta.        Ég  áldjon  érte,  hogy  kettőnk  közül 
A  gyenge  lánykát  vetted  s  ápolád. 
Te  légy  tovább  is  atyja,  atyja  ellen ; 
S  mondd  meg,  mi  férj   ő  és  minő  atya! 
Én  látni  nem  kívánom,  nem  fogom, 

Félek  magamtól  s  tőle :  karjaink 

Olyat  tennének,  a  mi  nem  szabad. 
(Bánó  félénken  jö  s  megáll.) 

De  téged  a  kor  s  bölcseséged  ó 

Erőszaktól,  s  ha  tennél,  idegen 

S  nem  vérrokonság  bűne.  Menj   azért 

Helyettem  el  s  te  végezd  dolgomat. 

Kísérjen  Isten  béke  mindenütt  ! 

Hugómmal  én  itt  várlak  a  tanyán. 
Remete.t     Maradjon  égi  áldás  rajtatok  ! 

Én  nem  sokára  itt  leszek.  (Kolta,  Lenke  el.) 

S  ha  nem  ? 

Dühös  vad  ő  !  majd  nem  hiszen  talán, 

S  mint  csalfa  hírvivőt,  mint  árulót, 

S  első  szerelme  vélt  megbuktatóját 

Megtámadand  ?  De  fegyverrel  megyek. 

Ingyen  ne  bántson  !  Mind  egy  szótagig 

Elmondom  a  mit  meg  kell  tudnia. 

Megért  ö  már,  mint  fáján  a  gyümölcs, 

S  mely  őt  leszedje,  a  kéz  én  vagyok,  (ei.) 
Bánó  (előjön).    Most  mondhatom  hajh !    hogy  szegény    vagyok 

Férj  vette  őt  imént  el,  férj  után 

A  bal  szerencse.  S  én  örvendhetem, 

Testvére  lenni  búra  szállt  ügyében. 

Most  bátyja  jött  s  én  elmellőztetem. 

Fordítsa  Isten  jobbra  dolgait : 

Én  nem  búsítom  itt-létemmel  őt. 

Mint  árnya,  távol,  észrevétlenül 

Kísérni  fogja  sorsát  szellemem. 

El  innen,  el !  hol  szükség  nincs  reánk  ! 

Szív  iskolája,  tündér  szerelem, 

Hamar  tanultam  által  évidet, 

S  a  mit  tudok,  hajh,  gyötrelmemre  van !    (ei.) 

(Vár.) 

Telegdi,   Gerö. 

Telegdi. 

Távozz'  öreg  !  hűséged  szállni  kezd, 
S  természet  ellen  egy  természetű 
Gyarló  inaddal,  mely  már  roskadoz. 
Azt  mondod  :  Lenkét  egy  jó  remete, 
Mentette  meg,  s  hogy  számot  ád,  ha  kérek. 
Ki  ő  ?  s  ha  jó,  mért  számot  adni  nem  jön? 
S  hogyan  lehet,  hogy  kémem  híreként 

Nőm  még  is  a  pártos  kezébe  jött  ? 

Mondod,  hogy  Lenke  anyja  itt  vala, 

Elkésve  a  harcz  s  ostromzaj  miatt 

S  lélekszakadva  titkos  hírt  hoza, 

Hogy  Lenke  nem  leánya,  hogy  felöle 

Tudósítást  adand  a  remete  : 

Ki  e  titokba  burkolt  lény  ?  s  miért, 

Ha  ösmer  Istent  és  hisz,  nem  jön  el  ? 

Eredj,  eredj  te  félre,  jó  öreg, 

Regélj  magadnak  s  várd  halálodat : 

Itt  tenni  most  és  nem  mesélni  kell. 

Egy  szót  se  többé  illyet,  érted-e  ?  (Gerö  el,  Kuvik  jö.) 

Andor  megint !  mit  hoztál  karvalyom  ? 

Te  fáradatlan  vagy,  mint  gondolat, 

S  hü  mint  a  leghűbb  érzemény.  Mi  hír  ? 

Jő  már  a  pártos  ?  hozza  hölgyemet  ? 

Kuvik. 
Biz'  uram,  szó  a  mi  szó,  de  itt  aligha  jól  megy  a  dolog. 

Telegdi. 
Nos? 

Kuvik. 

Asszonyunk,  úgy  látszik,  nem  akar  visszajőni,  s  a  fogoly  úrfi  sem 
igen  biztatja,  a  mint  messzünnen  kivehettem.  Már  igen  kételkedtem,  hogy 
szép  szerével  megjő. 

Telegdi. 

Te  vakmerőn  szólsz.  Mért  nem  jőne  meg? 

Kuvik. 

Igaz,  vakmerőség  meglátni,  a  mi  tilos  ;  de  én  parancsodban  jártam, 
s  most  már  nem  tehetek  róla,  ha  olyat  tudok  a  mit  nem  kellene.  Első 
meginduláskor  erősen  föltevém,  hogy  hallgatok  :  azonban  visszatértemkor 
többet  láttam  messziről,  mint  először  közelről  hallottam. 

Telegdi. 
S  mi  volna  az,  ha  nem  hazudsz,  fiú  ? 

Kuvik. 
Ha  hűségemben  kételkedel  uram,  inkább  hallgatok. 

Telegdi. 
Még  alkuszol,  rossz  szolga  ?  szólj,  ha  mondom. 

Kuvik. 

A  mint  parancsolod.  Csak  hogy  aztán  ne  gondold  hogy  én  vagyok, 
a  ki  hölgyeddel  összeölelkezett  — 

Telegdi   (Kuvik  nyakát  dühösen  megragadja). 

Fattyú  !  —  de  szólj,  ki  volt  a  szemtelen, 
Ki  azt  meré  ! 

Kuvik. 
Ha  tudnám  hogy  — 

Telegdi. 
Szajkó  fecsegsz  ?  szólj,  vagy  megfojtalak. 

Kuvik  (magában). 

Már  most  úgy  vagyok  mint  a  mese  mondja :  ha  fölveszed  is  meg- 
bánod, ha  föl  nem  veszed  is  megbánod,  azaz :  ha  szólok  is,  ha  nem 
szólok  is  baj,  s  így  mindenesetre  szólni  kell.    (Telegdihez.) 

Bocsánatot  uram.  Rajta  leszek,  hogy  mindent  kedved  szerint  tegyek, 
s  noha  nem  örömest  keserítlek  elmondok  mindent,  mivel  parancsolod.  Azt 
mondják,  hogy  ügyetlen  beszélő  vagyok  ;  de  veszszek  el,  ha  hétszer  fel 
nem  fogtam  a  tört,  hogy  szivébe  döfjem  annak  a  csavargó  pártos  fiúnak, 
kit  te  elbocsátál.  Asszonyunk  egy  pázsitos  dombon  ült  magányosan,  s 
épen  ki  akartam  bokraimból  fejtőzni,  hogy  hozzá  csúszszak,  midőn  a  fiú 
melléje  szövetkezett  s  nyájasan  megölelte. 

Telegdi  (magában). 

Erezni  kezdem,  hogy  napom  lejárt, 
S  nincs  hátra  éjnél  s  átoknál  egyéb. 
Ez   nem   hazudhat.   (Kuvikhoz.) 

Hogy  mondád  fiú? 
A  pártos  ifjú  átölelte  öt? 

Kuvik. 
Igen. 

Telegdi. 

De  asszonyod  nem  gyáván  tűrte  azt  ? 

Erezteté,  hogy  illetlenkedik. 

Mit  szóla.  hogy  megszégyenítse  őt  ? 

Kuvik. 

Mi  tagadás  benne,  uram,  épen  oly  nyájasan  visszaölelte  mint  meg 
öleltetett.  Kissé  messze  voltam,  de  úgy  tetszik,  mintha  meg  is  csókolták 
volna  egymást. 

Telegdi. 
Ha  nem  valót  beszélsz  ! 


Kuvik. 

Akkor  fojts  meg  mint  az;  ürgét,  átkozz  meg  mint  az  ördögöt,  s  üs 
l  mint  egy  veszett  ebet.  Én  szóval  nem  kereskedem. 


Kuvik. 

iss 
agyon 

Telegdi. 

Oh  ő  is  asszony  !  asszony  és  hiú, 

És  állhatatlan  mint  a  lenge  pelyh  ; 

Nem  !  bűnre  hajló,  mint  az  ős  anya, 

S  minden  gonosznak  fészke.   S  én  botor  ! 

Másodszor  áldozom  fel  hü  szivet.  (Kuvikhoz.) 

De  még  is,  Andor,  nem  biztatta-e 

Az  áruló,  hogy  készüljön  haza? 

Kuvik. 

Sőt,  a  mennyire  érthettem,  azt  Ígérte  neki,  hogy  messze  elviszi 
innen,  hogy  együtt  fognak  élni,  s  akkor  fogam  fel  a  tort ;  de  társai  hátam 
megett  zajogtak  s  okosabbnak  véltem  meghúzni  magamat,  s  hírét  hozni, 
mihelyt  szabadulhatok. 

Telegdi. 

A  czinkos  !  hah,  mért  át  nem  döfted  őt  ? 
De  gyáva  ember,  s  csak  bérszolga  vagy, 
Különben  a  lator  nem  élne  most. 
Pokol !  te  súgtad,  hogy  higyek  neki, 
Most  ő  szivemben  dúl  és  megkaczag, 
Hogy  martalékját  ingyen  elviszi. 

Kuvik. 
Uram,  kívánod,  hogy  ledöfjem  őt ! 

Telegdi. 
Még  kérdezed,  kárhirdető  madár? 
Mi  jót  hozál,  mióta  lesni  jársz  ? 
Itt  állok  szomjan  mint  az  áldozat 
Égő  oltára,  kínom  lángi  közt. 
S  csak  egy  csép  vér  sincs,  melly  enyhítene  ! 

Kuvik. 
Hallottam  a  mit  tudni  s  tenni  kell.  (El.) 

Telegdi. 
Az  áruló  !  hogy  elhitethetett, 
S  én  balgatag  !  még  visszavártam  őt, 
Holott  hadammal  útját  állhatám  : 

Vörösmarty  összes  költ.  II.  köt.  14 

Most  nem  tiporna  boldogságomon  ! 

De  a  mit  elmulattam,  megteszem. 

Közéig  az  éj,  de  annál  jobb  ;  az  éjhez 

Illő  az,  a  mit  tenni  készülök. 

Csak  még  ez  egyszer  add  kezemre,  sors.  (Indul,  a  remete  jö. 
Remete.    Telegdi,  állj  meg  !  óránk  érkezett, 

Hogy  számot  adjunk  és  vegyünk  viszont. 
Telegdi.    Ki  tart  föl  engem  ?  itt  vagy,  remete  ? 

Hölgyáruló,  csak  téged  vártalak. 
Remete.    Igen !  te  az  vagy,  kit  keresni  jöttem, 

Dühödből  sejtem,  hogy  Telegdi  vagy. 
Telegdi,    Te  csúfolódol,  félbarát  ?  vigyázz, 

Ez  a  düh  még  károddá  is  lehet. 

Vagy  nem  te  vitted  innen  nőmet  el  ? 
Remete.       Én  vittem  el,  de  jó  kézben  hagyám. 
Telegdi.    Rabló  kezekben,  szemtelen  ! 
Remete.  Nem  úgy ! 

Csak  vess  határt  az  indulat  hevének. 

Vagyon  neked  még  oly  mit  mondanom, 

Mitől  dühödni  és  szaladni  fogsz. 
Telegdi.    Pokol  s  halál !  s  te  szólsz  ily  vakmerőn  ? 

Nem  hölgyemet  rablád-e  tőlem  el? 

Öt  add  elő,  vagy  — 
Remete.  A  többit  hagyd,  Telegdi. 

Nem  újak  előttem  gondolatjaid, 

Mint  a  hiúznak  kölyki,  mind  hasonlók 

Egymáshoz:  ádázak,  vérszomjazók. 

De  mindezekől  én  nem  rettegek. 
Telegdi.    Te  !  és  ki  vagy  te,  álnok  ismerős  ? 

Ne  ingerelj  ;  mert  elfelejthetem, 

Hogy  kimélettel  tartozom  ruhádnak. 
Remete.    Ruhámnak  ?  az  sok  egy  Telegditől ! 

S  kímélsz-e  embert  ?  lelket  ?  életet  ? 

De  úgy  van  !  e  ruhát  kímélheted, 

Mert  tenen  adtad  gyász  ajándokul, 

Mindaz  nyomornak  s  kínnak  érzetével, 

Mely  eskütársúi  hozzá  kötve  van. 

Igen,  Telegdi !  tőled  bírom  azt, 

Ezen  koporsóját  a  szívörömnek, 

E  szemfedélt  az  elhalt  kedv  fölött, 

Hozzam  csak  ezt  vádul  fel  ellened, 

S  te  kárhozol,  ha  égrokon  vagy  is. 
Telegdi.    Hah  tolvaj  !  s  ezt  szemembe  mondhatod  ! 
Remete.    Tolvaj  !  s  ki  vagy  te  ?  nézd  meg  magadat. 

Magadat  tekintsd  meg  jól ;  de  nem  tükörben, 

S  nem  e  szemekkel ;  mert  hivalkodó 

Mint  tükröd,  úgy  szemed  :  nagy  és  deli, 

Hős  termetet  szemlélsz  te  így ;  nemes, 

Erénytől  eltanult  ábrázatot, 

Főúri  kénytől  fennkölt  homlokával, 

Mely  mindent  elfeled,  csak  nem  soha 

A  büszkeséget,  mely  rá  írva  van. 

Ne  ezt  tekintsd  :  kebled  mélyébe  nézz ; 

S  azon  szemeddel,  mellyet  lélek  ád, 

Tekints  magadba  s  nézd  meg  ott,  ki  vagy. 

Vallasd  meg  és  hallgasd  ki  magadat; 

De  nem  megint  e  dörgő  szózatoddal, 

Melylyel  parancsolsz  jobbnak,  mint  te  vagy, 

S  ne  e  füleddel,  mely  hizelkedést  vár, 

S  igaz  valónak  rég  bezárva  van  ; 

Beszélj  magaddal  csendben,  mint  a  sír, 

Midőn  magad  vagy,  puszták  éjeként, 

S  midőn  a  lélek  titkos  húrjait 

Az  öntudatnak  uja  illeté, 

Hallgasd  ki  akkor  valló  lelkedet : 

S  egy  oly  sugalmat  halland,  mely  neked 

A  fergetegnél  borzasztóbb  leend  : 

Te  veszni  hánytad  tennen  véridet. 
Telegdi     (megdöbbenve).  Ember,  hazudsz!  ki  mondta  azt  neked? 
Remete.     Elölted  a  jó,  angyalszívíí  nőt  ! 
Telegdi      (dühhel).    Hah  álbarát !  ha  az  vagy,  a  kinek 

Gyanítlak. 
Remete       (kibontakozva  felruhájából).  S  ha  az  vagyok  ? 
Telegdi.  Tanár ! 

Hah  !  szállj   pokolra,  honnan  származál ! 
(Hirtelen  átdöfi,  a  remete  lerogy.) 

Nem  fogsz  te  több  nőt  elrabolni, 

Nem  fogsz  szivemben  dúlni,  csalfa  gyík. 

Hálám  neked,  boszúnak  Istene  ! 

Hogy  megrontómat  végre  föllelem. 

Ez  volt  a  féreg,  mely  emészte  rajtam. 

Mely  rágta  titkon  boldogságomat. 
Remete      (fölemelkedve).  Alávaló  és  gyáva  vagy,  Telegdi. 

Sziklába  fentem  régi  kardomat, 

Hogy  mint  vitézzel  megvíjak,  ha  kell. 

S  te  orgyilokkal  ejtesz  el.  De  ez 

Nem  a  legszörnyebb  vétked  ellenem 

Jobbik  felemnek  rég  halált  adál, 

S  e  félhalál  nem  fáj  úgy,  mint  amaz. 

De  halljad  a  mit  mondok  :  a  haló 

Nem  fog  hazudni :  hölgyed  tiszta  volt, 

S  kiket  kihánytál,  tennen  gyermekid. 

14* 

Telegdi.     Ember  ne  kisérts  Istent.  A  világ 
Öröklétére  !  mely  felé  sietsz, 
Vond  vissza  szódat  :  ím  én  megbocsátok. 
Jaj  jaj  nekem  !  ha  mind  e  bal  szerencsét, 
En  bűneimnek  súlya  tette  rám  ! 
Tanár,  az  üdv  és  kárhozat  nevében  ! 
En  megbocsátok,  csak  beszélj  valót. 

Remete^     Kevés  az,  a  mit  én  még  mondhatok, 
Es  a  mit  mondtam,  vissza  nem  vonom. 
Te  bűnös  ember  s  lélekgyilkoló  vagy. 
És  megbocsátasz  ?  én  is ;  élve  nem : 
Ha  halni  jó'sz,  igen.  Mondd  esküdet, 
Hogy  élve  innen  el  nem  mégy,  s  bocsánat, 
Bocsáuat  még  az  égtől  is  neked ! 

Telegdi.     Szivetlen  ember  !  mért  kívánod  ezt  ? 

Remete.     Nem  esküszöl  ?    (Erőlködéssel  fölemelkedik.) 
Hát  élj  meg  átkaid  közt, 
Mennél  tovább  és  mennél  kínosabban ! 
Nincs  halni  kedved?  élj,  de  tudd  meg  azt: 
Ki  rád  ütött  a  várban,  ten  fiad, 
S  Lenkének  apja,  s  bűnös  férje  vagy. 
Telegdi  a  te  gyilkod  jól  talált : 
Meglátogatlak  éjfélkor,  ha  élsz.     (Meghal.) 

'Telegdi.    Mit  zúgsz  te  fel,  haldokló  szörnyeteg  ? 
Te  halva  rettentőbb  mint  élve  voltál ! 
Ha  még  csak  egy  sohajtatod  van  is, 
Mondd  meg  nekem  —  de  több  hír  kell-e  még  ? 
Világ  hat,  a  legborzasztóbb  világ, 
Lelkemre,  s  mint  az  éjbe  tévedett, 
Kit  égő  háza  lángja  hí  haza, 
Látok  ;  de  nyilt  ösvényem  kárhozat. 
Oh  elveszett  én,  most  értem  Gerőt, 
S  az  özvegy  kába  suttogásait. 

(Székbe  veti  magát,  szünet  után  fölkel.) 
De  hátha  csalt  ?  mert  ördög  ember  is  van, 
S  ez  mindeneknél  ördögebb  lehet. 
Rég  gyűlölőm  és  eskütt  ellenem  : 
Költötte  a  hírt?  nem  hajh  !  nem  lehet ! 
Oh  mért  pogánynyá  lenni  nem  tudok, 
Hogy  megtagadnám  e  szörnyű  hitet, 
Nem  hinni  mért  most  egyszer  nem  tudok, 
Csak  egy  kis  perczig,  csak  mig  élhetek  — 
S  az  nem  soká  tart.  Mondjátok,  nem  úgy  van, 
S  én  élni  nem  fogpk.  Te  halld  Tanár, 
Az  ég  urára  esküszöm  neked, 
Hogy  itt  döfendem  által  e  szivet, 

Csak  mondjad,  ints,   csak  jelt    adj,    hogy    nem   úgy  van 

Nem  hallja,  hajh  !  de  hűlt  vonásain 

Ott  áll  az  engem  rémítő  igen  ! 

Tanár,  te  megtoroltad  sérvidet ! 

Te  nyugszol,  s  bennem  egy  pokol  lobog  ; 

Halálnak  híják  a  mi  téged  ért, 

Nevezhetetlen  kín  az  én  bajom.  (Szünet) 

De   egy  fiam  van,  nem  mondotta- e  V 

S  úgy  rémlik,  szolgám  öt  megölni  ment. 

Ha  megteendi,  én  porrá  töröm  ! 

De  ez  már  képtelenség.  —  Elmegyek, 

Megmentem  öt.  —  Bár  ennek,  a  ki  itt 

Nyújtózva  fekszik,  nem  hiszem  szavát; 

De  meg  ne  haljon  a  fiú  azért. 

Délczeg  ;  de  ifjú  még  s  ez  nem  hiba ; 

Nem !  ö  halálra  nem  méltó  ;  noha 

Én  a  halottól  nem  hiszem  fiamnak, 

De  szánom  öt,  mert  ál  utakra  tért, 

S  nemes  tüzéből  szép  erény  ragyog  ki. 

Fiammá  vészem   őt,  bár  ennek  itt 

Szót  sem  hiszek,  nem  semmit  is  ;  de  ő 

Ne  haljon  !  addig  járok,  míg  nyomát 

Fel  nem  találom.  Andor,  meg  ne  öld  : 

Irtóztató  lesz  érte  haragom. 

Irtóztató  !   (Elrohan.) 

(Erdő.) 

(Remetelak  tája.  Szabad  téren  egy  új  sirhalom,    melynél  egyfelül  Lenke  térdepel  lebo 

rúlva,  mögötte  Brigitta  áll  társnóival,  másfelől  Vid  gyászlobogós  kopjára  támaszkodva; 

hátrább  mindkét  felöl  fegyveres  nép,  távolabb  Brigitta.) 

Brigitta.    Kelj  bú  leánya,  hagyd  a  bánatot : 

Hitünk  tanácsa,  mérsékelni  bút, 

Mint  vigadalmat.  Ég  mennyasszonya, 

A  földiektől  vond  el  szívedet, 

S  fordítsd  az  égre,  melyhez  esküvel. 

Fogjátok  karra  jámbor  húgok  őt, 

Egészen  el  van  bújában  merülve. 
Lenke        (a  sirt  ölelve).   Ne  tépjetek  fel,  ah  ne  bántsatok, 

Bátyám  kiontott  vérén  nőttem  én, 

Én  gyászvirág  ;  itt  hagyjatok  meg  engem  ; 

Legjobban  illem  sírhoz  és  halálhoz. 
Hri/jitta.    Jer,  jer  leányom,  már  borúi  az  éj, 

S  még  messze  út  vár  bennünket.  Hiszen 

Te  telhetetlen  vagy  búgondjaidban, 

Önként  ölébe  dőlsz  a  fájdalomnak, 

Mely  úgy  is  felkeres.  (Fölemeli.) 

Most  hü  karunkra  jer, 

Nem  oly  kemény  az,  mint  a  bánaté, 

S  el  nem  hagyand,  bár  mily  bajodban  is. 
Lenke.       Hát  menni  kell  ?  ah !   szívem  itt  marad, 

S  mint  a  keserves  földbe  tett  gyökér, 

Nem  fanyar  kínt,  és  bánatot  teremve, 

Mind  mélyen  és  mélyebben  száll  alá, 

Míg  el  nem  éri,  a  kivel  rokon. 

Oh  bátya,  bátya,  minket  ikrekül 

Haragja  napján  alkotott  az  ég  ! 
(Elvezettetik.) 
Vid  (utánok  nézve).    ínséges  asszony,  tenger  a  te  búd  ! 

Kivetted  a  gonoszból  részedet, 

Ha  élned  század  évig  jutna  is. 

S  te  itt  alant,  meggyilkolt  ifjú  társ, 

Pihenj  porodban  :  nem  siratlak  én, 

És  nem  fohászkodom  :  de  gyilkosod 

Ezen  kezemtől  vette  a  halált. 

(A  sírhalomra  tűzi  a  kopját.) 
Szobor  nem  álland  a  te  sírodon, 
Nem  épül  rajta  gyászos  ravatal  ; 
Dísz  rosszul  illnék  bal  történetidhez  ; 
De  álljon  itt  a  zászlós  kopjaszál, 
S  jelentse  bajnok  ifjúságodat ! 
Függjön  le  róla  a  kis  néma  jel, 
E  mostohán  fél  s  fösvény  érczü  szív: 
Ki  megtalálja,  sejtse  meg,  hogy  itt 
Egy  elvetett  fiúnak  sírja  van. 

(A  csapathoz.) 
Megtettük  a  mit  bús  tisztünk  hagyott, 
És  a  barátság  indulatja  kért: 
Széledjetek  nyugonni  társaim. 
Sírt  hagyva,  s  bús  emléket  vive  el. 
Hajnal  derültével  megindulunk, 
S  itt  hagyjuk  a  tájt,   mely  kárunkra  volt. 

(A  katonák  szétniennek  s  elvonulnak,  Vid  egy  darabig  utánok,  majd  f 
szin  végén  köpönyegébe  burkolva  egy  törzsökre  leül.  s  kardjára  támasz 
kodván,  elszunyad.  Telegdi,  ki  a  sír  köriili  jelenet  végét  távolról    nézte 

előlép.) 
Telegdi.     Ez  hát  a  sír,  hol  áldozottaimnak 

Parancsom  által  elhunyt  egyike  ? 

Ez  a  mohó  gödör,  mely  életem 

Reménye  vég  sugarát  elnyelé  ? 

S  megérnem  adták  azt  a  végzetek, 

Hogy  kétszer  összegázolt  vérimen 

Én  tartsam  a  gyászt  és  halotti  tort. 

Megtartom  azt  ím,  és  e  kardomat, 

Melylyel  szivemre  sujtandok,  letüzöm 
A  föld  porába,  hol  megölt  fiam 
Engeszteletlen  nyugszik  vériben. 
Nem  czifra  szókkal  mondok  én  panaszt : 
Körülem  e  vadon  s  e  rémes  éj 
Nem  hallgatók,  kik  ollyat  várjanak. 
Még  is  beszélni  vágyok  és  fogok, 
Hogy  visszazengjen  a  kőkeblü  szírt, 
S  kétszerte  halljam  a  panaszt  magam  : 
Gyötrő  panaszban  van  még  örömem  ! 
De  mind  ezekre  a  sír  nem  felel, 
Csak  azt  jelenti  némán,  hogy  hasonló 
Gyász  nincs  a  földön  s  nincs  több  kárhozat 
Mint  melynek  súlya  fekszik  lelkemen. 
Miért,  szerencse,  nem  hagyál '  szegénynek 
Születni,  mért  az  angyalnő  helyett 
Gonoszt  nem  adtál,  kínzót,  éktelent  ? 
Ajándokod  mért  voltak  ikreim,    / 
Hogy  mind  ezekből  égi  kéj  helr/ett 
Pokolkeservet  alkossak  magamnak  ? 
Én  gyilkolám  mind  s  rontám  Öjket  el ! 
De  hallom,  rémes  éjfél,  jöttödét,  , 
S  most  rajtam  a  sor  menni,  mitat  lementek, 
Kik  jobbak  voltak  százszor,   mint  magam. 
(Tanár  szelleme  elhúzódik  Telegdi  előtt,  azt  maga  után  intve, 
ség  közelében  megáll.  Telegdi  ijedve    fölugrik  a  sir   me 
renésre  fölébred  s  felkél.) 

Vid.  Ki  az,  ki  a  borongó  éjszakában 

E  puszta  síron  tart  rideg  tanyát  ? 

Telegdi      (az  intő  szellem  után  eredve). 

Ki  vagy  te  éjfél  bolygó  gyermeke, 
Ki  rám  kitárod  véres  kebledet  ? 
Hah  !  szellemek  legrettentöbbike, 
Te  vagy,  kitől  reszketnek  izmaim, 
Te  vagy,  kitől  felborzadoz  hajam. 
Élet-halállal  tartozom  neked. 
Szólj,  mit  kivánsz,  jni  tölti  kedvedet  ? 

(A  szellem  maga  után  inti,  s  folyvást  a  mélységhez  húzódik  ) 

Vid.  Ez  ember  örült,  a  gödörre  tart, 

Hol  rá  halálos  mélység  tátogat. 

Telegdi.     Megállj  !  megállj  !  ha  bajvivásra  hisz, 
Egy  bajvivással  tartozom.   Ne  öltsd, 
Ne  nyújtogasd  ki  száraz  jobbodat 
Hiába,  s  gúnynyal  fel  ne  ingerelj. 
lm,  én  megyek,  ha  poklon  által  is. 
(A  szellem  a  mélység  fölött  elhúzódik.  Telogili  utánn.) 

Vid.  Ember  megállj,  ha  lelked  s  Istened  vau! 

Száz  ölnyi  mélység,  melly  előtted  áll. 
lelegeli.    Hah  !  gyáva  hívogatsz,  s  megállni  félsz  ? 

Mért  villogatsz  orgyilkot  kard  helyett? 

Menj,  menj,  ne  híj  úgy;  csak  vezess,  megyek. 
Vid.  Hiába  szólok,  nem  hall,  nem  figyel. 

S  már  a  riasztó  örvényszélen  áll ! 

Ember  megállj,  vagy  szörnyet  halni  mégy. 
Telegdi.    Nem  nézhetem  fenyítő  jobbodat. 

Megyek,  megyek  ;  csak  járj  elöl,  megyek. 

(Még  egyet  lép  s  a  mélységbe  zuhan.) 

Vid.  Bocsáss  meg  ég,  ha  vétkezett,  neki ! 

Lement  a  honnan  fel  nem  jő  soha. 


A  FÁTYOL  TITKAI 

VÍGJÁTÉK  ÖT  FELVONÁSBAN. 
1834. 

SZEMÉLYEK. 

Ligeti,  gazdag  földesúr. 

Vilma,  leánya. 

Hangái. 

Rigó,  \ 

Guta,         .'.  távolról  jött  ifjak. 

Kaczor,       \ 

Katicza,  Ligeti  testvére. 

Lidi,  Vilma  szobaleánya. 

Csiszár. 

Egy  inas. 

Parasztok,  nép. 

Történethely  :  Pest  és  környéke. 


ELSŐ    FELVONÁS. 

(Városligeti  halom.) 
Hangái  (olvasva  \ö). 

„Ki  látta,  hogy  pók  ön  hálóival 
Magát  kötötté  volna  meg?  de  a 
Szegény  bogár,  mely  drága  selymet  ad, 
Sírt  szó  magának  s  halni  elbuvik, 
Előjövendő  mint  gubó  s  utóbb  is 
Csak  pille  lesz  belőle  !  hogy  megint 
Meghaljon,  —  annyiszor  egy  kis  életért  ! 
Hlyen  szegény  bogár  az  ember  is, 
Midőn  szerelmes.  Oh  a  szerelem 
Édes,  de  bódít ;  ront  szivet,  fejet 
És  részegítőbb  mint  a  bor  hatalma, 
Azért,  ki  józan  s  boldog  lenni  vágy, 
Az  álmodozzék  inkább,  mint  szeressen ; 
Mert  a  mi  szépet  álmodott,  magáé, 
De  a  szerelmen  kettő  osztozik." 
Bölcsen,  dicsőn  !  oh  könyv,  én  tégedet 
Aranyba  kötlek  jó  tanácsodért. 
Alunni  inkább,  mint  szeretve  élni, 
Ez  a  titok,  melyet  most   felfödék. 
És  mintha  már  is  bíivét  érzeném, 
Pillámon  ónként  súlyos  szender  ül. 
Mindenható  álom  vészen  körül. 
Fogadjatok  be  lombok  árnyai, 
Virító  pázsit  vesd  meg  ágyamat, 
S  jó  éjszakát  bohóság  —    szerelem  !  (El.) 

Vilma,   Lidi  (jönek  violát  szedegetve). 

Vilma. 

Hogy  tetszik  az  neked,  Lidi,  hogy  mi,  mint  valami  falusi  leány- 
kák, itt  ennek  a  hires-neves  Pest  városának  erdejében  violát  szedegetünk? 

Lidi. 

Hogy  tetszik  !  Az  nekem  igen  is  jól  tetszik,  addig  legalább  nem 
teszünk  egyebet;  nem  halljuk  az  öreg  bácsi  oktatását;  nem  a  jó  Katicza 
rágalmazó  szavát. 

Vilma. 

Nem  valami  pásztori  élet-e  ez  ? 

Lidi   (nevetve). 
Pásztori  ?  No  de  mivel  a    kisasszonynak  úgy  tetszik,    legyen  pász- 
tori :  hanem  az  bizonyos,  ha    valami    finom    úr    meglátna    bennünket,    azt 
mondaná:  kegyetlenek  vagyunk,  mert  testvéreinket  tépjük. 

Vilma. 
Oh  oh! 

Lidi. 
Talán    nem?    Hiszen    mi  ép     oly    gyengék    s    ártatlanok    vagyunk, 
mint  ez  a  kis  ibolya,  mely  ide  a    bokor  megé  bújt  s    melyet    én    tüstént 
leszakasztok. 

Vilma. 
Ugy  hát  inkább  ne  is  szakaszd  le,  Lidi. 

IJdi. 
Miért  ne  szakasztanám  ?  Ihol  ni,  mely  szép,  mily  gyönyörűen  csillog 
)enne  a  harmat,  mint  egy  kis  drága  gyöngy. 

Vilma. 

Lásd.  lásd  most  egy  ártatlanságot  téptél  el,  s  a  mit  te  elég  együgyű 
valál  harmatnak  mondani,  az  nem  egyéb  könyünél,  melylyel  romlását 
siratja.  Valóban,  Lidi,  ez  nekünk  szomorú  dicséret.  Gyenge  és  ártatlan, 
igen  gyarló  társak.  Ekként  csak  addig  tarthat  ártatlanságunk,  míg  gyenge- 
ségünk védelmezheti,  vagyis  míg  azt  valaki  nem  méltóztatik  leszakasztani, 
hogy  azután  mint  idóig-óráig  virító  bokréta  ablakán,  vagy  ha  igen  nagy 
a  szerencse,  kebelén  hervadjunk.  S  épen  a  viola!  még  tövise  sincs,  hogy 
a  durva-mohón  közelítőt  illendőségre  szoktassa.  Nem,  nem,  Lidi !  ha  mái- 
virágról  van  szó,  hasonlítsunk  inkább  a  kevély  tövises  rózsához,  annak 
illataihoz  legalább  fegyverei  vannak.  De  íme  !  megszedtük  a  sok  szép 
virágot,  Lidi,  s  most  nincs  kinek  adjuk.  —  A  láthatár  igen  szomorú,  csak 
egy  férfialak  sem  mutatkozik  rajta. 

Lidi. 
Istenem  !  már  a  nagy  szerencsétlenség. 

Vilma. 

A  mi  büszke  hóditóinkat  ma  valamely  szigorú  foglalatosság  tartja 
honn,  hogy  csak  egyet  sem  látni  közíílök. 

IJdi. 
Ah  !  oda  vagyunk  ! 

Vilma. 
Mi  lelt,  Lidi? 

Lidi. 
Hát  nem  láija  a  kisasszony,  hogy  onnan  a  tó  felől  egy  ifjú  jön? 

Vilma. 
Az  már  rettenetes  volna. 

Lidi. 

Hogy  innen  jobbról  is  bukkanik  ki  egy. 

Vilma. 
Mit  mondasz ! 

Lidi. 

Igazán  !  mi  egy  kicsit  ok  nélkül  is  panaszolkodunk  a  férfiak  távol- 
léte ellen.  Most  már  annyi  lesz,  mint  a  fűszál.  Még  szerencse,  ha  mene- 
kedhetünk. 

Vilma. 

Jer,  Lidi,  jer,  rejtezzünk  a  bokrok  közé  ;  szemközt  jön  egy  deli  ur 
s  már  ez  a  harmadik.  S  mintha  összebeszéltek  volna,  mindnyájan  e  kis 
dombhoz  tartanak.  Jer,  lessük  ki  ókét,  s  a  legérdemesbik  jutalmat  nyer 
tőlünk. 

Lidi. 

Édes  uraim,  ne  gondolják  aztán,  hogy  ezt  kiváncsiságból  teszszük, 
épen  nem  ;  csak  egy  kicsint  hallgatózni  akarunk. 

Vilma. 
Jer,  jer,  ne  csevegj  :  mert  itt  érnek.  (El.) 

Guta,    Rigó,    Kaczor   (jönek  egymásután). 

Rigó  (felkiáltva). 
Kit  látnak  szemeim  ? 

Guta. 

Rigó  barátom !  háromszáz  hatvanöt  napja,  hogy  nem  láttalak. 

Kaczor  (jö  s  megáll). 
Fergeteg  és  zápor ! 

Rigó. 
Servus,  Kaczor. 

Guta. 
Milliom  !  hisz  ez  Kaczor. 

Rigó. 
Kaczor,  Isten  hozott ! 

Kaczor. 
De  titeket  hozott  Iston. 

Guta. 

Ohó  !  hiszen  csak  te  sem  ördög  lábán  jöttél. 

Kaczor. 

Mikor  azt  mondom,  titeket  hozott  Isten,  azt  akarom  mondani,  hogy 
én  már  két  hét  óta  pesti  lakos  vagyok. 

Guta. 
A  mennykőbe  is!  hisz  én  már  több  mint  három  hete  vagyok  Pesten. 

Rigó. 
S  én  csaknem  egy  hónapja. 

Kaczor. 

Csodálatos  !  annyi  idő  óta  most  találkozunk  először  s  épen  mintha 
fergeteget  jőnénk  támasztani,  itt  e  puszta  dombon. 

Guta. 

Haha !  te  most  is  csak  a  régi  vagy,  Kaczor,  furcsa  és  jó  kedvű ; 
de,  Rigó  pajtás,  téged  egy  kicsint  megszűrt  az  idő,  talán  a  szent  házasság 
igájában  izzadsz  ? 

Rigó. 

Mi  jut  eszedbe  !  s  aztán,  oly  hájfejű  csak  nem  lehetek  mint  te. 

Guta. 

Oh,  barátim,  azt  a  jó  levegő  teszi ;  semmi  egyéb  mint  a  jó  levegő. 
Nekünk  a  felföldön,  tudjátok,  excellens  levegőnk  van,  de  semmi  egyebünk. 
Hanem  a  mi  első  és  fc  dolog,  meddig  mulattok  Pesten  ? 

Rigó. 
Én  vagy  egy  hónapot  kénytelen  vagyok  itt  tölteni. 

Guta. 
Én  itt  mulatok,  míg  a  lóverseny  tart. 

Kuczor. 
És  az  állatmutatás  — 

Guta. 
Reménylem,  téged  is  ott  talállak? 

Kaczor. 


Igen,  hogy  lássalak.  Hanem  halljátok-e,  ez  nagyon  fölségesen  van : 
mert  én  is  itt  mulatok  vagy  egy  hónapig  s  mivel  mint  Macbet  boszor- 
kányai itt  e  pusza  dombon  oly  véletlenül  találkozánk,  nem  volna-e  méltó 
tervről  gondolkodni,  melylyel  találkozásunkat  örökre  nevezetessé  tegyük  ? 

Guta. 
Mennyei  gondolat ! 

Rigó. 
Hát  mitévő  legyünk  ? 

Kaczor. 
Legelőször     is     nevezzük    ezen    halmot    szerencsedombnak,    mivel 
merényeink  terve  itt  született,  s  itt  is  fog,  ha  javaljátok  kifejleni. 

Guta. 
Az  nem  volna  rossz  ötlet. 

Rigó. 
Tovább  !  tovább  ! 

Kaczor. 

Tovább  ?  Hisz  a  többiben  bölcseségtek  után  reményiének.  Gondol- 
jatok ki  valamit,  mi  a  mondott  czélnak  megfelel. 

Guta. 

Én  még  eddig  mit  sem  gondolék,  s  általában  a  mennyire  lehet, 
őrizkedem  a  gondolkodástól !  mert  fejfájást  okoz.  Hanem  végezzetek,  s  én 
nem  mondok  ellent. 

Rigó. 

Nem,  nem!  úgy  nem  szabad ;  te  csak  a  könnyebb  végét  fognád. 
Ha  jól  értem  Kaczor  barátunkat,  azt  akarja,  hogy  mindenikünk  mondjon 
egy  tervet,  s  a  három  közül  azt  kövessük,  mely  legczélravezetőbb. 

Kaczor. 

Minden  esetre.  S  hogy  a  dolognak  módját  s  alakját  megadjuk, 
legelőbb  is,  Rigó  barátom,  állj  fal  erre  a  törzsökre  s  onnan  szavald  el 
érzeményidet. 

Guta. 

Igen,  igen,  Rigó  !  te  valaha  hangosan  mondtad  el  leczkédet ;  hágj 
fel  és  halljuk  ! 

Rigó  (vonakodva). 
Ne  bohózzatok. 

Guta   és   Kaczor   (megfogják  a  fölemelik). 
Meg  kell  lennie ! 

Rigó. 

Már  mivel  ilyen  szépen  kértek,    Isten    neki !  (Kelre.)    Várjatok,  majd 
lelketekre  szólok. 

Kaczor. 

Valóságos  útmutató  !  Csak  ujját  kellene  kinyújtani. 

Guta. 
S  hogy  mosolyog,  mint  felfordult  szekerénél  a  fazekas. 

Kaczor. 
Gondolkodik. 

Guta 
Szinte  elfeketííl  bele. 

Kaczor. 

Bizonyosan  igen  fekete  gondolatokkal  küzdödik. 


Nos  hallotok? 
Nyilt  fülek  vagyunk. 


Rigó. 
Kaczor. 


Rigó. 

Vastag  füleknek  szólok  és  azért 

Jó  vastagon.  Ha  tervet  kérdetek, 

Hogyan  lehessen  jobban  élnetek, 

S  híressé  tenni  a  találkozást : 

Jobbuljatok  meg.  Nemcsak  a  pohár 

S  leányszáj   csókja,  melyben  vetni  szoktok  ; 

Nem  a  zabálás  s  koczka  s  kártya  mellett. 

Atvirrogatva  töltött  drága  éj 

Csupán  hibátok  ;  ez  mind  tűrhető. 

Ti  bűnösök  valátok,  már  mikor 

Apátok  először  iskolába  küldött : 

Kószák,  henyék  s  azért  tudatlanok 

Mind  e  napig  s  haszonvehetlenek ; 

Miért  is  tervem  :  újra  kezdnetek 

A  rosszul  végzett  iskolák  sorát, 

Én  mint  a  vessző  hátúi  kullogok  majd, 

S  ütlek,  javítlak,  míg  csak  bennetek  tart. 

Hogy  tetszik?  Mondjon  jobbat  a  ki  tud. 

Kaczor. 
Ki  hitte  volna,  hogy  sovány  pók  ily  vastag  szálat  ereszt  ? 

Guta. 

Ha  nyakába  kerítenők,  bizonyosan  megfúlna  rajta.  No  ez  nekünk 
szépen  befizetett. 

Kaczor. 
Halljuk,  halljuk  ! 

Bigó. 

De  tréfa,  a  mi  tréfa !  terv  ha  kell : 

Szép  halni  a  hadáért,  s  én  hadi 

Életre  államink  tanácslanám. 

Víg  a  vitéznek  vándor  élete, 

S  a  harczi  szellemet,  mely  tűnni  kezd, 

Magyarhoz  illik  visszaszerezni, 

Különben  bírni  nem  méltó  hazáját. 

Guta. 
Elég,  elég ! 

Kaczor. 

Le  onnan,  Rigó  !  Az  a  te  setét  pathoszod  egészen  elfanyarít 
bennünket.  Mi  jut  eszedbe  ?  most  katonává  lenni !  holott  a  világ  azon 
töri  fejét,  hogyan  lehessen  el  katona  nélkül. 

Guta. 
Szegény  fiú,  egészen  kihevűlt  belé  ! 
Bigó  leszáll. 
Óha  !  ne  igen  csúfolódjatok.  Most  rajtatok  a  sor. 

Kaczor. 
Fel,  Guta,  fel  ! 

Bigó. 
Fel  veled,  apróság  ! 

Guta  fellép. 
Bigó. 
„Felszállott  a  páva  vármegye  házára." 

Guta. 
Szeretném,  ha  figyelmeznétek. 

Bigó. 
Szeretnők,  ha  olyat  mondanál,  mi  figyelemre  méltó. 

Gtda. 


Majd,  majd  !  csak  egy  kis  türödelinet.  — 
Szép  halni  a  hazáért?  élni  jobb, 
És  szinte  szép,  ha  úgy  intézzük  el. 
Azért  is  én  nem  a  hős  életet, 
Nem  a  halállal  frigyes  hadmezöt 
Ajánlom  választadó  pályául ; 
Különben  is  most  bék  van  mindenütt, 
És  a  magyarnak  ellensége  nincs, 
Magán  kivül.  Magával  küzdeni, 
Megvíni  benne,  a  mi  rossz  s  kivetni, 
Ez  a  magas  czél,  melyre  törni  kell. 
Azért  is  — 

Rigó. 
Hagyd  el,  hagyd  el ! 

Kaczor. 

Igazad  van,  Rigó,  ez  is  szörnyű  melancholicus  dolgokat  beszél.  Ki 
fogja  most  azon  törni  a  fejét,  hogy  még  a  hazának  is  szolgáljon  ?  örül- 
jön, ha  magának  élhet. 

Guta. 

No  ha  nem  akartok  hallgatni,  lássátok.  Én  ezt  a  tanácsot  kíván- 
tam adni,  legyünk  magyar  irókká,  s  csak  egy  időre  is  váltsuk  fel  azon 
buzgó  hazánkfiait,  kik  a  literatura  sovány  asztala  mellett  régóta  éheznek 
és  szomjúhoznak,  s  részesüljünk  a  magas  dicsőségben,  melyet  legújabban 
Ignácz  úr  magáévá  tett,  a  nélkül,  hogy  akár  eszét,  akár  itélő  tehetségét 
legkisebbé  is  megerőltette,  sőt  a  nélkül,  hogy  az  írói  pályára  csak  vala- 
mennyire is  elkészült  volna.  De  ha  nem  tetszik  — 

Kaczor. 

Bizvást  leszállhatsz  Guta  pajtás  ;  terved  még  szerencsétlenebb  mint 
amaz,  s  épen  tőled  könyv-  s  olvasásgyülölőtől  a  legváratlanabb.  Mit  gon- 
dolsz ?  Magyar  iróvá,  nyelv  katonájává  lenni  könnyű  dolog  ugyan  kez- 
detnek, de  igen  kétes  kimenetelű.  Ha  már  egész  velőapadásig  olvastál  és 
irtál,  s  jó  híred  illatja,  mint  a  kakukvirágé,  körűled  elterjedt,  mi  könnyen 
akadhat  valami  dühös  recensensed,  ki  ezen  jó  illatií  légkört  halálos  lehe- 
letével megrontja,  s  téged  minden  írói  dicsőségeddel  semmivé  tesz,  vagy, 
mint  a  „Jelenkor"   szereti  mondani,  tönkre  sllányít. 

Guta. 

Mi  a  manó  !  hát  te  azért  lovaltál  fel,  hogy  rajtunk  nyargalóztasd 
elménczségedet  V  Fel  veled  a  polczra !  ott  halljuk  mit  tudsz. 

Rigó. 

Fel,  Kaczor,  fel !  lássuk  hány  zsákkal  telik. 
Vörösmarty  összes  költ.  II.  köt.  15 

Kaczor. 
Megálljatok.  Ti  azon  a  tudós  emeleten  oly  magosán  álltatok,  hogy 
az  élet  alant  homályba  tűnt  szemeitek  előtt,  s  mi  csoda,  hogy  javaslattok 
felette  bölcs  ugyan,  de  épen  azért  haszonvehetlen.  Azért  nehogy  végzet- 
lenül  menjünk  tova,  engedjétek  meg,  hogy  mint  föld  fia  az  anyaföldön 
maradjak  s  bukásaim  után  ismét  erőre  jöhessek.  Legelőször  is  tehát  azt 
kérdem  tőletek  :  házasok  vagytok-e  ? 

Rigó. 
Mit  tartozik  ez  a  dologhoz  ? 

Guta. 
Haha  !  átkozott  Kaczorja,  bizony  eltalálta  a  bibét.  Én  nőtlen  vagyok, 
s  Rigó  már  megvallotta,  hogy  még  szabad  ember. 

Kaczor. 

így  tehát  én  minden  hosszú  tanakodás  helyett  azt  mondom  :  Háza- 
sodjunk ! 

Rigó. 
Ha  valót  akarok  szólni,  elmém  régen  vajúdik  ilyféle  gondolattal. 

Kaczor. 

Ha  vajúdik,  hozd  el  neki  az  akarás  bábáját  s  azonnal  meg  is  fog 
születni. 

Guta. 

A  mi  engem  illet,  épen  semmi  vonzódásom  sincs  a  házas  élethez  ; 
de  barátságból  s  kedvetekért,  Isten  neki !  én  is  magházasodom. 

Kaczor. 
Ez  iránt  tehát  semmi  ellenvetés  — 

Guta. 

Csak  az,  hogy  a  házasság,  gondolatom  szerint,  igen  mindennapi  s 
alrendü  dolog,  s  az  által  találkozásunkat  nevezetessé  aligha  tehetjük. 

Kaczor. 

Igen  !  ha  mi  is  úgy  házasodnánk,  mint  köz  lélek  szokott ;  de  a  mi 
házasodásunknak  bizonyos  rend  s  határnapok  szerint  kell  véghez  menni, 
s  ha  javaljátok,  irott  szerződés  mellett. 

Guta. 
Halljuk. 

Kaczor. 

Ma  alkalmasint  sok  nép  fog  jőni  a  város  erdejébe,  s  azért  is 
tegyük  meg  az  első  lépést,  az  az,  álljunk  el,  mindenik  külön,  bizonyos 
helyekre  lánynézni. 

Guta. 

Ezt  különben  is  tettük  volna;  ez  helyes. 

Kaczor. 

Felteszem,  hogy  fogadott  munka  lévén,  mindenik  fog  még  ma  sze- 
retöt választani.  Egy  hét  elég,  hogy  utána  járjon,  megismerkedjék,  kedvét 
keresse,  s  így  mához  egy  hétre  azt  fogjuk  egymásnak  jelenteni  tartozni, 
hogy  választottunk  kegyeiben  némi  előmenetelt  tettünk. 

Guta. 
Jó. 

Bigó. 

Az  idő  egy  kissé  rövid;  de  Isten  neki. 

Kaczor. 

A  választott  leányt  egy  hét  alatt  rá  kell  vennünk,  hogy  jegyet 
váltson,  s  így  mához  két  hétre  hármas  eljegyzés  lesz. 

Rigó. 
Ez  magában  igen  szép  dolog ;  de  kivihetetlennek  látszik. 

Kaczor. 

Oh  gyávaság !  hát  én  tanítsalak-e  meg,  hogy  kell  az  asszonyok 
szívét  ostrommal  bevenni  ?  De  halljatok  tovább.  Más  két  hetet  nász- 
készületekre  fordíthatunk,  s  mához  négy  hétre  úgy  kell  intéznünk  a  dol- 
got, hogy  a  hármas  menyekzőt  együtt  tánczolhassuk  el. 

Rigó. 
Igen  !  de  hátha  a  két  első  hétben  eljegyzett  szép   a  másik  két  hét 
alatt  el  talál  pártolni  ? 

Guta. 

Ez  nem  megvetendő  észrevétel. 

Kaczor. 
Kicsiny  hitűek !  akkor  hirtelenében  másikat  fogtok  választani. 

Guta. 

Kaczor !  te  felséges  fiú  vagy.  Dictum  factum  !  most  nincs  egyéb 
hátra,  mint  hogy  mindezeket  Írásba  foglald,  aztán  aláirjuk  ;  most  pedig 
egyenesen  leánylesre  menjünk.  De  egy  kérdésem  van  :  az  csak  nem  fog 
kívántatni,  hogy  leendő  hitvesünkbe  szerelmesek  is  legyünk  ? 

15* 

'Rigó. 

Mentsen  Isten ! 

Kaczor. 
Az   örök  gyalázat  volna! 

Guta. 

No  már  ezt  szeretem,  így  már  lesz  belölünk  valami ;  de  ezt  is 
irásba  kell  foglalni. 

Kaczor. 

Igen  !  felírom,  hogy  a  szerződök  kötelezik  magokat,  a  szerelmet,  hogy 
az  annál  tovább  tarthasson,  törvényes  idejére,  az  az  a  házasság  kezdetére 
halasztani.  Továbbá,  hogy  tanácskozni  ezen  szerencsedombra  gyűlünk  össze. 

Rigó. 

Az  jó. 

Kaczor. 
S  hogy  egymást  kölcsönösen  segíteni  fogjuk. 

Guta. 

Mindent,  mindent!  de  most  szót  se  többet.  Én  a  lánczhídhoz  állok, 
s  minden  szépség,  mely  rajta  át  és  visszamegy,  vámot  fog  adni  sze- 
meimnek. (El.) 

Kaczor. 

Én  a  fogadó  csarnokába  ülök  s  egy  pohár  ártatlan  tej  mellett  szer- 
ződésünket irásba  foglalom  s  leányokat  nézek.  (El.) 

Rigó. 
Én  pedig  oda  megyek,  a  hol  ti  nem  lesztek.  (El.) 

Vilma  és  Lidi  (elöjönek). 

Vilma. 

Lidi !  ez  iszonyú  megbántás.  Hallottad-e  valaha,  hogy  asszonyt  ily 
olcsón  áruljanak  ?  Ezek  a  férfiak,  ha  lovat,  de  ha  csak  egy  együgyű  birkát 
akarnak  is  vásárlani,  mi  nagy  készülettel  s  mi  hosszas  tanácskozással  fog- 
nak hozzá,  mennyire  kutatják  eredetét,  nemzetsége  faját,  s  uram  fia,  fele- 
séget hármával  is  négy  hét  alatt  akarnak  szerezni. 

Lidi. 

Jaj  !  lássa  kisasszony,  olyan  lesz  ám  a  feleség  is,  a  mint  utána 
járnak. 

Vilma. 
Hallgass. 

Lidi. 

Ah !    azt    csak    nem    fogja    kívánni,    hogy    nemem  dolgában  ellhall- 
? 

Vilma. 
Hát  úgy  szólj,  mint  nemedhez  illik. 

ILidi. 
Vilma. 
Igazad    van,    Lidi.    Ha    még    is    valami    különös,     válogatott    ifjak 
lettek  volna. 

Lidi. 
Az  egyiknek  olyan  fekete  szeme  volt,  mint  a  bogár. 

Vilma. 
Mondd  inkább,  mint  a  bor. 

Lidi. 

Hát  bizony  bor  !  mert  mi  is  vihette  volna  a  bornál  egyéb  ily  vak- 
merőségre. —  S  a  másiknak  oly  karcsú  termete  volt. 

Vilma. 
Karcsú,  de  vékony,  minden  arány  nélkül. 

Lidi. 

Gyertyaszál.  Nem  kár  volna  karácson  böjtén  dió  mellett  elégetni.  — 
S  mit  mond  a  kisasszony  a  harmadikhoz,  kinek  oly  szép,  vagy  akarom 
mondani,  nem  szép  szőke  fürtéi  voltak  ? 

Vilma. 
S  fürtöknek  mondod  te  azokat? 

Lidi. 
No  bizony  !  lehetne  is  lenszöszből  fürtöket  csinálni.  Szerettem  volna 
hajából  madzagot  sodorni  s  egy   pár    seregélyt    akasztani    reá.    —   (Félre.) 
Ah  Istenem  !  csak  az  enyém  volna,  megsimogatnám  azt    a    szőke  haját,  s 
azt  mondanám,  selymet  illettem  meg. 

Vilma. 

S  aztán  ha  a  világ  szépségei  volnának  is,  Lidi,  nekünk  haragud- 
nunk illik. 

Lidi. 

Ah  !  biz'  azt  kellene  ám  ;  de  tudja  kisasszony,  hogy  a  harag  a 
szépségnek  árt. 

Vilma. 
Mit  hallok  ?    Rossz,    hüségtelen    leány  !  hát  te  is  ellenein  esküdtél  ? 

Lidi. 

Mentsen  Isten  !  Hisz'  én  haragszom,  úgy  haragszom  hogy  —  (Félre.) 
Nem  szánnám  őket  sorra  csókolni  ;  mert  van-e  a  földön  szeretetre  mél- 
tóbb férfi,  mint  a  ki  házasodni  akar? 

Vilma. 

Lidi,  én  egészen  el  vagyok  keserítve,  gondolj^ki  valamit,  a  mi  fel- 
vidítson. 

Lidi. 
Válaszszon  a  kisaszszony  a  három  közül  egyet,  s  kettő  büntetve  lesz. 

Vilma. 
Balgatag  ! 

Lidi. 
Igen  !  mert  mind  a  hármat  csak  nem  választhatjuk. 

Vilma  (neheztelve). 
Lidi! 

Lidi. 

Tudja  mit,  kisasszony  ?  Azt  mondják,  a  boszú  édes,  s  mi  fehér  népe- 
kííl  szeretjük  az  édest  :  álljon  rajtok  boszút. 

Vilma. 

Igen,  Lidi,  én  boszút  fogok,  boszút  akarok  állani.  Vigyázni  fogok 
minden  leánykára,  ki  útjokba  esik  s  megmondom  nekik,  micsoda  pártütést 
esküdtek  gyenge  nemünk  ellen,  s  ezennel  indulok,  hogy  őket  szemmel 
tarthassam. 

Lidi. 

Ah  !  kedves  kisasszony,  félek,  hogy  gyenge  nemünkből  igen  sokan 
a  pártütők  részére  állanak.  S  ha  én  a  gazdag,  a  szép  Ligeti  Vilma  kis 
asszony  volnék,  mást  gondoltam  volna. 

Vilma. 

Te  ma  felette  bölcs  s  oly  hízelkedő  vagy,  mintha  férfi  volnál.  Nos 
mit  gondoltál  volna  ? 

Lidi. 

Nem  épen  rosszat ;  de  azt  könnyebb  gondolni,  mint  mondani.  Ha 
én  a  kisasszony  volnék,  azon  ügyekezném,  hogy  mind  a  hárman  belém 
szeressenek. 

Vilma. 

Lidi !  Lidi  !  szerencse  hogy  csak  ketten  vagyunk.  Ha  tükreimmel 
még  eddig  szép  frigyben  állok  is,  de  ennyi  hiúságot  egy  hajszállal  sem 
tartok  kisebb  bűnnek,  mint  épen  azon  vakmerő  elbizottságot,  mely  imént 
megbántott. 

Lidi. 

S  ez  lesz  épen  az  igazi  mérték,  melylyel  visszamérni  kell.  Hallja 
csak  kisasszony,  ma  borús  idő  van^  úgy  látszik,  kevés  nép  lesz.  A  kis- 
asszony mindenik  hős  leshelyénél  elmegy,  s  ha  szemük  s  izlésök  van  s 
csekély  személyem  sejditései  meg  nem  csalnak,  s  kisasszony  lesz  szivök 
királynéja. 

Vilma. 

Félek,  igen  magasra  rovod  bájaimat. 

Lidi. 

Hagyja  rám  a  kisasszony.  Én  mindenütt  nyomában  fogok  járni,  s 
ha  szükség  lesz  reá,  el  is  maradozok,  hogy  a  kérdésekre,  melyeket  bi- 
zonyosan tenni  fognak,  annak  rendé  s  módja  szerint,  kényesen  és  rátar- 
tósan,  sőt  vonakodva  -«—  de  tudni  való,  hogy  szíves-örömest  —  feleletet 
adjak.  Én  leszek  a  czímer,  vagy  a  felírás  az  aranymives  boltja  felett  s 
a  kisasszony  — 

Vilma  (nevetve). 

Természetesen  maga  az  aranymiv.  Már  ez  igen  is  sok  szívesség 
tőled,  Lidi,  s  rút  hálátlanság  volna  ily  szép  tanácsodat  nem  követnem. 
De  ha  végre  is  nem  úgy  üt  ki,  mint  reményiettük  ? 

Lidi. 

Ej!  ki  látta,  ütközet  előtt  a  diadal  felől  kétségbe  esni?  Menjünk, 
mert  eljár  az  idő.  —  Ah  ! 

Vilma. 

Mi  az,  Lidi,  tán  kigyóra  hágtál  ? 

Lidi. 
Nem,  itt  egy  nyitott  könyv  hever  a  fűben. 

Vilma. 

Valóban,  s  amott  hűs  árnyékban  fekszik  a  szegény  bűnös,  ki  olva- 
sása mellett  elaludott.  Ezt  a  szerző  ugyan  szépen  megköszönné. 

Lidi. 

No  már  ez  szép  tűz  fiatal  emberben.  Itt  egész  világ  láttára  fényes 
nappal  alunni !  hagyjuk  itt  ez  álomfészket,  hisz  úgy  megalszik,  mint  a 
juhfazbunda. 

Vilma. 

Mint  a  tej,  Lidi.  Nézd  csak,  mily  jól  illenek  setét  fürtéi  fehér 
arczához. 

Lidi  (félre). 

Bizony  még  bele  szeret.  —  Kisasszony,  ha  nem  sietünk,  egész 
plánuinunk  oda  lesz. 

Vilma. 

Szeretném  tudni,  mit  olvasott.  Hozd  ide  a  könyvet,  Lidi. 

Lidi. 
Igen  ám  ;  de  ha  fölébred. 

Vilma   (fölveszi  a  könyvet  s  olvasV 
Szent  Isten!  újabb  árulás. 

Lidi  (félre). 

No  már  látom,  itt  veszünk.  Pedig  nekem  az  a  szőke  jobban  tet- 
szett volna. 

Vilma. 

Halld  csak,  Lidi,  mi  szívbántó  könyv  ez,  s  minden  sora  kétszer 
aláhúzva.   (Olvas.) 

„Azért,  ki  józan  s  boldog  lenni  vágy, 
Az  álmadozzék  inkább  mint  szeressen." 
Leány  maradjak,  ha  ennél  valaki    halálosabb  árulást  követett    el.     Szinte 
szeretném,  ha  felébredne.  Add  ide  a  virágokat,  Lidi. 

Lidi. 
Kisasszony  !  egészen  elfeledi  tervünket. 

Vilma. 
Ne  beszélj. 

Lidi  (félre). 

Különös.  Előbb  az  nem  tetszett  a  kisasszonynak,  hogy  amazok 
házasodni  akarnak  !  most  meg  az  nem  tetszik,  hogy  ez  még  csak  szeretni 
sem  akar.  (Szünet  után.)    Kisasszonykám  !  megyünk? 

Vilma. 

Itt  fognak  elszórva  heverni  virágaink.  Mit  nem  képzel  majd,  ha 
szemébe  tűnnek  ?  De  ezt  a  könyvet  szeretném  megégetni.  Nem  úgy !  egy 
ötletem  van.  Add  ide  Himfy  szerelmeit,  Lidi.  (Átveszi  a  könyvet.)  Külse- 
jűkre hasonlítanak  egymáshoz.  Ezt  találja  itt  a  magáé  helyett.  Oh  ez 
felséges  dolog  lesz,  ha  komoly,  szívfagyasztó  oktatások  helyett  egyezerre 
szerelmi  ábrándozások  tengerét  találja. 


—     233     — 

Lidi  (félre). 

Már  látom,  csinyt  kell  tennem,  különben  itt  veszünk.  (Elsikoltja 
magát.)  Ah!  átkozom  tüskéje!  jaj  lábam.  (Hangái  fölébred,  Vilma  s  Lidi  ijedve 
távoznak.) 

Hangái. 

Mely  lágy  sikoltás  ébreszt  álmaimból  ? 
Ugy  tetszik  egy  pityergő  asszonyé, 
Kinek  parányi  lábát  tüske  szúrja? 
Mért  hág  belé.  —  De  Isten  !  mily  zavar ! 

(Fölveszi  a  könyvet.) 
A  drága  könyv,  e  villám-elszedője 
Minden  szerelmes  égi  háborúnak, 
Ez  a  szerelmi  koppantó,  imez 
Bölcs  mesteremtől,  rám  maradt  örök, 
A  földre  sújtva  mint  hitvány  papucs, 
A  gaz  között  hevert.  (Körültekint.)  Jól  látok-e? 
Fektém  körül  virágok  hulltak  el, 
Tán  gyenge  kézből,  érző  szív  megöl, 
Hogy  ébredésem  nyájasabb  legyen? 
Mit !  gyenge  kéz  ?  igen  :  de  párka-kéz, 
Mely  elszakasztja  éltünk  fonalát ; 
Érző  kebel,  hol  fúriák  dühödnek  ; 
Szelid  virág,  melyben  kigyó  sziszeg. 
Óh  !  könyvem  azt  rég  megmondá  nekem  ! 
Isten  kezéből  tisztán  jött  ki  Éva, 
S  már  csalfa  volt.  A  tenger  árjai 
Azóta  oly  keserűk  sok  köny  miatt, 
És  a  világnak  minden  czukrai 
Nem  édesítik  vissza  a  fanyar  kínt, 
Melyet  nemünkbe  asszonybűn  kevert. 
El,  el !  tovább  itt  nem  mulathatok. 
Inkább  alunni,  mint  szeretve  élni, 
Ez  a  tudás,  a  bölcsek  titka  ez ! 

(Vilma  s  Lidi  sietve  átmennek  a  szin  egyik  felén,  s  az  induló  Hangáival 
találkoznak.  Hangái  visszadöbben,  Vilma  s  Lidi  el.) 

Hangái    (egyedül). 

Szent  bölcsesség !  ha  illyen  asszony  is  van  ! 
De  mit  beszélek  ?  nem  nézett-e  rám, 
Mint  a  ki  gúnynyal  hí  fel  bajvivásra, 
Hogy  megbüntessen  asszonygyűlölőt  ? 
Nevetség  !  engem  megbüntetni  s  ő  ! 
És  még  is,  a  szem  nem  volt  bájtalan. 
Nem,  mint  akárhol  látni  milliót. 
Egy  kis  világ  volt  abban,   egy  kis  ég, 

Hol  a  dicsőség  tartja  ünnepét. 
De  mért  lebegtél  oly  negédesen  ? 
És  még  is  termetében  nincs  hiba. 
Úgy  nyúlik  az  fel,  mint  szelíd  im^ 
Mely  ég  felé  megy  tisztán  s  egyenest. 
De  mire  juték  !  most  könyvem,  el  ne  hagyj  ! 
Add  vissza  ismét  csendes  véremet, 
S  elmémnek  békés  andalgásait. 
Csak  most  ne  hagyj  !  s  aranyba  mártalak. 
(Felnyitja  a  könyvet  s  tovább  olvas.) 

Téged  látlak  az   egeknek 

Magas  tiszta  kékjében, 
Téged  látlak  a  vizeknek 

Folydogáló  tükrében. 
Téged !  de  kit  ?  mi  képtelen  beszéd  ez  ? 
Úgy  tetszik,  e  részt  még  nem  olvasám  ; 
Pedig  különben  mindenik  szavát, 
Minden  betűjét  ismerem.  (Tovább  olvas.) 
A  szerelem  indulatját 

Minden  érzi  s  táplálja, 
Tevegeti  áldozatját 

S  gyönyörködve  szolgálja. 
Szent  érzéketlenség  !  mily  árulás  ! 
Vagy  mely  varázs  váltotta  könyvemet? 
Visszások  minden  oktatásai, 
S  nem  várt  tanácsa  kétkedésbe  sújt. 
*  Össze-vissza  forgatja  a  könyvet  s  ismét  olvas.) 

Megláttam  öt  s  kebelemben 
Egy  tüzforrás  fak adott, 
S  csak  hirtelen  tetememben 

Egészen  eláradott. 
Nem  jártam  így  életemben  — 
Az  már  való  !  így  nem  jártam  soha  ! 
(Tovább  olvas.) 

Minden  ér  megdagadott : 
És  testemben  és  lelkemben 
Zenebona  támadott. 
Elvesztem,  úgy  van  !  könyvem  pártot  üt, 
És  a  helyett,  hogy  csillapítana, 
Szerelmet  gyújt  s  lángjával  elborít. 
Utána !  a  szép  tolvajon  boszút 
Kell  állnom :   adja  vissza  könyvemet, 
Vagy  adjon  vissza  engemet  magamnak,  (bl) 

(Városligeti  tér.) 
Hangái    (gondolkodva). 

Nem,  már  tovább  utána  nem  megyek. 

Kétszer  találkozám  s  oh  gyávaság  ! 

Nem  volt  csak  annyi  szivem  is,  vele 

Szót  váltanom,  vagy  hogy  köszöntsem  őt. 

Pedig  mi  kéj,  beszélve  látni  öt! 

Mosolyra  nyíló  rózsák  ajkai, 

S  beszéde  zengő  illat  árjai, 

A  szívnek  tenger  és  örvény  az  észnek, 

Melyből  szabadulni  többé  nem  lehet. 

Hallottam  őt,  azt  mondta  :  fájdalom  ! 

S  a  szó  fulánkját  méz  váltotta  fel. 

S  mi  édes  e  szó   „fájdalom"  nekem, 

Mert  ő  sóhajtá,  ő  lehelte  ki. 

De  nem,  nem  !  én  még  győzve  nem  vagyok, 

Még  rajtam  áll  többé  nem  látnom  őt, 

S  a  sorshatározó  kérdés  csak  ez  : 

Öt    látni  vagy  nem  látni,  s  ez  legyen 

Elmélkedésem  tárgya  e  helyen. 

•  Lidi   Q&). 

Már  látom,  jobban  megy  dolgunk,  mint  hittem  volna.  Urfiaink  oly 
mozgásba  jöttek,  mint  nagy  szélkor  az  érett  gabona  :  egyiknek  sem  áll 
helyén  feje.  Még  evvel  a  gondolkodó  úrral  kellene  valamit  szólanom,  de 
nem  férhetek  hozzá,  mert  az  a  három  úr  is  szüntelen  sarkamon  van,  pedig 
nem  akarnám,  hogy  körülöttem  találkozzanak.  Ah  !  ismét  jő  valaki ! 

Rigó   (jö). 
Szép  hugocskám,  megálljon  egy  kicsint. 

Lidi. 
Bocsásson,  én  nem  vagyok  magának  húga. 

Rigó. 
Igen,  de  bánnám  is,  ha  az  volna. 

Lidi. 
Mennem  kell. 

Rigó. 

A  többek  közt ;  ki  az  a  szép  kisasszony  ? 

Lidi. 

A  többek  közt  azt  nem  szabad  tudni.  S  asszonyom  a  többek  közt 
is  igen  gyönyörű  kisasszony.  (Elszalad.) 

Rigó. 

Lássa  meg  az  ember,  még  elméskedik,  és  nem  felel.  (Hangáihoz.) 
Bocsánatot  uram  ;  ki  az  a  szép  kisasszony,  kit  előbb  kisérni  méltóztatott  ? 

Hangái. 
Én? 

Rigó. 
Igen,  imént. 

Hangái. 
Imént  ? 

Rigó. 
Szerencsétlen  ember  ! 

(Elsiet.  Lidi  más  felöl  visszajö.) 

Lidi. 

No  most  talán  beszélhetek  vele.  —  Ihol  la  !  megint  egy  a  jó  ma- 
darak közül. 

Guta   (Lidi  után  siet). 

Megállj,  te  kis  fecske  !  beszédem  van  veled. 

Lidi. 
Repülnöm  kell.  (El.) 

Guta. 

Átkozott  hamis  jószág  ez  a  leányféle ;  utói  nem  érhetni,  ha  csak 
lépre  nem  száll.  De  talán  ez  a  savanyú  úr  mondhatna  valamit.  (Hangáihoz.) 
Uram  ! 

Hangái. 

Nos? 

Guta    (félre). 
Mondom  evvel  gyalog  nem  lehet  beszélni.    Már  csak  utána  megyek 
annak  a  bőregérnek.   (Hangáihoz.)  Jó  egészséget,  uram  !  (El.) 

Hangái. 

A  mennyi  kell,  hogy  megfúlhass  belé. 
Már  látom,  itt  sem  nyughatom  miattok. 

Kaczor  (jö). 

Nem  akarnám  egyenesen  megrohanni,  s  megvallom,  noha  fogadott 
munkára  indulok,  még  sem  örömest  tennék  valami  bal  lépést.  Csak  az  a 
lepke  lábú  szobaleány  állana  szót,  hogy  megtudnám  kicsoda,  hol  lakik, 
A  !  ihol  jön. 

Lidi  (jö). 
Ismét  hiába  jövök.  Micsoda  mohóság  ! 


Angyalom  ! 
Nem  hallok,   (ei,) 


Kaczor  (utána). 

Lidi. 

Kaczor. 


Hát  legalább  várjon  meg.  —  Oda  van,  mint  a  jó  gondolat,  melyet 
le  nem  írnak.  De  hát  ez  micsoda  bankócsináló  itt?  Ügy  áll,  mintha  az 
utolsó  betűnél  rajta  kapták  volna.  Az  ifjú  különben  csinos  ;  de  képtelenül 
komor.  S  úgy  látszik  mintha  messziről  szépem  után  láttam  volna  kullogni. 
Ha  valami  jó  szerrel  kivehetnem  belőle  a  titkot. 

Hangái  (magában). 
Mi  kémlelődő  s  untató  had  ez  ! 

Kaczor. 

Városi  úr,  valami  finomul  kellene  megszólítani.  Kegyed-e  vagy  Ön  ? 
mert  mivelt  magyarnak  igy  illik  szólnia ;  vagy  épen  önkegyed  ?  de  ez  már 
felette  sok  volna.  Igaz,  hogy  most  kegyére  igen  nagy  szükségem  van  ;  de 
az  ön  függetlenebb,  szabad  emberhez  illő  s  férfiasabb. 

Hangái  (félre). 
Már  látom  itt  kell  hagynom  a  kamaszt. 

Kaczor    (Hangáihoz). 

Ön  nem  lenne  szives  megmondani,  ki  az  a  gyönyörű  kisasszony,  ki 
(óráját  kihúzza)  mintegy  8 — 10  minutom  előtt  erre  általment.  Tndja  ön,  az 
a  setétkék  szemű,  az  a  szép  ? 

Hangái  (félre). 

Oh  !  szép  vagy  angyal  !  szép  a  rútnak  is, 
S  rád  jónak  rosznak  kívánsága  gyúl. 

Kaczor  (félre). 

En  kérdezem,  és  a  fának  felel.  Csak  már  cl  ne  vesztettem  volna 
szemem  elől ;  de  az  a  lator  komorna  egészen  kizavart  útamból.  (Hangáihoz.) 
Un  jobban  láthatta;  úgy  tetszik,  erre  ment? 

Hangái, 
Nem,  amarra. 

Kaczor. 
Mennyköbe  is!  a  víznek,  a  tó  közepébe?   (Félre.)  Már  csak  magam- 
nak kell  végére  járnom.  (Hangáihoz.)    Uram,    kalapja    ferdén    áll;    igazítsa 
meg!  (El.) 

Hangái. 

S  ilyen  majomhad  üzi,  hajtja  öt! 

Füszált  s  virágot,  mellyet  lába  ért, 

S  mely  büszke  lön,  hogy  öt  emelheté, 

Ezen  gorombák  ólom  lábai 

Tipornak  el ;  mely  léget  ajka  szí, 

S  melytől  pihegnek  keble  halmai, 

Ugyan  avval  él  e  csélcsap  fajzat  is, 

Azt  szíja  vulkán  melle  hámorába, 

Hogy  rossz  dohányfüst-  s  még  rosszabb  szavakkal 

Megvesztegetve  adja  vissza  majd. 

S  tán  végre  őt  még  birni  is  reménylik  ? 

Oh !  kár  a  rózsa  vad  tövisbokornak, 

Hitvány  csehkőnek  drága  foglalat, 

Gyöngy  vak  csibének,  vércsének  galamb, 

Hitlennek  egyház,  bűnösöknek  üdv, 

Szarvas  bohóknak  angyal  arczu  lány ! 

Kell  látnom  őt,  ez  a  véghatárzatom.  (ei.) 

Vilma  utóbb    Lidi. 

Vilma. 

Itt  végre  bátorságban  vagyok.  Lidi,    Lidi !    hála    Isten,    hogy    jősz. 
Hát  hogy  vagy,  hol  jártál,  mit  végeztél  ? 

Lidi    (pihegve  jö). 
Ah  !  kisasszony,  alig  piheghetek  ! 

Vilma. 
Mi  bajod  ? 

Lidi. 

Bajom  ?  oh  az  elég  volt.    Azt  gondolja    kisasszony,    oly    könnyű    a 
férfiakat  rászedni?  Dejszen!  azoknak  is  van  ám  eszök. 

Vilma. 

Ki  milyen,  Lidi.  Némelyikét  tűhegyen   be    lehetne    adni    egy    fiatal 
szúnyognak  s  könnyen  elszállana  vele. 

Lidi. 

Igaz.  Ezeknél  az  nem  nagy  bőségben  van,  de    mesterség    volt    úgy 
szólnom  velők,  hogy  egymást  észre    ne    vegyék.    Látott    volna    csak    kis- 

asszony,  olyan  voltam,  mint  a  horogra  tűzött  légy,  melyet  minden  felöl 
halnak  rángatnak.  Egyik  egy  bokornál  fogott  el,  másik  csaknem  vizbe 
gázolt  utánam,  mikor  a  szigetben  jártam,  a  harmadik  meg  is  akart  csó- 
kolni ;  lélek,  angyal,  fecske,  kincs,  gyöngy,  arany,  gyémánt,  minden  vol- 
tam egy  negyed  óra  alatt,  s  legalább  is  hat  jókora  fülemnek  kellett  volna 
lenni,*  hogy  mind  meghalljam,  a  mit  mondanak,  s  tizenkét  szapora  nyel- 
vemnek, hogy  arra  választ  is  adhassak. 

Vilma. 
S  mi  volt  sikere  nagy  vesződésidnek  ? 

Lidi. 

A  legjobb  a  mi  csak  gondolható.  Nem  akarnék  hízelkedni ,  de 
mindnyájan  el  vannak  ragadtatva. 

Vilma. 
Bohóságoktól. 

Lidi. 

Fülig  szerelmesek  a  kisasszonyba. 

Vilma. 

Az  nem  jó  volna,  Lidi.  A  fül  nem  ritkán  ostobaságot  jelent,  s 
nekem  nem  nagy  dicséret,  ha  csak  fülökig,  az  az  ostobaságokig  szeret- 
nének belém.  Miért  nem  inkább  fejtetőig  ? 

Lidi. 

Sőt  azon  is  túl.  A  szerelem  lángja  összecsapott  fejeik  fölött  s  ők 
egészen  el  vannak  merülve. 

Vilma. 

Az  már  veszedelem  !  De  még  is  mit  kérdeztek  mindent  tőled  ? 

Lidi. 
Hát,  hogy  hol  lakik  a  kisasszony,  kicsoda,  hogy  híják,  mi  neve  ? 

Vilma. 
Hisz  a  két  végső  egyet  jelent. 

IÁdi. 

Igen  bizony !  én  is  azt  hittem  ;  de  ők  máskép  tudják  ám  azt. 
Hogy  híják  ?  annyit  tesz  nálok  :  polgár-e,  nemes-e,  gróf-e,  vagy  báró  ? 
Mi  neve  ?  no  tudja  kisasszony,  az  annyit  tesz  tulajdonképen  mi  neve, 
azaz  hogy  Ligeti  Vilma. 

Vilma. 

Ez  finom  különböztetés.  Lidi ;  de  nem  gondolnám,  hogy  nagy  okos- 
ságodban mind  ezeket  megfejtetted  nekik? 

Lidi. 
Mentsen  Isten  !  Azt  is  kérdezték :  él-e  még  atyja  a  kisasszonynak  ? 

Vilma. 
S  vaunak-e  férfi  testvéreim,  osztozom-e  velők  ?  nemde  ? 

Lidi, 
Oh  igen!  ilyet  is  kérdeztek. 

Vilma. 

S  még  is  oly  mód  nélkül  szerelmesek  belém  !  igazán  mód  nélkül ! 
De  minek  e  fanyar  tépelődés?  Megmaradok  első  gondolatomnál.  Sokat 
adnék  érette  boldogságomból,  ha  csak  valamennyire  is  tudnám  éreztetni 
velők,  mit  tesz  a  gyengébb  nemmel  megvetöleg  bánni.  —  Lakásomat 
megmondtad  nekik  ? 

IÁdi. 
Meg. 

Vilma. 

Azt  talán  nem  kellett  volna. 

Lidi. 

Jaj  !  hiszen  nem  is  úgy  mondtam  ám  meg,  a  mint  van,  hanem 
úgy  amint  nincs. 

Vilma. 
Az  az,  fillentettél. 

Lidi. 

Félig  meddig.  Tudja  kisasszony,  mi  a  bal  szegleten  lakunk,  s  én  a 
jobb  szegletet  mondtam  nekik. 

Vilma. 

Az  öreg  Katicza  kisasszonyét?  Ha  nem  volna  bün  másnak  baján 
örülni,  szinte  szeretném  furcsa  ötletedet.  Bohó  Lidi,  hogy  jöttél  erre  a 
lator  gondolatra  ? 

Lidi. 

Csak  úgy,  hogy  valamit  kellett  mondanom,  s  mivel  Katicza  kisasz- 
szony  úgy  is  mindig  könyvekből  beszél  szerelemről,  halálról  és  házas- 
ságról ;  szereti  a  furcsa  históriákat,  s  ezen  kivül  egésznap  egyebet  nem 
tesz,  hanem  sóhajt,  embereket  szól,  a  férfiakat  dicséri,  az  asszonyok 
öltözeteit  rágalmazza  :  gondoltam,  jó  lesz  neki  egy  kis  mulatságot  szerezni. 

Vilma. 

Isten  neki !  már  most  meg  kell  rendeléseiden  nyugodnom.  De  min- 
den esetre  szemmel  tartsuk  őket :  a  többiről  majd  otthon  tanácskozunk. 
Nincs  egyéb  újságod  ? 

Lidi   (hamisan). 

Nincs. 

Vilma. 
Épen  semmi  ? 

Lidi   (eszmélést  tettetve). 

Volna;  de  elfeledtem. 

Vilma    (félre). 

Szeretném  tudni  mit  csinál  könyvemmel  az  a  barna  ifjú. 

Lidi  (félre). 
Csak  azt  várom,  hogy  arról  az  alvó  ifjúról  kérdezősködjék. 

Vilma   (fölre). 
Ha  Lidit  megszólítom  iránta,    azt  fogja  hinni,  hogy  belé  szerettem. 

Lidi  (félre). 
Á  világért  nem  mondok  egy  szót  is,  míg  elő  nem  hozza. 


Lidi! 

Kisasszony ! 
Menjünk,  Lidi. 


Vilma. 
Lidi. 
Vilma  (kedvetlenül). 


Lidi  (félre). 

Ez  már  mégis    sok !    Hallgatnék  :    de     kifúrja    az     oldalamat !     Már 
csak  megszánom. 

Vilma. 


Igaz,  te  Lidi. 
Igen  ő  — 
Az  a  — 
Barna  ifjú. 
Láttad  őt? 


Lidi. 
Vilma. 
Lidi. 
Vilma. 
Lidi. 


Igen,  de  melyiket  gondolja  a  kisasszony? 
Vörösmarty  összes  költ.  II.  köt. 

Vilma. 


Oktalan !  —  (Félre.)  Azt  súgja  valami,  hogy  még  látni  fogom.  — 
Jer  utánam !    (El.) 

Ládi. 

Oktalan  ?  dejszen !  tudom  én,  mit  teszek.  Kisasszonyom  —  még 
ugyan  nem  merem  bizonyosan  állítani  —  de  aligha  mélyen  nem  pillan- 
tott a  barna  ifjú  szemeibe.  Én  pedig  úgy  viseltem  magamat  mint  illik. 
Neki  nem  a  jobb  sarkot  mondtam  ám ;  megmondtam  a  hogy  van  ;  mert 
oly  szomorún,  de  oly  igen  szomorún  állt  magában  a  fal  alatt,  mintha 
csak  a  szélvész  törte  volna  le  onnan  gyümölcsös  ág  képében.  De  most 
Vilma  kisasszony  után  sietek,  s  hogy  megengeszteljem,  egész  úton  a  barna 
ifjúról  beszélgetek  neki.   (ei.) 

(Halom.) 
Rigó   (gondolkodva  jö). 

A  választás  megvolna  :  csak  az  a  baj,  hogy  kettőn  áll  a  vásár,  s 
nekem,  köztünk  maradjon,  nem  igen  nagy  reménységem  van.  A  leány 
szép,  igen  szép  és  csalogató,  de  valami  van  magaviseletében,  a  mi  a  legszelí- 
debb reménységet  is  visszadöbbenti  s  mintha  homlokára  óriás  betűkkel 
az  volna  írva :  Nem !  Átkozott  dolog  !  diák  korom  óta  irtózom  a  leczké- 
tól  s  kiszabott  munkától,  s  íme  mire  jutnék  !  Ezen  fölül,  amint  hamar- 
jában megeshetett,  egy  kicsit  beté  is  szerettem,  s  már  most  olyan  vagyok, 
mint  varjú  a  száraz  ágon :  énekem  is  magam  is  szomorú.  S  ha  észre 
veszik  rajtam,  ments  Isten !  a  világból  is  kicsúfolnak.  Mi  mennyköt 
tegyek  már  most !  ím  jónek.  Nem  fog  ártani,  ha  egy  kissé  megvigyá- 
zom őket.  Lagalább  lesz  mihez  tartanom  magamat.  (Elrejtezik.) 

Guta   (jö  s  körülnéz). 

Senki  sincs  !  szinte  szeretem  ;  mert  egy  kicsit  rendbe  kell  szednem 
magamat.  En  azt  hittem,  hogy  a  házasságnak  elébb-utóbb  meg  kellvén 
lenni,  mint  a  halálnak,  majd  társaság  kedveért  a  legnagyobb  kéjelemmel, 
minden  szívháborító  szenvedély  nélkül  általesem  az  egész  tréfán,  s  ím  a 
dolog  egészen  máskép  üt  ki.  Ha  most  tizedszer  nem  volnék  halálosan 
szerelmes,  azt  kellene  hinnem,  hogy  elveszek  belé.  De  jó  reménynyel  Guta  ! 
Róma  sem  épült  fel  egy  nap,  s  még  minden  jól  mehet.  Lakását  már  tudjuk, 
a  többi  következik.  Azonban  értődik,  hogy  társaim  előtt  jó  arczot  kell 
mutatnom,  valami  olyfélét,  mint  ki  játékban  ezerét  veszt,  de  kilencz  ezer 
még  zsebében  maradt :  tehát  a  tépelődésnek,  gondnak,  szerelemnek  stb. 
mindössze  úgy  kell  állani  a  jó  kedvhez,  mint  egy  áll  a  kilenczhez.  Hsh  ! 
Kaczor !  jó  hogy  előbb  jöttem,  kikémlelem,  mennyire  tartja  meg  egykedvű- 
séget. Nevetném,  ha  úgy  járt  volna  mint  én.  (El.) 

Rigó   (kitekintve). 
Ez  is  meg  van  lőve. 

Kaczor  (jö). 

Felséges,  isteni !  s  merre  asszony  él. 
Nincs  a  nagy  földön  hozzá  fogható. 
Szent  gondolat,  hogy  házasodni  kell ! 
S  oh  !  boldog  én,  hogy  feltaláltam  őt. 
Kivel  dicsőség  volna  lenni  a 
Homok  pusztán  s  a  fagynak  bérczein. 

Guta   (kitekintve). 

Uram  Isten  !  még  bizony  poétává  is  lesz.  Pedig  ez  előtt  csak  annyit 
értett  a  költéshez,  mint  az,  ki  venni  akar  és  sem  pénze  nincs,  sem  hitele 
hozzá.  Diák  korában  tollkésével  a  padszélen  metélt  be  magának  mértéket, 
hogy  ahhoz  szabja  verseit,  hosszabbat  vagy  rövidebbet  a  mint  kívántatott, 
s  gondolatjai  olyanok  voltak  mint  medvebocs,  melyet  anyja  még  ki  nem 
nyalogatott ;  de  ideje  hogy  csúffá  tegyem  elpuhulásáért.  Nem  !  még  szólni 
akar.    Oh   Múzsák!    (Visszavonul.) 

Rigó  (félre). 

Még  ő  csúfolódik  ! 

Kaczor. 

Mi  szép  az  angyal !  s  mily  kéj,  mily  öröm, 

Olvasni  szép  szeméből  biztatást, 

Mely  azt  jelenti,  hogy  Kaczor  Dezsőnek 

Hét  vármegyében  legszebb  hölgye  lesz. 

Bizonynyal  ő  szeret,  s  engem  szeret, 

Csak  engem,  a  legboldogabb  Dezsőt ! 

S  ki  lépteit  felém  igazgatá, 

Jó  gondolat,  vagy  Isten  lehetett. 

Guta  (előlép). 

Talán  háborgatom  édes  andalgásaiban  a  boldog,  a  legboldogabb 
Dezsőt ! 

Kaczor. 
A!  Guta. 

Guta. 
Igen !    a    férfias,  a  meg    nem    tántorodott    Guta,  a  ki  eszének  most 
is  sértetlen  birtokában  van,  s  a  ki  felette  szégyenli  — 

Rigó  (kilép). 

Hogy  maga  is  épen  oly  árulást  követett  el,  milyet  most  elég  vak- 
merőn társának  szemére  akart  vetni. 

Guta. 
Mi  a  villám  ! 

Kaczor. 
No  ez  bennünket  szépen  rajta  kapott. 

Rigó. 

Oh !  ti  igen  becses  fiúk  vagytok  !  állhatatosak  mint  a  nádszál, 
kemény  szivüek  mint  a  esirkeölő  asszony. 

Kaczor. 

Elég,  Rigó,  elég !  már  megesett.  S  ez  nem  is  tartozik  a  főfölté- 
telek  közé. 

Guta. 

De  ha  oda  tartozott  is,  magában  csekély  hiba  s  azért  kár  volna  a 
dolgot  abban  hagynunk. 

Rigó. 

Érdemes  is  veletek  valamihez  fogni !  Tudjátok  meg,  én  most 
egyenesen    a    Jelenkorhoz    megyek,  s  vasárnap    aztán    elolvashatjátok    az 

UJságOt.    (Indul.) 

Guta  és  Kaczor  egymásra  néznek. 

Guta. 
Már  most  mit  csináljunk  ? 

Kaczor. 

Ez  az  ember  egészen  bőszült.  De  mintha, valami  maradványt  látnék 
itt  a  fíí  közt.  —  Naplója!  (Fölveszi.)  *26.  April.  A  város  erdejében 
délután  4  óra  9  minutumkor  erősen  megszerettem  egy  fekete,  vagy  setét- 
kék szemű  leányt." 

Guta. 

Haha  !  No  ez  már  szép  érzéketlenség ! 

Kaczor   (ittána  megy). 
Hejh  Rigó  ! 

Rigó    (visszajö). 
No  mi  kell? 

Kaczor. 

Már  mivel  épen  útban  vagy  a  Jelenkorhoz,  igen  szép  volna  tőled, 
ha  egy  fáradsággal  ezt  is  belé  iktatnád  :  vasárnap  aztán  majd  elolvasnók 
a  mi  benne  lesz. 

Rigó   (megijedve  tapogatja  zsebeit). 

Menydörgő  !  hisz  az  én  naplóm  ! 

Guta. 
Mit  mondasz  V  Ebből  egy  igen  érdekes  elbeszélés  fog  kerekedni. 

Kaczor. 
Kétség  kivül  és  gyönyörködtető. 

Guta. 
És  furcsa. 

Kaczor. 
Nem  kevésbé  mulatságos,  mint  nevetséges. 

Guta. 
S  épen  oly  különös  mint  meglepöleg  új. 

Kaczor. 
Igen  !  és  váratlan. 

lligó    (zavarban,  félre). 
Átkozom !  erre  épen  nem  voltam  elkészülve.  Már  nem  szabadulhatok. 
Velők  kell  czimborálnom,    vagy  akarok,  vagy  nem.    (Kaczor,  Guta  nevetnek.) 

Guta. 
Szó  a  mi  szó,  Rigó  pajtás,  mi  sem  vagyunk  derekabb  emberek, 
mint  te  ;  de  ne  vedd  rossz  néven,  ha  a  fegyverrel,  melylyel  megtámadtál, 
egy  kicsint  visszasujtogatunk.  De  a  dologra  most.  Annyi  bizonyos,  hogy 
mindenikünk  választott  magának,  s  így  az  első  lépés  téve  van.  Hogy 
reménységen  kivül  már  egy  kissé  szerelmesek  is  vagyunk,  az  fogadásunk 
ellen  látszik  ugyan  lenni,  de  mivel  a  dolog  természetével  még  sem  egészen 
ellenkezik,  megbocsátható,  sőt,  szabad  volna  mondanom,  örvendetes. 

Kaczor. 
Ebben  igazad  van,  Guta.  Szerződésünk  ezen  czikkelyét  hirtelenkedés 
alkotta ;  mert  nemde  a  ki  csak  dohányzik  is,  szeretni  kell  neki  a  dohányt, 
hogy  jó  izüt  dohányozhassék  ?  A  ki  tormás  húst  akar  enni,  szeretnie  kell 
azt,  hogy  jó  izün  ehesse  !  még  a  sírásónak  is  néminemüképen  szeretnie 
kell  a  sírt,  hogy  jó  kedvvel  ássa  meg.  S  ezeknél  fogva  a  ki  házasodni 
akar  — 

Guta. 
Szeretnie  kell  a  leányt,  kit  el  akar  venni,  hogy  benne  gyönyörköd- 
hessék. Rigó  barátom,  úgy  van-e  ? 

Rigó. 

Kétség  kivül.    Ti  most  egy  olyan  mélyen    rejtett    valóságot    hoztok 
napvilágra,  melyen  mind  e  mai  napig  senki  sem  kételkedett. 

Kaczor. 

Oh  !  barátom,  azt  nem  lehet  mondani.  Azonban  mi  ketten  vagyunk 
s  így  ezen  pontnak  a  szerződésből  ki  kell  maradni. 

Rigó. 
Miattam  bízvást  kimaradhat. 

Guta. 
Olvasd  fel,  Kaczor. 

Kaczor  (irást  vesz  elö  s  olvas). 

„Minthogy  minden  dolog  s  így  a  szerelem  is,  csak  bizonyos  időig 
tarthat,  s  e  szerint  azon  szerelem,  melyet  az  ifjú  leendő  nője  iránt  a 
házasság  előtt  érez,  valóságos  vesztegetés,  jónak  találták  a  szerződők 
határozni,  hogy  nem  szerelemből,  nem  szívből,  hanem  egyenesen  a  vilá- 
gos és  nyugott  ész  tanácsa  után  fognak  házasodni,  a  szerelmi  indulatok 
kifejlődését  pedig  azon  időre  halasztani,  melyre  az  a  gazdálkodás  helyes 
szabályai  szerint  tartozik,  tudniillik  a  szent  házasság  idejére." 

Guta. 
Szinte  kár  ezekért  az  épületes  sorokért ;  de  mivel  az  ezredes  tapasz- 
talást egy  másik  tapasztalás  legújabban  megszégyenítette,  ki  kell    törölni. 

Rigó. 
Töröltessék  ki. 

Kaczor. 
E  szerint  már  ismét  jó  rendben  volnánk.    —    Szerelmesek    is   lehe- 
tünk ;. házasodhatunk  is,  a  nélkül,  hogy    hitet    szegjünk.    Mi    engem    illet, 
érzem,  hogy  a  legboldogabb  halandó  leszek.  Kedvesem  java  és  szépe  mind 
annak,  a  mi   asszony  néven  ismeretes. 

Guta. 
Tagadom.    Az    a    dicsekedés    inkább    hozzám    illenék !    de  én  nem 
dicsekszem. 

Kaczor. 
Oh  barátom  !  az  én  szépemnek  oly  gyöngyöríí  kék  szemei  vannak ; 
de  oly  gyönyörük  ! 

Guta. 
Kérem,  az  enyéméi  még  kékebbek. 

Rigó  (félre). 
Ha  enyémnek  mondhatnám,  minden  szem  csak  pislogó  mécs  az  övé- 
hez képest ;  de  jobb  ha  hallgatok. 

Kaczor. 
S  az  a  selyem  haj  !  ah ! 

Guta. 
Kender,  kender,  Kaczor !  ha  az  enyémet  látnád.  De  ideje,  hogy 
oszoljunk.  Ne  feledjétek,  mához  egy  hétre  itt  gyűlünk  össze,  (indul,  meg 
visszajó.)  Még  egy  szót  hozzád,  Kaczor.  Te  diák  korodban  nagy  mestere 
voltál  az  esti  zenéknek,  minden  a  ki  szivet  akart  megindítani  kegyetlen 
imádottjában,  hozzád  folyamodott,  légy  oly  szíves,  ma  este  tiz  órára 
szeretném  szépemet  meglepni;  különben  is  a  szerződés  szerint  tartozol 
segíteni. 

Kaczor. 
Szent  gondolat,  mi  hódítóbb  a  jól  szerkesztetett  esti  muzsikánál  ? 
Az  éj  csendé  önként  hallgatásra  híja  fel  a  lelket,  akkor  megzendülnek  az 
isteni  hangok,  annak  idejében  elé  áll  a  hős,  s  érző  szívre  talál.  —  Hanem 
mi  a  tartozást  illeti,  tudod,  legelőször  magamnak  tartozom  ;  a  szívességet  ? 
légy  oly  szives  most  egyszer  nem  kívánni.  Kiki  magáért!  Guta  pajtás; 
mához   egy  hétre  bizonyosan  látjuk  egymást.  (El.) 

Guta. 

Ez    menydörgős    mohón    neki    vágtat !    De    igaza   van,    legelőbb    is 

magunknak  tartozunk.  Hanem  a  többek    közt    Rigó    pajtás,    neked,    mint 

afféle    merengő     emberek   jó    gondolataid   vannak ;    igen    leköteleznél,  ha 

néhányat  belőlök  valami     szívrehatóképen    versekbe    foglalnál    számomra. 

Rigó. 
Sajnálom  ;  gondolataimra  most  magamnak    is    szükségem  van  ;  a  mi 
a  verseket  illeti,   azokat  valaha  igen  sokat  irtam,  ha  egyszer  otthon  meg- 
látogatnál — 

Guta. 
Mennykőt?  azt  akarnád,  hogy    hó    után    szánkázzam?    Érdemes    is 
rossz    verseidért  annyira  fáradni! 


Már  nem  tehetek  róla,  az  úgy  van. 

Guta. 
Semmi !  még    azért    megélünk.    Isten    veled    Rigó  !    jó    szerencsét  a 
gondolatokhoz. 


Köszönjük. 

Guta  (mentében). 
Ilyen  a  barátság !  addig    tart,    míg    szükségünk    nincs    reá.    Se    baj 
Guta  !  audaces  fortnna  juvat !  (El.) 

Rigó. 
Az  esti  zene  nem  rossz  gondolat.  Utána  kell  látnom,  míg  az  időben 
tart.  (Tározáját  kiveszi  s  ir.)   »Ma   tíz    órakor    muzsikával    fogok    tisztelkedni 
Nro  ...  a  jobb  sarkon.  NB.  a  muzsika  szivreható  legyen!"   rgi.) 

MÁSODIK    FELVONÁS. 

(Ligeti  háza.) 
Vilma,  Katicza,  Lidi. 

Katicza  (fölkel). 
Ajánlom  magamat,  édes  szép  kis  barátném. 

Lidi. 
Irgalom  !  még  csak  most  kezdi  a  búcsúzást. 

Katicza    (megfordulva). 
Jó  éjszakát.  Ne  fáraszsza  magát  angyalom. 

Vilma. 
Szívesen  teszem. 

Katicza  (megáll). 
Ab !  hisz  azt    tudom,    hogy    szívesen    teszi,    maga    kis    angyal.    De 
hiszen  mi  mindig  jó  szomszédok  voltunk. 

Vilma. 
Soha  sem  bántottuk  egymást.  —  Lidi!  itt  maradj. 

Lidi   (szomorún). 
Istenem ! 

Katicza. 
Soha  sem  gyűlölködtünk,  mint  szomszédok  szoktak. 

Vilma. 
Még  csak  nem  is  szóltuk  meg  egymást. 

Katicza. 
Megszólni  ?  ah  lelkem  !  ki  szólhatna  magáról  egyebet  jónál  és  ked- 
vesnél ?  Pedig  —  (súgva)  lássa  angyalom,  az  az  ármányos  rossz  világ, 
azt  tartja,  hogy  emberszóló  vagyok,  hogy  reggeltől  estig  folyvást  rágal- 
mazok, hogy  éjtszaka,  mikor  más  jámbor  csendesen  aluszik,  én  álmomban 
a  holdvilágot  is  kiperlem  szobámból,  hogy  még  az  idő  sincs  békében 
miattam,  hogy  az  ellen  is  szüntelen  kifogásom  van.  Ah  édesem !  pedig 
én  olyan  vagyok  mint  a  bárány. 


—     249     — 

Vilma. 
Arról  csak  a  gonosz  kételkedhetik. 

Katicza. 
No  lássa,  édesem,  minő  méltatlanság !    Múlt  héten,    csak    képzeljék, 
egész  ártatlanságomban  megyek  a  váczi-útczán,  s  ki  jön  szemközt  ?  az  a 
nagy  debella,  Tormádiné,  az  a  felemás  szemű;  met  tudja  gyöngyöm,  egyik 
szeme  egészen  fekete,  a  másik  barna. 

Vilma. 
Kinek  az  a  derék  kapitány  férje  van  ? 

Katicza. 
Volt  angyalom,  volt !  Szörnyűség  !  Magok  azt  sem  tudják  ?  Pedig 
már  harmad  napja,  hogy  el  is  temették.  Ah  édesem  !  ha  tudnák,  a  mit 
én  tudok ;  az  a  derék  úr  szomorúságában  halt  meg.  Szegény  ember  azt 
hitte,  hogy  kedvese,  a  híres  Czenczi  kisasszonyka  csak  tizennyolcz  esz- 
tendős, azonban  a  keresztlevélben  huszonnyolcz  volt. 

Vilma. 
Ah  !  hiszen  igen  fiatalnak  látszott. 

Katicza. 
Huszonnyolcz,  olyan  igaz  mint  hogy  itt  állok. 

Vilma. 
Lidi! 

Ijidl  (ki  az  alatt  el  akar  távozni). 
Hiszen  itt  vagyok. 

Katicza. 

S  a  mi  nevezetes,  mikor  legelőször  megcsókolták  egymást,  a  kedves 
asszonyság  egyik  fogát  férje  szájában  hagyta. 

Vilma. 
Hogy  lehetne  az  ! 

Katicza. 
Hát  ezüstből  volt.  Az  ezüst  drága  jószág    ugyan  ;    de    már    fognak 
még  is  csak  jobb  a  csont.  Lássák,  édesim    senki  sem  hinné,    nekem    még 
minden  fogaim  megvannak. 

Vilma. 
Az  nagy  szerencse. 

Katicza. 
Igaz,  hogy  még  korán  is  volna  !   de  a  dicsekedés  nem  illik.   Hát  jó 
éjszakát  édesem,  magának  is  Lidi.  Hanem  még    egyet;    azt  akarom  mon- 

daui,  hogy  mikor  az  a  szerencsétlen  szép  úr  megtudta,  hogy  felesége 
huszonnyolcz  esztendős,  mindjárt  őszülni  kezdett ;  mikor  pedig  az  ezüst 
fog  szájában  veszett,  azt  mondják,  egészen  elhalt  s  azóta  szavát  sem 
igen  vehették.  Azt  beszélik,  hogy  megbolondult  volna  ;  de  azt  már  nem 
hiszem,  nem  hihetem.  Ah  lelkem,  az  az  úr  engem  igen  tisztelt,  mindig 
cziczájának  nevezett.  De  hogy  el  ne  feledjem,  hát  képzelje  édes  barát 
ném,  a  temetés  után  más  napon  találkozom  evvel  a  diága  asszonyság 
gal  ;  oly  kevélyen  járt,  de  oly  kevélyen,  hogy  húsz  lépésnyire  semmit 
sem  látott  maga  'előtt.  Történetből  egy  taliga  volt  útjában,  s  abban 
azokkal  a  hosszú  póklábaival  megbotlott.  Én  megsajnálom,  minden  isme- 
rőseimnél elpanaszlom,  hogy  Tormádiné  a  váezi-utezában  elesett;  (mert, 
lelkem,  bizonyosan  elesett  volna,  ha  a  taligás  meg  nem  fogja)  s  uramfia, 
hogy  meghallotta,  mindenfelé  azt  beszélte  rólam,  hogy  rágalmazó  vagyok 
De  semmi.  Az  Isten  megbünteti  érte.  Jól  alugyék  édesem,  ajánlom 
magamat. 

Vilma. 
Köszönjük  a  látogatást. 

Katicza. 
Ah  lelkem,  higye  meg  többször  jőnék,  de  lehetetlen.  Jó  éjszakát 
angyalkám.  Aztán  el  ne  feledje,  lelkem  elolvasni  az  új  könyveket.  Miűd 
régí  história  van  bennök.  Ah  !  akkor  volt  a  világ.  Egymást  ölték  a  férfiak 
az  asszonyokért  :  leányokat  ragadtak  el,  tengeren  utaztak,  vizbe  fúltak, 
meg  kiszabadultak.  Meglátja,  hogy  olyat  életében  nem  hallott. 

Vilma. 

Még  ma  hozzá  fogok   az  olvasáshoz. 

Katicza. 
Tegye  meg  lelkem,   tudom  nem  bánja  meg.  Mondom  — 

Vilma   (Lidihez  titkon). 
Lidi,  segíts. 

Lidi. 
Katicza  kisasszony  !  kocsi  áll  a  ház  előtt. 

Katicza. 
Jaj  !  mennem  kell.  Alig  lép  ki    az  ember    a    házból,     már     keresik. 
Nem  sokára  látjuk  egymást. 

\~ihna. 
Csendes  jó  éjszakát  kívánok. 

Katicza. 
Szolgája  édes  szép  barátném.    (El.) 

1  Urna     visszajö). 
Hát  téged  mi  lelt  ma,  hogy  ilyen  álmos  vagy  ? 

Lidi. 

Ah  édes  kisasszony,  inkább  két  álló  hétig  kenyér  és  viz  mellett 
tollat  fosztanék. 

Vilma. 
Nézze  meg  az  ember!  Hát  te  jobb  vagy  mint  asszonyod? 

Lidi. 

Valóban  a  kisasszony  türödelme,  ha  nem  országokat,  legalább  is 
egy  igen  jó  férjet  érdemel. 

Vilma. 

Szép  jutalom.  A  mely  férjhez  tíírödelem  kell,  az  igen  jó  nem  lehet. 
De  már  sötétedik,  ideje,  hogy  esti  sétánkhoz  készüljünk.  Úgy  mondod, 
hogy  éjjeli  muzsikával  akarnak  megtisztelni. 

Lidi. 
Okvetlenül. 

Vilma. 

Ezen  nevezetes  látományt  érdemes  lesz  közelebbről  megtekinteni. 
Mi  le  fogunk  menni,  Lidi ;  készíts  valami  oly  öltözetet,  hogy  ránk  ne 
ismerjenek. 

Lidi. 

Ezer  örömmel.  Oh  ez  királyi  mulatság  lesz.  (indul,  meg  visszajö.) 
Igen,  kisasszony;  de  hát  ha  az  a  könyves  úr  eljö  s  nem  leszünk  itthonn. 

Vilma. 
Ne  legyen  rá  gondod. 

Lidi   (félre). 

Ne  legyen  rá  gondod?  ez  azt  jelenti,  hogy  egy  valakinek  annál 
nagyobb  gondja  lesz  reá.  (ed 

Vilma. 
Szeretném  tudni,  ki  irta  ezt  a  könyvet.  Szerencse,  hogy  még  nyom- 
tatva nincs,  könnyen  bepókhálózhatná  a  világot  s  légy  helyett  emberszívet 
fogna.  De  a  veszedelem  talán  nem  is  oly  nagy.  Hősöm,  úgy  látszik,  az 
első  ostromot  már  igen  érzékenyen  vette,  s  hála  Himfy  lelkes  írójának  ! 
hajlandó  pogányból  kereszténynyé  lenni.  "Azonban  furcsa  lenne,  ha  végre 
a  térítő  téríttetnék  meg !  Nem  !  nem !  még  annak  ideje  van.  A  leány  sza- 
badsága különben  is  csak  egy-két  évből  áll,  s  a  férfiak  bálványa,  a 
függetlenség  gyenge  nemünknek  kis  időre  s  csak  azért  adatik,  hogy  az 
alatt  megtanuljuk,  mint  lehessen  a  ránk  jövendő  rabság  óráit  tűrhetővé 
vagy  kedvessé  tenni.  Azonban  a  könyvcserét  valahogy  jóvá  kell  tennem  : 
de  most  le  a  szerencsevitézekhez. 

(Útcza.) 
Guta,    Kaczor,    Rigó    (három  felöl  egy  időben  közelítenek  muzsikásokkal). 

Kaczor.      Csitt !  hadd  oszoljon  szét  a  csürhe  nép. 

Várjuk  be,  míg  az  éjnek  ünnepe 

Felváltja  a  dologtevő  napot, 

S  a  szenderítő  csend  és  tiszta  bék 

Beállanak,  hogy  meglepessenek 

Szelíd  zenének  múló  hangitól. 

Vonuljunk  félre,  még  korán  jövünk.  (Elvonul.) 
Rigó.         Vásár  van  itt,  hogy  ennyi  nép  tolong  V 

Hátrább  barátom,  várjunk  jobb  időt, 

Utálom  a  sok  bámuló  tanút.   (El.) 
Guta.        Oh  Pontius  !  mely  háborgó  vidék, 

Mit  vár  az  a  sok  kétlábú  teremtés, 

Ez  a  gizgazból  összefoltozott  had  ? 

Tán  csak  nem  itt  a  földnek  közepe  ? 

De  vissza,  társak !  el  ne  vesztegessük 

Paraszt  fülekre  a  szép  zengeményt. 

Lesz  még  idő  :  hadd  menjenek  tova.  (Elvonul.) 
Kaczor      «jj).  Hiába  !  várni  nem  hagy  ösztönöm. 

S  bár  várjuk,  nem  tágul  a  gyülevész. 

Zendíts  fiú  !  a  jó  remény  nevében. 
Rigó         (jő).  Már  hasztalan,  hozzá  kell  kezdenünk. 

Elé  !  elé  !  a  kisded  ablak  ott, 

Kit  hangotoknak  üdvözölni  kell. 
Guta         (jö).  Pendítsetek  !  nem  várhatok  tovább, 

S  ha  majd  az  ablak  táját  éritek, 

Megállapodjunk  ;  mert  ott  van,  kiért 

E  hódolásnak  áldozatja  kél. 
(Egyszerre  megzendül  a  háromféle  muzsikai  kar.  Kaczor,  Guta, 
Rigó  haraggal  a  közre  rohannak.) 

Kaczor.     Ezer  villám!  ki  r  csúfolódik  itt? 
Rigó.         Alább  a  Imrt !  Én  kérdem  azt  uram, 

Ki  az  ki  engem  háborgatni  mer  ? 
Guta.         Ki  kezdte  itt  e  hitvány  czinczogást  ? 
Rigó.         Menjen  tovább,  kinek  más  dolga  van  ; 

Ne  rontsa  itt  a  tiszta  levegőt. 

Itt  én  tisztelkedem. 
Guta.  Meg  én. 

Kaczor. r  Meg  én. 

Én  e  helyet  nem  olcsón  engedem. 
Guta.    t     Menjen  tovább,  ki  békeszerető  ! 

Én  durvaságot  tűrni  nem  szokom. 
Rigó.         S  ez  durvaság,  uram. 
Guta.  S  ez  bántalom, 

Melyért  ön  egykor  véres  számot  ád. 

Kaczor.     S  még  véresebbet  mindketten  nekem. 

Csúfságokat  csak  vas  törülhet  el. 
Katicza     (kinyitja  ablakát).    Szent  Isten !  oh  a  drága  férfivér 

Ne  folyjon  itt  e  boldog  ház  előtt. 

Ah  !  lelkeim,  ne  küzdj  etek  miattam. 

Ezer  szívem  ha  volna,  s  mind  arany, 

Nem  tartanék  csak  egyet  is  magamnak, 

Felosztanám  mind  bármatok  között 

Oly  szent  egyenlőn,  mint  a  mérleg  oszt. 

Midőn  középen  csillapatban  áll. 

De  ah  !  ez  egy  szív  vérzik  hallani, 

Hogy  évek  által  megkímélt  erényét 

Egyszerre  három  kérő  ostromolja. 

Béküljenek  !  mi  szép  a  békeség ! 

Ah  én  elájulok,  ha  küzdenek. 
(Szilaj  kaczagás  alant.) 
Guta.         Huh,  mely  Sibilla  ! 
Kaczor.  Mennyből  hulltam-e, 

Vagy  a  nehéz  föld  szállt  alább  velem  ? 

Angyalt  kerestem,  és  banyát  lelek. 
Rigó.     .    Mit  átkozottul  bal  történet  ez  ! 
Katicza.    Ah  édesim  szűnjék  e  háború. 

Én  rendkívül  elfültem,  olvadok. 

Sorsozzanak  !  s  a  nyertesé  vagyok. 
(Ismét  kaczaj.  Lidi   egy   lámpával   átmegy  a  színen,  s  azt  az 
egymáshoz  közel  álló  vágytársak  szemébe  tartja.) 


Kaczor  ! 

Te  vagy,  Guta? 

S  ti  mit  kerestek  itt  ? 


Guta. 
Kaczor. 

liif/Ó. 

Guta. 


Haha !    Rigó  !    hisz  ez    már    románnak  is  sok.    Mi  a    magas    villám 
hozott  ide  benneteket  ? 

Kaczor. 
De  téged  is,  Guta  !  hisz  itt  az  én  választottam  lakik. 

Rigó.         Ne  dévajkodjatok.  Tán  tréfa  volt, 

De  annak  már  elég,  vagy  tán  sok  is. 

Itt  én  vagyok  honn. 
Guta.  r  Nem  különben  én, 

ím  itt  a  gyémánt,  mellyet  én  ha  élek, 

Gyűrűmbe  foglalandok. 

Bigó.  Itt  az  ág, 

Melynek  virága  csak  nekem  virít. 
Kaczor.       Es  itt  a  tündér,  mely  leányra  vált, 

Hogy  boldogítson  minden  más  fölött, 

De  mely  nyögés  az  ott  az  ablakon  ? 
Katicza.    Nem  hallanak,  hajh,  a  kegyetlenek. 

Folyvást  szilaj  per  hangzik  fel  fülemhez. 

Nincs  nyugtom,  míg  közöttük  nem  leszek  : 

Különben  a  vér  tengermódra  foly.  (Behúzódik.) 
Guta.         Hallátok  öt  ?  a  sárkány  mit  beszél. 

Oh  mily  soká  él  nőben  a  kívánság ! 
Kaczor.     Oh  vén  Saturnus,  a  te  lányod  ez, 

Fiúk  helyett  mért  el  nem  nyelted  őt  ? 
Rigó.         Jerünk,  j erünk.  A  nép  körülveszen. 

Mi  vagy  csalattunk,  vagy  megtévedénk. 

De  most  el  innen !  nincs  tanácsra  hely. 
Kaczor.     Menjünk ! 
Guta.         Sibilla  néném  !  szép  jó  éjszakát.  (El.) 

Vilma,   Lidi  (nevetve  jönek). 

Lidi. 
Ah  !  kisasszony,  nem  angyali  mulatság  volt-e  ez  ? 

Vilma. 

Igen  jól  megy,  Lidi ;  hála  érte  a  sorsnak  és  furfangos  eszednek. 
De  még  nincs  vége,  s  mivel  ily  jól  kezdődik,  kedvem  jön  végig  játszani. 
A  szerencsétlenek  csaknem  egymás  hajába  kaptak,  s  muzsikájok  épen  oly 
zavart  volt,  mint  fejők,  mely  azt  kigondolta. 

Lidi. 
Nem  hallotta  kisasszony  Katicza  sóhajtásait? 

Vilma. 

Azt  nem  hallani !  szélmalmot  lehetett  volna  velők  hajtani.  De,  Lidi, 
tudod  mit  ?  neked  velők  találkoznod  kell. 

Lidi. 
Kétségkívül. 

Vilma. 
S  megmondanod  igazi  szállásomat.  Szeretném  őket  közelebbről  látni. 

Lidi. 

Félek,  hogy  veszedelmesek  találnak  lenni  ;  mert  a  férfi  közelről 
mindig  veszedelmesebb.  A  szép  szemek  csábító  forgásai,  s  még  csábítóbb 
szavak,  a  szívreható  esdeklés,  hízelgő  mondások. 

Vilma. 

S  hozzá  az  üres,  elbízott  szív.  Nem,  Lidi,  ezektől  nem  tartok, 
avaik  méze  keserű  mind  a  vad  méheké,  melyek  mérges  füvekből  szedik 
elmöket.  De  mintha  jőnének. 

Lidi. 
Katicza  kisasszony. 

Vilma. 

Szegény!  darvait  keresi,  melyek  álmából  felverték.  Menjünk  útjából! 
ert  most  halálra  beszélne.  (El.) 

Katicza     (,ö).  Megálljatok !  jövök,  már  itt  vagyok. 
Ah!  senki  sincs.  Vagy  álom  volt-e  ez? 
Nem  a  világért !  nem.  Merő  valóság, 
Mind  a  mit  láttam,  hallék  és  tudok. 
Oh  szerelem,  mely  indulat  lehetsz  te, 
Hogy  három  ifjat  felversz  ágyaikból, 
S  tessz  bujdosóvá  éjnek  éjszakáján, 
Haragra  egymás  ellen  ingerelsz. 
S  kiért  ?  ah  értem,  boldogért ! 
Oh  csillagok  !  ne  nézzetek  reám, 
Én  egy  szemérmes  félénk  lány  vagyok. 
Vajh!  kik  lehetnek  ők,  az  édesek? 
Az  értem  égők,  értem  küzködők  ? 
Ha  tudnád  szenvedésimet !  De  fel !  gonosz 
S  rágalmazó  az  ember.  Jaj   nekem, 
Ha  itt  találnak,  hírem  oda  les?.. 
Fel,  álmodozni  édes  álmokat, 
Kiről  s  miről  ?  ne  tudja  senki  is. 
Jó  éjszakát  ti  éj,  ti  csillagok.  (El.) 

Vilma,   Lidi  (jönek). 
Vilma. 
Elment.  Most  már    szabadon    lélekzhetünk.    Szent     Isten !    mi    nagy 
mester  az  a  hiúság!  letörli  az  évszámokat  az  emlékezet  asztaláról  s  helyet- 

Eök  az    ifjú    kor    bohó  képeit    rajzolja    rá.    —    De    mi    ez?  nem  ablakom 
.latt  zengnek  e  szelíd  esti  hangok  ? 

Lidi  (félre). 
Sőt  igen  ;  mert  azt  mi  rendeltük  úgy. 

Vilma. 
Lidi  i  ha  ezt  a  te  árulásod  szülte. 

Lidi. 

Mentsen  Isten !  Hát  oda  mindjárt  árulás  kell,    ha    valaki    szerelmes 
lesz  a  kisasszonyba,  s  lakására  talál  ? 

Vibna   (félre). 


Ő  az  !  közelebb  megyek,  hogy  kihallgassam  öt. 
(Vilma,  Lidi  a  szin  belsejébe  vonulnak.) 

Hangái    (guitárral.  énekel). 

Ébren  vau-e,  vagy  lenyúgott 

Az  én  kedvesem  ? 
S  szép  álmokba  elmerülve 

Szunyád  édesen? 

Ah !  helyette  virrogatva 

Jtlibren  vagyok  én,  " 
Bolygva,  lángban,  és  bilincsen, 

Uj  szerelmemén. 

Hajh  az  elveszett  idő  !  mig 
Nem  dúlt  szerelem ; 

Hajh  keserves  nap !  mióta 
Lángol  kebelem. 

Az  fagy,  ez  láng;  az  halál  volt 

Iá  néma  dermedés  : 
Ez  sóhajból,  gyötrelemből 

Forró  szenvedés. 

Szebb,  mint  érző,  ah  ki  békén 

Alszod  álmomat. 
Párnáidba  eltemetve 

Boldogságomat ; 

Ébredj,  add  meg  életemnek. 

Mellyet  már  adál, 
A  reményt  is,  díjt  vehetnem 

Szüd  irgalminál. 

Hiába !  zárt  az  ablak  és  siket, 

S  kietlenül  setét.  Csak  egy  sugár, 

Csak  egy  kis  nesz  sem  adja  híremül, 

Hogy  hódolásom  elfogadtatik. 

Kegyetlen  ablak !  és  te  jéghideg. 

Forró  homokból  olvadott  üveg, 

Mi  bűnért  vagytok  ellenségeim, 

Hogy  jelt  nem  adtok  esdeklő  szavamra  ? 

De  innen  többé  nem  távozhatom  : 

Lekötve  tart  őrgondú  szerelem.  — 

Mi  édes  itt  az  éjét  tölteni, 

Hol  ö  vagyon  !  mi  édes  lenni  itt, 

Hol  ö  alig  túl  egy  két  öl  határán, 

Dicsőségében  minden  bájinak, 
Ártatlan  álmok  karján  szendereg! 
Nem  távozom  míg  a  hajnal  itt  nem  ér, 
Leülök  e  padon,  kit  jótevő  kéz 
Építe  sejtve  tán,  hogy  eljövend 
Az  éji  vándor  rajta  megpihenni 
Az  édes  kínnak  fáradalmitól.  (Leül.) 

Vilma  s  Lidi    jönek. 

Vilma. 

Lidi  te !    ki  lehet  az    a    nyájas    ifjú  !    ki    ablakom    alatt    énekelt,  s 
most  ott  a  padon  oly  szomorún  ül  ? 

Lidi. 

Ah  a  szerencsétlen  !  Azt  inkább  a  kisasszony  szivének  kellett  volna 
megjelenteni. 

Vilma. 

S  mi  jogod  van  neked    arra,    hogy    szivem    kötelességeit    fejtegesd 
előttem,  vagy  általában,  hogy  szivemről  csak  beszélj  is  ? 

Lidi. 

Hát  nem    vagyok-e    én    a    kisasszony    titoknoka,  s  belső    dolgainak 
ministere  ? 

Vilma. 

Semmi  titoknok  s  miuisterségről  nem  akarok  hallani. 

Lidi. 
De  az  Istenért ;  hiszen  szive  csak  van  a  kisasszonynak. 

Vilma. 

Ahhoz  neked  semmi  közöd.  Hanem  halld,  egy  tréfa  jut  eszembe.  Mi 
■  el  fogunk  menni  azon  pad  előtt. 

Lidi. 

Hol  amaz  úrfi  szomorkodik  ? 

Vilma. 
8  beszélni  fogunk  Ligeti  Vilmáról. 

Lidi. 
Az  a  kisasszony  maga  volna. 

Vilma. 
Mentsen  Isten  !  úgy  fogunk  beszélni  mintha  nem  én  volnék. 
Vörösmarty  összes  költ.  II.  köt,  I  • 

Lidi. 

Ah  értem  !  Felette  sok  szépet  és  jót  fogunk    magunkról    elmondani, 
a  nélkül,  hogy  dicsekedők  volnánk. 

Vilma. 
Mi  haszontalan  csevegés  ez  megint ! 

Lidi. 
Istenem  !  hát  rosszat  beszéljünk  ? 

Vilma. 

Épen    azt.     Szívetlen,    érzéketlen,    rögzött    keménységemről    fogunk 
beszélni. 

Lidi. 

Ah  kisasszony  !  hisz  az  nem  igaz. 

Vilma. 
Vakmerő ! 

Lidi. 
S  aztán  az  a  szép  úrfi  kétségbe  fog  esni. 

Vilma. 
Hallgass.  Úgy  akarom. 

Lidi. 

Oh  ha  méltóztatik  parancsolni,  én  oly  kegyetlen    dolgokat    mondok 
a  kisasszonyról,  hogy  magunk  is  elijedünk  tőlök. 

Vilma. 

Eeménylem  azonban,  hogy  okosan  választod  szavaidat,  mert  a  tréfa 
is   csak  úgy  érdekes,  ha  némi  komolysággal  vitetik. 

Lidi. 

Minden    erőmmel    rajta    leszek,    hogy    oly  szépen  hazudjak,  a  mint 
csak  lehet. 

Hangái  (fölkel). 

Mi  vándor  nép  közéig  ?  ah  asszonyok  ! 
Ezektől  nincs  mit  tartanom. 

Vilma         (mintha  beszédet  folytatna).    Valóban, 
Ha  a  derék  ifjú,  ki  érzetit 
Imént  oly  meghatólag  zengte  el, 
Kinek  vonásin,  még  az  éjen  át  is, 
Felírva  látszik  bágyadt  szerelem, 
Ha  sejtené,  mily  szikla  szívre  lelt, 

S  kérlelhetetlen,  megbántó  negédre, 

Ha  csak  gyanítaná,  mily  czéltalan 

Minden  törődés  s  fáradalmi  gond, 

Lebontogatná  felvont  húrjait, 

S  a  vájt  fa  keblét,  melly  oly  édesen 

Zengő  panasznak  adta  hangjait, 

Ezer  darabra  zúzná,  vagy  legott  a 

Mindent  emésztő  tűzbe  hajtaná, 

Hogy  égjen  össze  mind  azon  nyomorral, 

Mely  a  nem  kedvelt  szeretőre  vár. 

Lidi. 

Igazán,  az  a  Ligeti  Vilma  kisasszony  oly  kegyetlen,  hogy  a  cselédek 
em  állják.  Minden  héten  más  szobalányt  fogad.  Most  egy  Lidi  nevezetű 
an  nála,  serény,  tisztességes  jó  leány ;  de  alig  hiszem,  hogy  egy  hétig 
íegmaradhasson. 

Vilma   (Lidihez  halkan). 

Hallgass,  bohó  !  ne  olyakat  beszélj.  Nézd  jön-e  ? 

Lidi. 
Oh  igen  !  mozgásban  van,  mint  az  úrnapi  harang. 

Hangái     (utánok  indulva).    Mit  hallok,  Vilma,  Vilma  hát  neve  ? 

Oh  angyali  Vilma,  mind  a  többiek 

A  bűnös  Éva  lányitól  születtek  ; 

De  téged  Isten  újan  alkotott, 

Hogy  lennél  szebb,  dicsőbb,  mint  minden,  a  mit 

Nőnéven  ismer  s  tisztel  a  világ. 

De  kik  lehetnek  ők  ?  Vagy  ismerősei, 

Vagy  tán  kajánok  és  rágalmazók  ? 

Utánok  !  lelkem  szomjú  hallani 

A  rosszat  is,  csak  róla  szóljanak. 

Sajnálom  őt.  Úgy  látszik  nem  hasonlít 
Vilma.  f    A  többi  férfiakhoz.   Csapodár 

És  állhatatlan  mind  a  férfihad, 

S  az  oldalt,  melyből  a  nő  véve  van, 

Még  most  is  úgy  tekinti  mint  jogot 

Uralkodásra  hű  nemünk  felett. 

De   ő   szelid  s  szerelme  érzemény, 

Nem  álombolygás  s  forró  véri  láz. 

Oh  bár  tudná,  hogy  minden  indulattal 

Búnak  vet  ágyat,  s  hosszú  gyötrelemnek, 

Melyekben  ifjúsága  elmúlik, 

S  nem  fogja  tudni,  mit  tesz  a  gyönyör. 
Hangái     (magában).   Oh   hála!   tiszta  lélek!  szántódért, 

Mert  én  valóban  szánandó  vagyok. 

17* 

Lidi. 


Ah  Istenem  !  igazán  sajnálatra  méltó !  Bezzeg  nem  olyan  Vilma 
kisasszony.  Haragos,  durczás,  mérges ;  az  idő  nem  változóbb,  mint 
szeszélyei.  Képzelje  csak,  kisasszony,  tegnap  egy  kedves  kanári  madarának 
mérgében  eltörte  jobb  lábát,  mert  ruhájával  a  szabó  elkésett. 

V  Urna    (Lidihez  boszúsan). 
Hazudsz  ! 

Lidi   (halkan). 

Az  Istenért!  el  ne  felejtse  kisasszony,  hogy  most  nem  Ligeti  Vil- 
máék  vagyunk. 

Vilma.       Igen!  de  hogy  tudsz  szólni  oly  vadat, 
Oly  képtelent.  Nézz  vissza,  jő-e  még  ? 

Lidi. 
Űgy  látszik,  szólni  akarna  a  kisasszonynyal. 

Vilma. 
Maradj  el  egy  kevéssé.  (El.) 

Hangái.    Nem  hagyhatom  !   Beszélnem  kell  vele, 
A  jégszivűhöz  ő  legyen  vezérem  ; 
S  hogy  lesz,  reményt  nyújt  érzékeny  beszéde,    ei.) 

Lidi  (félre). 

Jön,  itt  van.  Egy  kissé  hátra  kell  maradnom ;  de  értődik  csak 
annyira,  hogy  mindent  kihallgathassak.  Mentsen  Isten  !  hogy  valami  tudton 
nélkül  essék,  az  égbe  kiáltana.  —  De  íme  Péter  jő.  Mit  keres  ez  itt' 
Vajon  észre  vesz-e  ? 

Csiszár  (jöj. 

Uraim  ide  parancsoltak,  hogy  a  muzsika  körül  holmi  szolgálatoka 
tegyek  ;  s  mivel  mind  a  háromnak  nem  szolgálhatok,  legjobb  lesz,  hí 
egyiknek  sem  fogadom  szavát.  Hogyan  is  ?  mindenik  azt  kivánja,  hogy 
sarkában  legyek.  De  íme  az  én  tücsköm,  az  én  cicádám  !  Hol  mászkál  et 
itt?  épen  jó!  Utamban  legalább  egy  csókot  kérek  tőle,  különben  is  tar 
tozik  a  titkokért,    melyeket  tőlem  megtudott.    —  Kegyed  itt,    szép  Lidi 

Lidi  (mintha  megrezzenne). 
Ah  Péter  !  majd  elijesztettél ! 

Csiszár. 
Ne  !  meg  ne  ijedjen  kegyed.  Én  vagyok  Péter,  a  kegyed  s  mindet 
jó  szívek  Pétere,  a  ki  különösen  örvend,  hogy  kegyedet  nem  annyin 
színről  színre  láthatja  mint  inkább  a  kegyed  puha  kis  kacsóit  tapinthatja 
mert  lássa  kegyed,  a  setétben  inkább  tapint  az  ember  mint  lát.  Hát  hog] 
van  kegyed,  angyalkám  ?  Mi  járatban  van  kegyed  itt  a  szabad  ég  alatt 
ha  szabad  kérdenem  kegyedet  ? 


—     261     — 

Lidi. 

Oh  te  majom!  hol  tanultad  már  megint  ezeket  a  bohó  beszédeket? 
Ha  nem  akarod,  hogy  itt  hagyjalak,  szólj   Isten  igazában. 

Csiszár. 

Mit  hallok  ?  hát  te  nem  akarsz  „kegyed"  lenni  ?  Lelked  rajta ! 
Aztán,  angyalkám,  én  azt  nagy  emberektől  tanultam  ám.  Egyik  uramhoz 
egy  selyemszavú  fiatal  ember,  meg  egy  tetemes  úr  jár  látogatóba;  öröm 
hallani,  mi  finomul  beszélnek  egymással,  (utánozva.)  »Ah  kegyed  olyan 
mint  a  makk  !  kegyed  kimondhatatlanul  hízik  !"  Igaz,  hogy  néha  azután  ők  is 
szint  úgy  összevesznek,  mint  más  becsületes  ember  !  de  a  kegyed  azért 
pontosan  kijár,  mint  a  fizetés.  „Kegyed  igen  goromba!"  monda  egyszer  a 
selyemszavú;  „kegyed  barom!"  felele  a  tetemes;  „ha  valamit  nem  néz- 
nék —  monda  viszont  a  selyemszavú  —  kihengeríteném  innen  kegyedet 
mint  egy  gömböczöt!"  Látod,  Lidikém,  így  van  ám  az,  mikor  a  világ 
finomodik. 

Lidi. 

No  nekem  elmaradhatsz  ilyen  finomságokkal.  (Kivül  kiáltás.) 
Péter! 

Csiszár. 
Hallom ;  de  nem  megyek. 

Lidi. 

Hallod  ?  hínak.  Mondd  el  hamar,  mi  dolgod  velem  ;  mert  én  is  sietek. 

Csiszár. 

Hát  Lidikém!  én  bizony  csak  egy  kis  csókért  esedezném.  (Kivül) 
Péter ! 

Csiszár. 

Mordózom !  már  nem  maradhatok.  Nos  Lidikém,  kapok  V 
Lidi    (mintha  nem  hallaná.) 

Holnap  látogass  meg,  beszédem  lesz  veled. 

Csiszár. 
Igen,  lelkem,  de  én  csókolhatnálak  ám  ! 

Lidi   (mint  fölebb). 

Aztán,  te  Péter,  el  ne  árulj  uraidnak,  hogy  ismersz  bennünket ;  mert 
úgy  barátságunknak  örökre  vége  lesz. 

Csiszár. 

Én  árulnálak  el  ?  mit  gondolsz  !  De  már    most    nem  állhatom,  hogy 
meg  ne   csókoljalak.   (Kivül  közel  kiáltás  hallik.) 
Péter ! 

Csiszár. 
Üvölts,  üvölts  !    hogy    megfakadj    belé !    Már    menni    kell.    Lidikém 
holnapig  Isten  veled,  (ei.) 

Lidi. 

Jó  éjszakát.  —  Szegény  Péter,  ennek  is  meggyült  a  baja.  De  eper 
jól  hozta  a  sors,  hogy  ö  szolgál  mind  a  három  úrnál :  tőle  kitudom  minder 
mozgásaikat.  De  most  kisasszonyom  után  kell  sietnem.  (Menni  akar.) 

Kaczor,   Guta,  Rigó  (jönek). 
Kaczor. 

Megállj,  ha  azt  a  csirke-életedet  szereted,  megállj.  (Lidi  futni  akar 
.Rigóval  találkozik.) 

liigó. 
Megállj  !  (Lidi  másfelé  akar  szabadulni  s  Guta  áll  elébe). 

Guta. 
Megállj  !  ne  motszanj. 

Lidi. 
Ah  az  úrfiak !  bizony  majd  megijedtem. 

Kaczor. 
Hát,  pipiske  !  így  kellett  bennünket  rászedned  ? 

Lidi. 

Én  rászedni ! 

Guta. 

így  kellett  bennünket  ahhoz  a  süvöltő  vén  sárkányhoz  bolondítanod  ? 

Lidi. 

Én  bolondítani ! 

Rigó. 

Felelj  meg  érte,  hogy  mertél  bennünket  jégre  vinni  ? 

Lidi. 
Én  jégre  vinni ! 

Kaczor. 

Úgy  úgy  !  adj  számot,  ne  tátogasd  azt  a  harcsa-szádat. 

Lidi  (boszankodva). 

Harcsa  számat !     Kövesse    meg    magát    az    úrfi,    nékem    csak    épen 
akkora  szám  van,  a  mekkora  kell,  tudja  ?  sem  kisebb,  sem  nagyobb.  Még 
harcsa-számat  !  ha  az  úrfi  szebbet  nem  tanult  az  iskolában,   evvel  jobb  el 
sem  kezdette  volna.  Lássa  meg  az  ember  !  (sírni  kezd.)  Harcsa-száj  !    Ne 
kem  azt  férfi  még  sohase  mondotta.    (Menni  akar.) 

Guta. 

Hohó !  nem  oda  Buda.  Itt  marad  a  leányasszony.  Adjon  nekünk 
számot,  mért  tett  bennünket  lóvá. 

Lidi   (sirva). 

Hát  mért  lettek  lóvá  ?  én  tündér  nem  vagyok,  aztán  nekem  nincs 
harcsa-szám  ! 

Rigó. 
Nem  ai-ról  van  a  szó. 

Lidi. 
De  arról  van. 

Kaczor. 

No  nem  arról  van  szó.  Én  pontyot  akartam  mondani,  annak  elég 
kis  szája  van.  Hanem  most  az  a  kérdés,  miért  igazítottál  bennünket  ide 
a  jobb  sarokhoz,  hol  ez  a  vén  Sibilla  lakik  ? 

Lidi. 
Hát  én  a  jobb  sarokhoz  igazítottam  magokat? 

Guta  és  Rigó. 
Igen !  Igen ! 

Lidi. 

Aztán  igazán  a  jobb  sarkot  mondtam  volna  ! 

Mindnyájan. 
Minden  bizonynyal. 

Lidi. 

No  úgy  véghetetlen  nagyot  hibáztam,  vagy  az  úrfiak  értettek  rosz- 
szúl.  Hiszen  a  bal  sarokra  kellett  volna  menni. 

Rigó. 
Ugy  rémlik,  mintha  csakugyan  a  bal  sarkot  mondta  volna. 

Guta  (gondolkodva). 
Harczháború  !  aligha  nem  a  bal  sarkot  mondta  ám. 

Kaczor. 
Már  bizonj'os  !  a  bal  sarkot  mondta.  Oh  én  birka  ! 

Rigó. 
Oh  én  ló! 

Guta. 
Oh  én  szamár ! 

Lidi. 

No  lássák !  (Sírva.)  Aztán  még  is  nekem  van  harcsa  —  szám,  úgy-e  ? 
Ez  a  köszönet,  hogy  az  ember  igazat  beszél. 

Kaczor. 

No  no  !  hiszen  mondtam  már,  hogy  az  nem  úgy  volt  gondolva. 
Hiszen  te  oly  csinos  egy  darab  vászoncseléd  vagy,  a  milyen  csak  lehet ; 
hanem  azok  a  szemeid  átkozott  hamisak.  Azért  is  mielőtt  megválnánk, 
igen  szeretnék  meggyőződni  őszinteségedről.  Először  is  tehát,  hogy  híják 
kisasszonyodat  ? 

Lidi  (durczásan). 
Ligeti  Vilma. 

Guta, 
Gyönyörű  név. 

Rigó. 

Szegről  végről  tán  atyafiság. 

Kaczor. 

A  név  oly  szép,  mint  asszonya.  Hanem  mint  győződhetünk  meg 
arról,  hogy  itt  a  bal  sarkon  lakik  ?  hé  ! 

Lidi. 

Hát  csak  úgy,  hogy  kérdezzék  meg  a  házmestert.  Épen  most  nyit 
kaput  valakinek. 

Kaczor. 

Jól  van  ;  megkérdezem,  de  addig  el  ne  bocsássátok.  (El.) 

Guta,  Rigó. 
Megfogjuk.    (Két  felöl  karon  fogják.) 

Rigó    (súgva). 
Hát  magát  hogy  híják,  angyalom  ? 

Lidi. 
Lidi,  szolgalatjára. 

Guta  (súgva). 
Mi  neved,  babám  ? 

Lidi. 
Lidi. 

Rigó    (pénzt  nyom  a  markába,  súgva). 

Aztán,  lelkecském,  segítségemre  legyen. 

Lidi. 

Minden  bizonynyal.  (A  pénzt  megtekintve.)  Ez  fösvény  úr ;  csak  egy 
pár  rossz  czipőre  való. 


—     265     — 

Guta   (szinte  úgy). 
Ha  hiven  szolgálsz,  ezután  is  jó   barátok  leszünk. 

Lidi. 

Lekötelezett  szolgálója.  —  Ez  már  szebben  hangzik. 

Kaczor  (jö). 
Minden  úgy  van  !  Hanem  leány   — 

L  idi. 

Ah  bocsássanak !  hisz  már    mennem    kell.    A    kisasszonynak    orvos- 
ságot viszek. 

Rigó. 
Mit  mondasz  ! 

Guta. 
Hát  beteg? 

Kaczor. 
Orvosságot  ? 

Rigó. 
Oh  hogy  én  az  a  betegség  lehetnék  ! 

Guta. 
Oh  hogy  én  az  a  gyógyszer  lehetnék  ! 

Kaczor. 
S  hogy  én  mindkettőtöket  pokolba  verhetnélek. 

Guta,  Rigó. 
Hóh  fráter!  ez  nem  a  szerződés  szerint  volna. 

Kaczor. 

Sőt  inkább!    Csak    nem    kivánjátok,    hogy    örökké    beteg    legyen    s 
orvosságot  igyék  ? 

Lidi    (magában). 

Most  tán  szabadulhatok. 

Kaczor. 

De  megállj  !  mi  baja  asszonyodnak  ? 

Lidi. 
Ah  azt  nehéz  megmondani!  A  köszíviíség  ellen  akar  bevenni. 

Mindnyájan. 

Köszíviíség  ellen ! 

Lidi, 
Igen  !  de  ha  nem  bocsátanak,  úgy  soha  meg  nem  gyógyul. 

Guta. 
Hát  mért  nem  szóltál  mindjárt? 

Lidi. 

Megijedtem  ! 

Kaczor. 
Szegény  liba  te  !  Hanem,  leány,  mikor   beszélhetünk  veled  ?  Mondd 
meg,  különben  nem  szabadulsz. 

Rigó,  Guta. 
Nem !  addig  nem  szabadulsz. 

Lidi. 
Mikor  ?  hadd  lássuk,  holnap  a  város  erdejében. 

Kaczor. 
Délután  ? 

LJdi. 
Igen. 

Kaczor. 
Jó,  felséges,  mink  is  ott  leszünk. 

Lidi. 
Ajánlom  magamat  az  úrfiaknak. 

Guta. 

Aztán  el  ne  maradj  ! 

Kaczor. 

Ne  ám !    (Titkon.)    S  ha  részemre  dolgozol,  én  jó  urad  leszek. 

Lidi. 
Arany!  —  kész  szolgálója.  —  Ez  hamis  egy  úr.   (El.) 

Rigó    (Gutához). 
Az  átkozott,  meg  akarja  vesztegetni. 

Guta. 
!  az  nem  ú 


Rigó. 
Épen  nem  ! 

Kaczor. 
Nos  ?  úgy  tetszik,  tisztába  volnánk. 

Guta. 
Átkozott  tisztában !  Mindhárman  egyet  szeretünk. 

Rigó. 
S  mi  több,  egyik  sem  reménylhet! 

Kaczor. 
Oh  az  még  ezután  válik  el.  Hanem  mitévők  legyünk  most? 

Guta. 
Azt  senki  voltaképeh  meg  nem  mondhatja. 

Kaczor. 
Valóságos  öregbirói  felelet. 

Rigó. 
Nem  szinte ;  mert  ez    annyit  tesz,  hogy    a    dolog    igen    nyomós,    s 
mivel  az,  azt  itt  el  nem  végezhetjük,    hanem   a    szerencse-dombra    vele  s 
holnap  ott  vitassuk  meg. 

Guta. 

Bölcsen.  A  szerencse-dombra ! 

Kaczor. 
Abban  maradjunk  hát!    holnap    délután  a  szerencse-dombra     gyüle- 
kezünk. 

S  te  addig,  alvóm  !  szépet  álmodozzál ! 
Kaczor  szerelme  olthatatlan  ég  ! 
Rigó.         Jó  éjszakát,  szelíd  felvirradást, 
Oh  vajha  álmod  képemet  mutassa, 
S  szoktassa  hozzá  kegyre  szívedet. 
Guta.        Jó  éjszakát  s  jó  álmokat  neked. 
Ah  ágyamon  holtként  fekvendem  én, 
Mert  lelkem  ott  űl  lágy  párnáidon, 
S  szép  lábaidnál  tölti  éjjelét.  (El.) 

Hangái,    Vilma  (jönek). 

Hangái.     Ne  mondja,   oh,  csak  azt  ne  mondja  ön  ! 
Ha  már  kegyes  volt  szánni  szenvedőt, 
S  részvéttel  szóra  bátorítani, 
Ne  tegye  pártütővé  ellene 
Az  egy  reményt,  melytől  még  élte  függ. 
Mely  földeríti  a  setét  jövendőt. 

Vilma.       Sajnálom  önt.  E  forró  szenvedély, 
A  hü  ragaszkodás,  mely  nem  szokott 
Betegség  férfiaknál,  szebb  jutalmat, 
Szelídebb  gyógyszert  érdemelne,  mint 
Én  nyújthatok.   S  bár  elsőbb  szavaim 
Nem  voltak  mondva  önt  búsítani, 
Sót  nem,  hogy  azokat  még  hallja  is  ; 
De  már  megesve,  mit  nem  óhaték, 
Tudtára  jutva,  hogy  reménye  füst, 
Mely  égnek  indult,  s  végre  is  csak  a 
Nehéz  kietlen  föld  szinén  enyészik : 
Mind  ezt  kimondva  egyszer,  mint  valót, 
Bocsásson  meg,  ha  vissza  nem  vonom, 
Nem  vonhatom. 

Hangái.  S  én  még  sem  csüggedek. 

Bocsássa  meg  nagyon  hű  érzetimnek, 
Hogy  kétkedem,  s  természet-ellenit 
Felőle  még  most  hinni  nem  tudok. 
Mert  hátha  mind  ez  tévedt  puszta  hír, 
Mely  a  világot  csalni  költetett  ? 
S  tán  a  hidegség  csak  külső  palást, 
De  melly  alatt  jó  s  érző  szív  dobog? 
Ijesztő,  lám,  ha  zajg,  a  tenger  is, 
De  csendes  mélyén  drága  gyöngy  terem. 

Vilma.       Hiú  remény  !  Hisz  én  ismerem  őt, 
Az  érzéketlent.  Egykorú  velem. 
Együtt  aluttuk  pólyánk  éveit, 
Együtt  a  bölcső  biztos  szenderét ; 
Együtt  szivók  az  éltető  tejet; 
Együtt  játsztunk,  együtt  tanulgatánk. 
Úgy  ismerem  mint  szinte  magamat. 
Nekem  legelső  gondolatjai, 
Legtitkosb  érzeménye  nem  titok  : 
Lelkében  mint  tükörben  olvasok ; 
De  ott  remény  nincs,  nincsen  szenvedély, 
A  férfigyülölést  kivéve,  mely 
Márvány  szivébe  véste  fel  magát, 
Hogyr  visszaintsen  minden  hódolót. 

Hangái.      Oh,  mért  oroz  hát  annyi  bájt  magára  ! 
De  meg  ne  sértse  őtet  semmi  szóm, 
Még  szíve  most  érzéktelen  lehet, 
De  mind  ez  nagy  szerencse  tán  nekem. 
Még  nem  szeret,  s  így  hátra  van  szeretnie, 
Szeretni  engem  tán,  hív  hódolót. 
Oh  semmi  nincs,  mit  meg  nem  győz  idő. 
Lassan  de  folyvást  folydogál  az  ér, 

S  végtére  messze  tengerekbe  jut. 

Lassan  de  folyvást  lenge  szél  ha  fú, 

Nehéz  hajókat  új  világba  hajt. 

Lassan  de  folyvást  csepp  ha  hull  alá, 

Kivájja  még  a  rögzött  szirtet  is. 

Magát  az  égnek  ajtaját  kinyitják, 

Ha  tartós  buzgalommal  zörgetünk. 

Ily  díjat  várok  én  hűségemért. 

Legyen  negéde  jég,  haragja  tör, 

A  jég  felolvad  tűz  sugárinál, 

S  tör  állandóság  pajzsán  megtörik  ; 

S  kiszenvedett  én  győzök  végre  is, 

S  hosszas  de  édes  kínu  szomj   után 

Az  égi  kéjnek  kelyhéböl  iszom. 

Ön  kétli  azt  ?  oh  szóljon,  mit  tanácsol  ? 
Vilma.       Ha  álom  boldogítja,  álmodozzék. 
Hangái,     S  ez  mind  csak  álom  volna  hát  ? 
Vilma.  r  Merő 

És  puszta  álom,  pusztább  semminél 

S  ártalmasabb  ;  mert  vért,   velőt  apaszt, 

yiharban  kétség  tengelyén  vitorláz, 

És  örülés  a  rév,  a  hol  kiköt. 
Hangái.     Mit  hallok?  már  is  félőrült  vagyok. 

Oh  angyal,  a  ki  részvevő  kegyelmét 

Mint  ismeretlen  árasztotta  rám, 

Szánjon  meg,  mondja,  szóljon,  mit  tegyek. 
Vilma        (félre).  Ha  nem  szeretném,  szánnom  kellene 

De  oh  a  férfi  csalfa,  míg  mozog ; 

Álljon  tüzet,  ha  szíve  színarany.  (Hangáihoz.) 

Mondjon  le  róla  ! 
Hangái.  Én  lemondani  ? 

Jól  értem  önt?  én  és  lemondani, 

S  ő  róla  ?  oh  e  három  gondolat 

Megsemmisíti  még  a  létet  is. 

Hideg  lemondás  !  tégedet  heted  nap 

A  nagy  teremtés  ellensége  gondolt, 

Miattad  agg  és  romlik  a  világ  ; 

S  ha  végre  összehamvadand,  lemondás 

A  rettentő  szó,   melly  a  puszta  űrben 

Végetlen  végig  mennydörögni  fog. 

On,  szép,  kisasszony,  volt-e  már  szerelmes  ? 
Vilma.       S  ha  voltam  és  ha  volnék  ? 
Hangái.  Ah,  nem   ugy  ! 

Bocsánatot,  fejem,  keblem  zavart. 

Azt  kérdezem,  nem  szenvedett-e  már 

Balul  viszonzott  szerelem  miatt  ? 

Vilma.       Nem  látom  a  czélt,  melyre  ön  vadász. 

Hangái.     Csak  az,  hogy  a  ki  képzelhet  lemondást, 
Az  a  szerelmet  még  nem  ismeré. 

Vilma.       Jobb,  illetetlen  hagynék  ezt  a  húrt, 
Mert  rezzenése  fájdalomra  peng. 
De  már  ha  ennyit  mondék,  hulljon  el 
Érzelmeimről  a  titoklepel. 
Én  is  szerettem  s  boldog  nem  valék. 

Hangái.    Hát  ö  is  szenved  !  oh  szelíd  kebel, 
Mi  kéj  benézni  fájó  titkaidba. 

Vilma.       Szerelmem,  mint  vadonnak  csermelye, 
Köny  és  panasznak  néma  árja,  folyt, 
Nem  látva  és  nem  szánva  senkitől, 
Míg  a  keservek  tengerébe  fúlt. 

Hangái.     Oh  angyal !  áldva  légy  e  vallomásért, 
Mely  bár  búsító,  tűrni  megtanít. 
Oh  mért  az  ádáz,  a  ki  kellemeivel 
Lekötve  tart,  nem  ily  nemes  szivíí. 
Oh,  mért  alakját  rád  nem  adhatom, 
Dús  lelkedet  fel  nem  ruházhatom 
A  tündér  bájjal,  melynek  rabja  lettem, 
Hogy  bírhatnálak  százszor  boldog  én, 
Mint  lelki  s  testi  díszek  összeségét ! 

Vilma.       Uram,  feledi,  hogy  én  is  nő  vagyok. 

S  ki  mondta  azt,  hogy  nálam  Vilma  szebb, 

Hogy  a  cserére  rá  is  állanék  ? 

Ez  gúny,  uram,  s  nem  vártam  volna  öntől, 

Kinek  lesújtott  lelkén  szánakoztam, 

Hogy  kellemimben  kételkedni  mer. 

De  tudja  meg,  Vilmája  bár  minő  is, 

Ha  szép,  csak  oly  szép,  milyen  én  vagyok. 

Hangái.       Bocsánat,  ah  bocsánat,  szép  kisasszony, 
Ha  szenvedélyem  bántót  mondatott ; 
Az  nem  szivemből,  nem  jött  érzetemből, 
Mely  haladatnál  nem  tud  egyebet. 
Ki  kétlené,  hogy  a  kit  ennyi  jóság 
S  léleknemesség  kincse  gazdagít, 
Az  testi  kellemekben  szinte  dús  ? 
Ki  kétlené  vonzónak  a  szemet, 
S  kedvesnek  a  virító  arczokat, 
Melyekben  ifjú  s  nyájas  lélek  ül  ? 
Ön,  bátor  arczát  fátyol  s  éj  födi, 
Hitem  szerint  a  nők  dicsőbbike. 
De  ah  !  nekem  nincs  több  szép  mint  csak  ő, 
Csak  az  becses,  mi  ő  hozzá  hasonlít ; 
A  kellemek  mértékét  róla  vettem, 

És  avval  mérek,  ahhoz  illetem 

Mind  azt,  mi  kellő,  drága  és  imádott. 

Ah  !  hozzá  nincs  hasonló,  párja  nincs  ; 

Sok  volna  kettő  oly  magas  remekből : 

Az  a  világot  ketté  osztaná, 

És  pártharagban  ölné   el  faját. 
Vilma        (félre).   Irigyleném,  ha  másnak  mondaná. 

De  lelkem !  állj  őrt,  ellenséged  űz, 

Hatalmasabb,  mint  hittem,  hogy  lehet.  (Hangáihoz.) 

E  hév,  uram,  bár  bántó  is  lehetne, 

Becsületére  s  mentségére  van. 

Én  megbocsátok  a  dicséretért, 

Bár  azt  csapongó  túlságnak  hiszem, 

(Ennél  kevesbet  asszony  nem  tehet, 

Midőn  előtte  más  szépet  dicsérnek). 

De  már  ha  szenvedélye  ily  konok 

És  változatlan,  számoljon  reám. 

A  mit  barátság,  régi  ismeretség 

Foghatnak  Vilmán,  szívből  megteszem. 

S  bár  nincs  reményem  meglágyítni  őt, 

El  nem  mulasztom  tenni,  mit  fogadtam. 

És  most  — 
Hangái.  Ne  még,  ne  hagyjon  engem  el ; 

Most  kezdek  élni,  most  születtem  újra  ; 

Oh  hagyja  zengni  még  e  szózatot, 

Melynek  hitemmé  váltak  hangjai. 
Vilma.       Nem  késhetem.  Társakkal  indulék, 

S  már  eddig  várakoznak  ;  menni  kell. 
Hangái.    Ah !  hagyja  hát  csak  azt  az  egy  reményt, 

Hogy  egykor  még  ez  arczot  láthatom, 

Ezt  a  legtisztább  lélek  tükörét, 

Melyet  kajánul  most  az  éj  föd  el. 
Vilma.       Csekély  dolog,  de  meg  nem  adhatom. 

Mit  szólna  Vilma  hozzá  ?  s  kelle-e  az, 

Hogy  testiképen  lássuk  jótevőnket, 

Kit  lelke  müvén  már  megismerénk  ? 

Jaj   annak,   a  ki  lelki  szép  után 

Indulva,  testi  bájra  nem  talált, 

Az  kincset  veszt  el,  lelke  jobb  hitét. 

S  aztán,  uram,  mi  már  megalkuvánk, 

Azt  mondta  ön,  hogy  Vilma  pártalan, 

Hogy  oly  remek  szép  nincs  több  a  világon, 

S  másodszor  ezt  nem  illik  hallanom. 
Hangái.     Oh  hát  nevét,  csak  azt  a  szép  nevet, 

Hogy  hű  szivembe  zárjain,  mondja  meg, 

Hogy  annyi  közt  egy  kedves  szóm  legyen, 

Melyhez  remény  és  hálám  kötve  van, 
A  mely  kimondva  némává  teend 
Minden  nehéz  és  bús  tartalmú  szót. 

Vilma.       Ismét  csekélység  s  mcir  nem  adhatom. 
Tanácsom  az  :  kémlelje  Vilma  szívét, 
Ismerje  meg,  s  ha  lassanként  szelídül, 
Ha  engedékeny  hódolásinak, 
S  ha  végre  tán,  miről  én  kétkedem, 
Kivánt  czéljához  jutna,  tudja  meg, 
Hogy  mind  azokban  munkás  én  valék  ; 
Megemlékezzék  akkor  rólam  is, 
S  ez  minden  a  mit  elfogadhatok. 
De  most,  ha  kérnem  biztosan  szabad, 
Hagyjon  magamra  s  kérdezetlenül. 
De  még  egyet.  Ha  ön  véletlenül 
Vilmával  összejönni  vágyna,  holnap 
Együtt  fogunk  sétálni  délután, 
A  város  erdejében.  En  leszek 
Ismer tetöjök.  S  ott  kivánatát 
Tán  teljesítem.  Isten  áldja  önt.  (El.) 

Hámjai.     Oh  tiszta  lélek,  áldott  noi  szív  !  — 
Most  mit  tegyek  ?  határozatlanul 
E  pártütő  szív  két  szép  közit  haboz. 
Ott  áll  amaz,  bálványai  a  világnak, 
Gyönyörre  jegyzett,  csábító  alakban, 
De  lelke  képét  fátyol  leplezi ; 
Itt  áll  e  másik,  lelke  tündökölve, 
Mint  a  dicső  nap,  ah,  de  földi  szemnek 
Fátyol  borítja  külső  díszeit. 
S  én  balgatag,  ki  nem  tanultam  át 
Szerelmek  iskoláját,  most  bolyongva, 
Csüggedve  járok  tömkelegjein. 
De  nem !  tanácsa  légyen  a  vezér. 
Legelső  gondom  Vilmához  bejutni, 
S  kikémlenem,  szép  külsejébe  mily 
Lélek  szorult :  a  második,  kitudni 
E  fátyolok  titkának  bájszövőjét, 
S  látnom,  mi  testet  vőn  szép  lelke  fel. 
Erő,  ne  hagyj  el,  légy  kalauz  !  remény  ! 

(Halom.) 
Kaczor,    Guta,    Rigó   (gondolkodva  járnak  fel  s  alá 

Rigó. 
Az  nem  volna  rossz  gondolat. 

Guta. 

Kitaláltam  !  Abban  maradok. 
(Guta  ós  Rigó  merengósök  közben  összeütköznek  s  egymás  kalapját  leverik.) 

Guta. 
Hobó,  mennyköbe  is  !   a  kalapom. 

Rigó    (hőkölve). 
Millióm  !  ez  rossz  jel.  A  kalap  az  enyém. 

Guta. 
Igen !  de  hol  van  hát  ? 

(Midőn  mindketten  körülMmulnak,  Kaezor  jö  a  kót  kalappal.) 

Kaczor. 
No  ti    szépen    elméláztatok.    Leverik    uram    fia    egymás    kalapját    s 
lábam  elébe  gördül  mind  a  kettő  ;  mi  azt  jelenti,  szerencsétek  az  enyém- 
nek meghajol. 

Gtda. 

Igaz !  ez  kis  ügyetlenség  volt ;  de  te  kalapjainkat  fölemelted. 

Rigó. 
S  ez  szolgálatot  jelent. 

Kaczor. 
Vegyétek,  vagy  tököt  ültetek  belé. 

Guta. 
Hanemha  fejedbe  tennéd.  Ide  vele.  (Fölteszi.)  Huh  beh  ferde  jószág! 
ez  tudós  fejre  való. 

Rigó     (Fölteszi  a  másikat,  melybe  feje  elmerül). 

Segítség!    (Nagy  nehezen  kihúzza  fejéből.)     Átkozott   cziukefogója  ! 

Guta. 
Nono  !  csak  nem    lehet    mindennek    olyan    cseresnye-mag  feje,  mint 
neked  !  Add  ide  ! 

(Elcserélik  a  kalapot.) 

Vörösmarty  összes  költ.  II.  köt.  lo 

Rigó. 
Soha !   embernek  akkora  fej  ! 

Kaczor. 
Ne  kötődjetek.  Az  idő  eljár,    a    hét  muldogál,    s    még  úgy  szólván, 
mire  sem  mentünk. 

Guta. 
Sőt  kevesebbre  a  semminél. 

Rigó. 
Jól  mondod ;  ha  azt    a    fatális    szépséget    meg    nem    látjuk,    sokkal 
jobban  állnának  dolgaink. 

Kaczor. 
Se    baj  !    minek    ide    a    sopánkodás !    Nem    kezdhetjük-e    az    egész 
dolgot  újra  ? 

Guta  és  Rigó. 
Miért  ne  ? 

Kaczor   (bizodalmasan). 
Küönben  is,  köztünk    maradjon,  az  a  mi  Dianánk  nem  valami  ritka 
madár. 

Rigó    (hamisan). 
Épen  nem. 

Guta. 
Csakhogy  épen  leány.  Mindennapi  jószág. 

Kaczor. 
S  úgy  vettem  észre,  festi  magát.   (Félre).  Vajha,  elhinnék,  hogy  őket 
nyakamról  lerázhatnám. 

Rigó. 

Az  könnyen  meglehet.  De  mi  több,  egyik  válla  magisabb,  mint  a 
másik.    (Félre. >  Oh  bár  elhinnék  ! 

Guta. 

Mit  mondasz  ?  (Magában.)  Oh  a  szamarak  !  ha  tyúkszemeikkel  nézné- 
nek, nem  lehetne  rosszabúi  látniok.  Festi  magát !  válla  emeltebb !  De  jól 
van,  egy  húrt  kell  velők  pendítenem.  (Fenn.)  Szó  a  mi  szó,  barátim  !  én  is 
vettem  hibáját  észre;  bal  szeme,  úgy  látszik  tetemesen  kisebb  a  másiknál. 

Kaczor. 
Tudod    mit,  Guta    pajtás !    te    e    szerint    lemondhatnál  róla,  s  mást 
kereshetnél. 

Rigó. 

Igen,  igen  !  mondj  le  róla,  Guta. 

Guta. 
En  ?  !  oh,  úgy  nem  játszunk. 

Kaczor. 
Igen  !  de  egyik  szeme  kisebb  mint  a  másik. 

Guta. 
Oh,  az  nem  baj  !  sőt  épen  úgy  kell  lennie.  Nagyobb  szemével  szép 
tulajdonaimat    fogja    látni,  a    kisebbel    gyengeségeimet,  s,így  erényeim  és 
hibáim  mindenkor  kedvező    arányban    fognak    előtte  állani.  De  mivel  úgy 
sürgetsz,  nem  látom  át,  miért  te  le  nem  mondás*,  róla,  Kaczor? 

Rigó. 
Igazság  !  Kaczor,  illő,  hogy  te  mondj  le  róla. 

Guta. 
Mondj   te,  s  kettőnknek  könnyebbé  teszed  az  alkut. 

Kaczor. 
Én? 

Rigó. 

Igen,  igen  !  hiszen  mondád,  festi  magát. 

Kaczor. 
Oh,  halljátok,  a  festés  magában  a  nemesb    művészetekhez  tartozik  ; 
különben    pedig    asszonyoknál    sem    rossz    találmány  a  festék.    Ha    király 
volnék,  mind  krétával    Íratnám    be    arczaikat,  hogy  a  férj   az  idegen    száj 
csókját  rajtok  megismerné. 

Rigó      (félre). 
Ez  szilaj  bolond. 

Guta     (félre). 
Valóságos  őrült ! 

Rigó. 

De  lásd,  Kaczor!  ha  a  barátság  szent  volnr       'ited  — 

Kaczor. 
Nem  akarok  barátságról  hallani.  S  ha  merem  kérdezni    a    barátság 
ügyvédét,  miért  te    le    nem    mondasz    kedvünkért?     Mi    ketten    a    dolgot 
könnyen  tisztába  hoznók. 

Guta. 
Ugy  van,  Rigó !    ha    igazi    bajtárs    vagy,    le    kell    róla    mondanod. 
Különben  is  egyik  válla  magasabb,  mint  észrevevéd. 

Rigó. 
Csekélység!  az  alacsonyabb  vállat  banknótákkal   fel  lehet    csapatni. 

18* 

Kaczor. 
Tehát  csak  nem  mondasz  le  róla  ? 

Rigó. 
Semmi  esetre  ! 

Kaczor   (Gutához). 
S  te  sem? 

Guta. 
Eszemben  sincs. 

Kaczor. 

S  én  természetes  hogy  nem.  Ki  is    mondhatna  le    a  dicső   —    (félre) 
de  nem  árulom  el  magamat. 

Guta. 

Oh  a  kis  tündér !  Dehogy  hagynám  öt  el  akárki    barátságáért,  nem 
egy  monostor  barátért ! 

Rigó. 
Én  őt  soha,  de  soha  el  nem  hagyom. 

Kaczor. 
E   szerint  tanácskozásunk  nem  igen  messze  haladt. 

Guta. 
Sőt  igen  !  nyilvánosságra  jött,  hogy  — 

Rigó. 
Mind  a  hárman  szerelmesek  vagyunk  belé,  következőleg  — 

Kaczor. 
Hogy  mind  a  hármunké  lesz. 

Guta. 
Úgy  van!  —  Vagy  a  tatárba  is!  nem  úgy  van. 

Rigó. 
Ohó  !  annak  ellene  mondanék. 

Kaczor. 

No  én  hát  nem  értelek,  vagy    rosszul    tanultam    a    logikát.    Hát  ha 
egyik  sem  akar  róla  lemondani  ? 

Guta. 
Akkor  — 

Kaczor. 
Nos? 

Rigó. 
Tehát  ? 

Guta. 
Tehát  azé  legyen,  a  ki  a  leánynak  leginkább  megtetszik.  Ostromol- 
juk mind  hárman,  s  a  ki  szerencsésebb,  azé  a  diadal. 

Kaczor. 
Ez  mind  igen    szépen    és    okosan    van    mondva ;     de  a  szerződés  ? 

Guta. 
Már  szerződés    ide,     szerződés     amoda !    én    nem     látok  más    mene- 
kedést.    (Félre.)   Hiszen  ezek  közül  csak  nem  fog  választani,  ha  szeme  van  ! 

Rigó    (félre). 
Hát  ha  én  tetszem  meg  neki  ? 

Kaczor  (félre). 
A  leány  bizonyosan  engem    választ.    (Fenn,)    Tudjátok    mit?    Altal- 
látom,  hogy  egyéb  kigázolás  nincs,     mint  ha  a  dolgot    szerencsére    hagy- 
juk ;  a  mi  a  szerződést  illeti,  már  egyik  pontjában  módosítást  szenvedett, 
miért  ne  a  többiben  is  ? 

Rigó,   Guta. 
Igazság  !  ide  vele  ! 

Kaczor. 

Itt  van,  4.  pont :  Négy  hét  múlva  hármas  menyekző  lesz.  Ez  tehát 
újabb  végzésünk  szerint  kimarad. 

Rigó. 
Töröld  ki. 

Guta. 
Ki  kell  törölni. 

Kaczor. 

A  törlés  megvolna.  De  egy  aggodalom  bánt.  Minél  tovább  hala- 
dunk az  időben,  szereződésünk  mindinkább  fogy  és  vékonyodik.  Tartok 
tőle,  hogy   utóbb   úgy   összezsugorodik,    mint  a  szalonna    bőrke     a    tűzön. 

Gruta. 

Igaz  !  az  kurucz  dolog.  Lelkemre  mondom  ;  épen  nem  tudom,  mit 
kellene  ezen  veszedelmes  zsugorodás  ellen  elkövetni. 

Rigó. 

Azon  könnyű  segíteni.  Tegyünk  helyébe  egy  új  czikkelyt,  tudni- 
illik ezt :  a  három  menyekző  helyett,  úgy  hozván  magával  a  sors,  egy 
fog  tartani. 

Kaczor. 

Értődvén,  hogy  kinek  a  szerencse  kedvezend,  azt  a  más  kettő 
szóval  és  tettel  segíteni  köteles. 

Guta. 
Jó.  Föl  kell  jegyezni. 

Kaczor. 
E  szerint  a  mai  gyűlésnek  vége.    Tudniillik    kiki    lásson    dolgához. 

Guta. 

Vígan  barátim !     Ha  mindnyájan  feleséget    nem    viszünk    is    haza  ; 
de  egy  lakodalmat  olyat  ütünk,  hogy  hét  ország  látta  mását. 

Rigó  (félre). 

Én  jót  reménylek,  mert  igaz  szivem 
Jót  érdemel ;  szerencse !  el  ne  hagyj  ! 

Guta   (félre). 

E  két  bivalt  én  rászedem  bizonynyal, 
S  aztán  búsuljon,  a  ki  rá  szorult. 

Kaczor   (félre). 

Csak  rajta !  majd  az  epret  én  szedem, 
S  koplalni  fogtok  vendégségimen.  (gi.) 

Vilma  és  Lidi  jönek. 
Lidi. 
Már  elmentek.  Bízvást  kijöhet  kisasszony. 

Vilma. 
Elmentek  ?  Hála  Isten  !  ha  tovább  maradnak,  végtére  egy  porczikám 
sem  maradt  volna  ép.  Még  hajam  szálai  is  görbébbek  lennének  mint  egyéb 
leányokéi. 

Lidi. 

Igazán  !    ezek  goromba  úrfiak.    Már  én  is  kezdek  haragunni    rajok. 

Vilma. 
Csak  most  ?    Azt  előbb    illik  vala    kezdened.    De  tréfa  nélkül,  Lidi, 
nézz  meg  eugem  jól. 

Lidi. 

Mi  jut  eszébe  a  kisasszonynak  ? 

Vilma. 
No  csak  te  nézz. 

Lidi. 

Istenem  !  hisz  én  már  annyiszor  megnéztem  a  kisasszonyt. 

Vilma. 
De    nem    úgy !     most    neked     birói     szemmel    kell    rám    tekintened. 
(Megfordul  előtte.)    S  hogy  találsz  ?    Hát  egyik  vállam  csakugyan    magasabb 
volna  ? 

Lm. 

Ah  !  hogy  ügyelhet  olyanra.   Csúfság  férfinak  olyat  kigondolni. 

Vilma. 
S  egyik  szemem  kisebb  ? 

Lidi. 
Azért  boszút  kell  állani. 

Vilma. 
S  festem  magamat ! 

Lidi. 

Igen  !  de  saját  s  oly  becsületes  vérével,  milyen  nekik  egész  nem- 
zetségükben sincs. 

Vilma. 

Hagyján  !  Lidi.  Minthogy  szépségem  ellen  voltak  vakmerők  pártot 
ütni,  s  e  szerint  asszonyfelségbántás  bűnébe  estek,  úgy  hiszem,  van  jogom 
elégtételt  venni.  S  azt  venni  fogok. 

Lidi. 

Vegyünk  is  !  már  ez  kiállhatatlan.  Az  én  kisasszonyomat  így  meg- 
gyalázni ! 

Vilma. 

Szándékok,  mint  hallók,  házunkkal  ismeretségbe  jőni.  S'  ezt  nekik 
könnyítenünk  kell.  Gondolj  ki  valamit,  Lidi. 

Lidi. 

Igen  !  de  hát  mindig  csak  én  gondoljak  a  kisasszony  helyett  ? 

Vilma. 

Hát  miért  volnál  komorna  ?  De  most  egyszer  csak  bölcs  ítéletedet 
kérem  ki ;  mert  plánumon  félig  meddig  kész.  —  Bátyám  örökké  szemre- 
hányásokat tesz,  hogy  magamat  a  férfiak  iránt  igen  rá  tartom,  hogy  nem 
csak  kérő,  de  még  csak  vendég  sem  mer  házunkhoz  közelíteni.  Mit 
szólsz  hozzá,  ha  most  e  három  szilaj  úrfit  nyakára  csődíteném  ? 

Lidi. 

A  gondolat,  csekély  komornai  véleményem  szerint  igen  jó  ;  de 
módját  még  nem  igen  látom. 

Vilma. 

Meg  fogod  hallani,    csakhogy  itt    már    igen    sok  ügyességedtől  függ. 

Lidi. 
Nagy  becsület  !  Számoljon  reám  kisasszony. 

T  Ilma. 

A  mily  merészeknek  látszanak  a  mi  szép  uraink,  meglehet,  hogy 
az  ismeretséghez  nem  igen  tekervényes  utat  fognak  választani  ;  ha  mind 
e  mellett  városban  nem  lennének  oly  bátrak  mint  mezon,  nehogy  a  tréfa 
későre  haladjon,  mindeniknek  külön  egy  bátyámhoz  szóló  levelet  kellene 
kezébe  játszanod. 

Lidi. 

Ertem ;  igen  helyes !  s  abban  a  levélben  csintalan  dolgok  fogná- 
nak lenni. 

Vilma, 

Kétség  kivül.  De  tartalmokat  még  ezután  kellene  kifőznünk,  s  egy 
biztos  hallgató  férfiú  által  leíratnunk.  —  Hiszen,  Lidi,  neked  szép  isme- 
retségeid vannak. 

Lidi. 

Lesz  szerencsém  egy  oly  férfiúról  gondoskodni. 

Vilma. 
Másodszor  — 

Lidi. 
Ah  !  az  alvó  úrfi  jön. 

Vilma   (fátyolát  lebocsátja). 
Mit  gondolsz,  meg  fog-e  így  fátyolon  által  ismerni  ? 

Lidi. 

Nem  hinném.  Azonban,  hogy  annál  biztosabban  legyen  a  kisasz- 
szony,  engedje  fürtéit  egy  kissé  más  alakba  szednem.  (Fürtéit  igazítva.) 
így  ni  !  Ez  epedő  bánatot,    igen-igen    nagy    szomorúságot    fog    jelenteni. 

Vilma. 

'  Most  vonulj  el,  Lidi ;  én  itt  e  padon  fogóin  őt  várni  epedő  bánat- 
tal ;  mert  hajmíívészi  számolataidat  csak  nem  akarnám  szégyenben  hagyni. 

(Lidi  el.) 

Hangái  :jö). 

Itt  láttam  őt !  itt  lettem  általa 
Rögzött  pogányból  ájtatos  keresztény. 
De  ah  !  mi  haszna  változott  hitemnek, 
Csak  szenvedést  ad  üdvösség  helyett. 
Kegyetlen  ő  !  és  megvető  kevély, 
Minden  szavával  egy  reményt  öl  el. 
De  ím,  ki  ül  befátyolozva  ott, 
Gondolkodólag  s  ollyan  egyedül  ? 
Nem  ő,  az  édes  ismeretlen  az? 
Ah  !  fátyolának  titka  bájerővel 

Hódít  magához,   s  mintha  egy   világot, 

Sőt  a  világok  mennyét  rejtené, 

Nem  hagy  nyngonnom,  míg  fel  nem  födöm. 
(Vilmához). 

Bocsánatot,  ha  tán  csalatkozám  — 
Vilma.      Ah  engedelmet !  el  valék  merülve. 

De  jó,  hogy  eljött,  régen  várom  önt, 

Azt  bánva  csak,  hogy  kedvesb  társaságot 

Nem  hözhaték  ;  mert  Vilma  nem  jön  el. 
Hangái.    Tudom,  gyanitám.  —  S  mégis  kedvesebb 

Alig  lehetne  társaság  akárhol, 

Mint  melyben  most  vagyok. 
Vilma.  S  még  is  lehetne  hát  ? 

Hangái.    Nem,  Istenemre  mondom,  nem  lehetne. 

Imént  csak  elmém  lomhasága  szólt. 
Vilma.      Miért  e  túlság  ?  Avval  én  elégszem, 

Ha  Vilma  mellett  engem  tűrni  fog. 

De  most  az  egyszer  tartozás  hozott. 

ígértem,  és  barátném  e  fölött 

Egy  bízománynyal  tisztelt  meg.  Talán 

Ismerni  fogja  e  kis  könyvet  ön  ? 
(Egy  kis  könyvet  mutat  elö.) 
Hangái.    Oh  fájdalom  !  nagyon  jól.  Vajha  míg  enyém  volt, 

Hűbben  követtem  volna  oktatásait ! 

Késő  tanácsa  most  már  nem  segít. 
Vilma.      Barátném,  mint  monda,  véletlenül 

Cserélte  azt  fel  Himfy  bús  dalaival, 

S  im  visszaküldi,  és  bocsánatot  kér. 
Hangái.    Bocsánatot,  midőn   már  ég  a  ház  ! 
Vilma.      És  visszakéri  érte  Himfyét. 
Hangái.    Oh  szívesen!  hisz,  a  mit  Himfy  érzett, 

Azt  én  is  érzem,  én  is  sze védeni, 

Csakhogy  dühösben  s  gyógyulhatlanúl. 

Szereaii,   hajh  !   már  könyv  nélkül  tudok. 
Vilma-      Barátném  tartozásnak  vélte  mind  ezt 

Személy  szerint  átadni,  s  tette  volna, 

De  hirtelen  rosszul  lett. 
Hangái     (gúnynyal).  S  lóra  ült ! 

Vilma.      Uram,  csalódik  — • 
Hangái.  Nyargalózni  ment ! 

S  egy  pár  csapongó  vágtatott  vele  ! 
Vilma.      Kímélni  vágytam  önt,  de  mint  gyanítom, 

Már  nincs  okom  titkolni  — 
Hangái.  Oh  miért  is; 

Hisz  én  annál  még  többet  is  tudok. 
Társnéja,  jó  kisasszony,  nagy  kaczér. 

Vilma.      Ez  már  igazán  több,  mint  mit  én  tudok. 

Ön  látta  öt  ?  és  hogy  fogadtatott  ? 
Hangái.    Nem  szinte  rosszul.  Egy  kevély  mosolygás, 

S  szép  illedelmes  főhajtás  után, 

Vén  únodalmas  bátyjával  hagyott. 
Vilma      (félre).    Bátyám  uramnak  szép    hízelkedés  !  (Hangáihoz.) 

S  eltávozott? 
Hangái     (kesernyésen).    Mondom,  hogy  lóra  ült, 

S  kószálni  ment  két  nyargaló  vitézzel. 
Vilma       (félre).     Féltékeny  !   S  oh,  ez  nem  csekély  hiba, 

De  mellyet  minden  asszony  megbocsát. 

Csakhogy  nevelni,  jónak  nem  szabad. 
(Ha  igáihoz.) 

Szeszély,  uram  !  s  ha  Vilmát  kedveli, 

Ez  egy  hibáját  nagyba  nem  veendi. 
Hangái.    Ez  egy  hibáját !  már  csak  a  mit  ön, 

Tisztelt  barátném,  (hagyja  hinnem  ezt) 

Csak  a  mit  ön  beszélt  el,  mennyi  az, 

S  mennyit  fogok  még  látni  ezután. 
Vilma     (félre).    Ez  szép  kilátás !    (Hangáihoz.)  Sajnálom  nagyon, 

Hogy  illyen  tévedésbe  vittem  önt. 

Mit  én  beszéltem  Vilmáról,  az  inkább 

Intés  gyanánt  volt  mondva,   és  neki 

Jobban  díszül  mint  szégyenére  válik. 

Én  öt  keménynek  mondám. 
Hangái.  Es  kevély  ! 

Vilma.       Nem  mindenekhez  hajló. 
Hangái.    S  még  is  tetszni  vágy. 
1  ilma         (hamisan  meghajtja  magát). 

Az  Éva  anyánkról  szállt  ránk  örökül. 
Hangái.    Oh,  ön  nem  ollyan  !  Ily  nő  mint  kegyed, 

Díjúi  lehetne  menylakónak  is. 
Vilma       (félre).    Sok  tisztelet! 
Hangái.  De  Vilma  — /f 

Vilma.  Ot  bizonynyal 

Most  már  pokolra  hárhoztatja  ?  nem  ? 
Hangái     Ne  értse  félre  szenvedélyemet. 

Ő,  meglehet,  jó,  csakhogy  csapodár, 

Hiú  s  kevély:  a  férfi  báb  neki, 

Úgy  vettem  észre.   Szive  szép  üvegház, 

De  melyben  jégvirágok  termének  : 

Nincs  benne  élet  s  éltető  meleg. 
Vilma.       Nem!  már  ez  több  mint  elhallgatható. 

Bocsásson  meg,  de  egy  látás  után 

Nincs  önnek  így  Ítélni  még  joga. 
Én  Vilmát  jobban  ismerem,  s  ha  ő 

Még  nem  szeretne,  arról  ki  tehet? 

De  azt  tudom,  hogy  egykor  majd  szeret, 

Szerelme,  mint  az  éjszakmutató, 

Rendülni  nem  fog  tűz  és  vész  között, 

Az  egyhez  híven,  kit  szivébe  vőn. 
Hangái     (félre).    Nemes,  nemes  szív  !   Oh,  a  lelki  dísz, 

Mi  százszorozva  több  a  testinél ! 

Ki  más  szerelmét  így  lefestheti, 

Az  tud  szeretni,  oh  az  boldogít.  (Vilmához.) 

Ön,  jó,  szelid  egy  orvos,  s  gyógyszere 

Már  jótevőn  hat.  Vilma  nem  hibás, 

Sőt  jó  és  híí  lehet,  de  boldog  is, 

Mert  ily  barátnét  bírni  nagy  szerencse. 

De  én  Vilmától  már  kigyógyulék. 
Vilma  (félre).  Azt  nem  szeretném  !  (Hangáihoz.)  Hogy  lehetne  az  ? 

Hát  ebből  állna  minden  szerelem  ! 

Ma  szikra  tííz,  és  holnap  jég  ?  Uram, 

Ezt  ön  felől  feltennem  oly  nehéz, 

Hogy  szinte  fáj  :  mert  mellyik  férfi  hü, 

Ha  még  egy  illy  is,  mint  ön,  ingadoz  ? 
Hangái.     S  van  bizodalma  hozzám?  —  Oh  igen, 

Oh  higyje  én  hü  s  állandó  vagyok, 

De  ahhoz  csak,  ki  engem  is  szeret. 
Vilma       Azt  érdemelni  kell  !  mint  tartozást 

Egyszerre  elfoglalni  nem  lehet. 

Keresse  kedvét :  tán  megnyerheti. 
Hangái     Nem,  érte  többé  lépést  nem  teszek. 
Vilma  (félre).  Már  csak  dicsérnem  kell  szépségemet, 

Különben  pártot  indít  ellene.  (Hangáihoz.) 

Pedig  barátném  csinos  egy  leány. 
Hangái.    Óh  szép,  igen  szép,  nem  tagadhatom. 
Vilma  (félre).  Kifogytam  ;  mit  tegyek  most  ?  Ah  igen  ! 

Egy  hódolóm  volt,  a  ki  egykoron 

Tetőtől  talpig  versbe  foglalá 

Szépségimet.  Most  majd  hasznát  veszem.  (Hangáihoz.) 

Hajának  fürti  holló  feketék. 
Hangái.    Mit  ér  a  haj  hívságos  agy  felett, 

S  azonkívül  a  holló  rossz  madár. 
Vilma.      Mint  déli  nap  tündöklik  két  szeme, 

S  csodálatos,  hogy  bennök  ég  nyilik. 
Hangái.    Egy  jó,  nemes  szív  annál  többet  ér. 
Vilma.       Szép  ajki  rózsák. 
Hangái.  Hervadók  igen, 

Mert  csak  ledérség  hangját  rezgetik. 
Vilma  S  mint  a  sugár,  felnyúlik  termete. 
Hangái.    De  lelke  nem  sugár.  —  Oh,  hagyjuk  el  ! 

Oltár,  minél  a  hívságok  fia 

Csalfényü  bálványoknak  áldozik. 
Vilma.       S  ezek  szerint  ön  nem  szerette  Vilmát? 
Hangái.    Szeretni  véltem  öt,  de  most  tudom, 

Hogy  az  csak  vad  láng  s  bolygó  tűz  vala. 

De  nem  !  nagyon,  nagyon  szerettem  őt, 

Szeretni  tudtam  volna,  mint  soha 

Szeretve  asszony  nem  volt  férfitól ; 

De  hála,  hogy  szeretni  megtanított. 

Fogok  szeretni,  söt  ha  illenék 

Ily  hirtelen  változni  férfinak, 

Megvallanám,  hogy  már  is  szeretek  ; 

De  szenvedélyem  tárgya  nemesebb, 

Dicsőbb  ;  s  azon  lesz  minden  fáradásom, 

Hogy,  mint  óhajtok  szívkegyébe  jutni, 

ügy  birtokára  méltó  is  legyek. 
Vilma.       S  Vilmát  ön  többé  nem  kívánja  látni  ? 
Hangái.    Oh,  sőt  fogom  !  Bátyáink  ismerik 

Egymást  igen  rég,  iskolás  időből, 

S  ezek  kifőzték,  hogy  családaink 

Egy  régi  híres  köz  tőből  szakadtak. 

Rokon  vagyunk,  s  már  bátya  s  húg.  Jogom 

Van  látni  őt  s  az  el  nem  lesz  mulatva : 

De  abból  semmi  sincs,  hogy  oly  fanyar 

S  ábrándos  képpel  álljak  ellenében. 

Vigan  leszünk,  sőt  lóra  is  kelünk, 

Versent  futandunk  tüskön  bokron  át, 

S  ha  majd  kifárad  és  panaszkodik, 

A  nem  szerelmes  bátya  jót  kaczag. 
1  "ihim        (félre.   Szép  változás!  Oh,  ő  is  férfi-szív, 

Míg  kér,  szerény  s  jó  ;  büszke  lesz  ha  nyert 

De  mit  tegyünk?  Ha  Isten  elvévé 

Baloldalunknak  legjobb   csontdarabját 

Érjük  be  avval,  a  mi  megmaradt. 
Hangái.     Ön  elmerült?  vagy  nem  javalja  tán, 

Hogy  Vilma  mellett  oly  sokat  mulassak  ? 
Vilma        (meglepetve).   Nem  —  én  —  vagy  úgy!  —  igen 
Hangái.    Nem  és  igen !    (Félre.)  Jól  értem  !  Oh  igen, 

a  jó,  nemes  szív  érez  és  szeret 

Én  én  —  de  nem !  még  szólni  nem  szabad, 

Mig  érzelmimmel  számot  nem  vetek.     (Vilmához.) 

Tehát  ne  lássam  Vilmát,  ne  soha? 
Vilma        (tettetve).    Olyat  kívánni  öntől  nincs  jogom. 
Hangái.    S  ha  volna  még  is,  sőt  mondom,  ha  van, 

Kívánja,  hogy  többé  ne  lássam  őt  ? 


—     285     — 

Vilma.        Igen  !    (Mintha  megbánná,  hogy  elíoledó  magát.) 

De  nem,  nem,   én  azt  nem  kívánhatom  :  (Töredezve.) 

Menjen  hozzá,  és  boldogítsa  öt. 
Hangái,    (félre).   Oh  szerelem  !  a  te  vallomásod  ez. 

S  én  boldog  ily  nemes  szivet  nyerek.    (Vilmához.) 

Kedves  kisasszony  ;  most  óhajtanék  csak 

Dús  lenni  minden  jóban  és  erényben, 

Most  érezem  csak,  mily  szegény  vagyok  ; 

Még  is,  ha  volna  bennem  annyi  becs, 

Hogy  avval  boldogítsak  valakit, 

Az  Vilma  nem  lesz.  S  most  engedje  meg, 

Hogy  egy  kegyelmét  kérjem,  szép  kisasszony. 

Irántam  már  is  sok  jót  tüntetett  ki, 

Adósa  még,  már  is  bátor  vagyok 

Ujonta  kérni,  oly  remény  fejében, 

Hogy  egykoron  tán  megszolgálhatom. 
Vilma        (félre).   Itt  a  kelepcze  !  már  nincs  menedék. 
Hangái.    Ha  mint  vagyok,  csekély  portéka  bár, 

De  a  minek  látszom,  valóban  az, 

Ha  bennem  ön,  sok  gyengéim  között, 

Talált  becsesb  és  jobb  tulajdonokra, 

S  olyanra,  melyből  egy  szeretni  képes, 

Szelid,  nemes  hölgy  még  erényt  csinálhat. 

Engedje  meg,  hogy  egyszer  biztosabban 

Szólhassak  önnek.  Rendeljen  napot 

S  helyet,  hogy  a  mit  meggondolt  ügyemből 

ítéletére  bizni  szándokom, 

Elmondjam  akkor.  Teljesítse  ezt, 

Ez  egy  s  utósó  kértemet. 
Vilma       (félre).    Oh  hála  Isten  !  szinte  megszorult 

Lélekzetem  ;  hát  még  szabad  vagyok. 

Leányszabadság  nem  tarthat  soká.  (Hangáihoz.) 

Kérése  nem  nagy,  s  még  is  félni  kell, 

Ha  teljesítem,  megszól  a  világ. 

Azonban  a  világ  ne  tudja  azt. 

Én  május  elsején  korán  jövök  ki 

Egy  társasággal,  és  ha  akkor  ön 

E  domb  körül  vár,   egy  pillantatig 

Megszökhetem  tán. 
Hangái.  Hála,  köszönet ! 

Dicső  leányka,  e  jóságodért.  — 

S  most  lássa  Vilma,  hogy  vidéki  bátyja 

Más  arczot  is  mutathat,  mint  szerelmest.  (El.) 
Vilma        (fátyolát  félre).  0  még  sem  ollyan,  mint  a  többiek  ! 

Nem,  nem  ;  legalább  ezt  hinni  nem  akarom, 

Mig  ellen  nem  mond  a  tapasztalás  — 

De  mint  rokon,  mint  bátya  eljövend, 

Vilmának  megmutatni,  millyen  ö, 

Ha  nem  szerelmes  ?  Oh,  az  nem  megyén 

Oly  könnyen  mint  hivé  ;  mert  Vilma  is 

Ort  áll  magáért !  —  Bájoló  leszek, 

S  tündérkeclem,  hogy  visszacsaljam  őt. 

S  ha  végre  Vilma  nyer,  s  a  fátyolos  lány 

Ismét  feledve  ?  Az  sem  veszteség, 

Akkor  megint  csak  birtokomba  jő, 

De  nem  '  ha  Vilmához  tér  újólag, 

S  kétélű  nyelve  szenvedélyt  hazud, 

S  állandóságot,  mely  csak  puszta  hang, 

A  fátyol  akkor  megbántott  hevében 

Oly  titkokat  fog  felfödözni,  hogy 

A  bátya  is  megrettenik  belé. 

Azonban  várjuk   el ;  ha  ezt  kiállja, 

Én  boldog  akkor  és  övé  vagyok. 

Lidi  (jö,  félre). 

Meg  kell  adni  kisasszonyomnak,  hogy  amúgy  finomul  rá  tudja  a 
férfiakat  szedni.  Ez  a  tanácskozás  egy  kissé  huzamosan  tartott.  Végére 
kell  járnom  ;  "  mert  az  csak  szégyen,  gyalázat  volna,  ha  közbenjárásom 
nélkül  találna  férjhez  menni. 

Vilma. 

Szegény  Lidi!  meguntad  magadat. 

Lidi. 
Epén  nem.  Én  a  kisasszony  boldogságáért  imádkoztam. 

Vilma. 
Boldogságomért  ?  hogy  érted  azt  ? 

Lidi  (félre). 
Bizony  nem  akarja  elérteni.  (Fenn).    Hát  tudja  kisasszony,   csak  úgy 
imádkoztam,  mivel  semmi  dolgom  sem  volt. 

Vilma. 

Azt  jól  tetted,  legalább  addig  nem  estél  kísértetbe.  Hanem,  Lidi, 
gondolkoztál-e  a  levelek  kézhez  juttatása  felöl  ? 

IAdi. 
Igen  ;  de  micsoda  jutalmat  szánt  érte  a  kisasszony  ? 

Vilma. 

Hogy  te  oly  haszonleső  vagy  !  De  ne  búsulj,  a  jutalom  nem  marad 
el.  Ha  minden  jól  megy,  Pétereddel  kiházasítlak. 

Lidi. 
Péteremmel !  Annyi  mint  az  ;  Péter  magában  nem  rossz  legény ;  de 

Vilma. 
Ahhoz  talán  nem  volna  kedved  ? 

Lidi. 
Nem  oly  igen  nagy,  kivált  ha  a  kisasszony  hajadon  maradna  :  mert 
mi  így  hajadonokúi  igen  mulatságos    életet    élünk ;    de    mivel    hihetőleg  a 
kisasszony   el  fog  pártolni  — 

Vilma   (erőltetett  nehezteléssel). 
Lidi !  Te  ma  igen  találmányos  vagy. 

Lidi. 
Hiszen  valamikor  csak  férjhez  fog  menni  a  kisasszony. 

Vilma. 
Az  nem  épen  lehetetlen. 

Lidi. 
No  lássa  kisasszony  !   Mit  csinálnék  már  én  akkor  a  hajadon  világ- 
ban egyedül  ?  Azért  köszönettel  elfogadom  az    Ígéretet,    s    részemről,    mi 
a  három  vitéz  házasulandókat  illeti,  eligazításokat    jövendő  kiházasításom 
fejében  magamra  vállalom. 

Vilma. 
S  én  erre  neked  teljes  hatalmat  adok;    de  valamit  mégis  szeretnék 
hallani  terved  főbb  vonásairól. 

Lidi. 
Legelőször  is  a  leveleket,  melyet  a  kisasszony  saját  bölcs  belátása 
szerint  szerkesztetni  fog,  leiratom  s  gondom  lesz  rá,    hogy    külön    minde- 
niknek kezéhez  jusson. 

Vilma. 
S  azután? 

Lidi. 
S  azután,  hogy  vesződéseinknek    vége  szakadjon,  mindeniknek    más 
és  más  tanácsot  fogok  adni.   Egyik  mint  egy  poros  tudós,  másik  czipősen 
és  harisnyásan,  pápaszemmel,  a  harmadik  épen  mint  valami  falusi  úrfi  fog 
jönni   pipásan  és  tíízszerszámosan. 

Vilma. 
Mind  oly  túlságok,  melyeket  bátyám  ki  nem  állhat. 

Lidi. 

Épen  azért  legalább  nem  fogja  a  kisasszonyt  unszolni,  hogy  irántok 
barátságos  legyen. 

Vilma. 

.Mind  igen  jó  ;  de  elfogadják-e  bohókás  tanácsodat  ? 

Lidi. 

Oh,  az  az  én  gondom!  mindeniknek  azt  fogom  mondani,  hogy  a  más 
kettőt  megcsaltam,  s  ez  elég  óvószer  lesz,  hogy  a  csalást  észre  ne  vegyék. 

Vilma. 

Felségesen  Lidi!  de  szegény  Péter  nem  tudom  hogy  jár,  ha  felesége 
olyan  ravasz  s  elmés  lesz  a  házasságban  is,  mint  a  pártában  volt. 

Lidi. 

Péter  úgy  jár,  a  mint  megérdemli.    De    ne  méltóztassék  elfelejteni, 
hogy   ezt  mind  a  kisasszonyért  teszem. 

Vilma. 

Igen,  igen:  de  ég  alatti  tanácskozásainknak    már    véget    vethetünk. 
Honn  is  elég  tenni  való  van. 

Lidi. 

Ehhez  a  negyedik  úrhoz  nincs  valami  üzenete  a  kisasszonynak  ? 

Vilma  (félre). 

Ez  a  leány  bizonyosan  gyanít  valamit.   Valóban    ezek    a    komornak 
a   mi   hévmérőink,   mindent   elárulnak.     Lidihez).   Semmi   sincs. 

Lidi  (félre). 

Ertem,   azt  maga  végezte  el.    (Vilmához.)    Mondhatom,  hogy  az  az  úr 
nekem  igen   tetszik. 

I  ilma. 

Tréfaság  !  nekem  épen  nem  tetszik. 

Lidi  (félre  . 
De  Lidi  azt  el  nem  hiszi   ám  ! 

T  ilma. 
Egyébiránt  pedig,   reménylem,  lesz  annyi  eszed,  hogy  hallgatni  fogsz. 

Lidi. 

Mint   a   hal. 

Vilma    (félre). 

Vigyázni  kell  magamra :  mert  különben 
Idő  előtt  elárul,  s  vége  lesz 
Játékomnak,   mely  hasznosan   mulat    ELI 

Lidi. 

Vigyáznom  kell.  különben  hírem,  tudtom  b  közbenjárásom  nélkül 
belé  szeret  valakibe.  Ez  pedig  komoraának  iszonyú  gyalázat. 

K  -  i. 

Kaeaor. 
.k   gonosz   Bgy   leány     az   a  komorna  :   annyira   tudja   a   szerelmes- 
kedés  minden   tekervénveit.    hogy    akár    setétben    elve/essen    rajtok,    igen 
szeretem,   hogy   zsoldomba   vettem.   A  D    együgyű   társaim   alkalma- 

sint fukarul  viselték  magokat  :  mert  a  ház  titkait  egészen  kitárta  előttem, 
a  nélkül,  hogy  nekik  valamit  szólt  volna.  Tehát  egy  öreg  atya-bátya  van 
a  háznál,  kiről  a  különben  is  gazdag  leányra  örökség  néz.  s  ez  az  öreg- 
bátya  erősen  magyar  ember,  szereti  a.'  úgy  nevezett  magyart  :  értem, 
valami  olyan  Mokány  telét,  olyan  jó  pipagynj  fogató,  agarász.  szántóvető 
nemes  embert.  No  ez  nem  is  csoda,  az  ember  öreg.  s  a/.  ízlés  soktele.  Kn 
ugyan  a  betyárságot  nem  igen  szeretem,  s  ha  annyi  ]o  példányait  nem 
láttam  volna,  alig  hiszem,  hogy  utánozni  tudnám,  azonban  egyszer  nem  a 
világ.  Társaim  nevetni  fognak,  ha  észre  veszik,  de  én  őket  visszanevetem, 
s   természetes,   hogy   arra   igen  nagy   okaim   lesznek. 

parajai,  r  iböléssel  bebotlik  u  .-ütem. 

ftnr 

Szerenesés  jó  reggelt  kívánok  a  tekintetes  úrnak,  az  Isten  sok  testi 
lelki  jókkal   áldja   meg.   kívánom. 

S      Ml'. 

Kiég  elég.   Mit   akar.    honnan  jön   kend  ': 

Parasst. 

Kn   bizony   túl   a   Dunáról  gyüvök.   bárányokat   hoztam   eladni. 

Socsor, 

Kár  volt:   birka   itt   is   elég  vau.   S   aztán    —    én   semmit  sem  veszek. 

Paraszt. 

Megkövetem,  hiszen  nem  is  azért  gyüttem  :  hanem  lássa  tekintetes 
uram.  hogy  onnan  hazúl  elindultam,  keresztapám  uram  a  biro  ö  kigyehne 
épen   akkor  ment  haza   a   esárdából. 

Kacsor. 
No   nektek   szép   bírótok   van. 

Por 

Megkövetem,   nem  !    Kste    Dyolcz    Órakor  ment  a  csárdába,  hogy  onnan 

a   rés/ogi'skedökot    haza    parannesolja. 

It    11.  köt.  lí' 

Kaczor. 

S  maga  részegedett  le  helyettök. 

Paraszt. 
Megkövetem,  már  akkor  ki  is  alutta. 

Kaczor. 
Igen,  de  hát  mi  közöm  nekem  a  te  keresztapád  urad,  biró  ő  kegyel- 
méhez ? 

Paraszt. 

Úgy  bizony.  Csak  ostoba  ez  a  falusi  ember.  Hát  hallja  a  tekintetes 
úr  :  a  bárányok  bégtek  már  a  kocsin,  lovaim  be  voltak  fogva,  én  ültem, 
s  épen  az  ostorhoz  fogék,  —  mert  lássa  tens  uram,  lovaim  egy  kissé  haj- 
tósak  —  keresztapám  uram  épen  akkor  ért  oda,  s  egyik  lábát  a  kerék- 
agyra tette,  a  másik  kezével  pedig  botjára  támaszkodott. 

Kaczor. 
Az  valóságos  négykézláb  ember  lehet.  Nos  mit  szólt  ? 

Paraszt. 
Úgy  van,  szólt  és  azt  mondta :  Hallod-e  Jankó  öcsém,  ha  Pestre 
mégy,  nézz  körül  a  Sebestyén  piaczán,  majd  ott  egy  kőszentet  látsz.  Hát 
én  körülnéztem,  tekintetes  uram,  s  a  kőszentet  meg  is  láttam.  Azután  azt 
is  monda  keresztapám  uram,  hogy  ha  megláttam  a  kőszentet,  vessem  neki 
a  hátamat,  s  ne  nézzek  se  jobbra  se  balra,  hanem  menjek  egyenesen 
magam  előtt.  Hát  én  meg  is  vetettem  hátamat  a  kőszentnél,  nem  néztem 
sem  jobbra  sem  balra,  hanem  mentem  egyenest  magam  előtt. 

Kaczor. 
S  utánad  ki  maradt  ? 

Paraszt. 

Hát  ki  maradt  volna  más  mint  az  árnyékom  ?  (Félre.)  Most  ugyan 
megfeleltem  magamért !  (Fenn.)  Azt  is  mondta  aztán  keresztapám  uram,  hogy 
menjek  valami  húsz  lépést,  aztán  forduljak  jobbra,  s  addig  menjek,  míg 
valami  ajtón  ba  nem  botlom.  Hát  én  mentem  is  húsz  lépésnyire  azután 
jobbra  fordultam,  s  utoljára  csak  bebotlottam  itt  az  ajtón,  tens  uram 
segedelmével. 

Kaczor. 
Azt  vettem  észre. 

Paraszt. 

Má'  most  pedig  Isten  kegyelmébe  ajánlom  a  tekintetes  urat. 

Kaczor. 
Hát,  akasztófára  való,  te  engem  bolonddá  akarsz  tenni?  (Botot  vesz.) 
Valld  meg,  mit  akartál   itt ! 

Paraszt. 

Ne  bántson  a  tekintetes  úr.  Ismerjük  mi  már  ezt  a  botfélét  a  falun, 
aztán  nem  is  igen  nagyon  tartunk  tőle :  megszoktuk.  Keresztapám,  a 
biró,  azt  is  mondta,  hogy  ha  az  ajtón  bebotlottam,  s  ott  talán  megpüföl- 
nek, föl  se  vegyem,  hanem  mikor  elvégezték,  vegyem  elü  a  tarisznyám 
fenekéről  a  levelet,  s  kérdezzem  meg,  merre  lakik  az  az  úr,  a  ki  a  le- 
vélen föl  van  irva  ? 

Kaczor. 

Levél  ?  minden  esetre  jó  lesz  megnézni.  Add  ide. 

Paraszt. 
Megkövetem,  itt  van. 

Kaczor. 

Ligeti  Sándor !  Diadal,  diadal !  ezt  magam  fogom  általadni  —  No 
földi,  elmehet  kend  Isten  hírével. 

Paraszt. 
Igen,   de  megkövetem  — 

Kaczor. 

Kell  bot?  —  De  most  lehetetlen  haragunnom,  midőn  szerencsém 
ily  kedvezőn  szolgál.  Tudod  mit.  jó  barátom?  én  a  levelet  majd  magam 
adom   át.    (Pénzt  ád  neki.) 

Paraszt.  R^j    "  ,    y^j 

Értem,  tekintetes  uram.  (Félre.)  A  levélhordásért  itt  jól  megfizetnek, 
pedig  ezt  s  még  más  kettőt  csak  itt  Pesten  kaptam  ;  keresztapám  uramé 
most  is  a  tarisznya  fenekén  van ;  de  hiszen  annak  is  emberére  akadok 
én,  már  most  tudom,  hogy  kell  a  leveleket  általadni.  Keresztap&S^rfram 
szava  egész  egy  szálig  beteljesedett,  csakhogy  a  hátamat  meg  nem  csik- 
landották.  Nojszen  !  az  még  mind  meglehet.  ■ —  Mást  nem  üzen  a  tekin- 
tetes úr  ? 

Kaczor. 

Köszöntöm  a  biró  gazdát. 

Paraszt. 

Köszönöm  igen  szépen.  Isten  áldja  meg  a  tekintetes  urat.  (El.) 

Kaczor. 
Isten  hírével  járj.  —  Már  szerencsésebb  napra  nem  virradhattam 
volna.  Ki  tudja  a  levél  minő  fontos  lehet  ?  s  én  annyira  ki  fogom  tüntetni 
elveszthetését,  hogy  ez  a  magában  csekély  szolgálat  igen  nagy  érdemül 
fog  tekintetni.  (Olvas.)  «T.  ns.  nemz.  és  vit.  Ligeti  Sándor  úr,  több  t.  ns. 
várm.  előkelő"  —  még  pedig  előkelő  és  több;  hohó!  ez  nem  csekélység! 
—  „előkelő  táblabirájának  ;  nagy,  nagyobb,  legnagyobb  sietséggel."  Már 
nincs  benne  kétség,  s  én  a  levéllel  tüstént,  de  tüstént  útra  kelek.  (Kopognak.) 
Szabad  is  nem  is.  Ki  menykő  háborgat  ?  —  Ah  !  Guta  pajtás,  Rigó  bará- 
tom. Hozott  Isten  ;  de  megengedjetek,  soká  nem  mulathatok. 

19* 

Guta. 


Ne  legyen  aggodalmad,  mi  is  mindjárt  megyünk.  Itt  a  sarkon  talál- 
kozván Rigóval,  egy  pillanatra  bejöttünk  hozzád,  meglátni,  élsze-e  még, 
mert  sehol  sem  mutatod  magad. 

Kaczor. 
Dolgaim  voltak.  —  Többek  közt,  hogy  tetszik    neked  ez  a  tajték  ? 

(Guta  nézi.) 

Rigó   (félre). 

Ettől  leginkább  tartottam,  mert  mindig  a  legújabb  divat  szerint 
öltözött,  hanem  mint  látom,  most  egészen  magyar  formába  önti  magát. 

Guta. 
Szép! 

Kaczor. 

S  ez  a  kostök  ? 

Guta. 

Hatalmas  ;  de  Kaczor  öcsém,  te  ma  igen  különösnek  tetszel !  feszes 
nadrág,  rojtos  bakancs. 

Kaczor. 

Juratus  koromra  emlékeztet,  a  mi,  ugy  hiszem,  mindnyájunknak 
kedves  emlékezet.  S  én  eddig  is  magyar  ember  voltam. 

Guta. 
Az,  az,  hiszen  mindnyájan  az  vagyunk ;  de  ez  még  is  különös. 

Rigó    (félre). 

Szegény  !  alkalmasint  nem  tudja,  hogy  az  öreg  nagybátya,  ki  sokat 
a  külföldön  s  nagy  társaságokban  élt,  a  czipöt  és  harisnyát  kedveli.  Igaz, 
hogy  nekem  ez  soha  sem  volt  mesterségem,  mert  gyermekkoromban  hal- 
lottam, hogy  a  czipö  és  harisnya  egyszer  már  igen  rosszul  járt  Magyar- 
országon ;  de  mit  meg  nem  tesz  az  ember  jó  remény  fejében  ? 

Kaczor    (öntetszóssel  mosolyogva). 
Hát  csak  csodálkoztok  ezen  magyaros  öltözetemen  ? 

Rigó. 
Biz'  az  furcsa. 

Guta. 

Igen  feltűnő. 

Kaczor  (félre). 

A  boldogtalanok  semmit  sem  tudnak,  nem  tudják  mi  varázsereje 
van  ennek  a  magyar  öltözetnek  már  csak  magában,  hát  még  ha  az  öreg 
bátya  Ízlését  oda  gondolom.  —  Oh  felséges  !  Nem  szánnám  azt    a    hamis 

kis  szobaleányt  össze-visszacsókolni,  liogy  semmit  sem  szólt  nekik.  —  De 
mit  látok  ?  Rigó,  te  igen  csinos  kezdesz  lenni. 

Guta. 
Egészen  az  új   divat  szerint  öltözik. 

Rigó. 
Csodálkozom  rajtatok.  Hát  a  falusi  embernek  nem     az  utolsó    divat 
szerint  kell  a  városba  felöltözni  ? 

Guta   (félre). 
Szegény  feje!  Én  majd    csak    egy    poros    tudós    kabátot    veszek    a 
zsibárosnál,  s  őket  minden  divatjaikkal    s  rojtos  magyarságokkal  semmivé 
teszem.  Ob,  az  a  Lidi    angyali  teremtés!  —    No    hiszen,    Rigó     barátom, 
az  igen  szép,  hogy  te  divat  szerint  öltözöl,  hehehe  ! 

Kaczor. 
Igaz,  úgy  illik,  hehehe  ! 

Rigó   (hasonló  jelentéssel). 
Hehehe!  (Félre.)  Egy  szikrát  sem    tudnak  a  dologról.    Hát    ha    még 
azt  tudnák,  hogy  itt  zsebemben    egy  levél  van,  cito,  citius,  citissime  !  De 
arról  a  világért  sem  szólok. 

Guta. 

Hát  hogy  álltok  a  Ligeti  házzal? 

Kaczor. 
Nekem  már  egy  távol  ismerősem    megigérte,  hogy  bevezet ;    holnap 
teszem  ismerkedésemet.  —  (Félre.)    Még  ma,  most,  mindjárt  elmegyek. 

Rigó. 
Én  tán  holnapután  kezdem  látogatásomat,  (félre.)    Egyszeribe     futok, 
csak  felöltözöm. 

Guta. 

Holnap,  holnapután !  rákmenetel.  Nekem  egy  kis  papirosom  van, 
melyet  a  világ  levélnek  nevez,  s  avval  én  még  ma,  de  minél  előbb  be- 
kopogtatok. (Fenn.)  Én  nem  sietek,  még  némely  dolgaimat  végzem  ;  de  jó 
ajánlásaim  vannak.  Hanem  az  idő   eljár.  Isten  áldjon,  Kaczor    (El.) 

Rigó. 
Megállj,  én  is  megyek,  Kaczor,  viszontlátásig  !  (El.) 

Kaczor. 
Isten  veletek  !  Jó  szerencsét  a  halászathoz.  Csak  hogy  elmentek ! 
Szegény  árva  ficzkók.  De  ki  tehet  róla,  hogy  a  szerencse  engem  mindig 
különösen  kedvelt?  Most  még  csak  széles  lobogó  szalagú  kalapot  veszek 
s  fölteszem  új  öltözetemnek  mintegy  koronáját ;  azután  Ligeti  Vilma  kis- 
asszony tb's-gyökeres  magyar-bátyjának  udvarlására  megyek.    (El.) 


294 


NEGYEDIK    FELVONÁS. 

(Ligeti  háza.) 
Vilma,  Lidi. 
Lidi. 
Jelentem,  hogy  a  levelek  szerencsésen  kézhez  vannak  adva. 

Vilma. 
De  bizonyos  is  vagy  benne  ? 

Lidi. 

Mint  Péterem  hűségében.  Épen  egy  levélvivő  parasztra  botlottam, 
a  ki  sokkal  ügyetlenebb,  hogysem  gyanút  ébreszszen.  Azonkívül  rábe- 
széltem, úgy  adja  által,  mint  a  hazunnan  hozottat,  mely,  mint  monda, 
tarisznyája  fenekén  volt.  Egy  kis  borravaló  bátorrá  s  elevenné  tette.  A 
mint  az  elsőtől  kijött,  meglestem,  s  átadattam  vele  a  másodikat,  s  ezután 
a  harmadikat  is.  S  képzelje  kisasszony,  a  szerencsétlen  ember  még  csak 
rám  sem  ismert.  Először  ifiasszonynak,  azután  leányasszonynak,  végre 
pedig  húgának  nevezett.  A  harmadiktól  kijöttében  mindjárt  egy  csapszékbe 
láttam  menni,  miből  azt  gyanítom,  hogy  úrfiaink  örömükben  jól  megaján- 
dékozták. 

Vilma. 

S  ennek  hihetőleg  szapora  látogatás  lesz  a  vége.  Előre  mulat,  mint 
fognak  elbámulni  levelök  tartalmán ;  de  meg  is  érdemlik.  A  ki  örökös 
frigy  kötéséhez  ily  hideg  szívvel  járul,  az  nem  méltó  semmi  kíméletre. 
De  a  tréfát  mi  csak  innen  a  mellékszobából  fogjuk  meghallgatni :  unom 
a  rosszul  pengő  ízetlen  hízelgéseket,  melyekkel  hihetőleg  ostromlanának. 
Azonban  siessünk  el,  bátyám  épen  reggeli  újságait  jő  ide  olvasni.  Boszús 
lesz,  ha  háborgatni  fogják,  különben  is,  mint  beszéli,  rosszul  áll  a  világ 
dolga.  El  velünk,  Lidi.  (ei.) 

Ligeti  (jö  olvasva). 

Ismét  új  gőzerőmü,  hajó  és  kocsi  egyszersmind,  mely  szárazon  vízen 
egyaránt  sebesen  jár.  Felséges  találmány,  mely  népet  néppel,  országot 
országgal,  s  világrészt  világrészszel  összeköt,  (keserűn)  s  nekünk  rossz 
útaink,  nyomorú  lovaink,  féktelen  hídatlan  Dunánk.  Vajha  minden  ártalmas 
párát  és  gőzt,  mely  nálunk  egész  vidéket  dögleletessé,  mely  sok  ember 
fejét  kevélységtől  és  butaságtól  kába-tompává  tesz,  vajha  mind  e  gőzöket 
ilyféle  erőművek  hajtására  kényszeríthetnők ;  akkor  —  de  nem!  bocsáss 
meg  nagy  hazafi  lélek,  ki  napszámosává  szegődél  hazádnak,  bocsáss  meg 
a  megrögzött  panaszkodónak !  gyors  hajóid,  mint  jobb  jövőnek  hirdetői, 
már  szegdelik  Dunánkat,  s  a  korán  elkiáltott  hajnal  tán  már  hasadni  fog. 
(Kopognak.)     Szabad ! 

Kaczor    (betyárosan  öltözve  belép,  s  körülnéz,  félre). 

Uram,  ne  hagyj   el !  hisz  ez  igen  is  tisztes  öreg    úr.    De    már   csak 
szerepemben  kell  maradnom. 

Ligeti  (magában). 
Ez  is  egy  példány  azon  eredetinek    vélt    magyarokból,    kik    nyákok 
halhatatlanságában  tartanak  minden  dicsőséget,    noha  még  az  a  legártat- 
lanabb faj,  mert  elég  ép,  hogy  belőle  faragni  lehessen. 

Kaczor  (közelítve,  ügyetlen  bókolással). 

Alázatos  szolgája. 

Ligeti. 
Szolgája  az  úrnak. 

Kaczor. 

Ott  künn  azt  mondották,  hogy  Ligeti  Sándor  táblabíró  úr  itt  lakik. 

Ligeti. 
Ligeti  Sándor  én  vagyok. 

Kaczor. 

Több  vármegyék  táblabírája  ? 

Ligeti  (félre). 

Szegény  fiú.    (Kaczorhoz.)   Igen,  igen. 

Kaczor. 
No  úgy  hát  igen  örvendek,  hogy   táblabiró    úrhoz    szerencsém    van. 

Ligeti. 
Minden  hímezés  nélkül,  uram,  mivel  szolgálhatok  ? 

Kaczor. 

Oh  kérem  !  én  ily  tisztes  férfiúnak,  mint  táblabiró  úr,  csak  engedel- 
meskedni akarok. 

Ligeti  (félre). 

No  ez  legalább  nem  rossz    szívre    mutat.    (Fenn.)    De    mégis    valami 
dolga  van  uraságodnak  velem. 

Kaczor. 

Kétségkívül,  különben  nem  háborgatnám    táblabiró    urat.  —  Hanem 
ne  vegye  rossz  néven  táblabiró  ur,  én,  ha  fáradt  vagyok,  le  szoktam  ülni. 

Ligeti. 
Tessék,  tessék  !  (Bejtett  gúnynyal.)  Én  szeretem  a  nyíltszívüséget. 

Kaczor  (félre). 

Jó  helyen  vagyok.  (Ligetihez.)    Ez    az    átkozott    hegyes    pesti    kövek  | 
egészen  megrontják  az  ember  lábát,  de  azt  is  csak   a  becsületest,  mert  ez 
a  sok  sehonnai  úgy  megy  rajtok,  mint  a  hangya,  majd  elsodorják  az  embert. 

Ligeti. 

Igaz,  kövezetünk  nem  mindenütt  jó. 

Kaczor. 

Oh  uram !  falura,  mezőre  kell  jöni,  hogy  az  ember  jó  izüt  sétál- 
hasson. A  kő  kemény,  de  az  az  Isten  adta  gyep  csakúgy  emeli  az  embert, 
ha  rajta  megy. 

Ligeti  (félre). 

Mit  tegyek?  még  utóbb  a  falusi  élet  gyönyörűségeiről  fog  leczkét 
tartani. 

Kaczor. 

De  majd  el  is  felejtem,  (fölkel.)  Én  Kaczor  Dezső  vagyok,  szolga- 
latjára. 

Ligeti. 
Örülök. 

Kaczor. 

Táblabíró  ugyan  még  nem,  de  lehettem  volna. 

Ligeti. 
Hisz  uraságod  még  fiatal  ember. 

Kaczor. 
De    kérem,    még    kölyök    koromban    meg    akartak    egy    felső    vár- 
megyében tenni,  hanem  az  esküvéstől  megijedtem  s  elillanék. 

Ligeti    (félre). 
Kár,  hogy  kötélen  nem  vitték  vissza. 

Kaczor  (félre). 

Átkozott  szótalan  ember  ez.  Már  ketté  kell  vágnom  a  csomót ; 
mert  leczkémnek  szinte  végén  vagyok.  Rút  volna,  ha  hangomból  ki  talál- 
nék esni.  —  Táblabiró  úrnak  én  egy  levelet  hoztam. 

Ligeti  (félre). 

Úgy !  ez  a  többi  hát  csak  bevezetés  volt.  (Kaczorhoz.)  Szabad 
kérnem. 

Kaczor. 

Nem  !  hallja  meg  előbb  históriáját. 

Ligeti  (félre). 
Kíváncsivá    akar    tenni.     Ez     minden     esetre     eredeti     egy     ember. 
S  hát  a  história,  uram  ? 

Kaczor. 

Igen  !  milliom  a  lelke  !  hát  a  hogy  járok  a  külső  városban,  nagy  verekedés 
volt  egy  kurta  csapszék  előtt.  Én  az  ilyen  verekedéseket  nézni  halálba 
szeretem. 

Ligeti. 

Szép  mulatság. 

Kaczor. 

Hallja  csak  táblabíró  úr,  mindjárt  vége  lesz.  Két  ember  czibálta 
egymást  elébb  tovább,  végre  az  egyik  tarisznyájához  fogott,  úgy  vágta 
azt  a  másiknak  fejéhez,  hogy  az  mindjárt  orra  bukott;  de  bezzeg  a 
tarisznyából  hullott  a  holmi  :  szalonna,  kenyér,  kulacs,  apró  pénz,  a  mit 
a  körülálló  gyülevész  hamar  fölkapdosott,  én  ehhez  a  levélhez  jutottam, 
s  mivel  a  paraszt  részeg  is  volt,  jobbnak  gondoltam,  ha  magam  ballagok 
el  vele  s  ím  itt  kezéhez  adom  a  táblabíró  úrnak. 

Ligeti. 

Igen  le  vagyok  kötelezve.  (Félre.)  No  ez  még  sem  egészen  vadja 
az  embereknek.  —  Sajnálom  ha  miattam  valami  bajba  is  keveredett 
uraságod. 

Kaczor. 

Csekélység  !  tyúkszememet  ugyan  apróra  tiporták  ;  de  majd  kiheverem, 
ha  haza  jutok.   (Félre.)  Arcza  deríüni  kezd  ;  de  leányt  nem  látok. 

Ligeti. 
Uram,  a  levél  sietősnek  látszik,  engedelmével. 

Kaczor. 

Oh  kérem  !  táblabíró  úr  itthonn  van.  Hanem  viszont  engedelmével 
én  rágyújtanék  ;  mert  még  ma  pipa  sem  volt  számban. 

Ligeti. 
Már  nem  gátolhatom.   —  Tessék,  tessék,  mindjárt  tüzet  parancsolok. 

Kaczor. 

Köszönöm,  az    magamtól    is    kitelik.  Rossz    pipás  az,  a  ki  tűzszer- 
számot nem  hordoz  magával. 

(Kiüt  és  rágyújt.) 

.         Ligeti  (félre). 

Hallatlan  ügyetlenség!  Már  mit  csináljak  vele?  —  Ezen  levélben 
uraságod  igen  meg  van  dicsérve. 

Kaczor  (félre). 
Mit  hallok  ?  • —  Ez  már  valóban  váratlan  szerencse. 

Ligeti. 
Senkit  sem  bánt. 

Kaczor. 
Ha  engem  nem  bántanak. 

Ligeti. 
Jó  gazda. 

Kaczor  (félre). 

Hogy  tudhatja  azt?  —  Nem  vagyok  adós,  de  más  sem  adós  nekem. 
én  az  egész  világgal  békességben  élek. 

Ligeti. 
S  hogy  uraságod  igen  jó,  becsületes  magyar  ficzkó. 

Kaczor  ffélre). 
Mi  ez  ?  • —  Mi  tagadás  benne,  magam  is  azt  hiszem 

Ligeti. 
S  nekem  hinnem  illik,  mert  igen  hiteles  kútfőből  tudom. 

Kaczor. 
S  az  volna  ? 

Ligeti  (olvas). 

Alázatos  szolgája,  Kaczor  Dezső. 

Kaczor  (félre). 
Átkozott!    ebben  csalás  fekszik.    Tisztulnom  kell.  —  Táblabíró  úr! 

Ligeti. 
Kérem,  még  a  levél  egyébről  is  szól.  (Kopogás.)   Szabad  ! 

Kaczor    (félre). 

Oh,  hogy  a  sárkány  el  nem  repült    avval  az  átkozott  levéllel !    Mit 
látok?  Rigó!  Még  csak  ez  hibázott.  Hová  legyek!   már  csak  végét  várom. 
(Rigó  nagy  szelesen,  hajlongások  közt  bejö,  majd  hüledezve  eláll.) 

Rigó   (félre). 

Mennydörgő  dolog !  szinte  kettőzik  a  szemem  ez  alatt  a  veszett 
üveg  alatt,  már  most  azt  sem  tudom  a  kettő  közíil,  melyik  micsoda,  fiú-e 
vagy  leány  ? 

Ligeti  (félre). 

Hát  ez  micsoda  pille  már  megint  ? 

Rigó   (Kaczorhoz  közeledve). 
Ligeti  táblabíró  úrhoz  van  szerencsém  ? 

Kaczor. 
Kérem  amoda  tessék.  (Félre.)    No  ez  is  furcsa  bogárrá  lett. 

Rigó   (félre). 

Oda  vagyok.  Ez  Kaczor  szava.  (Leveszi  pápaszemét.)  S  mint  látom 
egész  kéjelmében  van.  Még  rá  mer  gyújtani.  Veszedelmes  találkozás  ;  már 
most  kivett  minden  készületeimből,  mozdulni  sem  merek  miatta,  mert 
kinevet.  Legjobb  lesz,  ha  átadom  a  levelet  s  máskor  jövök  —  Ligeti 
táblabíró  úr  ? 

Ligeti. 
Én  vagyok. 

Kaczor  (félre). 

Mit  akarhat  ez  avval  a  pilleöltözettel  ? 

Rigó. 
Bocsánatot,  ha  tán  zavarom. 

Ligeti. 
Épen  nem. 

Rigó. 

Nekem  egypár  pillanatra  különös    beszédem    volna    táblabiró    úrral. 

Kaczor. 
Én  tehát  távozom. 

Liigeti. 
Kérem  tessék  maradni. 

Kaczor  (félre). 
Meg  nem  szabadulhatok  ! 

Ligeti   (Rigóhoz.) 
Nekem   az  úr  előtt  nincsenek  titkaim. 

Kaczor. 
Nagy  tisztelet.  (Félre.)   Még  csúfolódik  is. 

Rigó   (félre). 

Mit  hallok  ?  Hát  már  ennyire    vannak  ?    Titka    sincs    előtte.    Oh  én 
nyomorú  ! 

Ligeti  (félre). 

Bizonyos  vagyok  benne,  hogy  ez  is  valami  szélkergető. 

Rigó. 

Már  nincs  hová  lennem.  (Ligetihez.)  Egy  levelet  hoztam  táblabíró 
úrnak.  Hozzájutásom  igen  különös,  de  abból  csak  annyit  akarok  mondani, 
hogy  veszendőben  volt  annál,  kitől  általvettem. 

Kaczor  (félre). 
Mennykőt !  úgy  beszél,  mintha  csak  én  tanítottam  volna  rá. 

Rigó. 
Ezen  véletlenség  nekem  alkalomul  szolgál  azon    szerencséhez,  hogy 
érdemes  házával  ismeretségbe  juthassak.  (Átadja  a  levelet.) 

Ligeti. 
Igen  lekötelez  uraságod.  Tessék  helyet  fogni. 

Rigó  (félre). 
Csak  ez  az  irgalmatlan  Kaczor  ne  volna  nyakamon  ;  de  csak  egyet- 
len egy  szó  sem  jut  eszembe  azokból,  melyekre  otthon  elkészültem. 

Kaczor  (félre). 
Hogy  a  tatárba  jutott  ez  ahhoz  a  levélhez  ! 

Ligeti  (félre). 
Ez  különös !  Bolondot  járnak  ezek,  vagy  engem  akarnak  avvá  tenni  ? 
(Olvas.) 

Rigó    (Kaczorhoz  haragosan). 

Hát  téged  mi  a  veszedelem  hozott  ide,  s  épen  most  ? 

Kaczor. 

De    téged    mi    hozott   ide  ?    Nem    látod,  hogy   én  már  régebben  itt 
vagyok.  (Félre.)  Bár  mehetnék! 

Ligeti. 
Tehát  Rigó  Jónás  úrhoz  van  szerencsém  ? 

Rigó    (megütközve). 

Mi  ez  ?    (Ligetihez.)    Részemről    a    szerencse.  —  De,  engedelemmel, 
honnan  méltóztatik  nevemet  tudni  ? 

Ligeti. 
Saját  leveléből,   „legalázatosabb  szolgája  Rigó  Jónás." 

Rigó    (félre) 
Ez  árulás  ! 

Ligeti. 

Uraságod  engem  tudósít  ezen  levélben,  melynek   minden  esetre  kár 
lett  volna  elveszni,  hogy  uraságod  sok  országot  világot  látott. 

Rigó. 

Igen,  én    sokat    láttam.  (Félre.)   Oh,  hogy  a  szél    el  nem  hordta  azt 
a  levelet ! 

Ligeti. 

S  hogy  uraságod  igen  finom  úr. 

Rigó    (félre). 
Ki  nem  állhatom. 

Kaczor    (súgva  Rigóhoz). 

Kicsinség  !  már  én  ezen  régen  általestem. 

Rigó. 
Engedelmet !  nekem  egy  pillanatra  távoznom  kell. 

Ligeti. 
Kérem,  tessék  leülni.  Nekünk  még  végzeni  valónk  van. 

Rigó  (félre). 
Kiupadon  ülök. 

Kaczor  (félre). 

Már  én  csak  kaczagom  az  egész  dolgot. 
(Kopogás.  Guta  bejö.  Kaczor  ós  Rig  '>  ijedve  felszöknek,  s  félre   fordulnak.  Guta    egye 

nesen  Ligetinek  megy.) 

Guta. 

Ligeti  Sándor  urat,  a  tudományok  búvárát,  tudósok  barátját,  és  a 
tudatlanok  megvetojét,  kinek  híre  mint  az  olajfák  virágainak  illatjok, 
minden  könyvszagismerö  orrnak  czimpáját  oly  kellemesen  illeti,  üdvözli  a 
Múzsáknak  legkisebb  szolgája,  törvények  doktora  s  a  bölcselkedés  és 
szépmüvészetek  baka  .  .  .  (Meglátván  Kaozort  s  Rigót,  meghökkenve)  •  •  •  laureusa. 
(Csökkent  hangon.)    Mi   a   villám  ! 

Ligeti    (félre). 

Már  ez  még  is  sok  egy  napra.  Alig  hiszem,  hogy  valamelyik  bolond- 
ház nem  rebellált,  különben  hogy  lehetnének  itt  ? 

Guta     (bámulva,  félre). 

Hisz  az  Rigó  és  Kaczor,  még  pedig  mi  vad  öltözetekben.  Már 
végem  van,  vége  minden  tudósságomnak.  —  Mi  a  lánczos  gutát  kerestek 
ti  itt  ? 

Kaczor  (félre). 
Haha !  Guta.  No  te  szépen  felöltöztél. 

Guta. 
Táguljatok  legalább,  uekem  dolgom  van  itt. 

Rigó. 
S  ebben  az  ágról  szedett  kantusban  ? 

Guta. 
Nekem  evvel  czéljaim  vannak.  De  menjetek  hát. 

Kaczor  (Gutához ... 
Hiszen  mi  mennénk,  szegény  ember. 

Ligeti. 
Uram,  én  várom  beszéde  folytatását. 

Guta. 
Ezerszer  bocsánatot.  —  Ezen  urak  távozni  akarnának. 

Ligeti. 
Még  dolgaink  vannak. 

Guta. 
Igen,  de  nekem  titkos  beszédem  van. 

Ligeti. 
Mind  férfiak  vagyunk.  S  ezer  barátim  .  .   . 

Guta   (félre;. 
Oh,  hát  úgy  vagyunk  ! 

Ligeti, 

Nem  olyanok,  hogy  a  házból  híreket  hordjanak  ki.  Nemde  ? 

Rigó   (félre). 
Átkozott  ember!  (Fenn.)  Oh,  épen  nem. 

Kaczor. 
Oh,  azt  nem!  (Félre.)    Csak  magam  szabadulhatnék  becsülettel! 

Guta  (felre). 
Már  csak  átadom  a  levelet,  aztán  tágulok;  mert  ez  a  két  majom 
tudom  hogy  kinevet,  ha  tudóskodni  akarok.  (Ligetihez.)  Én  igen  szivesen 
gyönyörködném  a  táblabíró  úr  tudós  társaságában,  de  azon  szerencsémet 
máskorra  tartom.  —  Hanem  —  (Körülnéz  halkan.)  Ezen  levél  nem  urasá- 
godhoz szól  ? 

Ligeti. 
De  igen !  S  hogy  jutott  kezeibe  önnek  ? 

Guta. 
Igen  különösen.   (Félre.)  —  De  nem  szólhatok  ezektől  a  vad   embe- 
rektől. 

(Ligeti  olvas,  az  alatt  Guta   társaihoz    megy,    s    titkon   perel    velők,    mintha    őket  ki 

akarná  hajtani.) 

Ligeti  (félre). 

Szakasztott  mása  a  két  előbbinek,    csak    aláírása    más.    Itt    valami 
titok  lappang.  (Gutához).  Guta  úr  tehát  igen  tudós  úri  ember. 

Kaczor  (félre). 
Mi  rútul  meg  vagyuuk  csalva. 

Rigó  (télre). 
El  vagyunk  árulva.  —  Hogy  bámul  a  mi  szövetséges  társunk  ! 

Kaczor. 
Most  jön  a  hadd  el  hadd. 

Ligeti. 
Mondom,  Guta  úr  igen  tudós  egy  férfiú. 

Guta  (félre). 
Ördög  és  halál ! 

Ligeti. 

Most  tizenkettedikszer  olvassa  a  Bibliát. 

(Kaczor  és  Rigó  majd  nevetkeznek,  majd  boszonkodni  látszanak.) 

Guta. 
Mit  hallok? 

Ligeti. 

Tiszta  papirost  nem  szenved    maga  előtt.    Párizpápait  könyv  nélkül 
tudja. 

Guta   (félre). 
Csúffá  lettem ! 

Ligeti. 

S  huszonöt  lábú  rímes  verseket  ír. 


Guta  (félre). 
Megpukkadok.  (Rigóhoz  és  Kaczorhoz.)   Megöllek,  ha  kinevettek. 

Ligeti. 
Rejtett-szavakat  küldöz  a  Hasznos  Mulatságokba.  Nemde? 

Guta. 


Igen,  igen  !  (Félre.)  Csak  ezek  ne  hallanák  !  (Fenn.)  De,  ha  szabad 
kérdenem,  honnan  méltóztatik  mind  ezen  szép   dolgokat  tudni? 

Ligeti. 
Igen  hiteles  embertől,  Guta  Pongrácz  úrtól. 

Guta  (félre). 
Ez  árulás.  (Ligetihez.)  Én  nem  vagyok  Guta. 

Ligeti. 

Az  különös  volna.  A  levél  így  szól  :  „Tudós  szerénységem  miatt, 
mely  szólani  tilt,  magam  vagyok  bátor  levelemet  általadni,  tisztelő  szol- 
gája Guta  Pongrácz." 

Guta   (félre). 

Megfoghatatlan !  (Fenn.)  Uram  engem  a  guta  kerülget,  távoznom 
kell :  különben  meg  is  üthet. 

Ligeti. 

Ej  !  maga  magát  csak  meg  nem  üti  az  úr.  Azután  a  levél  szerint 
nekünk  még  egy  igen  nagy  dolgunk  van.  —  Tessék  leülni,  üljenek  le 
uraságtok  is.  (Leülnek  egymást  bámulva.)  Mi,  úgy  hiszem,  ezentúl  is  jó  ba- 
rátok leszünk.    (Bekiált.)    Vilma,  Vilma  !   (Mindnyájan  ijedve  felszöknek  üléseikből.) 

Kaczor  (félre). 
Oh  Jupiter ! 

Guta  (félre). 
Még  csak  ez  kellett ! 

Rigó  (félre). 
Oda  vagyunk  !  (Lidi  jö.) 

Ligeti  (Lidihez). 
Küldd    ide    Vilma    kisasszonyt.    —    Hugómat    fogom    bemutatni    az 
uraknak.  A  dolog  különben  is  őt  illeti,  határozzon. 

Kaczor  (félre). 

Most,  merevenség !  ne  hagyj   el  bennünket. 

(Ligeti  fel  s  alá  elmerülten  jár,  az  alatt  ajtó  nyilik,    s    Katicza   belép,    de   meglepetve 
némán  megállapodik,  s  meghajtja  magát.) 

Ligeti    (mintha  Vilmához  szólna). 

Édes  húgom,  a  te  szerencséd  hármával  is  jár.  Ezen  érdemes  urak, 
kiket  itt  előtted  látsz,  hozzám  egy  levelet  írtak.  (Katicza  örömbámulástól  haj- 
togatja magát.)  S  hogy  az  legbiztosabban  kézhez  is  jusson,  magok  adták 
által. 

Guta,   Rigó,   Kaczor    (magokban). 

Ördög  és  halál ! 

Ligeti. 

Ezen  leveleikben  Kaczor  úr  (rámutat),  Rigó  úr,  s  Guta  úr,  szép  ke- 
zedet kérik.  (A  vélt  Vilmához  fordulva,  midőn  Katiczát  látja,  visszahökken.)  Ah 
Katicza  kisasszony  !  (Félre.)  Mi  a  veszedelem  hozza  most  ezt  ide  ? 

Guta,  Rigó,  Kaczor. 
Oh  szégyen  ! 

Katicza. 

Ah !  maga  hamis  szomszéd  úr,  milyen  kísértetbe  hozza  a  jámbor 
szívet.  Alázatos  szolgálója,  kedves  szomszéd  úr,  alázatos  szolgálójok.  Én 
Vilma  barátnémat  keresem. 

Ligeti  (félre). 

Hogy  ezt  is  most  hozza  a  sárkány  !  (Katiczához.)  Tessék  leülni,  Vil- 
mát mindjárt  ide  hozom.  (Félre.)  Bizony  még  zavarba  hoznak  ;  de  hol  is 
marad  az  a  leány  oly  soká  !   (El.) 

Kaczor. 
Ez  hallatlan  árulás,  erről  beszélnünk  kell. 

Rigó. 
És  boszút  állanunk. 

Guta. 

Hallatlan  boszút  kell  állanom. 

Katicza  (magában). 

Gyönyörű  társaság.  Ah  Istenem !  tán  ezek  voltak  szívem  háborgatói. 
De  mily  szomorúk  a  lelkeim,  nem  is  mernek  rám  nézni,  bátorta- 
lanak.   Guta,  Rigó,  Kaczor  kisuhannak.)    Már  csak  meg  kell     őket    szólítanom. 

(Fenn.)  Különös  szerencsémnek  tartom Uram  segíts!  hát  hova  lettek 

oly  hamar  ?  hova  mentek  ?  mért  mentek    el !  Ah  egy  idő  óta  úgy  enyész- 
nek előlem  a  férfiak  ! 

Ligeti  s   Vilma  jönek. 
Ligeti. 
De  csak  te  jöj  elő,  látnod  kell  őket.    —    Mi    a   halál  !    kisasszony, 
hová  tette  vendégeimet  ? 

Katicza. 

Én  hova  tettem  ?  —  Ah,  tehettem  volna  csak  őket  a  hova  szeret- 
ném !  Virágcserépbe  ültettem  volna,  hogy  ott  nekem  örökre,  de  örökre 
virágozzanak. 

Vilma. 
Hiszen,  édes  bácsi,  itt  senki  sincs. 
Vörösmarty  összes  költ    II.  köt.  -v 

Ligeti  (félre). 

Ez  még  is  különös.  Szőrén-szálán  oda  vannak,  ez  meg  itt  ábrándoz 
szegényke.  (Katiczához.)  De  szomszéd  asszony  itt  volt,  csak  tudhatja  hova 
lettek  ? 

Katicza. 

Lelkemre  mondom,  nem  tudom.  ■ —  Jó  reggelt  magának,  édesem.  — 
Hát  hallja  csak  szomszéd  úr,  mikor  engem  azon  három  ifjúval  itt  hagyott, 
természetes,  hogy  rajok  sem  mertem  nézni  szégyenletemben  .  .  . 

Ligeti  (félre1!. 

Azt  még  eddig  nem  vettem  észre. 

Katicza. 

De  mivel  láttam,  hogy  ők  is  mód  nélkül  szemérmesek,  utóbb  C3ak 
erőt  vettem  magamon,  hogy  rajok  pillantsak,  s  uram  ne  hagyj  !  mit  kellé 
látnom  ! 

Ligeti  s   Vilma. 
Ugyan  mit  ? 

Katicza. 

S  hát  semmit,  lelkeim.  Már  akkor  nem  volt  mit  látni,  mert  a  három 
tündér  ifjú  eltűnt,  elenyészett,  oda  volt. 

Vilma. 

Ej,  édes  bácsim,  maga  engem  kizavar  dolgaimból,  hogy  kérőimnek 
bemutasson,  s  most  üres  helyöket  találom. 

Ligeti. 
Szép  kérők,  nem    merik    bevárni    a    mennyasszonyt.    De    ne    búsulj 
húgom,  épen  nem  vesztesz,  hogy  nem  látod    őket ;    oly    ferdére    csigázott 
három  majmot  ritkán  láthatni  együtt. 

Katicza     (félre). 
Minő  rágalmazás  ! 

Vilma. 

Már  édes  bácsi  megbocsásson,  de  azt  nekem  illenék  megítélnem. 
Bácsi  mindig  avval  gyötör,  hogy  a  kérőket  elijesztem  a  háztól,  s  most 
maga  idegeníti  el  őket  szigorúságával.  Pedig  ki  tudja,  mily  szerencsémtől 
fosztott  meg  ez  által  ?  Jövendőre  kikérem,  hogy  kérőimmel  legalább  ma- 
gam is  beszélhessek. 

Ligeti. 

Leány,  leány,  te  aligha  nem  hamiskodol.  De  hiszen  majd  végére 
járok  dolgaitoknak.  Azonban  kérőid  leveleit  általadom,  mulasd  magad 
velők.  S  most  Isten  veletek !  nekem  szórakozásra  van  szükségem ;  mert 
ez  a  bohó  tái-saság  egészen  megzavart.  Még  egyszer  mondom,  ilyen  kérők 
ne   jőjenek  többé;  mert  klastromba  viszlek.  (ei.) 

Katicza. 

Édes  kis  szomszédném,  én  is  ajánlom  magamat. 

Vilma. 


Hát  ily  hamar  ? 


Katicza. 


Ah  kincsem !  tudja,  hogy  én  szívesen  mulatok  magánál ;  de  — 
(Félre.)  meg  kell  néznem,  merre  mentek   —  most  már  nem  maradhatok. 

Vilma. 
Igen  sajnálom,  beszédem  lett  volna. 

Katicza. 

Beszéde  ?  miből  áll,  angyalom  ?  ah,  hiszen  tudja,  hogy  örömest 
hallgatok.  (Félre.)  De  nem  maradhatok,  hát  ha  hozzám  mentek,  ide  csak 
tévedésből  jöhettek  ;  mert  különben  mért  futottak  volna  el  Vilma  elől  ? 
(Fenn.)  Tüstént  jövök,  angyalom;  de  tüstént;  csak  egy  pillanatra  haza 
tekintek.  Ajánlom  magamat. 

Vilma. 
Elvárom  önt. 

Katicza. 

Váljon  is,  mert  azonnal  itt  termek.  De,  kedvesem  vigyázzon  magára, 
ezen  ifjak  nem  úgy  mentek  el,  mint  más  ember  szokott.  Az  ilyek  el  is 
szokták  ragadni  a  fehérszemélyt,  ha  máskép  nem  férhetnek  hozzá.  Ah 
gyöngyöm  !  ne  hagyja  magát  elragadni ;  de  ha  aztán  még  is  elragadják, 
ájuljon  el,  mert  ez  a  könyvekben  is  így  van.  Ah  !  ha  engem  ragadnának 
el,  én  karjaik  között  ájulnék  el.  Pá  angyalom,  mindjárt  visszajövök,    (eu 

Vilma. 

Szegény  Katicza  ;  mivé  lett  a  könyvek  olvasása  által  !  egy  gondo- 
latom ötlik,  melylyel  tán  magamon  is  segítenék,  őt  is  kigyógyítanám 
veszedelmes  képzelgéseiből.  Ha  általok  el  tudnám  ragadtatni  !  (Lidi  jö.) 
Hah  Lidi !  láttad  őket  ? 

Lidi. 

Soha  oly  iszonyú  dühben,  mint  most.  Szegény  házmesterné,  most  is 
a  kapu  alatt  jajgat ;  lerohantokban  agyon  gázolták  szerecsendiós  kappanát. 
Én,  hogy  úgy  ne  járjak,  mint  a  szegény  megboldogult  kappan,  a  kapu 
megé  vontam  magamat,  s  ugyan  hallottam  ám,  a  mit  nem  kívántam  volna. 
Boszút,  háromszoros  boszút  esküttek  a  kisasszony  fejére,  nyilvánosan  meg 
akarják  szégyenítem;  mert  köztünk  maradjon,  a  csalást  aligha  észre  nem 
vették. 

Vilma. 

Vak,  a  ki  azt  észre  nem  veszi,  de  hogy  nyilván  megbántani  mer- 
jenek, nem  hiszem.  Csapodároknak  hiszem   őket,  de  oly  alávalóknak  nem. 

20* 

Azonban  híred  még  is  nyugtalanít,  szinte    jobb    lett  volna  a  játékba  nem 
elegyednünk. 

Lidi. 

Igen !  de  ha  belénk  szerettek,  azaz  a  kisasszonyba,  ki  tehet  arról  ? 

Vilma. 

Igazad  van,  s  nemünk  ellen  árulást  koholtak.  De  én  már  unom  ezen 
dévajkodásokat.  Egy  csapással   szeretném  végét  vetni. 

Lidi. 
Az  igen  bajos  lesz.  Én  tudnék  egy  hathatós  módot. 

Vilma. 
S  az? 

Lidi. 

Ha  a  kisasszony  most  hamarjában  férjhez  menne,  úgy  vége  sza- 
kadna minden  bajainak. 

Vilma. 

No  ez  már  igazán  hathatós  mód,  Lidi ;  épen  olyan  mintha  az,  a 
ki  didereg,  tűzbe  ölné  magát. 

Lidi. 

Hogy  a  kisasszony  annyira  irtózik  a  házasságtól! 

Vilm  a . 

Hagyjuk  azt  abban,  Lidi.  Nekem  egy  más  gondolatom  van.  Katicza 
kisasszony  ismét  a  leányrablásról  sóhajtozott  előttem. 

Lidi. 
Abból  lehetne  valami. 

Vilma. 

Bizonyosan.  Én  egy  hamis  levelet  írnék  szeretőmhöz. 

Lidi. 
Ah,  hisz  a  kisasszonynak  nincsen  szeretője  ! 

Vilma. 
Az  nem  is  szükséges  !  vedd  úgy,  mintha  volna. 

Lidi  (félre). 
Hogy  titkát  is  semmi  módon  ki  nem  csalhatom. 

Vilma. 

Én  ezen  vélt  szeretőhöz  azt  írnám,  hogy  végre  rá  szántam  maga- 
mat, bátyám  szigorúsága  miatt,  a  szökésre,  s  időt,  helyet  szabnék,  hol  az 
a  kocsival  várhasson. 

Lidi. 
S  ezt  a  levelet   ismét    nekem    kellene     ezen    urak    valamelyikének 
kezébe  játszanom  V 

Vilma. 
Kétség  kivül. 

Lidi. 

Köszönöm  szépen.  Utóbb  az  egész  veszedelem  nyakamba  szakad. 
S  aztán  ők  már  félni  fognak  a  levéltől. 

Vilma. 

Az  csak  a  módtól  függ,  melylyel  kezökbe  játszatik.  Oh  !  boszúból 
bizonyosau  ügyekezni  fognak  titkaimhoz  férni ;  a  levelet  hihetőleg  elol- 
vassák, s  tartalma  szerint  vagy  méltatlannak  tartanak  további  kérésökre, 
vagy  ők  jelennek  meg  a  kirendelt  helyen. 

Lidi. 
A  hova  aztán  jól  bebongyolva    Katicza  kisasszonyt  fogjuk    állítani. 

Vilma. 

Az  nem  sok  gondunkba  kerül.  De  most  lássunk  a  dologhoz  Lidi  ; 
mert  ha  ez  a  kalandozás  tovább  tart,  kénytelenek  leszünk  egy  időre 
Pestet  elhagyni.  (El.) 

Lidi. 

Attól  az  Isten  mentsen  meg.  Inkább  mindent  elkövetek.  Én  ezt  a 
szép  tarka  várost,  a  sok  czifra  boltot,  csínos  népet,  meg  Pétert,  meg 
mindent,  itt  hagyjam  ?  nem,  nem,  abból  semmi  sem  lesz  ;  inkább  mind 
megcsalom,  valamennyi  férfi  s  leánykérő  van  a  világon.  (El.) 

(Guta  szállása.) 

Eaczor,   Guta,  Bigó. 

Kaczor. 

Az  még  is  különös.  Hisz  én  épen  úgy  jutottam  a  levélhez.  Egy 
pimasz  pór  bebotlott  hozzám,  összehadart  egy  sereg  bohóságot,  s  midőn 
már  épen  ki  akartam  botozni,  akkor  mondta,  hogy  tarisznyája  fenekén 
egy  levele  van. 

Rigó. 

Átkozom !  velem  ép  úgy  bánt. 

Guta. 
Velem  nem  különben.  S  én  fajankó  még  jól  megajándékoztam  ! 

Kaczor  s  Rigó. 
Hisz  én  is. 

Ghda. 

Feltennék  akármit,  hogy  meg  volt  fogadva. 

Rigó. 
Ugy  kell  lenni,  mi  rútul  ki  vagyunk  játszva. 

Guta. 

Megcsúfolva  !  S  mi  több  én  még  a  szobaleányt  is  megvesztegettem, 
csakhogy  nekem  szolgáljon  igazán. 

Rigó,  Kurzor. 
Te? 

Guta. 

Én,  én!  mi  csodálni  való  van  abban? 

Rigó. 

Ne  beszélj  ;  hisz  én  adtam  neki  tán  három  izben  is  egy-egy  pengőt. 

Guta. 
Tőlem  három  tallért  kapott. 

Kaczor. 
Szegénység !  Tőlem  hái-om  aranyat. 

Rigó. 
Hahaha  !  s  ö  egyenként  rá  szedett  bennünket. 

Kaczor. 

Rendkívüli  költségekbe  vert. 


Éi 

tudós ! 

Rigó. 

Éi 
S 

i  betyár  ! 
én  harisnyás 

majom  ! 

Kaczor. 
Rigó. 
Guta. 

s 

ő  a  kulcslikon  nézgélt 

bennünket. 

Kaczor. 

s 

a  gyermekek 

utánunk 

hajigáltak  az 

útczán 

A 

kutyák  megugattak. 

Rigó. 

Kaczor. 

Ezt  meg  kell  torlani. 

Guta. 

Országos  boszút  fogok  rajta  állani. 

Rigó. 
Én  irgalmatlan  leszek,  mint  tatár. 

Csiszár   (jö). 
Engedelmet  kérek,  a  tens  úr  nincs  itthon  ? 

Guta 
Szamár  !  hát  nem  látsz  ?  Mi  bajod  ? 

Csiszár. 

Ejnye !  majd  meg  nem  ismertem  volna  a  tens  urakat  ebben  a 
libériájukban.  —  Hát  a  csizmákat  hoztam  el. 

Guta. 
Tedd  le,  aztán  lódulj. 

Csiszár       (Kaczorboz). 

A  tens  úrnál  is  most  voltam.  Épen  a  szabó  kereste. 

Kaczor. 
Ki  bízta  rád? 

Csiszár. 
Hiszen  csak  mondom. 

Kaczor. 

Neked  azt  mondanod  sem  szükség.  Takarodj'. 

Csiszár  (Rigóhoz). 

A  tens  úrnál  is  most  tettem  be  a  csizmákat.  Egy  német  varga  is 
volt  ott,  ki  a  czipöket  csinálta.  S  talán  egy  kis  hibát  követtem  el.  Nem 
akartam  hinni,  hogy  tens  uram  harisnyát  s  czipőt  is  visel :  csaknem  össze- 
verekedtünk. 

Rigó. 

Bár  megverted  volna.  Elmehetsz. 

(Rigó  és  Kaczor  félre  titkon  beszélnek  egymással.) 

Csiszár     (félre). 
Itt  furcsán  megy  a  dolog.  (Fenn.)  Mást  nem  parancsolnak  a  tens  urak? 

Guta. 
Mi  haszontalan  fecsegések  ezek  ?  Takarodj',  ha  mondjuk. 

Csiszár. 

Hiszen  megyek. 

(Majd  visszatér,  Gutát  kefélni  kezdi.) 

Guta    (ellöki). 
Ezer  villám  ! 

Csiszár. 
Hiszen  poros  a  ruhája 

Guta. 

Nyelvednek  ura  légy !  mert  kitekerem. 

Csiszár. 

Igen  is  tens  uram.  (Félre).    Üogy    ezek    a    falusi    urak  olyan  paran- 
csolok !   S  egyátalában  nem  válogatják  a  szót. 

(A  csizmákat  lerakja,  s  a  mint  lehajol,  kebeléből  ogy  levél  hull  ki.) 

Guta. 

Micsoda  levél  az  ott  megint  ? 

Csiszár. 
Kérem  azt  nem  szahad  mutatnom. 

Guta. 
Ide  vele  ! 

Csiszár. 

Uram,  nem  lehet.  Meg  van  tiltva,  hogy  valakinek  mutassam. 

Guta. 
Ne  ingerelj,  látni  akarom. 

Rigó,  Kaczor. 
Mi  baj,  mi  baj? 

Csiszár. 
De  ha  nem  szabad. 

Guta. 

Már  most  csak  azért  is  kell  látnom.  E    pillanatban  elkergetlek,    ha 
ide  nem  adod. 

Csiszár. 

Már  megengedjen  a  tens  úr,     itt    a  városban    nem     szokták     elker- 
getni az  embert.  De  ha  elkerget  is,  én  oda  nem  adom. 

Kaczor. 
Hah,  pártütő  gazember !  ide  a  levelet. 

(Elragadja.) 

Csiszár  (félre). 
Hála  Istennek !  csakhogy    elvették.    (Fenn.)  Ez  nem  szép,  nem  úrhoz 
illő  cselekedet.  Most  én  régi  szolgálatomból  kimaradok,  az  urak  csak  egy 
hónapra  vettek  föl,  aztán  itt  maradhatok  a  faképnél. 

Rigó. 
Te,  ez  asszonyirás  ! 

Kaczor. 

Kétség  kivül.  Olyan  tántorgók  betűi,  mint  az  ő  híiségök. 

Guta. 
Vizéri  Lajos  úrnak.   Ki   az   a  Vizéri  ?  (Csiszár  vállat  vonit.) 

Kaczor. 
Ki  irta   a  levelet  ?    (Csiszár  vállat  vonit.l 

Rigó, 
Kitől   hozod   a   levelet  ?    (Csiszár  vállat   vonít). 

Guta. 
Szólj,  ha  jót  akarsz,  ne    vonogasd   vállaidat,    mert    úgy    megrakom 
őket,  hogy  leroskadsz  belé. 

Csiszár. 

Én,  ha  agyon  ütnek  sem  szólok. 

Kaczor  (félre). 
Evvel  a  csökönyös  lóval  szőr    mentében    kell    bánni.  (Pénzt  ád  neki ) 
Tudod,  Csiszár,  mi  nem  kívánjuk    károdat,  el  nem  árulunk.   Előttünk  bíz- 
vást szólhatsz.  Te  bejáratos  vagy  Ligetiékhez  ? 

Csiszár. 
Ott  szolgáltam  három  esztendeig. 

Kaczor. 
Ezt  a  levelet  nem  a  kisasszony  írta  ?  Nos  ? 

Csiszár   (gyanúsan  mosolyogva). 
Nem  tudom. 

Guta  (pénzt  ád). 
Szólj  igazat. 

Rigó   (pénzt  ád). 
Semmit  el  ne  titkolj. 

Csiszár    (körülnéz). 
Ha    meg    nem    hallanák.    —    Hát    biz    azt    a    kisasszony    írta    saját 
szépséges  kezeivel. 

Kaczor. 

S   kinek  ? 

Csiszár. 
Hiszen  az  rajta  van. 

Guta. 
Igen !  de  ki  az  a  Vizéri  ? 

Császár  (hamisan  óvakozva). 
Az  a  —  szeretője. 

Guta,  Rigó.  Kaczor. 
Hah! 

Csiszár  (félre). 
Már  nyelik  a  legyet,  pedig  horgostul, 

Kaczor. 
Tehát  szeretője  van ! 

Guta. 

De  hogy  is  lehetne  leány  szerető  nélkül  ? 

Rigó. 

Kezünkben  a  bosszú  eszköze  ;  ebből  oly  ellenjátékot  készíthetünk, 
hogy  megemlegeti. 

Kaczor  (félre). 
A  levelet  okvetetlen  meg  kell  tartanunk. 

Csiszár. 
Már  most  kérem  a    tens    urakat,    adják    ide    a    levelet ;    mert    igen 
sietős. 

Guta. 

Abból  semmi  sincs.  A  levél  nálunk  marad. 

Csiszár  íijedve). 
Hisz  én    akkor    tönkre    vagyok    téve,    megbukott    nyomorék    ember 
vagyok.  A  tens  urak  nem  tudják,  hogy  én  attól  a    háztól    egész   jövendő 
boldogságomat  várom. 

Kaczor. 

Ne  szaporíts  szót.  A  mit  ott  Ígértek,  mi  is  megadjuk.  A  levél  itt 
marad,  te  pedig  takarodj'  Isten  hírével  dolgod  után,  s  hallgass  mint  a 
ponty,  különben  jaj   életednek. 

Csiszár. 
Igen,  de  — 

Guta.  Rigó. 
Ki  vele  !  ki  vele  ! 

Csiszár. 
Az  Istenért !  hát  cl  ne  áruljanak. 

Kaczor. 
Szót  se  többet. 

Guta,  Rigó  (kitolják). 
Takarodj'  és  hallgass. 

Kaczor. 

Most  tehát  lássuk  ezen    épületes    oklevelet,  (Olvas.)  „Édes  Sándor!" 

Guta. 
A  kezdet  nem  rossz. 

Rigó. 

Igen  bizodalmas.  De  csak  halljuk  tovább. 

Kaczor  (olvas). 
„Ha  látnád,  mily  rettegéssel  és  pirongassál  írom  e  soraimat,  bizo- 
nyosan szánnál,  s  más  utat  keresnél  szabadításomra.  Igen,  Sándor,  el  vagyok 
tökélve,  ha  holnap  reggel  6  óra  előtt  barátok  piaczán  léssz  kocsiddal,  s 
ha  gyötrődésem  addig  meg  nem  betegít,  elmegyek  veled,  hogy  féltő  un- 
szolásidnak  engedjek,  hajthatatlan  bátyám  vas  igája  alól  — " 

Guta,  Rigó. 
Ah,  hát  így  vagyunk  ! 

Kaczor. 

„Vas  igája  alól  kimenekedjem.  Isten  látja,  mily  erős  küzdésembe 
került  ez  áldozat  :  de  bizom  characteredben,  hogy  hibás  lépésemmel, 
melyre  magad  késztél,  visszaélni  nem  fogsz,  s  hogy  nem  csak  fogadásból, 
hanem  igazán  szeretője  maradsz  örökké  híí  Vilmádnak."  U.  i.  „Hogy 
pirongásomat,  mely  a  világnak  elárulna,  eltakarjam,  sűrű  piros  fátyollal 
fogok  megjelenni,  s  ne  itélj  meg,  ha  szavamat  nem  hallod,  míg  túl  nem 
leszünk  minden  veszedelmen.  A  jelszó:   ah  és  oh!" 

Ez  tehát  az  a  ritka  madár,  melyért  mi  oly  dühösen  futkosunk  ! 

Rigó. 
Mi  ugyan  emberül  megjártuk  volna. 

(Guta. 
Átkozott  kakuk-házasság  kerekedett  volna  belőle. 

Kaczor. 
Mind  e  mellett  is  a  leány  büntetésre  méltó,  nem  ugyan  azért,  hogy 
bennünket  nem  szeret,  mert  az  szabadságában  áll  ;  hanem  .  .   . 

Guta. 
Azért,   mert  mást  szeret. 

Rigó. 
Igen  !  ott  van  a  bökkenő  ! 

Kaczor. 

Különösebben  pedig  azért  is  büntetésre  méltó,  mert  mind  ezeket 
szelídebben  is  tudtunkra  adhatná. 

Guta. 
Igaz. 

Rigó. 

Ugy  van  ! 

Kaczor. 

Azért  is  tehát  halljátok  tervemet.  Az  idő  rövidsége  nem  engedvén, 
hogy  a  szerencse-dombra  kimenjünk,  de  azért  is,  mert  az  már  ránk  nézve 
inkább  bal  mint  jó  szerencse  dombja,  itt  fogjuk  dolgainkat  röviden  el- 
intézni.  S  legelőször  olvassátok  a  szerződést.  (Ártaladja  Gutának.) 

Guta. 
Oh  barátom  !  itt  nem  igen  sok  olvasni  való  van. 

Kaczor. 
Olvasd  a  mi  van. 

Rigó. 
Halljuk. 

Guta     olvas  . 

„A  három  menyegző  helyett,  úgy  hozván  magával  a  sors,  egy  fog 
tartatni,  s  a  kinek  a  szerencse  kedvezend  — " 

Kaczor. 
Elég,  elég!  ezt  ki  kell  törölni. 

Guta. 
Igen,  de  akkor  egy  szó  sem  marad  az  egész  szerződésből. 

Rigó. 
Ki  kell  törölni,  gyalázatunkra  az  meg  nem  maradhat  ott. 

Guta   (töröl). 

Itt  van ;  nem  tiszta  papiros  ugyan,  de  bizonyosan  nem  hazud. 
Olyan,  mint  a  pénzváltónak  megürült  asztala,  melyen  a  világmozgató 
éreznek  csak  szennye  maradott  fenn. 

Kaczor. 

Nem  úgy,  barátom !  A  kitörlött  helyébe  íVjat  fogunk  írni  ;  vagy  nem 
akartok-e  a  bántalmakért  boszút  állani  ? 

Rigó. 

tíőt  igen  ! 

Guta. 
Azt   akarunk,  épen  az  kell  nekünk. 

Kaczor. 

Ha  tehát  bosszú  kell,  fogjunk  arra  is  kezet,  s  emlékezetül  maradjon 
fenn  szerződéslevelünkben,  bogy  ily  fiúkkal,  mint  mi,  akármely  gőgös 
szép  is  torlatlan  nem  játszhatik. 

Guta. 

Félek,  hogy  majd  ezt  is  ki  kell  törölnünk.  Azonban    ha  kívánjátok. 

Rigó. 

Igen  !  ha  már  eddig  mentünk,  jegyezd  fel,  hogy  tervünk  a  válasz- 
tottnak kaczérkodása  miatt  dugába  dőlvén,  azon,  több  rendbeli  ámításért 
illő  boszút  állani  magunkat  kötelezzük. 

Guta. 
De  hogy  intézzük  el  a  dolgot  ? 

Kaczor. 

Az  már  csaknem  el  van  intézve.  A  kirendelt  helyen  kész  kocsival 
meg  fogunk  annak  idejében  jelenni ;  mert  az  a  Sándor  úr,  a  kinek  játékát 
minden  esetre  meg  kell  zavarnunk,  levelet  nem  vévén,  az  egész  dologról 
mit  sem  fog  tudni,  s  úgy  meg  nem  jelenthetik.  Mi  tehát  ott  leszünk,  s 
egyikünk,  ki  arczát  szorgalmatosan  eltakarni  fogja,  az  asszonykát  zárt 
kocsiba  veszi. 

Guta. 
Az  én  leszek. 

Rigó. 

Kérem  !  te  tüzes  vagy,  elárulod  magad. 

Guta. 

Kövesd  meg  magadat.  Ha  én  egyszer  valamire  ajánltam  magamat, 
azt  becsülettel  el  tudom  végezni. 

Rigó. 

Nem,  én  azt  nem  engedem. 

Kaczor. 

Csillapodjatok.    Úgy    hiszem  a    leányról  mindnyájan    lemondunk,    s 

így  igen  mindegy,  akármelyik  ül  hozzá  a  zárt  kocsiba,    csak  tartsa    meg, 

mint  a    levél  is  kívánja,    a    hallgatást ;    de  ha  ez  nem    tetszik,    sorsozha- 
tunk  reá. 

Rigó. 
Igen  ! 

Guta. 
Sorsozni  fogunk. 

Kaczor. 

A  más  kettő  ugyanakkor  egy  más  kocsira  ííl  s  mindnyájan  a  domb- 
nak tartunk,  hol  legelőször  találkozánk.  A  többi  önkényt  következik.  Ha 
szabadra  érünk,  minden  illendőséggel  ki  fogjuk  fejteni  fályolából,  szemére 
vetjük  csínyeit ;  hozzá  vetjük  végre  hamis  szánakozással,  hogy  kedves 
Sándorával  most  az  egyszer  össze  nem  jöhetett,  s  hogy  abból  ezentúl 
is  alig  lehet  valami  ;  mert,  köztünk  maradjon,  bátyjának,  indulásunkkor 
Péter  által  egy  levelet  kell  kezébe  juttatnunk,  mely  az  egész  szökési  ter- 
vet felfödözze. 

Guta. 

Remekül,  igen  jól.  Előre  örvendek  azon  édes  keserű  szavaknak, 
melyeket  tőlem  kell  lenyelnie. 

Rigó. 

Még ;  egyet.  Nem  jobb  volna-e,  ha  Péter  vezetné  a  leányt,  a  zárt 
kocsiba?  Úgy  kevesebb é  fog  ránk  ismerhetni. 

Kaczor. 

Ez  minden  esetre  elfogadható.  Rajta  barátim  !  ha  merényeink  fo- 
nákul estek  is  ki,  de  legalább  az  a  vigasztalásunk  lesz,  hogy  az  utolsót 
mi  nevetjük  el.  (El.) 


ÖTÖDIK    FELVONÁS. 

(Ligeti  háza.) 

1  Urna    egyedül  ül  s  rajzolaton  látszik  dolgozni,  később  Hangái. 

Hangái.    Az  én  szép  húgom  ilyen  egyedül? 

1  'Huni       (felugrik).  Ah  !  Hangái  bácsi  !  nemde  ? 

Hangái.  Sok  szerencse, 

Hogy  még  is  végkép  nem  felejte  el. 

Igen  !  én  vagyok,  kit  múltkor  itt  hagyott. 
Vilma.      Ne  szemrehányást,  azt  nem  szeretem, 

Oh  lássa  én  oly  szeles  lány  vagyok, 

Szeles  de  semmi  más  és  jó  szivű. 

És  tudja,  bácsi !  maga  tetszik  nekem. 
Hangái.    Oh  !  én  hasonlót  mondhatok  magáról. 
Vilma.       Üres  beszéd !  S  én  azt  nem  is  hiszem  : 

Mert  mondva  van  csak,  megmutatva  nincs. 
Hangái.    Egy  bátyai  csókkal  megmutathatom. 
Vilma.       Szabad,  ha  kell;  de  az  nem  ér  sokat, 

És  nincs  is  arra  szükség:  hagyjuk  azt 
Akkorra  majd,  ha  unalom  kerülget. 
Most  hallja  inkább,  mért  tetszik  nekem. 
Hangái.    Valóban,  azt  kívánnám  érteni. 
Vilma.      No  hallja  hát!  —  de  már  nem  is  tudom, 

Valóban  elfeledtem. 
Hangái.  Szép  dolog! 

Nem  tudja,  mért  tetszem  meg,  és  talán  mái- 
Csekélységem  meg  is  szűnt  tetszeni? 
Ej  !  ej  !  hugum,  te  álnokocska  vagy. 
Vilma.       Az  Istenért  ne  értsen  balra  mindent, 
Megmondom  inkább,  mért  tetszik  nekem: 
Többek  között  azért  is,  mert  okosb 
A  többi  férfiaknál  ;  gyűlöli 
A  nőnemet,  s  ez  már  nagy  ritkaság, 
S  a  ritkaságok  kedvelője  én 
Ezért  becsülni  kénytelen  vagyok. 
És  hígye  meg,  nem  is  nagyon  sokat 

Érünk  mi  asszonyfélék.  Lássa,  engem 
Neveltek  is,  két  híres  bécsiné 
Kifáradt  rajtam  ;  jó  bátyám  naponként 
Oktat,  pirongat,  mint  illik  ;  magam, 
A  mint  csak  asszonykéztől  telhetik, 
Iparkodom  kitépni  a  gyomot 
Természetemből,  s  mit  nyerek?  mi  lett 
Belőlem  ennyi  fáradás  után  ? 
Asszonyka  szinte,  mint  a  többiek  ; 
Mert  asszonyok  közt  nem  nagy  a  különbség 
Egy  hiúbb  a  másiknál  :  hamis, 
Szeszélyes,  csalfa  és  könnyelmű  nép, 
Valóban  én  a  nagy  természetet 
Vádolni  tudnám,  s  mérges  keserűn, 
Hogy  minket  ily  gyarlónak  alkotott. 
Hangái.    De  már  ez  több  a  soknál;  Vilma  húgom 
Oly  tűzzel  ostromolja  szép  nemét, 
S  oly  rábeszélő  szépek  ajkai, 
Hogy  szinte  hinnem  kell,  a  mit  beszélt. 
De  még  is  egyben  az  én  csinos  húgom 
Különböző  a  többi  asszonyoktól  : 
Őszinte,  nyilt  beszédű,  nyilt  szivű, 
S  ezért,  bocsásson  meg,  ha  vadait 
Legalább  magáról  el  nem  hihetem. 
Vilma.       Oh  higyje,  kérem,  higyje  kedvemért, 
S  köztünk  maradjon,  én  a  férfiakról 
Sem  tartok  annyit,  mint  tán  kellene. 
Már  férfi  s  férfi  közt  ugyan 

Több  a  különbség,  mint  nő  s  nő  között ; 

Mert  pályatérök  sokkal  tágasabb, 

S  félistenekké  válnak  jobbjaik  ; 

De  mennyi  van  mellettök  közlegény  ! 

S  mi  gyengeség  !  még  ők  szeretnek  is, 

S  bálványok  asszony,  gyáva  gyenge  asszony! 

De  hagyjuk  ezt ;  én  még  szabad  vagyok, 

És  bácsi  szinte  asszonygvülölő. 

Valóban,  bácsikám,  én  oly  sokat, 

Oly  sok  jelest  hallottam  már  magáról, 

Hogy  várva  vártam,  s  úgy  hiszem,  mi  ketten 

Sok  szép  napot  fogunk  majd  tölteni, 

Sok  édes  órát. 
Hangái.  Azt  én  is  hiszem  ! 

Mert  ily  valólag  édes  társaságban, 

Hol  a  vidáman  elmés  Vilma  szól, 

S  szépsége  rám  sugárol  mint  a  nap, 

Nem  is  lehet  más,  mint  hogy  édesen 

Múljék  az  óra.   S  még  is,  szép  húgom, 

Nem  állhatom  meg,  hogy  mely  vádakat 

Rólam  s  a  nőnem  ellen  felhozott, 

Megczáfolatlan  hagyjam  — 
Vilma.  Istenért ! 

Csak  azt  ne  most.  ne  sommi  czáfolást. 

Az  ellenmondást  én  nem  tűrhetem, 

Bár  mint  afféle  asszony,  én  magam 

Ellenmondásra  mindig  kész  vagyok. 

És,  bácsikám,  ha  kérnem  még  szabad, 

Ne  is  dicsérjen  engem  ;  lássa,  az 

Oly  únodalmas,  oly  mindennapi, 

Ha  szép  leánykát,  férfiak  dicsérnek, 

Hogy  szinte  szédülök,  ha  rám  jön  a  sor. 

S  aztán  beszélő  sokkal  jobb  vagyok, 

Mint  hallgatója  más  beszédinek. 

De  bácsikám,  mivel  már  itt  vagyunk, 

S  nincs  semmi  dolgunk,  légyen  oly  szives, 

Üljön  meg  itt  nekem  :   de  csendesen  ! 

S  nézzen  felém,  amúgy  szerelmesen. 
Hangái      (félre).   Mi  furcsa  olvadék  ez  a  leány 

Jóból  s  gonoszból  ?  szól  és  szólni  nem  hagy, 

Parancsol  és  ő  semmiben  nem  enged  ; 

Kényes,  makacs,  bár  szíve  jór  lehet. 

Kár  ennyi  kellemért!  (Leül,)   ím  itt  ülök, 

Te  csintalan  kis  jószág  !  mert  ezentúl 

Már  tézni  foglak,  mint  rokonhoz  illik. 
Vilma        (asztalhoz  ül).  Oh  kérem,  híjon  úgy,  azt  szeretem. 

Hangái.    Nos  ?  mit  kivánsz  hát  ?  csendesen  vagyok. 

Rossz  képemet  tán  csak  le  nem  veszed  ? 
Vilma.       Sőt  épen  azt  teszem  !  de  bácsikám, 

Szerelmesebben  nézzen   egy  kicsint. 
Hangái.    Bohó  leány  !  hogy  nézzen  az  szerelmesen, 

Ki  nem  szerelmes  ? 
Vilma.  Nézzen  hát  szemembe. 

Hangái.    Vagy  úgy  ?  valóban  az  nem  tréfaság ; 

Már  úgy  szerelmesebben  nézhetek. 

Te  dévaj  csalfa  lány !  Nos  jól  lesz  így  ? 

(Közelebb  vonul  s  Vilma  szemébe  néz.) 
Vilma        (rajzol).  Felséges!  oh  igen  jól,  így,  csak  így! 

Nem  szánnám  megcsókolni  bácsikát. 
Hangái.    És  én  akár  meg  is  csókoljalak. 
Vilma.       Oh  kérem  csak  maradjon  ülve  még. 
Hangái.    De  lásd,  hisz  egy  csók  nem  mind  a  világ. 

S  ha  már  beszélünk  csókról,  adni  is  kell. 

S  aztán  ha  megcsókolnál  szép  húgom, 

Mindjárt  szerelmesb  arczot  mutatnék. 
Vilma.       Ha  azt  bizonynyal   tudnám  ?  Annyi  mint  az  ! 

De  aztán  veszteg  üljön  s  visssza  nem  szabad 

Csókolni,  tudja  ? 
Hangái.  Nem,  nem,  csak  jere. 

Vilma    (hirtelen  megcsókolja). 

Nem  !  föl  ne  keljen  ;  mert  én   elfutok. 
Hangái      (fölkelve).  De  már  hugocskám  ilyen   csók  után 

Ülőhelyemben  nem  maradhatok. 

Ez  a  te  csókod  ollyan  égető, 

Hogy  okvetetlen  el  kell  oltanom. 
(Vilmát  kerülgetve.) 

Nem,  nem,  húgom,  már  itt  nem  engedek. 
Vilma        (távozva).   Nem,  bácsi  az  nem  illik  férfihoz, 

Ily  szószegőnek  lenni  !  üljön   ott, 

Vagy  én  az  ajtón  tüstént  megszököm. 
Hangái.     Gonosz,  makacs  leány  !  0  csókolódik, 

S  csókolni  nem  hagy.  —  Jőj,  nem  bántalak  hát! 

De  azt  igérd  meg,  hogy  mit  elmulaszték, 

Azt  másszor  megnyerem. 
Vilma.  Ha  szót  fogad, 

S  ha  dolgainknak  vége  lesz. 
Hangái.  Kezet  rá ! 

Vilma.       Itt  a  kezem.  De  üljön  csendesen. 
Hangái     (leül).      Ha  nem  soká  tart;  mert    már    unni    kezdem. 
Vilma.       Az  volna  még  szép  '   lnít   azt  oly   csekély 

Dolognak  tartja,  hogy  leányi  kéz 
Rajzolja  képét?  hallja  bácsikám, 
Nem  köz  szerencse  ám  az  férfinak. 
Hangái.    Már  az  valóság,  a  szerencse  nagy, 

Elösmerem  s  ím  csendesen  vagyok. 
Vilma.  t    Nem  sok  hibázik,  mindjárt  oldva  lesz, 
És  tudja  bácsi,  mit  jelent  ez  a  kép  ? 
Vagy  úgy  !  ne  szóljon,  elmondom  magam.   (Szünet  után.) 
Napokban,  a  mint  künn  sétálni  voltam, 
Egy  pár  szerelmes  szívre  bukkannék, 
Kik  lomb  alatt,  egy  kis  halom  körül, 
Beszélgetének  bizodalmasan. 
Beszedők  tárgya  vonzó  lehetett, 
Mert  észre  sem  vevének,  annyira 
El  volt  merülve  mindenik. 
Hangái   (magában).  Mi    ez  ? 

Tán  csak  kileste  titkos  vitámat?  (Vilmához.) 
Nem  gondolom,  hogy  ezt  rajzolja  most? 
Vilma     (folyvást  rajzolatával  foglalkozva). 

Söt  épen  ezt.  Mi  érdekes  tekintet 
Ifjút  s  leányt  meglepni  árny  alatt, 
Midón  szivöknek  álmait  regélik, 
S  csak  ketten,  kedvesen. 
Hangái  (nyughatatlanul).  S  hogy  tartozom 

Én  e  meséhez  ? 
Vilma.  Csendesen  !  minek 

E  lázadás  ?  a  párhoz  férfi  kell, 
S  én  bácsikámat  rajzolám  ide. 
Hangái.    Mi   joggal  engem  ?  Mért  nem  azt  magát, 

Kit  a  szerelmi  csínyeken  kapott  ? 
Vilma.        Nem  láthatám  jól,  messze  s  árnyban  állt. 
Hangái.    Ah   értem,  értem !  én  tehát  csak  úgy 
Pótlék  gyanánt,  csak  szükségből  vagyok 
Szerelmes,  és  az  is  rajzolva  csak  ! 
És  erre  kellett  a  szerelmes  arcz  ? 
No  ez  derék,  már  ez  nagyon  mulat. 
Vilma.      Oh  engem  is.  Nevessünk  bácsikám  ! 
De  nézze  immár,  kész  vagyok  vele. 

(Átadja  a  képet.) 
Hogy  tetszik  a  kép  ?  t 
Hangái    (félre).  Átkozott  eset ! 

Hisz  ez  szakasztott  én  vagyok  s  velem 
A  fátyolos  hölgy.  Honnad  tudja  ezt  ? 
De  nem,  talán  még  nem  tud  semmit  is. 
Vilma.      Nos  bácsikám  ?  egészen  elmerült. 
Hogy  tetszik  a  kép? 

Hangái.  Oh  igen  nagyon  !    (Félre.) 

Megfoghatatlan. 
Vilma.  Nemde  jól  talált  kép  ? 

Hangái.     Tökéletes.    (Félre.)  Nem  szánnám  összetépni. 

Idő  előtt  feltárja  titkomat. 
Vilma.       Ej,  Hangái  bácsi,  hát  nem  is  dicsér  ? 
Hangái.     Hiszen  dicsérem.  (Magában.)  Mennydörgő  dolog ! 
(Vilmához.) 

A  kép  igen  jó.  r 
Vilma.  És  a  gondolat  ? 

Hangái.    A  gondolat  ?  —  mit  szóljak  ?  —  gondolatnak 

Nem  volna  rossz  ;  de  mért  a  fályol  itt, 

Miért  födözve  a  tán  kedves  arcz  ? 
Vilma.  (     Kiváncsiság  nem  illik  férfihoz. 

És  lássa  bácsi,  én  úgy  rajzolám, 

A  mint  találtam. 
Hangái.  Mit  ?  vagy  úgy  !  (Magában.)  Világos, 

Nyilván  való,  hogy  engem  láta  meg.  (Vilmához.) 

Még  is,  ki  itt  e  fátyol-fedte  hölgy  ? 
Vilma.      Arról  feleljen  a  fátyol  maga. 
Hangái.    Igen  !  de  ím  a  fátyol  nem  felel. 
Vilma.      Úgy  én  sem.  t 
Hangái.  És  ez,  ez  tán  ismerősebb  ? 

Ki  ő? 
Vilma.  liiz  ifjú  ?  Megmondjam  ki  ez  ? 

Hangái  (félre).     Már  benn  vagyok,  már  csak  fejemre  vall. 
Vilma.       (folytatva).  Ez  drága  kedves  bácsikám,  maga, 

S  a  fátyolos  hölgy  leghívebb  barátném. 
Hangái      (magában  bosszúsan). 

Mondom,  de  mindent,  mindent  megtudott. 
Vilma      (feddöleg).  Szép  tettetés  !  a  leghivebb  barátné, 

S  egy  nem  szerelmes  bátya  mulatoznak, 

Migf  én  búsongva  járom  a  mezőt. 
Hangái.    És  Vilma  tréfál  ily  komoly  dolognál  ? 
Vilma.      Nem  tréfa  hát  ?  és  bácsikám  valóban 

Szerelmes  volna  ? 
Hangái.  Oh  igen !  szerelmes, 

A  legvalódibb  értelemben  az  ! 

De  Vilma,  kedves,  édes  jó  húgom, 

0  nemde  a  leglelkesebb  teremtés, 

S  méltó,  hogy  férfi  bálványozza  őt? 
Vilma.       Mit  hallok,  mily  példátlan  árulás  ! 

Mind  illyen  hát  az  asszonygyülölő  ?  (Neheztelést  színlelve.) 

És  bácsikám,  ha  majd  megint  egy  új 

Rokont  talál,  ily  ifjút,  szabadot, 

Mint  íme  szegről  végről  jó  magam, 

21* 

Úgy  tartom,  illő  lesz,  kérdezze  meg, 

Nem  hajlandó-e  szívet  váltani? 

Hogy,  már  ha  végképen  szeretni  kell, 

Ne  menjünk  messze,  s  hogy  költőileg 

Szólván,  míg  távol  ábrándoz  szemünk, 

Vigyáztalan  lábbal  ne  dúljuk  el 

A  tán  előttünk  nyílt  virágokat. 
Hangái.    Ah  !  Vilma  ollyan  könnyelműn  cseveg, 

S  nem  tudja,  hogy  szavának  tőre  van. 
Vilma.      Hogy  ?  nem  valók  tán,  a  miket  beszélek  ? 

Nem  vált-e  volna  csínos  pár  belőlünk  ? 

Én  már  előre  éltem  a  dicsőség 

Azon  hitében,  hogy  nekem  jutand 

A  szép  szerencse,  megtéríteni 

Egy  asszonygyűlölőt  —  és  bácsikám 

Az  egész  játékot  semmivé  teszi. 
Hangái.    Igen !  de  Vilma  —  átkozott  zavar ! 
Vilma.      Menjen!  haragszom.  Hát  én  nem  vagyok 

Elég  takaros,  hogy  nő  váljék  belőlem? 

Nézzen  meg  bízvást !  hol  talál  magának 

Épebb  mennyasszonyt,  sőt  tán  szebbet  is  ? 
Hangái.    Nem,  Vilma,  már  ezt  nem  hallgathatom. 

Tudjon  meg  mindent  :  a  szerelmet  én 

Nem  ismerém,  nem  vágytam  érzeni, 

Míg  e  ledér,  e  csábító  szemek 

Meg  nem  nyitották  elzárt  lelkemet. 

Igen,   te  dévaj,  kedves,  furcsa  lány, 

Te  vagy,  ki  békerontó  képedet 

Legelső  szőtted  álmaim  közé. 

De  sziklamelltől  h-galmat  ki  vár? 

Mit  várjak  a  szép  Vilmától,  kinek 

Minden  van  adva,  tán  fölösleg  is, 

Csak,  a  mi  fő,  a  szív  kegyelme  nincs. 
Vilma.      Szép  dolgokat  kell  hallanom.  S  kitől  — 

Vévé  a  hírt  ha  kérdenem  szabad  ? 
Hangái.    A  leghívebb  barátné  ajkiról. 
Vilma         (hirtelen).  Az   árulás  volt. 
Hangái.  Vilma  !  p 

Vilma.  Árulás, 

Mondom,  de  semmi,  ő  derék  leány. 
Hangái.    Ha  engem  megcsal,  akkor  ő  is  egy 

A  leghitetlenb  asszonyok  közül. 
Vilma.       Nem  úgy  !  nem  úgy  !  ez  ismét  túlcsapongás. 

Hogy  Hangáit  megcsalták,  az  való. 

De  annyit  meg  kell  vallanom,  hogy  attól, 

Ki  engem  választ,  és  bizik  hideg 

Nyugalmamat  részvétre  váltani, 

Sokat  kívánok,  tudniillik  azt, 

Hogy  más  leányszív  birtokát  ne  kérje, 

Főkép  pedig,  hogy  minden  fátyolos 

Barátkozással  felhagyjon.  S  azért  is, 

Hogy  frigyesek  maradjunk,  bácsikám, 

Kerülni  kell  a  fátyolt  és  jelül, 

Hogy  még  szabad,  hogy  semmi  ösmeretség 

Nem  tartja  kötve,  jojón  holnap  el: 

Együtt  töltendjük  május  reggelét. 

S  aztán  siessen,  én  korán  kelek. 
Hangái     (félre).  Ez  kellé  még  csak  !  már  most  mit  tegyek  V 
(Vilmához.) 

Az  nem  lehet. 
Vilma.  Hogyan  ?  Talán  megint 

Egy  új   találkozás  ?  Az  nem  szabad, 

Vagy  a  szövetség  köztünk  bontva  van. 
Hangái.     Oh  Vilma !  s  ő  is  megcsalt  volna  engem  ? 

0  csalfa  volna  ?  és  az  orkigyó, 

Rágalmazás,  lakná-e  kebelét  ? 
Vilma.  t    Ne,  szót  se  róla  többé  :  én  vagy  ő  ! 

Ámbár  barátném,  nem  kímélhetem ; 

Szerelmi  ügyben  nincs  barátra  gond. 
Hangái.     Csak  holnapot,  csak  azt  engedje  el. 
Vilma.       Pillantatot  sem  ;  én  határozott 

Választ  kívánok  ;  vagy  jön,  vagy  mi  többé 

Nem  látjuk  egymást ;  érti  ?  nem  soha  ! 

Tán  kétli  ezt  ?  ím  én  hát  esküszöm. 
Hangái.    De,  Vilma,  mit  beszél,  az  Istenért  ? 
Vilma.      Nos  jö,  vagy  nem  jö  ?  (Szívesen.)    Jőjön  Hangái 

De  jőjön  el  bizonynyal.  És  ha  nem  jő, 

Ha  nem  jöhetne,  kérem,  hagyjon  el 

Végképen  s  többé  meg  ne  látogasson  : 

Látása  engem  csak  búsítana. 

De  bácsi  eljön,  és  én  víg  leszek. 

Viszontlátásra !  jókor  jőjön  el.  (Elsiet.) 
Hangái     (utána).  Csak  egy  szót  Vilma,  Vilma  —  Elsuhant. 

Ledér,  hamis,  de  kedves  egy  leány, 

S  ah  szép  !  minőt  még  nem  látott  szemem, 

És  mégis  holnap  el  nem  jöhetek  : 

Föl  kell  derítnem  a  fátyol  homályát, 

Szemébe  néznem  a  vonzó  titoknak. 

S  ha  ő  is,  a  kinek  szivében  én 

Oly  szép  erények  országát  találtam, 

S  kinek  nemes,  szelíd,  dús  szelleme 

Megnyílt  előttem  mint  egy  túlvilág 


—     326     — 

Az  üdvözülök  boldogságival ; 
Ha  az  oly  dicsőnek  látszó  némber  is 
Csak  látszanék  úgy,  és  nem  volna  az, 
Mit  érhet  akkor  Vilma  is  nekem  ? 
Mit  a  világnak  minden  asszonya  ? 
Játékra  méltók,  tiszteletre  nem.    (El.) 

(Ligeti  háza.) 

Katicza      (csendesen  kémlelödve  jö). 

Búcsúzni  jöttem  ;  búcsuzatlanul 
El  nem  mehetnék.   S  még  is  menni  kell, 
Mert  ah  !  alusznak,   a  kik  oly  szelíden 
Fogadtak  el  híí  szomszédnéjokat. 
Alusznak  ?  ah  ébren  csak  az  lehet, 
Kit  messze  út  vár,  mint  most  engemet. 

(Egyik  oldalajtó  felé  fordulva.) 
Jó  Vilma,  éljen  boldogul,  barátném, 
Ki  mindig  oly  békével  hallgatott ! 
Kinél  a  váras  minden  titkait 
És  minden  hírt  oly  biztosan  leraktam. 
S  hamis  komorna,  a  ki  annyiszor 
Tréfáival  megcsalt,  s  te  kis  madár, 
Te  kis  boszontó,  a  ki  énekeddel 
Beszédimet  gyakorta  megszeged ; 

(A  második  oldalajtóhoz  fordulva.) 
Es  nyájas  szomszéd,  a  ki  érdekes 
Közléseimnél  oly  jól  szundikált, 
Mindnyájan,  ah  mindnyájan  éljenek 
S  megemlegessék  a  hű  Katiczát ! 
De  ah  mi  vég  vár  engem  ?  mely  világ 
Részébe  hí  el  sorsa  kedvesemnek  ? 
S  ki  ö,  kit  én,  bár  tudtomon  kivííl, 
Oly  lázadásig  hő  érzésre  bírtam  ? 
Ifjú-e  ?  szép-e  ?  jó-e  ?  s  oly-e,  hogy 
Ártatlanságom  Tíenne  bízhatik  ? 

(Óraütés  hallik,  melyre  megrezzen.) 
Az  óra  üt,  hah  !  menni  kell.  (Elsiet.) 

Vilma    (kijö). 

Szegény  Katicza !  mely  örömmel  rohan  a  legszomorúbb  csalódás 
elébe  ;  de  tán  tanulni  fog  belőle,  noha  éveiben  már  a  tanulás  is  keserű 
gyümölcsöket  teiem.  De  nem  játszom-e  én  is  veszedelmes  játékot?  Szerencse, 
hogy  a  fonal  vége  kezemben,  s  nem  máséban  van.  —  S  vajon  eljön-e  ő  ? 
de  nem  okoskodom  ;  jót  rosszat  csak  idő  hozhat,  s  elhozza  azt,  ha  nem 
sürgetjük  is.   (Beszól.)    Lidi,  jöj,  ha  készen   vagy.   (Ei.) 

í  Lidi  (belül). 

Tüstént  megyek.  (Kijö.)  Akármi  legyek,  ha  kisasszonyom  jóban  töri 
fejét.  Az  a  bizonyos  Hangái  nagyon  sok  bajt  okoz  neki.  De  ha  ő,  mitől 
Isten  soha  meg  ne  mentse,  férjhez  talál  menni,  én  egy  pillán  tatig  sem 
maradok  hajadon.  Péter  szép  legény,  vagy  ha  szép  nem  is,  derék  ;  és  ha 
nem  fölötte  derék  is,  de  jó  ;  ha  pedig  nem  mód  nélkül  jó  is,  legalább 
férfi,  s  én  hamis  leányból  még  hamisabb  asszony  leszek  s  meggyötröm 
azt  a  Pétert,  de  úgy,  hogy  ha  én  találok  előbb  meghalni,  soha  életében  több 
feleséget  nem  vesz.  Meg  kell  gyötrenem,  miért  csábított  el ;  de  értődik, 
hogy  azt  csupa  szerelemből  teszem. 

Csiszár  (jö  szaporán). 

Lidi  lelkem,  itt  vagyok.  A  leveleket  átadtam,  az  úrfiakat  megcsal- 
tam, a  kocsik  elindultak,  Katicza  úton  van,  s  ha  mind  ezért  uraim  meg- 
döngetnek, legelőbb  is  a  te  nyakadat  tekerem  ki,  most  pedig  megcsókollak. 
(Hirtelen  megcsókolja,  Lidi  perelni  akar,  Péter  befogja  a  száját,  s  kifelé  tolja.)  Siess, 
te  lúd,  te  kacsa,  Vilma  kisasszony  várakozik  reád.  (Elszalad.) 

Lidi. 

Nézze  el  az  ember!  ha  most  rá  érnék,  szívemből  boszankodhatnám. 
—  No  hiszen  várj  !  (El.) 

Ligeti  (jö). 

Szép  májusi  reggel !  ritkaság  a  mostani  években,  holott  sem  hideg, 
sem  meleg  nem  tartja  meg  sorát,  mintha  még  az  idő  is  kifordult  volna 
sarkaiból.  (Körülhallgatódzik.)  Cselédeim  még  alusznak  ;  fel  kell  őket  zavar- 
nom. Szokás  tartja  az  első  május  reggelét  megünnepelni,  s  ebből  nem 
szabad  kimaradniok.  (Szolga  levelet  hoz  s  távozik.)  Levél  ilyen  korán  !  Annyira 
kitanultam  a  babonákból  s  minden  jósolásból,  hogy  azt  sem  tudom,  mit 
jelent,  ha  az  ember  korán  reggel  levelet  kap.  De  lássuk  a  levelet,  az 
legbizonyosabban  kimondja,  a  mit  jelenteni  akar.  (Olvas.)  „Uram  !  nem 
érdemli  ugyan  tőlünk,  hogy  kíméletlen  bánásmódja  általunk  jótéttel  viszo- 
noztassék  ;  de  megteszszük  azt  magunkért  inkább  és  becsületért,  melynek 
hívei  vagyunk."  —  Mi  lesz  ebből?  —  „Jelentjük  tehát,  hogy  az  oly 
makacsnak  s  ártatlannak  vélt  Vilma  kisasszony  ma  reggel  hat  órakor 
szeretőjével  a  váras  ligete  felé  megszökött."  —  Megszökött?  Hol  az  a 
rágalmazó,  ki  ezt  meri  mondani?  (Olvas.)  „Jóakarói  Kaczor,  Guta,  Rigó." 
Ah  !  Vilma  szerencsétlen  kérői  boszút  akarnak  állani  egy  megbántó  levéllel. 
De  semmi !  ez  ügyetlen  és  alacson  boszú  ;  az  ilyen  fegyverek  nem  bán- 
tanak. Vilma  hihetőleg  még  jó  izün  szendereg,  s  tán  épen  idomtalan  kérőit 
neveti  álmában.  Lássuk,  mi  a  vége.  (Olvas.)  „Mi  most  egyszer  megmentjük 
bugát  a  bal  lépéstől"  —  köszönöm  szépen  !  —  „annak  akarásától  csak  a 
jobb  nevelés  menthette  volna  meg,  melyet  neki  uraságod,  úgy  látszik,  adni 
elmulasztott."  Ez  engem  illet.  Semmi !  róka  gazdának  is  éretlen  volt  a 
szőlő,  mert  nem  érte  el.  Hejh  Vilma,  Lidi,  keljetek  fel  !  De  itt  utóirat  is 
van.  (Olvas.)   „Hogy  szegény  Vilma  kisasszony  ne  legyen  kénytelen  reggeli 

kalandjából  gyalog  és  egyedül  haza  sétálni,  jó  lesz,  ha  uraságod  öt  a 
várasligeti  tó  körül  fölkeresi."  (Összehajtja a  levelet.)  Ej  !  ez  már  mégis  lator 
dolog  volna.  Vilma,  Lidi,  jertek  csak  elő  !  (Benyit  az  egyik  oldalszobába.)  Mi 
ez  ?  a  szoba  üres.  Hova  mehettek  egyedül  s  ily  korán  ?  Ha  azoknak  a 
ficzkóknak  mégis  igázok  volna.  (Csenget.)  Átkozott  gondolat !  de  lassan,  a 
cselédnek  ilyesmit  nem  szabad  gyanítani,  (inas  jö.)  Hol  a  kisasszony  ? 


Sétálni  van  Lidivel. 
Melyik  kocsis  vitte? 
Gyalog  mentek. 


Inas. 
Ligeti. 

Inas. 


Ligeti. 

Gyalog  ?  kocsisom  tüstént  fogjon,  (inas  el.)  ha  még  is  igázok  volna  ! 
Nem  bántam-e  én  atyailag  vele  ?  tiltottam-e  a  társalkodást,  hogy  azt 
titokban  legyen  kénytelen  keresni  ?  De  az  lehetetlen !  Oly  okos,  oly  szelíd 
leány,  mit  Vilma  s  elszökni,  az  nem  lehet,  az  gúny  volna  ész,  erény  s 
természet  ellen. 

Tnas  (jö.) 

A  kocsis  elöjárt.  (El.) 

Ligeti. 

Megyek.  —  Utána  kell  mennem  ;  mert  akármi,  de  van  a  dologban. 
Átkozott  ficzkók,  hogy  ezek  miatt  nekem  nyugtom  nem  lehet.  (El.) 

(Várasligeti  tér.; 

Kaczor,   Guta,  Rigó  és  Katicza  fátyolosan). 

Kaczor. 
Szépséges  kisasszony  ! 

Guta. 
Drágalátos  gyöngy ! 

Rigó. 
Imádandó  hölgy  ! 

(Katicza  minden  megszólításra  mélyen  meghajtja  magát.) 

Kaczor. 
Minthogy  magát  irántunk  oly  rendkivül  keményszívünek  mutatta  — 

Guta. 
Sőt  bennünket  a  legkimagyarázhatlanabb  kegyetlenséggel  üldözött 

Rigó. 
Holott    mások  iránt    annál    szelídebb  s  illendőségen    túl  is  engedé- 
keny volt  —  (Katir-za  mozdulataival  folyvást  bámulásának  jeleit  adja.) 

Kaczor. 
S  minthogy  minden  tettetés  csak  bizonyos  határig  mehet  — 

Guta. 
S  az  aranyborjú  istensége  "égre  kétségbe  hozatik  — 

Rigó. 
S  az  imádott  drága  bálványnak  cserép  lábai  összetöretnek  — 

Katicza    (magában). 
Isten  áldja  meg  jó  kedvöket !  mily  szépen  tréfálnak  a  lelkeim  ! 

Kaczor. 
Azért    is    mindenek    előtt    veszem    magamnak  a  szabadságot,    hogy 
ezen  megátalkodott  szépségnek  szemébe  tekintsek,  (a  gyöngén  vonakodó  Ka" 
ticzának  fátyola  alá  tekint.)    Irgalom !    mit    láttam.     No    mi    ismét     megjártuk, 
Legjobb  lesz  szép  csendesen  elillanni.  (Elvonul.) 

Guta  (közelítve). 
Engedelemmel,  irigy  fátyol,  ezen  ritkaságot  nekem  is  meg  kell 
pillantanom.  (a  fátyol  alá  pillant  s  félre  fordul.)  Oh  Ábrahám  !  hisz  ez  a  te 
Sárád !  (Rigóhoz.)  Rigó  barátom,  tied  legyen  a  dicsőség,  hogy  ezen  ritka 
érzéketlenségíí  kellemeket  a  világnak  megmutasd.  (Félre.)  Én  pedig 
iszonyodom  s  futok  ! 

(El.  Rigó  Katicza  félé  közelit    s  az  felveti  fátyolát.) 

Katicza. 
Itt  vagyok  lelkeim. 

Rigó   (visszaijed). 
Huh!  mi  rengeteg  óság!  Uram  ne  hagyj.  (El.) 

Katicza. 

De  hát  hová  futnak,  hová  rohannak  ?  Maradjanak  !  Hah  !  én  meg 
vagyok  csalva,  elárulva,  megcsúfolva!  Segítség!  tolvaj,  rabló,  gyilkos, 
tüz  van !  Segítség !  Ah  én  elájulok  (Ájuldoz.)  De  nem !  most  nem  ájulok 
el !  utánok  megyek  s  kiásom  hitetlen  szemeiket.  Hah !  hogy  az  egész 
férfinemnek  csak  egy  szeme  volna,  hogy  azt  egyszerre  elolthatnám,  mint 
a  mécset,  hogy  soha  többé  az  asszonyok  éveit  szemmel  ne  láthatnák, 
hogy  vakon  lennének  szeretni  kénytelenek,  vakon,  vakon,  vakon  !  Nem  ! 
el  nem  ájulok,  most  nem!  Segítség!  meg  kell  fogni,  fogd  meg!  tolvaj! 
rabló  !  gyilkos  !  tüz  van  !  Segítség  ! 

(A  kiáltásra  nép  jö  ásóval,  kapával.) 

Egy  a  nép  közül. 
Mi  baj,  néném  asszony?  Hol  a  gyilkos? 

Katicza. 
Még  néném  asszony !  oda  vagyok !    De   jól    van    fiam,     én    anyátok 
akarok    lenni.     Engem    megcsaltak,    megloptak,    kiraboltak    minden    földi 
boldogságomból.  Jőjetek    utánam,    fogiátok    meg,    vagdaljátok    össze  !  Ab 
szívem  !  —  utánam  fiaim  !  (El  a  néppel). 

(Várasligeti  halom). 
Hangái     (egyedül).  Háromszor  a  szép  Vilma  ajtajához 

Hódolni  vittek  pártos  lábaim, 

Háromszor  visszarántott  szellemem, 

Melyet  lekötve  ismeretlen  arcz, 

S  a  rejteményes  fátyol  titka  tart. 

Most  itt  vagyok  szerelmet  vallani, 

De  úgy,  hogy  visszavonjam  azt,  mihelyt 

Viszonti  vallást  ád  a  felfedett  szép  ; 

Szivét,  szerelmét  esdeklem  ki  tőle, 

Hogy  visszavessem    azt  oly  pénz  gyanánt, 

Melynek  hamis  pengésü  érczeit 

Világcsalásra  álkéz  verte  volt. 

Nem  mondhatom,  mint  fáj   megtennem  ezt, 
#  És  még  is  kell !  csak  így  tanúihatom  ki 

Minden  redőit  tündér  szellemének, 

Mely  kétes  fényben  áll  elmém  előtt. 

Mért  kellé  Vilmát  meggyaláznia, 

Mért  bélyegezni  szívtelen  negéddel 

S  rút  megvetéssel  a  világ  iránt, 

Holott  Vilmában  érző  szív  dob^g, 

De  ím  közelget. 
Vilma       (félre).  Itt  van  s  jó  korán. 

Alig  tudom,  mit  kelljen  érzenem  : 

A  fátyolatlan  Vilma  e  ragadmányt 

A  fátyolosnak  megbocsássa-é  ? 

Aggódni  kezdek  vég  játékomon  ; 

De  végzenem  kell,  mert  már  kezdve  van. 
Hangái.    Ismét  fedezve  arcza,  mint  szive, 

Melyet  csalódva  már  ismerni  véltem  ; 

Azon  leszek  most,  hogy  belé  tekintsek. 
Vilma  (Hangáihoz). 

Kívánta  ön,  hogy  még  egyszer  beszéljünk. 

Eljöitem  és  óhajtom  érteni, 

Mi  az,  minek  meghallására  engem 

Méltónak  ítélt? 
Hangái  (félre).  Mily  szerény  beszéd  ! 

De  hajh  !  alatta  ármány  rejtezik.  (Vilmához.) 

Hálám,   kisasszony,  e  kegyelmeért, 

Mely  rám  talán  már  vesztegetve  is  van. 

S  még  is  mielőtt  kimondanám  a  szót, 
Mely  mind  a  kettőnk  sorsát  illeti, 
Engedje  kérdenem  :  miért  van  az, 
Hogy  fátyol  őrzi  tőlem  arczait, 
S  jogával  élni  tiltja  kellemét  ? 
Mit  véthetett  a  szánandó  világ, 
Hogy  csillagát  e  szem  megvonja  tőle  ? 
Vagy  én  vagyok  csak  a  kizárt  ?  nekem 
Mért  kell  titokként  fedve  látnom  önt  ? 

Vilma.      Ezen  hizelgve  ostromló  szavakra 
Hallgatnom  illenék  ;  de  ön  nekem 
Oly  sok  figyelmet  áldozott,  hogy  érte 
Őszinteséggel  tartozom.  Rövid 
Történetem  nem  vig  természetű, 
Azért  temetni  inkább  mint  ragyogni 
Hozom  ki  azt  most  néma  rejtekéből, 
Hol  eddig  halva  volt.  —  Gyermek  valék, 
Alig  tizennégy  évii  még,  s  egy  ifjú 
Közeige  hozzám,  s  monda,  hogy  szemem 
Hatalma  őt  eloldhatatlanúl 
Lekötte  hozzám.  Tetszett  a  beszéd ; 
Mert  új  s  legelső  volt,  s  a  megdicsért 
Szemek  jutalmul  arczán  vesztenek. 
Sokszor  valánk  együtt,  s  ő  halni  készült, 
Ha  megvetem,  s  nem  mondanék  igent. 
Mint  hagyhatám  őt  halni  ?  szánakoztam, 
S  kimondva  lön  a  forrón  kért  igen. 
E  vallomásra  ő  magánkívül,  s  én 
Örülve  őt  ily  boldoggá  tehetni, 
Egy  szép  napot  töltöttünk,  egy  napot  csak, 
Mert  másnap  úgy  találta  szeretőin, 
Hogy  szép  szemeimnek  lelkem  nem  felel  meg. 
És  hogy   —  de  mit  beszéljem  ?  elhagyott. 

Hangái  (tűzzel).    Az  hütelenség!   az  rút  árulás  volt. 

Vilma.      Akkor  legelsőbb  a  dicsért  szemek 
Orömsugárból  könypatakra  válva, 
Megöntözék  az  elhalt  arczokat. 

Hangái  (félre).  Ez  még  is  több  mint  tettetés  ;  akármi 
Egyéb,  de  tettetés  ez  nem  lehet, 
S  úgy  tetszik,  mintha  sírna  is.  De  hisz 
Az  asszony  sírni  és  nevetni  ért. 
Nem,  nem  hiszek  még  ;  hátha  csak  regélt  V 

Vilma.      Ép  ifjúságom  ezt  a  terhes  álmot 
Eloszlatá  és  én  kigyógyulék , 
De  felfogadtam  megbántott  szemeimre, 
Hogy  jobbomat   csak  ollyan  férfi  bírja, 

Ki  fáty ólomnak  esküszik  hitet, 

S  a  fátyol  addig  bontatlan  marad, 

Míg  a  hiteskü  végig  mondva  nincs. 
Hangái     (félre).   Hogyan  jutok  ki  most  e  tömkelegből  ? 

Hitet  fogadjak,  míg  nem  látom  őt  ? 

Oh,  ez  ravaszság,  itt  vigyázni  kell.  (Vilmához.) 

S  hogy  volna  az,  ha  én  megváltanám 

Eskümmel  e  letiltott  bájakat, 

Ha  a  világnak  ismét  visszaadnék 

Egy  pár  mosolygó  ajkat  és  szemet  ? 

Jutalmam  nem  leend-e  megvetés  ? 
Vilma.      Én  önt  becsülöm  és  — 
Hangái.  Oh,  mondja  ki, 

Oh  mondja,  hogy  szeret. 
Vilma.  Ne  kényszerítsen  : 

Az  érező  szív  hallgat  — 
Hangát  Es  szeret.  (Magában.} 

( )  hallgat  és  szeret !  De  nem,  nem  indulok 

Szavakra,  mellyek  már  megcsaltanak. 

Avagy  csak  egyszer  említé-e  Vilmát  ? 

Czélhoz  jutottnak  véli  már  magát, 

S  a  hű  barátné  elfeledve  van. 

De  jól  van,  én  megesküszöm  neki, 

Megesküszöm,  s  majd  megkisértem  őt. 
Vilma       (félre).    Soká  tűnődik  ;  mit  jelenthet  ez  ? 
Hangái     (letérdepel).  Itt  lábaidnál,  bájos  ismeretlen, 

Hűséget  és  szerelmet  esküszöm, 

Szerelmet  még  nem  látott  bájaidnak, 

Erényeidnek  hűséget,  magadnak 

Ez  összeségért  állandó  hitet, 

Hitet,  szerelmet,  hűséget,  minőt 

Még  férfitól  nem  váltott  nő  soha. 

A  szívnek  édes  földi  kéjire, 

S  a  lélek  halhatatlan  életére, 

Az  üdvre  esküszöm,  hogy  esküvésem 
(Fölkeltében.) 

Csak  tréfa  volt ! 
Vilma         (az  alatt  fátyolát  félre  veti). 

Csak  tréfa  volt  ? 
Hangái.    Hah,  Vilma !  —  oh  én  balgatag  teremtmény  ! 
(Vilmához  hidegen.) 

S  szép  Vilma  játszik  illyen  ügyesen  ? 
Jó,  szép,  igen  szép,  rendkivül  jeles  ! 

(Vilmától  elvonulva.) 
Oh  szégyen  !   oh  én  képtelen  vakandok. 
Ligeti        (jö  és  megáll).  Mit  kell  találnom  !  ő  és  Hangái 

Egy  meghasonlott  párként  állanak, 

Ez  itt,  az  ott!  s  hogy  jőnek  ők  ide? 
Vilma       (magában).  Mi  ez  ?  magamra  hagy,  és  ollyan  arczczal, 

Mint  a  ki  visszatérni  nem   kivan. 

A  férfigőgöt  bántam  meg  !  szivemre 

Gyujtám  a  házat,  melyben  ünnepet  várt, 

S  most  azt  könyemmel  olthatom  csak  el. 

Tapasztalás,  de  ritka  drága  gyöngy, 

A  szenvedésnek  kínszülötte  vagy. 

De  úgy  is  a  szív  szenvedésre  van. 
Hangái.    Hogy  azt  a  hangot,  mely  örszó  gyanánt 

Fülembe  rezgett,  meg  nem  ismerém ! 

Hogy  bábja  lettem  kémjátékinak  ! 

Oh  szégyen ! 

Eltávozom,  hol  asszony  nem  terem  ! 

El  még  ma,  most !  —  De  mért  ez  a  sietség  ? 

Hozzá  megyek,  s  enyelgve  mondom  el, 

Hogy  minden  a  mi  történt,  tréfa  volt, 

Még  egyszer  azt  mondom,  hogy  tréfa  volt. 

Úgy  van,  csupán  és  puszta  tréfa  volt.    (Közelit.) 

De  Vilma  sír  ?  —  Oh  Vilma,  mért  e  köny, 

E  fájdalom  harmatja  szép  szemében? 
Vilma    (feleszmélve).   Én  sirtam  volna?  s  jött  szemembe  köny? 

Haszontalan  víz  !  Hallja  Hangái, 

Úgy  tetszik,  a  sors  zsarnokos  szeszélye 

Nem  akarja,  hogy  mi  egymásé  legyünk. 
Hangái.    Valóban  a  sors  úgy  látszott  akarni  ; 

De  a  barátság  még  is  szent  marad.      • 
Ligeti.       Megfoghatatlan  !  Mit  mesélhetnek  ők 

Egymásnak  ?  Ez  bohó  dolog  lehet. 
Vilma.      Remélhetem  hát  annál  biztosabban, 

Hogy  megteendi  vég  kérelmemet. 

A  mit  beszéltem  én  történetimből, 

Minthogy  valóság  — 
Hangái.  Mit  kell  hallanom  ! 

Vilma.      Fő  része  az,  s  azért  is  kérem  önt, 

ígérje,  hogy  felőle  hallgatand  ; 

S  mind  a  felől,  mit  tán  idő  előtt 

Vigyáztalan  valék  kimondani, 

Eelejtse  el.  Felejtsen  engem  is, 

S  ne  lássuk  egymást  többé. 
Hangái     (meglepetve).  Oh  igen  ! 

A  mint  kívánja  ön.  —  De  még  sem,  az, 

Az  nem  lehet  1  hogy  hallgató  leszek, 

ígérem  és  megtartom.  A  mi  illeti 

Az  elfelejtést,  abból  semmi  sem  lesz. 

Mert  bárha  szivünk  nem  találkozott  is 

Az  érzemények  legbelsőbb  körén, 

Azért  haragnak  köztünk  nincs  helye. 

Hát  nem  vagyunk-e  mink  rokon  s  barát  ?  (Nevekedő  tűzzel.) 

Oh  a  rokonság  szent  kötél ;  atyáink 

A  hír  szerint,  két  testvérlányfiak 

Együtt  vezettek  népet  a  törökre, 

Az  ősz  Hunyadnak  fényes  karczain. 
Ligeti        (magában).  Hisz  az  való  :  de  már  régecske  volt. 
Hangái.    Családaink  azóta,  mint  patak, 

Mely  egy  magas  kútfőből  származott, 

Elágazának  idegen  messzeségre, 

De  a  rokonság  még  is  fenn  maradt. 

Igen  !  mi  most  is  vérrokon  vagyunk, 

És  a  barátság  illetetlen  áll. 

S  én  mint  rokon  legitt  lecsókolom 

E  kis  könyüt,  mely  vétkemért  fakadt, 

S  mint  hű  barát  e  jobbot  felfogom, 

S  baráti  csókjaimmal  illetem ; 

(Vilma  kezét  folyvást  tüzesen  csókolja.) 

De  csak  baráti  tiszta  csókjaimmal, 

S  ugy  összecsókolom,  hogy  végre  asszonyától 

Hozzám  szegődik  és  enyém  marad.  — 

Oh  Vilma,  Vilma!  én  boldog  vagyok; 

Mert  legnagyobb  üdv  tégedet  szeretni. 
Vilma       (tartózkodva).   S  ha  esküvése  még  is  tréfa  volt  ? 
Hangái    Igen  csak  tréfa  volt  •,  mert  én  csupán 

A  fátyolatlan  Vilmát  szeretem, 

Téged,  te  kedves,  tündér,   csalfa  lány, 

S  nem  adlak   a  királyok  székiért, 

Nem  mindenért  a  végtelen  világon. 

S  hogy  ez  való,  e  csókkal  esküszöm. 
Vilma.       S  c  csókkal  én  viszontag  esküszöm. 

Hogy  a  mit  tettem,  szív  sugalma  volt. 

(Egymást  hosszasan    ölelik,    az    alatt    Kaczor,    Guta,    Kigó    fellépnek    s 
bámulva  elállanak.) 

Ligeti.       Ez  már  eléggé  értelmes  beszéd. 

De  várjatok,  mert  még  itt  vége  nincs  : 
Adózni  fogtok  bujkálástokért. 

Kaczor    (társaihoz). 

Barátim  mi  eleget  láttunk. 
(Kaczor,  Guta,  Eigó  távozni  akarnak,  azalatt  Katicza  jö  a  néppel,  mely 
Gyilkos  !    zsivány  !  Kiáltások  közt  a  dombnak  rohan  ;  de  a  jelenlevők- 
től visszaijed.  —  Hangái  és  Vilma  fölrettenve  távoznak  egymástól.) 
Katicza.    Fogjátok  meg  !  kötözzétek  meg  ! 

(Vilmát  s  Hangáit  meglátva,  egy  közel  álló  pór  karjába  rogy.) 
Ah,  oda  vagyok  ! 

Pór.  Nagyságos  asszonyom  '  hiszen  elesik. 

Ligeti    (előlép). 
Katicza  kisass^  ony  !    mi  lelte,  az  Istenért  szóljon. 
Vilma  (félre). 

Ah  Istenem!  mint  bánom  tettemet. 

S  hogy  én  tevém,  még  meg  nem  vallhatom, 

Ligeti. 
Vezessétek  a  kisasszonyt  kocsimhoz,  jó  emberek,  itt  áll  az  árnyék- 
ban. (Katicza  elvezettetik.)  Hanem,  Vilma  húgom  asszony,  nekünk  komoly 
beszédünk  lesz  egymással.  És  Hangái  öcsém,  nekem  öreg  jó  bátyád  azt 
írta,  hogy  az  asszonyokat  nem  szívelheted,  s  örökké  könyvek  olvasásában 
buvárkodol. 

Hangái. 

Ezentúl  Vilma  szemei  lesznek  a  könyv,  melyből  boldogságomat 
fogom  kiolvasni. 

Vilma   'Ligeti  kezét  megcsókolva). 

Édes  bácsi,  nem  haragszik  reám,  ha  megjobbítom  magamat? 

Ligeti. 
Eredj,  hamis  vagy. 

Vilma. 

De  ha  minden  léptemről  legutolsó  mozdulatomig  számot  tudok  adni? 

Ligeti. 
Oh  azt  el  is  várom. 

Vilma. 

Számot  adok  még  gondolatimról  is.  Én  a  világon  senki  ellen  sem 
vétettem,  mint  ezen  urak  ellen,  kiknek  titkos  szerződésöket  kihallgatám  ; 
s  az  indíta  fel,  hogy  velők  vakmerő  játékomat  űzzem. 

Kaczor. 

Kedves  kisasszony,  ha  titkos  szerződésünket  hallotta,  az  magában 
oly  gonosz  árulást  foglal  a  nőnem  ellen,  hogy  mi  minden  viszontagsá- 
gainkat feledve,  boldognak  tartandjuk  magunkat,  ha  azon  megnyugtatással 
távozhatunk,  hogy  a  kisasszony  nekünk  megbocsátott. 

% 
Guta. 

Örökké  jó  emlékezettel  leszünk  ezen  kegyelemért. 

Rigó. 
S  a  mennyire  gyönge  erőnktől  telik,  megjobbítjuk  magunkat. 

Ligeti. 

Uraim,  gyanítani  kezdem,  hogy  eddig  találkozásink  nem  a  magok 
rendén  történtek,  azért  is  meghívom  uraságtokat  házamhoz,  hogy  azon 
törvényszéknek  birái  legyenek,  melyet  ezen  két  bűnös  felett  tartani 
akarok.   —  Elfogadják  baráti  jobbomat  ? 

Kaczor,  Ghita,  Rigó. 
Ezer  örömmel. 

Hangái. 

És  az  enyémet  ?  ismeretlenét  ugyan,  de  a  ki  törekedni  fog,  hogy 
barátságokat  s  bocsánatokat  megérdemelje. 

Kaczor. 

Barátságunkat  igen  örömest,  de  bocsánatunkat  nem  Ígérhetjük ; 
mert  oly  kincset  ragadott  el  tőlünk,  mely  pótolhatatlan.  Azonban  engesz- 
telődésünk  jeléül  íme  semmivé  teszszük  azon  sorsintéző  irományt,  mely 
annyi  bajt,  s  fárasztó  csalódást  okozott. 

(Széttépi  a  szerződést,  az  alatt  a  kárpit  legördül.) 

(Budapest  legszebb  része  a  Dunaparton.) 
Sirszellem  jö,  s  a  mint  a  téren  végig   megy,    körülette    mindenütt    sir- 
halmok  emelkednek  s  többek  közt  egy  nagy,  félig  omladozott  badi    sir, 
mely  a  Sirszellem  háromszori  jeladására  megnyilván,  Árpádot  tünteti  elö. 

Árpád    (lassan  fölemelkedve). 

Ki  kelt  föl  engem  ?  gyász  fiú,  ki  vagy  te, 

Kinek  felfordított  szövétnekén 

Elhunyt  világnak  hamva  szendereg  ? 
Sirszellem.      Ós  bajnok  !  én  a  Sirszellem  vagyok. 
Árpád.  Rád  ismerek !  kemény  csatáimon 

Százszorta  látám  halvány  ai'czodat ; 

Kerestelek  vérengző  karjaimmal, 

S  te  nem  jövel ;  az  agg  kor  napjain 

Lepel  meg  ágyamon  ;  de  légy  köszöntve  ! 

Kezed  szelíden  nyúgott  e  szemen, 

S  nagyok,  dicső ek  voltak  álmaim. 

Szólj,  mit  kívánsz  ? 
Sirszellem.  Hazádba  hoztalak, 

Hogy  népedet  lásd  ezred  év  után. 
Árpád.  Mit  szólasz  ?  ezred  év  után  ! 

Sirszellem.     Igen,  vezér ; 

Már  annyi  éve,  hogy  szemed  lehunyt. 
Árpád.  Egy  ezred  év,  mint  pillanat  repült  el ! 

De  honn  vagyok  hát  s  nemzetem  között  ; 

S  te,  a  ki  kérlelhetlen  vagy,  kinek 

Adózik  minden,  a  mi  létre  jött, 

Szólj,  mint  lehet,  hogy  hozzám  engedékeny, 

Még  egyszer  látnom  hagytad  e  hazát  ? 
Sirszellem.      Te  a  csatákon  villámkard  valál: 

Sok  ezernyi  lelket  küldél  birtokomba. 
Árpád.  Ezt  nem  tagadják  ellenségeim. 

Sirszellem.      S  én  haladattal  tartozám  ezért, 

Mit  úgy  reméltem  legjobban  leróni, 

Ha  hosszdalmas,  síri  éj  után 

Néped  körébe  hozlak,  ébredőt. 
Árpád.  És  melly  időt  mérsz,  hogy  mulassak  itt  ? 

Mert  nem  szeretnék  müvet  kezdeni, 

Mit  abba  kéne  hagynom  félszegül : 

Eltemben  én  országot  alkoték. 
Sirszellem.      Mulass  mig  lelked  itt  gyönyört  talál : 

De  ha  visszavágyol  hamvad  sátorába, 

Szólíts  nevemről,  s  én  eljövök. 

(Távoztával  a  sírok  egymás  után  sülyedeanek.) 

Árpád.  Sirszellem  !  áldalak  jóságodért. 

(Kijö  a  sírból,  mely  lesülyed.) 

Oh  nemzet !  oh  hon !  ismét  látlak-é  ? 

A  századoknak  hosszú  éjjelén, 

Mely  fogva  tartá  alvó  lelkemet, 

Csak  rólad  és  nevedről  álmodám.  — 

Temetve  voltunk  a  föld  egy  szögébe. 

Töméntelen  nép,  egymásnak  teher, 

S  im  elszakadt  a  jobb  rész  és  dicsőn, 

Végig  csatázva  terhes  útjait, 

Hont  szerze,  melynek  hóditó  nevére 

Elsápadott  a  megrettent  világ.  — 

Oh  élsz-e  még  hazám  és  nemzetem. 

Dicső-e  még,  mint  hajdan  volt,  neved? 

És  tetteidnek  híre  hangzik-e, 

A  merre  nap  van  és  ember  lakik  ? 

Üdvözlek  oh  hon  !  népem,  üdvözöllek. 

De  mely  komor  csend  vészen  itt  körül  ? 

Mindenfelé  a  roppant  kőhalom, 

Felhőbe  nyúló  házak,  szálasabbak. 

Mint  nagy  Magyarvár  fényes  tornyai. 

Csak  embert  nem  találok!  senki  nem  jő, 

Csak  egy  magyar  sem,  a  ki  elfogadjon ! 

Vagy  tán  csalódom  ?  nem  vagyok  hazámban  ? 

Nem  a  Dunának  árja  harsog  itt  ? 

S  az  nem  Kelemföld,  és  az  ős  Buda  ? 

Vagy  oh  !  —  Hadúr  ne  adja  érnem  azt ! 

Balvégzet  fordult  ellened,  hazám, 

S  te  nem  vagy  többé  magyarok  hazája  ? 

Minek  születtem  akkor  én   s  miért 

Lettem  jelessé  nemzetem  között? 

Mért  életemnek  minden  napjai, 

E  hő  kebelnek  minden  dobbanása, 

Eremnek  vére  végső  csépjéig, 

Mért  áldozának  érted,  oh  hazám, 

Ha  elámulál  és  eltöröltetél ! 

Oh  sír  fogadj  el  s  többé  meg  ne  nyílj. 
(A  sír  felé  megy:    a  költő   jön,  elragadtatással   roban   feléje   és    leborul. 
Költő.  Felséges  Árpád,  oh  dicső  vezér ! 

Árpád.  Mi  szózat  ez,  mely  engem  visszatart  ? 

Költő.  Oh  hős  apánk,  országunk  alkotója, 

Engedd,  hogy  lábaidnál  leborulva 

Hódoljon  e  szív,  melly  óhajtva  várt. 
Árpád.  Nem  visszatetszők  e  szavak  nekem, 

Mert  híi  kebelből  buzgón  hangzanak. 

De  szólj,  mióta  bókol  igy,  mióta 

Lett  csúszó-mászó  állat  a  magyar  ? 

Időmben  állva  s  szemtől  szembe  szólt. 
Költő.  (fölkel).  Te  félre  ismersz  engem,  oh  dicső 

Nem  embereknek  hajlik  térdem  itt. 

Előtted  oh  hon  s  nemzet  ős  vezére, 

Lelkem  hajolt  meg  s  szívem  üdvözölt. 

Oh  mely  sok  gyászév  óta  vártalak  ! 

Gúny,  megvetés  és  fagylaló  hidegség 

Voltak  jutalmam  ;  inség  és  keserv 

Vártak  reám,  s  én  kértem  éltemet, 

Oly  kínosat  bár  s  oly  örömtelent, 

Hosszúra  nyúlni,  csak  hogy  lássalak. 

Most  látlak  ím,  és  annyi  sérv  után 

Örömkönyíível  ázik  el  szemem. 
Árpád.  A  halhatatlan  istenekre  mondom, 

Ez  a  fiú  n^m  hívság  gyermeke. 
Kottő.  Oh  drága  ős,  mióta  elhagyál, 

Mi  véghetetlen,  a  mit  szenvedénk  ! 

Nem  szólok  ellenségről  :  mert  mi  nemzet 

Kerülte  még  el  ellenség  vasát, 

És  lett  dicsővé  ellenségtelen  ? 

Nem  mondom  a  belvillongás  dühét, 

A  meghasonlás  ádáz  szörnyeit : 

Vér  foly,  mióia  földön  ember  él, 

S  a  népek  átka  :   drága  honfivér 

Fürdője  által  ifjodhatni  meg. 

Mi  elpazarlók  vérünk  bíborát, 

Szivünkbe  vertünk  öngyilkos  vasat, 

Hallatlanul  —  ön  ellenségeinkért  ! 

S  a  véren  árult  ifjodás  helyett 

Lassú  halálnak  mérge  szállt  reánk ! 
Árpád,  A  legszörnyebbet  várom  hallani  : 

Te  nemzetemből  írmagúl  maradtál. 
Költő.  Több,  mint  gyanítod :  mink  elaljasodtunk. 

Árpád.  Oh  végtelenség,  mért  nem  rejtesz  el ! 

Igen  fiú !  te  eltaláltad  a  szót : 

Elaljasodni  több  mint  a  halál. 

S  ha  volna  szó,  mely  szellemet  megöl, 

Ez  gyilkosabban,  mint  az  ég  haragja, 

Megsemmisítné  létem  elmeit. 

De  szólj,  nyugodtan  végig  hallgatom 

A  gyászregét,  hogy  tudjam  szánnom-e, 

Vagy  megtagadni  kelljen  véremet. 
Költő.  Elaljasodtunk  test  s  lélek  szerint. 

Mi,  nem  hasonlók  harczos  őseinkhez, 

Kik  durva  észszel  bár,  a  kor  nyomától 

El  nem  maradtak  :  mink  levetkezök 

A  harcz  fiát  s  fegyvertelen  kezünk 

Nem  nyula  műhöz,  könyvhöz  ;  zsibbadott 

Munkátlanul,  míglen  más  nemzetek, 

A  harczot  sem  feledve,  béke  által 

S  isteufiakhoz  illő  müveikkel 

Lettek  dicsővé  a  világ  felett. 

S  a  szellem,  oh  a  mindig  éber  őr, 

Mely  bal  szerencsén  nőtt  fel  s  lőn  erőssé, 

Mely  csüggedetlen  látta  volt  Nikápolyt, 

Melyet  le  nem  vert  Várna  és  Rigó-tér, 

Az  végre  megtört  túnyaság  miatt; 

S  nem  tudva,  mit  bűn  merni,  mit  szabad  ; 

Veszélybe  vitte  vakmerő  fejét, 

Vagy  félt,  egyenlőn  nagytól  és  kicsintői, 

S  mindent  egy  hitvány  életért  adott ! 

Árpád.  Nem,  ezt  a  népet  én  nem  ismerem ! 

Költő.  S  ez  élet  álom  volt,  melyben  silány, 

Rossz  nemzedék  kérődzék  ősei 
Nagy  tettein  s  fő  érdemül  bitorlá 
Mások  felett,  hogy,  kiktől  származott, 
S  oly  mélyen  elfajult,  dicsőek  voltának  ! 
S  e  nép  hivé,  hogy  még  van  Istene, 
Ki  érte  őrt  áll,  míg  ő  vétkezik. 
S  az  Isten  büntető  haragra  gyúlt : 
Alunni  hagyta  őt  egy  századig. 
S  ott  állt  a  bálvány,  szív-  s  lélektelen, 
Az  ősiségek  álorczáibau, 
Nem  látva,  nem  sejdítve  a  csapást, 
Mely  nemzet-irtó  kézből  várt  reá. 
S  ím  a  hatalmas  jött  és  rá  ütött : 
Súlyos  csapása  megrázkodtatá 
A  tompa  bálványt ;  az  feléledett, 
Érezni  kezdé  elholt  ízeit, 
És  fájt  az  élet  a  zsibbadt  tagoknak 
S  a  fájdalomban  feljajdult  a  száj, 
Mely  annyi  évek  óta  néma  volt ; 
De  a  fájdalomban  élet  hangja  kelt, 
S  az  élet  visszakérte  szellemét, 
Azon  merészt,  mely  a  gyász  múlt  után 
A  rém  jövővel  szembe  szállni  kész. 
Oh  fejdelem,  mi  újra  éledünk, 
I'.n/.ogva  küzdünk  egy  jobb  életért, 
Nem  látva,  nem  segítve  senkitől, 
S  bár  kis  sikerrel,  még  sem  csüggedezve; 
De  hőseink  nem  vérben  fürdenek  ; 

Ölelni  készek  embertársokat, 

És  tűrni  mindent  szent  hazájokért. 

Köztünk  is  fenn  van  még  Prometheus, 

Kinek  szivét  az  üldöző  kajánság 

Kányái  marják,  mert  szelíd  vala 

Embernek  nézni  embertársait. 

S  ö  óriási  fájdalmában  is 

Oly  törhetetlen  most,  mint  valaba. 

Oh  hála,  szent  ős,  hogy  közénk  jövel : 

Felbátorodva  új  pályát  nyitunk, 

Elet-  s  halálban  hívek  nagy  nevedhez. 
Árpád.  Kevés  szavakkal  nagy  dolgot  beszélsz  : 

Élet  s  halál  mint  küzd  egy  nemzetért, 

S  mint  száll  alá  dicsőség,  hatalom. 

De  te  századokról  adsz  számot  nekem, 

S  a  századoknak  hosszú  évsorán 

Jóból,  gonoszból  csak  nagy  eshetik. 

Ti  a  gonoszból  nagy  részt  vettetek, 

És  a  jövendő  kétes  hajnalán 

Sötét  ború  áll  még  a  nap  felett. 

De  szólj,  egyet  még  vágyok  érteni ; 

Ki  vagy  te,  a  ki  nemzetem  viszályit 

Ily  szívemésztő  lánggal  rajzolod? 
Költő.  Egy  ingyenélő  !  így  nevez  sok  ember ; 

Ki  dalba  önti  búját,  örömét, 

Mellyet  hazája  s  élte  nyújtanak  ; 

Ki  félve  érez  minden  örömet, 

De  százszorozva  minden  bú  nyilát ; 

Egy  szenvedélytől  égetett  kebel, 

Mely  életének  csak  felére  jut, 

S  annak  felével  sem  magának  él. 
Árpád.  S  ily  áldozattal,  melly  országot  ér, 

Fonnyadt  szegénynek  látszol  s  dísztelennek : 
S  Magyarország  oly  nagy  s  gazdag  tartomány. 
Költő.  Fonnyadt,  szegény  és  dísztelen  vagyok  : 

Fonnyadt,  szegény   és  dísztelen  hazám  is. 
De  fölvirágzik  egykor  a  haza, 
S  akkor  magas  kéj  lángja  foly  körül, 
S  öröm  virítand  e  bús  arczokon. 
Akkor  dicső,  boldog,  gazdag  leszek  : 
Most  a  hazának  színét  hordozom. 
Árpád.  Hah !  mért  születtél  e  leszállt  napokban. 

Időmben,  míg  a  harcz-szerencse  vitt, 
Hol  szüd-  s  szemednek  legjobban  mosolyg 
E  kéjruhába  öltözött  világ, 
Egy  édent  adtam  volna  birtokul. 

De  szüd  erős  :  te  nem  vagy  gyáva  tűrő. 

S  ha  visszatérek  híres  őseimhez 

És  őseidhez,  méltó  unoka, 

A  halhatatlanságnak  elbeszélem, 

Hogy  ezred  múlva  egy  magyart  találtam, 

Ki  szíve  lángján  nemzetének  élt. 

Most  jer,  kövess  :  korodnak  embereit 

Kívánom  látni.  Még  egyszer,  hazám, 

Még  egyszer  oh  nép  !  hévvel  üdvözöllek. 

Küzdéseidhez  vedd  áldásomat! 

S  ha  néha  bal-szerencséd  megkeres, 

Jegyezd  föl,  a  mit  a  világ  tanít : 

Nem  mindig  pártol  a  szerencse  jót, 

S  a  csüggedetlen,  bukjék  bár,  dicső.  (El.) 

^Magyar  színház  tája.) 
(Mindenféle  rendű  emberek  jönek,  s  részint  egyenesen  a  szinházba  men- 
nek, kisebb  nagyobb  csoportokban  egy  ideig  állonganak.) 
(Egy  apa  vezeti  fiát  a  színház  felé.1 
Fiú.  Apám,  mi  ház  ez,  melybe  melybe  most  megyünk? 

Apa.  Megemlékezzél,  kis  fiam,  mig  élsz, 

Hogy  nyolczad  évű  gyermek  láthátád, 
Mit  sok  megaggott  ősz  hiába  várt. 
Ez  a  magyar  játékszín,  a  legelső 
Mely  Pesten  épült  sok  küzdés  után. 
Fiú.  Magyar  játékszín  ?  Oh  apám,  beh  szép  ! 

Itt  laknak  úgy-e  a  sok  herczegek, 
És  a  hol  sírni  és  nevetni  kell  ? 
És  a  szegények  rongyos  öltözetben  ? 
Apám,  oh  vígy  be  engem  is  ;  szeretnék 
Már  látni  egy  parányi  herczeget. 
Apa.  Te  többet  is  fogsz  látni  mint  csak  azt. 

De  csendesen  légy  ;  itt  hallgatni  kell.  (Bemennek ) 
(Egy  csapat  ifjú  közolb  jö.) 
Első  ifjú.  Ifjú  barátim  !  vád  van  a  magyarra, 
Hogy  durva  s  társaságba  nem  való, 
S  e  vád  leginkább  minket  érdekel. 
Czáfoljuk  azt  meg  s  esküdjünk  reá; 
Hogy  a  ki  durva,  szemtelen,  garázda, 
Ki  illedelmet  készakarva  sért, 
Az  nem  barátunk,  az  betyár. 
Ifjai".        Az  nem  barátunk,  esküszünk  reá  !  (Bemennek.) 

(Egy  sereg  csinos  asszony  jö.j 
Első  hölgy.    Nők  és  leánykák,  kedves  társaim  : 
A  férfiak  szemünkre  hányogatják, 
Hogy  a  hazától  szívünk  idegen, 

Hogy  a  magyar  szó  utált  hang  előttünk. 
Az  Isten  látja  :  ők  a  bűnösök ! 
De  nézzük  őket ;  lássuk,  hány  van  itt, 
S  ha  nem  hiú-e  kérkedő  szavok  ? 
Részemről  én  egy  lelkes  férfinak 
Példája  által  kész  vagyok  javulni. 
Második  hölgy.  Bár  mint  s  hogyan,  panasz  van  ellenünk, 
Akarni  kell  csak  s  tüstént  megszűnik. 
S  valóban  mink  nem  volnánk  asszonyok, 
Ha  még  akarni  sem  tudnánk  !  akarjuk, 
S  megszégyenül  a  büszke  férfi  vád.  (Bemennek.) 
(Egy  napszámos,  ki  régóta  félre  állva  nézegetett,  most  előlép.) 

Napszámos.         Hah  mennyi  csínos  nép  !   Csak  menjetek 

Ti  kényes  asszonykák  és  úrfiak : 

Épen  nem  irigyleni  szép  ruhátokat. 

Örüljetek  vagy  sírjatok,  ha  tetszik  ; 

Mert  ugy  segélyjen  !  én  is  azt  teszem. 

Van  még  zsebemben  egy  redves  garas. 
(Mig  zsebéből  nagy  bajjal  vájja  a  garasokat,  a  körülállók  jóizün  nevetnek.) 

Ho  !  hó  !  nevettek  ?  csak  nevessetek. 

Ti  pénzt  adatok  tán  az  épülethez  ; 

De  én  a  millyen  czifrátlan  vagyok  ; 

Ezen  kezemmel,  melly  élelmet  ád, 

Két  álló  hétig  hordtam  a  követ, 

S  magam  fizettem  érte  —  örömet. 

S  nézzétek !  a  ház  szép  magasra  nőtt.  (Bemegy.) 
(A  nevetök  bámulva  néznek  utána,  majd  felkiáltanak.) 
Többen.  Éljen  a  derék  napszámos,  éljen! 

Öreg,  (Kopott  régi  mentében  jö,  botra  támaszkodva.) 

Ifjú  valék,  midőn  e  ház  falát 

Épülni  vártam  s  biztak  mindenek. 

Azóta  elhagyott  az  ifjúság, 

Hiú  reményben  múlt  el  jobb  korom, 

S  már  a  koporsó  zárja  utamat. 

De  áll  a  ház  im  s  jobb  időkre  vár. 

Óh  hála  nektek,  a  kik  ezt  rakatok, 

Hogy  a  mit  oly  sok  év  nem  adhatott, 

A  sír  előtt  azt  végre  láthatom.  (Bemegy ) 

Midőn  a  tér  megürül,  Árpád  és  a  költő  jöuek.) 
Atyád.  Sok,  szép,  jeles,  nagy  dolgokat  mutattál, 

Mind  ész  müvét,  az  új  világ  csodáit, 

S  ha  lelkemet  nem  nyomná  sorsotok, 

Bámulatomhoz  szent  öröm  szegődnék. 

Hová  vezetsz  most?  Szólj,  mi  épület, 

Mi  büszke  hajlék  ez,  mely  parragán 

És  porba  síílyedt  törpe  társain 
Díszes  fejével  túl  emelkedik? 

Költő.  Ez  a  világ  kicsinben,  fejdelem. 

Itt  láthatod  meg,  a  mint  volt,  vagyon  ; 

A  mint  csatában  s  békén,  házi  körben, 

Vagy  köz  helyen,  tréfák  és  gond  között, 

Erényben,  bűnben  él,  hal  és  mozog. 

Feltűnnek  itt  a  jámbor  és  csalárd  ; 

A  gyáva  s  bátor  ;  aljas  és  nemes, 

Ezer  bohónak  bősz  csordáival  ; 

Itt  újra  fellép   a  holt  dalia, 

A  rég  csatázott  harczok  hősei  ; 

Bölcsek,  vezérek  és  világbirók, 

S  kiket  tapodnak,  és  kik  eltapodnak. 

Gazdag,  szegény,  a  koldus  és  király, 

Itt  újra  élnek  kínban  és  gyönyörben. 

De  itt  igazság  űl  a  trónuson, 

S  mit  ember  és  sors  véte  zsarnokul. 

Az  szent-egyenlőn  visszatorlatik. 

Kudarczot  vall  itt  a  fondor  s  csalárd  ; 

Arany  borjú  itt  nem  talál  imádót ; 

Repkényt  az  ész,  kaczajt  nyer  a  bohó! 

Utálat  éri  a  bűn  győzödelmét 

S  a  szenvedő  és  megbukott  erénynek 

Örök  művészet  nyújt  fel  koronát.  — 

S  e  ház,  az  élet  zajló  iskolája, 

Ez  annyi  hő  érzelmek  temploma, 

Csak  kis  valóság  nagy  remény  után, 

Virágbokor  virágos  kert  helyett, 

Zálog,  jövendő  fénylőbb  birtokért. 

És  még  is   annyi   kínos  év   során 

Oly  sok  beteg  vágy  s  csalt  várás  után 

Birt  létre  jőni,  kétlett  sikerű 

Még  akkor  is,  mikor  emelkedők. 

Most  áll,  szerényen  bár,  de  díszesen, 

A  honfi  szívek  áldozatjain, 

És  honfi  kéznek  fáradalmiból, 

S  minden  magyarnak  tárja  kebelét: 

Kész  elfogadni  vígat  és  komort, 

Ifjat,  leányt,  a  vénet,  fiatalt, 

Hogy  őket  a  föld  tündérségiről 

Élet-hasonló  játékban  mulassa. 

Árpád.  Új  tüneményt,   egy  uj  csodát  beszélsz, 

Mely  bámulatra  s  tiszteletre  bír. 
S  egy  még  nem  érzett  lelki  vágy  fog  el 
Meglátnom   a  még  nem   látottakat, 

Az  eddig  nem  hallottat  hallanom  : 
Óhajtom  látni  képedet,  világ! 
De  mondd  :  kik  e  ház  tündéi*  papjai, 
S  mi  jelre  nyílik  e  ház  ajtaja? 
Költő.  A  ház  tied,  csak  lépj  be,  oh  vezér 

Es  benn  találod,  a  kiket  keressz. 
De  íme  látom  a  szín  gyermekét 
Alélve  húzni  fáradt  lábait  : 
Utána  inség,  gúny,  csáb,  megvetés 
S  fondor  kajánság  rémszolgái  jonek; 
Kigyó  hajakkal,  törélíí  szemekkel. 
Árpád.  Hah  fertelem  !  mi  borzasztó  had  ez  ! 

Rémalakok  éneke  a  szín  megett.) 

Üldözzük  öt, 

Gyötörjük  öt, 

A  csapodárt ! 

Ne  leljen  kínja, 

Mely  gyötri,  víja, 

Időt  s  határt. 
Üldözzük  öt,  a  merre  jár, 
Ne  lelje  meg,  mit  szíve  vár. 
Hír,  kincp,  öröm,  dísz  s  kéj  helyett 
Nyomorban  lásson  enyhelyet. 
Mig  él,   tudjon   csak   bánatot, 
Es  sírja  légyen  átkozott. 

Üldözzük  öt, 

Gyötörjük  öt 

A  csapodárt! 

Ne  leljen   kínja, 

Mely  gyötri,  víja, 

Időt  s  határt. 

Kilenczedik  jelenés. 

A  színésznő 
a  színház  csarnokához  aléltan    közelit,  utána   nyomulván  a  rémalakok). 

Oh  ég,  ne  hagyj   el !  irgalom,  nagy  ég ! 

Összerogy.) 
Oh  hagyj  enyészni,  küldd  halálomat, 
Csak  hogy  ne  lássam  e  szörnyű  hadat. 
Irigység.         Hah  !  fényes  inség,  most  porban  heversz  ? 
Hányszor  ragyogtál  büszkén,  mint  királyné  : 
Bíbor,  s  szerencse  foglaltak  körül, 
S  a  nép,  a  bőszült,  ordítozva  tőn 
Kevély  fejedre  drága  koszorút, 
Mig  én  epében  martam  ajkimat ; 

Hah !  mily  gyönyör  látnom  gyötrelmedet. 
Ne  adjon  a  sors  jobb  napot,  mig  élsz. 
Részvétlenség.  Segítnélek,  de  nem  tudom,  ki  vagy? 
Megvetés.         De  én  tudom  jól,  s  nem  segítelek. 
Haszontalan,  kóbor  nép,  söpredék, 
Jobb,  veszsz,  s  magadtól  mentsd  meg  a  világot. 
Gúny.  Ha  még  is,  a  mit  választott,  magas 

Rendeltetését  értené,  igen! 
Másolni  tudna  embert  és  világot : 
De  ments  meg  ég  !  Öt  látni,  haliam. 
Négy  kéz-láb  jár  a  természet,  midőn 
Ő  játszsza,  s  boldog  és  boldogtalan 
Futásnak  indul.  Kontár,  nem  egyéb  ! 
Rágalom.      Ne  nyúlj  hozzá,  mert  meggyaláztatok 
Bűnben  leledzik  s  él,  a  mekkora  : 
Erénye  szinben  s  álorczában  áll. 
Csáb.  A  nőké  szép,  bár  halvány  s  öltözetlen. 

Szép  hölgy  !  ha  vágyaim  szolgája  léssz, 
Én  úri  asztalt,  fényt  s  ruhát  adok. 
Éhhalál.         Mind  félre  innen  !  ő  enyém. 
Nem  látjátok  kékülni  ajkait, 
Behamvadozni  mind  a  két  szemét   ? 
Éhenhaló  !  én  angyalod  vagyok. 
Színésznő   (könyörögve  feltámaszkodik). 

Oh  !  hagyjatok  !  kímélet,  irgalom  ! 
Én  elhagyám  az  ősi  ház  tüzét, 
A  kényt,  nyugalmat  s  könnyű  életet ; 
Testvér,  rokonság  megtagadnak  engem, 
Ki  szült,  nem  ismer  többé,  en  anyám, 
S  atyám  haragja  kísért  álmaimban. 
S  mind  ezt,  művészet !  érted  szenvedem. 
Rágalom.       Te  elbágyad  az  ősi  ház  tüzét? 

S  művészetért!  ha  ha!  csak  hinni  kell. 
Te  megszökél ;  mert  renyhe  s  czéda  vagy, 
Hogy  élj   szilaj,  rendetlen  életet. 
Színésznő.       A  mennyi  hajszálam  van,  annyi  baj, 
Oly  sok  csapás  ért.  Egy  perez  kedvezését 
Száz  kínos  óra  tette  semmivé. 
Részvétlenség.  Mért  nem  kapálsz  ?  a  fold  jobban  fizet. 
Színésznő.         Mind  e  bajok  közt  híven  fáradék. 
Csekély  erőmet  százszorozni  kész 
Szorgalmam  és  buzgó  hitem  vala, 
A  színvilágot,  vágyaim  hónát, 
Bár  áldozattal  nagyra  vinni  egykor. 
Gúny.  De  nem  születtél  rá.  Nincs  termeted, 

Tüdőd  silány,  hangod  rikácsoló, 

S  magad  tudatlan  és  nagy  bamba  vagy  : 

Minek  gyötörni  itt  is  a  magyart  ? 
Kajánság.       Rántsátok  b't  ki  ;az  oszlopok  megöl. 

Mit  tétováztok  még  ?  0  a  mienk. 
Árpád   (előlép). 

Utálatos   had,   vissza!    Ó'    enyém  !  (A  rémek  ijedve  hátrálnak.) 

Egész  hazában  nincs  más  dolgotok, 

Mint  hogy  kajánul  egy  gyámoltalannak 

Kínos  fejére  összegyűljetek  ? 

Vagy  éhen  vagytok  ?  én  jól  tartalak. 

Részvétlenség  te,  jöjj,  hadd  lássalak. 

Ha  itt  vagy,  undok,  régi  szörnyeteg } 

Te  minden  jónak  lassú  sorvatagja, 

Te  átok  a  serdülő  érdemen, 

S  a  hallgató  dicsőségnek  halál. 

Most  rajtad  a  sor.  íme  rémhadak  ! 

Először  is  ma  nektek  áldozom. 

Vigyétek  őt :  ez  a  ti  étketek. 

(A  rémek  vad  zajgassál  megrohanják  a  Részvétlenséget  és  tova  viszik. ) 
Hah!  mint  zajongnak!   —  Lakjatok  vigan, 
Most  egyszer  méltó  tárgyatok  jutott. 
Ha  éhetek  lesz,  ismét  eljöhettek  ; 
Van  még  itt  martalékul  nyújtanom : 
Egy  századig  nem  lesz  fogyatkozás 

(A  színésznőt  fölemelvén.) 

Kelj  föl  nemes  szív,  régi  szenvedő  ! 

Hallottam,  s  érzem  nagy  fájdalmidat ! 

S  ha  nemzetemben  még  egy  szikra  vau, 

S  csak  egy  csép  vér  az  ősi  magyaréból, 

Nem  hagyja  törletlen  könyííidet, 

Nem  enyhítetlen  e  fájdalmakat. 
Színésznő.       Reménylek  s  bízom  nemzetem  szivében  : 

S  bú  gond  között  bár,  vég  leheltemig 

Csak  ezt  kiáltom  :  éljen  a  haza ! 
(A  népség,  mely  az  alatt  gyülekezék,  hangosan  viszonozza.) 

Éljen  a  haza  ! 
Árpád.  Hah  nép,  köszöntöm  ismert  szózatod  ! 

Rég  szomjuzám  e  kedves  hangokat. 

Ez  a  kiáltás  illik  a  magyarhoz, 

Csendben,  viharban  :  éljen  a  haza  ! 


M^RÓT   I3AJSL 

SZOMORÚJÁTÉK    ÖT    FELVONÁSBAN. 

1838. 


SZEMÉLYEK. 

Marót,  macsói  bán. 

Ida,  hitvese. 

Bárra,  várnagya. 

Haszán,  tőrük  bég. 

Bod,  hadnagy,  rabló  vitéz,  Haszán  szolgálatában. 

Juszuf,  Haszán  szolgája. 

Ibrahim,  Bod  szolgája. 

Eyy  apród. 

Egy  komörna. 

Eyy  török  követ. 

Két  török  katona. 

Nép,  katonák  mind  a  két  részről. 

A  tizenötödik  század  végén. 


ELSŐ  FELVONÁS. 

(Vár,  törökösen  bútorozott  szoba.) 
Juszuf,  Bod. 

Juszuf.      Ah  féltörök,  Bod  úrfi  megjövénk  ? 

Ugyan  sokáig  váratál  magadra. 

Hol  a  keresztény  ördögök  tanyáin 

Latorkodál,  hogy  annyi  küldözés 

Után  csak  most,  ily  későn  érkezel  ? 

Vigyázz,  vigyázz  !  a  bég  megüstököl. 
Bod  (torkon  ragadja).   Fogatlan  őreb,  maszlag-nyeldelő  ! 

Tudod  kivel  szólsz  ? 
Juszuf.  Oh  igen !  de  hát 

Bocsáss,  hiszen  te  meny  dörgő  tüzes  vagy. 
(Bod  elbocsátja.  Juszuf  torkai  tapogatja.) 

Allah  ne  bagyj  el! 
Bod.  Tudd  meg,  akarom, 

Hogy  szolga  vagy. 
Juszuf.  S  te  ? 

Bod. '  Én  ? 

Juszuf.  Hölgyáruló ! 

Bod.  Igen  tehát !   asszonyrabló  vagyok  ; 

Mert  lenni  tetszik,  mert  ugy  akarom. 

Te  szolga  vagy,  mert  kell. 
Juszuf.  Az  semmi  baj. 

Bod.  Hallgass  !   (Juszuf  meghajtja  magát  s  hátra  vonul.) 

Hol  a  bég? 
Juszuf.  A  nagyságos  úr 

Mindjárt  jövend.  (Szünet  után.)  De  mégis  hadnagy  úr 

Vitézséged  ma  nagyon  haragos. 

Pedig  ha  tudnád,  a  mit  én  tudok : 

Végére  jártam,  honnan  származál. 
Bod.  Azt  többször  is  tevéd. 

Juszuf.  Csak  tréfa  volt : 

De  most  — 
Bod.  Hazudni  fogsz,  mint  többször  is, 

Hogy  pénzt  csikarj. 
Juszuf.  No  már  az  szent  igaz, 

Hogy  a  mit  most  felőled  megtudék, 

Azt  ollyan  olcsón  el  nem  árulom. 
Bod.  Azért  is  jobb  ha  megtartod  magadnak. 

Juszuf.      Ki  tudja  !  Lásd  Bod  úrfi,  bár  mi  hitvány 

Ember  fiának  apja  anyja  van. 

Még  a  veréb  sem  árva  fészkiben  : 

Testvéri  vannak,  egy-költésüek, 

Együtt  csipognak  ételért,  együtt 

Kelendők  szárnyra.  Téged  senki  sem 

Nevez  fiának,  testvérnek.  Te  mint  egy 

Ágról  szakadt,  név  nélkül,  idegen 

A  nagy  világon,  úgy  vagy  itt  közöttünk, 

Mint  ismeretlen  magbúi  kelt  növény, 

Kit  mostohán  vad  kertész,  a  vihar, 

Távol  határba  veszni  ültetett. 
Bod.         Juszuf,  Juszuf!  te  engem  ingerelsz. 

Te  csúfolódni  szoktál  és  örülsz, 

Ha  vágyat  keltesz,  mely  be  nem  telik, 

Mellyet  hatalmad  nincs  betölteni ; 

Örülsz,  ha  látod  égő  arczomon, 

Hogy  átkozott  nyelved  fulánkja  fáj, 

Hogy  felzavartad  szüm  legbelsejét, 

S  én  azt  előtted  fedni  nem  tudom  ; 

De  mondom  Istenemre  — 
Juszuf.  No,  no,  no  ! 

Hiszen,  ha  kell,  és  semmit  sem  tudok, 

Én  nem  tudom,  ki  vagy.    (Haszán  jö.) 
Bod.  Ne  is  keresd. 

Családom  ott  kezdődik,  hol  szerencsém, 

Mellyet  merész  kar  s  ész  fog  szerzeni. 
Juszuf       (Haszánt  észrevévén).   Tudom,   tudom. 
Bod.  Tudod,  vén  fecsegő  ? 

Hát  tudd  meg  azt  is,  hogy  többé  Bodot 

Mesével  megríkatni  nem  lehet. 

Most  férfiak  vagyunk,  s  a  vakmerőnek, 

Ki  származásunkról  balul  itél, 

Kardunk  felel  meg. 
Juszuf.  A  nagyságos  úr  ! 

Haszán     (Juazufhoz  titkon). 

Hallod,  Juszuf,  ha  még  olyat  fecsegsz, 

Mit  tudni  nem  kell,  tudnod  nem  szabad, 

Nyárson  sütöm  meg  fonnyadt  testedet. 

Ródd  fel  magadnak  ;  ismersz  !  —  elmehetsz.  (Juszuf  el.) 
Bod.  Haszán  bég,  üdvözlek. 

Haszán.  Hah  martalócz  ! 

Te  két  világnak  gyöngye,  megjövél  ? 
Bod.  Uram ! 

Haszán.    Ne  szólj,  mert  el  kell  mondanom, 

Mi  és  ki  vagy,   különben  elfelednéd. 

Hivatlak,  és  te  késedelmezel ; 

Parancsolok,  s  te  bizton  elmaradsz  ; 

Üzenni  mersz,  hol  jőnöd  kellene. 

Ej,  ej  !  Bod  úrfi,  mit  tartasz  felőlem  ? 

Nem  én  vagyok,  ki  úrrá  tettelek  ? 

Nem  én  vagyok,  ki  semmivé  tehetlek  ? 
Bod.  Hagyd  el  Haszán,  ne  fáraszd  nyelvedet; 

Inkább  magamtól  hallom,  a  mi  fáj. 

Igen  Haszán,  én  kezdem  érzeni, 

Hogy  több  lehetnék,  mint  vagyok.  De  halld  : 

Rabul  esem  hozzád,  s  mint  gyermeket 

Grörög  kalózok  vittek  tőled  el, 

Kik  hölgyet  s  mindent,  a  mi  drága,  szép, 

Elvenni  szoktak,  nem  megszerzem: 

Bátor  fiak,  s  szabadság  elemök. 

En  megtanultam  mesterségöket. 

Te  akkor  visszaváltál.  Nemde  ez, 

Mit  imént  szándékod  volt  mondani  ? 

Te  visszaváltál ;  én  váltságomúl 

Folytattam  nálad  mesterségemet. 

S  ezt  nem  görög,  nem  más  országokon, 

De  ott,  hol  életemnek  napja  nyilt  : 

Saját  hazámban  s  nemzetem  között. 

Hah  bég,  ha  ezt  te  mind  megfizeted, 

Ugy  gazdag  ember  vagy.  Nem  adtam-e 

A  szép  Jolántát  zsákmányul  neked, 

Ki  mint  jegyessel  elszökött  velem, 

Örömtelen  korának  hagyva  honn 

Az  ösz  apát,  ki  benne  élt  csupán  ? 

Es  volt-e  szebb  hölgy  messze  tartományon 

Mint  Kende  Rózsa  ?  én  őt  kedvedért, 

Menyekző  várta  bár  s  derék  jegyes, 

Hálómba  szőttem  és  feláldozám. 

Midőn  kitudta,  hogy  Sztambulba  megy, 

Sírt,  átölelte  térdemet,  könyörgött  : 

A  szikla  is  megindult  volna  rá. 

En  asszonykönyre  meg  nem  indulok, 

Es  felszakítám  őt  e  térdeimtől ; 

De  megfogadtam  minden  istenekre  — 
Haszán.    Nos  mit  fogadtál  ?  hallgatsz  ?  nem  felelsz  ? 
Bod.  Csak  azt,  Haszán  bég,  hogy  te  szörnyeteg  vagy, 

Igéretid  ha  meg  nem  tartanád. 
Haszán.    Ez  hát  a  baj,  s  ezért  maradsz  te  el  ? 

Vagy  úgy  szokás-e  tartozást  beszedni, 

Hogy  érte  nem  jövünk?  szegény  fiú! 

Itt  fogd  ez  erszényt ;  súlyogasd  kezedben  ; 

Es  ráadásul  még  e  másikat. 

Nos  kell-e  még  ?  vagy   olcsón  adtad-e 


—     353     — 

Árúidat  ?  gonosz  kis  kalmár  vagy  te,  Bod, 

Te  pénz  helyett  egy  pár  csalárd  szemet, 

Sugár,  hajlékony  termetet  viszesz 

Vásárra,  és  ez  ál  pénzek  becsét 

Kigyói  nyelved  százszorozni  tudja, 

Mig  alkud  áldozatja  megesik. 

Csak  valld  ki  Bod,  te  ingyen  vészsz,  de  drágán, 

Felette  drágán  adsz  ki  árudon. 

Bod.         Te  bőkezű  vagy. 

Haszán.  Gondolod  ?  maradj 

Hívem,  s  éu  dúsabbá  teendlek, 
Mint  álmaidban  voltál  valaha. 

Bod.         Örömre  birsz  e  nem  remélt  kegyeddel. 

De  nem  csak  pénz,  sőt  nem  pénz  az,  miért 

Szolgáltalak.  Hallgass  ki  egyszer  engem 

S  itélj,  Haszán.  Más  emberek  talán 

Vesződnek  pénzért,  hírért,  asszonyért, 

Vallásokért,  hazáj okért.  Nekem 

Csak  báb  az  asszony  ;  a  hír  puszta  hang ; 

A  pénzt,  ha  megszereztem,  kivetem 

Mint  konczot  ebnek,  hogy  ne  zúgjanak 

Az  emberek.  Mi  szükség  pénz  nekem  ? 

Ki,  a  mi  kell,  és  pénzen  kapható, 

E  két  kezemmel  mind  elvehetem. 

Hazámhoz  semmi  nem  köt ;  csak  gyanítom, 

De  nem  tudom  ;  s  alig  van  Istenem, 

Kitől,  ha  balra  váltak  dolgaim, 

Számot  vehessek  rossz  óráimért. 

Es  mind  ezekre  én  nem  is  szorultam. 

Ez  ifjú  kar,  s  e  bátor  szív  elég, 

S  minden  jutalmam  gyors  tettért  siker  ! 

S  még  is,  Haszán !  van  egy  csekély  dolog, 

Miért  én  tenni  mindent  kész  vagyok. 

Haszán      (magában).  Ez  a  fiú  nagyon  megváltozott. 
Ha  megcsalódnám  benne  !  Nos  mi  az 
Miért  te  mindent  kész  vagy  tenni,  Bod  ? 

Bod.  Haszán,  te  engem,  ámbár  rabodat, 

Kiért  sokáig  váltság  bére  nem  jő, 
Gonddal  neveltél,  s  úgy  látszék  gyakorta, 
Jó  s  bal  szerencsém  téged  érdekelt. 

Haszán.    Látszék  ?  nem,  úgy  van  ;  sorsod  érdekelt. 
S  becsüllek  érte,  hogy  megismered. 

Bod.  Igen  Haszán,  te  vagy,  kiben  bizom. 

Tőled  tudom,  hogy  él  egy  agg  apám, 
S  hogy  egyszer  ez,  nagy  messze,  sok  veszély  közt, 
Hozzád  jővén,  mert  pénze  nem  vala, 

Vörösmarty  összoa  költ.  II.  köt.  *o 

Váltságomúl  magát  ajánlta  fel, 

Örök  raboddá  kész  levén  szegődni, 

Csak  hogy  bocsáss  el  engem,  egy  fiát. 
Haszán.    Ugy  van  ;  de  még  szükségem  van  reád, 

S  én  visszaküldém  öt  bántatlanul. 
Bod  (hevültem. 

Bántatlanul?    (Csillapodva).    Igen,  te  nem  vagy  ádáz, 

Te  nem  vagy  vérszopó  mint  társaid. 

S  lássad,  Haszán,  ez  ember  agg,  szegény, 

Gyámoltalan  ;  föld,  ég  elhagyta  öt ; 

És  még  sem  orzó,  még  sem  útonálló, 

0  nem  rabol ;  nem  csal ;  de  dolgozik. 

0  dolgozik,  Haszán  s  mint  a  vakand 

A  háládatlan  földet  túrva  teng 

S  véres  veríték  mossa  kenyerét. 

Ha  egyszer  én  ez  embert  láthatom, 

Ha  rossz  ebédén,  hol  vendége  bú, 

Hozzá  belépve  mondhatom  :  ne  sírj, 

Keress  magadnak  egy  biztos  szugolyt, 

Töltsd  nyugalomban  végső  napjaid  : 

Én  pénzt  hozék,  pénzt,  mennyi  kell,  öreg! 

Én  a  te  véred,  egy  fiad  vagyok. 

Hah  bég  !  ha  ezt  megértem,  mindenem, 

Mind  holtomig,  szolgálatodra  van. 

Te  sokszor  ígéred,  hogy  visszaadsz  : 

Oh  mondd  nekem  meg,  hol  találom  őt  ? 
Haszán   (magában ). 

0  még  sem  oly  rossz,  milyennek  szeretném, 

De  elhivé  apjáról  a  mesét. 

így  jó.  Ez  áltál  kötve  tarthatom.  (Bodhoz.) 

Örvendem,  ifjú,  ily  beszédedet. 

Ugy  hangzik  az,  mint  elszánt    férfié, 

Kivel  szerződni  méltó  és  lehet.   — 

De  jőj,  ne  állj  itt,  mint  az  idegen. 

Üljünk  le,  szóljunk  mint  két  jó  barát. 

Ki  egymásnak  végtére  számot  ad.  (Leülnek.) 

így  hadnagyom !  Te  ifjú  vagy,  s  magam 

Nem  szinte  rest  a  perléshez  :  hamar 

Egymásba  kaphatnánk,  ha  józan  ész, 

Mely  érdekinket  összefűzve  tartja, 

Ki  nem  simítna  szép  frigyünk  redőit.  — 

Ismered  a  macsói  bánt,  Marótot  ? 
Bod.         Hírből  tudom  csak,  hogy  jeles  vitéz, 

S  hogy  a  szerencse  foglyoddá  tévé. 
Haszáiu     Oh  az  valóban  nagy  szerencse  volt. 

0  élve  innen  meg  nem  szabadul. 

Bod  (magában).  Szerencse  szolgálj  !  ez  jó  hír  nekem. 

Haszán     (Bodot  kémlelve).  Ismered  a  vitéz  bánnak  nejét  ? 
Bod  (zavarban).   Igen,   Haszán. 

Haszán     (folyvást  kémlöleg).  Azt  mondják  ifjú  s  szép  ? 

Bod  (folyvást  zavarodva).  Igen,   Haszán,   ő   szép   is,  ifjú  is. 

Haszán.    S  ez  volna  minden,  a  mit  róla  tudsz  ? 
De  félre  minden  tettetést  közöttünk. 
Imént  te  szemrehányást  tol  nekem, 
És  megfogadtad  minden  istenekre  — 
Megmondjam,  mit  fogadtál?  azt  hogy  e  tőr 
Mit  öntudatlan  illetél  kezeddel, 
Mely  épen  úgy,  mint  szód,  fenn  akadott, 
Hogy,  mondom,  e  tör  engem  döf,  ha  egykor 
Eszedbe  jutna  hinni,  hogy  csalárdul 
Bántam  veled,  vagy  inkább,  majd  ha  többé 
Szükséged  nem  lesz  rám.  De  légy  nyugott. 
Ez  gondolat  volt  csak,  s  a  gondolat 
Nem  öl.  De  halld  :  mert  én  is  felfogadtam 
A  nagy  próféta  szent  nevére,  hogy  ha 
Te,  a  kit  én  neveltem,  a  kinek 
Kastélya  épült  drága  pénzemen, 
Hol  úr  vagy,  védelmezve  általam, 
S  kitol  én  semmit  meg  nem  tagadék, 
Ha  Bod,  te  egykor  elvakult  eszeddel 
Magad  kezére  játszanál,  s  az  asszonyt, 
Kit  birtokomba  várok  minden  áron, 
Kiejtenéd  kezemből,  esküvém 
Hogy  a  mikor  legjobb  napod  leend, 
Apád  fejét  küldöm  be  asztalodra  ! 
De  ez  csak  gondolat  volt,  gondolat 
Mely,  mint  eredt,  a  semmiségbe  tért ; 
Mert  mink  megint  kibékülénk,  megint 
Igaz  barátok  lettünk.  Szólj  velem 
Nyíltan.  Te  őt  jól  ismered.  Hogy  is 
Ne  ismernéd  ?  Te  gyakran  láttad  őt. 
Sőt  a  mióta  elvalál,  örökké 
Csak  nála,  érte,  látásában  éltél. 
Bod  (félre).   Sátán  török.  (Fenn.)   Csodálkozom  Haszán, 

Hogy  kis  dolognak  ily  nagy  hangot  adsz  ; 
Halljad  tehát :  én  őt  jól  ismerem 
S  jónak,  szelídnek,  szépnek  ismerem  ; 
Nem  oly  szépnek,  milyen  jó  és  szelíd. 
S  még  is,  ha  bánat  nőt  széppé  tehet, 
Ugy  szebb  s  jelesb  ő  minden  asszonyoknál. 
S  én  megszerettem  ezt  a  bánatot 
Az  ifjú  halvány  arczok  romjain. 

De  ez,  tudod,  nálam  nem  tart  soká. 

Parancsolod  ?  De  nem,  hiszen  neked 

Nem  kell  virág,  mely  hervad. 
Rászán  Sőt  igen, 

Parancsolom,  hogy  öt  elhozd  nekem, 

Elcsald,  vagy  elrabold. 
Bod  (egykedvűséget  tettetve).  Mint   akarod.     (Magában.) 

Hah  ördög  !  — 
Haszán.  így  !  legszebb  ha  értjük  egymást. 

Most  menj,  sietve  járj,  fogadj  hadat. 

Kincstárnokom  több  pénzt  fog  adni  még. 

Ne  kímélj  semmit.  És  ha  visszatérsz 

Családodat  megmondom.  Légy  serény, 

Légy  hü. 
Bod.  Igen,  Haszán,  hü  mint  a  gondolat, 

Mellyet  kimondtál ;  emlékezz'  reá 

Én  visszatérek,  s  várom  díjamat.  (El.) 
Haszán      (utánanéz).    A  gyáva  féreg!  mint  utálom  őt! 

Juszuf !  hozasd  fel  a  bánt  börtönéből. 
(Juszuf  a  hívásra  jö,  majd  távozik.) 

Kevély  Marót  bán,  most  már  szólhatunk. 

Ha  majd  kezembe- játszta  hölgyedet, 

Ha  mindenedtől  megfosztottalak 

S  előttem  állsz  az  irtó  vérpadon, 

Akkor  súgom  füledbe  :  nézz  oda, 

Kiért  te  tíz  év  óta  fáradál, 

Váltságot  adtál,  végre  lesbe  csalva 

Rabul  esel,  kit  annyi  terhes  év 

Ki  nem  törölt  testvéri  gondjaidból, 

Itt  áll  öcséd,  itt  áll  e  szörnyeteg : 

És  én  neveltem  öt  ily  szörnyeteggé. 

Nézd,   ő  keresztény  mint  te,  és  magyar, 

És  elrabolta  hölgyedet  nekem. 

(Bilincs  zörgése  hallik.  Marót  bánt  bevezetik.) 
Marót.      Miért  hivattál?  végezd  röviden. 
Haszán      (magában). 

Nem  változott ;  még  büszke  mint  elébb.  — 

Hogyan,  vitéz  bán  ?  meg  sem  köszönöd, 

Hogy  a  setét,  penészes  bolt  alól 

A  napvilágra  felhozattalak  ? 
Marót       A  napvilág  utálatos  nekem, 

Mert  benne  látom  gyűlölt  képedet. 
Haszán.    Feledni  látszol,  hogy  kezemben  élted. 
Marót.       Semmim  kezedben,  a  mit  féltenék. 

Vagy  mért  nem  öltél  hát  meg  eddig  is  ? 

Mert  bár  örülsz  a  vérnek,  még  is  inkább 

Óhajtod  a  pénzt  :  pénz  az  istened. 

Jól  van  tebát,  mondd  meg  váltságomat. 

Marótnak  élte  drága,  jól  tudom, 

De  mondd  ki  árát :  megfizethetem. 
Haszán.    És  meg  fogod  fizetni.  Halld  Marót  bán ! 

Te  egy  csatán  három  testvéremet 

S  vitéz  apámat  fekteted  a  porba  ; 

Kinek  kezétől,  számtalan  csatában, 

Igazhivőknek  vére  ontatott ; 

Ki  elraboltad  ennen  húgomat 

S  szolgádnak  adtad  aljas  hitvesül ; 

Te  nemzetemnek  átka  s  kárhozatja, 

Váltsd  meg  magad  :  váltságod  a  halál. 
Marót.       Ezért  hivattál  ?  Jól  van.  Én  megyek. 
Haszán.     Csak  még  egy  szót    Neked  szép  hitvesed  van 

Szép,  mint  a  nap,  és  mint  a  hold,  szelid. 
Marót        (magában.)  Oh  hogy  kötözve  vannak  karjaim  ! 
Haszán.    Hogyan  ?  megindulsz  ?  nyugtalankodol  ? 

Hát  feltaláltam,  a  mi  fáj  s  gyötör  ? 

Igen  tehát !   add  hölgyedet  nekem : 

Váltságod  bére  ő,  vagy  a  halál.  — 

Gondolkozol?  szólj,  mit  határozál  ? 
Marót.       Azt,  hogy  te  fúlj  meg,  fajtalan  pogány, 

Ki  hitvesem  szeplőtelen  nevét 

Káromkodóúl  ajkaidra  vetted. 
Haszán.     Hah  !  mint  örülök,   hogy  dühödni  látlak. 
Marót.       Hitetlen  !  a  ki  váltságot  vevél 

Gyermekkorában  rabbá  lett,  öcsémért, 

Kit  annyi  évek  óta  keresek, 

Kit  sem  csatáim,  sem   díj  vissza  nem  bírt 

Szerezni  vágyaimnak,  ördögül 

Te  azt  kezedben  lenni  hazudoztad. 

Rabló  !  ki  szerződésünk  ellenére 

Az  alku  s  váltás  megrendelt  helyén, 

Hol  én  a  díjjal  híven  megjelentem, 

Ott  lesbe  csaltál !  megvetlek  :  zsivány 

És  nem  vitéz  vagy  !  utálat  reád, 

S  átok  fajodra,  mig  csak  benne  tart. 
Haszán.    E  szó  az,  ember,     mely  téged  megöl. 
Marót.       Mikor  remegte  a  halált  Marót  bán  ? 

Szakadj  meg,  mint  a  vérig  zaklatott  eb, 

Ugy  áldjon  meg  prófétád  s  Istened, 

Mint  én,  halálos  ellened,  kívánom. 

Bocsáss  el  börtönömbe. 
Haszán.  Elmehetsz  ; 

De  vidd  magaddal  a  vigasztalást, 

Hogy  a  ki  báj-  s  erényben  oly  jeles, 

Kit  életednél  inkább  kedveié], 

Szép  hölgyedet,  meglátod  nemsokára, 

A  vérpadon  te,   s  karjaimban  öt. 

S  öcsédet  ?  őt  is  el  fogom  hozatni, 

S  midőn  együtt  lesz  a  mit  szeretél, 

Boszúmat  akkor  oltom  véreden.  — 

Tudod  most  már,  miért  hivattalak  ? 

Hogy,  mig  halálod  vég  órája  jő, 

Nyugtod  ne  légyen  egy  pillantatig  : 

Hanem  tűnődve  megbukásodon, 

Hosszú  halálnak  érezd  kínait, 

S  ha  végre  lelked  megfáradt  belé,  tudd, 

Hogy  én  valék,  ki  tönkre  zúztalak. 
Marói.      Dühös  pogány,  azt  tudni  nem  fogom, 

De  azt  tudom,  hogy  útállak  szivemből, 

S  hogy  félni  tőled  nem  fogok  soha. 
Haszon.    Vigyétek  őt  és  több  vasat  reá  ! 
íMarót  elvitetik,  Ibrahim  jö.) 

Kit  látok  itt,  hű  szolgám,  Ibrahim  ? 
Ibrahim.    Allah  ne  adja,  hogy  hivebb  legyen 

Akárki  más,  mint  szolgád  Ibrahim. 
Haszán.     Ismerlek  és  becsüllek,  hü  legény. 

De  szólj,  mi  hoz  most  ily  váratlanul? 

Mi  hír  az,  mellyet  jöttél  közleni? 
Ibrahim.    Uram,  te  engem  a  merész  lovaghoz, 

Bodhoz  kötél  le  szolgául,  hogy  útjain 

Kisérve,  folyvást  szemmel  tartsam  őt, 

S  ha  ingadozni  sejteném  irántad, 

Hírt  adjak  róla.   Most  jól  ismerem. 

És  itt  vagyok,  nagy  vádat  tenni  rá ! 
Haszán.     Későn  jövel ;  ő  épen  most  hagyott  el. 
Ibrahim.    Már  elhagyott?  s  tán  pénzt  csikart  ki  tőled? 
Haszán.     Csikarni  tőlem  nem  lehet,  fiú. 

De  adtam  önként :  dúsan  távozott. 
Ibrahim.    Úgy,  megbocsáss,  nem  látod  őt  soha. 
Haszán.    Nem  értelek.  Szólj   nyíltan  Ibrahim, 

Nagy  dolgot  bíztam  rá,  s  ha  megcsalódnám  — 

De  nem  lehet !  kemény  kötés  alatt 

Tevők  az  alkut. 
Ihrahim.  0  azt  megszegi, 

Ha  szinte  lelkét  kötte  volna  is  le  : 

Nincs  oly  hitetlen  ember  a  világon. 
Haszán.     Te  nyugtalanná  tészesz.  Add  okát 

Gyanúdnak  ember ;  semmit  el  ne  hallgass  ! 
Ibrahim.    Régóta  tépelődtem  már  magamban, 

Hogy  hős  uramnak  bizodalma  vau 

Egy  ily  keresztény  elvetett  kölyökhöz 

Kiből  ha  felnő,  tudtam,  róka  lesz, 

S  jótétet  árulással  fog  fizetni. 

De  szolga  hallgat,  míg  nem  kérdezik, 

S  elnyelt  gyanúja  csak  magának  árt. 
Haszon.     Gyanúd  okát,  gyanúd  okát,  fiú ! 

A  többi  nem  te  gondod.  Mit  találtál, 

Mi  hitszegő  szándékát  felfödi  ? 
Ibrahim.    Mindent  uram  s  az  áruló  maga 

Adá  kezembe  titka  kulcsait ; 

Mert  nagy  bizalma  volt  hozzám,  mióta 

ígéretet  vőn  tőlem,  hogy  keresztény 

Hitet  veszek  fel,  s  elszököm  vele. 

Azért  is  most,  hogy  hozzád  volt  jövendő, 

így  szóla  titkon:   „Ibrahim,  megyek; 

S  ha  sorsom  úgy  akarja;  gazdagon 

Jövök  meg.  —  Akkor  e  sasfészket  itt 

Felégetem,  s  kedvesb  lakást  veszek, 

Hol  vad  Haszánnak  karja  el  nem  ér." 

Bocsáss  meg,  ő  mondotta  így. 
Haszán.  Beszélj. 

Ibrahim.  Elvégezem  ;  mert  többet  nem  beszélt. 

De  téged,  oh  bég,  többször  káromolt 

S  átkozta,  mely  kezedbe  adta  őt, 

A  sorsot,  Istent,  végre  önmagát 

Biztattam  én  is  szinte  s  átkozódtam, 

Hogy  megfeleljek  bennem  volt  hitének  : 

De  feltevém,  hogy  hozzád  nyargalok 

S  parancsodat  kikérem.  —  E  felett 

Egy  kis  levélkét  külde  még  minap 

A  bán  nejéhez.  Én  azt  elfogám, 

S  itt  átadom,  hogy  ismerhessed  őt. 
Haszán      (a  levelet  elolvadván,  magában). 

Ugy  van.   Gonosz  szándéka  bizonyos. 
(Ibrahimhoz.) 

Csalódtál,  jó  fiú.  Bod  hü  marad; 

S  csak  tréfa  volt,  miket  neked  beszélt. 

Azonban  most  te  vissza  nem  menendsz  : 

Szükségem  van  rád.  —  Küldd  fel  Juszufot. 

(Ibrahim  el.) 
De  még  a  vén  rókában  sem  bizom, 

Többet  fecseg  mint  illik.   Ibrahim  ! 

Hé  Ibrahim  !    (Ibrahim  jö.)   Másképen  gondolám   meg. 

Te  gyűlölöd  Bodot. 
Ibrahim.  Nem   tagadom. 

Haszán.    S  a  mit  beszéltél,  rágalom  vala  ? 

Ibrahim.    Vizsgálj  meg,  és  ha  ugy  találtatik  — 

Haszán.    Hallgass.  De  azt  csak  elhiszed  szavamra, 
Mit  neked  mondott,  az  csak  tréfa  volt  ? 

Ibrahim.    Fejem  kezedben,  bég,  én  nem  hiszem. 

Haszán    (felre).   Ez  a  fiú  nem  csalhat.  —  Ibrahim 
Te  visszamégy,  s  az  éjjel  mély  titokban 
Bodot  lakában  haddal  megleped,   — 
Vagy  inkább  vesztegesd  meg  embereit, 
S  őt  élve,  halva,   hozzad  el  nekem. 
Ha  élve  hoznád,  inkább  szeretem  ; 
De  öld  meg  öt,  ha  el  nem  foghatod, 
Siess,  rohanj   el,  hogy  későn  ne  járj. 
Lelked  s  szerencséd  rajta,  Ibrahim: 
Vagy  öt  magát,  vagy  vérét  hozd  nekem. 

(Ibrahim  el.) 
Oh  mért  kezemben  nincs  a  martalócz. 
Egy  új  halált,  egy  szörnyebbet  keresnék 
Szamára,  s  avval  irtanám  ki  őt. 

(Gondolkodva.) 
S  ha  elkerüli  Ibrahim  kezét? 
Akkor  Marót  bán  kétszerest  lakoljon  ! 
Juszuf,  vezesd  fel  a  bánt.  (juszufjö  s  elmegy.) 
De  ő,  ez  a  Bod,  a  kit  én  teremték, 
Kit  mint  boszúmnak  eszközét  neveltem, 
Még  tán  szerencsés  lesz,  megszabadul, 
Maróinak  úr  lesz  hölgyén  s  várain, 
És  megkaczag,  hogy  boldoggá  tevém. 
Hadat  szerez  tulajdon  pénzemen, 
S  még  rajtam  üt,  s  az  ördög  megsegíti, 
Nem  így,  nem  igy !  bátyjának  élni  kell. 
Ót  bátyja  által  kell  megrontanom. 

(Marót  bevezettetik.) 
Macsói  bán,  mit  tartasz  a  felől 
Ki  szót  adott,  s  szavát  nem  tartja  meg  ? 

Marót.      Nem  ember,  nem  keresztény,  nem  magyar  ; 
Hanem  hitetlen  pára,  mint  az  eb, 
Ki  lelke  hangját,  a  szót  megszegi. 

Haszán.    Nem  vélekednek  mind  így  sorsosid  ; 
De  téged  annak  ismer  a  világ, 
Kinél  a  szó  szent  és  megtörhetetlen. 
Mondd  meg  nekem,  megtartanád-e  a  szódat, 
Ha  nem  keresztény,  a  ki  azt  veszi  ? 

Marót.  f    Akár  a  puszta  lég.  Makacs  vagyok, 
És  más  szavának  ritkán  engedő  ; 
De  adjam  egyszer  másnak  szavamat, 

Uram  lön  a  szó,  és  én  rab  vagyok. 
De  mért  hivatsz  te  másod  ízben  engem? 
Akarnád  látni,  hogy  majd  reszketek, 
Hogy  színem  félelemtől  változik. 
Tekints  szemembe,  s  lássad  lelkemet. 
Hónán.    Te  bátor,  elszánt  férfi  vagy,  s  ez  az 
Miért  hivatlak.  Meg  kell  vallanom, 
Örültem  volna  csüggedéseden, 
Szerettem  volna  látni  harczodat 
Indúlatidnak  pártütő  dühével; 
De  vas  szived  meg  nem  rendíthető. 
Most  halld  komoly  szándékomat:  Fogadd 
Becsületedre,  esküdjél  hitedre, 
Hogy  míg  ezen  nap,  mely  most  délen  áll, 
Hatszor  bevégzi  a  pályát  fölöttünk, 
Öt  ezer  aranyt  fizetsz  váltságodúi, 
Vagy  visszatérsz,  mint  voltál,  foglyomul : 
De  megjegyezd,  hatod  nap  hunytakor. 
Marót.      Időd  rövid,  s  a  váltság  szertelen  nagy, 
Vedd  el  felét,  s  adj  hozzá  négy  napot, 
S  én  megjövök  vagy  küldöm  díjamat. 
Haszán.    Csekély  az  ár,  ha  nem  feledjük  el, 
Hogy  egy  hatalmas  bánért  adatik. 
Te  tudhatod,  hol  vannak  kincseid: 
Azért  bocsátlak  értök  magadat. 
S  hat  nap  szabadság  annak,  a  ki  rab, 
Elég  idő,  hogy  pénzét  összeszedje. 
Még  is  ne  mondhasd  hogy  nagyon  szorítlak, 
lm  rá  adok  még  négy  szabad  napot ; 
De  minden  új   nap  díja  száz  arany. 
Marót.      Te  telhetetlen  vagy  ;  de  légyen  úgy. 
S  mivel  magamra  biztad  sorsomat, 
Tized  nap  estén  hozzád  visszatérek, 
Vagy  díjamat  veszed,  ha  telhetik. 
Becsületemre  és  hitemre  mondom. 
Haszán.    Mehetsz.  Szabad  vagy.  Emlékezz'  reá, 
Hogy  még  kezemben  rab  testvéred  is  ; 
Ő  hitszegésed  áldozatja  lenne. 
Marót.      Fölösleges  gond.  Bár  még  nem  tudom 
Mért  változott  meg  így  határzatod ; 
De  hogy  meglásd  mint  tartom  szavamat, 
Az  alku  álljon;  én  eltávozom. 
Haszán      (juszufhos,  ki  távol  úll).  Veresd  le  a  macsói  bán  vasát. 
Egy  védcsapat  kisérje  őt  tova, 
S  bocsássa  el,  ha  birtokába  ér. 
(Marót,  elvezettetik.) 

Menj   csak,  kevély  báu,  nézd  meg  házadat. 
Örülj,  ha  tudsz.  Hölgyed  szép  s  jó  szivü, 
De  más  szakasztja  rózsáit  kegyének. 
Gyilkold  meg  azt  a  vakmerőt !  de  az 
Testvér  öcséd,  ki  dúlja  fészkedet.  — 
Most  ő  szabad,  feloldani  karjait, 
Hogy  ön  szivébe  verjen  tört.  Igen! 
S  ha  majd  kilakta  vérében  magát, 
Ha  béke  és  rend  búcsút  vettenek, 
És  lelke  roncsolt  lesz,  mint  háza  dúlt, 
A  vár  előtt  kész  haddal  állok  én, 
És  felkiáltok,  hogy  meghallja  minden 
S  reszkessen  a  ki  hallja,  ezt  kiáltom: 
„Macsói  bán,  add  meg  váltságodat." 

MÁSODIK  FELVONÁS. 

(Erdő.) 

Marót.       ím  itt  vagyok  súlyos  rabság  után, 
En  birtokomban,  váramhoz  közel, 
Hol  ifjú  hölgyem  rég  hiába  vár. 
Szegényke  !  hány  keserves  éjt,  napot 
Számlált,  mióta  elvagyok.  Miattam 
Könyíiiben  hervasztá  arczait, 
Alig  remélve,  hogy  még  megjövök, 
S  ím  itt  vagyok.  De  így  ne  lássa  meg 
Férjét  a  hü  nő  ;  a  nem  várt  öröm 
És  szenvedésim  zordon  bélyege 
Megháborítnák  gyengéd  kebelét. 
Titkon  megyek  be,  ismeretlenül. 
S  időt  lesek,  mig  bizton  láthatom. 

(Leül.) 
Az  est  közelget,  a  nap  áldozik, 
S  a  véres  oltár,  melynek  meghajol 
A  csalfa  gyilkos  ember-lakta  föld, 
Hol  ember  embert  üldöz  vad  gyanánt 
S  mohón  előzve  a  halál  kezét 
Idő  előtt  sírboltot  népesít : 
Ily  véres  oltár  vagy  te  most,  hazám, 
Mikor  derülsz  ki  szenvedéseidből  ?  — 
A  nap  leszállt,  most  már  indulhatok. 

(Fölkel.) 
Adj'   Isten,  úgy  találjam  házamat 
Mint  gondjaimban  híven  hordozám.   — 
De  hall!  mi  ez,  mi  zaj  közéig  feléin? 

(Kivül  többek  kiáltása.) 

Add  meg  magad,  vagy  ízre  szabdalunk. 
(Bod  három  álorczással  verekedve  bejö.1 

Marót.      Egy  ellen  három  ?  Itt  segítni  kell. 
Bátran  levente,  én  is  itt  vagyok. 

(Rövid  verekedés  után  a  rablók  elfutnak.) 
Ej  ej  vitéz!  ily  fényes  öltözetben, 
És  illyen  egyedül  ? 
Bod.  Átkozott! 

Majd  varjak  étke  lettem.  Köszönöm 
Vitéz  barátom  a  pontos  segélyt. 
Marót.      Haszontalanság,  szót  sem  érdemel. 
Bod.  Igen,  ha  puszta  életért  vívunk  ; 

De  én  szerencsém  útján  indulók. 
Marót.      Oh  már  az  más !  de  úgy  tetszik,  te  verzel, 

Bal  arczod  sértve  van. 
Bodt  Tüz  s  fergeteg! 

Mért  épen  arczom,  azt  nem  szeretem. 
(Kendőt  vesz  elö.) 
Marót       Mennyköt  öcsém  !  tán  csak  r.cm  nászba  mégy  ? 
Bod      ,     (törli  arcz&t).     Kevesb  mint  nász,    de    annál    édesebb, 

Én  titkos  kedvesemhez  utazom. 
Marót.      No  már  az  hozzád  illik  :  ily  finom 
Vitéz  előtt  ajtó  s  szív  nyíltan   áll. 
De  add  a  kendőt,  majd  én   megtöröllek. 

(Törli  Bodot.  majd  a  kendőre  néz  ) 
Tüzes  villám!  e  kendőt  ismerem. 
(Ismét  törli.) 
Bod  Jaj  irgalom!  hiszen  te  összenyomsz. 

Azt  gondolod,  hogy  ellenség  vagyok  ? 
Marót,      Hagyd  csak,  barátom,  nálunk  így  szokás: 

A  vérnek  folyni  kell,  ha  megeredt. 
Bod.         Gonosz  szokás  ;  de  ám  csak  rajta  hát. 
Marót        (Törli,  m»jd  ismét  a  kendőre  néz). 

Szentséges  ég !  E  kendő  hölgyemé ! 

Bod.  Kendőmet  nézed,  ha  !  ha !  ugye  szép  i 

Vagy  ismered  talán  ?  t 
Marót,  E"  ismerem? 

Mi  nem  jut  még  eszedbe. 

Bod.  Ah  vaey  u^  ! 

Azt  csak  Marót  bán  ismerné. 
Marót.  Marót  bán! 

Bod.  Hallottad  hírei  V  híres  ember  o. 

Marót.      Úgy  hallik,  fogva  tartja  a  török. 
Bod.  Bár  fojtaná  meg  inkább! 

Marót        (magában).  "»h  kölybk ! 


—     364     — 

Bod.  Nos  !  nem  vagyok  már  véres  ? 

Marót.  Nem  sehol. 

Bod.  Kiállhatok  még  egy  pár  szép  szemet? 

Marót.       Ezret,  ha  kell ;  te  csínos  pille  vagy. 

Nyáron  születtél  úgy-e? 
Bod.  Oh  igen 

Egy  hajnajon  pünkösd  rózsáival. 
Marót,      Kendőd. 
Bod  (szórakozottan  magát  csinosgatva). 

Oh  tartsd  meg  s  emlékezz  reám. 
Marót       (magában).  Méreg  ne  forrj  fel,  csak  most  meg  ne  fojts, 
Bod  (magában).  Mit  tettem  !  a  kendőt  adám  oda, 

A  kedves  Ida  kendőjét.  Igen  ! 

Azt  vissza  kell  szereznem.  (Maróthoz.)  Ah  barátom 

Ha  minden  ily  bútort  megtartanék, 

Szekérre  menne.  Ámbár  szinte  szégyen 

Bátor  vitéznek  mint  te,  ily  silány 

Emléket  adnom. 
Marót.  Sőt  inkább  becses, 

Mihelyt  te  adtad  ;  mondhatom  becses, 

S  megemlegetlek  érte  valaha. 
Bod.  Nem  hittem  volna  benned  ily  szivet. 

Marót.       Oh  én  felette  érzékeny  vagyok. 
Bod  (félre).    Hiába  !  már  a  kendő  oda  van.  (Maróthoz.) 

Az  szép,  igen  szép.  Ám  ha  engeded, 

Itt  válnak  útaink. 
Marót.  Mint  gondolod. 

Bod.  Vagy  még  egyet.  Nem  tudhatom  ki  vagy  ? 

Mentőm  nevét  szeretném  hallani. 
Marót.       Miért  nem  ?       Én  Vitéz  Gerő  vagyok. 
Bod.  Vitéz  ?  derék  név  !  s  czímed  és  lakod  ? 

Marót.       Kóbor  vitéz  a  tágas,  ég  alatt ! 
Bod  (hirtelen).    S  mindennek  társa  — 

Marót.  A  ki  megfizet. 

Bod.  Szentül  !  mi  hát  most  bajtársak  vagyunk.  (Félre.) 

Ki  tudja  még  mi  hasznát  vehetem  ? 
Marót.       Kezet  reá !  én  társaddá  szegődöm.  (Félre.) 

S  társad  leszek,  s  koporsószeg  reád.  (ei.) 

(Vár.) 
Ida,  Bárra. 

Bárra.      Négy  holdja  múlik  immár,  asszonyom, 
Mióta  férjed,  a  bán,  fogva  van; 
Négy  hónap  óta  esdeklünk  hiába, 
Hogy  jó  urunkért  engedj  harczra  kelnünk, 
Vagy  összetennünk  váltságul  fejére, 

Mit  ily  nehéz,  ily  háborús  időben 
Sok  évek  által  szűken  gyüjtheténk. 
S  te  szüntelen  csak  búdnak  áldozol, 
Te  szüntelen  csak  fájdalmidnak  élsz, 
S  köny  és  sóhajtás  minden  fegyvered. 
De  megbocsáss,  a  fájdalom  könyüi 
S  minden  sóhajtás,  melly  egekbe  hat, 
A  rab  Marót  bánt  meg  nem  menthetik : 
Érette  pénzt,  vagy  vért  vár  a  török. 
Azért  is  engedd  most  kinyernem  azt, 
Mit  a  vitéz  nép,  minden  híí  cseléd 
S  közöttük  én,  kész  halni  uramért, 
Forrón  óhajtunk  :  hagyj  megküzdenünk 
Vitéz  urunkért ;  a  had  rég  begyült 
S  indulni  kész,  csak  intésedre  vár. 

Ida.  Hű  várnagy,  légy  irántam  tűredelmes 

S  a  sors  iránt  mely  két  gonosz  közül 
Nehézzé  tette  választásomat. 
Mert  bár  óhajtom  férjemet  szabadnak. 
De  rettegek  csaták  veszélyitől. 
Lehet,  hogy  ott  mi  vesztesek  leszünk, 
S  akkor  reánk  jön  a  dühös  pogány, 
Kiver  tanyánkból,  s  benne  fészket  üt. 
S  Marót  talán,  ha  egykor  visszatér, 
Elvesztegetve  látja  birtokát. 
Azonban  a  mit  mondái,  nem  beszélted 
Siket  füleknek  :  majd  meggondolom. 
S  ha  a  török  váltságdíj t  nem  fogad, 
Lesz  még  idó  harczot  kisértenünk. 

Bárra       (magában).  E  választ  hallom  tőle  szüntelen. 
Hajh  rossz  jel  az  :  gyanúm  erősödik, 
S  lelkem  beteggé  lesz.  De  szólni  kell. 

Ida.  Várnagy,  te  itt  ?  van  még  mit  végzenünk  ? 

Bárra.      Van  asszonyom,  s  az  nem  kedves  dolog. 
Bocsáss  meg,  a  mi  választ  most  adál, 
Már  többször  adtad,  s  meg  nem  nyugtatád 
A  hü  vitézek  aggodalmait. 
Ha  most  megint  ily  válasz  megy  nekik, 
Kell  tartanom,  hogy  a  mit  suttogának, 
Nyilván  kimondják  a  világ  előtt. 

Ida.  A  vakmerők  !  s  mit  mondanak  tehát  ? 

Bárra.      Azt:   „Hogy  Marót  bán  nője  hitszegő." 

Ida  (székre  rogy).  Hah  ! 

Bárra.      „Hogy  rab  férje  ott  veszhet  miatta, 
Hogy  rég  letette  anuak  gondjait 
S  más  vágynak  enged  bűnösen  helyet, 

Miért  is  ők,  ha  jó  választ  nem  adsz, 
Magok  nevében  készek  harczot  állni, 
S  egy  lábig  inkább  vesznek,  mint  hogy  itt 
Hagyják  bitanggá  lenni  hős  nevét." 

Ida.  Megállj  !  megállj  ! 

Bárra.      Bocsáss  meg  asszonyom, 

Ezt  ők  beszélik  ;  én  még  nem  hiszem. 
Tanúja  voltam  könyhullásaidnak, 
S  hogy  ily  könyü  is  csalfa  víz  legyen, 
Ahhoz  nem  asszony  kell,  de  szörnyeteg. 
Az  óriási  gyík,  mely  martalékait 
Gyermek-sirással  fogja  meg,  csak  az 
Sírhatna  ily  borzasztó  álnokul. 

Ida  (magában). 

Jó  ember  ab,  nem  tudja,  hogy  valót  mond, 
S  mint  szegzi  által  e  szó  keblemet. 

Bárra.      Valóban  asszonyom,  te  nem  lehetsz, 

Te  nem  vagy  ollyan,  mert  nincs  rá  okod. 

Van  durva  férj,  van  szívtelen,  garázda, 

Ki  vad  boszúját  otthon  tölti  ki, 

Ki  más  nejénél  oltároz  csalárdul, 

Kit  meggyaláz,  vagy  megvet  a  világ. 

Nem  illyen  ö  !  kemény  csak  harczain, 

S  rendíthetetlen,  a  hol  férfi  kell : 

Hazának  és  nemzetnek  embere  ; 

De  honn  szelíd,  mint  a  felhőtlen  ég, 

Hű,  mint  fészkéhez  a  királyi  sas, 

S  kifogyhatatlan  jóság  kútfeje  : 

Oly  férj,  minőt  a  tiszta  hajadon 

Üdvül  az  égtől  hőn  imádva  kér. 

Oh  nem,  te  őt  így  el  nem  hagyhatod  ; 

Nem  tűrheted,  hogy  a  hős  karjait, 

Férjednek  és  urunknak  életét 

Rabságban  a  bú  s  kín  emészsze  meg. 

Bocsáss  utána,  s  mink  meghozzuk  őt. 

Ida.  Nem  mondhatom,  mint  meghatott  beszéded, 

És  mennyi  fájdalommal  hallgatám : 
Mégis  köszönnöm  kell  hűségedért. 
Menj   Bárra,  s  intézd  harczi  útadat. 
Kevés  napok  multával  megtudod 
Mit  kelljen  asszonyodról  tartanod.  (Bárra  el.) 
Hah  !  milly  ijesztő  mélyre  sülyedék  ! 
A  legsilányabb  szolga  hü  iránta, 
Kész  szemembe  szállni  vészszel  és  halállal.  — 
S  miért  ?  a  hitvány  zsoldért,  melly  elég 
Hogy  rajta  tengjen.  —   S  én,  kinek  nevét 

S  erényben  oly  dús  szivét  adta  át, 

En  birtokában  minden  kincsinek, 

Hálátlan  asszony,  elfelejtem  öt.  — 

Ah  én,  miként  a  bányarab  vagyok, 

Ki  búsan  áll  az  érezek  halma  közt 

És  mind  a  kincsért,  mellyet  ás  keze, 

Nem  adna  egy  szabad  tekintetet 

S  egy  tiszta  forrást,  melly  után  eped.   — 

Hisz  én  szerettem  öt!  szerettem?  ah 

Ez  azt  jelenti  hogy  nem  szeretem, 

Hogy  öt  szeretni  többé  nem  fogom.  (Szünet.) 

S  ha  visszatér,  —  rettegve  gondolom  — 

Szemembe  néz,  és  nem  lát  örömet, 

Szivembe  néz,  és  nem  talál  szerelmet. 

Sejdítni  fogja  árulásomat. 

(Kivül  zörej.  Ida  ablakhoz  fut.) 

Hah  !  jő  ;  Nem,  ez  nem  ő  ;  az  én  vitézem, 
Az  én  Bodom  jő.  Ah,  az  én  Bodom  ? 
Oh  mért  nem  ő  Marót  bán,  hogy  neki 
Mind  a  szerelmet,  melylyel  tartozom. 
Mind  melylyel  önként  szívben  hódolok, 
Elébe  futnék  megfizetni  most. 
De  nem!  le  kell  ez  érzést  küzdenem, 
Ne  tudja  ő,  mi  szenvedély  van  itt, 
Ne  tudja  senki ;  hajh  mert  nő  vagyok, 
A  rab  Marót  bán  esküdött  neje. 
Úgy  van,  le  kell  ez  érzést  fojtanom. 
Komorna  (jö).  Az  ifjú  hadnagy,  Bod,  megérkezett. 
Ida  (ijedve).    Ne  most,  ne  jőjön,  mondd.   -  Q^ 

Komorna.  n 

Ida  A  vas  teremben  látom  ot  utóbb. 

Komorna  (fóire).    A  vas  teremben?  mit  jelenthet  ez?  (ei.) 
Ida.  Ah  s  ő  is  engem  vájjon  szeret- e  ? 

Mind  egy.  Kerülnöm  kell  tekintetét. 
Még  egyszer  látom,  aztán  nem  soha, 
Aztán  lemondok  minden  gondolatról, 
Le  minden  vágyról,  mely  feléje  von  : 
Úgy  van,  lemondok,  s  aztán  meghalok, 
S  a  sírban  és  a  síron  túl  örökké 

Csak  őtet  és  szerelmét  álmodom.  (El.   Bod  és  Marót  )önek.) 
Bod.  Hah!  nem,  Haszán,  ezt  bírni  nem  fogod, 

Akármi  áron,  nem,  ha  bár  tenyéren 
Hoznád  is  érte  lelkedet.  Neked 
Od'   adtam  a  mi  nem  kellett  magamnak, 
De  a  mit  én  választék,  azt,  Haszán, 
Nem  adnám  egy  egész  menny  húridért, 

Nem  nagy  prófétád  sírjának  kövéért. 
Nos  jó  barátom,  mit  mondasz  reá? 

Marót.      Szép,  kár  hogy  asszony. 

Bod.  Asszonygyülölő! 

Marót.      Az  nem  :   de  asszony  sokkal  jobb,  ha  rút. 

Bod.  Jó  s  rút  együtt,  mely  ízetlen  szövetség ! 

Marót.      A  szép,  de  rossz  jobban  tetszik  neked? 

Bod.  Ezerszer  inkább. t 

Marót.  Úgy  te  nem  tudod 

Az  angyalok  bukását.  Pártütök 
Levének  ők  az  ég  és  Isten  ellen, 
S  az  a  pokolra  sujtá  e  hadat. 
Ám  még  előbb,  mint  lábok  érheté 
Örök  tüzét  a  kárhozat  helyének, 
Felfogta  őket  a  föld  vad  fia: 
így  lenn  maradtak  asszonyul  közöttünk, 
Gyötörni  a  világot,  és  buján 
Folytatni  a  fajt,  mely  bűnből  ered. 

Bod.  Ok  még  is  angyalok. 

Marót.  Külszínre  csak  : 

Az  égi  bélyeg  arczokon  maradt ; 
De  bennök  a  sátánnak  lángja  ég. 

Bod.  Ez  víg,  igen  víg !  mondhatom,  derék. 

No  üssetek  hát  pártot  angyalok 
És  hulljatok  le  seregestül  a  földre  ; 
Itt  áll  egy  ember,  a  ki  nyilt  karokkal 
S  forró  kebellel  üdvözölve  vár. 
Vitéz  barátom,  a  mennykőben  is, 
Hiszen   te  képtelen  mogorva  vagy. 
Csak  valld  meg,  egykor  rútul  rajta  vesztél 
S  azért  most  mindent  gyűlölsz,  a  mi  szép. 
De  légy  nyugott,  tovább  nem  bántalak. 
Lesz  még  idő  a  hosszas  éjeken 
Végezni  szóvitánkat,  s  én  neked, 
Ha  egyszer  a  nő  karjaimba  dőlt, 
Kerítek  asszonyt,  jót  mint  Sára  volt, 
És  olly  ijesztő  rútat,  hogy  maga 
Borzadna  hozzá  nyúlni  Belzebub.  (El.) 

Mai-ót.      A  vas  terembe  várja  őt  tehát? 

Jól !   én  is  ott  leszek.  S  te  rossz  kölyök  ! 
Vess  számot  Isteneddel  gúnyodért. 
Hah  !  várnagyom  ! 

Bárra       (jö).  Vajh !  mi  ember  ez. 

Külsője  zordon  bajnokot  mutat. 
De  szembe  nem  néz :  rossz  madár  lehet. 

Marót.      Nem  ismer!  —  Bárra! 

Bárra.  Mit  hallok  ?  nagy  ég ! 

Az  én  vitéz  uram. 
Marót.  IJégy  csendesen  ! 

Reám  ne  ismerj   más  előtt,  s  ne  hagyd 

Hogy  ismerős  szolgáim  jöjenek. 

Én  itt  ma  vendég  s  idegen  vagyok. 
Bárra.      Oh  irgalom  — 
Marót.  Ne  szólj,  mindent  tudok  ! 

Ti  rendben  vagytok.  Látom  semmi  baj. 
Bárra       (félre).  Istennek  hála !  semmit  sem    gyanít !  (Maróthoz.) 

Oh  baj  valóban  semmi,  semmi  sincs. 

Mi  mind  igen  jól  és  rendben  vagyunk. 
Marót.      Ember,  hazudsz  ;  a  rend  itt  felbomolt, 

S  van  egy  betegség  köztetek,  mire 

Gyógyszert  az  élet  földe  nem  terem. 

Hogy  van,  hogy  él,  mit  mivel  asszonyod  ? 
Bárra.       Ah  jó  uram  ! 
Marót.  Ki  a  szóval,  cseléd  ! 

De  nem,  te  hív  ember  vagy,  Bárra,  szólj  : 

Mért  nem  jövetek  értem  küzdeni  ? 

Váltságomat  miért  nem  sürgetétek  ? 

Mióta  rabságomban  szenvedek, 

Nem  jött  levél,  nem  hírmondó  felém. 

Sokszor  gyaníték  hadzajt  hallani, 

Az  értem  küzdött  harcz  örömzaját, 

S  csak  puszta  nesz,  s  lelkem  játéka  volt. 

Szólj,  hol  van  a  kincs,  mellyet  gyűjtve  tarték, 

Hol  a  vitéz  had,  melynek  zászlaján 

Rettegve  állt  az  ős  Maróti  név? 
Bárra.      A  kincs,  uram,  hadakra  méné  fel, 

De^a^had  ép  még  és  csatára  kész. 
Marót.      Ezer  villám !  és  még  is  veszteg  ültök  ? 
Bárra.      Bocsáss  meg,  az  talán  az  én  hibám  volt. 

Féltettem  e  várt,  nődet,  s  a  hadat, 

S  te  már^szabad  vagy,  és  itthonn  megint. 
Marót.      Itthonn  !  ez  a  szó,  a  mi  észre  hoz. 

Oh  vesztem'2volna  inkább   tömlöczömben, 

Mint  meggyalázva  leljem  házamat. 
Bárra.      Még  jókor  érkezel :   az  elbukónak 

Még  jókor  nyújthatsz  felmentő  kezet. 
Mai-ót.      Minek  tekintesz  engem,  nyomorú  ? 

Koldus  izéljen  étket  más  után, 

Marótnak  úri  n  kényes  szája  van. 

Kövess  a^vas  terembe.  Úgy  hiszem 

A  két  vas  ember  most  is  épen  áll  ? 
Bárra.      Minden  helyén  van,  mint  hagyád,  uram. 

Vörösmarty  összes  költ.  II.  köt.  « 

Marót.      Egyik  vas  ember  én  leszek.  Reám 
Fogod  ruháját  adni.  Vajha,  mint  az, 
Lelketlen  állnék,  meg  ne  hallanám 
Az  áruló  száj   suttogásait ; 
De  hallanom  kell,  és  aczél  kezekkel 
Letörnöm  a  virágot,  mely  nekem 
Virítni  nem  fog  már  az  életen. 
Kövess,  s  ne  felejts  el  titkot  tartani. 

Bárra    (magában). 
Bal  kezdet !   oh  mi  gyász  lesz  a  te  véged.  (El.) 

Bod  és  egy   Apród  iönek. 

Bod.  Te  rossz  és  veszélyes  hírt  hozál,  fiú, 

De  csak  hogy  élsz,  mert  már  is  azt  hivém, 
Hogy  makkirálylyá  lettél,  s  legalább 
Egy  fejjel  főbb  a  többi  embereknél. 

Fiú.  Tudod,  lovag,  hogy  én  futos  vagyok. 

Bod.  Oh  azt  igen,  s  hogy  kész  vagy  uradat 

Haramjakézben  hagyni  martalékul. 

Füí.  Ments  Isten !  Oh  az  én  uram  vitéz. 

Bod.  A  gaz  kutyák  !  ha  váratlan  szerencsém 

És  egy  vitéz  kar  meg  nem  mentenek, 
Ott  vesztem  volna,  azt  sem  tudva  meg, 
Hogy  ön  cselédim  voltak  árulóim. 
De  semmi!  menj,  s  ha  jól  laktál  —  tudom 
Legelső  gondod  az  —  tekints  körül: 
Vagy  egy  gazembert  nem  találsz-e  künn? 

Fiú.  A  mennyi  keli.  De  hogy  ismerek  reá  ? 

Bod.  Ismerj   fajodra,  holló  !   Menj  !  —   megállj  ! 

Tekints  körül,  mondom,  mindenfelé 
Hallj,  láss  meg  mindent,   és  csak  óva  szólj, 
S  a  mit  tapasztalsz,  hozd  hirül  nekem 
Sorsom  s  jövendőd  van  koczkán,  fiú  ! 

Fiú.  Szerencse,  szép  hölgy,  vess  nekem  hatot !  (El.) 

Bod.  Jó  kedvű  gyermek,  és  híí  mint  az  árnyék. 

Csak  egy  hibázik  benne  :  férfi  szív. 
Kár  hogy  zsidónál  venni  nem  lehet, 
Megszerzeném  a  fiiczkónak.   —  De  ő, 
Az  a  varaskos  béka,  Ibrahim 
0  volt  tehát  az  álorczás  vitéz, 
Ki  rám  rohant  az  erdő  sűrűjén  ? 
De  annyival  jobb.  Most  Haszán  barátom, 
Nem  tartozunk  egymásnak  semmivel : 
Te  nem  hivél,  és  én  megcsaltalak.  — 
Hallék  egy  ősz  arabtól  hajdanában 

Egy  szép  regét,  mely  most  eszembe  jut 

S  követésre  unszol.   „Két  testvérleány  van, 

így  szóla  ö,  az  életsors  uránál, 

Való  s  Remény.  Az  első  bájtalan, 

De  biztosabbnak  tartatik  ;  ledér, 

És  állhatatlan  a  másik  s  tűnő, 

De  báj   s  gyönyör  leng  minden  ízein. 

Az,  egy  kiismert  hitves,  kit  meguntunk  ; 

Ez  félig  ismert,  féltett  szerető, 

Kinek  mosolygó  ajkain  szerencsénk 

S  egész  jövendőnk  túlvilága  függ." 

Engem  csalárdul  rá  szedett  az  első, 

A  biztosabbnak  hirdetett  Való, 

És  válni  kényszerít.  Tündér  Remény, 

Te  bájos  ifjú  testvér,  most  te  vagy 

Küzdéseimnek  czélja,  csillagom  ! 

Egy  életet,  s  a  név-  és  becstelennek 

Az  élet  minden,  illy  egy  életet 

Szánok  fel  érted.  Ida,  drága  hölgy 

Téged  köszöntlek  szép  reményemül. 

Hozzád  közel  jobb  és  nemesb  vagyok. 

S  oh  balgatagság!  én  őt  e  Haszánnak 

Akartam  adni,  üdvöt  ördögömnek, 

Ezen  nyomorúnak  !   Oh  mint  gyűlölöm, 

Miként  utálom  őt!  A  szörnyeteg, 

Ő  volt,  ki  engem  illy  vaddá  nevelt, 

S  ki,  ha  szabadulni  vágytam,  ősz  apám 

Véres  fejével  rémitett,  s  kötött  meg. 

Minden  magányban,  éjem  álma  közben, 

Oh  hányszor  látom  én  őt  vérzeni, 

Ez  ősz  apát,  kit  még  nem  ismerek, 

Boldogtalan  !  s  ki  rólam  csak  maga 

Gondolkozott  az  ember-lakta  földön. 

Ez  ősz  fej   áll  őrt  poklom  ajtaján,^ 

S  kilépni  nem  hagy  emberek  közé. 

De  most  merészlem  e  lépést,  ha  bár 

Apám  fejének  vérén  gázlók  is: 

Merészlenem  kell.  Hallatlan  boszút 

Kivánok  állni  a  vad  zsarnokon. 

Most  a  terembe.   (Megáll.)   Ah!  hová  megyek. 

Ily  lélek,  illy  arcz  nem  talál  szerelmet. 

Epédbe  vissza,  vérevő  harag! 

Térj  álmaidhoz,  rémes  látomány, 

S  te  könnyű,  bátor,  nyájas  ifjúság, 

Derülj  ki  csábjaiddal  arczomon  : 

Egy  nő  szivet  kell  meghódítanunk. 

24* 

S  teljes  jogunk  van  hozzá.  Eletünk 
Eddig  vadon  volt,  szélvész-dúlta  hon  : 
Most  egy  virágot  ültetünk  belé. 

HARMADIK  FELVONÁS. 

(Terem,    melynek   hátúi   egy  közép-  s  két   oldalajtaja   van.    A  középajtó 

mellett  jobbra  egy  vas  ember  van  felállítva,  dárda  kezében.  A  közópajtón 

jö  Marót  bán,  a  vas  emberhez  hasonló  fegyverzetben.) 

Marót.      Qt.  asszony  a  ki  most  itt  édeleg, 
Mig  engem  rabnak  s  elhagyatva  tud, 
Ez  egykor  —  átkozott  az  óra  is  !   — 
Nyakamba  fűzte  inda  karjait, 
Boldognak  látszék,  mint  nem  senki  más, 
S  kigyói  nyelven  így  súgott  fülembe  : 
„Oh  bán,  ha  téged  a  harcz  eltemet, 
Nem  élem  azt  túl  egy  pillantatig." 
S  most,  átok  és  halál!  most  ó  —  de  nem, 
Nem  mondom  el,  mit  vétett  ellenem  : 
Asszony,   s  ez  a  szó   minden,  a  mi  rossz. 
De  itt  vagyok  boszúmat  állani 
Még  élve,  hála,  szent  Isten  !  neked 
És  birtokában  észnek  és  erőnek, 
S  rettentő  számadásra  hívom  őt. 
Legyilkolom  minden  pillantatát, 
Le  minden  gondolatját,  vágyait, 
Melyekkel  önként  szegni  megy  hitét : 
Együtt,  s  egyenként  annyi  kínt  adok  rá, 
A  mennyi  gondolattal  híítelen. 
Hah  !  künn  dicsőség  hordja  nevemet, 
S  ne  tudjam  azt  honn  szennytől  őrzeni. 
Jőnek.  Vas  ember,  állj  helyettem  őrt, 
Mig  én  benézek  poklom  ajtaján. 

(Helyére  áll.  Bod  jö.) 
Már  nyílik  ím  !  jön  egyik  ördögöm  : 
A  legnagyobb  még  hátra  van,  s  az  asszony. 

Bod  (körülnéz).    Még  nincsen  itt.  Miér  e  tétovázás  ? 

Megváltozott  talán  ?  Az  nem  lehet. 
Mert  bár  nem  adta  még  nekem  szavát ; 
De  szíve  már  enyém.   A  néma  vallás 
Epedve  lángoló  tekintetén, 
Ezen  galamb  a  szívhajó  öléből, 
Melyet  szemem,  mint  holló,  felfogott, 
A  fél  sikerrel  elnyomott  sóhajtás, 
Az  árapály  hullámzó   kebelén, 
Biztosbak  a  nyelv  vallomásinál. 
A  nyelv  hazug  szolgája  a  tüdőnek  : 

Kebel,  szem,  arcz  az  érzés  nyelvei,    (idajö.) 
Ah  jön  !  —  Legédesb  álmod  képei 
Öleljenek  meg  testvér  angyalokként. 
Hozzon  reád  legboldogabb  napot, 
Ki  a  napot  s  az  üdvöket  teremti, 
(fdához  közelítve,  annak  keze  után  nyiHl,  ki  visszavonul.) 

Ida.  Megállj  vitéz,  s  hallgass  meg  engemet. 

Bod  (félre.   Minő  hidegség,  mit  kell  hallanom. 

Ida.  Gyakorta  látlak  váramban,  lovag, 

Mióta  férjem,  a  bán,  fogva  van  ; 

Gyakorta  hallom  nyájas  szózatod. 

Vigasztalót  ínségem  napjain, 

S  még  nem  tudom  ki  vagy  ;  még  nem  tudom 

Kinek  köszönjem  e  baráti  szív 

Részvételét  és  biztatásait. 

Engedj  meg  :  a  még  férjes  özvegyet 

Oly  sok  gyanús  szem  s  fül  környékezi, 

Oly  sok  bitang  hír  járja  udvarát, 

Hogy  nem  maradhat  békében  miattok. 

Vagy  bízni  kell,  vagy  kárhoztatni.  ím 

Én  bízom,  és  magadtól  vágyom  azt 

Megtudni,  s  mit  rossz  lélekzetével 

Megvesztegetve  nyújt  a  csalfa  hír : 

Te  egy  szilaj   vitéznek  tártától, 

Kinek  hazája  nincs,  sem  Istene  ! 
Bod.  Nincsen  hazám  és  nincsen  Istenem  : 

Mim  van,  ha  elhagysz,  angyalom,  te  is  ? 

Oh  Ida! 
Ida.  Bajnok ! 

Bod.  Megbocsáss  nevednek, 

Hogy  bajosabban  hangzik,  mint  a  báné. 

Marót  (helyéből  egy  kissé  elöhbre  lépve). 

Nem  hallom   őket,  ördög  és  halál ! 

De  suttogások  árulást  jelent,    (ismét  visszaáll.) 
Bod.  Vagy  hát  ki  vagyok  én  ?  Olyan  idegen, 

Oly  új  és  ismeretlen  nálatok, 

Hogy  számot  adni  kényszeritsz,  s  ma,  most, 

Midőn  reménynyel  jöttem  ?    (Körülnéz.)    Oh  igen  ! 

Meg  kell  tekintnem  jól  e  teremet, 

Hol  annyi  édes  óra  álmain 

Feledni  kezdem  a  fanyar  világot ; 

Meg  kell  tekintnem  e  ház  belsejét, 

Mert  tán  utószor  látom. 
Ida  (ijedve).  Mit  beszélsz. 

Te  távozol? 

Bod.      r  S  ez  ellenedre  volna  tán  ? 

Ügy  tetszik  még  is,  mintha  nem.  Kivel 

Öröm  mulatnunk,  a  kit  szívesen 

Látunk,  oly  vendégnek  nem  keressük 

Nevét,  hazáját ;  nem  fogadjuk  így, 

Ha  tán  haramjakézből  véresen  — 
Ida.  Az  Istenért !  te  vérzel  ? 

Bod.  Semmiség ! 

Csak  egy  kis  intés,  hogy  fejembe  is 

Kerülhetendett  e  szép  utazás, 

Melynek  jutalma  gúny  és  gyötrelem. 
Ida  (félre).    Hová  leszek  !   feltétem    füstbe  ment.   (Bodhoz.) 

Te  félre  érted  aggodalmimat. 
Bod.  Vagy  azt  kívánod,  hogy  mit  én  magam 

Irtózva  zárok  keblem  rejtekébe, 

Hogy  a  mi  engem  semmivé  teend, 

És  mondhatatlan  kínt  szerez  neked, 

Ha  megtudod,  —  most  elbeszéljem  itt  ? 

Megoldjam  a  vihart,  mely  még  lekötve 

Szenderg  a  hallgatás  bilincsein  ? 

Akarsz  kegyetlen  t  és  szívgyilkoló 

Történetet  ?  Jó.  Úgy  tudd  meg,  ki  vagyok. 
Ida.  Megállj,  én  nem  kívánok  semmit  is, 

Ne  szólj,  ne  tárd  fel  szörnyű  titkodat. 

Csak  meg  ne  csalj,  Bod.  Oh  mert  én  fölötte 

Boldogtalan  nő  lennék  általad. 
Bod,      f    Ez  már  baráti  szózat  volt.  Az  ég 

Áldjon  meg  érte  Ida.  Oh  igen, 

E  szózat  az,  mely  sülyedt  lelkemet 

Felhíja  örvényének  széliről, 

Melynek  riasztó  mélységű  tükrében 

Szédülve  látja  elveszett  magát, 

Oh  igy  fogadtál  engem  akkor  is, 

Midőn  először,  épen,  mint  ma  történt, 

Rablók  kezéből  mentem  meg.  Legott 

Hogy  láttalak,  megváltozott  hitem  ; 

Vagy  inkább,  a  ki  eddig  nem  hivék, 

Most  hinni  kezdtem  benned  és  magamban, 

S  megesküvém,  hogy  éretted,  ha  kell, 

Vért,  szivet,  üdvöt,  mindent  od'  adok. 
Ida.  Oh  Bod,  miért  szólsz  Hlyeket  nekem  : 

Te  nem  tudod,  hogy  ez  lelkemnek  árt. 
Bod.  Ah  !  félre  minden  aggodalmaiddal. 

Lásd,  drága  hölgy,  mi  könnyű  mód  vala 

Megcsalni  téged  névvel  és  családdal. 

Nem  mondhatátn-e  :  Pálfi  ivadék, 
Perényi,  Csák,  vagy  Frangepán  vagyok, 
Hogy  szívtelen  rokonság  túra  ki 
Nagy  birtokimból.  mellyek  visszaszállnak. 
Ha  perrel  és  törvénynyel  megvívom. 
Én  e  helyett  jövék  a  mint  vagyok, 
Egy  puszta  névvel,  czímeretlenül  ; 
Nem  súgva,  nem  hazudva  semmit  is, 
Mi  rajtam  nem  volt  tüstént  látható. 
S  te  nem  veted  meg,  jóm,  a  jövevényt, 
A  fénytelent :   te  elfogadtad  őt, 
Nyájas  szemekkel  vártál  rá,  ha  jött, 
Borús  szemekkel  kisérted,  ha  ment. 
S  lelkében  egy  gyönyörnek  kútfejét 
Nyitád  meg,  a  jobb  tettek  érzetét, 
És  eltakartad  azt  a  remidet, 
Mely  ifjúságán,  mint  pokol,  terült  el. 
Igen,  nemes  hölgy,  borzasztót  s  dicsőt 
Hallandasz  egyszersmind,  ha  elbeszélem, 
Mi  voltam,  és  mi  lettem  általad. 
S  te  most  elrontanád-e  müvedet, 
Elfúhatnád,  mint  szappanbuborékot, 
Egy  ember  müvét,  Ida,  üdvömet  ? 
Az  nem  lehet!  de  félre  most  ezekkel, 
Ezek  komor,  kedvetlen  tárgyaim, 
Mert  engem  illetők.  De  szólj  magadról. 
Mint  vagy,  hogy  éltél,  a  mióta  sorsom 
Távol  tartott  ?  Vidámak  voltak-e, 
Mint  én  ohajtám,  mindig  napjaid  ? 
Ida.  Oh  Bod  !  te  csalfán  játszol  énvelem : 

Kérdéseimre  nem  felelsz  soha, 
Vagy  ollyat,  a  mi  rémit  és  gyötör, 
S  kérdést  adsz,  melyre  nem  felelhetek, 
Vagy  ollyat,  a  mi  búsit  és  lever, 
Vidám  napokról  szólasz  ?  Oh  igen ! 
Egy  éve  hogy  Marót  bán  fogva  van, 
Egy  hosszú  éve  folyvást  rettegek  — 
Attól-e  hogy  jő,  vagy  nem?  —  nem  tudom. 
Oh  senki  nem  tudhatja,  mit  teszen 
Özvegynek  lenni  háborús  időben, 
Bán  özvegyének,  míg  a  bán  is  él. 
lm,  hogy  bolondul  a  csalárd  töröknek 
Nem  hányom  el  váltságul  kincseit, 
Hogy  vakmerőn  nem  kísértek  csatát, 
Hogy  elfogadlak,  jó  vendégemet, 
Ki  engem  bátorítasz  és  vigasztalsz, 

Hitetlen  nőnek  tartatom.   S  ha  ez 

Való,  ugy  én  boldogtalan  vagyok  — 

Ha  nem  való,  még  boldogtalanabb. 

Oh  bár  ez  órán  térne  meg  Marót  bán, 

S  találna  engem  halva,  hitvesét. 
Bod.  Mit  hallok  ?  új  és  régiebb  panasz  ! 

Búd  és  keserved  engem  gyötrenek, 

S  e  kétkedésed  kárhozatba  dönt. 

Én  teljes  embert  szántam  fel  neked  : 

A  mint  vagyok,  s  leendek  harczfia 

És  ifjú  még,  az  élet  ajtajánál, 

El  nem  hiúit  remények  birtokában, 

S  oly  elszánással,  melly  egekre  tör, 

Egészen  a  tiéd.  —   A  múlt  időt, 

Ha  éden  volna  is,  kitörleném 

Emlékzetemből,  és  egész  jövőmet, 

Bár  egy  világot  érjen,  itt  neked 

Ajánlanám  fel:  lelkem  a  tiéd 

És  életem,  s  te  mind  ez  áldozatra 

Az  egy  Marót  bán  névvel  állsz  elő. 

Ki  e  kevély  bán  ?  Istened  talán, 

Ki  síron  túl  is  számot  tart  reád  ? 

Meggondolád-e  Ida,  mit  tesz  ez  ? 

Vagy  ő,  vagy  én!  De  ő  már  elveszett: 

<  »tet  Haszán  bég  sírnak  áldozandja, 
Ida.  Oh  ég! 

Bod.  Vagy  bár  ne  hát.  0  éljen,  csak  találj 

Módot  s  időt  hogy  el  ne  veszsz  nekem. 

Találj  egy  ilyen  másod  életet, 

Mely  ifjúsággal  kezdődjék,  s  ha  eltelt 

A  félidő  — ■  én  békén  várom  azt, 

És  türelemmel  —  akkor  légy  enyém. 

De  az  élet  egy,  s  ah  Ida,  mely  rövid. 

Mutasd  meg,  hogy  két  életünk  vagyon : 

Én  várok  érted  egy  hosszú  életen, 

Végig  gyötrődöm  minden  pillanatján, 

Csak  légy  enyém  a  másik  életen. 

De  oh  ha  most  elvesztlek,  Ida,  most 

E  visszahozhatatlan  életen, 

Te  mind  örökre  veszve  vagy  nekem. 

Oh  Ida,  és  te  sírsz  ?  mért  e  könyü  ? 

Kegyetlenebb  az,  mint  tán  gondolod ; 

Mert  azt  jelenti,  hogy  te  nem  szeretsz. 
Ida.  Én  nem  szeretlek  ?  —  Oh  ég,  mit  beezéltem  ! 

(Hirtelen  felkel). 
Bod.  Igen,  oh  igen  ezt  jó  angyalod  sugá- 

Ne  bánd,  ne  vonjad  vissza  szavadat. 

E  szó  után  lelkem  mát  rég  epedt. 

Gyakran,  midőn  magamban  tépelődtem, 

Azt  kérdezem,  mi  boldogitana  ? 

Kincs?  nem;  dicsőség?  nem;  szerencse?  nem; 

Uralkodás  ?  nem  ;  egész  világ  ?  nem  ; 

Egy  szó  hibázott  teljes  életemből, 

E  szód  :  szeretlek.  Most  hallottam  azt, 

S  nincs  a  világon  a  miért  od'  adnám  : 

Még  egyszer  ah  mondd  azt  a  drága  szót. 

Ida. 

(Mintha  félne,  hogy  meghallják,  körüljárja  a  termet,  s  midőn 
visszatér,  elfojtott  hangon  szól.) 

Bod,  én  szeretlek  téged. 

Bod.  Oh  gyönyör  ! 

Ida.  Szeretlek  átkaimnak  ellenére, 

Oly  kínnal  és  oly  rettegés  között, 
Mint  ellenségnek  sem  kívánhatom. 
Igen  Bod,  oh  ha  tudnád  !  én  neje 
Egy  elfogottnak,  a  ki  oly  dicső, 
És  oly  nemes  férj,  hogy  becsülni  kell, 
Ha  nem  szeretnők.  Én  szerettem  őt, 
Oh  én  boldogtalan,  s  most  rettegem. 
Én  egy  családnak  ága,  mely  hitetlent 
És  szívgyalázó  árulást  nem  ismer, 
Hol  Istenfélők  már  a  gyermekek, 
S  jámbor  keresztény  a  ki  korra  jut, 
Én  ily  családi  ág,  Marót  neje, 
Én  tégedet  szeretlek.  Oh  egek ! 
Ne  lássatok  meg  engem. 

Bod.  Kedvesem ! 

Ida.  Én  küzködém.  Igen!  soká,  soká 

Harczoltam  e  veszélyes  indulattal. 
Imádkozám  ;  de  bűnös  ajkaim 
Egy  szót  neveztek,  mellyet  szenteink 
Nem  ismerének,  e  szót :  szerelem. 
S  ah  mily  hatalmas  szó  volt  ez  :  megölte 
Imádságomnak  minden  erejét. 

Bod.  Oh  drága  hölgy,  te  ennyit  áldozál. 

Ida.  Midőn  fohászim  nem  használtának, 

Megesküvém,  s  megátkozám  magam  : 
Ne  adjon  Isten  hosszú  életet, 
Ha  a  szerelmet  meg  nem  tagadom. 
S  én  a  szerelmet  meg  nem  tagadám, 
Meg  nem  tagadhatám.  Oh  Istenem  ! 

Hisz  én  szeretlek,  és  szeretni  foglak, 

Ha  tüstént  sírba  kell  is  szállanom. 

Most  már,  Bodom,  te  kedves  jó  barátom, 

Mindent  kitudtál,  a  mit  tudni  kell. 

Tudod  :  szeretlek,  úgy  mint  nő  szerethet. 

Mi  kell  egyéb  ?  a  lelki  szerelem 

Az  a  mi  boldogít,  és  ezt  magok 

Az  angyalok  sem  róják  vétkemül. 

Ég  úgy  akarván,  a  bánnak  neje, 

Neked  barátod,  szeretöd  vagyok. 
Bod  (megöleli).   Oh  Ida,  Ida! 

Marót.  Ida  ! 

Ida.  Szent  hatalmak ! 

Mi  rettentő  hang  érte  fülemet. 

Maradj,  maradj,  az  Istenért,  ne  kísérj. 

Oh  jaj  nekem,  ha  ő  megérkezett.  (El.) 
Bod  '  (kardot  rántva  körüljár). 

Kisértet,  vagy  gazember,  szólj,  ki  vagy  ? 
(Ismét  körülmegy.) 

Itt  senki  sincs.  Szavam  viszhangja  volt, 

Mely  a  szegény  nőt  úgy  megrezgeté. 

Oh  Ida,  kedves,  drága,  jó  teremtés  ! 

Szeretni  foglak,  asszony !  e  világon 

Csak  tégedet,  te  szép,  te  jó,  te  hív. 

De  most  utána,  fel  kell  bátorítnom : 

Különben  elvész  félig  nyert  csatám. 
Bárra        (jö  egy  köpenyegbe  burkolt  emberrel). 

Uram  barátom,  várjon  egy  kicsint : 

Itt  egy  vitéz  bajtársa  keresi, 

S  ha  végezett,  elvárjuk  vacsorára ; 

Mert  asszonyunk  ma  nem  lesz  látható.  (El.) 
Bod  (a  vasemberes  ajtóhoz  megy,  hol  a  köpenyeges  ember  áll). 

Ki  vagy,  mi  dolgod,  végezd  röviden. 
(A  török  köpenyegét  szétveti.) 

Oh  ördög !  ez  Haszánnak  embere. 
Török.       Uram  Haszán  küld  itt  egy  levelet. 
Bod.  Jó.  Elmehetsz.  Mást  semmit  sem  izent  ? 

Török.       De  sőt;  ugyan  azt,  mit  a  levélben  irt, 

Meghagyta  szóval  mondanom.  Köszöntöm 

Bod  hadnagyot,  szólott  ő,  s  intem  őt, 

Hogy  a  kit  igért,  a  kiért  zsebét 

Aranynyal  töltém,  a  szép  özvegyet, 

Marót  nejét  már  egyszer  hozza  meg, 

Három  nap  múlva  a  közel  harasztban 

Egy  kis  hadam  lesz,  mely  őt  átveszi. 

Mondd,  hogy  siessen.  Apja  ősz  fejére 

Emlékeztesd,  öt,  így  szólott,  uram. 
Bod  (félre).   Oh  eb  török !  szegény,  szegény  apám  ! 

Török.       Mást  nem  parancsolsz  ? 
Bod.  Menj  ;  ne  lássalak 

De  még  is,  mondd  Haszánnak,  hogy  ne  jőjön. 

Egy  hónap  múlva  lesz  kezünkben  a  no. 

Előbb  ne  jőjön  haddal.  Menj,  siess. 

Megállj,  megállj.  Marótnak  özvegyét 

Mondád  ?  —  A  bán  még  él. 
Török.  Csak  élt,  uram. 

Bod.  Marót  bán  meghalt? 

Török.  .  Meggyilkoltatott. 

Bod.  Mondd  meg  Haszánnak,  egy  hét  múlva  jőjön. 

Lódulj,  siess,  menj  :   meg  ne  lássalak. 

(Török  el.) 

Bod.  Marót  bán  meghalt,  és  én  élni  kezdek. 

Vigan,  vigan,  ma  áldomást  iszunk,  (ei.) 
Marót        (előlép).    Vég  áldomást,  az  égre  esküszöm. 

Ez   ember  elcsábítá  hölgyemet, 

És  a  töröknek  pénzen  adja  el. 

Haha  !  kaczaglak,  nyomorú  pokol. 

Az  ember  és  föld  poklabb,  mint  te  vagy. 
Szünet.) 

S  én  most  megöljem  őket,  meg  velők 

Azon  kigyót,  mely  szívemben  lakik  ? 

Megöljem  és  egy  hirtelen  döféssel 

Elrontsam  a  boszúnak  ünnepét  ? 

Nem  !  eddig  ők  nem  éltek  boldogul, 

Attól  remegve,  hogy  még  megjövök, 

Gond  s  félelem  közt  ízlék  a  gyönyört. 

De  most  halottnak  vélve,  szabadon 

Czikáz  szivökben  minden  érzemény. 

Igen  !  koporsóm  mellett  lássam  őket, 

Teljes  virágzatában  bűneiknek. 

S  ha  majd  gyanútlanul  kéjeigenek, 

Ha  üdvöt  áraszt  minden  érverés, 

Ha  boldogságok  legfőbb  fokra  hág, 

Akkor  csapok  le,  mint  a  jégvihar, 

És  elhervasztok  minden  örömet. 
Bárra       (jö).  Uram,  jelen  léssz  most  a  vacsorán? 
Marót.      Híj  majd  ha  vége  lesz.  —  Megállj  ! 

Még  egy  parancsom  van.  Vigyázz  reám  : 

Intézz  holnapra  pompás  temetést, 

Úgy  mint  temettük  boldogult  apámat. 

Engem  halottnak  hirdetett  Haszán, 

S  ez  alkalommal  élni  akarok. 
Egy  zárt  koporsót  készíttes  titokban. 
Tizenhat  gyászba  öltözött  vitézem 
Várjon  reá  az  erdőn,  s  úgy  adasd  át, 
Mint  melyben  a  töröktol  visszaküldött 
Holttestem  nyugszik.  Mély  titok  maradjon 
A  mit  parancsolék.   —  Es  holnap  délután 
Az  ősi  sírbolt  várjon  a  halottra. 
Oh  a  hitetlen  asszony,  ő  bizonynyal 
Örülni  fog,  ha  engem  halva  lát. 
De  most  az  egyszer  ezt  az  örömet 
Urömpohárrá  változtathatom. 
Vigadjatok  csak,  én  is  vígadok  majd  ; 
Oly  tort  ütendek  a  holt  bán  felett, 
Oly  tombolás  lesz  a  vég  lakomán, 
Hogy  minden  őseimnek  csontjai 
A  síi-  ölén  felrázkódnak  belé.  (El ) 


NEGYEDIK    FELVONÁS. 

(Sírbolt.  A  színpad  hátulján  egy  emeleten  áll  a  koporsó  hadilag  ékesítve. 
A  halotti  ének  épen  elhangzik,  s  a  gyász  fegyveresek  és  nép  [kifelé  in- 
dulnak. --  Bod,  ki  hátramarad,  apródjától  kihivatik.  Ida  a  koporsóra 
borúi.  Marót  ki  az  előtéren  van,  távolság  és  homály  miatt  a  sokaságtól 
észre  nem  vétetik.) 

Marót.      Ez  hát  a  vég,  a  mellyért  fáradunk? 
Gyász  pompa,  melyre  a  halál  vigyorog ; 
Halotti  ének  részeges  torokból, 
Egy  pár  hamis  köny  ollyaknak  szeméből, 
Kiktől  szeretve  vélted  magadat : 
Ez  minden  útiköltség  s  elmehetsz, 
Viselje  a  föld  gondodat.   Haha  ! 
Csaknem  kivánnám,  bogy  már  ott  legyek, 
Hogy  a  tor,  melyben  holtomon  vígadnak. 
El  volna  költve,  s  én  alant  nyugodnám, 
Alant,  hol  a  szirt  és  az  érez  foganszik, 
Csak  most  tudom  még,  mily  boldog  valék, 
Mint  foglalá  el  a  nő  lelkemet : 
Most  ott  üresség,  végtelen  hiány  van, 
Melyet  be  nem  tölt  bár  az  ödv  maga. 

(Bod  az  ajtónál  megjelenik.) 

Ki  ez  ?  Bod,  ah  szerencsés  vőlegény  ! 
Elébb,  elébb  !  ott  vár  menyasszonyod. 
Sírbolt  ugyan,  hol  most  vagyon,  s  ura 

És  kedves  férje  a  ki  sírba  szállt ; 

De  semmi !  csak  te  menj,  szép  vőlegény  ! 

Fogadni  mernék,  szívesen  veendi 

Ha  gyászt  s  keservet  elhagyatsz  vele.  — 

Nézzétek  e  nőt :  még  imádkozik, 

Talán  szivéből,  tán  mert  úgy  szokás, 

Talán  még  bút  is  érez  mert  hiszen 

Egy  hü  kutyát  is  sajnálunk,  ha    elvész. 

De  várjatok  csak  egy  pillantatot, 

S  e  gyászos  asszony  latrával  mulat. 

Hah  !    (Visszavonul  egy  oszlophoz.) 

Bod  (még  a  líposökön  állva  körültekint). 

Csodálatos  !  midőn  e  sírlakot 
Váratlanul  megpillantani  imént, 
Ugy  tetszék,  mintha  láttam  volna  már, 
Régen,  nagyon  rég,  gyermeknapjaimban. 
És  mintha  egy  vitéznek  tetemét 
Kísérte  volna  illyen  gyászmenet, 
Milyet  ma  láttam.  —  Alom,  nem  egyéb. 
Én  e  helyen  nem  voltam  még  soha. 
De  íme  a  szép  gyászoló,  mi  szép  ! 
Imádkozik,  vagy  sír,  vagy  mind  együtt. 
Hiába,  fel  kell  őt  ébresztenem.  (Lemegy.) 
Szép  Ida  ! 

Ida  (felijedve).  Kit  látok  itt  ?  Bod,  ah  te  vagy. 

Mért  jösz  te  engem  háborítani  ? 
Csak  ellenednek  tudnám  azt  kívánni, 
Hogy  engem  ily  órában  megzavarjon. 
Ez  óra  óta  kétkedem    szivedben, 
Mely  a  halottat  s  gyászt  nem  tiszteli. 

Marót         (hallgatózva). 

Mit  szólsz  kigyó  ?  De  mindegy,  csak  sziszegj. 

Bod.  Ne  szemrehányást,  azt  nem  érdemeltem. 

Hallgass  ki  engem  nyugton  és  legitt, 
Mert  minden  perczen  élet,  és  halál  függ, 
Több  mint  az  élet,  a  becsület  is, 
Azon  becsület,  mellyért  nő  előttünk 
A  tiszteletnek  szent  oltára  lesz. 

Ida,  Mi  vész  közelget?  szólj:  én  rettegek. 

Marót.       Oh  ég!  Marót  bán  nője  egy  latorral 
Tanácskozik  holtnak  vélt  férje  mellett. 
S  a  köny  mielőtt  a  holtra  hullana, 
Orömsugárrá  olvad  fel  szemében. 
De  rajta  !  csak  ti  nyájaskodjatok, 
Én  a  násznépet  tüstént  meghozom,  rgl.) 

Hoci.  (ki  egy  kissé  körülnézett). 

Halljad  tehát.   Cselédem  hírt  hozott, 
Hogy  vad  Haszán  bég  haddal  erre  jö, 
Azt  vélve,  hogy  férjed  már  halva  lévén, 
Nincs  a  ki  védjen.  A  miért  sóvárog, 
Az  nem  kevésb,  mint  várad  és  magad. 

Ida.  Es  én  ? 

Boci.  Igen,  te,  Ida.  0  téged  szeret, 

Hirből  szeret,  s  buján  miként  török, 
Miként  a  bőszült  állatok  szeretnek. 

Ida.  Irgalmas  ég,  oh  ments  meg,  könyörülj. 

Bod.  Míg  élek,  Ida,  nincs  mit  tartanod. 

Eddig  szavakkal  mondám,  hogy  szeretlek, 
Most  tetteim  mutassák.  Adj  hadat, 
Bizd  rám  a  népet,  s  én  a  vad  pogányon 
Megtorlóm,  a  mit  teljes  életében 
Békében,  harczon  vétett  a  magyarnak. 

Ida.  Oh  hála,  hála  e  jóságodért. 

Igen,  barátom  !  úr  vagy  váramon. 
Tedd  a  mi  legjobb,  tetszésed  szerint 
S  vezesse  Isten  lelked'  s  kardodat. 

Bod.  Szerelmem  az,  mely  engem  gyújt,  vezet. 

Győznöm  vagy  halnom  érted  egy  gyönyör. 
Igen,  meghalnom  !  Ida  !  egy  jutalmat 
Kérek  csak  tőled.  Esküdjél  nekem, 
Ezen  koporsón  esküdd,  hogy  szeretsz. 

Ida.  Te  szörnyű  kezdesz  lenni. 

Bod.  E  koporsó, 

Mely  hősi  férjed  testét  fedezi, 
Ez  a  mulandóságnak  czímere 
Komor  de  biztos  emlékeztető. 
Ha  végzet  a  csatán  elhullanom, 
Add  a  jutalmat,  a  megnyugtatást, 
Hogy  most  enyém  vagy,  s  élve  a  töröknek 
Nem  jutsz  kezébe.  Es  ha  győzelem 
Kísérne  hozzád,  esküdd,  hogy  kezed 
Barátod',  engem,  boldogít  sziveddel. 
Ida.  Csak  itt  ne,  oh  Bod,  itt  ne  kényszeríts. 

Bod.  Én  innen  a  csatába  rohanok, 

Talán  halálba,  sírom  ellenébe 
Legott,  e  pillanatban.  A  török 
Már  készen  áll  az  erdő  szélein. 
Minden  vitéznek  díja  van,  ha  küzd, 
S  tőlem  te  megtagadnád  ? 
Ida  (a  koporsóra  teszi  kezét).    Esküszöm  ! 

Bod.  így  Ida  !  most  már  szép  mennyasszonyom, 

Öleld  meg  boldog  vőlegényedet. 

Hogyan  ?  vonakszol  ?  semmi  zálogot, 

Csak  egy  szegény  csókot  se  birjak-e, 

Mit  a  halálnak  ellenébe  tartsak  ? 

Ha  lelkem  egykor  túl  ez   életen 

Azt  volna  képes  hinni,  hogy  szerelmed 

S  magad  csak  álmom  tündérképe  voltál, 

Az  engem  inkább,  mint  a  kárhozat, 

Egy  halhatatlanságon  végig  gyötrene. 
(Marót  hat  gyász  vitézzel  megjelenik.) 

Oh  Ida,  kösd  meg  lelkem  szárnyait; 

Mutassa  rengő  hév  kebled,  hogy  élsz, 

S  hogy  e  kebel  csak  érettem  dobog.      (Ölelkezés.) 

így  !  most  csatára,  s  aztán  karjaidba. 
Marót         (ki  az  alatt  lejö  a  lépcsőn). 

Az  ágra,  tolvaj,  ágra  és  kötélre  ! 
(Megragadja  Bodot,  s  kiséröi  kötözni  kezdik.) 
Ida.  Oh   ég  !   Marót  bán  !     (Ájultan  összerogy.) 

Bod.  Mit  hallok?  Marót  bán? 

Marót.      Hah  gyáva  tolvaj,  szívem  gyilkosa, 

Azt  hitted,  hogy  meghaltam  kedvedért  ? 

Itt  áll  Vitéz,  ki  megmentett  az  erdőn, 

És  itt  Marót  bán,  a  ki  most  megöl ! 

Vigyétek  őt,  és  várjatok  reám.  (Bod  elvitetik ) 

Szivét  veszem  ki  a  hitvány  latornak 

S  ez  ágyasának  nyújtom  ételül. 
(Fölülről  nagy   zúgás  hallik  ) 

Mi  ördögordítás  az  ott  fölül  ? 

Ki  mer  zajogni,  míg  Maróti  szól? 

S  ön  háza  népén  véritéletet  tart?  (ismét  zaj.) 

Hah  !  várjatok.  Jó  kedvemben  vagyok. 
(Elindul  meg  visszajö.) 

Ez  asszony'  itt  a  sírban  jó  helyen  van. 

Még  nem  tudom,  mint  végezzem  ki  őt ; 

De  azt  tudom,  hogy  sorsa  szörnyű  lesz.  (Indultában. 

Ti  rég  elhamvadt  ősök  árnyai, 

A  szép  menyasszonyt  nektek  jegyzem  el. 

Mosoly gj átok  rá,  rém  ábrázatok, 

Verjétek  össze  csont  bokátokat  : 

Ti  lesztek  a  násznép  és  a  vőlegény  ; 

A  rab  Marót  bán  özvegyen  marad,  (gi.) 

(Erdő.) 
(Török  had  jő,  s  megállapodik,  utóbb  Haszán  bég.) 

Haszán.    Szolgált  szerencsénk.  —  Jól  közel  jövénk. 
Reménylem,  a  mit  ennyi  száj  kimondott, 

Megértheté  várában  a  kevély  bán. 
Elő,  elő  !  s  fenjen  kiáltsatok  ; 
Ha  nem  fog  a  szó,  vágjon  közbe  kardunk. 
Kiáltsatok,  hogy  harsogjon  fel  a  föld 
S  reszketve  adja  visszhangját  az  ég : 
..Macsói  bán,  add  meg  váltságodat  !u 
(Indul  a  had  utána.) 

(V  á  r.) 
/Marót  bán  a  várfalon  áll.  Bárra  sietve  jö.) 

Bárra.      Uram  !  veszély  fenyíti  váradat. 

Itt  őreink  figyelmét  elkerülve 

Jön  a  török  had  délczeg-elbizottan, 

S  vad  ordítása,  mint  egy  szörnyű  kürt, 

Veszélyt,  halált,  vad  háborút  jelent.    (Kiáltás  távol.) 

Macsói  bán,  add  meg  váltságodat ! 
Marót.      Hah  ők  !  Haszán  bég  népe.  Kárhozat ! 

S  én  a  napot,  s  váltságot  elfelejtem.    (Barrához  ) 

Küldj   a  hadért,  hogy  tüstént  gyűljön  össze 

Es  szálljon  a  vár  éjszakoldalához. 
Bárra.      Már  küldtem  érte.  Míg  beérkezik, 

A  vári  népet  falra  rendelem. 
Marót.  f    Fölösleges  gond.  Hozz  egy  békezászlót, 

Es    tűzd   ki  a  vár   szegletén.  (Bárra  int  egy  katonának  s  ez  el.) 

Bizonynyal 

Alkudni   fog   még   a  pogány   előbb.    (Kiáltás  közelebbről.) 

Macsói  bán,  add  meg  váltságodat  ! 
Marót.      Üvölts,  üvölts,  hogy  megszakadj   belé  ! 

Marót  báu,  ez  gonosz  nap   életedben. 

De  helyre  szív  !  most  férfi  kell  a  gátra. 
iEgy  katona  egy  fehér  zászlót  tüz  ki.  Egy  török  jó',  szinte  fehér  zászlóval.) 
Török.       Zászlód  jelenti,  hogy  békét  akarsz  ? 
Marót.      Ki  értekezni  s  alkudozni  vágy, 

Bátran  jöhet,  bántatlanul  mehet.  (Török  el.) 

Váltságomat  nem  birják  táraim, 

S  én  áldozat  vagyok  :  de  még  előbb 

Megmentem  e  várat,  s  kivagdalom 

Becsületemből  a  rágó  fenét, 

Nőmnek  s  latrának  még  lakolni  kell. 
(Gondolkodva  jár  a  várfokon.) 

De  mért  lakoljon  a  ki  bűntelen  ? 

Mért  én,  ki  ellen  minden  vétkezett  ? 

Teljes  boszúm  csak  úgy  lehet,  ha  ők 

Elvesznek,  és  én  menten  maradok, 

Menteu,  s  azoknak  Ínségén  kaczagva, 

Kik  engem  e  nagy  kínra  szántanak. 

Igen,  nekem  még  élve  kell  maradnom  ; 

Ezen  csekély  adóval  tartozom 

Barátaimnak  s  ellenségeimnek. 

(Haszán  jö  egy  csapattal.) 

Haszán.    Zászlóm  köszönti  zászlódat,  magyar  bán. 

Békét  kívánsz,  s  azért  magam  jövök. 

Mennyköbe  is,  te  ítthonn  jól  mulatsz  : 

Szép  asszonyod  van,  s  jó  pinczéd  lebet. 

Várbattam  volna  a  tized  napot, 

S  a  gazdag  erszényt  mely  ily  drága  főt, 

Mint  a  tiéd,  megváltson  a  haláltól. 

De  lám,  törökben  emberség  vagyon. 

Hogy  faradástól  megkiméljelek, 

Magam  jövék  beszedni  péuzemet. 

Vagy  tán  nem  is  várt  vendéged  vagyok  ? 

Nem  szívesen  látsz  hozzád  ily  közel  ? 

S  a  törhetetlen  htíségü  Marót  bán 

Adott  szavát  feledni  kezdené  ? 

Se  baj  !  mi  hozzád  nem  magunk  jövénk. 

Nyomunkba  tízezer  hadszolga  jö. 

S  napszállatig,  ha  díjad  nem  kerül  ki, 

E  tízezer  száj   orditand  füledbe  : 

„Macsói  bán  !  add  meg  váltságodat !" 

Marót.      Haszán, -ha  bár  ellenségem  vagy  is, 

Megvallom,  oly  súly  fekszik  éltemen, 

Milyet  talán  még  ember  nem  viselt. 

S  ha  adott  szavamról  megfeledkezem, 

Csak  azt  jelenti,  hogy  lelkem  kihalt, 

S  eszméletemnek  nem  valék  ura. 

De  még  idö  van,  jóvá  tenni  mindent. 

Parancsold  hátrább  kísérőidet. 

Várj  rám,   s  legottan  számot  vethetünk. 

(Haszán  hátra  megy  csapatja  felé.) 

Bárra       (jö).  Uram!  hadunk  főbb  része  itt  vagyon. 

Marót.      Bocsásd  be  őket  a  túlsó  kapun. 

S  megállj,  elébb  még  menj  le  — 

(súgva  beszól  Barrához). 

Bárra       (yisszaijed).  Oh  uram ! 

Marót.      Én  engedékeny  szolgát  szeretek.  (Bárra  el.) 

Békén,  Haszán  !  tüstént  nálad  vagyok  !  (El.) 

(A  hátra  vonult  török  csoportból  Haszán  s  Juszuf  előbbre  jönek.) 

Haszán.    Juszuf!  te  lappangj  itt  a  vár  körül, 

S  midőn  gyanítod,  hogy  Bodnak  fejét 

Vétette  a  bán,  menj  be,  mint  követ, 

Mutasd  elé  e  kardot,  s  mondd  a  bánnak, 

Hogy  ezt  ajándokúl  küldöm  neki. 

25 

Kié  e  kard,  s  honnan  került,  tudod, 
Mondd  el  híven.  Távozzál.  Légy  szemes. 

(Juszuf  meghajtja  magát  s  visszavonul.) 
Ez  a  keresztény  most  gyilkolni  fog, 
Azt  már  szeméből  olvasom,  s  ha  majd 
Megtudja,  hogy  testvérét  ölte  meg, 
Kétségbe  sűlyed,  és  elkárhozik. 
Oh,  hála  légyen,  Allah  !  szent  nevének. 

(Marót  jö.) 
Haszán.    Köszöntelek,  bán.  Egy  szócskát  előbb, 

Mint  alkut  kezdenénk.  A  hitszegő  Bod, 

Ki  most  kezedben  van,  nekem 

Bérlett  cselédem. 
Marót.  Eabló ! 

Haszán.  Oh  igen, 

0  Kende  Rózsát,  s  több  más  szépeket 

Szerzé  nekem  ;  de  drága  pénzemért. 

Most  rászedett,  s  én  eltökélt  vagyok 

Lábához  tenni  áruló  fejét. 

Add  őt  nekem  ki. 
Marót.  Én  Bodot  neked? 

Nem  egy  hajszáit,  egy  szikrát  életéből. 
Haszán.    Hát  esküdj  rá,  hogy  élve  nem  hagyod. 
Marót.      Ne  ingerelj  :  csak  ő  az,-  a  mire 

Nem  alkuszom.  Mindent  mást  engedek  : 

De  őt  s  boszúmat  fel  nem  oszthatom . 
Haszán.    Igaz,  te  őtet  méltán  gyűlölöd. 
Marót.      Méltán-e  ?  azt  boszúm  mutassa  meg. 
Haszán     (félre).   Ez  jól  van.  így  Bod  élve  nem  maradhat 
(Maróthoz.) 

Nos  bán?  hol  a  díj,  melylyel  tartozol? 

Vagy  visszatérsz-e  rabságodba  ismét  ? 
Marót.       Török,  midőn  még  nálad  rab  valék, 

Minden  szavad  közt  egy  fájt  oly  igen, 

Hogy  arra  most  is  jól  emlékezem. 
Haszán.    En  sem  felejtem.  Add  nődet  nekem  : 

Váltságod  díja  ő,  vagy  a  halál. 
Marót.       Ezek  voltak  tulajdon  szavaid. 
Haszán.    Most  is,  vitéz  bán.  Add  nődet  nekem, 

S  szabad  vagy,  és  ment  minden  tartozástól. 

Különben  hajlik  a  nap,  és  te  rab  vagy. 

Szavad  szerint  határidőd  kitelt. 
(Marót  int  Barrának,  ki  a  feketén  fátyolozott  Idát  a  várajtóból  előhozza.) 

Ida  (Maróthoz,  térden  állva). 

Oh  bán,  ne  ölj  meg  engem.  Adj  időt, 
Hogy  bűnömet  megbánjam.  Könyörülj  ! 

Haszán.    Minő  szelíd  hang  ! 
Marót       (fölemeli  Idát).  En  megöllek?  én? 

Nem,  drága  hölgy  :  te  életkedvelő  vagy, 
Te  kéjt,  gyönyört,  hév  csókokat  szeretsz ; 
Szerelmed  mint  a  tenger,  ollyan  éh, 
Oly  telhetetlen,  oly  kifogyhatatlan 
S  te  halni  készülsz  ?  Ments  Isten,  nemes  hölgy  ! 
Te  még  ezentúl  fogsz  csak  élni.  Eddig 

Az  egy  Marót  bán  volt,  ki  megölelt, 

Most  egy  világnak  lesz  a  birtoka.^  (Idát  lefátyolozza.) 
Ida.  Mi  lesz  belőlem,  óh  mindenható  ! 

Haszán.    Allah  !  ez  a  te  képed  rajzolatja. 
Marót.        (Haszánhoz).     Mit   szólsz  ? 
Haszán.  Az  alku  áll. 

Marót.  Esküd  reá ! 

Haszán.    Allahra  esküszöm. 
Marót        (átadja  Idát).  A  nő  tiéd. 

Ida.  Megállj,  megállj  !  oh  mit  kellett  megérnem. 

(Marót  elé  térdel.) 

Oh  bán!  Marót! 
Marót.  Becsületes  nevem, 

Mellyet  gyalázat  ére  általad. 
Ida.  Férjem ! 

Marót.  f  Ne  mondd.  Az  többé  nem  vagyok. 

Ea  férje  voltam  Idának,  szemérmes 

És  tiszta  nőnek  a  Radók  fajából. 

Te  nem  vagy  az :  neked  már  nincs  neved, 

Vagy  oly',  a  melytől  undorodni  kell. 
Ida  (fölkel). 

Mért  nem  szakadsz  be  föld,  hogy  elmerüljek.  — 

Oh  bán,  ne  hagyj   el,  óh  hallgass  ki  engem. 

Oltár  előtt  mikorban  nőd  levek, 

Megesküvél,  hogy  semmi  rossz  napomban 

El  nem  liagyandasz.  S  ég  legyen  tanúm ! 

Ily  rossz  napom  több,  mint  ez,  nem  lehet.  — 

Vétkeztem  oh  Marót,  s  te  tűrhetnéd, 

Hogy  más  kezéből  érjen  büntetés  ?  (Letérdepel.) 

Oh  ölj  meg  engem,  bán,  oh  ölj   meg  engem. 
Marót.       Kardom  vitézek  estével  dicső  : 

Hitetlen  vérrel  nem  fertőztetem. 
Ida  (fölkel).    Az  Isten  látja,  hogy  kegyetlenül  szólsz 

Marót !    —  de  nem  ;  te  sziklaszívü  vagy. 

Hozzád  fordulok,  irgalmazz,    vitéz  bég, 

Engedj  urammal  szóllanom  magával. 
Haszán.    Ne  mondd,  hogy  nálam  kérelmed  hiú  volt; 

Szólhatsz :  de  ez  legvégső  szód  legyen. 

25* 

Ida.  Végbúcsumat  veszem. 

Haszán.  Lásd  távozom  !  (El.) 

Marót.       Nevetlek,  asszony,  meghittségedért. 
Véled,  talán  félénk,  fukar  vagyok, 
Hogy  gyávaságból  engedélek  át  ? 
Nem,  Istenemre  !  Nincs  ár  oly  magas, 

A  földnek  semmi  kincse,  sőt  maga 

Ez  életem,  melyért  od'  adjalak. 

S  ha  védni  kellene  egy  becsületes  nőt, 

Nem  véremet,  de  tengert  ontanék  ki. 

Most  egy  kutyámnak  vére  drága  bér. 
Ida.  Irgalmas  Isten  !  adj   erőt. 

Marót.  Beszélj, 

Vagy  távozom.  Mit  kívánsz  ? 
Ida  (magában).  0Q  igen, 

Haliam,  mitől  a  nőszív  megszakad. 

Most  semmi  sincs  már,  a  mit  rettegek.      (Maróthoz.) 

Marót,  te  mindig  nyájas  férj  valál, 

Nem  haliam  eddig  egy  rossz  szavadat.  — 
Marót.       Igen,  s  te  szépen  megjutalmazál. 
Ida.  Oh  szörnyen,  szörnyen,  oh  mily  keserűn  ! 

Fogságba  estél  s  én  elhagytalak. 

Minden  cseléded  harczot  sürgetett, 

Legalsó  szolgád  kész  volt  halni  érted : 

S  én  nőd  rabul  sinlődni  hagytalak. 
Marót.      Úgy  van,  derék  hölgy,  azt  tevéd  velem. 
Ida.  Oh  bán,  ne  fordítsd  erre  képedet ! 

Erő  s  vidámság  pezsgett  arczodon, 

Mint  férfi  mentél  a  vészes  csatába. 

Most  fonnyadásnak  indult  termeted, 

A  bú  vénsége  hamvad  arczidon, 

És  üstököd  setétlő  fürtéin 

A  hervadásnak  dérvirága  leng. 

Oh  szörnyű,  szörnyű,  s  mind  ezt  én  tevém. 
Marót.       Valót  beszélsz.  Nem  év,  nem  a  nyomor, 

Nem  tört  meg  így  a  mély  rabság  maga : 

Szívbú  betegjét  látod  itt  előtted, 

Gyötrelmim  ástak  ily  sírt  arczomon  — 

De  meglakolsz  e  hervadásomért. 
Ida.  Igen  Marót  bán,  s  nem  méltatlanul. 

De  mért  örülsz  ily  szörnyű  sorsomon  ? 

Oh  bár  méltónak  tartanád  reám 

Hallgatni,  mondhatnám  :  hogy  nem  halál, 

Nem  büntetés  az,  melynek  gondja  bánt. 

Midőn  imént  a  holtak  közt  hagyál, 

Hol  mint  egy  büntetőt  a  más  világról 

Gondoltalak  megtérni,  s  szellemem, 
Mint  a  kiholtak  háza  mely  lezárt, 
Ollyan  kietlen  s  borzasztó  vala, 
Áldottam  volna  azt  a  tort  s  kezet 
Mely  életemnek  véget  vet.  Te  ott 
Kegyetlenebbül,  mint  emberhez  illő, 
Rém,  s  lelki  furdalás  közt  élni  hagytál. 
Midőn  imént  megvetve,  meggyalázva 
Pogánynak,  ellenségnek  átadál, 
Kit  a  pokolnál  inkább  rettegek, 
Oh  bán,  ez  élet  akkor  már  kihalt, 
S  csak  az  maradt  fenn,  a  mi  benne  kín. 
Nem  életem  hát,  mellyet  féltenék  ; 
De  megvetésed  és  utálatod, 
Melyekre  méltó  lettem,  és  ez  arcz, 
Mely  óriási  bűnömet  mutatja, 
Ez  a  mi  ég  s  dúl  lelkem  belsején. 
Engedd  meg,  oh  bán,  egy  kérésemet. 

Marót.      Mindent,  csak  azt  ne,  hogy  becsüljelek. 

Ida.  Ne  mondj  kivételt.  Meggondoltad-e 

Hogy  most  utolszor  látlak  életemben, 
Hogy  mint  halálra  ítélt  rab,  csak  egy 
Kis  kedvezést  kivánok  nyerni  — 

Marót.  Szólj  ! 

Ida.  Add  gyilkodat  nekem. 

Marót.  Mit,  gyilkomat  ?  - 

Ida.  Te  meg  nem  öltél,  ámbár  kértelek. 

Azt  hitted,  asszonyármány  s  tettetés  volt  , 

S  az  meglehet:  mert  ah  én  silány, 

Értéke  vesztett,  hűtlen  nő  vagyok. 

De  gondold  meg  bán,  s  szánj   meg  engemet ; 

Te  egy  pogánynak  adtál  birtokába, 

Utálatosbbnak  minden  bűneimnél. 

Ha  rossz  napom  lesz  nála  ■ —  s  oh  egek  ! 

Minő  pokolnak  kell  ott  nyílnia  — 

Ha  kényszeritni  és  gyötörni  fog, 

Ki  ment  meg  engem  utált  életemtől  ? 

Rettegtem,  oh  bán,  eddig  a  halált, 

Most  egy  barátom  a  világon  ő. 

Oh  add,  oh  add  e  gyilkodat  nekem. 

Én  nem  vigyáztam  hős  neved  becsére, 

Eljátszottam  szép  boldogságodat : 

Szentül  megőrzöm  e  tőrt,  esküszöm. 

Marót        (kómlölog  s    i'ólig    megindulva).       Itt,    vedd! 

Ida.  Oh  hála  e  jótétedért ! 

S  ha  majd,  Maróti,  azt  hallod  felőlem, 

Hogy  nem  vagyok,  hogy  minden  vétkemet 

Szivem    kiontott  árja  mosta  el, 

ígérd,. hogy  meg  nem  átkozod  nevem! 

Hogy  megbocsátasz  a  szegény   Idának. 
Marót.      Ida ! 
Ida.  Oh  csak  egyszer  még  e  szót,  e  hangot, 

Mely  régi  édenemböl  visszazeng. 

Oh  mondd,  hogy  megbocsátasz    vétkemért. 
Marót.      Add  vissza  gyilkomat. 
Ida.  Mit?   gyilkodat? 

Marót.      Megmásolám  szándékomat :  te  itt 

Maradsz  te  nem  mégy  a  törökhöz.  t 

Ida  (magában).  Mit  hallok  ?  0  megindult.  Oh  öröm  ! 

Én  nem  vagyok   hát  többé  áldozat, 

Nem  a  pogánynak    martaléka  többé  !  (Maróthoz.) 

S  te  díjat  adnál  értem?  harczra  kelnél? 

De  nem,  hisz  én  hallottam.  Oh  egek  ! 

Mit  kell  gyanítanom : 

Te  rabságodba  ismét   visszatérnél  ? 
(Marót  elfordul.) 
Ida  (rövid  belső  küzdés  után). 

Oh  adj  erőt,  ég,  adj  erőt  nekem. 
Én  elfelejtem  esküvésemet  ; 
Hívságos  gondolattal  idegent 
Fogadtam  e  szív  tiltott  rejtekébe, 
És  sorvadozni  hagytam  férjemet 
Egy  hosszú  rabság  minden  kínjain  ; 
Most  életemmel  válthatom  meg  öt, 

(Haszán  felé  megy.) 

Haszán,  jöhetsz  :  mi  már  készen  vagyunk. 
Haszán.     yö).  Oh  szép  vagy,  húri,  égnek  lánya  vagy, 

Jövök,  jövök,  s  a  merre  mégy,  követlek. 
Marót.      Megállj  Haszán  !  add  vissza  hitvesem, 

S  váltságaért  szerződjünk  ujolag. 
Haszán.     Szerződni  ?  újra  ?  tartsd  meg  szavadat. 

Imént  silány  jószágként  elveted. 

De  bár  hogyan,  nem  kellnek  kincseid, 

Nem  várad,  minden  birtokod,  magad  : 

Neked  csak  véred  hizlalná  boszumat ; 

De  itt  gyönyörre  nyílnak  karjaim. 

Itt  napderítőt,  álomédesítőt 

Viszek  magamnak,  millyet  egy  király 

Országa  árán  venne  meg.  Te  őt 

Dühben  s  bolondul  elvetét,  magyar ; 

De  a  töröknek  jobb  izlése  van ! 

Szabad  vagy,  és  ment  minden  tartozástól. 

De  öt  viszem.  Becsületes  magyar, 
Mit  egyszer  ád,  azt  vissza  nem  veszi. 

Marót.      Vidd  hát  török,  de  állj   készen  csatára. 
Te  álnokul,  s  gonoszszal  czimborálva 
Lopád  ki  váram  szívét ;  farkasul 
Jövel  el  ólálkodva,  míg  lakomban 
Az  Isten  átka  és  haragja  dúlt ; 
Most  végre  el  kell  válni  sorsainknak  : 
Elet-,  halálra  harcz  legyen  közöttünk. 

Haszán.    Azt  gondolod  hogy  elfutunk  előled? 
A  nagy  próféta  úgy  áldjon  meg  engem, 
A  mint  kívánom  a  csatát  veled, 
Elet-,  halálra,  bán.  Nőd  már  enyém  ; 
Ha  porba  látom  hullni  fejedet. 
Minden  kívánság,  mellyet  ápolék, 
Egy  örök  életre  teljesülve  van.  — 
Csatára,  bán,  elvárlak  a  csatára !  (Idával  el.) 

Marót.      Vért,  vért  kell  látnom,  vérét  a  gonosznak, 
Ki  engem  illyen  sorsra  juttatott, 
S  undok  pogány  eb  !  a  te  véredet.  (Kiáltva.) 
Fel  fel !  vitézlő  férfiak  !  csatára  ! 
Marótnak  ölni  szörnyű  kedve  van. 
(A  várfalakon  itt-ott  katonák  tűnnek  fel.) 

ÖTÖDIK  FELVONÁS. 

(Terem.) 
Marót,   Bárra  (s  hátul  két  katona). 

Bárra.      Sergünk,  uram,  már  készen  áll  a  harczra. 

Marót.       És  a  török  had  ? 

Bárra.  Már  a  parton  áll. 

Oldalt  a  víz,  hátúi  erdő  fedi : 
Gyanítja,  hogy  mi  fogjuk  fölkeresni. 

Marót.      Azt  jól  gyanítja.  Mintegy  mennyi  a  nép  ? 

Bárra.      Négy  annyi,  mint  mink. 

Marót.  És  hátat  keres  ! 

Mind  illyen  a  török,  s  ha  csak 
Nincs,  a  ki  üsse  hátúi,  nem  csatázik, 
De  harcz  előtt  még  ránk  egy  munka  vár, 
Kegyetlenebb  tán,  mint  a  harcz  maga. 
Végezzük  el,  hadd  jöjjön  a  fogoly. 
(Bod  bevezettetik.  Marót  merőn  nézi.) 
És  ő  is  Isten  képe.  Nem,  nem  az  : 
Az  Isten  képe  megszentetleníílt, 
Midőn  ez  undok  lelket  burkolá  be, 

S  ha  teste  volna,  millyen  szelleme, 

Olyan  kietlen  és  utálatos, 

Megátkozná  a  természet  magát, 

Hogy  illyen  szörnyetegnek  anyja  lett. 
Bod.  Es  még  is,  bán,  a  nő  máskép  itélt. 

Te  most  megölsz,  hatalmadban  vagyok  ; 

De  én  is  árthatok,  bán.  Hallod-e  ? 

Nőd,  a  szép  Ida.  engem  szeretett. 
Marót.      Vigyétek  és  csapjátok  el  fejét. 

Konczolja  össze  testét  a  bakó, 

Hízzék  az  eb  parázna  tagjain  : 

Ne  merje  senki  eltemetni  őt. 
Bod.  Temetve  vagy  nem,  egy,  ha  halni  kell. 

S  pondró  vagy  eb,  mind  egy,  ha  rág  s  megesz. 

De  téged  átkozlak,  csalárd  világ, 

Miért  mutattad  meg  szép"  arczodat. 

Ha  most  utószor  látom  azt.  —  Jerünk. 
(Elvitetik.  Azalatt  egy  szolga  jö  Juszuffal  másfelöl.) 
Szolga.      Haszán  követje  !    (El.) 

(Juszuf  Marót  felé  közelít.  Bod  kiséiöivel  megáll,  a  nélkül    hogy  Jussraf- 
tól  észrevétetnék.) 

Bod.  Mit  kereshet  ez  ? 

Juszuf.      Nemes  magyar  bán,   a  dicső  Haszán  bég 

Küld  tisztelettel  hozzád,  és  köszönt 

S  barátilag  kér,  vedd  ajándokát, 

E  régi  kardot,  jó  emlékezetre. 
Marót.       Jóságos  ég !  —  Hol  vetted  ezt,  török  ? 
Juszuf.      E  kard  örökség.  Egy  kicsiny  fiúval 

Raboltatott  el  most  tizenhat  éve. 

És  a  fiú  nálunk  felserdüle, 

Nagy  hírű  ember  lett,  magyar  s  török, 

A  mint  kívánta  haszna  s  kedve  jött. 

Ama  lator,  gaz  Bod  volt  e  fiú, 

Kit,  mint  beszélik,  most  felköttetél. 
Bod  (magában).  Mit  kellé  hallanom  ? 

Marót.  Mindenható ! 

S  e  szörnyeteg  testvérem  volna-e? 

(Juszufhoz.) 

Hé  nem  hazudsz,  pogány  ? 
Bod  (magát  a  katonák  közül  kiragadva  Maróthoz  rohan). 

A  kard  enyém  ! 
Juszuf       (magában).  Allah  segíts  !   ő  él.  Oh  jaj  nekem. 
Marót        (Juszufhoz).  Az  ördög,  a  kinek  barátja  vagy, 

Az  külde  téged  e  karddal,  pogány. 

Halála  hírét  hoztad  volna  inkább, 

Hogy  vízbe  fúlt,  hogy  éhen  halt,  hogy  őt 

Zsinegre  fogták  Sztambul  tömlöczében  : 

Nem  volna  híred  íllyen  hesern. 
Juszuf       (félro).  Itt  rossz  világ  lesz,  jobb  ha  távozom    (Eloson.) 
Marót.      Örök  biró,  világnak  alkotója 

Ki  a  mi  történt,  el  nem  feleded, 

Hallgass  ki  s  ródd  fel  vallomásomat : 

Én  ezt  az  embert  itt  nem  ismerem  ; 

Én  őt  s  gálád  vérét  megtagadom, 

Vagy  mind  azon  vért,  mely  bennem  vele 

S  undok  fajának  ízével  rokon, 

A  porba  ontom  és  eltapodom. 

Ha  ő  vitéz  Maróinak  gyermeke, 

Maróti  úgy  én  nem  vagyok  ;  ha  ő 

Magyar,  lemondok  nemzetemről  ; 

Ha  ember,  inkább  állattá  legyek, 

Mint  ily  teremtés  szennye.  ■ —  Iszonyú-! 

Ki  a  hazának  tiszta  hölgyeit 

Ocsmány  töröknek  pénzen  adja  el, 

Vad  állat  az,  testvérem  nem  lehet  (Bodhoz.) 

Keress  magadnak  testvért  a  vadak  közt, 

Légy  róka,  medve,  farkas  czimboraja, 

De  ott  is  undokabb  léssz,  mint  azok  : 

Kerítő  nincs  az  állatok  között, 

Nincs  oly  bemocskolt  pára,  mint  te  vagy. 
Bod.  Te  megtagadtál,  szép  testvér  Marót  bán  ? 

Hiába,  még  is  testvéred  vagyok. 

Minden  csepp  vér,  mely  benned  átkozódik, 

E  meggyalázott  vérnek  rokona. 

S  te  engem  el  nem  ismersz,  bátya  jól  van  ! 

Gyűlölsz  ?  gyűlöllek  én  is,  büszke  bán, 

Én  a  teremtés  szennye,  megtagadlak, 

S  megátkozom  minden  csepp  véremet, 

Mely  a  tiéddel  testvérül  rokon. 

Ha  az,  kit  e  kard  nemzőmnek  jelent, 

Becsületes,  jó,  bajnok  férfi  volt, 

Te  úgy  ez  embernek  nem  vagy  fia  : 

Anyámat  egy  hizelgő  ejtheté  meg. 

S  az  ős  Marót  faj  benned  megszakadt. 

S  te  megtagadsz  ?  Ha  szörnyeteg  vagyok, 

Az  ég  tanúm,  magad  valál  oka. 

Vagy  nem  raboltak  el  gyermekkoromban  ? 

Mi  voltam  én  ?  gyámoltalan  fiú, 

Ki  még  nevét  is  elfelejtheté  ! 

Ki  sírtam,  fáztam,  éhezem,  nyomorgók, 

S  ez  legkisebb  volt  szenvedéseim  közt. 

Zordon  zsivány  volt  első  nevelőm, 

Rosszabb  zsiványnál,  a  ki  lett  uram. 

Mit  láttam  nálok  ?  Vért,  bűnt,  árulást  ? 

És  mit  tanultam,  mint,  bíínt  árulást  ? 

Te  Istenedhez  fordulhatsz  bajodban : 

Én  nem  tudom  mi  az  !  Neked  hited  van, 

Mely  megvigasztal  :  a  mit  én  hiszek, 

Az  egy  lesújtott  angyalnak  kevés. 

Neked  hazád  van,  mely  téged  becsül : 

Én  hontalan,  földönfutó  vagyok, 

S  családom,  melyhez  tartozám  veled, 

Most  megtagad,  s  örökre  számkivet. 

Ha  a  vitéz  Maróinak  vagy  fia, 

Ha  én  helyetted  lettem  volna  úr, 

Nem  hagytam  volna  így  egy  pór  fiút, 

Nem  jó  apámnak  legrosszabb  ebét; 

"S  testvéremért  —  oh  ég !  a  lelkemet 

Ezerszer  adtam  volna.  E  helyett 

Te  kéjben  éltél,  és  függetlenül, 

Szép  hölgy  ölében,  bajnok  népeid  közt ; 

Rendíthetetlen  várad  birtokod, 

S  becsületed  volt  a  világ  előtt, 

Míg  Isten  s  emberektől  elhagyatva 

Én  nem  vagyok  jobb,  mint  egy  fenevad. 

Nem  !  illyen  bátya  nem  kell,  tartsd  magadnak 

Hitetlen  sors,  ha  nincs  más,  a  mit  adj. 

Marót.      Én  szánlak,  ember,  szánom  sorsodat. 
De  hogy  Marót  bánt  ismerd  és  becsüld, 
Tudd  meg  mióta  birom  kardomat 
Csak  érted  éltem,  érted  fáradék. 
Érted  adtam  jószágim  kamatját, 
Éjem  nyugalmát,  a  nap  örömét ; 
Első  csatámat  érted  harczolám  : 
Téged  keresve,  téged  visszakérve, 
Török  fejekkel  töltém  a  mezőt. 
Majd  megcsalva  hitlen  ellenemtől, 
Érted  viseltem  a  rablánczokat ; 
Imént  hogy  erdőkön  kalandozál, 
Rablók  kezéből  kardom  mente  ki, 
S  te  mind  ezért  egy  boldogságomat : 
Hü  nőm  szerelmét,  loptad  tőlem  el. 

Bod  (megindulva). 

Bátyám  !  —  de  nem,  ne  nyújtsad  jobbodat, 
Ne  nyúlj  hozzám  én  fertőzött  vagyok. 
Most  ismerek  rád,  élet  !  most  tudom  csak, 
Miért  születtem  ;  nem,  hogy  mint  egyéb, 
Örüljek  én  is  a  világi  jón; 

Hanem  hogy  utáljam  meg  magamat, 

S  kétségbeesve  hunyjak  el.  Haha! 
(A  falon  függő  képekhez.) 

Ti  drága  ősök,  mit  néztek  le  rám  ! 

Jeles,  dicső  volt  pályátok  talán  ? 

S  becsület,  hír,  kincs  osztályrészetek  ? 

De  egy  gyalázó  folt  van  rajtatok, 

És  e  gyalázat  foltja  én  vagyok  : 

Vér  véretekből,  és  csont  csontotokból. 

De  adjatok  csak  kardot  e  kezekbe, 

S  a  mennyi  meggyalázott  vér  kereng 

Ez  elfajult  erekben,  mind  együtt 

A  láb-tiporta  földnek  áldozom, 
Marót.       Iván ! 
Bod.  Nagy  Isten!  Isten?  mit  beszéltein. 

Ki  mond  Ivánnak  engem  ?  én  Iván  ? 

Igen !  fülembe  cseng  e  régi  név 

És  visszahozza  eltűnt  koromat. 

Gyermekkoromnak  édes  álma,  jöjj, 

S  altass  el  engem  ennyi  kín  között. 
Marót.       Hallgass  reám,  Iván.  —  Ti  menjetek. 

Én  most  Haszánnal  itt  megharczolok. 

Ha  férfi  vagy,  hogy  jóvá  tedd,  miket 

Sorstól  vezetve  vétkezel,  fogadd 

Ez  ősi  kardot  és  harczolj  vele  ; 

Nőmet,  kit  többé  nem  becsülhetek, 

Átadtam  a  töröknek. 
Bod.  „  Oh  halál !  \ 

Marót. ir     Öt  vissza  kell  ragadnunk.  Érted-e? 

Öt  élve,  halva  vissza  kell  szereznünk. 
Bod.  S  te  megbocsátasz  eltévedt  öcsédnek  ? 

Marót.       A  harcz  után. 
Bod.  S  ha  harcz  után  ez  ajkat 

Nem  nyitja  többé  szóra  semmi  vágy, 

S  ha  e  fülekbe  nem  hat  semmi  hang. 

Akkor  hiába  mondod  majd  :  öcsém, 

Ha  e  szót :  bátya,  én  nem  mondhatom. 
Marót.       Szegény  öcsém  ! 

Bod  (reá  borúi).  Oh   bátyám.   (Kürt  riad.) 

Marót.  Hah!  riadj, 

Halálos  kürtje  a  kemény  csatának  : 

Most  lelkemet  csak  hangod  tölti  be. 

Viszontlátásig,  a  csatán,  öcsém.  (El.) 
Bod.  Viszontlátásig  bátya.  —  Alkotó  ! 

Adj  a  töröknek  százszoros  életet, 

Hogy  mind  egyenként  én  olthassam  el.  (El.) 

(Szabad  tér.) 
(Gazdag  sátor  látszik,  ezüst   félholddal  tetején,  elül    függönynyel,  mely 
félre  van  akasztva  s  hátul  egy  vánkos  kerevettel.  —  Ida,  a  kereveten  ván- 
kosokra könyökölve,  szomorú  merengésben  ül,  egyik  kezében  tör.) 

Ida.  Nő  voltam,  boldog,  forrón  szeretett, 

Hü  szívnek  és  a  dús  várnak  asszonya ; 

Most  mindenemből  annyi  kincs  közül 

E  tőr  maradt  meg.  Ob  ég  !  adj   erőt 

Hogy  ifjúságom  napját  elfeledjem, 

S  obajtsam  a  sírt,  mely  ölébe  vár. 
(Lépések  hallatszanak,  Ida  a  tört  keblébe  rejti.) 
Haszán     (jö).  Tőrt  láttam,  vagy  csalódom  ?  —  Üdvözöllek 

Szép  bölgy,  miként  vagy  új  rabod  tanyáján  ? 

Szokatlanul  ?  Azt  érthetem  ;   de  ba 

Zsarnoknak  ítélsz,  úgy  csalatkozol. 

Az  minden  bűnöm,  hogy  szerettelek, 

Hogy  kellemidnek  híre  megbűvölt, 

Hogy  érted  észt,  hírt,  kincset  megvetek. 

S  most  durvasággal  elpazaljam-e, 

Mit  oly  nagy  áron  vettem,  kegyedet  ? 

Nem,  drága  hölgy ;  én  józanabb  vagyok. 

Ha  úgy  kivánod  távozom,  megyek. 

Ha  lábaidnál  tűrsz,  itt  maradok, 

S  megnyertem,  a  mit  vágyim  álmodának, 

Szolgád,  imádód  és  rabod  vagyok. 

Csak  azt  óhajtom,  hogy  múlván  keserved, 

Egykor,  midőn  jobban  megismerél, 

SzáHjon  szemed  szép  napvilága  rám. 
(Ez  alatt  Ida  mellé  ül,  a  tört  kebléből  csendesen  kiragadja.) 

Szólj,  mit  parancsolsz,  szultánném  rabodnak  ? 
Ida  (keblére  tapintva  magában). 

Oh  én  boldogtalan,  hová  legyek? 
Haszán.    Mi  ez  ?  te  tőrt  viselsz  ?  Szép   drága  tőr, 

Szebb  mint  keresztény  kézmű,  s  gazdagabb 

Mint  száz  fogolynak   életdíja  volna  ; 

De  mennyivel  drágább  a  vér  nekem, 

Mely  kék  eredben  lázadozva  foly, 

Azt  látnod,  s  hinned  kell.  Zulima  jőj  ! 
(Zulima  nyolcz  gazdagon  öltözött  rabnövel  jö,  s  Ida  előtt  leborul.) 

Ezek  leendnek  rabnőid,  nemes  hölgy  ! 

Éltök,  halálok  pillantásodon  függ. 

Távozzatok.    (Zulima  s  a  többi  el.) 
Keresztény  férj  neje, 

Te  a  szerelmet  még  nem  ismered. 

Csak  a  mi  népünk  tud  s  becsül  szerelmet, 

Keletnek  népe.  —  Ott  a  szerelem 

Nem  hordja  vas  törvény  bilincseit, 

Szabad,  s  csapongó,  mint  a  képzelet. 

Tinálatok  szeretnek,  mert  szokás, 

Egyet  szeretnek  s  unnak  meg ;  de  mink 

A  félvilággal  nyájaskodhatunk. 

Nekünk  a  forró  dél,  a  szép  kelet 

Adóznak  lányaikkal  ;  sót  maga 

Nem  ment  hevünktől  a  hűvös  nyugat 

Georgiának  sárga  fürtéit 

Felváltjuk  barna  cserkesz  szépeinkkel, 

S  mit  a  próféta  menyüdvül  igért, 

Azt  már  e  földön  izlik  ajkaink. 

A  mint  előtted  állok  itt,  magam, 

Bár  gyenge  sugár  a  nagy  úr  kegyéből, 

Több  szép  leánynak  ajkán  édelegtem, 

Mint  évnek  napja,  szümnek  vágya  volt. 

De  halld  tovább  — 
Ida  (félre.)  Oh  zárd  be  fülemet 

Jég  újaiddal  irgalmas  halál. 
Haszán.     Az  illyen  ember  nem  könnyen  szeret ; 

De  ha  egyszer  szíve  lángra  gyúlhatott, 

Akkor  szerelme  forró,  mint  az  ég, 

Melly  őt  fedezte  s  oly  határtalan. 

Én  igy  szeretlek  téged,  s  én  ki  láttam 

Mi  szebb  a  szépnél,  azt  mondom  neked, 

Hogy  nincs  hasonlód  mind  a  közt,  kiket 

Szemem  sugara  eddig  érhetett. 

Te  drága  gyöngy  vagy  a  kéj  homlokán, 

S  im  itt  előtted  mind  megtagadom, 

Mit  eddig  szépnek,  bájosnak  hivék  : 

Nőim  szerelmét,  forró  vágyait 

S  mind  a  gyönyört,  mely  keblükön  reám  vár, 

Itt  lábaidhoz  nyújtom  zsámolyul : 

Te  légy  királyném,  húrim  itt  s  az  égben. 
Ida.  Mért  nem  vagyok  rút  mint  az  éjszaka !  (Kürtszó.) 

Haszán.    Hallottad  a  jelt  ?  Kezdik  a  csatát, 

Meglátjuk  egymást,  nem  sokára  nőm  ! 
(Elindul  s  meg  visszatér.) 

Nem  gondolnám  hogy  ellenkezni  fogsz. 

Nézd  ezt  a  képet !  egy  franknak  müve  : 

Vedd  tőlem  ezt  első  ajándokúl. 
Ida.  Irtózatos ! 

Haszán.  Itt  a  mi  győztes  népünk  ifjai, 

Itt  a  leány,  mely  kézről  kézre  jár  : 

A  lány  keresztény,  rab  leány  vala, 

Amott  kötözve  testvérbátya  áll  ; 

Vérző  szemében  őrjöngés  dühe, 

Szivében  a  töröknek  gyilka  van. 
(Elveti  a  képet  a  kerevetre.) 

Ha  ellenkeznél  láttad  sorsodat. 
Ida  (Haszán  elé  térdel).     Oh  irgalom,   irgalom  nekem. 

Haszán.  Miért  ? 

Hiszen  te  nem  fogsz  ellenkezni,  szép  hölgy  ?  (Kürtszó.) 

A  harczok  kürté  hí.  —  Te  élni  fogsz  ; 

Te  nem  fogod  megölni  magadat. 

Azt  gondolod,  hogy  holtan  ment  maradnál  ? 

Ruhátlanul  kiteszlek  a  világnak, 

Török  s  magyar  hadd  lásson,  s  ezt  kiáltom  ; 

Nézzétek,  és  utáljátok  meg  őt, 

Ez  egy  keresztény  asszony  volt,  kinek 

Testében  a  rossz,  vérré  vált,  kinek 

Rút  telhetetlenség  volt  élete, 

És  mondhatatlan  vétkek  bűnei. 

Te  nem  fogsz  ellenkezni,  élni  fogsz, 

S  engem  szeretni,  engem,  rabodat,  — 

Vedd  tőrödet,  mulatságul  hagyom. 

(Eltávozik,  azonban  a  függönyhöz  visszatér.) 
Ida.  Vakulj   meg,  oh  szem,  légy  siket,  fülem, 

Ne  láss,  ne  hallj,  hogy  őrültté  ne  tégy 

Mit  véthetek,  oh  ég,  oly  iszonyút 

Hogy  ennyi  kínra  szántad  fejemet. 
(A  kerevet  mellé  térdre  rogy.) 
Haszán.    Imádkozik,  sír,  majd  átkoz,  s  enyém  lesz. 
(Lebocsátja  a  függÖDyt.) 

Hah !  jól  megy  a  harcz,  hátrál  a  magyar. 

Marót  bán  tartja  még  csak  a  mezőt. 

Ragyogj  fenn,  félhold,  és  ha  hunyni  kell, 

Hunyj   el  keresztény  vérnek  tengerén,  (eu 

(A  csatatér    környéke.  Koronként  apróbb  s  nagyobb    csapatok  húzódnak 
át  verekedve.  Az  első  csapattal  verekodve  jö  Bod,    s  miután  az  kiűzetett' 
egyedül  hátramarad.) 

Bod  (kiáltva).    Haszán,  pokol  kutyája,  gaz  Haszán, 

Téged  kereslek,  jőj  elő,  ha  élsz. 

Gonosz  Haszán,  kiálts,  szólj,  merre  vagy, 

Égben,  pokolban,  szólj,  én  felkereslek. 

Jer  csalfa  bég,  és  harczolj  meg  velem, 

Magas  prófétád  verjen  meg,  ha  nem  jősz. 
Ibrahim    (jö).  Ki  az,  ki  itt  szenteden  ajkain 

Prófétát  emleget  ? 
Bod.  Hah  áruló  ! 

Ibrahim.  Az  áruló  név  visszaszáll  reád. 

Bod.  Hallgass  cseléd,  és  nyeld  el  e  vasat: 

Különben  is  csak  enni  tudsz. 
Ibrahim.  S  te  lopni. 

Jer  tolvaj,  s  add  ki  hitvány  lelkedet. 
(Vínak  Ibrahim  kitolatik  ;    e    közben  egy  verekedő    csapat  húzódik  át. 
Bod  visszatér.) 

Bod  (maga).  Sors  !  áldalak  hogy  ezt  az  árulót 

Kihagytad  a  világból  r irtanom. 
De  még  Haszán  él.  Átkozott  Haszán, 
Te  másnak  és  magadnak  mételye, 
Ördög  Haszán,  jer,  harczolj  meg  velem. 
Kardom  hegyére  szúrom  lelkedet 
És  a  pokolnak  nyújtom  martalékul, 
Haszán  jövel,  vagy  kárhozzál  örökre. 
(Egy  török  jö.) 

Török.       Ki  dörgi  itt  az  én  uram  nevét  ? 

Bod.  Az,  a  ki  öt  legjobban  gyűlöli. 

Török.       Az  nem  sokat  tesz.  Ismerlek  Bod  úrfi, 

De  félni  tőled  nem  szokás  :  azért 

Jobb  lesz,  ha  kardod  szól  mint  ajkaid. 
Bod.  Halálod  az,  mit  kardom  szóllana. 

Tágulj,  ma  én  nagy  vadra  éhezem. 
Török.       Vad  vagy  magad,  te  hitvány  rossz  fiú. 

Uram  ne  lásson  téged  élve  többé. 
Bod.  Haszán  kopója,  veszsz  el  hát  te  is. 

(Verekedve  kimennek.  Bod  visszatér.) 

Fogd  el,  próféta,  lelkét :  ő  kimúlt. 

Most  jöjjön,  a  ki  életét  utálja. 

Vér  és  halál  van  most  a  nap  során, 

Vér  és  halál  ma  itt  a  fizetés, 

S  én  a  világnak  minden  tartozásom 

Vérrel  s  török  halállal  fizetem.  (Kiáltva.) 

Haszán !  De  mit  látok  ?  bátyám  népe  fut  ? 

(Egy  futó  magyar  csapat  jö.) 
Marót  bán  népe.  —  Hah  megálljatok. 
Ki  a  gazember,  a  ki  futni  mer, 
Hány  száz  esztendőt  vágytok  élni  még, 
Vagy  tán  örökké,  hogy  rossz  bőrötökkel 
így  gazdálkodtok  ?  A  macsói  bán 
Megint  rabbá  legyen  ?  Kövessetek. 
Vidáman  élni,  bátran  halni  meg, 
Ez  a  mi  díszünk  ;  rajta  férfiak  ! 
Maróti,  és  török-halál  !  Elő  ! , 
A  csapat.  Maróti  és  török  halál !  (Mind  el.) 

(Szabad  tér  Haszán  sátorával.) 

Boci  íjö).    Hiába!  itt  már  semmi  sem  segít. 

Erőnk  hanyatlik  a  nap  veszve  van. 

Az  ördög  és  szerencse  összebékélt, 

S  együtt  csatáznak  ellenünk.  Csak  öt, 

Idát  találjam,  s  menthessem  meg,  aztán 

Elet,  halál  mind  egy  :  nem  rettegek.  (Körülnéz.) 

Ez    a   vezéri   sátor.    (a  függönyt  félre  lebbenti.) 
Itt   van,    Ő    az  !  (Kardot  ránt.) 

Isten,  ha  vagy,  s  van  emberekre  gondod, 

Szenteld  meg  ezt  a  kardot,  Élve  őt 

Nem   menthetem  meg ;  mentse  a  halál. 
(Ismét  meglebbenti  a  függönyt.) 

Imádkozik.  Mi  szépek  arczai, 

S  a  köny,  mely  rajta  gyöngy  gyanánt  pereg, 

Ha  égben  érzet,  s  irgalom  lakik, 

Lemossa  egy  világnak  bűneit. 

Nem,   ötét  én  igy  meg  nem  ölhetem. 
(A  függönyt  lebocsátja.) 

De  a  pogány  ölelni  fogja  őt, 

Ez  undok  fertelmes  Haszán  ! 

S  volt  oly  idő,  oh  kárhozat  reám, 

Hogy  én  eladtam  pénzért  bájait, 

Most  egy  mosolygás-,  egy  tekintetért 

Meggyilkolnám  legjobb  barátomat. 

Bátyám  becsületét  raboltuk  el, 

Most  vére,  s  vérem  szerzik  vissza  azt.  — 

Borulj  be  föld,  sötétedjél  világ, 

Én  a  napot  meggyilkolom.  — 

(A  sátorba  bemegy.  Sikoltás  ballik.) 
Boci  (kijö).   Midőn  szivébe  mártám  e  vasat, 

S  ő  felsikoltva  karjaimba  dőlt 

Ajkamhoz  ére  ajka,  s  néma  lön. 
Haszán      (\ö).  Mit  látok  ?  hah  !  s  e  hitvány  fattyú  él  ? 
Boci.  Napszámom  félig  téve  van.  Letörlém 

Bátyám  nevéről  a  gyalázatot. 

Ördög  Haszán,  most  tégedet  kereslek. 
(Haszán,  ki  ez  alatt  titkon  Bod  mellé  lopódzott,  átdöfi.  Bod  lerogy.) 
Haszán.    És  megtalálsz.  Hah  fattyú,  azt  hivéd, 

Hogy  szembe  szállok  macskakörmeiddel? 

Te  itt  maradsz,  s  én  rajtad  kaczagok !  (El.) 
Boci.  Ki  hallja  meg  legvégső  átkomat  ? 

Ez  a  török  volt,  a  ki  lelkemet 

Megmérgezé,  ki  engem  gyermeket 

Undok  zsiványnyá  s  ördöggé  nevelt. 

Átkozd  meg,  ég,  átkozd  meg  öt,  pokol, 

Átkozza  őt  meg  minden,  a  mi  él.  (Meghal.) 
(Haszán  ós  egy  török  jönek.) 
Török.       Uram  siess  el,  mentsd  meg  magadat, 

Marót  bán  lesbe  csalt,  s  most  kétszeres 

Erővel  hajt  ránk  :  népünk  ingadoz, 

S  csak  egy  kis  rész,  mely  bátran  harczot  áll. 
Haszán.    A  rósz  kutyák  !  le  kell  vagdalni  mind, 

Ki  helyt  nem  áll.  Menj  és  mondd  ezt  nekik  : 

Ágyút  sütök  rá,  a  ki  futni  mer. 
(Török  el.  Juszuf  jö.) 
Haszán.    Várj   a  lovakkal,  tüstént  itt  leszek.  (juszuf  el.) 

(A  sátorhoz  megy,  félrevonja  a  függönyt.) 

Allah  !  mi  ez  ?  Szemfényed  oda  van. 

Bizonynyal  a  gaz  Bod  gyilkolta  meg. 

Oh  mért  nem  ölhetem  meg  újra.  Egyedül 

Kell  hát,  s  leverten  visszaszégyenülnöm  ! 

Hol  a  lovam  ?  vén  sátán,  hozz  lovat  ! 
Juszuf       (remegve  jö).   Uram,   Marót  bán  — 
Haszán.  Fúlj   meg  nyomorú. 

(Futni  akar,  de  mindenfelöl  magyarokat  lát.) 

Körül  vagyok  hát  véve  ?  hah,  ki  kard ! 
Ez  egy  barátom,  a  ki  hü  maradt. 

(Kirohan:  kardcsörgés   hallatik,    nem   sokára    Maróttal   verekedve   jö,    s 
földre  teríttetik.  A  magyarok  tódulnak  mindenfelöl.) 

Marót.      Fogjátok,  és  akaszszátok  fel  őt 

A  legmagasbik  fára. 
Haszán.  Halld  Marót  bán, 

Ez  nem  vitézhez  illő,  mit  teszesz. 
Marót.      S  vitézhez  illő,  szót  nem  állni  meg  ? 

Vitézhez  illő  volt,  midőn  magad 

Váltsági  alkuvásra  meghivál, 

S  rabul  esem  gaz  álnokságod  által  ? 

Most  nem  fogod  megszegni  szavadat ; 

Nem  fogsz  hazudni  többé,  csalfa  bég  ; 

Legjobb  tanító  gaznak  a  halál. 
Haszán.    Kéts/áz  keresztény  rab  van  birtokomban. 

Ajánlom  őket,  vedd  váltságomúl. 
Marót.      Kardunk  ki  fogja  őket  menteni ; 

De  téged  felkötünk.  Vigyétek  őt ! 
Haszán.    Oh  nagy  próféta,  vedd  fel  lelkemet,  (a  magyarokhoz.) 

Ti  veszszetek  ki  a  végső  fajig.  (El.) 
Bárra.      Mint  bősz  oroszlán,  úgy  harczolt  öcséd, 

Méltó  vetélytárs  legjobb  őseidhez  — 

S  most  itt  találjuk  meggyilkolva  őt. 

Vörösmarty  összes  költ.  II.  köt.  4° 

Marót.      Meghalva  ő  is,  a  későn  talált, 

Korán  veszett  testvér ;  oh  szörnyű  nap  ! 
S  itt  meggyilkolva  fekszik  hitvesem. 
Még  él-e  ember,  vagy  magam  vagyok, 
Ki  ennyi .  gyásznak  súlyát  hordozom  ? 
(Mindenikre  ráborul,  s  rövid  elmerülés  után  felkel.) 
Boldogtalan  hitves,  szegény  öcsém, 
A  sír  előtt  gyötrelmim  okai ! 
Nyugodjatok  békén  a  sír  után.  (Előbbre  lép.) 
A  mit  szerettem,  halva  fekszik  itt, 
A  mit  gyűlöltem,  az  többé  nem  él. 
Számomra  most  a  földön  egy  gyönyör 
A  harcz,  s  töröknek  jajgatása   lesz.  (Kardját  fölemelve.) 
S  im  itt  előtted,  Isten,  esküszöm, 
Ha  vért,  kiontott  vérért  elfogadsz, 
Hogy  míg  pogánynak  karja  dúl  hazámon, 
Kiirtok  bennök  annyi  életet, 
Mig  azt  nem  mondod :  hü  szolgám,  elég  volt. 
(A  kárpit  lefordul). 


az  Áldozat. 

SZOMORÚJÁTÉK   ÖT    FELVONÁSBAN. 
1840. 

SZEMÉLYEK. 

Szabolcs,  Előd,  vezér  fia. 

Csilár,  testvérhúga. 

Zaránd,  alvezér. 

Zenö,  Zaránd  neje. 

Barang,  jós,  Hadúr  papja. 

Apor,  Zaránd  hadnagya. 

Kikinda,  Zaránd  szolgája. 

Kalóz,  öreg  szolga  Zenő  mellett. 

Egy  bajnok. 

Habila,  fiatal  nő,  Csilár  házának  gondviselője. 

Nép,  katonák,  szolgák,  rabnők. 

ELSŐ    FELVONÁS. 

(Liget.) 
(Szabolcs  útiasan  öltözve  jö,  utóbb  egy  magyar  közbajnok.) 

Szabolcs.   Egy  napja  már,  hogy  bolygók  e  vidéken 

S  még  emberarczot  nem  láttam  ;  de  messze 

Csonttal  fehérlő  tért  és  halmokat, 

Melyekben  egy  népségnek  sírja  van, 

Úgy  látszik  e  hon  elnyelé  lakóit 

S  a  föld  alatt  adott  nekik  hazát. 

Ki  mondja  meg  :  harcz  pusztító tt-e  itt, 

Vagy  a  halál  megunva  börtönét 

Dögvészt  lehelt  a  megvénült  világra  ?    (Egy  bajnok  jö.) 

Mi  föld  ez,  honfi?  szólj,  miféle  ország. 
Bajnok.     Aludnod  kellé  jó  soká,  vitéz, 

Hogy  nem  tudod.  Magyar  faldön  vagy  itt ; 

Magyarhon  ez,  melyet  nagy  Etele 

Birt  hajdanán  és  ránk  hagyott  örökben. 

Mi  visszaváltok  vérrel  s  most  miénk. 
Szabolcs.   De  a  föld  puszta.  Hol  van  a  magyar  nép  ? 
Bajnok.     Csatában,  földi.  Jöj   a  harczmezóre 

S  százezreket  fogsz  látni  s  hallani 

Kiknek  riadtan  megdörgül  az  ég 

S  küzdéseiktől  átrendül  a  föld. 
Szabolcs.  Nagy  dolgokat  szólsz.  Jó  szerencse  szolgál 

Csatáitokban  ? 
Bajnok.  Mindig  s  mindenütt ! 

De  ródd  fel  jól  magadnak  :  a  magyar 

Nem  jött  henyélni  ollyan  messziről  : 

Harczoljon,  a  ki  ép.  Isten  veled,  (ei.) 
Szabolcs.  Mi  mélyen  illet  e  valódi  szó. 

Minden  kar  mozdul,  s  én,  átok  fia, 

Ez  új  hazáért  mit  sem  tehetek ! 
(Csilár  egy  pár  korsóval  jö.) 

Ki  jő  felém?  Egy  szép,  szelíd  leány. 

Ez  tán  beszédesb,  mint  a  vad  vitéz. 

Bevárom  őt  s  mindent  kikérdezek. 
(Egy  fáboz  támaszkodik.) 
Csilár        (megáll).    Ki  ott  az  út  mellett  az  idegen  ? 

Menjek?  maradjak?  nem  tudom,  mi  jobb. 

Ha  visszatérek,  megbántom  gyanúmmal ; 

Ha  elmegyek  mellette  oly  közel, 

Nem  bánt-e  meg  szilaj,  kevély  szeme, 
Nem  szól-e,  a  mit  hallanom  nem  illik? 
Nem  nyújt-e  hozzám  vakmerő  kezet  ? 
Úgy  látszik,  messzeföldi  utazó. 
Arczát  elégeté  a  nap  szeme, 
Ruhája  út-  s  időtől  megviselt ; 
De  ő  vitéznek  látszik,  és  magyar. 
S  magyar  vitéz  nem  bánt  meg  hölgyeket.    (Megindul.) 
Szabolcs.  Mit  látok?  Nem  Csilár  közelg-e  itt? 
0  az  ;  szelid  és  nyájas,  mint  vala, 
Es  oly  virító,  mint  egy  ifjú  lomb.  (Csilárhoz.) 
Szép  hölgy  !  a  fáradt  utazó  könyörg 
Egy  enyhe  cseppért  ártatlan  kezedből. 
(Csilár  átadja  egyik  korsóját,  Szabolcs  iszik.) 
Csilár.       Szegény  fiú,  hogyan  megszomjazott. 
Korsóm  aligha  félig  nem  marad. 
De  hadd  igyék :  a  forrás  bőven  ad. 
Szabolcs,   (visszaadja  a  korsót). 

Köszönöm,  nemes  szííz ;  ez  jó  hüs  ital  volt. 
Hadúr  fizessen  minden  csépjéért 
Meg  annyi  boldogságot  életedben. 
Csilár.       Csekély  ajándokért  nagy  köszönet. 
Szabolcs.  Nem  szinte.  A  mit  szívesség  adott, 
Azt  hálaszó  meg  nem  fizetheti. 
S  még  is,  ha  tőlem  nem  -félsz  és  ha  nincs 
Honn  kedvesebbed,  mint  egy  idegen, 
Ha  semmi  nem  tartóztat,  újólag 
Kérelmem  volna  hozzád.  Szabad-e  ? 
Csilár.       (leteszi  korsóját).  Derék  finom  vitéz.  —  S  mi  volna  az  ? 
Szabolcs.  Előd  vezért,  az  új   magyar  hazának 
A  hét  közül  egy  fényes  csillagát, 
Kinek  vitézlő  tette  visszahangzik 
Az  elhagyott  Volgának  partihoz, 
Mondd  meg  nemes  hölgy,  hol  találom  őt  ? 
Csilár.      A  sírban. 
Szabolcs.  Oh  hadúr  ! 

Csilár.  Öt  éve  már, 

Hogy  földben  hamvad  a  hős  teteme. 
Szabolcs.     És  sírja  ? 
Csilár.  A  hol  élt  a  harczmezőn. 

Ha  majd  kimégy  e  völgyből,  megnyílik 
Előtted  a  sík  ;  ottan  nyugszik  ő. 
Sziklát  emeltek  rá  emlékjelül ; 
Egy  vadfa  lombjai  hűtik  hamvait, 
S  mellette  kis  pataknak  árja  zúg. 
Ott  fekszik  ő  szent-háborítlanúl, 

Hallgatja  a  habok  moraj  dalát, 

S  a  szenderítő  lomb  sugalminál 

Csatáiról  s  a  hírről  álmodik. 
Szabolcs  (magában).  Dicső  apám  !  örökre  tartsa  fenn 

Hazád  emlékedet.  —  S  a  hősi  férj 

Hü  nője,  a  jó,  gondos  Aradiz, 

Örül-e  még  az  élet  napvilágán  ? 

Él  s  szíjjá  még  az  édes  levegőt?  (Magában.) 

Mit  látok  ?  elfordul.  Úgy  halva  van. 

Minden  kihalt  hát  a  mit  keresek ! 

Szüléim  elhalának,  s  rossz  fiú 

Nem  álltam  ott  a  haldoklók  fejénél : 

Gondot  vivének  sírjaikban  s  bút, 

Mert  egy  fiók,  kit  úgy  kedveltének, 

Elhagyta  őket  t  oly  szivetlenűl. 
Csilár       (magában).  Áldott  szülő  te,  oh  mért  kellé  árván 

Hagynod   leányodat.    (Szabolcshoz.) 

Jó  idegen ! 

A  kit  keressz,  a  jámbor  Aradiz, 

A  tiszta  nő  s  a  gondos  jó  anya, 

Ott  nyugszik  egy  virágos  domb  alatt. 
Szabolcs.  Édes  legyen  nyugalma  mind  örökre  ! 

És  a  szelíd  lány,  a  kedves  Csilár, 

Ki  már  azóta  serdült  hajadon, 

Mi  sors  jutott  az  árvának,  ha  él  ? 
Csilár.       Az  árva  itt  áll  s  szívből  megbocsát 

Hogy  felriasztád  alvó  bánatit 

S  egyszersmind  hálát  mond  részvétedért ; 

Mert,  a  kiket  neveztél,  szeretett 

Szüléi  voltak. 
Szabolcs  (félre).  Voltak  !  oh  keserv  !  (Csilárhoz.) 

Mint  fájlalom,  hogy  ismeretlenül 

Felszaggatám  szived  sajgó  sebét. 

De  azt  kell  hinnem  (vagy  sorsod  felette 

Zordon  s  kegyetlen)  hogy  van  rokonod, 

Van  kit  szeretve  testvérnek  nevezz. 

Hogy  nem  vagy  a  világon  egyedül  ? 
Csilár.       Az  nem,  vitéz  ;  itt  mind  rokon  lakik. 

Különben  én  testvértelen  vagyok  ; 

Mert  a  kit  úgy  szerettünk,  a  kiben 

Házunk  reménye  s  büszkesége  élt, 

Bátyám  a  régi  honban  elmaradt. 
Szabolcs.  Éz  nem  vitézhez  illő  tett  vala. 
Csilár.       Ne  mondj  reá  korán  Ítéletet. 

Nehéz,  borongó  szemmel  jött  velünk 

Az  új  hazának  vég  határáig. 

Megharczolá  vitéz  apám  körül 
A  költözök  legelső  harczait, 
S  egyszerre,  mint  a  villám,  eltünék. 
Azóta,  merre  jár,  mi  sorsa  lön, 
Nem  adja  hírül  búmnak  semmi  szó. 
Szabolcs.  Szivetlen  ember  és  nem  bátya  volt, 
Ki  jó  szüléket  harcz  és  út  kozott 
S  ily  drága  testvért  gyáván  elhagyott. 
S  ha  húga  volnék  ily  testvérietlen 
Bátyának,  azt  kiáltanám  reá: 
Kerüljön  a  szerencse  merre  jársz, 
Miért  hagyál  ily  árván,  húgodat! 
Csilár       (magában).    Oh  rémület !  mit  kellé  hallanom. 

Mi  zordon  gáncsolódó  ember  ez  ? 
Szabolcs.  S  te  nem  segítesz  átkozódni?  nem 

Vádoltad  így  magadban  a  hitetlent  i 
Csilár.      Imádkozám,  hogy  őt  a  merre  jár, 

Hadúr  dicsővé,  boldoggá  tegye. 
Szabolcs    (magában).  Áldott  teremtés!  még  van  hat  ki  rám 
Emlékezik,  ki  hozzám  hu  maradt : 
Van  a  világon  egy,  ki  még  szeret.  (Csilárhoz.) 
S  e  bátya,  a  ki  téged  elhagyott, 
De  kit  "feledni  szíved  nem  akar, 
Ha  itt  előtted  állna  tárt  sisakkal,  (Sisakját  felütve.) 
Nem  ismernél-e  rá? 
Csilár.  Oh  égi  nap  ! 

Bátyám,  Szabolcs  ! 
Szabolcs.  Megállj ! 

Csilár.  ,        Hogyan?  Te  nem 

Fogadsz  öledbe,  árva  húgodat, 
Kinek  kivüled  több  testvére  nincs, 
Ki  oly  szeretve  emlékezett  reád. 
Mint  most  gyönyörrel  nézi  arczodat  ? 
Szabolcs.  Bocsáss  meg  drága  húg,  te  jó  leány! 
Nem  szívtelenség  tészen  ily  rideggé  ; 
De  törhetetlen  régi  fogadás 
Tilt  részesülnöm  kéjben  és  örömben, 
Mig  téve  nem  lesz,  a  mit  tenni  kell. 
Csilár.      Kegyetlen  ember  !  illyen  fogadást 
Hozasz  meg  oly  nagy  távollét  után. 
De  én  azért  is  örvendek,  helyetted, 
Sőt  száz  helyett,  ha  húgod  annyi  volna. 
Örülni  fognék,  hogy  te  visszajöttél, 
Kit  féltve  és  óhajtva  oly  igaz, 
Oly  változatlan  hévvel  vártalak. 
Oh  boldog  én!  már  többé  nem  vagyok 

Oly  árva,  mint  valék,  nem  oly  szegény. 

Most  mondhatom  már :  ím  egy  délczeg  ifjú  ! 

Felnőve  mint  a  bérezek  büszke  fenyve, 

S  ez  ifjú  bátyám  ;  ím  egy  deli  hős  ! 

S  e  hős,  kivel  sok  nem  mérkőzhetik, 

Ki  már  vivott,  mig  mások  játszanak, 

Ki  oly  szelíd  honn  s  oly  nemes  szivü, 

Milyen  vitéz  a  harezok  síkjain, 

lm  e  derék  az  én  bátyám.  Igen ! 

Csilárnak  e  bátyját  irigyelni 

Fogják  az  új  magyar  hon  szüzei ; 

Tisztelni  fogják  majd  a  férfiak 

És  nem  merendi  senki  bántani ; 

Mert  ily  derék,  ily  bajnok  bátyja  van. 

És  mégis  én  oly  boldogtalan  vagyok; 

Testvéri  karjait  ő  nem  nyitja  rám 

S  nekem  szivére  dőlnöm  nem  szabad. 
Szabolcs    (magában).  Mint  szánom  a  jó,  szíves  gyermeket, 

Bár  szánni  kéne  inkább  magamat, 

Hogy  illy  örömben  részt  nem  vehetek.   (Csilárhoz.) 

Hallgass  reám,  Csilár !  Boldogtalan 

Nem  csak  magad  vagy  ;  sőt  ha  idegen 

Bajon  tűnődői,  még  nem  is  vagy  az. 

De  én,  Csilár,   én  boldog  nem  vagyok, 

S  boldogtalannak  vallanám  magam, 

Ha  ifjú  éveimben  s  férfinak 

Nem  volna  szégyen  ily  szót  mondanom. 
Csilár.      Oh  bátya ! 
Szabolcs.  Sorsomat  halld  s  légy  erős 

Légy  hallgató,  mint  jó  testvérhez  illik. 
Csilár.       Oh  szólj,  parancsolj  :  szolgálód  vagyok, 
Szabolcs.  Mig  visszatérek,  nem  szólsz  senkinek, 

Hogy  én  megérkezem. 
Csilár.  Mint  akarod. 

Szabolcs.  Hallgatni  fogsz  történetem  felől, 

Es  szándokomról,  mely  most  ide  hoz, 

S  melyet  neked,  magadnak  e  világon 

El  kell  beszélnem  hogy  legyen  tanúm, 

Ki  rólam  szólni  tud,  ha  kell,  valót. 
Csilár.      Aggódva  várom  a  mit  szólni  fogsz. 
Szabolcs.  Emlékezel,  habár  gyermek  valál, 

Az  ős  hazában  két  párt  küzködött, 

Egyik  vitatva :  meg  nem  bontani 

A  népegészet  költözések  által ; 

A  másik,  égve  harcz  és  hír  után, 

A  tespedésbe  sülyedt  nemzetet 

Kivinni  vágyott  egy  dicsőbb  hazába, 
Mely  hős  apáknak  vérével  szerezve 
Fiakra  szálljon  drága  örökül. 
Álmos  vezér  volt  e  pártnak  feje: 
A  honn  maradiaké  az  ősz  Kelendi. 
Apám  s  hadunk  az  elsőt  pártolá. 

Csilár.      És  mely  szerencse  szolgált  fegyvereiknek 
Mi  boldog  a  hon,  melyben  most  vagyunk ! 

Szabolcs.  Igen,  hazátok  dús,  nagy  büszke  hon, 
Méltó  hazája  bátor  férfiaknak. 
De  én  az  ős  hazának  hü  fia, 
Szerettem  azt,  mint  kedves  jó  anyát, 
Mely  szüle,  táplált,  melynek  szép  egén 
Először  látám  a  fényes  napot ; 
Hol  rám  először  néze  nyájasan 
Ezer  szemeivel  a  fénysugár os  éj. 
Gyakran  vadásztam  sziklás  bérczein  ; 
Benyargalám,  mint  szélvész,  síkjait ; 
Pihentem  elzárt  völgyei  kebelén 
S  minden  patakja,  tója  partjain. 
S  bérez,  szikla,  erdő,  tó,  völgy  és  patak 
Nekem  barátim,  testvérim  valának. 
Ha  zúgni  haliam  messze  a  vidéket, 
Megmondhatám  :  itt  Kúma  harsog  el ; 
Ott  a  szilaj  Tereknek  árja  zúg. 
Ha  fergeteg  jött  és  égi  háború, 
Ismertem  és  meg  tudtam  mondani : 
E  szózat  a  tenger  viharja  volt ; 
Ott  Elborusnak  mennydörgése  szól ; 
S  ez  illatokban  fürdött  szelletet 
Rózsák  hazája  küldi  dél  felől. 
S  ha  gondolám,  hogy  őket  elhagyom, 
A  bérczet,  erdőt,  szellőt  és  vibart, 
Oly  régi  s  kedves  ismerősimet, 
Borúla  kedvem  s  férfiarezomon 
Gyermekszem  onta  forró  könnyeket. 
De  nienni  kellett  s  én  elszánt  valék. 

Csilár.      Es  mégis,  oh  Szabolcs,  te  nem  jövel. 
Ha  ennyi  kedves  kép  varázsa  nem, 
Mi  tarthatott  lekötve  ? 

Szabolcs.  Szerelem. 

Csilár.       Oh  boldogító  név  ! 

Szabolcs.  A  szerelem. 

Te  azt  nem  ismered.  Tündér  had  az, 
Mely  főbe,  szívbe  száll  s  uralkodik, 
Es  a  mit  ekkor  érzesz,  szerelem  ; 

Mind  a  mit  ekkor  gondolsz,  szerelem  ; 

A  mit  teszesz,  remélsz,  vagy  csak  kivánsz  ; 

Mit  sejtemény  s  a  játszi  képzelődés 

Elődbe  rajzol,  az  mind  szerelem. 
Csilár       (magában).  Ezt  a  szerelmet  én  is  ismerem. 
Szabolcs.  Kín  az,  mi  nélkül  élni  nem  kívánunk. 

Melynek  beszíni  ártalmát  gyönyör ; 

Vagy  inkább   oly  gyönyör,  mely  emészt, 

Melynek  virányin  édelegni  kín ; 

Oly  láthatatlan  nyíl  az,  mely  talál, 

Bár  a  világnak  végéig  szaladj  ; 

Megtörhetetlen  zsarnok,  mely  előtt 

A  gyáva  mint  a  bátor  meghajol ; 

Örvény,  miből  nincs  partra  jutni  mód, 

Mely  dőre  tánczot  jár  a  bölcs  eszével, 

Melyben  dühvé  lesz  minden  érzemény, 

És  őrületté  minden  gondolat. 
Csilár       (magában).  Oh  hála  nektek,  ég  hatalmai ! 

Ezt  a  szerelmet  én  nem  ismerem. 
Szabolcs.  De  mit  beszéltem  !  Ezt  nem  akarám. 

Nyugodtam  egykor  a  szép  Kúma  partján  ; 

Előttem  a  csendes  víz  tükre  folyt 

S  benn  egy  közel  szirt  árnya  vesztegelt, 

Mely  zordonan  nyúlt  el  fejem  fölött: 
A  szirt  magas,  setét  és  puszta  volt. 
S  mig  én  a  víznek  játékin  merengtem, 
Egyszerre  ím  megnépesült  az  árny : 
Csúcsán  merészen  tűnt  fel  egy  alak. 
Felnézek  és  ámulva  látom  ott 
A  legdicsőbbet,  a  mi  létezik. 
Csilár.       Bizonynyal  egy  szép  ifjú  hős  vala. 
Szabolcs.  Leányka  volt,  virító  hajadon. 
Először  azt  hivém,  csak  képzelet, 
Mert  a  valóság  illyet  nem  teremt, 
Tündérnek  véltem  őt,  és  hallgatók  : 
Lélekzetem  mellemben  elszonílt, 
Hozzá  repültek  minden  vágyaim, 
Utánok  lelkem  rémülten  rohant, 
Kiült  szememnek  égő  csarnokába, 
És  elfelejté  gondolatjait. 
Mig  bámulék,  a  szűz  körültekint 
És  a  habokba  sújt  egy  koszorút, 
Melynek  virágin^csókjai  égtenek, 
Még  állt  s  vigyázni  látszott,  mint  viszik 
A  rózsafürtöt  Kúma  habjai  ; 

De  én  csak  ötét  láttam !  a  világ 
Előttem  ő,  az  ég  —  szépsége  volt. 

Csilár.       Oh  mért  nem  ösmerém  a  ritka  nőt : 
Megmondtam  volna  millyen  férfi  az, 
Kinek  szerelme  bájain  ébredett  fel. 

Szabolcs.  0  eltünék,  s  most  ébredezni  kezdtem. 
A  szirt  setét  lön  ;  mert  ő  elhagyá. 
S  én  a  folyamnak  széléhez  sietve, 
Mit  látok  ott  ?  egy  vakmerő  hajóst, 
Ki  a  habokkal  játszó  koszorút 
Fel-  s  földi  bűnös  ajkához  ragadta, 
Felrázkodám  s  egyszerre  két  hatalmat 
Érzék  szivemben  :  a  féltést  s  szerelmet ; 
Egyszerre  két  fellázadt  gondolat 
Küzdött  agyamban :  a  szirt  födelén 
Nyomozni  a  nem  földi  tüneményt, 
Vagy  eltemetni  a  merész  halandót, 
Ki  szűz  kegyének  szép  ajándokára 
Kitenni  nem  félt  vakmerő  kezét. 
Mig  így  tünődém,  a  táj  puszta  Ion : 
Leány,  hajós  eltűntek  szem  elől. 
S  én  álltam,  mint  a  szirt,  oly  egyedül 
S  oly  mozdulatlan  némán,  mint  az  állt ; 
De  szűmben  egy  zajos  tenger  maradt, 
Viharral  küzdő  s  minden  csépje  láng. 

Csilár.      S  ez  édes  és  ijesztő  álmokat 
El  nem  felejted  oly  sok  év  után  ? 

Szabolcs.  Alomnak  tartod  ?  én  is  azt  hivém. 
De  én  az  óhajtottat  feltaláltam. 
0  földi  volt  és  annál  kedvesebb. 
Xáttam  mosolyogni,  hallottam  szavát : 
E  kéz  szelíden  illeté  kezét  ; 
E  szem  szemében  tükrözé  magát. 
De  ő  Kelendi  lánya  volt,  s  az  ősz 
így  szóla  hozzám  :   „Ismerlek  s  becsüllek 
De  lányomat  csak  ollyan  nyerheti, 
Ki  honn  mai-ad,  s  ha  egykor  elhalok, 
Erős  karokkal  ős  családomat 
És  birtokait  fenn  fogja  tartani." 
S  megkötve  szenvedélyem  lánczain 
És  elhagyám  a  költöző  hadat, 
S  az  ősz  Kelendi  házához  siettem. 

Csilár.      A  rendkívüli  nőt,  ki  lelkedet 
Oly  mondhatatlan  bájjal  kötte  le, 
Oh  mint  örülök  megláthatni  őt, 
Mi  kéj  lesz  őt  testvérnek  mondanom. 

Szabolcs.  Korán  örülsz.  A  nász  elkomorult: 

Mert  a  kiért  én  annyit  elhagyék, 

Nem  lett  enyém;  hír  nélkül  távozott. 

Nem  tudja  senki,  merre  vagy  bová  ? 

S  az  ősz  apának  bút  és  gyászt  hagya, 

De  kínt  nekem,  kétséget  és  halált. 
Csilár.       Oh  drága  bátyám,  mit  mondjon  neked 

Szegény  Csilár  ily  sok  fájdalmaidra  ? 
Szabolcs.  Fájdalmon  immár  túl  vagyok.  De  akkor 

Égett  alattam  a  föld  :  nem  nyugodtam, 

Fogadtam  nem  nyugodni,  megtagadni 

Gyönyört,  vigalmat  s  minden  örömet, 

Mig  az  elveszettnek  nem  jutok  nyomába. 

S  kerestem  öt,  a  hol  csak  ember  él ; 

Kerestem  a  hol  a  vad  bujdokol ; 

Kerestem,  a  hol  ember  és  vad  nem  lakik, 

A  pusztaságok  végtelenjein, 

Hol  a  magányban  árván  sír  a  szél 

S  a  bujdosó  láb  nyomra  nem  talál. 

Mind  hasztalan  ;  hiába  fáradásom. 

De  most  nyomába  jöttem  :   ö  kikelt 

Az  ó's  hazából  s  itt  e  földön  él. 
Csilár.   S  ha  feltalálod,  mit  vagy  tenni  szánt? 
Szabolcs.  Mindent,  mi  emberkéztől  telhető, 

Mi  elgyötört  lelkemnek  jól  esik 

Oly  régi  gond  s  nagy  szenvedés  után. 
Csilár.       Reszketve  gondolok  rá,  oh  Szabolcs, 

Hogy  útadat  vér  s  gyász  rekeszti  be. 
Szabolcs.  Nyugodj'  meg,  nem  sokára  visszatérek, 

S  szeretve  zárlak  testvér  karjaimba : 

Búsulni  rajtam  többé  nem  lesz  ok. 

De  még  egy  szót.  Te  itt  cseléd  gyanánt 

Nehéz  edényben  hordod  a  vizet. 

Oly  mélyen  szállt-e  a  vezéri  ház, 

Hogy  szolga  munkát  végez  sarjadéka? 
Csilár.       Tévedsz.  E  munka  saent  s  csak  engem  illet. 

E  két  edényből  bús  emlékezettel 

En  jó   anyámnak  sírját  öntözöm. 
Szabolcs.  Jó  gyermek  !  áldás  érje  művedet ; 

Midőn  imént  ivám,  nem  képzelem, 

Hogy  a  halálnak  emlékét  iszom. 

De  most  jer  és  hagy  osztozzam  veled. 

Aggjak  meg  bár,  nem  élek  oly  soká, 

Hogy  hálagondolattal  megfizessem, 

Mit  annyi  csüggedetlen  gondokért 

A  jó  szülő  porának  tartozom.  (Felveszi  az  egyik  korsót,  s  el.) 

Csilár.       Oh  drága  szellem;  lássad  és  örülj 
Hogy  árva  lányod  s  elveszett  fiad 
Szent  hamvaidnál  egymást  feltalálják. 

(A  másik  korsóval  el.) 

(Virágos  sírhalom.) 
(Mely  körül  egy  sereg  gyermek  áll  énekelve.) 

Gyermekek  éneke. 

Rabok  valánk  : 

Saját  hazánk 

Lett  tömlöczünk. 

Árvák  valánk, 

Nem  volt  anyánk  : 

Kín  életünk. 
De  a  ki  itt  temetve  nyugszik, 

Áldás  reá ! 
Anyánk  lön,  lánczainkat 

Elszaggatá. 

Szabadok  vagyunk  : 

Oh  égi  kincs  ! 

Ha  virradunk 

Nem  kelt  bilincs. 

E  drága  föld 

Ismét  honunk  : 

Szabadok  vagyunk. 
Légy  áldva  hamvaidban 

Szelíd  anya, 
Te  boldog  napjainknak 

Vagy  asszonya ! 
(El.  Az  ének  lassanként  megszűnik.) 

Szabolcs  és  Csilár  jönek. 

Szabolcs.  Mit  láttam  ?  mit  mivelt  itt  e  sereg  ? 

Csilár.       Ma  jó  anyánk  halála  napja  van. 

S  e  gyenge  népség,  rabszolgák  előbb, 
De  mind  szabaddá  lettek  általa, 
Gyász  hódolattal  tisztelik  porát. 

Szabolcs.  Ez  jó  szivéhez  méltó  gondolat  volt, 
S  a  legnemesb  mód  jó  barátokat 
Szerezni  ellenségből.  S  jósolom 
lm  e  porok  fölött,  hogy  e  hazát 
Nem  bírja  megrendítni  semmi  vész, 
Ha  mig  csatán  a  férfi  kar  sebet  vág, 
Honn  nőszelídség  enyhitendi  azt. 
De  hajt  időm  ;  végezzük  gyász  müvünket. 
Anyja  sírját  megöntözi.) 

Bocsáss  meg  a  fiúnak,  jó  anya, 

Ha  életedben  tőled  távozott ; 

Törődve  tér  meg  áldott  hamvaidhoz 

S  szemében  a  megbánás  könnye  forr. 
Lsilar         (a  sirt  megöntözvén). 

Míg  a  tavasznak  egy  virága  lesz, 

Míg  a  virágból  illat  árja  kél, 

Míg  rám  az  élet  áldó  napja  süt, 

Sírhalmod,  oh  anyám  ! 

Nem  lesz  virágtalan. 
Szabolcs.  Most  jó  húgom  mennem  kell. 
Csilár.  Oh  Szabolcs. 

Szabolcs.  Ha  visszatértem,  mindent  elbeszélsz, 

Mi  jó  és  rossz  napod  volt  ekkorig. 

Addig  viseljen  gondot  iád,  Hadúr.  (El.) 
Csilár.       Járj  boldogul.  —  Most  jött  és  távozik. 

S  ki  tudja,  mely  csapás  vár  még  reá ! 

Oh  jó  szerencse  !  hozd  meg  öt  nekem 

Minél  előbb,  hogy  elmondjam,  mi  most 

Még  tiltva  volt,  új  boldogságomat ; 

Hogy  hős  jegyesnek  karja  vár  reám, 

Ki  engem  úgy  szeret  mint  életét, 

S  kit  én  viszont  oly  hévvel  szeretek. 

De  ő,  szegény  Szabolcs  boldogtalan, 

S  örülni  addig  bizton  nem  tudok, 

Mig  őt  örülni  nem  látom  velem. 

Hisz  '6  is  jó  anyámnak  gyermeke, 
S  csak  ő  maradt  fenn  élő,  a  kiben 

A  szent  rokon  vér  lángja  csap  felém, 

Ki  engem  egy  kedves  névvel  nevez, 

0  egyedül  az  édes  húg  nevével. 

Hallgass  meg  ég  s  hozd  vissza  őt  nekem !  (El.) 

(Szabad  tér.) 
Zaránd  és  Kalóz  jönek. 
Kalóz.       Mindenre  kérlek,  látogasd  meg  őt. 
Zaránd.    Mondom,  cseléd,  hogy  fel  ne  háboríts, 
Kalóz.       De  óh  uram,  ha  látnád,  mily  beteg. 
Zaránd.    Épen,  mivel  beteg  s  nyögdécselő, 

Nem  harczi  ember  nőjének  való. 
Kalóz.       Meggyógyuland,  ha  hozzá  visszatérsz  : 

Látásod  újjá  szüli  őt. 
Zaránd.  Soha ! 

Én  látni  őtet  többé  nem  fogom. 
Kalóz.       És  mégis  esküvél,  hogy  szereted, 

Hogy  változatlan  híve  maradandsz. 

Zaránd.    Szerelmi  eskü  lenge,  könnyű  nád, 
S  ki,  benne  bízott,  méltán  meglakol. 
Kalóz.       0  elhagyá  éretted  mindenét. 
Zaránd.    S  én  öt  ezért  dús  gazdaggá  tevém; 

Kéjelmes  és  nyugalmas  élte  van. 
Kalóz.       Kéjelmes  és  nyugalmas  élete  ! 

Oh  ég,  ha  tudnád !  nincs  egy  éjjele, 
Melyen  nyugodnék  ;   egy  jó  napja  nincs, 
Mióta  tőle  lelked  idegen. 
S  ott  dús  hatalmas  fejdelem  leánya, 
Hiszed,  hogy  itt  nem  rendkívül  szegény  ? 
De  bár  legyen  sok,  a  mi  most  övé, 
Mit  ér  a  kincs,  a  föld  minden  java, 
Annak,  ki  testben  lélekben  beteg? 
Nem  messze  terjedt  birtok  s  harczmezőn 
Nyert  martalék  az,  a  mit  ő  kivan : 
Térj  vissza  hozzá  és  ó  újra  kész, 
Elhagyni  mindent  a  föld  kerekén, 
Mindent  egyért,  teérted,  oh  uram. 
Zaránd.   Elég,  öreg!  te  vakmerőn  beszélsz, 
Mint  minden  régi  szolga.  Intelek, 
Hogy  ily  beszéddel  többé  meg  ne  szállj  : 
Ne  ingereld  fel  volt  urad  haragját. 
Kalóz.       S  ez  vég  határzatod  ? 
Zaránd.  Vég  és  szilárd, 

Mely  semmi  kérelemre  nem  hajol. 
Én  megcsalódtam  benne  :  azt  hivém, 
Hogy  ép,  vidám,  és  lelkes  nőt  birandok  ; 
De  ö  beteg  honvágy  és  bú  miatt, 
S  bágyadt  szerelme  kínjával  gyötör. 
Nekem  mezőn  harcz,  honn  bék  és  gyönyör  kell, 
S  azt  nem  adhat,  kit  nem  szeretek. 
Kalóz.       Oly  kínos  a  mit  mondasz,  oh  uram  ; 

Ha  elbeszélem,  nem  hiend  szavamnak. 
Zaránd.    Ha  nem  hiend,  add  e  gerelyt  neki 

S  mondd  meg  :  miként  e  somfa  nem  virít, 
Bár  hány  tavasz  lanyhája  verje  meg ; 
Miként  gyümölcsöt  többé  nem  terem, 
Bár  vesztegesse  rá  hevét  a  nyár  : 
Szintúgy  ;tz  egyszer  meghalt  szenvedélyt 
Nem  hozza  vissza  semmi  hatalom. 
És  most  utószor  lássalak,  különben 
Megérzi  vén  fejed,  hogy  szolga  vagy. 
Kalóz        (térdepelve).    El  nem  bocsátlak,  oh  légy  irgalommal. 

E  hír  halálos  ágyba  dönti  öt. 
Zaránd     (eltaszítja).  Őrült  cseléd,  lódulj,  vagy  eltiporlak.  (El.) 

Kalóz.  n    Oh  ég !  te  láttad  ezt,  s  nem  sújtod  őt. 

0  úr,  hatalmas,  gazdag  és  szerencsés, 

S  nincs  annyi  szíve  mint  egy  vad  sakálnak.   (Szabolcs  jö. 

Szolgája  voltam,  mindig  hü  s  igaz  ; 

E  kézen  hordozám,  mint  csecsemőt ; 

Én  szoktatám  a  harcz  munkáihoz  ; 

Mellette  küzdék,  míg  szolgált  erőm  : 

Most,  mert  egy  undok  hitszegés  miatt 

Útjában  állok,  eb  gyanánt  taszít  el  ! 

Mért  e  gorelyt  nem  birják  karjaim  ? 

Vagy  hol  találok  ifjú  bajnokot, 

Ki  e  gáládon  a  rút  hitszegésért 

S  e  meggyalázott  ősz  fejért  boszút  áll  ? 
Szabolcs     (észrevétlenül  közéig  s  vállára  teszi  kezét). 

A  kit  keressz,  az  itt  melletted  áll. 
Kalóz.       Mindenható  !  Előd  vezér  fia.   (Térdre  rogy.) 

Bocsánat ;  oh  bocsánat  nagy  vezér ! 

Nem  én  valék  a  bűnös  ;  ő  csalá 

A  gyenge  lánykát  el  szülőitől, 

S  most  fájdalomnak  hagyja  martalékul. 

Én  szolga  tettem,  a  mit  ő  parancsolt. 
Szabolcs.  Bármit  tevéi,  nincsen  miért  remegj. 

De  jól  meggondold,  a  mit  most  beszéltél, 

Élet-halálnak  koczkáját  veti. 

Meg  mersz-e  rá  eskünni,  hogy  való  ? 
Kalóz.       Ez  ősz  hajakra  esküszöm  neked. 
Szabolcs.  Hallgass  meg  engem,  büntető  Hadúr  ! 

Sokszor  kiáltott  hozzád  bús  szavam  ; 

De  lelkem  végre  meg  leszen  nyugodva : 

Most  ismerem  már  ellenségemet ! 

Add  élve  őt  kezembe,  oh  Hadúr, 

S  ha  még  azontúl  kérve  járulok 

Hozzád,  ne  adj  meg  semmit  e  világon  ! 
Kalóz        (félre).  Felingereltem  a  nyugvó  oroszlánt, 

S  most  vad  haragja  rémületbe  hoz. 
Szabolcs.  Elé  öreg !  légy  gyorsabb,  mint  korod  ; 

Gondold  meg,  ellenséged  jár  előtted, 

E  jó  barátod  a  ki  most  követ.    (El.) 

MÁSODIK  FELVONÁS. 

(Zaránd  laka.) 
Szabolcs  és  Kalóz    jönek. 
Szabolcs.  Most  jó  öreg :  menj  vissza  asszonyodhoz, 
És  várj  be  ott ;  de  rólam  szót  ne  tégy, 
Míg  vissza  nem  jövendek. 

Kalóz  Oh  uram ! 

Szabolcs.  Mi  baj  ? 

Kalóz.  Büntesd  meg  szigorún  ; 

Csak  életét  ne  vedd. 
Szabolcs.  Isten  veled  !  (Kalóz  ól.) 

Itt  van  tehát  a  hitszegő  tanyája, 

Ki  engem  annyi  kéjtől  és  Zenöt 

Egy  élet  üdvétől  fosztotta  meg  ? 

Itt  véli  ő  nyugottan,  úrilag, 

Utói  nem  érve  a  boszú  nyilától 

Hosszúra  vinni  átkos  életét, 

Mig  én  bolyongva,   és  Zenő  lerontva 

Csak  szenvedésből  tudjuk  még,  hogy  élünk. 

Hadúrra  mondom  !  ez  máskép  legyen. 

Felhajtom  őt,  mint  a  bérezek  vadát, 

És  addig  űzöm  völgyön,  halmon  át, 

Mig  oly  riadt  lesz,  mint  egy  gyáva  őz. 
Kikinda    (benn).   Míg  visszatérek,  minden  meglegyen. 

Dolgozzatok  ficzkók,  dolgozzatok. 

Különben  majd  a  korbács  dolgozik. 
Szabolcs.  Ki  csattog  ott  benn  oly  hatalmasan  ? 

Egy  durvasághoz  szoktatott  cseléd, 

Ki  most  örül,  hogy  szolgatársain 

A  sokszor  érzett  ostort  űzheti. 

Bevárom  őt  s  tüstént  kikérdezem.    (Kikinda  jöA 

Hejh  jó  barátom  ! 
Kikinda.  Mit  kereshet  ez  ? 

(Visszamegy  a  házhoz  s  hekiált.) 

Vendég  ha  jön,  mondjátok  :  senki  sincs  honn  ; 

Koldus  ha  jön,  mondjátok  semmi  sincs  honn. 

Be  senkit  és  ki  semmit !  értitek  ?  (indul.) 
Szabolcs.  Egy  szóra  földi  ;  kérlek,  légy  szives. 
Kikinda.   Nincs  rá  időm.  Uram  már  elhaladt ; 

Utána  kell  sietnem.  (Megy.) 
Szabolcs.  Itt  maradsz, 

Vagy  a  porondhoz  szegzem  talpadat. 
Kikinda    (félre).  Tüzes  lidércz  !  miféle  párduez  ez.  — 

Méltóztassál,  de  kérlek  csak  hamar ; 

Mert  lásd,  uram  már  ott  megy  a  mezőn. 
Szabolcs    (félre). 

0  az  tehát  ?  (Kikindához.)  Uradra  semmi  gondom. 

Utas  vagyok  s  az  utat  keresem. 
Kikinda.   S  hová  kívánkozol,  nemes  vitéz  ? 
Szabolcs.  Hol  ünnepélyes  mennydörgés  között 

A  messze  sújtó  villám  születik.  (Ei.) 
Kikinda.   Az  égbe  ?  megnydörgöttét !  ez  bolond. 

Ezer  szerencse,  hogy  meg  nem  csigázott. 
(Visszamegy  a  házhoz  s  dörömböl.) 

Hejh  emberek  !  (Hang  beiül.) 

Mi  baj  ? 

Kikinda.  Vigyázzatok. 

Itt  egy  vad  örült  jár  a  ház  körül. 

Maradjatok  honn  !  mert  ha  kóboroltok, 

Nyakon  ragad  künn  s  mind  megfojtogat.  (Elindul.) 

No  most  tudom,  hogy  egy  sem  mocczanik. 

Csak  jó,  ha  egy  kis  ész  maradt  reánk: 

Ez  által  él  a  csalfa  róka  jól ; 

Ez  által  költi  a  kakuk  fiát ; 

Ez  által  győz  a  lappangó  kigyó ; 

Ez  által  a  szolgából  úr  leszen. 

Harcz  háború  !  míg  én  itt  csevegek, 

Uram  már  elhalad.  Megyek,  futok.  (El.) 

(Nem  sokára  egy  szolga  kijö  s  félénken  körülnéz,    majd  visszamegy  s  int 
a  többieknek,  kik  hárman  utána  kijönék.) 

Első  szolga.  No  hála  égnek,  végre  távozik. 

Második  szolga.      De  hát  valóban  elment  ? 

Első  szolga.  Lóra  ült. 

És  vágtat. 

Második  szolga       (vállát  húzogatva). 

Hogy  törjék  ki  a  nyaka. 

Első  szolga.  Hagyd  el !  magasbra  szánta  azt  a  sors. 

De  most  elé,  fiúk.  Koczkát  ide. 

S  a  legnagyobbik  korsót.  Jőjetek 

A  tölgy  alá  ;  vígan  lakozhatunk. 

Onnan  kilátni  messze  s  meglepetéstől 

Nem   félhetünk.   (Énekel.) 

A  kancsó  kézről  kézre  jár  ; 

Szivünk  könnyű  mint  a  madár. 

Koczkánk  vigan  pereg, 

Vérünk  gyorsan  pezseg. 

Mi  kell  egyéb  mint  ifjúság, 

Piros   leány,    piros  virág?   (Indul,  majd  megáll.  > 

Hohó!  mi  az?  Mit  láttok  ott  alant? 

Második  szolga.      Urunk  dühödve  fut  riadt  lován. 

Harmadik  szolga.  És  most  megáll,  az  erdőhátra  néz. 

Első  szolga.  Most  visszavágtat  s  olyan  nyugtalan, 

Mint  harczmezőn,  midőn  csapatjait 

Új  támadásra  bátorítni  száll. 

Második  szolga.      A  ló  alatta  újra  megriadt. 

Első  szolga.  Mi  lelte  azt  az  átkozott  dögöt? 

Második  szolga.      Most  már  megy  és  nyomába  a  bolondos 

Kikinda  vágtat,  mint  egy  rossz  kuvasz. 

Első'  szolga.  Elég  ebül  a  jó  Kikinda  bátyánk. 

De  csak  hogy  elmenének.  Most  fiúk 
Fel  a  tetőre,  mert  a  nap  siet.  (El.) 

(Előd  háza.) 
(Keletiesen  bútorozott  terem.) 

Csilár        (letesz  egy  szövetet,  melyen  épen  dolgozott). 

így  !  nem  sokára  kész  lesz  a  palást, 

Mellyet  mennyekzőn  s  nyert  csaták  után, 

Ragyogva,  mint  csillagok  fia, 

Viselni  fog  választott  jegyesem, 

Tisztelve  és  rettegve  mindenektől. 

Csak  tőlem  nem,  ki  őtet  szeretem. 

Ah  csak  Szabolcs,  jó  bátyám,  térne  meg, 

Hogy  megmutatnám  hősömet  neki : 

Mi  büszke  volnék  ily  két  férfiban, 

Mi  boldog,  őket  frígyesülve  látván 

S  barátokká  szerződni  általam  ; 

A  drága  testvért  s  kedvelt  férjemet. 

De  mely  zaj   az  künn  ?  Egy  vitéz  közéig. 

Riadt  lován  és  vissza-visszanéz, 

Utána  távol  egy  fáradt  lovas  jő. 

Most  erre  vágtat,  tüstént  itt  terem. 

Hadúr,  ne  hagyj  !  Zarándot  látom-e  ? 

0  az,  nagy  Isten,  mit  jelenthet  ez  ? 
Zaránd      (jö,  nyilat  tartva  kezében  s  egy  szolgához  visszaszól). 

Mihelyt  Kikinda  eljött,  a  vidéket 

Zaklassa  át  egy  jó  lovas  csapattal. 

Hozzák  élőmbe  a  ki  kézre  jő. 

Mit  ér  a  hóditás,  ha  béke  nincs  ? 

Rég  mondom  :  e  gaz  népet  irtani, 

Nem  társul  venni  kell :  hódolni  kész, 

De  folyton  árulást  kohol  s  nemes 

Győzője  orgyilkától  elesik. 

Pusztitni  kell  őket.  Tűz  víz  soha 

Barátok  nem  lehetnek.  —  Ah  Csilár  ! 
Csilár.      Alig  lehet  rád  ismernem  Zaránd  ; 

Haragború  viharzik  arczodon. 

Mi  lelt  ?  mi  gerj észté  föl  így 

Az  én  hősöm  szívét  ? 
Zaránd.  Oh  drága  hölgy, 

Kedves  Csilárom  !  tégedet  ha  látlak, 

Csak  azt  tudom  hogy  szép  vagy  és  szeretlek. 

És  még  is  újra  lángol  haragom, 

Ha  gondolom,  hogy  hozzád  ily  közel 

Zsiványok  fészke  van. 

27* 

Csűár.  f  Te  képzelődöl. 

Én  bátorságban  élek  itt. 
Zaránd.  Nézd  e  nyilat  ; 

Utamban  bozzád  ez  már  tizedik, 

Mely  éltem  ellen  íjra  vonatott. 

Nem  nyargalék  el  egy  domb  vagy  harasztnál, 

Honnan  ne  szállott  volna  nyíl  felém. 

Ha  elmerülten  rád  emlékezem. 

Ha  harczaimra,  mellyeket  vivék 

És  még  viandok,  gondolák  magamban, 

Süvöltve  zúgott  el  fejem  körül 

Az  átkozott  nyíl  s  álmaim  elveré. 

De  végre  észrevettem  a  latort, 

Utána  hajték  egy  bokros  helyen. 

S  egyszerre  ím  megcsendül  sisakom 

S  e  róla  visszapattant  nyíl  előttem 

A  földre  hull  ;  riadt  ménem  remeg, 

Ágaskodik,  s  míg  küzködöm  vele, 

Egy  sziklafőről  vad  kaczaj   dörög  le, 

Hol  büszke  daczczal,  fényes  íj  kezében 

És  teljes  puzdra  vállán,  a  zsivány, 

Elérhetetlen  bátorságban  áll. 
Csilár.       Elrémülök,  ha  csak  meggondolom, 

Hogy  most  halálod  hírét  hozhaták. 

De  te  élsz,  Zaránd,  és  sértelen  maradtál. 

Oh  légy  vigyázóbb  drága  életedre  ; 

Tudod,  hogy  az  már  nem   csupán  tiéd. 
Zaránd.    Nyugodj'  meg,  édes  hölgy  :  most  nincs  bajom 

S  van  gondom  rá,  hogy  eztán  ne  legyen. 

Mi  régen  láttalak  !  mi  kéj  megint 

Nyájasnak  látnom  arczodat,  minőnek 

Azt  látni  megszokám  és  szeretem. 

Minden  csalárd:  szerencse  és  világ, 

Bár  mint  szeressük,  nem  mindig  mosolyg  ránk. 

Az  ég  sem  hü  ;  behunyja  szép  szemét, 

Gyakran  vad  éjbe  hagy  tekintenünk, 

Villámmal  és  viharral  ostoroz. 

Csak  arczodon  nincs  semmi  változás  ; 

Csak  az  nem  ismer  semmi  felleget : 

Az  mindig  oly  szép,  nyájas  és  szelíd. 

Ha  harczaimból  hozzád  megjövök. 
Csilár.      Tudod,  miért  van  az  ? 
Zaránd.  Miért  Csilár  ? 

Csilár.       Mert  nap  vagy,  napvilágom,  oh  Zaránd. 

S  én  napraforgó  mást  mit  tehetek, 

Mint  nyájas  arczczal  nézni  rád,  ha  jősz. 

Zaránd     (megöleli).    Hízelkedő,  ha  híven  nem  szeretnél, 

Meg  tudnál  csalni. 
Csilár.  Menj  te  durva  ember. 

Zaránd.    Bocsánat,  oh  bocsánat  szép  Csilár. 

Ha  megharagszol,  egy  vesztett  csatát 

Adsz  a  vidéknek.  Én  nem  harczolok, 

Míg  meg  nem  engedsz.  Nyújts  kezet,  Csilár. 
Csilár.      Egyet  vagy  kettőt  ?  (Kitárja  karjait.) 

Jőj    én   megbocsátok.   (Ölelkezés.) 
Zaránd.   Oh  égi  lény. 
Csilár.  Lásd,  én  már  nem  haragszom. 

Csak  azt  akartam  hogy  te  megijedj. 

De  hát  ijedt  valál-e  igazán  ? 
Zaránd.    Nagyon,  Csilár.  De  most  hallgass  reám, 

És  nézz  reám,  hogy  a  mit  majd  felelsz, 

Ne  csak  szavadból  halljam  :  lássam  is. 

Szeretsz-e  engem  ? 
Csilár.  Híven  s  igazán. 

Zaránd.     Szeretni  fogsz  mindig  ? 
Csilár.  Mindig,  Zaránd. 

Zaránd.    Jó  s  bal  szerencse  napján  ? 
Csilár.  Egyaránt. 

Zaránd.    Még  akkor  is,  ha  egykor  a  csaták 

Undok  sebekkel  róják  arczomat, 

Ha  e  ma  izmos,  ép,  vidor    tagok 

A  harcz  kezétől  elcsonkítva  lesznek  ? 
Csilár.      Te  újra  elrémítsz.  Nem,  oh  Zaránd 

Téged  nem  ér  el  a  harcz  vad  keze  : 

Te  győzni  fogsz  és  sértetlen  maradni. 

Hadúr  megőrzi  a  vitézt,  kinek 

Honn  aggodalmas  szeretője  van. 
Zaránd.    Igen,  Csilár,  az  ég  hatalmai 

Kedveztek  eddig  s  fognak  ezután. 

Te  nőm  leendsz,  a  legszebb,  legdicsőbb, 

Kit  férfi  kar  szorított  valaha. 

Igen,  Csilárom  —  oh  hiszen  te  jó, 

Te  hü  vagy  hozzám.  Múltkor  egy  csapattal 

Nyargaltam  a  hegyháton.  Künn  valál 

Szülődnek  sírja  mellett,  épen  ott, 

Hol  életemnek  egy  szerencsenapján 

Először  láttalak.  Most  valaki, 

Ugy  tetszék,  épen  távozék  körödből. 

Ki  volt  az  a  vitéz  ? 
Csilár.  S  te  láttad  őt  ?    (Magában.) 

Bátyámat  kérdi. 

Zaránd.  Messziről  nagyon. 

De  úgy  tetszék,  hogy  szólott  is  veled. 
Csüár.      Az  egy  derék  bajnok  volt,  fiatal  ; 

Eltévedett  s  az  utat  keresé 

A  fővezér  hadához. 
Zaránd.  Oh  Csilár. 

Csüár       (nyájasan).   Beszélj,  én  hallgatok. 
Zaránd.  Ha  sejteném, 

Ha  tudhatnám,  hogy  egykor  mást  szeretsz, 

Meghalnék  e  helyt.  Inkább  ne  szeress, 

Vond  el  kegyelmed  tőlem,  oh  Csilár, 

Csakhogy  tagadd  meg  azt  másoknak  is. 
Csilár.      Hogyan  Zaránd,  s  te  hát  kételkedel  ? 

Most  értelek,  miért  jövel  ide ; 

Nem  mert  szeretsz,  de  mert  gyanúskodol : 

Mert  azt  kívántad  tudni :  a  vitéz, 

Kivel  beszéltem,  nem  tetszék-e  meg  ? 

Ah  jó  Zaránd,  a  hölgy  nem  úgy  szeret, 

Miként  ti  gondoljátok  férfiak. 

Nekünk  szerelmünk  a  világ  ;  mi  abban 

Elünk,  halunk.  S  mint  gondolod)  hogy  azt, 

Mi  úgy  igaz  csak  és  egész,  ha  egy, 

Hogy  e  szerelmet,  e  megoszthatatlant, 

Darabra  törjük  mint  a  kenyeret 

És  a  gyönyörben  koldussá  tegyük  ? 

Lásd  a  szerelmet  én  nem  ismerém, 

Hallottam  róla  szépet  és  nemest. 

Sok  rosszat  is,  s  még  is  kívánatost, 

Hiába  mind  :  nem  volt  vágyam  reá. 

Megláttalak,  hallottam  szózatod, 

S  azóta  képed  és  a  szerelem 

Előttem  egy.  Gondolni  tégedet 

És  nem  szeretni  képtelen  vagyok, 

S  szeretni  nélküled  még  képtelenb. 
Zaránd.    Kedves  leány !  a  legjobb  istenek 

Áldottak  meg  veled. 
Csilár.  De  most  Zaránd, 

Ha  én  is,  mint  te,  úgy  kikérdelek. 

Ki  tudja,  már  nem  volt-e  szeretőd, 

Ki  tudja,  hány  volt,  hánynak  mondtad  azt : 

Mit  most  nekem. 
Zaránd.  Csilár ! 

Csilár.  f  Kérlek,  ne  szólj, 

Én  nem  kívánom  tudni  titkodat  : 

A  férfiaknak  titka  nyíltan  áll. 

Nektek  hazátok  széles  e  világ, 


—     423     — 

És  a  mit  benne  leltek,  martalék : 

Öz  a  vadonban  ;  hír  kiccs,  harczmezőn 

S  mindenütt  a  lány.  Szerettek    mert  jele 

Vagyunk  a  győzelemnek.  Ah  de  sokszor 

Új  győzelemre  jő  kedv  s  alkalom. 

Megtetszik  egy  más,  tündöklőbb  alak, 

Vagy  néha  száz  közöl  egy  rableány 

És  ismét  száz  közöl  egy  második, 

Míg  végre  a  ház  régi  asszonyát, 

A  nagy  sereg  közt,   mely  tombol,  vigad, 

Csak  bús  fejéről  ismerhetni  meg. 
Zaránd     (félre).  Mi  ez  ?  Zenő  tán  árulást  koholt  ? 
Csilár.      Ne  tégy,  Zaránd,  ne  tégy  te  így  velem. 

Ha  mást  szerettél,  meg  legyen  bocsátva  : 

Azt  elfelejtem.   Csak  ne  szégyeníts  meg, 

Rövid  korig,  csak  míg  ifjú  vagyok, 

Ne  tégy  élőmbe  bánatomra  nőt. 
Zaránd.    Gyermek !  hová  visz  ábrándod  heve  ? 

Vond,  oh  vond  vissza  e  nehéz  gyanút. 
Csilár.       Ha  azt  teszed,  hogy  más  kegyencz,  talán 

Egy  ifjú  rabnő  osztozék  velem, 

Nem  élek  esztendőt,  nem  egy  napot, 

Vagy  életem  csak  kín  lesz  és  halál : 

Elhervadok. 

(Rabnők,  köztük  Zenö  halványan,  kit  meglátva  Csilár  visszaijed.) 
Zaránd.  Mi  ez  ?  Lássad,  Csilár  ! 

Csaknem  felejtem,  a  miért  jövék. 

Rabnők.  (Hizelegve.)  Ezentúl  asszonyuk  te  vagy. 

Fogadd  el  őket  nászajándokúl, 
Zenö  (szomorún).      A  hölgy  ifjú,   s   szép.     (Fátyolát  lebocsátja.) 

Zaránd     (félre).  Tűz  fergeteg  !  Zenő  ! 
Csilár.  Kedves  Zaránd, 

Nemes  leventém ! 
Zenő         (félre).  Oh  ég ! 

Csilár.  Köszönöm,  (a  rabnökhöz.) 

Szép  gyermekim  !  rabnőnek  lenni  gyászos  ; 

De  a  ki  hű  lesz  hozzám,  nem  rabom : 

Bennem  barátot  és  testvért  talál. 
Zenő         (íélre).  Szép  és  nemes  szívű.   Oh  jaj  nekem. 

(Távozik  a  rabnökkel.) 
Zaránd     (félre).  Megfoghatatlan  !  hogy  jött  ez  ide  ? 

Utána  kell  mennem  s  akármikép 

Eltávolítanom.  Gyilkos  harag ! 

Ne  kényszeríts,  hogy  vérbe  fojtsalak. 
Csilár.      Hogyan  Zaránd  ?  ily  elmerülve  látlak  ? 
Zaránd.  Bocsáss  meg,  édesem,  ha  távozom. 

Csilár.      Oh  nem  Zaránd,  azt  meg  nem  engedem. 

Itt  kell  maraduod.  Lásd,  mint  örülök 

Ajándokodnak.  Vagy  talán  haragszol 

S  Csilárod  faggatása  üz  tova  ? 

Ugy  még  inkább  el  nem  bocsátalak, 

Hogy  újra  megbékélj.  Haragszol-e  ? 
Zaránd.    Parázson  állok.  —  Mit  gondolsz,  Csilár  ! 

De  menni  kell.  Egy  hódított  vidék 

Zajog  s  háborkodik.  Megbüntetem 

A  lázadókat  s  aztán  megjövök.  (Szolga  jö.) 

Mi  hír? 
Szolga.  Uram,  rabnőid  egyike, 

Ki  oly  betegnek  látszék  — 
Zaránd     (félre).  Átkozott  ! 

Ez  árulás  Zenötöl. 
Szolga.  Megszökött. 

Zaránd     (félre).  Hálám,  Hadúr,  neked  ! 
Szolga.  Keressük  öt? 

Csilár.       Megállj.    (Zarándkoz.)    Zaránd,  ha  kérelem  szabad. 
Zaránd.    Kívánj,  parancsolj. 
Csilár.  Hagyd  öt  szabadon. 

Érezze,  hogy  mi  boldogok  vagyunk. 
Zaránd.    Legyen  szabad:  sajátod  volt  s  nem  az, 

Mihelyt  kívánod.   (Szolga  el.) 

Szép  menyasszonyom. 

S  ha  visszatérek,  nőm  ! 
Csilár.  Igen,  Zaránd, 

Legboldogabb  az  új  magyar  hazában. 
Zaránd    (félre).    Föl  kell  találnom  a  csalárd  Zenőt : 

Különben  elveszt  féltékeny  dühében.  (El.) 

HARMADIK    FELVONÁS. 

(Liget.) 
(Zenö  a  ták  között  bolyongva,  végre  egy  nyilt  téren  megáll.) 

Ze.nö.         Gyógyítsatok  meg  engem,  oh  liget 
Szellői,  lége,  illatárjai; 
Gyógyíts  meg  engem  ifjú  napsugár, 
Ki  a  tavaszba  életet  lehelsz  ! 
Ah  én  beteg,  nagyon  beteg  vagyok  ; 
Megvetve  attól,  a  ki  üdvözítő 
Reményeimnek  mennyországa  volt ; 
Ki  égni  látszott  értem  mint  a  láng, 
Mely  istenek  szent  oltárán  lobog ; 
Ki  annyi  s  oly  nagy  esküvel  fogadta, 

Hogy  élet-  és  halálban  s  túl  azon, 

Mig  lelke  tart  s  egy  gondolatja  lesz, 

Enyém  marad !  kiért  én  elhagyám 

Az  ősz  apát,  a  kedves  régi  hont, 

A  hőst,  az  ifjak  legnemesbikét, 

És  mindent,  mindent,  a  mit  ifjúság 

És  boldog  gyermekév  e  szív  előtt 

Felejthetetlen  édessé  tevének. 

Most  itt  vagyok,  férjétől  elvetett  nő  ; 

Fejdelmi  vér,  egy  ország  asszonya, 

Kegyelmi  díjon  tengve,  pór,  szegény  ! 

Népes  családnak  sarjadéka  s  most 

Földönfutó,   rideg,   baráttalan  !    (Arczát  kezeivel  elfedi.) 

Kinek  beszéljem  el  fájdalmimat? 

Ki  hallgatand,  ha  kérve  felkiáltok : 

Adjátok  vissza  férjemet,  Zarándot, 

Adjátok  vissza  elpártolt  szerelmét, 

Adjátok  vissza  ősz  apám  szivét, 

Adjátok  vissza  tiszta  nevemet ! 

Vagy  álljatok  boszút,  oh  férfiak  : 

Kelendi  lánya,  a  ki  porba  hull, 

S  egy  árulónak  véreért  könyörg. 

Ha  így  kiáltok,  nem  kaczagnak-e  ? 

„Kelendi  lánya  volnál  ?  nem  vagy 

Az  honn  maradt,  mint  jó  leányhoz  illik. 

Zarándnak  nője  volnál  ?  nem  vagy  az  i 

Zaránd  nemes  vitéz  s  te  kóborolsz  !" 

így  fognak  szólni,  ezt  kell  hallanom, 

S  nincs  egy  barátom,  a  ki  sírba  tenne. 
Szabolcs    (jö).  Örök  hatalmak  ! 
Zenö.  Vagy  tán  visszatérje 

Az  ősz  apához,  a  kit  elhagyék  ? 

Kinek  szivét  a  várt  öröm  helyett 

Búval,  gyalázattal  megmérgezem  ? 

Kihez,  ha  úton  bal  sors  el  nem  öl, 

Ha  végre  fáradt  lábbal  eljutok, 

Ha  esdekelve  térdét  átfogom, 

Egykor  virító,  büszke  hajadon, 

A  hervadásnak  téli  képe  most, 

Nem  borzadand-e  vissza  láttomon  ? 

Nem  szól-e  így  ;   „Te  nem  vagy  gyermekem  ; 

Rémkép  !  ne  kísértsd  a  megtört  apát." 

0  igy  fog  szólni  s  a  föld  nem  nyílik  meg, 

Hogy  engem  eltakarjon  ! 
Szabolcs    (félre).  ,     Oh  Zenő  ! 

Zeni).         Nincsen  remény  !  És  ő  boldog  legyen  ? 

Gyalázatomnak  ismerője,  míg 

Én  kint  sóhajtok,   ő  egy  új  virágra 

Terjeszsze  ismét  hervasztó  kezét  ? 

Nem  úgy  !  lobogj   fel  ősvezéri  vér, 

Ki,  míg  szerelmed  el  nem  áltatott, 

Gyakran  vad  erdőn  jártál  egyedül, 

Ki  ríni  haliád  éjjel  a  sakált, 

Ki  biztos  íjjal  rémületlenül 

A  szembevívó  párducznak  megálltál 

S  ha  hullni  láttad  a  sebzett  vadat, 

Szilaj   gyönyörben  felsikoltozál, 

Ébredj  fel  meggyalázott  gyenge  kéz  : 

Ha  nincs  erőd  nyilat  röpíteni, 

Van  még  erőd,  hogy  gyilkodat  kinyújtsd. 
(Gyilkot  ránt,  s  a  mint  megindul,  Szabolcsot  meglátja.) 

Oh  ég,   Szabolcs  !   (Térdre  esik.) 
Szabolcs.  Kínoknak  áldozatja, 

Halvány  virág  a  balsorsnak  kezében, 

így  látlak  ismét  régi  vágy  után  ! 

Kelj  föl ;  ne  hódolj  tiszta  térdeiddel 

A  földnek,  mely  csak  árulást  terem, 

Mely  nyugtot  és  kéjt  a  jónak  nem  ád. 
(Fölemeli.  Zenö  eszméletlenül  rogy  vállaira.) 

Mi  ez?  nem  eszmél?  ájulás  foga  el? 

Mennyit  kerestem,  mennyit  fáradék; 

Mit  adtam  volna  e  bal  hír  előtt 

Egy  ily  gyönyörnek  éldeléseért ! 

E  kéz,  mi  most  kezemben  nyugoszik, 

E  szív,  mi  most  szivemnél  alszik  el, 

Ez  arcz,  mi  mint  az  eltört  liliom 

Erőtlenül  keblem  szirtére  dől, 

És  e  tetem,  melyet  most  átfogok, 

Ezek  valának  lelkem  álmai, 

Ezek  leendők  harczom  díjai, 

Ezek  valának  legmagasb  reményem : 

Most  itt  nyugosznak  önként  karjaimban 

S  ölelhetésök  nem  nyújt  örömet. 
Zaránd    (j0).  Zenő  hatalmán  függ  minden  szerencsém. 

Ha  ő  elárul,  minden  oda  van. 

Ki  kell  tanulnom  szándékát  s  ha  vészt  főz, 

Inkább  hónába  küldöm  vissza  őt ; 

Inkább  —  de  meg  nem  mondom,  mit  teszek. 

Mit  kellé  látnom?  férfi  karja  közt 

Egészen  átolvadva,  epedőn. 

Ábrándozó  valék,  ki  azt  hivém, 

Hogy  asszonyink  terhünkre  is  hivek ! 

A  legjobb  no  is  lel  vigasztalást, 

Ha  sorsa,  vagy  tán  vére  úgy  kívánja. 

0  mást  szeret :  nyugottan  távozom.  (El.) 

Szabolcs.  Búcsút  veszek.  Szerelmem  itt  marad, 
Egyetlen  csókban  áldozom  fel  azt. 
(Megcsókolja  Zenöt.; 

Zenö  (eszméivei.  Hová  juték,  mi  nyájas  kar  fog  át? 

Oh  ég !  Bocsánat,  oh  Szabolcs  !  Ha  van 
Világon  egy,  ki  ellen  vétkezem, 
Az  egy  te  vagy  ;  ha  van,  ki  vétekért 
Irtóztatón  lakolt,  az  én  vagyok. 

Szabolcs.  Ne  szólj   Zenö,  akarnád  mondani 

Hogy  nem  szeretsz  ;  de  ily  szót  hallani, 
Szabolcsnak  nem  szabad.  Ha  még  ezentúl 
Szeretni  tudnék,  ollyat  jegyzek  el, 
Ki  majd  viszont  szeret.  Boldogtalan! 
Te  jó  szivednek  gazdag,  ritka  kincsét 
Tengerbe  hánytad,  melly  azt  elnyelé, 
S  helyette  vészt  s  hajótörést  adott. 
Ne  sírj  !  a  multak  békés  szemfedöjét 
Hol  annyi  gyász  van  eltemetve,  jobbom 
Nem  fogja  feltakarni.  Bujdosám 
Ezen  napig,  melyen  hozzád  jövék, 
S  érzelmeimben  oly  kín  tőre  volt, 
Mely  lelkemet  százszor  gyilkolta  át. 
Emlékezem,  hogy  egykor  szeretek, 
Téged  szerettelek.  Most  nem  tudom, 
Mi  az  ?  Kifáradott  agyam 
Gondolni  a  szót,  és  keblem  kihűlt 
Érezni  azt. 

Zenö         (magában).    Oh  mit  kell  hallanom. 

Szabolcs.  Kemény  vagyok  tán  hozzád,  oh  Zenö  ? 
Az  meglehet.  De  ismerj  igazán. 
Ha  szenvedéseid  közt  még  maradt 
Csak  egy  kívánság,  bár  mi  gyenge  vágy, 
Mi  teljesedve  szüdnek  örömet, 
Vagy  annak  sírját,  megnyugvást  szerezhet. 
Nevezd  meg  és  én  teljesítem  azt. 

Zenö.        Hová  rejtezzem  ?  ah  hová  legyek  ! 

Szabolcs.  Gazdag  valál  honn  ;  itt  is  az  leszesz  : 
Fejedelmi  nőként  tiszteltetni  fogsz. 
Parancsaidra  szolgák  lessenek, 
És  házad  fénye  oly  magas  legyen, 
Mint  megszokád  azt  látni  jobb  napodban. 
S  ha  van  vidék,  hol  laknod  jól  esik, 
Akármi  részén  e  megszállt  hazának, 

Hol  ifjú  lelked  újra  földerüljön, 

Mutasd  ki  azt  és  én  elfoglalom. 
Zenö.         Csak  egy  rövid  szót :  él-e  még  atyám  ? 
Szabolcs.  Mély  búban  bár,  de  élve  bagytam  öt. 
Zenö.         S  te  megbocsátasz  tévedésimért  ? 
Szabolcs.  Felejtve  vannak. 
Zenö  (térdelve).  Adj  halált  nekem, 

Halált,  Szabolcs, 
Szabolcs.  Ne  emlegess  balált. 

Van  egy,  ki  meg  fog  halni,  a  kinek 

Halálát  eskiivém  ;  az  nem  te  vagy. 

Nézd  e  kardot,  melyet  kirántok  itt, 

Ennek  nyugalma  nem  lesz  a  napig, 

Mig  a  gonosz,  ki  megrontod  leve, 

Vérével  a  földnek  nem  áldozik. 

Kelendi  lánya,  nyugtasd  lelkedet : 

Nem  adhatom  meg  boldogságodat ; 

De  a  mit  oly  méltatlan  szenvedél, 

Meg  lesz  torolva,  esküszöm  neked.  (El.) 
Zenö.         Ez  volt,  ki  engem  híven  szeretett, 

S  én  gyilkosomnak  nyújtottam  kezet ! 

Oh  büntetésed  szörnyű  volt,  Hadúr, 

Szörnyebb  hogy  én  megérdemeltem  azt.  (Szünet.) 

De  még  talán  nincs  veszve  mindenem. 

Tán  még  maradt  számomra  egy  sugár. 

Igen !  setét  lelkemben  a  remény 

Sugara  kél  fel.  0  csak  tévedett : 

A  tévedett  tán  megtéríthető  ; 

Veszély  fenyíti  s  tán  megmenthető. 

Én  felfödöm,  hogy  őtet  üldözik  ; 

Megmondom  —  oh  egek,  mit  mondanék, 

Mit  már  ezerszer  nem  mondtam  neki  ? 

És  még  is  a  mit  folyvást  szenvedek, 

Több  mint  megmondható  ;  de  ő  megért, 

És  visszatér.  Hisz  ő  volt,  a  ki  engem 

A  násznak  és  örömnek  ünnepén 

Először  átkarolt,  ki  a  gyönyört 

Ez  ismeretlen  érzet  tengerét, 

Szivemben  megnyitotta.  0  bizonynyal 

Ismét  enyém  lesz.   S  akkoron  Szabolcsnak 

Engesztelőleg  lábához  borulok, 

S  nagy  szíve  mindent  elfelejt.  Oh  ég, 

S  örök  világ,  mely  rajta  tündökölsz. 

S  te  oh  Hadúr,  ki  e  hon  őre  vagy, 

S  e  harczhatalmu  népnek  Istene, 

Ne  hagyjátok  Kelendi  gyermekét 
Elveszni  szégyen  és  keserv  miatt.  (El.) 

(Berek.) 

(Koronként  távol  dörgés  moraja   hallik.    Zaránd    többször 

aggodalmasan  körülnézve  jö.) 

Zaránd.    Egy  ördög  van  nyomomban,  a  ki  űz, 

Megfoghatatlan  mint  a  levegő  ; 

S  hatalma  oly  nagy,  hogy  vészes  köréből 

Kitörni  nem  tudok.  Meghajtatám, 

És  lesben  álltam  haddal  és  magam. 

Mindegy.  Midőn  már  távol  hittem  őt, 

Suhogva  jött  el  üldöző  nyila, 

És  felriasztá  rettegésemet. 

Hah !  mért  nem  látom  szemtől  szembe  itt  V 

Ha  tűz,  ha  villám  volna,  szembe  szállnék  ; 

De  láthatatlansága  rémület 

És  aggodalommal  tölti  lelkemet. 

Elfáradék  a  virrasztás  miatt. 

Ez  a  haraszt  a  gyász  kalandorok 

Vidéke.  A  nagy  hírű  jós, 

A  bölcs  Barang  itt  tartja  szent  tanyáját. 

Mondják,  mit  itten  délkor  álmodunk, 

Jó  s  bal  szerencsét,  teljesedni  fog. 

Próbát  teszek,  s  ha  jóslatot  nem  is, 

De  feltalálom  a  mit  keresek  : 

A   nyugodalmat.  (Lefekszik  paizsára.) 
Oh  Csilár, 

Harcz  és  szerencse,  jőj  el  álmaimhoz.    (Elalszik.  Zenö  jön.) 
Zenö.         Hálám,  nagy  ég !  ő  itt  van,  fellelem. 

És  még  is  rettegek.  Nem  vár-e  itt 

Új  megvetés  reám  ? 
(Egy  nyil  csapódik  a  fa  derekába  s  ott  megáll.  Zaránd  ébred.) 

Egek  !  mi  ez  ? 
Zaránd     (Zenöt  észre  nem  véve). 

Nem  a  veszett  nyíl  pendült  újra  meg  ? 

Úgy  tetszék,   mintha  hangját  hallanám.  (Meglátva  a  nyilat.) 

Hah  gyilkos  ellenség,  itt  vagy  megint  ? 

Megint  fülembe  zúgod  a  halál 

Irtóztató  dalát  ?  Nincs  hát  szünet, 

Mig  egy  közülünk  a  nagy  harczmezőt, 

E  földet  el  nem  hagyja  ?  Jó,  megyek. 

S  ha  már  előtted  nincs  hely  s  óra  szent, 

Melyben  pihenni  hagynál,  én  viszont 

Nyugalmad  ellen  esküszöm.  Szaladj, 

Vagy  lesben  állj,  vagy  bár  vonulj 

Hadúrnak  verte  mellé,  fölkereslek 

Merész  háborgató,   s  kiirtalak.   (Menni  akar.) 
Zenö.         Zaránd ! 
Zaránd.  Ki  ez  ?  hallatlan  árulás  ! 

Most  látom  a  cselt.  Hát  te  vagy,  Zenö, 

Azon  serény  íjász,  ki  rám  nyilazsz? 

Ki  agyvelőmet  félelem  s  harag  közt 

Forrongva  tartod  ?  Most  már  ismerem 

Szerelmedet,  most  ismerek  reád. 

Te  a  vadászat  kedvelője  vagy : 

Eddig  sudamló  zergéket  lövél, 

Most  embervérre  szomjuzik  szived. 

ízlésedet  dicsérem. 
Zenö.  Oh  Zaránd, 

Veszély  fenyíti  éltedet,  s  azért 

Jövék  hozzád  most,  hogy  megmentselek. 
Zaránd.  Jeles ! 

S  ezen  nyilak  ? 
Zenö.  Rettegve  gondolom, 

Hogy  élted  ellen  törnek. 
Zaránd.  Gondolod  ? 

S  így  nem  te  volnál  a  derék  íjász  ? 

Ez  még  dicsőbb.  A  férfi  kar  tehát, 

Mely  átölelt,  ilyen  díjjal  fizet? 
Zenö.         Oh  méltatlanság ! 
Zaránd.  Kedves  czimborád 

Azon  kegyért,  melylyel  hozzá  valál, 

Nyilat  lövöldöz  rám  s  te  jösz, 

Hogy  tőle  megments  és  a  háládat 

Érzése  által  szívemet  megejtsd. 
Zenö         (félre).    Elvesztem. 
Zaránd.  Lássad,  én  mindent  tudok. 

A  csín  ügyes,  de  fölfödözteték. 
Zenö.         Zaránd,  Zaránd,  így  kell-e  szólanod, 

Midőn  Zenőnek  köny  fakad  szemében  ? 
Zaránd.    Nem  mind  igaz  gyöngy,  a  mely  így  fakad. 

Én  czimborádat  láttam  karjaidban. 
Zenö.         Én  többet  láték,  láttam  mint  lehet 

Nemes  vitézből  aljas  áruló. 

A  mit  te  láttál,  csalkép  lehetett. 
Zaránd.    Csalkép  e  nyíl  ?  csalkép  az  üldözés, 

Mely  el  nem  hagyja  sarkamat  sehol  ? 

A  tettetésnek  vége.  Nem  szeretlek, 

S  ármányid  által  most  vesztemre  törsz. 

De  azt  nem  éred  el.  Vigyázz  magadra, 

S  új  bajnokodra.  A  mint  Isten  él, 

E  naptól  fogva  ellenség  vagyok 

S  eltiprom,  a  ki  útjaimba  vág. 
(Barang  jö.) 
Ze.no.         Oh  ősz  apám  ! 

Barang.  Köszöntelek,  vezér. 

Zaránd.    Bölcs  férfiú,  légy  üdvöz.  Egy  dologban 

Tanácsodat  kívántam  hallani. 
Barang.    Ha  hős  Zaránd  kis  hajlakomba  lép, 

A  jós  Barang  szolgalatjára  van. 
Zaránd.    Nem  háládatlannak  teended  azt. 

De  még  előbb  megjárom  e  helyet : 

Egy  nagy  vadat  kívánok  ejteni ; 

Aztán  betérek  hozzád.  Addig  is 

Fogadd  el  tőlem  e  szép  rableányt : 

Én  őt  Hadúrnak  oltárára  szántam,  (ei.) 
Zenö.         Oh  szörnyeteg  ! 
Barang.  Hadúr  leánya,  jőj. 

Zenö.         Mondd  :  a  halálé.  Oh  eszem  ne  hagyj   el. 
Barang.    Isten  kezében  állsz  :   oltalmad  ő. 
Zenö     f(Baranghoz).   Oh  légy  atyám  !  csak  egy  rövid  napij 

Míg  meghalok. 
Barang.  Ne  emlegess  halált. 

Zenö.         Megőrülök,  megőrülök  ! 
Barang.  Kövess. 

Felejtsd  a  multat.  Itt  magasb  remények 

Országa  nyílt  meg. 
Zenö.  Adj  nekem  tüzes 

Villámot,  ég  !  nyílj  tengerekre,  föld  ! 

Emészd  meg  őt,  emészsz  meg  engemet.  (Dörgés.) 
Barang.    Boldogtalan  nő  !  hallod  e  dörejt  ? 

Ez  azt  jelenti :  meghallgattatál. 
Zenö.        Igen !  Hadúr  te  élsz  !  hozzád  megyek. 

(Mindketten  el.  Zaránd  jö.) 
Zaránd.    Nem  lelhetem.  Zenö  őt  ismeri. 

Valljon  reá,  vagy  sorsa  szörnyű  lesz. 

Hallatlan,  a  mit  tenni  akarok  ; 

De  sürget  a  veszély.  Küzdő  felemmel 

Szirtélen  állok.  Itt  csak  gyors  határzat 

Ad  győzedelmet :  egynek  esni  kell.  (El.) 

(Barang  laka.) 

Barang  és  Zenö. 

Barang.    E  lány  beteg;  kímélve  tartom   őt. 
Kemény  szavak  kifúnák  életét, 
Mely  szánva  van  szolgálni  égieknek 

És  földerítni  termeim  magányát.  (Zenöhöz.) 

Eredj  leányom,  és  pihenj  ki    benn, 

A  fáj  dalom- zsarolta  szót  az  ég 

Bűnbánó  szíven  nem  torolja  meg.  (El.  Zaránd  jö.) 
Barang.    Isten  hozott  vezér  ! 
Zaránd.  Ha  az  leszek, 

Valóban,  nem  csak  puszta  czím  szerint, 

Ötven  tulok  s  évenként  annyi  juh 

Van  szánva  tőlem  gyász  kalandorok 

Számára  és  neked,  jós  férfiú. 
Barang.    Bajnoknak,  a  ki  hívét  tiszteli, 

Szerencse  s  áldás  jő   Hadúr  kezéből. 

A  mit  emberészszel  jós  Barang  tehet, 

Szolgádnak  érzi  holtiglan  magát. 
Zaránd.    Nem  hallgat  itt  meg  senki  ?  szólhatok  ? 
Barang.    Bizton  vagyunk. 
Zaránd.  Ha  úgy,  figyelj  reám. 

Menyekző  vár ;  világi  hatalom, 

S  mi  még  nagyobb,  boldogság  van  vele 

Szép  kapcsolatban.  A  megholt  Előd 

Vezérnek  egy  leánya  jegyesem. 
Barang.    Ha  hírre  száland,  a  mi  még  titok, 

Áldást  kivan  reá  minden  magyar. 
Zaránd.     Oh  vajha  úgy  legyen.  De  küszöbén 

E  mennynek  ellenségre  bukkanok, 

Ki  vérig  üldöz,  utamat  szegi, 

S  üdvöm  felől  mély  aggódásba  ejt. 
Barang.    Áldozzál  isteneidnek,  a  kiket 

Tán  büntet  által  botránkoztatál. 
Zaránd.    Azért  jövék  ;  mert  én  is  azt  hivém, 

Hogy  Ármány  és  az  alvilág  dühe 

Lázadt  fel  ellenem  ;  de  jó  szerencsém 

Kezembe  adta  ellenségemet, 

S  az  földi  mint  én  s  vére  ontható. 
Barang.    Úrnak  s  vitéznek  mint  te,  büntetés 

S  kard  van  kezedben.  Mit  határozál  ? 
Zaránd.    Titkos  halált. 

Barang.  És  tőlem  mit  kívánsz  ? 

Zaránd.    Egy  sírt  a  barlang  mélyében. 
Barang.  Hogyan  ? 

Megölted  immár  ellenségedet  ? 
Zaránd.     Én  őt  az  alvilágnak  áldozom. 
Barang.    S  az  áldozat  ? 
Zaránd.  Leány,  kit  szeretek, 

Ki  hozzám  bütelen  lőn,  a  kit  én 

Karjaiban  láttam  egy  gaz  czimborának ; 

Ki  —  inert  talán  ezt  niegbocsátanám  — 

A  merre  járok,  életemre  tör, 

S  mérges  nyilakkal  szívemet  vadászsza. 
Barátig.    A  kit  kezembe  adtál,  a  leány  ? 
Zaránd.    Halálos  ellenségem,  a  kinek 

Hogy  boldogulhassak,  most  halni  kell. 
Barang.    Elborzadok. 

Zaránd.  Oltárod  készen  áll  ? 

Barang.    Hatvan  szövétnek  által  ékesítve 

Az  áldozókat  elfogadni  kész. 
Zaránd.    Mondd  meg,  nem  háborítand  senki  ? 
Barang.  Senki. 

De  oh  uram,  gondold  meg  mit  teszesz  : 

Vesztednek  indulsz.  Emberáldozat 

Sem  isteneknek  tetsző  nem  lehet, 

Sem  tűrni  azt  nem  fogják  emberek ; 

De  fellázadva  menny  és  föld,  azon, 

Ki  illyet  mer,  boszút  fog  állani. 
Zaránd.    Jósolj  botornak,  a  ki  elhiszi : 

En  bűnt  torolni  jöttem.  A  titok  nagy, 

Melyet  rád  bizék  :  megáld,  megöl, 

A  mint  barát  vagy  ellenség  leendesz. 

Én  okvetetlen  hallgatást  kivánok. 

Hol  a  leány? 
Barang.  E  titkos  meneten, 

Mely  innen  a  barlang  keblébe  visz, 

Bútól  leverten  látandod  meg  őt. 
Zaránd.    Te  addig  e  bejárást  őrized, 

Mig  másikát  vitézim  födözik. 
Barang.    Igen,  vezér  ! 
Zaránd.  S  a  vér,  melyet  kiontok, 

Báránynak  vére  lesz.  Magad  fogod 

Utánam  állatvérrel  festeni 

Azon  helyet,  hol  én  őt  megölöm. 
Barang.    Igen,  vezér  ! 
Zaránd.  S  hallgatni  fogsz. 

Barang.  Mint  a  halál. 

Zaránd.  Jegyezd  meg. 

E  szót :  halál ;  az  vár  reád,  ha  szólsz.  (El.) 

NEGYEDIK    FELVONÁS. 

(Barang  laka.) 

Barang.  Rendűlten  állok  félelem  miatt, 

Ez  a  Zaránd  még  gyászt  hozand  reám. 
Veszélyes  ember !  Mit  tegyek  vele  ? 

Vörösmarty  összes  költ.  II.  köt.  *" 

Elárulom?  feldúlnak  hadai, 

Ha  hallgatok  s  nem  gátolom  kezét, 

Egy  ártatlannak  vérét  ontja  ki, 

Mely  harmad  íziglen  boszút  kiált 

S  a  bűnösök  fejére  visszahull. 

Oh  ég!  ha  nem  csak  felhők  anyja  vagy, 

Hadúr !  ha  nem  csak  fényes  szó  neved. 

Ne  hagyjatok  ma  el,  segítsetek; 

A  jósnak,  a  ki  másoknak  jövendöl, 

Jósoljatok  ;  mondjátok,  mit  tegyen, 

S  mi  véget  ér  e  szörnyű  gyilkolás.  (Szabolcs  jö.) 

Ki  ez  ?  Rezegnek  minden  izmaim.  (Leül.) 

Leroskadok. 
Szabolcs.  Szólj,  tisztes  férfiú, 

Ismersz-e  engem  ? 
Harang     /félre.  Mit  mondjak?  Nemes 

Ifjúnak   látszik.   ^Szabolcshoz.) 

Ismerlek,  vitéz  ; 

Téged  Hadúr  küldött. 
Szabolcs.  Hadúr  legyen 

Velünk.   Szabolcs,  Előd  vezér  fia 

Áll  itt  előtted. 
Buraiig.  Mit  hallok,  nagy  ég  ! 

Az  elveszett  Szabolcs. 
Szabolcs.  A  megkerült, 

Ki  hosszú,  fáradalmas  útja  végén 

Halálos  ellenségét  föltalálta 

S  az  itt  van  nálad  ;  add  ki  őt  nekem. 
Barang.     Honnan  gyanítod  ezt  ? 
Szabolcs.  Tudom.  Lakodba 

Belépni  láttam  őt. 
Barang.  Hová  legyek  ? 

Amaz  hatalmas,  ez  hatalmasabb. 

Tűz  víz  között  vagyok. 
Szabolcs.  Gondolkozol  ? 

Mondtam,  halálos  ellenségemet 

Találom  itt.  Hová  rejtetted  el  ? 
Barang.     Menj  itt  ez  ajtón  s  út  visz  a  berekbe  ; 

Ott  egy  setét  sziklának  ajtajánál 

Szövétnekek  világa  közt  fogod 

Az  isteneinek  áldozót  találni. 
Szabolcs.    Az  isteneknek  kedves  áldozat, 

Ha  a  gonoszt  a  jámbor  megöli.  (El.) 
Barang      (egy  paizsra  üt.  Szolgák  jönek). 

Ez  ajtó  mellett  künn  őrt  álljatok. 

Ne  jőjön  senki,  míg  be  nem  hívom.    (Szolgák  el.) 

.ét  kard  között  egy  gyenge  liliom, 
A  kard  lehullhat  a  vivő  kezével 
S  bántatlanul  megélhet  a  virág. 
Hadúr !  kezedben  élet  és  halál  van. 

(Berek.) 

(Fáktól  körözve  szabad  tér  látszik  mély  sziklaöböllel  egyik  zugában,  hol 

egy  szövétaekektöl  világított  durva  köoltár  áll.  Zaránd,  Zenö  jönek.) 

Zenö.        Hová  vezetsz  ezen  sötét  helyen, 

Hol  még  a  fény  is  borzasztó  szememnek, 

Hol  e  titkos  lombok  között  saját 

Beszédem  hangja  rémülésbe  hoz? 
Zaránd.    Czélnál  vagyunk.  Ez  oltárt  látod  itt 

Felékesítve  mint  asztalt,  holott 

Az  istenek  látatlan  serege 

Az  áldozat  vérén  gyönyörködik? 
Zenö.         Ki  vérrel  s  nem  szivével  áldozik, 

Az  égieknek  kedves  nem  lehet. 

De  mért  vonod  ki  tőrödet  ?  miért 

Tekintesz  rám  oly  rémitö  vadán  ? 
Zaránd.    Azt  jókor  megtudandod.  Most  felelj  : 

Menyasszonyomnak  házában  mulatván 

Miért  jövel  el  rabnőim  között 

Új  boldogságom  ünnepét  zavarni? 
Zenö.         Mert  nőd  vagyok,   mert  látni  akarám, 

Mit  nem  hivék,  nem  hittem  volna  el 

Egész  világnak  —  hitszegésedet. 
Zaránd.    S  te  bűntelen  vagy  ?  hűséges  maradtál  ? 

Eddig  sajnáltalak  ;  de  most  tudom : 

Megérdemelted  sorsodat.  Ki  volt 

A  férfi,  a  ki  átölelve  tartott  ? 

Kivánom  tudni.  Gondold,  mit  felelsz. 

Én  láttam  őt  és  téged  karja  közt. 
Zenö.         Mért  nem  jövel  közelb,  ha  gyáva  nem  vagy  ? 

Megláttad  volna  mint  kell  férfinak 

Az  elhagyott  leányt  ápolnia. 
Zaránd.    Azt  kérdezem,  ki  volt  a  férfiú  ? 
Zenö.         Azt  nem  tudod  meg  tőlem.  Oh  egek  ! 

Mi  boldog,  százszor  boldog  hajadon, 

Ki  egykor  őt  férjének  nevezi. 
Zaránd.    Te  csúfolódol  ?  Hallgass  meg,  Zenő  : 

Kivánom  tudni,  tudnom  kell,  ki  volt 

A  férfi  nálad  ? 
Zenö.  Esküdj'  meg  nekem, 

Hogy  életére  nem  törsz.  Vagy  minek 

Az  esküvés  ?  te  meg  nem  tartod  azt. 

Mondd  meg :  mi  szándék  bujt  föl  ellene  ? 

28* 

Zaránd.    Ne  igerelj.  Én  tudni  akarom  , 

Mit  kérdezek.  Több  kínos  napja  már, 

Hogy  felriasztott  vadként  bujdosom  ; 

Orgyilkosomnak  íja  cseng  fülemben, 

Akárhová  megyek  vagy  bujdosom. 

Nevezd  meg  öt  s  te  még  szabad  lehetsz. 

Hazádba  küldlek  menten,  gazdagon, 

S  köztünk  feledve  minden  párt  s  harag. 
Zenö.         És  ő? 

Zaránd.  Az   orgyilkost  meggyilkolom. 

Zenö  (magában).       Oh  rémület ! 

Zaránd.  Nevezd  meg  öt. 

Zenö.  Soha ! 

Zaránd.    Úgy  készülj   a  halálra. 
Zenö.  Meghalunk 

Mindnyájan  oh  Zaránd.  De  mért  ragadsz 

E  szörnyű  oltárhoz  ;  ne  vígy  oda. 

Én  rettegem  véres  tekintetét. 
Zaránd.    Az  oltár  véres  áldozatra  vár, 

S  az  most  te  léssz. 
Zenö.  Mindenható  egek ! 

Engem  megölni  és  te  oh  Zaránd  ? 

Az  nem  lehet.  Borzasztó  gondolat ! 

S  azért  hozál  e  rémület  helyére  ? 
Zaránd.      Halálos  ellenségem  czimborád, 

Élet-halálra  üldöz  mindenütt. 

Add  öt  kezembe  s  elbocsátalak. 

Vagy  gondolod,  hogy  mint  a  gyáva  juh 

Keblemre  várom  a  gyilkos  vasat? 

Az  ifjúságnak  annyi  örömét, 

A  harczi  pálya  fényes  díjait 

Gyászos  halállal  önként  fölcserélem  ? 

Akárhogyan,  mi  elváltak  vagyunk  : 

Te  éltem  ellen  készülsz  czimboráddal, 

Én  csak  nevét  kérem  váltságodúi. 

Mondd  meg  nevét  s  szabad  vagy  mind  örökre. 
Zenö.        Én,  árulója  lennék  a  nemesnek  ? 

Szakadjatok  rámpákkor  oh  egek! 
Zaránd     (tört  emelve).    Álnok  kigyó  ! 
Zenö.  Megállj,  megállj,  Zaránd. 

Egy  pillanatra  csak.  Volt  ideje, 

Midőn  te  kértél  és  egy  pillanat 

Ezen  szemekből,  mondád,  üdvözít. 

Én  meghalok,  Zaránd.  Úgy  akarod. 

Mert  azt  hiszed,  halnom  kell,  hogy  neked 

Szerencse  nyíljék  e  világi  pályán. 

Én  meghalok  :  de  hallgass  rám,  Zaránd  ; 

Mert  éget  a  szó  és  a  gondolat, 

Mit  el  kell  mondanom,  mit  lelkemen 

A  túlvilágra  el  nem  vihetek. 

Emlékezel,  mi  voltam  egykoron. 

Ifjú  szememnek  egy  világ  mosolygott ; 

Előttem  egy  hős  nemzet  térdepelt 

S  epedve  várta  választásomat. 

Én  megvetem  a  fejedelmek  faját  ; 

Mellőztem  a  hír  büszke  hőseit ; 

Azt  hittem  :   csalfa  minden  a  mi  nagy. 

S  ifjat  kerestem,  kit  szerethetek, 

Delit,  vitézt  és  nagyra  mehetőt ; 

Ifjat,  ki  engem  oly  hiven  szeret 

Mint  én  is  őt,  s  oly  változatlanul  ; 

Kinek  szerelme,  mint  csermelyt  a  rét, 

Mely  végre  a  nagy  tengerben  vesz  el, 

Híven  lekísér  csendes  síromig  ! 

Ifjat  kerestem,  ollyat  mint  te  vagy. 
S  megleltelek,  megadták  istenim, 

Hogy  bírjalak.  S  most  gondold  meg,  Zaránd  : 
Te  engem  itt  e  rémítő  helyen, 
Hős,  férfi,  asszonyt,  oly  hü  szeretőt 
Istentelen  kezekkel  ölni  készülsz  ! 
Zaránd.    Mert  egyszer  élünk  s  élet  életért  jár. 

Nevezd  meg  üldözőmet  s  elmehetsz. 
Ze.no.         Egykor  szerettél.  t 

Zaránd.  Ugy,  mint  most  gyűlöllek. 

Zenö.        Megátkozád  a  perczet  s  magadat, 

Melyben  szivemtől  szíved  elhajolna. 
Zaránd.    Betelt  az  átok:  a  perez  itt  vagyon. 
Elég  a  szó.  A  fáklyák  hamvadoznak. 
Nevezd  meg  őt,  vagy  gyilkosod  leszek. 
Zenö.         Ölj  meg  Zaránd.  Nem  legrosszabb  müved, 
Melyet  teendesz.  Oh  de  keblemet 
Ne  sértse  tőröd  ;  egykor  azt  hivéd, 
Hogy  az  fehérb,  mint  Elborus  hava, 
S  istenfiaknak  szűz  oltár  gyanánt 
Alkottatott,  hogy  ott  áldozzanak 
Ne  onts  ki  vért  ;  mert  cseppje  többet  ér  — 
Úgy  mondtad  egykor  s  balga  elhivém,   — 
Mint  tengereknek  minden  árjai. 
S  vigyázz,  ne  hogy  szemeim  lehunyjanak  : 
Napnak  dicsérted  őket  egykoron, 
S  ha  nap  lehuny,  sötét  lesz  a  világ. 
Ne  oh  Zaránd,  ne  ölj  meg  engemet. 

Megcsaltalak.  Ne  hidd  mit  monda  szám, 
Én  félek  a  haláltól.  Borzadály 
S  irtózat  száll  reám,  ha  gondolom, 
Hogy  a  setét,  hideg  föld  férgei 
Végig  suhannak  ifjú  testemen, 
És  e  sóvár  szem,  melyben  a  világ 
Oly  tarka,  bájos  fényben  tükrözött, 
Nem  lesz  egyéb  mint  egy  setét  gödör, 
Mulandóság  hamvával  tííz  helyett  ! 
Hagyj   élni  s  én  atyámhoz  bujdosom: 
Siratni,  a  mit  semmi  hatalom 
Nem  adhat  vissza,  ifjúságomat. 

(Szabolcs  észrevétlenül  megjelenik.) 

Zaránd.    Nem  azt  beszéled,  a  mit  kérdezek : 

Orgyilkosom  nevét  mondd  meg. 
Zenö.  Soha ! 

Zaránd     (fölemeli  a  tört).  Utolsó  szódat  mondtad  el. 
Szabolcs     (Zaránd  karját  felfogva).  Megállj. 

Zaránd.    Ki  háborít  ?  mi  vakmerő  kezek 

Illették  karjaim  ? 
Szabolcs.  Vesd  félre  a  tőrt ;  rántsd  ki  kardodat. 

Ha  férfi  vagy,  harczolj  meg  férfival. 
Zenö         (félre).  Oh  gyász !  mi  ez  ? 

Szabolcs  van  itt,  megmentőm  és  halálom. 
Szabolcs.  A  kit  kerestél,  itt  előtted  áll. 
Zaránd.    Orgyilkosomnak  arczát  látom-e? 
Szabolcs.  Eddig  nyilakat  hallottál  zúgani, 

Távol  kezének  gyors  hatalmait ; 

Most  kardja  súlyát  ismerd  meg.  De  én 

Orgyilkos  nem  vagyok,  mert  fölkereslek, 

S  szemtől  szemedbe  állok,  hogy  veled 

Megvíjak  e  helyen. 
Zenö.  Megálljatok. 

Zaránd  (félre).  Ember  fiától  meg  nem  rettenek, 

S  most  bátorságom  ingadozni  kezd. 
Zenö.         Légy  türelemmel  oh  Szabolcs ;  megállj. 
Zaránd     (magában.)   Szabolcs  ? 

Zenö.  Oh  ég,  hová  legyek  ! 

Szabolcs.  Jőj  tova 

Boldogtalan  hölgy,  hagyd  el  e  helyet : 

Itt  férfiakra  vet  koczkát  a  sors. 

Öreg  szolgád  künn  vár  és  elvezet, 

Hol  bátorságban  élhetsz.  Jőj,  ez  út 

Nyilt  és  szabad. 

(Kézen  fogja,  egy  darabig  elvezeti;  Zenö  kétkedve  meg-megáll.) 
Zaránd.  Szaboles  hát  visszatért  ? 

Azon  Szabolcs  ■ —  nem  így  nevezte-e  ?  — 

Kinek  honában  szánva  volt  Zeno, 

Ki  most  vezéri  méltóságomat 

S  minden  szerencsém  elrabolni  jő  ? 

Átok  reá ! 
Szabolcs.  Ne  rettegj  semmitol. 

Békén  távozhatol. 
Zenö         (félre).  Távozzam-e  ? 

Oh  ég  !  fejem  szédülni  kezd  s  eszem 

Világa  vad,  kietlen  rémletek 

Szélvésze  közt  lobog.  Segítsetek, 

Segítség,  oh  segítség ! 

(Elrohan.  Szabolcs  utána  indul,  utóbb  megáll,  s  utána  néz.) 

Zaráncl.    Mi  tömkelegbe  jöttem  !  E  Szabolcs 

Csilárnak  bátyja  és  Zenö  miatt 

Halálos  ellenségem.  Jó  karom ! 

Most  csak  tebenned  van  minden  remény. 

A  vértitoknak  kedvez  e  magány : 

Itt  víni  kell.  Igen,  magamra  vár 

E  bátor  tett;  ne  tudja  meg  Csilár, 

Hogy  bátyja  kardom  által  elesik ; 

A  nép  ne  tudja,  hogy  vezért  ölök  meg. 

Itt  víni  kell,  tanútlan,  egyedül. 

Minden  szerencsém  koczkán,  óh  Hadúr ! 

Egészen  add  meg,  vagy  tégy  semmivé. 

De  hallga !  jö. 
Szabolcs.  Tudod,  miért  jövök 

Vérrel  s  halállal  számot  kérni  tőled  ? 
Zaránd.    Elég  hogy  itt  vagy  ;  büntetésedet 

Vedd  el  kezemtől,   orgyilkos. 
Szabolcs.  Ne  mondd 

E  gyáva  szót  többé  ;  magad  tudod  : 

Ha  az  valék,  nem  állnál  e  helyen. 

Én  alva  láttalak  s  védetlenül 

S  nem  öltelek  meg,  mert  hosszabb  nyomort, 

Több  szenvedést,  mint  egy  rövid  halál, 

Érdemié  tetted  ;  mert  szemtől  szemedbe 

Kívántam  állni  és  megmondani, 

Hogy  rajtad  egy  ősz  apának  átka  van, 

Hogy  ördögül  eltépték  körmeid 

Egy  ártatlannak  ifjú  életét, 

Hogy  aljas  árulással  szennyezett 

Egy  újabb   árulásra  törsz  utat; 

Kinek  vezéri  díszét  vállain, 

Ha  úgy  segít  Hadúr,  leszaggatom, 

S  gonosz  fején  a  bajnok  dísz  helyett 

A  föld  porából  fűzök  koszorút. 
Zaránd.    Nézd  ezt  a  kürtöt.  Egy  kis  hang  elég, 

Hogy  felriaszsza  kísérőimet, 

S  te  semmivé  vagy  téve,  mint  az  árny, 

Midőn  a  nap  világa  feltűnik, 

Kezemben  élted,  lesből  gyilkoló  !  (Elveti  a  kürtöt.) 

De  én  kívánom  a  csatát  veled  ; 

Magam  kívánom  megbüntetni  azt, 

Ki  nyugtom  ellen  pártot  esküdött. 

Vagy  nem  te  vagy,  ki  békés  utamon 

Tolvaj  kezekkel  lőttél  rám  nyilat  ? 

Ki  álmomat  rémekkel  népesíted, 

Ki  kergettél  mint  a  riadt  vadat  ? 

A  vad  megállt ;  de  párducz  nyúl  helyett. 

Nézz  jól  reám  !  olyannak  látszom-e, 

Kit  szóval  el  lehessen  dönteni  ? 

Előtted  férfi  áll,  ki  víni  tud. 

Vagy  tán  vezéri  díszemet  kívánod  ? 

Átengedem,  vedd  el !  de  díja  vér ! 
Szabolcs.    Él  egy  hitem,  hogy  többet,  mint  csupán 

Palástodat  veendem  el.  Ki  kard  ! 

S   legyen   bíránk  Hadúr.    (Rövid  vivás  után  Zaránd  elesik.) 
Zaránd.  Hah,  kárhozat ! 

Egy  szót,  vitéz. 
Szabolcs.  Halált  neked,  gonosz.  (Megöli.) 

Hadúr  !  fogadd  el  kardom  áldozatját : 

A  hitszegő  nem  él !  Sok  éveim 

Kínszenvedési,  sok  veszély  után, 

Szerzem  magamnak  e  gyönyörnapot, 

Hol  ellenségem  némán  és  merőn 

A  barna  földön  fekszik  lábaimnál. 

De  rajta  e  palástot  nem  hagyom  : 

Ne  ékesítsen  aljas  lelkeket 

A  dísznek  és  az  érdemnek  ruhája.    (Palástját  elcseréli.) 

Itt  fedje  őt  ezen  setét  ruha, 

Mely  annyi  szenvedésim  társa  volt : 

Nyugodjanak  most  a  sírban  vele. 
Zaránd     (haldokolva). 

Csilár.    (Meghal.) 
Szabolcs.     Csilár !  ki  mondta  e  nevet  ? 

Ki  az,  ki  itt  beszél  ?  Hallottam-e, 

Vagy   képzelem  ?  (Zarándhoz  megy.) 

Ez  többé  nem  beszél. 

Sebének  néma  száján  vér  buzog  ki ; 

Az  ér,  az  élet  medre  kiürül, 


Zenö 


441 


S  a  szív,  az  életforrás,  elapad. 

0  halva  van.  fKi  monda  hát  Csilárt  ? 

Zenö  talán  ?  Ok  egymást  ismerek  ? 

Az  meglehet.  De  immár  távozom. 

Várnak  családom  puszta  termei ; 

Enyhükbe  térek,  míg  a  harczi  kürt 

Fel  nem  riasztja  nyugvó  lelkemet. 

Véres  fogadalmam  teljesedve  van ; 

Most  új  hazám,  hazája  nemzetemnek, 

Te  bírd  e  kardot  és  ez  életet.  (El.) 
(Zenö,  Aporral  s  Zaránd  csapatjával  visszatér.) 
Apor.        Hová  vezetsz  ?  Itt  csend  van  és  magány. 
Zenö.         Mély  hallgatás  !  Megbékültek  talán  ? 

Vagy  a  halálnak  némasága  ez  ! 

Itt  senki  sincs. 
Katona.  Itt  fekszik  egy  tetem 

Palásttal  fedve,  mozdulatlanul. 

(meglátja  a  halottat). 
Hatalmas  ég!  jól  látnak  szemeim? 
Szabolcs  palástját  látom  elterülve. 
Megálljatok!  ne  nyúljon  senki  hozzá! 
E  szent  tetemhez  nincs  méltó,  csak  én, 
Ki  többet  szenvedek,  mint  ő,  mig  élt. 

(Rá  borúi.) 
Meghalt  tehát !  Egy  védőm,  egy  barátom 
Volt  a  világon  és  ő  már  nem  él ! 
Nézzétek  őt.  De  nem  !  ti  nézzetek 
Reá  le  égiek !  s  dicső  Hadúr, 
Ki  a  magyarnak  ős  vezére  vagy, 
Oh  nézd  meg  öt  és  mondjad  meg  nekem  : 
Ha  volt-e  ember,  mint  ő,  oly  nemes, 
Ha  volt-e  férfi  oly  hü,  oly  igaz, 
Ha  volt-e  hős,  vitézebb  mint  Szabolcs  ! 
Nem  képetekre  volt-e  ő  teremtve  ? 
S  még  is,  mig  élt  nem  látott  örömet, 
Még  is, mig  élt,  csak  szenvedési  voltak. 
S  most  itt  hever  vérében  elmerülve, 
S  nincs  Isten,  a  ki  megtorolja  őt. 
Oh  halljatok  meg  engem  emberek, 
Oh  hallj  meg  engem  elcsábult  világ  ! 
Ne  higyjen  senki  égi  hatalomnak, 
Ne  bizzék  senki  istenek  szavában  ; 
.Ha  eskütök  volt,  szegjétek  meg  azt ; 
Ha  van  rokon,  barát  vagy  szerető, 
Ha  van  hazátok,  áruljátok  el ! 
Fertőzzetek  be  minden  jó  nevet ; 

Romboljatok  le  mindent,  a  mi  áll; 

Csúfoljatok  ki  mindent,  a  mi  szent; 

Legyen  divatban  bíin,  alávalóság  ; 

Mert  sérthetetlen  él  az  áruló, 

Míg  a  nemessel  sírba  száll  a  hit. 
Apor.        Ez  asszony  őrjöng.  —  Jőj   el  asszonyom. 

Ha  kedves,  e  halottat  ne  zavard 

Vad  átkaiddal ;  jőj,  ne  ingereld 

Az  ég  haragját ;  sértő  szavaid 

Több  bút  s  nyomort  hozandanak  reád. 
Zenö.        Megálljatok.  Még  egyszer  látom  őt, 

Ki  értem  évekig  gyötrődve  élt, 

Ki  értem  adta  ifjú  életét, 

Kit  elvakultan  egy  vad  indulattól 

Most  ismerek  csak,  már  midőn  nem  él, 

Nem  ébred  semmi  áldozatra  fel ! 

Bocsáss  meg,  oh  dicsőnek  teteme, 

Hogy  érdemetlen  kézzel  fölfedem, 

Mit  a  halálnak  balja  eltakart.   (Fölemeli  a  palástot.) 

Oh  jaj  nekem,  Zaránd  !  oh  istenek.  (Ájulva  lerogy.) 
Apor.        (közelítve).  Valót  beszélt-e  ?  Villám  és  halál ! 

Zaránd,  urunk  itt  vérében  hever. 
A   csapat.  Zaránd ! 
Apor.  Itt  undok  gyilkolás  esett. 

Uram!  ha  még  élőkhöz  van  közöd, 

Csak  egy  szavad,  csak  egy  sohajtatod, 

Mondd  meg,  ki  volt  orgyilkosod  ? 
Csapat.  Boszú, 

Halál  reá ! 
Apor  Boszút  kiáltok  én  is, 

Boszút  s  halált.  S  itt  ím  e  gyászhelyen 

Vérébe  mártom  fényes  kardomat, 

S  e  folt  meradjon  rajta,  míg  vele 

Orgyilkosának  vére  nem  vegyül. 

Ti  fogjátok  fel  a  holt  testet  itt, 

Vigyük  ki  őt,  és  gyorsan  elrohanjunk 

Felfogni  a  gonosztevőt,  ki  még 

Ezen  vidéktől  távol  nem  lehet.  ^Egy  katonához.) 

Te  meg  jelentsd  a  táltosnak,  hogy  itt, 

Egy  árva  gyermek  ájultan  hever. 
(Egy  katona  el  a  táltos  háza   felé,  a  többiek  a  holttestet  felfogják.) 

0  hős !  mivé  lön  fényes  ünneped  ! 
Menyekzőt  vártál  s  most  sírodba  szállsz. 
(Utánok  indul.  Barang  egy  sziklacsúcson  megjelenik.) 

Barang.    Hadúr  itélt,  a  bűnös  elesett. 

ÖTÖDIK   FELVONÁS. 

(Elöd  háza.) 
Csilár        (egyedül).  Hősöm  van,  a  kit  szívből  szeretek, 
Bátyám,  kiért  oly  rég  óhajtozom, 
S  még  is  magamnak  kell  itt  árvaként 
Tűnődve  élnem,  rettegés  között. 
A  gondolat,  mely  rajtok  félve  csügg, 
Százszor  repül  ki,  százszor  visszatér 
Meg  nem  nyugodva,  enyhítetlenűl. 
Kegyetlen  órák,  mit  gyötörtök  engem? 
Vagy  tán  örömmel  fogtok  majd  fizetni, 
Kettős  örömmel  aggodalmimért? 
Igen,  oh  igen  !  szerencsés  óra,  jőj, 
S  hozd  meg  nekem,  kikért  e  szív  eped. 

(Szolga  jö.  Csilár  elébe  megy.) 
Ah  jőnek!  —  Nem  Zaránd  küldötte  vagy? 
Szolga.      Az  asszonyom  ;  Zaránd  küldött  ide, 

Megmondanom,  hogy  itt  lesz  nem  sokára 
A  boldogító  nászt  megtartani. 
Csilár.      Oh  melly  öröm!  Reszketve  várom   őt, 

Épen  hagyád?  nem  érte  semmi  baj? 
Szolga.      Nem,  asszonyom.  Vezérem  ép   s  vidor. 
Ha  az  lehet,  ki  tőled  távol  él. 

Czilár         (gyürüt  ád  neki). 

Te  nyájas  hírnök  vagy  •,  fogd  e  követ, 
Emlékezzél  reám,  ha  jó  napod  lesz. 

(Szolga  indul.) 

Megállj  !  uradnak  mondd  meg,  várom  őt 

S  hogy  várni  kín.  Menj,  mondd  meg  ezt  neki. 
Szolga.      Kész  bajnokod  vagyok  s  lovam  serény  : 

E  hírt  repülve  hordja,  vagy  kidől.  (El.) 
Csilár.       Oh  istenek  !  hozzátok  őt  hamar, 

Vagy  szálld  meg  édes  szender  lelkemet 

S  boríts  el  álmaid  tündér  fátyolával.  (Egy  rabnő  jön.) 
Babnö.      Egy  fegyveres  jő  hozzád  asszonyom, 

Magaddal  kivan  szólni. 
Csilár.  Küld  be  őt 

(Egy  nehéz  fegyverzetű  bajnok  jö  véres  karddal.) 

Oh  rémület !  mi  szörnyű  ember  ez  ? 
Bajnok.     Bátyád,  Szabolcs  küld  hozzád  asszonyom. 
Csilár.       Ő  él!  Oh  ég,  megkönnyebbül  szívem. 
Bajnok.     E  véres  kardot  adja  zálogul, 

Hogy  él  s  fogadalma  teljesítve  van. 
Csilár.       Vidd,  vidd  a  kardot :  rejtsd  el  szem  elől, 

Nem  nézhetek  rá  borzadatlanúl. 

Mit  monda  mást  ? 
Bajnok.  Hogy  testvér  karjai 

Ölelni  fognak  nem  sokára. 
Csilár.  Menj 

8  pihenj   ki  népeim  közt.   (Bajnok  el.) 
Oh  Hadúr! 

Ha  baljeleknek  van  rajtunk  hatalma, 

Fordíts  el  rólam  minden  kárt  s  veszélyt. 

De  ö  közéig,  ő  itt  lesz  nem  sokára. 

Mi  balgaság  aggódnom :  ö  közéig ; 

0  férfi  s  tudja,  mit  kell  tennie, 

És  mit  szabad ;  gonoszt  ő  nem  tehet. 

Ki  a  szabadba!  keblem  elszorult. 

Felékesítem  csarnokom  falait, 

Hogy  lássa,  tudja  minden  :  milly  öröm 

Készül  beszállni  árva  hajlakomba. 

Ki  a  szabadba ;  ott  künn  várom  őket : 

Zaránd,  Szabolcs,  férjem,  bátyám  közel !  (El.) 

(Csarnok.) 

(Fegyverrel  s  virágokkal  díszesen  ékesítve  Habila  s  a  leányok 
ünnepileg  öltözve  jönek.) 

Habila.     Most  már  jöhet  kegyes  védasszonyunk. 
A  csarnok  készen  áll.  A  fegyverek 
Villám  tekintetét  virágfüzér 
Enyhíti  s  a  kiontott  vér  szaga 
Szelíden  lengő  illatokba  fúl. 
Készüljetek,  ha  asszonyunk  kilép, 
Itt  adjuk  által  a  nászjeleket, 
Miket  Zaránd,  a  boldog  ifjú  hős 
Előre  küldött  szép  zálog  gyanánt, 
Hogy  kedvesebbel  váltsa  meg,  ha  jő  : 
Szerelmével.  Csitt,  hallga !  ő  közéig. 

(Csilár  jö,  a  leányok  elébe  mennek.  Habila,  kinek  kezében  egy  gyöngyös 
párta  van,  kissé  előbbre  lép  s  letérdel  Csilár  előtt.) 

Habila.     Fogadd  nemes  hölgy  e  pártát  kezemből : 
Uram  parancsából  nyújtom  neked. 
Nem  hervadandó  ágból  füzetett, 
Nem  is  veszélyes  csillogásu  kő  ; 
Szelíd,  szerény  gyöngy  az,  mely  rajta  ég. 
Fehér  tüzének  ártatlan  világa 
Példázza  boldog  ifjúságodat. 
És  boldogságod,  mellyet  vársz,  legyen 
Oly  hervadatlan,  mint  e  koszorú. 

Csilár.      Oh  szép  !  fejemre  tűzöm  e  jelet, 

Hogy  lássa  mily  óhajtva  várom  öt. 
Egy   leány   (előbbre  lép  s  térdelve  egy  gyürüt  ad  át.) 

Fogd  e  gyűrűt,  urunk  ajándoka. 

Kicsinben  végtelenséget  jelent, 

Mert  összeforrva  gyenge  karjai 

Egymást  örök  hűséggel  ölelik. 

Ily  ércz-szilárdan  álljon  frigyetek 

És  légyen  üdve  illyen  végtelen. 
Csilár.       Ujjamra  fűzöm  e  szép  zálogot; 

Ne  adja  ég,  hogy  csalfa  jel  legyen. 
Másik  lány.  E  kis  virágot  nyújtom  fel  neked, 

Hogy  elhervadjon  ifjú  kebleden. 

Virágok  váltják  egymást  a  mezon, 

Úgy  váltsák  egymást  életörömid 

S  midőn  kihalnak  lassú  hervadással, 

Emlékezetben  éljenek  soká  még, 

Mint  illat  él  a  holt  virág  után. 
Csilár.    Mit  mondjak  nektek  ?  Boldog  vagyok-e  ? 

Igen !  szivemben  üdvösség  lakik. 

Kivánom :  egy  se  légyen  köztetek 

Kevesbbé  boldog,  mint  én  most  vagyok. 

Gyászdal  (kívül). 

Örömnek  útján  volt  a  hös, 
A  harcz  vészében  oly  erős, 
S  most  vérben  fekszik  itt. 

Orgyilkos  kéz  ejtette  meg, 
Előbb  mint  létre  jöttének, 
Magas  reményeit. 

A  véremésztő  seb  felett, 
Mely  a  halálnak  réve  lett, 
Hiába  sír  a  bú. 

Orgyilkosának  veszni  kell ; 

Vérért  gaz  vére  folyjon  el. 

Boszú,  boszú,  boszú ! 

Csilár.       Mi  rémes  hang  zsibong  a  légen  át ! 

Nem  gyászdal  az,  melynek  bús  zengeménye 

Örömnapomnak  szentségébe  tör? 
Habila.     Halottat  visznek  asszonyom,  ne  aggódj', 

Vagy  jer,  vonulj  be,  míg  itt  átmegyen. 
Csilár.       Rossz  jel  !  Menyekzőm  napján  gyászmenet. 

Rábila.     Az  emberek  kihalnak  asszonyom  ; 

De  a  ki  él,  az  boldog  és  örül. 
Csilár.    Ha  boldog  és  örülhet !  Ah  de  nézd, 

Felénk  közelgnek  és  megállapodnak. 
Habila.     Csak  megpihennek.  Jöj  be  asszonyom, 
(Gyaszkiséret  jö  s  az  aranyszegetü  lepellel  takart  holtat  leteszik.) 
Gyászkiséret,  Boszú !  boszú  !  boszú  ! 
Csilár.  Oh  jaj  nekem. 

Apor.        Ki  itt  ez  úri  háznak  asszonya  ? 
Csilár.       Mondd,  mit  kívánsz  ? 
Apor.  Oh  fényes  hölgy,  te  vagy. 

Ki  volna  más  !  Bocsánat  asszonyom, 

Hogy  ünnepedre  gyász  felhőt  borítok. 
Csilár.       Ember,  te  gyötresz.  Mondd  el,  mit  kivánaz  ? 
Apor.        Boszút ! 
Csilár.  Kiért  ? 

Apor.  A  meggyük oltatottért. 

Csilár.       Ismered  gyilkosát  ? 
Apor.    t  Hagyd  fölkeresnem, 

Es  adj  hatalmat,  hogy  kiirtsam  öt. 
Csilár       (félre).    Mi  borzasztókat  kellend  hallanom ! 

Oh  bal  gyanú,  hallgass  el.  —  Menj  tova, 

Jó  ember,  és  temesd  el  holtadat. 

Aztán  ha  jösz,  elégtételt  adok. 
Apor         (félre).    Hiába!  fel  kell  öt  ébresztenem.  — 

Oh  tépd  el  gyöngyfüzéred  asszonyom ; 

Szaggas  ki  szüdböl  minden  örömet ! 

Fátyol  borítsa  szép  szemed  világát ; 

Mert  a  ki  meghalt,  többé  föl  nem  ébred, 

Mert  a  ki  meghalt  — 
Csilár.  Bal  szerencse  űzzön, 

Vészhirdető  !  Emeld  föl  a  lepelt 
Apor         (fölemeli).     Parancsolád. 

Csilár.  Oh  istenek,  Zaránd  ! 

(A  holttesthez  rohan  s  rá  borúi.  Zenö  őrjöngve  jö  egy  üres  íjjal.) 
Zenö.         Csitt,  halkan,  csendesen  !  párducz  közéig 

Hallottam  ordítását.  Körme  közt 

A  bérezek  öze  sír.  Szegény  kis  öz  ! 

Szemében  víz,  nyakán  a  vér  csorog. 

Oh  fáj,  oh  fáj,  a  párducz  körme  éles. 

Csitt,   hallga  !   jön.   (Felvonja  s  elpattantja  íját.) 
Hah  !  megvan,  elesett  ! 

Az  öz  szabad,  hagyjátok  futni  öt, 

Az    öz    szabad.   (Fáradtan  térdre  rogy.) 
Habila.  Mely  örült  asszonyon  ez  ! 

Zenö         (felkél).  Hová  juték  ?  Kelendi  háza  ez  ? 


—     4U7     — 

Nem,  oh  nem  !    —  Itt  egy  ember  aluszik 

S  a  nap  még  fenn  van.  oly  szépen  ragyog. 

Nem  mozdul  senki  ?  Keltsétek  fel  öt, 

Hadd  nézzen  egyszer  még  a  nap  szemébe  ; 

Az  én  szememnek  napja  kialutt  ! 

Itt  alszik  ö,  nem  hallgat  senkire. 

Szép  férfi  volt,  mig  fenn  horda  fejét. 
(Merőn  nézi.) 

Ah,  ah  !  ez  ő,  ez  ő,  ez  ő  ! 
(A  holtra    akar  borulni   s   Csillárt   észrevévén,  azt   hirtelen   felragadván 
átkarolja,) 

Ki  térdel  itt  ?  hah,  egy  másik  Zenö ! 

Ne  jöjjön  seuki ;  inkább  megölöm, 

Mint  rossz  kezekbe  jöjjön. 
Csilár.  Mit  akarsz 

Boldogtalan?  mért  háborítasz  engem, 

Holt  férjem  mellett  gyászban  térdelöt  ? 
Habila.     Vigyáz  nemes  hölgy  e  némber  megörült. 
Zenö,        Ez  a  te  férjed  ?  Hejh  fáklyát  ide, 

Világot !  szálljatok  le  csillagok  ; 

Mossátok  öt  meg,  tenger  habjai ; 

A  vér  miatt  nem  ismerhetni  rá. 

Alii  félre,  bérez  ;  föld,  menj  ki  láb  alól : 

Hadd  lássam  öt,  hadd  lássam  öt !  Igen. 
(Elbocsátja  Csilárt  s  az  ijat,  s  fáradtan  a  halott  mellé  rogy.) 

Ez  a  te  férjed  volt. 
Csilár.      Ki  mondja  meg,  mi  borzasztó  titok 

Lappang  ez  örült  nö  beszédiben  ? 
Szabolcs     (a  nép  közé  vegyülve'). 

Mely  látomány  !  mi  nép  csődült  ide  ! 
Zenö     (fölemelkedik).    Csitt !  hallga !   csenddel :   ő  beszélni  kezd. 

Hallgassuk    Őt.    (Nyájasan  a  halotthoz  simulva.) 

Szeretsz-e  még  ?  szeretsz-e  még  ? 

Mélyen  ragyognak  Kúma  habjai. 

A  sziklacsúcs  oly  szédítő  magas. 

Én  rajta  állok  és  nem  szédülök  : 

Hozzád  jövék.  Szeretsz-e  még?  szeretsz-e  még? 

Szólj   halkan,  halkan,  súgva,  mint  a  szél, 

Mint  egy  repülő  pille  szárnya  hajt : 

Szeretsz-e  még  ?  —  Oh  ég  !  ő  nem  felel. 
Csilár        (a  holtra  borúi).  Oh  fájdalom  !  te  nem  vagy  egyedül ; 

Az  irtózattól  jéggé  fagy  könyüd. 

O  elveszett,  a  kedves  drága  férj, 

S  gyászomban  itt  egy  őrült  osztozik. 
Szabolcs.  Zenö  megőrült !  Rettentőt  gyanítok. 

(Usilárhoz  lép  ;  parancsoló  hangon  a  néphez.) 

Vonuljatok   tovább.    (A  nép  ziigni  kezd.) 

Tovább,  ba  mondom, 

Vonuljon  el,  ki  éltét  szereti. 

(A  nép  zúgolódva  visszavonul.) 
Csilár.      Oh  ég  !  Szabolcs. 
Szabolcs.  Bátyád  Szabolcs,  Csilár, 

Itt  áll  karom,  hogy  végre  elfogadjon. 
Csilár.      Miért  hagyál  el  oly  soká,  Szabolcs  : 

Az  én  bátyám,  testvérem  most  halál.    • 

Nézd  ezt  a  holtat. 
Szabolcs.  Oh  átok  !  Zaránd. 

Csilár.      Nézd :  volt-e  rajta  egy  jel,  egy  vonal, 

Mely  öt  halandóságra  bélyegezze  ? 

Nem  volt-e  ö  szép,  ifjú  és  erős, 

Nem  volt-e  ö  ezer  felett  dicső  ? 

S  ő  férje  húgodnak,  s  ki  leghívebb 

Barát  leendett  hozzád,  itt  hever 

Mint  egy  letört  ág,  melynek  ifjúságát 

Nem  adja  vissza  semmi  kikelet. 
Apor         (előbbre  lép).    Boszút  kívánunk,  vérest,  e  halottért. 

Parancsolj  asszonyom  s  mi  mint  a  villám, 

Mint  a  harag  szolgái  elmegyünk, 

Enyhet  szerezni  ennyi  bánatért.  (Visszavonul  s  a  nép  kiált.) 

Boszú !  boszú ! 
Csilár.      Igen,  Szabolcs,  boszúi;  kell  állanunk, 

Méltó  boszút,  nem  értem  !  hajh  nekem 

Elég  e  bú,  mely  tőle  rám  maradt ; 

De  e  halottért  s  minden  hölgyekért, 

Kiket  hasonló  bal  szerencse  vár. 

Ki  lesz  nyugottan  örvendő,  vidám, 

Mely  nászt  nem  ejt  meg  a  rab  félelem, 

Ha  hős  s  leánytól  híven  várt  jegyes 

Nem  ment  a  gyáva  orgyilkos  kezétől? 

Ha  senki  a  gyilkost  nem  bünteti, 

Ha  senki  üdveinken  őrt  nem  áll? 

Igen !  boszú  és  büntetés  kövesse 

E  bűn  tevőjét,  a  ki  vétlenekre 

Reám  és  rá  ily  gyász  véget  hozott ! 

Boszú  !   de  mit  beszélek,  nyomorú  ! 

Mi  enyhet  adhat  a  boszú  nekem? 

Mit  az,  ha  minden  némber  hőse  él, 

Míg  ő  itt  halva  fekszik  —  Oh  Zaránd ! 
Szabolcs.  Megállj,  ne  illesd,  húgom,  e  halottat. 

Nép!  jőj  közelb  :  hallgassatok  reám.  (A  nép  közelb  jö.) 

E  férfi,  a  ki  halva  fekszik  itt, 

Az  árulók  legaljasabbja  volt. 

Egy  a  népből.  Haljon  meg,  a  ki  így  beszél  urunkról. 
Verjétek  öt  le :  szaggassátok  el. 

Apor.       Ki  kard :  e  szót  én  nem  hallgathatom. 
Uram  Zaránd  nemes  volt  és  vitéz  : 
S  rágalmazó  te,  gyáva  és  hazug  vagy. 
(Megrohanja  Szabolcsot.) 

Csilár.       Oh  szűnjetek  meg. 

Szabolcs    (kiüti  a  kardot  Apor  kezéből). 

Vissza,  nyomorú ! 
Boszút  kívántok  ?  jó  :  tehát  legyen. 
Én  ismerem,  ki  öt  meggyilkolá. 

Nép  kiáltása.  Haljon  meg !  száz  halál  reá. 

Zenö  (fölkel). 

Aluttam.  Jó  reggelt.  Most  már  megyek. 
Megnézem  a  világot.  Azt  beszélik, 
Hogy  a  világ  oly  szép,  oly  bájoló. 
Szegény  Zenö  !  mondjátok  meg  neki, 
Hogy  én  már  rajta  nem  segíthetek. 

(Csüggedten  el.  Csilár  két  rabnöje  utána  indul.) 

Szabolcs.  Nézzétek  itt  ez  őrjöngő  leányt. 

Mi  szép  teremtés  volt  ő,  oh  Hadúr ! 

Tündérileg  szép  és  jó,  mint  az  ég. 

Elméje  fény  volt,  játszi  és  vidor, 

Mely  átsugárzott  ifjú  kellemein. 

S  nézzétek  őt  most :  nincs  egy  gondolatja, 

Egy  ép  érzelme  nincs,  és  a  mi  van, 

Az  fájdalommal  terhes  mint  az  éj, 

Melynek  nyugalmát  tűz  ijeszti  fel. 

Szűz  ajka  kedves  hangú  hárfa  volt, 

S  most  rajta  ím  kétségbeesés,  nyomor 

S  ezek  szülötte  a  bús  őrület 

Szilaj  kezekkel  játszsza  szivrepesztőn 

Eszének  sírdalát.  Nézzétek  őt : 

E  hölgy  az  ősz  Kelendi  lánya  volt. 

Csilár.      Irtóztatókat  hallok.  Légy  kegyelmes, 
Ne  hagyj  megtébolyodnom,  oh  Hadúr. 

Többen.     Mely  szánandó  eset! 

Szabolcs.  Boszút  kívántok 

Zaránd  vitézért?  Tudjátok  ki  volt? 
0  ellopá  a  védtelen  leányt ; 
Osz  atyja  híre  nélkül  hozta  el, 
S  mert  csalfa  szívvel  most  új  frigyre  vágyott, 
És  azt  hívé,  hogy  majd  útjában  áll, 
Gyilokkal  sújtott  a  nemes  kebelhez, 
Mely  érte  annyit,  mindent,  áldozott. 
(Zúgás  a  néji  között.) 
Vörösmarty  összes  költ.  II.  köt.  29 

Csilár.      Borzadva  nézek  a  jövő  elébe, 

Mely  rám  e  szörnyű  képben  tükrözik. 
Oh  ég  hatalma  !  megköszönjem-e, 
Hogy  bal  szerencsém  fényes  csillagát 
Itt  lábaimnál  összezúzva  látom  ? 
Sír  bennem  a  lélek  ;  de  senkinek, 
Csak  enmagamnak  fájók  könnyei. 

Szabolcs.     Csilárnak  ilyen  férjet  adtok-e, 

Egy  nagy  vezér  lányának  ily  latort  ? 
S  boszút  kívántok  !    (Zúgás  a  nép  között.) 

Megmondjam  ki  volt, 
Ki  e  hitetlent  porba  fekteté  ? 
Szabolcs  vezér.  (Zúgás.)    Előd  vezér  fia 
Áll  itt  előttetek,  ki  víni  jött ; 
Ki,  míg  erének  egy  csép  vére  lesz, 
Ez  uj  hazáért  élni  halni  kész. 
Ki  ismer  még  rám  hős  apám  nevéről  ? 

Felkiáltások.  Éljen  Szabolcs  vezér,  sokáig  éljen  ! 

Szabolcs.    Ez  ember  leghalálosb  ellenem, 
Egyetlen,  a  kit  szívből  gyíílölék  : 
Ez  ember  itt  mátkám  rablója  volt, 
Kit  most  a  bú  eszétől  foszta  meg. 

(Fölemelt  karddal  kihivólag.) 
Emeljen  kardot,  a  ki  víni  mer! 
(Mély  hallgatás.  A  fegyverek  lebocsáttatnak:.) 
Szabolcs  vezér  megölte  ellenét, 
Es  számot  érte  csak  Hadúrnak  ád. 

ELSŐ  FELVONÁS. 

(Buda.  —  Gara  háza.) 
Gara,  Hunyadi  László. 

Gara.  Mondom,  vitéz  öcsém,   az  nem  lehet. 

Jó  sorsa  mentse  meg,  de  hős  apád 
Nándor  falainál  elveszhet  hadastul. 
S  ha  most  megadnók  a  kívánt  segélyt, 
Szivében  a  hon  védetlen  maradna, 
Lábához  vetvén  minden  erejét: 
Mert  Nándor  a  hazának  lába  csak, 
Melyet  merészen,  inkább  vakmerőn, 
Természetes  határin  túl  feszítve, 
A  bajt  idéző  vég  Dunára  tőn. 
Ez  a  Nándor  —  de  nem  mondok  sokat  — 
Vérünk  nadálya,  megront  végre  is, 
S  ha  úgy  tehetned,  és  tanácsomat 
Balul  nem  vennéd  — 

H.  László.  Szólj,  én  figyelek. 

Gara.  Azt  mondanám,  ne  menj  el  e  csatába. 

H.  László.     Minő  tanács  ez,  tőled,  és  nekem ! 
Bocsáss  meg,  ezt  nem  vártam  hallani. 

Gara.  Mondám  :  ha  úgy  tehetned.  Nem  teszed, 

Mert  ifjú  véred  fellázadna  rád, 
S  beszennyezettnek  hinnéd  nevedet. 
Nem  mondom,  hogy  leányom  jegyesed, 
Ez  ifjúnak  s  vitéznek  ösztön  inkább, 
De  szólt,  ki  lesz  gát  a  török  düh  ellen, 
Apát  s  fiút  ha  elvisz  egy  csata? 

H.  László.     Az  Isten  jó. 

Gara.  Igen)  de  észt  adott, 

Hogy  gazdálkodjunk  drága  életünkkel, 
Mert  életünk  hazánké,  nem  miénk. 
Te,  a  ki  társa,  csaknem  mása  vagy 
Apádnak,  fenn  maradva  ifjú  törzsök 
Az  izmos  tőből,  bátran  állanál  ki 
A  már  megismert  vészek  ostromának. 
Fenn  tartanád  a  rettentő  nevet 
A  végeken,  s  dicső  apád  nyomán 
Magasbra  kelnél. 

H.  László.  Oh  ne  mondd,  ne  mondd  ! 

Én  és  apám  !  Ha  születik-e  még 
Hozzá  hasonló?  oly  dicső  s  nemes! 

Gara.       Becsüllek,  mert  szegény  vagy !  (Félre.)  Gyáva  gyermek 
Ezzel  még  sok  bajom  lesz.  —  S  most  öcsém 
Nem  tartalak.  Menj,  merre  vonz  a  sors. 
Kisérjen  jó  szerencséd  a  csatán, 
És  hozzon  vissza  mint  jó  fiamat. 
De  még  előbb  egy  szóm  van.  Egy  öröm 
Vár  még  reád.  Te  harczok  vak  fia 
Jegyes  vagy  és  már  nemsokára  nős, 
S  mátkádat  még  csak  színről  ismered. 
Mikor  volt  bogy  láttad  ? 
H.  László.  Két  éve  múlt  ^ 

Gara.  Meglátbatd  rajta  mit  tesz  az  ido, 

Mig  fölfelé  jár.  Kedves  volt  a  gyermek, 
S  mint  bajadont  tán  szépnek  is  találod. 
H.  László.     S  ö  itthonn  volna? 

Gara.  Tüstént  küldöm  ot. 

'  (Félre.)  Ez  a  viszony  nincsen  kedvem  szerint, 
Még  boldogult  nőm  szőtte  a  kötést. 
De  fenn  kell  tartanom:  nagy  a  család, 
S  ha  győz,  dicsőbb  lesz  most,  mint  valaha.  (El.) 
H.  László.     Ez  kétes  ember.  Dermesztő  hideg, 
És  szívessége  borzadást  okoz. 
Nincs  hát  segítség.  Visszamehetek 
Az  ígért  hadnak  egy  nagy  része  nélkül, 
Elverni  a  bőszült  Mahometet, 
Ki  egy  világot  hoz  Nándor  falához, 
Egy  kis  csapattal  s  egy  kuszált  sereggel, 
Kikkel,  ha  rongyaikba  kaphat  a  vész, 
Vitorlatánczot  jár  a  levegőben. 
No  jó  apám  !  ha  eddig  hős  valál, 
Nem  mondhatod,  hogy  most  nincs  alkalom. 
De  jó  az  Isten.  Szinte  szeretem. 
Ha  van  dicsőség  e  magyar  hazában, 
Az  a  miénk  lesz  oszthatatlanul. 
Egy  batka  árút  sem  hagyunk  belőle, 
Nem  egy  morzsát  e  károgó  seregnek, 
És  e  ©arának,   a  ki  hajh!  ipám  lesz, 
S  oh  Istenem!  leánya  jegyesem, 
Kit  alig  ismerek.  Csak  mint  álom  lebeg 
Egy  kép  előttem.  S  e  kép  jegyesem! 
Mi  lélek  lakja?  báb-e  vagy  leány? 
Teher  vagy  üdv  a  hosszú  élten  át? 
De  íme  jön.  Most  mit  mondok  neki? 
Az  Isten  tudja.  —  A  leányka  szép.  (Mária  jö.) 
Mária  (félre).    Oh  Istenem  !  mi  kémlő  arcza  van.  ^ 

H.   László.      (kezét  lógva,  hosszasan  ra  néz),     ozép    Mauam  . 

Mária.  Uram ! 

H.  László.  Bocsáss  meg,  Mária, 

Hogy  ily  merően  nézem  arczodat. 

Pár  év  előtt  egy  lyánykát  láttam  én, 

Alig  kitűnve  gyermekek  sorából, 

És  e  leánykát  dicsérték  sokan, 

Mert  szép  s  hatalmas  nemzők  gyermeke, 

Hogy  szépen  hímez,  tánczol,  énekel ; 

De  én  a  gyermeklányban  egyebet 

Találtam.  Ügy  tetszett,  mintha  jellem 

Mutatkoznék  ez  ifjú  alakon ; 

Ugy  tetszett,  mintha  játszisága  mellett 

Szilárdabb  volna  mint  a  többiek, 

S  ragaszkodóbb  ahhoz,  mit  szeretett, 

S  e  gyermek  mátkám  lőn. 
Mária.  Oh  Hunyadi ! 

H.  László.     Azóta  multak  kétes  évei 

A  serdülésnek.  És  én  kérdezem 

Nem  egyszer  aggva  s  csaknem  szívborongva : 

Nem  dúlatott  e  szét  a  tiszta  szellem 

Tárháza  ?  nem  állítottak-e 

A  szent  alapra  istenkép  helyett 

Üres  hiúság  bálványszobrait  ? 

Mert  a  világ  rossz,  éö  a  példa  vonz. 
Mária  (tűnődés  után). 

És  most  mi  szívvel  jöttél  jegyesedhez  ? 
H.  László.    Nem  csallak  meg ;  nagy  félelmek  között. 

Lelkem  haragban  égve  ál  barátok 

És  kétértelmű  honfiak  miatt ; 

Meg  nem  vigasztalt  a  hír,  hogy  te  honn  vagy, 

Hogy  látni  foglak,  a  ki  nőm  leszesz  : 

Új  hölgyet  féltem  feltalálni  benned. 
Mária.  S  a  régit  elfelejted.  (Magában.)    Oh  anyám  ! 

Oh  Istenem  !  mi  végzet  vár  reám  ?  (Hunyadihoz.) 

Szabad  szeretnél  lenni  e  szerint 

S  lerázni  a  nem  óhajtott  viszonyt  ? 
H.  László.    Óhajtanám,  hogy  lássad  magadat. 

Oh  Máriám !  te  megvarázsolál. 

Jöttem  gyanútól  elfáradt  kebellel, 

S  hogy  újra  látlak,  hallom  szavadat, 

S  minél  tovább  tekintek  így  szemedbe, 

Föllelkesűl  a  régi  kép  előttem, 

S  szégyenlem  gyáva  kétkedésimet. 
Mária.        Es  mégis  — 
H.  László.  Elfogult  vagyok,  nehéz  beszédű, 

Szilaj   csak  ott,  hol  vész  van  és  barátim 

Nyers  társalgása  indulatba  hajt. 

Mit  mondjak,  ami  tetszenék  neked? 

Szeretlek,  bízom  benned,  és  öröm 

Forralja  vérem,  minden  cseppjeit, 

Ha  gondolom,  hogy  tán  te  is  szeretsz. 
Mária   (magában).    Talán  ?   (Szünet  után  Hunyadihoz.) 

S  ha  nem  szeretlek? 
H.  László.    Távozom. 
Mária.  Oly  könnyű  szívvel  ?  (Félre.) 

Ah  !  ő  nem  szeret. 
H.  László.    Az  mindegy  Mária,  ha  menni  kell ; 

De  nem  tudod,  nem  átkozandom-e 

Az  órát,  melyben  először  láttalak. 
Mária.  Megállj,  megállj  !  szeretlek,  Hunyadi. 

Rémséges  ember  !  így  ijeszted-e 

Mátkádat?  —  oh!  kinek  bocsássa  meg 

Isten,  miként  szeret,  hogy  elfelejti  atyját 

S  tán  anyja  sírját  elfelejtené, 

Ha  megtagadni  kéne  tégedet. 
H.  László.    Mit  mondasz,  Máriám! 
Mária.  Oh  Hunyadi! 

Hiheted-e,  hogy  mátkád  lehetek, 

A  nélkül,  hogy  forrón  szeresselek  ? 

Meghaltam  volna  inkább. 
H.  László.  Máriám ! 

Mária.  Meghallgatod,  miként  szerettelek? 

H.  László.    Oh  mondd  :  beszéded  mint  a  kikelet 

Fuvalma  megrepeszti  a  jeget, 

Mely  lelkemen  feküdt,  s  vidor  patakként 

Új  érzelem  hulláma  jár  ereimben. 
Mária.  Oh  Istenem  !  tehát  valón  szeretsz  ? 

H.  László.    Mélyen,  valón. 
Mária.  Az  Isten  áldjon  érte. 

Szerelmed  nélkül  én  nem  élhetek. 
H.  László.     S  én  nem  halok  meg,  míg  nem  mondhatom, 

Hogy  szép  leányból  boldog  nő  levél. 
Mária.  Én  szép  leány !  És  mégis,  Hunyadi, 

Óhajtanék  szép  lenni  kedvedért, 

S  ha  kérdenék,  kié  a  deli  nő  ? 

Te  büszke  lennél,  mondván  hogy  tiéd. 

És  szólj  :  valóban  tetszem  én  neked  ? 
H.  László.     Vesd  el  magadtól  egyik  karodat, 

És  én  nem  adlak  bár  mi  asszonyért. 
Mária.  Kegyetlen  ember  ! 

H.  László.  Nem,  jó  Máriám, 

Ilyekhez  szokni  kell,  ha  nője  léssz 

A  harczok  emberének,  a  ki  ép, 

Midőn  megy,  s  csonka,  sebtol  rút,  ha  jő  ! 

Tudnád-e  így  szeretni  Hunyadit  ? 

Mária.  Míg  csak  belőled  annyi  fenn  marad, 

Mit  embernek  mondhatni.  —  Ojon  Isten  ! 

H.  László.     S  megó  bizonynyal.  Hidd  el,  Mária. 
Inkább  halottan  — 

Mária.  Oh  ne  mond  ki  e  szót 

S  mégis  nem  únsz-e  meg,  ha  csevegek  ? 

H.  László.     Beszélj,  szerelmem. 

Mária.  Rég  nem  láttalak, 

S  mégis  sokat  beszélgetek  veled ; 
Csak  úgy  magamban,  képzelet  szerint. 
Te  s  én  valánk,  te  és  én  gondolám, 
Egyek  vagyunk,  s  képzeltem  hallani, 
Mint  szólsz  nekem  legédesb  szavakat. 
S  feleltem  rá,  az  Isten  tudja  mit, 
S  e  kedves  órák  szívem  ünnepe 
Levének  :  tisztán  őrizém  meg  őket 
Legszentebb  titkaim  közt.  S  mondjam-e  ? 
Gyakorta  ültem  táborágyadon, 
Láttam  sebektől  sínlő  arczodat 
S  ápoltalak.  De  hála  Istenemnek ! 
Csak  képzelet  volt ;  mert  te  ép  maradtál, 
És  sérthetetlen,  mint  a  drágakő. 
Gyakorta  jártam  rejted  börtönödben, 
Nem  rettegvén  a  vad  pogány  haragját, 
S  váltságul  vittem  érted  ékszereim. 
De  hála  Isten  !  ezt  csak  képzelem, 
Mert  oly  szabad  vagy,  mint  a  bérezi  sas. 
Sőt  —  meg  ne  rémülj  —  egyszer  láttalak 
Meghalva  is,  már  megsirattalak, 
Míg  végre  nem  volt  több  könyíím  s  kiégett 
Szememnek  üszke  nem  látott  világot, 
S  oh  Istenem!  minő  boldog  levek 
Eszmélve  8  tudva,  hogy  te  élsz  s    szeretsz ; 
Mert,  megbocsáss,   ezt  hozzá  gondolám, 
S  ez  úgy-e,  Lászlóm,  nem  csak  képzelet  volt? 

H,   László.    Nem,  Istenemre  !  Bízzál,  Mária, 

Ha  van  szeretve  hölgy,  ugy  te  vagy  az, 
Bár  nincs  szavam,  melylyel  kimondanám. 
Most  jőjetek  ti  házunk  gyűlölői, 
Vad  Giskra,  Bánfi,  és  te  Czillei, 
Lássátok  itt  a  gyűlölt  Hunyadit, 
Ki  boldogabb  mint  minden  fajotok. 
Oh  Máriám  !  mióta  megtudám, 

Ha  úgy  szeretsz,  bátrabban  gyűlölöm 

Azt,  a  mi  rossz  ;  s  ha  rajtam  állana, 

Nem  volna  boldog  ember  e  hazában, 

Csak  a  ki  arra  méltó.  Légy  velem 

Szent  gondolatban,  édes  Máriám, 

Ha  távozandom.  S  most  Isten  veled! 
Mária.  Oh  mily  hamar !  Nem,  nem  bocsátalak. 

H.  László.     És  ősz  apámat  hagyjam  egyedül 

A  harcz  vészével  szembe  szállani  ? 

Az  óra  drága,  s  emberélet  a 

Vérző  homokszem,  mellyen  lepereg. 
Mária.  Oh  Istenem  !  s  te  ily  veszélybe  mégy. 

Mért  nem  vagyok  szent,  hogy  buzgó  imám 

Kiesdekelje  éltedet  nekem  ? 
H.  László.     Te  szent  vagy  Máriám.  Isten  veled ! 
Mária.  Oh  nem,  nem  !  Búcsút  én  még  nem  veszek. 

Veled  megyek  le  a  végcsarnokig. 
H.  László.     Jer  életem,  s  imádj  az  éghez  értem,  (ei.i 

(Alvidék.) 
Iván,  Kata,  Peti,  utóbb  'Madarász  ós  katonák,  Gyuri. 

Iván. 

Menjetek,  gyermekeim,  készítsétek  fel  a  szekereket,  tereljétek  be  a 
marhát ;  tartsatok  mindent  kéznél. 

Peti  (szaladva  jö). 

Édes  apám,  édes  apám ! 

Iván. 
No  mi  baj,  kis  szolgám  ? 

Peti. 

Hát    az    egyik    fülemet    a    földre    tettein,    aztán    a    föld    csak    úgy 
bömbölt. 

Iván. 

Hát    már    ágyúznak.    Anyjok!     szedj     össze    a    házban    mindent,    s 
rakjátok  a  nagyobbik  szekérre. 

Kata. 

Ej  ej  !  kend  nagyon  is  félénk,  hiszen  János  apánk  meg  szokta  verni 
a  törököt ;  aztán  az  a  szent  ember  a  Kap   István  is  vele  van. 

Iván. 

Epén  attól  félek,  hogy    idő    előtt    átviszi    őket  az  örök  üdvösségre. 
Tedd,  a  mit  mondok. 

Kata. 

No  no,  hiszen  még  talán  jól  hozzá  sem  fogtak  a  verekedéshez. 
Aztán  hallja  kelmed,  én  úgy  megszerettem  ezt  az  új  tanyát.  (Madarász 
néhány  katonával  sebesen  föllép.)    Jaj   irgalom,    oda  vagyunk  ! 

Madarász. 

Mit  jajveszékelsz,  anyó?  hiszen  nem  vagyunk  törökök.  Isten  jónap, 
gazda  ! 

Iván. 

Hozta  Isten  kelméteket,  nemes  uraim  !  Mivel  szolgálhatunk  ? 

Madarász. 

Szép  szóért,  jó  pénzért  nem  adnátok  egy  ital  bort,  vagy  akár  vizet  ? 
nagyon  szomjasak  vagyunk. 

Iván. 

Ej  ej  uram,  vizet  pénzért !  ki  hallotta  azt  ? 

Madarász. 
Vizet  pénzért,  bort  ingyen,  csak  hogy  hamar  legyen. 

Iván. 
Mindent  ingyen,  uram.  Hála  Isten,  van  miből.  Anyjok  ! 

Kata. 
Megyek,  futok.  Tüstént  szolgálok  a  vitéz  uraknak. 

Madarász. 
Aztán  egy  fakó    lovat    láttam  a  gyepen,  nem    alkhatnánk    meg  rá  ? 

Iván. 
Nem  ! 

Madarász. 

Miért  ?  Hiszen  elég  heverő  ló  van  még  mellette.  — 

Iván. 

Hát  csak  azért,  uram,  mert  nem  alkuszom.  Adj  érette  a  mit  akarsz 
s  vidd  el.  Csak  hogy  aztán  meg  kell  ám  verai  a  törököt. 

Madarász. 
Kend  derék  ember. 

Iván. 

Gyura  te !  hozd  ide  azt  a  fakót. 

Gyura  (lóháton). 
Itt  vagyok,  apám. 

Madarász. 
Ejnye  be  derék  vitéznek  termett  fia  van  gazd'  uram  ! 

Iván. 
Nagyon  fiatal  még,  uram,  csak  tizenhat  esztendős. 

Madarász. 

Ej,  hát  Hunyadi  nyolczvan  esztendős,  s  Isten  segítségével  még  úgy 
elveri  a  törököt,  hogy  szinte  porzik  bele.  Hej  öcsém,  nem  volna  kedved 
földhöz  ütni  egy  szoknyás  törököt  ? 

Iván. 

Ne  bántsd  uram,  hadd  nőjön,  hadd  erősödjék.  Akkor  aztán  magam 
is  csatába  kergetem. 

Gyura. 

De  apám  uram,  én  megyek,  aki  lelke  van. 

Madarász. 
Adjatok  rá  mentét,  s  kezébe  kardot. 

Iván. 
Hallgassunk.  Az  asszony  jön. 

Kata. 
Itt  a  bor  vitéz  úrfi  ! 

Iván  (elveszi). 

Hát  Isten  áldja  meg  kegyelmeteket,  vitéz  uraim !  adjon  Isten  sok 
szerencsét  az  ütközethez. 

Madarász. 

Isten  áldjon,  jó  földieim  !  —  Igyatok  barátim,  aztán  menjünk.  Ha 
szerencse  szolgál,  én  adok  áldomást  e  helyen.  Köszönjük  a  jó  italt, 
anyókám.  Itt  a  ló  ára,  gazda,  —  Isten  áldja  kelmédet. 

Kata. 
Gyura  te  !  aztán  messze  ne  menj ! 

Iván. 

Isten  hírével  járjanak  vitéz  uraimék.  —  Gyura  te  !  kísérd  el  a  vitéz 
urakat  egy  darabon.  —  Ha  kodve  van,  Isten  vezérelje.  —  Jertek  fiaim, 
menjünk  fel  a  dombra  s  imádkozzunk.  Isten  !  könyörülj  népeden,  és  verd 
meg  ellenségeit.  (El.) 

(Buda.  —  Gara  háza.) 

Gara.  (maga).  Hév  nap  van.  A  hullámtalan  Duna 

Resten  mozog  Nándorhoz,  mintha  félne, 

Hogy  szőke  arczát  vér  kendőzi  be. 
Már  eddig  forr  a  harcz  a  végeken, 
Nándor  felett  jó  s  bal  szerencse  függ. 
És  mindenikkel  megbarátkozom. 
Ha  most  csatát  veszt  a  nagy  vakmerő, 
Úgy  más  világ  jön  és  új   emberek. 
Harczoljon  ő,  én  készen  várom  itt, 
Mint  a  rideg  part,  mellyel  a  hajós 
Eben  vesz  el,  ha  szétzúzott  hajója ; 
De  kéjt  talál,  ha  győzött  a  habon. 
Mindenható  sors ;  tedd  azt  a  mi  jobb. 
Kik  jőnek  itt?  a  kétes  Ujlaky 
Es  a  dühöngő  Griskra:  jó  barátim, 
Kik  mint  a  kánya,  martalékra  várnak. 

(Ujlaky,  Griskra  jönek.) 

Tisztelt  urak,  köszöntlek.  Hát  mi  hír  van 

Az  Aldunánál?  mit  szól  a  szerencse? 
Giskra.  Légy  üdvöz,  nádor  ! 

Ujlaky.  Egy  hű  emberem  jött 

Az  alvidékről,   s  az  rossz  hírt  hozott. 
Giskra.  Azslz  :  nekünk  jót ;  a  harcz  veszve  van. 

Újlaki/.  Csaknem  :  de  még  a  rongyos  nép  dühöngött, 

Kétségb'esetten  vívott  a  törökkel. 

Azonban  ez  hiú  erőlködés. 

Nándornak  el  kell  esni. 
Giskra.  Annyival  jobb. 

Gara.  Végtére  majd  átlátja  Hunyadi, 

Hogy  nélkülünk  nem  képes  harczot  állni. 
Ujlaky.  S  ha  ismét  verve  jőne  vissza? 

Giskra.  Vagy  ha  meghal? 

Gara.  Mindegy.  Hatalma  végkép  törve  lesz. 

Ki  kell  ragadnunk  a  kormányt  kezéből. 
Ujlaky.  Azért  jövénk,  hogy  erről  értekezzünk. 

De  mit  teszesz  te,  a  kinek  leányát 

László  veendi  nőül  ? 
Gara.  Vőm  uram 

Csak  azt  teendi,  a  mit  akarok, 

S  én  azt  teszem,  mit  eddig  is  tevék : 

Nem  engedem,  hogy  hasztalan  csatákra 

Elvesztegessék  a  hon  erejét. 
Giskra.  S  így  a  dicsőség,  hogy  Nándor  bukik, 

Csak  téged  illet. 
Ujlaky  (félre).  Ez  jó  torma  volt. 

Kétség  kívül  :  de  hát  ha  a  török 

Majd  vérszemet  kap,  s  országunkra  üt? 

Giskra.  Bízzátok  rám,  és  én  lekergetem 

A  tengerig  mint  a  patkányokat. 

Ujlaky.  A  patkány  úszni  tud. 

Gara.  Remélhetem, 

Ha  mink  veendjük  a  kormányt  kezünkbe, 
Szabályosabban  mennek  dolgaink, 
Ott  hagyjuk  a  rossz  fészket  a  töröknek, 
S  békét  kötünk.  De  ez  nem  fő  dolog. 
Nekünk  az  országot  kell  rendbe  hoznunk, 
S  azért  ha  Bécsbe  mentek,  kérjetek 
Országgyűlést,  s  ott  majd  intézkedünk. 

Giskra.  Te  jó  reményben  vagy. 

Gara.  Van  rá  okom. 

Én  e  csatától  várom  a  haza 
Megfordulását. 

Giskra.  Oh  csak  egy  napig 

Török  lehetnék! 

Gara.  Legrosszabb  eset, 

Ha  győz  a  vakmerő  agg  s  fenn  marad : 
Akkor  halálát  kell  várnunk,  mi  már 
Nem  késhetik  soká.  Mert  életében, 
Kivált  f  ha  győzött,  meg  nem  döntjük  öt. 

Ujlaky.  0  veszni  fog;  de  pártja  megmarad, 

Azért  nekünk  szoros  szövetkezést 
Kell  szereznünk.  Mi  ketten  felmegyünk 
S  lehozzuk  a  királyt  és  Czilleit. 
Országgyűlést  tartunk  minél  előbb, 
És  ott  felosztjuk  köztünk  a  hatalmat. 
Te,  nádor,  itt  az  ország  szíve   vagy, 
Én  karja  vágyok  lenni,  a  hadak 
S  várak  felett,  mint  ország  kapitánya 
Rendelkezendő. 

Giskra.  Én  csak  azt  kivánom, 

Hogy  rólam  is  jól  gondoskodjatok, 
Különben  majd  magam  gondoskodom. 

Ujlaky.  De  ez  maradjon  köztünk. 

Gara  (félre).  Mily  szerények 

Gondom  lesz  rá,  hogy  pártunk  nagy  legyen. 
Ha  hírem  jő,  majd  értesítelek. 
Vigyétek  a  királynak  hódoló 
Üdvözletem,  s  bátyámat  Czilleit 
Siessetek  megnyerni.  A  király 
A  fő,  de  benne  ő  az  akarat. 

Ujlaky.  Ezt  megjegyezzük.  Most  Isten  veled. 

(Ujlaky,  Giskra  el.) 

Gara.  Terhes  barátság !  Ezt  vigyázva  kell 

Használni,  mint  a  sáfrányt.   Szemtelen  nép  ! 

Ily  hangon  nem  beszélne  Hunyadi. 

De  jó  urak,  ti  rosszul  számolátok, 

Lépcsőnek  én  igen  magas  vagyok. 

Átlépni  nem  fog  senki,  esküszöm  ! 

De  tűrni  kell  :  időm  még  messze  van, 

Ha  eljövend,  kihágok  e  viszonyból, 

Lerázom  őket  mint  az  út  porát, 

S  magasbra  hívó  sorsomat  köszöntöm. 

Egy  párt  nekem  csekély.  Vőm  Hunyadi 

S  ezek  barátim.  Összefoglalom 

E  két  erőt,  s  midőn  legjobbjaik 

Kidőltenek,  vagy  meghódoltanak, 

Bezárom  a  barátság  ajtaját. 

Gyermek  király,  gyűlölködő  nagyok : 

Ezek  között  családom  nagyra  nőhet. 

De  tűrni  kell,  időm  még  messze  van.    (Mária  jö.) 
Mária.  Ah  jó  atyám,  nyugtasd  meg  lelkemet : 

A  harczvidékről  még  nincs  semmi  hír. 
Gara.  Jer  kis  királyném  ! 

Mária.  Oh  atyám,  ne  gúnyolj  ! 

Ha  tudnád  lányod  szenvedéseit ! 

Kietlen  álmok  tépik  lelkemet, 

Melyek  vad  képe  ébren  is  gyötör, 

Ha  az  valósul,  a  mit  rettegek, 

Szent  Istenem  !  ha  László  vissza  nem  tér  — 
Gara.  Templomba  gyermek  !  jer,  mondjunk  imát, 

Hogy  Isten  országunkat  tartsa  meg. 
Mária.  Igen,  csak  Isten,  a  ki  megvigasztal  : 

Az  emberektől  nem  várhatni  jót. 

Jerúnk  atyám  !  Oh  Lászlóm  !  födjenek  be 

Az  élet  angyalának  szárnyai.   (El.) 

(Alvidék.) 
Iván,  Kata,  Peti,   Pista;  utóbb    Gyuri. 

Iván. 

Mondom,  anyjuk,  ne  sírj  !  Isten  adta,  Isten  vette  el.  Aztán  még  nem 
is  bizonyos,  hogy  oda  veszett.  Ne  sírj,  ha  gyermekeidet  szereted;  hanem 
szedd  össze  minden  erődet,  s  kezdjük  meg  az  utat,  míg  a  török  nyakon 
nem  ragad. 

Kata. 
Oh  Istenem !  az  én  szép  fiam,  az  én  kedves  fiam. 

Peti. 

Apám,  apám,  megint  letettem  a    földre    fülemet;    a    föld    már    nem 
bömböl. 

Iván. 

A  harcznak  vége  van.  Jertek,  fiaim,  kérjétek  anyátokat,    hogy  sze- 
ressen benneteket. 

Pista. 

Anyám  !    én  majd  elmegyek    Gyuri    bácsiért,  s  aztán    elhozom    ma- 
gammal. 

Peti. 
Én  is,  én  is  ! 

Kata. 

Az  Isten  őrizzen  !  hogy  ti  is  oda  vcszszetek  ?   Jerünk    szegény    kis 
fiaim,  már  nem  sírok  többet. 

Iván. 

így  ni !  ez  már  okos  gondolat  volt. 

Peti. 
Apám  !  hát  megint  a  Tiszához  megyünk  ? 

Iván. 

Ne  beszélj,  kis    fiam.    Inkább    vigyázz  a  szekérre,    hogy  le  ne    po- 
tyogjon valami.  (El.) 

Gyuri  (jö). 

Apám  uram,  spám  uram  !  —    Ezek    bizony    felszedték  a  sátorfát,  s 
szépen  itt  hagytak  volna. 

Kata    (a  szin  megett). 

Maradjon  kend,  apjuk. 

Iván. 

De  bizony  visszamegyek,  mert  kiáltást  hallottam. 

Gyuri. 
Apám  uram  ! 

Iván  (elöjö). 

Ni  ni !  ez  biz  az  én  Gyuri  fiam !  Ej   ej  !  ez  biz  ö  testestül,  lelkestül. 
Hát  nem  hagytad  oda  a  fogadat  ? 

Gyuri. 

Meghiszem  azt.  Úgy    elvertük  a  törököt,  apám,  hogy    Isten  a  meg- 
mondhatója. 

Kata. 

Hát  így  kell  ide  hagyni  édes  szülőidet  ?  Édes  rossz  fiam  te  ! 

Gyuri. 
Ne  nyúljon  kend  hozzám,  édes  anyám,  véres  lesz  a  keze. 

Kata. 
Jaj  Istenem  !  talán  sebet  kaptál  ? 

Iván. 
Hát  ssakugyan  megvertétek  a  törököt  ? 

Gyuri. 
No  de  hogy ! 

Kata. 
Fiam,  fiam,  te  nagyon  véres  vagy ! 

Gyuri. 

Ej  !  hagyja  kend  anyám,  katona  dolog.  Aztán  fele  török  vér,  még 
pedig  a  java. 

Pista,  Peti. 
Ni  ni  Gyuri  bácsi ! 

Iván. 

Menj  Pista,  forditsd  vissza  a  szekeret,  itt  maradunk. 

Gyuri. 
Itt  bizony,  mert  hiszen  most  már  én  is  tudom,  hogy  verik  a  törököt. 

Kata. 
Hát  csakugyan  nincs  semmi  bajod,  fiam? 

Gyuri. 

Annyi  sincs  nekem,  anyám,  mint  a  mákszem,  kivévén,  hogy  az 
oldalamat  egy  kissé  felhasították  s  a  fejemen  vagy  két  lyukat  ütöttek. 
Hanem  éhes  vagyok,  anyám,  éhes  mint  a  farkas. 

Kata. 
Jaj  istenem !  hát  betörték  a  fejedet  ? 

Iván. 

No  anyjuk,  hát  nem  hallod,  hogy  éhes  ?  Menj,  hozd  egy  kicsit  tűzbe 
azt  a  hideg  konyhát.  Pista  meg  vágjon  le  egy  birkát !  Ma  nagy  lakomát 
csapunk. 

Gyuri. 

No  már  annak  magam  is  szeretnék  szemébe  nézni. 

Kata. 


Megyek  már  fiam,  megyek.  Addig  is  neh !  egy  darab  rétes.  Most 
már  megyek.  Peti  te  !  hozz  fát  a  konyhára. 

Iván. 

így  ni !  most  már  békével  beszélhetünk.  Hát  hogy  is  volt  csak 
fiam  ?  Erősen  viaskodtatok  ?  —  Hát  láttad-e  Kap  Istvánt  ? 

Gyuri. 

Nem  Kap  István  az,  apám,  hanem  Kapistráng.  Hó  !  láttam  bizony  ! 
Egy  magas  keresztet  hordozott,  aztán  mindig  imádkozott,  mi  meg  csak 
úgy  aprítottuk  a  törököt. 

Iván  (örömmel). 

Csak  úgy  aprították  fiam  !  No  azt  már  szeretem  !  De  hát  Hunyadi 
apánkat  láttad-e  ?  Tudom,  az  aprított  ám  még ! 

Gyuri. 

De  hogy  aprított  apám !  hiszen  a  merre  ment  csak  úgy  oszlott 
előle  a  török  ;  aztán  a  mi  nem  akart  oszlani,  azt  László  úrfi,  meg  tudja 
kend  apám,  az  a  mi  ifjú  urunk,  a  Madarász,  meg  más  tizenkét  fiatal 
levente  tisztogatták  el.  Hejh  apám,  azok  voltak  ám  még  a  karvaly  fiak. 
Én  egy  darabig  László  úrfi  mellett  viaskodtam,  hanem  alig  jutottam  va- 
lamihez :  mindent  levágott.  Aztán,  apám,  egyszer  csak  azt  vettem  észre, 
hogy  az  öreg  Hunyadi  mellett  állok. 

Iván. 
Ne  beszélj  ! 

Gyuri. 

Úgy  bizony !  megijedtem  tőle :  azt  gondoltam  a  haragos  Isten  előtt 
állok.  Aztán  az  öreg  úr  egyszer  csak  azt  mondta :  eredj  ficzkó !  üsd 
agyon  azt  az  egyik  törököt,  a  ki  fiam  felé  nyargal. 

Iván. 

Hát  te  aztán  mit  csináltál  ? 

Gyuri. 

Mit  csináltam  volna?  olyan  úrnak  csak  szavát  kell  fogadni.  Hát 
agyonütöttem. 

Iván. 

Derék  gyerek  vagy,  Gyuri  fiam !  —  De  hát  mit  hurczolsz  itt  ebben 
a  véres  zsákban  ? 

Gyuri. 

Oh  apám,  törököt ;  de  nem  egészen.  Hallja  kend  csak  apám  !  Egy- 
szer fejbe  ütöttek,  aztán  csak  elszédültem  —  de  Madarász  úrfi  egyszerre 
ott  termett.  — 

Iván. 

Meghiszem  azt,  a  fakó  maga  is  oda  vitte  volna. 

Gyuri. 

A  fakó,  apám  ?  Az  biz  a  gyepen  felejtette  magát ;  oldalába  egy 
nagy  hegyes  nyársot  szúrtak. 

Iván. 

Szegény  fakó  !  Pedig  milyen  jól  neveltem  s  milyen  szépen  megad- 
ták az  árát. 

Gyuri. 

Már  az  úgy  van,  apám,  a  fakó  már  meg  nem  szakad  a  futásban. 
De  elég  az  hozzá,  Madarász  úrfi  hozzám  jött  és  hátra  vezetett,  hol  nem 
igen  ért  a  szél.  Ott  aztán  egy  kicsit  kipihentem  magamat. 

Iván. 

Lám,  hát  csak  gondodat  viselte.  Derék  egy  úri  ember  lehet.  — 
Hanem  a  török,  fiam,  a  török  ? 

Gyuri. 

Igen  apám !  hát  képzelje  kend,  messze  a  táborszélen  egy  vén  törö- 
köt láttam  bukdácsolni.  Ha  más  helyen  látja  az  ember,  azt  hitte  volna, 
hogy  gombát  szed.   S  képzelje  kend,  mit  csinált? 

Iván. 
Ugyan  mit  ? 

Gyuri. 

Hát  fejeket  szedett  zsákra,  keresztény  fejeket. 

Iván, 
Hogy  az  Isten  fojtsa  meg  ! 

Gyuri. 
Dejszen  apám,  nem  eszik  az  több  mákot.  Itt  a  zsákban  a  feje. 

Iván. 
Ne  beszélj  ! 

Gyuri. 

Utána  sompolyogtam,  mikor  épen  egy  keresztesnek  fejét  akarta 
venni,  fejbe  ütöttem  egy  nagy  buzogánynyal,  azután  saját  késével  levág- 
tam a  fejét,  és  a  többi  helyett  ide  a  zsákba  dugtam. 

Iván. 

Ember  vagy,  fiam !  Lássa  meg  az  ember,  még  zsákra  szedte  a 
fejeket.  —  Hát  ez  mi  az  egyik  kezedben  ? 

Gyuri. 

E  volt  a  fejkötöje.  Aztán,  apáin,  mikor  én  a  vén  török  fejét  levág- 
tam, egyszerre  csak  vége  lett  az  ütközetnek. 

Iván. 

Soha  bizony !  No  ez  már  nagy  háborúság  lehetett.  Hanem  nézd 
csak  fiam.  Huh,  milliom  a  lelke  !  hiszen  ez  a  konty    tele    van    aranynyal. 

Gyuri. 
Szedje  kend  fel  apám,  —  én  rosszul  vagyok  ! 

Iván. 
Az  Istenért,  fiam ! 

Gyuri. 
Sebeim  égnek,  apám  ! 

Iván. 

Keményen  tartsd  magad,  fiam  ;  hiszen  te  végezted  el  az  ütközetet. 
Jer  a  kúthoz,  majd  meglocsollak,  aztán  bekötözzük  sebeidet,  (ei.) 

(Bécs.  —  Czillei  laka.) 
Czillei,  Ágnes. 

Czillei. 

Ne  feledd  el  szép  hölgy,  hogy  e  magas  szerencséd  Czillei  munkája. 

Ágnes  (félre). 

Foganatos  legyen  átkom  ég  és  pokol  előtt,  ha  valaha  meg  kell 
emlékeznem  rólad. 

Czillei. 

Ne  feledd  azt  is,  hogy  Czillei  hatalmas  ugyan,  de  még  sem  olyan, 
mint  a  halál,  mely  ingyen  szokott  jöni :  és  annak  idejében  jutalmamért 
jövök. 

Ágnes. 
Minő  jutalomért  ? 

Czillei. 
Szerelmedért. 

Ágnes. 
Melyet  már  eladtál. 

Czillei. 

Zálogba  csak,  a  tulajdonos  én  vagyok. 

Ágnes. 

■      És  én? 

30* 

Czillei. 

Te  a  természet  remeke  vagy,  kinek  lélekzete  tavasz,  csókja  para- 
dicsom, ölelése  menny. 

Ágnea. 
Mit  mondasz  ! 

Czillei. 
Imádlak. 

Ágnes. 
Ez  ősz  fürtökkel  ? 

Czillei. 

A  legerősebb  tűznek  lángjai. 

Ágnes. 
Hatvan  éveiddel ! 

Czillei. 

Bizonyságok,  hogy  ki  nem  fáradok  szeretni  a  fajt,  melyért  egyedül 
volt  méltó  világot  teremteni. 

Ágnes. 
S  azt  mondod,  hogy  a  királynak  barátja  vagy. 

Czillei. 

Szeretem  őt,  ha  téged  nem  látlak.  De  mondj,  mutass  nekem  királyt 
szemekkel,  milyek  a  tieid,  ily  ajakkal  s  kebellel,  melynek  minden  pihe- 
gése  felér  egy  királyi  székkel.  Van-e  király,  kinek  kézszorítása  (Ágnes 
kezét  megfogja.)  Ah  !  kezemet  szorítja  !  (Ágnes  visszahúzza  kezét.)  Isteni  hölgy  ! 
én  neked  adom  a  világot  —  nem,  ez  kevés  :  én  szeretni  fogom  a 
Hunyadiakat. 

Ágnes. 


Kezet  rá  Czillei ! 
Meggondolom  ! 


Czillei  (döbbenve.) 


Ágnes  (kitörve). 

Mért  nem  hazudtál  ?  tán  elhittem  volna !  —  Gyalázatos  !  ha  nem 
remélném,  hogy  a  halál  nem  sokára  elégtételt  vesz  minden  gazságidért, 
az  volna  első  kérésem  király  szeretőmhöz  :  varrassa  be  szádat,  köttesse 
meg  kezeidet,  s  állítson  a  magyar  nép  közé,  midőn  a  Hunyadiak  diadal- 
mán ujong. 

Czillei. 

Iszonyatos    leány.  (A  király  jö.) 

Czillei.  Király  öcsém  !  e  hölgyben  bízhatol. 

Elmondtam  a  mi  kísértő  lehet, 
De  semmikép  meg  nem  rendíthető. 

Hűségesebbet  nem  szült  még  anya, 
Dicsőbbet  férfi  karja  nem  ölelt : 
Üdv  és  gyönyör,  mit  én  most  átadok. 

Király  (karon  fogja  Ágnest). 
Köszönjük,  bátya,  gondoskodásodat.  (A  király  és  Ágnes  el.) 
Czillei. 

Tehát  megnyerhetem  szerelmét,  ha  megígérem,  hogy  szeretni  fogom 
a  Hunyadiakat :  feláldozni  gyíílölségemet,  azon  tápot,  melyből  lelkem  él 
hogy  szerelmet  nyerjek.  Csodálatos,  ha  igaz,  s  feljegyzésre  méltó,  ha 
fiatalabb  volnék.  De  most  nagyszerűbb  dolgom  van.  (Csenget.) 

(Szolga  jö.) 
Czillei.  Rendben  van  minden,  kész  a  lakoma  ? 

Szolga.  Igen,  kegyelmes  ur,  készen  vagyunk  : 

Hazádnak  kincse  mind  az  asztalon  van. 
Czillei.  Elég !  (Szolga  el.)      Ezt  a  ficzkót  elkergetem, 

Többet  beszél,  mint  kérdezek.  —  Tehát 

A  kéj  az,  a  mi  táplál  véneket 

S  az  ifjat  elpuhítja.  így  nyerem  meg 

Szelíden,  a  mit  meg  nem  ád  erőszak. 

Gyönyörbe,  kéjbe  fojtom  e  fiút, 

Kezére  játszom  a  szerelmi  üdvöt 

És  a  világnak  minden  édeit, 

S  helyette  én  leszek  király,  én  Czillei. 

Le  a  süveggel,  büszke  magyarok, 

Ha  nem  tetszik,  le  a  fejetekkel  is ; 

Ki  szót  fogad,  királyi  dolga  lesz, 

És  meghal,  a  ki  ellenkezni  mer. 

S  azt  kérditek,  miért  e  lakoma  ? 

Azért  talán,  mert  a  vén  Hunyadi 

Győzött?  hisz  ő  azt  többször  is  tévé. 

De  most  beteg,  s  az  még  nem  volt  soha. 

S  miért  ne  mondjam  a  mit  szeretek  ? 

Hogy  meghalt,  és  ez  a  halotti  tor  ? 

Ez  a  mi  ízt  ád  étel  és  italnak. 

A  vén  oroszlán  haldokol  Zimonyban, 

S  a  tigris  lesz  az  úr,  ki  éhezi 

És \ szomjúhozza  még  az  életet. 

S  ez  éhes,  szomjas  tigris  én  vagyok, 

Körmeimben  tartok  népet  és  királyt, 

S  kizsarlom  a  mi  bennök  élhető  van, 

Gyönyör  8(  uralkodás.  De  e  leányt, 

E  kényes  Ágnest  meg  kell  hajtanom, 

Vagy  másnak,  vagy  magamnak.  Egy  veszélyes 

Titkot  kell  bimoin  éltéből,  minél 

Lekötve  tartom,  lekötve  úgy, 

Hogy  meg  ne  mozdulhasson,  eszközül 

Álljon  közöttem  s  a  király  között. 

Királyi  álmok,  tünedezzetek ; 

A  sors-kegyelte  Czillei  lakozni  megy.  (El.) 

Zierer  és  Henrik  (jönek). 
Zierer. 
Ön  be  van  jelentve  a  herczegnél.  Verselni  fog  a  lakoma  felett,  hol 
a  király  is  jelen  lesz.  Gondolja  meg  ön,  hogy  ez  igen  nagy  megtisztel- 
tetés önnek,  azaz  nekünk  is  :  mert  ön  igen  jeles  költőnek  mondatik  ;  s  a 
szellem  fölötte  áll  a  világnak,  mely  mi  vagyunk.  Ön  ért  engem.  Részem- 
ről bátor  vagyok  nagy  tisztelője  lenni  a  művészetnek,  s  örömest  lennék 
pártfogója,  ha  nem  tudnám,  hogy  inkább  mi  szorulunk  a  művészet  párt- 
fogására ;  mert  ah  —  de  elég.  On  verselni  fog.  Mondjon  valami  dicsőítőt 
a  királyra,  szép  kedvesére,  kegyelmes  urunkra !  azaz,  a  dicsőítés  igen 
finoman,  alig  sejthetőleg  legyen  kimondva,  mert  szemben,  ha  jól  esik  is 
a  dicséret,  még  is  rosszul  esik.  Mondjon  valami  olyast,  ami  önhöz,  s 
egyszersmind  a  körhöz,  melybe  lépni  fog  méltólag  hangzik.  Ön  ért  engem. 
Én  bátorkodom  önben  teljesen  bizni.  Nem  sokára  hivatni  —  azaz  kérni 
fogjuk  önt.  (El.) 

Henrik.  Bátorkodó  gazember  !  mintha  lopná 

Minden  szavát,  oly  félve  mondja  ki, 

Gazdája  hölgyet  orz  és  kincseket, 

S  e  mézes  szájú  tolvaj  szavakat. 

S  ő  bennem  bízni  még  bátorkodik. 

Oh  semmirekellő  !  majd  bátorkodom 

Én  ollyakat,  hogy  nem  lopsz  rá  szavat, 

Hanem  nyöszörgesz  mint  a  vert  kuvasz. 

De  hallga!  jőnek.  Most  én  is  megyek 

Volt  kedvesemnek  verset  mondani : 

Csordultig  töltöm  kéje  poharát 

Keservimmel,  hogy  ha  van  szive, 

Szakadjon  szét;  ha  nincs,  úgy  verje  meg 

Az  Isten,  a  mint  csak  megverheti. 

Cseng  a  pohár,  víg  élet !  semmi  baj  ! 

Csak  üdvösségem,  a  mi  köztetek  sír. 

Erőt,  erőt !  jöhet  még  alkalom, 

Hogy  én  is  vígadok.  Most  verselek  csak, 

És  e  mit  mondok,  mind  csak  költemény  lesz.  (El.) 

(Nagy  terem.) 

(Gazdagon  teritett  asztal  mintegy  tizenkét  vendégtől  körülvéve.  Főhelyen 

a  király.  Jobbjára  Ágnes,  Ujlaky,  Giskra,  bálija   felöl   Czillei.   Eyzinger, 

Lamberger.  Zierer,  s  egyebek.  Fényesen  öltözött  szolgák  számosan.) 

Ágnes  (a  királyhoz). 
Boldog  vagy-e  királyom  ? 

Király. 

Mi  boldog  általad !  Mióta  szíved  átalkodottságából  kivetkezett, 
mióta  az  enyémnek  mondhatom,  még  a  szerencse  is  kedvezőbb.  Az  ősz 
Hunyadi  épen  e  napokban  vítta  ki  Nándor  falai  alatt  legszebb  diadalát : 
Konstantinápoly  büszke  hóditója  százezreinek  közepette  meg  nem  állha- 
tott az  ősz  bajnok  előtt. 


Dicső  Hunyadi !  Vajha  csak  egyszer  láthatnám  életemben  ! 

Király. 

Meglátod  őt ;  de  halkabban  beszélj.  Czillei  bátya  nem  szereti,  ha 
Hunyadit  dicsérik. 

Czillei   (félre). 

ízetlen  nyájaskodás.  (a  királyhoz.)  Engedelmeddel  felséges  úr  !  (Egy 
szolgához.)  Hadd  jőjön  lantos,  s  mondjon  nekünk  dalt  a  lakoma  fáradal- 
mainak enyhitésére,  dicsőítésére  királyi  vendégemnek. 

Henrik. 
(Alöltözetben,  ki  ekkor  jelen  van.  most  előbbre  jö,  s  énekel.) 
Ha  férfi  lelkedet 

Egy  hölgyre  feltevéd, 
S  az  üdvösségedet 

Könnyelműn  tépi  szét, 
Hazug  szemében  hord  mosolyt 

És  átkozott  konyíit, 
S  míg  az  szivedbe  vágyat  olt, 

Ez  égő  sebet  üt, 
Gondold  meg  és  igyál : 
Örökre  a  világ  sem  áll  ; 
Eloszlik,  mint  a  buborék, 
S  marad,  mint  volt,  a  puszta  lég. 

Ha,  mint  tenlelkeden, 

Függél  barátodon. 
És  nála  titkaid  : 

Becsület  és  a  hon, 
S  ő  sima  orgyilkos  kezét 

Befúrja  szívedig, 
Míg# végre  sorsod  árulás 

Által  megdöntetik,  • 

Gondold  stb. 

Ha  szent  gondok  között 

Fáradtál  honodért, 
Vagy  vészterhes  csatán 

Ontottál  érte  vért, 

S  az  elesábúltan  megveti 

Hü  buzgóságodat, 
S  lesz  aljas-,  gyáva-  és  buták 

Kezében  áldozat, 
Gondold  stb. 

Ha  fájó  kebleden 

A  gondok  férge  rág, 
S  elbagytak  hitlenül 

Szerencse  és  világ, 
S  az  esdett  hír,  kéj  s  örömed 

Mind  mérgezve  van, 
S  remélni  biztosabbakat 

Késő  vagy  hasztalan ; 
Gondolt  stb. 

S  ha  bánat  és  ha  bor 

Agyadban  frigyre  lép, 
S  lassanként  földerül 

Az  életpuszta  kép, 
Gondolj  merészet  és  nagyot, 

Es  tedd  rá  éltedet : 
Nincs  veszve  bármi  sors  alatt 

Ki  el  nem  csüggedett : 
Gondold  meg  és  igyál : 

Örökké  a  világ  sem  áll ; 
De  a  mig  áll  és  a  mig  él, 

Ront  vagy  javít,  de  nem  henyél.    (Ágnes  elájul.) 
Király.  Mi  lelt  szerelmem !  Istenért !  elájult. 

Talán  ez  undok  dal  zavarta  meg.  (a  lantoshoz.) 
Hordd  el  magadat,  ízetlen  verselő. 

Czillei. 

Lódulj   (Titkon.)  Maradj  künn,  még  szóm  van  veled 
Ily  körmös  ficzkók  tetszenek  nekem, 
Kik  a  világról  rosszat  mondanak. 
Higyjék  az  emberek  s  búsuljanak: 
Én  nem  hiszem ;  de  hasznát  én  veszem. 
Király.  (A  föleszmélt  Ágnessel  távozván). 

Urak,  maradjatok,  parancsolom. 
Költsétek  el  vigan  a  lakomát.  (El). 
Czillei. 
Királyi  öcs,  ki  ily  parancsot  ád. 

Eyzinger  (titkon  Czilleihez). 
Nem  oktatád  hiába  :  jó  tanítvány. 

f  Czillei  (súgva). 

Hallgass,  barát !  Uraim  vígan  !  A  mi  felséges  urunkat  számos  évig 
tartsa  meg  az  Isten ;  adjon  neki  bölcs  tanácsadókat  és  kevés  galibát, 
hogy  uralkodása  hasonló  legyen  a  patakhoz,  mely  virágos  partok  között 
foly  le ! 

,  Vendégek. 

Éljen 

Eyzinger. 

S  adja  Isen,  hogy  a  kigyók,  melyek  a  virágok '  közé  fészkelték 
magokat,  kipusztuljanak  a  legutósó  fajig. 

Többen. 
Helyes !  derék ! 

Czillei   (félre). 
Pusztuljatok  el  ti. 

Lamberger. 

A  mi  nemes  házi  urunkat,  kinek  mind  háza,  mind  konyhája,  mind 
pinczéje  a  legműveltebb  izlést  tanúsítja  — 

,  Vendégek. 

Éljen  ! 

Czillei. 
Kérem,  kérem!  én  csak    kezdó    vagyok    a   nemes    művészetben,  mi 
lakmározásnak  neveztetik.  S  általában  ki  mérheti  magát  a  régiekhez  ?  De 
szinte  bűnös  vagyok,  csevegni,  midőn  innom  kellene.    (Poharat  emel.)   A  mi 
derék  magyar  vendégeink  — 

Többen. 
Éljenek ! 

Ujláky   (félre.) 

Billentsd  meg  nehéz  cseh  fejedet,  győzhetetlen  Giskra  ez  téged  is  illet. 

Giskra  (mogorván). 
Köszönöm  ! 

Ujlaky  (titkon). 

No  ez  ugyan  szépen  volt  köszönve !  mintha  csak  buzogánynyal 
czimbalmoztad  volna  ki  valamelyik  atyádfia  hátán. 

Giskra. 
Vagy  a  tiéden. 

Ujlaky. 
Medve !  hisz  én  nem  vagyok  atyádfia ! 

Giskra. 
Hagyj  békét,  Ujlaky,  mert  megfojtlak,  mikor  haza  megyünk 

Ujlaky. 
S  én  megcsiklandozom  medvebőrrel  foltozott  pánczélodat. 

Giskra. 
Hazudsz  ! 

Ujlaky. 

Fogadjunk,  hogy  töröm  markolatig  bemegy  !     (Tört  von  elö.) 

Giskra  (elvonul  Ujlakytól). 
Bolond  vagy ! 

Czillei. 

Nos    uraim!     poharam    töltve    van,    kinek    maradt    még    kívánsága, 
melyért  kiürítsem  ? 

Lamberger. 

^  Nevezz  meg  akárkit,  nemes  gazdánk,  mi  azért  iszunk,  kit  a  te  böl- 
csességed méltónak  ítél. 

Eyzinger. 

^  Es  a  kit  én  súgni  fogok  neki.  ( súgva.)  Éljen  Hunyadi  János!  Mondj 
beszédet  Hunyadi  Jánosra. 

Czillei. 
(Ki  e  közben  levelet  kapott,  s  azt  elolvasta,  Eyzingerhess.) 
Akartad.  —  Uraim  !  ha  valamely  embert  a  szerencse  különösen 
kiválasztott,  hogy  áldásaival  elborítson,  s  ha  ezen  ember  boldogan  élt 
mint  férj  és  atya,  tisztelten  és  szeretve  mint  ember  és  barát,  diadalmasan 
és  dicsőn  mind  harczban  mind  békében,  s  ha  ezen  ember  mind  e  világi 
szerencse  felett  még  elérte  azt  is,  mire  mindnyájan  törekszünk,  de  mit 
fájdalom  oly  kevesen  érhetünk  el,  a  mennyei  üdvösséget,  nem  méltó-e, 
hogy  Istennek  egy  ily  választott  embereért  poharat  emeljünk?  Hunyadi 
János  az  egekben!  éljen!  (iszik.) 

(Zavar  és  zsibongás.) 

Többen. 
Mi  ez  ?  Hunyadi ! 

Czillei. 
Hunyadi  János  meghalt ! 

Többen. 
Meghalt  ? 

Lamberger  (leteszi  poharát). 
Ezután  nem  ihatunk  békével  a  török  miatt. 

Giskra. 
Ezt  az  embert  én  kétszer  megvertem. 

Ujlaky. 

S  ö  kétszer  fejedre  tette  lábát,  de  azt  gondolta,  hogy  tök,    és    ott 
hagyott. 

Czillei. 
Nos  uraim  !  hát  senki  sem  iszik  velem  Hunyadiért  a  más    világon  V 

Giskra  (mohón). 
Én !  én !  én  azt  az  embert  kétszer  megvertem. 

Czillei. 
(Poharat  üt  Giskrával,  azután  bemegy  a  királyhoz.) 

Ujlaky. 
Hallgass  medve  !  Ha  sokat  beszélsz,  észreveszik,  hogy  ostoba  vagy. 

Eyzinger        (felkel).  Ez  gúny,  gyalázat !  Nincs  itt  egy  magyar, 
Ki  a  magyar  hon,  sőt  egész  keresztény 
Világnak  hőséért  boszút  kiáltson  ? 
Ha  nincs,  ím  én,  a  német,  idegen, 
A  legnagyobb  magyarnak  hős  nevére, 
Kit  mint  jeles  nagy  férfit  tisztelék, 
Szerettem  mint  nemes  barátomat, 
Gyászszal,  könyüvel  terhes  poharat 
Nyújtok  fel  a  nagy  égnek  Istenéhez, 
S  boszúját  kérem  mind  azok  fejére, 
Kik  a  nagy  férfiút,  szent  hazafit, 
Nevezni  mei-ték  tiszteletlenül. 
Igyunk  urak,  Hnnyadnak  lelke  él, 
Hunyad'  lelkét  üdvözlöm  e  pohárral. 

(Többen  némán  poharat  emelnek  ós  isznak.) 

Czillei. 

A  király  mély    bánatát  jelenti    általam    Hunyadi    János    kormányzó 
halála  felett.  A  jövő  hó  elején  országgyűlést  tartand  Futakon.    Ott  ismét 
látjuk  egymást.  Köszönöm  szivességteket,  uraim.  Isten  velünk  !  (El.) 
(A  vendégek  távoznak  Eyzinger,  Ujlaky  ós  Giskrán  kivül.) 

Eyzinger.       Ez  undok  élet  itt.  Sokféle  bíín 
Ütött  tanyát  a  jó  király  körűi. 
Én  távozom,  mert  meg  nem  menthetem. 
Ki  pártomon  lett  volna,  Hunyadi, 
Sírjába  szállt,  és  most  határtalan 
Úr  Czillei.  Isten  veled  királyom  : 
Csak  Isten  az,  ki  megmenthet  kezéből.  (El.) 

Giskra.. 
No  Ujlaky,  gyerünk. 

Ujlaky. 

Dugj   egy  arany  poharat  a  zsebedbe,  aztán  jer  utánam. 

Giskra    (eldug  egy  poharat). 
Ez   nem   rossz    gondolat  !   (Menni  akar). 

Ujlaky  (visszafordul.) 

S  te  verted  meg  kétszer  Hunyadit?  zsivány,  tedd  vissza  a  poharat, 
vagy  az  egész  udvart  felzenditem. 

Giskra. 
Elment  az  eszed  ? 

Ujlaky. 

Azt  akarod,  hogy  tolvaj  társaságában  menjek  szállásomra  ?  Tedd 
vissza  tüstént. 

Giskra. 

Mikor  hallottad,  hogy  Giskra  valaha  visszaadá,  a  mit  egyszer 
elvett  ?  Megölöm,  a  ki  e  poharat  el  akarja  venni. 

Ujlaky  (félre). 

Ördög  mennykó't  !  ez  bizony  nem  tréfál.  (Giskrához.)  Most  ismerek 
az  én  győzhetetlen  barátomra.  De  várj  egy  kissé  :  a  pohár  egészen  ki- 
csillog  zsebedből.  (Oda  megy,  mintha  igazitani  akarná,  s  kivévén  az  asztalra  teszi.) 
Hejh  szolga  !  valaki  !  ki  van  itt  ? 

(Szolga  jö.) 

Giskra. 

Haj  a  gazember  ellopta  poharamat.  Várj,  ezért  kettőt  viszek  el 
asztalodról. 

Ujlaky   (a  szolgához). 

Vigyázz,  hogy  a  poharak  száma  épségben  maradjon!  (Giskrához 
halkan.)  Előre,  győzhetetlen  Giskra,  előre.  Hunyadi  megverője,  rettegj  a 
szolga  tenyerétől. —  Szolga!  nyiss  ajtót  a  győzhetetlen  Giskra  előtt! 
(Szolga  ajtót  nyit.)     Győzhetetlen  barátom,  jerünk  nyugodni. 

Giskra. 

Milyen  becsülettudó  ez  az  Ujlaky.  Nem  haragudhatik  rá  az  ember. 
Sohaaem  nevez  máskép,  mint  győzhetetlennek.  Igaz,  én  győzhetetlen  is 
vagyok,  csak  a  bor  erősebb  néha:  de  az  se  baj.  Nyújtsd  karodat,  vitéz 
Ujlaky. 

Ujlaky. 

Győzhetetlen  Giskra !  itt  vagyok !  (El.) 

Czillei  és  Zierer. 

Czillei.  Szerencsés  ember  volt  e  Hunyadi : 

Leánya  nincs. 

Titoknok.  Hogy'  érted  azt  uram  ? 

Czillei.  t  Felrántanám  apjának  sírja  mellől 

És  meggyalázva  adnám  vissza  őt. 

De  fiai  vannak,  kettő  és  nem  egy, 

Fejőkkel  játszhatom  csak,  nem  szivökkel. 

Oláh  fejekkel !  És  az  mit  sem  ér. 

Gördüljön  bár  e  két  fej  lábaimhoz, 

Hideg  boszú  lesz  csak,  de  nem  gyönyör  : 

Nekem  gyönyör  kell  a  boszúban  is. 
Titoknok.        És  mégis  —  megbocsáss  nagyságos  úr, 

Ez  a  játék  veszélyt  hozhatna  rád. 

A  gyermek,  így  foganva,  így  születve 

Hős  lenne,  bátor,  s  egyszersmind  ravasz, 

S  felnőve  egykor  vad  családja  közt 

Csak  a  magyarnak  bővítné  hatalmát. 
Czillei.  Vigasztaló  szót  mondái,  és  ezért 

Egy  bécsi  házam  a  tiéd. 
Titoknok.  Uram ! 

Czillei.  S  a  két  poronty,  hadd  éljen,  míg  lehet ; 

Gondom  lesz  rá,  hogy  elfajuljanak. 

Küldd  hozzám  Henriket.  Nem  így  nevezted 

A  dalnokot,  ki  tegnap  érkezett  ? 
Titoknok.        Igen,  kegyelmes  úr.  Beküldőm  őt !  (El.) 
Czillei.  Ez  a  titoknok,  a  ki  semmi  titkot 

Nem  árul  el,  mert  nem  tud  egyet  is. 

Gyaníthat  mindent !  tudnia  nem  szabad. 

Nem  bízom  senkiben,  magamban  is 

Csak  ott,  hol  érdek  vonz,  vagy  kötelez.    (Henrik  jö.) 
Czillei. t  „Gondolj  merészet  és  nagyot 

És  tedd  rá  éltedet" 

Nem  így  daloltál  tegnap  ? 
Henrik.  így  uram ! 

Czillei.  Te  jól  verselsz.  Még  tudsz-e  valamit  ? 

Henrik.  Levágni  a  más  lúdjának  nyakát, 

Es  csapra  verni  másnak  hordaját, 

Ha  nincs  mit  enni  inni. 
Czillei.  Es  szeretni? 

Henrik.  Az  mindenütt  van  :  a  nő  könnyű  szer. 

Czillei.  Úgy  látszik.  Hát  ha  ember  volna  a  lúd  ? 

Henrik.  Lúdnak  tekinteném. 

Czillei.  Bátor  fiú ! 

Add  jobbodat.  Jó  izmos  férfikéz, 

Becsülöm  az  ilyen  durva  kezeket. 

Fogadui  mernék,  nem  csak  lantot  ismer. 
Henrik.  FŐzőkanál,  vagy  kard,  mind  egy  nekem. 

Czillei.  Te  főzni  is  tudsz  ? 

Henrik.  Mindent  én,  uram, 

Kotyvasztok  ételt  élet  és  halálra. 
Czillei.  Elég,  elég !  De  tudsz-e  kóborolni, 

Hogy  meg  ne  lásson  ellenség,  barát. 

És  a  ki  lát,  ne  ismerjen  reád  ? 

Hogy  a  nap  is,  mely  homlokodra  süt, 

Kígyónak  nézzen,  és  árnyékodat 

Ne  úgy  mutassa  mint  más  emberét  ? 
Henrik.  Mindent  uram ! 

Czillei.  Vedd  át  e  levelet. 

Ipámnak  szól,  hatalmas  Brankovicsnak. 

Titkos  levél,  országos  érdekű. 
Henrik.  Add  át  s  én  tüstént  útnak  indulok. 

Czillei.  S  ha  út  közt  rajta  kapnak  — 

Henrik  Megeszem 

Mint  a  lepényt. 
Czillei.  Lovad  nyergelve  van. 

Mehetsz.  Megállj  !  Szülőid  élnek-e  ? 

Testvéreid  vagy  kedves  rokonod  ? 

Ha  vannak,  én  rólok  gondoskodom, 

Mig  távol  léssz. 
Henrik  (félre).  Oh  vén  kigyó  !  őket  te  nem  fogod 

Ismerni.  —  Vedd  hálámat  e  nemes 

Szándékodért.  Majd  értesítem  őket, 

Hogy  fölkeressenek  —  ha  halva  fekszel. 
Czillei.  Itt  úti  pénzed. 

Henrik.  Jó  súlyos  biz  ez  ! 

Uram,  ha  hálámat  nem  mondom  el, 

Azért  van,  mert  mód  nélkül  sietek. 
Czillei.  Járj  gyorsan,  mint  a  legjobb  gondolat.  (El.) 

Henrik  A  legjobb  gondolat,  hogy  megszakadj, 

Te  bűnbe  mártott  istenpénze  te ! 

Kiről  az  égi  kép  már  lekopott, 

S  helyette  az  ördögök  kezének  szennye  van. 

Mi  volt  nekem  Ágnes  !  éltem  melege, 

Lelkemnek  szárnya,  tagjaim  idege : 

Vágyam,  reményem,  üdvöm,  mindenem. 

Mind  ezt  e  Czillei  lopta  tőlem  el, 

S  a  bűnnek  adta  áldozat  fejében, 

Hogy  úr  lehessen,  míg  én  s  a  király 

Gyönyörben  s  kínban  elveszünk  miatta. 

Oh  ég !  hogy  élhet  ember  ily  gonosz  ? 

Hogy  meg  nem  fúl  minden  lélekzetén, 

Ki  embertársai  elrabolt  egéből 

Csinál  magának  üdvöt  a  világon. 

De  hallga,  csitt !  mi  nesz  hallatszik  itt  ? 

(Egy  ajtónál  hallgatódzik.) 
„Alszol  szerelmem,  ébredj   és  ölelj  meg." 
Oh  Isten,  Isten,  vedd  el  eszemet ! 
Nem  ölhetném-e  most  meg  mind  a  kettőt  ?   — 
Ha  a  zsivány,  ki  egy  lovat  köt  el, 
Fán  szárad,  mért  ne  fojthassam  meg  őket? 
Az  ajtó  zárva.  Oh  kín,  oh  pokol : 
Betörhetem  ;  de  akkor  Czillei 
Még  élni  fog,  még  törvényt  tart  fölöttem  ! 
El  el  !  mert  itt  megölne  még  a  kín. 
Boszúnak  sólyomszárnya!   menj   elő, 
Hasítsd  ketté  a  csendes  levegőt, 
Hogy  észrevétlen  szegjem  át  a  tért, 
S  elérjem  ádáz  martalékomat. 
De  lássuk,  mit  beszél  ?  (Olvas.)  Dicső  merény 
Hát  nem  csalódtam  !  gyilkos  terveket  főz, 
Eget  zendítő  ármányt  s  árulást. 
Most  már  enyém.  Ki  mondja,  hogy  nem  az? 
Kezemben  tartom,  mint  az  üveget, 
S  eltörhetem,  mihelyt  csak  akarom. 

(A  levelet  fölemelve.) 
Ez  a  levél  lesz  most  az  én  vitorlám, 
S  halál  a  rév,  a  melyben  kikötök 

(A  zárt  ajtó  felé  fordulva.) 
És  itt  ezek.  Hah  !  undok,  undok  élet  ! 
De  mit  tűnődöm  e  bolond  regén 
Két  összeférczelt  szív,  hol  belzebub 
Volt  a  szabó  ;  egy  eltépett  darab  test, 
Nem  lány,  nem  asszony,  melynek  neve  nincs. 
Utáljátok  meg  egymást,  s  fúljatok  meg. 

MÁSODIK    FELVONÁS. 

(Fehérvár.  —  Szabad  tér.) 

Nép.  Egyházi  hirnök. 

Hírnök. 

Üdv  mindnyájatokkal  !  0  szentsége  III.  Calixt,  római  pápa,  a  dicső 
Hunyadi  János  nándori  diadalmát  az  egész  keresztény  világon  mai  napon 
megünnepelni  rendelte.  —  Adjatok  hálát  az  égnek  e  diadalért,  melylyel 
nem  csak  Magyarország,  hanem  az  egész  kereszténység  mentetett  meg. 
Imádkozzatok  a  dicső  Hunyadiért,  hogy  Isten  hosszú  életet  engedjen  neki 
boldogságtokra  s  az  egész  keresztény  világ  örömére.  Üdv  mindnyája- 
tokkal ! 

Első  pór. 

Ámen !    Az  imádság    meglesz ;    abban    nem    lesz    hiba.    Templomba 
viszem  egész  hadamat,  még  a  szopós  gyermekemet  is. 

Második  pór. 

Bölcsen !    én    elviszem    leendő    gyermekem    anyját,    hogy    oly    fiat 
szüljön,  milyen  Hunyadi  János  maga. 

Harmadik  pór. 

Hohó !  barátom,  az  egy  kicsit  sok    lesz.  S  aztán    nem  is    kéne    ily 
kajla  bajuszodnak  lenni. 

FAsö  pór. 

Ne  dévajkodjatok  !  de  nini !  ki  az  a  fürge  legény,  ki  az  egyik  sze- 
mével sír,  a  másikat  behunyja  ? 

Harmadik  pór. 
Be  biz  az,  meit  nem  lát  vele. 

Első  pór. 
Mit  beszélsz  ? 

Harmadik  pór. 

Csak  a  mi  igaz.   S  tudja-e  kigyelmed,  ki  ez  a  legény  ? 

Első  pór. 
Ha  megmondod  barátom. 

Harmadik  pór. 

Hát  ez  biz  az,  a  ki  annak  a  sok  feleségű  török    császárnak  kilőtte 
az  egyik  szemét. 

Első  pór. 
Ez  ám  csak  a  derék  legény. 

Harmadik  pór. 

Meghiszem  azt.  S  miért  hogy   épen    csak    szemének    czélozott,    azt 
három  különös  okból  cselekedte. 

Második  pór. 
Hadd  halljuk! 

Harmadik  pór. 

Hát    először    azért,    mert    felséges    lábait    nem    láthatta    azon    sok 
állatnak  és  embernek  miatta,  melyek  körülvették. 

Második  pór. 
Bölcsen  ! 

Harmadik  pór. 

Másodszor  azért,  mert  azon  sok  feleségű  császár,  mind  a  mellett, 
hogy  oly  mód  nélkül  sok  felesége  van,  nem  akart  önként  megvakulni. 

Második  pór. 
Bölcsen ! 

Harmadik  pór. 

Harmadszor  azért,  mert  nem  akarta  —  tudniillik  ezen  félszemű 
barátunk  nem  akarta,  hogy  a  császárnak,  kinek  különben  is  oly  iszonya- 
tos sok  felesége  van,  még  szeme  is  több  legyen,  mint  neki  van,  ki  szegény 
jámbor  egyik  szemét  himlőben  vesztette  el. 

Második  pór. 

Bölcsen  !  Ha  félszemű  fiam  lesz,  én  is  azt  tanácsolom  neki,  mikor 
hadba  megy,  hogy  csak  szemét  verje  ki  az  ellenségnek. 

Harmadik  pór. 
Mondtam  már  ecsém,  hogy,  kajlán  áll  a  bajszod. 

Első  pór. 
Fiúk,  fiúk !    ne    dévajkodjatok,    bizony    megver  az  Isten.  Nem  mon- 
dom-e ?  Itt  egy  tetőtől  talpig  fekete  hírnök   jön,    utána    gyászkiséret.    Jó 
Isten  !  őrizz  meg  bennünket. 

Hírnök. 

Imádkozzatok  a  megdicsőült  Hunyadi  János  lelkeért. 

A  nép. 
Hunyadi  János  meghalt? 

Hírnök. 

A  nép  atyja  meghalt.  Imádkozzatok,  hogy  a  haza  ellenségei  kibé- 
küljenek sírja  fölött.  Az  ország  megrendült  e  nagy  csapás  alatt,  mint  az 
erdő,  melyben  a  királyi  tölgy  levágatott.  Imádkozzatok  az  országért,  hogy 
a  megholtnak  szelleme  szálljon  le  őrangyalul  reá. 

(A  nép  letérdel  és  csendesen  imádkozik.  Hunyadi  tetemét  hozzák.  Hunyadiné  a  koporsó 
után,  két  fia  mellette,  utánok  a  Hunyadi-ház  barátai.) 

Hunyadiné     Pihenjetek  meg  gyászom  hordozói ; 
Nagy  a  teher,  mi  vállatokra  szállt : 
Egy  meghalt  ország  fekszik  rajtatok.  (Fiaihoz  fordul.) 
Oh  gyermekim,  szerettem  gyermekim  ! 
Árvák  vagyunk. 

H.  László.     Ki  nem  árva  most  anyám?  Egész 
Magyarhon  árva  lőn  ezen  halállal. 

H.   Mátyás. 
Menjünk  anyám  !  én  itt  nem  állhatok. 

Hunyadiné. 
Miért  fiam,  s  ily  könytelen  szemekkel  ? 
Vörösmarty  összes  költ.  II.  köt.  31 

H.  Mátyás.    Épen  azért,  mert  sírni  nem  tudok, 
Inkább  haragszom.  Nézz  körül  anyám ! 
Itt  mennyi  ember  él,  sír  vagy  nevet 
Mint  kedve  tartja,  s  egy,  ki  ezret  ért, 
Még  csak  kezét  sem  mozdíthatja  többé. 

Hunyadiné. 
Te  Isteneddel  perelsz. 
H.   Mátyás.  Nem,  anyám  ! 

De  által  kezdem  látni  a  világot : 
Ez  a  dicsőség,  hogy  majd  meghalunk. 

Hunyadiné. 

Miért  nem  mondhatom,  hogy  nem  valót  szólsz  ? 

Oh  mért  nem  fekszem  én  e  gyászpadon? 
Szilágyi.        Mátyás  öcsém,  te  rossz  vigasztaló  vagy. 

Sokáig  olvashatsz  még  könyveidben, 

Míg  hőst  találsz,  ki  ehhez  volt    hasonló.  (Anóphea.) 

Méltán  borultok  térdre  emberek  ; 

Mert  megszakadt  az  áldás  fonala, 

Melylyel  hazánk  az  éghez  kötve  volt. 

Ily  nagy  halálnak  nem  lesztek  tanúi, 

Ha  újra  mind  gyermekké  váltok  is. 

Jerünk  húgom !  vigyétek  a  halottat.  (A  nép  felkel.) 
Rozgonyi  (társaihoz).  Nézzétek,  a  kemény  Szilágyi  sír 

Mint  a  megolvadt  érez,  s  könyüiben 

Rokon,  barát  és  honfi  kesereg. 

Kapisztrán  (sietve  jön). 

Megálljatok  ! 
Egy  a  népből.  Kapisztrán,  a  barát. 

Szegény  ember,  mi  rémült  halavány  ! 
Kapisztrán      (ki  a  koporsó  mellé  bóráit  s  imádkozott,  felkel). 

Ezen  kezemmel,  melly  a  szent  keresztet 

Hordozta,  míg  te  vérben  gázolál. 

S  dicső  napszámodat  bevégezed, 

Ezen  kezemmel  illetem  koporsód 

Nagy  férfiú,  az  ég  kegyelme  rád  ! 

Térj  vissza  Istenedhez,  a  ki  küldött, 

Hogy  egy  veszendő  ország  atyja  légy. 

Én  nem  sokáig  késem  e  világon  : 

Úgy  megszerette  lelkem  lelkedet, 

Hogy  egy  közel  órán  Isten  zsámolyánál 

Látandjuk  egymást.  Jertek  gyermekim  ! 

Beszentelem  a  sírt,  a  melybe  száll  : 

Ez  egy  munkára  élek  ily  soká. 
(A  kiséret  és  nép  el;  a  három  pór  hátramarad.) 

Harmadik  pór. 
Üssön  kend  hátba  János  bátya ! 

Első  pór. 
Bizony  nem  is  volna  kár,    haszontalan,    szívtelen    ember,    ki    ilyen 
közinségben  még  dévajkodni  tudsz. 

Harmadik  pór. 

Épen  azért  üssön  meg  kend,  János  bátya.  Micsoda  silány  ember 
vagyok  én,  ki  még  néhány  perczczel  ez  előtt  csúfolkodtam,  nevetgéltem, 
mikor  szegény  jó  apánk  már  halva  volt.  Hogy  várhatok  én  Isten  áldá- 
sát teljes  életemben? 

Első  pór. 

No  no  Peti  öcsém !  hiszen  nem  is  vagy  te  olyan  rossz  ember  mint 
az  imént  gondoltam. 

Harmadik  pór. 

Mikor  lássa  kend,  János  bátya,  úgy  megörültem  az  előbbi  hirnek, 
hogy  akár  fejem  tetejére  álltam  volna.  Ki  védelmez  ezután  bennünket  ? 
Mintha  már  is  hallanám  gyermekeink  jajgatásai,  kiket  a  török  rabszíjra  füz. 

Első  pór. 
Ej  ej,  Peti  öcsém !  hiszen  neked  még  csak    egy    kis    fiacskád    van. 
Aztán  talán  nem  is  halt  meg  az    a  mi  jó    urunk    egészen :    lelke    mindig 
velünk  marad. 

Harmadik  pór. 

Dejszen  János  bátya,  ha  kend  úgy  meghalt  volna,  mint  az,  nem 
állna  kend  itt  a  két  bocskor  talpán  velem  együtt,  a  ki  egyébiránt  mezít- 
láb járok.  Szegény  jó  urunk  !  az  Isten  nyugosztalja  meg. 

Első  pór. 
No  no,  ne  sírdogálj  öcsém  !  Gyerünk  inkább    a  temetéshez. 

Harmadik  pór. 
Gyerünk  bátya !  aztán  ha  három  álló  esztendeig  — 

Első  pór. 
Jó  lesz  jó,  Peti  öcsém.  De  most  gyerünk.  Vessünk  egy  marok  port 
a  szegény  jó  úrnak  tetemére. 

Harmadik  pór. 

Szegény  embert  most  porral  dobálják  ;  pedig  életében  ki  ne  borúit 
volna  a  porba  előtte  ?  Ilyen  a  világ  János  bátya  !  Gyerünk  és  imádkoz- 
zunk érette.    (El.) 

(Temető.) 
(A  gyászcsalád  körülállja  a  sírt,  melybe  a  koporsó  lebocsáttatott.) 

H.  Mátyás.  Szilágyi  bátya !  add  e  lobogót, 
Hadd  tűzzem  én  fel  sírdombjára. 
Szilágyi         (átad  egy  zászlót).  Fogd 

És  tűzd  fejéhez  e  pogányijesztöt. 

Ennél  véré  meg  őket  annyiszor. 

S  míg  ennek  vészrongálta  vászna  leng, 

Ne  féljen  senki  pusztító  hadaktól. 

Kerülni  fogják  ők  e  lobogót : 

Százezreik  halálán  volt  jelen. 
Hunyadiné.    Oh  Istenem  !  mi  mély  fekvése  van. 
H.  László.     Jerünk  anyám  !   elég  volt  már  neked 

A  szenvedés  e  látomány  felett. 
Hunyadiné.    Nem,  gyermekem  :  kivívom  részemet 

A  fájdalomból.  Annyi  örömért 

Nem  sírhatok  kevesbet.  Oh  nemes  férj, 

Nemes  barátom !  eddig  izzadásid 

Töröltem  el,  ha  harczból  megjövél : 

Most  egy  marok  por,  a  mit  adhatok. 
(Port  hint  a  sírba,  a  többiek  utána.   A  sír  befedetik.    Hunyadiné   Lász- 
lóra borúi.  Gyászcsoportozatok.) 
Kapisztrán.    Ne  sírjatok,  könyekből  nem  elég, 

Mit  ember  sírhat  ily  nemes  halottért, 

Ne  sírjatok,  ha  tenger  volna  is 

Könyhullatástok.  Öt  Isten  vévé  át, 

S  gondoskodása  biztosb.  mint  miénk. 

0  nyujtá  ily  hosszúra  életét, 

S  midőn  elég  volt,  ő  is  zárta  be  : 

Tovább  maradni  tobzódás  leendett 

Világ  javaiban,  Isten  híre  nélkül. 

Mert  hol  van  ember,  a  ki  ily  dicsőn  élt, 

S  hol  a  ki  ily  dicsőn  halt  volna  meg  ? 

Elég,  elég  volt  egynek  ennyi  nagyság. 

Dicső  vezér  !  tündöklő  lelkedet 

Látom  ragyogni  e  hantok  fölött : 

Látom  kinyílni  a  sötét  koporsót 

S  méhében  a  jövendő  képeit 

Megtestesülni,  ihletett  szemekkel. 

Ki  hallja  még  meg  haldokló  szavam  ? 

Hunyadnak  háza  népe  hallj  meg  engem ! 

Hunyadnak  háza,  felhő  zúg  feletted, 

És  e  felhőben  villámok  czikáznak. 

Hunyadnak  háza  népe,  vész  közéig  rád  ! 

Fondorlat  és  gyűlölség,  mint  ebek 

Ugatnak  majd  a  nagy  halott  nyomán, 

S  meg  nem  nyugosznak,  míg  nemes  faját 

A  vér  szagáról  meg  nem  ismerik. 

Mert  vér  folyand  méltán,  méltatlanul, 

Befertezendi  a  szent  koronát, 

Míg  a  sikoltás  a  bántott  szivekből 

Eget  hasít,  s  az  Istenhez  betör. 

És  újra  nap  jő  a  felhők  megöl, 

Szétszaggatandó  a  vész  kebelét. 

Hunyadnak  háza  s  a  hon  egy  leszen. 

Merész  kezekkel  nagy  Hunyad-fiú 

Kiküzdi  a  bitorlóit  koronát : 

Kicsiny  lesz  e  hon  tündöklő  nevének ; 

A  fél  világ  fog  róla  zengeni.  — 

Oh  végy  magadhoz  kegynek  Istene ; 

Elvégezem  az  élet  dolgait  (a.  sirra  rogy.) 
Szilágyi  (melléje  áll). 

Meghalt,  vagy  úgy  van,  mintha  már  nem  élne. 

Vigyétek  őt  házunkba,  s  gond  legyen  rá. 
H.  Mátyás.  Ne  sírj  anyám  !  haliad,  király  leszek. 
Hunyadiné.    Oh  bár  ne  haliam  !  új  gond  száll  meg  érte 
H.  László.     S  miért  te  és  nem  én  ? 
H.   Mátyás.  Mert  több  időm  van 

Azzá  lehetni,  mint  neked,  s  mivel 

A  jós,  midőn  elmondá  jóslatát, 

Reám  tekintett  haldokló  szemekkel. 
H.  László.     Oh  balga  gyermek  !  haldokló  szemekben 

Helyzed  reményedet.  Te  nőj  még  és  tanulj. 

És  hadd  az  álmot  apróbb  gyermekeknek. 
H.  Mátyás.  Haragszol  bátya  ?  azt  rosszul  teszed ! 

Bátyám  maradsz,  habár  király  leszek. 
H.  László.     Ha  itt  apánk  sírjánál  nem  vagyunk, 

Megfeddenélek  e  botor  beszédért. 
Hunyadiné.    Oh  gyermekeim  !  mily  gyászos  kezdet  ez, 

Alig  hunyá  be  nemzőtök  szemét, 

Ti  már  vitáztok  semmiségeken. 

Ha  szülőtök  nyugta  szent  előttetek, 

Esküdjetek  meg  itt  e  sír  felett, 

Hogy  bármi  sorsra  fordul  a  világ, 

El  nem  hagyjátok  egymást,  s  a  viszályt, 

Mely  mint  a  gyom  buján  sarjadna  fel, 

Nem  engeditek  felnőni  szivetekben. 
H,  Mátyás.  Anyám  nyugodj'  meg,  ím  kezet  fogok  ! 

S  esküt  teszek  rá. 
Hunyadiné.  Hogy  helyet  nem  adtok 

A  nagyravágyás  bal  sugalminak. 

Hivek  maradtok  élet  fogytáig 

Ezen  hazának  fölszentelt  urához. 
H.  László.  ím  jó  anyám,  hogy  megnyugtassalak, 

Kimondom,  hogy  jóslatban  nem  hiszek, 

S  nem  tartok  számot  többre,  mint  jogom  van. 

S  e  sírra  s  holt  apámra  esküszöm, 

Hogy  hü  leszek  testvérhez  és  baráthoz, 

Hű  e  hazához,  mellvért  adja  Isten 

Tehessek  bár  fél  annyit,  mint  apám. 

Hü  a  királyhoz,  s  míg  testvéreinknek 

Szentsége  ellen  nem  vét,  véremet 

Kész  érte  adni  végső  csépjéig. 
Hunyadiné.    Mátyás,  te  hallgatsz  ? 
H.  Mátyás.  Én  már  esküvém. 

Hunyadiné.    Dicső  szellem  !  vedd  át  ez  esküvést ! 

Most  gyermekim,  most  meg  vagyok  nyugodva. 
(Elmennek.) 
Szilágyi  (hátramarad).  S  én  kardomat  sírjára  fektetem, 

És  meg  nem  nyugszom  mindaddig,  mig  egy 

Hunyad-Szilágyi  vérből  származottnak 

Fején  nem  látom  a  szent  koronát. 

Villogj  fel  kard,  mutasd  meg  éledet : 

Szükség  lesz  rád  e  vérpiros  világban.  (El.) 

(Két  sirásó.) 
Tiborcz,    Tamás   (a  síron  dolgoznak). 

Tiborez. 
Lássa    kend    Tamás,    végtére  is  mi    vagyunk    leghivebbek    Hunyadi 
Jánoshoz.    Nép,  fiai,    a  sok  rokon  és  jó  barát  eltávoznak  tőle,  mint  sere- 
gélyek a    szedett    fától.    De  mi  helyt    állunk,    míg    háza    el    nem    készül, 
melyből  csak  az  ítélet  napján  fog  felpillantani. 

Tamás. 
Ne  oktalankodj.  Inkább  dolgozzál  takarosabban. 

Tiborcz. 
Takaros  sír !    Mindegy  az  Tamás  koma,    ha  sem  ajtaja    sem  ablaka 
nem  lesz,  kivévén,  melyet  ürgék  és  egerek  csinálhatnak  rajta. 

Tamás. 
Te  magad    is  ürge  vagy,    hogy  így  beszélsz.    —   Siess,    mert  itt  ér 
a  fergeteg. 

Tiborcz  (felnéz). 

Most  egyszer  káprázik  a  kend  szeme,  Tamás  koma.    Hisz  egy  csép 
felhő  sincs. 

Tamás. 

Te  meg  vak  vagy,  hogy  a  hollókat  nem  látod. 

Tiborcz. 
Hohó  !  Gara  bátyánk  jő,  s  ama  híres  gyújtogató  Giskra,  s  meg  egy 
harmadik  jó  madár.  No  csak  ide  vele,  épen  jó  temető  kedvemben  vagyok. 

Tamás. 
Köszönd  meg,  ha  téged  el  nem    temetnek.  Részemről    nem  örömest 
látom  az  ilyen  látogatókat  becsületes  embernek    sírjánál.  Én  odább  állok. 

Tiborcz. 
Várjon  kend  meg  hát.  Hogy  elsiet  a  jámbor.  Pedig  kitől  félhet  a 
sírásó  ezen  a  világon,  hacsak  magától  nem  ?  De  tőle  minden  ember  fél, 
kivévén  azokat,  a  kik  vízbe  fúlnak.  No  János  apánk !  itt  nyugalmas 
lakásod  lesz,  a  milyen  teljes  életedben  nem  volt.  Ha  isten  éltet,  vagy 
inkább  nem  éltet,  meglátjuk  egymást  a  más  világon.  (El.) 

Gara,  Bánfi,   Giskra. 
Bánfi.        Későn  jövénk,  mindennek  vége  van. 
Gara.       Legjobbkor  Bánfi,  megzavarhatok 

Különben  a  család  fájdalmait : 

Ok  minket  nem  szeretnek. 
Bánfi.  Sem  mi  őket. 

Gara.       Nem  mondhatom.  De  nézd,  hogy  elmerült 

Vitéz  barátunk.  Giskra,  mit  cselekszel  ? 

Miért  teszed  sírjára  labodát? 
Giskra. r    Hogy  fel  ne  keljen  többé.  Nem  szeretném 

Útamban  látni  a  vén  vakmerőt. 
Bánfi.       Félsz  tőle,  Giskra? 
Giskra.  Én  és  félelem  ! 

Mért  nem  vagy  ellenségem,  megmutatnám, 

Mit  tesz  Giskrát  gyávának  tartani. 
Gara.       Hunyadtól  félni  még  nem  gyávaság. 
Giskra.     Én  tőle  félni  ?  Kelj  fel  Hunyadi, 

ím  sírodat  lábommal  gázolom  ! 

Kelj  fel,  s  boszúlj  meg,  hogy  megvertelek. 
Gara.       Légy  tisztelettel  a  halott  iránt ! 
Giskra.     Forduljon  meg  sírjában !   Gyűlölöm 

Mint  a  halált,  és  meg  nem  nyugszom  addig, 

Mig  két  fiát  lábához  nem  teszem. 
Gara.       Erőszakos  vagy  és  meggondolatlan  ! 

Nádor  vagyok,  ki  a  törvényszegőt 

Büntetni  tartozom.  Ne  gyúlj  haragra ! 

Ha  most  a  gyásznak  szent  óráiban 

Megsértenéd  a  bánatos  családot, 

Egész  ország  felállna  ellened. 
Giskra.  Mit  félek  én  az  országtól  ? 
Gara.  De  tőlünk, 

Tőlünk  te  félhetsz,  kik  meggátolok, 

Hogy  a  hegyekből  el  ne  űzzenek. 

Maradj  barátunk  s  nem  vallsz  kárt  vele. 

Mi  a  Hunyad  családot  illeti, 

Még  nincs  okunk,  kikelni  ellenök. 

Bánfi.       Még  nincs,  de  lesz.  Vagy  nem  hallátok-e, 

Mit  jósolt  a  barát  ?  Az  egyik  Hunyadi 

Király  leend  ?  t 
Giskra      (félre).  Én  hallgatok,  — 

De  azt  tudom,  hogy  összedúlom  e  hont, 

S  felgyújtok  mindent,  a  mi  vérbe  nem  fúl. 
Bánfi.        És  jósolá,  hogy  egy  Hunyad-fiú 

Egészen  egygyé  olvad  a  hazával, 

S  hírével  meg  nem  fér  határi  közt ; 

Hanem  betölti  avval  a  világot, 

És  feldönt  mindent,  a  mi  útban  áll. 
Giskra.  Csak  rajta,  rajta !  döntsön  fel,  ha  tud. 

Gara.  Mit  mondhatott  mást  egy  szegény  barát  ? 

Bánfi.  De  b'k  azt  elhivék. 

Gara.  Várjuk  be  hát, 

Ha  nem  hiszik,  mint  én  reménylem  is, 

Legalább  leendő  vömről  felelek, 

Nincs  semmi  vész.  Bevárjuk  Czilleit, 

S  miénk  az   ország,  mink  kormányozunk.   (Giskrához.) 

Te  háborítlan  ülhetsz  bércziden, 

S  uralkodói  mint  senki  más  e  honban. 
Giskra.  Most  értem  még  csak  nagy  szándékidat ! 

Bocsáss  meg  nádor,  hogy  heveskedem. 
Bánfi.  De  hátha  baj  lesz  a  székely  fiúkkal  ? 

Giskra.  Igen  ha  baj  lesz,  akkor  mit  teszünk  ? 

Gara.  Ha  ők  a  jóslat  gyarló  álmait 

Bűnös  kebelben  vágygyá  érlelik  ; 

Ha  nagyravágyás  által  vakmerők, 

És  vakmerőség  által  vétkesek 

Leendenének,  itt  nyújtok  kezet, 

Tartós  szövetség  zálogát,  ha  tetszik 

Mindenki  ellen,  a  ki  ellenem  lesz. 
Bánfi.  Legyen  tanúm  e  sír,  im  itt  kezem. 

Giskra.  És  itt  enyém.  Bölcs  nádor,  menj  elől 

S  akárhová  mégy,  nyomban  követünk. 
Gara.  így  legjobb  hasznát  veszszük  e  halálnak, 

Mely  országunkat  rendkivííli,  de 

Terhes  dicsőségtől  mentette  meg, 

És  most  e  sírnál  szerte  ágazunk, 

Hol  érnek  ismét  össze  útaink  ? 
Bánfi.  A  trón  körül. 

Giskra.  A  harczok  síkjain. 

Gara.  És  a  tanácsban.  Isten  veletek !  (Félre.) 

Czélomhoz  egy  lépéssel  közelebb 

Jutottam  e  halállal.  Czimborálok 

Akárkivel,  de  nem  barátkozom. 
Barátim:  a  szerencse  és  siker.  (El.) 
(Egy  török,  ki  távol  áll,  közelebb  jö.) 

Török.  Ezek  bizonynyal  ősi  magyarok, 

Mert  egymást  gyűlölik,  s  a  legnagyobb 
Magyarnak  sírját  lábukkal  tapodják. 
Kétlettük  eddig,  hogy  meghalt  a  hős, 
Azt  gondolok  :  csel.  Most  már  bizonyos. 
Ha  élne,  honfiak  vernék   agyon, 
Mért  volt  nagyobb  náloknál  és  dicsőbb? 
Soha  jobban  !  büszke  dölyfös  magyarok, 
Majd  nemsokára  oly  hadat  hozunk, 
Hogy  híreteknek  hamva  sem  marad. 
De  ím  a  zászló,  melynek  lobogása 
Húszszor  hozott  ránk  félelmet,  halált. 
Igazhivők,  ha  most  ezt  elvihetném, 
Hozzánk  szegődnék  tán  a  diadal. 
Nem  őrzi  a  sírt  senki :  én  merészlem. 

(Ujlaky  egész  fegyverzetben  jö  s  némán  a  sirra  borul.  A  török, 
midőn  a  sirhoz  közelit,  rémülten  visszatántorodik.) 

Török.  Allah  segíts !  a  hős  feltámadott. 

HARMADIK  FELVONÁS. 

(Temesvár.  —  Hunyadi  háza.) 

Bodó.  Nőcseléd,  utóbb    Hunyadiné. 
Bodó.  Mikép  van  asszonyod?  gyengül-e  már 

Fájdalma?  vagy  még  most  is  sír,  keserg  ? 
Cseléd.  Az  meglehet:  de  mink  nem  látjuk  azt. 

Mióta  visszatért,  nem  hallani 

Panaszszavát;  de  sokkal  szigorúbb 

És  gazdálkodóbb. 
Bodó.  Nem  szólhatok  vele? 

Cseléd.  Ha  várakoznál  egy  kissé  uram. 

Bodó.  Örömmel.  Mit  csinál  most? 

Cseléd.  Lédj   előbbre, 

De  csendesen,  hogy  észre  ne  vegyen. 
Bodó.  Imádkozik.  Mit  is  tegyen  szegény, 

Kinek  annyi  búhoz  oly  sok  gond  jutott  ? 
Cseléd.  így  látjuk  őt  naponként  térdein, 

S  ha  véli,  hogy  mind  távolabb  vagyunk, 

Szent  éneket  rebegnek  ajkai. 

Mi  mozdulatlan  várjuk  hallani 

Lassú,  de  szívet  rázó  hangjait; 

S  midőn  a  csendes  házat  felverik 

Az  énekelt  imának  szavai, 

Azt  hiszszük,  templom,  és  imádkozunk. 

Mit  kérhet  ő  Istentől,  nem  tudom  ; 

De  hosszú  életet  bizonyra  nem  : 

Mert  bár  korán  kel,  fél  éjét  viraszt, 

S  nem  azt  cselekszi,   a  mi  jó,  s  erőt  ad. 

De  íme  hészül  hagyni  zsámolyát. 

Én  távozom.  (El.) 
Bodó.  Fölkelt,  s  nem  könyezik. 

Komoly  merengve  néz  a  légen  át, 

Mint  a  ki  félig  túlvilágon  él,    • 

De  itt  mulat  még  lelkének  felével. 

Nem  válhatván  meg  földi  kedveseitől. 

Kifogytak-e,  nagy  Isten  !  kegyeid, 

Hogy  meg  ne  áld  e  bánkódó  anyát  ? 
Hunyadiné.    Az  ég  akarta  így.  Nekem  hagyá, 

Mit  tőle  megvont  a/ent  végzéssel,  a 

Hozzá  nem  illő  bánat  nyomorát, 

S  a  hosszú  élet  terhes  napjait : 

Akarta  Isten,  áldassák  neve  !  (Meglátva  Bodót.) 

Ki  látogat  meg  özvegy  hajlakomban  ? 

Bocsáss  meg  jó  uram,  bottal  jövök 

Eléd,  de  nem  vendéget  űzni :  lábaim 

Kérik  kezemtől  e  nyomorú  segélyt.    (Közelebb  jö.) 

Ha  jól  sejtem,  házunk  barátja  vagy 

Barátja  gyermekimnek.  Oh  igen! 

Szentgyörgyi  vagy.  Mióta  sírba  néztem 

És  láttam  a  sötét  szemű  halált, 

Élőkre  oly  nagy  bajjal  ismerek. 

Foglalj  helyet,  pihenj  meg  egy  kevéssé  !  (Leülnek.) 

A  ház  urát  úgy  képzeld,  mintha  távol 

Csatázni  volna  —  oly  ritkán  vala 

Különben  is  házában  —  s   szánd  időd 

Egy  kisded  részét  a  ház  asszonyának. 
Bodó  (magában).  Mit  mondjak?  szívem  eltelik  keservvel 

Hunyadiné.    Hogy  áll  künn  a  világ? 
Bodó.   f  Zajog,  zsibong  ; 

És  a  mulandóságnak  szárnyain 

Építi  büszkesége  várait. 
Hunyadiné.    Igaz  !  mulandó  minden.  Nem  mozog 

Még  a  török  ?  nem  készül  ellenünk  ? 
Bodó.    t  Nem,  asszonyom  !  még  semmi  híre  nincs  ! 

Úgy  tartom,  szédül  még  most  is  feje, 

Mely  Nándor  szirtfalába  ütközött. 
Hunyadiné.    S  így  béke  van,  s  boldogság  mindenütt.  — 

Hogy  él,  s  mit  mivel  felséges  királyunk  ? 

Bodó.  Játszik,  mulat,  s  országa  gondjait 

Egy  kedvesének  karjain  felejti. 
Hunyadiné.    Gyászos  dolog,  nagyon  gyászos  dolog  ! 
Bodó.  Nincs  anyja,  a  ki  jóra  intse  öt. 

Hunyadiné.    Szegény  király  ! 
Bodó.  Most  majd  közünkbe  jő. 

S  ha  volna  ember,  a  ki  szép  szerint 

Lelkére  szólna,  tán  megtérne  még. 
Hunyadiné.    Az  Isten  ótalmazza  öt !  S  te,  jó  uram, 

Nem  mégy  fel  a  gyűlésre  ? 
Bodó.  Söt  igen  !  (Fölkel.) 

S  azért  jövék  be  hozzád,  asszonyom, 

Parancsodat,  hogy  megvígyem  fiaidnak. 
Hunyadiné.    Uram,  te  jó  vagy.     így  hát  gyermekimhez 

Biztos  barátnak  ajka  viszi  meg 

Üdvözletem.  De  tán  sokáig  is 

Tartlak.  Bocsáss  meg,  néha  csevegő 

A.  bánat  is,  kivált  ha  megnyílik 

Őszinteség  és  a  részvét  előtt. 

Öleld  nevemben,  mondd  :  vigyázzanak. 

Vigyázzatok  Mátyásra,  ő  makacs, 

És  elbizottá  tették  könyvei. 

yigyázzatok  rá.  László  már  okosb, 

Érett  eszű ;  de  rendkívül  heves, 

Ha  felbosszantják.  Istenem,  Istenem ! 

Én  féltem  őket,  ámbár  nincs  okom, 

És  úgy  vagyok  mint  a  szegény  madár, 

Mely  fészkén  ül  s  még  várja  fiait. 

Hiába,  ők  már  érzik  szárnyokat ; 

Addig  repesnek  mind  tovább,  tovább, 

Míg  végre  pályájok  kiterjedez 

S  a  véghetetlen  légben  elmerül. 
Bodó  Te  még  sokáig  s  gyakran  látod  őket. 

Hunyadiné.    Az  ég  kegyes.  Tehát  Isten  veled. 

Mondd,  hogy  nyugott,  egészséges  vagyok. 

S  megvárom  tőlök,  hogy  királyukat 

Tisztelni  fogják  s  jó  barátainkkal 

Megnyerni  bizodalmát,  hogy  kisebbé 

Nem  fogják  tenni  a  Hunyad  nevet. 

Mondd,  hogy  vigyázva  kössenek  frigyet 

Új  emberekkel.  Tartsák  magokat 

Közel  barátink  biztosabb  köréhez  : 

Új  ismeretség  új   kardhoz  hasonlít, 

Mely  díszesen  függ  a  csarnok  falán  ; 

De  harcz  tüzében  hütelen  vasa 

A  benne  bízót  vésznek  engedi. 

És  mondd,  ha  egy  kis  szünidő  marad, 

Siessenek  hozzám. 
Bodó.  Élj  boldogul, 

Nemes  szivíí  hölgy.  Híven  megviszem 

Szavaidat,  s  gondunk  lesz  gyermekidre. 

Isten  veled. 
Hunyadiné.  Járj  boldogul,  uram, 

S  vigyed  az  anyának  áldását  magaddal !   (Bodó  el.) 

Elhagyva,  így  elhagyva,  Istenem ! 

Ha  nem  volnál,  azt  hinném,  egyedül 

Maradtam  e  nagy  végtelen  világon.  (El.) 

(Futak.  —  Királyi  szállás.) 
Király,  Ágnes. 
Ágnes.  Mily  szép   ez  a  te  országod,  királyom ! 

S  mi  délczeg  a  nép,  melynek  ura  vagy ! 

Ha  én  egy  ily  nép  s  hon  királya  volnék  — 
Király.  Nem  örvendhetnél  egy  pillantatig, 

Avvagy  csak  úgy,  hogy  megbánd  örömed. 
Ágnes.  Rossz  kedvű  vagy,  hogy  illyeket  beszélsz. 

Király.  Te  még  ez  országot  nem  ismered. 

Nagy  és  hatalmas,  mint  az  álmodott 

Bálványnak  teste,  oh  de  lába  sár, 

Aranytermő,  és  mégis  oly  szegény, 

Mert  harczba  megy  fel  minden  ereje. 

És  mennyi  rajta  mindenütt  a  seb  ! 

Alant  pogány  dúl,  s  távol  birtokait 

Évenként  véren  kell  megvennie. 

Fenn  a  hegyekben  rablók  fészke  van, 

A  Róma  ellen  pártos  cseheké, 

S  bolygatnom  őket  még  sem  volna  jó  ; 

Mert  hős  vezérök,  mondják,  pártomon  van. 

S  a  nép,  való,  hogy  bajnok  és  merész  ; 

De  szíve  érez,  melyet  csak  szenvedély 

Viharzó  lángja  olvaszt  fel,  s  harag 

S  gyűlölség  az,  mi  benne  felbuzog. 

Tekintsd  a  megdicsőült  Hunyadit : 

Nem  vállain  tartá-e  e  hazát  ? 

Többet  csatázva,  mint  mulatva  honn, 

S  honn  sem  henyélve  nagy  gondok  miatt, 

Nem  élt  tán  magának  egy  jó  napot: 

Imádni  méltó  ember.  S  gondolod, 

Hogy  mind  szerették  ?  Gyűlölték  sokan. 

Legjobb  barátom,  bátyám,  Czillei, 

Üldözte  őt.  Oh  hagyd  el  Ágnesem  ! 

Inkább  szeretnék  lenni  pásztora 

Egy  völgyi  nyájnak  távol  a  veszélytől, 

S  hozzád  közelb  s  tán  forróbban  szeretve, 

Mint  itt  király.  Oh  kedves  Ágnesem 

Hidd  el,  fejemnek  fáj  a  korona. 
Ágnes.  Királyiatlan  eszmék !  Nem  szeretlek 

Eléggé  így  is,  mint  szeretni  képes 

Alig  lehetnék  jobban?  Sőt  talán 

Csak  most  szeretlek,  úgy,  amint  lehet. 

Bár  bút  ne  látnék  arczodon  soha ! 

Mért  vagy  király  ?  hogy  szenvedj  ?  nem,  királyom 

Ha  van  gyűlölség  s  párt  a  nép  között, 

Válaszsz  te  is,  gyűlöld  a  rosszakat. 
Király.  A  rosszakat !  ki  mondja  meg,  kik  ők  ? 

Hol  a  király,  ki  el  nem  irtana 

Minden  gonoszt,  ha  tudná,  mellyik  az  ? 

De  ehhez  Isten  bölcsessége  kell. 

Gyakran  kiirtunk  jókat  rossz  gyanánt, 

S  pártoljuk  azt,  ki  ártalmunkra  van. 

Azért  királynak  hosszan  tűrni  kell, 

Mert  egy  szavában  élet  és  halál  van. 

És  hidd  el  Ágnesem,  nem  ismerek 

Magam  körül  rossz  embert,  csak  hibásat. 

S  ki  nem  hibás,  ha  ember  ?  oh  szerelmem ! 

Csalódni  kell,  hogy  embeiismerő  légy. 
Ágnes.  S  ha  én  csalódtam,  és  megmondanám 

Kit  kell  kerülnöd?  Első  Czillei. 
Király.  Oh  kérlek,  hallgass! 

Ágnes.  0  téged  rabul  tart, 

Vagy  bábnak  inkább,  hogy  játszszék  veled 

A  nép  „előtt,  és  hasznát  ő  vegye. 
Király.  0  az,  ki  rám  folyvást  gondot  visel. 

Ágnes.  És  mindenütt  elárul.  t 

Király.  Ágnes,  Ágnes  ! 

Te  háládatlan  vagy.  Nem  küzködött-e 

Fél  éven  túl,  hogy  hajlóvá  tegye 

Irántam  szívedet  ?  Nem  ő  adott-e 

Téged  nekem  ? 
Ágnes.  Magának  és  neked, 

Ha  én  az  volnék,  a  mi  nem  vagyok. 
Király.  Oh  szörnyeteg  !  de  ah  hisz  ő  koros, 

Félszázadon  túl.# 
Ágnes.  t  És  bujálkodóbb 

És  korhelyebb  mint  egy  bőszült  fiú. 

Gyomrának  telhetetlen  vágyait 

Csak  fajtalanságával  éri  fel. 
Király.  Valót  beszélsz,  ő  bort  és  nőt  szeret, 

S  évek  jogán  tul  ép  s  erőteli.  — 

De  hátha  csak  kísértett  ? 
Ágnes.  Hát  ne  hidd  ! 

Király.  Oh  bár  ne  hinném  !  Ah  jó  Ágnesem ! 

Te  csak  gyanúmat  mondád  el.  Nagy  Isten ! 

Hol  hát  az  ember,  a  kiben  bízhatom. 

Hogy  foglak  én  téged  megőrzeni? 
Ágnes.  Azt  bízd  reám  !  Ha  még  oly  szemtelen  lesz, 

Tudom  nem  éri  túl  azon  napot. 
Király.  Hallgass  :  közéig.,  (Cziilei  jö.) 

Czillei.  ím  ismét,  itt  vagyok 

S  egyedül  talállak  ;  mert  szép  Ágnesed 

Csak  szemvilágod,  melylyel  most  te  nézsz, 

S  így  ketten  is  csak  egy  vagytok  :  minő  üdv  ! 

De  bátran  élvezd  ifjúságodat, 

Király  öcsém !  jól  folynak  dolgaid. 

Számos  barátaink  vannak  itt :  Gara, 

A  bátor  Giskra,  Bánfi  és  Turóczy, 

S  az  ellenpárt  — 
Király.  Ne  szólj  pártról  nekem. 

Meguntam  már. 
Czillei  r      (magában).     Mi  ez  ?  Hah,  a  kigyó 

Árulkodott ! 
Király.  Én  nemzeté  vagyok, 

Nem  pártkirály! 
Czillei.  Becsülöm  hallani 

E  nagy  jelentőségű  szavakat, 

S  tanúja  léssz,  mint  vágom  gyökerét 

A  régi  gyűlöletnek.  Mondani 

Kezdem  :  a  pártnak  vége,  szent  barátság 

Kötendi  mind  e  honnak  főbbjeit, 

S  dicsőbb  lesz  e  hon,  mint  volt  valaha. 
Király.  Óhajtanám,  hogy  boldog  is  legyen. 

Czillei.  Szent  szó  !  De  szinte  feledém, 

Miért  jövék.  Itt  e  mellék-teremben 

Várnak  reád  üdvözlő  hódolattal 

Az  ország  főbbjei  s  méltóságai. 

Később  pedig,  ha  tetszik,  biztosabb 

Barátaink  jőnek  össze,  kik  veled 

Előleges  tanácsban  végzeni 

Óhajtanak,  hogy  rendezetlenül 

Egy  tárgy  se  jőjön  a  gyűlés  elé, 

S  értetlenségből  új  viszály  ne  keljen. 

Méltóztatól  ? 
Király.  Jelentsd  meg,  hogy  megyek. 

Czillei.  Követni  foglak,  úgy  illik.  De  még 

Egy  szót  előbb  s  bocsánat  érte.  Önnek 

Szép  Ágnes,  Bécsbe  kell  utaznia, 
Ágnes.  Kell,  és  miért? 

Czillei.  Ez  a  nép  szigorú, 

S  nem  volna  jó,  ha  sejtenék,  hogy  a 

Király  is  ember. 
Király.  Én  nem  engedem  ! 

Ágnes  (félre).  Oh  ez  dicső  ! 

Király.  t  Nem  biztatál  magad 

Élveznem  ifjúságom  ? 
Czillei.  A  szünet 

Nem  rontja  el,  fííszerzi  élvedet, 
Király.  El  nem  bocsátom  egy  pillantatig. 

Ágnes.  S  én  meg  nem  válok  egy  pillantatig. 

Czillei    r  (titkon  a  királyhoz). 

Utamba  vágsz  :  egy,  újabb  szebb  viszony 

Vár  itt  reád.     Mi    Ágnest  illeti  — 
Ágnes  (félre).  Rólam  beszélnek. 

Czillei.  u  Megcsalatkozánk. 

0  nem  szilárd.  Megkísértettem  öt, 

Csak  hogy  kitudjam  gondolatjait, 

S  haraggal  űzött  el.  Természetes  ! 

De  láta  egy  délczeg  fiatalt, 

Kit  megnevezni  későbben  fogok, 

S  elváltozott  színében,  mint  a  gomba, 

Mely  mérget  érlel  táplálék  helyett. 
Ágnes  (félre.)  Vigyáztalan  valék  :  ő  ellenem  szól. 

E  naptól  fogva  kétszínű  leszek. 
Király.  Időm  rövid,  most  nem  határozok. 

Czillei.      Sokat  veszítesz.  Ám  mint  akarod. 
Király.         Meggondolom.  Most  menjünk  híveinkhez. 

(Király  és  Czillei  el.) 
Ágnes.  Megy,  s  búcsuzatlau  hagy  itt  egyedül 

Az  öntudatnak,  mely  tükör  gyanánt 

Mutatja  vissza  bal  lépésemet. 

Oh  becstelenség  !  érzem  átkodat. 

Korán,  nagyon  korán  van  ébredésem  !    - 

Jó  Henrikem  !  kit  oly  könnyelmüleg 

Elhagytalak  csekély  hibád  miatt. 

Ki  most  közölünk  a  boldogtalan, 

Te,  avvagy  én  ?  Nézd  könnyeim  felelnek,  (ei.) 


—     496     — 


(Tágas  csarnok.) 


(Különböző  csoportozatok,  élénk  beszélgetésben.  Hunyadi  Mátyás,  maid    ■ 
egy  hasonkorú  barátjával  beszól,  majd  egyik  vagy  másik  körhöz  fordul. 
Hunyadi    László,  Madarász,  Kanizsay,  Bodó,    s    még  néhányan  jönek  s 
együtt  maradnak.) 

Giskra,    Czillei    (jönek,  s  elül  megállanak). 

Czillei.  Légy  türelemmel,  jó  útban  vagyunk. 

Villámcsapás  függ  ellenink  fején ; 

De  a  villámnak  még  most  érni  kell, 

És  gyilkoló  haragját  gyűjteni, 

Hogy  majd  ha  elcsattan,  rémületes 

Világa  mellett  sápadozzon  el. 

E  durva  nép,  mely  csak  daczolni  tud. 
Giskra.  Háháh !  te  úgy  beszélsz  mint  szeretem : 

A  két  porontyot  semmivé  tegyük. 

Dicső  merény ! 
Czillei.  Tudtam,  hogy  gyűlölöd 

A  vakmerő  fajt.  Szóljunk  róla  még. 

De  addig  mély  titok.  Hány  embered  van  ? 
Giskra.  Ötszáz,  de  ollyan,  hogy  tizannyit  ér. 

Czillei.  Szükség  lehet  rá.  Most  már  mehetünk : 

Titkos  tanács  lesz  néhányunk  között 

Fenn  a  királynál,  a  kinek  —  közöttünk 

Maradjon  —  csak  benned  van  bizalma, 

A  többi  félig  csonkán  bírja  azt; 

Csak  kénytelenség,  hogy  kedvez  nekik, 

És  —  közbe  mondva  —  semmitől  ne  tarts. 

Mint  látom,  ellenpártunk  gyéren  áll ; 

Itt  e  gyűlésen  mink  leszünk  urak. 

De,  mint  mondám,  fedezd  el  arczodat, 

Mint  a  tenger,  mely  nyájasan  ragyog, 

S  benn  érzi  már  a  vésznek  forradalmát. 
(Ujlaky  jö,  senkit  sem  köszöntve,  senkitől  sem  üdyözöltetve  végig  megy 
a  csoportozatok  mellett  s  utóbb  Czillei  felé  tart.) 

Ah  vajda !  szinte  legkésőbb  jövel, 

De  jókor  még,  hogy  új   díszszel  tetézzünk. 

Örömmel  üdvözöllek  főkapitány. 
Ujlaky.  Újságot  mondasz,  s  tán  alaptalant. 

Czillei.  Az  nem  szokásom.  Nyújtsad  jobbodat, 

S  te  is  vitézlő  Giskra.  Most  szorítom 

A  legvitézebb  férfiak  kezét. 

Eddig  lenyomva  tartott  az  idő, 

Most  büszke  fejjel  nézhetek  körűi. 

Kezetekben  a  harcz  vészfáklyája  van, 

Ha  elvetétek,  felgyúl  egy  világrész. 

Most  már  megyek  s  elvárlak  a  királyhoz  : 

Belső  tanács  lesz,  el  ne  maradjatok,  (ei.) 

Ujláky.  Hatalmas  ember  lett  e  Czillei ! 

Giskra.  A  legjobb  ember,  a  kit  ismerek, 

Nem  tétováz,  megy,  mint  a  nyíl,  merőn 

És  egyenest. 
Ujlaky.  S  így  téged  is  megüt, 

Ha  egykor  útban  állsz. 
Giskra.  Mit  ?  engem  ? 

(Voltak.  Bodó  jö,  kit  Hunyadi  László  karon   fog   s   vele    fel  s  alá  járva 

beszélget.) 

Uilaky.  Magad  mondád.  De  nézd  csak,  mily  kevélyen 

Sétál  előttünk  a  székely  fiú: 

Bánk  sem  tekint. 
H.  László      (Bodóhoz).    Tehát  anyámat  épségben  bagyád  ? 
Bodó.  Mint  mondom,  ámbár  még  szenvedni  látszik, 

De  nagyszivííleg,  mint  hozzája  méltó. 
H.  László.     Szegény  anyám  !f  Az  Isten  tartsa  őt  í 
Giskra.  Ez  illetlenség !  Én  utókba  állok.  (Közre  áll.) 

Ujlaky.  Mi  könnyű  e  medvét  uszítani ! 

Bodó.  Csak  nézd  e  vad  zsiványt,  utunkba  áll. 

Melyik  fülét  vágjam  le  ? 
H.  László.  Hagyd  el  őt! 

Kerüljük  ki,  s  így  csúffá  lesz  magában. 
(Kikerülik  s  folyást  tovább  járnak.) 

Giskra  (visszalép  Ujlakyhoz). 

Mocczani  sem  mertek. 
Ujlaky.  Te  vakmerő  vagy  ! 

H.  László.     Nézd  ezt  az  Ujlakyt.  Hová  vivé 

Őt  a  kajánság!  Czimborál  velők, 

Pedig  tudom,  hogy  őket  gyűlöli. 

Magát  imádó  embertől  soha 

Ne  várjatok  jót.  A  holló  gyanánt 

Tort  ülni  kész  egy  elveszett  világon. 
Bodó.  Kár  érte.  Nagy  vezéri  ész 

S  hatalmas  honfi  vész  el  benne.    f 
H.  László  Úgy  van. 

0  el  van  veszve  a  hazára  nézve, 

De  rontásunkra  nagy  hatalmú  ember. 

Azért  jegyezzük  őt  meg,  mint  hazánk 

S  házunknak  ellenségét. 
Giskra  (hevesebb  beszéd  közben  elejti  kalpagját). 

H.   Mátyás    (felveszi  és  átadja.) 
Giskra.  Ki  ezen  nyájas  fiú  ? 

Ujlaky.  Nem  ismered  ?  Mátyás. 

Giskra.  Hát  Hunyadi!  No  ebből  még  válhatik  valami. 

Sok  emberséget  tud  ! 

Vörösmarty  összes  költ.  II.  köt.  "* 

H.  Mátyás. 
Derék  egy  kardod  van  Giskra  bátya.  Megnézhetem  ? 

Giskra. 
Szabad  !  —  Kíváncsi  kis  kölyök. 

H.  Mátyás 
Hatalmas  kard  ;  s  te  roppant  erős  lehetsz,  hogy  elbírod.  Szeretném 
kitanulni  kardod  erösebb-e.  vagy  nyakad  ?  (A  kardot  két  kézzel  emelgeti.)  Nehéz 
kard.    Köszönöm!   (Visszaadja,  tovább  megy  s  Madarászszal  fel  s  alájár.) 

Giskra. 
Hogy  csíp  a  kis  kígyó  ! 

Ujlaky. 

Ne  bántsad,  győzhetetlen  Giskra,  belőle  még  igen  nagy  ember  lehet. 
Nézd  meg  csak  jól,  minő  sasorra  van,  melyet  legalább  is  félarasznyira 
maga  előtt  hordoz. 

Giskra. 

Az  igaz,  furcsa  kis  sasorrú  gyerek  :  de  ebből  még  nem  látom,  hogy 
nagy  emberré  kell  lennie. 

Ujlaky. 

Sőt  igen.  Mert,  lásd,  sasorra  a  kanál,  melyet  idő  előtt,  még  úgy 
szólva,  gyíkleső  korában,  sorsán  felüli  nagy  dolgokba  márt.  0  a  mi  jósolt 
koronás  urunk. 

Giskra.  Hallgass  el,  vagy  levágom  mint  a  torzsát. 

A  szent  kehelyre  !  még  az  kéne  csak ! 
Ujlaky.  De  győzhetetlen  Giskra  — 

Giskra.  Semmi  de  ! 

Ujlaky.  Oly  nyájas  hozzád,  kalpagod'  feladta. 

Giskra.  Jó,  jó,  hiszen  nem  is  haragszom  én  ; 

De  szót  se  a  királyról,  mert  ütök 

Mint  a  mennykő.  E  pondró  és  király  ! 
Bodó.  Ki  mondja  itt,  hogy  pondró  a  király  ? 

Ujlaky.  Csak  tréfa  volt.  A  bátor  — 

Giskra.  Ej  !  ne  mentegess  ! 

Ki  az,  ki  számadásra  vonni  mer  ? 
Bodó.  Csak  én,  vitézlő  Giskra,  s  azt  kívánom, 

Hogy  visszavond  szavad  :  különben  itt 

A  gyűlt  ország  előtt  lerángatom 

Merész  álarczod,  és  szemtől  szemedbe 

Gaz  pártütőnek  nyilvánítalak. 

Giskra  (kardjához  kap). 
És  én !  —  de  várj,  ezt  nem  felejtem  el  — 
Ujlaky.  Béküljetek  meg,  mondom  tréfa  volt. 

Egy  tréfaszó :  csak  Mátyásról  beszéltünk. 

Bodó   (Ujlakyhoz). 
Hiszem  —  de  meg  kell  mondanom  nevét. 
H.  László.     Tudjátok  hogy  tréfált  a  medve  egykor  ? 
Beforditá  bundáját,  és  simán 
Vigyorgó  arczczal  társaságba  ment. 
Nyájaskodott,  mosolygott  és  ölelt : 
De  a  mosolyban  meglátszott  foga, 
S  ölelgetés  közt  véres  körmei 
Nyomott  hagyának  a  kegyelteken. 
És  utczu  medve  !  rá  ismert  a  nép  ; 
A  medve  többé  nem  tréfált.  Szegény  ! 
Képzeljétek  csak,  bőr  nélkül  maradt. 
Jerünk  Bodó !  hallod,  csak  tréfa  volt. 

Giskra   (dühvel  félre). 
Csak  jertek  egyszer  a  hegyekbe  fel ! 

Bánfi  (sietve). 
Tanácsba  urak,  tanácsba !  A  király  vár. 

Ujlaky. 
Megyünk  ! 

Giskra   (magában). 
Czudar  nép  !  mind  kiirtom  őket ! 
És  e  Hunyad  faj  millyen  szemtelen ! 
Ujlaky.  Ne  zúgolódjál  mint  a  rossz  fazék. 

Jer  győzhetetlen  Giskra,  hagyjuk  őket. 

Giskra. 

No  jól  van,  majd  tesz  erről  Czillei. 

(Ujlaky,  Giskra,  Bánfi  el.) 

Bodó.  Mily  áldott  föld  ez  a  mi  jó  hazánk  ! 

Hogy  benne  illyen  sok  gaz  megterem. 
H.  László.     Mondd  inkább  posvány,    mely  sárkányt  tenyészt; 

Mert  Giskra  sárkány,  mely  lángot,  tüzet  fú, 

S  körmei  közt  vérzik  a  felföld  szive. 

S  még  is  van  ember,  a  ki  gonoszabb, 

Kinek  nyomára  jobban  kell  vigyáznunk, 

Ki  élet-  és  halálra  ví  velünk, 

Ki  gyilkos  ellensége  volt  apámnak  —  (Zierer  jö.) 

lm  farkast  emlegettünk,  róka  jő. 

Bodó. 
Ki  ezen  csinos  úr  ? 

H.  László. 
Oh  barátom !    ez  ritkaság,    melyhez  hasonlót    nem  könnyen    találsz. 
Ezt  méltó  közelebbről  megismerned. 

32* 

Bodó. 
Kíváncsivá  teszesz.  Miféle  mesterember  ? 

H.  László. 

Ez  a  legfinomabb  ember,  kit  valaba  ismertem,  a  ki  csupa  udvari- 
ságból mai  napig  nem  tudta  meghatározni,  gazember-e  vagy  becsületes  ? 
Ki  csupa  üledékből  nem  meri  gyalázni  a  záport,  mely  új  bársony  ruháját 
tönkre  verte,  s  nem  meri  dicsérni  a  napos  időt,  mely  azt  megszárítá 

Bodó. 
Bohóság  !  és  miért  ? 

H. 


Mert  két  emberfajtól  fél.  a  mezei  gazdától  és  a  molnártól,  hogy 
valamelyik  az  idő  dolgában  ellene  mond.  Nem  káromkodik,  de  nem  is 
imádkozik :  avval  az  Istent,  evvel  az  ördögöt  bántaná  meg.  Dicsérd,  s 
úrilag  vonakodni  fog  ;  mondd  ostobának,  vagy  gazembernek,  s  megköszöni, 
hogy  hibájára  figyelmezteted.  Oh  barátom  !  ez  czifra  egy  bogár.  Egy  este 
ültem  mellette  több  év  előtt,  de  megismerném  száz  esztendő  múlva,  ha 
addig  élhetnék.  Állítsd  jobbjára  az  életet,  s  baljára  a  halált,  s  ő  csupa 
élhetetlenségből  halhatatlan  marad.  Kínáld  meg  étellel  itallal,  vagy  ha 
meghalt,  üdvvel,  kárhozattál  egyidőben,  s  fogadok  hogy  itt  étlen  szomjan 
marad,  s  a  más  világon  üdv  és  kárhozat  között  nem  fog  választani,  s 
tartok  tőle,  hogy  jutalmazatlan  marad  mind  azon  sok  bűneiért,  melyeket 
el  nem  követett,  s  büntettetlen  azon  sok  jó  cselekedeteiért,  melyeket 
életében  elmulasztott. 


Bodó. 

Tehát  jó  ember*? 

H.  László. 

Távol  legyen. 

Bodó. 

Tehát  rossz? 

H.  László. 

Nem  tudom.  Annak  csak  Isten  a  megmondhatója. 

Bodó. 
De  hát  ki  a  menykc  lehet  ? 

H.  László. 

Megmondom.  Czillei  Ulrik  titoknoka:  azon  emberé,  ki  apámat  leg- 
inkább gyíílölé,  s  kit  én  legveszélyesebbnek  tartok  az  egész  hazában.  — 
Egyébiránt  ez  itt  igen  hasznos  ember.  Beszívja  a  titkot,  s  megtartja  azt 
mint  a  dohos  edény,  mig  ura  hegyes  orrával,  egész  kényelemmel  ki  nem 
mártogatja  belőle.  Szólítsd  csak  meg,  meglátod,  milyen  udvarias. 

Bodó. 

jjieremek,  ki  kémkedve  körüljárt,  3  helyenkint  meg-megállapodott,  vállára  te  szí  kezét 

Uram  !  kezdődik  már  a  gyűlés  ? 

Zierer  (zavartan). 
Azaz,  ha  méltóztatik  megengedni,  talán  épen  már  kezdődni  is  fogott. 

Bodó. 
Köszönöm.  (h.  Lászlóhoz.)  Igen  finom  legény. 

H.  László.     Nem  mondtam  ?  —  De  im 

Szilágyi  bátya !  Hát  nem  a  gyűlésbe  ?  (szilágyi  jö.) 
Szilágyi.         Itt  rossz  világ  van,  László  !  én  megyek. 

A  sas  lehunyt,  s  most  hollók  s  karvalyok 

Osztoznak  a  konczon.  Titkos  tanácsban 

Kiadva  már  az  ország  tisztei : 

Mi  hátra  van,  hazudság  és  szemét. 

Mit  tátsam  én  itt  számat  szótalan  ! 

Ki  mindenütt  meg  szoktam  mondani, 

Hogy  ez  gazember,  az  becsületes. 

Kibékülést  akarnak.  Jó,  legyen. 

De  én  tudom,  hogy  meg  nem  békülök, 

Míg  a  kígyófejű  hizelkedést 

Hallom  sziszegni  a  trónus  körül. 

Itt  a  zsivány,  ki  országunk  szivében 

01,  gyújtogat,  most  országnagyjaink 

Sorában  ül,  és  a  lopott  aranyt 

Büszkén  mutatja  gyilkos  fegyverén. 

S  a  czinkos,  a  ki  országot,  királyt 

Eladni  kész  fél  áron,  csak  vegyék, 

A  legmagasb  polczon  kevélykedik. 

S  én  frigyre  lépjek,  béküljek  ?  Soha  ! 

Míg  a  zsiványnak  és  az  árulónak 

Szegen  nem  látom  átkozott  fejét. 
H.  László.     Oh  bátya  !  hidd  meg,  elmennék  veled  : 

Ezekhez  képest  angyal  a  török. 
Szilágyi.         Te  itt  maradsz,  de  Mátyást  elviszem. 

Apád  akarta  bölcsen,  hogy  soha 

Együtt  ne  legyetek,  ha  hol  veszély  fenyít. 

Mi  téged  illet,  két  dolgot  jegyezz  meg. 

Támadd  meg,  a  mi  törvényelleni, 

Nyílt  arczczal,  bátran,  rendületlenül, 

De  nem  haraggal,  nincs  haragra  szükség 

A  hol  jogod  van.  Meghalhatsz  talán, 

De  szégyent  nem  vallsz  ily  harczban  soha, 

Ha  ki  titkon  törne  ellened,  szemes  légy, 

Tettesd  magad  gyávának  s  együgyűnek. 

Tanuld  ki  titkos  tervei  útjait, 

Légy  nyájas,  és(  ha  lesre  csaltad  őt, 

Csipd  el  fejét.  És  most  Isten  veled  !  (ei.) 

H.  László.     A  jó  Szilágyi  bátya!  oly  tanácsot 

Ad,  mellyet  nem  szokott  megtartani. 

Hajolhatatlan  lelke  nem  tűri 

A  hosszú  tervek  fáradalmait. 

De  engem  megtanított  az  idö 

Úgy  tenni  mint  javaslá.  Most  gyűlésbe. 

Tanuljuk  meg,  hogy  fújják  tölt  pofával 

S  mérges  kebellel  a  bölcsek  kövét. 
Szolga.  Uram ! 

H.  László.  Mi  hir!    r 

Szolga.  Útközben  idegen 

Hadat  találtam,  mintegy  tíz  ezer  fő, 

Mely  a  Duna  mellett  lefelé  siet. 

S  egy  másikat,  Giskrának  harczosit, 

Kik  avval  egyesültek. 
H.   László.  Menj,  siess, 

És  vidd  meg  e  hírt  bátyámnak. 
Szolga.  De  hol 

Találom  ?  Nándorban  már  nem  vala 

Hogy  eljövék. 
H.  László.  Most  ott  találod  öt. 

Sietve  járj,  s  mondd,  hogy  minél  előbb 

Magunk  is   ott  leszünk.   (Szolga  el.) 
Bodó.  Nem  mondom-e 

Hogy  tervök  van,  miről  mi  nem  tudunk  ? 

Nagyon  szeretnék  menni  a  hadakhoz  ? 

S  kikémlenem,  mi  czélra  vannak  itt. 
H.  László.     Itt  rád  nagyobb  a  szükség.  Titkaikhoz 

Itt  inkább  férhetünk  Erőszakot. 

Nem  rettegek,  de  ármányt.  Ám  legyen. 

Ki  harczra  hát  ti  elbizott  urak  ? 

Vaddá  kívántok  tenni  s  ránk  vadászni  ? 

De  mondhatom,  nincs  kedvünk  megszaladni. 

Oroszlánkörmíí  fajból  származunk, 

S  megtépjük  a  ki  ránk  agyarkodik. 

Szent  Istenemre  !  szinte  kedvet  érzek, 

Hogy  egy  kis  munka  vár  rám.  Jer  Bodó.  (El.) 

(A  többi  urak  is  utánok  lassanként  a  gyűlésterembe  mennek  át. 
—  Benn  csendes  éljenzés  hallik.) 

(Gyülósterem.) 
(Király,  országnagyok,  nemesek,  nép.) 

Király.  Közétek  jöttem,  drága  híveim, 

Vigasztaló  szót  tenni  a  nehéz 
Bánatban,  melylyel  Isten  e  hazát 
Meglátogatta,  elvevén  köréből 

Egy  legdicsőbb,  legkedvesebb  fiát  (Helyeslő  zaj). 

Bár  fájdalomtól  sújtott  magam  is, 

Vigasztalónak  még  gyarló  vagyok ; 

De  fő  királyi  tisztem  arra  int, 

Hogy  a  roppant  hiányt,  mely  támagott 

Halála  által,  méltólag  betöltsem. 

Először  is  lehajlom  szívetekhez 

Testvéri  kérelemmel,  mint  fia, 

Nem  mint  királya  e  gyászos  hazának: 

Tegyétek  félre  a  gyűlölködést, 

Mely  honfit  honfitól,  sőt  a  mi  több, 

Egy  vérnek  ágait  külön  szakaszt, 

S  országemésztő  pártvitákba  ííz. 

Felejtsünk  a  veszélyben  a  nagyért, 

A  köz  hazáért  minden  kis  vitát,  1 

Hogy  bármi  sors  ér  :  fegyverünk  alatt 

Hű  szív  dobogjon,  áldozatra  kész, 

Legyőzni  ellenséget  vagy  magát : 

Felejtsük  el  mi  elválasztana, 

S  keressük,  a  mi  egyesít  hazánkhoz.  (Hangos  helyoslós.) 
Czillei  (Garához).  Becsületedre  válik  e  beszéd. 

Gara  (Czilleihez).  Hallgass,  figyeljünk. 

Király.  És  most  legelső  gondunk  bölcs  tanácstok 

S  megegyezésiek  mellett  rendbe  hozni 

Az   ország   dolgait.   (Reszkető  hangon.) 
Kormányozóvá 

Ajánljuk  (sokan:  éljen)   és  nevezzük  Czillei 

Grófot,  tisztelt  atyánkfiát, 

Ki  gyermekségünk  leggyarlóbb  korában 

Hű  gyámolunk  volt. 
Öreg  köznemes.  A  hír  mást  beszél. 

Ez  ember  az,  ki  ifjúságodat 

Megvesztegette.  Drága  napjaid 

Kéjekbe  fojtá,  és  tiltott  gyönyörbe. 

Én  vádolom  mint  országárulót.  (Zúgás.) 
Gara.  f  Ez  vakmerőség.  Csendet,  uraim  ! 

Én  büntetését  kérem  a  merésznek, 

Ki  felségbántó  szókkal  közbeszólt, 

És  megszakasztá  a  király  beszédét. 
Király.  En  megbocsájtok. 

Czillei  (félre).  Mit  kell  hallanom  ? 

Király. f  S  mi  rajtam  áll,  királyi  tisztemet 

Úgy  teljesítem,  hogy  panasz  ne  érjen, 

S  mit  ember  vét,  Isten  bocsássa  meg. 
Öreg  köznemes.  Uram  király  !  te  jó  vagy  és  kegyes  ! 

Oh  jőj  közénk,  s  az  Isten  angyala 

Nem  őriz  jobban,  mint  mi  tégedet. 

Ez  ősz  fejet  teszem  le  zsámolyodra. 

Maradj  köztünk,  s  minden  bajszáladért 

Egy  élet  áll  őrt,  ifjabb  és  erősb 

És  százat  érö   ollyat  mint  enyém. 
Ország.  Távozz  öreg !  Másodszor  a  király 

Meg  nem  bocsát  merész  beszédidért. 
Zavart  beszéd.  Menjen.  —  Maradjon.  —  Távozzék  körünkből. 
(Az  öreg  a  nép  zúgása  között  távozik.) 

H.  László.     Ismét  betörte  fejét  a  jó  igazság. 

Mért  nem  vigyázsz  ?  Eredj  ki  jámbor  ősz: 

Perelj   a  léggel,  az  meg  nem  harap. 
Király.  Legjobb  barátom  menni  kénytelen. 

Gara.  Hallgassuk  ő  felségét  a  királyt. 

Király.  Kedves  hivünket,  a  hős  Ujlakyt, 

Erdélyi  vajdát,  ismert  érdemei 

Tekintetéből  ország  hadnagyává 

Ajánljuk   és   nevezzük.   (Hangos  éljen.) 
H.  László       (barátaihoz).  Két  hivatal, 

A  legmagasbak,  ellenség  kezében ! 

Dicső  gyűlés  ! 
Király.  A  többi  hivatal 

Méltó  kezekben  van,  s  így  várható, 

Kivánt  egyesség  mellett,  hogy  hazánk 

Eléri  üdvét,  mellyet  mind  óhajtunk. 
Ujlaky.  Uram  király  !  akartad,  hogy  reám 

Háruljon  új   dísz,  ám  új  teher  is. 

Hálámat  úgy  mondom  ki,  hogy  legelső 

Szóm  az  legyen,  mit  új  tisztem  parancsol. 

Az  ország  bátorsága  megkivánja, 

Hogy  a  végvárak  átadassanak. 
H.  László      (félxe).    Mit  akar  ez  ember  ? 
Ujlaky.  Kérelmem  tehát : 

Határoztassék  országúi  idő,  mód, 

Hogy  és  mikor  történjék  átadásuk? 
H.   László.      (Fölkel.  -  Közfelkiáltás.) 

„Halljuk  Hunyadit !" 
Gara.  Figyelmet !  a  király  beszél. 

Kiáltozás.       Halljuk  Hunyadit ! 
Czillei  (titkon  a  királyhoz). 

Mely  tiszteletlen  nép  !  mind  Hunyadit 

Kiáltanak,  midőn  te  szót  emelsz. 

(Hunyadi  leüL  —  Zavart  kiáltozás.) 

Hagyd  öt  beszélni.  (Magában.)  Vakmerő  fiú  : 

Még  ollyat  mond,  mit  őt  elvesztheti. 
Király.  (int  kezével  Hunyadi  Lászlónak,  ki  felkél.) 

H.  László.     Köszönet,  királyom,  hogy  beszélni  hagysz, 
S  fájdalmamat  nyilván  kimondanom, 
Míg  visszafojtva  el  nem  keserül. 
Hideg  szavakkal  én  nem  víhatok, 
Ily  tudományt  nem  adtak  éveim  ; 
De  a  mit  szólok,  láng,  mely  benn  emészt ; 
S  talán  van  ember  e  magas  gyűlésben, 
Ki  megbecsül,  hogy  el  nem  fojtom  azt, 
S  apám  fiára  ismer  bennem  erről. 
Én  nem  beszélek  mély  bölcs  dolgokat, 
Csak  a  mi  országszerte  tudva  van. 
Miért  küzdött  apám  egy  fészekért  ? 
E  Nándorért  ?  Talán  mert  a  Dunát 
Szép  látni  onnan,  s  Száva  árjait, 
Szemét  kívánta  kápráztatni  rajtok  ? 
Bizonynyal  nem  ;  de  mint  egy  sarkkövet 
Tekinté  azt,  mely  nélkül  a  haza 
Csonkán  maradna,  s  mert  a  háborút, 
Mely  a  hova  lép,  hervaszt  és  emészt, 
A  hontól  távol,  ellenség  közé 
Kívánta  vinni,  s  mert  magas  vetélylyel 
Császárok  ellen  lelkesült  csatázni, 
Megtörni  kivánt  egy  roppant  erőt, 
Mely  a  keresztény  földbe  harapott, 
S  étvágya  nőtt,  minél  tovább  evek  ; 
Mert  a  Dunát,  országunk  sziverét, 
Kitárni  vágyott  a  tér  tengerig, 
Hogy  egykor  felserdülvén  a  magyar 
És  visszanyervén  ősi  erejét, 
Mehessen  mint  a  szellem  szabadon, 
S  útjának  a  világ  vessen  határt : 
Ezért  viselt  kényes  palást  helyett 
Nehéz  aczélruhát,  ezért  lakott 
Többszörié  nyílt  ég,  mint  födél  alatt : 
Ezért  volt  Ön  házában  idegen, 
És  honn  csak  a  hazában,  melynek  élt ; 
Ezért  szakadt  meg  vég  erőködéssel 
Nagy  élete,  megnyervén  a  csatát, 
Melyhez  hasonló  rég  nem  küzdetett. 
És  a  keresztény  nép  megismeré 
Nagy  emberét,  köz  hálaünnepet 
Tartván  imák  közt  Nándor  hőseért. 
S  ha  most  az  ország,  melynek  ő  fia, 
Szivetlenebbül,  mint  az  idegen, 
E  vég  várat,  csatái  szent  helyét, 
Harczos  nevének  legszebb  örökét, 

Sírjába  mártott  kézzel  visszakéri 

Fia-  és  barátitól,  a  kik  vele 

Vérzettének,  hullámot  hány  alattam 

A  föld,  és  szégyen  és  harag  miatt 

Reszketni  érzem  gyászhalmát  apámnak, 

És  fellázadni  bal  tanácstok  ellen, 

Mert  sejti  a  vég  Nándornak  bukását ; 

Mert  lelke  látja,  hogy  miért  a  honfi 

Sok  század  folytán  híven  fáradott, 

Most  messze  kormány,  tán  külföldi  had 

És  lelketlenség  tékozlandja  el. 
Czillei  (magában).  Ez  a  fiú  veszélyesb  mint  hivém  : 

Kétszerte  méltó,  hogy  kiirtsam  öt. 
Egy  nemes.    Maradjon  a  tiétek:  Hunyadi 

Tartotta  meg:  legyen  tulajdonok. 
Ujlaky.  Én  megbocsátom  a  mit  fájdalom  szólt; 

De  vissza  nem  vonom  kérelmemet.  (Zaj.) 

A  közbátorság  mindenek  felett  van. 
H.  László.     A  közbátorság  jól  van,  ám  legyen ! 

Végezzetek,  nyugottan  várom  el. 

De  akkor  a  közbátorság  nevét 

Ne  vegyük  palástul  félvállunkra  csak, 

Hanem  fedezzük  az  egész  hazát  vele 

Mint  védpaizszsal.  Nándor  vára  kell  ? 

Jól  van  ;  de  ugy  a  rabló  várakat 

Pusztítsuk  el  legelsöbb,  és  ne  hagyjunk 

Követ  kövön,  mert  míg  egy  fenn  marad, 

Szenny  és  gyalázat  országunkra  s  átok 

A  jámbor  népre,  mely  hallatlanul, 

Szenved  miattok !    (Felkiáltás.)  Igaz,  való  !) 
Élte  kard  alatt, 

Munkája  megszakasztva,  és  ha  mit 

Kín  s  félelem  közt-  csűrbe  takarít, 

Zsivány  hadak  falják  fel,  és  maga, 

Családja  éhen,  sírva  néz  utánok. 
Ujlaky  (Giskrához).   Nos  győzhetetlen  Giskra,  mit  felelsz  ? 

Giskra.  Szeretnék  gyújtogatni  ! 

Ujlaky.  Várj  idődre  ! 

H.  László.     Mért  állnak  oly  erősen  e  kövek, 

E  szégyenvárak  ?  tán  mert  szikla  fekszik 

Alapjokúl  ?  A  szikla  rontható, 

S  ételt  italt  nem  ád  a  fenn  lakónak 

Megmondom  nyíltan  hol  van  erejök  : 

Abban,  hogy  honfi  czimborál  velők, 

És  bűnös  részt  von  rablott  kincseikből. 

Közbátorság  kell?  Menjünk  közhadakkal 

A  rabló  várak  ellen,  és  ha  benn 
Az  ország  szíve-  és  veséiben 
A  rend  és  béke  helyre  álltának, 
Vegyétek  bízvást  a  végvárakat : 

Egy  lenge  zászló  megvédendi  őket.  (Hangos  helyeslés.) 
Kimondtam  a  mi  lelkemen  feküdt. 
Köztünk  időzvén  felséges  királyunk, 
Jobbágyi  hódolattal  kérem  öt, 
Vizsgálja  meg  csatáink  vérhelyét : 
Ez  egy  méltó  királyi  utazás  lesz. 
Aztán  tekintsen  a  hegyekbe  fel. 
S  ha  itt  örömdalt,  ott  csak  jajgatást  hall, 
Tapasztalandja,  hogy  valót  beszélek ; 
-      Hogy  végvidékünk  bizton  s  bátran  áll ; 
De  a  hegyekben  gyilkos  háború  forr, 
És  a  közinség  fuldokló  szava 
A  hosszan  türö  Istenhez  kiált. 
Legyen  tehát  közbátorság,  ne  név, 

S  a  mim  van  :  vérem,  értékem,  magam 

Ajánlom  érte.  —  Most  végezzetek.  (Hangos  helyeslés.) 
Gara  (magában).  Ez  a  fiú  nekem  kezd  tetszeni. 

Czillei  (Garához).   A  medvebocs  kidugta  körmeit. 

Most  mit  csinálsz  vele  ? 
Qara%  Bizd  csak  reám. 

Ország p         (fenn).   Felséges  úr,  magas  törvényhozónk! 

Én  részrehajlás  nélkül  szólhatok, 

Mert,  mint  kevésnek  e  viszály  korában, 

A  köz  hazán  kivül  nincs  érdekem. 

Az  ország  hadnagyának  jogait 

Nem  támadom  meg:  adjuk  meg  hatalmát, 

Hogy  a  mit  a  közbátorság  kivan, 

Intézzen  el  mindent  azon  szerint. 

De  a  török  végvárakat  kivenném. 

Méltány  szerint  és  czélszerűleg  is, 

Azoknál  hagyva,  kik  megvédni  birták  : 

Mert  jobb  kezekre  nem  bízhatjuk  őket. 
Gara.  Egy  félreértést  kell  megfejtenem, 

Hogy  szét  ne  ágazzunk  Nándorra  nézve. 

E  vár  kivétel,  mert  kivételes 

Erővel  tartatott  fenn.  A  király 

Felsége  rég  kívánta  látni  azt, 

Mint  legmagasb   dicsőségünk  helyét. 

Mi  mind  követni  fogjuk  őt  oda, 

S  ott  a  helyszínén  legjobb  alkalom  lesz, 

Mit  a  király  csak  fenntartott  magának, 

Fiában  megtisztelni  az  apát. 


—     508     — 

Czillei  (félre).  Igen,  megyünk ;  de  én  hadat  viszek. 

Gara  (Czilleibez). 

Bölcsen  teszed,  —  S  hogy  a  király  személye 

Ne  koczkáztassék  s  méltó  ünnepélyt 

S  hatalmat  lásson  a  szomszéd  török, 

Királyi  haddal  menjen  Rozgonyi 

Előre  Nándorhoz  s  várjon  be  ott. 
Király.  Köszönjük,  nádor,  e  gondoskodást. 

Mi  elmegyünk  megnézni  a  követ, 

Mely  vértől  s  a  hír  lángjától  piros. 
Czillei  (magában).  Király  öcsém  nagyon  megváltozott. 

Ügyelni  kell  rá. 
Gara.  A  mit  Hunyadi 

A  rablók  ellen  szólt,  mélyen  hatott 

Minden  magyarra,  s  kétségen  kivül  van, 

Hogy  ezt  tovább  így  hagyni  nem  szabad. 

De  ebben  is  már  kedvezőbb  a  sors. 

ím  itt  közöttünk  ül  egy  férfiú. 

Kinél  vitézebbet  nem  szült  anya.  — 
Ujlalcy  (magában).  Hogy  hízik  a  jó  szomszédom  feje  ! 

Gara.  Ki  vas  kezében  békét  s  háborút  tart, 

Ki,  mert  sokáig  félre  értetett, 

S  fölkergetett  vadként  üldöztetek, 

A  kénytelenség  fegyverét  foga  fel, 

S  vér,  láng  között  megtartá  életét. 

De  íme  most  önként  ajánlkozik 

Leverni  a  rablók  csoportjait, 

Szolgálni  a  hazának  mind  saját 

Kezével,  mind  minden  hadával.  (Giskra  felkél.) 
Sokan.  Halljuk  Giskrát ! 

Giskra.  ígérem  s  fogadom, 

Hogy  a  rablásoknak  véget  vetek, 

S  a  közhadakhoz  én  is  járulok, 

Ha  váraim  s  minden  jószágaim 

Sértetlenül  hagyatnak  birtokomban. 
Ujlaky.  A  medve  !  mily  szerényen  alkuszik. 

Czillei.  El  kell  fogadni ;  ez  méltó  ajánlat. 

Király.  Örömmel  látunk  nagyjaink  sorában 

Hős  férfi,  és  itt  országunk  előtt 

Kivánatod  szerint  fogadjuk  el 

Szövetkezésedet.   (Helyeslés.) 
Ujlaky  (magában).  Most  süssétek  meg  a  főkapitányt. 

Hogy  rászedett  ez  a  sovány  Gara ! 

S  e  balga  nép  mint  ujjong  hogy  saját 

Végzéseit  hiúvá  teheti. 

Sok  jó  szerencsét.  Én  Erdélybe  térek ! 

Czűlei  (magában).  Most  rajtam  a  sor.  —  Felséges  király, 

S  nemes  magyar  hon !   melynek  itt  virágát 
Mint  egy  bokorhan,  összeszedve  látom, 
Bocsánatot  hogy  eddig  hallgaték 
És  késtem  a  hálát  kimondani. 
De  késnem  illett,  mert  nyomosb  ügyek 
Forgottanak  fenn  s  bölcs  nagy  férfiak 
Méltólag  intézték  el  azokat. 
Jelenleg  nincs  többé  mit  mondanom 
Hálán  kivííl,  bár  súlyos  hivatallal 
Ruháza  fel  jóságtok,  melyre  szinte 
Gyengék  volnának  vállaim,  ha  ily 
Nemes  király  s  ily  bátor  férfiak 
Nem  állanának  mellettem  ;  de  így 
Erős  vagyok  bár  egy  tenger  baj   ellen, 
De  hogy  ne  küzdjek  pusztán  csak  szavakkal, 
Tanúnak  hívom  a  legbiztosabbat, 
Kit  semmi  érdek  meg  nem  veszteget, 
Ki  meglát  mindent,  és  mindent  kihallgat, 
A  ránk  jövő  időt ;  mutassa  az, 
Miként  leszek  hü  a  királyi  székhez 
És  e  hazához,  melynek  most  erősben 
Vagyok  fiává  téve  mint  valék. 
Idő  tehát,  idő  legyen  tanúm, 
Mely  megmutassa  hű  szándékomat. 

(Gyér  helyeslés  a  felsőbb  körből.) 
De  még  van  a  mi  lelkem  sebheti. 
Felség  urunk  gyülölségről  beszélt, 
S  oly  fájdalommal,  mint  királyhoz  illik, 
Legyek  legelső,  a  ki  vallomást  tesz. 
Mondhatnám  bár,  hogy  ország  érdekében 
A  legjobb  lelkek  néha  elszakadnak  ; 
S  mégis  lerázom  e  mentség  palástját 
S  szégyennel  bár,  megvallom !  gyíílölék. 
De  egy  temérdek  sír  nyílott  előttünk, 
Melyben  hazánknak  legjobb  hőse  fekszik. 
Ti  port  vetetek  és  könyűt  utána, 
Én  e  gyűlölséget  vetem  bele  : 
Legyen  temetve  mind  örökre.  S  most 
Kérelmemet  vegyétek  szívesen, 
Hunyadiak,  a  kikhez  fordulok. 
Legyünk  barátok,  sőt  hogy  oldhatatlan 
Viszony  csatoljon  éltünk  fogytáig, 
Legyetek  fiaim,  és  atyátok  én, 
Nem  oly  dicső  bár  mint  a  boldogult, 
De  érzelem-  s  jó  szándékban  szilárd. 

E  frigyet  mint  szent  béke  zálogát 

Kívántam  én  megkötni,  mielőtt 

Országos  tisztemet  megkezdeném. 

Őszinte,  mint  ellenség,  mint  barát, 

A  bon  nevében  nyújtom  jobbomat.     (Hangos  helyeslés.) 
H.  László      (félre).  Nincs  hát  szemérem,  s  ész  már  a  világon  ? 

A  farkas  ordít,  és  a  nép  örömmel 

Ujjong  elébe.  Ob  szegény  magyar  nép  ! 
Király.  Isten  sugalta  e  szövetkezést. 

Reméljük  jó  szivedtől  Hunyadi: 

A  hon  nevében  elfogadandod  azt. 
H.  László      (magában).  Horogra  csaltak!  Felséges  királyom! 

Köszönöm  figyelmed-  és  részvétedet : 

A  hon  nevében  szólítottatok  fel, 

Ily  frigyet  megtagadnom  nem  lehet !   (Hangos  helyeslés.) 
Czillei  (magában).  Most  van  fiam  már,  s  én  mint  Ábrahám 

Ezen  fiút  halálnak  szentelem. 
Király.  S  így  vége  a  gyűlésnek.  Köszönöm 

Hű  buzgóságtokat.  Legyen  velünk 

Az  ég  s  őrködjék  országunk  felett. 
(Éljenzés.  Mindnyájan  el.) 

(Kisebb  terem.) 

Czillei  ablakot  nyit.    Király. 

Czillei.  Vigyázva  nézz  ki,  megláthatod. 

Király.  Ország  nejét  mondád? 

Czillei.  A  barna  hölgy, 

Ki  most  lelép  a  karzat  lépcsejéről. 

Nagyon  szilárdnak  tartják  :  én  hiúnak. 
Király.  Igen  tüzes  szem,  félnék,  hogy  megéget. 

S  e  másik,  a  ki  most  utána  jő  ? 
Czillei.  A  nádor  lánya.  Ösztövér  leányka, 

Szegény  kis  húgom. 
Király.  Erre  néz.  Dicső  szem  ! 

De  oly  hamar  huny,  mint  egy  nyájas  alkony, 

Mely  elfut  a  vész  és  az  éj  elől. 
Czillei.  (félre).  Az   én  királyom  költővé  leszen. 

S  hogy  elmerül  !  Hisz  ez  nagyon  derék. 
Király.  Nem  Máriának  híják  ?r 

Czillei.  Úgy,  öcsém! 

Nem  rút  leányka  ! 
Király.  (magában).        Oh  szép  Mária, 

Szeplőtelen  sugár  !  miért  előbb 

Nem  láttalak  !  • —  Most  ismét  visszanéz, 

De  nem  reánk:  félénk  szelíd  szeme 

Keresni  látszik.  Vájjon  kit  keres? 

Czillei.  Hogy  néz  a  kis  kaczér !  —  Finom  leányka. 

Király.  Királyi  hölgy  !  ha  lelke  oly  nemes 

Mint  arcza  szép,  s  igéző  termete. 
Czillei.  Ha  szépnek  tartod  öt,  úgy  lelke  szebb. 

Elmében  és  erényben  oly  magas, 

Hogy  nem  hasonlít  földi  kellemekhez.  (Félre.) 

Kell  vernem  a  vasat.  —  Kár  hogy  jegyes. 
Király.  Mit  mondasz  ?  Ah  a  boldog  Hunyadi  ! 

Czillei.  Boldog  s  te  nem?  Miért  volnál  király? 

Király.  Hová  megy  e  hölgy  most?  Budára  vissza? 

Czillei.  Nem,  ő  is  eljön  megtekintni  Nándort. 

Király  (magában).  Meglátom  őt  tehát!  oh  Istenem, 

Királyok  Istene  !  meghallgatsz-e  engem  ? 

De  mit  beszélek  :  Ágnes  nyakamon. 
Czillei.  Beszélj  királyom,  hű  bátyád  vagyok. 

Akármi  gond,  vagy  érzemény  gyötör, 

Mondd  bátran  el,  míg  élek  nem  szabad 

Ismerned  gondot. 
Király.  Ah  jó  bátya! 

Czillei.  Szólj  ! 

Különben  azt  hiszem,  hogy  nem  becsülsz. 
Király.  Úgy  érzem,  mintha  Ágnest  nem  szeretném. 

Czillei.  Az  semmi  baj!  —  Sőt  mondhatnám  nagyon  jó. 

Csak  ennyiből  áll  ? 
Király. n  Mit  tegyek  vele? 

Ő  tőlem  el  nem  fog  maradni,  s  én 

Boldogtalan  vagyok. 
Czillei  (félre).  Szegény  öcsém!  — 

Ha  nem  haragszol,  egy  szóm  megnyugaszt. 
Király.  Szólj  bátya  !  Oh  csak  ments  meg  tőle  most  — 

Később  talán  —  de  most  nem  tűrhetem. 
Czillei.  Én  visszaküldtem  őt :  Budára  ment. 

Király.  Miért  nem  Bécsbe  ? 

Czillei.  Onnan  Bécsbe  megy. 

Király.  Oh  bátya  vedd  hálámat. 

Czillei.  Lásd  öcsém! 

Már  szinte  megharagvál,  hogy  javadra 

Munkálni  kezdek  :  szinte  megvonád 

Tőlem  bizalmad  s  e  gyűlés  alatt 

Sok  ollyan  történt,  mit  nem  szeretek. 

De  most  már  jó  utón  vagy  :  rendbe  jöttünk. 

Azonban  még  ez  nem  mind,  mit  tevék, 

Én  félig  semmit  sem  teszek.  Nekünk 

Nándorban  úrnak  kell   lennünk,   s   azért 

Kilencz  ezerből  álló  had  követ, 

Melynek  felét  beszállítjuk,  fele 

Künn  táboroz,  mig  ottan  múlatunk. 
Király.  Nándorba  bátyám,  nem  bátyám,  atyám ! 

Nándorba  tüstént.  Nem  maradhatok. 

Oh  bár  repülni  tudnék  !  Jer,  siessünk. 
Czülei.  Módjáyal,  jó  öcsém,  s  ne  légy  mohó, 

Akármi  szándokod  van :  mert  különben 

Elreppen  a  madár. 
Király.  Oh  Istenem  ! 

De  hát  örökké  e  helytt  maradunk? 
Czülei.  Menjünk!  de  jól  jegyezd  meg:  itt  királynét 

S  nem  változó  szerelmet  kell  vadásznod. 
Király.  Szerelmet  és  királynét.  Czillei, 

Parancsolom,  hogy  menjünk! 
Czillei  (magában).  így  megyek. 

Lépemre  szállt  a  rossz  fiú  megint ; 

De  most  tudom,  hogy  meg  nem  szabadul.  (Elmennek.) 

(Nyilt  csarnok.)' 
Országné,  Mária,  Hunyadi  László. 
Országúé.       Meglátunk  nem  sokára,  Hunyadi. 

Mátkádnak  a  nádor  megengedé 

Előre  menni  Nándorhoz  velem: 

Mi  tüstént  indulunk. 
H.  László.  S  én  és  barátim 

Kísérőtök  leszünk. 
Országné.  Az  úgy  is  illik  ; 

A  szép  jegyesre  gondot  kell  viselni. 
H.  László.     Reá  és  rád,  nemes  hölgy.  Köszönöm 

E  szívességet.  És  ha  honn  leszünk 

Nándor  várában,  nem  mulasztom  el 

A  fáradságot,  megszolgálni  azt. 

Jó  Máriám  !  — 
Mária.  Oh  László  !  én  nagyon 

Féltem  miattad  a  gyűlés  alatt. 

Hatalmasokkal  tűztél  össze  s  ők 

Gyűlölni  fognak. 
Országné.  Az  természetes. 

H.  László.     S  nekem  mulatság  tenni,  a  miért 

A  cselszövőknek  megfájúl  fejők. 
Mária.  De  oly  haraggal !  Én  nem  is  hivém, 

Hogy  oly  hatalmas  benned  ez  indulat. 

Ha  összeperlünk,  félek  vesztenem  kell. 
H.  László.     Te  győzni  fogsz,  ha  mindig  így  szeretsz. 
Mária  Oh  Istenem  ! 

Országné.  S  van  egy  bűvös  szered, 

Mivel  haragja  lángját  olthatod  : 
Tekints  reá. 

H.  László.  Úgy  győzni  fogsz  bizonynyal. 

így  Máriám  !  Es  mégis  most  ne  nézz  rám  : 
Komor  szemem  nem  nem  olvad  a  tiédhez  : 
De  jő  idő  — 

Országúé.       Bocsáss  meg  Hunyadi, 

Nekünk  az  úthoz  kell  készülni  már, 
Különben  elkésünk.  Jöj  Máriám  !  — 
Ah  Istenem  !  minő  tekintetek. 

Mária.  Tehát  elvárunk. 

fí.  László.  Tüstént  ott  leszek. 

(Országné  és  Mária  el.) 
Csodálom,  hogy  csak  szólni  is  tudok 
Hazudság  nélkül.  Undok  tettetés ! 
Hogy  birhatád  meg  e  gyalázatot. 
Apám  nevét  így  fertőztetni  be ! 
Fiává  lenni  egy  vad  szörnyetegnek, 
E  képmutató,  orczátlan  vén  latornak, 
Ki  anyja  méhét  már  megmérgezé. 
És  most  apám  !  Ne  halld  meg  tiszta  lég, 
Hogy  el  ne  mondd  a  földnek  és  a  sírnak. 
De  mit  tegyek  ?  ki  nem  kerülhetem, 
S  még  is  gyűlölni  kezdem  magamat 
Mióta  így  megestem.  Vér-ebet 
Hozék  magamra  e  rút  gondolattal, 
Mely  űzni  fog,  bár  merre  fordulok. 
Hogy  nézzek  én  most  jó  anyám  szemébe. 
S  Szilágyiéba  ?  Megszököm  magamtól. 
(Ujlaky  jö.) 

Ujlaky.  Te  most  magadnak  és  nekem  fölötte 

Nagy  bajt  szereztél  ok  nélkül. 

H.  László.  Hogyan  ? 

Ujlaky.  Elperléd  tőlem  a  végvárakat, 

S  egyszersmind  Giskrát  gazdaggá  tevéd. 

H.  László.     Te  s  ő  barátok  vagytok. 

Ujlaky.  Hivatalban 

Nincsen  barátom.  Mint  főkapitány 
Meghagyhatám  a  végvárat  neked, 
De  a  rabló  és  gyilkos  fészkeket 
Felhánytam  volna  mint  vakandturást, 
És  egyszer  végre  béke  s  rend  leendett 
Az  ország  belsejében. 

H.  László.  Szép  dolog ! 

De  mért  nem  mondád  ezt  ki  a  gyűlésben  ? 

Ujlaky.  Mert  nem  szokásom  kürtöt  fúni  lesben. 

VÖrÖspiitrty  összes  holt.  JI.  köt.  on 

Egyébiránt  ezen  már  túl  vagyunk. 
Ti  ellenem  szegültetek,  hivén 
Hogy  ellenség  vagyok,  s  az  meglehet, 
Mert  nézetink  igen  kölönbözők. 
De  mielőtt  mennék,  egy  baráti  szót 
Súgok  füledbe  :  jól  vigyázz  magadra, 
S  tiszteld  apádat,  hogy  soká  ne  élj  !  (El.) 
H.  László.     Ez  megfordított  bibliát  beszél. 

Mogorva  ember !   —  Bízzunk  benne  !  s  ö 
Nem  bízik  senkiben.  Ki  látta  azt? 
És  még  is  szívesebben  hallom  őt 
Saját  magamnál ;   ő  legalább  fia 
Maradhat  apjának.  Menny  és  pokol  : 
De  ám  bevárom  ezt  a  hon  nevében 
Adott  apát,  s  ha  ingadozni  látom 
Becsület  útján,   vagy  bicczenni  csak, 
Fejéhez  sújtom  rám  kötött  nevét, 
Hogy  megszédül  belé.  —  Lovat  Simó  ! 

(Egy  szolga  lovat  hoz  Hunyadi  Lászlónak.  Henrik  jö.) 

Henrik.  Bocsásd  el  a  kantárt,  jó  Hunyadi ! 

Olvasd  ez  irományt. 
H.  László.  Most  nincs  időm ! 

Henrik.  Sőt  most  van  még,  mert  egy  hét  múlva  késő 

Nem  érheted  meg,  bár  minden  betűje 

Füledbe  ordít,  mint  egy  fergeteg. 
H.  László.     Czifrán  beszélsz.  Add  hát  a  levelet. 
Henrik.  Isten  veled  !  Nándorban  látjuk  egymást.  (El.i 

H.   László.      Akár   a  holdban.   (Megpillantván  az  irást.) 

Hejh  barátom !  Eltűnt ! 

Ez  Czillei  keze  :   Brankovicsnak  ír.  (Olvas.) 

Irgalmas  ég !  s  ez  a  veszett  eb 

Fogad  fiává.  Kössétek  fel  őt 

Palotája  kürtőjébe  s  gyújtsatok 

Alatta  lángot !  —   0  tehát  fejünket 

ígéri  Brankovicsnak  és  apánk  lön  ! 

Hasadjon  ketté  szíve  és  feje. 

De  lassan !  hát  ha  ármány  fekszik  a  dologban  ? 

S  ez  iromány  hamis  ?  de  nem,  saját  irása. 

Nincs  benne  kétség,  ez  saját  keze  : 

Csak  ő  tud  illyen  ékesen  beszélni. 

Világos  mint  a  nap.  —  (Bodó  jö.) 
Bodó.  Kiről  beszélsz  ? 

H.  László.  Vagy  inkább  mint  a  villám, 

Mely  átczikáz  az  éjnek  asztalán, 

S  egy  gyilkos  arczot  fest  a  szem   elé, 

Bodó.  Magaddal  szólsz,  úgy  én  eltávozom, 

S  az  úthoz  készülök. 
H,  László.  Nem  annyi  ez, 

Mint  meghívás  a  sorstól,  hogy  kezem 

Gyalázatos  vérrel  mocskoljam  el  ? 

S  ez  annyit  tenne  mint  elesni  pályám 

Fénycsillagától,  és  lidércz  után 

Posványba  menni.  Oh  Mindenható  ! 

Őrizd  meg  gyilkosságtól  kezemet. 

S  ha  még  is  úgy  kell  lenni  ?  e  levél 

Nagyon  világos  :  a  gyilkos  lator 

Szívébe  mártott  tollal  írta  azt. 

Ezért  hozott  hát  ő  ily  nagy  hadat  ? 

És  én  tűnődöm  ?  Oh  rút  gyávaság ! 

Holott  örülnöm  kell,  s  hálákat  adnom 

Az  égnek,  mely  reám  gondot  viselt. 

Eddig  ha  gyűlölém  a  gaz  latort, 

Szégyeltem  néha,  hogy  talán  irigység 

S  idétlen  méreg  indít  ellene  : 

Most  megvetéssel  büszkén  nézem  öt, 

S  kezemben  tartom  martalék  gyanánt. 

Mint  aljas  bűnöst  felköttethetem  : 

Ki  merne  védni  országárúlót  ? 

Ha  kényem  tartja,  orgyilkos  fejét 

Levágatom,  rossz  testét  a  Dunának 

És  a  tengernek  áldozván,  hogy  ott 

A  nagy  hullámok  néma  szörnyei 

Bámuljanak  fejetlen  tagjain. 

Hisz  ez  csak  kölcsön  munka.  0  fiává 

Fogad  fel  hogy  kiirtson  :  én  saját 

Gyalázatos  vérének  fertejében, 

Saját  levében  tálalom  ki  öt 

Az  ördögöknek,  kikkel  czimborált. 

De  ím  közelget,  s  hogy  megmosolyog. 

A  vén  farkas  mutatja  rossz  fogait. 

Mosolygjunk  hát,  kinek  van  szebb  foga. 
Czillei.  Te  még  időzöl  ?  Ah  nemes  fiam, 

Ifjú  nemes  hős  !  milly  öröm  nekem, 

Hogy  ily  barátilag  szoríthatunk 

Kezet.   Nagyon  sok  mondanom  való   vau  ; 

De  azt  majd  csak  Nándorban.  A  király  vár, 

Sietnem  kell! 
//.   László.  Ajánlj   kegyeibe,  kérlek. 

Czillei.  Szívesen, 

Kéretlenül  is.  Látlak  nem  sokára.  (El.) 


Vó* 

H.  László.     Elvárlak  mint  az  örvény.  Hejh  barátim ! 

(Ágnes  férfiruhában  jö.) 
Ágnes.  Hagyd  tisztelettel  csókolnom  kezed  ! 

H.  László.     Ki  vagy  te  szép  fiú  ? 
Ágnes.  Boldogtalan. 

H.  László.     E  név  alá  sok  ember  tartozik. 
Ágnes.  De  én  megérdemlem,  hogy  az  legyek. 

B.  László.     Az  kár.  Különben  még  elég  időd  van, 

Hogy  megjavulhass.  Szólj,  mit  tehetek? 
Ágnes.  Vígy  el  magaddal ! 

H.  László.  Ketten  egy  lovon 

Nem  ülhetünk. 
Ágnes.  Ob  kérlek  !  ne  tagadd  meg 

Ezen  kegyet. 
H.  László.  Nem  kegy  ;  de  megtagadnám. 

Ha  asszony  volnál  is. 
Ágnes.  S  ha  az  vagyok? 

Ah  Isten  mentsen !  S  mégis  nagy  szigorral 

Bánnál  magaddal  ily  gyöngéd  dologban. 

Mátkás  vagy  bár  s  mátkádat  szereted  : 

Te  többre  méltó  mint  csak  egy  leányra  — 
H.  László.     Gyermek  magad,  s  már  is  gaz  férfiak 

Hitén  vagy.  —  Mit  csináljak  e  fiúval? 
Ágnes  (félre).    Szent  Istenem  !  minő  e  Hunyadi ! 

H.  László.     Nincs  vétked,  a  miért  üldözzenek  ? 
Ágnes.  Szerettem. 

H.  László.  Ily  korán. 

Ágnes.  S  hűtlen  valék. 

H.  László.     Bolond,  ki  bízott  éretlen  korodban. 

Ez  nem  nagy  vétek. 
Ágnes.  Istenen  kivül 

Nincs  a  ki  joggal  számot  kérjen  érte. 
H.  László.     Úgy  Isten  lássa,  mit  teszen  veled. 

Tudsz  írni  ? 
Ágnes.  Oh  igen  ! 

H.  László.  Úgy  hát  Írnokom  léssz  ! 

Szentgyörgyi ! 
Bodó.  Mit  kívánsz  ? 

B.  LAszló.  Adj  egy  lovat 

E  kis  diáknak  és  vidd  el  magaddal! 
Ágnes.  Oh  nem  !  ne  hajts  el  tőled.  Én  veled 

Kívánok  menni,  bár  mi  rossz  szekéren, 

És  csak  lovon  ne  :  egyszer  levetett ; 

Azóta  félek. 
Bodó.  Furcsa  kis  diák ! 

Kár  hogy  nem  asszony  ! 

Ágnes.  Kérlek  Hunyadi, 

H.  László.     Jó  :  Hát  maradj  !  podgyászaim  felett 
Elülhetsz  a  szekéren. 

Ágnes  (Hunyadi  keze  után  nyúl).    Köszönöm  ! 

H.  László.     Te  sírsz  fiú  ?  kár  hév  könyííidért, 

Megfagynak  ott  künn  ;  mert  kemény  idö  van. 
De  ím  barátink  várnak.  Mehetünk  ? 

Madarász.      E  pillanatban,  mind  együtt  vagyunk. 

H.  László.     Úgy  hát  menjünk  együtt.  Ne  félj  fiú, 
Egész  a  vízig  szárazon  maradsz. 
Menjünk  barátim  vígan.  Hagyjatok 
Minden  szekéren  zászlókat  lobogni, 
Hogy  minden  ember  lássa  mint  fogadjuk 
Nándorban  a  királyt  és  új  apámat. 
(Mind  elmennek.) 

NEGYEDIK    FELVONÁS. 

(Tábor.) 
CziUei,  Lamberger,  utóbb    Henrik. 

Czillei.  Nos,  hogy  találtad  Nándort  ? 

Lamberger.  Üresen. 

Az  örsereg,  ha  annak  mondható, 
Vagy  kétszáz  rongyos  ember,  csonka,  béna  ; 
És  összekarmolt  arczok,  oly  keserves 
Alakban,  mint  a  harcz  megtépte  őket. 
Testben  s  ruhában  rongyosabb  hadat 
Nem  láttam  életemben.  Fegyverök 
Csak  romladék  :  fejetlen  buzogány 
És  összetoldott  kopjak  ;  kardjaik 
Mint  a  fürész  ;  foguk  van  és  nem  élők  : 
Inkább  favágni,  mint  harczhoz  valók. 
Ijedség  látni  :  mint  az  őszi  darvak 
Fűtőznek  a  melegtelen  napon  ; 
De  vad  szemökben  most  is  ég  a  harcz, 
S  rejtett  düh  hallgat  elzárt  ajkokon. 
És  mindenütt  vér.   Undok  látomány ! 
A  vén  falon  s  a  merre  lép  a  láb, 
Vérfoltokat  láthatni.  És  kivííl 
Egész  vidék  embercsonttól  fehér. 
Itt-ott  a  holló,  kánya  s  vad  ebek 
Harczolnak  még  egy  elhullt  törökön. 

Czillei.  Nagy  ütközet  volt.  És  a  vár  erős  ? 

Lamberger.    Elég  erős,   de  piszkos   és  goromba. 
A  réseket  bevarrták  mindenütt. 
Ez  egyben  nem  tehetni  kifogást. 

Czillei.  A  vár  tehát  erős.  —  A  földalatti 

Tanyákat  nem  láthattad  ? 
Lamberger.  Sőt  igen. 

Egy  szűk  tanyában  jártunk.  Két  halott 

Feküdt  a  földön,  s  vagy  négy  haldokolt. 

Egy  másik,  mellyet  még  foltozni  kellett 

Golyókkal  csaknem  tömve  volt. 
Czillei.  Tehát 

Csak  ember  nincs  elég.    Most  köszönöm 

A  hírt,  lovag.  Pihenj  ki  táboromban  ; 

Aztán,  ha  tetszik,  visszajösz  velünk. 
Lamberger.    A  mint  parancsolod !   (El.) 
Czillei.  Szegény  lovag ! 

Szeret  beszélni,  s  én  kihallgatám. 

Ezért  egy  évig  hálás  lesz  irántam. 

De  én  nem  azt  haliam,  mit  ö  beszélt. 

0  mint  egy  érzékeny  szabó  csak  a 

Ruhák  sebeit  vizsgálta,  de  nekem 

Tudatlanul  jó  híreket  hozott, 

A  nagy  merényhez,  melyre  készülök. 

Csak  egy  nem  tetszik  :  Giskra  elhagyott. 

Féltette  medvebőrét,  nem  szeretné 

Itt  hagyni  bundának.  De  szót  szegett, 

S  előttem  többé  nincsen  hitele.    (Henrik  közelit.) 
Czillei.  Ki  az?  ki  vagy?  Ne  jőj  közelb  :  felelj! 

Henrik       (leveszi  álszak&lát).    Ej   ej  uram  !  hát  már  nem  ismered 

Hü  sólymodat  ? 
Czillei.  Te  Henrik  !  ily  alakban  ? 

Henrik.  Magad  kivántad. 

Czillei.  Nos  mi  hír  ?  mi  hír  ? 

Hogy  van  derék  ipám  ? 
Henrik.  Ép  és  erős, 

Mint  a  vas,  mellyet  oldalán  visel. 

Kemény  vitéz,  még  a  kenyeret  is 

Karddal  metéli.  S  milly  étvágya  van  ! 

Egy  sült  bivalborjú  volt  asztalán, 

Midőn  bevittek.  Pusztító  keze 

Szétszedte  azt  egy  pillantás  alatt. 

Es  szomja !  mint  a  puszta  homoké. 
Czillei.  Magas  ezál  ember  nemde  ? 

Henrik.  Óriás ! 

Kilenczven  évig  kellé  nőnie, 

Hogy  oly  roppant  legyen.  Leült 

Hogy  szembe  nézhessen  velem  :  különben 

Túl  nézett  volna  rajtam.  Rendkívül 

Örült,  hogy  végre  hírt  hallhat  felőled. 

S  hogy  a  levélbe  nézett,  szemeit 
Kezdé  törölni  :  úgy  sírt  mint  a  gyermek. 
Czillei.  Érzékeny  ember  !  Lám,  még  van  szíves 

Barátom  a  világon. 
Henrik.  Itt  a  válasz. 

Czillei  (olvas).   „Készen  vagyok  mindenre.  Légy  serény, 

Ügyes,  kitartó.  A  meggondolásnak 
Ne  hagyj  időt.  Az  ily  tetthez  serény  kéz 
És  bátor  szív  kell,  nem  meggondolás." 
Mit  nem  tud  a  vén  deszpot !  Úgy  van,  úgy ! 
Itt  csak  serény  kéz  adhat  jó  sikert. 
S  az  nem  fog  elmaradni.  Puszta  vár, 
Könnyen  hivő,  bolond  jóságú  nép, 
S  velünk  vagy  négyezer  markos  legény, 
S  a  két  Hnnyadinak  nincs  többé  feje, 
Ürügy  találkozik  ha  elveszének. 
Te  még  is  itt? 
Henrik.  Várom  parancsodat 

Czillei.  Igen.  Maradj  itt.  Vagy  nem.  Menj  a  várba 

S  kisértsd  meg,  és  szegődjél,  ha  lehet, 
Akármiféle  szolgának  Hunyadhoz. 
Lehet,  hogy  ott  szükségem  lesz  reád. 
Indulj  ! 
Henrik.  Jutalmat  várnék,  jó  uram  ! 

Erszényem  ollyan  mint  a  fujtató  : 
Üres  szelet  köhécsel ,  féltenem  kell, 
Hogy  sorvadásba  vész. 
Czillei.  Rossz  gazda  vagy. 

Henrik.  Sőt  rendkívül  jó.  Még  húsz  aranyom 

Maradt  az  útról,  s  egy  rácz  kalauz 
Elnyerte  koczkán. 
Czillei.  Hát  koczkázol  is  ? 

Henrik.  Csak  gazdaságból,  mert  úgy  is  meginnám. 

Czillei.  Mind  illyen  a  művész.  Fogd  e  csomót, 

Tán  visszahozza  vesztett  pénzedet, 
S  ha  elfogy,  kérj.  Láss  dolgodhoz  serényen. 
Henrik.  Megyek,  s  szegődöm,  hogy  készen  találj.   (El.) 

Szolga  (jö).  Uram !  királyunk  nyugtalankodik. 

Czillei.  Tüstént  megyek.  (Szolga  el.)  Nem  látta  Máriát 

Egész  utón  távol  tartottam  őt : 
Annál  nagyobb  lesz  vágya.  S  érdekem, 
Hogy  azt  neveljem.  Most  meghitteimnek 
Parancsot  osztok,  aztán  indulunk 
Nándor  felé  !  No  !  dölyfös  Hunyadi, 
Egyél,  igyál  és  nézd  meg  e  világot. 

Megesküvém,  hogy  üdvözítelek, 

S  mint  jó  apád  megtartom  szavamat.  (El.) 

(Nándor.  —  László  laka.) 

Szilágyi,   H.  László. 

Szilágyi.         Tehát  kormányzó  lett  Czillei, 
S  főkapitány  a  kényes  Ujlaky  ? 
Elgondolám  biz  azt.  S  azért  nem  is 
Volt  kedvem  ott  mulatni.  S  a  mi  több, 
Ti  új  apát  nyerétek.  Szép  dolog, 
Ha  Istentől  van  ;  ámbár  a  bitó, 
Habár  aranynyal  volna  is  borítva, 
Nem  ér  meg  annyit  mint  egy  sírkereszt 
Szegény,   de  jámbor  ember  hamvain. 
De  semmi,  most  már  jó  helyen  vagyunk, 
S  bevárjuk  őket.  A  napokban  itt 
Egy  német  sunnyogott.  Nagy  kandisággal 
Tekintgeté  a  várat  s  telve  volt 
Csodálkozással.  Meghordoztatám, 
S  nem  látott  semmit,  mert  a  hadakat 
Mind  rejtve  tartom.  0,  vagy  más  akárki 
Nem  láthat  mást,  mint  kór  vitézeket, 
Kik  föl  s  alá  lézengenek.   S  tudom 
Örvendetes  hírt  vitt  meg  elleninkhez, 
De  mink  azért  itt  jó  karban  vagyunk. 
Most  távozom,  s  mindent  elrendelek, 
Hogy  a  királyt  méltólag  elfogadhasd. 

H.  László.     S  én  addig  asszonyinkat  múlatom. 
De  bátya,  még  egy  szót.  Ha  mind  együtt 
Lesznek  barátink,  egy  titkos  tanát 
Kell  tartanunk. 

Szilágyi.  Tudod  hogy  gyűlölöm 

A  titkolózást. 

H.  László.  Jó  bátya,  hát  miért 

Rejted  a  vár  aljába  hadaid  ? 

Szilágyi.         Az  más.  Egyébiránt  te  tudhatod 
Miért  kívánod  így. 

H.  Ljászló.  Nagy  ok  miatt. 

Egy  undok  árulás  van  ellenünk, 
S  vérnek  kell  folyni. 

Szilágyi.  Vérnek  ?  ne  beszélj  ! 

És  árulás  ?  mondád. 

H.  László.  Kezem  között 

Van  a  bizonyság. 

Szilágyi.  Hadd  folyjon,  ha  kell : 

Ez  férfi  munka  lesz. 

H.  László.  Miről  beszélsz? 

Szilágyi.         A  vérről,  jó  öcsém.  Egyébiránt 

Tanácstalan  ne  fogj  hozzá  magad: 

Éjfél  előtt  még  itt  nálad  leszünk, 

Megtenni  készek,  a  mit  merni  kell. 

Tehát  közéig  a  vész.  Nem  gondolám, 

Hogy  ily  korán,  de  annál  jobb  :  a  lég 

Tisztább  a  vész  után.  Villám,  halál ! 

Mi  jó,  hogy  e  vár  még  kezünk  alatt  van. 

Különben  mint  az  ürgét  a  mezőn 

Kiöntenének.  Még  az  este  hát, 

Addig  ne  szólj,  rekeszd  be  titkodat, 

Mint  a  kopót  szokás,  idő  előtt 

Hogy  fel  ne  verje  a  kivánt  vadat. 
H.  László.     Nyugottnak  látsz,  és  illyen  maradok. 
Szilágyi.         Úgy  jó.  Mulass  az  asszonyokkal,  és 
•    Lopd  el  szemökből  a  nyájas  mosolyt. 

Ne  félj   öcsém!  mennydörgős  háború! 

Szeretném  látni  azt  a  vakmerőt, 

Ki  téged  bánt,  mig  én  is  itt  vagyok. 

Jerünk  öcsém,  vegyünk  lélekzetet, 

Az  Isten  lége  még  ki  nem  fogyott! 
H.  László.     Tudod  hogy  Czillei  nagy  hadat  hozott  i 
Szilágyi.         Be  nem  bocsátjuk. 

H.  László.  Egy  lelket  se,  bátya! 

Szilágyi.         Nem  egy  kutyát,  öcsém!  Ebben  marad!  {El.) 

Ágnes  egyedül,  később   Mátyás. 
Ágnes.  Ah  Istenem  minő  helyen  vagyok. 

Kemény  és  titkolódzó  férfiak, 

Kiknek  beszéde  vér  és  árulás. 

S  közöttük  én  hölgy,  férfinak  hazudva, 

Száműzve  attól,  a  kinek  kegyéért 

Szerelmet  adtam  ;  kétes  idegen 

Az  új  tanyán,  hová  felvettenek, 

Kitéve  minden  sorsnak,  mit  tegyek? 

Istennek  anyja,  gyenge  hölgy,  te  is, 

Ámbár  erényes  s  hozzánk  nem  hasonló, 

Hallgass  meg  engem  elveszett  leányt. 
H.   Mátyás  (könyvvel  jö).  Kegyetlen  ember  volt  e  Tacitus  . 

Míg  egy  lapon  keresztül  gázolok, 

Kifárad  elmém.  Mint  a  bűvölő 
Palaczkba  zárja  órjás  szellemeit, 
Úgy  fojt  ez  néhány  sorba  egy  világot, 
Mely  íendkivül:  dolgokkal  tömött: 
Csatákkal  bősz,  és  pártokkal  viszályos 

Idők,  melyekben  ádáz  még  a  béke  is  ; 

Hol  orgyilok,  csel,  méreg,  bitszegés 

És  honfi  háború,  testvérölés 

Váltják  fel  egymást,  borzasztó  cserével. 

Istentelen  kor !  (Becsapja  könyvét.)     A  patvar  vigye. 

De  ezt  is  tudni  kell.  Jó  püspökünk 

Ért  a  dologhoz  s  ő  nagyon  dicséri : 

Azonban  én  csak  Caesart  szeretem, 

Jön,  lát  és  győz.  És  —  hát  ez  kicsoda  ? 
Ágnes.  Nagy  Isten  !  nem  vagyok  magam.  (Távozik.) 

H.  Mátyás.  Hohó  ! 

Ifjú  barátom,  állj  meg  egy  kicsint. 

Hadd  nézzünk  szembe.  A  mennykőbe  is  ! 

Hiszen  te  sírtál  ?  és  minő  szemekkel ! 

Ez  nem  szabad.  Jer,  vesd  el  gondodat, 

S  víjjunk  egy  kissé,  az  majd  földerít,  (Kardokat  hoz.) 
Ágnes.  Én  félek  a  vastól. 

H.  Mátyás.  Manóba,  hát 

Minő  legény  vagy?  végy  szoknyát  magadra, 

Ha  víni  sem  tudsz.  Ám  no,  nem  haragszom  : 

Beszéljünk  szépen.  Hát  mi  vagy  fiam  ? 
Ágnes.  írnok. 

H.  Mátyás.  Diák  vagy  ?  Oh  hisz  ez  derék  ! 

Végtére  bátyám  még  is  felcsipett 

Egy  kis  diákot,  a  ki  fiatal 

S  nem  ollyan  mint  a  fonnyadt  paprika. 

Csinos  kölyök  vagy,  s  egyszersmind  tudós. 

Nagy  ritkaság !  De  lássunk  a  dologhoz. 

Olvasd  el  ezt  a  két  sort  s  magyarázd  meg. 

De  jól  vigyázz,  hogy  meg  ne  fogjalak. 
Ágnes  (félre).    Jó  kedvű  gyermek,  tréfálok  vele 

S  tán  megmenekszem.  (Átveszi  a  könyvet.) 
H.  Mátyás.  Nos,  mit  mond  a  könyv  ? 

Ágnes.  Azt,  hogy  te  az  ifjú  bánnak  öcscse  vagy. 

H.  Mátyás.  Azt  Isten  ember  tudja,  Tacitust 

Kivéve,  kit  te  meghazudtatál. 

Mi  van  tovább  ? 
Ágnes.  Hogy  nem  tndok  diákul. 

H  Mátyás.    Oh  szép  barátom !  így  nem  alkuszunk. 

Birkózni  csak  tudsz.  Jer,  ki  ügyesebb  ? 
Ágnes  Ne,  kérlek  ! 

H.   Mátyás.  Nem,  nem,  meg  nem  szabadulsz  (Üldözi.) 

Ágnes  Bocsáss,  hiszen  beteg  vagyok.  No  lásd 

Elejtem   könyvedet.   (Huzakodás  közben  a  könyveket  elejti.) 
H.  Mátyás.  Mi  a  tatár! 

Hát  így  vagyunk  ?  No  már  azt  mondhatom, 

Te  szép  diák  vagy.  Hát  hol  a  bajusz  ? 
És  a  szakáll  ?  Még  híre,  hamva  sincs : 
De  annál  több  a  haj.  Tebát  azért  van 
Oly  könnyen  síró  gyermekes  szemed  ? 
Ej   ej  !  az  én  példás  és  szigorú 
Bátyám  magának  ily  diákokat  tart  ? 
No  ebből  szép  kis  tréfa  lesz.  Ha  fedd  — 

Ágnes  (letérdel).    Az  Istenért,  irgalmazz,  könyörülj  ! 

Bátyád  engem  mint  elhagyott  fiút 
Nagy  kérelmemre  vett  fel,  és  ha  tudná 
Hogy  nő  vagyok,  meghalnék  szégyenemben. 
Oh  Istenem !  ki  szán  meg  engemet  ? 

H.  Mátyás.  Ne  sírj,  ne  sírj,  azt  nem  szenvedhetem 
0  hát    fiúnak  tart  ?  Az  meglehet ; 
Hisz  ő  nem  is  lát  mást,  mint  Máriát, 

Ágnes  (félre).  Oh  boldog  hölgy  ! 

H.  Mátyás.  De  annál  derekabb, 

Hogy  én  tudom,  mit  ő  nem  is  gyanít. 
Légy  nyugton  én  oly  hallgatag  leszek, 
Mint  a  ki  ezt  a  könyve}  irta  volt. 
Jer,  ülj  le  mellém,  szóljunk  okosan.  (Leülnek.) 
Tehát  kisasszony  vagy,  s  azért  nem  értesz 
Diákul  és  a  víváshoz,  s  azért 
Birkózni  sem  mersz  ?  az  természetes. 
Hisz  én  erősebb  volnék,  azt  tudom. 
De  most  már  bírod  hallgatásomat : 
Köszönet  fejében  jót  tehetsz  velem. 
Akarsz-e  ? 

Ágnes.  Oh  parancsolj  !  mit  tegyek  ? 

H.  Mátyás.  Caesar,  segíts! 

Te  szép  vagy,  és  bizonynyal  ismered 
Már  a  szerelmet.  Én  sokat  tanultam, 
De  könyveimben  erről  semmi  sincs, 
Vagy  ollyan  a  mit  meg  nem  foghatok. 
Mondják  hogy  hozzá  semmi  nem  hasonlít : 
Hogy  édesb  mint  a  méz,  és  lelkesítőbb 
Mint  a  bor,  és  sokkal  mulattatóbb 
Mint  a  vadászat,  harcz,  táncz,  lakoma, 
S  gyönyörtelibb  mint  miuden  öszvesen, 
Mit  ember  kéjest  ismer  a  világon. 
S  csodálatos,  ha  szép  hölgyek  szemével 
Találkozom,  ha  őzi  termetet 
És  látok  gyöngén  hullámzó  kebelt, 
S  a  gyöngy  fogaknak  bíbor  partjain 
A  legszebb  hangnak  hallhatom  zenéjét, 
Úgy  tetszik  mintha  sejteném  mi  az. 

De  látni  és  csak  hallani  s  nem  egyéb  ? 

Ez  nem  lehet  valódi  szerelem. 

Fejtsd  meg  nekem,  mi  az  valódilag  ? 

Mi  az,  mi  benne  oly  kívánatos  ? 

Mi  gyorsaságot  ád  a  lassúnak, 

Hidegnek  lángot,  a  dőrének  észt, 

De  örülést  a  bölcsnek,  és  halált 

A  mély  szivűnek.  Mondd,  kérlek  mi  az? 

Szóval,  taníts  meg  engem  is  szeretni. 
Ágnes.  Ha  oly  veszélyes,  jobb  ha  nem  tudod  meg. 

S.  Mátyás.    Sőt  ép  azért  kívánom  tudni :  én 

Veszélyt  óhajtok,  hogy  legyőztem  azt. 
Ágnes  (félre).  Bár  én  feledni  tudnám.  Jó  fiú, 

A  mit  kívánsz,  az  romlásodra  lesz. 
H.  Mátyás.   Te  nem  figyelsz  rám? 
Ágnes.  Sőt  igen  nagyon. 

Magában.)  Feldúljam  most  ez  ifjú  kebelét 

S  bűnnel  fizessek  e  háznak,  hová 

Atyailag  felvettek  ismeretlent  ? 
H.  Mátyás.   Te  nem  felelsz  ? 

Ágnes.  Ismered  a  királyt  ? 

H.   Mátyás.   Csodálatos  kérdés.  Mint  magamat. 
Ágnes.  Hogy  tetszik  ö  neked  ?  Kérlek,  felelj. 

Megfejtem  aztán,  a  mit  kérdezel. 
H.  Mátyás.  Te  csak  játszol  velem.,  De  ám  legyen. 

Meglátom  mit  felelsz  majd.  És  előre 

Mondom,  bolonddá  nem  hagyom  magam 

Tétetni  általad. 
Ágnes.  Nyugott  lehetsz. 

Hogy  tetszik  arcza  és  egész  alakja? 
H.  Mátyás.   Igen  szelíd  jó  ember. 
Ágnes.  Azt  tudom. 

H.  Mátyás.   S  aztán  —  különben  nem  tetszik  biz  az, 

Köztünk  maradjon,  mert  nagyon  puha 

És  férfiatlan.  A  vén  Czillei 

Rossz  ételekkel  tartja,  úgy  hiszem. 
Ágnes.  Korán  sem.  Jól  él,  sőt  királyilag, 

S  mindenben  józan  és  mértékletes. 

Egyet  kivéve. 
H.   Mátyás.  S  az  ? 

Ágnes.  A  szerelem. 

Alig  korosb  náladnál,  kezdte  már 

Ismerni  ezt  a  gyászos  szenvedélyt, 

Mielőtt  tanúit  s  kifejlett  volna  még, 

S  megérett  volna- testi  lelkileg, 

A  gyermek  férfi  lett  idő  előtt, 

S  a  férfi  gyenge  asszonynyá  puhult. 

(Mátyás  szórakozottan  egy  könyvet  forgat.) 

Mellette  nézd  meg  bátyádat. 
H.  Mátyás.  Hiszen  te 

Másról  beszélsz. 
Ágnes.  Sőt  épen  a  dologról. 

Tekintsd  meg  öt,  mily  délczeg  férfi  az  ! 

Helyén  van  minden  izma,  mintha  Isten 

Kezétől  most  vált  volna  meg,  derült 

Arczán,  szedetlen  szőlő  hamvain, 

Nem  látszik  még  a  szenvedély  keze. 

És  mozdulatja  mint  aczél  idegzet 

Rugalma,  könnyű,  biztos  és  szabad. 

Ép  mint  a  csillag,  éber  mint  a  nap, 

És  szép  ! 
H.   Mátyás     (szavába  vág,  felugrik).    Elég  ! 
Ágnes.  (magában).  Féltékeny  a  legény. 

(Fenn.)  Szebb  minden  férfinál,  kit  ismerek. 

De   ő,  fogadni  mernék,  hogy  bevárta, 

Míg  teste  fejlett,  lelke  megszilárdult. 

0  apja  mellett  munka  s  harcz  között 

Nevclkedék,  s  míg  mások  lágy  szerelmek 

S  tivornya  közt  avattak  férfiakká : 

0  vérmezőkön  edzé  fel  magát, 

S  jobb  napjait  csatákkal  írta  be. 
H.   Mátyás.   Azt  véled,  én  tán  nem  láttam  csatát  ? 
Ágnes.  De  ő  vivott  és  vérzett  a  csatán, 

S  apád  után,  mint  híre  és  neve 

Méltó  utódját  nézi  őt  e  hon. 
H.  Mátyás.   Távozz'. 
Ágnes.  Haragszol  ? 

H.  Mátyás.  Távozzál  ha  mondom. 

Vitéz  (ki  az  ajtóban  megjelent,  s  őket  kiballgatá,  visszavonultában). 

Most  egyszer  jó  kezek  közé  került.  (Benn.) 

Mátyás ! 
H.  Mátyás.   Mindjárt.  —  Te  még  is  itt  mozogsz  ? 

(Ágnes  búsan  el.) 
H.    Mátyás     (utána  indul). 

Bocsáss  meg,  nem  haragszom,  sőt  mi  több, 

Becsülni  kezdlek,  és  talán  szeretni. 

Mág  majd  beszéljünk  erről  többet  is. 

De  most  siess,  most,  látod,  nincs  időm. 
(Ágnes  el.  Mátyás  felveszi  Tacitust.) 

Teringettét !  ha  ezt  Vitéz  apus 

Meglátta  volna. 
Vitéz  (kilép).    Mit  csinálsz  fiam  ? 

H.   Mátyás,   Tacitust  olvasgatom. 

Vitéz.  Nagyon  jeles  könyv. 

Ez  megtanít,  miként  silányodik 

Az  ember  és  kor  észrevétlenül, 

Ijesztő   gyorsasággal,  s  mily  nehéz 

Es  lassú  gyógyulással  vetkezik  ki 

A  gyáva  létből,  melybe  síílyedett. 

De  most  talán  elég  volt ,  jer  mutasd  meg 

A  várat  és  az  ütközet  helyét. 
H.  Mátyás.   Örömmel !  Oh  én  itt  mindent  tudok. 

Most   egyszer  én  is  mestered  leszek. 
Vitéz.  Ugy  illik,  a  ki  mit  tud,  azt  tanítsa. 

Tehát  induljunk. 
H.   Mátyás.  Csak  kardot  hozok. 

Apám  köté  fel  e  kardot  nekem, 

Szeretném  látni  a  ki  elveszi. 

Menjünk  atyus  s  ne  rettegj   semmitől,  (m.) 

(Várfal.) 
H.  László,  Henrik,  utóbb    Országné  és  Mária. 

H.  László.     Es  a  levél  mit  Brankovicsnak  adtál  ? 

Henrik.  Csak  másolat  volt. 

H.  László.  így  hát  Czillei, 

Ki  választ  nyert  az  elküldött  levélre, 
Meg  van  nyugodva,  s  rád  nem  is  gyanakszik  ? 

Henrik.  Oly  távol  a  gyanútól,  hogy  naponként 

Parancsát  várom  téged  és  öcsédet 
A  más  világra  átszállítani. 
Azonban  most  csak  azt  parancsolá : 
Szegődjem  hozzád  és  szolgáljalak. 

H.  László.     Okom  van  hinni  a  miket  beszélsz, 
Es  férfiasnak  létom  a  boszút. 
Óhajtanám  azonban,  ha  szabad 
Barátilag  tanácslanom  :  boszúdat 
Tovább  ne  vinnéd.  Hölgy,  ki  nem  szeret 
Bennünket,  vagy  ki  fényért,  csillogásért 
Elad  szerelmet  és  becsületet, 
Nem  érdemes  hogy  megtiszteljük  őt 
Fájdalmainkkal.  A  mi  engem  illet, 
Nekem  te  nagy  szolgálatot  tevéi ; 
S  ha  még  ez  életben,  miként  hiszem, 
Lelsz  vágyaidhoz  illő  munkakört, 
S  ügyet,  melyet  kivínod  érdek  és  jog 
Vagy  tiszta  kebled  büszkesége  hajt, 
Vagy  végre  —  Isten  ójon  e  csapástól   — 
Érzelmid  láza,  végzett  emberek 

Ármánya  bajt,  vészt  hoznának  fejedre, 
Emlékezzél,  hogy  él  egy  Hunyadi, 
Kinek  barátja  löl. 
Henrik.  Oh  Hunyadi! 

Ha  én  helyetted  volnék,  oly  hatalmas, 
Becsülve  és  szeretve  mindenektől, 
Ezen  kebellel,  mellyet  még  nem  ismersz, 
De  melynek  olthatatlan  szomja  van 
Egy  jobb  világ  és  tiszta  lég  után  ; 
Egy  nagyszerű  pusztítást  kezdenék, 
S  meg  nem  nyugonnám,  míg  a  nagy  világ 
Egy  része,  mint  az  Isten  megteremte, 
Ki  ne  tisztulna  emberek  gyomától, 
Hogy  volna  egy  pont,  a  hol  a  becsület 
És  a  kifáradt  érdem  megpihenjen. 
H.  László.     Ifjú  barátom,  minden  jobb  kebelt 
Gyakorta  száll  meg  e  vágy  :  nagyszerű 
S  Istenhez  illő  munkát  végzeni. 
De  a  világba  lépve  s  úgy  találva, 
Hogy  a  nagyobb  rész,  még  a  jobbak  is, 
Féllelkü  nép,  hamar  kifáradó 
A  jóban,  és  hű  csak  hibáihoz, 
Ezt  látva,  s  többször  kárunkkal  csalódva, 
Fogy  a  bátorság  s  alkudozni  kezdünk. 
S  a  fényes  és  gyors  villámtííz  helyett 
A  lassú,  munkás  nap  hevét  becsüljük. 
Azonban  várd  be :  a  mit  tenni  kell, 
Tanúja  léssz,  hogy  nem  mulasztom  el. 
S  most  házam  a  tiéd  is  :  légy  ura 
Veszélyes  titkaidnak. 
Henrik.  Légy  nyugott ! 

Ha  el  nem  lopják,  én  nem  vesztem  el.  (El.) 
H.  László.     Jó  Máriám  !  sokáig  hagytalak. 
Mária.  Ki  volt  az  ember,  a  kivel  beszéltél  ? 

H.  László.     Megmondom  egykor.  Eóla  most  csak  ennyit : 
Ha  láthatnád  ez  ember  kebelét, 
Iszonyhyal  néznél  annak  mélyibe, 
Hol  a  sötét  haragnak  lángjait 
Egy  még  sötétebb  bánat  éje  nyomja. 
Mária.  S  ki  hozta  öt  ez  állapotra? 

H.  László.  Hölgy. 

Mária.t  Oh   Istenem  !  Ki  fogja  öt  megint 

Életre  hQzni  ? 
H.  László.     Férfi,  ő  maga. 

Mária.  Mily  büszke  vagy  !   de  én  csak  így  szeretlek. 

Téged  miattam  illyen  sors  nem  érhet. 

H.  László.     S  ha  még  is  érne  balsors,  nem  miattad, 
De  más  miatt ;  ha  érdek  és  viszály 
Szakasztanának  ollyan  emberektől, 
Kiket  szeretsz  — 

Mária.  Kit  úgy,  mint  tégedet  ? 

H.  László.     Ha  ellenségem  lenne  még  atyád  is  — 

Mária.  De  ő  barátod,  hidd  el.  Istenem  ! 

Te   oly  kemény  vagy  hozzá. 

H.  László.  Megbocsáss  ! 

Nem  kétkedem  ;  de  még  idő  jöhet, 
Midőn  e  kérdés  megfejtést  kivan. 

Mária.  Az  Isten  látja  lelkem  ! 

H.  László.  Köszönöm. 

Én  biztam  benned,  s  még  is  jól  esett, 
A  mit  hívék,  szavadból  értenem. 

Országúé        (közelít).  Nézzétek  !   én  is  leltem  valamit. 
Egy  szép  kicsin  tőrt,  s  tán  épen  török  mii. 

H.  László.     Valóban  az,  s  még  a  legjobb  fajú. 

Mária  (nézegeti  s  visszaadja). 

Ah  !  vér  van  rajta ! 

Országné.       Annál  becsesebb  : 

Megtartom  férjemnek,  ha  engeded. 

H.  László.     Oh  kérlek  !  Ámbár  ő  nehéz  csatákban 
Saját  kezével  szerzett  illyeket, 
Ezt  tőled  még  is  szívesen  veendi. 

Országné.       Meg  is  kívánom.  És  most  — 

H.  László.  Igen  ! 

Ha  meg  nem  untok,  folytatom  tovább. 

Távol  hang.  Dicsértessék  az  Ur  neve  ! 

Országné  és  Mária. 
Mi  volt  ez  ? 

H.  László.     Az   őr  kiált.  Látjátok  őt  a  tornyon  ? 

Mária.  Szent  Isten  !  millyen  szédito  magas. 

H.  László.     A  legmagasb  a  várban.  Itt  valánk 
A  legmerészebb  harczi  tett  tanúi. 
Nézzétek  ott  a  csonka  fedelén, 
Melyről  a  kúpot  szélvész  hordta  el, 
Örök  vigyáztak  éjjel  és  naponta ; 
De  puszta  lőn,  midőn  harcz  kitört, 
Mert  minden  férfi  ütközetbe  ment. 
Félszázezerrel  jött  most  Mahomet ; 
Düh,  kénytelenség  s  a  nyert  diadalmak 
Rögzött  reménye  hajtá  harczba  őket ; 
Mi  hittel  álltunk  a  szám  ellenébe, 
Szent  jelszavunk  volt :  Isten  és  haza. 
És  forrt,   dühöngött  a  harcz,  ingatag 

Szerencselábon  mind  a  két  felé. 

S  egyszerre  ím  rémes  sivalkodás 

Tört  át  a  légen.  Egy  merész  pogány 

Felküzde  a  toronyba,  s  tetején 

Lobogtatá  a  félhold  zászlaját. 

Meghűlt  a  vér  a  legiobbakban  is, 

Mert  a  riadt  nép  csüggedt  küzdeni. 

De  nem  sokára  a  pogány  megett 

Egy  más  alak  jelent  meg  ;  felszakasztá 

A  már  kitűzött  zászlót,  s  vakmerőn 

Megtámadá  az  izmosabb  pogányt. 

Közöttük  most  dühös  viaskodás 

Keletkezek  a  két  hadfél  előtt. 

A  harcz  megállni  látszott,  mindenek 

Figyelme  rajtok  függve,  mintha  sors 

Rendelte  volna,  hogy  helyettök  e 

Két  ember  győzzön,  várták  a  kifejlést. 

Az  nem  sokáig  késett.  A  magyar 

Unván  a  hosszú  harczot,  a  tető 

Széléhez  tolta  a  makacs  pogányt, 

S  ott  átölelvén,  rettentő  halálra 

Magával  a  mélységbe  ragadá. 
Országné  és  Mária.  Rémületes  ! 
H.  László.     Szörnyet  halt  mind  a  kettő, 

S  egy  sírban  a  legbátrabb  férfiak 

Most  itt  nyugosznak  a  torony  tövénél, 

Félhold  s  kereszt  alatt.  De  a  harcz  nyerve  lőn. 

S  Konstantinápoly  hóditója  szégyent 

És  félszemet  vitt  Nándor  vár  alól.  (Bodó  jö.) 

Mi  hir  Bodó  ?  r 
Bodó.  Épen  most  érkezett 

Királyi  őrsereggel  Rozgonyi. 
H.  László.     Az  jó  barátunk.  Kérlek  menj,  bocsásd  be 

S  fogadd  el  őt  nevemben.  (Bodó  el.) 
Mária.  De  még  magadról  semmit  sem  beszéltél  ? 

H.  László.     Mit  szóljak?  én  Í8  a  harczbau  valék, 

S  küzdöttem  ott  legjobb  erőm  szerint. 
S  ki  nem  tévé  azt?  Mind  viaskodánk. 
Közepette  jártam  vésznek  és  halálnak, 
S  akarta  Isten,  hogy  tiéd  maradjak. 
Mária.  Vedd  érte  legfőbb  hálámat,  nagy  Isten! 

H.  László.     Most  nézzetek  le  :  itt  búcsúzik  el 

Hazánktól  a  Duna. 
Országné.  Mely  dicső  folyam  ! 

Mária.  Erősbnek  látszik,  mint  náluuk  Budán. 

H.  László.     S  mély  mint  a  tenger.  Itt  már  jó  szerint 

OÁ 

Honunknak  minden  csépje  benne  van, 

S  mielőtt  kimenne,  vég  üdvözletül 

Még  összegyűjti  bús  hullámait. 

Megállni  látszik,  mintegy  kérdezőleg  : 

Megyünk-e  mink  is  partjának  lakói  ? 

Vagy  szütlenül  magát  eresztjük  el 

A  puszta  tengerhez,  hol  idegen, 

Hol  a  magyar  szó  hangja  ismeretlen. 
Országné.       Úgy  szólasz  róla  mint  egy  szerető  ; 

És  arra  méltó  is  ;  de  én  ha  mátkád 

Találtam  volna  lenni,  féltenélek. 
Mária.  De  én  nem  féltlek  tőle  Hunyadi, 

Mert  biztosomnak  vallom  a  Dunát. 

Midőn  sokáig  oly  távol  valál, 

Gyakran  megálltam  néma  partjain, 

Titkot  sohajték  a  szellők  közé, 

Melynek  suhamló  árjain  repültek. 

S  ha  néha  mintegy  visszajőni  látszott, 

A  délszelek  vervén  hullámait, 

Hittem  csalódva  —  mért  nem  volt  igaz  !  — 

Hogy  a  habokban  mátkám  szíve  forr, 

Es  választ  adni  küzd  a  part  felé. 
-ff.  László.     Ábrándozom  !  mi  szépek  álmaid  ! 

De  a  mi  nem  volt,  úgy  van  :  most  szeretlek. 
(Országnéhoz.) 

Bocsánat,  szép  hölgy  ! 
Országné.  Mért  ? 

H.  László,  Hogy  untatunk 

Szerelmeinkkel. 
Országné.  Olly  üres  kebelnek 

Tartasz  ?  Haragszom  rád. 
Mária.  Megbékítelek, 

Mert  jó  hírt  mondok:  férjed  már  közel  van.   (Ágyúlövés.) 
Országné.       Jaj   Istenem  !  tán  ellenség  közelget  ? 
-ff.  László.     Csak  férjed  s  a  király. 
Országné.  Csak  ?  Oh  gonosz  bán  ! 

Csak  férjem?  Várj,  ha  nős  léssz,  visszatorlom. 

De  nem,  hisz  akkor  téged  kellene 

Gúnyolnom,  édes  Máriám.  Tehát 

Csak  megbocsátok  egy  feltét  alatt, 
jff.  JmszIó.     Es  az  ? 
Országné.       Hogy  minden  ellenségidet 

Úgy  győzd  le,  mint  most  győzve  vagy  magad, 
-ff  László.     Nagylelkű  vagy !  S  most,  drága  hölgyeim, 

Tisztem  parancsol. 
Mária.  Mink  is  elmegyünk. 

Országúé.       Minden  bizonynyal.  Lássa  a  király, 

Hogy  Nándorvárban  nem  csak  katonáktól  — 
H.   László.     De  a  magyar  nők  legnemesbikétől 

Lesz  üdvözölve. 
Mária.  Oh  Lászlóm  ! 

Országné.  Te  mondád 

S  mink  elfogadjuk.  Ah  ismét  lövés  ! 
H.  László.       Közelgenek.  Megérjük  újra,  mit 

Sok  századig  nem  láttak  őseink : 

Nándor  királyi  vendéget  fogad. 
Országné.       Rosszul  idézsz,  mert  akkor  a  király 

Vivott  a  várért,   s  testvérháború 

S  nagy  vész  követte  a  dicső  napot. 
H.  László.     De  a  hon  felvirult,  s  így  jól  idéztem. 
Országné.       Az  Isten  adja  ! 
H.  László.  Most  szép  hölgyeim, 

Menjünk  fogadni  a  magyar  királyt ! 
(Elmennek.) 

(A  várkapu  tája  belül.) 
Szilágyi,   Rozgonyi,    Vitéz,  H.  László,  Kanizsai,  Bodó,   Madarász. 

Szilágyi.         Híjátok  a  bánt ;  a  király  közéig, 

S  ágyúzzatok  sűrűbben,  hogy  dörögve 

Hirdesse  a  lég  a  vár  örömét  (Sűrű  ágyúzás.) 
Rozgonyi.       Mit  vagy  teendő   Czillei  nagy  hadával  ? 

Vitézeim  zúgnak,  hogy  a  király. 

Nem  bízik  bennök,  s  ennyi  idegent 

Hozott  magával  a  végvár  alá. 
Szilágyi.         Szükségtelen  fitogtatás.  Azonban 

Meglássuk  mit  tegyünk. 

(Nép  gyülekszik  a  katonák    háta   megett,    kik    ket   sorban    állva    a    szín 

belsején  álló  kaputól  sikátort   képeznek.  Elül  hölgyek  állnak.  A  katonák 

között  benn  a  kapunál  megjelenik  H.  László.) 

H.  László.     Bocsássatok  hidat :  jön  a  király.  (Szilágyihoz.) 

Kiadtad  a  parancsot,  hogy  csak  a 

Királyhoz  tartozók  lőhessenek  be? 
Szilágyi.         Még  nincs  idő  rá.  Éreztetni  kell, 

Hogy  haddal  látogatni  nem  szokás. 
H.  lAszló.     Adjátok  a  várkulcsokat !   (a.  várkulcsokat  átveszi.) 

Király,    Czillei,   Gara,    Ország,   Bánfi. 
s  még  néhányan  jönek. 

(Midőn  a  király  csaknem    a   szin   elejéig  jött,    H,    László  elébe  térdel,  a 
kulcsokat  tartván.) 

H.  László.     Felséges  úr,  vedd  át  e  kulcsokat, 
Mikért  apám  sok  terhes  napokon 

34* 

Küzdött,  s  halálnak  válva,  megbagyá, 

Hogy  át  ne  adjam  másnak  mint  neked. 

Most  teljesítem  e  nagy  megbízást, 

Mélységes  hódolattal  nyújtom  át 

E  honfi  véren  váltott  kincseket, 

S  a  leghűbb  szívvel  esdeklem  !  ne  vondd  meg 

Kegyed  s  bizalmad  tőlünk,  gyermekeitől 

Egy  olly  apának,  a  ki  élete 

Zártáig  érted  híven  fáradott, 

Ki,  mert  közel  volt  a  királyi  székhez, 

Azért  tévé  csak  lábát  lépcsejére, 

Hogy  bármi  vészben  ingadatlan  álljon. 

Ki  nem  csak  szóval  :  vész  és  harcz  között 

Mutatta  meg  sok  éven  át,  hogy  érted 

Es  a  hazáért  élni  halni  kész. 
Király.  Mi  tisztelők  atyádat,  és  szerettük, 

S  fiában  is  becsüljük  őt:  azért 

Tartsd  meg,  nemes  bán,  e  várkulcsokat : 

Légy  oly  vitéz  és  oly  hü,  mint  apád  volt. 
II.  László      ífelkól).  Elszántam  tenni  tőlem  telhetőt. 

Hűségemért  Isten  legyen  tanú, 

S  torolja  meg,  ha  egykor  megszegem. 

És  most,  királyom,  légy  üdvözz  közöttünk. 

Tanulni  fogjuk  pillantásaidból, 

Mi  az,  mi  felségednek  jól  esik. 

Parancsul  veszszük,  a  mit  sejtenünk  hagysz. 
Király.  Fordítsd  meg  s  vedd  kérelem  gyanánt, 

A  mit  parancsolunk.  De  ím  elénk 

Nők  is  mosolvganak.  Ez  szép  fogadás. 
Szilágyi         (hangosan).        Fel  a  hidat!  már    nem    jő   senki  be. 
Czillei.  Haliad  öcsém  ?  hadunk  kizáratik. 

Ez  árulás  ! 
H.  László.  Ki  szólt  itt  árulásról  ? 

Czillei.  Mind,  s  én  a  főkormányzó,  Czillei 

Nyilatkozom,  kész  inkább  visszatérni, 

Mint  tűrni  békén  e  gyalázatot. 
H.  László.    Erősen  tévedsz,  főkormányozó. 

Itt  visszatérni  volna  csak  gyalázat, 

S  ránk  nézve  bántás,  mit  nem  érdemeltünk.  (A  királyhoz.) 

Bocsánatot,  felség,  e  zaj  miatt ! 

Ország  törvénye  tiltja  szigorún 

Végvárainkba  külső  hadakat 

Bocsátanunk.  S  ezen  felül,  mióta 

Hazánkba  léptél,  felséges  személyed 

yédelme  minket  illet  :  gyávaság 

És  szégyen  volna  másra  bízni  azt 

Bízzál  királyom  !  a  nagy  Mahomet 

Győzői  állnak  itt  melletted  őrt. 
Király.  Én  bízom  bennetek.  De,  Hunyadi, 

Jöj  csak  mutasd  be  a  szép  hölgyeket. 
H.  László.     Örömmel !  (Éljenzés.)  A  nép  üdvözöl,  királyom  ! 
Király.  Üdvöz'llek  nép  és  bátor  katonák  !    (Újra  éljenzés.) 

[(Lászlóhoz.)    Jól  szóltam  így? 
H.  László.  A  legjobban,  királyom  ! 

Király.  De  most  siessünk.  Ah  Szilágyi  jő. 

Szilágyi.         Felséges  úr !  én  rossz  hírben  vagyok, 

Hogy  a  mit  érzek,  fennszóval  kimondom. 

S  igaz  lelkemre  !  nem  hittem  soha, 

Hogy  e  falak  közt  megtisztelhetem 

Felségedet.  De  most  itt  vagy  velünk 

Lélekben  és  testben,  s  én  rendkívül 

Örvendek  rajt'  s  kimondom  magyarán  : 

Hozott  Isten,  király  !  légy  itt  honn  közöttüuk. 
Király.  Add  jobbodat,  vitézlő  férfiú  ! 

Szilágyi.         Igen  kegyes  vagy. 
H.  László.  Most,  uram  király  ! 

Olyan  kezet  fogsz,  mely  minden  csatán 

Vagy  tíz  pogány  főt  vág  le. 
Szilágyi.  Rágalom. 

Felséges  úr  !  valódi  rágalom. 
Király.  Mert  néha  többet  is  talán  ? 

Szilágyi.  Csekélység ! 

Ily  apróságot  számba  sem  veszünk. 
Király.  Gyakran  kívánlak  látni,  míg  itt  leszek. 

Isten  veled  !  most  nézzük  a  hölgyeket.    (El.) 

Czillei,   Gara,  Bánfi. 

Czillei.  Nem  végtelen  könnyelmüség-e  ez  ? 

Gara.  Mit  várhatsz  tőle  mást  ?  Egyébiránt 

Jelenleg  nincs  mit  félni. 
Czillei.  t  S  Ujlaky 

És  Griskra  megszökének  ! 
Bánfi.  Ujlaky 

A  várakért  haragszik,  s  Giskra  félt. 
Czillei.  Nem  hitszegő  két  ember  az  ?  De  többé 

Egyiknek  sincs  előttem  hitele. 

S  hadam  kizárva.  Mennykő  és  halál  ! 
Gara.  Fanyar  dolog !  de  mit  tegyünk  vele  V 

Legjobb  mosolygó  szájjal  venni  be 

S  elrejtenünk  a  méltó  haragot. 
Bánfi.  Azt  mondom   én  is. 

Gara.  És  várnunk  időt, 

Míg  e  bántásért  számot  kérhetünk. 
Czillei.  Nem  atyja  vagyok-e?  s  így  nem  bízni  bennem! 

Ez  szemtelenség. 
Gara.  Csak  Szilágyitól, 

Mert  vőm  ezt  nem  teendé.  Ám  de  ez 

Végtére  mindegy.  Most  már  így  vagyunk. 

De  itt  sok  hallgatónk  van.  Jőjetek 

Hozzám,  ha  tetszik  s  nyertek  rá  időt, 

S  ott  értekezzünk  e  dolog  felett. 
Bánfi.  Én  azt  teszem,  mit  példaszó  tanít: 

Ordíts  a  farkasokkal ! 
Gara.  f  Tedd  te  azt ; 

Én  jobb  időkre  várva  hallgatok. 
Czillei.  S  én  felkiáltok  minden  szellemet, 

Mely  átkozódni  s  öldökölni  tud.  (El.) 

Rozgonyi,  Madarász,  Dörmö. 
Madarász. 
No  Dörmő  !  hát  láttad  a  királyt  ? 

Dörmö. 


Láttam. 

S  örültél  neki  ? 

Örültem. 

Madarász. 
De  úgy-e,  Dörmő,    nem    örültél    annyira,  mintha    még    egys'.ei     oly 


Madarász. 
Dörmö. 


nagyon  örültél  volna  ? 
Nem  ! 


Dörmö. 


Madarász. 
De  ha  azt  mondta  volna  a  király  :  vitéz  Dörmő  ! 

Dörmö  (elragadtatva). 
Hóh  uram  ! 

Madarász. 
S  kezedbe  nyomott  volna  egy  kis  borravalót? 

Dörmö    (neheztelve) 
Istennek  ajánlom  hadnagy  uramat ! 

Madarász. 
No  ne  haragudjál,  Dörmö.    Tudod    mi   jó    barátok  vagyunk.  Nesze, 
fogd    ezt    a    darab     ezüstöt,    s    igyál    rajta    a    király   egészségeért    és    az 

országért. 

Dörmö. 

A  királyért?  és  az  országért?  Iszom,  hadnagy!  (El.) 

Bozgonyi. 
Ez  durva  hűség. 
Madarász.  Durva  mint  a  várkö, 

Mely  ellent  áll  az  ostromló  dühének  ; 
De  jó  barátnak  hátat  s  enyhet  ád. 
Ez  ember  végig  küzdte  Hunyadi 
Minden  csatáit. 
Bozgonyi.  Tisztes  romladék. 

Madarász.      De  még  erősebb,  mint  sok  palota. 
Bozgonyi.       Azt  látni  rajta  ! 
Madarász.  S  most,  nemes  vitéz, 

Menjünk  a  bánhoz  egy  kis  lakomára. 
Bozgonyi.       Magam  sem  bánom  ;  mert  köztünk  maradjon, 
Nagyon  szeretnék  inni  a  hazáért.   (El.) 

(Királyi  szállás.) 

Czillei  és  egy  szolga  jöneli. 

Jól  van  barátom,  most  már  elmehetsz. 

S  ha  estebédre  hínak,  nem  eszem.  (Szolga  el.) 

Nem  éhezem,  mert  gyomrom  tele  van 

A  rossz  pofákkal,  mellyek  itt  vigyorgnak.  (Körülnéz.) 

Ez  hát  a  barlang,  melyben  lakni  kell  ? 

No  mondhatom,  királyi  egy  gödör. 

S  mely  pompás  kényelem  !  kemény  falak, 

Kemény  pad  és  szék,  ágyak  mint  egy  asztag, 

És  mindenütt  kard  :  minden  a  mi  van 

Kemény  és  durva  mint  az  emberök. 

És  ím  egy  párnaszék  is,  de  talán 

Patkószegekkel  tömve,  hogy  ki  rajt'  ül, 

A  lágy  üléstől  el  ne  korcsosodjék. 

S  mily  régi  bársony  !  még  talán  nagy  Árpád 

Csótára  volt,  vagy  Hímes-udvarát 

Lopá  meg  egy  oláh  hűség,  s  örökben 

Hagyá  utódinak.   Szép  szerzemény  ! 

S  mint  a  nyomokról  látszik,  buzogánynyal 

Porozzák  minden  reggel.  Hihető 

Itt  lógatá  lábát  a  vén   Hunyad, 

És  itt  pihent  a  birkózás  után. 

Szegény  öreg  !  Most  már  jó  dolga  van. 

Puhábban  fekszik,  mint  itt  lakva  volt. 

De  én  itt  elveszek,  megörülök ! 
Zierer  (jö).  Uram ! 

Czillei.  Te  itt  vagy?  Ördög  és  halál! 

Zierer  (ijedve).   Hát  mit  csináljak? 

Czillei.  Menj,  állj  tökfejedre 

S  pofozd  magad  napestig,  mért  nem  adtál 

Okosb  tanácsot  ? 
Zierer.  Jó  kegyelmes  úr  ! 

Hisz  engem  meg  sem  kérdezel. 
Czillei.  r  Bolondot 

Kérdeztem  volna.  Ámbár  most  —  igen 

Most  jó  hogy  itt  vagy.  Menj  a  bán  lakához, 

S  ha  ott  nincs,  a  városba  szanaszét, 

S  ha  megtaláltad,  hozd  el  Henriket. 
Zierer.  E  perczben  itt  leszek. 

Czillei.  Hazudsz,  az  nem  lehet. 

Zierer.  Azaz  hogy  — 

Czillei.  Lomha  lajhár  vagy,  különben 

Már  úton  volnál.  Menj,  nyargalj.  (Zierer  sietve  indul.) 

Megállj  ! 

Nem  patkány  ment  itt  végig  a  padon? 
Zierer.  Nem  vettem  észre. 

Czillei  fharaggai).       Mit?  nem  vetted  észre? 

Zierer.  Én  ?  sőt !  azaz  talán  egérke  volt  ? 

Czillei.  Dögvész  reád  és  minden  kárhozat ! 

Hát  én  hazudtam  ?  Patkány  volt  ha  mondom  ! 

E  nép  ha  rá  hagynák,  kiirtana 

A  föld  színéről  minden  törököt, 

S  a  patkányt  élni  hagyja.  Hozz  nekem 

Patkány  vésztőt,  a  nélkül  meg  ne  jőj  ! 
Zierer  (megy).    Uramnak  borzasztó  jó  kedve  van  !    El.) 

Czillei.  A  hü  eb  elment,  most  hiába  minden 

Káromkodásom,  nincsen  a  ki  azt 

Részvéttel  hallja.  (Leül.)    En  is  enni  menjek? 

Vaskos  gölődényt  és  furkót  egyem  ? 

Es  zsírban  úszó  káposztát  ?    Utálom 

Ebédjöket  jobban  mint  magokat. 

Borzasztó  unalom  bánt ;  mit  tegyek  most  ? 

Nem  onthatok  vért,  tervem  füstbe  ment. 

S  tűz  és  pokol    mulatni  sem  lehet : 

Az  asszony  itt  mind  hü  s  becsületes. 

Gyalázatos  fészek  !  Hol  leljek  itt 

Magamhoz  illő  társat  ?  Az  ördögöt 

Hínám   elő,  de  az  magam   vagyok. 
(Ágyúdörgés.  Czillei  ijedve  felugrik.) 

Szegény  kijátszott  ördög,  a  kit  egy 

Rossz  ágyú  bömbölése  megijeszt. 

Bizonynyal  e  király  ivott  velők 

E  rongyos  fészekért.  Lakozzatok 

Víg  czimborák  !  De  én  nem  jól  vagyok. 

Nem  jól  vagyok.  Lefekszem  s  aluszom. 

Hunyadnak  álma  !  —  nem  nem,  az  halál, 

Azt  nem   kivánom.  (A  belső  szoba  felé  megy  s  megáll.) 

Mily  sötét  az  est! 
Fázom,  vagy  félek  ?  Gyertyát  hozzatok, 
Hej    szolga !    hozz   világot.    (Gyertyát  hoznak.) 

így  tehát 
Most  látok  gondolkodni.  Hnnyadi- 
Fejekre  játszám  s  tervem  füstbe  ment. 
De  titkomat  megörzém  :  nincs  veszély. 
Most  mit  tegyünk  ?  E  fajnak  veszni  kell, 
Akármi  áron.  A  királyi  álom, 
Mit  a  barát  a  nép  hitébe  oltott 
S  talán  szivökbe  —  el  kell  veszniök, 
Ha  nem  gyűlölném  is,  mint  gyűlölöm.  (Körülnéz.) 
Ki  hallgat  ?  senki,  csak  magam  vagyok. 
Méreg,  gyilok,  gyilok,  méreg  —  mi  jobb  ? 
Ez  a  miről  álmodnom  kell  az  éjjel. 
Hogyan  ?  ha  majd  a  várból  elmegyünk  ? 
Vagy  mézes  szókkal  táboromba  csalnám 
És  itt  vagy  ott  adnék  vég  lakomát? 
Mind  jó,  igen  jó,  s  méreg  vagy  gyilok. 
S  Henrik  derék,  bátor  kezíí  legény. 
Ezt  rá  bizom  még,  aztán  megölöm. 
Alunnom  kell :  nagyon  fáradt  vagyok.  (El.) 

ÖTÖDIK    FELVONÁS. 

H.   Mátyás.  Ágnes. 

H.  Mátyás.  Gonosz  merényre  adtam  magamat, 
Azaz  ha  megtudnák,  hogy  elszökém, 
De  most  már  itt  vagyunk.  Ez  a  király 
Szállása. 

Ágnes.  Vedd  hálámat. 

H.  Mátyás.  Semmi  hála  ! 

Csak  azt  beszéld  el,  mit  keressz  te  itt? 

Ágnes.  Itt  honn  vagyok. 

H.  Mátyás.  Te  honn  vagy  ?  Milliom 

A  lelkét !  tán  biz  a  vén  Czillei  — 

Ágnes.  Ne  mondd  ki  azt  a  gyűlöltem  nevet. 

H.   Mátyás.  Te  gyűlölöd  ?  no  már  azt  szeretem, 

Bár  ez  kevés,  mert  én  utálom  öt, 

A  vén  bakot :  kívánnám,  volna  köböl, 

Erdőbe  tenném  vaczkort  örzeni. 

Azonban  engem  még  is  rászedél : 

Te  Ágnes,  a  királynak  kedvese  — 

Ne  is  tagadd,  pirongó  arczodon 

Látom,  hogy  úgy  van  —  és  én  Hunyadi 

A  bűnnek  szolgáltam  kíséretül. 
Ágnes.  Kegyetlen  gyermek  ! 

H.  Mátyás.  Gyermek  ám,  de  nem 

Szolgának  termett ;  gyermek,  a  ki  érez 

És  szégyent  nem  tűr. 
Ágnes.  Istenem  !  de  ha 

Csak  benned  bíztam. 
H.   Mátyás.  Szólnod  kell  vala, 

S  én  szolga  által  kísértetlek  el. 
Ágnes.  Midőn  jövénk  setétben,  s  én  remegtem, 

Mondád:  Ne  féljek;  testvérnek  neveztél. 
H.  Mátyás.  Csak  rossz  magyar  szokásból.  S  még  az  úton 

Nem  ismerélek  így 
Ágnes.  Hagyj   el  tebát, 

S  legaljasb  tetted  az  legyen,  hogy  engem 

Pártul  fogál,  boldogtalan  leányt. 
H.   Mátyás.  Mért  nem  szeretsz  hát  úgy,  mint  a  királyt  ? 
Ágnes.  Jobban  szeretlek. 

H.  Mátyás.  Szóval,  meghiszem. 

Azonban  mindegy  !  Most  Isten  veled  !    (indul.) 
Ágnes  (rövid  habozás  után  megcsókolja). 

Isten  veled,  testvér ! 
H.   ^fátyás.  Ravasz  leányka  ! 

Ezt  már  előbb  is  illett  volna  tenned. 

Szád  édes,  mint  a  Rózsamái  leve. 

De  most  már  egy  tapodtat  sem  megyek. 

Részeg  vagyok  —  fejemben  láng  lobog. 
Ágnes.  Az  Istenért ! 

H.   Mátyás    (ieül).  Csevegjük  át  az  éjét. 

Ágnes.  Kérlek,  könyörgök ! 

H.  Mátyás.  Én  nem  mozdulok. 

Vitéz  (jő).    Jól  jöttem  !  itt  van  ! 

Ágnes.  Szent  Isten     ki  ez  ? 

H.    Mátyás     (daczosan  ülve  marad). 
Vitéz  (lassan  H.  Mátyáshoz  közelit  s  kezén  fogja). 

Jerünk  fiam  !  már  éjfél  közelít. 

Isten  veled,  szép  hölgy  !   Vigázz  magadra : 

Nagyon  merész  a  játék,  melybe  kezdtél. 

H.    Mátyás     (félre  vonja  Vitézt"). 

Atyám  !  ha  azt  hiszed,  hogy  valami 

Nem  illőt  tettem  volna  — 
Vitéz.  Nem,  fiam  ! 

A  legkisebbet  sem.  De  társaságban 

Jobb  visszatérned.  És  most  szép  az  éj, 

Mint  a  teremtő  álma :  csillagok 

írják  le  azt  a  véges  ember-észnek. 

Most  visszamenve  oktatást  adok 

A  bolygó  csillagokról.  Jer,  fiam. 
(E]  Hunyadi  Mátyással.) 
Ágnes.  Játék  !  de  ollyan,  mely  már  elveszett : 

Több  életem  nincs,  mellyet  rá  tegyek. 

Szegény  leány  !  ki  ád  nekem  segélyt  ? 

Erénynek,  vén,  a  bűnnek  ifjú   még, 

E  tömkelegben  járatlan  vagyok.  (Szünet.) 

De  eltapodni  nem  hagyom  magam. 

Bevárom  a  királyt,  s  ha  úgy  fogad, 

Mint  nem  szeretném,  akkor  nincs  erény, 

Melyet  becsüljek  többé  :  rossz  leszek 

Mint  jó  valék,   de  szívem  gyökeréig, 

Egészen  az.  Jó  Isten,  ments  meg  engem  !  (Bemegy.) 

(Hunyadi  László  laka.) 

Kanizsai,  Bodó,  Madarász. 

Kanizsai.        Az  éj  múlik,  s  még  László  nincsen  itt, 
Bodó.  Tüstént  jön,   a  királyt  kiséri  el. 

Kanizsai.        Urunk  ma  rendkívül  jó  kedvű  volt, 

S  nyájas  kivált  a  hölgyekhez. 
Bodó.  Nagyon. 

Kanizsai.        De  ugyan  miért  rendelt  László  ide  ? 

S  éjfél  utáu? 
Bodó.  Kérdezd  meg  Madarászt. 

(Madarász  elaludt,  s  halkkal  hortyogni  kezd.) 
Kanizsai.        Nem  is  kell  kérdenem,  már  ö  felelt, 
De  nem  nekünk,  talán  a  szellemeknek ; 
Mert  én  nem  értem. 
Bodó.  Nem  ?  Pedig  nagyon 

Világosan  monda,  hogy  aluszik. 
Kanizsai         (fülébe  sug).   Jön  a  török  ! 
(Madarász  ijedve  felugrik  s  Kanizsait  torkon  ragadja.) 

Kanizsai.  Menydörgö !  megfúlok. 

(Nagy  nehezen  ellöki  magától.) 
Madarász.      Mi  az  ?  mi  baj  ? 

Bodó.  Csak  egy  kis  tréfaság. 

Kevésbe  múlt  hogy  meg  nem  fojtogattál. 

Kanizsai.        Pogány  egy  körmöd  van,   Madarász  öcsém, 

Eztán,  ha  alszol,  karddal  költelek  fel. 
Madarász.      Bocsáss  meg  bajtárs,  rossz  alvó  vagyok, 

Boldogtalan  dühvel  rohanva  meg 

Mindent,  ki  álmaimból  felijeszt. 
Bodó.    t  Tudod  mit?  ez'tán  majd  csak  a  törökkel 

Ebresztetünk  fel,  és  igy  egy  éven  át 

Megfojthatsz  néhány  százat  könnyedén. 
Madarász.     Hagyjátok  el,   szégyenlem  dühömet. 

De  mért  vagyunk  itt  ily  későn  ? 
Bodó.  Talán 

Inkább  korán.  Jőnek.  Hallgassatok. 

H.  László,    Ország,  Szilágyi,    Vitéz  jönek. 

H.  László.     Üdvöz'llek  hajiokomban,  uraim  ! 

Foglaljatok  helyet,  s  bocsássatok  meg, 

Hogy  székkel  kínállak  meg  ágy  helyett. 

De  főbenjáró  dolgot  kell  kitárnom, 

Mielőtt  a  titkot  rejtő  éj  múlik, 

S  az  Isten  ránk  köszönti  a  napot 
Ország.  Figyelmezünk,  beszélj  ! 

H.  László.  Itt  egy  levél, 

Melynek  veszélyes  tartalmát  kívántam 

Megismertetni.  Kérlek  nézd,  s  it élj .  (Országnak  adja.) 

Ország  (olvas). 

„Tisztelt  ipám !  A  következő  új  évre  egy  pár  labdával  kívánok 
kedveskedni;  az  oláh  Hunyadi  kölykek  fejét  értem  kiket  apjok  után 
óhajtok  küldeni,  csupa  kereszténységből,  hogy  minél  előbb  üdvezüljenek. 
Szándékom,  hogy  annál  biztosabban  horogra  kerüljenek,  színleg  kibékülni 
s  fiaimmá  fogadni  őket.  Légy  készen  minden  mozgalomra.  Szükség  eseté- 
ben a  törökkel  is  czimborálhatsz  titkon ;  mert  a  kigyópárt,  ha  fejét  levág- 
tuk, még  vagdalkozni  fog.  Jóban,  rosszban  barátod,  vőd."  (Átadja  Vitéznek.) 

Vitéz.  Istentelenség ! 

Kanizsai.  Gyilkos,  áruló  ! 

Madarász.      Hunyadi,  ha  biztál  bennem  valaha, 

Engedd  ez  ember  életét  nekem. 

Utczán  vagy  ágyban,  táncz  vagy  bor  között, 

Vagy  Isten  egyházában,  megölöm 

Mikor  kivánod.  Kérlek  add  nekem. 
//.   László.     Légy  türelemmel ! 
Ország.  Ez   Czillei   kozp. 

Vitéz  (nézi  . 

„Szükség  esetében  a  törökkel  czimborálhatsz. a 
Kanizsai.        Az   árulót  konczoljuk  össze  itt ! 

Vitéz.  Nincs  benne  kétség,  ez  a  saját  keze. 

(Szilágyinak  nyújtja.) 
Szilágyi.         Én  el Y  nem  olvasom,  de  elhiszem. 
Nos  jó  öcsém,  hát  nem  derék  apát 
Hozál  magaddal  ? 
Többen.  Vész,  halál  reá  ! 

Ország.  Nem  kis  veszélynek  magva  e  levél! 

Ha  élve7; hagyjuk,  ő  veszt  el  soronként; 
Ha  itt  megöljük,  pártja  áll  boszút, 
S  viszályba  dönti  újra  e  hazát! 
H.  László.     Hozzá  kell  adnom,  hogy  már  Brankovica, 
Ki  e  levélnek  mását  kapta  csak, 
Választ  is  írt,  és  érdemes  vejétől 
Fejünket  várja.  S  bár  mit  végezünk, 
De  tenni  kell !  mert  ö  sietni  fog, 
Ha  nyílt  erőszak  nem  segít,  titokban. 
Ország.  Világos  a  dolog,  nincs  haladék. 

'  S  én  azt  hiszem,  hogy  ég  és  föld  előtt 
Jogod  van  őt  megölni. 
H.  László.  S  te  atyám? 

Vitéz.  A  gyilkolás,  fiam,  mindig  tilos  : 

De  ha  ki  ez  Istentől  elszakadott 
Embert  és  országárulót  megölné, 
Vétkét  bocsánandónak  tartanám. 
Szilágyi.         Haljon  meg!  itt  nincs  más  kigázolás  ! 
Kanizsai    és  Madarász.  Haljon  meg  ! 
H.  László.     Bocsássatok  meg,  én  máskép   Ítélek. 
Ő  engemet  fiának  fogadott, 
S  mint  e  levélből  látszik,  ellenem 
Már  akkor  elszánt,  gyilkos  terve  volt. 
Meggondolok  mindent,  és  úgy  találtam, 
Hogy  ily  veséig  megromlott  silány 
Világcsalónak  a  halál  nagyon 
Illetlen  büntetés  s  nagy  tisztelet 
Becsületes  kard  által  vesznie. 
Én  hazám  e  mirigyét  s  ellenét 
Mindennek,  a  mi  jó,  erénynemü, 
De  a  ki  gyáva  s  titkon  dolgozik, 
Nem  testileg  vágyom  kiirtani, 
S  vérével  egy  vad  pillanat  dühének 
Áldozni  dőrén  ;  józanb  mint  heves, 
Én  szellemét  kívánnám  sérteni, 
Megbélyegezni  a  világ  előtt, 
Letépni  homlokáról  a  sima 
Álarczot,  nyíltan  megmutatni  őt, 
Hogy  mint  gyalázat  szörnyét  s  szellemi 

Dögvészt,  utálat  és  köz  megvetés 

Pusztítsa  el  fájóbban,  mint  a  vas. 
Szilágyi.         Öcsém,  nem  értlek. 
ti.  László.  Hát  világosabban. 

Én  itt  e  várban,  nép  s  király  előtt 

Ezen  levéllel  vádolom  be  őt, 

S  kitárom  ocsmány  lelke  terveit. 
Szilágyi.        Az  Isten  látja  lelkem,  jó  öcsém, 

Te  úgy  szólsz,  mintha  kedvet  érzenél 

Orgyilkot  falni  új   apád  kezéből. 
ti.  László.     Ti  kételkedtek? 
Ország.  Ez  szelíd  tanács. 

Ha  lelked  súgja,  tégy  próbát  vele. 

De  megjegyezd,  hogy  törvény  és  igazság 

Hatalmasokra  nem  szolgál  soha : 

Vétken  kapatva,  mint  a  sebhedett  vad, 

Űzőik  ellen  bőszültebb  haraggal 

Fordulnak  vissza,  s  a  megszégyenítést 

Még  óriásibb  s  jobban  tervezett 

Gaztettel  törlik  el.  S  a  vakmerő  bün, 

Nagysága  által  és  mert  sikerült, 

Elveszti  undok  bélyegét  s  neve 

Erény  s  dicsőség  lesz  a  nép  előtt. 
Szilágyi.         Egy  szóval,  úgy  jársz  mint  szegény  apád, 

Nagylelkű  ő  is,  megkegyelmezett 

Orgyilkosának.   S  az  megszégyenült  ? 

És  megjavult-e?  meg,  de  mint  az  ördög, 

Mert  egy  helyet  most  két  lelket  kivan. 
ti.  László.     Az  más  :  apámnak  nem  volt  levele. 

De  ez  bizonyság  ég  és  föld  előtt. 

Én  e  levéllel  arczul  csaphatom, 

Minden  betűvel  szégyent  és  kudarczot 

Olvsbatok  reá.  S  ki  védni  merné, 

Azt  mondanám  :  orgyilkos  czimborája  ! 

Olvasd  ez  irást,  és  hagyd  veszni  őt. 
Madarász.     Mi  egy  levél  annak,  ki  szemtelen? 

0   eltagadja  Istenét,  ha  kell. 
Szilágyi.         Bizd  rám  öcsém,  s  én  őt  felköttetem 

A  nagy  toronyra.  Aztán  jőjenek, 

Ha  kedvök  tartja,  számot  kérni  tőlem. 
Bodó.  Bocsássatok  meg,  eddig  hallgaték. 

Kihallgaték  mindent,  s  készen  vagyok 

Határzatommal.  Itt  nincs  más  menekvés. 

Mint  a  halál.  Haljon  meg  Czillei, 

Hogy  meg  ne   öljön  bennünket.   De  nem 

Te  általad  nemes  bán,  és  nem  is 

Kezedtől,  vámok  !  Rátok  a  hazának 
Szüksége  van,  s  nem  válnék  díszetekre 
Ily  aljas  és  csaknem  bakói  tett. 
Maradjatok  ti  tisztán,  és  mi  hárman, 
Még  ifjak  és  csaknem  nevetlenek 
Végezzük  el,  mi  hozzátok  nem  illik. 
Ha  számot  kérnek,  még  ti  szabadok 
S  tiszták  a  vértol,  védelmünkre  keltek, 
S  mi  e  levéllel  mentendjük  magunkat 
Ha  a  levél  ki  nem  ment,  bizonyos 
Hogy  itt  erőszak  országol,  s  nekünk 
Miként  nekik,  vont  fegyver  lesz  kezünkben, 
Nyílt  háború  lesz,  melyben  véget  ér 
A  gyáva  fordulás,  s  vitézi  kar 
S  szerencse  ád  győzelmet  vagy  halált. 
Kanizsai  és  Madarász. 

Bizzátok  őt  reánk. 
Szilágyi.         Bodó  öcsém!  te  nem  rosszat  beszélsz, 
Lelkemre  mondom.  Ámbár  jobb  szeretném 
Magamra  venni  a  terhet;  de  így  jobb. 
Lelkemre  mondom.  Mink  el  nem    hagyunk, 
Attól  ne  tartsatok,  László  öcsém  ? 
H.    László   (Bodókoz). 

A  mit  beszéltél,  nem  felejtem  el, 
Nemes  szivü  barátom.  Most  azonban 
Álmodjunk  rá.  És  tisztelt  uraim 
Vegyétek  hálámat.  Meggondolom 
Tanácstokat,  s  talán  még  dél  előtt 
Itt  látlak  nálam. 
Szilágyi.  Néhány  óra  múlva. 

De  most  nyogodjunk  :  a  hajnal  közel  vau, 
S  zavarba  jő,  ha  ágyban  nem  talál. 
Ország.  Én  nem  jövök!  mert  tiltja  helyzetem. 

De  bár  mit  vagy  teendő,  javalom, 
S  én  és  barátim  pártodon  leszünk. 
H.  László.    Apám  barátja  voltál  :  légy  enyém  is. 
(Kezet  fognak.  Ország  el.) 

Tisztelt  atyám,  jó  bátya,  és  ti  mind 
Ifjú  barátim!  még  egyszer  vegyétek 
Legforróbb  hálám.  Hlyen  férfiakkal 
Én  bármi  sorsnak  bizton  daczolok 
Tanúi  lesztek,  hogy  meg  nem  gyalázom 
Apám  sírját,  sem  a  magyar  nevet, 
Hogy  nem  teszek  többet,  mint  a  mi  kell, 
S  a  vak  düh  és  a  gyávaság  között 

Találok  utat,  mellyen  járnom  illik. 

Jó  éjszakát,  vagy  inkább  jó  nyugalmat ! 
Vitéz.  Imába  zárom  sorsodat,  fiam, 

Szálljon  reád  atyádnak  szelleme- 
H.  László.     Isten  veled !    (Az  ifjakhoz.)    Barátim,  jó  nyugalmat 
(Vitéz,  Kanizsai,  Bodó,  Madarász  el.) 

Egy  szóra,  jó  bátyám  !  Megeshetik 

Hogy  még  előbb,  mint  sírba  száll  e  nap 

Vér  fertezendi  tiszta  kezemet, 

Miért  barátim  s  ellenségeimnek 

Számot  kell  adnom.  Mit  határozál 

Ez  esetben  tenni  ? 
Szilágyi.  A  vár  kapuit 

Bezárva  tartom,  sem  be,  sem  ki  nem 

Bocsátok  senkit,  míg  e  tett  felett 

Meg  nem  lesz  a  frigy  és  kibékülés, 

S  ha  ez  lehetlen,  úgy  harczot  vivunk 

A  legnagyobbért,  a  mit  e  hon  adhat. 
H.  László.     Ezt  várom  tőled. 
Szilágyi.  Légy  nyugott,  öcsém  ! 

Talpon  leszünk.  De  mo&t  alnnni  menj. 
H.  László.     Jó  éjszakát!  Jó  bátya  köszönöm!  (Szilágyi  el) 

Nem  izgaték  fel  senkit,  csendesen 

Bevártam  minden  tervet,  s  ők  halált 

Szavaznak  rá,  s  ha  én  békén  hagyom, 

Kivégzik  ők  ;  de  ezt  csak  gyávaság 

Engedhetendé  :  itt  nem  diadal, 

Nem  hír,  dicsőség,  a  mit  nyerhetünk  : 

Gyalázat  és  veszély.  S  azért  nem  illő, 

Hogy  azt  helyettem  társaim  viseljék. 
(Ablakhoz  megy.) 

Halvány  az  éj,  a  reggel  közelít. 

Dologtevő  nap  kezdődik  :  reám 

Egy  nagy,  de  hitvány  munka  terhe  vár. 

Mindegy,  mit  tenni  kell,  magam  teszem, 

S  számot  csak  tőlem  kérjen  a  ki  mer.  (El.) 

(A  király  szállása.) 
Király,   ki  ülve  aluaott,  fölébred,    Ágnes. 

Király.  t         Ez  kínos  álom  volt.  „Szép  Mária, 
Almomban  is  kegyetlen  !   0  soha 
Nem  fog  szeretni  engem,  mást  szeret 
És    ahhoz   hű   marad.    (Észreveszi  Ágnest.) 

Ki  fekszik  itt? 
Szent  Isten  !  Ágnes  !  (Ágnes  fölkel.)  0  az,  hü  leány 
0  még  szeret,  s  én  elfelejthetem. 

De  el  kell  rejtenem  ;  mert  Czillei 

Meglephetend.  Ébredj  fel  gyermekem  ! 
Ágnes.  Lászlóm ! 

Király.  Igen,  Lászlód,  királyod,   ébredj  ! 

Ágnes  (föleszmélve).   Ah   a   király  !    (Térden.) 

Felség,  bocsánatot, ! 

Hogy  visszajöttem  ;   én  nem  élhetek 

Szerelmed  nélkül.  Én  már  nem  vagyok 

Csak  általad.  Nevem,  becsületem, 

Lelkem  kezedben.  Oh  kérlek,  ne  üzz  el ! 

Ne  hagyd,  hogy  tőled  elszakaszszanak, 

Ha  nem  akarod,  hogy  semmivé  legyek. 
Király.  Velem  maradsz.  De  kelj  fel  :  itt  találhat 

Nagybátyám,  a  ki  nem  tudom  miért 

Haragszik  rád.   (Ágnes  felkel.) 

Ölelj  meg  kedvesem. 

És  most  maradj  így,  mint  vagy  férfinak. 

Ne  félj,  velem  maradsz,  de  jól  vigyázz 

És  őrizkedjél  látni  Czilleit, 

Míg  Nándort  el  nem  hagyjuk. 
Ágnes.  Oh  királyom  ! 

Király.  Zörejt  hallok,  siess,  rejtsd  el  magad. 

(Ágnes  el.  A  király  az  ajtóig  kisóri  s  ott  megöleli.  Czillei  jö.) 
Czillei.  Az  éhgyomor  rosa*-  álmokat  teremt. 

Azt  álmodám,  hogy  ősz  fürtök  helyett 

Veres  hajam  volt.   Tü?  lesz  ;  bizonyos, 

Azaz  ha  reggeliztem,  s  bort  iszom, 

Mihez  nagy  kedvem  jött  a  böjt  után. 

De  mit  kell  látnom  :  Ágnes  !  Kárhozat ! 

0  tán  az  éjét  itt  tölte  velem  ? 

És  én  aludtam  !  Visszajőni  mert 

A  szemtelen.   S  én  itt  —  de  mintha  most 

Nem  láttam  volna,  úgy   teszek  s  boszúmat 

Későbbre   tartom.    (A  terem  közepére  lép.) 
Ah,  király  öcsém  ! 

Soká  mulattál,  s  már  fenn  vagy.  Szabad 

Tudnom,  hogyan  töltéd  az  estvét  ? 
Király.  Rosszul. 

Czillei.  Hogyan  ?  hiszen  kedves  magyar 

Néped  között  valál.   S  e  régi  vágyat 

Ilyen  hamar  megölte  a  való  ? 

Hát  kis  hugocskám,  a  szép  Mária  V 
Király.  Oh  hagyd  el  kérlek ! 

Czillei.  Hát  szived  szerint 

Rosszul  mulattál   volna  V  Rendkivül 

Örvendek  rajta. 

Vörösmarty  összes  költ.  II.  köt.  Oü 

Király.  Mit  ?  te  gúnyolódd  ? 

Ez  durvaság ! 

Czillei.  Őszinteség,  öcsém  ! 

Melylyel  rokon  rokonnak  tartozik. 

Király.  De  én  nem  tűröm,  hogy  te  most  gyötörj. 

Czillei.  És  én  nem  hallgatok,  mert  szólanom  kell, 

Midőn  leverve,    meggyalázva    vagy. 

Király.  Az  ráfogás.  Őszinte  hódolattal 

Vesznek  körül,  a  merre  fordulok. 

Czillei.  S  orrunk  előtt  becsapják  a  kaput, 

Hadad  kizárják,  és  te  mint  fogoly 
Még  nyájasan  lakmározol  velők. 

Király.  Jobbágyaim  közt  nem  vagyok  fogoly  ! 

S  a  had  kizárva,  mert  külföldi  nép, 
Törvény  szerint  van.  Azt  nem  ronthatám  meg. 

Czillei.  Törvény  szerint  ?  Hozz  át  egy  verebet 

Német  kabátban,  s  ők  törvényt  idéznek, 
Hogy  országáruló  vagy.  Üsd  agyon 
Saját  apád  fiát,  testvéredet, 
S  törvényt  idéznek,  hogy  méltán  lakolt ; 
Mert  száz  eset  van,  melyben  ölni  szent 
S  királyok   ellen  fellázadni  jog. 
Itt  minden  törvény,  a  mit  tenni  hős 
Vagy  megtagfcdni  bátor  és  erős  vagy. 

Király.  Velem  valál,  s  elszenveded  te  is. 

Czillei.  En    nem  vagyok  király.  De  mit  beszélek  ? 

Hiszen  te  sem  vagy  az  :  most  Hunyadi 
Lett  a  király,  a  bátor  férfiú, 
S  te,  a  ki  hozzá  képest  semmi  vagy, 
Még  asszonyoknak  kívánsz  tetszeni  ?  ! 

Király.  Elég !  te  sértesz.  Megtiltom  jövőre, 

Hogy  így  beszélj  velem.   Ha  nem  vagyok 
Olyan  király,  mint  lennem  kellene, 
Magad  neveltél  illyennek  :  te  bűnöd. 
Ha  itt  most  meggyaláztak,  ten  hibád, 
Miért  hozál  magaddal  ennyi  népet  ? 
Ostromra  gyenge,  látogatni  sok, 
Gondolhatád,  hogy  czélt  nem  érsz  vele. 
S  még  engem  gúnyolsz,  sértegetsz,  ijesztesz  ! 
Ezt,  bár  rokon  vagy  el  nem  tűrhetem.  — 
Azt  kezdem  hinni,  hogy  könnyelmű  vagy, 
S  a  mellett  önző,  hogy  csak  tenmagad 
Számára  kívánsz  élni,  és  nekem 
Csak  a  morzsát  s  becsnélkülit  hagyod. 
Ilyen  barátság  rajtam  nem  segít. 
Óhajtanám,  hogy  válnánk  el  megint. 

Czillei.  Elválni  ?  jól  van.  Azt  megteheted 

Másodszor  és  utószor ;  mert  soha 
Én  udvarodba  vissza  nem  jövök. 
Hálátlan  gyermek  !  nem  bátyád  vagyok  ? 
S  nem  az,  ki  rabságodból,  vér,  idö 
S  pénzáldozattal  hoztalak  ki,  s  folyvást 
Gondod  viseltem  ?  Emlékezz'  mi  voltál, 
Midőn  a  fösvény ^Fridriknek  kezéből 
Hozzám  jövel  ?  Ágról  szakadt  fiúhoz 
Hasonlóbb  mint  királyhoz,  vad  tanyák 
Szennyébe  mártva,  piszkos  és  kopott: 
Nem  tudtál  ülni,  járai  és  mozogni. 
Körmöddel  ettél  mint  a  fenevad, 
S  mint  e  magyar  nép,  mellyet  úgy  imádsz. 
S  ha  étket  hoztak,  mely  nem  sült  ökör 
Darabja  volt,  vagy  pempő,  elpirultál, 
Nem  tudtad,  megharapd-e  vagy  megidd  ! 
A  záporon  kivül  nem  ismerél 
Fürdőt,  először  én  mosdattalak  ki 
A  régi  szennyből,  mely  bőrödbe  ment, 
Hogy  Isten  képét  újra  visszavedd, 
S  botránytalan  lépj   emberek  közé. 
Én  oktatálak.  És  az  elhagyott 
Gyermekből  mívelt,  ékes  ^fju  lőn. 
Hogy  élsz  te  most  ?  mint  földnek  istene  ! 
Megismered  a  bort  és  a   gyönyört. 
Mit  egy  teritett  asztal,  a  világ 
Előtted  áll,  csak  válogatni  tudj. 
S  ezt  megtanultad.   Még  egy  volna  hátra, 
A  mindeneknél  főbb  :   uralkodás  ! 
Során  vagyunk,  hogy  ezt  is  megtanuld ; 
S  te  számkivetsz. 

Király.  Bátyám  ! 

Czillei.  Én  elmegyek, 

Mihelyt  e  vári  rabságból  kimentlek. 
Mert  azt  ne  véld,  hogy  itt  nincsen  veszély. 
Én  azt  hiszem  :  van  ;  mert  te  szereted  — 
Ne  is  tagadd  —  te  jobban  szereted 
Most  Máriát,  mint  hogy  titkolni  tudd, 
Vagy  hogy  lemondhass  róla.  S  Hunyadi 
Tréfát  nem  ért,  s  mint  bárrni  más  magyar, 
Vágytársat  nem  tür,  sőt  megölni  kész 
Még  a  gyanút  is.; 

Király.  Én  király  vagyok! 

Czillei.  Itt  már  királyné  halt  meg  illy  okért 

Jobbágy  kezétől. 

Király.  Oh  én  Istenem  ! 

Miért  jövék  e  várba? 
Czillei.  Semmi  baj  ! 

De  Máriát  — 
Király.  Halkabban  szólj. 

Czillei.  Kerüld ! 

Ne  lássad  öt,  mig  a  várban  vagyunk. 
Király.  Én  hát  lemondok.  0  engem  soha 

Nem  fog  szeretni. 
Czillei.  Gyáva  képzelet ! 

Miért  szeressen  most,  míg  jegyesét 
Fölötted  látja  fényben  és  erőben  ? 
Míg  ő  parancsol,  sergedet  kitiltja. 
S  te  andagolva  pásztorként  epedsz, 
S  a  drága  órák  hulló  fövényét 
Tettek  helyett  sóhajjal  terheled? 
Király.  De  Istenért!  hát  mit  tegyek?  Taníts, 

Segíts,  tanácsolj,  mert  én  elveszek 
Szerelme  nélkül. 
Czillei.  Mit  szólasz  ?  S  imént 

Lemondál  róla  ? 
Király.  Oh  az  nem  lehet ; 

Hiszen  te  mondád,  és  én  is  tudom, 
Hogy  az  már  nem  lehet ;  de  mind  hiába 
0  engem  nem  szeret! 
Czillei.  Szeretni  fog, 

Mihelyt  szeretni  mer  ;  de  légy  király, 
Légy  férfi. 
Király.  Oh  ne  kínozz,  mondd  ki  nyíltan, 

Mi  az,  mi  engem  boldoggá  tehet  ? 
Czillei.  Te  számüzél. 

Király.  Bocsánat  jó  rokon, 

Bátyám,  barátom  !  Ah !  de  mit  beszélek  ? 
Nekem  barátom  nincsen  a  világon. 
Czillei.  Van  egy  barátod,  a  kit  félreismersz, 

Ki  akkor  is,  midőn  te  üldözöd, 
Éretted  fárad.  Gondolod  talán, 
Hogy  ennyi  népet  tréfából  hozék  ? 
Nagy  czélaim  voltak,  te  nem  segítél, 
Ki  hagytad  zárni  őket. 
Király.  Istenem  ! 

Hát  mit  tehettem  ?  S  mit  használ  tűnődni ! 
Czillei.  Nincs  veszve  semmi,  csak  merj  és  akarj  ! 

Király.  Mindent ! 

Czillei.  Ez  irást.  — 

Király.  Ádd,  aláírom  ! 

Szolga.  Felséges  úr  ! 

Király.  Megyek  !  (Szolga  el.) 

Templomba  várnak. 
Czillei.  És  engem  asztalhoz. 

Menj,  és  mutasd  a  népnek  magadat. 

Kérj  hosszú  éltet  és  tartós  eró't; 

A  többiről  magunk  gondoskodunk. 

(Király  el.  Czillei  az  irást  olvassa.) 

Mint  felségsértőt  megfogathatom, 

Akárhol  és  mikor  kiirthatom, 

Mint  kedvem  tartja.  Késett  a  dolog, 

De   biztosabb    így.  t  (Teritett  asztalt  hoznak.  Czillei  leül.) 
És  most  reggelizzünk. 

Ez  már  az  én  konyhám.  Dicső  falat. 

Kezemben  vannak  végre  !   (iszik.)  Ah !   no  már  ez 

Becsületes  bor  !  —  Most  majd  Rozgonyit 

Parancsolom  ki,  annál  kevesebb 

Magyar  lesz  a  várban.  S  midőn 

A  végcsapat  megy,  akkor  seregein 

Nyomul  be  a  hidon.  Nyilt  háború, 

És  nyilt  erőszak.  Itt  más  nem  segít,    (iszik.) 

Jó  bor  !  hideg  láng,  mellyet  elnyelünk, 

Hogy  szárnyat  adjon  gondolatjainknak. 

S  aczél  erőt  a  megfáradt  idegnek. 

Méreg,  gyilok  ?  nagyon  kétes  szerek. 

S  Henrik  felém  sem  jő  :  gyanús  dolog  ! 

S  más  emberem  nincs.  Hátha  még  elárul  ? 

De  nem,  nem,  azt  ő  tenni  nem  meri. 

Sietnem  kell,  veszélyes  a  dolog  : 

Körmömre  ég,  ha  késem  és  tűnődöm. 

Azért  erőszak  törvénynév  alatt.  (Lamberger  jö.) 

Ah  szép  lovag !  hát  hóditál-e  már 

Sok  nőt  e  várban  ?  Ülj  le  és  igyál, 

Csak  bátran.  Hát  mi  hír  ? 
Lamberger.  Kegyelmes  úr  ! 

Czillei.  Tessék,  igyál. 

Lamberger.  Fölséges  jó  ital. 

Czillei.  No  uemde  ?  hát  mi  hír  ? 

Lamberger.  Követ  vagyok, 

Kegyelmes  úr !  a  bán  mély  tisztelettel 

Eseng,  aláznád  hozzá  magadat 

Egy  kis  tanácsra. 
Czillei.  Én  ? 

Lamberger.  Azt  gondola, 

Ott  liáborítlan   szólhatand  veled. 

Czillei.  Mondd  meg  —  (Magában.)  de  még  sem.  (Fenn.) 

Tüstént  elmegyek. 

(Magában.)  Bizalmat  kell  mutatnom.   (Fenn.) 

Nem  gyanítod, 

Mi  tárgya  e  tanácsnak  ? 
Lamberger.  Nem,  valóban. 

Azonban  még  is :  épen  lovait 

Vezetteté  elö,  közöttük  egy 

A  császár  méneséből  gyönyörű 

Állat.  Talán  ha  tetszenék,  neked 

Ajánlaná,  hogy  némileg  ki  légy 

Engesztelődve  a  fogadtatásért. 
Czillei.  De  ezt  nem  tőle  haliad  ? 

Lamberger.  Nem  uram, 

Egy  biztos  emberétől  — 
Czillei.  Szép,  igen  szép, 

Ha  érzi,  hogy  hibázott  ellenem, 

Én  megbocsátok.  Vidd  hirül  lovag, 

Hogy  atyja  kész  fiát  meglátogatni. 

(Lamberger  el.  Ágnes  jö.  Czillei  felkél.) 

Ágnes.  Nyomára  kell  jutnom.  Hah  Czillei ! 

E  vén  hiút  tán  szóra  bírhatom, 

Akármi  áron  — -  mindent  mindenért ! 
Czillei.  Vas  üng  van  rajtam.  Ezt  el  nem   hagyom, 

Bár  nem  hiszem,  hogy  szükség  volna  rá. 

(Ágnest  meglátva.) 

(Gúnynyal.)  Ah  szép  kisasszony  ! 
Ágnes.  Szép  herczeg  ! 

Czillei.  Tehát 

Csak  visszajöttünk  ?f 
Ágnes.  Úgy  tetszett. 

Czillei.  Igen  ? 

Ágnes.  t  A  fő  kormányzót  megtisztelni  jöttem 

Új  méltóságában. 
Czillei.  Nagyon  jeles ! 

Csakhogy,  kisasszony,  a  ki  igy  daczol, 

Azt  én  örökre  számkivethetem. 
Ágnes  imagában).  Tehát  való. 

Czillei.  S  ki  biztos  szavakért 

S  jólléteért,  mellyet  nekem  köszön, 

Még  árulóm  lesz,  megnémíthatom. 
Ágnes  (ijedve).  Rémséges  ember  ! 

Czillei.  Ezt  jegyezze  meg 

Magának,  szép  hölgy  !  (Indul.) 
Ágnes.  Oh  kérlek,  megállj  ! 

Mindenható  vagy,  ím  elismerem. 

Oh  mondd  meg  sorsomat ! 
Czillei  (félre).  Kedves  leány, 

Kivált  midőn  kér. 
Ágnes.  Mondd,  mi  vár  reám  ? 

S  én  engedelmes  szolgálód  vagyok. 
Czillei  (félre).  El  nem  kerülte  sorsát :   ő   enyém  !   — ■ 

Mi  vár  reád,  szép  hölgy  ?  Ha  így  beszélsz, 

És  úgy  cselekszel,  a  mint  most  beszéltél : 

Megmondom  a  mi  rád  vár :  a  kies 

Dunának  partján  egy  szép  palota, 

S  mellette  annyi  jószág,  hogy  belölök 

Családod  könnyen  felsegítheted. 
Ágnes  (félre).  Kétségtelen  !  már  tervök  bizonyos  ! 

S  úgy  rémlik,  mintha  többször  Máriát 

Nevezték  volna    Hallatlan  gonoszság  ! 
Czillei.  Gondolkozol  ! 

Ágnes.  Nagylelkűségeden. 

Czillei.  Csakhogy  jegyezd  meg,  hogy  játékra  én 

Súlyos  vagyok  neked.  S  a  másik  az, 

Hogy  bár  mit  végzek,  szó  s  ellenvetés 

Nélkül  nyugodj'  meg  rajta,  s  nélkülem 

Ne  merj,  ne  indíts  semmit. 
Ágnes.  Adj   időt, 

Hogy  megmutassam  hálámat. 
Czillei.  Bevárom, 

Hogy  azt  tedd,  a  mi  legjobb. 
Ágnes  (félre).  Azt  teszem, 

Mit  szivem  mondd :  megintem  Hunyadit, 

És  akkor  jaj  neked,  vén  hitszegő  !  (El.) 
Czillei.  Imádlak  jó  szerencse:   ö  enyém!  (Zierer  jö.) 

Hát  korhely  úr,  ilyen  későn  jövünk  ? 
Zierer.  Azaz  — 

Czillei.  Ne  tátongj.  Vidd  e  levelet. 

De  gyoi"san  a  táborba.  Onnan  ismét 

Térj  vissza  még  gyorsabban,  s  Rozgonyit 

Keresd  fel,  s  add  ez  iratot  neki. 
Zierer.  Nagyságos  úr  !  a  méreg  — 

Czillei.  Fald  be,  mért  előbb 

Nem  hoztad  ?  A  patkányt  immár  megöltem. 
Zierer.  S  még  egy  kis  titkom  volna. 

Czillei.  Hagyd 

Későbbre.  Most  menj   s  végezd  dolgodat,  ^ei.) 
Zierer.  Uram  nem  él  soká.  Nem  kell  neki 

Sem  méreg,  sem  titok,  Későbbre  hagyjam  ? 

Azaz,  talán  a  más  világra.  Ott 

Elég  időm  lesz  elbeszélni.   Rossz 
Dolgokat  tudok,  veszélyes  dolgokat ; 
De  ö  parancsol,  én  szót  fogadok,  (gi.) 

(Hunyadi  lakása.) 
Czillei,  később   H.  László. 

Czillei.  Még  senki  sincs.  Nagy  csend  van.  A  terem 

Jó  tágas,  a  kijárás  egyenes, 

De  ablakai  alatt  az  or  kopog. 

Ezer  halál !  midőn  már  itt  vagyok, 

Rettegni  kezdek.  Hát  ha  visszamennék  ? 
H.   László      (jö,.  Tisztelt  apám,  bocsánat ! 
Czillei.  Ah   fiam  !   (Magában.) 

Fegyvertelen,  de  kard  van  asztalán. 
H.  László.     Soká  mulattunk,  és  a  meglopott  éj 

A  napból  vette  vissza  jogait. 

Kérlek  !    (Széked  ad). 
Czillei.  Te  itt  kényelmesen  lakol. 

H.  László.     Ez  mindenem.  Mind  a  többi  apró 

Nagy  részt  setét  szobák  ;  különben  itt 

Leende  a  fószállás. 
Czillei.  Oh  !   mi  jól 

Valánk  ellátva.   Csakhogy,  megbocsáss, 

Ti  harczfiak  még  rosszul  bútoroztok. 

Ha  egyszer  Bécsbe,  vagy  váramba  jónél  — 
H   László.     Az  régi  vágyam.  Várad  belsejéről 

Csodát  beszél  és  hír    Tündérinek 

Mondják  lakásodat. 
Czillei.  Csak  tűrhető, 

De  kényelem  van  henne.  S  én  ezennel 

Szavadnál  foglak,  hogy  meglátogass, 

Sőt  nálam  szállj,  ha  hozzánk  feljövendsz. 
H.  László.    Előre  is  vedd  hálámat.  Valóban 

Te  boldog  ember  vagy  ! 
Czillei.  Csak  éveim  — 

H.   Láazló.    Mi  ötven,  hatvan  év  annak  ki  ép, 

Erős,  vidám  és  élénk,  mint  te  vagy  ? 
Czillei  (félre).    Ettől  nem  félhetek.  Sokat  cseveg. 

Most  én  sem  bánom  :  tervem  időt  kivan. 
H.  László.     S  mondják,  bocsáss  meg,  hogy  még  hölgyek  is 

Jobban  szeretnek,  mint  sok  fiatalt. 
Czillei.  Mondják  ?  örülök  rajta,  s  mondhatom 

Nem  szinte  rágalom.  S  tudod  hogyan 

Tartam  fel  élvezési  szomjamat? 

S  az  élvezethez  kellő  ép  erőt  ? 

De  mit  beszélek!  Tán  te  sürgetős 
Dolog  miatt  hivattál  ? 
H.  László.  Oh  korán  sem. 

Tehát  mi  tartja  fenn  az  ép  erőt? 
Én  azt  hiszem,  mérséklet !  • 
Csilléi. ,  Es  gyakorlás. 

És  itt  a  bökkenő.  Hány  tökfejű  bölcs 
Tanitja :  józanul  élj  ;  mindenekben 
Mértékletes  légy.  Hát  a  remete 
És  a  zarándok  nem  mértékletes  ? 
S  az  Isten  képe  szégyent  vall  kisorvadt 
Orczáikon.  Válaszd  meg  a  mi  jó, 
S  folyton,  s  ha  tetszik,  csínján  élj  vele. 
Vagy  inkább  élj   úgy,  a  mint  megbírod 
S  erőd  virítand  késő  évekig. 
H.  László.    Igen  jeles  tan.  Megjegyzem  magamnak. 

(Cseléd  jö  s  két  levelet  hoz.) 
Czillei  (félre).    És  vidd  a  más  világra;  ott  tudom 

Majd  józanul  élsz,  mint  a  holdvilág. 
Mely  vonja  váltig  a  tengert  magához, 
S  belőle  még  egy  kortyot  sem  ivott. 
H.  László.    Bocsáss  meg ! 

Czillei.  Oh  csak  rajta !  (Félre.)  Ezt  a  filkót 

Sajnálni  kezdem.  A  legjobb  tanítvány 
Válnék  belőle.  Nagyszerű  ivót 
Jósolnak  széles  melle,  vállai, 

S  vak  eszközül  szolgálna  czéljainkra. 
De  most  már  késő  :  meg  kell  halnia ! 
H.   László     (féire).     Most  már  világos,  ezt  el  nem    tagadja. 

(Fenn)  Igen  jeles  tan,  mondom.  Es  te  bölcs 

És  boldog  ember  vagy.  Minő  szegény, 

Silány  e  mellett  a  mi  életünk. 

Te,  mint  egy  óriási  lepke,  a  világot 

Egy  nagy  virágnak  nézve,  kiszivod 

Mi  benne  táp  és  kéj  van;  asztalodhoz 

A  tenger  és  föld  és  a  lég  adóznak, 

A  legnemesb  tő  termi  borodat ; 

S  míg  mink  örökre  egy  jó,  vagy  gonosz 

Nőhöz  csatolva,  tengünk  mint  igás  ló, 

Te  addig  ifjú  szívvel  új   szerelmek 

Hullámin  ringatózol  év  szerint 

Egy  nagy  vidéken,  melynek  ura  vagy, 

S  hová  hatalmad  hódítása  terjed. 

Tiéd  koronként  a  szebb  ivadék. 

Te  nem  csak  úr,  te  édes  atyja  vagy 

Jobbágyaidnak,  és  köztök,  ha  szépek, 

Ten  lányaidnak  boldog  férje  is.  (Fölkél.) 

Ha  illy  embernek  egyszer  halni  kell, 

Ki  már  kivette  részét  e  világon 

És  üdvöt  nem  vár,  annak  a  halál 

Irtóztató  lehet. 
Czillei  (felugrik).    Miért  halál  ? 

H.  László.     Mert,  drága  herczeg,  egyszer  meghalunk, 

S  a  kincs,  mit  kényes  tagjaidra  k öltél, 

A  férgek  asztalpénze. 
Czillei  (félre).  Döghalál  rá  ! 

Ez  cserbe  csalt.  —  Elég  !  miért  hivál  ? 
H.  László.     Csekély  dolog,  csak  egy  kis  alkura, 

írnád  alá  e  szerződést. 
Czillei  (olvassa).  Mi  ez? 

Fökormányzói  tisztemről  lemondjak  ? 

S  mindenről  a  mit  e  honban  birok  ? 

És  a  királyi  udvart  hagyjam  el  ? 
H.  László.     Ezt  várom  tőled,  és  ez  az,  miért 

Hivattalak. 
Czillei.  Hah  szemtelen  fiú  ! 

Ezért   még   meglakolsz.    (Menni  akar.) 
H.  László.  Kérlek,  maradj  ; 

Az  őr  ki  nem  bocsát. 
Czillei.  Ez  árulás ! 

H.  László.     Csak  a  tiédnek  mása.  Csendesen ! 

Nem  olvasál  el  mindent. 
Czillei    (nézi  az  iratot,  s  haraggal  elveti). 

Ez  hazudság ! 

Undok  koholmány.  Én  alá  nem  írom! 
H.  László.     Én  kényszerítni  foglak. 
Czillei.  Es  hogyan, 

Ha  kérdenem  szabad  ? 
H.  László.  Ten  érdekeddel : 

Ha  ezt  aláírod,  csak  néhányunk  előtt 

Lesz  tudva  vétked,  és  ez  a  kisebb  baj, 

Nagy  úr  maradsz,  és  háborítlanúl 

Élsz  a  gyönyörnek,  míg  majd  tagjaid 

Lemondanak,  s  a  bün  elhagy,  s  utóbb 

Istenhez  térve,  mint  becsületes 

Vén   ember  halsz  meg. 
Czillei.  Fúlj  meg  átkozott  eb  ! 

Tágulj  előlem ! 
H.  László.  írd  alá,  javaslom. 

Ismerd  el  vétkedet. 
Czillei.  Mondom,   koholmány, 

S  te  vak  pimasz  vagy  ezt  kívánva  tőlem. 

H.  László.     Tehát  nem  írod  semmikép  alá? 
Czillei.  Nem,  és  szeretném  látni  mit  teszesz  ? 

H.  László.     Kötözve  viszlek  a  király  elébe, 

S  ha  vakmerő  léssz  bűnödet  tagadni, 

Arczodba  vágom  ezt  a  levelet. 
Czillei  (félre).  Saját  írásom.  Ördög  és  halál  ! 

H,  László.     S  ha  ezt  is  eltagadnád,  van  ezer 

Tanú  reád.  Vén  farkas,  most  az  egyszer 

Sarkadra  léptünk.   írd  alá,  ha  mondom. 
Czillei  (félre).  Ez  nem  kivan  vért,  itt  daczolni  kell! (Fenn.) 

Nem  írom,  és  nevetlek  szemtelen 

Merényedért.  Bevárom  mit  akarsz  ? 
H.  László.     Elmondom  újra.  E  váron  keresztül 

Kötözve  viszlek,  és  doboltatok, 

Hogy  a  nép   összegyűljön,  s  mindenütt, 

A  merre  fellépsz,  elkiáltatom  : 

„Nézzétek  itt  a  rászedett  gazembert!" 
Czillei.  Hah  fattyú! 

H.  László.  Nézzetek  rá  :  üt  megyén 

A  főkormányzó  s  országáruló  ! 

A  vén  Saturnus,  a  ki  fiait 

Elnyelni  készült  s  rajta  kapatott. 

Nézzétek  itt  az  agg  kaczért,  kinek 

Fogait  kiette  a  bor  és  a  kéj  ! 

Rójátok  fel  nevét :  ez  Czillei ! 
Czillei.  Undok  zsivány,  paraszt  oláh  kölyök, 

Kinek  nagyapja  még  medvét  szopott, 

Tudod  mi  erre  Czillei  válasza  ? 

Az  hogy  megöllek  ! 

(Hirtelen  kardot  ránt,  de  H.  László  a  kard  alá  rohan,  földre 
veti,  s  kicsikart  kardjával  megöli.) 

Döghalál  reád !    (meghal.) 

(Szilágyi  s  a  többiek  jönek.) 

Szilágyi.         Öcsém,  mi  baj  ? 

H.  László.  Kérdezzétek  meg  azt, 

Ki   a  földön   hever  !    (Körülveszik  Czilleit.) 
Bodó.  Hah  Czillei! 

Meghalt. 
Kanizsai.        Ne  hidd,   csak  színli  a  halált ! 
Madarász.      Ez  meg  van  ölve,   még  ugyan  emberül. 
Szilágyi.         Hát  lubdajátszó  bajnok,  itt  heversz  ? 

Bókot  csináltál  végre  a  halálnak  ? 

Rég  kellé  bár,  de  most  is  jól   esik. 
H.    László       (H  kardot  nézve). 

Ez  piszkos  munka  volt.  De  kardomat  (tílveti  a  kardot). 

Nem  mocskolám  be.  Hadd  heverjenek 

E  becstelen  kard  és  e  becstelen  vér 

Gazdájok  mellett.  Most  barátaim, 

El  a  királyhoz. 
Szilágyi.  Menjünk  számot  adni, 

És  a  mit  tettél,  mindnyájan  tevők. 
Bodó.  Igen)  mindnyájan  részesek  vagyunk. 

H,  László.     Bocsássatok  meg,  azt  nem  engedem. 
Szilágyi.         S  én  úgy  teszek,  mint  mondtam,  vagy  tagadd  bár, 

Hogy  nem  mi  mondtuk  :  meg  kell  ölni  öt. 

Megölted,  és  mi  érte  felelünk. 
H.  László.     Tegyük,  mi  jónak  látszik.  A  királynak 

Ezen  iratokkal  számot  adhatok, 

S  a  honfiaknak  jó  hírt  mondhatunk, 

Hogy  a  ki  országunknak  férge  volt, 

Ki  rágta  boldogsága  gyökerét, 

Az  álnok  Czillei  vérében  hever. 
Szilágyi.         Igen,  kimondjuk  a  világ  előtt, 

Hogy  bár  hatalmas,  a  ki  hitszegő, 

Élnem  kerüli  büntető  kezünket.  (Mind  el.) 

Ágnes,  utóbb    Henrik. 

Ágnes.  Szent  Isten!   Ah!  az  undok  Czillei. 

Henrik.  Kit  látok  ?  Ágnes  férfi  öltözetben. 

Ágnes.  Igazságos  vagy  Isten :  ő  nem  él ! 

Henrik.  Igazságos  vagy  Isten !  a  kerítő 

S  a  hűtlen  hölgy  meghalnak  egy  napon. 

Imádkozzál ;  mert  életed  lejárt. 
Ágnes.  Te  Henrik  itt  ?  S  még  tőrt  vonsz  ellenem  ¥ 

És  híitelennek  vádolsz  ?  kétségb'esés 

Szálljon  reád  és  hirtelen  halál ! 

Az  a  bajod,  hogy  hütelen  vagyok? 

Igen,  te  tettél  azzá.  Becstelen  ? 

Igen,  miattad.  És  boldogtalan  ? 

Nagyon,  nagyon,  s  neked  köszönhetem. 
Henrik.  Hiú  beszédek  !  Én  nem  értelek. 

Ágnes.  Nem  értesz  ?  Oh  a  férfi  szemtelenség  ! 

Megsúgom,  és  megátkozlak  vele. 

Isten  bocsássa  meg,  szerettelek  ; 

Sokkal  hevebben  mint  méltó  valál, 

S  te  illyen  arczczal,  ily  jámbor  szemekkel 

Hazudni  tudtad,  mit  nem  érezél : 

Te  mást  szerettél. 
Henrik.  Ágnes ! 

Ágnes.  Mást  szerettél, 

Vagy  mást  is,  mindegy.   Szólj,   ki   volt  a  nő, 

Kinek,  midőn  még  forrón  karjaimtól 

Eltávozál  pünkösdnek  alkonyán, 

Ölébe  dőlni,  sírni  láttalak  ? 

Míg  én  a  sujkát  őrülten  követtem, 

S  a  visszazúgó  szélben  átkaim 

Saját  fejemre  szálltak  !  Szólj,  van-e 

A  földön  ember,  mint  te  olly   silány  ? 
Henrik.  Boldogtalan  hölgy  ! 

Ágnes.  Oh  én  az  vagyok ! 

Henrik  Tudod  ki  volt  a  nő  ?  testvérhugom, 

Egy  száműzött  barátomnak  neje. 
Ágnes.  Én  nem  hiszek. 

Henrik.  Baj   és  életveszély  közt 

Kivittem  őket  a  halál  köréből ; 

De  látni  többé  nem  fogom  soha : 

Mint  a  letört  ág  a  nagy  rengetegben 

El  fognak  veszni  észrevétlenül. 
Ágnes.  Ha  csalódtam  volna  óh  egek  !   — 

És  még  is  úgy  lehet.  Most  érthetem  csak 

Rejtélyes  arczát  és  beszédeit.  — 

Oh  Henrik  !  én  elvesztem. 
Henrik.  t  Csendesen ! 

Jer  innen,  Ágnes.  Én  nem  mondom  el 

Mit  érezek,  midőn  elpártolál. 

De  három  ember  ellen  esküvém  : 

Egyik  már  itt  rút  vérében  hever. 
Ágnes.  Te  gyilkolád  meg  Czilleit  ?  nagy  Isten ! 

Henrik.  Elárulám,  mert  élni  akarok. 

De  hallgass!  jőnek.  Esküdjél  nekem 

Ezen  kiontott  vérre 
Ágnes.  Mit  kivánsz  ? 

Henrik.  Hogy  ellenségem,  a  kinek  nevében 

Csábítva  lettél,  meghal  általad, 

Mihelyt  kívánom. 
Ágnes.  Oh  irgalmas  ég  ! 

Henrik.  Vagy  esküszöl,  vagy  Isten  átka  rád. 

Ágnes.  (félre).  Ok  Máriáról  kezdtek  alkudozni 

S  elhagyni  engem.  —  Henrik,  esküszöm  ! 
(Mindketten  el.  Gara  jö  s  Czillei  holttestéhez  megy.) 
Odra.  Való  a  hír :   ő  meggyilkoltatott. 

Könnyelmű  ember  !  vesztét  keresé. 

De  itt  egy  vérbe  mártott  iromány  : 

Vesztő  parancs  a  két  Hunyad-fiúra, 

Mely  vakmerőség  !  s  a  király  nevében. 

Kétélű  fegyver,  melylyel  vagy  királyt, 

Vagy  egy  hatalmas  embert  foghatok. 

Ezt  jó  lesz  félre  tenni.  Nagy  idők 

Jöhetnek  ránk,  veszélylyel  terhesek  : 

A  véres  kardnak  szomja  olthatatlan.  (Mária  hirtelen  jö.) 
Mária.  Rémületes  hírt  hallok,  oh  atyám  ! 

Nagy  Isten  !   ö  megölve.  Oh  atyám  ! 

Mindenre  a  mi  tiszteletre  méltó, 

Anyám  üdvére  kényszerítelek  — 
Gara.  Menj   gyermek  !  e  hely  nem  neked  való. 

Mária.  Egy  nyugtató  szót. 

Gara.  Távozzál,  ha  mondom. 

Mária.  Atyám  !  ne  űzz  el,  nem  távozhatom. 

Mondd  hogy  veszély  nem  éri  Hunyadit. 
Gara.  Az  Isten  dolga. 

Mária.  Ah  !   de  emberek 

Végzik  nevében  a  jót  és  gonoszt. 

S  te  fő,  hatalmas  ember  vagy. 
Gara.  Ne  zaklass  ! 

Tüstént  jön  a  király  ! 
Mária.  Bevárom  öt, 

S  ím  nézd  e  tört  vérébe  keverem, 

S  megesküszöm,  hogy  én  is  részt  vevék 

E  gyilkolásban,  hogy  tudám  előre. 
Gara.  Szüntesd  meg  ezt  az  őrjöngő  beszédet ! 

Tekints   körül  :   ez   ernber  halva  fekszik, 

S  kiért  aggódol,  László  ép,  erős, 

Saját  hadánál  és  baráti  közt  vau. 

Menj,  gyermekem,  s  adj  hálát  Istenednek. 

Maria  íörömmel,. 

Legjobb   atyám  !  igen,  most  távozom  !  ^ei.) 
Gara.  Ez  ember  mindenütt  előttem  állt, 

Most  félre  tette  véletlen  halál, 
És  nyílt  az  út  a  legfelsőbb  fokig. 
Rám  vár  a  kormány  :  a  gyermek  király  — 
De  félre  tervek  !  ő  közéig  ! 

A  király,   H.  László,  Szilágyi  s  többen. 

Király. 

Meglátva  Czilleit.  oda  siet,  kitörő  fájdalommal  és  rémüléssel,  majd  ismét 
visszavonul,  ezen  érzelmeit  elfojtani  törekedve). 

H.   László.     Brutus  megölte  Caesart,  Hunyadi 

Csak   Czilleit.   Ez   ferde   munka  volt. 
Király. n  Oh,  még  is  ő  volt  legjobb  emberem  ! 

Ö  értem  meghalt ! 
H.  László.  Felséges  király  ! 

Király.  És  még  siratnom  sem  szabad.  Tudom 

Mentségedet  bán.   0  reád  rohant 

S  te  védelemben  ölted  meg. 
H.  László.  Királyom  ! 

Ez  a  csekélyebb  mentség !  ő  fejünket 

ígérte  Brankovicsnak.  0  velünk 

Élet-halálra  küzdött.  A  levél  — 
Király  (olvas).   Boldogtalan  bátyám ! 

Szilágyi.  Igen,  királyom  ! 

0  ellopá  a  legszentebb  nevet, 

Hogy  egy  családot,  melynek  atyja  lön, 

Kegyetlenül  kiirtson.  Nem  elég! 

0  áruló  is.  Én  egy  emberét 

Fogattam  el,  kinél  két  rendbeli 

írás  találtatott. 
H.  László.  Itt  felséges  úr  ! 

Király  (magában).  Reszketve  nyúlok  hozzá.  Egy  irást 

Csikart  ki  tőlem.  — 
Gara  (titkon).  Légy  nyugton  királyom  ! 

Szilágyi.         Egyikkel  távoztatja  Rozgonyit, 

Másikkal  a  külföldi  hadakat 

Belopni  rendelé.  Ez  árulás 

A  törvény  ellen  és  te  ellened. 
Király.  Ah  újra  élek  ! 

H.  László.  Most  felséges  úr ! 

Míg  a  megöltnek  vére  párolog 

S  a  tett  előtted  fellegetlen  áll, 

Míg  fondor  elme  és  sátáni  szív 

A  tény  s  igazság  tiszta  napvilágát 

El  nem  borítják,  most  itélj  felettem. 
Szilágyi.         Nyilatkozást  kérünk,  uram  király  ! 

0  gyilkos  tervvel  jött ;  a  támadó  ő  volt : 

S  mi  e  helytt  megbüntettük  őt. 

Kezedben  életünk  :  itélj  uram  ! 

(A  mind  inkább  gyülekező  nép  zajogni  kezd.) 

Király.  t  Most  ismerém  meg  őt.   0  életét 

Áldozta  értem. 
H.  László.  Felséges  úr  ! 

Néped  kívánja :  tégy  ítéletet, 

Királyhoz  illőt,  mely  határozott 

Legyen,  s  világos  mint  Isten  szava. 
Király  (félre).     Mit  szóljak?   itt  ők  a  hatalmasok!    (Feun.) 

Kegyelmemet  — 
Szilágyi.  Mi   nem   kérünk   kegyelmet, 

ítéletet,  király  ! 

Király  (visszaadja  Hunyadinak  a  leveleket;.   Az    áruló 

És  gyilkos  büntetése  a  halál : 

0  bíínös  volt,  és  így  méltán  lakolt.  (El.) 
(A  nép  hangos  örömkiáltásokkal  üdvözli  a  királyt  s  utána  indul.) 
Bánfi  (felveszi  a  véres  kardot).   S    én   zálogul   e   kardot    viszem    el, 

Mely  véres  lapján  más  ítéletet  hord. 

S  ez  ítélet  így  szól :  A  vér  vért  kíván  ! 

Marcus  Antonius, 
M.  Aemilius  Lepidus, 

triumvirek 
Caesar  ha- 
lála után. 

Popilius  Léna,  ) 
Marcus  Brutus, 
Cajus   Cassius, 
Casca, 
Trebonius, 
Ligarius, 
Decius  Brutus, 
Metellus  Cimber, 

Július  Caesar 

tribunusok. 


enidosi  sophista. 

Senatorok,  polgárok, 
A  történet  helye  nagyrészt  Róma 


Jós. 

Cinna,  költő. 

Egy  másik  költő. 

Lucilius,         1 

Titinius, 

Messala, 

Ifjú   Cato, 

Volumnius, 

Varró, 

Clitus, 

Claudius, 

Strato, 

Lucius, 

Dardanius , 


Brutus  és  Cassius 
barátjai. 


Brutus  szolgái. 

Pindarus,  Cassius  szolgája. 
Calpurnia,  Caesar  neje. 
Portia,  Brutus  neje. 

örök,  cselédek,  katonák. 

;  utóbb  Sardis  és  Philippi  környéke. 


ELSŐ  FELVONÁS. 

ELSŐ   JELENÉS. 
(Róma.  —  Utcza.) 

Flavius,    Marullus,    s  egy  sereg  polgár  jönek. 

Flavius.         El,  renyhe  nép,  lóduljatok  haza. 
Ünnepnap  ez  ma  ?  Nem  tudjátok-e 
Kézműves  létetekre,  hogy  tilos 
Hétköznap  járni  mesterségitek 
Jelczíme  nélkül?  szólj,  mely  mívet  íízsz  te? 
Egy  polgár.  Hát,  uram,  én  ács  vagyok. 
Marullus.       Hol  börkötényed  és  a  mérvonal  ? 
Mi  dolgod  itt  most  legjohbik  ruhádban  ? 
S  te  itt,  miféle  műves  vagy  ? 
Második  polgár. 
Biz'  uram,  finom    műveshez    képest,    én    úgy    szólván,    csak    kontár 
vagyok. 

Marullus.       De  mi  mesterséged,  szólj,  mely  mívet  íízsz? 

Második  polgár. 
Oly  mű  az  uram,  melyet  a  legjobb  lélekkel    űzhetek,  a  mi  valóban 
nem  egyéb,  mint  a  rossz  viselet  mngjavitója. 

Marullus.       De  mi  az,  te  semmirekellő,  szólj,  miféle  mű  ? 

Második  polgár. 
Ne,  kérlek  uram,  ki  ne  kelj  ellenem,  de  ha  valamidből    ki    találnál 
kelni,  én  helyre  hozhatlak. 

Marullus.       Te  helyre  hozhatsz,  szemtelen  fiú  ? 
Második  polgár.  Igen,  uram,  megfoldalak. 
Flavius.  Te  csizmafoltozó  vagy,  nemde  ? 

Második  polgár. 
Biz',  uram,  én  minden  életszükségeim  árát  árral  szerzem  ;  én  nem 
ártom  magamat  sem  a  mesteremberek  közé,  sem  az  asszonyi  dolgokb  a 
egyébbel  mint  árral.  Igazán  szólva,  én  az  öreg  lábbelik  seborvosa  vagyok  ; 
ha  nagy  veszélyben  vannak,  kigyógyítom  őket.  Oly  derék  nép  járdogál  az 
én  két  kezem  művein,  a  milyen  csak  valaha  marhab  őrt  tapodott. 
Flavius.  De  mért  ma  műhelyedben  nem  maradsz  ? 

Mért  hordod  e  népséget  fel  s  alá  ? 

Második  polgár. 
Igazán,  uram,  csak  hogy  csizmáik  kopjanak  s  munkám  szaporodjék. 
.De    valósággal    uram,    azért    ünnepelünk    ma,    hogy    Caesart    láthassuk    s 
örüljünk  diadalán. 

Marullus.       Örülni  ?  miért  ?  mi  zsákmányt  hoz  haza  ? 
Vagy  mely  adózók  jőnek,  szekerét 
Rablánczaikban  ékesíteni  ? 
Ti  fák,  szirtek  !  gonoszbak  mindazoknál, 
Oh  rög  szivek,  Romának  vad  fiai, 
Nem  ismerétek  Pompejust  ?  mi  sokszor 
Mászkáltatok  fel  falra,  várfokokra, 
Ablak-  s  toronyra,  sőt  kéménytetökre 
Ernőitekkel  és  ott  ültetek 
Regtől  napestig  békén  várakozva, 
Láthatni  nagy  Pompejus  menetét 
Rómának  utczáin  ?  s  ha  szekere 
Csak  feltünék  is,  nem  kezdétek-e 
Köz  zendüléssel  oly  örömkiáltást, 
Hogy  Pán-dalainak  visszhangzásira, 
Miket  ujjongástok  ébresztett  fel  ott, 
Megreszketett  ágyában  Tiberis  ? 
S  ti  most  még  jobb  ruhákat  öltetek  ? 
S  ti  most  még  ünnepeltek,  és  ti  most 
Virágot  szórtok  annak  útain, 
Ki  diadalmat  ül  Pompejusvér  fölött  ? 
El  innen  !  tüstént  menjetek  haza. 
Az  istenekhez  térden  esdjetek, 
Hogy  a  villámot  feltartsák,  minek 
Lecsapni  kell  e  háladatlanságra. 

Flavius.         El,  el,  jó  földiek,  s  e  vétekért 
Gyűjtsétek  össze  sorsosaitokat 
A  Tiberishez  ;  sírjátok  vizébe 
Könyüitek,  mig  a  legaljasabb  ár 
A  legfőbb  partot  csókolandja  meg.  (Nép  el.) 
Nézd,  hogy  megolvadt  bennök  a  salak  ; 
Eltűntek  megnémulva  bűneikben. 
Eredj  te  most  a  capitól  felé. 
Én  erre  tartok.  Foszd  a  képeket, 
Ha  mellyeket  díszjellel  fedve  látsz. 

Marullus.       Tehetjük  azt? 

Tudod,  ma  vannak  a  Lupercaliák. 

Flavius.         Se  baj  !  ne  hagyd  Caesarnak  díszjelét 
Egy  képen  is    meg.    Én  körül  megyek 
S  elűzöm  utczáról  a  pórokat. 
Tedd  azt  te  is,  hol  tömve  látod  őket. 
Alant  repülend  Caesar,  szárnyiból 
E  nőni  kezdő  toll  ha  tépve  lesz  : 
Különben  túl  száll  ember  látkörén, 
S  mindünket  szolga  félelembe  fojt.  (El.) 

MÁSODIK  JELENÉS. 
(Ugyanott.  —  Közhely.) 
Versenyre    készülten  jönek  díszjárattal  s  zenével      Caesar,     Antonius, 
Calpurnia,    Portia,    Decius,     Cicero,    Brutus,     Cassius,     Casca  ; 
utánok  nagy  csoport,  s  köztük  egy  Jós. 

Caesar.  Calpurnia ! 

Casca.  Csendesen  hejh  !  Caesar  szól.  ( a  zene  megszün.) 

Caesar.  Calpurnia. 

Calpurnia.    Itt  vagyok,  uram. 

Caesar.  Antoniusnak  álld  egészen  útját, 

Ha  majd  pályát  futand.  Antonius  ! 
Antonius.        Caesar  uram  ? 
Caesar.  Megemlékezzél  versenyed  között 

Calpurniát  illetni.  Őseink 

Mondásaként  a  magtalan,  ha  ily 

Szent  pálya  közben  érintik,  lerázza 

A  meddőségnek  átkát. 
Antonius.  Nem  felejtem. 

Ha  Caesar  mondja :  tedd,  az  téve  van. 
Caesar.  Kezdjétek.   S  minden  rend  szerint  legyen.  (Zene.) 

Jós.  Caesar ! 

Caesar.  Hah  !  ki  szólít  ? 

Casca.  Csendet  körül !  Hallgasson  el  kiki.  (Zene  megszün.) 

Caesar.  Ki  az,  ki  hozzám  szól  a  sokaságból  ? 

Egy  hang  visítja  Caesart,  a  zenén  is 

Túl  hatva.  Szólj,  Caesar  kész  hallani. 
Jós.  Őrizkedjél  Martius  idusától. 

Caesar.  Mi  ember  ez  ? 

Brutus.  Egy  jós  tanácsolja  ónod  magadat  Martius  idusától. 

Caesar.  Hadd  lássam  arczát,  hozzátok  közelb. 

Cassius.  Ficzkó  !  jőj  ki  a  csoportból,  tekints  Caesarra. 

Caesar.  Mit  szólsz  nekem  mtfst  ?    mondd  még  egyszer  el. 

Jós.  Őrizkedjél  Martius  idusától 

Caesar.  Ábrándozó,  bocsássuk  öt.  —  Eredj. 

(Harsonák.  Mind  el,  Cassius  és  Brutuson  kívül.) 
Cassius.  Nem  jősz  megnézni  a  versenyt? 

Brutus.  Nem  én. 

Cassius.         Jój,  kérlek. 
Brutus.  Játék  barátja  nem  vagyok.  Kevés  van 

A  fürgeségből  bennem,  mely  jutott 

Antoniusnak.  Ám  ez  fel  ne  tartson 

Kívánatodban  ;  én  magadra  hagylak. 
Cassius.         Régóta,  Brutus,  szemmel  tartalak, 

Te  nem  tekintesz  oly  nyájas  szemekkel, 

Sem  szívességet  többé  nem  mutatsz, 

Milyenhez  szokva  voltam  ;  szigorún 
Zord  vagy  barátaidhoz,  kik   szeretnek. 

Brutus.  Csalatkozol.  Ha  arczom  elsötétült. 

Lelkem  borúja  csak  magamra  tér. 
Sokféle  szenvedély  üld  egy  kor  óta 
És  ötletek,  csupán  nekem  valók, 
Mi  tetteimre  tán  homályt  borít ; 
De  ez  ne  bántsa  meg  barátimat, 
Kinek  sorában  egy  vagy  Cassius) 
Se  másra  múlasztásimat  ne  értsék, 
Mint,  hogy  magával  Brutus  lelke  küzd 
Es  nyájas  lenni  máshoz  elfelejt. 

Cassúts.         így  félre  értem  bomlott  kedvedet, 
Miért  is  e  keblembe  sok  nyomós 
Szándékot  s  méltó  gondot  eltemettem. 
Mondd,  láthatod-e,  jó  Brutus,  arczodat  ? 

Brutus  Nem,   Cassius,  mert  a  szem  ön  magát 

Nem  látja,  csak  más  tárgyról  visszavert 
Sugárok  által. 

( 'assius.  Úgy  vagyon. 

S  felette  kár,  Brutus,  hogy  nincsenek 
Ily  tükreid,  honnan  rejtett  becsed 
Szemedbe  tűnnék,  s  látnád  árnyadat. 
Haliam,  mikép   sok  fó-fó  római 
(A  halhatatlan  Caesaron  kivül) 
Brutusról  szólva  s  e  kor  járma  súlyát 
Nyögvén,   ohajtá  :  vajha  a  nemes 
Brutus  szemekkel  bírna. 

Brutus.  Mily  veszélybe 

Vezetsz  te  engem,   azt  kívánva,  hogy 
Olyat  keressek  bennem  a  mi  nincs  V 

Cassius.         Készülj   azért,  jó  Brutus,  hallani. 
És   tudva,  hogy  nem   láthatod  magad. 
Oly  jól,   mint  tükröződve,   tükröd  én 
Szerényen  felfödöm  magadnak  azt, 
Mit  még  magadról  nem  tudsz.  És  ne  légy 
Ezért  gyanúval   Brutus   ellenem. 
Ha  köz  nevetkezö,  s  ha  szokva  volnék 
Hálálkodókra  szívességemet 
Pór  esküvéssel  elpazarlani, 
S  ha  észrevetted,  hogy  hízelkedem 
Embernek,   és  forrón  ölelgetem 
S   aztán   gyaláztam,  vagy  hogy  tor  között 
Az   egész   csoportnak   megnyilatkozom. 
Úgy   Óvakozzál   tőlem.    (Harsonák  és  z  .,' 

Brutus.  Mit  jelent  ez 

Örömkiáltás?  tartok  tőle,  hogy 

Caesart  a  nép  királylyá  emeli.  . 

Cassius.         Igen,  te  tartasz  ?  úgy  azt  kell  gyanítnom, 

Hogy  nem  szeretnéd? 
Brutus.  Azt  nem  Cassius  ; 

De  őt  én  kedvelem.  Hanem  miért 

Tartasz  te  engem  ily  sokáig  itt? 

Mi  az,  mit  vágyásod  van  közleni? 

Ha  köz  jót  illet,  tégy  becsületet 

Egyik  s  halált  a  másik  szem  elé, 

S  én  mind  a  kettőt  egy  kedvvel  tekintem. 

Mert  istenek  úgy  segítsenek,  miként 

Inkább  imádom  a  becsületet, 

Mint  félem  a  halált. 
Cassius.         Ismerém  benned,  Brutus,  ez  erényt, 

Épen  miként  külsődet  ismerem. 

Igen,  tehát,  becsület  tárgya  szómnak. 

Nem  mondhatom,  te  s  más  mit  tartotok 

Az  életről  ;  nekem,  magamra  nézve, 

Nem  lenni  ép  oly  kívánatos, 

Mint  élni  rémben  olytól,  mint  magam. 

Szabadul  születtem,  mint  Caesar  s  te  is  ; 

Mindketten  szinte  jól  táplálkozánk 

S  kiálljuk,  mint  ő,  a  tél  hidegét. 

Mert  egykor  egy  zord,  szélvészes  napon 

Tíber  hulláma  küzdvén  partival, 

így  szólt  Caesar:  mersz-e  most  velem 

A  bősz  habokba  szállni,   Cassius, 

S  amott  a  pontig  úszni  ?  E  szavakra, 

Fegyverben,  mint  valék,  belé  szőkém, 

S  intem,  kövessen.  Es  ő  követett 

Dühödt  az  ár  s  mi  vertük,  gyors  inakkal 

Hadarva  félre  és  fdaczos  kebellel 

Előre  nyomván.  Ám,  még  mielőtt 

A  feltett  ponthoz  érnénk:    „Cassius!" 

Kiált  Caesar,   „segíts,  vagy  elbukom." 

Én,  mint  nagy  ősünk  Aeneas  kihozta 

Hátán  az  agg  Anchisest  láng  közöl, 

Úgy  hoztam  a  fáradt  Caesart  Tiberis 

Hullámiból:  s  most  istenné  leve 

Ez  ember  s  Cassius  hitvány  teremtmény, 

Kinek  fejét  mélyen  kell  hajtani, 

Ha  Caesar  kéjelemmel  int  felé. 

Hispániában  egykor  láz  gyötörte. 

Reszketni  láttam  őt,  midőn 

Rohamja  jött;  ez  isten  reszketett! 

A  gyáva  ajkak  színöket  hagyák 

S  azon  szem,  melytől  a  világ  remeg, 

Fényét  veszíté.  Haliám  nyögni  őt ; 

Igen  !  s  azon  nyelv,  mely  Rómát  köti, 

Hogy  rá  figyeljen  és  beszédeit 

Könyvébe  rója,  az  most  így  nyögött: 

„Adj  innom,  ab  Titinius" 

Mint  egy  beteg  leány.  Ob  istenek  ! 

Bámulnom  kell,  hogy  ily  gyarló  egy  ember 

Elébe  vágott  a  dicső  világnak 

S   a  pálmát  bírja   egyedül.    (Zaj.  Harsonák.) 
Brutus.  Köz  felkiáltás  ismét ;  úgy  biszem, 

E  tapsok  új  tisztesség  jelei, 

Melyekkel  Caesar  elboríttatik. 
Cassius.         Oh,  mint  kolosz,  lép  ö   a  szűk  világon, 

S  kis  emberek  mi,  roppant  szárai 

Alatt  bolyongva,  széttekintgetünk, 

Gyalázatos  sírunkat  keresők. 

Sorsának  ember  néha  mestere. 

Nem  csillaginkban,  Brutus,  a  hiba, 

Hanem  magunkban,  kik  megbókolunk. 

Caesar  vagy  Brutus  !   Caesarban  mi  van  V 

Mért  volna  hangzóbb  e  név  mint  tiéd  ? 

írd  össze  s  szint'  olly  ékes  lesz  neved ; 

Mondd  és  a  szájnak  szint'  úgy  jól  esik  ; 

Mérd  s  szinte  oly  nehéz  ;  idézz  vele 

S  lelket  hivand  fel  Brutus,  mint  amaz, 

Egyszerre  minden  istenek  nevében  ! 

Ugyan  miféle  táppal  él  Caesar, 

Hogy  illyen  nagyra  nőtt?  Oh  kor,  gyalázva  vagy, 

Nemes  fajodban,  Róma,  megfogyál ! 

A  vízozöntől  fogva  múlt-e    kor, 

Csupán  egy  a  nem  több  férfival  jeles  ? 

Ha  mondhaták  Rómáról  mostanig, 

Hogy  tág  terén  egy  ember  fér  csak  el  ? 

Valóban  Róma  tágas  puszta  rom. 

Ha  benne  nincsen  több  egy  férfinál. 

Oh  én  s  te  hallók  őseink  szavából  : 

Egy  Brutus  élt  hajdan,  ki  Róma  földén 

A  véghetetlen  ördög  udvarát 

Szenvedte  volna  inkább,   mint  királyt. 
Brutus.  Hogy  engem  kedvelsz,  nem  kétlem:  miket 

Tennem  kívánsz,   gyaníthatom.  Miként 

Elméikedém  ezekről  és  korunkról, 

Majd  elbeszélem.  Most  ha  szívesen 

Kérnem  szabad,  ne  késztenél  tovább. 

A  mit  mondái,  meggondolom,  mi  még 
Van  mondandód,  békén  kihallgatom 
S  időt  lelendek,  alkalmast  reá, 
Hogy  megvitassunk  ily  fő  dolgokat. 
Addig  nemes  barátom,  tartsd  eszedben, 
Hogy  Brutus  inkább  lenne  pór  falun, 
Mint  Róma  gyermekeinek  egyike 
Ilyen  kemény  feltételekkel,  minőket 
Az  idő  ránk  vetni  készül. 

Cassius.  S  én  örülök, 

Hogy  gyenge  szóm  Brutusnak  kebliből 
Csak  ennyi  szikrát  is  kifejthetett. 
(Caesar  és  kísérete  visszajö.) 

Brutus.  A  ját'nak  vége,  s  Caesar  visszatér. 

Cassius.         Ha  erre  jőnek,  rántsd  meg  Casca  ujját 
S  fanyar  szeszélylyel  ő  majd  elbeszéli, 
Mi  történt,  méltó  megjegyzésre,  ma. 

Brutus.  Azt  megteszem  ;  de  nézzed  Cassius  : 

Haragfolt  ég  Caesarnak  homlokán, 
S  a  többi  úgy  néz,  mint  a  vert  cseléd. 
Calpurnia  arcza  sápadt  s  Cicero 
Oly  rőt  s  tüzes  szemekkel  néz  körül, 
Mint  a  capitoliumban  láttuk  őt,  midőn 
Vitában  állott  a  senatorokkal. 

Cassius.         Elmondja  Casca  majd,  mi  történt. 

Caesar.         Antonius  ! 

Antonius.       Caesar ! 

Caesar.,         Tedd,  hogy  kövér  nép  foglaljon  körül, 
És  sikfejü  s  kik  éjjel  alszanak. 
A  Cassius  ott  sovány,  éhes  szinü  : 
Sokat  tűnődik  s  illy  ember  veszélyes. 

Antonius.       Ne  féljed,  Caesar,  nem  veszélyes  az, 
Derék  és  jóérzelmü  római. 

Caesar.  Mért  nem  kövérebb  V  Bár  nem  félem  őt. 

S  még  is,  ha  nevemhez  férne  félelem, 
Nem  ösmerek,  kit  inkább  kellene 
Kerülnöm,'  mint  e  fonnyadt  Cassinst. 
Szünetlen  olvas  ;  nagy  figyelmező  ; 
Átlát  az  embereknek  tettein. 
Játéknak  nem^barátja  mint  tejvagy, 
Antonius  ;  nem  hallgat  muzsikát. 
Ritkán  mosolyg  s  mintegy  magát  csúfolva 
S  eszét  gyalázva  akkor  is,  hogy  azt 
Akármi  tárgy  mosolyra  birhatá. 
Ily  embereknek  nyugta  nincs  soha, 
A  mig  nagyobbat  látnak,   mint  magok, 

Azért  is  ők  igen  veszélyesek. 

Inkább  beszélem  a  mi  félhető, 

Mint  a  mi  rettent :  én  Caesar  vagyok. 

Jöj  jobb  felemre  ;  bal  fülem  nagyot  hall  ; 

S  mondd  el  valólag,  mit  tartasz  felőle. 

(Caesar  s  kiséröi  el.  Casca  hátra  marad.) 
Casca.  Palástomat  megrántátok  ;  beszedtek 

Van  velem  ? 
Brutus.  Mondd  el  nekünk,  mi  történt,  Casca,  most. 

Hogy  Caesar  oly  setét  tekintetű  ? 
Casca.  Hiszen  ti  is  vele  voltatok,  vagy  nem  ? 

Brutus.  Nem  kérdeném  úgy  Cascától,  mi  történt. 

Casca. 
Hát  koronával  kínálták  meg,  s  meg  levén  vele  kínálva,  ő  azt  keze 
fejével  félre  tolta,  így,  s  a  nép  ujjongatott. 

Brutus.  Mért  volt  a  második  zaj  ? 

Casca.  Hát  megint  azért. 

Cassius.         Háromszor  ujjongtak  ;  miért  a  végkiáltáa  ? 

Casca.  Hát  megint  azért. 

Brutus.  Háromszor  ajánltatott  neki  a  korona? 

Casca. 
Háromszor,  ha  mondom.    S    ő    azt    háromszor    tolta    vissza,  mindig 
szelídebben,  mint  előbb,  s  az  én  becsületes  szomszédaim    minden    vissza 
toláskor  sivalkodtak. 

Cassius.  Ki  nyujtá  neki  a  koronát  ? 

Casca.  Hát  Antonius. 

Brutus.  Jó  Casca,  mondd  el  rendét,  és  sorát. 

Casca. 
Akaszszanak  fel,  ha  én  nektek  rendét,  sorát  megmondhatom  :  csupa 
bolondság  volt,  nem  vigyáztam  reá.  Láttam  Marcus  Antoniust,  hogy  koro- 
nát ajánlott  neki:  tulajdonképen  nem  is  korona  volt,  hanem  csak  afféle 
párta.  —  S  mint  mondám,  ő  azt  először  félre  tolá ;  mind  a  mellett,  úgy 
gondolom,  igen  örömest  elvette  volna.  Azután  ismét  oda  nyujtá  neki  s  ö 
ismét  félre  tolá;  de,  úgy  gondolom,  igen  nehezen  esett  ujjait  róla  levennie. 
Azután  harmad  ízben  nyujtá  neki,  s  ő  harmadszor  is  félre  tolá.  S  vala- 
hányszor lemondott  róla  a  gyülevész  felsivalkodott,  összeverte  kérges 
tenyereit,  felhányta  izzadságos  hálósipkáit  s  oly  temérdek  büdös  lélekzetet 
bocsátott  ki,  mivel  Caesar  megveté  a  koronát,  hogy  Caesar  szinte  megfúlt 
belé  ;  mert  arra  elájult  és  lerogyott.  Részemről  nem  mertem  nevetni,  fél- 
vén, hogy  ha  szájamat  kinyitom,  tele  szívom  magamat  romlott  levegővel. 
Casstus.         Kérlek,  megállj  ;  elájult  volna  Caesar  ? 

Casca. 
Lerogyott  a  vásártéren  ;  habot  túrt  szája,  s  a  szava  is  elállt. 
Brutus.  Az  meglehet  ;  nehézség  gyötri  őt. 

Cassius.  Nem,  öt  nem  ;  minket,  engem  és  tégedet 

S  téged,  jó  Casca,  sujtol  a  nehézség. 

Casca. 
Nem  tudom,  hogy  érted  ;  annyi  bizonyos,  hogy  Caesar  lerogyott.  De 
.a  a  gizgaz  nép  meg  nem  tapsolta  s  piszszegette  öt,  a  mint  tetszett,  vagy 
>em  tetszett  nekik,  miként  az  alakosokkal  a  színen  szokott  tenni,  ne  legyek 
leceületes  ember. 

Brutus. 

Mit  szólt,  hogy  ismét  eszméletre  jött? 

Casca. 
Nos  hát,  mielőtt  lerogyott,  látván  a  köz  csoportot  örvendeni  azon, 
íogy  a  koronát  visszavette,  megnyitá  mellruháját,  s  oda  mutatá  torkát, 
íogy  messék  el.  És  ha  én  valamiféle  kézmíves  volnék,  szálljak  pokolra  a 
gonoszokkal,  ha  szaván  nem  fogtam  volna.  —  S  így  lerogyott.  S  mikor 
smét  magához  tért,  monda  :  ha  szóval,  vagy  tettel  valami  hibát  követett 
?olna  el,  óhajtaná,  hogy  azt  ö  nagyságok  e  bajának  tulajdonítanák. 
Három  vagy  négy  banya,  hol  állék,  kiáltá:  Ah  a  jó  lélek!  s  teljes  szivök- 
5Ö1  megbocsátanak  neki ;  de  ez  nem  sok  figyelmet  érdemel :  ha  Caesar 
ínyjaikat  döfte  volna  is  le,  nem  tesznek  vala  kevesebbet. 

Brutus.  És  erre  ment  ö  oly  sötéten  el  ? 

Casca.  Igen. 

Cassius.  Szólt  Cicero  is  valamit  ? 

Casca,  Igen,  görögül  beszélt. 

Brutus.  Mi  végre  úgy  ? 

Casca. 
Ha  én  azt  nektek  megmondom,  soha  ne  nézzek  többé  szemetekbe. 
Azok,  kik  értették,  egymásra  mosolyogtak-  és  csóválták  fejőket ;  de,  mi 
engem  illet,  nekem  az  görögül  volt.  Több  újságot  is  mondhatok  nektek. 
Flavius  és  Marullus,  Caesar  szobra  díszjeleinek  lerángatásáért  hűvösre 
tétettek.  Éljetek  boldogul.  Több  bohóság  is  volt.  még,  ha  emlékezném  reá. 
Cassius.  Eljösz  ma  hozzám  estebédre,   Casca  ? 

Casca.  Nem,   el  vagyok  ígérkezve. 

Cassius.  Eljösz  ebédre  holnap  ? 

Casca. 
Igen,  ha  élek,  s  te    szándékod    mellett    maradsz  s  étkeid    méltók  a 
megevésre. 

Cassius.  Jó  !  elvárlak. 

Casca.  Azt  tedd.  Elj  boldogul.  (Casoa  el.) 

Brutus.  Mi  "lomha  ficzkó  vált  ebből?  tüzes, 

Fürgencz  fiú  volt  iskolás  korában. 
Cassius.  Az  ő  ma  is,  ha  végrehajtani 

Kell  nagy  s  nemes  m  erény  eket,  noha 
E  lomha  képet  öltözé  magára : 

E  durvaság  a  mártás  ép   eszén, 

Mely  a  gyomort  készíti,  hogy  szavait 

Jobb  ízűen  költhessük  el. 
Brutus.  Ugy  van.  De  most  megyek,  holnap  ha  tán 

Beszélni  vágysz  velem,  hozzád  megyek : 

Avagy,  ha  tetszik,  jöj  hozzám  s  bevárlak. 
Cassius.  Jövök  s  te  addig  elmélj   a  világról. 

(Brutus  el.) 

Nemes  szivű  vagy  Brutus,   ám,  hiszem, 

Természeted  más  útra  fogható, 

Mint  melyre  hajlik.  Azért  kívánatos, 

Hogy  a  nemes  nemessel  frígyesűljön, 

Ki  olly  erős,  hogy  nem  csábítható  ? 

Üld  Caesar  engem,  Brutust  kedveli. 

De  volnék  Brutus  én  s  ö  Cassius, 

Nem  tántorítna  meg.  Ma  éjszaka 

Többféle  írást,  mintha  több  külön 

Polgártól  jőne,  hányok  ablakába, 

Mind  arra  czélzót,  mily  nagy  véleménynyel 

Vagyon  nevéhez  Róma  ;  benne  titkon 

Érintve  lesz  Caesar  dicsvágya  is. 

S  hadd  üljön  aztán  Caesar  biztosan : 

Megrázzuk  öt,  vagy  rosszabb  kort  tűrünk. 

HARMADIK  JELENÉS. 
(Ugyanott.  —  Utcza.) 
(Dörgés  és  villámlás.  Kétfelöl  jönek  Casca  kivont  karddal  és  Cicer».) 

Cicero.  Jó  estét,  Casca ;  haza  vivéd-e  Caesart  ? 

Mért  lelkendezve,  mért  nézsz  ily  merón  ? 
Casca.  t  S  te  nem  rendülsz,  midőn  a  földtömeg 

Úgy  reszket,  mint  a  nád  ?  Oh  Cicero, 

Láttam  vihart,  midőn  a  szél  dühe 

Csomós  tölgyfákat  megrepeszte ;  láttam 

A  kevély  tengert  bőszülten  felzajogni, 

Míg  a  fenyítő  felhőkig  dagadt. 

De  mind  ez  éjig,  mostanig,  soha 

Tűzzáporon  keresztül  nem  menék. 

Vagy  belső  háború  van  fenn  az  égben, 

Vagy  az  istenekre  vakmerő  világ 

Gyújtá  fel  azt,  hogy  küldjön  pusztulást. 
Cicero.  Ki  látott  ily  csodákat  valaha  ? 

Casca.  Egy  köz  rab  (arczúl  őt  jól  ismered) 

Feltartva  balját,  ollyan  lánggal  égett, 

Mint  húsz  szövétnek  és  még  is  keze 

Tüzet  nem  érző,  sértelen  maradt. 

Ezen  felííl  (azóta  kardomat 

Le  nem  tevém)  a  capitól  felé 
Oroszlánnal  találkoztam,  ki  rám 
Mereszkedék,  mogorván  elhaladt 
S  bántatlanul  hagyott.  Száz  halovány 
Nő  ment  csoportban  máshol,  rémüléstől 
Arczváltozottan,  kik  megesküvének, 
Hogy  egészen  lángban  népet  láttának 
Künn  járni  fel  s  alá ;  s  az  éjmadár 
Világos  délben  ült  a  közterén 
Vijjogva  és  huhogva.  E  csodák, 
Ha  illy  együtt  járnak,  ne  mondja  senki 
Ez  volt  az  ok,  s  hogy  az  természetes  ; 
Mert  úgy  hiszem,  vészhirdető  jelek 
A  föld  szakának,  melyre  szállanak. 

Cicero.  Valóban  zordon  szellemű  idő. 

De  dolgot  ember  külszinből  itél  meg, 
Valódi  czélját  fel  nem  érheti. 
Eljő-e  Caesar  holnap  a  tanácsba? 

Casca.  Igen  ;  mert  meghagyá  Antoniusnak 

Tudtodra  adni,  hogy  holnap  bejő. 

Cicero.  Jó  éjszakát ;  ez  a  zavart  idő 

Sétálni  nem  való.   (Cicero  el.) 

Casca.  Az  istenek  veled.  (Cassiua  jö.) 

Cassius.         Ki  van  itt  ? 

Casca.  Római. 

Cassius.         Casca  hangod  után. 

Casca.  Nem  rossz  füled  van  Cassius,  minő  éj  ! 

Cassius.         Derék  embernek  vajmi  kedves  éj  ! 

Casca.  Ki  látta  valaha  égnek  ily  haragját? 

Cassius.         Ki  a  földet  látta  ily  bűnteljesen. 
Részemről,  én  az  utczákat  bejártam, 
Kivetve  magamat  a  veszélyes  éjnek. 
És  ily  födetlen,  mint  látsz,  mellemet 
Kitártam  a  mennykő  csapásinak, 
S  midőn  a  villám  kék  czikázata 
Az  ég  keblét  megnyitni  láttatott, 
Útjába  álltam  s  lángja  ellenébe. 

Casca.  De  mért  kisérted  így  az  egeket  ? 

Embernek  sorsa  félni  és  remegni, 
Ha  rémítéseűl  az  istenek 
Ily  szörnyű  hírmondókat  küldenek. 

Cassius.         Tompult  vagy  Casca  s  melynek  rómait 
Hevítni  kéne,  az  életszikra  benned 
Hibázik,  vagy  hogy  nem  használod  azt. 
Halvány  merőn  nézsz,  félsz  s  csodálkozol, 
Látván  az  ég  ily  szertelen  haragját. 

De  majd  ha  való  okát  meggondolod. 

Mért  e  tüzek  s  e  bolygó  szellemek  ; 

Miért  fajul  el  állat  és  madár  ; 

Mi  tesz  bohóvá  aggot  s  kisdedet 

Bölcselkedó'vé :  mért  változnak  el 

E  dolgok  mind  velők  szült  erejök, 

Természetük  s  rendeltetésűk  ellen 

Ily  halszerűkké,  —  meg  kell  vallanod 

Hogy  ég  adá  e  szellemet  beléjök, 

Intő  s  ijesztő  jellé  téve  őket 

Egy  képtelen  kormányu  hon  felett. 

És  én  egy  embert  mondhatnék  neked, 

Hasont  ez  ádáz  éjhez,   a  ki  dörg, 

Villámlik,  sírokat  nyit  és  dühöng 

Miként  az  oroszlán  a  capitoliumnál : 

Embert,  személyre,  mint  mi,  nem  hatósbat, 

De  a  ki  bámulandó  nagyra  nőtt 

S  rémes,  mint  mind  e  rendkívüli  vész. 
Casca.  Caesar,  kit  értesz,  nemde  Cassius  ? 

Cassius.         Akárki  bár.  Mert  most  a  római 

Olyan  tagú  s  keimű  mint  ősei ; 

De  hajh  !  apáink  lelke  már  kihalt 

S  anyák  szivétül  kormányoztatunk  : 

Igánk  s  türelmünk  gyáva  nőt  mutat. 
Casca.  Valóban  híre  van,  hogy  a  tanács 

Holnap  királylyá  készül  tenni  Caesart : 

Koronát  viselhet  szárazon,  vizén, 

És  mindenütt  Itálián  kivül. 
Cassius.         Akkor  tudom,  hová  döf  e  vasam  : 

Rabságtól  Cassiust  mentse  Cassius. 

Erőt  gyengének  ebben,  büntetést 

Zsarnoknak  ebben  adtok,  istenek  : 

Sem  kőtorony,  sem  rézből  vert  falak 

S  szűk  légü  börtön,  sem  kemény  bilincs 

A  szellem  erejét  meg  nem  köthetik. 

Az  élet,  unva  földi  nyűgöket, 

Búcsút  magának  mindig  képes  adni. 

Ha  ezt  tudom,  tudhatja  minden  ember, 

Hogy  a  mi  rész  önkény  reám  esik, 

Lerázhatom  kényemre.  (Mennydörög  folyvást.) 
Casca.  Szint'  ugy  én. 

S  minden  rabnak  kezébe  e  tehetség, 

Eltépni  szolgasága  lánczait. 
Cassius.         S  mért  volna  hát  Caesar  zsarnok?  szegény! 

Tudom,  nem  volna  ő  farkas,  hanem 

Mert  látja  hogy  a  rómaiak  juhok; 

Nem  volna  ö  oroszláu,  csak  magunk 

Özek  ne  volnánk.  A  ki  nagy  tüzet 

Kivan  éleszteni  hirtelen,  silány 

Szalmával  kezdi.  Róma,  mely  szemét, 

Mi  gaz,  mely  izék,  hogy  rossz  tűzi  szerként 

Oly  hitványságnak,  mint  Caesar,  derűt 

S  fényt  adni  szolgál?  Hajh!  de  fájdalom, 

Hová  ragadtál  ?  Én  tán  ezeket 

Kész  rabnak  mondom  ;  úgy  tudom  hogy  értök 

Felelni  kell :  ám  fegyverzett  vagyok 

És  a  veszély  engem  meg  nem  zavar. 

Casca.  Cascának  szólasz  s  oly  egy  férfinak, 

Ki  nem  vigyorgó  hírharang.  Kezem  rá  ! 
Kezdj  pártot  mind  e  sérv  orvoslatára, 
S  ha  van,  ki  bármi  messze  lépni  mer, 
E  láb  is  ott  lesz. 

Cassius.  így  !  az  alku  áll. 

Most  Casca  tudd  meg,  néhány  rómait 
A  legnemesb  szivek  közül  reá  birék, 
Hogy  egy  merényt  vállaljanak  velem 
Becsületes  veszélyü  sikerért. 
Most  ők,  tudom,  Pompejus  csarnokában 
Várnak  rám  ;  mert  e  szörnyű  éjszaka 
Utczán  mulatni  s  járni  nem  való  ; 
S  az  elem  alkatja  ollyan  arczot  ölt, 
Mint  a  merény,  mit  kezdendók  vagyunk  : 
Tüzest,  vérengezöt,  réműletest.    (Cinna  jö.) 

Casca.  Légy  csendben,  itt  valaki  sietve  jö. 

Cassius  Az  Cinna,  járásáról  ismerem. 

0  jó  barátunk,  Cinna,  hova  sietsz  ? 

Cinna.  Téged  kereslek.  —   Nem  Metellus  ez  ? 

Cassius.         Nem,  Casca,  frigyesünk  a  vállalathoz 
Nem  várnak,  Cinna,  rám  ? 

Cinna.  Örülök. 

Mi  szörnyű  éj   ez  !  néhány  társaink 
Csodálatos  dolgot  szemléltének. 

Cassius.         Nem  várnak  engem  Cinna  ?  szólj  ! 

Cinna.  Igen, 

Várnak  reád.  Oh  Cassius,  ha  a  nemes 
Brutust  felünkre  bírnád  szerezni  ! 

Cassius.         Jó  Cinna,  légy  nyugott.  Fogd  ezt  az  írást 
És  hagyd  a  praetor  székében,  hogy  ott 
Találja  Brutus  ;  ezt  hajtsd  ablakába  ; 
Az  ős  Brutus  szobrán  ragaszd  fel  ezt. 
Onnan  Pompejus  csarnokába  térj, 

Hol  megtalálandsz.  Vájjon  Decius 

Brutus  s  Trebonius  is  ott  vannak-e  ? 
Cinna.  Mind,  csak  Metellus  Cimber  nem.  ki  téged 

Honn  felkeresni  ment.  Én  sietek, 

Ez  iratokkal  a  mint  megbagyád. 
Cassius.         Aztán  Pompejus  csarnokába  térj  meg.   (Cinna  el.) 

Jöj   Casca ;  mig  nem  nappallik,  mi  Brutust 

Nézzük  meg  honn.  Főbb  része  már  mienk  ; 

Egy  ostrom  még  s  egészen  birjuk  öt. 
Casca.  t  Oh  magasanfül^a  nép  szivében  ő. 

És  a  mi  bennünk  bűnnek  látszanék, 

Tekintete,  legdúsabb  alchymiaként 

Érdem-  s  erényre  változtatja  azt. 
Cassius.         Öt  és  becsét  s  szükségünket  reá, 

Igen  helyesen  fogad  fel.  Most  j erünk. 

Már  éjfél  múlt  s  előbb  mint  nappalodnék, 

Felverjük  öt  és  szerződünk  vele.  (Elmennek.) 

MÁSODIK  FELVONÁS. 

ELSŐ  JELENÉS. 
(Ugyanott.   -    Brutus  kerté.  Brutus  jö.) 

Brutus.  Hejh  !  Lucius. 

A  csillagokból  nem  tudom  kivenni, 

Mi  messze  a  nap.  Hallod,  Lucius  ! 

Bár  vétkem  volna  illyen  jól  alunni. 

Nos  Lucius !  fel,  mondom,  Lucius. 
Lucius.  Híttál  uram  ? 

Brutus.  Vigy  könyvszobámba  gyertyát,  Lucius. 

S  ha  ég,  jelentsd  meg  itt. 
Lucius.  Igen,  uram    (El.) 

Brutiió.  Neki  meg  kell  halni.  A  mi  engem  illet, 

Személyes  ok  nem  indít  ellene, 

Csupán  a  közjó.   0  koronát  kivan. 

Kérdés  :  ez  által  milly  természetet  vált  ? 

A  hév  napfény  az,  mely  kigyót  kikölt, 

S  ez  vigyázatra  int.  Koronát  neki. 

Igen,  fulánkot  adni,  hogy  vele 

Kenyéré  ártson.  A  nagyság  visszaél 

Hatalmával,  midőn  azt  elszakítja 

A  lelkiismerettől.  És  valót 

ítélve  Caesarról,  nem  vettem  észre, 

Hogy  szenvedély  uralkodnék  eszén ; 

De  köz  tapasztalás  szerint  alázat 

Az  ifjú  nagyravágyás  lépcseje, 

A  melyhez  arczczal  áll  a  felmenő  ; 
De  hátat  fordít  vég  fokára  jutva 
A  lajtorjának,  fellegekbe  néz, 
Megvetve,  mellyen  feljutott,  az  aljas 
Lépcsőt,  s  így  Caesar  is  tehet.  Nehogy 
Tehessen,  előzzük  őt.  S  mert  a  vitály 
Nem  kap  hitelt  az  által,  a  mi  ő  most, 
Fordítsuk  így  :  az  a  mi  most,  ha  megnő, 
Ilyen  meg  olyan  túlságokra  hág. 
Tekintsük  úgy,  mint  a  kigyótojást, 
Mi  ha  kikél,  mérges  lesz,  mint  faja  ; 
Azért  a  héjban  gyilkoljuk  meg  őt.    (Lucius  visszajö.) 
Lucius.  Uram  szobádban  ég  a  gyertya  már. 

Kovát  keresvén,  ezt  a  zárt  irást 
Találtam  ablakodban  s  bizonyos, 
Hogy  ott  nem  volt,  midőn  fekünni  mentem. 
(Levelet  nyújt.) 
Brutus.  Lefekhetel  ismét,  még  nincs  reg.  Fiú, 

Nincs  holnap  Martiusnak  idusa  ? 
Lucius.  Nem  tudom,  uram. 

Brutus.  Tekintsd  a  naptárt  s  hozz  felőle  hírt. 

Lucius.  Igen  uram.  (El.) 

Brutus.  A  légben  fenndöbörgő  párafény 

Elég   világot   át  ;    olvashatok.    (Felbontja  a  levelet  s  olvas.) 
„Brutus  te  alszol '?  ébredj   s  lásd  magad. 
Rómának  kell-e  hát?  —  szólj,  üss,  javíts. 
Brutus,  te  alszol?  ébredj!" 
Több  illyen  elszórt  unszolásokat 
Szedtem  fel  immár. 

„Róinának  kell-e?"   ezt  így  tölthetem  be: 
Rómának  egytől  kell-e  félnie  ? 
Elődim  Róma  tériről  kiverték 
Tarquiniust  királylyá  lettékor. 
„Szólj,  üss,  javíts."  Beszélni  s  ütni 
Szoríttatom  fel  ?  Róma  !  fogadom, 
Csak  jobbulás  kövesse,  megnyered 
Brutus  kezétől  mind,  a  mit  kivánsz. 
Lucius  (jö).  Tizennégy  napja  múlt  el  Martiusnak. 

(Kopogás  künn.) 
Brutus.  Jól  van ;  de  menj,  zörögnek  a  kapun.   — 

(Lucius  el.) 

Mióta  Ca8sius  Caesar  ellen  unszolt, 
Nem  alhatám.  A  veszélyteli 
Tett  megtevése  s  gondolása  közt 
Egész  idő  olyan  mint  rémalak, 
S  borzalmas  álom.  Akkor  a  halandó 

Vörösmarty  összes  költ.  II.  köt.  í»7 

Életművek  s  a  genius  tanácsot 

Ülnek  a  az  ember  alkotmánya,  mint 

Egy  kis  királyság  háborog  magában 

S  a  zendülésnek  sorsát  szenvedi.  (Lucius  visszajö.) 

Lucius.  Testvéred  Cassius  van  a  kapun 

És  látni  kíván. 

Brutus.  Maga  van? 

Lucius.  Nem  ;  vannak  többen  is  vele. 

Brutus  Ismered  őket? 

Laeius.  Nem,  uram,  kalapjok  a  fülig  lenyomva, 

Palásttal  arczok  félig  födve  van, 
Hogy  semmikép,  egy  jelről  sem  birom 
Kitudni  őket. 

Brutus.  Ok,  a  párt.  Bocsásd  be.  (Lucius  el.) 

Oh  összeesküvés  !  szégyenled-e 
Éjjel  mutatni  vészes  arczodat, 
Hol  legszabadabb  a  rossz  ?  Úgy  hol  találsz 
Barlangra  nappal,  mely  elég  setét 
Szörnyarczodat  befedni  ?  Ne  keress. 
Öltözz'  mosolyba  s  nyájassságba  ;  mert  ha 
Természetes  képedben  állsz  elé, 
Nem  mély  eléggé  Erebus  maga, 
Hogy  eltakarjon  a  gyanú  előtt. 

Cassius,   Casca,  Decius,   Cinna,  Mettellus,   Cimber  és 
Trebonius  jöuek. 

Cassius.         Félek,  nyugalmad  ellen  vétkezünk. 

Jó  reggelt  Brutus  ;  nem  háborgatunk  ? 
Brutus.  Most  keltem;  ébren  virrasztani  az  éjt. 

Ismerem  mind  e  férfi  társidat  ? 
Cassius.         Egytől  egyig.   S  közöttünk  nincs,  ki  nem 

Tisztelne,  s  mind  óhajtják,  hogy  magadról 

Oly  véleménynyel  volnál,  mint  a  melylyel 

Viseltetik  minden  jobb  római. 

Ez  itt  Trebonius. 
Brutus.  Üdvözlöm  őt. 

Cassius.         Ez  Decius  Brutus  itt. 
Brutus.  Üdvözlöm  őt  is. 

Cassius.         Ez  itt  Metellus  Cimber,  Casca,  Cinna. 
Brutus.  Üdvözve  légyenek  ! 

Mi  éber  gond  vetette  fel  magát 

Szemeitek  és  az  éj  közé  ? 
Cassius.         Egy  szóra  kérlek. 

Brutus  és  Cassius  halkan  beszélnek.) 
Decius.  Itt  van  kelet ;  nem  a  nap  kél-e  itt  ? 

Casca.  Nem. 


—     579     — 

Cinna.  Sőt  megbocsáss,  igen,  s  amott  a  szürke  csík 

A  fellegek  közt  a  nap  hírnöke. 

Casca.  Valljátok  meg,  hogy  mind  ketten  csalódtok. 

Itt,  merre  kardom  vége  áll,  kel  a  nap, 
Mi  jóval  inkább  dél  iránt  esik, 
Az  évnek  ifjúságát  számba  véve, 
Csak  két  hó  múlva  virrad  majd  fölebb 
Éjszak  felé  ;  és  a  magas  kelet, 
Mint  a  capitolium  áll,  emerre  van. 

Brutus.  Mind  és  egyenként  adjatok  kezet. 

Cassius.         Határzatunkra  esküdjünk  hitet. 

Brutus.  Nem,  semmi  esküvés  !  Ha  ember  arcza, 

Ha  lelki  gyötrelmünk  s  a  kor  hibái 
Csekély  ok,  akkor  menjünk  szét  s  kiki 
Keresse  lomha  ágyát  jó  korán. 
A  nagyra  látó  önkény  hadd  tiporjon, 
Mig  el  nem  hullunk  sors  szerint.  De  ha 
Ezekben,  mint  hiszem,  van  annyi  tűz, 
Hogy  lelket  adjon  gyávának  s  a  lágy  nőt 
Vitézzé  edzze :  úgy,  jó  honfiak, 
Mi  inger  kell  még,  mint  saját  ügyünk, 
Mely  jobbításra  unszoljon?  mi  frigy, 
Mint  hallga  rómaiak,  kik  szavokat 
Adák  s  azt  vissza  nem  veszik  ?  mi  eskü, 
Mint  emberségnek  emberség  lekötve, 
Hogy  ez  legyen,  vagy  érte  elesünk. 
Esküdjenek  pap,  gyáva  s  a  ravasz, 
Gyarló  öreg  s  oly  tűrő  lelkek,  a  kik 
Bántalmat  megköszönnek  ;  esküdjék 
Rossz  ügyben  oly  nép,  melyhez  nem  bizunk  ; 
De  meg  ne  fertőztessük  e  merény 
Őszinteségét  s  elszánt  lelkeink 
Buzgalmát,  azt  gondolva,  hogy  nekünk  is 
Az  ügy-  vagy  tettre  nézve  eskü  kellé ; 
Holott  azon  nemes  vér,  mely  pezseg 
Minden  rómaiban,  korcscsá  aljasul, 
Mihelyt  a  legkisebb  részt  megszegi 
ígéretéből,  mellyet  fogadott. 
Cassius.         Hát  Cicero  ?  ne  kémleljük  ki  őt  ? 

Úgy  vélem,  ő  velünk  fog  tartani. 
Casca.  Ne  hagyjuk  őt  ki. 

Cinna.  Nem,  nem  semmikép. 

Metellus.      .Oh  foglaljuk  le  őt!  ezüst  haja 
Megszerzi  a  jó  véleményt  reánk, 
S  szavakat  veend  javalni  tetteinket. 
Kezünket,  az  lesz  a  hír  bölcs  esze 

Igazgatá  s  korunk  szilaj  heve 

Tekintetével  födve  nem  tűnik  fel. 
Brutus. it         Ok  hagyjuk   őt,  ne  nyíljunk  meg  neki. 

0  semmi  vállalatnak  nem  barátja, 

Mely  mástól  származott. 
Cassiits.  Hát  hagyjuk  öt. 

Casca.  Valóban  ő  nem  alkalmas. 

Decius.  Senkit  ne  bántsunk,  mint  Caesart  magát  ? 

Cassius.         Jól  emlékeztetsz  ;  mert  Antoniusnak, 

Kit  Caesar  úgy  szeret,  nem  volna  jó 

Túl  élni  Caesart !    álnok  kontatóra 

Fogunk  találni  benne,  és  hatalma 

Oly  messze  terjedő,  ha  neveli, 

Hogy  bajba  hozhat  ;  jobb  elejét  vegyük 

S  essék  együtt  Caesar  s  Antonius. 
Brutus.  Ádázát  volna,  Cassius,  leütnünk 

A  főt  s  aztán  a  testet  széttagolni : 

Ölésben  düh,  kajánság  azután  : 

Antonius  Caesarnak  tagja  csak. 

Ne  hentesek,  de  áldozók  legyünk. 

Mi  Caesar  lelke  ellen  támadunk  fel, 

S  lélekben  nincs  vér.  Vajha,  Cassius, 

Férnünk  lehetne  Caesar  szelleméhez 

S  el  nem  tagolni  Caesart !  hajh,  de  érte 

Caesarnak  vérzeni  kell.  S  nemes  barátim. 

Öljük  meg  őt  bátran,  ne  dühösen  : 

Metéljük  őt  fel  istenek  torául, 

Ne  konczoljuk,  mint  ebnek  szántTdögöt. 

Tegyen  szivünk,  mint  álnok  úr,  ki  szolgát 

Vad  tettre  bujtogat  s  ha  téve  van, 

Feddőzni  látszik  ;  ez  majd  azt  mutatja, 

Hogy  nem  kaján  ;  szükséges  volt  müvünk. 

S  ha  ezt  a  nép  ily  szemmel  nézi  majd, 

Orvosoknak  mondatunk,  nem  gyilkosoknak 

Mi  illeti  Antoniust,  feledd  el  őt : 

0  nem  hatalmasb,  mint  Caesar  keze, 

Caesar  fejének  estével. 
Cassius.         Én  tartok  tőle  még  is,  mert  azon 

Rögzött  barátság  Caesarhoz   — 
Brutus.  Ah  Cassius,  ne  is  gondolj  reá, 

Ha  szereti  Caesart,  mind,  a  mit  tehet, 

Caesarra  emlékezni  s  érte  halni. 

S  ez  több  mint  tőle  telnék ;  vad  gyönyör, 

Játék,  tivornya  foglalták  el  őt. 
Trebnnius.      Ne  bántsuk,  nincs  mit  tőle  tartani ; 

0   élni,  s  még  ezen  kaczagni  fog.  (óraütés.) 

Brutus.  Csitt !  hány  lehet  ? 

Cas8ius.  Az  óra  hármat  üt. 

Trebonius.       Ideje  hogy  menjünk. 

Cassius.  Kétséges  nagyon, 

Vájjon  ma  Caesar  eljövend-e  vagy  nem? 

Mert  egy   kor  óta  a  büvökre  hajt, 

Ellenkezőleg,  mint  elébb  itélt, 

Szertartás,  álom   s  képzelmek  felöl. 

Lehet,  hogy    e  most  megjelent  csodák, 

Ez    éj  szokatlan  ijedelmei 

S  az  augurok  jövendölései 

Ma  visszatartják  a  capitoliumtól. 
Decius.r  Attól  ne  tarts  ;  ha  úgy  van  eltökélve, 

Én  másra  bírom.  0  szereti  hallani, 

Hogy  szarvorrút  fa,  medvéket  tükör, 

Oroszlánt  háló,   elefántot  verem 

S  embert  hízelgés  ejt  meg ;  ám  ha  mondom, 

Hogy  ő  utálja  a  hizelkedőt, 

Azt  mondja,  úgy  van,  s  evvel  leggonoszbúl 

Le  van  hizelgve.  Bízzátok  reám. 

Kedvének  én  majd  jó  irányt  adok, 

Es  elhozandom  a  capitoliumba. 
Cassius.  Nem  úgy  ;  mind  elmegyünk  meghíni  öt. 

Brutus.  Nyolcz  órakor,  legkésőbb,  nemde  úgy  ? 

Cinna.  Nyolcz  órakor  ne  hibázzék  senki  is. 

Metellus.         Cajus  Ligarius  boszús  reá, 

Mert  megszidá,  hogy  Pompejust  dicsérte, 

Csodálom,  hogy  rá  nem  gondoltatok. 
Brutus.  Menj,  jó  Metellus  hozzá  :  engem  ő 

Szeret,  s  adék  is  rá  okot  neki. 

Csak  küldd  el  ;  én  majd   elkészítem  őt. 
Cassius.         Ránk  virrad  immár;   Brutus,  elhagyunk. 

Széledjetek  barátim,  és  kiki 

Megemlékezzék,  mit  szólott,  s  magát 

Viselje  mint  valódi  római. 
Brutus.  Jó  kedvvel,  urak,  s  vidáman  nézzetek. 

Ne  hordjuk  szándokunkat  arczainkon  ; 

Viseljük  azt  úgy,  mint  szülészeink  : 

Kimért  szilárdan  s  lankadatlanul. 

S   most  járjatok   mindnyájan  boldogul. 
(Brutuson  kivül  mind  el.) 

Hejh!  Lucius  !  erősen  alszik;  semmi  baj. 

Éldeld  a  szender  mézes  harmatát : 

Még  nincsenek  rém-  s  ábránd-képeid, 

Miket  az   örgond  emberagyba  vet : 

Azért  van  oly  ép  álmod,  (i'ortia  jö.) 

Portia.  Brutus,  uram  ! 

Brvius.  Hogy'  Portiám  ?  mit  gondolsz,  mért  keléi  fel  ? 

Nem  válik  épségedre  a  durva,  hüs 

Regnek  kitenni  gyenge  testedet. 
Portia.  Neked  sem  Brutus ;  tegnap  nem  szelíden 

Szőkéi  el  ágyamtól;   a  vacsorát 

Félben  szakasztván,  járál  fel  s  alá, 

Mélázva  és  sóhajtva,  s  karjaid 

Keresztbe  vetve  ;  és  ha  kérdezélek, 

Szemet  meresztél  zordonúl  reám, 

Hogy  sürgetőztem,  rázád  fejedet, 

És  türtelen  lábaddal  tombolái. 

Unszoltalak  még  is  ;  te  nem  feleltél. 

Hanem  haraggal  mozdult  meg  kezed  ; 

Távoznom  intél.   Távoztam,  nehogy 

Neveljem  még  békétlenségedet, 

Mely  már  lobogni  látszott,  és  mivel 

Hivém,  hogy  az  szeszély  játéka  csak, 

Mely  minden  embert  néha  megkerül. 

Ez  enni  nem  hagy,  szólni  és  alunni, 

S  ha  oly  hatalma  volna  képeden, 

Mint  lelkedet  már  elváltoztatá, 

Nem  ismernék  rád.  Kedves  Brutusom, 

Tudasd  okát  gyötrelmidnek  velem. 
Brutus.  Nem  jól  vagyok,  s  ez  minden. 

Portia.  Oh  Brutus  bölcs,  s  ha  elhagyná  egészség, 

Keresne  módot  megszerezni  azt. 
Brutus.  Hisz'  azt  teszem  ;  jó  Portia,  menj  alunni. 

Portia.  Brutus  beteg?  hát  üdvösséges  e 

így  járni  öltözetlen   és  beszíni 

A  gózös  reggel  nedveit  ?  beteg  ? 

Es  még  is  ép  ágyából  megszökik, 

Az  éjnek  ártó  mételyén  daczolni, 

S  a  láztartalmu  romlott  levegőt 

Kísérti,  hogy  nevelje  még  baját? 

Nem  Brutus,  téged  belső  baj  fogyaszt, 

Mit  tudnom  kéne  helyzetem  érdeme 

S  jogánál  fogva.   S  íme  térdimen, 

Egykor  magasztalt  bájaimra,  kérlek, 

Szerelmi  esküidre  s  a  nagy  eskre, 

Mely  összekapcsolt  és  egygyé  teve  : 

Közöld  velem,  magaddal,  ten  feleddel, 

Miért  vagy  ily  levert,  s  mi  férfiak 

Kerestek  az  éjjel :  mert  itt  voltának, 

Hat  vagy  heten,  kik  arczokat 

Még  a  homály  előtt  is  elfödék. 

Brutus.  Ne  térdepelj,  szerelmes  Portiám. 

Portia.  Ha  Brutusom  volnál,  nem  kellene. 

Mondd, -házassági  szerződéseinkben 

Ki  volt-e  kötve,  hogy  nekem  tilos 

Titkodba  látnom?  és  feled  vagyok; 

De  csak  határok  közt  s  feltét  alatt ; 

Hogy  ágyat,  asztalt  oszthatok  veled 

S  beszélek  néha  ?  Csak  külvárosában 

Lakom  kegyednek  ?  Oh  így  Portia 

Agytársa  csak  Brutusnak,  nem  neje. 
Brutus.  Becsületes  s  igaz  nőm  vagy,  s  nekem. 

Oly  drága,  mint  véremnek  csépjei, 

Melyek  setét  szivemhez  ömlenek. 
Portia.  Ha  ez  való,  úgy  tudnám  titkodat. 

Némber  vagyok,  megvallom  ;  mindazáltal 

Oly  némber,  a  kit  Brutus  vett  nejül ; 

Némber  vagyok,  de  feddtelen  nevű : 

Cato  leánya.  Véled,  ily  atyától 

Származva  s  ily  férj   mellett,  nem  vagyok 

Erősb  nememnél  ?  Mondd  szándékodat, 

S  fel  nem  födendem  azt ;  erőmet  én 

Kemény  próbára  tettem  :  czombomon 

Ónként  sebet  ejtek  ;  ezt  türelmesen 

Viselhetem,  s  ne  férjem  titkait? 
Brutus.  Oh  istenek,  ti  tegyetek  e  nemes 

Asszonyra  méltóvá.  De  hallga  !  künn    (Kopogás  kivül.) 

Kopognak  ;  menj  be  kissé  Portia, 

S  kebledbe  tárom  nem  sokára  majd 

Szivemnek  titkait. 

Kifejtem  előtted  minden  czélomat, 

Bús  homlokomnak  minden  képjelét. 

Hagyj   el  legitt. 

(Portia  el.  Lucius  ós  Ligarius  jö.) 

Lucius,  ki  zörgetett  ? 
Lucius.  Itt  egy  beteg,  ki  szólni  jő  veled. 

Brutus.  Ligarius,  kit  említett  Metellus. 

Távozz'  fiú.  Hogyau,  Ligarius  ? 
Ligarius.        Fogadj  jó  reggelt  e  bágyadt  ajakról. 
Brutus.  Mi  rossz  időben  vagy  beteg,   derék 

Ligarius.  Kívánnám,  kór  ne  volnál. 
Ligarius.        Kór  nem   vagyok,  ha  Brutus  tettre  készül, 

Mely  a  becsűletnévre  érdemes. 
Brutus.  Oly  tettre  készülök,  Ligarius, 

Füled  ha  volna  ép  meghallani. 
Ligarius,        Az  istenekre,  kiknek  Róma  hódol, 

Iin  itt  lemondok  minden  nyavalyáról. 

Oh  lelke  Rómának,  derék  fiú, 

Becsületes  vér  sarjadéka,  te 

Bennem,  mint  bűvölő,  felizgatád 

Az  elhalt  szellemet.  Most  küldj,  parancsolj, 

Es  én  lehetlen  dolgokkal  vivők,  sőt 

Legyőzöm  őket.  Mit  kell  tenni,  szólj  ? 
Brutus.  Oly  munkát,   melytől  a  beteg  kigyógyul. 

Ligarius.        S  nem,  a  mitől  beteg  lesz,  a  ki  ép  ? 
Brutus.  Úgy  van  !  s  miből  áll,  Cajus,  elbeszélem, 

Ahhoz  menet,  kit  érdekel. 
Ligarius.  Vezess  ; 

Követlek  újan  feltüzelt  kebellel, 

Megtenni,  nem  tudom  mit ;  ám  elég,  hogy 

Brutus  vezérel. 
Brutus.  Jer,  kövess  tehát.  (El.) 

MÁSODIK  JELENÉS. 
(Caesar  palotája   Dörjrés,  villámlás.  Caesar  jö  éji  köntösben.) 
Caesar.  Sem  föld,  sem  ég  nem  nyughatott  az  éjjel. 

Calpurnia  alva  háromszor  kiáltott  : 

Segítség!  Caesart  gyilkolják.    Ki  van  benn?    (Szolga jö.) 
Szolga.  Uram ! 

Caesar.  Menj   a  papokhoz,  mondd,  áldozzanak, 

S  hozd  véleményök  hírét  a  sikerről. 
Szolga.  Igen,    uram.   (Szolga  el.) 

(Calpumia  jö.) 
Calpurnia.     Mit  gondolsz,   Caesar  ?  szándékod  kimenni  ? 

Ma  hazunnan  távoznod  nem  kellene 
Caesar.  Caesar  megyén.  Mind  a  mi  még  ijeszte, 

Hátam  m égett  állott :  ha  látni  fogja 

Caesarnak  arczát,  semmivé  tűnik. 
Calpurnia.     Caesar,  jelekre  nem  hajték  soha; 

Most  elrémítenek.  Van  itt  egy  ember 

Ki  az  általunk  látott  s  hallott  felett 

Borzasztó  látványt  mond  az  őr  körül. 

Az  utczán  nő  oroszlán  kölykezett ; 

A  sírok  megnyilának  s  felvetek 

Holtaikat,  és  a  fellegek  között 

Tüzes  vad  férfiak  harczoltanak, 

Sorban,  csapatban,  egész  hadrend  szerint, 

Hogy  vér  hullott  le  a  capitoliumra. 

A  léget  hadzaj  verdesé :  lovak 

Nyihogtanak  s  a  haldoklók  nyögének 

S  lelkek  zsibongva  zúgtak  fel  s  alá. 

Oh  Caesar,  rendkívüli  tünemény  ez  : 

Én  rettegek. 

Caesar.  Mit  a  hatalmas  istenek 

Végzének,  azt  mi  mellözhetiük-e  ? 

S  Caesar  még  is  megyén  ;  mert  a  jelek 

Úgy  a  világot,  mint  öt  illetik. 
Calpurnia.     Koldus  ha  vész,  nem  tün  fel  üstökös. 

Ha  fejedelemnek  halni  kell, 

Lánggal  jelenti  azt  az  ég  maga. 
Caesar.  A  gyáva  többször  hal  meg  sír  előtt, 

A  bátor  egyszer  ízli  a  halált. 

Minden  csodák  közt,  mellyeket  tudok, 

Legrendkivíílibbnek  találom  azt, 

Hogy  ember  félni  tud, 

Holott  a  kényszerű  vég,  a  halál 

Eljő,  ha  jönie  kell.  (A  szolga  visszajö.) 
Mit  szólnak  jósaim  ? 
Szolga.  Nem  akarják,  hogy  ma  távozzál  hazunnan  ; 

Egy  áldozatnak  felbontván  belét 

Nem  leihetének  szívet  a  baromban. 
Caesar.  Ez  istenektől  gúny  a  gyávaságra. 

Szivetlen  marha  volna  Caesar  úgy, 

Ha  félelemből  honn  maradna  most. 

De  nem  marad.  Jól  tudja  a  veszély, 

Hogy  nála  Caesar  még  veszélyesebb  : 

Mi  két  oroszlán  egy  napon  születtünk, 

De  a  korosb  és  rettentőbbik  én. 

És  Caesar  menni  fog. 
Calpurnia.  Hajh  !  bölcseségedet 

Bizalmad  ejti  meg  !  Ne  menj  ma  el : 

Mondd  félelemnek,   a  mi  honn  maraszt, 

Nem  a  tiédnek.   Majd  Antoniust 

Küldjük  tanácsba,  és  az  mondja  meg, 

Hogy  most  bajod  van.   Oh  hagyj  térdemen 

Esengve  tőled  megnyerhetnem  ezt. 
Caesar.  Antonius  hadd  mondja,  hogy^bajom  van 

S  szeszélyedért  ma  itthonSnaradok.  (Decius  Brutus  jö.) 

Itt  Decius  Brutus  ;  majd  ő  hírt  viszen. 
Decius.  Dicső   Caesar,  jó  reggelt  s  minden  üdvöt. 

Jövök,  hogy  a  tanácsba  híjalak. 
Caesar.  S   épen  jókor  jövel,  hogy  megvigyed 

Senatoroknak  üdvözlésemet, 

És  hogy' ma  nem  megyek:  nem  mehetek? 

Nem  igaz  ;  hogy  nem  merek  ;  még  jobban  az. 

Nem  akarok,' mondd  meg  Decius  nekik. 
Calpurnia.     Mondd  hogy   beteg. 
Caesar.  Caesar  hazudjon-e  ? 

Oly  messze  ért  el  hódító  karom, 

S  most  félve  szóljak   ősz  szakálluaknak  ? 

Mondd,  hogy  ma  Caesar  menni  nem  akar. 
Decius.  Hatalmas  Caesar,  tudnom  hagyd  okát, 

Mert  megkaczagnak  majd,  ha  így  beszélek. 
Caesar.  Akaratom  az  ok  ;  mondd,  hogy  nem  akarok. 

És  a  tanácsnak  tudni  ezt  elég. 

Személyes  nyugtatásodúl  azonban, 

Mivel  szeretlek,  ím  okát  adom  : 

Calpurnia  nőm  tartóztat  honn  maradnom. 

Azt  álmodá,  hogy  látta  szobromat, 

Mely,  mint  szökőkút  száz  csövön,  csupa 

Vért  áradott.   S  több  izmos  római 

Mosolygva  fiirdeté  meg  benn  kezét. 

S  ő  ebben  intést,  gyászos  jóslatot, 

Gonosz  jövendőt  lát  s  térdein 

Kért  honn  maradnom  ez  napon. 
Decius.  Balul  van  így  ez  álom  fejtegetve  ; 

Az  szép  szerencsés  látomány  vala, 

Képszobrod  több  nyilason  vért  buzogva, 

Melyben  mosolygva  rómaiak  fürödtek, 

Jelenti,  hogy  nagy  Róma  éltető 

Vért  szí  belőled  és  nagy  emberek 

Ereklye-  s  díszjelül  kérendik  azt. 

Calpurniának  álma  ezt  jelenti. 
Caesar.  S  ez  értelemben  jól  fejted  meg  azt. 

Decius.  Hát  még  ha  hallanád,  mit  én  tudok. 

De  halld  :   dicső  Caesarnak  koronát 

Határozott  adni  a  tanács.  S  ha  most 

Azt  mondatod,  hogy  jőni  nem  akarsz, 

Szándéka  megfordulhat.  E  fölött 

Gúny  tárgya  is  lehetne,  mondanák  majd  : 

Halaszszuk  más  időre  a  gyűlést, 

Ha  Caesar  nője  jobbat  álmodik. 

Ha  Caesar  rejtezik,  nem  fognak-e 

Sugdosni :  íme  Caesar  fél.  Bocsáss  meg, 

Bocsáss  meg,  Caesar  :  mert  vonzalmam  az, 

Mely  ezt  javadi-a  sürget  mondanom. 

S  e  vonzalomnak  enged  minden  ok. 
Caesar.  Most  látni,  félelmed  mily  dőre  volt, 

Calpurnia ;  szégyenlem,  hogy  hallgatók  rá. 

Add  köntösöm,  mert  én  megyek. 
(Publius.  Brutus.  Ligarius.  ^MeteUus,    Casca,    Trebonius.    Cinna    jc 

Es  nézzed,  itt  jön  értem  Publius. 
Publius.  Jó  reggelt,  Caesar. 

Caesar.  Légy  üdvöz,  Publius. 

S  Brutus,  te  is  fenn  vagy  már  ily  korán  ? 

Jó  reggelt  Casca.  Ah  Ligarius, 

Oly  ellened  nem  volt  Caesar  soha, 

Mint  a  gonosz  láz,  mely  így  elsanyart. 

Hány  óra?r 
Brutus.  Épen  nyolcz  múlt. 

Caesar,  Köszönöm 

A  figyelmet  s  fáradástokat.  (Antonius  jö.) 

Antonius  ím,   ki  hosszan  éjjelez, 

Már  fenn  van.  Jó  reggelt,  Antonius. 
Antonius.        Dicső  Caesar  !  légy  üdvöz. 
Caesar.  Mondjátok,  hogy  benn  elkészüljenek. 

Nem  szép  hogy  ily  sokáig  váratok  rám. 

Ah  Cinna,  ah  Metellus  !   S  im  Trebonius  ! 

Beszédem  van  veled,  vagy  egy  órai. 

Megemlékezzél,  hogy  hozzám  beszólj 

S  közel  maradj,  hogy  rád  megemlékezzem. 
Trebinus.        Igen  Caesar.  (Kelre.)  Majd  oly  közel  leszek,  hogy 

Legjobb  barátid  távolabb  kivannak. 
Caesar.  Jertek  barátim  egy  kis  borra  be, 

S  mint  jó  barátok,  aztán  indulunk. 
Brutus.  Hogy  amint  nem  mindenkor  egy,  o  Caesar, 

Brutus  szivének  fáj   e  gondolat. 

HARMADIK  JELENÉS. 
(Utcza  a  Capitolium  közelében.  Artemidorus  jö  írást  olvasva.) 

Artemidorus. 

„Caesar,  őrizkedjél  Brutustól  ;  ódd  magad  Cassiustól ;  ne  közelíts 
Cascához  ;  szemmel  tartsd  Cinnát  ;  ne  higyj  Treboniusnak  ;  vigyázz  Me- 
tellus Cimberre  ;  Decius  Brutus  nem  szeret ;  Cajus  Ligariust  megbántottad. 
Egy  vélemény  birja  mind  ezeket,  s  az  Caesar  ellen  van  intézve.  A  biza- 
kodás utat  nyit  összeesküvésre.  Ha  halhatatlan  nem  vagy,  nézd  körül 
magadat.  A  hatalmas  istenek  ójának  meg!  Hived  Artemidorus." 

Itt  állok  meg,  míg  Caesar  erre  jő. 

S  kérő  levélként  nyújtom  ezt  neki. 

Sír  rajta  lelkem,  hogy  bármely  erény 

A  vetély  fogát  ki  nem  kerülheti. 

Ha  ezt  elolvasod,  Caesar,  megélsz  ; 

Ha  nem,  árulókkal  cizmborál  a  sors.  (El.) 

NEGYEDIK  JELENÉS. 
(Más  része  ugyanazon  utczának  Brutus  háza  előtt.  Portia  és  Lucius  jönek.) 

Portia.  Fuss,  kérlek,  a  tanácshoz,  fiú  ; 

Ne  válaszolj,  csak  menj   el  szaporán, 

Mért  állsz? 
Lucius.  Hogy  meg  értsem,  mit  üzensz. 

Portia.  Óhajtanám,  hogy  légy  ott,  majd  meg  itt, 

Előbb,  mint  mondhatom,  mi  dolgod   ott. 
Oh  légy  velem  szilárdság,  és  szoríts 
Egy  nagy  hegyet  szivem  s  nyelvem  közé. 
Van  férfi  lelkem,  ámde  nő  erőm. 
Nőnek  mi  terhes  titkot  tartani ! 
Még  most  is  itt  vagy  ? 
Lucius.  Mit  tegyek,  asszonyom  ? 

Szaladjak  a  tanácsházhoz  s  ne  többet  ? 
S  így  visszatérjek  hozzád  és  ne  többet? 
Portia.  Hozz  hírt  fiú,  miként  van  urad.  Beteg  volt, 

Midőn  kiment  ;  és  Caesar  mit  csinál, 

Jegyezd  meg  jól  s  mi  kérők  környezik. 

Csitt !  mely  zaj  ez,  fiú  ? 
Lucius.  Nem  hallok  semmi  zajt. 

Portia.  Kérlek  figyelj. 

Zsibongást  hallék,  mint  a  harczi  zaj. 

S  a  szél  a  capitoliumtól  hajtja  erre. 
Lucius.  Hidd  asszonyom,  nem  hallok  semmit  is.  (A  jós  jö. 

Portia,  Ember  közelb  !  honnan  jö'sz  ? 

Jós.  Épen  hazulról  asszonyom. 

Portia.  Hány  óra  most  ? 

Jós.  Kilencz  körül. 

Portia.  Caesar  vajon  tanácsba  ment-e  már  ? 

Jós.  Nem  még,  s  magam  is  most  foglalok  helyet, 

Hogy  lássam  őt,  mikor  tanácsba  megy. 
Portia.  Kérelmed  van  Caesarhoz,  nemde  az? 

Jós.  Van  asszonyom ;  ha  Caesar  oly  kegyes  lesz 

Caesarhoz,  engem  meghallgatni,  úgy 

Megkérem  őt,  ügyeljen   ön  javára. 
Portia.  Talán  veszélyt  tudsz,  mely  őt  környezi? 

Jós.  Még  nem  tudok,  de  félek  eshetőt. 

Jó  reggelt  !  itt  az  utcza  szűk  nagyon  ; 

A  sok  tolongó,  mely  nyomába  jár, 

Praetor,  tanácsos,   s  köz  kérelmezők 

Agyon  nyomnának  gyarló   öreget. 

Téresb  helyet  választok,  hogy  beszéljek 

Caesarral,  majd  ha  arra  átmenend.  (ei.) 
Portia.  Be  kell  vonulnom.  Ah  mi  gyenge  szer 

A  női  sziv.   0  Brutus  !  isteuek 

Segitsenek  merényedben.  —  Bizony. 

Ez  a  fiú,  meghallja.  —  Brutus  ollyat 

Kér,  mit  Caesar  megadni  nem  akar. 

Oh  én  alélni  kezdek.  Lucius  menj, 

Ajánlj  uradnak,  mondd  :  vidor  vagyok, 

Térj  vissza  aztán  s  hozz  hírt,  mit  üzen.  (El.) 

ELSŐ  JELENÉS. 

Capitolium .  —  A  tanács  ül. 

,Egy  sereg  nép  a  capitoliumba  vivő    utczán,    közöttüli   Artemidorus  s  a 

ósok.    Trombitaszó.    Caesar,    Brutus,  Cassius,  Casca,   Decius,    Metellus, 

Trebonius,  Cinna.  Antonius,  Lepidus,  Popilius,  Publius,  s  mások.) 

Caesar.  lm  eljött  Martiusnak  idusa. 

Jós.  Igen  Caesar  ;  de  nem  múlt  el. 

Artemidorus.  Légy  üdvöz  Caesar,  olvasd  e  levélkét. 
Decius.  Óhajtaná  Trebonius,  ha  érkezendel, 

Alázatos  kérelmét  áttekintnéd. 
Artemidorus.  Enyémet  olvasd,  oh  Caesar  előbb  ; 

Ez  Caesart  legközelbről  illeti. 

Nagy  Caesar,  olvasd. 
Caesar.  A  mi  minket  illet, 

Végül  maradjon. 
Artemidorus.  Oh  Caesar,  ne  hagyd  el ; 

Olvasd  legitt. 
Caesar.  Ez  a  ficzkó  bolond  ? 

Publius.  Tágulj,  fiú. 

Cassius.  Mit  sürgetőzöl  kérelmeddel  utczán? 

A  capitoliumba  jőj. 

(Caesar  bemegy,  a  többi  utána.  A  senatorok  fölkelnek.) 
Popilius.         Óhajtom,  hogy  ma  czélt  érjen  merényiek. 
Cassius.         Merény,  Popilius  ? 

Popilius.  Elj   boldogul.  (Caesar  felé  megy.) 

Brutus.  Mit  monda  Popilius  Léna  ? 

Cassius.         Kívánta,  hogy  ma  czélt  érjen  merényünk. 

Szándékunk,  félek,  felfödöztetett. 
Brutus.  Nézd,  mint  közelget  Caesarhoz :  figyelj  rá. 

Cassius.  Szerényen  Casca,  mert  megelőztetünk. 

Most  mit  tegyünk,  Brutus  '?  Ha  ez  kisül, 

Cassius  vagy  Caesar  nem  tér  vissza  többé ; 

Kivégzem  magamat. 
Brutus.  Légy  nyugott  Cassius. 

Popilius  nem  dolgainkról  beszél. 

Mert,  nézd,  mosolyg,  s  Caesar  nem  változik. 
Cassius.         Trebonius  jól  tudja  idejét, 

Mert  félrevonja  már  Antoniust. 
(Antonius  s  Trebonius    el.   Caesar  s  a    senatorok   üléseiket    elfoglalják.) 
Decius.  Hol  van  Metellus  ?  jőj  ön  és  legott 

Caesarnak  a  kérelmet  nyújtsa  be. 
Brutus.  Helyén  van  már ;  közelb  s  pártoljuk  őt. 

Cinna.  S  te  Casca  első  vagy,  ki  kart  emelsz. 

Caesar.  Mind  itt  vagyunk  ?  mi  tárgy  van  hátra  még. 

Mit  Caesar  és  tanácsa  rendbe  hozzon  ? 

Metellus.        Dicső,  fenséges  s  nagy  hatalmú  Caesar, 

Metellus  Cimber  székedhez  borúi 

S   alázott   szívvel.    —    (Letérdel.) 
Caesar.  Kénytelen  vagyok 

Szavadba  vágni  Cimber ;  e  csúszás, 

E  szolga  hajlongás  képes  lehet 

Hős  emberek  vérét  felgyújtani, 

Gyermektanácsként  szándékot  s  határzást 

Megváltoztatni.  Dőrén  azt  ne  bidd, 

Hogy  Caesar  vére  oly  pártütő, 

Mely  ollyanért,  mi  csak  bolondra  bat, 

Valódiságából  felolvadozzon  : 

Az  édes  szókat  mélyen  görbedő 

Hajlongást  értem  s  rossz  kopóbizelgést. 

Testvéred  végzet  által  űzetett  ki, 

S  ha  most  te  érte  hajlongsz,  kérsz,  hizelgesz, 

Felrúglak,  mint  ebet.  Caesar,  jegyezd  meg  ezt, 

Igaztalant  nem  tesz  s  azért  nem  is 

Engesztelődik  ok  nélkül. 
Metellus.        Nincs  hát  becsesb  szó,  mely  Caesar  fülében 

Kedves  zengésű  volna,  mint  enyém, 

Hogy  visszahíja  száműzött  öcsémet  ? 
Brutus.  Kezedet,  de  nem  hizelgve,  csókolom, 

Caesar,  könyörögve,  hogy  legott  adassék 

Szabadság  visszatérni  Publiusnak. 
Caesar.  Hogy'  ?  Brutus  ? 

Cassius.  Bocsánatot,  Caesar,  bocsánatot. 

Lábadhoz  omlik  íme  Cassius, 

Felmentését  kérve  Publiusnak. 
Caesar.  Volnék  miként  ti,  hajlanám  ;  ha  kérni 

Tudnék,  hajthatna  kérelem.  De  én 

Szilárd  vagyok,  mint  éjszak  csillaga, 

Melyhez  kimérten  nyugvó  szerkezetre 

Hasonló  nincs  az  ég  boltozatján 

Számtalan  szikra  festi  az  eget : 

És  mindenik  tűz,  fénylő  mindenik, 

De  egy  vagyon  csak,  mely  helyén  marad  : 

Úgy  a  világ  is  fel  van  bútorozva 

Emberrel,  s  embervér,  hús  mindenik 

S  érző  ;  de  mind  e  szám  között  csupán 

Egyet  tudok,  ki  víhatatlanúl 

Es  rendületlen  megmarad  fokán. 

Hogy  ez  én  vagyok,  hagyjátok  megmutatnom 

Az  által  is,  hogy  eltökélt  valék 

Száműzni  Publiust  s  elszánt  vagyok 

Száműzetésében  hagyni  őt. 

Cinna.  Oh  Caesar  — 

Caesar.  El  innen  !  Olympot  felforgatni  törsz  ? 

Decius.  Nagy  Caesar  ! 

Caesar.  Brutus  nem  hiába  térdel-e  ? 

Casca.  Kéz,  szólj  helyettem. 

(Casca  nyakon  döfi  Caesart:  Caesar  megragadja  karját;  azután  többektől 

s  végre  Brutustól  döfetik  meg.) 
Caesar.  Brutus  te  is  ?  úgy  halj  meg  Caesar. 

(Meghal.  A  nép  s  senatorok  zavarodva  visszavonulnak.) 
Cinna.  Váltság  !  szabadság !  meghalt  a  bitorlás. 

El !  hirdessétek  utczáinkon  ezt. 
Cassius.         Szószékre  fel  s  kiáltsa  valaki : 

Váltság !  szabadság ! 
Brutus.  Nép  és  tanács,  megállj,  ne  féljetek. 

A  nagyravágyás  bűne  meglakolt. 
Cassius.         Szószékre,  Brutus. 
Decius.  És  te  Cassius. 

Brutus.  Hol  Publius? 

Cinna.  Teljes  zavarban  itt  e  lázadástól. 

Metellus.        Együtt  szilárdan  álljatok,  ha  tán 

Caesarnak  egy  barátja  — 
Brutus.  Állást  ne  említs.  Publius,  nyugodtan. 

Személyed  nincs  szándékunk  bántani 

S  egy  rómait  sem  ;  mond  meg  ezt  nekik. 
Cassius.         És  hagy  el,  Publius ;  ne  hogy  korodnak 

Árthasson  a  nép,  mely  felénk  rohan. 
Brutus.  Tedd  azt ;  s  a  tett  ne  szálljon  senkire, 

Mint  ránk,  kik  azt  tevők.  (Trebonius  jö.) 
Cassius.  Antonius 

Hová  lön  ? 
Trebonius.      Elképedve  ment  haza. 

És  mintha  végitélet  volna,  gyermek, 

Nö,  férfi,  szem-meresztve  fut,  sikolt. 
Brutus.  Végzet !  kivárjuk  most  tetszésedet. 

Hogy  halni  kell,  tudjuk ,  csupán  idő, 

Miért  az  ember  fárad  s  haladék. 
Casca.  S  az  életből  ki  húsz  évet  kivág, 

Halál  félelme  éveit  vágja  ki. 
Brutus.  Valljuk  meg  ezt,  s  így  jótét  a  halál. 

S  mi  Caesar  jó  baráti,  megszegők 

Halála  félelmének  idejét. 

Hajoljatok  rómaiak,  és  kezünket 

Könyökig  füröszszük  Caesar  vériben  ; 

Fenjük  be  kardjainkat  s  egyenest 

Köz  térre  innen  s  vérszín  fegyvereinket 

Fejünk  fölött  forgatva  fenn  kiáltsuk  : 

Béke  és  szabadság. 

Cassius.  Mosdjunk  meg  tehát ! 

Hány  késő  század  adja  majd  elő 

E  büszke  tettet  még  nem  született 

Országokban  s  nem  ismert  nyelveken. 
Brutus.  Játékban  hányszor  fog  még  vérezni 

Caesar,  ki  most  a  pornál  nem  becsesben 

Pompejus  oszlopalján  itt  hever. 
Cassius.  S  mind  annyiszor,  hogy   az  történni  fog, 

Nevezve  lesz  frigyünk  s  a  férfiak, 

A  kik  szabaddá  tették  e  hazát. 
Decius.  Menjünk  tehát  ? 

Cassius.  Igen  !  mindnyájan  el. 

Elül  Brutus  s  mi  díszezzük  nyomát 

Rómának  legjobb  s  bátrabb  szellemeivel. 
(Egy  szolga  jö.) 
Brutus.  Halkan!  ki  jő?  Antonius  barátja. 

Szolga.  Uram  parancsa,  Brutus,   térdepelnem, 

Antonius  parancsa  így  borulnom 

Lábadhoz  és  ott  igyeu  szólanom : 

Brutus  nemes,  becsületes,  bölcs  vitéz  ; 

Caesar  nagy,  bátor,  jó  s  királyi  volt. 

Mondd  :   Brutust  kedvelem  s  becsülöm  öt ; 

Mondd :  Caesart  féltem,  tisztelém  s  szerettem. 

Ha  Brutus  engedi,  hogy  Antonius 

Hozzá  jöhessen  bizton  éi  megértse, 

Mint  érdemelte  Caesar  a  halált  ? 

Nem  fogja  Caesart  holtan  úgy  szeretni, 

Mint  élve  Brutust ;  söt  követni  kész 

Nemes  Brutusnak  sorsát  s  lépteit 

Viszályi  közt  e  járatlan  világnak, 

Teljes  hűséggel.  így  szólott  uram. 
Brutus.  Urad  derék  és  bölcs  egy  római ; 

Soha  sem   kívántam  kárát.   Mondd  neki : 

Ha  itt  e  helyre  tetszik  jönie, 

Megtudhat  mindent  és  becsületemre  ! 

Bántása  nem  lesz. 
Szolga.  Tüstént  hívom  őt.  (Szolga  el.) 

Bmtns.  Tudom,  barátul  nyerjük  öt. 

Cassius.  Kívánnám. 

De  bennem  él  egy  gondolat, 

Mely  tőle  tart  s  gyanúm  mindig  beüt.  (Antonius  jö.) 
Bmtns.  De  íme  jön.  Légy  üdvöz,  Autonius  ! 

Antonius.        Hatalmas  Caesar,  ily  alant  heversz  ! 

Ily  kis  halomba  hulltak  össze  minden 

Diadalmid,  híred,  hódításaid. 

Légy  boldog  !  Uraim,  nem  tudhatom, 

Mi  czélotok  ;  ki  van  megérve  már, 
Ki  vére  folyjon  még.  Ha  tán  enyém, 
Ugy  annak  jobb  órája  nem  lehet, 
Mint  melyben  Caesar  balt,  sem  eszköze 
Fél  oly  becses,  mint  kardotok,  mit  a 
Világon  legnemesb  vér  díszesít. 
Kérlek,  ha  van  haragtok  ellenem, 
Most  mig  pirosló  vértől  jobbotok, 
Töltsétek  kedveteket.  Éljek  ezred  évig, 
Oly  kész  halálra  nem  leszek  soha, 
Sem  hely,  sem  mód  úgy  nem  fog  tetszeni, 
Mint  Caesarral  megöletni  s  tőletek 
A  kor  dicsői-  s  uralkodóitól. 

Brutus.  Antonius,  ne  kérj  tőlünk  halált 

Bár  véres  ádázoknak  látszatunk, 
Mint  jobbjaink  s  e  tett  után  Ítélnéd. 
De  csak  kezünket,  s  mellyet  elkövettek, 
E  véres  munkát  látod,  nem  szivünket : 
Az  irgalommal  teljes,  s  irgalom 
Rómának  köz  baján  (mint  tüz  tüzet, 
Úgy  fojt  irgalmat  irgalom)  tévé 
Caesainak  ezt.  Rád  nézve  fegyverink 
Tompák,  Antonius.  Karunk, 
Daczára  e  vérműnek,  és  szívünk, 
Testvérileg  fogad  be  szeretet- 
Es  tiszteletben,  legjobb  indulattal. 

Cassius.         Szint'  oly  nyomós  lesz,  mint  másé,  szavad 
Új   méltóságok  rendezésekor. 

Brutus.  Csak  légy  türelmes,  míg  lenyugtatok 

A  népet,  mely  a  félelem  miatt 
Magán  kivül  van.   S  majd  okát  adandjuk, 
Mért  tettem  így,  ki  a  midőn  döfém, 
Szerettem  Caesart. 

Antonius.        Nem  kétlem  bölcseségedet. 

Mindenki  nyújtsa  most  véres  kezét. 
Először,  Brutus,  rázom  jobbodat  : 
Most  Cassius,  veled  fogok  kezet ; 
Most  Decius,  Metellus,  Cinna,  s  most 
Veled  vitézlő  Casca,   s  jó  Trebonius, 
Legvégső  bár,  nem  legkisebb  szivemnek, 
Veled.  Ah  uraim,  mit  szóljak  ?  hitelem 
Oly  sík  fenéken  áll,  hogy  előttetek 
Két  rossz  közül  egynek  kell  látszanom  : 
Gyávának,  vagy  hízelgőnek.  Hogy  én 
Szerettelek,  Caesar,  oh  az  való  ! 
S  ha  most   roank  lenézhet  szellemed, 

V»rö«marty  összes  költ.  II.  köt.  S38 

Nem  fáj-e  kínosabban,  mint  halálod, 

Frigyülni  látnod  Antoniusodat, 

És  rázni  véres  jobbját  ellenidnek, 

Ah  legdicsöbb  te,  holt  tested  körében  ! 

Oly  sok  szemem  ha  volna,  mint  sebed  van, 

Úgy  könnyezők  mint  véred  csorg  ezekből, 

Az  jobban  illenék,  mint  elleniddel 

Baráti  szókban  alkudoznom. 

Bocsáss  meg  Július.  —  Itt  vadásztak  el, 

Nemes  vad ;  itt  esel,  s  itt  állanak 

Vadászaid  zsákmánynyal  ékesítve, 

Vérednek  bíborában.  Oh  világ  ! 

Te  voltál  a  szarvasnak  erdeje, 

S  ő  szíved  volt,  világ  !   Oh  mily  hasonlón 

Fekszel  te  itt  a  vadhoz,  mely  halálra 

Királyok  által  űzetett. 

Cassius.  Antonius ! 

Antonius.        Bocsáss  meg,  Cajus  Cassius. 

így  Caesar  ellenségi  szólanak  majd  ; 
Mert  jó  baráttól  ez  hideg  szerénység. 

Cassius.         Nem  feddlek,  hogy  Caesart  magasztalod. 
De  mely  kötésre  lépsz  velünk  ?  akarsz 
Barátaink  számában  lenni  ?  vagy 
Menjünk  tovább,  számot  nem  tartva  rád  ? 

Antonius.        Azért  fogék  kezet  ;  de  szándokomtol 
Valóban  eltértem,  meglátva  Caesart. 
Szeretlek  mind,  s  barátotok  vagyok, 
Azon  reményben,  hogy  megérthetem : 
Caesar  miért  volt  és  miben  veszélyes  ? 

Brutus.  Avagy  különben  ez  vad  látomány. 

Okunk  oly  meggondolt,  Antonius, 
Hogy  rajta  megnyugszol,  habár  fia 
Volnál  is  Caesarnak. 

Antonius.  Csak  ezt  kívánom. 

S  azon  felül  kérem,  hogy  tetemét 
Kitehessem  a  köztéren,  s  ott,  miként 
Baráthoz  illik,  szószékből  halotti 
Beszédet  tartsak. 

Brutus.  Azt  megteheted. 

Cassius.  Egy  szót  veled,  Brutus.  Te  nem  tudod, 

Mit  tessz.  Ne  hagyd  Antoniust 
Beszédet  tartani  a  holttest  fölött. 
Tudod  hogy  felzúdulhat  majd  a  nép 
Beszéde  által  ? 

Brutus. r  Megbocsáss  ;  előbb 

Én  lépek  a  szószékre  és  okát 

Adom  Caesar  halálának.  Miket 

Antonius  mondaná,  kihirdetem, 

Hogy  engedelmünkbol  beszéli  s  hogy 

Nincs  ellenünkre  Caesarnak  megadni 

Az  illető  szertartást  s  díszeket, 

Ez  hasznos  inkább,  mint  hogy  ártana. 
Cassius.  Mi  eshetik,  nem  tudhatom  ;  de  ezt 

Nem  szeretem. 
Brutus.  Antonius,  vedd  Caesar  tetemét, 

Vádat  ne  mondj  beszédedben  reánk  ; 

De  a  mi  jót  csak  bírsz  Caesar  felől. 

S  mondjad  hogy  engedelmünkbol  teszed. 

Egyébre  e  temetkezés  körül 

Ne  légyen  gondod.   S  melyre  most  megyek, 

Azon  szószéken  szólsz  te  is,  ha  én 

Végeztem  a  beszédet. 
Antonius.  Légyen  úgy. 

Én  nem  kívánok  többet. 
Brutus.  Készítsd  tehát  a  testet  és  kövess. 

(Mind  el  Antoniuson  kivül.) 
Antonius.         Oh  megbocsáss,  te  vérző  földdarab, 

Hogy  hentesidhez  ily  nyájas  vagyok. 

A  legnemesbik  férfi  romja  vagy  te, 

Ki  valaha  az  idők  hullámában  élt. 

Jaj  a  kéznek,  melly  e  drága  vért  kioutá  ! 

Sebeid  fölött,  kik  bíbor  ajkaikkal 

Nyilongva  néma  szájként  hangokat 

S  szót  kérnek  tőlem,  íme  jósolom : 

Átok  csapand  az  embertestre  le; 

Beldüh  s  vad  honfi  háború  sanyarja 

Itáliának  minden  részeit ; 

Vér,  rombolás  oly  nagy  divatba  jő  ; 

Oly  megszokott  lesz  minden  szörnyű  tárgy, 

Hogy  az  anya  csak  mosolygui  fog,  ha  látja 

A  harcz  kezétől  négygyé   szelt  fiát. 

Irgalmat  elfojt  vadtét  megszokása, 

És  Caesar  lelke  száguldván  boszúért, 

S  a  hő  pokolból  jött  Até  vele 

Száll  e  határra  és  uralkodói 

Hangon  kiáltja  :   pusztítás !   megoldván 

A  harcz  ebeit,  hogy  égre  bíízhödik  fel 

Ezen  czudar  tett  emberek  dögével, 

Kik  nyögve  kérnek  sírt  a  föld  felett !  (Egy  szolga  jö.) 

Octavius  szolgája,  nemde  az  vagy  ? 
Szolga.  Igen,   Antonius. 

Antonius.        Caesar  levéllel  hítta  őt  ide. 

Szolga  Vévé  az  írást  s  már  utón  vagyon 

S  meghagyta  szóval  mondanom  neked  — 

(Meglátva  a  holttestet.) 
0  Caesar ! 

Antonius.        Menj  félre,  sírj  ;  szíved  terhelve  van, 
A  szenvedély,  látom,  ragad ;  szemem 
Tiedben  látva  búnak  gyöngyeit, 
Könyezni  kezd.  Utón  van  már  urad  ? 

Szolga.  Múlt  éjjel  innen  hét  mértföldre  szállt  meg. 

Antonius.        Sietve  nyargalj  vissza,  s  mondd  mi  történt. 
Itt  egy  veszélyes,  gyászos  Róma  van, 
Nem  biztos  Róma  most  Octaviusnak. 
Térj  vissza  s  mondd  ezt ;  még  is  várj  kevéssé. 
Ne  menj   előbb  mint  én  e  tetemet 
A  térre  vittem  ;  ott  beszédem  által 
Kikémlem,  a  nép  mely  szüvel  veszi 
Ez  ádáz  emberek  határzatát. 
S  majd  a  szerint  vidd  hírét  dolgainknak 
Octaviushoz.  Nyújtsad  karodat,  (ei  Caesar    testóval.) 

MÁSODIK  JELENÉS. 

(Köztér.) 
Brutus  és  Cassius.  s  egy  sereg  nép  jö.) 

Nép.  Elégtételt,  elégtételt  nekünk. 

Brutus.  Kövessetek  hát  és  hallgassatok  meg. 

Eredj  a  más  utczába,   Cassius, 

Oszlasd  meg  a  csoportot. 

Ki  engem  kíván  hallani,  álljon  itt; 

Ki  Cassiust,  az  menjen  el  vele. 

Caesar  holtának  nyilván  okait 

Kívánjuk  adni. 
Első  polgár.  Brutust  hallgatom  meg. 
Második  polgár.  Én  Cassiust  s  igy  vessük  össze  majd, 

Külön  ha  meghallok,   az  okokat. 
tCassius  el  néhány  polgárral.  Brutus  a  rostrumra  lép.) 

Harmadik  polgár. 
Már  a  nemes  Brutus  fenn  van  \  hallgassatok. 

Brutus. 
Legyetek  mind  végig  türelemmel.  Rómaiak,  hazámfiai,  barát 
hallgassatok  meg  ügyem  miatt  s  legyetek  csendesen,  hogy  meghallhas 
tok.  Higyetek  nekem  becsületemért  s  legyetek  tekintettel  becsületem  irá 
hogy  hihessetek.  Bíráljatok  meg  bölcseségtek  szerint,  s  ébreszszétek 
érzékeiteket,  hogy  jobban  Ítélhessetek.  Ha  valaki  van  ezen  gyülekezetb 
szíves  barátja  Caesarnak,  annak  mondom,  hogy    Brutus    szeretete  Cae 

ánt  nem  csekélyebb,  mint  az  övé.  Ha  most  ezen  jó  barát  kérdezi 
íiért  támadott  fel  Brutus  Caesar  ellen  ?  válaszom  ez  :  nem  mivel  Caesart 
evésbbé  szeretem,  hanem  mert  Rómát  jobban  szerettem.  Azt  óhajtaná- 
ok-e  inkább,  hogy  Caesar  élne  s  mindnyájan  rabokúi  halnátok,  mint, 
ogy  Caesar  haljon  meg  s  ti  mindnyájan  éljetek  szabad  emberekííl  ?  Mivel 
!aesar  engem  szeretett,  megsiratom ;  mivel  szerencsés  volt,  örvendek  ; 
íivel  vitéz  volt,  becsülöm  öt ;  de  mivel  nagyravágyó  volt,  ledöftem  őt. 
^ehát  könyii  szeretetéért,  öröm  szerencséjén,  becsület  vitézségeért,  s  halál 
agyravágyásaért.  Hol  van  itt  oly  nyomorú,  ki  rabszolga  kívánna  lenni  ? 
la  van,  szóljon ;  mert  öt  bántottam  meg.  Hol  van  itt  oly  durva,  ki 
ómai  nem  kívánna  lenni?  Ha  van,  szóljon;  mert  őt  bántottam  meg.  Hol 
■an  itt  oly  alávaló,  ki  hazáját  ne  szeretné  ?  Ha  van  szóljon ;  mert  őt 
tántottam  meg.  Megszűnöm,  hogy  választ  adjatok. 

Mind. 
Senki,  Brutus,  senki. 

Brutus. 

Ugy  tehát  senkit  sem  bánték  meg.  Nem  tetttem  Caesarral  egyebet, 
nint  mit  ti  fognátok  tenni  Brutussal.  A  vizsgálat  halála  felett  a  capito- 
iumban  föl  van  jegyezve  ;  dicsősége  nem  kisebbítve,  a  miben  jeles  volt ; 
em  vétkei  nagyítva,  melyekért  a  halált  szenvedte. 

(Antonius  s  mások  Caesar  tetemével  jönek.) 
Itt  hozatik  teste  Antonius  gyászkiséretében,  ki  ámbár  megölésében 
eszes  nem  volt,  osztozandik  halála  jótéteményeiben,  helyet  foghatván  a 
£öz  igazgatásban,  mint  ki  nem  közületek  ?  Evvel  én  távozom,  kinél, 
valamint  legjobb  barátomat  megöltem,  Róma  javáért,  ugyanazon  tőr  van 
jzámomra,  ha  honomnak  halálomat  tetszendik  kívánni. 

Mind.  Éljen,  Brutus,  éljen,  éljen! 

Első  polgár.  Diadallal  vigyétek  őt  haza. 

Második  polgár.      Állítsunk  szobrot  őseihez  neki. 

Harmadik  polgár.  0  légyen  Caesar. 

Negyedik  polgár.  Caesar  jobb  fele 

Nyerjen  Brutusban  koronát. 
Elsfí  polgár.  Kisérjük  őt  örömzajjal  haza. 

Brutus.  Földieim ! 

Második  polgár.      Csitt,  béke !  Brutus  szól. 
Első  polgár.  Csend,  béke,  hó  ! 

Brutus.  Jó  földieim,  hadd  menjek  egyedül. 

Ti  kedvemért  maradjatok  meg  itt 

Tisztelni  a  holttestet  és  beszédét 

Antoniusnak,  melylyel  engedénk 

Caesar  dicsőségét  megadnia. 

Kérlek,  ne  jőjön  senki  el  velem, 

Míg  ő  beszédét  végzi.  (El ) 
Első  polgár.  Hó  !  maradjunk. 

Halljuk  meg  Antoniust. 

Harmadik  polgár.  Menjen  fel  a 

Szószékre,  hallgassuk  meg  őt.  Nemes 

Antonius,  menj  fel. 
Antonius.  Brutusért 

Irántatok  hálával  tartozom. 
Negyedik  polgár.  Mit  monda  Brutusról  ? 
Harmadik  polgár.  Azt  mondja,  Brutusé 

Mindnyájunknak  hálával  tartozik. 
Negyedik  polgár.  Jobh  lesz,  ha  Brutus  ellen  nem  beszél. 
Első  polgár.  Ez  a  Caesar  zsarnok  volt. 

Harmadik  polgár.  Már  az  csak  igaz. 

Szerencse  Rómának,  hogy  tőle  ment. 
Második  polgár.  Csendet,  figyeljünk,  mit  tud  mondani. 
Antonius.        Ti  nemes  rómaiak,  — 
Többen.  Csendet !  halljuk  öt. 

Antonius.  Barátaim,  rómaiak,  földieim, 

Figyeljetek  rám. 

Temetni  jöttem  Caesart,  nem  dicsérni. 

A  rossz,  mit  ember  tesz,  túl  éli  őt ; 

A  jó  gyakorta  sírba  száll  vele. 

Ez  legyen  Caesar  sorsa  is.  A  nemes 

Brutus  monda,  hogy  Caesar  nagyra  vágyott. 

Ha  ez  való,  úgy  súlyos  bűne  volt, 

Es  Caesar  érte  súlyosan  lakolt  meg. 

Most,  Brutus  engedvén  s  a  többiek, 

(S  Brutus  derék,  becsületes  férfiú) ; 

Jövök  beszélni  holt  Caesar  fölött. 

Barátom  volt  ő,  hozzám  hü  s  igaz. 

De  Brutus  mondja,  hogy  nagyokra  tört  : 

(S  Brutus  derék,  becsületes  férfiú, 

S  a  többi  mind  derék,  jó  férfiak), 

Rómába  ő  sok  foglyokat  hozott ; 

Váltságuk  a  közkincstárt  gazdagítá. 

Ez  nagyravágyását  jelenti-e  ? 

Szegény  ha  jaj  dúlt,  Caesar  sirt  vele  : 

A  nagyravágyásnak  nem  ily  szelíd 

Anyagból  kéne  szerkezteivé  lenni. 

De  Brutus  mondja,  hogy  nagyokra  tört  : 

S  Brutus  becses,  derék  egy  férfiú. 

Láttátok  a  Lupercal  ünnepen : 

Háromszor  nyújtám  a  koronát  neki, 

S  ő  visszatolta.  És  ez  nagyravágyás  ? 

De  Brutus  mondja,  hogy  nagyokra  tört, 

S  bizonynyal  ö  derék  egy  férfiú. 

Nem  szólok  én,  hogy  Brutusnak  beszédét 

Czáfoljam  :  azt  mondom  csak,  mit  tudok. 

Mind  kedvelétek  öt  éa   volt  miért; 

Ki  tilthat  el  most  érte  sírnotok  ? 

Vad  állatokba  szöktél,  oh  ítélet, 

S  az  ember  ész  nélkül  maradt!   Türelmet! 

Caesarral  szívem  ott  a  gyászpadon  van  ; 

Pihennem  kell,  mig  hozzám  visszatér. 
Első  polgár.  Beszéde,  úgy  tetszik,  hogy  alapos. 
Második  polgár.  Ha  voltakép  a  dolgot  megtekintjük. 

Caesarral  rosszul  bántak. 
Harmadik  polgár.  Vélitek  ? 

Félek  :  helyébe  még  gonoszb  jövend. 
Negyedik  polgár.  Hallátok  ?  megveté  a  koronát ; 

Ekként  világos  :  nem  volt  nagyravágyó. 
Első  polgár.  Ha  az  való  :  megbánja  valaki. 
Második  polgár.  Szegény  :  mint  ég  a  sírástól  a  szeme. 
Harmadik  polgár.  Antoniusnál  nincs  nemesszivübb 

Ember  Rómában. 
Negyedik  polgár.  Hallga  !  szólni  kezd. 
Antonius.        Még  tegnap  hasztalan  daczolt  vala 

Caesarral  a  világ.  Ma  itt  hever 

S  nincs  oly  szegény,  ki  bókoljon  neki. 

Oh  honfiak,  ha  dühre,  lázadásra 

Ingerleném  a  lelket  bennetek, 

Megbántanám  Brutust,  meg  Cassiust, 

Kik,  tudva  van,  derék,  jó  férfiak. 

Nem  bántom  őket  hát,  inkább  leszek 

Igaztalan  holtunkhoz  és  magamhoz, 

Hozzátok,  mint.  oly  tiszta  férfiakhoz. 

De  itt  egy  írat,  rajt'  Caesar  pecsété  : 

Vég  rendelménye  ;  házában  lelem. 

Csak  hallja  ezt  a  község  (mellyet  én, 

Bocsássatok  meg,  fel  nem  olvasok), 

Csókolni  járand  holt  Caesar  sebeit ; 

Kendőket  áztat  szent  vérébe  ;  sőt 

Emlékül  egy  hajszálért  esdekel 

S  majd  haldokolva  feljegyzendi  vég 

Intézetében  s  dús  örök  gyanánt 

Utóira  szállítandja. 
Negyedik  polgár.  Végrendeltét  akarjuk  hallani. 

Olvasd,  Antonius. 
Mind.  Az  iratot,  Caesar  végrendelését 

Akarjuk  hallani. 
Antonius.       Nyugottan,  jó  barátim;  nem  lehet 

Felolvasnom ;  nem  jó  megtudnotok, 

Miként  valátok  Caesartól  szeretve. 

Ti  nem  vagytok  fa,  kő  ;  de  emberek, 

S  mint  emberek,  hallván  végrendelését, 

Az  lángra  gyújt  és  őrületbe  hoz. 

Nem  tudnotok  jobb,  hogy  ti  lettetek 

Örökösi ;  mert  ha  tudtokra  esnék, 

Mi  lenne  abból ! 
Negyedik  polgár.  Olvasd  a  rendelést 

Antonius,  kívánjuk  hallani 

A  rendelést,  Caesar  végrendelését. 
Antonius.        Békével  lesztek,  vártok  egy  kicsint  ? 

Meggondolatlanság  volt  róla  szólnom. 

Kell  tartanom,  hogy  a  derék  férfiak, 

Kiknek  ledöfte  Caesart  fegyverök, 

Meg  lesznek  bántva  általam. 
Negyedik  polgár.  Az  árulók  !  derék  férfiak  ! 
Mind.  Végrendelését,  a  végrendelést ! 

Második  polgár.  Gaznépek,  gyilkosok.  Végrendelését, 

Olvasd  nekünk  fel  a  végrendelést. 
Antonius.        Olvassam  hát,  ti  kényszerítelek  ? 

Csináljatok  kört  a  holt  test  körül, 

Hogy  megmutassam  a  végrendelőt. 

Szabad  leszállnom  ?  engedelmet  adtok? 
Mind.  Szálljon  le. 

Második  polgár.   Jőj   le.   (Antonius  lejö.) 
Harmadik  polgár.  fMegengedjük. 
Negyedik  polgár.  Álljatok  körül 
Első  polgár.  El  a  gyászpadtól,  hátrább  a  halottól. 
Második,  polgár.  Helyet  Antoniusnak,  nemes  Antonius ! 
Antonius.         Nem,  álljatok  félrébb  ;  ne  nyomuljatok 

Mind  úgy  felém.  Vonuljatok  tovább. 
Mind.  Hátrább  !  helyet,  helyet ! 

Antonius.  Ha  van  könyütök,  most  ontsátok  el. 

Ezen  palástot  mind  ösméritek. 

Emlékezem,  hogy  felvéve  először, 

Egy  nyári  este  volt  az,  sátorában : 

Az  nap  véré  meg  a  nerviusokat. 

Nézzétek,  itt  járt  Cassius  vasa  ; 

S  mily  rést  csinált  a  fondor  Casca  itt ; 

E  helytt  a  kedvelt  Brutus  döfte  át, 

S  hogy  elvoná  az  átkozott  aczélt, 

ím  mint  követte  Caesar  vére,  mintegy 

Ajtóhoz  futva  mt;ggyőzödni,  vájjon 

Brutus  kopogtat-e  ily  barátiatlan? 

Mert,  tudjátok,  Caesarnak  angyala 

Volt  Brutus  ;  oh  ítéljetek 

Ti  istenek,  miként  szerette  őt ! 

Ez  mindenek  között  legfájóbb  döfés  volt ; 

Mert  a  mint  Caesar  döfni  látta  Brutust, 

Hálátlanság  jobban  mint  áruló  kéz 

Végkép  leverte.  Akkor  megszakadt 

Nagy  szíve,  s  arczát  elfödvén  palásttal 

Pompejus  oszlopalján,  honnan  a  vér 

Mindegyre  foly,  nagy  Caesar  elesett. 

Oh  mily  esés  volt  ez,  jó  honfiak  ! 

Elestem  akkor  én,  ti,  és  mi  mind. 

Mig  véres  ármány  kérkedett  fölöttünk. 

Oh  most  ti  sirtok  ;  látom,  érzitek 

A  metsző  szánalmat.  De  mind  ez  itt 

Szelíd  könyíí  még.  Jó  lelkek,  ti  sírtok, 

Ámbár  ruháján  láttok  csak  sebet 

Ide  nézzetek,  itt  fekszik  ó  maga, 

Sebekkel  rakva  áruló  kezektől. 
Első  polgár.  Oh  szánandó  eset. 

Második  polgár.      Oh  nemes  Caesar. 
Harmadik  polgár.   Oh  siralmas  nap. 
Negyedik  polgár.     Árulók,  gazemberek. 
Első  polgár.  Oh  véres  látomány. 

Második  polgár. 
Boszút    kell    állanunk,    boszút.    Tova    kutatni  !     égess,     gyújts,     ölj, 
vágj  ;  ne  hagyj  egy  árulót  is  életben. 

Antonius.  Maradjatok  még  honfiak. 

Első  polgár.  Békével  ott !  halljuk  meg  a  nemes 

Antoniust. 
Második  polgár.      Halljuk  meg  öt, 

Kövessük  öt;  és  haljunk  meg  vele. 
Antonius.  Édes  barátaim,  ne  kapjon  el 

A  zendülés  árja  vad  szózatomra. 

Kik  ezt  tevék,  derék,  jó  férfiak  : 

Én  nem  tudom,  minő  magán  boszú 

Bírhatta  rá,  hisz  bölcs,  jó  férfiak, 

S  nincs  benne  kétség,  számot  adnak  érte. 

En  nem  jövök  kilopni  szütöket. 

Én  szónok,  millyen  Brutus  nem  vagyok. 

Hanem  miként  ismertek,  egyszerű, 

Őszinte  ember,  a  ki  szeretem 

Barátomat,  s  ezt  jól  tudák  azok. 

Kik  róla  nyilván  szólnom  engedének. 

Sem  szóm,  sem  elmém,  sem  tekintetem  ; 

Sem  a  beszéd  hatalmát  nem  birom, 

Hogy  vért  keverjek.  Én  csak  egyenest 

Beszélek.  Mondom,  a  mi  tudva  van. 

Itt  felfödöm  kedves  Caesar  sebeit, 

Ez  árva  néma  szájakat,  s  hagyom 

Helyettem  szólni.  Volnék  Brutus  én, 

És  Brutus  Antonius,  úgy  volna  egy, 

Ki  nyelvet  adna  Caesar  mindegyik 

Sebének,  mely  Rómának  még  kövét  is 

Boszúra  s  lázadásra  keltené. 
Mind.  Fel,  lázadás  ! 

Első  polgár.  Brutus  házát  gyújtsuk  fel. 
Harmadik  polgár.  El,  tova ! 

Keressük  fel  az  össz'eskütteket. 
Antonius.        Figyelmet !  még  hadd  szóljak,  földiek. 
Mind.  Csitt !  halljuk  öt ;  dicső  Antoniust ! 

Antonius.        Ti  mentek  tenni,  még  nem  tudva,  mit : 

S  mint  érdemié  ezt  Caesar  tőletek. 

Ah  nem  tudjátok,  el  kell  mondanom, 

Melyről  beszéltem,  a  végrendelést 

Már  elfeledtétek. 
Mind.   t  Bizony  való  ! 

Álljunk  meg,  halljuk  a  végrendelést. 
Antonius.        lm  itt  vagyon  :  Caesar  pecsété  rajta. 

Minden  lakosnak  Rómában  fejenként 

Hagy  hetvenöt  drachmát. 
Második  polgár.  Oh  a  dicső 

Haláláért  boszút  kell  államink. 
Harmadik  polgár.  Királyi  Caesar  ! 

Antonius.  Hallgassatok  ki  békén 

Mind.  Halljuk  őt! 

Antonius.        Ezen  fölül  magányos  lombjait, 

Sétáit,  új  ültetvény  kertéit 

A  Tiberen  innen  mind  nektek  hagyá 

S  utóitoknak  mind  örökre  köz 

Használatúi,  hogy  benne  járjatok, 

S  mulatkozást  és  enyhet  nyerjetek. 

Ez  volt  Caesar  ;  mikor  jön  más  hasonló  ! 
Első  polgár.  Soha !  soha  !  el  innen,  jőjetek  ! 

Égessük  meg  testét  a  szent  helyen 

S  az  üszköt  vessük  az  árulók  lakára. 

Fogjuk  fel  a  testet. 
Második  polgár.  Hozzatok  tüzet. 

Harmadik  polgár.  Le  a  padokkal. 
Negyedik  polgár.  Rontsatok  le  széket 

És  ablakot  és  mindent  a  mi  van. 
(El  a  polgárok  a  testtel.) 
Antonius.        Most  hadd  lobogjon.  Balság !  oldva  vagy, 

Menj,  merre  tetszik.  Nos  fiú?  (Szolga jö.) 
Szolga.  Uram,  Octavius,  Rómába  érkezett. 

Antonius.        Hol  van  ? 

Szolga.  Caesar  lakában,   ő  és  Lepidus. 

Antonius.        Legitt  megyek  meglátogatni  öt 

Jókor  jön  épen.  A  szerencse  most 

Kedvében  van,  s  igy  semmit  sem  tagad  meg. 
Szolga.fi         Uram  beszélé  :  Brutus  s  Cassius 

Örült  gyanánt  rohant  ki  a  kapun. 
Antonius.        Lehet,  hogy  a  nép  hírökül  adá, 

Mint  izgatám  fel  őket.  Jőj,  vezess 

Octaviushoz.  (El.) 


HARMADIK   JELENES. 
(Ugyanott.  —  Utcza.) 

Cinna    a  költő,  jön. 

Cinna.  Azt  álmodám,  Caesar  vendége  voltam, 

S  bal  sejtemények  nyomják  lelkemet. 
Örömest  maradnék  házamban  ;  de  mintha 
Húznának,  menni  kell.    (Polgárok  jönek.) 

Első  polgár.  Mi  neved  ? 

Második  polgár.      Hová  mégy  ? 

Harmadik  polgár.    Hol  lakol  ? 

Negyedik  polgár.      Házas  vagy-e,  vagy  nőtlen  ? 

Második  polgár.       Felelj  mindenkinek  egyenesen. 

Első  polgár.  Igen  és  röviden. 

Negyedik  polgár.      Igen  és  bölcsen. 

Harmadik  polgár.    Igen  és  igazán,  azt  tanácsolom. 

Cinna. 
Mi    nevem  ?    Hova    megyek  ?    Hol    lakom  ?    Házas    vagyok-e,    vagy 
nőtlen?    S  azután  feleljek    mindenkinek    egyenesen,    röviden,    bölcsen    és 
igazán.  Bölcsen  azt  felelem,  hogy  nőtelen  vagyok. 

Második  polgár. 
Ez  annyi  mintha  mondanád :    bolond  a   ki    házasodik.    Félek,    hogy 

ezért  egy  ütleget  kapsz  tőlem.  Tovább,  folytasd  :  egyenesen. 

Cinna.  Egyenesen  Caesar  temetésére  megyek. 

Első  polgár.  Mint  jó  barát,  vagy  mint  ellenség  ? 

Cinna.  Mint  jó  barát. 

Második  polgár.  Erre  egyenesen  van  felelve. 

Negyedik  polgár.  Lakásod,  röviden  ! 

Cinna.  Röviden  :  én  a  capitoliumnál  lakom. 

Harmadik  polgár.  Neved,  uram,  igazán  ! 

Cinna.  Igazán  :  nevem  Cinna. 

Első  polgár.  Tépjétek  össze,  szaggassátok  ízekre  ;  ő  is  áruló. 

Cinna.  Én  Cinna,  a  poéta  vagyok,  én   Cinna,  a  poéta  vagyok. 

Negyedik  polgár      Tépjétek  össze  rossz  verseiért  — 
Cinna.  Én  nem  a  pártütő  Cinna  vagyok. 

Második  polgár. 
Semmit  sem  tesz,  neve  Cinna.  Csak  nevét  szakaszszátok  ki  szivéből 
azután  hadd  menjen. 

Harmadik  polgár. 

Tépjétek  el,  tépjétek  el.  Jerünk  kanóczot  ide,  hejh  égő  kanóczót ! 
El  Brutushoz,  Cassiushoz  ;  égessük  fel  mind.  Egy  rész  Decius  házához, 
egy  rész  Cascaéhoz,  egy  rész  Ligariuséhoz.  Jerünk !  El  innen.  (El  mind.) 


NEGYEDIK  FELVON  AS. 

ELSŐ  JELENÉS. 
(Ugyanott.  —  Szoba  Antonius  házában,) 

Antonius,    Octavius,  Lepidus,  asztalnál  ülnek. 

Antonius.        Tehát  ezeknek  meg  kell  halniok, 

Kiknek  nevét  megjegyzők. 
Octavius.  Lepidus, 

Testvéred  is  meghal.  Megegyezel? 
Lepidus.  Meg. 

Octavius.        Ródd  meg  öt,  Antonius. 
Lepidas.  De  úgy, 

Hogy  Publius,  ki  nénédnek  fia, 

Antonius,  ne  éljen. 
Antonius.  Hát  ne  éljen. 

Nézd,  e  húzás  itt  kárhoztatja  őt. 

De  most  eredj   el  Caesar  hajiokába, 

S  végrendelését  hozd  el,  Lepidus. 

ítéljük  el,  mi  lesz  leróható 

Hagyományiból. 
Lepidus.         S  itt  keresselek  fel  ? 

Octavius.       Vagy  itt,  vagy  a  capitoliumban.   (Lepidus  el.) 
Antonius.       Haszontalan,  silány  egy  ember  ez  : 

Csak  hírhordásra  jó.  Érdemli-e, 

Három  felé  szakadván  a  világ, 

Hogy  harmadát  ő  birja? 
Octavius.  Te  akartad  úgy, 

S  rá  hallgattál  a  száműző  tanácsban, 

Kiket  kelljen  halálra  jegyezni. 
Antonius.        Én  több  napot  láték,  Octavius  ! 

Habár  ez  embert  díszszel  rakjuk  is  meg, 

Lerázni  némi  rágalmak  súlyát ; 

Hadd  hordja,  mint  szamár  az  aranyat, 

Izzadva,  nyögve  munkaterh  alatt, 

Az  úton,  melyre  hajtjuk  vagy  vezetjük. 

S  a  kincset  elvivén,  hová  kívántuk, 

Leveszszük  terhét  és  üres  szamárként 

Bocsátjuk  el,  hogy  rázza  füleit 

S  legeljen  a  gyepen. 
Octavius.  Tégy  mit  akarsz  ; 

De  ő  derék  és  edzett  katona. 
Antonius.        Lovam  is  az  Octavius,  s  azért 

Kijár  abrakja  tőlem.  Állat,  mellyet  én 

Tanítok  állni,  futui,  forgani, 

Uralkodván  mozgásúi  szellemem. 

0  illyen  némi  részt.  Tanítani 

S  izgatni  kell :  egy  meddő  lélek,  a  ki 

Utánozásból  teng,  s  elkoptatott 

Tárgyak-  s  müvekből,  mellyek  már  avulván 

Kezdik  divatját  tenni.  Ne  szólj  felőle, 

Másképen  mint  sajátjáról.   S  most  Octavius 

Nagy  dolgokat  hallj ;  Brutus  s  Cassius 

Hadat  fogadnak.  Tüstént  szembe  kell 

Mennünk  ;  azért  is  álljunk  frigybe,  legjobb 

Barátainkat  összesítve  és  legitten 

Tartsunk  tanácsot,  mint  lehessen 

A  rejtett  rosszat  felfödözni  s  nyilt 

Bajokkal  szembe  szállni. 
Ottavius.  Azt  tegyük. 

A  koczka  vetve  s  életünk  forog  fenn, 

Körül  csaholva  számos  elleninktől. 

S  félek,  nem  egy,  ki  ránk  mosolyg,  szivében 

Ezer  veszélyt  kohol.  (El.) 

MÁSODIK  JELENÉS. 
(Brutus  sátora  előtt  a  Sardis  melletti  táborban.  Dobszó.  Brutus,  Lucilius 
Lucius  s  katonák,  s  szemben  Titinius,  Pindarus  jönek.) 

Brutus.  Állj ! 

Lucilius.        Tovább  a  jelszót !  és  megálljatok  ! 
Brutus.  Mi  hír  Lucilius?  nem  jő-e  Cassius  ? 

Lucilius.         Közel  van  immár  s  íme  Pindarus, 

Urától  téged  üdvözölni  jött. 

(Pindarus  levelet  ad  által  Brutusnak.) 
Brutus.  Ez  nyájas  üdvözlés.  De  Pindarus, 

Urad  vagy  önként  változván,  avagy 

Gonosz  tanács  után,  méltó  okot 

Adott  a  tettet  nem  tetté  kívánnom. 

De  ha  itt  van,   elégtételt  adand. 
Pindarus.  Nemes 

Uram,  nem  kétlem,  úgy  fog  megjelenni, 

A  mily  méltányos  és  becsületes. 
Brutus.  Nincs  benne  kétség.  Jőj  Lucilius, 

Beszéld  el,  mint  fogadtatál  ? 
Lucilius.  Elég 

Tisztességgel  és  nem  udvariatlanul  ; 

De  nem  oly  bizalmas  szívvel,  oly  baráti 

És  nyilt  beszéddel,  mint  szokása  volt. 
Brutus.  Hűlő  barátot  rajzolál.  Jegyezd  meg 

Lucilius,  midőn  a  szeretet 

Kórrá  lesz  s  fogyni  kezd,  erőltetett 

Módot  vészen  fel.  A  nyílt,  egyszerű 

Hűség  nem  ismer  altatást.  De  a 

Színlett  barát,  mint  kezdetben  tüzes  ló, 

Erőt  mutatva  tombol  délczegen, 

Majd  tűrni  kellvén  sarkantyú  döfését, 

Száll  büszkesége  s  rossz  gabancs  gyanánt 

Kidől  a  pálya  közben.  Jön  hada? 
Lucilius.         Szándékok  éjre  Szárdon  szállani  ; 

De  a  lovasság  s  a  nagyobb  sereg 

JŐ    Cassiussal.    (Induló,  künn.) 
Brutus.  Halld !  megérkezett. 

Menj    lassan   ellenébe.    (Cassius  és  katonák  jönek.) 
Cassius.  Hó  !  megállj. 

Brutus.  Megállj  ;  adjátok  a  szót  tovább. 

(Kivül.)  Megállj,  —  megállj   —  megállj  ! 

Cassius.  Öcsém !  te  engem  megbántál. 

Brutus.  Az  ég 

Legyen  birám,  ellent  megbántok-e, 

S  ha  nem,  testvéremet  hogy'  bántanám. 
Cassius.  E  józan  szín,  Brutus,  bántalmakat 

Fedez  s  ha  így    — 
Brutus.  Légy  nyugton,  Cassius. 

Sérelmedet  mondd  halkan.  Ismerünk  jól. 

Hadunk  előtt,  melynek  nem  kellene 

Mást,  mint  szeretetet  közlünk  látnia, 
'  Ne  patvarkodjunk.  Hadd  távozzanak, 

S  majd  sátoromban  öntsd  ki  sérvidet : 

Kihallgatandlak. 
Cassius.  Menj  Pindarus 

Mondd  hadnagyinknak,  hogy  vigyék  tovább 

A  sereget  innen. 
Brutus.  Tedd  ezt  meg  te  is 

Lucilius,   s  ne  jőjön  sátorunkhoz, 

Miglen  beszédünk  tartand  senki  is. 

Lucius   és  Titinius  álljon   őrt.   (El.) 

HARMADIK  JELENES. 


(Brulus   sátorának    belseje.    Lucius  ós  Titinius  egy  kis  távolságban  tőle 
Brutus  és  Cassius  jönek.) 

Cassius.         Hogy  engem  megbántál  ebből  világos. 

Te  Lucius  Pellát  kárhoztatád, 

Hogy  ajándokot  vön  itt  a  szárdiaktól. 

S  irásom,  melylyel  közbe  járulék, 

Mert  ismerem  jól,  félre  vettetett. 
Brutus.  Magad  bántad  meg  ten  magad,  midőn 

Ilyen  dologban  irtál. 
Cassius.  Ily  időben 

Mint  ez,  nem  illik  minden  kis  hibát 

Úgy  latra  vetni. 
Brutus.  Halljad,  Cassius, 

Szennyes  kezűnek  tártától  te  is, 

Ki  pénzen  árulsz  s  adsz  el  hivatalt 

Érdemtelennek. 
Cassius.  Én  szennyes  kezű  ? 

Tudod,  hogy  Brutus  az,  ki  így  beszél, 

Vagy,  istenekre  :  végszód  volna  ez. 
Brutus.  E  vesztegetésnek  Cassius  neve 

Ad  díszt  s  azért  burkolja  el  fejét 

A  büntetés. 
Cassius.  A  büntetés  ! 

Brutus.  Igen  ! 

Emlékezz'   Martiusnak  idusára. 

Nem  jog  miatt  vérzett  nagy  Július  ? 

Ki  a  gazember,  a  ki  döfni  hajlott 

Ha  nem  jogért  ?  S  most  min  magunk,  kik  a 

Világnak  első   emberét  ledöftük, 

Csupán  mivel  rablók  védője  volt, 

Mi  most  kezünket  fertőztessük-e 

Rút  szerzeménynyel  ?  s  gazdag  tiszteink 

Nagy  terjedelmét  egy  marok  szemétért 

Elvesztegessük  ?  Inkább  eb  legyek 

S  ugassak  holdat,  mint  ily  római. 
Cassius.         Brutus  ne  zaklass,   ezt  nem  tűrhetem. 

Te  megfeledkezel,  hogy  ennyire 

Szorítasz.  Én  idősebb  katona 

S  jártasb  vagyok  náladnál  s  képesebb 

Feltételt  szabni. 
Brutus.  Menj,  te  nem  vagy  az  ! 

Cassius.         De  az  vagyok. 

Brutus.  Ha  mondom  nem  vagy  az. 

Cassius.  Ne  űzz  tovább,  mert  megfeledkezem, 

Vigyázz  magadra,  és  tovább  ne  kísérts. 

Brutus.  El,  balga  ember  ! 

Cassius.  Lehetséges  ez  V 

Brutus.  Hallgass,  beszélnem  kell.  Kitérjck-e 

Szilaj  hevednek  ?  s  megrettenjek-e, 
Ha  egy  bolond  őrjöng  ? 
Cassius.  Oh  istenek 

Oh  istenek  s  én  mind  ezt  tíirjem-e  ? 
Brutus.  Sőt  többet ;  mérgelődj',  mig  megszakad 

Dölyfös  szived.  Mutasd  meg  rabjaidnak, 
Milyen  dühös  vagy  ;  reszkettesd  meg  őket. 
S  én  meghajoljak  ?  udvaroljalak  ? 
S  fanyar  szeszélyeidre  görbedezzek  ? 
Az  istenekre  !  meg  kell  mérgedet 
Emésztened,  bár  megfakadj  belé. 
Mert  mától  fogva  tréfa,  sőt  nevetség 
Gyanánt  veszem,  ha  zsémbelsz. 
Cassius.  Ennyire 

Jutottam  ! 
Brutus.  Mondád,  hogy  jobb  harczoló  vagy. 

Mutasd  meg,  tedd  e  kérkedést  valóvá, 
S  örvendek  rajta  !  mert  mi  engem  illet, 
Nagy  férfiaktól  szívesen  tanulok. 
Cassius.         Folyvást,  de  folyvást  bántasz,  Brutus,  engem 
Mondám:  korosb,  de  nem  jobb  katona. 
Azt  mondtam-e,  jobb  ? 
Brutus.  Ha  mondtad  is,  mit  bánom  én  ! 

Cassius.  Caesar  ha  élne,  nem  tanácslanám, 

Hogy  így  boszantson. 
Brutus.  Oh  hallgas  !  te  őt 

Nem  merted  volna  így  felingerelni. 
Cassius.         Nem  mertem  volna  ? 
Brutus.  Nem. 

Cassius.         Mit,  én  ne  mertem  volna  ? 
Brutus.  Nem,  éltedért. 

Cassius.         Brutus  !  ne  merj   sokat 

Baráti  é'-zetimre  !  mert  különben 
Olyat  teszek,  mit  még  megbánhatok. 
Brutus.  Te  megtéved  már,  mit  megbánni  kell. 

Fenyegetésed  nem  rémít,  Cassius ; 
Mert  oly  erősen  fegyverzett  vagyok 
Becsületemben,  hogy  mellettem  elszáll 
Mint  lenge  szél,  melylyel  nem  gondolok. 
Pénzt  kéretek  tőled  s  te  megtagadtad, 
Én  pénzt  szerezni  nem  tudok  galádul. 
Ég  látja,  inkább  szivemet  veretném 
És  ontanám  drachmákká  véremet, 

0 

Mint  bármi  csalfasággal  a  paraszt 
Kérges  kezéből  a  silány  keresményt 
Elocsikarjam.  Pénzért  küldtem  el 
Hadamat  fizetni  és  te  megtagadtad. 
Oly  tett-e  ez,  mely  Cassiushoz  illik? 
S  így  bántam  volna  én  is  Cassiussal  ? 
Ha  Brutus  ily  fukar  lesz  valaha, 
S  barátitól  ily  rongy  batkákat  elzár, 
Készítsetek  fel  minden  menykövet 
Ti  istenek,  s  törjétek  ízre  Öt. 

Cassius.         Én  nem  tagadtam  azt  meg. 

Brutus.  Sőt  igen 

Cassius.         Nem  mondom  ;  csak  bolond  vihette  meg 
Azt  válaszúi.  Te  szívemet  repesztéd, 
Brutus.  Barátja  gyengeségeit 
Barátnak  tűrni  kén',  enyéimet 
Brutus  nagyítja  még. 

Brutus.  Nem  tettem  azt, 

Míg  nem  gyötrél  velők. 

Cassius.  Te  nem  szeretsz. 

Brutus.  Hibáidat  nem. 

Cassius.  A  baráti  szem 

Nem  lát  meg  ily  hibát. 

Brutus.  A  hízelkedő 

Nem  látná  meg,  bár  oly  roppant  legyen, 
Mint  a  magas  Olymp. 

Cassius.         Jer  hát  Antonius,  s  jer  Octavius ! 
Csak  Cassiuson  álljatok  boszút, 
Mert  Cassius  megunta  a  világot, 
Gyűlölve  attól,  kit  szeret,  daczolva 
Testvére  által,  szidva  szolgaként. 
Lesik  hibáit  s  emlékkönyvbe  írják, 
Könyv  nélkül  megtanulják,  hogy  szemére 
Vessék.   0  szűmet  tudnám  e  szemekből 
Kisírni.  Itt  e  kard,  itt  puszta  mellem, 
És  benne  szív,  mely  drágább  mint  Plutus 
Bányái,  dúsabb  mint  arany  : 
Ha  római  vagy,  vedd  ;  én,  ki  megtagadtam 
Az  aranyat  tőled,  nyújtom  szivemet 
Döfd,  mint  döféd  Caesart,  mert  jól  tudom, 
Midőn  leginkábh  gyűlöléd,  erősben 
Szeretted  őt,  mint  Cassiust  valaha. 

Brutus.  Dugd  vissza  kardodat ;  légy  haragos, 

Ha  úgy  tetszik.  Minden  legyen  szabad. 
Kényed  szerint  tégy.  A  gyalázatot 
Nevc/d  szeszélynek  bár.   0  Cassius,  te 

Vörösmarty  összes  költ    II.  köt.  "•' 

Bárányhoz  vagy  csatolva,  a  ki  csak 

Úgy  tart  haragot,  miként  a  kő  tüzet, 

Mely  ütve  hirtelen  szikrákat  ád. 

S  legott  hideg  megint. 
Cassius.  Hát  Cassius 

A  végre  élt,  hogy  tréfa  és  nevetség 

Gyanánt  szolgáljon  Brutusnak,  midőn 

A  fájdalom  s  rossz  vére  üldözik  ? 
Brutus.  Ezt  szólva,  rossz  vér  űzött  engem  is. 

Cassius.         Ha  ennyit  vallasz,  fogjad  jobbomat. 
Brutus.  És  szívemet  vele. 

Cassius.  Oh  Brutus. 

Brutus.  Mit  kivánsz  V 

Cassius.         Oh  Brutus,  nincs-e  benned  annyi  szív, 

Hogy  tűrj,  midőn  a  hirtelen  szeszély, 

Mely  rám  anyáról  szállott,  elragad  ? 
Brutus.  Van,  Cassius,  s  ha  eztán  Brutusoddal 

Oly  nagy  szigorral  bánnál,  azt  hiendi : 

Anyád  czivódik  és  magadra  hagy.   (Zaj  kivül.) 
Poéta  (künn).    Bocsássatok  be  fő  vezéreinkhez, 

Viszály  van  köztök  :  nem  jó  így  magokra 

Hagyatniok. 
Lucilius.  Ne  menj. 

Poéta  (künn).  Csak  a  halál 

Tart  vissza.  (Poéta  jö.) 
Cassius.  Nos  mi  baj  ? 

Poéta.  Szégyen,  vezérek ! 

Mit  gondoltok  ?  barátság,  szeretet 

Kapcsoljon  újra,  mint  hozzátok  illik. 

Mert  nálatoknál  én  már  több  napot 

Láttam,  bizonynyal  mondhatom. 
Cassius.  Ha  ha ! 

Milyen  bohókán  költ  a  cynicus. 
Brutus.  Kotródj'  ficzkó  ;  menj  vakmerő  kölöncz. 

Cassius.         Tűrd,  Brutus,  ez  szokása. 
Brutus.  Idejét 

Válaszsza  meg  s  én  eltűröm  szeszélyét. 

De  mit  keressen  ily  futó  bolond 

A  háborúban  ?  Távozz'  czimbora. 
Cassius.     ■    El,  el !  hordd  el  magad. 

(Poéta  el.  Lucius  és  Titinius  jönek.) 
Brutus.  Lucilius 

S  Titinius  mondjátok  hadnagyainknak, 

Hogy  éjtanyára  szálljanak  hadaikkal. 
Cassius.         S  ti  jőjetek  s  hozzátok  Messalát 

Ide   magatokkal.   (Titinius  s  Lucilius  el.) 

Bndus.  Egy  pohár  bort,  Lucius. 

Cassiu8.         Nem  gondolám,  hogy  ily  haragos  lehetsz. 
Brutus.  Oh  Cassius,  én  bútól  vagyok  beteg. 

Cassius.  így  nem  cselekszel  bölcs  tanod  szerint, 

Történetes  bajoknak  helyt  ha  adsz. 
Brutus.  Bút  jobban  ember  nem  tűr.  Portia 

Meghalt. 
Cassius.         Hah  Portia  ? 
Brutus.  Meghalt. 

Cassius.  Hogy  maradtam 

Életben,  így  szegülvén  ellened  ? 
Oh  tűrhetetlen,  szívtörő  csapás ! 
S  mi  bajban  halt  ? 
Brutus.  Színié  távoztomat 

S  évődve,  hogy  az  ifjú  Octavius 
Antoniussal  oly  erőre  kaptak  — 
Mert  ez,   s  halála  híre  egykorú  — 
Magán  kívül  lön  és  távol  levén 
Őrzői,  lángot  nyelt. 
Cassius.  És  így  hala  ! 

Brutus.  így. 

Cassius.  Oh  halhatatlan  istenek.    (Lucius  jö  borral  s  gyertyával.) 

Brutus.  Ne  többet  róla.  Egy  pohár  bort !  Cassius,  (Iszik.) 

Minden  viszályt  most  ebbe  temetek. 
Cassius.         Szomjúzza  szívem  e  szép  zálogot. 
Töltsd,  Lucius  csordultig  a  kupát ; 

Sok  nem  lehet,  mit  Brutusért  iszom.  (Titiniusjö  Messalával.) 
Brutus.  Titinius,  jövel.  Jó  Messala, 

Légy  üdvöz  ;  üljük  most  körül  e  gyertyát 
És  értekezzünk  szükségink  felöl. 
Cassius.         Portia,  elköltözél ! 
Brutus.  Ne  többet  róla,  kérlek. 

Azt  irják  több  levélben,  Messala, 
Hogy  nagy  hatalommal  jőnek  ellenünk 
Antonius  s  ifjú  Octavius, 
S  Philippihez  vezérlik  a  hadat. 
Messala.        Leveleim  tartalma  ugyanaz. 
Bndus.  Mi  toldalékkal? 

Messala.  Hogy  vagy  száz  tanácsost 

Octavius,  Antonius  és  Lepidus 
Proscriptióval  küldenek  halálra. 
Brutus.  Itt  híreink  különbözők  ;  enyéim 

Hetven  tanácsost  mondanak,  kiket 
Proscriptio  által  vesztének  el ; 
S  közöttük  Cicero. 
Cassius.  Hogy  ?  Cicero  ? 

39* 

Messala.  igen. 

0  meghalt,  számkivetve  általok. 

Nődtől,  uram,  nem  érkezett  levél? 
Brutus.  Nem,  Messala. 

Messala.  Sem  felőle  semmi  hír 

A  többiekben? 
Brutus.  Semmi,  Messala. 

Messala.  Különös. 

Brutus.  Mi  okból  kérdesz?  Van  talán 

Híred  felöle  ? 
Messala  Semmi  sincs,  uram. 

Brutus.  Ha  római  vagy,  beszélj  nekem  valót. 

Messala.        S  te  a  valót  tűrjed  mint  római ; 

Mert  ö  meghalt,   és  rendkívüli   módon. 
Brutus.  Isten  veled  hát  Portia.  Halni  kell 

Mindünknek,  Messala. 

S  elméivé,  hogy  egykor  meg  kell  halnia, 

Erőt  nyerek  most  elviselni  azt. 
Cassius.         E  tanhoz  én  is  szinte  jól  tudok  : 

De  nem  viselné  így  természetem. 
Brvius.  Elég  !  most  élő  dolgainkra.  Mit  szólsz, 

Ha  most  legitt  Philippihez  megyünk. 
Cassius.         Nem  tartom  jónak.  ( 
Brutus.  És  miért  ? 

Cassius.  Ezért ! 

Használatosb,  ha  ellenség  keres  fel ; 

Élelme  fogy,  fáradnak  harczosi, 

S  magának  árt,  míg  mink  pihenve  itt 

Nyugottak,  fedve  s  fürgék  maradunk 
Brutus.  Jobb  oknak  enged   a  jó.  Itt  s  Philippi 

Között  a  nép  csak  kényszerítve  hódol, 

S  kedvetlenül  hozott  nekünk  adót. 

S  ha  most  az  ellen  erre  költözik, 

Hadat  szed  itt,  s  teljesb  számú  lesz 

S  ujabb  erővel  s  bátorodva  jő  ránk. 

Ezen  haszontól  elvághatjuk  öt, 

Ha  szembe  szállandunk  Philippinél, 

Megettünk  hagyva  e  táj  népeit. 
Cassius.         Hallgass  meg,  jó  öcsém. 
Brutus.  Bocsánatoddal. 

Jegyezd  meg  e  fölött,  hogy  társaink 

Kitelhetőleg  összevonva  vannak. 

Hadunk  fölös,  s  ügyünk  megért ;  az  ellen 

Növekszik  napról-napra  :  mink  a  fő 

Fokon  vagyunk  s  hanyatlás  vár  reánk. 

Az   emberek   dolgának   árja  van, 

Mely  habdagálylyal  boldogságra  visz, 

De  elmulasztva,  teljes  életök 

Nyomorban,  s  zátonyok  közt  zárva  teng. 

Ily  duzzadt  tenger  visz  most  minket  is, 

Használni  kell,  mig  áradatja  tart, 

Vagy  vesztjük  a  sors  kedvezéseit. 
Cassius.         Legyen  mint  akarod,  megyünk  mi  is, 

S  Philippinél  találkozunk  velők. 
Brutus.  Beszédeink  közt  meglepett  az  éj, 

S  természetünk  adóját  megkivánja, 

Melyet  rövid  nyugvással  csak  szűken 

Fizethetünk  le.   Nincs  mit  mondanunk  még  ? 
Cassius.  Nincsen.  Jó  éjszakát.  Holnap  korán 

Kelünk  s  megyünk. 
Brutus.  Ruhámat,  Lucius.  (Lucius  el.) 

Isten  veled  jó  Messala,  Titinius 

Jó  éjszakát.  Nemes,  jó  Cassius, 

Jó  éjét,  jó  nyugalmat. 
Cassius.  Oh  öcsém  ! 

Az  éjnek  ez  rossz  megkezdése  volt. 

Ne  férjen  meghasonlás  leikeinkhez, 

Ne  engedd,  Brutus. 
Brutus.  Minden  jól  van  immár. 

Cassius.         Jó  éjszakát. 

Brutus.  Jó  bátya,  jól  nyugodjál. 

Titinius,  Messala.  Uram,  jó  éjszakát. 
Brutus.  Mindnyájatokkal  jó  szerencse  járjon. 

(Cassius,  Titinius.  Messala  el.  Lucius  visszajö  a  ruhával.) 
Brutus.  Adjad  ruhámat.  Hol  van  hangszered? 

Lucius.  Itt  a  sátorban. 

Brutus.  Hogy  ?  te  álmosan 

Beszélsz  ?  szegény  fiú,  nem  feddelek  : 

Erőn  túl  virrasztál.  Hidd  Claudiust, 

S  még  egy  cselédet.  Háljanak 

Itt  sátoromban  a  szekrényeken. 
Jmcíus.  Hejh  !  Varró,   Claudius. 

Varró.  Hivott  urunk  ? 

Brutus.  Kérlek  barátim,  itten  háljatok, 

Lehet,  hogy  majd  fölkeltlek  s  üzenettel 

Testvérem  Cassiushoz  küldelek. 
Varró.  Ha  tetszik,  állunk  és  várunk  reád. 

Brutus.  Nem,  azt  nem  akarom,  csak  feküdjetek  le  ; 

Mert  meglehet,  hogy  még  mást  gondolok. 

Nézd  Lucius.   a  könyv,  melyet  keresek, 

Kubám  zsebében  itt  van. 

(Varró  és  Claudiug  lefeküsznek.) 

Lucius.  Jól  tudám, 

Hogy  uram  nekem  nem  adta. 
Brutus.  Légy  türelmes, 

Jó  gyermekem,  nagyon  feledkező  vagyok. 

Nehéz  szemedet  fenn  tarthatnád-e  még 

S  játszhatnál  egy  két  dalt  e  hangszeren? 
Lucius.  Igen,  ha  tetszik,  uram. 

Brutus.  Tetszik,  fiam, 

Sokat  zavarlak  ;  ám  te  kész  szives  vagy. 
Lucius.  Tisztemben  áll. 

Brutus.  Nem  kéne  tisztedet 

Erőn  fölül  is  kényszerítenem. 

Tudom,  nyugonni  vágy  az  ifjú  vér. 
Lucius.  Már  én  alvám,  uram. 

Brutus.  Jól  van  s  megint 

Elalhatol ;  nem  tartalak  soká. 

Ha  élek,  jót  teendek  még  veled.  (Zene  és  dal.) 

Ez  álmos  hang.  Oh  gyilkos  szender !  e  kis 

Fiúra  nyújtod  ólom  botodat, 

Ki  itt  zenél  neked  ?  Kedves  fiú, 

Jó  éjszakát.  Olyan  kímélteién 

Nem  leszek  hozzád,  hogy  fölkeltselek. 

Ha  bólogatsz,  eltörnéd  hangszered. 

Kiveszem  kezedből.  Most  jó  éjszakát. 

Hadd  látom.  Nincs  behajtva  a  levél, 

Hol  elhagyám  az  olvasást  ?  de  itt  van ! 
(Leül,  Caesar  szelleme  jö.) 

Mi  rosszul  ég  e  gyertya!  Hah  ki  jő  itt? 

TJgy  gondolom,  szememnek  gyöngesége 

Ábrázza  e  kisértő  tüneményt  ? 

Felém  közelget.  Vagy  te  valami  ? 

Isten  vagy  angyal,  ördög  vagy  mi  vagy, 

Mitől  fagy  vérem,  felborzad  hajam, 

Mondd  meg,  mi  vagy  ? 
Szellem.  Rossz  szellemed. 

Brutus.  Miért  jősz  ? 

Szellem.  Azt  mondani,  hogy  meglátsz' Philippinél. 

Brutus.  Jól  van.  Tehát  ismét  látandalak. 

Szellem.  Igen,   Philippinél.    (Szellem  eltűnik.) 

Brutus.  Nos  hát  Philippinél  látlak  megint. 

lm  eltűnői,  hogy  bátorodni  látsz. 

Gonosz  szellem,  veled  még  több  beszédem 

Lett  volna.  Hejh !  fiú  te,  Lucius ! 

Ébredjetek  fel,  Varró,  Claudius ! 

Hejh  Claudius ! 
Lucius.  Uram,  a  húr  hamis. 

Brutus.  Azt  véli,  most  is  hangszerrel  mulat. 

Ébredj  fel,  Lucius. 
Lucius.  Parancsolóm ! 

Brutus.  Mi  álmod  volt,  hogy  úgy  kiáltozál  ? 

Lucius.  Tudtomra  nem  kiálték. 

Brutus.  Sőt  igen. 

Láttál  valamit  ? 
Lucius.  Nem  láttam  semmit  is. 

Brutus.  Alugyál  megint.  Hejh  Varró,  Claudius ! 

Ficzkó  te,  kelj  fel. 
Varró,   Claudius.  Uram! 

Brutus.  Miért  kiáltozátok  álmotokban? 

Varró,   Claudius.  Kiáltozánk  uram  ? 
Brutus.  Igém  Talán 

Szemléltetek  valamit? 
Varró.  Nem  én,  uram, 

Nem  láttam  semmit. 
Claudius.       Én  sem. 
Brutus.  Menjetek, 

Ajáljatok  testvérem  Cassiusnak ; 
Mondjátok,  menjen  jó  korán  előre 
Hadával  s  mink  követni  fogjuk  őt. 
Varró,  Claudius.  Parancsod  teljesítve  lesz.  (El.) 

ÖTÖDIK    FELVONÁS. 

ELSŐ   JELENÉS. 
(Philippi  sikja.) 

Octavius,   Antonius  s  hadaik  jönek. 

Octavius.       Reményem  ime  teljesedve  van, 
Antonius.  Te  azt  mondád,  az  ellen 
Nem  fog  leszállni,  a  hegyen  marad 
S  a  felső  tájakon.  S  máskép  ütött  ki : 
Sergök  közel  van.  Itt  Philippinél 
Akarnak  bennünket  csatára  hívni, 
Előbb  felelve,  mint  mi  kérdenénk. 

Antonius.        Ne  hidd  !  szivökbe  látok  én,  s  tudom 
Mért  tesznek  így  ;  örülnének  bizony, 
Ha  más  helyen  volnának.  S  ím  leszállnak 
Félelmes  kérkedéssel,  azt  remélve 
Velünk  e  mozgás  által  elhitetni, 
Hogy  szívok  bátor ;  ám  ez  mind  nem  így  van. 
(Hírnök  jön.) 

Hirnök.  Készüljetek,  vezérek  ;  ellenink 

Vitézi  pompával  közelgenek. 

A  harczi  véres  zászló  fenn  lobog, 

S  valaminek  tüstént  kell  történnie. 
Antonius.        Octavius,  vezessed  népedet 

Balkéz  felé  a  síkon  lassudan. 
Octavius.  Te  balra,  és  én  jobbra. 
Antonius.  Tervemet 

Mért  vágod  át  ily  szorgos  pillanatban  ? 
Octavius.        Nem  vágom  át ;  de  tenni  így  fogok. 

(Hadzene.  Dobszó  mellett  jönek  Brutus,  Cassius.     és     hadaik.     Lucilius 
Titinius.  Messala  és  mások.) 

Brutus.  Megállanak  ;  szándékok  szólani, 

Cassius.  Megállj,  Titinius  ;  szóljunk  velők. 
Octavius.  Antonius,  adjunk  jelt  a  csatára  ? 
Antonius.        Ne  Caesar,  várjuk  felhívásokat. 

Távozzatok;  a  vezérek  szólani 

Akarnak. 
Octavius.  Várjatok,  míg  jelt  adunk. 

Brutus.  Ütés  elctt  szó,  nemde  honfiak  ? 

Octavius.        Nem  mintha  jobb  szeretnők,  mint  ti,  a  szót. 
Brutus.  Jobb  rossz  ütésnél  a  jó  szó,  Octavius. 

Antonius.        Jó  szót  adsz,  Brutus,  rossz  ütéseidhez  ; 

Tanú  a  rés,  melyet  Caesar  szivén 

Ütél,  kiáltva:   Caesar  üdvözöllek! 
Cassius.         Antonius,  döféseid  mivolta 

Bizonytalan  ;  mi  szódat  illeti, 

Az  megrabolta  Hybla  méheit 

S  mézetlen  hagyta. 
Antonius.  S  nem  fulánktalan  ? 

Brutus.  igen,  sőt  hangtalan ;  mert  ellopád 

Döngésöket  s  nagyon  bölcsen,  fenyítsz, 

Előbb  mint  szúrnál. 
Antonius.  Árulók,  ti  nem 

Tevétek  úgy,  midőn  alávaló 

Gyiloktok  egymást  éré  Caesaron. 

Vigyorogtatok,  mint  a  majom, 

Csuszátok,  mint  az  eb,  bókoltatok 

Rabszolgaként,  míg  hátulról  gazul 

Az  átkos  Casca  nyakba  szúrta  Caesart. 

Hizelkedők ! 
Cassius.  Hizelkedők  !  köszönd 

Magadnak,  Brutus  ;  most  nem  sértene 

E  nyelv,  ha  Cassius  rendelkezik. 
Octavius.        Térjünk  az  ügyre.  Szóváltás  ha  izzaszt, 

A  próba  véresb  cseppeket  kivánand. 

lm  árulókra  rántom  kardomat ; 

Ha  vélitek,  hogy  ismét  visszaszáll  ? 

Soha,  mig  Caesar  huszonhárom  sebe 

Boszulva  nem  lesz,  vagy  vérébe  döl 

Egy  másik  Caesar  árulók  vasától. 
Brutus.  Caesar,  te  nem  halhatsz  meg  árulóktól. 

Hacsak  magaddal  nem  harczolsz.     f 
Octavius.  Ugy  hiszem 

Nem  sorsom  halni  Brutus  kardja  által.      % 
Brutus.  Volnál  fajodnak  legnemesbje  bár, 

Oh  ifjú,  nem  halhatnál  díszesebben. 
Cassius.         Kényes  fiú,  e  díszre  érdemetlen, 

Ily  korhely  czimborával  frigyesülten. 
Antonius.         A  régi  Cassius. 
Octavius.  El !  j  erünk  Antonius. 

Szemben  daczolva  hívunk  ki,   árulók. 

Ha  víni  mertek,  szálljatok  ma  sikra; 

Ha  nem,  mikor  majd  kedvetek  derül. 
(Octavius,  Antonius  és  seregeik  el.) 
Cassius.         Fújj   szél,  dagadj  hullám,  és  úszsz  hajó 

Feljött  az  ár  s  koczkán  van  mindenünk. 

Brutus.  Lucilius,  halld,  egy  szóm  van  veled. 

Lucilius.         Uram ! 

(Brutus  és  Lucilius  elvonulva  beszélnek.) 

Cassius.         Messala ! 

Messala.        Mit  szól  vezérem  ? 

Cassius.  Messala, 

Ez  születésem  napja ;  e  napon 
Látott  világot  Cassius.  Messala, 
Add  jobbod  s  légy  tanúm,  hogy  a  szabadság 
Ügyét,  miként  Pompejus,  kénytelen 
S  akaratom  ellen  bízom  egy  csatára. 
Tudod,  Epicurus  oktatásihoz 
Szítottam  eddig;  most  megváltozott 
Gondolkozásom  s  részint  hinni  kezdek 
A  jósjeleknek.  Sardisból  jővén, 
Zászlóink  elsejére  két  hatalmas 
Sas  szállt  le  s  ott  ült  harczosink  kezéből 
Mohón  falván  s  evén.  Philippiig 
Kísértek  el.  Ma  reggel  elhagyának, 
S  fejünk  fölött  helyettök  varjú,  holló 
.  És  kánya  repked  s  mint  kór  martalékra 
Néznek  le  ránk  s  gyász  mennyezet  gyanánt 
Terül  ki  árnyok,  mely  alatt  hadunk 
Lelkét  feladni  készen  itt  hever. 

Messala.        Ne  higyed  azt. 

Cassius.  Csak  úgy  félig  hiszem. 

Mert  lelkem  ép,  és  eltökélt  vagyok 

Minden  veszléylyel  bátran  szembe  szállni. 
Brutus.  Tedd  azt,  Lucilius. 

Cassius.  Most,  kedves  Brutusom, 

Adják  az  istenek,  bogy  napjainkat 

Baráti  frigyben  húzzuk  agg  korig. 

De  minthogy  ember  dolga  tudva  nincs, 

Gondoljuk,  a  mi  legrosszabb  jöhet  ránk. 

Ha  e  csatát  elvesztjük,  úgy  utószor 

Van  most,  hogy  egymással  beszélhetünk. 

Mit  vagy  határzott  tenni  ily  esetben  ? 
Brutus.  Mit  bölcseség  azon  szabálya  tart, 

A  mely  szerint  Catót  kárhoztatám, 

Hogy  önmagát  megölte.  Nem  tudom  mint, 

De  gyávaságnak  tartom,  életet 

Az  eshetök  miatti  félelemből 

így  szegni  meg.  Tűréssel  fegyverezve 

Bevárom  a  hatalmak  végzetét, 

Kik  minket  itt  alant  kormány zanak. 
Cassius.         És  így,  ha  vesztjük  e  csatát,  türended 

Hogy  Róma  utczáin  diadalmasan 

Hurczoljanak. 
Brutus.  Nem  azt,  nem   Cassius. 

Nemes  római,  ne  hidd,  hogy  valaha 

Rómába  Brutus  kötve  megy.  Magasb 

Érzelme  van.  De  mit  Martius  idusa 

Kezdett,  a  munkát  e  nap  végzi  be. 

S  ha  látjuk  ismét  egymást,  nem  tudom. 

Azért  utolsó  búcsúnkat  vegyük. 

Légy  boldog  mindörökre,  Cassius. 

Mosolygunk  rajta,  ha  még  találkozunk; 

Ha  tán  nem,  úgy  e  búcsuvét  helyes  volt. 
Cassius.         Légy  boldog  mindörökre,  Brutusom  : 

Ha  találkozunk,  mosolygunk  rajt'  bizonynyal, 

Ha  nem,  való  :  e  búcsuvét  helyes  volt. 
Brutus.  Most  rajta,  menjünk  !  Oh  hogy  e  napi 

Dolgoknak  végét  tudná  emberész. 

De  elég,  hogy  a  nap  véget  ér  s  a  vég 

Majd  akkor  tudva  lesz.  Keljünk  tova,  (El.) 

MÁSODIK  JELENÉS. 
(Ugyanott.  A  osatamezö.  Zaj.) 

Brutus  és  Messala  jönek. 

Brutus.  Nyargalj   Messala,  nyargalj   és  vidd  ez  írást 

Oda  túl  a  hadhoz  ;  rohanjanak.  (Erős  riadó.) 

Egyszerre  mind,  mert,  a  mint  észrevettem, 

Lankadt  a  harcz  Octavius  felén 

S  gyors  támadással  megdönthetjük  őket. 

Nyargalj   el,  Messala,  mind  hadd  szálljanak  le.  (El.) 

HARMADIK  JELENÉS. 
(Ugyanott.  Más  része  a  síknak.  Hadi  zaj.) 

Cassius  és   litinius  jönek. 

Cassius.  O  nézd  Titinius,  a  gaz  nép  szalad ! 

Magam  magaméinak  ellensége  lettem. 

Ez  a  zászlóm  már  fordult ;  én  a  gyávát 

Megöltem,  és  ezt  tőle  elvevém. 
Titinius.         0   Cassius,  Brutus  nagyon  korán 

Adá  a  jelt,  s  megnyomván  egy  kevéssé 

Octaviust,  mohón  hajtott  neki. 

Vitézi  zsákmányoltak,  még  mi  végkép 

Bezáratánk  Antonius  hadától.  (Pindarus  jö.) 
Pindarus.      Szaladj  továbh  uram,  szaladj  tovább. 

Már  sátorodban  jár  Antonius. 

Nemes  Cassius,  távozzál  messze  innen. 
Cassüis.  E  domb  eléggé  távol  van.  Titinius 

Nézd  :  sátorom  az,  hol  látom  a  tüzet  ? 
Titinius.         Az  uram. 
Cassius.  Titinius,  ba  engemet  szeretsz, 

Ülj  fel  lovamra,  sarkantyúzd,  a  míg 

Ama  hadakhoz  vitt  és  visszahoz, 

Hogy  tudjam  azt  bizonynyal,  a  hadak 

Barát,  vagy  ellenség-e  ? 
Titinius.         Itt  termek  tüstént  mint  a  gondolat.  (El.) 
Cassius.         Menj,  Pindarus,  menj,  hágj  fölebb  a  dombra. 

Látásom  tompa  volt  mindenha ;  nézd 

Titiniust  s  mondd,   mit  látsz   a  mezon  !    (Pindarus  el.) 

Ez  nap  születtem  ;  megkerült  időm 

És  a  hol  kezdem,  ott  végzendőm  el : 

Eltem  lejárta  útkörét.  Fiú, 

Mi  újság  ? 
Pindarus         (fenn).  Oh  uram  ! 
Cassius.  Mi  baj  ? 

Pindarus.  Tintiniust 

Lovasok  kerítik  s  rajta  hajtanak. 

De  vágtat  ő  is,  most  csaknem  beérték. 

Most,  most  Titinius  !  Leszállanak 

Néhányan,  oh,  és  ő  is  :  fogva  van.    (Kiáltás.) 

És  halld  !  örömükben  mint  ujjonganak. 
Cassius.         Jőj  el,  ne  nézd  tovább.  Oh  gyáva  én, 

Ki  élek,  míg  legjobb  barátimat 

Szemeim  előtt  elfogják.  'Pindarus  jö.)  —   Jőj   ide, 

Fiú.  Rabbá  tévéiek  Parthiában 

S  megbagyva  éltedet  fölesketélek, 

Hogy  bármit  megtenned  parancsolok, 

Véghez  viended.  Jöj  most  s  teljesítsd 

Az  esküt.  Légy  szabad  s  e  karddal  itt, 

Mely  Caesart  döfte,  nyisd  meg  e  kebelt. 

Ne  válaszolj.  Itt,  tartsad  markolatját, 

S  ha  arczom  fedve  lesz,  mint  most  vagyon, 

Intézd  felém.   Caesar !  torolva  vagy, 

S  azon  karddal,  mely  tégedet  megölt.  (Meghal.) 

Pindarus.       így  most  szabad  vagyok,  de  nem  levek  az, 

Ha  rajtam  állott  volna.  0  Cassius, 

E  hontól  Pindar  messze  bujdosik, 

Hol  öt  ne  lássa  többé  római.  (ei.) 

(Titinius  visszajö  Messalával.) 

Me8sala.        Kölcsönbe  megy  Titinius.  Nemes 
Brutus  legyőzte  Octavius  hadát, 
Mint  Cassius  hadát  Antonius. 

Titinius.         E  bír  majd  felvidítja  Cassiust. 

Messala.        Hol  hagytad  őtet  ? 

Titinius,  Teljes  csüggedésben 

Rabjával  Pindarussal  itt  a  dombon. 

Messala.        Nem  ö,  ki  ott  a  földön  elterült? 

Titinius.         Nem  úgy  terült,  mint  élő.  Oh  szivem ! 

Messala.        Nem  ő  az  ? 

Titinius.  Nem  Messala  ;  volt,  de  már 

Nem  Cassius  többé.   Oh  nyugovó  nap, 
Mint  éjre  szállasz  rőt  sugaraiddal, 
Úgy  szállá  vérben  Cassius  napja  le, 
Rómának  fénye  szállt;  lejárt  napunk; 
Most  felleg,  harmat,  vész,  jőj  ;  tetteink 
Már  téve  vannak.  Nem  bizott  merényem 
Sikerében  és  e  tettet  az  teve. 

Messala.        Nem  vára  jó  sikert  s  az  tette  ezt. 
Oh  mélabú  fia,  gyűlölt  tévedés, 
Mért  képzesz  dolgokat,  mik  nincsenek, 
Az  éber  ész  elé  ?  könnyen  fogant 
Csalatkozás,  te  nem  születel  soha 
Szerencsésen  ;  mert  a  ki  hordozott, 
Anyádat  gyilkolod  meg. 

Titinius.  Pindarus ! 

Hejh,  hol  van  Pindarus  ? 

Messala.  Keressed  öt, 

Titinius  ;  míg  én  megyek  nemes 

Brutus  fülét  e  hírrel  általütni, 
Átütni,  mondhatom  :  mert  fent  aczél, 
Méregbe  mártott  nyil  Brutus  fülének 
Oly  kedves  épen,  mint  e  hír  leend. 
Titinius.         Siess  el ;  Massala,  én  majd  Pindarnst 
Keresem  fel  addig.  (Messala  el.) 

Mért  küldél  tova, 
Derék  Cassius  ?  En  nem  barátaiddal 
Találkozám-e  ?  Nem  tevék-e  ők 
E  győzelem  füzérét  homlokomra, 
Hogy  adjam  át  neked  ?  Nem  hallhatád-e 
A  felkiáltást  ?  Ah  te  balra  értél 
Minden  körülményt.  Ám  e  koszorút 
Feltenni  homlokodra  Brutusod 
Parancsolá  s  parancsát  teljesítem. 
Jcj  gyorsan,  Brutus,  lássad  e  helyen, 
Mint  tisztelem  meg  Cajus  Cassiust. 
Bocsánat,  istenek,  ez  római  halál. 
Jőj  Cassiusnak  kardja  és  találd 
Titinius  szivét.   (Meghal.) 

(Zaj.  Messala  visszajö.  Brutus,  ifja  Cato,  Strato»  Volumnmi  é«  Lucilius.) 

Brutus.  Hol  Messala,  mondd,  hol  fekszik  teteme  ? 

Messala.         Amott  s  Titinius  kesergi  öt. 

Brutus.  Titiniusnak  arcza  fölfelé  van. 

Cato.  Meghalt. 

Brutus.  Oh  Caesar  most  is  tart  hatalmad. 

Lelked  körüljár  s  minden  belseinkre 

Forditja  kardjainkat. 
Cato.  Derék  Titinius ! 

ím  Cassiust  mint  koszorúzta  meg.  (Tompa  zaj.) 
Brutus.  Él,  mint  ezek,  még  két  ily  római? 

Az  ég  veletek,  utósó  rómaiak, 

Lehetlen  hogy  hasonlót  valaha 

Szülhessen  Róma.  E  halottnak  én, 

Barátim,  több  könyüvel  tartozom, 

Mint  mennyit  megfizetni  láttok  itt. 

De  lelek  időt,  o  Cassius,  lelek 

Időt  reá.  Most  küldjük  tetemét 

Tharsosba  innen.  Itt  a  harczmezőn 

Nem  teszszük  sirba,  mert  csüggesztene. 

Lucilius,  ifjú  Cato,  jőjetek 

Keljünk  a  síkra  ;  Labeo,  Flavius 

Vigyétek  a  hadat.  Most  három  óra. 

S  ez  éj   előtt  még,  rómaiak,  szerencsét 

Kisértni  menjünk  egy  másik  csatában.    (ei  ) 

NEGYEDIK  JELENES. 


(Más  része  a  harczmezönek.  Zaj ;  katonák  jönek  viaskodva  mind    a    két 
seregből ;  azután  Brutus,  Cato,  Lucilius  s  egyebek.) 

Brutus.  Még  rajta,  bátran,  rajta  honfiak. 

Cato.  Mely  fattyú  nem  megyén?  ki  jö  velem? 

Kikiáltom  itt  a  harczmezön  nevem  : 

Hejh  !  én  vagyok  Marcus  Cato  fia, 

A  hon  barátja,  zsarnokgyülölö. 

Hejh  én  vagyok  Marcus  Cato  fia.  (Támad). 
Brutus.  És  Brutus  én,  Marcus  Brutus  vagyok. 

Honom  barátja  ; 

Ismerjetek  meg,  Brutus  én  vagyok. 

(Megy,  az  ellenséget  megtámadja  ;  Cato  megnyomatván  elesik.) 

Lticilius.         Ifjú  s  nemes  Cato,  te  halva  vagy. 

Vitézül,  mint  Titinius,  halál : 

Méltán  becs  illet,  mint  Cato  fiát. 
Első  katona.  Add  meg  magad,  vagy  meghalsz. 
Lucilius.  Megadom, 

De  csak  hogy  haljak;  íme  fogjad  ezt  (Pénzt  nyújt.) 

S  ölj  meg  legitt,  öld  meg  Brutust,  s  szerezz 

Halála  által  hírt. 
Első  katona.  Az  nem  szabad. 

Oh  ez  nemes  fogoly. 
Második  katona.  Hejh  !  félre  innen, 

Antoniusnak  meg  kell  mondani, 

Hogy  Brutus  fogva  van. 
Első  katona.  Majd  megjelentem. 

Jön  a  vezér.  (Antonius  jő.)    Uram,  Brutus  fogoly ; 

Brutust  fogolylyá  tettük. 
Antonius.        it  Hol  vagyon  ? 

Lucilius.         0  ment,  eléggé  ment,  Antonius. 

Hidd  el  nekem,  hogy  ellenség  soha 

Nemes  Brutuet  nem  fogja  élve  meg  : 

E  szégyentől  megóják  istenek. 

Ha  halva  vagy  élve  megleled,  magához, 

Brutushoz  illöleg  találod  öt. 
Antonius.        Barátom,  ez  nem  Brutus,  bár  bizonyra 

Mondom,  nem  olcsóbb  értékű  fogoly. 

Vigyázzatok  rá,  tartsátok  szelíden. 

Inkább  óhajtok  illy  embert  barátul 

Mint  ellenségemül.  Most  menjetek. 

Nézzétek  :  Brutus  él-e  vagy  halott. 

S  Octavius  sátrába  hozzatok  hírt, 

Mint  állnak  dolgaink.  (El.) 

OTODIK  JELENES. 


(Más  része  a  harczmezönek.  Brutus,  Dardanius,  Clitus,  Strato  ós  Volum- 
nius jönek.) 

Brutus.  Szegény  maradvány  hű  barátaimból, 

Nyugodjatok  meg  e  sziklán. 
Clitus.  Uram, 

Statilius  fáklyáját  fölmutatta, 

De  nem  jön  :  fogva,  vagy  tán  ölve  van. 
Brutus.  Clitus,  jer  ülj  le.   Ölve,  most  a  szó  : 

Ily  tett  nap'renden  áll.    Hallod  Clitus.  (Súg.) 
Clitus.  Mit  ?  én,  uram  ?  nem  széles  e  világért. 

Brutus.  Csitt,  szót  se  többé. 

Clitus.  Inkább  magamat. 

Brutus  (súgva).  Dardanius,  halld.  ( 
Dardanius.  Én  tenném-e  azt  ? 

Clitus.  O  Dardanius. 

Dardanius.  0  Clitus. 

Clitus.  Mily  rossz  ajánlást  tett  Brutus  neked  ? 

Dardanius.    Hogy  őt  megöljem.  Nézd,  mint  elmerült. 
Clitus.  A  jeles  edény  most  már  úgy  telve  van 

Keservvel,  hogy  szemén  kiömledez. 
Brutus.  Egy  szóra,  jó  Volumnius,  jövel. 

Volomnius.     Mit  szól  uram  ? 
Brutus.  Csak  ezt,  Volumnius. 

Caesarnak  lelke  megjelent  előttem 

Két  ízben  éjjel.  Sardisnál  előbb 

S  múlt  éjjel  itt  Philippi  síkjain. 

Órám  eljött,  tudom. 
Volumnius.  Nem  úgy,  uram. 

Brutus.  Sőt  ez  bizonyos,  Volumnius. 

Mint  áll  a  világ,  látod,  Volumnius. 

Az  ellenség  az  örvényhez  szorított ;  (Távoli  zaj.) 

Jobb  önként  ugranunk,  mint  várni,  míg 

Belé  taszítnak.  Jó  Volumnius, 

Egy  iskolába  jártunk,  jól  tudod ; 

E  régi  szeretetünkre  kényszerítlek, 

Tartsd  kardomat,  míg  én  belé  esem. 
Volumnius.    Ez  nem  baráthoz  illő  tiszt,  uram.  (Zaj  közelit.) 
Clitus.  Fuss,  fuss,  uram,  tovább  itt  nem  maradhatsz. 

Brutus.  Az  istenek  veled  —  s  veled,  Volumnius. 

Strato,  te  eddig  folyvást  aluvál, 

Élj  boldogul,  Strato.  Jó  földiim  ! 

Örül  szivem,  hogy  teljes  életemben 

Nem  leltem  embert,  hozzám  hütelent. 

Engem  nagyobb  dics  ér  e  rossz  napon. 

Mint  Marcus  Antonius  s  Oktávius 

Ez  aljas  győzelemmel  nyerni  fognak. 

Most  éljetek  mindnyájan  boldogul, 

Mert  Brutus  nyelve  már  bezárja  élte 

Történetét.   Szememre  éj  borong, 

Testem  pihenni  vágy,  mely  csak  azért 

Fáradt,  hogy  ezt  az  órát  érje  el. 
(Zaj  ;  közben  kiáltás  :  Fuss,  fuss,  fuss.) 
Clitus.  Fuss,  fuss,  uram. 

Brutus.  El,  majd  követlek. 

(Clitus,  Dardaniua,  Volumnius  el.) 

Kérlek,  Strato,  maradj  urad  körül. 

Te  jó  szivü  legény  vagy ;  életed 

Ez  által  vett  becsííletízt  magába.  . 

Tartsd  kardomat  s  fordulj  el ;  míg  belé 

Omlandom    Strato,  megteended-e  ? 
Strato.  Add  jobbodat,  s  az  istenek  veled. 

Brutus.  Élj  boldogul.  —  Caesar,  most  légy  nyugott : 

Nem  öltelek  meg  fél  ily  örömest. 
(Kardjába  omol,  s  meghal.) 
(Zaj.  Visszavonulás,    Octavius,   Antonius,    Messala,    Lucilius   s    a  sereg 

jönek.) 
Octavius.        Mi  ember  ez  itt? 
Messala.  Uramnak  embere. 

Szólj   Strato,  hol  van  urad? 
Strato.  Ment  a  bilincstől, 

Melyet  te  hordasz,  Messala ;  tetemét 

Égethetik  csak  porrá  a  nyerők, 

Mert  Brutus  önnön  győzte  meg  magát 

És  senki  másnak  díszt  nem  ád  halála. 
Lucilius.         így  kellé  Brutust  lelni.  Köszönöm, 

Brutus,  hogy  megbizonylád  szavamat. 
Octavius.        Brutus  cselédit  mind  megfogadom. 

Legény,  akarod  idődet  nálam  tölteni  ? 
Strato.  Igen»  na  által  enged  Messala. 

Messala.        Strato,  mint  halt  uram  ? 
Strato.  A  kardot  én  tartam  s  úgy  dőlt  belé. 

Messala.        Octavius  tehát  vedd  által  őt, 

Ki  uramnak  a  vég  szolgálatot  tévé. 
Antonius.        Ez  volt  a  legnemesbik  római 

Mindnyája  közt ;  a  többi  lázadók, 

A  mit  tevének,  ő  kivüle,  mind 

Kajánságból  tevék  nagy  Caesar  ellen. 

0  tiszta  szándékból  és  egyedül 

Közjó  miatt  szövetkezett  velők. 

Szelid  volt  élte,  s  úgy  vegyültenek 

Az  elemek  benne,  hogy  fölkelhete 
A  természet  s  világnak  mondhatá  : 
Ez  férfi  volt. 
Octaviits.        Erényéhez  képest  bánjunk  vele, 

Temetési  gyászszal  s  minden  tisztelettel. 

Bajnokhoz  illő  díszben  teteme 

Az  éjjel  sátoromban  fog  fekünni. 

Most  hadd  nyugodjék  a  nép,  és  mi  menjünk 

A  nap  dicsőségét  megosztani. 


Vörösmarty  összes  költ.  11.  köt.  *" 

Történik  Britanniában. 


ELSŐ    FELVONÁS. 

ELSŐ  JELENET. 
(Udvari  terem  Lear  király  palotájában.) 

Kent,   Gloster,  Edrnund  jönek. 
Kent. 
Úgy  hittem,  a  király  inkább  kedveli  Albán  herczeget,  mint  Cornwallt. 

Gloster. 

Nekünk  ia  mindig  ugy  tetszett ;  de  most  az  ország  felosztásánál  ki 
nem  vehető,  melyik  fejedelmet  becsüli  inkább ;  mert  az  egyenlőség  úgy 
ki  van  mérve,  hogy  maga  a  szigor  sem  tehet  választást  osztályrészeik  közt. 

Kent. 
Nem  a  te  fiad  ez  Mylord  ? 

Gloster. 

Nevelése,  Sir,  rovásomra  történt.  Annyiszor  pirultam  elismerni, 
hogy  most  már  elég  orczátlan  vagyok  azt  tenni. 

Kent. 
Nem  foghatlak  meg. 

Gloster. 

De  igen,  ezen  ficzkó  anyja,  mert  domborúvá  lön,  és  valóban,  Sir, 
előbb  volt  fia  bölcsője  mint  férje  ágya  számára.  Orontod  a  hibát? 

Kent. 

Miután  az  eredmény  ily  derék,  nem  kívánhatom  nem  történtnek 
a  hibát. 

Gloster. 

Egyébiránt,  Sir,  nekem  törvényes  fiam  is  van,  néhány  évvel  idősebb 
ínnél ;  de  mind  a  mellett  nem  kedvesb  előttem,  ámbár  ez  a  gazkölyök 
egy  kissé  mohón  jött  a  világba,  mielőtt  hittak  volna.  De  anyja  szép  volt, 
ínyja  fiát  végre  is  el  kell  fogadnom.  Ismered  ezen  nemes  urat    Edmund  ? 

Edmund. 
Nem,  Mylord. 

Gloster. 

Kent  Lord.   Ugy  tekintsd  ezentúl  mint  tisztelt  barátomat. 

Edmund. 
Szolgalatjára  Nagyságodnak. 

40 * 

Kent. 
Kell,  hogy  szeresselek,  s  rajta  leszek,  hogy  jobban  ismerjük  egymást. 

Edmiind. 
S  én,   Sir,  törekedni  fogok,  hogy  azt  megérdemeljem. 

Gloster. 
Künn  volt  vagy  kilencz  évig,  s  ismét  mennie  kell.  —  A  király  jön  ! 

(Harsonaszó.) 

Lear,   Cornwall,  Albán,   Goneril,  Regan,   Cordélia, 
s  kiséret  jönek. 

Lear. 
Gloster !  menj,  hidd  elö  Frankhon  s  Burgund  urait. 
Gloster.  Tüstént,   felség  !    (Gloster  és  Edmund  el.) 

Lear.  Az  alatt  kimondjuk  rejtett  szándékunkat. 

Adjátok  a  térképet.  Tudnotok  kell, 
Hogy  országunkat  három  részre  osztók 
S  erős  feltétünk  minden  gondot  és  bajt 
Lerázni  aggkorunkról,  általadván 
Ifjabb   erőnknek,  míg  magunk  tehertől 
Menten  mászunk  a  sír  felé.  Fiunk 
Cornwall  és  nem  kevésbbé  szeretett 
Fiunk  Albán,  ez  órában  szilárd 
Akaratunk  lányaink  jegy  díjait 
Külön  kiszabni,  hogy  jövő  viszálynak 
Már  most  elejét  vegyük.  Két  fejedelem 
Burgund-  és  Frankhon  nagy  vetélkedők 
Legifjabbik  lányom  szerelmeért, 
Rég  udvarolnak  házunknál,  s  nekik  most 
Választ  kell  adnunk.   Szóljatok  leányim, 
Minthogy  mi  most  le  akarunk  mondani 
Uralkodás-,  s  az  ország  gondjai- 
S  jövedelmiről.  Mondjuk  hát ;  mellyitek 
Szeret  leginkább,  hogy  legfőbb  kegyünket 
Érdem  szerint  adhassuk.  Goneril 
Első  szülöttünk,  szólj   először.( 
Goneril.  Én,  Sir, 

Jobban  szeretlek,  mint  kimondható, 
Drágább  vagy  előttem  mint  szemem  világa, 
Tér  és  szabadság  s  minden  a  mi  ritka, 
Dús  és  becses.  Szeretlek  nem  kevésbbé 
Egy  épség,  kellem,  szépség  és  becsület- 
Áldotta  életnél ;  mint  valaha 

Gyermekszeretve  s  imádva  volt  apa, 
Szeretettel,   melyhez   a  *zó   képtelen, 
A   lélekzet  szegény.    Szerellek   úgy, 
Hogy   annak   módja  és  hatara   nincs. 

Corddia  (télre).  Cordelia!  mit  tegyen?   Hallgat  s  szeret. 

Lear.  E  két  vonal   közt  mind   e   tartománynak 

Ez  árnyas   erdők-,  dús  mezők-,  tanóros 
Legelők-   és  teljes  folyamoknak 
Urává  teszlek  :  Albán  és  a  te 
Utódaidnak  légyen  öröke. 
Mit  mond   most  második   leányunk, 
A  drásra  Regan,   Cornwall  nője.  Szólj  ! 

Regan.  Nénémmel  én  egy  érczből  szerkezeit 

Méltónak  tartom  hozzá  magamat. 
És  úgy  találom  igaz  szivem  szerint, 
Hogy  ö  saját  érzelmimet  nevezte  meg, 
Csakhogy  nem  egészen:  minden  más  örömnek, 
Mit  az  érzékek  legdúsabb  tára  nyújt, 
Én  ellenéül  vallom  magamat, 
S  csupán  boldognak  felségedhezi 
Szeretetemben. 

Cordelia  (félre).  Szegény  Cordelia  ! 

És  mégsem  az,  mert  szívem  gazdagabb 
Mint  nyelvem  :   abban  bizonyos  vagyok. 

Lear.  Szép  országunknak  e  bö  harmada 

Neked  s  utódidnak  jut  örökül, 
Térségre,  bájra,  becsre  Goneril 
Részénél  nem  csekélyebb    S  most  örömünk 
Legvégső-,  nem  legalsója,  kinek 
Ifjú  szerelmeért  Burgund  teje, 
Frankhon  borai  vetélyben  küzdenek, 
Mit  szólsz  te,  hogy  szerezz  egy  harmadot, 
Dúsabbat  mint  testvéridé  ?  beszélj  ! 

Cordelia.        Semmit,  Mylord. 

Lear.  Semmit  ? 

Cordelia.  Semmit. 

Lear.  Még  egyszer  szólj,  a  semmiből  misem  lesz. 

Cordelia.        Boldogtalan   én  !   ki  számhoz  nem  birom 
Emelni  szívemet.  Szeretem  föl^égedet 
Tisztem  szerint,  sem  többé,  sem  kevésbbé. 

Lear.  Hogyhogy'   Cordelia  ?  jobbítsd  szavaidat, 

Nehogy  szerencsédet  megrontsa. 

Cordelia.  Jó  uram  ! 

Nemzőm  vagy,  fölneveltél  és  szerettél. 
A  tartozást  én  úgy  rovom  le,  mint 
Illik  s  méltó  :  szeretlek,  engedelmes 

Vagyok,  tisztellek  mindenek  fölött. 
Mért  mennek  férjhez  nénéim,  ha  mondják, 
Hogy  csak  téged  szeretnek  ?  Én,  ha  egykor 
Tán  férjhez  meDnék,   akkor  az,  kivel 
Jegyet  váltottam,  bírni  fogja  fél 
Szerelmem,  gondom  s  tartozásomat. 
Úgy  mint  nénéim,  hogy  csupán  atyámat 
Szeressem,  férjhez  nem  megyek. 

Lear.  De  hát 

Szived  szerint  szólsz  ? 

Cordelia.  Úgy  én  jó  uram. 

Lear.  Oly  ifjú  s  oly  szivetlen. 

Cordelia.  Ifjú  s  oly 

Őszinte  csak  Mylord. 

Lear.    tt  Legyen  tehát, 

Őszinteséged  vedd  jegypénzedííl. 
Mert  esküszöm  a  nap  szent  sugárzatára, 
Hecate  rejtelmeire  és  az  éjre, 
A  világok  minden  működésire, 
Mik  által  élünk  s  lenni  megszűnünk : 
Az  atyai  gondot  ím  megtagadom, 
A  vérrokonság  minden  jogait. 
Légy  mind  örökre  szümtől  idegen. 
A  durva  scytha,  vagy  ki  gyermekét 
Emészti  föl.  étvágyát  csillapítni, 
Csak  úgy  legyen  velem  rokon,  csak  úgy 
Segítve,  szánva,  mint  te  —  volt  leányom  ! 

Kent.  Oh  jó  uram  — 

Lear.  Békével  Kent,  ne  jöj 

A  sárkány  és  haragja  közé.  Leginkább 
Szerettem  öt,  s  szelid  dajkálatára 
Reméltem  bízni  végső  napjaim^  (Cordeliához.) 
El  innen  !  menj   szemem  elől.  Úgy  legyen 
Nyugalmam  a  sír,  mint  most  leveszem 
Az  atyai  gondot  róla.  —  Jőjenek 
A  Frank  s  Burgund.  Ki  mozdul  ?  ím  e  harmadot 
Cornwall  s  Albán  !  vessétek  két  leányom 
Jegybirtokához.  Házasítsa  ki 
Emezt  a  dölyf,  mit  nyíltságnak  nevez. 
Most  kettőtöknek  adjuk  a  hatalmat, 
Előnyt  és  minden  hasznot,  a  mi  a 
Felséghez  tartozik.  Magunk  havonként 
Fentartva  száz  legényt,  kiket  ti  fogtok 
Ellátni,  nálatok  veszünk  lakást 
Felváltva,  kellő  sorbao.  E  felett 
Megtartjuk  a  király  név-  s  czímeket. 

Jövedelmek,  uralkodás  s  a  végrehajtó 

Hatalom,  legyen  tiétek  kedves  fiaim  ! 

Minek  jeléül  im  e  koronán 

Osztozzatok. 
Kent.  Fejedelmi  Lear, 

Kit  mint  királyom  tisztelék,  szerettem 

Atyáin  gyanánt,  s  mint  mestert  úgy  követtem, 

S  imámba  zártam  mint  nagy  pártfogómat  — 
Lear.  Feszült  a  húr,  szaladj  a  nyíl  elől. 

Kent.  Csak  jöjön  bízvást,  hogy  szivem  körébe 

Fúrjon  hegyével.  Kent  legyen  goromba 

Ha  Lear  őrjöng.  Vén  ember,  mit  cselekszel  ? 

Hiszed,  hogy  a  kötelesség  szólni  nem  mer, 

Midőn  a  hatalmat  a  hízelkedésnek 

Bókolni  látja  ?  Hol  dőre  lett  a  fölség, 

Ott  a  becsület  nyíltsággal  tartozik. 

Vond  vissza  végzésed,  hozd  helyre  tüstént 

Legjobb  belátásod  szerint  ez  undok 

Elhirtelenkedést.  Eltem  reá  ! 

Hogy  ifjabb  lányod  nem  szeret  kevesbbé, 

S  nem  is  mind  léha  szív,  kinek  halk  szózatát 

A  puszta  pandái  vissza  nem  veri. 
Lear.  Ne  többet,  életedre  ! 

Kent.  Eltem'  eddig  is  csak 

Zálognak  tartam   ellenségeid 

Számára,  s  most  midőn  saját 

Megmentésed  forog  fenn,  föl  merem 

Áldozni  érted. 
Lear.  El  szemeim  elől. 

Kent.  Láss  jobban  Lear,  engedd  hogy  én  legyek 

Szemed  világa. 
Lear.  Apollóra  mondom. 

Kent.  Apollóra  hát,  király 

Hiába  hívod  istenségidet. 
Lear.  0  pártütó  jobbágy  !  (Kardjára  teszi  kezét). 

Albán  és   Cordelia.  Bocsáss  meg  drága  felség ! 

Kent.  Tedd,  öld  meg  az    orvost,  s  a  rossz  nyavalyának 

Juttasd  a  díjt.  —  Határzatod 

Vedd  vissza,  vagy  mig  a  szó  torkomon 

Kiférhet,  azt  mondom  :  rosszul  tevéi. 
Lear.  Hallgass  meg  hitszegő  ! 

Hübérenczem  ki  vagy,  hallgass  meg  engem. 

Minthogy  te  minket  esküt  szegni  késztél 

(Mit  eddig  tenni  nem  merénk)  s  kihívó 

Gőggel  hatalmunk  s  végzésünk  között 

Utunkat  álltad,  (mit  sem  helyzetünk 


—     632     — 

Sem  vérünk  el  nem  türhete)  hogy  hatalmunk 
Csorbát  ne  szenvedjen,  meg  kell  lakolnod: 
lm  öt  napot  hagyunk,  hogy  magadat 
Ellásd  világi  baj  s  szükségek  ellen, 
Hatodikat  rá,  hogy  gyűlölt  hátadat 
Országunknak  fordítsd,  a  tizedik 
Napon,  ha  száműzött  fejed  itt  találják, 
A  perez  halálod.  El  innen.  Jupiterre  ! 
Ez  visszavonhatatlan. 
Kent.  Isten  veled  király  !  Mig  így  cselekszel : 

Künn  a  szabadság,  itt  a  száműzés.  (Cordeliához.) 

Az  istenek  ójának  meg  drága  szűz, 

Ki  jogosan  érzesz  s  oly  bölcsen  beszélsz. 

(Gonerilhez  s  Reganhoz.) 
S  ti  a  mint  szóltok  úgy  cselekedjetek, 
Hogy  jó  eredményt  szüljön  a  kegyes  szó. 
S  igy  óh  fejedelmek,  Kent  búcsút  vészen, 
S  öreg  lábakkal  új   országba  megy.  (El.) 

(Harsonaszó.  Gloster  visszajön,  Burgund  és    Francziaország  fejedelmei- 
vel és  kísérettel.) 

Gloster.  lm  nagyságos  király  : 

Burgund  és  Frankhon  fejedelmei. 
Lear.  Először  is  tehozzád  fordulunk 

Burgund  fejedelme,  a  ki  e  királylyal 

Kérője  voltál  lányunknak.  Mi  volna 

A  legkevesb  mit  jegyben  kérsz  vele, 

Különben  felhagyván  a  mátkasággal  ? 
Burgund.  Magas  királyi  felség !  többet  én 

Ajánlatodnál  nem  követelek, 

Sem  fenséged  kevesbet  adni  nem  fog. 
Lear.        Nemes  Burgund,  mi  úgy  tartottuk  őt, 

Mig  előttünk  kedves  volt.  Most  ára  csökkent 

Itt  áll,  Sir.  Es  ha  bármi  a  kevésből, 

Mi  benne  értéknek  mutatkozik, 

Vagy  mind  az  bár  megtoldva  haragunkkal 

Es  semmi  mással,  képes  kedvedet 

Megnyerni ;  ím  itt  áll,  tied. 
Burgund.  így  nem  tudok  felelni. 
Lear.  Sir, 

A  millyen  gyarló  és  barátian,  új 

Leányunk  a  gyülölségben,  kinek 

Jegypénze  átkunk,  s  tőlünk  idegen 

Szent  eskü  által,  így  mint  van,  veszed 

Vagy  itt  hagyod? 
Burgund.  Felséges  úr,  bocsáss  meg, 

Ily  feltét  mellett  nem  választhatok. 

Lear.        Úgy  hagy  öt,  Sir.  Mert  a  hatalomra, 
Mely  megteremtett,  minden  vagyonát 
Elődbe  adtam.  —  Rád  nézt,  nagy  király, 

(a  franczia  királyhoz.) 
Nem  akarnék  vonzalmadtól  annyira 
Eltérni,  hogy  téged,  hol  gyűlölök, 
Ott  párosítsalak.  Kérlek  tehát, 
Fordítsd  szerelmed  méltóbb  tárgy  felé, 
Mint  e  nyomorék,  mit  elfogadni  csaknem 
A  természet  pirul. 

Frank.  Ez  rendkívüli, 

Hogy  az,  ki  legkedvesb  volt  csak  imént, 
Dicséretednek  tárgya,  balzsama 
Agg  napjaidnak,  legdrágább  s  becsesb, 
Egy  perez  alatt  oly  szörnyet  vétkezett, 
Mi  kedvezésid  annyi  jeleit 
Lefosztja  róla.  Vétsége,  úgy  hiszem, 
Oly  nagy  lehet  s  természet-ellenes,  hogy 
Vagy  ő  a  szörny,  vagy  korábban  hirdetett 
Hajlandóságod  jön  gyanú  alá. 
Mit  róla  hinnem  oly  hit  kellene, 
Melyet  csoda  nélkül  az  ész  soha 
Belém  nem  olthat. 

Cordelia.  Mégis,  kérem  fölségedet,  (mivel 

Nyelvem  nem  elég  beszédes  és  sima 
Czél  nélkül  szólni,  mert  én  a  mi  jót 
Szándékozom,  szó  nélkül  megteszem) 
Tudassa  fölséged,  hogy  nem  sötét 
Bűnfolt,  gyilkosság,  vagy  hivalkodás, 
Tisztátlan  élet  vagy  tán  becstelenség 
Az,  a  mi  jóakarata-  és  kegyétől 
Megfoszta  engem,  és  csupán  hiánya 
Annak,  mi  által  gazdagabb  vagyok, 
Mert  telhetetlen  nyelvem  és  szemem  nincs, 
Minek  én  örülök,  bár  nem  bírva  azt, 
Kiesem  kegyeidből. 

Lear.  Jobb  leende  nem 

Születned,  mint  nekem  jobban  nem  tetszened. 

Frank.      Csak  ennyi  hát  ?  természet  lassúsága, 
Mely  a  történetet  nem  mondja  el, 
Midőn  azt  tenni  kész  ?  Burgund  ura, 
Mit  szólasz  a  hölgyhöz  ?  A  szerelem 
Csak  úgy  szerelem,  ha  nem  zavarjuk  össze 
Tekintetekkel,  mellyek  a  valódi 
Ponton  kivül  esnek,  Kívánod?  ő 
Magában  is  jegykincs. 

Burgund.  Felséges  úr  ! 

Add  át  a  részt,  mit  önként  megígértél, 
És  én  tüstént  kezet  nyújtok  neki, 
Mint  Burgund  asszonyának. 

Lear.         Semmit,  megesküvém  s  szilárd  vagyok. 

Burgund.  Sajnállak,  hogy  ki  elveszted  atyádat, 
Most  férjet  vesztesz. 

Cordélia.  Békesség  vele  ! 

Burgund  szerelme  kincseket  vadász. 
Én  nője  nem  leszek. 

Frank.  Gyönyöiíí  Cordélia, 

Ki  szegányíil  legdúsabb  vagy,  elhagyottan 

Legfeltűnőbb,  s  utáltán  legszerettebb ! 

Téged  s  erényíd  elfoglallak  itt, 

Szabadjon  fölvennem,  mit  eldobának. 

0  istenek  !  istenek !   mily  különös, 

Hogy  a  hidegség,  mely  téged  lenéz, 

Szerelmem'  lángzó  tiszteletre  gyújtja. 

Jegydíjtalan  lányod,  király,  kit  a  sors 

Hozzám  vetett,  királyném  lesz,  királyné 

Népem  s  a  szép  Frankhon  felett,  vizes 

Burgund  valamennyi  herczege  képtelen 

Megvenni  tőlem  e  dicsértelen 

De  drága  hölgyet.  Szép  Cordélia ! 

Végy  búcsút  tőlök,  ámbár  nem  szerettek. 

A  vesztett  ittért  jobb  másholt  nyerendesz. 

Lear.        Vidd  őt,  király,  legyen  tiéd,  nekünk 
Nem  lányunk  és  ne  is  jőjön  soha 
Többé  szemünk  elé.  —  Most  menj  tova, 
Kegyünktől  elszakadtan,  nem  szeretve 
S  áldatlanul.  —  Nemes  Burgund  j erünk. 

(Harsonaszó.  Lear,  Burgund,  Cornwall,  Albán,  Gloster  s  a  kiséret 
távoznak.) 

Frank.       Búcsúzz  nővéreidtől. 

Cordélia.  Atyámnak  drága  gyöngyei,  nedvesült 
Szemmel  hagy  el  Cordélia.  Jól  tudom, 
Mik  vagytok  ;  s  mint  testvér,  igaz  nevén 
Hibátokat  nevezui  nem  fogom. 
Atyámmal  bánjatok  jól  :  megdicsért 
Jó  szívetekre  bízom.  0  ha  még  kegyében 
Volnék,  jobb  helyre  vágynám  tenni  őt. 
Isten  veletek. 

Goneril.  Ne  oktass  tiszteinkre. 

Regan.  Urad  kedvében  járj,  ki  a  szerencse 
Koldúskenyeréhez  juttatott.  Daczoltál : 
Ezen  hibádért  most  méltán  lakolsz. 


—     635     — 

Cordelia.  Mit  a  csel  rejt,  kifejti  az  idő. 

A  képmutató  kudarczot  vall  utóbb. 

Szerencse  veletek. 
Frank.  Jer  szép  Cordeliám. 

(Cordelia  s  franczia  király  elmennek.) 

Goneril. 
fSok  mondani  valóm  van  testvér,  mi  kettőnket  legközelebbről  érde- 
kel. Úgy  gondolom,  atyánk  az  éjszaka  távozik. 

Regan. 
Bizonyosan,  és  pedig  veled,  a  jövő  hónapban  hozzánk  jő. 

Goneril. 
Láthatod,  agg  kora  tele     változékonysággal  ;    e    felől    nem    csekély 
tapasztalást  vehettünk  épen  most.  Nővérünket  mindig  legjobban  szerette, 
s  mely  nyomorú  ok    miatt    taszította    most    el    magától.    Ez    mégis    igen 
feltűnő. 

Regan. 

Korának  gyöngesége.  Egyébiránt  ő  magát  is  örökké  csak  fölülete- 
sen  ismerte. 

Goneril. 

Legjobb,  legépebb  életkora  is  csupa  meggondolatlanság  volt.  Mindig 
készen  lehetünk  rá,  hogy  éreztetni  fogja  velünk,  nem  csak  egy  rég  meg- 
rögzött életszokás  gyarlóságait,  hanem  ezen  fölül  mind  azon  korlátlan 
szeszélyeket,  mik  a  gyenge  s  mogorva  vénséggel  együtt  járnak. 

Regan. 
Megérjük,  hogy  több  ily  váratlan  kitörései  lesznek,  mint  most  Kent 
száműzése  volt. 

Goneril. 

Továbbá  a  búcsúvétel  bókja  közte  s  a  franczia  király  között ! 
Kérlek,  tartsunk  össze,  ha  atyánk  ily  szeszélyekben  mutatja  ki  tekintélyét; 
ez  utóbbi  lemondása  is  csak  szégyenünkre  válik. 

Regan. 
Majd  beszéljünk  róla. 

Goneril. 

Kell  tennünk  valamit,  még  pedig  hevenyében. 

(Mindketten  elmennek.) 

MÁSODIK  JELENET. 
(Csarnok  Grloster  gróf  palotájában.  Edmund  jö,  kezében  levél  van.) 

Edmund.  Természet,  istenem  vagy  :  hódolok 
Törvényednek.   Mért  kéne  a  szokás 
Bilincseit  hurczolnom,  s  magamat 

A  nemzeteknek  furcsasága  által 
Kifosztani  hagynom,  mert  tíz,   tizenöt 
Hóval  bátyám  után  vagyok  ?  miért 
Fattyú  ?  miért  korc9  ?  ha  szintúgy  megütöm 
A  mértéket,  szint'  oly  hős  lelkű  vagyok, 
S  arczom,  mint  bármi  tisztes  hölgy  fiáé  ? 
Mért  bélyegeznek  korcsnak,  hattyúnak  ? 
Miért  volnánk  mi  korcsok?  fattyú  és  korcs! 
Kik  a  természet  fürge  meglopása 
Közben  hatalmasb  alkatot,  szilajb 
Erőt  nyerénk,  mint  egy  egész  sereg 
Fajankó,  kik  pállott,  fáradt,  megunt 
Agyban  fél  álom  s  éberség  között 
Foganzanak.  Jól  van  hát,  földedet 
Törvényes  Edgár,  bírnom  kell.  Atyánknak 
A  fattyú  Edmund  szint'  oly  kedvese, 
Mint  a  törvényes.  Törvényes  !  finom  szó  ! 
Jól  van :  törvényesem  !  ha  e  levél 
Kérhez  jut,  a  csel  jól  sikerül,  a  fattyú 
Edmund  lesz  úr  a  törvényes  felett. 
Növök,  gyarapszom  :   a  fattyúk  javára 
Csináljatok  most  pártot,  istenek.    (Gloster  jö.) 
Gloster.  Száműzve  Kent,  haraggal  vált  a  frank, 

S  ez  éjjel  elmegy  a  király.  Hatalma 
Átírva  s  kegytartásra  összevonva, 
S  megtéve  minden,  mintha  a  bögöly 
Kergette  volna.  Edmund  mit  csinálsz  ? 
Mi  hír? 

Edmund. 

Nagysád  engedelmével,  semmi,  (a  levelet  elteszi.) 

Gloster. 
Miért  akarod  hát  oly  mohón  eltenni  azt  a  levelet  ? 

Edmund. 
En  semmi  újságot  nem  tudok  Mylord. 

Gloster. 
Miféle  írást  olvasál  imént  ? 

Edmund. 


Semmit,  Mylord. 


Gloster. 


Mire  való  hát  az  az  iszonyú  sietség,  hogy  azt  zsebedbe  dugt  ? 
A  semmit  érőnek  nem  szükség  magát  elrejtenie.  Ha  semmi,  úgy  nem  kell 
hozzá  pápaszem. 

Edmund. 


Bocsáss  meg,  Sir,  levél  bátyámtól,  melyet  még  nem  olvastam  el 
egészen,  a  mi  keveset  kivehettem,  nem  arra  való,  hogy  Nagyságod  bele 
nézzen. 

Gloster. 
Add  ide  a  levelet,  Sir. 

Edmund. 

Megbántlak,  akár  megtartom,  akár  átadom.  Tartalma,  mint  részint 
felfoghattam,  feddésre  méltó. 

Gloster. 
Hadd  lám!  hadd  lám! 

Edmund. 

Bátyám  igazolására  azt  kell  hinnem,  hogy  ezt  csak  erényem  kísér- 
tése s  kipuhatolása  végett  írta. 

Gloster    (olvas). 

„Az  agg  kornak  ezen  tisztelete  s  rendőrködése  felettünk,  keserűvé 
teszi  a  világot  legjobb  éveinkben  ;  visszatartja  javainkat,  míg  vénségünk 
azt  többé  nem  éldelheti.  Igen  silány  és  dőre  rabságot  kezdek  találni  az 
elévült  zsarnokság  nyomában,  mely  uralkodik,  nem  mert  hatalma  van, 
hanem  mert  eltííretik.  Jer  hozzám,  hogy  ez  iránt  bővebben  szólhassunk. 
Ha  apánk  addig  alunnék,  míg  én  fölkelteném,  fele  jövedelmével  te 
bírnál  mind  örökre  s  maradnál  kedvencze  Edgár  bátyádnak."  Üm  ! 
árulás.  „Alunnék,  míg  én  fölkelteném"  —  „fele  jövedelmét  te  birnád." 
Fiam  Edgár  !  Volt  keze  ezt  irni  ?  Szíve  és  esze  kigondolni  ?  Mikor  kaptad 
ezt  ?  Ki  hozta  hozzád  ? 

Edmund. 

Nem  hozták,  Mylord,  épen  ez  a  fogás  benne.  Az  ablakon  vetették 
szobámba,  úgy  találtam. 

Gloster. 
Gondolod,  hogy  ez  bátyád  keze  írása  ? 

Edmund. 

Ha  tartalma  jó  volna,  megesküdném,  hogy  az  övé,  de  arra  nézve 
szeretem  hinni,  hogy  nem  az. 

Gloster. 

Övé. 

Edmund. 

Kétségtelen,  de  reménylem    szíve  nem  foglaltatik  benne. 

Gloster. 
Nem  példázgatott  előtted  ezelőtt  soha  e  tárgyban  ?  — 

Edmund. 

Soha,  Mylord.  De  gyakran  haliam  őt  állítani,  miszerint  igazságos, 
teljeskoruak  lévén  a  fiúk,  hanyatlók  az  atyák,  hogy  az  atyák  a  fiúk  gyám- 
sága alatt  legyenek,  s  a  fiúk  kezeljék  a  jövedelmeket. 

Gloster. 

0  semmirekellő  gazember,  ugyan  az,  a  mi  a  levélben  van.  Irtózatos 
gazember,  természetlen,  kárhozatos  gazember,  több  mint  baromi.  Menj  fiú, 
keresd  fel.  Tüstént  elfogatom.  Utálatos  gazember  !  Hol  van  most  ? 

Edmund. 

Nem  tudom,  Mylord.  Ha  méltóztatnál  felfüggeszteni  haragodat  bátyám 
ellen,  míg  jobb  bizonyítványt  szerezhetsz  szándéka  felől,  tán  biztosabb 
úton  jársz,  holott  ha  erőszakosan  lépsz  föl  ellene,  szándéka  iránt  tévedés- 
ben levén,  az  igen  nagy  csorbát  üt  becsületeden  s  engedelmes  szivét 
összezúzza.  Eletemet  merném  lekötni  érette,  hogy  ezt  csak  Nagyságod 
iránti  vonzalmam  kitudása  végett  írta  s  nem  valami   veszélyes   czélzatból. 

Gloster. 
Azt  hiszed. 

Edmund. 

Ha  Nagyságod  jónak  találja,  elhelyezem,  hol  kihallgathat  bennünket, 
midőn  e  felett  értekezünk,  és  saját  hallomása  után  meggyőződést  szerezhet 
magának,  és  pedig  minden  további  halogatás  nélkül  még  ma  estve. 

Gloster. 
Nem  lehet  oly  szörnyeteg. 

Edmund. 

Bizonyosan  nem. 

Gloster. 

Atyja  iránt,  ki  őt  oly  gyengéden,  oly  bensőleg  szereti.  Menny  és 
föld  !  Keresd  fel  őt  Edmund,  kutasd  ki  őt,  kérlek,  intézd  a  dolgot  legjobb 
belátásod  szerint.  Kivetkezném  mindenemből,  hogy  bizonyost  tudjak. 

Edmund. 
Tüstént  fölkeresen  őt,  Sir.  Ügyekezni    fogok    a    dolgot    lehető    leg- 
jobban elintézni,  s  majd  hírt  adok  felőle. 

Gloster. 
Ezek  az  utóbbi  nap-  s  holdfogyatkozások  nem  jót  jelentenek  nekünk  : 
ámbár  a  természet  ezt  így  is,  úgy  is  magyarázhatja,  de  a  természet  végre 
is  igazolják  a  bekövetkező  események:  a  szeretet  meghűl,  a  barátság 
meghasonlik,  a  városokban  zendülés,  viszály  a  falukon,  palotákban  árulás 
s  a  viszony  felbomlik  apa  s  fiú  között.  Ez  az  én  gazfiam  is  e  jóslat 
alá  esik  ;  itt  a  fiú  az  apa  ellen  van.  A  király  kivetkezik  természeti  hajla- 
mából, s  az  apa  feltámad  gyermeke    ellen.  Megettük  kenyerünknek  javát. 

Fondorság,  csel,  árulás,  romboló  zavargás  kisérnek  nyakra-főre  sírunkba. 
Keresd  fel  ezt  a  gazfiút,  Edmund  ;  nem  vallod  kárát.  Legyen  rá  gondod. 
S  a  nemes  és  hűséges  Kent  számkivetve !  Vétke  :  becsületesség.  Különös, 
nagyon  különös.  (El.) 

Edmund. 

Ez  a  legfölségesebb  bohózat  a  világon,  hogy  midőn  szerencsénk 
beteg  (mi  pedig  többnyire  erkölcseink  megzabálásából  ered),  balsorsunkra 
vetünk :  napra,  holdra,  és  a  csillagokra,  mintha  gazemberek  kényszerű- 
ségből volnánk,  bolondok  az  ég  akaratjából,  semmirekellők,  tolvajok, 
országárulók  a  sphaerák  hatalmánál  fogva,  részegesek,  hazugok,  házasság- 
törők csupa  megrögzött  engedelmességből  a  planétái  befolyások  iránt, 
szóval  a  mi  rosszban  leledzünk,  az  mind  isteni  unszolásból  történnék. 
Csodálatos  kibuvási  mód  a  kurafinak  bakkecske  hajlamait  a  csillagokra 
hárítani.  Atyám  a  sárkányjegy  alatt  közösködött  anyámmal,  s  születésem 
a  nagy  medve  alá  esik,  azért  vagyok  én  durva  és  korhely.  Eh  !  én  biz 
az  lettem  volna  a  mi  vagyok,  ha  mindjárt  a  legszűziesebb  csillag  pislo- 
gott volna  az  ég  boltozatán,  mikor  engem  fattyúvá  nemzettek. 

(Edgár  jön.) 

És  ő  itt  terem,  mint  a  végfordulat  a  régi  komédiában.  Szerepem 
most  „egy  semmirekellő  melancholiája"  sóhajjal  mint  Tamásé  Bedlamben. 
0  ezek  a  sötétedések  jelentik  e  viszályokat.  Fa-sol-la-mi. 

Edgár. 
Hogj'  vagyunk  Edmund  öcsém  ?  miféle  komoly  dolgokról  elmélkedel  ? 

Edmund. 
Azon  jóslatról  gondolkozom    bátya,    malyet    a    napokban    olvastam, 
melynek  ezen  napsötétedés  után  kellene  bekövetkezni. 

Edgár. 
Foglalkozol  te  ilyekkel  V 

Edmund. 
Bizonyossá  teszlek,  hogy  a  mely  események  fel  vannak  jegyezve 
szerencsétlenségünkre,  mind  beteljesednek,  úgymint  természetlenség  szülő 
s  gyermekek  közt,  halál,  éhség,  régi  barátságok  felbomlása,  meghasonlás 
a  státusban,  fenyegetés,  átkozódások  a  király  s  nemesség  ellen,  alaptalan 
gyanúskodás,  jóbarátok  számkivetése,  a  seregek  kicsapongásai,  házasok 
elválása  s  mit  én  tudom. 

Edgár. 

Mióta  tartozol  a  csillagászati  sectához  ? 

Edmund. 
Hagyjuk  el.  Mikor  láttad  atyámat  legutóbb  ? 

Edgár. 
Hát,  a  múlt  éjjel. 


Beszéltél  vele? 
Vagy  két  egész  órát. 

Edgár. 


Edmund. 

Jól  váltatok  meg  ?  Nem  vettél  észre  neheztelést  szavában  vagy 
maga-viseletében  ? 

Edgár. 
Egy  szikrát  sem. 

Edmund. 

Gondolkozzál,  mivel  bánthattad  meg,  s  kérlek,  kerüld  tekintetét, 
míg  egy  kevés  idö  boszúsága  hevét  csillapítandja,  mi  most  annyira  dühös- 
ködik benne,  hogy  alig  érné  be  személyed  megtámadásával. 

Edgár. 
Bizonyosan  valami  semmirekellő  rágalmazott. 

Edmund. 
Attól    tartok     én.    Kérlek    viseld    magad    csendesen,     míg    haragia 
hullámai    egy  kissé  lelohadnak,    s  mint  mondom,    vonulj   el  velem    szállá- 
somra,    honnan     alkalomszerint    majd    elhozlak,    hogy    magad    halljad    öt 
beszélni.  Menj,  kérlek.  Itt  kulcsom.  —  Ha  kimégy,  fegyverrel  járj. 

Edgár. 
Fegyverrel,  öcsém  ? 

Edmund. 

Bátyám,  én  javadat  akarom  :  fegyverrel  járj.  Ne  legyek  becsületes 
ember,  ha  valami  rosszat  nem  forralnak  ellened.  Elmondtam  neked  a  mit 
láttam  és  hallottam,  de  csak  csínján,  távol  sem  oly  ijesztöleg,  mint  való- 
ban van.  Kérlek  távozzál. 

Edgár. 

Hallok  felöled  nem  sokára  ? 

Edmund.  Szolgálatodra  leszek  ez  ügyben.  (Edgár  el.) 
Hiszékeny  apa  és  nemes  testvér,  kinek 
Lelkéhez  úgy  nem  fér  mást  bántani. 
Hogy  illyesről  még  csak  sejtelme  sincs  ! 
S  így  dőre  jámborságát  cseleim 
Könnyen  megnyergelik.  Most  a  dologra  ! 
Kell  lenni  birtokomnak,  és  ha  nem 
Születés,  úgy  ész  után.  —  Mind  jó  nekem   — 
Akármint  jő,  ha  én  élvezhetem. 

HARMADIK  JELENET. 
(Szoba  Albán  herczeg  palotájában.) 

Goneril  és  Oszvald  jönek. 

Goneril. 

Igaz  hogy  atyám     megütötte    komomokomat    azért,    hogy    bolondját 

megszidta  ? 

Oszvald. 

Igen  asszonyom. 
Goneril.    Későn-korán  bánt.   Óra  nem  múlik, 

Melyben  ki  nem  tör  egy  s  más  durvaságra, 

Mi  végre  mindnyájunkat  összeveszt.  Tovább 

Nem  tűrhetem.  Legényei  korhelykednek, 

S  maga  ránk  támad  minden  léhaságért.  — 

Ha  a  vadászatról  visszatér,  tagadj  el, 

Mondd,  hogy  beteg  vagyok.   Nem  árt  ha  felhagysz 

Előbbi  készségeddel ;  a  hibáért 

Én  számolok. 

Oszvald. 

Épen  most  jön,   asszonyom.  (Kürtszó.) 
Goneril.    Légy,  mint  csak  birsz  nehézkes  és  hanyag, 
S  legényid  is ;  szeretném  szóba  hozni. 
Ha  nem  tetszik  neki,  menjen  el  húgomhoz, 
Ki  ebben  jól  tudom  egyet  ért  velem 
S  magán  kifogni  nem  hagy.  A  bohó  agg  ! 
Folyvást  szeretné  éreztetni  súlyát, 
Melyet  már  elvetett.  Lelkemre  mondom  ! 
Az  agg  ember  gyermekké  lesz  megint, 
Kit  majd  szigorral  majd  hizelgve  kell, 
Ha  csínt  tesz,  rendbe  hozni.  —  Ne  feledd, 
A  mit  mondottam. 

Oszvald. 

Ertem,  asszonyom. 
Goneril.    Vitézivel  hidegebben  bánjatok. 

Történjék  bármi,  mind  egy.  Mondd  meg  ezt 

Legényeidnek.  Alkalomra  várok, 

És  ebből  várom  azt,  mert  szólanom  kell.  — 

Tüstént  irok  testvéremnek,  hogy  ő  is 

Ez  úton  járjon.  —  Láss  az  ebéd  után.  (Mindketten  el.) 

NEGYEDIK  JELENET. 
(Csarnok  ugyanott.  Kent  álöltözetben  jö.) 

Kent.         Ha  kölcsönzött  hang  képes  lesz  beszédem 
Elváltoztatni,  úgy  teljes  sikert 
Küzdhet  ki  czélzatom,  miért 

Vörösmarty  összes  költ.  II.  köt. 

Ez  alakot  fölvettem.  —  Most,  száműzött  Kent, 
Ha  ott,  hol  elitéltek,  még  tehetsz 
Szolgálatot  (b  bár  úgy  lehessen),  szeretett 
Urad  nem  fog  henyén  találni. 
'Harsonaszó.  Lear,  lovagok,  kíséret  jönek.) 
Lear.         Perczig  se  kelljen  várnom  az  ebédre. 

Eredj,  sürgesd.  (Egy  a  kíséretből  el.)  Mi  baj?  ki  vagy? 

Kent. 
Ember. 

Lear. 

Mi  a  hitvallásod  ?  mi  dolgod  velem  ? 

Kent. 

Hitvallásom  :  nem  lenni  kevesebb  mint  látszom  ;  híven  szolgálni  azt; 
ki  bizalmába  fogad  ;  szeretni,  a  ki  becsületes  ;  társalogni  avval,  a  ki  bölcs 
és  keveset  beszél  ;  irtózni  a  törvényszéktől ;  víni,  ha  ki  nem  kerülhetem, 
s  halat  nem  enni. 

Lear. 
Mi  vagy? 

Kent. 

Jó  szívű  ficzkó  s  oly  szegény  mint  a  király. 

Lear. 

Ha  oly  szegény  vagy  jobbágyúl,  mint  8  királynak,  elég  szegény 
vagy.  Mit  akarsz  ? 

Kent. 
Szolgálni. 

Lear. 
Kinek  ? 

Kent. 
Neked. 

Lear. 
Ismersz  engem,  ficzkó  ? 

Kent. 

Nem,  Sir,  de  van  valami  magad-tartásában,  mit  uramnak  szeretnék 
nevezni. 

Lear. 
Mi  az? 

Kent. 

Méltóság. 

Lear. 

Miféle  szolgálatra  vagy  alkalmatos  ? 

Kent. 

Tudok  becsületes  titkot  tartani,  lovagolni,  futni,  furcsa  regéket 
elbeszélés  közben  megrövidíteni,  egyszerű  követségben  őszintén  eljárni  ; 
alkalmas  vagyok  mindenre,  mire  közönséges  emberek  képesek,  de  fő 
érdemem  az  ügyekezet. 

Lear. 
Milyen  idős  vagy  ? 

Kent. 

Nem  oly  ifjú,  hogy  nőt  énekeért  megszeressek,  sem  oly  öreg,  bogy 
semmiért  bele  bolonduljak :  negyvennyolcz  év  van  hátamon. 

Lear. 

Kövess.  Szolgám  vagy.  Ha  ebéd  után  nem  tetszel  kevésbbé,  — 
nem  fogunk  többé  megválni.  —  Ebédet,  hejh !  ebédet.  —  Hol  az  én 
legénykém  ?  hol  bolondom  ?  Menjetek,  híjátok  ide  bolondomat.  (Oszvald  jö.) 
Te  te  kölyök,  hol  van  leányom  ? 

Oszvald. 
Bocsánat,  Sir.  (Ei.) 

Lear. 

Mit  mond  ez  a  ficzkó  ?  Híjátok  vissza  a  tökfej  üt.  —  Hol  van  bolon- 
dom, hejh  !  —  mintha  alunnék  a  világ.  —  Nos  ?  hol  az  a  pimasz  ? 

Lovag. 
Azt  mondja,  Mylord,  hogy  leányod  beteg. 

Lear. 
Miért  nem  jő  ide  a  rabszolga,  ha  hívatom  ? 

Lovag. 
Biz  az,  Sir,  kereken  kimondta,  hogy  nem  akar. 

Lear. 
Nem  akar  ? 

Lovag. 

Nem  tudom,  Mylord,  mint  van,  de  úgy  veszem  észre,  mintha  fölsé- 
gedet  kevesebb  tiszteletteljes  szeretettel  környeznék,  mint  hozzá  szokva 
volt.  A  nyájasságnak  igen  nagy  fogyatkozását  tapasztalom  mind  a  közön- 
séges alattvalóknál,  mind  magánál  a  fejedelemnél  és  leányodnál. 

Lear. 
Hah  !  hogy  mondád  ? 

Lovag. 

Bocsánat,  uram,  ha  tévedésben  vagyok,  mert  a  kötelesség  nem  enged 
hallgatnom,  midőn  Nagyságodat  megsértve  gondolom. 

41* 

Lear. 


Saját  tapasztalatomra  emlékeztetsz.  Igazi  kiszámolt  hanyagságot 
vettem  észre  most  legutóbb,  mit  én  inkább  féltékeny  furcsaságomnak 
kívántam  tulajdonítani,  mint  szántszándékos  udvariatlanságnak.  Majd  végére 
járok.  —  De  hol  a  bolond?  nem  láttam  vagy  két  nap  óta. 

Lovag. 
Mióta  legifjabb  asszonyunk  Frankhonba  ment,  a  bolond  egészen  el- 
emészti magát  bújában. 

Lear. 

Ne  többet  erről,  magam  is  észrevettem.  —  Eredj,   hidd    leányomat, 
szólni  akarok  vele.  —  Eredj,  hidd  bolondomat.  (Oszvald  visszajön.") 
Te  vagy,  Sir?  jer  ide.  Mi  vagyok  én,   Sir? 

Oszvald. 
Mylady  atyja. 

Lear. 

Mlady  atyja?  Mylord  gazembere!  te  fattyú  csont,  te  rabszolga, 
te  bitang. 

Oszvald. 

Bocsánat  Mylord,  én  nem  vagyok  az. 

Lear. 
Még  te  farkasszemet  nézsz  velem,  te  semmirekellő.   (Üti.) 

Oszvald. 
Nem  tűröm  hogy  üssenek,  Mylord. 

Kent. 
Azt  sem,   hogy    földhöz   csapjanak?   (Gáncsot  vet  neki.) 

Lear. 
Köszönöm,  czimbora,  szolgám  vagy.  Szeretlek. 

Kent. 

Jőj,  Sir,  kelj  fel  s  el  innen.  Majd  megtanítlak  én  különbséget  tenni. 
Maradj,  ha  egész  kamaszhosszaságodban  még  egyszer  meg  akarod  mérni 
a  földet.  De  menj,  tisztulj.  Van  eszed?  így  ni.   (Kilöki  Oszvaldot.) 

Lear. 

Köszönöm,  te  barátságos  kópé.  itt  a  foglaló  szolgálatra. 
(Pénzt  ad  Kentnek.) 

Bolond  (jö). 
Én  is  felfogadlak.   —  Itt  a  tarajom.    (Sapkáját  Kentnek  adja.) 

Lear. 
Nos  csinos  kis  gyerkőczém,  hogy  vagy  ? 

Bolond, 
Pajtás  !  legjobb  ha  elveszed  csörgő  sipkámat. 

Kent. 
Miért,  bolond? 

Bolond. 

Miért  ?  Mert  olyannak  fogod  pártját,  ki  kiesett  a  kegyelemből.  — 
Hja !  ha  nem  tudsz  úgy  mosolyogni,  a  hogy  a  szél  fú,  tüstént  náthát 
kapsz.  Itt  van,  fogd  meg  sipkámat.  Mert  ez  a  czimbora  száműzte  két 
leányát,  s  a  harmadikat  akaratja  ellen  megáldotta  ;  ha  követed  öt,  szük- 
ségkép viselned  kell  sipkámat.  —  Hogy  vagy  komám  ?  szeretném,  ha  két 
csörgő   sipkám  volna  és  két  leányom. 

Lear. 
Minek,  fiam  ? 

Bolond. 

Ha  minden  vagyonomat  nekik  adtam  volna,  sipkámat  magamnak 
tartanám.  Itt  az  enyém,  kérd  a  másikat  leányaidtól. 

Lear. 
Vigyázz,  ficzkó,  korbácsot  kapsz. 

Bolond. 

Az  igazság  kutya,  melynek  ólban  a  helye,  azt  ki  kell  korbácsolni  ; 
míg  a  lady,  a  szuka,  a  tűz  mellett  szabadon  bűzölöghet. 

Lear. 
Keserű  galacs  nekem ! 

Bolond. 
Ficzkó  !  én  egy  mondásra  tanítlak. 

Lear. 
Tedd. 

Bolond.     Figyelj  hát,  koimim  :   — 
Gazdagabb  légy  a  látszatnál. 
Szólj   kevesbet,  mint  mondhatnál. 
Kölcsön  többet  végy  mint  adtál. 
Ha  örökké  gyalogolnál, 
Nem  volnál  jobb  a  lovadnál. 
Higyj  kevesbet,  rniot  tanultál. 
Koczkán  többet  húzz,  mint  raktál. 

Hagyd  rimádat  s  a  tivornyát, 
Őrizd  honn  a  kapufélfát : 
S  többet  nyersz  e  gazdaságon, 
Mint  Bertók  a  csíkvásáron. 

Lear. 
Hisz,  bolond,  ez  semmi. 

Bolond. 

Igen,  mert  hasonló  a  fizetetten  ügyvéd    lélekzetéhez  ;    mitsem    adsz 
nekem  érte.  Semmi  hasznát  sem  veszed  a  semminek,  komám  ? 

Lear. 
Hogy  vehetnem,  fiú,  hisz  a  semmiből  mitsem  lehet  csinálni. 

Bolond   (Kenthez). 
Kérlek,  mondd  neki :  épen  annyira  megy  országának   jövedelme  is. 
Bolondnak  nem  hiszi. 

Lear. 
Keserű  bolond. 

Bolond. 

Tudod,  fiam,  mi  különbség  az  édes  bolond  és  a  keserű  bolond  között  ? 

Lear. 
Nem,  fiú ;  taníts  meg. 

Bolond.     Az  urat  ki  rávett,  hogy 
Add  át  országodat, 
Jer,  állítsd  ide  mellém, 
Vagy  állj  helyén  magad. 
Megláthatd,  mellyik  édes, 
Melyik  fanyar  bolond. 
Itt  áll  egyik  tarkán,  amott 
A  másik.  —  Meg  ne  mondd. 

Lear. 
Te  bolondnak  hívsz  engem,  fiú  ? 

Bolond. 
Minden  egyéb  czímeidet  elajándékoztad,  az  veled  született. 

Kent. 
Ez  nem  egészen  bolond,  Mylord. 

Bolond. 
Bizony  nem.  Lordok  és  nagy  emberek  nem    engednék    azt    nekem : 
ha  egyedárúm  volna,  ők  is  részesek  akarnának  benne  lenni  ;  s  a  hölgyek, 
épen  azok  nem  hagynák  egy  magamnak  a  bolondságot,   ők  is  kaparítaná- 
nak  el  belőle.  Adj   egy  tojást,  komám,  s  én  két  koronát  adok  neked. 

Lear. 
Miféle  koronák  lehetnek  azok  ? 

Bolond. 
Nos  hát !  ha  közepén  ketté  vágom  a  tojást,  s  a  székét  kieszem, 
két  tojáshéjkorona  marad  belőle.  Midőn  te  koronádat  ketté  szelted,  mind 
a  két  darabját  oda  adtad,  hátadon  vitted  át  szamaradat  a  sáron.  Igen 
kevés  ész  volt  tar  pilisedben,  midőn  arany  koronádat  elajándékoztad.  Ha 
magam  feje  szerint  beszélek,  korbácsoltasd  meg,  ki  azt  legelőször  igaznak 
találja. 

Ez  év  nem  kedvez  a  bolondnak,  (Dalolva.) 

Mert  most  a  bölcs  is  dőre ; 

Nem  bír  eszével,  s  a  majommal 

Komázik  nyakra-főre. 

Lear. 
Mióta  vagy  oly  tele  dallal,  ficzkó  ? 

Bolond. 
Mióta  leányaidat  anyáiddá  tetted,    komám :    mert    midőn    a    vesszőt 
kezökbe  adád  s  bugyogódat  letoltad, 

Szilaj  gyönyörtől  sírtak  ők,  (Dalolva.) 
Én  dallék  a  bánat  miatt, 
Hogy  ily  király  a  bohók  között 
Bujóskát  játszogat. 
Kérlek,  komám,  fogadj  nekem  mestert,  hogy  hazudni  oktasson,  úgy 
szeretném  megtanulni  a  hazudást. 

Lear. 
Ha  hazudsz,  ficzkó,  még  korbácsot  kapsz. 

Bolond. 
Bámulok,  mily  nagy  rokonszenv  van  közted  s  leányaid  között. 
Azok  meg  akarnak  korbácsoltatni  az  igazmondásért,  te  meg  akarsz  kor- 
bácsoltatni a  hazudásért,  s  néha  megkorbácsolnak,  ha  békén  vagyok. 
Inkább  akármi  más  lennék,  mint  bolond,  s  még  sem  szeretnék  te  lenni, 
komám.  Te  eszedet  mind  két  végén  megnyested,  s  középen  mitsem  hagy- 
tál. Itt  is  jön  egy  afféle  nyesedék.  (Qoneril  jö.) 

Lear. 
Nos,  nos  lányom  ?    mit    keres  e    párta    fejeden  ?    Úgy    látszik,    egy 
idő  óta  igen  komor  vagy. 

Bolond. 

Pompás  czimbora  voltál  komám,  míg  komorságával  nem  kellé 
törődnöd  :  most  zérus  vagy  szám  nélkül.  Én  különb  ember  vagyok  náladnál : 
én  legalább  bolond  vagyok,  te  semmi  vagy.  De  bocsánat,  már  megfogom 
nyelvemet,  mert  arczod    (Gonorilliez.)    úgy    parancsolja,    bár  mit  sem  szól : 

Mum,  műin, 

Ha  sem  bakancsom,  sem  sarum, 

Mezítláb  járok  a  falun, 

Ez  olyan  kicsépelt  borsóhaj.  (Learre  mutat.) 
Goneril.  Nem  e  bolond  csupán,  kinek  minden  szabad, 

Többen  garázda  népeid  közöl 

Kötődnek,  dulakodnak,  s  új  meg  új 

Rendetlenséget  tesznek  tűrhetetlen 

Tivornyáikkal.  Azt  hivém,  ha  ezt 

Meghallod,  Sir,  elégtételt  adandsz, 

S  rémölve  látom,  a  mint  az  imént 

Szóltál  s  tevéi,  hogy  pártolod  magad 

Ez  életmódot  s  elnézésed  által 

Még  unszolod.  Ha  így  tessz,  a  hiba 

Meg  fog  rovatni  és  a  büntetés 

Ki  nem  marad,  mely  a  közcsend  javára 

Történve  bár,  tán  bántalmadra  is  lesz 

Hatása  által.  Ezt  ha  kénytelenség 

Ildomnak  nem  nevezné,  még  utóbb 

Gyalázatunkra  válnék. 
Bolond.     Mert  tudod,  komám  : 

Ökörszem  a  kakukfiút 

Mind  addig  eteti, 

Míg  végre  a  szegény  fejét 

Bekapja  s  megeszi. 

S  így  a  gyertya  elaluván,  sötétben  maradtunk. 

Lear. 
Leányom  vagy  te  ? 

Goneril. 

Óhajtanám,  Sir,  hogy  józan  eszeddel  élnél,  melylyel  áldva  vagy, 
s  vétkeznéd  le  ezen  szeszélyeket,  melyek  végre  egészen  kiforgatnak 
magadból. 

Bolond. 

Nem  érzi  meg  a  szamár,  mikor  ló  húzza  a  szekeret  ?  —  Hejh, 
babám,  beh  szeretlek ! 

Lear. 

Ismer  engem  itt  valaki  ?  Hisz  ez  nem  Lear !  így  jár  Lear,  így 
beszél  ?  vagy  emlékezete  gyengül  ?  vagy  látása  ?  Aluszom-e,  vagy  ébren 
vagyok?  Hah!  biz'  Isten,  ez  nem  így  van.  Hol,  a  ki  megmondja,  mi  vagyok? 

Bolond. 
Lear  árnya. 

Lear. 

Szeretném  tudni ;  mert  a  fölségnek,  tudomásomnak,  eszemnek  ta- 
núsága szerint  azon  álhitben  kellene  lennem,  hogy  leányaim  vannak. 

Bolond. 
Kik  engedelmea  apává  fognak  tenni. 

Lear. 
Neved,  szép  úri  hölgy  ? 

Goneril.  Hagyd  abba,  Sir. 

E  bámulás  is  miud  azon  szabású 
Egyéb  tréfáiddal.  Szándékomat, 
Kérlek  ne  értsed  félre, 
A  milyen  tisztes  agg  vagy,  épen  oly 
Okosnak  kéne  lenned. 
Száz  embered  van,  apród  s  lovagok, 
Oly  rendetlen  nép,  korhely,  vakmerő, 
Hogy  udvarunk,  megfertőztetve  rút 
Erkölcseikkel,  aljas  fogadónak 
Mutatkozik.  Korhelység,  fajtalanság 
Bordélyhoz  és  csapszékhez  teszik  azt 
Hasonlóbbá,  mint  úri  palotához. 
Orvoslatért  kiált  maga  a  szemérem. 
Engedj   azért  óhajtásomnak,  a  ki 
Különben,  a  mit  kér,  elvenni  kész  : 
Kíséretednek  számát  tedd  alábbra, 
S  szolgálatodra,  kik  még  megmaradnak, 
Legyenek  korodhoz  illő  férfiak, 
Kik  ismerik  magokat  és  tégedet. 
Lear.        Ördög  s  pokol!  —  Nyergeljetek  lovat! 
Híjátok  össze  kísérőimet!  — 
Nem  háborgatlak,  elfajult  teremtmény; 
Van  még  egy  más  leányom. 
Goneril.    Cselédimet  vered  ;  s  magánál  jobbakat 
Szolgáivá  tesz  csőcselék  hadad.  (Albán  jö.) 
Ljear.        Jaj   annak,  a  kit  késő  bánat  ér.  (Albánhoz.) 
0  itt  vagy?  Te  akartad  ezt  uram? 
Lovat  nekem  !  ■ — ■ 

Hálátlanság!  te  márványszívü  ördög, 
Utálatosb,  ha  gyermekben  lakol, 
A  tenger  szörnyinéi ! 
Albán. 
Kérlek,  Sir,  légy  türelmes.  r 
Lear         (Gon^rilhez).  Átkozott 

Sárkány  !  hazudsz.  Kíséretem 
Szemen  szedett  nép,  ritka  jellemű, 
Kik  értik  tiszteik  minden  részleteit, 
S  kik  legvigyázóbb  gonddal  őrizik 
Nevök  becsületét.  —   Csekély  hiba, 
Mi  rútnak  látszottál  Cordeliában, 

Mely,  mint  a  kínpad,  természetes  arczomat 

Elforgatá,  minden  szeretetet 

Kiölt  szíimböl  s  beléje  mérget  öntött! 

0  Lear,  Lear,  Lear!  (Fejét  vervén.) verd  e  kaput, 

Mely  dőreséged  előtt  utat  nyitott, 

Midőn  eszed  kiment !   —  Jerünk,  j erünk, 

Fiaim. 
Albán.       Mylord,  én  bűntelen  vagyok. 

Azt  sem  tudom,  mi  izgatott  fel  így. 
Lear.        Lebet,  Mylord.   —  Természet,  hallj  meg  engem  ! 

Te  drága  istenség,  hallgass  reám : 

Tartsd  vissza  szándokod,  ha  kész  valál 

Gyümölcsözővé  tenni  e  teremtményt ; 

Tedd  magtalanná  méhét  mindörökre. 

Hervaszd  el  benne  a  tenyészetet, 

Hogy  hitvány  testéből  gyermek  soha 

Ne  származzék,  mely  díszt  adjon  neki ! 

S  ha  akarnád,  hogy  szüljön  valaha, 

Haragból  alkosd  gyermekét,  hogy  éljen 

Természet  csúfjaként  gyötrelméül, 

Hogy  ránczokat  ásson  ifjú  homlokába ; 

Hulló  könyüi  arczain  csatornát 

Égessenek  ;  szülője  gondjait, 

Jótéteményét  gúny  és  megvetéssel 

Térítse  meg :  hogy  lássa,  mennyivel 

Élesben  fáj,  mint  a  kigyó  foga, 

Hálátlannak  tudni  gyermekét.  — 

El  innen,  el ! 

Albán, 

Teremtő  istenek  ! 

Honnan  van  ez  ? 
Goneril.  Ne  fáraszd  eszedet 

Okát  kitudni.  Hagyd  inkább  szeszélyét 

Czéljához  jutni,  mellyet  kábasága 

Tűzött  magának.   (Lear  visszajö.) 
Lear.         Mit  ?  ötven  kísérőim  egy  csapásra 

Két  hét  alatt? 
Albán.  Mi  baj,  Mylord  ! 

Lear.         Megmondom.  Átok  és  halál ! 

Szégyenlenem  kell,    hogy  van  annyi  lelked    (Gonerilhez.) 

így  megrendítni  férfiságomat. 

Hogy  a  meleg  s  erőszakkal  kitört 

Könyükre  méltó  lettél.  Dögvész  reád  ! 

Az  apaátok  gyógyúlhatlan  sebei 

Nyilaljanak  által  minden  ereden.  — 

Ti  balga  vén  szemek  !  csak  sírjatok  még 
Ez  ok  miatt :  kiváüak  és  ledoblak 
Azon  vizestül,  mellyet  öntőtök, 
A  földet  nedvesítni.  —  Ennyire 
Jutottunk  hajb  !  —  De  jól  van  :  még  maradt 
Leányom,  a  ki  —  bizton  mondhatom,  — 
Szeret  s  megengesztel.  Ha  megtulandja 
Felöled  ezt,  körmeivel  nyúzza  meg 
Farkaspofádat.  És  megéred  azt, 
Hogy  a  tisztet,  melyet  te  már  örökre 
Letétinek  hittél,  újra  fölveszem. 

Megéred,   biztosítlak.   (Lear,  Kent,  s  kiséröi  elmennek.) 
Goneril.    Hallod  ezt.  Mylord? 
Albán.      Bár  mint  szeretlek,  Goneril, 

Oly  részrehajló  lenni  nem  tudok  — 
Goneril.    Kérlek,  nyugodj,  meg. 

Hejh!    Oszvald!    (A  Bolondhoz.)   Te   itt? 
Gaz  inkább,  mint  bolond,  eredj  uradhoz. 
Bolond.     Lear  komám,  Lear  komám,  várj,  vígy  magaddal! 
A  róka  tőrbe  hágva, 
Atyának  ily  leánya, 
Jutnának  még  ma  fára, 
Ha  csörgő  sipkám  ára 
Kötéllel  jegyben  járna. 
S  most  a  bolond  megy  útjára.  (El.) 
Goneril.    A  gondolat  nem  volt  rossz  :  száz  lovag. 
Bát  és  okosság,  hogy  száz  lovagot 
Fegyverben  tartson.  Igen,  hogy  minden  álom-, 
Panasz-  vagy  suttogásra,  minden  ábránd, 
Rossz  kedv  miatt  erejökkel  támogassa 
Eszelősködését  s  életünk  csupán 
Kegyétől  függjön.  —  Hejh,  Oszvald,  ha  mondom! 
Albán.      Ez  túlzó  félelem. 

Goneril.  Jobb,  mint  a  túlbizás. 

Inkább  hárítni  a  bajt,  melly  ijeszt, 
Mint  félni,  hogy  majd  elhárítanak. 
Én  ismerem  szivét:  megírám  öcsémnek, 
Miket  beszélt.  Ha  most  a  száz  lovaggal 
Az  felfogadja  őt,  miután  neki 

Veszélyességét  megmutattam ■  Oszvald ! 

(Oszvald  jön.) 
Kész  a  levél  öcsémhez  ? 
Oszvald.    Igen,  asszonyom. 
Goneril.  Ülj  lóra  és  végy  társakat  magadhoz. 
Tudósítsd  őt  ez  aggalmam  felől  ; 
Adj  hozzá,  a  mit  tudsz  magad,  hogy  annál 

Inkább  meggyőződhessék.   (Oszvald  el.) 

Nem,  Mylord, 
Nem,  lágy  szelídség  bánásmódod,  ámbár 
Nem  kárhoztatlak  érte,  de  megbocsáss  : 
Inkább  ér  vád  ildomhiány  miatt,  mint 
Dicséret  ártatlan  jóságodért. 

Albán. 
Nem  mondhatom  mi  messze  hat  szemed  ;  de 
Jobbat  keresve  gyakran  jót  veszítünk. 

Gnneril. 
Sőt    - 

Albán. 

JÓ  jó  !    multával   a  napot.   (Mind  a  ketten  el.) 

ÖTÖDIK   JELENET. 
(Udvar  ugyanott.) 

Lear,  Kent,  s  a  Bolond  jönek. 
Lear. 

Menj  elóre  Glosterbe  ezen  levelekkel.  A  tudott  dolgokról  ne  mondj 
leányomnak  többet,  mint  a  mit  e  levél  után  kérdezni  fog.  Ha  rendkívül 
hamar  nem  jársz,  még  előtted  ott  leszek. 

Kent. 
Nem  alszom  uram,  míg  leveledet  kézbe  nem  adom.  (El.) 

Bolond. 
Ha  valakinek  a  veleje  a  sarkában  volna,    nem  lehetne    félni,    hogy 
feltörik  ? 

Lear. 
Igen,  fiú. 

Bolond. 

Úgy  légy  vigan,  kérlek,  mert  eszed  soha    sem  fog  papucsban  járni. 

Lear. 
Ha  ha  ha ! 

Bolond. 

Meglásd,  másik  leányod  nyájas  lesz  hozzád ;  mert  ámbár  az  úgy 
hasonlit  ehhez,    mint    vaczkor  a  körtéhez,  de  én  mondom    a  mit  mondok. 

Lear. 
Hát  mit  mondasz,  fiam  ? 

Bolond. 

ízről  ízre  oly  hasocló  lesz  a  másikhoz,  mint  a  vaczkor  a  vaczkor- 
hoz.  Nem  mondhatnád  meg,  miért    van  az  ember  orra  az  arcz    közepén  ? 

Lear. 
Nem. 

Bolond. 

Hát,  hogy  orra  mindenik    oldalán  legyen    egy    szeme,    hogy    a    mit 
meg  nem  szagolhat,  bele  pisloghasson. 

Lear, 
Méltatlanul  bántam  vele. 

Bolond. 

Tudod,  mit  csinál  az  osztriga  tekenőjében? 

Lear. 
Nem 

Bolond. 

En  sem;  de  tudod-e,  miért  van  a  csigának  háza? 

Lear. 
Miért  ? 

Bolond. 

Hát,  hogy  fejét  bele  dughassa,  nem  pedig,  hogy  leányainak  elaján- 
dékozza s  szarvai  tok  nélkül  maradjanak. 

Lear. 

Levetkezem  természetemet.  —  Oly    szerető  atya !  —    Készen    van- 
nak lovaim  ? 

Bolond. 

Szamaraid  már  elmentek  értök.    Az    ok,    miért    a    hét   csillag    nem 
több  mint  hét,  igen  csinos  egy  ok. 

L/ear. 
Mert  nem  nyolcz. 

Bolond. 

Igazán  úgy  van.  Belőled  igen  jó  bolond  válnék. 

Lear. 
Ha  visszavenném  ismét  —   erőszakkal?  —  Hálátlan  szörnyeteg! 

Bolond. 

Ha    bolondom     volnál,     komám,     megvernélek,    miért    vénültél     meg 
idő  előtt. 

Lear. 
Hogy  érted  azt? 

Bolond. 

Nem  kell  vala  megvénülnöd,  mielőtt  fejed  lágya  benőtt. 

Lear.        Irgalmas  ég,  ne  hagyj  megtébolyodnom ! 

Eszméletem  ne  vedd  el :  nem  szeretnék 

Megtébolyodni  !    (Egy  nemes  jö.) 

Nos,  készen  a  lovak  ? 
Nemes.      Igen,  Mylord. 
Lear.        Jer,  fiú. 
Bolond.     Ki  még  leány  s  nevetni  tud, 

Midőn  én  távozom, 

Nem  lesz  soká  leány,;  hacsak 

Meg  nem  fogyatkozom.  (Mind  el.) 

MÁSODIK    FELVONÁS. 

ELSŐ  JELENET. 
(Udvar,  gróí  Gloster  kastélya  előtt.  Edmuud  és  Curan  találkoznak.) 

Edmund. 
Légy  üdvöz,  Curan. 

Curan. 

Légy  üdvöz,  Sir.  Atyádnál  voltam,  s  tudtára  adtam,  hogy  Cornwall 
fejedelem  s  Regan  fejedelemnő  ma  éjszaka  ide  szállanak  hozzá. 

Edmund. 
Hogy  lehet  az  ? 

Curan. 

Valóban  nem  tudom.  Bizonyosan  tudod    a    bolygó    híreket,  értem  a 
suttogásokat,  melyeket  még  csak  fülhegygyei  hallhatni. 

Edmund. 
Nem,  én  mitsem  tudok.  Kérlek,  mik  azok  ? 

Curan. 

Nem  hallottad,  hogy  Cornwall  s  Albán  fejedelmek  között    legköze 
lebb  harczra  kerül  a  dolog  V 

Edmund. 
Szót  sem. 

Curan. 

Meghallod  nem  sokára.  Élj  boldogul.  (El.) 

Edmund.  Estére  itt  a  herczeg  ?  jó!  a  legjobb! 
Ez  összevág  tervemmel.  Itt  apám 
Őrséget  rendelt  bátyámat  befogni. 
Egy  kényes  dolgot  kell  még  végzenem. 
Szerencse  !  gyorsaság  !  működjetek.  — 
Egy  szóra!  bátyám,  jöj  le,  bátya,  mondom.  (Edgár  jö.) 
Apám  leset  rád.  E  helyet  kerüld. 
Már  rejteked  tudják.  Az  éj   segít. 

Nem  mondái  semmit  Cornwall  herczeg  ellen  ? 
Útban  van,  itt  lesz  rögtön,  még  ez  éjjel. 
És  Regan  is.  Nem  szóltál  a  viszályról 
Albán  s  Cornwall  között  ?  Eszmélj  reá  ! 

Edgár.      Egy  szót  sem,  mondhatom. 

Edmund.  Apámat  ballom  jőni.  Megbocsáss, 

Cselből  kardot  kell  húznom.  Húzz  te  is, 

Tégy,  mintha  védenéd  magad  !  —  Mehetsz.  — 

Add  meg  magad.  —  Előzd  meg  őt.  —  Világot ! 

Fuss,  bátya.  —  Fáklyát,  hejh!  —  élj  boldogul.   (Edgár  el.) 

Egy  pár  csép  vér,  tanúságot  teend,  (karját  megsebzi.) 

Hogy  bátran  szembe  szálltam.   Korhelyek 

Elégszer  láttam  —  tréfából  rosszabbul 

Bánnak  magokkal.  —  Hejh  apám,  apám  ! 

Megállj  !    —   segítség  !    (Gloster  és  szolgák  fáklyával  jönek.) 

Gloster.     Hol  van  a  semmirekellő  ? 

Edmund.  Itt  álla  éles  karddal  a  sötétben, 

Rémes  varázszsal  a  holdat  esdekelvén, 
Fő  mesterét,  hogy  kedvezzen  neki. 

Gloster.     De  hol  van  ? 

Edmund.  Nézd,  uram,  én  vérzem. 

Gloster.     Edmund,  szólj,  hol  a  gazfiú? 

Edmund. 
Ezen  szökött  meg.  Mert  hogy  semmi  módon  — 

Gloster. 
Utána  !  nyomozzátok.   (Szolga  el.)   Mit  semmi  módon  ? 

Edmund.  Rá  vinni  nem  bírt  Nagysádat  megölnöm, 

S  midőn  mondám,  miként  az  istenek 

Haragjok  minden  villámával  az 

Apagyilkost  sújtják,  és  hogy  mennyiféle 

És  mily  szoros  láncz  köt  fiút  s  apát, 

Szóval,  megértvén  mily  megborzadással 

Hárítám  el  vérbántó  szándokát, 

Neki  bőszült  és  védetlen  testemet 

Kivont  karddal  támadva,  karomba  szúrt. 

De  hogy  látá,  miként  lelket  veszek, 

Ügyemben  bízva  bátran  szembe  szállok, 

Vagy  megriadván  a  mint  zajt  ütöttem. 

Nagy  gyorsan  elment. 
Gloster.  Menjen  bárhova, 

Megkapja  büntetését.  —  A  fejedelem, 

Az  én  derék  uram,  főm  s  pártfogóm 

Itt  lesz  ma  éjjel  még :  annak  nevében 

Kihirdetem,  hogy  a  ki  kézbe  adja 

A  gyáva  gyilkost,  hálánkat  nyerendi, 
S  halált,  ki  elrejtendi  őt. 

Edmund.  Midőn 

Szándékát  rosszaiám  s  ő  makacsul 
Annál  maradt,  boszúsan  megfenyegettem, 
Hogy  felfödendem  :  azt  felelte  rá  : 
„Te  semmiházi  fattyú,  azt  hiszed, 
Ha  szembe  állunk,  s  bármi  bizalom 
Helyeztetnék  becsed-  s  erényeidben, 
Képes  hitelt  szerezni  szavaidnak  ? 
Bizonynyal  nem.  Mit  én  eltagadok 
(S  azt  megteszem,  habár  saját  kezem 
írását  hoznád  is  fel),  mind  reád 
Hárítom  vissza  mint  árulkodást, 
Rágalmat,  átkozott  cselt.  Tökfejíívé 
Kén'  tenned  a  világot,  hogy  ne  sejtsék, 
Miként  a  hasznok,  mellyeket  halálom 
Hozand  neked,  nagy  és  hatalmas  ösztön, 
Hogy  életemre  törj." 

Gloster.  Rögzött,  konok  gazember  ! 

Levelét  tagadja?  Hisz  nem  is  mutattam. 

(Künn  harsonaszó. ) 
A  herczeg  harsonái.  —  Nem  tudom,  miért  jön. 
A  réveket  bezárom.  Meg  nem  szabadul 
A  semmirekellő.  Képét  szerte  küldöm  — 
A  herczeg  azt  megadja  —  hogy  mindenütt 
Megismerjék  s  kieszközlöm,  te  hü 
Fiam  s  vérem,  hogy  minden  birtokom 
Végzés  szerint  rád  szálljon  örökül. 
(Cornwall,  Regan  kísérettel  jönek.) 

Cornwall.  Hogy  vagy  nemes  barátom  ?  még  alig  hogy 

Megérkezem,  már  is  rendkívüli 

Hírt  hallok  itt. 
Regan.  S  ha  az  való, 

Minden  bosszú  csekély  a  bántalom 

Megtorlására.  Mint  vagy,  jó  uram  ? 
Gloster.     0  herczegnő,  agg  szívem  megszakadt. 
Regan.      Hogyan  ?  tehát  apánk  keresztfia, 

Kinek  apánk  adott  nevet,  Edgár  fiad 

Tört  volna  életedre  ? 
Gloster.     0  asszonyom,  szégyenlem  mondani. 
Regan.      Nem  czimborált  a  korhely  lovagokkal 

Apám  szolgálatában. 
Gloster.  Nem  tudom,  asszonyom. 

Ez  szörnyű  szörnyűség. 

Edmund.  De  igen,  asszonyom, 

Velők  tartott.  r 
JRegan.  Igen  nem  csodálhatom 

Rossz  indulatját ;  ök  unszolhaták,  hogy 

Ez  agg  embert  megölje  s  javain 

Zsákmány  gyanánt  ök  dulakodjanak. 

Ez  este  kaptam  néném  levelét, 

Melyben  felölök  értesítve  int ; 

S  ma  hozzám  jönek  szállni :  nem  leszek  honn. 
Cornwall.  De  én  sem,  Regan,  arról  biztosítlak. 

Apádnak,  Edmund,  hallom,  hü  fiúi 

Szolgálatot  tevéi. 
Edmund.  Sir,  azzal  tartozom. 

Cornwall.  Nyomozzák  öt? 

Edmund.  Igen,  kegyelmes  úr  ! 

Cornwall.  Ha  kézre  jö,  nem  lesz  többé  soha 

Mit  félni  tőle.  Szabd  ki  büntetését, 

S  én  végrehajtom  azt.  Mi  téged  illet,  Edmund, 

Kit  engedelmesség  s  erény 

Ajánlanak,  miénk  vagy  ;  ily  szilárd 

Hűségű  lelkek  kellenek  nekünk. 

Számot  tartunk  rád. 
Edmund.  Hű  szolgád  leszek,   Sír, 

Minél  elébb  bár. 
Gloster.     Hálám  Nagysádnak  érte. 
Regan.      Még  nem  tudod,  hozzád  miért  jövénk 

Ily  rémborús  éjjel  s  időn  kivűl. 

Nagy  dolgunk  van,  nemes  Gloster,  miben 

Tanácsodat  szeretnők  hallani. 

Apám,  úgy  szinte  néném  is  tudósít, 

Hogy  meghasonlás  van  köztök,  s  mi  ezt 

Legjobbnak  gondoljuk  házon  kivűl 

Intézni  el.  Külön  követjeik 

Yálaszra  várnak.  Nyugtasd  meg  magad, 

Öreg  barátunk,  és  fordítsd  figyelmed 

Ügyünkre,  mely  gyors  eljárást  kivan. 
Gloster.     Szolgálatodra  állok  asszonyom. 

Örömest  fogadjuk  el  Nagyságtokat.  (Mind  el.) 

MÁSODIK  JELENET. 
(Gloster  kastélya  előtt,  Kent  ós  Oszvald  különíelöl  jönek.) 

Oszvald.  Jó  reggelt  barátom.  A  házhoz  tartozol  ? 

Kent.  Ühüm  ! 

Oszvald.  Hova  köthetjük  be  lovainkat  ? 

Kent.  A  pocsolyába. 

Oszvald.  Mondd  meg,  kérlek,  ha  szeretsz. 

Vörösmarty  összes  költ.  II.  kot.  42 

Kent.         De  nem  szeretlek  ám. 
Oszvald.    Úgy  hát  semmi  közöm  hozzád. 

Kent. 

Volnánk  csak  a  lipsburyi    gulyáknál,    majd    megtenném,    hogy  gon 
dőlj  velem. 

Oszvald.    Mért  bánol  így  velem  ?  Én  nem  ismerlek. 

Kent.         Ismerlek  én,  ficzkó. 

Oszvald.    Hát  mit  gondolsz,  ki  vagyok  én  ? 

Kent. 

Gazember,  semmirekellő,  tányérnyaló,  aljas,  hetvenkedő,  silány, 
kóczipór ;  három  öltözékü,  száz  fontos,  piszkos  harisnyájú  gaz  kölyök  ; 
nyúllal  béllett,  pofperből  élődő  gaz  kölyök;  fajtalan,  tükörmászó,  kotnyeles, 
felpiperézett  bitang  ;  te  három  szilvafás  rabszolga  ;  te,  ki  hajhász  akarnál 
lenni,  hogy  másoknak  jó  szolgálatot  tégy  s  nem  vagy  egyéb,  mint  keverék 
gaz  lator,  koldusgyáva  és  keritőből ;  fia  és  örököse  egy  korcs  szukának, 
kit  én  egész  a  sivalkodásig  döngetek  el  most  mindjárt,  ha  csak  egy  betűt 
is  eltagadsz  ezen  czímeidből. 

Oszvald. 

Ejnye,  micsoda  rettenetes  kamasz  vagy  te,  hogy  igy  rám  támadsz, 
holott  sem  én,  sem  te  nem  ismerjük  egymást. 

Kent. 

Micsoda  arczátlan  gazember  vagy  te?  Még  tagadod,  hogy  ismersz? 
Hisz  alig  két  napja,  hogy  sarkadra  hágtam  s  megvertelek  a  király  előtt. 
Húzz  kardot,  bitang,  mert  habár  éjszaka  van  is,  de  a  hold  süt,  holdvilág - 
mártást  csinálok  belőled.  (Kardot  huz.)  Húzz  kardot,  te  rimától  szakadt, 
semmirevaló  borbélyinas,  húzz  kardot. 

Oszvald. 
Félre !  semmi  dolgom  veled. 

Kent. 

Hú  íz  kardot  czenk ;  te  leveleket  hoztál  a  király  ellen ;  a  báb  hiú- 
ságnak pártjára  szegődtél  apja  királyi  méltósága  ellen.  Húzz  kardot 
útonálló,  vagy  rostélyossá  verem  csánkjaidat.  Húzz  kardot  semmirevaló, 
ki  a  síkra  ! 

Oszvald. 

Segítség  !  hejh  !  gyilkos  !  segítség  ! 

Kent. 
Védd    magad,  rabszolga.    Megállj,  bitang,  megállj  ;    te    piperés  rab- 
szolga, védd  magad    (üti.) 

Oszvald. 

Segítség  !  hejh  !  gyilkos  !  gyilkos  ! 

(Edmund,  Comwail,  Regan,  Gloster,  szolgák  jönek.) 

Edmund. 

Nos  ?  mi  dolog  ez  V  váljatok  el. 

Kent. 

Ide  veled,  nyáladék,  ha  tetszik.  Jer,  hadd  tanogassalak  meg. 
Előre,  úrfi  ! 

Gloster.      Kard,  fegyver  !  mi  dolog  ez  ? 
Cornwall.  Békével  hejh  !  ha  kedves  éltetek. 

Halál  fia,  ki  megmozdul,  mi  baj  ? 
Regan.      Nénénknek  s  a  királynak  hírnökei. 
Cornwall:  Mi  viszály  van  köztetek  ? 
Oszvald.    Alig  vebetek  lélekzetet. 

Kent. 

Nem  csoda,  mert  nagyon  megerőltetted  vitézségedet.  Te  gyáva 
semmirekellő  !  a  természet  lemond  rólad.  Téged  szabó  csinált. 

Cornwall. 

Te  furcsa  ficzkó  vagy.  Szabó  hogyan  csinálhat  embert  ? 

Kent. 

A  szabó.  Sir!  Kőfaragó,  képiró  nem  csinálhatták  volna  rosszabbul, 
hacsak  két  óráig  dolgoztak  volna  is  rajta. 

Cornwall. 

Most  szólj,  miből  eredt  vitátok  ? 

Oszwald. 

Ez  a  vén  gyilkos,   Sir,  kinek  deres  szakáláért  kíméltem  életét  — 

Kent. 

Te  rimától  szakadt  Y,  te  haszontalan  betű  !  Milord,  ha  megengeded, 
tapaszszá  morzsolom,  ezt  a  faragatlan  kölyket,  s  az  árnyékszék  falát 
meszelem  be  vele.   Osz  szakálamat  kíméld,  te  barázdabillegető  ! 

Cornivall. 

Békével,  ficzkó  !  bőszült  gaz  kölyök, 
Nem  tudsz  becsületet  ? 

Kent. 

Sir,  én  tudok, 
De  a  harag  kiváltságos. 

Cornwall. 

Miért  haragszol  hát  ? 
Kent.  Hogy  ily  rabszolga  is  kardot  visel, 

Kiben  becsííletérzés  nincs.  Az  illyen 
Mosolygó  latrok  gyakran,  mint  a  patkány, 

42* 

Berágják  a  legszentebb  kötelet, 

Mely  bensőbb,  hogysem  oldható  legyen. 

Ok  hízelegnek  minden  szenvedélynek, 

A  melly  uraik  vérében  pártot  üt, 

A  tűzre  olajt,  a  hűlő  vonzalomra 

Tesznek  havat,  mondván  igent,  nemet, 

Akként  forgatván  csüllő   orrukat,  mint 

Szél  és  szeszély  uroknál  változik. 

Dögvész  szakadjon  szélhüdött  pofádra ! 

Mosolygód  szómat,  mintha  dőre  volnék  ? 

Lúd  !  kapjalak  csak  Sarum  mezején 

Gágogva  hajtlak  vissza  Camelotba. 
Cornwall.       Megőrültél  vén  czimbora  ? 
Gloster.  Szóljatok  : 

Min  vesztetek  össze  ? 
Keni.  A  nap  s  az  éj  nem  oly 

Megférhetetlen,  mint  én  e  czudarral. 
Cornwall.       Miért  czudar  ?  mit  vétett  ő  neked  ? 
Kent.  Nem  nézhetek  rá. 

Cornwall.       Tán  rám  se,  nőmre,  és  amarra  se  ? 
Kent.  Uram,  szokásom  nem  hímezni  a  szót : 

Jobb  arczokat  is  láttam  már  életemben, 

Mint  mellyiket  bármelyik  váll  fölött 

E  perczben  látok. 
Cornwall.  Ez  is  olyan  kamasz, 

Ki  egyszer  nyíltságáért  megdicsérve, 

Nyers  durvaságot  színlel  s  természetén 

Erőszakot  tesz.  Nem  hizelg,  nem,  ö 

Becsületes  nyílt  lélek,   ő  valót  szól ; 

Tetszik,  nem  tetszik :  ő  nyílt.  Ismerek 

Efféle  gazokat,  kik  nyíltság  alatt 

Több  álnokságot  s  rossz   czélt  rejtenek, 

Mint  húsz  ügyetlen  csúszómászó,  a  ki 

Még  túltesz  tartozásán. 
Kent.  Sír,  igaz 

Lelkem  szerint,  őszintén  és  valóban, 

Ha  nagy  tekintélyed  megengedi, 

Melynek  hatása  mint  sugárfüzér, 

Mely  Phoebus  homlokán  rezg  — 
Cornwall.  Mit  jelent  ez  ? 

Kent. 

Hát  csak  szójárásomat  változtatom,  mely  neked  annyira  nem  tetszik. 
Én  tudom,  Sir,  hízelgő  nem  vagyok.  Ki  őszinte  szavakkal  rászedett, 
őszinte  gazember  volt.  mi  részemről  lenni  nem  akarok,  habár  idegensége- 
det annyira  legyőzhetném  is,  hogy  arra  megkísértenél. 

Cornwatt.  Mivel  bántad  meg  öt  ? 

Oszvald.  Épen  semmivel. 

Tetszett  urának,  a  királynak,  engem 

Balértésböl  megütni  a  minap, 

Midőn  ez,  rossz  kedvének  hízelegve, 

Ott  terme  és  hátulról  leütött. 

Földön  levén  már,  ingerelt,  kicsúfolt, 

Oly  férfiasnak  láttatá  magát, 

Hogy  a  király  tetszését  megnyeré, 

Üldözvén  azt,  ki  önként  meghajolt. 

Rám,  e  borzasztó  hőstett  hevenyében, 

Kardot  húzott 
Kent.        E  gyávák-  és  gazoknak 

Ajax  bolondja^sem  lehet. 
Cornwatt.  Hahó  ! 

Kalodát  elő.  Hejh !  Makacs,  vén,  gaz  lator, 

Te  tisztes  kérkedő  !  majd  megtanítlak. 
Kent.     r     Hagyd  el,  Sir,  vén  vagyok  már  én  tanulni. 

Én  a  királyt  szolgálom,  a  kinek 

Dolgában  jöttem  hozzád  követül. 

Ez  nem  nagy  tisztelet,  s  vad  bántalom 

Személye  iránt,  s  fönsége  ellen  is, 

Kalodába  zárni  küldöttét. 
Comwall.  Becsületem- 

S  éltemre  mondom,  délig  benne  üljön. 
Regan.  Délig  ?  nem,  estig,  éjjel  is,  Mylord. 
Kent.         Ej  !  asszonyom,  volnék  apád  ebe, 

Nem  kéne  így  bánnod  velem. 
Regan.      De  te  gazembere  vagy,  s  azért  így  akarok. 
(Kalodát  hoznak.) 

Comwall.  Ez  ollyan  szőríí  czimbora,  mint  kiket 

Nénéd  leírt.  —  Elő  a  kalodát. 
Gloster.     Szabadjon  kérnem,  fenség,  hogy  ne"  tedd  azt. 

Hibája  nagy  ;  de  őt  azért  ura, 

A  jó  király,  megfeddi.  E  fenyítés, 

Mit  rá  szabál,  oly  aljas,  hogy  csupán 

A  megvetett,  legalsóbb  csőcseléket 

Szoktuk  lopásért  s  póri   csínyekért 

Büntetni.  Rossz  néven  veheti 

Ezt  a  király,  követében  oly  kevéssé 

Levén  becsülve,  hogy  az  lezáratik. 
Cornwatt.  Hagyjátok  rám. 
Regan.  Nővérem  még  rosszabbul 

Veendi,  hogy  lovagját  megrohanták 

S  csúffá  tevék,  midőn  a  rábízott 

Ügyekben  eljárt.  Zárjátok  le  lábait. 
(Kent  kalodába  záratik.) 

Jerünk,  kedves  Lord.  (Cornwall.  Regan  el.) 
Gloster.     Szánlak,  barátom  ;  a  berezeg  akarta  ezt, 

Kinek  határzata,  tudja  minden  ember, 

Avatkozást  nem  tűr,  sem  akadályt. 

De  még  megkérem  őt. 
Kent.  Kérlek,  ne  tedd. 

Megtört  az  út  és  virrasztás ;  fele 

Időt  elalszom,  más  felét  elfütyörészem. 

Vakot  vet  a  sors  néba  jóknak  is. 

Most  jó  reggelt,  uram  ! 
Gloster.     Rosszaim  fogják,  A  herczeg  hibázott.  (El.) 
Kent.  Szegény  király  !  Terajtad  is  betelt 

A  közmondás  :  a  cseberből  a  vederbe. 

Közelgess,  alvilágnak  őrtüze, 

Hogy  enybe  súgáridnál  a  levélkét 

Megolvashassam.  Most  csak  a  nyomor 

Lát  még  csodát.  Ez  Cordeliától 

Jött,  úgy  hiszem,  ki  aljas  helyzetemről, 

Úgy  adta  jó  szerencsém,  értesült, 

S  időt  találand  e  zavar  között 

A  veszteségre  irt  szerezni.  Fáradt, 

Nehéz,  kivirrasztott  szemek,  legyen  meg 

Jutalmatok  :  e  gyalázatos  tanyát 

Nem  látni.  Most  jó  éjszakát,  szerencse  ! 

Fordulj  meg  egyszer  még,  s  mosolygj  reám.  (Elalszik.) 

HARMADIK  JELENET. 
(Vidék  a  fenyéren.) 

Edgár       (jö).  Haliám  száműzetésem  hirdetését, 
S  szerencse  szolgálván,  egy  faodu 
Rejtett  el  a  hajtók  elől.  Csak  egy 
Rév  sem  szabad.  Nincs  hely,  hol  rendkívüli 
Vigyázat  és  őrség  lesben  nem  áll 
Hogy  elfoghassanak.  Míg  van  reményem 
Menekülni,  fentartom  magam.  S  azért 
Szándékom  a  legaljasabb  s  szegényebb 
Alakba  búni,  melyben  valaha 
Embert  az  ínség  és  megvettetés 
Barmok  közé  alázott.  Arczomat 
Bepiszkolám,  egy  durva  ágyterítő 
Ágyékomon,  csomókban  fürteim. 
így  szállok  szembe  széllel  és  az  ég 
Minden  dühével,  nyíltan,  csupaszon. 
Példányt  e  tartomány  ad  a  bolondház 

Koldusiban,  kik  zsibbadt  s  elgyötört 
Csupasz  karukba  tüskét,  rozmarinszárt, 
Szálkát,  szeget  tűzdelnek  s  rémletes 
Alakban  rossz  faluk,  juhásztanyák, 
Majorok  s  malmok  körül  fúlt  bangókon 
Majd  koldusátkaikkal,  majd  imákkal 
Könyört  csikarnak.  Jámbor  Turlygood  ! 
Szegény  Tamás !  Ez  mégis  valami :   — 
Edgár  most  semmi.  (El.) 

NEGYEDIK   JELENET. 

(Gloster  kastélya  előtt.) 

Lear,  a  Bolond  és  egy  nemes  jönek. 

Lear.         Hazunnan  elmenének  s  követem 

Nem  küldték  vissza.  Mégis  különös. 
Nemes.      Mint  baliám,  egy  nappal  előbb  még  nem  vala 

Szándékok  eltávozni. 
Keni.  Üdv  neked, 

Tisztelt  uram. 
Lear.        Mi  ez?  te  ezt  a  szégyent 

Időtöltésből  űzöd  ? 
Kent.         Nem,  Mylord. 

Bolond. 
Haba  !  nézzétek  miiven  goromba    harisnyakötője    van.    Lovaknak  a 
fejét  kötik,  ebek-  s  medvéknek  a  nyakát,  majmoknak  ágyékát  :  embernek 
a  lábán,  ha  az  ember  lábaival  csintalankodtt,  fabotost  kell  viselnie. 
Lear,         Ki  az,  ki  annyira  félreismert, 

Hogy  ide  zárt? 
Kent.         Mindketten  :  az  úr  s  a  hölgy  : 

Fiad  s  leányod. 
Lear.         Nem. 
Kent.  Igen. 

Lear.         Nem,  mondom. 
Kent.  Igen,  mondom. 

Lear.         Nem,  nem,  azt  nem  akarhatták  tenni. 
Kent.         Igen,  tették. 
Lear.         Jupiterre  esküszöm,  nem. 
Kent.         Junóra  esküszöm,  iuen. 
Lear.         Nem  volt  szabad  azt  tenniök,  nem  tehették, 

Nem  akarhatták.  Ez  több,  mint  gyilkolás. 

A  tiszteletet  ily   durván  sérteni. 

Mondd  el  szerényen  s  kurtán,  mit  tevéi, 

Vagy  mint  tevék  ők,  hogy  tőlünk  jővén, 

Ily  szégyent  kell  tűrnöd  ? 

Kent.  Midőn,  Mylord, 

Házokban  általadtam  leveled, 
Alig  hogy  térdemről  fölkelek, 
Hol  tartozás  szerint  hódolék  nekik, 
Egy  illatos  követ  jön  nagysietve, 
Tikkadtan,  párolgón  és  Goneril 
Üdvözletét  lihegve,  levelét 
Átadta,  melyet  —  bár  elsőbb  jövék  — 
Legott  elolvasának  s  erre  házok 
Népét  felhajtván,  rögtön  lóra  keltek. 
Mondák,  kövessem  őket  és  a  választ 
Várjam  be  ott.  Ferdén  néztek  reám. 
Találkozván  itt  a  másik  követtel, 
Kinek,  mint  észrevőm,  üdvözlete 
Megmérgezé  az  enyémet.  (A  ki  nem  más 
Mint  a  pimasz,  ki  múltkor  oly  merészen 
Fenséged  ellen  támadt.)  Férfiúi 
Inkább,  mint  bölcsen,  kardot  húztam  ekkor : 
0  gyáva  ordítással  felveré 
A  házat.  S  lányod  és  fiad  hibámat 
Méltónak  tartá  ily  csúfságra,  mellyet 
Most  szenvedek  itt. 

Bolond. 

A  tél  még  nem  múlt  el,  habár  a  va'dludak  erre  szállanak  is. 
Apának,  a  ki  rongyban  jár, 
Mind  vak  lesz  a  fia. 
Apának,  a  ki  erszényt  tár, 
Nyájas  honn  a  tanya: 
Szerencse,  a  bolygó  rima, 
Szegényhez  bé  nem  nyit  soha. 
De  mind  a  mellett    annyi    bánatpénzt    kaphatsz    leányaidtól,    hogy 
könybe  lábbad  a  szemed,  míg  azt  megolvasod. 

Lear.         0  mint  dagad  fel  e  görcs  szívemig ! 

Le,  sorvadás,  le,  lázadó  bú  : 

Alant  az  elemed.  —  Hol  e  lány  ? 
Kent.  Ott  benn  a  gróffal. 

Lear.  Ne  kövessetek. 

Maradjatok  itt.   (El.) 
Nemes.  Nem  tettél  más  hibát, 

Mint  mellyet  elbeszéltél  ? 

Kent, 
Semmi  mást.   S  mért  jön  a  király  ily  kevés  néppel  ? 

Bolond. 
Ha  e  kérdésért  zártak  volna  kalodába,  megérdemlenéd. 

Kent. 
Miért,  bolond  ? 

Bolond. 

A  hangyához  küldelek  iskolába,  ott  megtanulhatod,  hogy  télen 
nincs  munka.  Mind  azok,  kik  orruk  után  járnak,  szemöktől  vezettetnek, 
kivéve  a  világtalanokat;  s  nincs  orr  húsz  között,  mely  meg  ne  érezné 
azt,  kinek  rossz  szaga  van.  Ne  fogózkodjál  meg,  midőn  a  nagy  kerék 
völgynek  rohan,  mert  kivetvén,  nyakadat  szegi ;  de  ha  fölfelé  megy, 
hagyd  magadat  felvonatni  általa.  Ha  valami  bölcs  ember  jobb  tanácsot 
ád,  add  vissza  az  enyémet.  Óhajtanám,  hogy  csak  gazemberek  követnék  ; 
mivel  bolondtól  származik. 

Ki  pénzért  szolgál  és  veled 

Csak  színre  egyesül, 

Elhagy,  midőn  zápor  közéig, 

A  vészben  egyedül. 

Én  várok,  a  bolond  marad, 

Míg  a  bölcs  fut  tova. 

Futó  bolonddá  lesz  a  gaz, 

Gazzá  bolond  soha. 
Kent.         Hol  tanultad  ezt,  bolond  ? 

Bolond.    Nem  a  kalodában,  bolond.  (Lear  visszajön  Glosterrel.) 
Lear.         Nem  akarnak  látni?  fáradt,  betegek? 

Erős  utók  volt  éjjel?  Puszta  mentség! 

Elpártolás,  lázadság  jelei. 

Szerezz  jobb  választ. 
Gloster.  Jó  uram,  ismered 

A  herczegnek  heves  természetét, 

Milyen  szilárd  és  rendithetlen  ő 

Határzatában. 
Lear.         Boszú,  halál,  dögvész  és  pusztulás  ! 

Heves  természet  ?  —  Gloster,  hallod-e  ? 

Cornwall  herczeggel  és  nejével  akarok 

Beszélni. 
Gloster.     Kegyelmes  úr,  így  vannak  értesítve. 
Lear.         így  értesítve  !  ember !  hallod-e  ? 

Cornwall  herczeggel  a  király,  az  édes 

Atya  lányával  kíván  szólani 

És  szófogadást  vár.  Erről  is  értesültek  ? 

Vérem  !  lehelletem  !  —  Heves  ? 

Heves  herczeg  ?  Mondd  meg  tehát  az  izzó 

Herczegnek   —  még  se,  most  ne.  Meglehet, 

Nem  jól  van  :  a  betegség  hanyagol 

Minden  szolgálatot,  mire  az  egészség 

Kötelezve  van.  Mi  nem  vagyunk  mi  többé, 

Mikor  a  természet,  elnyomatva  lévén, 

A  testtel  a  lelket  tűrni  kényszeríti. 

De  felhagyok.  Tán  hirtelenkedem, 

Midőn  a  kedve-csökkent  beteget 

Ép  embernek  veszem.  —  Halál  és  kárhozat ! 

Mért  ül  ez  itt  ?  Ez  meggyőz  a  felől, 

Hogy  a  herczeg  s  lányom  távozása 

Csak  ál  fogás  volt.   —  Adjátok  ki  szolgám ! 

Menj,  mondd  meg  a  herczegnek  és  nejének, 

Hogy  szólni  akarok  velők,  most,  e  perczben. 

Mondd,  jöjenek  ki  és  hallgassanak  meg, 

Vagy  ajtajok  előtt  üttetek  dobot, 

Mig(azt  kiáltja:    „fúljatok  álmotokba," 
Gloster.     0,  bár  jó  véget  érjen  dolgotok.  (El.) 
Lear.         0  jaj  nekem  !  szüm,  lázadó  szívem  ! 

Le  !   csillapulj. 

Bolond. 
Kiálts    rá,    komám,    mint    az     egyszeri     szakácsné     az     angolnákra, 
melyeket  elevenen  a  pástétomba    dugott :    tarajokra    koppantott  egy  főző- 
kanál  nyelével  s  azt  kiáltotta:   „le  veletek!"     Ugyanennek    testvére    volt, 
ki  lova  iránti  nyájasságból   a  szénát  irósvajjal  kente  meg. 

(Cornwall,  Regan,  Gloster,  szolgák  jönek.) 
Lear.         Jó  reggelt. 

Cornwall.  Üdvözlöm  nagyságodat    (Kent  kiszabadittatik.) 

Regan.       Örülök,  hogy  látom  fenségedet. 
Lear.         Hiszem,  Regan  ;  azt  hinni  van  okom. 

Ha  nem  örülnél,  válópert  kezdenék 

Anyád  sírjával,  mert  hűtlent  födöz.  (Kenthez.) 

0  hát  szabad  vagy  ?  Erről  majd  egyébkor.  — 

Kedves  Regan,  nővéred  mitsem  ér. 

O  Regan,  ő  ide  (Szivére  mutat.)  vágta  kányaként 

A  szívtelenség  éles  körmeit. 

Nem  mondhatom  neked,  te  nem  hiszed. 

Mily  romlott  lélek  ő,  —  0  Regan ! 
Regan.     Kérlek,   Sir,  légy  türelmes.  En  reménylem, 

Hogy  érdemét  kevésbbé  méltatod, 

Mint  ő  felejti  tisztét. 
Lear.  Mit  beszélsz  ! 

Regan.      Nem  gondolom,  hogy  a  mi  kötelesség, 

Nővérem  elmulasztaná.  Ha  tán,  Sir, 

Kiséreted  lakomáit  megszorítá. 

Oly  ok  miatt  s  üdvös  czélból  tehette, 

Hogy(  felmentheti  minden  gáncs  alól. 
Lear,  Átkom  reá,! 

Regan.  0  Sir,  te  már  öreg  vagy, 

Természeted  határa  szélein  jár. 

Neked  már  jó  tanács  kell,  mely  vezet, 
Szabályoz  s  képesb  helyzetedről 
ítélni,  mint  magad.  Miért  könyörgök, 
Térj  vissza  testvéremhez,  mondd  neki, 
Hogy  megbántottad  öt. 

t  Bocsánatát 

'  Kérjem  ?  Figyelj   csak,  mint  fog  illeni 
A  házi  rendhez  :  „Drága  lányom,  en  mái- 
Öreg  vagyok,   megvallom;   csak  teher  (Letérdepel.) 
A  vén  kor.  íme  térdimen  könyörgök, 
Juttass  nekem  ágyat,  tápot  és  ruhát." 

Regan.      Ne  többet,  jó  Sir.  Ez  csúf  tréfaság. 
Térj  vissza  testvéremhez. 

Lear.  ,  Nem'  soha- 

Kíséretemnek  elkülde  felét-, 
Sötéten  néze  rám,  kigyóilag 
Vert  meg  nyelvével  szüm  legbelsejében.  — 
Az  ég  minden  haragja  sújtsa  meg  ^ 
Hálátalan  fejét!  Dögpára,  szállj  rá, 
S  verd  bénasággal  ifjú  csontjait! 
Cornwall.  Huj  !  huj  !  huj  ! 

Lear.         Te  gyors  villám,  szórd  gúnyos  szemei 
Közé  vakító  lángodat.  Mocsár 
Lehelte  pára,  melyet  a  hatalmas 
Nap  szítt  fel,  fertőztesd  meg  bájait, 
Hogy  büszkesége  megtörjék  ! 
Regan.  Egek! 

Ha  felindulsz,  majd  rám  is  ezt  kívánod. 
Lear.         Regan,  terád  nem  száll  átkom  soha, 
Gyengéd  természeted  nem  ád  okot 
Felindulásra.  Az  ö  tekintete 
Vad;  de  a  tiéd  vigasztal  és  nem  éget. 
Az  nincs  meg  benned,  hogy  te  kedvemet  szegd, 
Kíséretem  fogyaszd,  s  jogrészemet 
Sértő  szavakkal  korlátozni  merd, 
S  elvégre  ajtót  zárj,  mikor  jövök. 
Jobban  tudod  te  a  természet  parancsát, 
A  gyermek  tisztét,  a  szokás  s  az  illem 
Szabályait,  s  a  hála  tartozását! 
Te  nem  felejted  fél  országodat, 
Mit  jegydijúl  adék. 
Regan.  Jó  Sir,  beszéljünk 

Most  a  dologról. 
Lear.         Emberemet  ki  tette 

A  kalodába  V    (Künn  harsonaszó.) 
Cornwall.  Harsonázni  hallok.   (Oszvald  jö.) 

Regan.      Jól  ismerem,  nővéremé.  Valósul, 

A  mit  megírt,  hogy  nem  sokára  itt  lesz. 

Megjött-e  assszonyod? 
Lear.  E  rablélek  az, 

Kinek  olcsó  büszkesége  ingatag 

Kegyében  áll  annak,  ki  most  közéig.  — 

El  innen  gazkölyök  ! 
Cornwall.  Mit  szólsz  uram  ! 

Lear.         Ki  tette  kalodába  emberem'  ? 

Reménylem,  Regan,  tudtodon  kivül 

Történt.  —  Ki  jő  itt?   0  egek!   (Goneril  jö.)    Ha  kedves 

Előttetek  az  agg  ember  és  szelid 

Kormányotok  kíméletet  vár,  ba  vének 

Vagytok  ti  is,  vegyétek  át  ügyem, 

Közelgjetek  s  fogjátok  pártomat ! 
(Gonerilhez.) 

Nem  szégyelsz  e  szakálra  nézni  ?  —   0 

Regan,  te  még  illetheted  kezét  ? 
Goneril.    Miért  ne,  Sir  ?  Mivel  bántottalak  meg  ? 

Nem  mindig  bántalom,  mit  méltatlankodás 

Annak  hisz  s  balgatagság  úgy  nevez. 
Lear.         Feszült  bordák  nem  dőltök  össze  még  ?  — 

Hogy  jött  kalodába  emberem? 
Cornwall.  Magam 

Záram  le  őt,  bár  féktelenkedése 

Kevesb  megtisztelésre  érdemes. 
Lear.        Te  tetted  azt,  te  ? 
Regan.  Hagyjuk  azt,  atyám. 

Gyarló  vagy  s  annak  is  kell  látszanod. 

Ha  míg  havad  lejár,  most  visszatérve 

Nénémhez,  addig  ott  tartózkodói, 

Fél  kísérettel  aztán  szállj  be  hozzám  ; 

Most  ház-kivűl,  s  ellátva  nem  vagyok, 

Hogy  illendően  elfogadjalak. 
Lear.         Megtérni  hozzá  ?  s  ötven  emberem 

Elcsapva  ?  Nem,  inkább  ellene  esküszöm 

Minden  fedélnek,  harczot  állok  a  lég 

Haragja  ellen,  farkast  és  bagoly t 

Választok  czimborákúl.  —   0  nyomor  ! 

Csípésed  éles :  —  visszatérni  bozzá  ! 

Ejh  !^a  ki  elvivé  jegydíjtalan 

Legifjabb  lányomat,  a  hő  vérű  frank, 

Inkább  rá  hagynám  venni  magamat 

Trónjához  térdepelve  szolgaként 

Koldulni  nyugbért,  hitvány  éltemet 

Tengetni  rajta.  —  Visszatérni  hozzá  ? 

Mondjátok  inkább,  e  czudar  kölyöknek 

(Oszvaldra  tekintve.) 
Szolgáljak  rab  s  terbhordóló  gyanánt 

Goneril.    A  mint  tetszik,  Sir. 

Lear.         Ne  tébolyíts  meg  kérlek,  ó  leány ! 
Nem  akarlak  háborgatni,  gyermekem  ! 
Élj  boldogul.  Mi  nem  találkozunk, 
Nem  látjuk  egymást  többé.  És  te  mégis 
Testem,  leányom,  vérem  vagy,  —  vagy  inkább 
Betegség  testemben,  mit  kénytelen 
Vagyok  magaménak  mondanom.  Fekély  vagy, 
Duzzadt  kelés,  mirigyes  daganat 
Romlott  véremben.  Nem  szidlak  tovább, 
Nem  hívom  a  szégyent;  jöjön,  mikor 
Akar.  Nem  kényerítem  sújtani 
A  villámhordót,  rólad  nem  regélek 
A  fenn  bírói  széket  ííló  Jupiternek, 
Okulj,  ha  birsz  ;  javulj  kényed  szerint. 
Én  várhatok.  Én  megmaradhatok 
Regannái,  és  a  száz  lovag. 

Regan.      Nem  épen  igy,  Sir.  Most  nem  vártalak, 
S  ellátva  nem  vagyok,  mint  kellene, 
Téged  fogadnom.  Hajts  néném  szavára. 
Kik  előtt  ész,  szenvedély  mindegy,  azoknak 
Elég,  ha  gondolják,  hogy  agg  vagy,  és  így  — 
0  tudja,  mit  tesz. 

Lear.  Jól  beszélsz-e  igy  ? 

Regan.      Hiszem,  hogy  jól.  Hogyan  !  félszáz  lovag  ? 
Nem  jól  van  így  ?  Mi  végre  volna  többed  ? 
Vagy  bárcsak  ennyi  is,  midőn  teher 
S  veszély  a  nagy  szám  ellen  szólanak, 
Egy  házban  annyi  nép  két  úr  alatt 
Hogy  élne  békességben  ?  ez  nehéz, 
Csaknem  lehetetlen. 

Goneril.  Nem  szolgálhat-e 

Neked,  Mylord,  háznépe,  vagy  enyém  ? 

Regan.      S  mért  nem,  Mylord  ?  ha  vetnek  ellened, 
Mi  megfenyítjük  őket.  Most,  ha  hozzám 
Jősz,  (mert  veszélyt  látok)  csak  huszonöt 
Jőjön  veled  ;  többnek  nem  adhatok 
Tanyát,  sem  rólok  nem  gondoskodom. 

Lear.        Én  mindent  nektek  adtam. 

Regan,      Épen  idején. 

Lear.        Gazdáim-,  s  gyámaimmá  tettelek, 

De  fentartám,  hogy  folyvást  ennyi  ember 

Járjon  velem.  Hogyan  ?  csak  hászonöt 

Lovaggal  menjek  ?  így  mondád-e,  Regan  ? 
Began.      Ismételem,  Mylord,  hozzám  ne  többel. 
Lear.        És  e  gonosz  faj   még  nem  is  nagyon  rút ! 

Ha  még  gonoszb  van,  mint  ők,  nem  levén 

Legundokabbak,  némi  becsben  állnak  (Gonerilhez.) 

Veled  megyek  ;  mert  a  te  ötvened 

Kétszerte  huszonöt.  Vonzalomban  is  h 

Két  annyi  vagy,  mint  ő. 
Goneril.  Halljad,  Mylord. 

Mi  szükség,  hogy  kisérjen  huszonöt, 

Vagy  tíz  vagy  öt  bár,   olyan  házba,  hol 

Parancsidra  kétszer  annyi  vár  ? 
Began.      Mi  szükség  egy  ? 
Lear.        Ne  szóljatok  szükségről.  A  legaljasb 

Koldus  is,  bár  teng,  bír  fölöslegest. 

Ha  természetnek  többet,  mint  mire 

Szüksége  van,  nem  adsz,  az  emberélet 

Az  állatéval  egy  értékű  lesz. 

Te  úri  hölgy  vagy.  És  ha  melegen 

Öltözni  már  dísz  volna,  díszruhádra, 

Melyet  viselsz,  és  mely  alig  fedez, 

A  természetnek  nincs  szüksége.  A  mi 

Valódi  szükség  —  ó  egek,  türelmet ! 

Türelemre  van  szükségem.  Istenek  ! 

Szegény  agg  embert  láttok  engem  itt, 

Megrakva  búval,  korral  tönkre  téve 

Mind  a  kettőben.  Most,  ha  ti  voltatok, 

Kik  e  leányok  szívét  atyjok  ellen 

Felizgatátok,  oly  csúful  velem 

Ne  játszatok,  hogy  ezt  eltűritek. 

Tanítsatok  nemes  haragra  és  ne 

Hagyjátok  női  szerrel,  vízcseppekkel 

Bemocskoltatni  férfi  arczomat. 

Természetből  kivetkezett  banyák, 

Oly  bosszút  állok  mindkettőtökön, 

Hogy  a  világ  —  oly   dolgokat  teszek, 

Miket,  még  nem  tudom,  de  a  miken 

Megrémül  a  föld.  Azt  vélitek 

Hogy  sírok  ?  Én  nem  sírok,  bár  elég 

Okom  van  sírni.  Száz  ezer  darabra 

Törjék  előbb  e  sziv,  mint  én  sirok.  — 

Bolond  !    megőrülök.   (Lear,  Gloster,  Kent  s  a  Bolond  el.) 
Cornwall.  Jerünk  be,  vész  közéig. 
Began.  E  ház  kicsiny, 

Az  öreg  és  népe  itt.  nem  férnek  el. 

Goneril.     Saját  hibája  ;  nyugalmát  önmaga 

Dulá  fel,  most  ízlelje  balgaságát. 
Megan.      Én  öt  magát  örömmel  fogadom, 

Kíséretéből  senkit. 
Goneril.  Szinte  én  is. 

Hol  van  lord  Gloster  ? 
Cornwall.  Az   agg  után  ment.  (Gloster  vissza  jö.) 

lm  már  itt  van. 
Gloster.  A  király- 

Fel  van  bőszülve. 
Cornwall.  Most  hová  megyén  ? 

Gloster.    Lovat  parancsolt.  Nem  tudom,  hová  megy. 
Cornwall.  Legjobb,  ha  menni  hagyjuk  ;  ő  maga 

Vezérli  önmagát. 
Goneril.    Mylord,  ne  tartsd  őt  vissza  semmikép. 
Gloster.    Ah  itt  az  éj,  a  szél  vadul  forog, 

Mértföldnyire  is  alig  van  egy  bokor. 
Regan.      0  Sir!  makacsnak  legjobb  mester  a  baj, 

Melyet  magának  szerzett. 

Akaratos  ember  önkárán  okuljon. 

Kaput  kell  zárni :  mert  kíséretében 

Elszánt  szolgái  vannak.  A  mire 

Ok  feltüzelhetik,  könnyenhivő 

Levén,  attól  ildom  óvaTtodni. 
Cornwall.  Mylord,  ez  zordon  éj  lesz,  zárj  kaput. 

Regánom  jól  beszélt.  Jer  a  vész  elől.  (Mind  el.) 

HARMADIK  FELVONÁS. 

ELSŐ  JELENET. 

(Fenyór.  Égi  háború  mennydörgéssel  és  villámlással.  Kent  s  egy  Nemes 
találkoznak.) 

Kent.         Ki  van  még  itt  a  rossz  időn  kívül? 
Nemes.      Egy  oly  kedélyű  ember,  mint  ez  éj. 

Egészen  nyugtalan. 
Kent.         Ismerlek.  Hol  van  a  király  ? 
Nemes.  Csatában 

A  bősz  elemmel ;  idézi  a  vihart 

A  földet  a  tengerbe  sújtani, 

Vagy  örvónyző  hullámmal  a  világot 

Borítni  el,  hogy  változzék  meg  arcza, 

Vagy  véget  érjen.  Tépi  fehér  haját, 

Kit  vak  dühében  fölkap  s  kerget  a  szél, 

Hogy  semmivé  tegye.  Emberi 

Csekély  világában  megvetni  küzd, 

A  zápor  és  szél  visszás  harczait. 

Ily  éjszakán,  hol  meghúzná  magát 

A  kölykes  medve  is,  s  az  éhsanyarta 

Farkas  s  oroszlán  féltik  bőrüket, 

Födetlen  fejjel  száguld  s  mindenét 

A  pusztulásnak  engedi. 
Kent.  De  ki  van  vele  ? 

Nemes.      Csak  a  bolond,  s  tréfáival  törekszik 

Eljátszani  szívgyötrő  bántalmait. 
Kent.         Ismerlek,  Sir,  s  bizoin,  hogy  nem  csalódom. 

Egy  drága  ügygyei  bízlak  meg.  Viszály 

Van  Albán   s  Comwall  herczegek  között, 

Melyet  ravaszságuk  még  födve  tart. 

Ezeknek  (és  kinek  nem,  kit  magasra 

Visz  s  trónra  ültet  büszke  csillaga?) 

Szolgáik  vannak,  látszólag  hivek, 

Kik  által  Frankhon  kémkedik,  s  kitudja 

Beldolgainkat.  Mit  láthattak  ők 

A  herczegek  vitáiban,  vagy  a 

Kemény  bánásban,  melylyel  mind  a  kettő 

A  jó  királyt  illette,  vagy  talán 

Mélyebbre  is  hatottak,  a  minek 

Ezek  külszíne  csak,  de  bizonyos 

Hogy  Frankhonból  útban  van  egy  sereg 

E  tépett  hon  felé,  mely  renyheségünk 

Arán  okulva  legjobb  réveinkben 

Titkon  megfészkelé  magát, 

S  oly  ponton  áll,  hogy  zászlaját  kitűzze. 

És  most,  ha  syavamra  mersz  építeni 

És  elsietsz  Doverbe,  ott  találod, 

Ki  hálás  lesz  ezért,  ha  hiven 

Elmondod,  mily  természet  elleni 

Es  őrületbe  hajtó  bánat  az, 

Mi  a  királyt  panaszra  kényszeríti. 

Én  régi  és  jó  vérből  származom,  s  irántad 

Bizalmam  lévén  s  némi  tudomásom, 

E  tisztet  rád  ruházom. 
Nnnes.  Majd  utóbb 

Még  szóljunk  róla. 
Kent.  Nem  úgy.  Hogy  megmutassam 

Miként  nagyobb  vagyok,  mint  látszatom, 

Ez  erszényt  nyisd  meg  s  vedd,  mi  benne  van. 
Ha  meglátod  Cordeliát  (miről 
Biztos  lehetsz),  mutasd  meg  e  gyűrűt, 
Megmondja  majd,  ki  a  te  társad,  a  kit 
Most  még  nem  ismersz.  —  Csúf  egy  zivatar ! 
Megyek  keresni  a  királyt. 

Nemes.  Adj  kezet. 

Nincs  még  mit  mondanod  ? 
Kent.  Kevés;  de  legfőbb, 

Mit  most  végezni  kell.  Ha  a  királyt 

Fölleltük  (erre  te,  én  amarra  menvén), 

Ki  először  rá  talál,  kiáltsa  meg 

A  másiknak.  (Kétfelé  el.) 

MÁSODIK  JELENET. 
(Más  része  a  fenyórnek.  A  zivatar  még  tart.) 

Lear  s  a  Bolond  jönek. 

Lear.         Fújj   szél,  szakadj  meg,  fújj,  dühöngj  !  Vihar, 
Felhő,  omoljatok  le,  míg  a  tornyot 
S  a  szélvitorlát  elsülyesztitek  ! 
Ti  gondolatnál  gyorsabb  kéntüzek, 
Kengyelfutói  a  tölgyhasgató 
Mennykőnek,  hamvaszszátok  el 
Ez  ősz  fejet!  Világot  rengető 
Villám,  döngesd  laposra  e  kemény 
Kerek  világot !  Rombold  el  a 
Természet  műhelyét  s  egyszerre  fojts  meg 
Minden  csirát,  miből  a  háládatlan 
Ember  keletkezik. 

Bolond. 
0  komám,  az  udvari  szentelt    viz  többet    ér    száraz    házban,    mint 
ez  az  esővíz  házon  kivül.  Jó  komám,  eredj   s  kérd  leányaid    áldását.    Itt 
)lyan  éj  van,  mely  nem  könyörül  sem  a  bölcs  embereken,  sem  a  bolondon. 

Lear.         Bőgj,  a  hogy  bírsz,  hullj,  zápor,  tüz,  okádj  ! 
Tűz,  zápor,  villáin,  szél  nem  lányaim. 
Titeket  én  nem  vádollak,  elemek, 
Kegyetlenséggel.  Én  nektek  soha 
Nem  adtam  országot,  nem  hítalak 
Lányaimnak,  nem  tartoztok  szót  fogadni. 
Teljék  be  hát  borzasztó  kedvetek. 
Itt  állok  rabszolgátokúi,  szegény, 
Kór,  gyenge,  megvetett  öreg. 
És  mégis  szolgalelkü  udvaroncznak 
Kell,  hogy  nevezzelek,  kik  elfajult 
Két  lányaimmal  frígyesülve,  ádáz 
Hadat  viseltek  egy  fej   ellen,  a  mely 
Agg  és  fehér,  mint  ez.  —  0  ez  gyalázat ! 

Bolond. 
A  kinek  háza  van,  hova  fejét  dugja,   annak  jó  fejrevalója  van. 


Vörösmarty  összes  költ.  II.  köt. 

Ha  a  fej  még  lakházat  nem  csinált 

S  a  gatyapöcz  már  lakzit  üt, 

Tetves  lesz  mind  a  kettő.  így  szokott 

A  koldus  nőszni  mindenütt. 

Ember,  ki  szívén  gyalogol 

S  kíméli  kérges  lábait, 

Jajgat,  ha  majd  tüskébe  hág 

S  elveszti  csendes  álmait. 
Mert  még   eddig    nem    volt    szép    asszony,    ki  ne    fintorgatta    voh 
száját,  mikor  tükörbe  nézett.  (Kentjö.) 

Lear.         Nem,   a  türelemben  példát  mutatok. 

Nem  szólok  semmit. 
Kent.  Ki  van  itt? 

Bolond. 
Biz'  itt  a  kegyelem  és  gatyapöcz,  azaz  egy  bölcs  és  egy  bolond. 

Kent.         Ah  Sir,  te  vagy.  Kik  az  éjét  kedvelik, 
Nem  kedvelnének  illyen  éjszakát. 
Még  a  setétség  kóbor  népe  is 
Elrémül  a  zord  ég  tekintetén 
S  odvába  rejtezik.  Mióta  férfi  lettem, 
Tüzáradást,  mint  ez  ily  szörnyű  kitörését, 
A  menydörgésnek  s  ily  vad  förgeteg 
Dörömbölését,  nincs  emlékzetem,  hogy 
Hallottam  volna ;  ember  alkata 
Nem  bír  meg  ennyi  kínt  és  rémülést. 

Lear.         A  nagy  istenek,  kik  ily  rémületes 
Dörömbölést  tesznek  fejünk  fölött, 
Hadd  leljék  most  fel  ellenségöket. 
Reszkess  nyomorú,  kit  még  utói  nem  ért 
A  törvény  keze  eltitkolt  bűnödért ; 
Véres  kezű,  s  te  hitszege,  s  te,  ki 
Erényt  színlesz  s  vérfertezetben  élsz ; 
Szakadj  izekre  gaz  képmutató, 
Ki  nyájas  kép  alatt  más  életére 
Törtél.  Nyilatkozzál  elzárkózott  bűn  ! 
S  feltárva  rejlő  tartalmad,  kiálts, 
Hogy  irgalomra  bird  ez  iszonyú 
Törvényszolgákat.  Én  oly  ember  vagyok, 
Ki  ellen  mások  többet  vétkezének, 
Mint  mások  ellen  én. 

Kent.  Ah,  hajadon 

Fővel,  kegyelmes  jó  uram.  Itt  közel 
Egy  pajta,  mely  tán  némi  enyhet  ád 
A  zivatar  ellen.  Kérlek,  itt  pihenj  meg, 
Míg  én  a  zordon  házhoz  (zordonabbhoz, 

Mint  a  szirt,  mellyen  épült,  hol  imént, 

Midőn  utánad  kérdezkedtem,  megtagadták 

A  bemenetelt),  most  újra  viaszatérek, 

S  fösvény  irgalmukat  kialkuszom. 
Lear.         Elmém  bódulni  kezd.  Jerünk,  fiam. 

Hogy  vagy,  fiam  ?  fázol  ?  én  magam  is 

Fázom.  Hol  hát  a  szalma,  kis  suhanczom  ? 

Hatalmas  mester  a  szükség,  becset 

Ad  a  silány  dolgoknak  is.  Jere, 

Szegény  bolond  fiú,  még  egy  darab 

Maradt  szivemből  s  téged  szán  az  is. 
Bolond.     Kinek  csak  egy  kis  esze  van,  (Dalolva.) 

Ejh  hajh,  mi  annak  zápor  s  szél ; 

Elégli  sorsát,  mert  eső 

Az  napról  napra  esdegél. 
Lear.        Igazad  van  jó  fiacskám,  jer  vezess 

Most   a   pajtába.    (Lear,  Kent  el.) 

Bolond. 
Ez  ám  csak  a  derék  egy  éj  kéjenczeket  meghííteni.  Jóslatot  mondok, 
nielött  elmennék  : 

Míg  pap  sok  jót  mond,  s  tesz  keveset, 

A  száladhoz  serfőző  önt  vizet ; 

Ha  majd  szabónak  úrfi  gyáma  lesz, 

S  máglyán  nem  hithagyó,  kurafi  vesz, 

Ha  biró  minden  ügyben  jól  itél, 

S  lovag,  nemes  adósság  nélkül  él, 

Ha  nyelven  többé  pletyka  nem  repes, 

S  a  zsebmetsző  tolongást  nem  keres 

Ha  pénzén  uzsorás  földet  mivel, 

S  kerítő,  kurva  templomot  emel : 

Akkor  lesz  Albion 

Zavarral  teljes  hon, 

Es  olly  idő  jön,  a  ki  még  megéri, 

Hogy  fő  divat  lesz  lábbal  mendegélni. 

E  jóslatot  Merlin  fogja  tenni  ;  mert  én  kora  előtt  élek.  (El.) 

HARMADIK  JELENET. 

(Szoba  Gloster  kastélyában.  Gloster,  Edmund  jönek.) 

Gloster. 
Ejh,  ejh!  Edmund!  nekem  nem  tetszik  ez  a  természet  elleni  eljárás. 
Midőn    engedelmöket    kértem,  hogy    rajta    könyörülhessek,   elvették    tőlem 
saját  házam  használatát,  s  örökös  kegy  vesztés  büntetése    alatt    eltiltottak 
róla  szólani,  érte  könyörögni,  vagy  őt  akármi  úton  gyámolítani. 

Edmund. 
Rendkívül  kegyetlen,  természet  elleni. 

4** 

Gloster. 

Hagyd  el !  Ne  szólj  semmit.  Meghasonlás  van  a  herczegek  közt 
még  valami,  ennél  is  rosszabb.  Ez  éjjel  levelet  kaptam.  —  Veszedelm< 
róla  szólani.  —  A  levelet  szobámban  elzártam.  Ezen  bántalmak,  melyek, 
a  király  szenvedett,  súlyosan  meg  lesznek  torolva.  A  hadsereg  egy  rés? 
már  kiszállt.  Nekünk  a  királyhoz  kell  szítanunk.  Én  most  fölkeresem 
titkon  segítségére  leszek.  Te  menj  s  tartsd  beszéddel  a  herczeget,  hog 
szánakozásomat  észre  ne  vegye.  Ha  kérdezősködik  felőlem,  mondd,  hog 
rosszul  vagyok  s  lefeküdtem.  Ha  meghalok  is,  a  mint  íhogy  ezért  ne 
kevesebb  vár  rám,  a  királyon,  régi  jó  uramon  segítenem  kell.  Rendkívü 
dolgok  vannak  készülőben.  Kérlek,  légy  vigyázatos.  (El.) 

Edmund.  Bocsánat !  E  szép  buzgalom-  s  levélről 

A  herczeget  tüstént  kell  értesítnem. 

S  ez  nagy  szolgálat,  s  a  mit  veszt  apám, 

Mi  nem  kevesb,  mint  minden  javai, 

Nekem  jutand.  Az  ifjúság  fölül- 

Fordúl,  midőn  bukásnak  indul  az  öreg.  (El.) 

NEGYEDIK  JELENET. 
(Más  része  a  fenyórnek,  melyen  kunyhó  van.) 

Lear,  Kent,  a  Bolond  jönek. 

Kent.         Helyen  vagyunk,  Mylord.  Eredj  be  jó  uram. 

A  puszta  éjnek  zsarnoksága  zordabb, 

Mint  ember  elviselheti.  (Zivatar.) 
Lear.  t  Hagyj  magamra. 

Kent.  0  jó  uram,  kérlek,  menj  be  ide. 

Lear.         Ne  repeszd  meg  szívem. 
Kent.  Inkább  a  magamét. 

Jerünk  be,  jó  uram. 
Lear.  Te  oly  nagynak  veszed, 

Hogy  bőrig  áztat  e  vad  zivatar. 

Ez  nálad  úgy  lehet.  De  hol  nagyobb 

Betegség  fészkel,  ott  a  kisebb  alig 

Erezhető.  Futnál,  ha  medve  jő  ; 

De  ha  előtted  a  tenger  dühöng, 

Inkább  a  medve  torkának  rohansz. 

Hol  ment  a  lélek,  kényes  ott  a  test. 

A  förgeteg  lelkemben  elveszen 

Érzékeimtől  minden  érzetet, 

Kivéve  azt,  mely  itt  szúr.  —   0  gyermeki 

Hálátlanság !  nem  ollyan-e,  mintha  e  száj 

Megmarná  a  kezet,  hogy  tápot  ad  neki  V 

De  meg  fognak  lakolni.  Nem  sirok 

Többé.  Ily  éjszakán  kizárni  engem  ! 

Zápor,  szakadj,  eltűröm.  Hlyen  éjjel 

Mint  ez,  kizárni !  0  Regan,  Goneril  ! 
Jó  agg  apátok,  a  ki  nagyszivííleg 
Odadta  mindenét.  —  Ez  úton  örülés  van ; 
Ne  többet  erről,  ezt  kerülni  kell. 

Kent.         Eredj  be,  jó  uram. 

Lear.  Menj,  kérlek,  magad 

Keress  magadnak  enybet.  Engem  a  vész 
Nem  híigy  eszmélnem  oly  dologra,   mely 
Még  inkább  fájna.  Még  is  bemegyek.  (A  Bolondhoz.) 
Jer,  menj   elöl,  fiam.  —  Te  bázatlan  szegénység! 
Csak  menj  be,  menj,   én  még  imádkozom, 
S   aztán   elalszom.    (Bolond  bemegy.)      0    ti   mezetlenek, 
Szegény  nyomorfiak,  bár  merre  vagytok, 
Az  irgalmatlan  vész  dühében  élve, 
Mi  védi  meg  födetlen  fejetek 
S  a  kiaszott  testet  szellős  rongyotokban 
Ily  évszak  ellen,  mint  ez  ?  0  kevés 
Gondom  volt  eddig  erre.  Fényűzés  ! 
Vedd  ezt  a  gyógyszert ;  tedd  ki  magadat, 
S  tűrd,  a  mit  tűrnek  a  nyomor  fiai, 
Hogy  köztök  elszórd  a  fölösleget, 
S  mutasd  meg,  hogy  van  égben  még  igazság. 
Edgár       (benn).  Egy  öl  meg  fél !  egy  öl  meg  fél ! 

Szegény  Tamás  !  (A  bolond  kiszalad  a  kunyhóból.) 

Bolond. 
Ne  jöj  be  komám,  lélek  van  oda  benn.  .Segítség !  segítség! 

Kent. 
Add  kezed.  Ki  van  ott  ? 

Bolond. 

Lélek  !  lélek  !  Azt  mondja,  neve  :  szegény  Tamás. 

Kent.        Ki  vagy,  ki  itt  a  szalmában  morogsz  ?  Jöj 
Elo  !   (Edgár  tóbolyodottnak  öltözve  jö.) 

Edgár.      Félre  !  Engem  a  gonosz  lélek  üz. 

A  tüskés  galagonyán  keresztülfú  a  szél. 

Huh  !  eredj  hideg  ágyadba,  s  melegedjél. 
Lear.        Két  lányaidnak  adtad  mindened, 

S  most  erre  jutottál  ? 

Edgár. 

Ki  ád  valamit  a  szegény  Tamásnak,  kit  a  gonosz  lélek  keresztül- 
mrczolt  tűzön  lángon,  zátonyon  és  örvényen,  posványon  és  morotván,  ki 
iránkosa  alá  kést  tett,  széke  lábára  hurkot  kötött,  ki  levesébe  patkány- 
nérget  vetett,  s  benne  fölébresztette  a  büszkeséget,  hogy  egy  pejlovon 
íágtatva  menjen  át  négy  hüvelyk  szélességi!  bürökön  !    és    saját  árnyékát 

mint  árulótfjkergesse.  Őrizd  meg  öt  érzékeidet.  Tom  fázik.  0,  do  di,  c 
di,  do  di.  Őrizkedjél  a  forgószéltől,  gonosz  csillagok  ragályától  s  a  döj 
haláltól.  Mutassatok  irgalmat  a  szegény  Tamás  iránt,  kit  a  gonosz  lélí 
megszállt.  Most  megfoghatnám  ott  —  ott  —  és  ott  meg  amott. 

(A  zivatar  még  tart.) 
Lear.        Hogyan  ?  Leányai  vitték  ennyire  ? 

Minden  nekik  adtál,  nincs  megmentve  semmi  ? 

Bolond. 

Nem,  megtartott  egy  foszlányt,  különben  mindnyájunknak  pirúlnur  ,j 
kellene. 

Lear.        Hát  minden  vész,  mely  a  híg  levegőben 

Végzetszerííleg  függ  a  bün  felett, 

Leányaidra  csapjon ! 
Kent.  Nincsenek 

Leányai,   Sir. 
Lear.  Halál  rád,  áruló  ! 

Nem  alázhatá  meg  a  természetet 

Ily  mélyen  más,  mint  szütlen  lányai. 

Mióta  lett  divat,  hogy  a  lemondott 

Apák  igy  elgyötörjék  testöket? 

0  éleselmü  büntetés  !  e  test 

Nemzette  a  pelikán  leányokat. 
Edgár.      Pillicock  a  Pillicock-halmon  ült. 

Haj  hó  !  haj  hó  !  haj  hó  ! 

Bolond. 

Ez  a  hideg  éj  mind  bolondokká  és  őrültekké  tesz  bennünket 

Edgár. 

Őrizkedjél  a  gonosz  lélektől.  Engedelmeskedjél  szüleidnek ;  tartí 
meg  szavadat ;  ne  esküdjél ;  ne  vétkezzél  más  ember  hitvesével.  Ne  ac 
át  édes  szívedet  a  büszke  pompázásnak.  Tamás  fázik. 

Lear. 
Mi  voltál? 

Edgár. 

Inas,  szívben  és  lélekben  büszke,  ki  hajamat  fodorítám,  keztyí 
viseltem  kalapomon,  szolgáltam  úrnőm  szíve  kéjeinek,  s  vele  a  sötétst 
munkáját  űztem.  Annyi  esküt  mondtam,  a  hány  szót,  s  megszegtem  azok: 
az  ég  nyájas  színe  előtt.  Kéjgondolatokon  aludtam  el,  s  azokat  végr 
hajtani  virradtam  föl.  Mélységesen  szerettem  a  bort,  minden  áron  a  koczká 
s  az  ^asszonyok  szerelmében  túltettem  a  törökön.  Szivem  álnok,  füle 
könnyen  hívő  s  kezeimen  vér  volt.  Disznó  a  renyheségben,  farkas  a  to 
kosságban,  kutya  a  veszettségben,  oroszlán  a  ragadozásban.  Nehogy 
czipő  nyikorgása,  s  a  selyem  suhogása  a    némberekhez    csábítsa    szegéi 

izívedet.  Ódd  lábaidat  a  bordélytól,  kezedet  a  /sebektől,  tolladat  a  váltó- 
lönyvektől,  s  daczolj  a  gonosz  lélekkel.  A  csipkebokorra  hidegen  csap  a 
szél.  Azt  mondja :  szum,  szum.  Nincs  semmi  kardal  ?  Dolphin  fiam, 
Dolphin  fiam,  légy  veszteg ;  hadd  szaladjon. 

(Folyvást  zivatar  van.) 

Lear. 
Neked  is  jobb  volna  sírodban  lenned,  mint  födetlen  testeddel  kiál- 
tanod az  egek  haragjának.  Nem  több  az  ember,  mint  ez  ?  Nézd  meg  öt 
jól :  te  nem  tartozol  a  bogárnak  selyemért,  az  állatnak  bundáért,  a  juh- 
nak gyapjúért,  s  illatszerért  a  macskának.  Hah  három  közölünk  álzott. 
Te  maga  a  lény  vagy.  A  föl  nem  szerelt  ember  nem  több,  mint  ilyen 
szegény,  meztelen  villás  állat,  mint  te  vagy.  Félre  ezen  toldalékokkal. 
Jertek,   gomboljatok  ki.   (Vetkezni  kezd.) 

Bolond. 
Kérlek  komám,  maradj   veszteg;  ez  teljességgel  nem  úszni  való  idő. 
Most  egy  kis  tűz  a  pusztában,  hasonló    volna  az    agg    bujának  szívéhez  : 
benne  egy  parányi  szikra,  s  teste  többi  része  hideg.  Nézd,  itt  egy  bolygó 
tűz  jön. 

Edgár. 

Az  a  gonosz  lélek  Flibbertigibbet.  Alkonyodáskor  jön  s  bolyog 
egész  az  első  kakasszóig.  Ettől  származik  a  hályog  és  a  farkashomály. 
0  kancsalítja  meg  a  szemeket,  cserepesíti  a  szájat,  ő  üszögösíti  meg  a 
búzát,  s  rontja  meg  a  föld  szegény  teremtményeit. 

Háromszor  szent  Vida 

Gyalog  bejárja  a  pusztát. 

Kilencz  csikajával 

Ott  találta  a  vasorrú  banyát. 

S  monda  neki :  add  meg  magad, 

Hűséged  esküvel  fogadd, 

És  hordd  el  magad,  boszorkány,  takarodjál  ! 

Kent.  Hogy  vagy,  kegyelmes  úr?  (Gloster jön  szövétnekkel.) 

Lear.  Ki  ez  ? 

Kent.  Ki  jő  itt?  Mit  keressz  ? 

Gloster.  Kik  vagytok  itt  ?  Hogy  hínak  ? 

Edgár. 
Szegény  Tamás,  ki  úszó  és  varangyos  békával  él,  ebi  hallal,  gyíkkal 
és  gőtével.  Ki  szivének  dühében,  midőn  a  gonosz  lélek  megszállja,  tehén 
ganajt  eszik  saláta  helyett,  elnyeli  a  vén  patkányokat  s  az  árokbeli  kutyát; 
leiszsza  a  poshadt  vizeknek  zöld  köpönyegét  ;  kit  faluról  falura  korbácsol- 
tak, kalodáztak,  megbotoztak,  megbüntettek  és  bezártak ;  kinek  három 
kabátja  volt  hátára,  hat  ünge  testére,  paripája  lovagolni  s  hordozni  való 
fegyvere. 

De  patkány  és  egérke, 

S  ily  kisded  állatkák 

Voltak  Tamásnak  étke 

Hét  hosszú  éven  át. 
Óvakodjatok  üldözőmtől.  Békével,  Smolkin !  hagyj  békét  gonosz  lélek 

Glosíer. 
Hogy-hogy?  Xagysádnak  nincs  jobb  társasága? 

Edgár. 

A  sötétség  fejedelme  nemes  ember.  Neve  Modo  és  Mahu. 
Gloster.     Húsunk  és  vérünk  úgy  elaljasult,  hogy 

Saját  nemzőjét   gyűlöli. 
Edgár.      Szegény  Tamás  fázik. 
Gloster.     Kövess  uram,  hűségem  ki  nem  állia 

Lányod  kemény  par*ncsit  teljesítnem. 

Bár  megh*gyák  bezárnom  a  kaput, 

Hogy  itt  a  zsarnok  éjben  künn   rekedj, 

De  én  merészlém  téged  fölkeresni, 

S  elviszlek,  hol  tüzet  s  étket  találsz. 
Lear.         Előbb  hadd  szóljak  e  bölcscsel.  Miből  lesz 

A  mennydörgés  ? 
Kent.  0  jó  uram,  fogadd  el 

Ajánlatát,  eredj  a  házba  be. 
Lear.        Egy  szóm  van  még  Thebának  bölcs  fiával. 

Mi  a  tudományod  ? 

Edgár. 

Hogy  kell  a  gonosz  lelket  megelőzni  s  a  férgeket  kiölni. 

Lear.         Még  egy  szót  kérek,  csak  magunk  között. 

Keni.  Sürgesd  őt  menni  még  egyszer,  Mylord  ! 

Esze  ingadozni  kezd. 

Gloster.  S  te  azt  csodálod? 

Leányai  életére  törnek.  —  Ah, 
A  jó  Kent !   0  megmondá,  hogy  igy  lesz, 
Szegény  száműzött  ember.  —  Gondolod, 
Hogy  a  király  megőrül  ?  Mondhatom, 
Hogy  én  is  csaknem  őrjöngök.  Fiam  volt, 
Kitagadtam  öt,  mert  életemre  tört, 
Csak  hogy  későn,  nagyon  későn.  Barátom, 
Szerettem  őt,  mint  gyermekét  apa 
Soha  jobban  nem  szerette  —  s  igazat 
Szólván,   búm   megzavarta   eszemet.   (Folytonos  zivatar. 
Minő   éj   ez!  —  Kérem  fölségedet. 

Lear.        Bocsánat!  —  kérem  társaságodat, 
Nemes  bölcsész  ! 

Edgár.     Tom  fázik. 

Gloster.    Kunyhóba,   ficzkó,  menj,  és  melegedjél. 

Lear.         Menjünk  be  mind. 

Kent.         Emerre  az  út,  Mylord. 

Lear.         Vele.  Én  bölcsészemmel  maradok. 

Kent.         Kedvezz  neki,  jó  uram,  hadd  hozza  e 
Fiút  magával. 

Gloster.  Hát  hadd  jöjön  el. 

Kent.         Jer,  ficzkó,  jöj  velünk  te  is. 

Lear.  Jer,  jó  Athéneim  ! 

Gloster.    Halkan  !  ne  szóljon  senki. 

Edgár.      Rowland  vitéz,  hogy  a  sötét  toronyhoz  ért, 
Szavajárása  lévén,  így  beszélt : 
Hujhá  !  pihá !  britt  vért  orontok  itt.    (Mind  el.) 

ÖTÖDIK  JELENET. 
(Szoba  Gloster  kastélyában.) 

Comwall  és  Edmuud  jönek. 

Comwall. 

Boszúmat  állom,  mielőtt  e  házat  elhagynám. 

Edmund. 

Mit  fognak  rólam  Ítélni,  hogy  a  természetet  alávetettem  a  jobbágyi 
hűségnek,  borzadok  rá  gondolni. 

Comwall. 
Most    értem    már,    hogy    bátyád    nem    épen    elvetemültségből    tört 
élete  ellen,    hanem  inkább  kárhozatos  rosszaságában  talált  okot,    mely  öt 
erre  indította. 

Edmund. 

Mily  konokul  bánik  velem  a  szerencse,  hogy  nem  lehetek  igazságos, 
megbánás  nélkül.  Ez  a  levél,  r  melyről  szólt,  s  melyből  világos,  hogy  ő  is 
a  franczia  párthoz  tartozik.  0  egek  !  vajha  ez  árulás  ne  léteznék,  vagy 
ne  nekem  kellene  azt  felfödöznöm. 

Comwall. 
Jer  velem  a  herczegnéhez. 

Edmund. 

Ha  ezen  irat^tartalma  való,  nagy  munka  vár  rád. 

Comumll. 

Való,  vagy  hamis,  téged  Gloster  urává  tett.  Kutasd  ki,  hol  van 
atyád,  hogy  azonnal  elfogathassuk. 

Edmund.  (félre). 
Ha  a  királyt  gyámolítani  ment,    s  ott  kaphatom,    ez  még  leginkább 
fogja    nevelni  a  gyanút    ellene.    —  (Cornwnllboz.)    Én  állhatatosan  megma- 
radok hű  szolgálatomban,    bármi    fájdalmas    is  az  összeütközés    közötte  s 
vérem  között. 

Cornicall. 

Én  bízom  benned,  s  szeretetemben  jobb  apára  fogsz  találni. 
(Mindketten  el.) 

HATODIK  JELENET. 
(Szoba  egy  majorházban,  mely  a  kastélylyal  van  kapcsolatbau.) 

Gloster,  Lear,  Kent,  a  Bolond  és  Edgár  jönek. 
Gloster. 
Itt  jobb  lesz,  mint    a  szabad  ég  alatt.  Vegyétek  jó    néven.    Kiegé- 
szítem kényelmeteket,  a  mint  csak  tőlem  telhetik.  Tüstént  itt  leszek. 

Kent. 

Eszének    minden    hatalma    a    tíirtelenségnek    adott    helyet.    —    Az 
istenek  fizessék  meg  jóságodat.    (Gloster  el.) 

Edgár. 
Frateretto  szólít  s  azt  beszéli,  hogy  Nero   horgász    a    sötétség    po- 
csolyájában. Imádkozzál,  jámbor,  s  őrizkedjél  a  gonosz  lélektől. 

Bolond. 
Kérlek    komám,    mondd    meg :    a    tébolyodott    nemesember-e    vagy 
paraszt  ? 

Lear. 
Király!  Király ! 

Bolond. 

Nem  ;  paraszt,  kinek  nemesember  fia  van,  mert  mind  bolond  paraszt 
az,  ki  fiát  maga  előtt  megnemesedni  hagyja. 

Lear.        Hogy  sisteregve  százezer  tüzes  nyárs, 
Csapjon  beléjök  ! 

Edgár. 
A  gonosz  lélek  hátamba  harap. 

Bolond. 
Mind  bolond,  ki  a  farkas  szelidségében,  lova  lábaiban,   legény  sze- 
relmében,  s  a  rima  esküjében  bízik. 

Lear.         Bevádlom  őket :  meg  kell  lennie,    (Edgárhoz.) 
Igen  tanult  törvénybiró  !  (A  Bolondhpz.) 
S  te  bölcs  úr,  itt  fogsz  ülni.  —  Most,  ti  rókák  !  — 
Edgár.      Nézd,  nézd,  hol  áll,  s  szemét  meresztgeti.  — 
Hát  drága  hölgy,  a  vallatás  alatt  is 
Kaczérkodol  ? 
Jer  Böske,  jer  által  a  kis  patakon. 

Bolond.  Csónakja  repedt 
S  nem  fejtheti  meg, 
Miért  kell  tova  tőled  epednie  honn. 

Edgár. 
A  gonosz  lélek  csalogány  képében  kisérti  szegény  Tamást.  A  mor- 
koláb  két  szárított  heringet  kiáltoz  hasamban.  Ne  morogj,  fekete   angyal, 
nincs  tápom  számodra. 

Kent.         Miként  vagy,  Sir  ?  Hová  nézsz  oly  merőn  ? 

Kérlek,  pihenj  meg  itt  e  vánkoson. 
Lear.         Lássunk  előbb  a  vallatáshoz.  A 

Tanuk  hadd  jőjenek.  Foglalj  helyet,    (Edgárhoz.) 
Igazságnak  palástos  embere  ! 

S  te,  a  méltányban  társa,  ülj  e  padra.     (A  Bolondhoz.) 
A  törvényszékhez  tartoztok  ti  is,    (Kenthez.) 
Foglaljatok  helyet. 
Edgár.  r     Járjunk  el  a  dologban  annak  rendi  szerint. 
Ébren  vagy-e,  alszol-e,  fürge  juhász  ? 
Tilosba  kalandoz  a  juh. 
Szácskádnak  egy  hangja  elég,  s  juhodért 
Szüdet  soh'sem  érheti  bú. 
Brr  !  a  macska  iromba. 

Lear. 
Először.    Ez    Goneril.    lm    eskümet    teszem    ezen  tisztes  gyülekezet 
előtt,  megtapodta  a  szegény  királyban  atyját. 

Bolond. 
Lépj  elő,  asszonyság.  Neved  Goneril  ? 

Lear. 
Nem  tagadhatja. 

Bolond. 
Bocsánat,  nagyságos  asszonyom,  azt  gondoltam,  hogy  karszék. 

Lear.        Itt  egy  másik,  kinek  kancsal  szeme 

Mutatja  szíve  indulatjait. 

Fogjatok  meg.  Hejh  !  fegyvert,  fegyvert  ide  ! 

Tííz  !  tűz  !  meg  vannak  vesztegetve  mind. 

Hamis  bíró,  mért  hagytad  szökni  őt? 
Edgár.      Old  meg  öt  érzékeidet. 
Kent.  0  irgalom  !  —  Sir,  hol  van  most  türelmed, 

Melylyel  dicsekvél,  hogy  megőrized  ? 
Edgár       (félre).    Könyüim  pártját  fogják   annyira, 

Hogy  álkodásom  még  zavarba  jő, 

Lear. 


A  kis  kutyák,  a  bodri,  cziczka,  kedves,   nézzétek  csak, 
Mind  rám  ugatnak. 

Edgár. 
Tamás  utánok  dobja  fejét.   Csiba  te,  rossz  kutyák  ! 
Legyen  a  szád  fehér  vagy  fekete, 
S  midőn  marakszol,  tajtékkal  tele : 
Harapós  korcs,  melák,  avagy  agár, 
Kopó,  öleb,  avagy  vérvizsla  bár, 
Rövid  vagy  bojtos  fark,  mindannyitok 
Nyüszögni  és  üvöltni   fog. 
Ha  így  hozzátok  sújtom  fejemet, 
Megugrótok,  mint  az  eszeveszett. 
Hajhó,  hajrá,  utczu  !    Jer  velem  a  búcsúra,  a    vásárra  és  a  sokada- 
lomba.  —  Szegény  Tamásnak  üres  a  táskája. 

Lear. 
Azután  bonczoljátok  fel  Regant ;  nézzétek  meg,  mi  forog  szíve 
körül.  A  természetben  van-e  az  ok,  mely  szíveiket  ily  keménynyé  teszi.  — 
(Edgárhoz.)  Téged,  Sir,  befogadlak  száz  lovagjaim  közé,  csupán  ruhád 
szabása  nem  tetszik.  Azt  mondod  talán,  hogy  ez  perzsa  öltözet:  de  mégis 
meg  kell  igazíttatnod. 

Kent. 

Most,  jó  uram,  pihenj  le  egy  kicsit. 

Lear. 
Ne  zajogjatok,  ne    zajogjatok.    Bocsássátok  le  a  függönyöket.  Ugy, 
úgy,  úgy :  holnap  reggel  fogtok  estelizni.  Úgy,  úgy,  úgy ! 

Bolond.     S  én  délben  alunni  megyek.  (Gloster  visszajö.) 
Gloster.     Barátom,  jer  !  mondd  csak,  hol  a  király  ? 
Kent.         Itt  van,  de  ne  zavard  :  meg  van  háborodva. 
Gloster.    Kérlek,  barátom,  fogd  fel  karjaidba; 

Halálát  tervezik,  mint  észrevettem. 

Itt  a  gyaloghiütó  :  tedd  öt  oda, 

S  eredj  Doverbe,  ott  majd  pártfogást  lelsz, 

S  szives  fogadtatást.  Vidd  uradat. 

Ha  csak  fél  órát  késel :   élete 

Bizonyos  veszélynek  van  kitéve,  s  a 

Tiéd  s  mindé,  kik  védni  készek  öt. 

Vedd  fel  s  kövess  :  én  majd  gyors  kalauzt 

Adok,  hogy  biztosan  mehessetek. 
Kent.         Az  elnyomott  természet  aluszik. 

Talán  az  alvás  írt  adhatna  még 

Feldúlt  eszére,  mely  súlyos  beteg  lesz, 

Ha  most  nem  nyughatik.  —  Vegyük  fel 

Urunkat ;  jer  :  te  hátra  nem  maradhatsz.  (A  Bolondhoz.) 
Gloster.  Jeriink  j erünk.  (Kent,  Gloster  s  a  Bolond  elviszik  a  királyt.) 
Edgár.      Ha  főbbjeink  is  szenvednek  velünk, 

Kis  bajnak  látszik,  mit  mi  szenvedünk. 

Legtöbbet  tűr,  ki  tűr  s  szenved  maga, 

Kit  a  szabad,  víg  élet  elhagya. 

De  a  lélek  megbír  bármily  sokat, 

Ha  búban  lel  osztályos  társakat. 

Mi  könnyen  hordom  most  e  kíntehert, 

Mely  engem  sújt,   de  egy  királyt  levert  : 

0  gyermek-,  én  atyátlan.  Most,  Tamás, 

Várd  a  mozgalmak  végét  és  vigyázz. 

Ha  jobbra  fordul  a  balvélemény, 

Mely  szégyent  ejte  rajtad  s  lesz  remény 

Igazoltan  visszanyerni  jogodat, 

Úgy  vedd  fel  ismét  régi  arczodat. 

S  akármi  történjék  ez  éjszaka, 

Csak  bizton  menjen  a  király  tova. 

Hallga  !  Hallga  !  (ei.) 

HETEDIK  JELENET. 

Csarnok   Gloster  palotájában. 
(Cornwall,  Regan,  Goneril,  Edmund,  szolgák  jönek.) 

Cornwall. 

Menj  sietve  férjedhez,  a  herczeghez,  s  mutasd  neki  e  levelet.  — 
A  franczia  hadsereg  már  partra  szállt.  —  Keressétek  fel  a  semmirekellő 
Glostert.    (Néhány  szolga  el.) 

Regan. 

Tüstént  föl  kell  akasztani. 

Goneril. 
Ki  kell  vájni  szemét. 

Cornwal. 

Engedjétek  öt  az  én  haragomnak.  Edmund,  menj  el  húgunk  társa- 
ságában. A  boszú,  melyet  áruló  apádon  venni  kényszerítve  vagyunk,  nem 
arra  való,  hogy  lásd.  Sürgesd  a  herczeget,  hova  most  menendesz,  hogy 
minél  előbb  készen  álljon.  Nekünk  is  azt  kell  tennünk.  Gyors  futárokat 
fogunk  tartani,  kik  az  értekezést  közöttünk  fentartsák.  Élj  boldogul, 
drága  húgom,  (Edmundhoz.)  Elj  boldogul  Gloster  gróf.  (Oszvald  jö.)  Nos  nos  ? 
hol  a  király? 

Oszvald.    Lord  Gloster  vitte  el. 

Lovagjai,  mintegy  harmiczhatan, 

Itt  a  kapunál  találkozván  vele, 

Együtt  ménének  el  Dover  felé, 

Hol,  mint  dicsekszenek,  jól  fegyvereit 

Barátaik  vannak. 
Cornwall.  Szerezz  lovat 

Úrnőd  számára. 
Goneril.  Édes  lord  s  öcsém  ! 

Élj    boldogul.   (Goneril,  Edmund,  Oszvald  el.) 
Cornwall.  Járj  boldogul.  — 

Keressétek  Glostert,  az  árulót, 

Hozzátok  öt  kötözve,  mint  a  tolvajt.  (Több  szolga  el.) 

Bár  életét,  mig  el  nem  ítéltetik, 

Nem  támadhatjuk  meg :  mégis  hatalmunk 

Szolgáljon  egyszer  a  haragnak,  a  mit 

Gáncsolnak  bár,  gátolni  nem  lehet. 

Hol   az    áruló  ?    (Szolgák  visszajönek  Glosterrel.) 
Regan.      Hálátlan  róka,  itt  vagy  ? 
Cornwall.  Meg  kell  kötözni  száraz  karjait. 
Gloster.     Mit  akar  Nagyságod  ?  Jó  barátaim, 

Vendégeim  vagytok,  gondoljátok  ezt  meg ; 

Ne  bánjatok  velem  gondatlanul. 
Cornwall.  Kössétek  meg,  ha  mondom.    (Szolgák  kötözik.) 
Regan.  Jól  erősen. 

Fertelmes  áruló  te  ! 
Gloster.     Embertelen  nö  !  én  az  nem  vagyok. 
Cornwall.  Kössétek  e  székhez,  várj   csak  gaz  zsivány. 

(Regan  szakálát  tépi.) 
Gloster.     Az  istenekre  !  ez  már  nemtelenség  : 

Szakálam  tépni 
Regan.  Osz,  s  ily  áruló  ! 

Gloster.     Te  semmirekellő  nő  !  a  mit  kitépsz 

Államról,  minden  szál  föléledend 

S  vádat  tesz  ellened.  Gazdád  vagyok, 

Nem  kéne  vendégszerető  arczomon 

Rabló  kezekkel  dúlnod.  Mit  akarsz  ? 
Cornwall.  Szólj,  Sir,  Frankhonból  milyen  levelet 

Kapál  legújabban? 
Regan.  Szólj   egyszerűn, 

Mi  tudjuk  a  valót. 
Cornwall.  S  mily  frigyben  állsz 

Az  árulókkal,  kik  most  legutóbb 

Kiszálltak  országunkban  ? 
Regan.  Szólj,  kinek  kezébe 

Adád  a  hóbortos  királyt  ? 
Gloster.  Levél 

Jött  hozzám,  mely  sejtelmeket  közöl, 

De  pártatlan  s  nem  ellenség  kezéből. 

Cornwall.  Fogás. 

Began.  Hazudság. 

Cornxoall.  A  királyt  hova 

Küldötted  ? 
Gloster.  Doverbe.    r 

Regan.  Es  miért 

Doverbe  ?  Nem  kötöttük  életedre  — 
Cornwall.  Miért  Doverbe?  erre  szólj   előbb. 
Gloster.      Bitóhoz  kötve  tűrnöm  kell  a  kínzást. 
Regan.       Miért  Doverbe  ? 
Gloster.  Mert  nem  akarám 

Meglátni,  mint  vájják  ki  szegény  öreg 

Szemét  kegyetlen  körmeid  ;  sem  azt, 

Mint  bőszült  nénéd  vadkan-agyarát 

Fölkent  testébe  vágja.  Ily  viharral, 

Mely  a  vak  éjben  érte  tar  fejét, 

Fellázadandott  még  a  tenger  is, 

S  kioltott  volna  minden  csillagot ; 

De  ő,  szegény  öreg  szíve,  még  segített 

Az  égnek  záporozni.  Kapud  előtt 

Ha  farkas  ordít  illyen  zord  időben, 

így  kéne  szólnod:  jó  őr,  nyiss  kaput. 

A  vadság  megtört  e  köz  rémületben. 

De  meglátom  még,  a  szárnyas  boszú 

Mint  éri  utói  az  illyen  gyermeket. 
Cornwall.  Azt  nem  látod  meg.  Tartsátok,  fiúk, 

A  széket.  Lábamat  szemeidre  szegzem. 

A  széket !  hadd  rúgjam  ki  a  szemét. 
(Grlostert  letartják  székében,  míg  Cornwall  kiüti  szemét  és  lábát  ráteszi.) 

Gloster.     Ki  hosszú  életet  vár,  jőjön  és 

Segítsen !  0  vadság !  ó  istenek  ! 
Regan.       Ezt  majd  amaz  gúnyolná:  még  amazt  is. 
Cornwall.  Ha  látsz-e  most  boszút  ? 
Szolga.  Megállj,  Mylord, 

Gyermekkoromtól  hü  szolgád  vagyok.  Jobb 

Szolgálatot  még  nem  tettem  soha, 

Mint  most,  midőn  azt  mondom,  hogy  :  megállj. 
Regan.      Mi  ez,  te  czenk  ? 
Szolga.      Ha  szakált  viselnél,  most  e  tettedért 

Megrángatnám.  Mit  akarsz  vele  ? 
Cornwall.   Gaz   inas  !    (Kardot  búz  s  rá  rohan.) 
Szolga.      No  hát,  jer,  s  vedd  el,  a  mit  a  harag  nyújt. 

(Kardot  búz,  vivnak,  Cornwall  sebet  kap.) 

Regan       (más  szolgához).  Adj  kardot.  0  a  "fellázadt  paraszt! 
(Kiragad  egy  kardot  s  hátulról  megszúrja.) 

Szolga.      Oda  vagyok.  Még  van  egy  szemed,  Mylord, 

Láthatd  még  némi  bünhödésit.   —  0  !   (Meghal.) 
Cornwall.  Nehogy  többet  lásson,  meg  kell  előzni. 

Pusztulj,  silány  kocsonya. 
(Kinyomja  GlosterniásüV  szemét  s  földre  veti.) 

Hol  van  most  világod  ? 
Gloster.     Minden  sötét  s  örömtelen.  Hol  Edmund 

Fiam  ?  Edmund  !  szíts  fel  minden  szikra  lángot 

A  természetben,  megtorolni  e 

Borzasztó  tettet. 
Regan.  Kotródj',  hitszegő  gaz  ! 

Azt  hívod,  a  ki  gyűlöl.  Pártütésed 

0  födte  fel  nekünk,  ki  sokkal  is  jobb, 

Hogysem  megszánjon. 
Gloster.  0  én  kába !  Edgár 

Méltatlan  szenved.  Megbocsássatok 

Jó  istenek,  s  neki  adjatok  szerencsét. 
Regan.      Vessétek  őt  ki  a  kapun:  szagolja 

Dover  felé  az  utat.  —  Nos,  Mylord  ? 

Miként  vagy  ? 
Cornwall.  Sebbe  estem.  Jer  velem, 

El  a  szemetlen  gazzal.  —  E  dögöt 

Vessétek  a  szemétre.   —  Regan,  én  nagyon 

Kezdek  vérezni.  Rosszkor  jött  e  seb. 

Jer,  nyújtsd  karod. 
(Cornwall,  Regan  által  vezetve  el.  szolgák  feloldják  Glostert  s  elvezetik.) 
Első  szolga.  Ha  az  ember  is  jó  véget  ér, 

Nem  félek  elkövetni  bármi  bűnt. 
Második  szolga.  Ha  e  nő 

Sokáig  él  s  természetes  halált  ér, 

Szörnyekké  lesznek  mind  az  asszonyok. 
Első  szolga.  Kisérjük  a  grófot  s  adjuk  a 

Bedlamet  mellé  :  mint  kóbor  bolond 

Minden  dologra  kész. 
Második  szolga.  Eredj  utána. 

Vérző  szemére  én  majd  szöszt  hozok 

S  tojás  fehérít.  —  Az  ég  legyen  vele  !  (Kétfelé  el.) 

NEGYEDIK    FELVONÁS. 

ELSŐ  JELENET. 
(Fenyér.) 

Edgár       (jö).  Jobb  így  :  megvetve  lennünk  s  tudni  azt, 
Mint  megvetetten  hallanunk  hizelgést. 
Ki  a  szerencse  elhányt  rongyaként 
Legrosszabb  állapotját  érte  el : 

Az  még  remélhet,  s  nincs  mit  félnie. 
Siralmas  változás  csak  boldogot  sújt, 
ínség  kaczagja  aat.  Légy  üdvözölve, 
Te  testetlen  lég,  mellyet  ölelek  ! 
Kit  porba  fúttál,  a  boldogtalan 
Szélvészeidtol  többé  nem  remeg. 

(Gloster  egy  aggastyántól  vezetve  jö.) 
Ki  jön  ?  ah,  apámat  hozzák  betegen. 
Világ,  világ,  világ !  ha  nem  gyűlölnénk 
Ily  rendkívüli  változásidért, 
Kor  alatt  az  élet  nem  görbedne  meg. 


Aggastyán. 

Jó  Mylord,  én  a  te  bérlöd  voltam,  bérlője  voltam  már  atyádnak  is, 
összesen  mintegy  nyolczvan  évig. 

Gloster.    Menj,  jó  barátom,  menj,  siess  el. 

Vigasztalásod  rajtam  nem  segít, 

Neked  meg  árthat. 
Aggastyán.  Ah  "uram,  hiszen  nem  láthatd  útadat. 
Gloster.     Nekem  nincs  utam,  és  azért  szemekre 

Nincs  szükségem:  botlottam,  míg  szemem  volt. 

Gyakran  láttuk,  hogy  a  középszer  biztosít, 

S  fogyatkozásink  kényelmünkre   vannak. 

0  drága  Edgárom,  ki  apád  dühének 

Vagy  martaléka,  ó  esak  azt  megérném, 

Tapintásommal  megláthatni  téged  : 

Azt  mondanám,  hogy  ismét  van  szemem. 
Aggastyán.  Hejh  !  ki  van  itt  ? 
Edgár       (félre).   0  istenek  !  ne  mondja  senki,  hogy 

Legrosszabbul  van  :   én  most  gonoszabbul 

Vagyok,  mint  bármikor. 
Aggastyán.  Szegény  bolond  Tamás. 

Edgár       (félre).    S  jöhet  gonoszb  is  még.  Nem  leggonoszb, 

Mig  azt  mondhatjuk  :  ez  volt  leggonoszb. 
Aggastyán.  Hová  mégy,  fiú  ? 
Gloster.  Koldus  ? 

Aggastyán.  Bolond  és  koldus  egyszersmind. 
Gloster.    Még  kell  eszének  lenni,  mert  különben 

Nein  koldulhatna.  A  múlt  éjviharban 

Láték  egy  ily  legényt ;  azt  gondolám, 

Az  emberek  csak  férgek,  s  enfiam 

Jutott  eszembe,  ámbár  még  vele 

Eszem  meg  sem  barátkozott.  Sokat 

Haliám  régebben  :  hogy  mik  a  legyek 

A   pajkos  gyermeknek,   az   vagyunk 

Vörösmarty  összes  költ.  II.  köt.  -1*1 

Az  isteneknek  mink  :  mulatkozásból 

Öldösnek  el  bennünket. 
Edgár       (télre).  Hogy  tehessem  ? 

Rossz  mesterség  a  búnak  bohócza  lenni, 

Gyötörve  mást  s  magunkat.  —  Jó  napot,  (GUosterhez.) 

Uram. 
Gloster.    Ez  a  meztelen  fiú  ? 
Aggastyán.  Igen,  Mylord. 

Gloster.    Ugy  kérlek,  távozzál.   S  ha  volna  kedved 

Dover  felé  egy  két  mértföldnyire 

Utánunk  jonöd,  kérlek  tedd  meg  azt 

A  régi  vonzalomból,  s  hozz  ez  árva  fejnek 

Egy  kis  gúnyát ;  most  már  majd  ez  vezet. 
Aggastyán.  Ah  Sir !  hisz  ez  bolond. 
Gloster.    Időnk  csapása,  hogy  bolond  vezet  vakot. 

Tedd,  mit  mondtam  vagy  inkább,  a  mi  tetszik, 

Csak  távozz'. 
Aggastyán.  Elhozom  a  legjobb  ruhámat, 

Akármi  történjék.  (El), 
Gloster.  Mezítlen  ember,  hejh  ! 

Edgár. 
Szegény  Tamás  fázik.  —    (Félre.)  Nem  titkolhatom  tovább. 
Gloster.    Jer  ide,  czimbora  ! 
Edgár  (félre).   És  még  is  kell.    (GUosterhez.)  Az  Isten  tartsa   meg 

Édes  szemeidet  :  vérzenek. 
Gloster.    Tudod  az  utat  Dover  felé  ? 

Edgár. 
Tudok  hágcsót  és  horhost,  kocsiutat  és  ösvényt.  Szegény  Tamást 
kizavarták  ép  eszéből.  Ég  őrizze  meg  a  jó  embereket  a  gonosz  lélektől. 
Szegény  Tamást  öt  rossz  szellem  szállotta  meg  egyszerre  :  a  bujaságé  : 
Obidicut ;  Hobbididance,  a  némaság  fejedelme  !  Mahu,  a  tolvajságé,  Modo, 
a  gyilkosságé ;  s  Flibbertigibbet,  az  arczfintorgatásé  és  mekegésé,  mely 
azóta  a  belsőkbe  s  komornákba  költözött.  És  igy,  Isten  áldjon,  uram. 
Gloster.    Fogadd  itt  ez  erszényt.  íme,  kit  az  ég 

Minden  csapása  sújtott,  némileg 

Romlásom  által  a  boldogabb  te  lettél. 

Csak  mindig  illyen  osztályt,  istenek! 

Hogy  a  dúsgazdagok  és  kéjtől  zabáltak, 

Kik  rendelésid  megvetik,  s  a  kik 

Nem  akarnak  látni,  mert  nem  éreznek, 

Hadd  érezzék  rögtön  hatalmadat. 

S  így  bőkezüleg  szétmegy  a  fölösleg, 

S  jut  és  marad  mindenkinek.  —  Ismered 

Dovert  ? 

Edgár.  Igen,  uram. 

Gloster.  Egy  szirt  van  ott, 

Melynek  magas  tetője  rémesen 

Függ  a  szomszéd  mélység  fölött. 

Vigy  engem  annak  legszélére,   s  a  mi 

Rajtam  becses  van,  azt  én  nyomorod 

Enyhítésére  nyújtom.  Onnan  aztán 

Kalauzra  nincs  szükségem. 
Edgár.  Add  kezed, 

Szegény  Tamás  vezetni  fog.   (Mindketten  el.) 

MÁSODIK  JELENET. 
(Tér   Albán   herczeg   palotája   előtt.   Goneiil  s  Edmund   jönek,    mindjárt 
utánok  Oszvald.) 

Goneril.    Légy  üdvöz  itt,  Mylord.  —  Csodálkozom,  hogy 

Kegyes  férjünkkel  nem  találkozánk. 

Nos,  hol  van  urad  ? 
Oszvald.    Ott  benn  van  asszonyom ;  de 

Úgy  ember  meg  nem  változott  soha. 

Beszéltem  a  seregről,  mely  kiszállott, 

S  mosolygott  rajta.  Jelentem,  hogy  te  jösz, 

S  azt  mondta :  annál  rosszabb.  És  a  mint 

A  pártütő  Glosterről  értesítem, 

S  fia  hü  szolgálatáról,  ostobának 

Hitt,  s  azt  monda,  hogy  ez  fonák  beszéd. 

Szeretni  látszott'  a  mi  visszatetszős, 

S  min  örülni  kellé,  bántalmára  volt. 
Goneril     (Edmundhoz).  Úgy  hát  ne  menj   el.   Gyáva    lelke    nem 

Mer  vállalkozni.  Bántalmat  nem  érez, 

Csakhogy  ne  kelljen  érte  megfelelni. 

Vágyunk,  miről  útközt  szólánk,  sikerülhet. 

Menj  vissza  Edmund,  bátyámhoz  ;  siettesd, 

Hogy  gyűjtse  össze  s  hozza  el  hadát, 

Én  itthon  fegyvert  váltok  s  a  guzsalyt 

Férjemre  bízom.  E  hü  szolga  lesz 

Köztünk  a  hírnök.  És  ha  magadért 

Szerencsélkedni  mernél,  nem  sokára 

Megtudhatnád  úrnőd  kivánatát.   (Emiékjeit  ád  neki.) 

Viseld  ezt  és  ne  szólj.  Hajtsd  meg  fejed ; 

Ha  szólni  bírna  e  csók,   egekig 

Emelné  lelkedet.  Érts  meg,  s  üdv  veled. 
Edmund.  Halálban  is  tiéd.  (Edmund  el.) 
Goneril.    A  kedves  drága  Gloster  ! 

0  mily  különbség  férfi  és  férfi  közt. 

A  nő  vonzalma  téged  illet ;  ágyam 

E  balga  ember  csak  bitorolja. 

44* 

Oszvald.  Úrnőm 

A  herczeg  jő.   (ei.  Albán  jö.) 

Goneril.  Egy  füttyentésre  én  is 

Csak  méltó  volnék. 

Albán.  0   Goneril, 

Te  nem  vagy  méltó  a  szemétre,  mellyet 
Szemedbe  hord  a  szél.  Én  rettegem 
Kedélyedet.  Természet,  mely  saját 
Kútfőjét  megtagadja,  nem  maradhat 
Korláti  közt  meg.  A  mely  ág  magát 
Letépi  s  önként  megszakad  tövétől, 
Idő  előtt  elhervad  s  a  halálnak 
Lesz  áldozatja. 

Goneril.  Ne  többet.  Ez  nagyon 

Idétlen  tárgy. 

Albán.       Silány  a  jóság  s  bölcsesség  silánynak, 
Magának  tetszelg  a  piszok.  Mit  tettetek  ? 
Nem  lányok,  tigrisek  !  hogy  lehetett 
Atyát,  ily  tisztes  őszt,  kit  tisztelettel 
Nyalt  volna  még  a  sunyó  medve  is, 
Embertelen  vadsággal,   elfajultan 
így  őrületbe  hoznotok. 
Hogy  türheté  jó  bátvám,   férfi  és 
Uralkodó,  ki  annyi  javával  élt? 
Ha  isteneknek  látható  keze 
Nem  sújt  le  rögtön,  megtorolni  e  rút 
Bántalmakat,  még  eljön  az  idő, 
Hogy  az  emberiség,  a  tenger  szörnyeként 
Egymást  emészti  fel. 

Goneril.    Lágyszívű  férfi  !  a  kinek 

Arczod  van,  hogy  megüssék,  és   fejed 
Hogy  szégyen  érje  ;  a  kinek 
Agyában  nincs  szem,  megválasztani 
A  bántalomtól  a  becsületet  ; 
Ki  nem  tudod,  hogy  dőre  szánja  csak 
Az  oly  gonosztevőt,  ki  bűnhődik 
Előbb,  mint  vétkeznék.  Mért  hallgat  a  dob  ? 
Csendes  honunkban  frank  zászló  lobog, 
Győződ  sisakján  ijesztve  reng  a  toll,  s  te, 
Erkölcs  bolondja,  veszteg  ülve  így  nyögsz  : 
„Miért  teszi  azt!" 

Albán.  Sátán  nézd  meg  magad ! 

Ördögben  a  rútság,  mely  sajátja, 
Nem  oly  borzasztó,  mint  nőben. 

Goneril.  Hiú  bolond  ! 

Albán.       Szégyen  rád'  te  váltott  szörnyeteg ! 

Ne  torzítsd  arczodat !  Ha  illenék, 

Hogy  indulatomnak  engedjen  kezem, 

Leszedném  csontjaidról  húsodat ; 

De  ördög  vagy  bár,  véd  a  nő  alak. 
Goneril.    0  millyen  férfias  vagy  !  (Hírnök  jö.) 
Albán.  Nos  mi  újság  ? 

Hírnök.     Ah,  jó  uram,  Cornwall  megholt,  ledöfve 

Szolgája  által,  hogy  kiszúrni  készült 

Gloster  másik  szemét. 
Albán.  Gloster  szemét ! 

Hírnök.     Egy  szolga,  kit  ő  nevelt,  szánalomból 

Ellenszegült  e  tettnek,  és  urára 

Kardot  húzott,  ki  erre  feldühödvén 

Megtámadá,  s  az  halva  maradott. 

Előbb  azonban  ő  kapott  sebet, 

Melyben  most  meghalt. 
Albán.  Ez  mutatja,  hogy 

Fenn  vagytok  még  ti  bírák,  a  kik  aljas 

Bűneinkért  gyorsan  állótok  boszút. 

De  ó  szegény  jó  Gloster  !  elveszíté 

Másik  szemét  is  ? 
Hírnök.  Mind  kettőt,  Mylord. 

E  levél  gyors  választ  vár,  asszonyom  ; 

Nővéredtől  van. 
Goneril  (félre).  Félig  szeretem. 

De  özvegy  lévén,  s  Glosterem  vele, 

Légváram  gyűlölt  életemre  dőlhet. 

Máskép  az  újság  nem  rossz.  —   (Jb'enn.)  Elolvasom 

S  választ  irok.  (El.) 
Albán,  Hol  volt  akkor  fia, 

Mikor  szemeit  kivájták? 
Hírnök.  A  myladyt 

Kisérte  ide. 
Albán.       De  nincs  itt. 
Hírnök.  Nincs,  jó  Mylord. 

Már  visszautjában  találtam  őt. 
Albán.       Tud  ő   a  szörnyű  tettről,  ? 
Himök.fi  O  igen,   Mylord. 

<  >   adta  fel,  s  azért  ment  el  hazunnan, 

Hogy  büntetése  annál  szabadabban 

Hajtassék  végre. 
Albán.        En  élek,  Gloster,  a  király  iránti 

Részvéted  meghálálni  és  szemed 

Világát  megbőszülni.  —  Jer  barátom, 

S  beszéld  el,  a  mit  még  tudsz.  (Mindketten  el.) 

HARMADIK  JELENET. 
(Eranczia  tábor  Dover  mellett.  —  Kent  és  egy  Nemes  jönek.) 

Kent. 

Nem  tudod  okát,  miért  ment  vissza    oly  hirtelen  a  franczia  király  ? 
Nemes.      Még  némi  rendezetlen  maradott, 

S  azóta,  hogy  eljött,  újra  fölmerülvén, 

Hónát  veszély-  és  rémületbe  hozza. 

Személyes  visszatérte  okvetetlen 

Szükségessé  lett. 
Kent.  Kit  hagyott  vezérül  ? 

Nemes.      La  Far  urat,  Frankhon  tábornagyát. 
Kent.        Leveledre  nem  adta  a  királyné  jelét  a  fájdalomnak? 
Nemes.      Igen,  Sir,  átvévén,  elolvasá 

Jelenlétemben,  s  gyengéd  arczain 

Egy-egy  nehéz  köny  pergett  le  koronkint. 

Királynőnek  látszott  a  bú  felett, 

Mely  pártütb'leg  rajta  zsarnokul 

Királylyá  lenni  tört. 
Kent.  0  bizonyos, 

Az  öt  felindítá. 
Nemes.  De  nem  haragra. 

A  bánat  és  türelem  küzdöttenek, 

Melyik  fejezze  öt  ki  leghívebben. 

Láttál  esőt  egyszerre  és  verőfényt  ? 

Mosolya  s  könyííi  a  szép  zivatarhoz 

Voltak  hasonlók.  A  boldog  mosoly, 

Mely  érett  ajkán  játszott,  tudni  sem 

Látszék,  szemében  mily  vendégei  vannak, 

Mik,  mintha  gyémánt  cseppent  volna  le, 

Ügy  gyöngyözének  el.  És  végre  a  bú 

Kapóssá  lenne  drága  kincs  gyanánt, 

Ha  minden  arczhoz  oly  jól  illenék. 
Kent.         S  nem  szóla  semmit? 
Nemes.  Vagy  két  ízben  atyját 

Sohajtá,  mintha;  szívét  nyomta  volna, 

És  felkiálta :   „0  nővéreim, 

Nők  szennyei,  nővérim  !  Kent !  atyám  ! 

Nővérim  !  őt  az  éjbe  és  viharba.   .   . 

Ne  higyjen  senki  irgalomban."   Aztán 

Kitörlé  a  szentelt  vizet,  mivel 

Panaszát  meghintezé,  és  elrohant 

Osztozni  a  bánattal  egyedül. 
Kent.         A  csillagoktól  függ  lelkületünk, 

Különben  egy  szülőknek  gyermeki 

Egymástól  így  nem  üthetnének  el, 

Azóta  nem  szólal  vele? 
Nemes.  Nem- 

TZ.  Elöbb 

Volt  ez,  mint  a  király  elutazott? 

Nemes.      Nem  azután. 

Kent.         Jól  van,  Sir.  A  szegény,  boldogtalan  Lear 
A  városban  van.  Jobb  óráiban 
Felfogni  látszik,  mit  akarunk,^ 
De  semmiképen  rá  nem  vehető,  hogy 
Lányához  menjen. 
Nemes.  Miért,  jó  uram  ? 

Kent.        A  szégyen  tiltja  öt:  hogy  szívtelen  volt 
E  lányától  áldását  megtagadni, 
Hogy  messze  földön  minden  vak  esetnek 
Kitette  őt  és  drága  jogait 
Az  ebszivü  lányoknak  adta  át. 
E  dolgok  lelkét  úgy  megmérgezek, 
Hogy  égő  szégyen  tartóztatja  vissza 
Cordeliától. 
Nemes.  A  szegény  király  ! 

Kent.        Nem  tudsz-e  hírt  Cornwall  s  Albán  telol  t 
Nemes.     Hadseregök  már  megindult, 
Kent  Jo1  vagy°n'  f11'- 

Most  majd  urunkhoz  viszlek  s  nála  hagylak, 
Hogy  rá  gondot  viselj;  Még  nagy  okom  van 
Egy  ideig  titkolózni.  Es  ha  majd 
Valódi  képemben  kiállhatok, 
Hogy  ismeretségedbe  juttattál, 
Nem  bánod  meg.  Most,  kérlek,  jer  velem.  (Mindketten  el.) 

NEGYEDIK  JELENET. 
(Ugyanott.  Tábor.  -  Cordelia,  az  Orvos,  katonák  jönek., 
Cordelia.  Ah  ?  ő  az  !  Épen  most  ment  erre  el, 

Őrülten,  mint  a  feldúlt  tengerek, 

Fenhangon  énekelvén  s  koszorúja 

Vadfüstikék,  tikhúr,  bogáncs,  bürök, 

Kakukvirág,  konkoly  s  minden,  mi  gyom 

Az  éltető  gabnák  között  terem. 

Egy  század  menjen  érte,  kutassa  ki 

Holdankint  a  magasb  vetéseket, 

És  hozza  őt  élőnkbe.  (Egy  tiszt  el.)  A  tudomány 

Mit  képes  tenni,  elrabolt  eszét  ^ 

Hogy  visszaadja?  Ki  rajta  segítni  bír, 

Minden  más  kincsem  légyen  az  övé. 
Orvos.      Van  eszköz,  asszonyom.  Legelső 

Természetes  dajkánk,   a  nyugalom. 
Mit  nélkülöz.  De  vannak  füveink, 
Hatók  azt  visszahozni,  s  erejök 
Képes  bezárni  a  bánat  szemét. 

Cordelia.  Ti  szent  csodák,  s  minden  fel  nem  fedett 
Erői  a  földnek,  sarjadjatok  fel 
Könyüimen,  hogy  enyhet  és  segélyt 
Nyújthassatok  szegény  jó  betegemnek!   — 
Keressétek,  míg  féktelen  dühe 
Fel  nem  dúlandja  életét,  mely  magát 
Vezetni  nem  képes. 

Hírnök  t    (jö).  Asszonyom! 

Újságot  hoztam.  A  britt  hadsereg 
Útban  van  erre. 

Cordelia.  Azt  előbb  tudók  már, 

S  mert  vártuk,  elvagyunk  készülve  rá. 
0  kedves  jó  atyám,  ez  a  te  ügyed, 
Miért  most  síkra  szállok.  A  hatalmas 
Frakhon  megszánta  búmat  s  szüntelen 
Esdő  könyüimet.  Nem  felfuvalkodás, 
Mi  harczra  indított,  de  vonzalom, 
Hő  vonzalom  s  szegény  atyám  joga. 
0  vajha  már  láthatnám  s  hallanám  őt !   (Mind  el.) 

ÖTÖDIK  JELENET. 
(Szoba  Gloster  kastélyában.  —  Regan  és  Oszvald  jönek.) 

Regan.      Csakugyan  kiindult  már  bátyám  hada? 
Oszvald.    Igen,  asszonyom. 
Megan.      Személyesen  velők  van  ő  is  ott  ? 
Oszvald.    Nagy  bajjal  birhaták  rá. 

Nővéred  a  valódi  katona. 
Regan.      Edmund  úr  nem  beszélt  honn  az  uraddal  ? 
Oszvald.    Nem,  asszonyom. 
Regan.  Mit  foglalhat  magában 

Nénémnek  e  hozzá  irt  levele  ? 
Oszvald.  Azt  nem  tudom,  asszonyom. 
Regan.  Úgy  hiszem, 

Nagy  balgaság  volt  G-lostert,  vak  levén  már, 

Életben  hagyni.  Hová  csak  érkezik, 

Minden  szivet  fellázit  ellenünk. 

Edmund  talán,  megszánva  nyomorát, 

Vak  életének  véget  vetnie 

S  egyúttal  ellenségünk  erejét 

Kémlelni  indult. 
Oszvald.  Okvetetlen 

Utána  kell  sietnem  e  levéllel. 

Regan.       Hadunk  holnap   megyén  ;  maradj  velünk  ; 

Az  út  nem  biztos. 
Oszvald.  Nem  lehet,,  asszonyom. 

Úrnőm  lelkemre  kötte  ez  ügyet. 
Regan.      Miért  ir  Edmundnak  ?  üzenetét 

Nem  mondanád  meg  szóval  ?  Nincs-e  tán  — 

Mit  ér   tudom,  mi  ?  Én  kegyembe  veszlek. 

Hagyd  e  levelet  feltörnöm. 
Oszvald.  Asszonyom, 

Jobban  szeretném  — 
Regan.  Úrnőd,  jól  tudom, 

Nem  szereti  férjét.  Ez  már  bizonyos ; 

S  végső  ittlétekor  sokat-jelentő 

S  igen  csodálatos  szemeket  vetett 

Nemes  Edmundra.  S  én  tudom, 

Hogy  megbízottja  vagy.  r 
Oszvald.  Én,  asszonyom  ? 

Regan.      Jól  érts  meg.  Én  tudom  jól,  hogy  te  az  vagy. 

Azért  tanácslom,  ródd  meg  ezt  magadnak  : 

Uram  meghalt ;  Edmund  s  én  egyezénk, 

S  ilőbb  is  ö  hozzám,  mint  asszonyodhoz. 

Ebből  ítélhetsz.  Add  ezt  át  neki, 

Kérlek,  ha  feltalálod.  És  ha  úrnőd 

Ezt  tőlem  megtudandja,  mondd  neki, 

Kérlek,  hogy  tartsa  ildomhoz  magát. 

Élj  boldogul.  Ha  a  vak  árulónak 

Hírét  történnék  hallanod,  jelentsd,  hogy 

Jutalmat  kap,  ki  őt  agyonveri. 
Oszvald.    Bár  én  találnék  rá,  majd  megmutatnám, 

Mily  párthoz  tartozom. 
Regan.  Élj   boldogul.  (Mindketten  el.) 

HATODIK  JELENET. 
(Vidék  Dover  mellett.  —  Gloster  és  Edgár,  ez  parasztöltözetben,    jönek 

Gloster.    Mikor  leszünk  már  a  hegy  tetején  ? 
Edgár.      Most  hágunk  fel.  Nézd,  milly  erőnkre  van. 
Gloster.     úgy  tetszik,  ez  sík  föld. 
Edgár.  Borzasztó  meredek. 

Halkan  !  hogy  zúg  a  tenger,  hallod-e  ? 
Gloster.    Valóban  nem. 
Edgár.  Úgy  hát  érzékidet 

Mind  meggyengíté  a  szemfájdalom. 
Gloster.    Biz'  az  lehet.   De  úgy  tetszik  nekem, 

Hangod  megváltozott,  s  jobban  beszélsz 

Es  jobbat,  mint  előbb. 

Edgár.      Csalódol ;  én  miben  sem  változám, 
Csak  öltözetemben. 

Gloster.  Mégis,  mintha  jobb 

Beszédű  volnál  most. 

Edgár.  Csak  jer  fölebb,   Sir. 

Helyen  vagyunk,  megállj.  —  Mily  borzalom 

S  szédítő  ily  mélységbe  nézni  le. 

Közép  tájon  varjú  és  csóka  repdes, 

S  kisebbnek  látszik  csaknem  egy  bogárnál. 

A  fél  utón  függ  —    szörnyű  kereset ! 

Egy,  a  ki  lórmot  szed  s  alig  nagyobb 

Saját  fejénél.  A  partszéleken 

Járó  halászok  egérnél  nem  nagyobbak. 

Ott  egy  magas  hajó  áll  horgonyon, 

Ladikjává  fajulva,  és  ladikja 

Kis  átalaggá,  melly  alig  hogy  látható 

A  szemnek.  A  zúgó  csörgeteg, 

Mely  a  terménytelen  rést  kavicson 

Dühöngve  küzd,  nem  hallik  ily  magasra. 

Nem  nézhetek  tovább,  nehogy  fejem 

Megszédülvén,  s  elkáprázván  szemem, 

Hanyat-homlok  lebukjam. 

Gloster.  Vígy  °da, 

Hol  állsz. 

Edgár.  Add  a  kezed.  No  most 

Egy  lépés  kell  s  a  szikla  élin  állsz. 
A  hold  alatti  minden  kincsekért 
Nem  ugranám  le. 

Gloster.  Bocsásd  el  kezemet. 

Barátom,  íme  itt  van  még  egy  erszény. 
És  benne  ékszer,  méltó  elfogadni 
Szegény  embernek.  Tündér-  s  istenem 
Áldják  meg  azt  kezedben!  Menj  tovább  most, 
Búcsúzz,  s  hagyd  hallanom,  hogy  távozol. 

Edgár.      Élj  boldogul  hát,  jó  uram. 

Gloster.  Szivemből 

Kívánom  azt  neked. 

Edgár.      Ha  tréfát  űzök  csüggedt  szellemével, 
Azért  teszem,  hogy  meggyógyítsam  öt. 

Gloster.    Nagy  istenek  !  lemondok  a  világról 
És  színetek  előtt  békével  teszem  le 
Nehéz  gyötrelmemet.  Ha  még  tovább 
Bírhatnám,  s  perbe  nem  szállnék  örök 
Végzésiekkel,  természetem  leégett 
És  utált  része  elhamvadna  úgy  is. 

Ha  Edgár  még  él,  áldjátok  meg  öt! 
Fiú,  élj  boldogul. 
Edgár.  Te  mégy?  élj  boldogul. 

(Gloster  ugrik  s  hosszában  elesik.) 

És  mégis  félnem  kell :  a  képzelet 
Életkincsét  el  nem  rabolja-e, 
Midőn  az  élet  önmagát  kitárja, 
Hogy  ellopassék.  Ott  ba  volna  most, 
Hol  képzeli,  bogy  van,  nem  képzelne  többet.  — 
Uram,  barátom,  szólj  !  hejb,  hallod-e  ?  — 
Talán  meg  is  halt.   —  Nem,  nem,  éledez    — 
Ki  vagy  uram  ? 
Gloster.    Hagyj   meghalni ;  félre  tőlem. 
Edgár.      Habár  ökörnyál  lettél  volna,  toll, 
Vagy  lég,  lebukván  oly  sok  ölnyire, 
Elzúzattál  voln',  mint  tojás.  De  te 
Lihegsz,  van  súlyod,  nem  vérzel,  beszélsz, 
S  ép  vagy.  Tiz  árbocz  egymás  tetején 
Nem  volna  oly  magas,  mint  a  mennyiről 
Egyenest  leestél.  Eleted  csoda. 
Szólj  még  egyszer. 
Gloster.  De  hát  leestem-e  ? 

Edgár.       Csak   e  meszesnek  rémséges  fokáról. 
Nézz  bár  föl :  az  éles  torkú  pacsirta  is 
Elvész  oly  fenn  a  szem  elől,  s  nem  hallható. 
Nézz  fölfelé. 
Gloster.  Hajh!  nincs  szemem.  ~—  A  nyomor 

Meg  van  hát  fosztva  a  jótéteménytől 
Halállal  véget  vetni  önmagának? 
Az  még  is  némi  vigaszt  adott,  míg  az 
ínség  kikerülte  a  zsarnok  boszúját, 
És  büszke  végzését  kijátszhatá. 
Edgár.       Nyújtsd  a  karod  :  fel !  így  !  most  talpon  állsz. 

Hogy  érzed  lábaid  ? 
Gloster.  Nagyon,  nagyon  jól. 

Edgár.       Csodálatos  !  Mi  volt  a  szirttetőn, 

Mi  tőled  távozott? 
Gloster.  Egy  nyomorult 

Koldus. 
Edgár.       Hogy  itt  lenn  álltam,  szemei 

Olynak  látszottak,  mint  két  teli  hold  : 
Ezer  orra  volt,  s  hoporcsos  szarvai, 
Mik  a  háborgó  tengerként  mozogtak. 
Az  rossz  szellem  volt.  És  azért,  szerencsés 
Apó,  hihetd  :  a  legfőbb  istenek 

Tartottak  meg,  kik  abb.in  helyzenek 

Dicsőséget,  mi  embernek  lehetlen. 
Gloster.     Elismerem,  s  ezentúl  készen  állok 

ínséget  tűrni,  míg  azt  nem  kiáltja  : 

„Elég,  elég  !  halj  meg."   Miről  beszélsz. 

Embernek  véltem.   „A  gonosz,  a  gonosz!" 

Kiálta  gyakran.   0  vitt  a  magasra. 
Edgár.       Nyugodt  s  türelmes  légy. 

(Lear  jö,  virágokkal  ábrándszTüleg  ékesítve.) 

Ép  elme  urát  igy  nem  czifrázza  fel. 
Lear.         Nem,  senki  sem  bánthat,  hogy  pénzt  csináltam : 

Király  vagyok. 
Edgár.  0  szívrepesztő  látomány  ! 

Lear. 
Ebben  a  természet  fölül  áll  a  mesterségen.  Itt  foglalód.  Ez  a  ficzkó 
úgy  kezeli  íját,  mint  egy  kerti  váz.  Tégy  fel  nekem  egy  rőfös  nyilat.  Ni ! 
ni !  egér.  Csendesen.  Ez  a  kis  darab  pörkölt  sajt    megteszi.    Itt  van  hadi 
keztyüm :  szerencsélkedem  vele  egy  óriás  ellen.  Hozzátok    bárdomat.  Jól 
repülsz,  madár.  Rajta,  rajta  !  mi  a  jelszó  ? 
Edgár.       Édes  majorána. 
Lear.  Mehetsz. 

Gloster.  E  hangot  ismerem. 

Lear. 

Hah  Goneril !  fehér  szakállal.  Ok  hízelegtek  nekem,  mint  az  eb. 
Azt  mondták  :  fehér  szálak  vannak  szakálamban,  míg  fekete  sem  volt. 
Mindenre  mit  szólék,  igent  és  nemet  mondtak.  ,Nem  és  igen'  egyszersmind 
nem  jövendölt  jót.  Midőn  az  esőben,  a  szélben  dideregtem,  s  a  menny- 
dörgés nem  akart  megszűnni  parancsomra,  ott  találtam  őket,  ott  éreztem 
őket.  Hagyjátok  el :  ők  nem  urai  szavoknak.  Azt  mondták :  minden  vagyok. 
Hazudság :  Én  nem  vagyok  lázment. 

Gloster.    E  hangjárásra  jól  emlékezem. 

Nem  a  király  ez  ? 
Lear.  ízről  ízre  király. 

Ha  szemet  meresztek,  nézd,  mint  reszket  a  nép. 

lm  most  kegyelmet  adok  az  embereknek. 

Mi  volt  a  vétked  ?  Házasságtörés. 

Nem  kell  meghalnod.  Házasságtörésért  ? 

Nem,  nem  !  Hisz  az    ökörszem   is  ugy  él,  s  az  aranyos 

Kis  légy  szemlátomást  bujálkodik. 

Hadd  menjen  a  párzás.  A  fattyú  Gloster 

Jobb  volt  atyjához,  mint  törvényes  ágyban 

Nemzett  leányaim.  Csak  rajta,  bujaság  ! 

Katonákra  van  szükségem.   Nézzetek 

A  mosolygó  hölgyre.   Arcza  azt 

Látszik  mutatni  :  keble  csupa  hó. 

Erényt  fitogtat,  s  elfordul,  ha  csak 

Nevezni  hallja   a  kéjt.  —   S  a  görény 

S  a  sárló  kancza  nem  rohan  neki 

Mohóbban,  mint  ő.  Centaurok  alul, 

Bár  asszonyok  különben.  Csak  Övig 

Birják  az  istenek  ;  mi  azon  alul  van, 

Az  mind  az  ördögé  :  ott  a  pokol, 

Ott  a  sötétség,  ott  a  kéngödör, 

Mely  forr  és  ég,  ott  bűz  van   és  enyészet. 

Huj,  huj  !  Pihá  ! 
Adj  egy  nehezék  pézsmát,    jó  gyógyszerárus,  hadd    édesítsem    meg 
képzelödésimet.  —  Itt  a  pénzed. 

Gloster.     Óh  hagyj   kezet  csókolnom  ! 

Lear.  Hagyd  előbb 

Letörlenem  a  halandóság  szagát. 
Gloster.     0  természetnek  roncsolt  müve  !  A  nagy 

Világ  is  így  kopik  majd  semmivé. 

Ismersz-e  engem  ? 

Lear. 
Jól  emlékezem  szemeidre.  Reám  kacsingatsz  ?  — Nem,  vak  Cupido, 
kövess  el,  a  mit  csak  birsz,  én  nem  fogok  szeretni.  Olvasd  ezt  a  kihivást, 
nézd  meg  csak  ezen  vonásokat. 

Gloster.     Minden  betűje  egy  nap  volna  bár, 

Nem  láthatom. 
Edgár.  A  hírnek  nem  hivém  ezt : 

Hogy  igy  van,  szivem  megszakad  belé. 
Lear.         Olvasd ! 
Gloster.     Hogyan  ?  ez  üres  szemekkel  ? 

Lear. 
Ohó  !  Hát  úgy    vagyunk?    Nincs    szem    a    fejedben,    sem    pénz    az 
erszényedben  ?  szemed  súlyos,    erszényed  üres  állapotban    van  ?    s    mégis 
látod,  hogy  foly  a  világ  ? 

Gloster. 
Erezve  látom  azt. 

Lear. 

Hogyan  ?  megtébolyodtál  ?  Hogy  láthatja  ember,  mint  foly  a  világ, 
szem  nélkül?  Nézd  füleiddel,  lásd  mint  korholja  ama  bíró  az  együgyű 
tolvajt.  Köztünk  maradjon.  Cseréljük  el  a  helyet  s  pár,  nem  pár  —  melyik 
a  biró,  melyik  a  tolvaj  ?  Láttál-e  koldust,  kit  a  gazdag  kutyája  meg- 
ugatott ? 

( IJoster. 

Igen,   uram. 

Lear. 


S  hogy  a  szegény  pára  elfutott  a  kutya  elöl  ?  Ez  a  tekintély  valód 
képe.  A  kutyának  is  engedelmeskednek,  ha  hivatalban  van. 

Gaz  hajdú,  vond  el  véres  jobbodat! 

Miért  vesszőzöd  a  ringyót?  saját 

Hátadra  verj.  Leg  hőbb   vágyad,  vele 

Azt  tenni,  a  miért  most  megvered. 

Uzsorás  csenészt  akasztat.  Rongyokon 

Keresztül  látszik  a  kis  vétek  is. 

Prémes  bekes  s  palást  mindent  befed. 

Borítsd  aranynyal  a  bíínt,  és  a  törvény 

Lándzsája  rajta  kártétlen  törik  meg  ; 

Göngyöld  rongyokba,  s  a  törpe  szalmaszál 

Keresztülszúrja.   Senki  sem  bűnös, 

Ha  mondom,  senki.  En  segítem  őket. 

Vedd  ezt,  barátom,  a  kinek  hatalmad 

Van  a  vádló  száját  bezárni.  Tégy  fel 

Szemüveget  s  mint  rögzött  politikus 

Láttassál  látni,  mit  nem  látsz.  No  csak,  no  ! 

Csizmámat  húzzátok  le.  Jobban  ! 

Még  jobban!  így. 
Edgár.        0  mennyi  mélység  s  mennyi  képtelenség  ! 

Az  őrületben  ész  ! 
Lear.        Ha  sorsomon  kívánsz  könyezni,  vedd 

Szemeimet.  Jól  tudom  ki  vagy.  Neved 

Gloster.  Legyen  türelmed  ;  sírva  jöttünk 

Ide.  Jól  tudod,  hogy  a  mint  legelőször 

Léget  szagoltunk,  síránk  és  üvölténk. 

Én  prédikálok  most  neked  :  figyelj  rám. 
Gloster.     0  fájdalomnak  napja  ! 
Lear.        Születésünkkor  sírunk,  hogy  a  bolondok 

E  roppant  színpadára  feljövünk. 

Jól  áll  ez  a  kalap  ?  Pompás  hadi  csel 

Lehetne,   egy  csapat  lovat  daróczczal 

Patkolni.  Én  próbát  teszek  vele. 

S  ha  én  e  vöket  egyszer  megcserkelem, 

O  akkor  öld,  öld,   öld,  öld,  öld ! 
(Egy  nemes  jö,  kísérettel.) 
Nemes.      0  itt  van  ;  tartsátok  fel  őt.  Uram, 

Kedves  leányod  — 
Lear.  Nincs  mentség  ?  Hogyan  ? 

Elfogva?  én  valóban  a  szerencse 

Természetes  bolondja  vagyok.  Jól  bánjatok 

Velem,  váltságom  meglesz.  Hozzatok  sebészt ; 
Agyban  vagyok  megsértve. 

Nemes.  Mindened  lesz. 

Lear.        Nincsen  segéd  ?  minden  magamra  száll  V 

Ez  képes  az  embert  sóvá  tenni,  hogy 

Szemét  használja  kerti  kannaként, 

Az  ősz  porát  elverni. 
Nemes.  Jó  uram  ~r 

Lear.        Bátran  halok  meg,  mint  egy  vőlegény.  Mit? 

Vigan  leszek.  Jertek.  Király  vagyok. 

Tudjátok  ezt  urak  ? 
Nemes.  Királyi  férfi  vagy, 

S  mi  engedelmes  szolgáid  vagyunk. 

Lear. 
Még  él;    ha    el    akarjátok    fogni    futtában    kell    elfognotok.    Utszú! 
Hajrá  !    (Elszalad  a  kíséret  utána) 

Nemes.     Siralmas  látvány  még  szegényben  is, 

Hát  még  királyban!  —  Még  van  egy  leányod, 
Ki  megváltandja  a  természetet 
A  közátoktól,  mit  két  lányod  hozott  rá. 
Edgár.      Légy  üdvöz.  Sir. 

Nemes.  Siess,  Sir.  Mit  akarsz  í 

Edgár.      Mi  hirt  tudsz  a  közelebbi  ütközetről? 
ATemes.      Meglesz  bizonynyal;  közhír,  s  tudja  azt 

Minden,  ki  képes  szót  megérteni. 
Edgár.      Bocsánatoddal  !  millyen  messze  áll 

A  másik  had? 
Nemes  Közel,  s  gyors  haladásban. 

S  a  főhad  minden  órán  várható. 
Edqar       Köszönet,  uram,  csak  ezt  akartam.    r 
Nemes.  ,         Ambár     - 

Magán  ügyért  jött  által  a  királyné. 
Hadserege  már  megindult.     (El.) 
Gloster.  Orök  Jó  istenek, 

Vegyétek  éltem,  hogy  rossz  szellemem 
Ne  kisértsen  meghalni,  mielőtt 
Tetszéstek  volna. 
Edgár.      Jól  imádkozál,  apó. 
Gloster.     Nos  hát,  uram,  ki  vagy  te?    , 
Edgár.  En  nagyon 

Szegény  ember,  bénává  téve  a  sors 
Csapásai  által,  a  ki  múlt^s  jelen 
Keservek  iskolájában  tanultam 
Irgalmas  lenni.  Nyújts  kezet  :  tanyára 
Vezetlek  innen. 
Gloster.      Fogadd  szives  hálámat.  Az  egek 

Legjobb  áldása  szálljon  érte  rád 

Ezer  meg  ezerszer. 
Oszvald    (jö).  Hó  ez  jó  szerencse  ! 

A  díj   enyém.  —  Szemetlen  rossz  fejed 

Azért  fogant,  hogy  sorsomat  javítsa. 

Boldogtalan  vén  áruló,  hamar 

Vess  számot  lelkeddel:  már  künn  van  a  kard, 

Mely  semmivé  tesz. 
Gloster.  Jőj   s  minél  erősben 

Sújtson  baráti  jobbod.  (Edgár  ellent  áll.) 
Oszvald.  Vakmerő  pór! 

Hogy  mersz  te  egy  kikiáltott  árulónak 

Pártjára  kelni  ?  Félre,  nehogy  reád 

Ragadjon  balsorsának  dögmirígye. 

Bocsásd  el  karját. 

Edgár. 
Nem  bocsátom  biz  én,  uram,  hacsak  különb  ember  nem  mondja. 

Oszvald. 
Bocsásd  el,  szolga,  vagy  meghalsz. 

Edgár. 
Jó  uram,  eredj  dogodra,  hagyj  békét  a  szegény  népnek.  Ha  kiáttássó- 
hattam  vóna  magamat  az  életbíí  kikergettetnyi,  már  ezelőtt  tizennégy 
nappá  megeshetett  vóna.  Közel  ne  gyüj  az  öreghő.  Megájj,  mondom, 
mert  különben  megtoróbállom  :  tökfejed  keményebb-e  vagy  ez  a  furkósbot? 
Má  csak  kimondom  igazán. 

Oszvald. 
Félre'  kóczipór  ! 

Edgár. 

Maj  megkopogtatom  fogaidat,  Sir.   Jer,  egy  csöppet    sem  fiilek  fúr- 
fangjaidtú.       (Harczolnak  s  Ecigar  leüti  Oszvaldot.) 

Oszvald.    Megöltél,  szolga.  Vedd,  zsivány,  ez  erszényt. 
Ha  érkezel,  temesd  el  testemet, 
S  a  mely  leveleket  nálam  találsz,  add 
A  glosteri  grófnak,   Edmundnak  ;  keresd  őt 
A  britt  seregnél.  Rosszkor  jött  halál  —   oh!   (Meghal.) 

Edgár.  y    Ismerlek  jól :  egy  szolgalelkü  gaz  ! 
Úrnője  vétkeinek  oly  hű  eszköze, 
Hogy  jobbat  nem  kivánhat  a  gonoszság. 

<-loster.     Meghalt? 

Edgár.  Ülj  le,  apó,  és  pihenj  meg. 

Hadd  lám  zsebét.  Az  iratok,  miket 
Említé,  jó  szolgálatot  tehetnek. 
Meghalt.   Csak  kár,  hogy  nem  más  ölte  meg. 

Hadd  lássuk.   Megbocsáss,  gyengéd  viasz  ;  — 

Ne  vádolj  illem.  Hogy  ellenünk 

Titkához  férjünk,  feltépniük  szivét ; 

Hát  még  e  papirost. 
(Olvas.)  „Megemlékezzél  kölcsönös  fogadásainki-a.  Sok  alkalmad 
akadhat  öt  eltenni  az  útból.  Ha  akaratod  nem  hiányzik,  idő  és  hely  talán 
sikeresen  ajánlkozni  fognak.  Mit  sem  nyertünk,  ha  mint  győző  térhet 
vissza.  Akkor  én  rab  vagyok,  s  ágya  börtönöm.  Ments  meg  annak  utálatos 
melegétől,  s  foglald  el  helyét  fáradságodért.  Nőd  (bár  így  mondhatnám) 
s  engedelmes  szolgálód  :  Goneril." 

0  nökedély  határtalan  világa ! 

Összeesküvés  erényes  férje  ellen  ! 

S  cserébe  érte  bátyám.   A  homokba 

Leáslak  itt,  gyilkos  bujálkodóknak 

Istentelen  követje.   S  annak  idején 

Ez  átkos  iratot  benyújtom  a  halál 

Környezte  herczegnek.  Rá  nézve  jó,  hogy 

Halálod  s  a  rád  bizott  terveket 

Elmondhatom   neki.    (Edgár  kiviszi  a  holttestet.) 
Gloszter.    A  király  megőrült.   S  még  idegzetem 

Olyan   szilárd,   hogy  én  fenn  járhatok 

Roppant  keservem  éber  érzetével. 

Mért  nem  vagyok  bódult  ?  úgy  bánatomtól 

J  Külön  válnának  gondolatjaim, 

S  a  fájdalom  hiú  ábrándozásban 
Elvesztené  eszméletét,    Távolról  dobszó.) 
Edgár       (visszajö).  Nyújtsd  karodat. 

Ugy  tetszik,  dobszót  hallok.  Jer,  apó, 
Egy  jó   baráthoz   viszlek.    (Gloszter,  Edgár  el.) 

HETEDIK    JELENET. 
(Sátor  h  fronczia  táborban.) 

Cordelia,  Kent  és  az   Orvos  jönek. 

Cordelia.  Ah,  jó  Kent,  mit  tegyek,  hogy  a  mig  élek, 

Jóságod  megszolgáljam  ?  Ahhoz  éltem 

Rövid  lesz  és  minden  mérték  csekély. 
Kent.         Elismerés  a  legszebb  díj.  —  A  mit 

Elmondék,  az  mind  egyszerű  valóság, 

Nem  több  és  nem  kevesb. 
Cordelia.  Végy  más  ruhát, 

Ez  öltözet  rossz  órák  emléke. 

O  vesd  le,  kérlek. 
Kent.  Megbocsáss,  magas  hölgy  ! 

Ha  fölfedem  magam,  tervemnek  ártok. 

Kegyeimül   kérem,  hogy  még  most  ne  ismerj, 

Míg  én  s  az  idő  nem  javaljuk. 
Cordelia.  Hát  legyen 

Ugy,  jó   Mylord.   (Az  Orvoshoz.)   Miként   van   a   király? 
Orvos.       Még  alszik,  asszonyom. 
Cordelia.  Jó  istenek, 

Javítsátok  kidúlt  természetének 

Roppant  törésit  s  bagoljátok   újra 

Zavartan  rezgő   érzeményit  e 

Gyermekké  lett  apának  ! 
Orvos.  Most,  ha  tetszik 

Felségednek,  felköltjük  a  királyt. 

Már  régen  alszik. 
Cordelia.  Tanod  legyen  vezér, 

S  tedd,  mit  legjobbnak  látsz.  Felöltözött  ? 

(Lear  szolgáktól  széken  behozva,  és  a  Nemes  jönek.) 

Nemes.      Igen,  asszonyom  ;  mély   álma  közben  új 

Ruhát  adánk  rá. 
Orvos.       Légy  itt  jelen,  kegyelmes  asszonyom, 

Midőn  fölkeltjük  ;  nem  kételkedem, 

Hogy  enyhültebb  lesz 
Cordelia.  Jól  van.  (Zene.) 

Orvos.  Közelebb 

Méltóztassál.  —  Hangosban  a  zenével  ! 
Cordelia.  Hajh !   drága  jó  atyám!   Tégy  ajkaimra  írt 

0  gyógyulás  !  és  hozzon  enyhet  e  csók 

A  durva  bántalomra,  mit  nővéri m 

Tisztes  korodra  szórtak. 
Kent.  0  drága  jó  királynő. 
Cordelia.  Atyjok  ne  lettél  volna  bár,  fehér 

Fürteidnek  irgalomra  kellé  bírni  őket. 

Oly  arez-e  ez,  melyet  kitenni  kellé 

A  küzdő  szélnek,  hogy  zord  kitörésü 

Menydörgések  közt  szembeszálljon  a 

Czikázó  villám  gyors  csapásival, 

Virraszszon  (ó  szegény  feje) 

Ily  hüs  sisakban.  Ellenség  kutyáját, 

Ha  megmart  volna  bár,  ily  éjszakán 

Tüzem  mellé    bocsátnám.    És  szegény 

Atyám,  te  kénytelen  valál  a  disznók 

S  nyomorú  bitangokkal  megosztani 

A  silány  penészes  almot.  Hajh  csoda, 

Hogy  eszeddel  egyszersmind  az  élet  is 

Véget    nem    ért.     Ébred.  Szólítsd  meg  őt. 
Orvos.        Szólj  asszonyom  te  :  az  legüdvösebb  lesz 

Cordelia.   Uram  király,   mint  vagy?  hogy   erezi 

Magát  felséged  ? 
Lear.  Méltatlankodás 

Engem  kivennetek  a  sirból.  Te  egy 

Megboldogultnak  lelke  vagy.  De  engem 

Tüzes  kerékhez  köttek,  hogy  könyííim 

Ugy  áthevülnek,  mint  az  olvadott  érczi. 
Cordelia.  Ismersz-e  engem  ? 
Lear.  Szellem  vagy,  tudom. 

Mikor  haltál  meg? 
Cordelia.  0  még  nagyon,  nagyon  távol  van. 
Orvos.       Aligha  ébren  van,   még  hagyjuk  egy  kevéssé. 
Lear.         Hol  voltam,  hol  vagyok,  szép  napvilág  ? 

Szörnyen  megcsaltak.  Mást  ha  igy  találnék, 

Meghalnék  szánalomból.  Nem  tudok 

Mit  szólni.  Nem  mernék  reá  fogadni, 

Hogy  ezek  az  én  kezeim.  Hadd  lássuk :   e  tíí 

Szúrását  érzem.  Szeretnék  meggyőződni 

Állapotom  felöl. 
Cordelia.  0  nézz  reám,  Sir. 

S  tedd  rám  kezed,  hogy  áldjon  meg.  Nem  igy, 

Ne  térdepelj. 
L^ear.  Kérlek,  ne  űzzetek 

Tréfát  velem.  Valóban  én  bohókás 

Gyarló  öreg  vagyok,  már  nyolczvan  éves, 

Sőt  több  is  annál,  s  nyíltan  szólva,  félek, 

Hogy  nem  vagyok  valódi  eszemen. 

Úgy  tetszik,  ismerlek,  sőt  ismerem 

Ez  embert  is.  S  mégis  kétes  vagyok. 

E  helyről  nincs  fogalmam,  s  bár  hogyan 

Erőködöm,  e  ruháról  nem  tudok 

Megemlékezni.  Ki  ne  nevessetek, 

Mert  életemre  mondom,  azt  hiszem, 

Hogy, ez  uri  hölgy  lányom  Cordelia. 
Cordelia.     O  az  vagyok,  az  vagyok. 
Lear.  Könyűd  nem  nedves-e  ? 

Valóban  az.  Kérlek  ne  sirj. 

Ha  van  számomra  mérged,  megiszom. 

Tudom,  te  nem  szeretsz.  Testvéreid, 

A  mint  emlékszem,  megbántottak  engem, 

Neked  lehet,  nekik  nem  volt  okuk. 
Cordelia.  0  semmi,  semmi  ok  nincs  ! 

Lear.  Frankhonban  vagyok? 

Kent.  Saját  országodban,  Sir. 

Lear.  Ne  csaljatok  meg. 

Orvos.       Vigasztalódjál,  drága  hölgy,  a  düh 

Rohamja,  mint  látod,  gyógyítva  van. 

De  még  veszélyes  az  elveszett  időt 

Előtte  fejtegetni.  Vidd  be  őt  most, 

S  ne  bántsuk,  mig  jobban  lecsillapul. 
Cordelia.  Méltóztatik  felséged  ?  t 
Lear.  0  legyen 

Türelmetek  velem.  Kérlek,  felejts 

S  bocsáss  meg :  én  agg  é3  bohó  vagyok. 
(Lear,  Cordelia,  Orvos,  kísérők  el.; 
Nemes.      Valósul  a  hir,  hogy  Cornwallt  megölték  ? 
Kent.  Kétségtelen. 

Nemes.  Ki  vezérli  most  hadát  helyette  ? 
Kent.  Mint  hire  jár,  Grloster  fattyú  fia. 
Nemes.      Mondják,  Edgár,  a  száműzött  fiú 

Kent  gróffal  Némethonba  ment. 
Kent.  A  hír 

Bizonytalan.  Most  már  ideje  lesz 

Körülnéznünk.  Az  ország  serege 

Gyorsan  közéig. 
Nemes.  Az  elhatározás 

Gyaníthatón  sok  vérbe  fog  kerülni. 

Élj  boldogul.  (El.) 
Kent.         Most  czélom  és  pályám  itt  véget  ér, 

Jól,  rosszul,  mint  rá  e  harcz  sorsa  mér. 

ÖTÖDIK    FELVONÁS. 

ELSŐ  JELENET. 
íA  britt  hadak  tábora  Dover  mellett.  —  Edmund,  Regan,  tisztek,  katonák 
s  egyebek  jönek  zászlókkal,  dobszó  mellett.) 

Edmund.   (Egy  tiszthez.) 

Menj,  tudd  meg  a  herczegtöl,  megmaradt-e 

Utóbbi  szándékánál,  s  valami 

Nem  jött-e  közbe,  a  mi  terveit 

Másítaná  ;  mert  változékony  ö 

S  folyvást  tűnődik.  Menj,  hozd  meg  nekem 

Szilárd  akaratát.  (Tiszt  el.) 
Regan.  Néném  emberét 

Aligha  baj  nem  érte. 
Edmund.  Az  meglehet,  asszonyom  ! 
Regan.      Most,  édes  lord,  tudod, 

Mi  jó  szándékom  van  veled,  s  azért 

Nyiltan  beszélj,  de  aztán  szólj  valót :   nem 

Szereted  nénémet  ? 
Edmund.  Tisztes  vonzalommal. 

Regan.      De  nem  törél-e  bátyám   tilosába? 

Edmund.  Ebben  csalódol.^ 

Regan.  És  mégis  gyanúm  van, 

Hogy  frígyesíüve  s  legbensőbb  viszonynyal 

Vagy  kötve  hozzá,  és  övé  egészen. 
Edmund.  Becsületemre,  nem  !  asszonyom. 
Regan.  Soha 

Sem  szenvedhettem  őt,  ne  légy  vele, 

Kérlek,    bizalmas. 
Edmund.  O  ne  félts. 

0,  s  férje  a  herczeg. 

(Albán,  Goneril  s  katonák  jönek.) 
Goneril  (félre). 

Inkább  csatát  veszítsek,  semhogy  Edmund  s  én  őmiatta 
elveszítsük  egymást. 
Albán.       Kedves  nővér,  légy  üdvöz.  Híre  van,   Sir, 

Hogy  a  király  többekkel,  a  kiket 

Felkontatott  kormányunk  szigora, 

Lányához  ment.  Hol  nem  lehettem 

Becsületes,  ott  hős  nem  voltam  soha. 

Ez  ügy  bennünket  annyiban  érdekel, 

Hogy  Frankhon  országunkba  tört,  de  nem, 

Hogy  a  királyt  segíti,  s  másokat 

Kiket,  félek,  méltó  és  súlyos  ok  készt 

Ellenszegülni. 
Edmund  Nagylelkűn  beszélsz,  Sir. 

Regan.      Mi  jő  ki  ebből  ? 
Goneril.  Oszvesült  erővel 

Keressétek  föl  ellenségteket, 

E  házi  és  külön  bajt  nem  lehet 

Most  szóba  hozni. 
Albán.  Végezzünk  tehát 

A  had  fejeivel,  mittevők  legyünk. 
Edmund.  Követni  foglak  sátorodba  tüstént. 
Regan,      Velünk  jősz,  néne  ? 
Goneril.  Nem. 

Regan.  Kérlek,  jere  : 

Az  üledék  kivánja. 
Goneril    (félre).  Ohó  !  tudom 

A    rejtevényt.     (Fenhangon.)   Megyek.    (Edgár  jö  álruhában.) 
Edgár.  Ha  illy  szegénynyel  valaha 

Beszélt  nagyságod,  hallgasson  meg  egy  szót. 
Albán.       Figyelmezek,  beszélj. 

(Eiimumi.  Goneril.  Regan.  tisztek,  katonák,  lusérök  el.) 
Kdgar.  Előbb,  mint  ütközetre 


—     710     — 

Menüéi,  tekintsd  meg  ezt  a  levelet. 
Ha  győzsz,  adass  jelt  harsonával  annak 
Ki  ezt  hozá.  Nyomorúnak  látszom  is  bár, 
Állíthatok  ki  bajnokot,  ki  azt 
Kivíja,  a  mi  vád  ott  írva  van. 
Ha  balsors  érne,  úgy  is  vége  lesz 
Világi  dolgaidnak,  s  megszűnik 
Minden  fondorkodás.  Most  jó  szerencsét. 
Albán.      Várj,  míg  a  levelet  elolvasom. 
Edgár.  Szoros 

Tilalmam  van.  Ha  majd  ideje  lesz, 
Hivass  fel  a  bajhírnök  által,  én 
Itt  termek  ismét.  (El.) 
Albán.       Járj  boldogul  hát ;  én  ez  iratot 

Elolvasom.   (Edmund  visszajö.) 
Edmund.  Szemünk  előtt  az  ellenség :  hadaid 

Vond  össze.  Itt  van  seregök  s  hadi 

Erejök  jegyzéke  a  legpontosabb 

Kémlet  szerint.  Es  most  már  rajtad  a  sor 

Sietni. 
Albán.  Majd  kövessük  az  időt.  (El.) 

Edmund.  Szerelmet  eskvém  mind  e  két  nővérnek. 

Úgy  gyűlölik  egymást,  mint  kigyót  a  mart. 

Melyik  legyen  nőm  ?  egy  vagy  mind  a  kettő, 

Vagy  egy  sem  ?  Nem  lesz  boldog  egyik  is, 

Ha  mind  kettő  megél.  Az  özvegyet 

Elvenni,  annyi,  mint  elkeserítni 

S  őrültté  tenni  nénjét,  Gonerilt ; 

S  bájos  lesz  boldogulni  terveimmel, 

Míg  férje  él.  Tekintélyét  azonban 

Használom  e  csatában,  mely  megesvén 

Találjon  módot  ő,  ki  örömest 

Szabadulna  férjétől,  miként  lehet 

Minél  előbb  eltenni  láb  alól. 

Az  irgalom,  mit  Albán  a  király  és 

Cordeliához  szándékszik  mutatni,  ■ — 

Hatalmunkban  lévén  a  harcz  után  — 

Megérni  nem  fogják  bocsánatát. 

Itt  gyors  cselekvést  kíván  helyzetem, 

Okoskodással  meg  nem  védhetem.  (El.) 

MÁSODIK  JELENET. 
(Tér  a  két  tábor  közt.  Zaj  hallik.  Dobszóval  és    zászlóval  Lear.  Cordelia 
s  hadaik  általmennek  a  szinen.  Edgár  és  Gloster  jönek.) 

Edgár.      Jer  apó,  pihenj  meg  itt  e  fa  alatt, 
S  imádkozzál,  hogy  győzzön  a  jog. 

Ha  visszatérhetek,   tán   hozhatok   neked 
Egy  kis  vigasztalást. 
Gloster.    Istenek  áldjanak  meg.  (Edgár  el.) 

(Hadi  zaj.  Visszavonulás.) 

Edgár    (visszajö).  KI  innen,  öreg !  menjünk,  add  kezedet ! 

Lear  vesztett :   ö  és  lánya  fogva  vannak. 

Add  a  kezed,  jerünk. 
Gloster.  Ne  tovább  uram, 

Rothadni  itt  is  jó  hely  van. 
Edgár.  Hogyan  V 

Megint  rossz  gondolat  bánt  ?  Embereknek 

Kell  túrni  a  jövést,  mint  elmenést : 

A  fö  dolog,  hogy  elszántak  legyünk. 
Gloster.     Az   is   való.    (Mindketten  el.) 

HARMADIK  JELENET. 

(A   britt  tábor  Dover  mellett.  —   Erfmund  jö  diadalmasan  dobszóval  és 
zászlókkal ;  Lear,  Cordelia,  mint  foglyok  ;  tisztek,  katonák  sat.) 

Edmund.  Vigyétek  ;  a  tisztekből  egy  menjen  velők, 

S  jó  őrizetben  tartsa,  míg  azok 

Magas  tetszését  megtudandjuk,  a  kik 

ítéletétől  függnek. 
Cordelia.  Nem  vagyunk 

Az  elsők,  a  kik  legjobb  akarat 

Mellett  a  legrosszabbat  értük  el. 

Én  még  daczolnék  a  balsors  daczával : 

Erted,  megtört  király,  levert  vagyok  ; 

Megnézzük  e  leányok-  s  nővéreket  V 
Lear.         Nem,  nem,  nem  ;  menjünk  a  fogságba :  ott 

Fogunk  mi,  mint,  kalitban  a  madár, 

Dalolni  ketten.  Áldásom,  ha  kéred, 

Letérdelek  s  kérem  bocsánatod  ! 

így  élünk  majd,  daliunk,  imádkozunk, 

És  agg  regéket  mondunk,  nevetünk 

Az  arany  lepkéken,  s  mint  mulatkozik 

A  kóczos  nép  az  udvar  hírein, 

És  közbeszólunk,  hogy  ki  nyer,  ki  veszt, 

Ki  van  benn,  vagy  künn,  és  oly  rejteményes 

Arczot  veszünk  fel,  mintha  kémei  volnánk 

Az  isteneknek.  Börtönünkben  így 

Kivárjuk  a  vÍ3zálkodó  nagyok 

Fondor  világát,  melly  árad  s  apad 

A  hold  szerint. 
Edmvnd.  Vigyétek  őket  el. 

Lear.         Ily  áldozatra,  ó  Cordeliám, 

Még  isteneink  is  tömjént  gyújtanak. 

Hát  birlak  ismét  ?  A  ki  el  akar 

Választani  minket,  hozzon  üszköt  égből 

S  úgy  pörköljön  ki  rókákként.  Töröld  meg 

Szemeidet.  A  süly  rágjon  le  rólok 

Minden  húst  és  bőrt.     Éhen  veszszenek 

Előbb,  mint  minket  megríkassanak.  Jer. 
(Lear,  Cordelia  őrizet  alatt  el.) 
Edmund.  Kapitány  jer,  s  hallgass  rám:  Vedd  ez  irást. 
(írást  ád  neki.) 

Menj,  kísérd  őket  a  börtönbe.  Én 

Egy  fokkal  már  fölebb  emeltelek, 

Ha  úgy  tesze&z,  mint  itt  vagy  utasítva, 

Magas  szerencse  vár  rád.   S  megjegyezd  : 

A  milly  idő  jár,  ollyan  az  ember  is, 

A  lágyszivííség  a  kardhoz  nem  illik. 

Nagy  bizományod  nem  tűr  közbeszóiást ; 

Vagy  mondd,  hogy  megteszed,  vagy  más  utón 

Kisérts  szerencsét. 
Kapitány.  Megteszem.  Mylord. 

Edmund.  Láss  hozzá,  s  értesíts,  ha  végezed. 

Jól  értsd  meg,  tüstént !  s  járj   ei  benne  úgy, 

Mint  itt  leírtam. 
Kapitány.  Én  nem  húzhatok 

Kordélyt,  sem  pörkölt  zab  nem  kenyerem. 

Ha  férfi  képes,  én  is  megteszem.  (El.) 
(Harsonaszó.  —  Albán,  Goneril,  Kegan,  tisztek,  kiséret  jönek.) 
Albán.        Uram,  te  eznap  hősleg  harczolál, 

S  szerencse  járt  veled :  mind  foglyaiddá 

Lőnek,  kik  e  nap  harczában  nekünk 

Ellent  állottak.  Most  add  őket  át, 

Hogy  a  szerint  bánhassunk  el  velők, 

Mint  érdemök  s  bátunk  is  egyaránt 

Kívánni  fogja. 
Edmund.  Azt  vélem,  uram, 

Hogy !1  jó  lesz ^a  tehetetlen  agg  királyt 

Őrség  alatt  fogságba  küldeni. 

Kora  és  inkább  még  czime  nagy  varázst  rejt 

Pártjára  vonni  a  köznép  szivét, 

S  bérlett  dsidáik'  visszatűzni  ránk, 

Kik  most  vezetjük  őket.  A  királynét 

Hasonló  okból  elküldém  vele. 

De  holnap,  vagy  tán  később,  készen  állnak, 

Hol  törvényszéket  tartasz  megjelenni. 

Most  vér,  veríték  van  rajtunk  :  barát 

Barátját  veszté,  s  a  legjobb  csatára 

Átkot  mond  első  hévben,  a  ki  súlyát 

Erezte.  A  király  s  Cordelia 

Ügye  alkalmasb  helyet  kivan. 
Albán.       Bocsánatoddal,  Sír,  én  e  csatában 

Jobbágynak,  nem  testvérnek  tartalak. 
Regem.      Azaz  miként  mi  feljogosítjuk  öt. 

Ugy  vélem  :  illőbb  volna  előbb  megkérdened 

Tetszésünket,  mint  ily  fennen  heszélj, 

0  sergeink  vezette,  képviselt 

Személyünkben  és  méltóságainkban. 

Hatalmazottunk  lévén,  merheti 

Magát  testvérednek  nevezni. 
Goneril.    Ne  oly  hévvel,  őt  jobban  emeli 

Saját  erénye,  mint  fölléptetésed. 
Regan.      És  még  is  legméltóbban  jelenik  meg 

Jogainkban,  felruházva  általunk. 
Goneril,    Az  is  csak  úgy,  ha  nőül  venne  tán. 
Regan.      A  gúnyolódok  gyakran  jósok  is. 
Goneril.    Hahó'  hahó !  a  szem,  mely  azt  neked 

Beszélte,  kancsalít. 
Regan.  Nem  jól  vagyok, 

Különben,  Lady,  teljes  szíím  szerint 

Felelnék  meg  neked.  Fogadd,  vezér, 

Hadunkat,  foglyainkat,  s  örökünket, 

S  rendelkezz  rólok  s  rólam.  A  vár  tiéd. 

A  világ  legyen  tanúm,  hogy  férjem-  és  urammá 

Emellek. 
Goneril.  Azt  hiszed,  hogy  birhatod  ? 

Álban.      Nem  tetszésedtől  függ  azt  helybe  hagyni. 
Edmund.  Sem  a  tiedtöl,  lord. 
Albán.  Félvér  ficzkó  !   igen. 

Regan       (Edmundhoz).    Üttess  dobot  s  hirdesd  ki  czímemet 

Tied  gyanánt. 
Albán.       Megáll !  egy  szóra.  Edmund  ! 

Fogolylyá  teszlek  országárulásért, 

S    ez    arany   kigyót  veled.    (Gonerilre  mutat.) 

Mi   illeti   (Reganhoz.) 

Igényed,  szép  húgom,  betiltom  azt 

Nőm  érdekében,  a  ki  kéz  alatt 

E  lorddal  esküdött  meg,  s  én  ura, 

Ellenzem  a  kihirdetést.  Ha  kedved 

Van  házasodni,  vess  reám  szemet : 

Mylady  már  eligérkezett. 
Goneril.  Ez  közbejáték. 

Albán.       Fegyverkezett  vagy  Gloster  :  harsonáztass. 

Ha  senki  sem  jő  rád  bizonyítani 

A  sok  világos  undok  hitszegést, 

Rt   zálogom.   (Keztyüt   dob.) 

Ki  fogom  mutatni  szíveden 

Előbb  mint  étket  ízlelnék,  hogy  az  vagy, 

A  minek  most  itt  hirdettelek. 
Megan.      Rosszul  vagyok. 
Goneril     (félre).  Ha  nem  volnál  rosszul, 

Nem  biznám  többé  méregben  soha. 
Edmund    (keztyüt  vet).    Itt  ellenzálogom. 
Ki  árulónak 

Mond,  bárki  a  világon,  gaz,  hazug, 

A  harsona  zengjen.  A  ki  jőni  mer, 

Az  ellen,  ellened,  vagy  bárki  ellen, 

Megállom  a  harczot  becsületem- 

S  hűségemért. 
Álban.       Hirnök,  hejh  ide  ! 
Edmund.  Hirnök,  hirnök  ! 
Albán.  Most  saját  erődben 

Bízzál  csupán,  mert  hadad,  miként 

Nevemben  volt  fogadva,  úgy  nevemben 

El  van  bocsátva. 
Megun.  0  bajom  növekszik. 

Álban.       Nem  jól  van.  El,  vigyétek  sátoromba. 
(Begant  elvezetik.  Hirnök  jö.) 

Bajhímök,  jöj.  Zenditsd  a  harsonát. 

Kiáltsd  ki  ezt. 
Tiszt.  Fúdd,   harsonás.   (Harsona3zó.) 

Hirnök  (olvas). 
Ha  valaki  a  seregben,  kinek  tisztsége  vagy  rangja  van,    be    akarja 
bizonyítani  Edmund,  állítólag    glosteri    gróf    ellen,    hogy  az  több  rendbeli 
hitszegést  követett    el,    jelenjék    meg    a    harmadik    harsonaszóra.    0    kész 
magát  védeni. 

Edmund. 
Fúdd.   (Első  harsonaszó.) 

Hirnök. 
Még   egyszer.    (Második  harsonaszó.) 

Hirnök.  c 

Még   egyszer.    (Harmadik  harsonaszó.) 

(Harsonaszó  felel  kuni:. 

(Edgár  jö  fegyveresen,  előtte  harsonás.) 
Álban.       Kérdezd  meg  szándokát,  miért  jelenik  meg 
A  harsonaszóra  ? 

Hírnök.  Mondd,  ki  vagy  V 

Mi  iieved  V  Mi  rangod  ?  és  mért  válaszolsz 
E  felhívásra? 

Edgár.  Tudd  :  nevem  elveszett, 

A  rágalom  fenéje  és  foga 

Marták  le  rólam  azt.  De  nemes  vagyok,  mint 
Ellenfelem,  kivel  megvíni  jöttem. 

Albán.       Ki  hát  az  ellenfél  ? 

Edgár.      Ki  felel  itt  Edmund  glosteri  gróf  nevében  ? 

Edmund.  Maga.  Mi  mondani  valód  van  neki  ? 

Edgár.      Ránts  kardot,  hogy  ha  tán  nemes  szivet 
Sért  meg  szavam, 
Elégtételt  szolgáltasson  karod, 
ím  itt  az  enyém.  Nézd  meg  :   e  kiváltság 
Becsület,  eskü,  s  rang  után  jutott  rám. 
S  kimondom  itt,  bár  ifjú  és  erős 
S  hatalmas  vagy,  daczára  győzedelmes 
Kardod-,  szerencséd-  és  bátor  szivednek, 
Hogy  áruló   vagy,  hűtlen  isteneid, 
Bátyád  s  apád  iránt,  s  fondorkodó 
Ezen  magas  herczegnek  élte  ellen. 
S  fejed  tetejétől  a  silány  porig, 
Melyet  lábad  tapod  — 
Varangyosbéka  mérgü  áruló  vagy. 
Ha  ezt  tagadni  mernéd,  e  kar,  e  kard 
Es  szellememnek  legjobb  ereje 
Szivedre  sújtják  e  szót,  hogy  :  hazudsz  ! 

Edmund.  Jogom  szerint  neved  kén'  kérdenem. 
De  minthogy  külsőd  szép  és  daliás, 
S  beszéded  is  nevetséget  mutat, 
Mit  bátran  s  könnyen  elhalasztanom 
Lehetne  a  lovagtörvény  szerint  — 
Én  megvetem,  s  fejedhez  visszavágom 
Az  árulást,  s  szivedre  halmozom  fel 
A  pokol-hazudta  szót,  mely  elsuhant 
Mellettem  és  alig  hogy  sérthetett, 
Melynek  most  kardom  tüstént  utat  ád 
Hol  mind  örökre  kell  feküdnie. 
Zendüljön  harsonátok. 

Albán.        0   mentsétek   meg.    (Zaj.  Vinak.  Edmund  elesik.) 
Goneril.  Gloster !  ez  csel,  ármány. 

Harczjog  szerint  nem  tartozál  kiállni 
Az  ismeretlen  ellenségnek.  Te  nem  vagy 
Legyőzve,  nem  ;  megcsalva  és  kijátszva. 
Albán.      Te  fogd  be  szádat  asszony,  vagy  ezen 
Papírral  fojtom  azt  be.  Ide  nézz. 

Te  rosszabb  mint  az  szóval  mondható  : 

Olvasd  itt  bíínödet.  Ne  tépd  el,  asszony, 

Úgy   látom,   ismered.    (A  levelet  Edmundnak  adja.) 
Goneril.  Ha  ismerem  ! 

Enyém  a  jog, t ki  bírálhat  meg  engem?  (El.)] 
Álban  (Edmundhoz).  0  szörny  !  ismered  ezt  az  iratot  V 
Edmund.  Ne  kérd  ha  ismerem-e  ?  (El.) 
Albán.       Magán  kivül  van,*)  menjetek  nyomába, 

Vigyázzatok   rá,   (Edmund,  Tiszt  el.) 
Edmund  (egy  Tiszthez).  Mivel  vádoltok,  tettem  többet  annál, 

0  sokkal  többet :  az  idö   majd  fényre  hozza, 

De  vége,  s  úgy  nekem  is.  Most  szólj  ki  vagy  te, 

Kinek  e  szerencse  szolgált  ellenem  ? 

Ha  nemes  vagy,  úgy  megbocsátok 
Edgár.     Legyünk  egymáshoz  irgalommal.   Nem  vagyok 

Silányabb  vérű  mint  te  vagy.  Ha  jobb, 

Ugy  többet  is  vétettél  ellenem. 

Edgár  vagyok  s  apádnak  gyermeke. 

Az  ég  igazságos,  mert  kéjeinkből 

Csinál  bennünket  ostorozni  eszközt : 

A  bűnös  és  setét  hely,  hol  fogantál, 

Szemeibe  került. 
Edmund.  Jól  szólottál :  való, 

Megfordult  a  kerék,  s  én  itt  vagyok. 
Albán.      Járásod  már  fenséget  mutatott : 

Jer,  hadd  öleljelek  meg:   a  szomor 

Eepeszsze  szivemet,  ha  valaha 

Apád'  s  téged  gyűlöltelek. 
Edgár.  Tudom, 

Nemes  berezeg. 
Albán.  Hol  rejtezel  ?  Hogyan 

Tudád  meg  apád  bal  esetét? 
Edgár.       Ápolván  öt,  Mylord.  Halld  röviden 

Történetét,  s  ha  el  lesz  mondva,  vajha 

Szakadna  meg  szüm.  —  A  véritéletet, 

Hogy  elkerüljem,  mely  sarkamba  volt, 

Az  édes  élet  —  oh  hogy  minden  órán 

Inkább  viseljük   a  haláli  kínt, 

Mint  meghaljunk  egyszerre  —  én  bolondnak 

Tevém  magam,  rongyokba  burkolóztam, 

S  oly  képet  ölték,  hogy  még  a  kutyák  is 

Felzendültek  rám.  így  találkozánk 

Én  és  atyám,  vérző  gyűrűivel, 

Melyekből  elveszett  a  drága  kő. 

*)  T.  i.  Goneril,  a  ki  imént  távozott. 

Kalauza  lettem,  öt  vezetve  és 

Koldulva  érte  megmentettem  a 

Kétségbeeséstől.     És  ó  balgaság  ! 

Fel  nem  födém  magam,  csak  most  alig 

Fél  óra  előtt,  midőn  fegyverkezetten 

Nem  biztos  még,   de  bizván  a  sikerben, 

Áldását  kértem,  elmondván  neki 

Kezdettől  végig  bujdoklásomat. 

De  fáradt  szive  —   az  összeütközést 

Megbírni  gyenge  —  két  vég  szenvedély, 

Öröm  s  bú  közt  mosolyogva  megszakadt. 

Edmund.  Ezen  beszéded  meghatott,  s  talán  még 
Jót  szülhetend  ;  de  szólj,  mert  szemeidből 
Látom,  hogy  még  több  mondanod  való  van. 

Álban.  r    Ha  még  van,  a  mi  ennél  sajnosabb, 

Úgy  el  ne  mond,  mert  ezt  hallván,  egész 
Lényem  bomlásnak  indult.  t 

Edgár.  Úgy  látszik,  talán 

Annak,  ki  búval  nem  barátkozék, 
Hogy  ez  legfőbb,  de  még  más  is  van,  a  mi 
A  soknál  több  s  érintkezik 
A  végletekkel. 

Hogy  hangosan  sirék,  egy  férfi  jött, 
Ki  látva  engem  ínséges  koromban, 
Kerülte  utált  társaságomat. 
De  megtudván,  ki  az,  ki  oly  sokat  tűrt, 
Nyakamba  fűzte  izmos  karjait 
S  feljajdult,  mintha  a  menny  boltozatját 
Akarta  volna  megrepeszteni. 
Aztán  atyámhoz  fordult,  s  Lear  s  maga 
Felől  a  legsiralmasb  esetet 
Beszélte  el,  milyet  csak  valaha 
Fül  hallhatott.  Mi  közt  a  fájdalom 
Erőt  vön  rajta  s  életidegei 
Ernyedni  kezdtek.  S  már  a  harsona 
Másodszor  zengvén,  őt  eszmélytelen 
Hagyám  el  ott. 

Albán.  De  ki  volt  az  ? 

Edgár.  Kent,  uram, 

A  száműzött  Kent,  a  ki  álruhában 
Kisérte  a  rá  fölbőszűlt  királyt, 
Szolgálatot  tőn,  mely  a  rabhoz  is 
Alig  hogy  illenék. 

(Egy  Demos  jö  sietve  véres  késsel.) 

Nemes.  Segítség,  ó  segitség  ! 

Edgár.      Mikép  segítsünk  ? 

Albán.  Ember  !  nút  jelent 

E  véres  kés  ? 
Nemes.  Meleg,  még  párolog, 

Éppen  szivéből  jött. 
Albán.  Ember  !  kinek  ?  szólj  ! 

Nemes.  r    Nődnek,  ki  testvérét  megmérgezé, 

És  azt  be  is  vállá. 
Edmund.  Mind  kettejükkel 

Jegyben  valék,  és  most  egy  pillanatban 

Kelünk  mind  hárman  össze. 
Albán.  Élve,  halva 

Hozzátok  őket.  Az  ég  Ítélete 

Megreszkettet ;  de  szánalmat  nem  indít.  (Nemes  el.) 
vKent  jö.) 

Edgár.      Itt  jő  Kent,  Sir. 

Albán.  O  ő  az.  Az  idő 

Nem  enged  bókolnunk,  mint  megkívánná 

Az  udvariasság. 
Kent.  Örök  jó  éjét  mondani 

Jövök  király  uramnak  ;  nincsen  itt  ? 
Albán.      Nagy  dolgokat  felejténk.  Mondd  meg,  Edmund, 

Hol  a  király  s  hol  van  Cordelia  ? 

Kent,  látod  ezt? 

(G-oneril  s  Regan  testét  hozzák.) 

Kent.  Ah,  hogy'  történhetett  ez  ? 

Edmund.  Edmund  mégis  szeretve  volt.  Egyik 

Értem  megmérgezé  a  másikat, 

Aztán  megölte  önmagát. 
Albán.  Valóban. 

Födjétek  el  arczaikat. 
Edmund.  Halállal  küzködöm. 

Természetem  daczára  némi  jót 

Kivánok  tenni.  Tüstént  küldjetek 

De  gyorsan,  a  kastélyba  ;  mert  parancsom 

Lear  és  Cordelia  életére  szól. 

0  küldjetek,  mig  nem  késő. 
Albán.  t  Szaladjatok, 

0  szaladjatok  ! 
Edgár.  Kihez  Mylord  ?  ki  van 

Szolgálaton  ?  küldj  jelt,  hogy  elhalasztód. 
Edmund.  Jól  mondod.  Vedd  át  kardomat, 

És  add  a  kapitánynak. 
Albán.      Siess  a  hogy  csak  birsz.  (Edgár  el.) 
Edmund.  Megbízva  volt 

Nődtől  és  tőlem,  hogy  Cordeliát 

Felkösse   börtönében,   s  fogja  rá, 
Hogy  csüggedésből  ölte  meg  magát. 
Albán.    Óják  meg  az  egek.  —  Addig  vigyétek  ezt. 

(Edmvmdot  kiviszik.) 
(Lear jö,  ölében  a  megholt  Cordelia,  Edgár,  Tiszt  s  egyebek.) 

Lear.         Üvöltsetek,  ó  üvöltsetek  !  Ti  mind 

Kő   emberek  vagytok.  Ha  nyelv-  és  szemetek 

Enyéim  volnának,  oly  zivatart 

Inditanék  velők,  hogy  meghasadna 

A  menynek  boltozatja.   0  oda  van 

Örökre  !  Én  tudom,  ki  holt  meg,  és  ki  él.   0 

Holt,  mint  a  föld.  —  Egy  tükröt  adjatok  ;  ha 

Lapját  lélekzetétöl  köd  borítja, 

O   úgy  még  él. 
Kent.  Ez  az  ígért  vég  tehát  ? 

Edgár.      Vagy  a   végitélet  képe. 
Albán.  Meghalt,  oda  van. 

Lear.        Mozdul  a  toll,  még  él !  ha  úgy  van,  e  eseri 

Megvált  minden  bút,  mellyet  valaha 

Ereztem  életemben. 
Kent  (térdepelve).  Jó   uram  ! 

Lear.         Kelj  innen,  kérlek. 

Albán.  ~Ez  Kent,  híí  barátod. 

Lear.         Pusztulás  érjen,  gyilkos  árulók  ti  ! 

Megmenthetem  !  s  örökre  oda  van. 

Cordelia,  Cordelia,  várj  egy  keveset.  Hah ! 

Mit  mondasz  ?  Mindig  nyájas  volt  szava, 

Szelid  és  halk  —  nőben  dicső   dolog. 

Megöltem  a  szolgát,  ki  felkötött. 
Tiszt.         Uraim,  valóban  azt  tévé. 
Lear.         Hát  nem  tevém-e  ficzkó  ? 

Volt  oly  idő.  hogy  éles  pallosomtól 

Megszöktek  volna  mind.  Most  agg  vagyok, 

S  a  szenvedések  megtörtek.  Ki  vagy  te  ? 

Szemem  nem  legjobb.  Megmondom  legitt. 
Kent.         Ha  szerencse  kettővél  dicsekhetik, 

Kiket  szeretett  s  gyűlölt,  az  egyikét 

Itt  láthatod. 
Lear.-  Mily  tompák  e  szemek. 

Nem  Kent  vagy-e  te  ? 
Kent.        Az,  szolgád,  Kent.  De  hol  van 

Cajus  cseléded  ? 
Lear.  Az,  mondhatom  neked, 

Derék  fiú,  nem  vár,  ha  ütni  kell. 

Meghalt  és  rothad. 

Kernt.  Nem,  nem,  jó  uram  : 

Az  én  vagyok. 
Lear.  Mindjárt  meglátom. 

Kent.  Az, 

Ki  a  legelső  megbomlás  után 

Kísérte  gyászos  léptedet.  — 
Lear.  Hozott 

A  jó  szerencse. 
Kent.  Nem  egyet  is 

Közölünk  ;  itt  örömtelen,  sötét, 

Halálos  minden.  Öregebb  lányaid 

Magok  kárhoztaták  el  magokat, 

S  kétségbeesetten  haltak  el.  r 
Lear.  Úgy  hiszem. 

Albán.       Nem  tudja,  mit  beszél.  Hiú  dolog 

Magunkat  ismertetnünk. 
Edgár.  Mind  hiába. 

Tiszt  (jö).  Edmund  meghalt,  Mylord. 

Albán.       Az  most  itt  csekélység. 

Most  halljátok  meg  szándokom,  nemes 

Urak  s  barátim.  A  mi  enyhet  hozhatunk 

Ily  nagy  csapásra,  megkisértjük.  A  mi 

Magunkat  illet  élte  fogytáig 

Az  agg  fölség  kezébe  adjuk  át 

Teljes  hatalmunk  !  —  minden  jogotokba 

(Edgárhoz  és  Kenthez.) 

Ezennel  vísszahelyzünk  titeket, 
Oly  ráadással,  mit  hűségetek 
Bóven  megérdemelt.  ízlelni  fogják 
Erényök  díjait  minden  jó  barátink, 
És  bűnök  kelyhét  ellenségeink. 
Nézzétek,  ó  nézzétek  ! 

Lear.  S  az  én  szegény  kis 

Bolondomat  megfojtották.  Nincs,  ó  nincs 
Már  benne  élet.  Mért  kéne  élnie 
Patkánynak,  ebnek,  ^lónak,  ha  neked 
Lélekzeted  nincs  ?  0  nem  fogsz  te  többé 
Eljöni,  nem,  soha,  soha,  soha  ! 
Gomboljatok  ki,  kérlek,  —  Köszönöm. 
Látjátok  ezt?  Nézzétek  ót.  Nézzétek  ajkait, 
Ide  nézzetek,  ide  nézzetek.  (Meghal.) 

Edgár.      Szédül !   —  Mylord,  Mylord  ! 

Kent.  Szakadj,  meg  szív, 

Kérlek,  szakadj  meg  ! 

Edgár.  Nézz  fel  ránk,  uram  ! 

Kent.         Ne  gyötörd  lelkét.  Hagyd,   menjen.  Nem  barátja, 

Ki  e  konok  világnak  kínpadán 

Tovább  is  nyiíjtóztatja, 
Edgár.  O  valóban 

Már  vége  van. 
Kent.  Csoda  hogy  eddig  kibírta  ! 

Már  úgy  is  csak  bitorlá  életét. 
Albán.       Vigyétek  el.  —  Jelenleg  fö  ügyünk 

Az  általános  fájdalom.    Ti    ketten,  (Kenthez  és  Edgárhoz.) 

Lelkem  baráti,  kormányozzatok, 

S  tartsátok  fenn  a  sebzett  államot. 
Keni.         Reám  nagy  út  vár,  mellyet  tenni  kell  : 

A  mester  hí,  nem  mondhatok  nemet. 
Albán.       Nehéz  idö  sújt :  itt  engedni  kell, 

És  mondanunk,   mi  fáj,  nem,   a  mi  illik. 

A  legkorosb  legtöbbet  szenvedett. 

Ifjabbak,  a  kik  itt  vagyunk,  nem  érünk 

Ily  dolgot,  s  nem  jut  ily  sokáig  élnünk. 
(Mind  el  gyászinduló  mellett.) 


Vörösmarty  összes  költ..   11.   köt.  Ili 

Két  háznép,  méltóságban '  mindketten  egyenlők. 
Éle  Veronában,  hol  a  dolgok  színhelye  lészen. 
Régi  gyűlölségből  uj  háborúságra  kitörtek. 
Melyben  honfi  kezet  fertőztete  drága  rokonvér. 
E  két  ellenség  végzet-sujtotta  fajából 
Két  bal-csillagu  hü  szerető  pályázta  le  éltét, 
A  melynek  boldogtalan  és  szánalmas  eleste 
A  szülői  viszályt  holtokkal  sírira  takarta, 
És  e  baláljegyzette  szerelmük  rémfolyamatja 
És  az  apák  bosszújának  sorozatja,  mit  önnön 
Gyermekeik  romlása  alig  vala  képes  elölni. 
Lesz  mai  játékunk  pár  órai  tárgya,  miben,  ha 
Végig  hallgatván  türelemmel,  némi  hiányost 
Leltek  is.  rajta  leszünk  játékkal  helyre  javítni. 


ELSŐ  FELVONÁS. 

ELSŐ  JELENET. 
(Nyilt  tér.  —  Sámson  ós  Gerö  jönek,  paizszsal  és  karddal  fegyverkezve.) 

Sámson. 

Mondom  neked  Gerö,  hogy  én  semmi  szennyet  el  nem  tűrök. 

Gerö. 

Ne  bizony,  különben  azt  gondolnák,  szenet  árulsz. 

Sámson. 

Úgy  értem,  hogy   én  sárban  nem  maradok,  inkább  kirántom  a  vaskót. 

Gerö. 

Világos  !   a  vasból  minden  áron  szabadítsd  ki  a  nyakadat. 

Sámson. 

Ha  engem  fölindítanak,  én  hirtelen  leütök. 

Gerö. 

Igen,  de  te  az  ütésre  nem  szoktál  hirtelen  fölindulni. 

Sámson. 

Ez  kutya  a  Montague  házból,  képes  fölindítani. 

Gerö. 

Felindulni   annyi,   mint  megiramodni  ;  vitéznek  lenni  annyi,  mint  helyt 
állani.  Azért,  ha  te  felindulsz,  el  is  szaladsz. 

Sámson. 

Egy  kutya    a    Montague  házból    felindít    a    helytállásra.    Én    ember 
leszek  a  gáton  Montague  valamennyi  emberei  ellen. 

Gerö. 
Az  azt  bizonyítja,  hogy  hitvány  ember  vagy,  mert  a  leghitványabb 
vonul  a  gát  mellé. 

Sámson. 

Való.   azért  az   asszonyok  inkább    valók  a    gáthoz.    Én    ledöngetem 
Montague  férfiait  a  gátról,   s   az   asszonyokat  a  gáthoz   szorítom. 

Gerti. 

A  vita  csak  uraink  közt  van,  s  köztünk  férficselédei  közt. 

Sámson. 

Mindegy,   én   zsarnok   leszek.  Miután   megharczoltam  a  férfiakkal,  az 
asszonyok   iránt  leszek   irtóztató.   Levágom  fejeiket. 

16* 

Gero. 

A  leányok  fejeit  ? 

Sámson. 

A  leányok    fejeit,    vagy    leányfejeket.    Vedd,    a    milyen    értelemben 
akarod. 

Ge.ro. 

Az  azok  dolga,  a  kik  érezni  fogják. 

Sámson. 

Ok  engem  érezzenek  ;    mert  én  képes  vagyok  helyt  állani,  s  tudva 
hogy  én  jókora  darab  hús  vagyok. 

Gerö. 

Igaz,  te  nem    vagy  hal.  Akkor  Jónásnak  kellene  lenned.  —  Rántsd 

ki    a   kardot.    Itt  jönek    ketten  a  Montague  házból.  (Ábrahám  és  Boldizsárjönek.) 

Sámson. 

Meztelen  kardom  kiint  van  ;  kezdj  rá,  én  fedezlek. 

Gerö. 
Ha  te  hátul  kereskedel,  úgy  elszaladsz. 

Sámson. 
Ne  félts  te  engem. 

Gerö. 
De  én  félek  tőled. 

Sámson. 

Részünkön  legyen  az  igazság.  Hadd  kezdjenek  ők. 

Gerö. 
Én  majd  mogorván  nézek  rajok,  aztán  vegyék,  a  hogy  tetszik. 

Sámson. 

Nem  !  A  hogy  merik.  En  majd  füttyét  hányok  nekik.  Ez  becstelen- 
ségükre  lesz,   ha  elszenvedik. 

Ábrahám. 

Te  fittyet  hánysz  nekünk,  Sir  ? 

Sámson. 
Igen,  én  fittyet  hányok. 

Ábrahám. 

Nekünk  hánysz  fittyet,  Sir  ? 

Sámson. 
Részünkön  lesz  az  igazság,  ha  azt  mondom,  igen. 

Gerö. 
Nem. 

Sámson. 

Nem,  Sir,  én  nem  hányok  nektek  fittyet ;  de  én  fittyet  hányok. 

Gerö. 
Veazekedni  akarsz,  Sir  ? 

Ábrahám. 
Veszekedni  ?  Nem,   Sir. 

Sámson. 

Ha  veszekedni  akarsz,  én    veled    tartok ;    mert    én    is    oly   jó    urat 
szolgálok,  mint  te. 

Ábrahám. 
Nem  jobbat. 

Sámson. 
Jól    van,    Sir.    (Egy  kis  távolságban  fellép  Benvolio.) 

Ge.rö. 
Mondd:  jobbat.  Itt  jön  egy,  urunk  rokonai  közül. 

Sámson. 


De  igen,  jobbat,  Sir. 
Hazudsz. 


Ábrahám. 


Sámson. 
Rántsatok  kardot,  ha    férfiak    vagytok.    Gerö!  ne  felejtsd  mestervá- 
gásodat.   (Harcz  ólnak.) 

Benvolio.        Félre,  örültek.  Tegyétek  le  a  kardot. 

Ti  nem  tudjátok,  mit  cselekszetek.  (Leüti  kardjaikat.) 
Tybalt  qö).  Hogyan  ?  te  a  hitvány  szolgákkal  hadakszol  ? 

Fordulj   Benvolio  !  nézz  szembe  a  halállal. 
Benvolio.        Én  békét  szerzek,  dugd  be  kardodat, 

Avagy  segíts  e  népet  szétzavarnom. 
Tybalt.  Mit?  kardot  húzni  s  békéről  beszélni.   .   . 

Utálom  e  szót,  mint  poklot  s  tégedet, 

S  minden  Montaguct.  Gyáva,  védd  magad. 
(A  két  ház  pártosai  jönek  s  vitába  keverednek.    Polgárok  jönek  buzogányokkal.) 

Polgár.  Buzogányt,  bárdot,  gerelyt,  üsd,  verd  le   őket. 

Le  a  Capuletekkel,  le  a  Montaguekkel. 

(Capulat  jö  ünnepi  ruhában  és  Capuletné.) 

Capulet.         Mi  zaj  van  itt  ?  Hosszú  kardomat,  hejh  ! 
Capuletné.      Mankót,  mankót,  minek  a  kard  neked  V 

Capulet.         Kardot  nekem  !  Vén  Montague  is  eljött 

S  daczornra  kardját  büszkén  villogatja. 
(M>ntague  és  neje  ,jö.) 
Montague.      Gaz  Capulet !  hadd  menjek  el,  bocsáss. 
Montagvené.  Lépést  se  mozdulj   ellenség  felé. 

(A  fejedelom  kísérettel  jö.) 
Fejedelem.      Ti  békerontó,  pártos  alattvalók, 

A  szomszédvérrel  szennyezett  aczélnak 

Fertőztetői.  Nem  hallgattok-e  ? 

Mi  ez  emberek,  barmok,  kik  vészhozó 

Haragtok  lángját  eretekből  szakadt 

Pataknak  bíborával  oltjátok.  A  kínpad 

Nevében  mondom  !  véres  kezetekből 

Le  a  balságra  edzett  kardot  a  porig 

S  halljátok  meg  felindult  uratok 

ítéletét : 

E  belczivódás  hitvány  szavakért 

Te  általad  vén  Capulet  s  Montague 

Harmadszor  dúlja  utczáink  nyugalmát, 

S  Verona  régi  lakóit  kényszeríti, 

Eldobni  tisztes  és  komoly  ruháit, 

S  az  agg  dárdákat,  mellyeken  a  béke 

Rozsdája  rág,  agg  kezeikbe  venni, 

Hogy  elnyomhassák  gyülölségtöket, 

Mely  rajtatok  rágódik.  Ha  valaha 

Még  utczáinkon  dúltok,  éltetek 

Lakol  meg  a  bék  megsértéseért. 

Most  mind  a  többi  menjetek  haza, 

Te  Capulet  velem  jősz,  Montague 

Jőj   délután,  az  ősi  várba,  a  köz 

Törvényterembe,  helyén  van  további 

Tetszésünket  megtudnotok.  Most  pedig 

Halál  fejére,  ki  el  nem  távozik. 
(A  fejedelem  és  kísérete.  Capulet  és  neje,  Tybalt,  polgárok,    szolgák  el.) 
Montague.      Ki  éleszté  föl  az  ős  viszályt  ? 

Beszélj  öcsém  !  Ott  voltál-e  kezdetén  ? 
Benvolio.        Minden  cseléded  s  ellenfeledé 

Javában  harczolt  már,  hogy  érkezem, 

Kardot  húzék,  hogy  szétválaszszam  őket, 

E  perezben  a  dühös  Tybalt  emelt 

Karddal  rohant  reám,  kihívott  mennydörögve, 

Feje  fölött  hordozván,  melyre  a  lég 

Sértetlenül  süvölte  vissza  gúnyosan. 

Míg  mink  vetekszünk,  egyre-másra  jöttek 

S  csatába  álltak  párt  szerint.  De  végre 

A  fejedelem  jött  s  a  pártot  eloszlatá. 

Montáguené.  Oh  hol  van  Romeo?  Nem  láttad  öt  ma? 

Örvendek,  hogy  nem  volt  e  vitán. 
Benvolio.        Órával  előbb,  mint  a  dicső  napkelet 

Arany  ablakánál  megjelent,  borult 

Kedélyem  a  szabadba  ííze.  Ott 

Találtam  öt  a  gesztenyés  ligetnél, 

Mely  a  várostól  napnyugatra  terjed. 

Ily  jókor  láttam  én  künn  fiadat. 

Feléje  indulék,  de  észre  vőn, 

És  elvonult  az  erdő  rejtekébe. 

Magamról  mérvén  én  is  szenvedélyét, 

Mely  akkor  legmunkásb,  ha  maga  van. 

Az  övét  nem  űzve,  enhangulatom 

Követtem,  és  kerültem  örömest, 

Ki  előlem  oly  örömest  kitére. 
Montague.  Gyakortább 

Látok   ott  hajnalonként  a  korány 

Hűs  harmatát  könnyével  gazdagítani, 

S  nehéz  sóhajjal  felhőket  növelni. 

De  alig  hogy  a  nap,  a  mindent  földerítő 

Aurora,  ágyáról  messze  keleten 

Felvonta  a  sötét  függönyt,  komor  fiam 

Haza  lopódzott  a  világ  elől.  Magára 

Zárta  az  ajtót,  ablakot  csukott, 

Kitiltva  a  verőfényt  s  igy  csinált  , 

Magának  mesterséges  éjszakát. 

Sötét  és  gyászos  lesz  a  vég,  ha  jó 

Tanács  által  az  ok  nem  hárítható. 
Benvolio.        Nemes  nagy  bátyám,  nem  tudnád  okát  ? 
Montague.      Még  nem  tudom  s  ki  sem  tanulhatom. 
Benvolio.        Nem  faggatád  őt  semmikép  ? 
Montague.  Magam 

S  több  jó  barát  által  is.  De  ő  maga 

Tanácsadója  szenvedélyinek, 

Nem  mondhatom  mily  hü,  —  de  zárkózott, 

S  oly  titkolódzó,  bármi  legkisebb  hang 

S  nyilatkozattól  távol,  mint  kaján 

Féreg  harapta  bimbó,  mielőtt 

A  légnek  édes  szirmait  kitárná, 

S  a  napnak  áldozhatná  bájait. 

Tudnók  csak,  búja  honnan  származik, 

Örömest  gyógyitnók,  mint  tőlünk  telik. 


Benvolio.        Öcsém  !  jó  reggelt ! 
Romeo.  Hát  oly  ifjú  még  a  nap  ? 

Benvolio.        Csak  most  ütött  kilenczet. 

Romeo. t  Jaj  !   a  bú 

Órái  hosszak.  Nem  atyám  volt,  a  ki  oly 

Sietve  ment  el  innen  ? 
Benvolio.  De  igen. 

Mi  bánat  nyújtja  Romeo  idejét 

Hosszúvá  ? 
Romeo.  Az,  hogy  nem  birja,  mit,  ha  birna, 

Röviddé  tennék  óráit. 


Benvolio  Ah,  hogy  a  szerelem 

Látszatra  ollyan  nyájas  és  valóban 

Olyan  durva  zsarnoknak  mutatkozik. 
Romeo.  Oh  hogy  a  szerelem,  bekötve  bár  szeme, 

Tetszése  ösvényét  szem  nélkül  is 

Képes  meglelni.  —  Hol  ebédlünk  ?  Mondd  nekem, 

Miféle  harcz  volt  itt?  Ne  mondd,  mindent  tudok 

A  gyűlölettel  itt  nagyon  sok  a  baj  ; 

De  több  a  szerelemmel :  hát  czivódó 

Szerelem,  gyűlölség,  mely  szeret,  s  minden  dolog, 

Mi  semmiből  teremtetett,  nehéz 

Könnyűség  és  komoly  hivalkodás, 

A  szép  alakokból  képtelen  zavar, 

Olomszerű,  toll,  fényes  fürt,  hideg  tűz,  kín, 

Egészség,  éber  álom,  a  mi  nem 

Az  a  mi,  ily  szerelmet  érzek  én 

S  nem  érzek  benne  szerelmet.  Nem  nevetsz  ? 
Benvolio.        Inkább  siratnálak. 
Bomeo.  Jó  szív  !  Miért  ? 

Renvolio.        Jó  szíved  szenvedésiért. 
Romeo.  Ilyen  kicsapongó  lám  a  szerelem. 

Enbúm  nagy  sulylyal  fekszik  lelkemen. 

Te  azt  növelni  vágysz 

így  a  szeretet, 

Melyet  mutatsz,  bút  ád  enbánatomhoz. 

Füst  a  szerelem  sóhaj  páráiból, 

Tisztulva,  tűz  a  szerető  szemében, 

Megháborítva  tenger   —   a  szerető 

Könnyűiből. 

Mi  volna  más  ?  Szemérmes  őrület. 

Életfentartó  éd  .  .  .  .  fojtó  epe. 

Isten  veled  bátyám. 
Benvolio.  Veled  megyek. 

Ha  igy  hagysz  el,  méltatlan  bánsz  velem. 

Romeo.     Ah,  hiszen  már  én  elvesztem  magam. 

Én  nem  vagyok  itt.  Nincs  itt  már  Romeo, 

0  máshol  vau. 
Benvolio.  Beszéld  el,  kit  szeretsz  ?  de  komolyan. 
Romeo.      Hát  nyögjek  s  ugy  beszéljem  ? 
Benvolio.  Nyögni  ?  Mért  ? 

Mondd  meg  komolyan,  ki  az  ? 
Romeo.     Kívánatára  hagyd  a  beteget. 

Balul  emelt  szó,  mily  balul  esik 

Komolyan,  —  kit  ?  én  egy  hölgyet  szeretek. 
Benvolio.  Ugy  jól  sejték,  feltévén,  hogy  szeretsz. 
Romeo.     Jó  czéllövész  vagy,  s  szép,  kit  szeretek. 
Benvolio.  A  tündöklő  czélt  eltalálni  könnyű. 
Romeo.     Rosszul  találsz,  őt  nem  lehet  találni. 


S  a  szüzességnek  biztos  fegyverében 
Nem  fél  a  szerelem  gyermekes  nyilától. 
Nem  áll  ki  a  szerelmes  szók  ostromának, 
Sem  a  kaczér  szemek  találkozását 
Nem  várja  be  a  szentet  is,  kihívó 
Aranynak  keblet  nem  tár,  gazdag  ő 
Szépségben,  és  szegény  csak,  ha  meghal, 
Szépségének  kincstára  véle  vész. 

Benvolio.  Szűz  éltet  esküdött  talán  ? 

Romeo.  Igen. 

S  e  forrásból  nagy  pusztítás  ered, 
Mert  bájaival  határos  szigora 
M  gfosztja  bájait  minden  ivadéktól. 
Igen  szép,  igen  bölcs,  bölcsen  szép  nagyon, 
Nem  nyerhet  áldást  megrontásomért, 
Megesküdt  nem  szeretni,  s  ez  esküvésben 
Halottan  élek  elbeszélni  ezt. 

Benvolio.  Ügyelj  szavamra  és  felejtsd  el  őt. 

Romeo.      Taníts  feledni  a  gondolkodást. 

Ronvolio.  Szemeidet  tedd  szabaddá,  hogy  egyéb 
Szépséget  is  vizsgáljon, 

Romeo  Ez  az  út 

Még  feltűnőbbé  tenné  bájait, 
A  boldog  álarcz   bájos  hölgyek  arczain 
Sötét  levén,  hiszszük,  hogy  szépeket  föd. 
Ki  megvakult,  az  szemvilága  drága 
Kincstárát  nem  felejti  el  soha. 
Mutasd  a  legszebb  hölgyet,  mit  jelenthet 
Szépsége,  mint,  hogy  benne  lássam  a 
A  legszebbnél  szebbet.  Most  Isten  veled. 
'IV  nem   tanítsz  feledni. 

Benvolio.  Vagy  megváltom  e  tant 

Számodra,  vagy  adósodúi  halok. 

MÁSODIK  JELENET. 
(Uteza.  —  Capulet,  Paris  és  szolga  jönek.) 

Capulet.         Hát  Montague  is  kárhoztatva  van 
Hasonló  bünhödésre,  ugy  hiszem  nekünk, 
Aggoknak,  békét  tartani  könnyű  lesz. 

Paris.  Mindketten  tiszteletre  méltó  férfiak, 

Sajnos,  hogy  ily  soká  viszályban  éltének. 
De  most,  kérelmemhez  mit  szólsz  uram  ? 

Capulet.  Csak  a  mit  mondtam,  mondom  újra  is. 

Leányom  a  világban  idegen, 
Nem  látta  tizennégy  év  szakát, 
Hagyjunk  még  elhervadni  két  nyarat, 
Míg  a  menyegzőre  érettnek  tekintjük. 

Paris.  Ifjabbak  lettek  már  boldog  szülőkké. 

Capulet.         Korán  nőszők  korán  is  végzik  el. 
Minden  reményim  elnyelé  a  föld. 
Földem  reménydús  hölgye  most  csak  ö. 
Azért  nemes  Paris,  nászsz  s  vedd  körül 
Szivét.  Megegyezésének  —  akaratom 
Egy  része  csak.  Ha  választása  rád  esik, 
Tüstént  tied  helybenhagyó  szavam, 
Ma  este  ős  szokás  szerint  ünnepünk  lesz, 
Hová  számos  vendéget  híttam,  a  kiket 
Szeretek.  Ezen  sort,  egygyel  több  te  is, 
A  legszivesben  látva  növelended. 
Szegény  lakomban  ez  éjjel  láthatod 
A  földön  járó   csillagok  sorát, 
Miktől  homályba  vész  az  ég  tüze. 
Mely  kedvet  fürge  ifjak  érzenek, 
Midőn  a  sánta  tél  nyomán  bejő 
Az  ékes  május,  oly  nemű  gyönyör 
Friss  hölgyvirágokból  kínálkozik 
Ez  éjjel  nálam.  Láss,  hallgasd  meg  őket, 
S  szeresd,  ki  arra  legméltóbb  leend. 
A  sok  közt  ő  is,  bár  nem  kitűnő. 
Egy  szám  gyanánt  áll.  Jer  !  menjünk  tova 
Hejh!  ficzkó,  fusd  körül  a  szép  Veronát. 
S  keresd  fel,  a  kiknek  nevei 
Itt  írva  vannak.  Es  mondd  meg  nekik  : 
Házam  s  fogadásom  tetszésökre  vár 
(Capulet  s  Paris  el.) 

Szolga. 

Keresd  föl,  a  kiknek  nevök  itt  fölírva  van.  Jól  van  írva,  hogy  a 
varga  tője,  a  szabó  sámfája,  a  halász  ecsetje,  s  a  képiró  hálója  után 
lásson.  Mostan  ki  vagyok  küldve  föltalálni  azon  személyeket,  kiknek  neve 
ide  felírva  van  és  semmikép  nem  vagyok  képes  föltalálni  azon  nevet, 
melyet  az  iró  ide  írt.  Már  tudósokhoz  kell  fordulnom,  míg  ideje  van. 

Romeo  és  Benvolio  (jönek). 

Benvolio.        Ej  !  a  tüzet  meg  más  tűz  oltja  ki : 
Gyötrelmet  enyhít  egy  más  kín,  keringj 
S  keringj  meg  vissza,  ez  segít.  Lesújtó 
Fájdalmat  meggyógyít  más  csüggedés, 
Szemedre  tégy  egy  új  ragályt  s  a  réginek 
Ártalmas  mérge   elhal. 

Romeo.  Ahhoz  a  balzsamlevél  is  jó. 

Benvolio.        Kérlek,  minek  ? 

Romeo.  Törött  lábszáradnak. 

Benvolio.        Romeo  !  elment  eszed. 

Romeo.  Nem  szinte,  a  bolondnál 

Inkább  vagyok  lekötve,  börtönözve, 
Megkoplaltatva,  korbácsolva  és 
Kínpadra  vonva.  Jó  estét,  fiú. 

Szolga.  Jó  estét  adjon  Isten,  kérlek,  jó  uram, 

Olvasni  tudsz-e  ? 

Romeo.  Oh  igen,  saját 

ínségemben  szerencsémet. 

Szolga.  Talán,  hogy  azt  könyv  nélkül  megtanultad. 

De  kérlek,   a  mit  látsz,  olvashatod. 

Romeo.  Természetes,  ha  értem  a  nyelvet  és  írást. 

Szolga.  Szépen  beszélsz.  Isten  veled. 

Romeo.  Maradj  ficzkó,  én  tudok  olvasni.  (Olvas.) 

„Martino  ur,  neje  és  leányai,  Anselm  gróf  s  szépséges  húgaival, 
özvegy  Vitruvio  asszonyság  ;  Placentio  és  szeretetre  méltó  unokahugai  : 
Mercutio  és  testvére  Valentio  ;  unokaöcsém  Capulet,  nejével  és  leányaival, 
szép  unokahúgom  Rosalin  ;  Livia  Valentio,  s  öcscse  Tybalt,  Lucio  és  a 
kedves  Ilonka."  Szép  gyülekezet.  (Visszaadja  a  jegyzéket.)  S  hova  menje- 
nek ezek  ? 

Szolga.  Föl. 

Romeo.  Talán  az  égbe  ? 

Szolga. 

Mentsen  Tsten  —  beh  jó  volna.  Ide  fel  házunkhoz  vacsorálni. 
Romeo.  Ki  házához  ? 

Szolga.  Uraméhoz. 

Romeo.  Igazán.  Ezt  előbb  kell  vala  kérdenem. 

Szolga 

No  inajd  elmondom  én  hát  kérdés  nélkül.  Uram,  a  nagy  gazdag 
Capulet,  s  ha  önök  nem  Montague  házából  valók,  kérem  jöjjenek  s  csap 
iának  föl  egy  pohár  bort.  Isten  áldja  meg.  (El.) 

Benvolio.  A  Capuleteknek  ez  ősi  ünnepén 

Lesz  estebéden  a  szép  Rosalin, 
Kit  úgy  szeretsz,  Verona  legcsodáltabb 
Szépségű  hölgyeivel.  Most  menj  s  hasonlítsd 
El  nem  fogultan  arczát  azokéval, 
Kiket  én  mutatók  s  tudom,  hogy  hattyúdat 
Varjúnak  nézed. 
Romeo.  Buzgó  hitű  szemem, 

Ha  ollyan  csalfa  lenne,  váljanak 
Könyűim  tűzzé,   hogy  kik  annyiszor 
A  vizbe  fojtva  meg  nem  halhatának, 
Úgy  égjenek  meg,  mint  nyílt   hithagyók. 


Benvolio.        Ej  !  szépnek  látszott,  míg  csak  maga  volt, 
Minden  szem  elótt  magának  csak  maga 
Vetélkedett.  Mérd  egyszer  bájait- 
Ama  kristály  csészében  több  leánynyal 
Együtt,  kiket  majd  mutatok, 
Alig  lesz  szép,  ki  most  a  legdicsőbb. 

Romeo.  Megyek,  nem  várva  illy  látványt;  de  hogy 

Gyönyörködjem  tündöklő  szépemen.    (Mindketten  el.) 

(Szoba  Capulet  házában.) 

Capuletné  s  a  dajka  jönek. 

Capuletné.      Hol  van  leányom,  dajka  ?  küld  tüstént  ide. 
Dajka.  Tizenkét  éves  Mnyságomra  mondom, 

Már  híttam.  Báránykáin,  kis  bogaram! 

Isten  bocsáss,  hol  ez  a  leány.  Hejh  Juliett  ? 
Júlia  (jö).  Mi  baj  ?  kit  hitt  ? 

Dajka.  Anyád. 

Júlia.  Itt  vagyok. 

Mi  a  parancsod,  asszonyom  ? 
Capuktné.  Annyiból  áll. 

Egykissé  hagyj  magunkra,  dajka:  titkon 

Kell  szólanunk  ;  mégis  jöszte  vissza.  Már 

Emlékszem,  hogy  jelen  kell  lenned 

E  tanácskozásban.  Jól  tudod,  leányom, 

Már  szép  korú. 
Dajka.  Egy  perezre  kiszámolom. 

Capuletné.  Még  nincs  tizennégy. 

Dajka.  Mit  ?  tizennégy  fogam  teszem  rá, 

De  tízre  mondom,  mert  csak  négy  fogam  van, 
Még  nincs  tizennégy.  Mennyire  is  vagyunk 
Péter  napjától  ? 
Capuletné.      Két  hét  s  pár  nap  múlva  lesz. 
Dajka.  Pár  nappal  idébb  vagy  odább,  az  úgy  van  minden  évben. 
Egy  pár  nap  múlva  lesz  éppen  tizennégy. 
Zsuzsó  és  ő  —  Isten  nyugoszszon 
Minden  keresztény  lelket,  egykorúk  valának. 
Zsuzsó  már  égben  van,  nagyon  jó  volt^  nekem. 
Mondom,  hogy  Péter  estén  lesz  tizennégy. 
Biz'  Isten  akkor,  —  jól  emlékezem, 
A  földrengésnek,  tizennégy  éve  most, 
Akkor  lett  elválasztva,  nem  feledem  soha 
Az  évnek  minden  napja  közt  azon  napot. 
Mert  ürmöt  tettem  emlőm  bimbajára, 
Verőfényen  ülvén  a  galambdúcz  alatt. 
Akkor  Mantuában  voltatok, 
Csak  jó  fejem  is  van  nekem.  De,  mint 
Mondám,  a  mint  megízlelé  az  ürmöt 
Emlőm  negyén  s  fanyarnak  lelte 
A  kedves  kis  bohó,  és  ferdén  néze  rá, 
Az  emlőt  elbocsátván. 

Recs  !  monda  a  galambdúcz  ;  úgy  hiszem, 
Nem  kellett  biztatás,  hogy  elkotródjam. 
Ennek  most  épen  tíz  s  egy  éve  múlt, 
Mert  akkor  már  jól  állott,  Isten  bizony ! 
Járt  és  csúszott-mászott  minden  felé  ; 
Egy  nappal  előbb  épen  betörte  homlokát, 
És  ekkor  férjem  —  az  ég  legyen  vele, 
Tréfás  ember  volt  —  fölvevé  a  gyermeket. 
Ej  !  hát  te  arczul  estél,  monda,  nemde, 
Ha  több  eszed  lesz,  majd  hanyatt  esel, 
Nem,  úgy-e  kis  Julám,  s  a  szent  asszonyra  mondom, 
A  kis  boszorkány  nem  sírt  s  monda;  igen. 
Ebből  kitetszik,  mint  jő  napvilágra 
Az  illyen  tréfa.  Éljek  ezer  évig, 
El  nem  felejtem.  Nem,  ugy-e  Julcsa?  monda  ő, 
S  a  kis  bolond  elhallgatott  s  monda :  igen. 
Capuletné.      Elég  erről  kérlek,  légy  csendesen. 


PÁLYALOMBOK. 

1830—1837. 


Mottó  : 

Múzsa  ne  nézz  ide,  itt  úrszéket  tart  az  igazság: 
Bottal  mér  igazat  s  jajgat  az,  a  ki  vészen. 


híres  magyar-nemet  kolto. 
I. 

Merre  van  a  te  hazád,  vendégszózatnak  irója  ? 

Kedves-e  áldozatod  és  kik  az  isteneid  ? 
Bujdosol  és  nem  fogsz,  boldogtalan,  érni  hazába  : 

A  kit  imádsz  bálvány,  füstbe  megy  áldozatod. 

II. 
Még  egyszer!   te  nekünk  nem  kellesz  nagy  nevű  író: 

Nem  vagy  az  embereké,  nem  vagy  az  isteneké. 
Embereké  nem  !  mert  nincs  honnod  semmi  hazában, 

Isteneké  nem  ;  mert  két  hitű,  két  szivü  vagy. 

BÚSTELEKI. 

Hát  te  magadka  vagy  itt  illat  s  szín  nélkül  az  ormon  V 
Hervadj   el,  nem  kér  senki  is,  árva  virág. 

PÖRKEZDŐ. 

Híres  nagy  pörnek  te  valál  kezdője  Holéczy  ; 
Tudn'illik  magas  a  tölgyfa,  te  makkja  valál. 

DÖBRENTEI  GÁBORRA. 

I. 

Ködben  emelkedtél  s  a  köd  nimbus  vala  fődnek : 
Szállj   le,  verőfény  van,  s  hajdani  nimbus  oszolj  ! 

II. 

Felpénzelt  Erdély  s  nem  szolgálsz  érte  ;  te  ment  vagy  ; 
Szándékod  régen  volna,  de  nincsen  erőd. 

....  VÁRY. 

Morczonglod  fejedet  s  bámulsz,  hogy  semmire  sem  mégy? 
„A  hol  nincs,  ne  keress",   régi   s  mi   drága  tanács. 

TÍZ  CSAPÁS  ÍRÓJÁNAK. 
I. 

És  te  csapást  költél?  te  csapás  magad,  a  legerősbik, 
Mellyet  nemzetnek  küld  boszujában  az  ég. 

Itt  pénzért  a  hiút,  ott  ingyen  fested  a  jámbort 
S  képe  helyett  eladod,  bün  katonája,  magát. 

Végre  pedig  —  könyörülj  Múzsák  szent  Istene  ■ —  verselsz 
S  rettentő  rosszak  versid  —  o  mennyi  csapás ! 

II. 

Sáska,  legyek  bánták,  szúnyogoknak  serge,  sötétség 

A  Farahó  népét  s  békehad,  éji  gyilok. 
Sáska,  legyek  s  a  többi  veszély,  éjfélnyi  sötétség, 

Vagy  te  az  országon  csak  magad  ennyi  csapás. 
Menjetek,  ah,  valamerre  lehet,  költözni  zsidónép  ! 

Csak  vigye  tőlünk  e  szörnyet  el  angyalotok. 

ZÁDONYI  ÁGNES  ÍRÓJÁNAK. 
I. 

Balga  te,  a  színtől  jobb  vclna,  ha  messze  maradnál, 
Ólom  eszed  nem  bír  futni  az  élet  után. 

ír. 

Történet  maga  is  történik,  színre  mi  szükség 
Hurczolnod  ?  tettet  vígy  oda  vagy  takarodj. 

PAPP  GYÖTRELME. 

Hagyjátok  színjátékot  firkálni  az  embert, 

Ah  szomorúbb  az,  mint  kellene,  sőt  nyomorú. 

S  hagyjátok  viszhangzani  őt:  buta  és  siket  a  kő, 
Visszafelel,  bár  nem  tudja,  nem  értheti  mit. 

II. 

Viszhangot  bámulsz  !  ne  csodáld  ;  még  a  kutyabőr  is, 
Visszadobog,  ha  verik  s  holta  után  is  ugat. 

A  ki  dobolni  tanúi,  jőjön  döngetni  az  echót, 
Jól  pereg  és  hangos,  csak  veresége  legyen. 

RUMYNAK. 

Mit  tótul  gondolsz,   elmondasz  konyhadiákúl, 

Rossz  német  nyelven  végre  lenyomtatod  azt. 
Tartson  meg  tova  is  bölcs  szándékodban  Apollón, 
Tőled  egy  új  Bábelt  várhat  az  emberi  nem. 

Vörösmarty  összes  költ.  II.  köt.  47 

H  .  .  .  .  ANYI  PÁLNAK. 

Láttalak  a  Helikon  tetején  mászkálni,  s  türélek, 
Gondoltam,  neked  ott  mászni,  legelni  szabad. 

SZ RNEK. 

Hol  volt,  hol  nem  volt,  volt  egyszer  egy  almanak-író, 
Gyártata  képeket  is,  nézz  oda,  honfi,  s  szaladj. 

B  .  .  .  .  PÁLNAK. 

I. 

A  balkéz  embert  szokták  volt  híni  balognak, 
Névre  s  egész  embersúlynyira  vagy  te  balog. 

II. 

Felfúttad  magadat  s  duda  szóval  járod  az  utczát, 
Jaj  ha  kezemre  kerülsz,  gögduda,  jaj   teneked. 

Addig  nyeggetlek,  tudom  azt,  hogy  a  krími  tatár  is 
Szánni  fog  ordítót,  vagy  kaczagásra  fakad. 

Végre  lohadtan  fogsz  mint  hitvány  bőrke  heverni 
S  hátlapodat  Berci  szántja  be  verseivel. 

III- 

Nem  keserű  galacsint,  porló  tej  mézet  ajánlok, 

S  benne  kicsiny  gyógyszert,  a  beteg  észre  hatót. 

Nyeld  be  s  ha  gőgödből  harminczad  napra  kigyógyulsz, 
Mondd  el  apádnak,  hogy  díszlik  az  új   tudomány. 

„ÉLET"  UDVARDYTOL. 

Sok  jó  van  benned,  ki  tagadná?  sok  nagyon  új  is: 
Ám  koszorúd  nem  tölgy,  petrezselyemke-füzér. 

Bámulsz?  jól   érts  meg:   munkádban  mind   a  mi  új,  rossz, 
S  mind,  a  mi  jó,  másé  és  csak  orozva  tiéd. 

II. 

Vardy  te,  két  dolgot  bámulok  rajtad  erősen: 
Elméd  vég  nélkül  füstölög  és  tüze  nincs. 

III. 

írt  szavaid,  mint  a  mondottak,  zagyva  beszédek : 
Itt  fülsértő  vagy  Vardy,  te  ott  szemet  ölsz. 

EGY  „MAGYAR  POEStS"  ÍRÓJÁNAK. 

Enekidet,  kérded,  hova  mérjed  ?  mérd  füleidhez. 
Úgy  leszen  éneked  is,  mint  füled,  égbe  ható ! 

MÁRE  VÁRA. 

Máre  vára  dagadsz,  szólj,  illy  iszonyúra  mi  pöffeszt  ? 
A  tengernyi  pityer  s  a  zivatarnyi  sóhaj. 

CSAPLOVICSNAK. 

Gázoltál  szent  hamvain  a  nemes  éltü  Virágnak, 
S  nagy  szavait  törpén,  törpe  hazudtad  elénk. 

Élni  fogandsz,  de  gyalázatodúl,  a  lelkes  öreggel: 
Tiszta  virág  volt  ö  s  ronda  te,  pókja  levél. 

„KENYÉRMEZEI   DIADAL"  ÍRÓJÁNAK. 

I. 

Bors,  ha  Kenyérmezejére  botolsz  s  még  kedves  az  élet, 
Meg  ne  maradj   színén  bátorok  hamva  fölött ; 

Ellened  ott  minden  sírjával  feldobog  a  föld 
S  rád  villámlik  az  ég,  gyáva,  szivetlen  iró. 

II. 

Mint  bizonyos  dolgot  látom  szép  végedet,  oh  Bors  : 
Bors  vagy,  megtörnek  s  tokba  vetend  az  inas. 

Ott  valamely  tátos  német  tévedve  beszippant 
S  roppant  sírhalmod  rengeteg  orra  leszen. 

III. 

Embereid,  mint  a  fűszál,  elhullnak  a  harczon, 
Kár  értök :  kétszer  halni  mi  szörnyű  halál. 

A  „KÜLÖNCZ"  FORDÍTÓJÁNAK. 

Honnom,  a  hálátlan,    rég  sírba  taszíta  s  nyugodtam, 
Mért  fordítál  meg,  balga  te,  szörnyű  magyar  ? 

AJÁNDÉKOK  SZEMERE  PÁLNAK. 
I. 

Mvzarion.    Új  folyam.   I.  füz.  411 — 461.  I. 

A  min  rég  vajudál,  nagy  kín  közt  végre  kinyögted 
Szived  alatt  hordott  szófia  gyermekedet ; 

Béna,  vak  és  koldus  minden  tagjára  szegényke  ; 
És  te  örülsz,  neked  o  szép,  deli,  mert  a  tiéd. 


47* 

II. 

Muzarion  loco  citato. 

Zűr  vala  gondolatod,  de  leírtad,  s  mely  csoda  !  most  már 
Benne  külön  látunk  :   szárazat  és  vizeket. 

III. 

Hová  tavasz,  te  szép  korunk  vezére  .  .   .  ? 

Megfoganál,  dagadott  a  bérez,  s  már  szinte  nevettünk, 
Czirmos  egér  rajtad,  s  árva  te  —  benn  rekedél. 

IV. 
Megint  Muzarion. 

Muzarion  magtár,  nyelvünk  magtára,  de  benne 
Búza,  vadócz,  konkoly,  gyér  sürü  rosta  alatt ! 

Ertetlen  kasznár,  minek  a  gazt  hordani  tárba : 

Tisztát  gyűjts  csak,  amazt  szórd  ki,  szemétre  való. 


Élnél  vagy  halnál,  jó  volna,  de  közbe  szorultál, 
S  most  tested  teng  még,  lelked  örökre  kihalt. 

VI. 

Az  ostor  beszél. 

Most  ez  elég,  vedd  jó  néven,  ha  megostorozálak ; 
Elkoptam,  de  nyelem  megmarad,  óva  örülj. 

AZ  EPIGRAMMAI  MUSA  AZ  ÍRÓKHOZ. 

Bántani  jámbort  bíín,  de  gonoszt  nem  bántani  bünebb, 
Mért  üldözlek  agyon,  vétkesek  !  értitek-e  ? 

CZINKÉRE. 

I. 

Egy  hiba  van  benned,  de  igen  nagy,  Czinke  barátom  : 
A  mi  vagy,  az  nem  vagy,  s  a  haza  szenved  ezért. 

II. 

Gőzei  közt  fejedet  főnek  gondoltam,  azonban 

Tök  vala  s  benne  kicsiny  kék  fejű  czinke  magolt. 

III. 

Elcsábult  irokéz,  ha  leszen  rend  gondolatidban  ? 
„Majd  ha  nem  ír  többé  szél  megütötte  kezem." 

CSEPLO. 


Cséplő  csépelhetsz,  de  ha  meggyújt  lángja  dühömnek: 
Lelkedet,  a  ringyót,  megsütöm,  óva  mozogj. 

METŐFI. 

Baltával  jött  fel  Pindus  tetejére  Metb'fi  : 

Vájjon  hány  szónak  szegte  ma  bárdja  nyakát? 

VÁSÁRHELYI. 

Magadat  nem  érted  s  mások  értenének  ? 
Semmi,  azért  tetszel  egy  öreg  művésznek. 

BOJSZI. 

Bojszi  te  mit  mívelsz  ?  Versekről  értekezést  írsz: 
Jobb,  írj  verset,  ha  tudsz,  vagy  ha  nem,  ütve  se  szólj. 

TOLDY  ÉS  FENYÉRY. 

Toldy  s  Fenyéry  ti  csak  firkáltok  hetet-havat  össze 
Végre  mivé  lesztek?  Por,  hamu  könyvetek  is. 

ÉVA. 


Hogy  gránátosnak  szült  a  természet,  örülhetsz  : 
Jármod  alatt  férjed  sorvada,  nem  te  Viczám. 

Hogy  magyar  íróvá  tett  a  boldogtalan  ötlet : 
Sírj,  mert  im  rád  jő  szöszke  Apolló  s  megüt. 

II. 

Éva  szivem  neki  türkőztél  s  ifjakra  hadakszol  : 
Nincsen  nadrágod,  féltelek.    Éva  szivem. 

III. 

Vén  Amazon  vagy  már,  harczod  kezd  válni  futásra, 
Egy  menedéked  van,  küldd  ide  lányaidat. 

IV. 

Milly  édes  neked  a  boszuállás  Éva,  de  megvan  : 
Könyvet  nyomtattál  és  ez  örökre  elég. 

F.  A. 

I. 

Senkit  sem  bántasz,  hogy  senki  se  bántson,  azonban 
Mintha  nem  is  böknél,  fát  füvet  összemesélsz. 

S  ez  nem  nagy  vétek,  de  hogy  a  gáncsokra  elájulsz. 
Jól  tudom,  és  ez  már  —  mondjam-e  ?  —  lágyszivüs 

II. 

Látom  alatt  búkálsz  s  örömest  ha  lehetne,  kitérnél, 
Tarka  meséid  közt,  hogy  menedékre  találj. 

Nem  könyörülhetek  :  a  sanyarú  sor  hozza  magával, 
Állj  ki  te  is  magadért  s  halljad  ítéletedet. 

III. 

Ökreid  és  szamarid,  sok  jót  adnak  ki  mesében : 
Egy  nagy  kár  bennök,  nyelvök  igen  hebegő. 

IV. 

Színjáték  haladást  kíván  s  ez  nálad  is  így  van, 
Vígjátékod  mász  s  hátra  megy  a  szomorú. 

UGRIRA. 

I. 

Megcsaltál  s  haragom  kezdett  lázadni,  de  már  ma 
Mentelek,  Ugri,  csaló  nem  te  vagy  :  a  hited  az. 

II. 

Ugrottál,  de  azért  ne  itéld,  hogy  saskeselyű  vagy  : 
Lábaid  nem  szárnyak  s  pitvarod  öble  nem  ég. 


KIS     SAMU. 

Nagy  ajtón  Kis  Samu  megy  a  palotába, 
Egy  rozzant  bőgőben  megbotlik  a  lába, 
Nagyot  jajdúl  hozzá  s  kész  a  magyar  ének, 
Szabadíts  Istene  Árpád  nemzetének. 

SZ  .  .  .  .  YRE. 

Elhajlál  s  a  hazát  kész  volt  megsérteni  nyelved, 
Melylyel  imént  buzgó  s  jóakarója  valál. 

Várd  el  díjaidat,  keserűn  fogsz  érte  lakolni, 
Főpap  az  ember  előtt,  ember  az  Isten  előtt. 

BOHOSDI. 


Medvét  tánczoltatsz  ősz  véuségedre  Bohósdi  ? 
Úgy  van,  bodza-sipod  tárogat  és  te  forogsz. 

A  SZÍV  ÖRVÉNYEI. 

Szivörvényeidet  jobban  mondhatni  gödörnek, 
Benne  dicső  elméd  fénye  temetve  vagyon. 

TERHES. 

Terhes,  meg  voltál  terhelve,  de  már  kiürültél : 
Mennykövid  elhulltak  s  most  magad  omlol  alá. 

ED  VI. 

Edvi,  komor,  sanyarú  múzsád  jobb  volna  bagolynak, 
Már  rég  óta  huhog,  senki  sem  áldja  szavát. 

GONDOLATOK  A  NAP  ALATT. 

„Gondolat  a  nap  alatt"   munkádnak  czímje.  Ne  tréfálj, 
Bújj  pad  alá  vele  s  lesz   „gondolat  a  pad  alatt." 

A  MAGYAR  GAZDASSZONY  T  .  .  .  .  HEZ. 


Kinek  nyavalyás  a  hasa. 
Annak  jó  a  handabasa.    P.  T. 


Étellel  kínálsz  s  azt  mondod,  jó  nyavalyásnak, 
Éh  vagyok  és  nem  kór  :  edd  agyon  étkeidet. 

II. 

Költőt  gondoltam  benned  lappangni,  azonban 
Kontár  orvos  vagy  :  verseid  handabasák. 

III. 

Elméd  elrontád  sok  idétlen  gondolatokkal : 
Vond  el  az  írástól  s  adj   neki  handabasát. 

IV. 

Vaj  nagyon  eltévedt,  a  ki  téged  monda  baromnak, 
Négy  kezű  állat  vagy  s  ősnevezetre  majom. 


Handabasát  neki  a  nyavalyásnak,  régi  betegség 
Bántja  fejét  s  gyomrát,  vess  neki  handabasát. 

Handabasát  neki,  hogy  zavaros  feje  ostobaságtól 

S  hogy  szive  megromlott,  adj  neki  handabasát. 
Handabasát  neki,  hogy  mérgében  szinte  megörül, 

Hogy  nem  tud,  bár  kész,  ártani,  handabasát. 
Handabasát  neki,  hogy  nem  szégyenl  verseket  írni, 

S  hogy  czudarok  minden  versei ;  handabasát ! 
Handabasát  neki,  hogy  minden  jámborra  haragszik, 

S  hogy  minden  rossznak  pártosa  :  handabasát. 
Handabasát  neki,  hogy  némuljon  örökre  s  a  szégyen 

Ölje  meg  őt  s  minden  bűneit :  handabasát. 

EGY  KÖNYVNYOMTATÓRA. 


Könyvsatuvá  lettél,  oh  drága  barátom,  ügyészből, 
S  a  mi  gonoszt  beszívál,  rossz  satu,  most  kiadod. 

II. 

Intézetté  lett  a  könyvek  műhelye  ?  Honnan  ? 

Papja  bolondult  meg  s  most  neve  szinte  bolond. 

III. 

Intézet  más,  ezt  ország  állítja  s  nemes  czél ; 

Vagy  te  is  ország  vagy  s  czélod  is  úgy-e  nemes  ? 

GÖDÖR  JÓZSEF. 


Mese,  mese  mi  az  ?  Tégy  hozzá,  kisebb  lesz. 
Mese,  mese  mi  az  ?  Végy  tőle,  nagyobb  lesz. 
Felelet,  az  gödör,  magában  semmiség, 
Levegővel  torkig  megtöltött  üresség. 

II. 

Felszedted  Helicon  szemetét  nagy  szájú  gödör  te  : 
Már  nem  vagy  s  rajtad  halmot  ütött  a  szemét. 

III. 

Élve  halál  vagy  már  gödrök  szörnyebbike,  József 
Két  Laurát  nyeltél  s  most  fuladozva  hörögsz. 

FOLYÓIRAT. 

Fojni,  Fehérvárról  hirdettél,  földi,  egy  írást, 

Hadd  folyjon,  ha  mocsár,  sárvizetekbe  való. 

KOLMÁR. 

I. 

Kolmár  súgok   egyet,  de  ne  mondd  meg  senkinek  :  a  nyelv 
Nem  vad  körte,  ne  vedd  görbe  fogadra,  majom. 

II. 

Pénzedet  elviheted,  kifizetlek,  hogy  soha  nyelvünk 
Szent  törvényeiről,  állatok  apja  ne  szólj  ! 

ASPASIA. 

Jókor  elért  a  sors  gyönyörű  Aspasia  téged  : 
Halni  menél  önként  s  az  felakaszta  előbb. 


IROCZI. 

Régi  ruhában  jársz  s  új   szókat  mondasz,  Iróczi, 
Súgok  egyet :  vigyázz,  befal  a  módi,  fiú. 

CALIBÁN. 

Első    felhúzás. 
I. 

Félsz  Calibán,  hogy  majd  felkelnek  irigyeid  ?  Egy  sincs, 
A  ki  gyűlöl,  bűnödet  gyűlöli  s  az  nem  irigy. 

II. 

Vagy  tán  gondolnád,  hogy  van  mit  irígyleni  rajtad? 
Gondolatod  sem  jobb,  mint  magad,  égni  való. 

III. 

Lelki  tehetséged,  véled,  hogy  volna  ?  Gonoszra 
Van,  véljük  mink  is  ;  s  ott  is  az  ostor  elér. 

IV. 

Úgy  de  talán  híred  méltó,  hogy  irigye  szülessék  ? 
Megvan  !  híredet  a  tolvaj  irigyli,  nem  én. 

V. 

S  jó  neved  ?  Oh  attól  jött  marhadög  árva  hazánkra. 
Emberek  is  hulltak  :  árkukat  érzi  neved. 

VI. 

„S  így  mindössze  magad  vagy  irígylet  tái-gya."  Ha  volnál, 
Sem  vagy  már  magadé  :  ördögök  étele  vagy. 

VII. 

„Hah  hát  szánakozó  sem  fog  síromra  borulni?" 
Gyűlöltünk,  halj  meg  !  s  akkor  utálni  fogunk. 

Második    felhúzás. 
I. 

Rajtad  ülök  Calibán,  ösmersz-e  halálodat,  engem  ? 

Azt  hitted,  már  én  nem  vagyok  és  vigadál. 
Most  majd  én  vigadok,  de  te  készülj  :  útra  menendesz. 

A  Helicon  vár,  én  rajtad  ügetni  fogok. 

II. 

Költő  vagy  te  is  és  velem  a  Heliconra  sovárgasz. 
Jól  ván,  menni  fogunk,  én  lovag  és  te  lovam. 

III. 

Meg  ne  botolj  maczkó,  botlásodat  éri  ütésem. 

Egy,  kettő,  három,  —  s  hát  te  örökre  botolsz. 
A  sas  vei*jen  meg,  már  én  nem  győzlek  ütéssel, 

Vond  le  magas  füledet,  még  az  is  egyre  boszont. 

IV. 

„Mért  ütögetsz,  gazdám,  lásd  már  nem  botlom  utániban?" 
Hogy  tehenet  loptál,  pára  te,  ütlek  azért. 

V. 

„Mért  bántasz,  gazdám,  nem  botlom,  hü  lovad  immár"? 
Gondolatot  loptál,  szolga  te,  bántlak  azért. 

VI. 

„Mért  vagdalsz  uram,  én  nyögök  és  nem  botlom  az  úton"  ? 
Lelkeket  árultál,  bűn  fia,  váglak  azért. 

VII. 
„Mért  gyilkolsz,  gazdám,  fejedelmem,  Iá'  hogy  iramlom." 
A  haza  szent  s  te  döféd  híveid,  öllek  azért. 

VIII. 

„Jaj  nekem,  elveszek  ily  sok  ütéstől."  Fogsz-e  javulni  ? 
„Jaj  nekem,  elholtam."  Fogsz-e  javulni  ?   „Halok." 

Harmadik    fehúzás. 

I. 

Szólni  akarsz  ?  Hagyd  el,  csak  káromkodni  tanultál : 
A  szent  természet  borzad,  ha  tégedet  hall. 

II. 

Még  sem  csillapodói?  Mit  látsz   közeledni,  mi  zendít? 
Fénylő,  csendes  az  éj  ;  ostoba,  holdat  ugatsz. 

III. 
Konczot  adék,  gazdád  s  táplálód  és  te  morogsz  rám  ? 
Rajta  morogni  neked,  de  nekem  ütni  szabad. 

Negyedik    felhúzás. 
I. 
„Van  neked  is  hydrád"   így  szólsz  hízelegve  Virághoz. 
Van,  te  vagy  az  a  sziszegő,   ostoba,  tökfejű  szörny. 

II. 
Hogy  mered  a  tisztes  nyelvhőst  illetni,  Virágot? 
Sári  zarándok  vagy,  kelj   tova,  borjut  imádj. 

Ötödik    f  e  lhu  z  á  s. 

I. 

Mint  urat  és  szolgát  egyaránt  beköp  a  csúnya  légyfi : 

Úgy  te  határ  nélkül,  festeted  emberidet. 
Engem  is,  oh  gyávát  !  le  tudál  föstetui,  s  azóta 
Képen  a  kárhozatos  máz,  haza  járva  ijeszt. 

II. 

Festettél,  most  majd  én  foglak  festeni,  ülj  meg: 
Érdemet  is  tettél  és  a  mü  kölcsön  esik. 

Itt  szemed,  itt  orrod,  füleid  két  barna  vitorlák, 
Itt  szád,  mint  barlang,    tátogat  és  tüzet  ad. 

S  gyomrodban  forr  a  rágalmak  mérge,  de  ím  itt 
Szarvad  is,  ördög  vagy  Turkai ;  én  szaladok. 

III 

Harczoltam  veled  és  hátadra  felírtam  az  alkut, 

„Én  ütök  és  te  szaladj,  vagy  te  szaladj,  ütök  én." 

S  ím  én  vég  nélkül  puhogatva  törélek  azóta, 
De  te  hitetlen  vagy,  Turkai,  hasra  esel. 

EGY  BORÁRÚS  ÍRÓRA. 

I. 

Hogy  tokajid  nem  jó,  a  tőke  hibája  s  az  égé, 
Hogy  rosszak  minden  könyveid,  a  fejedé. 

II. 
Tőkédben  hiba,  hogy  Mádnak  távol  van  egétől, 
Fődben  is  az  ;  hozzá  messze  van  a  tudomány. 

S  így  mákszemnyi  külömbség  sincs  a  tőke  s  fejed  közt; 
Van  borod  és  müd  közt :  ez  fanyar,  az  savanyú. 


cs. 


Még  ifjút,  szabadot,  szeretett  egy  furcsa  leányka, 
Múzsád  volt  s  a  mit  súg  vala  kedvderítő. 

Most  pör  gondja  sötétít  el  s  a  furcsa  leányka 
Futva  fut,  oh  Verbőcz  közkatonája,  tüled. 

K KY. 

Osinerlek  ki  mi  vagy,  hernyóból  pille  madár  vagy, 
Ártatlan  jószág  vagy,  de  haszontalan  is. 

LIBORCZI. 

Ellenségemnek  tartod  magad,  árva  Liborczi : 
Ellenségben  szív  s  elme  sugárzata  kell ; 

Elméd  volna,   de  nincs,  szivedet  megtörte  az  ós; 
Csak  játékom  vagy,  bábu  te,  porba  veled. 


Rossz  fődért  remegél  s  lábszáron  üttelek, 
Majd  lábadat  félted,  jól  agyba  vertelek. 
Csodálkozol  miért  ?  Nagyon  szerettelek. 

ARANYOS. 

Tűzbe  veled,  te  nagyon  aranyos,  tán  tiszta  arany  vagy ; 

S  tűz  kísért  aranyat,  hát  arany  úrfi  megégsz. 
Kár  érted,  de  se'  baj,  hamudat  széthordja  az  alszél, 

S  a  felszél,  lelked  béllete,  égbe  röpül. 

POSZESZTI. 

Legjobb  költőnek  méltán  mondhatni  Poszesztit : 

0  hét  számra,  ha  kell,  meg  sem  akadva  hazud. 

BOCZIKA. 

Oklelgetsz  boczikám,  kis  tülköd  hány  napi  vájjon  ? 

„Szarvam  előbb  született,  mint  magam,  ollyan  öreg." 

MAGYAR  KÖLTŐK. 

Firkáltunk,  bár  senki  magát  nem  törte  müvünkért 
S  váratlan  belepénk  verssel  az  ősi  hazát. 

Pénzen  vett  szerelem  gyönyörünk  most  s  pénzen  adott  bor, 

S  árához  képest  ez  fanyar,  az  keserű. 
Tudn'illik  szűken  fizetett  a  nemzeti  Múzsa ; 

Oh  kétségbeesés,  hol  marad  a  te  sorod  ? 

SZÓTÁRIRÓ. 

Városzendítő,  te  harangok  gyáva  húzója, 

Szókönyvet  faragál  s  tudsz-e  beszélni  magad  ? 

ALGEBRA. 

I. 
Y  árva  betű,  régóta  gyanús  vagy  előttem, 
Osmeretlen  szám  vagy  sok  kivonások  után. 

II. 
A  kivonás  megvan  —  kevesebb  mint  semmi  kilenczczel, 
Y  elvesztél,  lelked  örökre  adós. 

III. 

Elsőnek  szereted  magadat  nézetni :  mi  vakság  ! 
A  betűrend  nyilván  ellened  adja  szavát. 

IV. 

Tán  visszájáról  vagy  az  első  ;  sánta  vagy  ott  is  : 
Eltördöste  szegény  lábadat  a  sok  esés. 

V. 

Annyi  esésid  után  nyughatnál  végre,  de  nem  tudsz  : 
Régi  szokásod  már  s  kedves  az,  a  mi  szokott. 

VI. 

Nem  bántlak  többé,   csak  ez  egy  kérdésre  felelj  meg: 
A  miket  állítasz,  valld  meg,  ugyan  hiszed- e? 


I. 
Holt  betűket  szaporítasz,  magad  élő,   ép  betű  :  mondd  el, 
Oly  sok  idétlent,  hogy  szülhet  egy  édes  anya? 

II. 

Port  vesztél  magyarul,  most  kárálsz  benne  deákul 

S  pávakiáltással  töltöd  el  a  levegőt. 
Ujat  mondasz-e  ?  nem,  de  valót  tán  ékesen  ?  oh  nem, 

Hát  mi  bajod  ?  halljad  Bernola,  vén  kofa  vagy. 

III. 


Hát  külföldre  szaladsz  s  ott  koldulsz  végre  deákul, 
S  a  mit  vesztél  itt,  megnyered,  úgy  hiszed,  ott? 

Vert  fi  vagy,  a  külföld,  hogy  győztél  nem  hiszi,  kékes 
Hátadon  irva  van  a  krónika  :  tudja,  ki  vagy. 

G. 

Mikre  nem  ád  Isten  költőnek  semmi  hatalmat  ? 

Pénzre  s  ha  bőven  van  józanul  élni  vele. 
Ezt  te  tudod  s  mégis  kinevetsz,  ha  jogunkra  vigyázok, 
Fát  vágsz,  jó  lélek,  ten  kicsi  fészked  alatt. 

GŐTHE-UTÁNZO. 
I. 
Gőthének  szereted  magadat  mondatni.  Legyen  hát! 
Csakhogy  meg  ne  feledd  :  német  az,  és  te  magyar. 

II. 

Gőthe  magától  írt,  holmit   te  utána  leírtál. 
r  Szólj  igazat,  kérlek,   Gőthe  vagy  árnya,  mi  vagy? 
Árnyék  sem  vagy  egész,  csak  lába  vagy  és  feje  már  nem: 
Egy  vagyon  a  mi  tied  s  mindened,  a  lipe-szárny. 

DEÁKMAGYAR. 

Hát  te  deákul  írsz,  Cicero  szolgája  s  dicsekszel, 

Hogy  híretlenből  hírre  veszed   honodat. 
Nem  te  vagy  a  kezdő,  már  jobban  s  mennyi  matyó  szólt, 

Rajtad  olajt  vesztett  a  haza  —  kába  madár. 

BUTASÁG. 

Botlol  szürke,  ne  tudd,  üt  gazdád  érte,  ne  érezd, 
Mindenből  kisegit,  főjavad  a  butaság. 

TÁRNOK. 

Kecske  lovat  hajtál  s  magadon  jöttél  ide,  Tárnok, 
Tűrünk,  szökdelhetsz  tétova,   csak  ne  mekegj. 

EBIHAL. 

Hal  nem  vagy,  lábaid  vannak,   nem  béka  is,  a  fark 

Mást  mutat,  óh  ebihal !  úgy-e,  hogy  az  vagy  ?  —  ugass. 

EGY  POLEMIKUS  ÍRÓRA. 

Jó  üti-kos  lennél,  van  hozzá  szarvad  elég  nagy, 

Kedved  szinte  nagyobb,  nagy  baj,  hogy  agg  ürü  vagy. 

SALAMON. 
I. 
Egy  Salamont  írtál  s  kettő  lett  végre  belőle, 
Első  a  békekötő,  második  a  szaladó. 

II. 

Mint  a  jó  öregek,  játszíni  személyeid  ollyak, 
Tenni  nem  érnek  rá  a  szavak  árja  miatt. 

ZALÁN  FUTÁSA. 
I. 

Már  csak  futna  Zalán,  de  magad  mázlója,  mikor  futsz  ? 
Vaczkorral  hajigál  s  kerget  a  Múzsa-sereg. 

II. 

Asszonyaid  léhák,  daliáid  párduczok  és  júh, 

Hát  te  ugyan  mondd  meg,  szörnyek   irója,  mi  vagy. 

TÜNDÉRVÖLGY. 

Hlyen  verseket  a  nem  igen  bölcs  kántor  is  írhat: 
Nem  mindig  jobb  a  régi,  ha  zrínyies  is. 

UJ  ÉVI  KÖSZÖNTŐ. 


Ártatlanság  köntösében 

A  szép  új   esztendő 
Eljött  s  kináló  kezében 

Van  kupája  kettő. 
Egyik  a  baj,  aggodalom 

Fanyar  ürmösével, 
Másik  teljes  a  boldogság 

Édes  örömével. 
E  kettőből  úgy  keverjen, 

Az  új   év,   magának, 
Édes  bácsi,  hogy  örüljön 

Legjobb  italának. 


1830.  körül. 

Az  üröm  az   örömök  közt 

Csak  annyi  lehessen, 
Hogy  az  édes  a  keservtől 

Még  jobb  ízt  vehessen. 
Ezt  kívánja  a  kis  Gili 

Nem  zöld  águ  fáról, 
Hanem  jó  meleg  szobának 

Közepe  tájáról. 
S  marad  kicsiny  szolgálója 

Ápoló  kegyének. 
Tartsa  meg  őt  továbbra  is 

Gondja  gyermekének. 


ÖRÖM  ÉS  BU. 
1830. 

Az  öröm  édes  bor,  keserű  a  fájdalom  és  bú, 
Annak  az   ég,   ennek  barna  hazája  pokol 

Kettő  közt  a  ki  él,  a  bolygó  földön  az  ember, 
A  sorsnak  kéziből  iszsza  keverve  borát. 

